
RUGAR JIJJI

Hayaniya ke tashi ta ko'ina wanda ta karad'e rugar, mata da yawa ta k'aramin ginin katangar gidajen su suke lek'e, a duk sanda kaga hayaniya irin wannan to tabbas ba lafiya ba, sannan matsalar dai mutum ɗaya ke jawo ta. Yau ma hakan ce ta kasance, gungun maza ne sanye cikin falmaran da akai da yadi, daga yanda suke hargagi kaɗai zaka shaida sun shirya ma fitina haka ransu a matuk'ar b'ace yake, Kowannen su ɗauke  da makami yake wanda ke nuna alamar sun shirya lahanta wanda ya tab'o su. Daga masu fatanya, sai wasu d'auke da gora, wasu da adda. K'ananan mazan dake cikinsu sune masu d'auke da muciya, wani ma murfin tukunya ya kinkima. Shigar su da fuskarsu kaɗai zaka kalla kasan fulani ne (Hmm mutanen mu) 

Uku daga ciki ne suka fad'a cikin gidan. Matan dake zaune tsakar gida sukayi saurin fad'awa bukar su, kowaccensu na neman wurin b'oyo dan ganin mazan nan cikin yanayin nan kadai zai tabbatar maka ba lafiya ba.

K'aramin gida mai ginin laka da bulo na kasa suka ja burki suka tsaya, suna zazzare ido suna aikawa junansu sakon yanda zasu farma abin, ba tare da b'ata lokaci ba suka soma kaiwa randunan kasar dake waje bugo ji kake tass, tana fashewa ruwa na zubowa, suka sake nade hannu suka fara sarar sandunan dake jikin ginin wanda ake shanye ko kuma a d'aure tunkiya in anada bukata, yi suke tamkar zasu ruguza ginin, gidan kewaye yake da bukkoki wanda yawancinsu iri daya ne, sak ginin ainihin fulanin ruga.

Gaban bukka d'aya suka nufa, Cikin hargagi suke kiran sunan "MUNƊO!!"

Cikin karaji da ihu suke ta ke kiran sunan kai kace zasu fito da makogaransu.

Yarinya ce yar' kimanin shekaru 13 a duniya tana kwance, tayi firgigit ta tashi daga nauyayyen baccin da take wanda ya ɗauketa ba tare da ta shirya ba, tsabar gajiya, daga can cikin bacci taji kiran da farko ta d'auka mafarki ne sai dai yanda taji ana kiran ya sa ta zabura. 

"MUNƊO!" Suka k'ara kira cikin d'aga sauti da murya. A rikice ta diro daga saman gadon k'arfen dake d'akin ta shige k'ark'ashi gadan jikinta na kyarma da tsuma. Sanyin kasa na sake ratsa jikinta kasancewar yanayi ne na hunturu, k'aramar  riga mai kama da vest dake jikinta ya k'ara sa sanyi shiga jikin ta, duk da ba kasafai fulani suka fiya jin sanyi ba, amma yau har cikin jikinta takejin sanyin.

Wuri d'aya ta k'udundune, tasa hannu biyu ta toshe kunnuwanta tare da runtse idanunta. Ba yau ce rana ta farko ba da take gamowa da irin haka ba, sai dai na yau ya sha bambam da sauran ranaku, Bata tab'a jin hayaniya irin wannan ba. Sunan ta da suka k'ara kira cikin karaji, shine yasa hawaye soma zirya kan kumatun ta "Baffa kazo na maka gani na k'arshe na tabbata yau ba zasu barni ba." Abinda take fad'a cikin kuka kenan, har lokacin idonta a runtse, tana cikin tsoro da firgici.

"Aradun Allah Munɗo in kika bari na shigo baki bude ba sara ɗaya zan miki na aika ki lahira, tsinanniya, haihuwar Allah wadarai, gara mu kashe ki kowa ya huta." Wani daga cikin su ya fad'a. Can k'arshe gadon ta sake shigewa ta manne da bango jikinta na kyarma kai kace cikin kankara aka sakata.

Wata dattijuwa ce ta taho a guje ta karaso tana hade hannayenta "Laddo na rok'e ka  da girman Allah kuyi hakuri, ku tsaya ai magana, yarinyar nan wallahi ba yadda kuke tunani take ba."  Tai maganar tana zubewa gaban wanda ta kira da Laddo. A fusace yayo kanta rike da fatanyarsa kamar zai sareta yace "Wallahi Danejo in kika sake magana zan mik'a ki barzaho daga ke har jikar taki, abu ɗaya zan muku shine ki ce bak'ar kadarar can tazo ta tsallaka yarinyata da aka haifa, dan wallahi in har ta mutu kuma kunyi bankwana da duniya."

 Danejo tamkar zata mishi sujada tace "Laddo yarinyar nan wallahi bata je bukar ku ba yau kwana arba'in kenan da kuka hana ta fita tunda matarka ta haihu....."

  Wani daga cikinsu yayo kanta d'auke da adda tuni ta zame ta fad'i k'asa tare da runtse ido ya kalleta yace "Rufe muna baki munafukar Allah, Kowa yasan jikar ki mayya ce, mutane nawa tana lashewa a rugar nan, maitar ta  ai ba sai taje guri ba take kama mutum ko kin manta wata uku kenan da ta kama yarona, wallahi yau sai mun zubar da jininta."

Suna kaiwa nan suka hankade Danejo suka sake nufar bukar suka fara sara fatanya. Ai tana ganin haka ta sake kudundunewa tana sake sa kuka tare da kiran sunan Baffa...

A fusace Laddo yace "Aradun Allah kika bari na fasa ginin nan baki fito ba sara d'aya zan miki na mikaki barzaho." Samari da yaran dake gun sai dadi sukeji ai gwara a zubda jinin ta ma kowa ya huta. 

Sake shigewa kasan gadan tai ta cusa kanta cikin cinyoyinta ta sake toshe kunnanta tana hawaye.

Da gudu wani magidanci wanda bai gaza shekara arba'in ba ya shigo yana haki ya had'a gumi tamkar ba lokacin sanyi ba, d'akin ya nufa kai tsaye wasu daga cikin mazan suka finciko shi da k'arfi sukai baya dashi, idanunshi yayi ja yana girgiza kai da alama ba k'aramin gudu yayi ba, cikin tashin hankali yace "Dan girman Allah Laddo kuyi hak'uri, wannan ba shine mafita ba asibiti ya kamata muje ."

"Yi mun shiru makiri ai duk kaine sila, bakin ku d'aya, kai ka kawo mana fitina cikin ruga, ka fito da tsinanniyar ƴarka muje ta tsallake min yarinyata, dan wallahi in y'ata ta mutu kaima sai ka rasa taka."

 Maccido gwiyoyinsa ya kai k'asa ya kama k'afafun Laddo yana rokar shi sai dai fir yaki yace a fito da Munɗo, dole Macciɗo  ya nufi ɗakin cikin tsananin tashin hankali. " Zuciyarsa yake ji kamar zata fashe shikam sai yaushe Mundo zata fita daga mummunan zargi na mutanen rugar nan, sai yaushe zata samu 'yanci tayi rayuwa kamar sauran mutane, tun tana jaririya ko dabba ce ta rasu sai ace itace, ko ciwon kai mutum yake sai ace itace, kome ya samu wani a rugar itace, saboda wani dalili nasu wanda yafi alak'anta hakan da son zuciya irin na d'an adam.

A hankali ya nufi kofar da suka kusa balleta takaici ya sake kamashi, ya tura kofar yana sake danne zuciyarsa. Cikin sanyin jiki ya kutso kai k'aramar bukkar tasu, D'akin yabi da kallo bai ga alamar ta a ciki ba, Cikin raunannen murya yace "Munɗo kina ina?" 

"Baffa" Ta fad'a da dasashhiyar murya mai kamar rad'a wacce ke nuna tasha kuka. Cikin rawar jiki ta fito k'ark'ashin gadon ta k'ank'ame shi. Bayanta ya shafa a hankali yana jin hawaye na tausayinta na taho mishi yayi k'ok'arin mayar dasu.

 Ɗagota yayi a hankali yana kallon yadda har lokacin hawaye basu fasa zirya kan kumatun ta ba. A hankali ya share mata hawayen, Ya kama hannun ta zuwa waje, yana rike da ita tana tana sake raɓewa ta jikinsa.  Tana ganinsu ta fara ja da baya, tana k'ok'arin b'oyewa bayan Maccido.

Suna ganinsu suka hau zage-zage shidai kawai rike yake da ita baice komai ba. Laddo yai kwafa ya nunata da yatsa yace "Shegiya bakar mujiya, wuce muje ki tsallaka mun 'ya ta"Cewar Laddo cikin d'aga murya, Munɗo jikinta kawai ke kyarma, haka suka taso su gaba, Haka suka cigaba da tafiya suna hargagi da zage-zage.

 Laddo takaici ya kamashi yanda yaga tana tafiya sumi-sumi, yace "Munafuka kamar mutuniyar kirki, dole kiji tsoro dan wannan karon kin tab'o abunda zai yi ajalin ki  idan kina cin mutane ki kwana lafiya d'iyar Laddo ta wuce maitar ki, bakar kadara." Har suka iso bukkar Laddo yana faman mita da hargagi, Kuka da ihun da suka fara jiyowa yasa Laddo sakin fatanyar sa ya k'arasa ciki da gudu. Kallon  mutanen yai a birkice yace "Kukan me kuke?"

"Ta cinye ta Laddo" Cewar d'aya daga cikin matan tana kururuwa, Wata kururuwa Laddo yayi yace "Ta me?"

Tsohuwar da ta sanar dashi ta fashe da kuka ta zube a kasa.

"Aradun Allah yau sai na kashe Munɗo." Ya zaburi fatanyarsa yai waje a guje.....

Macciɗo ya fakaici idon mutane da hankalinsu  yayi kan abinda ke faruwa yaja hannun Munɗo suka dinga gudu sai da sukaje can bayan gari, Suka tsaya k'ark'ashin wata bishiya har lokacin jikinta bai saki ba tana cikin tsoro da firgici sai ajiyar zuciya da take faman saukewa. Hawaye yaji ya zubo ta matse-matsin idanunsa, wani irin bala'i ne wannan? Yarinya an hanata tayi rayuwar data dace? Tunda ta taso bata mu'amala da kowa, hatta k'awa bata da ita a rugar, babu mai barin ɗan shi yazo kusa da ita, yara idan sun ganta guduwa suke dan iyayen su sun musu hud'ubar mayya ce zata cinye su, tun tana k'arama sai dai tayi wasan ta ita kaɗai, yanzu har fita ma an hanata, kullum tana ɗaki. Zancen saurayi kuwa babu shi duk da kyawun da Allah ya bata, ga uwa uba diri tun yanzu mazaunanta sun fara bayyana, ga k'irjinta da ya soma cika kamar ba ƴar shekara sha uku ba, sai dai duk da haka ta zama tamkar mujiya a cikin rugar babu mai sha'awarta balle wani ya furta mata kalmar so, Ko a cikin bukkar su daga mahaifinta sai kakarta Danejo take jin sanyi wurin su.

Kallonta yayi cike da tausayawa yana bin jelar gashinta da kallo wacce ta sauka har saman kafad'a, wanda kitson ne a kanta manya da Danejo ta samu ta mata, shima ranar k'in cin girkinta akayi saboda ta tab'a kan Munɗo a cewarsu sunaci mutuwa zasuyi.

A hankali ta ɗago idanunta cikin kuka tace "Baffa Dan Allah ka nisanta ni da rugar nan, ka kaini can wani garin na zauna ni ko ni kadaice aradun Allah zanyi zamana, na gaji da nan, ba mai sona anan, na zama abun gudu da k'i. Har dabobin rugar nan sun fini daraja da nutsuwa. Dan Allah ka kaini inda zan samu sassauci inda zan san nima mutum ce kamar kowa. Wani sa'in har tunani nakeyi ko ni din ba mutum bace......"

Kuka ne ya kwace mata wanda yasa ta kasa ci gaba da kalamanta.

Zuciyarsa ce ta karaya cikin rauni ya kalleta  yace "Kiyi hak'uri Munɗo In Shaa Allah watarana komai zaizo karshe." 
Hawaye suka sake zubowa tace "Baffa sai yaushe? ."
Tausayinta ya sake kamashi ya rasa me zai ce mata. Shiru tayi itama bata ce komai ba, ita dai zata so ya nisanta ta da k'auyen nan.
Ganin duhu ya fara kawo kai yasa yace "Munɗo tashi muje gida?" Kai ta gyad'a masa ta mik'e dan batasan yimai musu.
Tunda aka hango su kan hanya, wasu da gudu suka sanar da Laddo, cikin k'ank'anin lokaci suka biyo hanya  wasu da itace wasu ashana suna fad'in "Yau sai sun k'ona tsinanniya kowa ya huta."
Maccido tsayawa yayi a hanyar shiga gari bayan ya aiki wani yaro ya kira Mahaifinsu.
Munɗo ihu da karajin su da ta jiyo ne ya sake firgita ta, ta kama Maccido ta rik'e, "Ki kwantar da hankalin ki ba abunda zai faru." Ya fad'a yana k'ok'arin kwantar mata da hankali, sake kankameshi tayi jikin ta na kyarma.
Su Laddo tuni suka  had'a itacen, cikin hargagi yace "Wallahi Maccido karka bari na irga biyar baka ajiye yarinyar nan ba, gashi can Sahi tace in har ban ɗau mataki ba yarinyata da aka kashe ba, sai ta tafi gidan su, da rashin jaririyata zanji ko matata? wannan annobar ai gwara mu kasheta kowa ya huta."
Wani ya matso yasa takardu ya kunna ashana, tuni wuta ta kama balbal gashi dama lokacin hunturu da wuta ke saurin ci, Maccido shi kansa tsoro ya fara shigar sa, na fargabar ganin suna neman kashe masa 'ya tamkar zasu kashe wata kaza. 
Laddo cikin zafin nama ya nufo su yana neman fincikar Munɗo, cikin tsawa dashi kanshi bai san ya iya ba saboda tsabar hakurin sa yace "Wallahi Laddo in baka matsa daga gun yarinyar nan ba zakaga yanda ake k'unar bak'in wake, na gaji da takurar da kuke ma munɗo, shin da wane dalili ma zaku d'aura mata maita, aradun Allah yau ni da ku ne?"
Laddo cikin zafin rai yace "Wallahi sai na zubar da jinin 'yar ka tunda na rasa tawa, kasha k'arya ta cinye mun yarinya ta zauna lafiya." Ya karasa maganar yana neman kara kai hannu gun Munɗo, banda kuka itakam ba abinda take.
Gyaran muryar da suka jiyo ne yasa kowa juyawa, mahaifinsu ne wanda kowa ke shakka, Ardo suke ce mishi, shine Babba a rugar, duk yaran yayye da kanne ne a rugar ma'ana jini d'aya, anan  suka girma suka haifi nasu yaran, har sukai yawa haka. Kakansu ya rasu shekara biyar da ta wuce shine aka nad'a mahaifinsu Maccido a matsayin Ardo wato shugaba.
Cikin girmamawa kowa ya gaisheshi, ya kalli saurayin dake hada wuta yace "Kashe ku biyoni dukanku."
Suka d'unguna suka bi bayanshi suna kunkuni akan koma menene sai sun zubar da jinin Aljanar mayu.
Gaban bukkar sa suka isa inda yake zama nan kowa ya sauke gwiwowinsa a kasa, Munɗo na gefe Maccido ta takure wuri d'aya haryanzu jikinta kyarma yake.
Gyaran murya yai yace "Laddo na dauka na sanar da kai yarinyar ka bata yi kalar kamun mayu ba?"
"Wallahi Ardo yarinyata mayyar can ta kama ta?"
 Maccido cikin zafin rai yace "Akan me zaka dage itace?"
Laddo ya mike yana neman yin dambe, gyaran murya Ardo yai hakan yasa ya koma ya zauna cikin ladabi.
Maccido ya kalleshi yace "Ardo na gaji da abinda ke faruwa, shi yasa na nemi ka shiga maganar nan, tunda kowa ya gaji da zaman mu a rigar nan, zan d'auki yarinyata mu bar garin nan."
Nan danan guri yai tsit, sukai tsuru-tsuru kowa na kallan dan uwansa, shi kanshi Ardo sai da idanunsa suka firfito waje, dan duk abinda zai faru bazasu tab'a gangancin barin Munɗo da Maccido subar garin nan ba.  
Maccido ya cigaba "Ardo ina neman izininka zan koma birni gun Gidado shi kad'ai garini na tabbatar zai zauna damu."
Ai cikin sauri Ardo yace "Babu inda za ka je, ko so kake ka nuna mana iyakarmu? To ahir dinka, aradun Allah in na sake jin kalamai irin wannan ranka sai ya b'aci."
Kasa yai da kansa dan shikam baiga amfanin zaman ta a garin ba dan haka dauketa zaiyi ya gaji da rayuwa cikin fargaba.
Ardo cikin ɓacin rai ya kalli su Laddo yace "Kai kuma kada na sake jin maganarnan ta wuce yarinya dai ta mutu sai a kaita a birni Allah zai baku wata."
Laddo ji yake kamar zuciyarsa zata fashe sai dai ba yanda zaiyi, da barinsu Munɗo da Maccido gwara yai hakuri.
Ardo yana kaiwa nan ya mike a fusace yai ciki, Maccido ya kalli su Laddo kafin ya kama hannunta su kabar gun zuwa tasu bokar.
Suna shiga ta share hawayemta tace "Baffa baza'a barmu ba."
Yai kalleta tare da murmushi. Zama yai a gefen gado ta zauna a kasa zaiyi magana cikinta yai karar yunwa ji kake kululu.... Dariya yai itama dariyar tai kafin yace "Munɗo kinci abincin rana?"
Ta girgiza kai alamar a'a tace "Yau ba Danejo bace da girki."
Zuciyarsa ta sake kuna wai in ba mamansa bace da girki bamai bata abinci sai dai shi a nashi ya deba mata ko suci tare? Yarinyar da ake amsawa tai surfe ta bakace ta maida gari amma in an girka bamai bata.
Mikewa yai zai fita da sauri ta mike tace "Baffa fita zakai?"
Yake yai yace "Yanzu zan dawo, abincina zan amso, kinji?"
A hankali ta daga kai sannan tace "To!"
Kallan ta yai bayasan a sake hantararta ne shiyasa bayasan zuwa da ita can.
Bangaren matarshi ya nufa wacce take yarinyar kanwar mahaifinsa da aka aura mishi ita.
Tana zaune tanacin tuwon dawa miyar kubewa ɗanya yasha manshanu, macece da batafi shekara ashirin ba, gefe kuma radio ne takeji ga madarar shanunta  a kwarya, daurin kirji ne a jikinta, tayi kitso irin manyan nan, daga damanta kuma ɗanta ne dan shekara uku yana zaune yanacin nashi tuwon shima, gefe kuma wuta ce da suka hada saboda sanyin gari.
Tsayawa yai daga ɗan nesa dasu kaɗan yana kallan ikon Allah zuciyarsa na sake kuna. Yanzu duk abin nan dake faruwa ko lekawa batai ba balle ma ta taimaki yarinyar sa? Tunowa yai da yanda tace bazata bari ta zauna da yarinyar nan a bukar ta ba dole sai inda suke tara abinci aka kwashe yasa gado yarinyar ke kwana a can da tana karama, bayan takai shekara tara ya barta take kwana ita kadai.
Gyaran murya yai ta waigo ta kalleshi kafin ta mike cikin girmawa da kunya tana mai sannu da zuwa, Giɗaɗo wato ɗanshj ya kalla wanda ya taso da gudu ya faɗo kanshi.
Hannunsa ya rike kafin ya ɗaga shi sama yace "Malam Giɗaɗo b'ata ni ake sanyi ne da miya?"
Dariya yaran ya shiga yi ganin yanda Baban kemai wasa, a hankali ya saukeshi sannan ya kalleta yace "Kinba Munɗo abinci?"
Nan danan yanayinta ya canza tace "Nima nawa aka aikomin da naka, bansan komai akai ba."
Yawun bakinsa ya hadiya yace"Yanzu shikenan ke sai kisa ɗanki a gaba ita ko taci ko kar taci babu abinda ya dameki? Ace babu mai tausayin bata abinci kaf rugar nan? In ɗanki ne akewa......"
Katseshi tai da cewa"Macciɗo kar ka sake haɗa min ɗana da mayyar ƴar ka, banasan cin mutunci, sannan tun kafin ai aure na faɗa maka bazan kula da ita ba dan haka yanzu kar kuzo min da abinda bazan iya ba."
Ta sungumi ɗanta da kwanan abincinta ta shiga ciki, saman kansa ya rike kawai ya ɗau langar abincinsa ya fita.
Ɗakin da take ya nufa tana jin motsinsa ta ruga a guje ta kankameshi, saman kanta ya shafa yace "Muje muci abinci, yau kinsan me aka dafa?"
Kai ta girgiza tana kallan kwanan kafin tace "Me aka dafa Baaba?"
Ya kalleta yana karasawa ciki yace "Canka zakiyi in ba haka ba yau ba hirar dare."
Dariya tasa tace "Baffa nifa na sirfa dawar nasan tuwon dawa ne miyar ce dai bansan wace akai ba."
Yace"Tunda kin faɗi zo na baki hukunci."
Dariya tasa ya mika mata kwanan, amsa tai ta jawo roba a kasan gado ta gutsiri kadan ta tura ragowar gabanshi.
Fuska ya tsuke yana kallanta, sake karawa tai kadan tana neman turawa gabanshi ya amsa ya zuba mata sama da rabi sannan ya tura gabanta, kamar zatai magana ta fasa dan batasan bacin ran Baffa.
Kan kace me sun cinye abinci yo dama abincin mutum daya ina zai isa mutum biyu.
Kallanta kawai yake cike da tausayi, yarinya ko wasa da kawaye batasan yanda ake ba, kowa ya tsangwameta duk inda taje sai kya ra.
Gyatsa yaji mai y'ar kara wacce ta dawo dashi daga tunaninsa, kallanta yai kawai suka sa dariya, ya kalli kwanan wanda ta lasheshi tas kai kace wanke wa akai.
Dariya ya sakeyi itama tai dariya........

Mikewa tai zata tattare kwanukan da suka ci abinci, kiran sunanta da taji anyi ne yasa ta yarda kwanan ta da ke hannunta, nan da nan gabanta yahau fad'uwa ta kalleshi idanunta sun tara kwalla.
Mikewa yai zuciyarsa na sake tafasa, ta sulale a kasa tana kallan kofar.
Kofar aka sake bugawa muryar macece tace "Munɗo wallahi in baki bud'e kofar nan ba duk abinda ya sameki ke kika jiyo. In shi Laddo ya kasa d'aukan mataki ni aradun Allah bazan d'au ciki wata tara ki lamushemin yarinya bugu d'aya ba shegiya aljannar mayu."
Maccido ko bai bude ba yasan wacece a wajen, yana nan a tsaye ya tunanin abinyi, da alama mutane ne suka biyota dan yanaji ana cewa "Sahi wai bazaki bari ba? Ko bakiji me Ardo yace bane?"
Zaman dirshan tai a wajen ta sa hannu aka tana ihu tace "Wallahi ko menene bazan yarda ba, mutane nawa yarinyarnan tana ci an kasa kasheta, dabobin mu nawa ta lamushe? Amma ko yaushe tai sai dai a bada hakuri, itan uban wacece da bazamu kashe tsinaniya mu huta ba? Ko tsoro kuke zata turo muku mayu? To wallahi nidai ko menene sai dai ayi amma yau ko ni ko ita dole wani yabar duniyar nan."
"Sahi koma menene ki tashi mu koma in Ardo yazo bazamuji dadi ba."
Yawon bakinta ta tsirtar ta sake rusa mata kira tace "Munɗo aradun Allah ki fito kafin na sawa d'akin nan wuta, in su kin rike kuruwarsu to ni tawa tafi karfinki, banda munafirci akan me za'a b'oye abinda suke tsoro a fito dashi kowa yaji, bana tsoron komai tunda na rasa jaririyata."
Itakam kuka kawai takeyi a jikin gado, wai menene shaidarsu na cewar ita mayya ce? Tunda ta taso takeji ana kiranta da haka har yau ta rasa menene hujjar su,
Buga kofar da aka sake yi itace tasa Maccido sake fusata kawai ya wuce jikin bango ya d'auko sandar sa.
Munɗo na ganinshi ta mike da gudu dan mahaifinta nada tsananin hakuri amma akwai zuciya, tun d'azu ta kula yau hakurinsa yakai karshe, cikin hanzari ta  ta riko kafafunsa tana girgiza kai, kallanta yai cike da taysayi yace "Sakeni."
Kai ta sake girgizawa tace "Baffa ka taimakeni kai hakuri, ya kakeso nai rayuwa in wani abin ya sameka? Dan Allah kayi hakuri ka kyalesu, in dai har ina ganin ka koma mene zan iya jurewa nidai burina ka kasance cikin koshin lafiya."
Tsananin tausayinta ya sake kamashi, tabbas yanzu ya gama yanke hukunci dole ya d'auke 'yarsa subar kauyen nan.
Sakin addar yai a kasa ya nufi kofa, ta d'auka bud'ewa zaiyi hakan yasa ta takure a gefe sai dai bai bud'e ba daga ciki yace "Sahi tun kafin raina ya b'aci ki ja kafafunki ki bar nan, wallahi karki bari raina ya b'aci na fito daga ciki, dan daga yanzu na daina shiru akan lamarin Munɗo banda wulakanci  yaushe kikaga ta lamushe miki 'ya?"
D'ankwalinta ta cire tai damara dashi tace "Na nawa kuma? Yau aka santa da maita ko jiya?"
Kwafa yai yace "Karki tafi ki bari na fito kiga yanda Maccido zai d'au mataki, yayarta dake kusa da ita ta kamo hannunta tana turjewa, tace "Sahi kinga ki wuce mu koma, da safe kya dawo ina tsoron kar Ardo yace bakiji maganarsa ba."
Kasan leb'enta ta ciza tace "Takaici na meyasa bazasu iya illata yarinyar nan ba? Kaf rugar nan ita kad'ai ce mayyar da aka kasa d'aukar mataki kanta, mayu nawa ana ganin bayan su sai ita duk abinda take ace sun kasa kona ta?"
Sa ke janta tayi tace "Koma menene ke dai ki wuce, in tayi zuciya ta tab'a kuruwarki kuma fa?"
Haka suka tafi tana zage-zage dashan alwashin dawowa.
******
Shiru ratsa d'akin bayan tafiyar su, Mund'o bata yi arba ba  bacci ya fara d'aukan ta, Maccido tunani ya mai yawa a k'wak'walwa, ya tasheta ta koma kan gado ya fito ya wuce b'angarensa, ko kallan inda matarsa take baiyi ba, ya kwanta akan gadansa, itama gama shigo da kaya tayi ta kwanta a kusa dashi, juya mata baya yayi ya fara baccin sa, ko a jikinta baki ta tab'e a ranta tace "Sai dai kayi babu dalilin da zaisa ai tamin fada akan tsinnanniyar yarinyar can. Abin haushi kaf kauyen babu mai shekarunta da baiyi aure ba, yo wazai auri mayya da hankalinsa?" Baki ta sake tab'ewa daga tare da gyara kwanciyar ta, cikin mintuna k'alilan bacci ya d'auketa.
Karfe hud'u na asuba ya tashi daga bacci , gefen sa ya waiga ya d'au fatanyarsa ya fito daga d'akin (sallah bawai ta damesu bane sunayji amma sai sanda suka bushi iska, kasancewar babu wadattacen ilimin addini a rugar, babu ma masu ilimin da zasu koyar dasu, Maccido ma yana kokarin sallah akan sauran.) kasan cewar hunturu ne dakyar yayi alwala ya fita gidan.
Tafkeken turken shanu ya nufa wanda yawan shanayen wurin kad'ai abun kallo ne, gefe yaja yayi sallah sannan ya fara kokarin duba su yaga ko akwai wanda bashi da lafiya, Madara mai kyau ya sha,
Sa'annin sa wanda duk 'yan uwansa ne suka karaso aka gaisa fuska dai babu fara'a saboda abinda ya faru jiya, Maccido ya warewa kowa wanda zai yi kiwo shima ya kwashi wasu ya nufi cikin dajin.
******+
 Sanyin dake ratsa jikinta yana shigarta ne ya sa ta bud'e idanunta daga nannauyen baccin da take wanda ke cike da mafarki mai dadi wai gata da Baffanta a daji suna rayuwarsu babu mutanen rugar,
Zabura tayi garin kokarin zama sai jinta tayi a kasa, cikin rawar murya tace "Dadda awali jam....."
"Kina karasa magana ina wanka miki mari, banda abinda kika aikata jiya shine me makon ki yanki dare ki tatsi nono ki gyara gida kiyi wanke-wanke ki debo ruwa shine har kinada idanun bacci a rigar nan?"
 Gwiwowinta tasa a kasa tace "Dadda kiyi hakuri bansan gari ya waye ba sannan wallahi ni ban....."
"Ina fad'a kina fad'i ko? Karya aka miki? In bake ba uban waye zai kama musu jaririya? Dama na fad'a miki duk sanda kika sake kama wani a rugar nan ki shirya had'uwa dani."
Tana kai nan ta finciko hannunta iya karfinta, randar dake waje ta nufa hannunta rike dana Munɗo wace ke hawaye, hankad'e murfin randar tayi ta debo ruwa masu balain sanyi ta hau sheka mata, tamkar zubar k'ank'ara haka Munɗo taji jikin ta, take ta hau kyarma jikinta na k'ank'amewa tsabar sanyi,, sai da Dadda ta tabbatar ruwan randar nan ta juye mata shi tass sannan ta kwad'a mata ab'in d'eban ruwan, tace "Yar' banza tashi ki biyoni."
Hawaye ke ambaliya kan kuncin ta, kayan jikinta jik'e sharkaf da ruwa har sun kame a jikinta, tsuman dake shanye ta d'auka ta sa a saman kirjinta, kowa ya ganta sai dai ya tab'e baki, babu mai nuna alamar tausayawa gareta, ta rasa wane irin bakin jinin Allah ya bata.
Dada bata tsaya ba sai gaban turken dabbobi, tace "Shiga maza ki gyarashi, ai jiya dama kika samu dan bana nan, kuma aradun Allah kika wuce awa d'aya zaki gamu dani."
Tana kainan ta juya tabar gun, kowa sai sake gaisheta yake suna jin dad'in hukuncin data d'auka.
Danejo ce ta taho gunta cikin sauri zatai magana ta daga mata hannu tace "Danejo ahir dinki kinji na fad'a miki, aiki nasa ta ba wani abin ba, in kuma iyakata akesan a nunamin to ina jira."
Danejo tace "A'a ba haka bane zancen abinci nazo na miki, dan Allah ki sanar dasu su dinga zuba abinci da ita, harda wannan yasa Maccido ya fusata."
Sauke ajiyar zuciya tai tace "Zan musu magana amma in basuyi ba kar kiga laifina, ra'ayinsu ne."
Haka ta mike jiki sanyaye ta kalli Dadda cikin sanyi tace "Dadda na san......" Hannu Dada ta d'aga mata alamar dakatar da ita tace "Ko me aka miki a rugar nan ki gode Allah baki da bakin magana, a kalla an barta da ranta, yarinyar da sanadinta rugar nan ke cikin tashin hankali da bala'i kala-kala, yarinya sai bakin jini da bakar zuciya? Duk ta salwantar mana da rayuwar jama'a, banda asara da bakar zuciya kaf kauyen nan akwai sa'anta? Duk sunyi aure sun haihu, to uban waye zai auri maye? Ya aurowa kansa bala'i? Ko wannan kyan nata baisa wani yaji sha'awar zama da ita ba, to ahir dinku wallahi in ma zaki taka mata birki ki taka, wannan karan ya zama na karshe da zata ci mana mutum a rugar nan, abinci kuma kome ta samu ta amsa tayi godiya."
Ta kama kujera ta mike ta wuce ciki tana ɗingishi saboda kafarta ɗaya dake ciwo.
Danejo shiru tayi dan kaf kauyen ba wanda ake shakka sama da Dada, ita kadai ce matar kakan su Maccido data rage, tanada zafi gashi bata wasa, in tace abu ko Ardo wato mahaifinsu Maccido bai isa ya canza ba.
Jiki a sanyeye ta bar gun d'akinta ta nufa ta d'auko abu sannan ta nufi turken dabobbi. Munɗo nata aiki tana wake-waken fulani ta haka take d'ebe kewar halin da take shiga.
 Jikinta yayi kacha-kacha saboda dattin wurin daya kama kayanta, a karo na biyu kenan data sake yin mika saboda bayanta daya sake amsawa tana jin k'asusun bayan suna wani k'ara,
Bubuga bayan nata tai tace "Munɗo kafin Dada ta zagayu ki ware kiyi aiki."
Zata tsuguna taji ance "Aiki ba komai a ciki ai bazai yiwu ba."
Cikin sauri ta juyo tace "Danejo!"
Ta karasa gunta da sauri sannan ta tsuguna ta gaisheta, Danejo tana murmushi ta mika mata kwaryar hannunta tace "Sha madara sai ki cigaba."
Amsa tai da sauri ta kafa kai tana sha, bata ajiye ba sai da ta shanye tas.
D'agowa tai ta kalli Danejo tana goge baki tace "Har na rayu."
Dariya tai tace "Da mutuwa kikai?"
D'aga kai tai tana dariya tace "Danejo kinsan d'azu da Dada ta zuba min ruwa na d'auka mala'ikon da ake cewa ne suka jani zuwa teku."
Danejo batasan sanda tasa dariya sosai ba tace "Lalai Munɗo ashe wahalar takai haka? To yanzu fa? Kin dawo duniya?"
Ta sake d'aga kai tace "Nadawo gashi ina gani biyu."
Amsar kwaryar tai tace "Ungo rigar dana dinka miki inkin gama aikin sai kiyi wanka kisa."
Amsa tai sannan ta daga ta sama, mai dogon hannuce, nan ta hau murna tana tsalle tace "Danejo aradun Allah kin raya ni, dama in sanyi ya busa ni ji nake kamar zan yi sayi a tsaye."
Kai Danejo ta jijiga tace "Yanzu sai ki saka yanda bazakiyi sayin ba, ni bari na wuce."
Ta sake godiya har Danejo ta bar gun, dadi ne ya sake kamata, lalai Baffa yau zai sha mamaki shima.
Jin ta tai wasai kamar ba abinda ya b'ata mata rai dan yarinyace mai tsananin hakuri, duk abin nan bazaka tab'a jin ta tanka ba, ko sa'aninta ne sai dai su mata abinda zasuyi su tafi.
****
 Ta gama kenan ta d'au rigarta zata bar turken sam bata kula ba sai ji tai an hankadata da karfi, ji kake tim ta fad'i a kasa rigarnan ta fad'i a kasa itama, ɗagowa tai idanunta na neman zubar da kwalla.
Ganin Sahi ne yasa ta sadda kanta kasa kawai, Sahi ta matso ta dagota ta wanke ta da wani wawan mari. Kuncinta ta rik'e kawai ta maida kanta kasa, wuyan rigarta ta cakumo da karfi tace "In shekara bakwai ina neman haihuwa ban samu ba, sai yanzu amma in haifa ki cinye min 'ya? Sannan ace nai shiru?"
Munɗo har yanzu kanta na kasa rigarta kawai take kallo wace gefenta ya dan b'aci. Sahi ganin yanda bata tanka mata ba yasa ta ranta ya sake b'aci, a fusace ta fara neman abin duka ita dai haryanzu tana tsaye kamar gunki.
 Nan Sahi ta dawo da manjagarar da Munɗo tai amfani dashi gun gyara turken, tana neman kwad'a mata.
"Kina saukeshi a kanta to lalai kema ki shirya barin duniya. Dan aradun Allah sai dai a binne ku lokaci d'aya."
Kallan Maccido tai takaici ya kamata ta cilar da manjagarar ta fita tana huci da tsinewa Munɗo.
A hankali ta kalli Baffanta ta sakar mai murmushi, haka kawai yaji hankalinsa ya kasa kwanciya yana kiwo, nan yasa wani a cikin au ya rikemai nashi dabobin yace "Zaije ya dawo."
 Ajiyar zuciya yai yana mata kallan tausayi, karasowa tai fuskarta a sake kamar ba wace ke cikin wani yanayi ba, ta d'aga mai rigarta tace "Baffa kalli."
Ganin yanda ta daure yasa shima ya saki fuska yace "Inyeee wani d'an aljannan ne yaba wannan yar filon riga?"
Tana dariya tace "Danejo, da naso sai na sa ka gani."
Dariya yai shima yace "Asha ashe na yi gaggawar gani."
Ta sauke rigar tace "Baffa me kake anan dabobbin fa?"
"Sun tafi yawo zasuje su dawo."
Ido ta zaro tace "Baffa? Ka barsu?"
Ya furzar da iska yace "To ya zanyi? Nayi-nayi su dawo sun ki wai su dole sai sunje yawo zasu dawo."
"Hande in boni! Shikenan yau Ardo sare mu zaisa ai, dama jiya an kusa sareni ya hana yanzu ka ja za'ai gaba damu."
Ya zaro ido yace "Yanzu ya zamuyi? Tunda muna san barin rugar ko mu gudu?"
Ta kalleshi tace "Yanzu?"
Dariya yasa dan shiriritar Munɗo tayi yawa, duk da yana alakanta hakan da rashin aboki.

Dandano page 4.......
 Maccid'o ya kalleta yace "Jeki canza kaya kizo muje wani guri, karki bari kowa ya ganki, kinji?"
Kai ta d'aga da sauri dadi duk ya hanata sukuni, da sauri ta nufi d'akinta,? Tunanin ta yadda zatayi wanka, sanyi take ji sosai, wanda ke ratsa k'asusuwan jikin ta, gidan babu mai bata ruwan d'umin da zata yi wanka, haka nan ta d'au bokiti ta d'ebo ruwa ta shiga wankan wanda ya d'auketa mintuna saboda sanyin ruwa, sai da dan' tsaya ta damtse ido kana take kwarawa jikinta ruwan, shiyasa sai tayi kwana biyu bata yi wanka saboda tsoron saka ruwan sanyin a jikinta da yadda baya shafa mata lafiya, yanzu sai mura ta mata mugun kamu kuma irin murar nan mai azaba da ke saukar mata ciwon kai.
Kayan da Danejo ta d'inka mata ta saka, ba kwalliya tayi ba dan ko mai bata shafa ba saboda batada shi, sai dai ta yi kyau dama (sabon kaya ko ba kwalliya akace....) tana fitowa taji ance "Dan iskanci sai nace kizo ki d'ebo ruwa b'angarena?" maganar Altine wato matar Baffa ce ta doki kunnuwan ta, da sauri ta russuna ta gaisheta tare da cewa "Kiyi hakuri wallahi ina tashi Dada ce ta sani gyaran turke."
"Wannan ba matsala ta bace, ki wuce ki d'ebo mana ruwa, banda rainin wayo ai ita Dadan baki manta da aikin da ta sakaki ba amma ni nawa da ya zama aikin ki kullum sai kinga dama kike yi." Ta jefa mata muguwara  harara tare da cigaba "Uban me kike a tsaye kuma?"
Da sauri ta nufi b'angaren Abba ta d'auko bokiti zata fito taji kukan Gid'ad'o, sam ta manta an mata iyaka da shiga ciki, da sauri ta shiga ta tarar dashi a kasa da alama abu yaje d'aukowa ya fadi, da gudu ta karasa ta d'aga shi, Ta fara jijigashi tana cewa "Yi shiru an gidadon Baffa ina kaji ciwo?".
Saukar dundun da taji baya mai azabar zafi yasa  tayi saurin kai k'asa, Altine ta fincike d'anta ta k'ara kai mata wani, wanda ya saka ta durk'ushewa gaba d'aya, tana jin tamkar an karya mata k'ashin baya, ta runtse idonta tsabar azaba, K'afa tasa ta hankad'eta tace "Shegiya muguwa, wato kinci yarinyar Laddo baki k'oshi ba shine zaki kama kaninki? Dama gaskiyar mutane da sukace in kika gama kama na waje cikin gida zaki dawo, to wallahi ko ciwon kai Gidado yayi sai kinga abinda zan miki a kauyen nan."
Da kyar Munɗo taja kafafunta zuwa waje,  bokiti kawai ta d'auka ta fita tana share kwallar dake zubo mata.
"Ke da nake jiranki me kuma kike da bokiti?"
Da sauri ta goge idanunta tayi murmushi tace "Baffa kayi hakuri na manta ban zuba ruwa bangaren Altine ba" 
Idanunta da yanayinta ya tabbatar kawai abunda take b'oyewa, bai tambayeta ba sanin ko meye ba mai dad'i ba baya son jin abunda zai hargitsa masa tunani yanzu ya b'ata ransa, bashi da wata damuwa yanzu a duniya irin Mundo, yana fatan ranar da zata samu yanci ta fita daga zargin mutanen rugar tayi rayuwa kamar sauran mutanen, babban burinsa yanzu ya sama mata sauyi a rayuwarta, itama ta zama mutum kamar kowa tayi rayuwa mai cike da yanci kai, 
Kawar da tunanin yayi ya numfasa yace "Toh  kiyi maza ki gama kizo muje, dan banasan rana ta fad'i bamuje mun dawo ba."
Da sauri ta d'aga kai alamar to sannan ta tafi.
Maccido yana tafe yana tunani tabbas abinda ya tsara shi zai aikata dole ya d'auke 'yarsa daga kauyen nan subar garin, ta haka zata samu yanci tayi rayuwa kamar kowane mutum, ta shaida itama tana da daraja da martaba dan' adam .
*******
KANO TA DABO.....
Had'adden gini ne na zamani, wanda sai wanda yaci ya tada kai da naira zai iya zama mallakin gidan, Tsaruwar wajen gidan kad'ai abun kallo ce, kama daga furanni da itatuwa da akayi wa bakin gidan ado dasu, kai hatta fitilun k'ofar gidan abun kallo ne, duk da unguwa ce ta masu hannu da shuni wato nasarawa gra, Gidan yana cikin gidajen da suka amsa suna a layin da unguwar ma baki d'aya, Tsadaddan mota ce kirar BMW X5 a bakin gate, sake horn yayi a karo na biyu, Fuskar sa na nuna alamar k'osawa da tsayuwar sa bakin gate d'in,  Matashi ne wanda bai fii shekara talatin a duniya ba, ba fari bane sannan bai yi duhu can ba, hancinsa a tsaye yake, saje kad'an da ya kewayar fuska ya k'ara masa, labb'an sa kalar pink wanda suka k'ara k'awata fuskar tasa, Sanye yake da yadi fari mai shara-shara wanda kana hango singlet d'in jikinsa.
 A fusace ya zare belt dake zagaye k'ugun sa ya nufi kofar ya sa key  ya bud'e yana k'ok'arin bud'e gate, Sautin kid'an dake tashi ya sa shi waigowa Mota ce k'irar Toyota ta wuce da gudun bala'i tamkar zata tashi sama, Kallo ɗaya yayi wa motar ya gane mallakin ta, Siririn tsaki yayi ya maida kansa kan gate ya sake kokarin buɗewa. Daga ciki aka buɗe wani dattijo ne yace "Tuba nake yallabai Arab Hassan wallahi na shiga ciki ne sam banji karar horn dinka ba." Yayi maganar muryarsa na d'an rawa wanda ke nuni ba k'aramin shakkar sa yake ba haka yana gudun yi masa laifi.
Kamar zai yi  magana ya fasa, ba kasafai yake nuna fushin sa ba, balle ga mutumin  da ya girme shi baya wata magana da zata zama tamkar rashin kunya ga wanda aka ma.
Juyawa  yayi ya koma mota, Tare da danna kanta zuwa ciki, Yayi parking a wadataccen wurin da aka tanada dan parking motoci, Hannun sa ya kai kan mab'allun bud'e motar kamar wanda shocking yaja yayi saurin janyewa tare da komawa baya ya jingina da kujera ya d'an runtse idon sa tamkar mai jin rad'ad'in ciwo "DAN MACE" Kalmar da ta kasa barin k'wak'walwar sa tun d'azu, kalmar da duk sanda aka furta masa take wargaza tunani da farin cikin sa na ranar, ta saka masa b'acin rai da k'unci, a hankali ya dunkule hannunsa fuskarsa ta sake haɗewa.
Fitowa  yayi daga mota ya ɗan furzar da iskar bakinsa kafin ya ɗau jakarsa, wayarsa dake kara ya ciro daga aljihu, sunan dake jiki ne yasa ya maida ita aljihun sa ba tare da ya ɗaga ba.
Tun daga harabar gidan zakaga tsaruwar gidan, ga fitilu da suke haske gidan, ciki ya shiga kai tsaye.
Daga cikin gidan kuwa da gudu yan matan suka sauko kasa masu kama ɗaya da alama 'yan biyu ne.
Wacce ke gaba ta ɓoye abin hannunta tace "Dan Allah ki kyaleni na gama ba nace zan baki ba?"
"Kinsan Allah bani ai ni Ummy taba ba ke ba."
Kofar da aka buɗene yasa suka koma sama da gudu ɗayar har tana neman faɗuwa.
Wata muguwar harara ya maka musu, ya wuce ciki kai tsaye.
 Da gudu suka fad'a ɗaki  suna haki, kallon juna sukayi ta gaban tace "Ikram duk ke kika ja mana wlh kinfi kowa sanin Ya Araab ya tsani faɗan nan namu, yanzu ina zaman-zamana kija a mun faɗa ko rank'washin sa mai masifar zafi".
Cikin tsiwa wacce ta kira da Ikram tace "Dama nasan haka zakice, banda dama kinso masifar kawai dan na ɗau wayar Ummy sai ki biyoni? Taki ce?"
"Ko ba tawa bace ai dai ni taba ko?"
"Ko ma dai menene kece kikaja kuma Allah Yaya ya rank'washeni sai na rama a kanki." Ikram ta faɗa tare da fitowa daga ɗakin cikin sanda.
*****
 Cikin sauri ya shigo gida har kafafunsa na harɗewa tun kafin ya karasa shiga ya hau masifa yana kiran "Salame! Salame! Ke Salamatu?"
Fitowa tayi daure da zani ɗaure a kirjin ta tana hamma tace "Nifa na tsani ka dinga kirana haka kamar wacce naci bashi ha'a! Nace sunana Salmah akan me zaka dinga kirana wata Salame sai kace a ruga? Kai duk yanda akai dakai sai ka nuna asalinka." Ta karasa tana haɗe fuska.
 "Yaran nan ne ya fita yanzu a mota ko?"
Ta sake yin hamma tace "Shine mana menene? Kai wai kullum nikam abin fad'a kake nema?"
"Haka kika ce? Yaran nan akansa kowa zagin mu yake, kinaji jiya Ina masa faɗa akan kar ya fita in har dole ne sai ya fita kada ya ɗaukar mun mota sanin ta'asa da jawo mana magana  da yake, ko cika yan' unguwa da yake da kid'a an sha kawo mun k'orafi, amma ke ko a jikin ki wani sa'ili ma ke kika d'auko masa mukullin motar, wacce irin banzar tarbiya ce wannan".
Wata muguwar harara ta mishi tace "Silar wa muka kasance a haka ne? Kabi ka karar da duka dukiyar mu,  gidan da muka siya ka siyar, ka kawo mu nan gida kamar akurkin kaza a hakan kake so a hana shi shakatawa? da me kake so yaji dadin rayuwa bayan ga abokan sa duk suna shanawa?"
Baki ya bud'e yana kallanta yace "Mene? Na cinye ko d'anki ya cinye? Ko ni nabashi takardun siyar da gidan?"
D'ankwalin gaban kanta ta sake turawa gaba cikin takaici tace "Da ubansa ya wadatar dashi ai bazai d'auki abinka ya siyar ba, in ka yi zuciya kaje ka amso kudi a kauyenku ai kunada ragowar shanaye da in ka tattaro a kalla zamu samu mu bar zaman dan gidan nan." Ta karasa tana jan dogon tsaki. (Duk wannan cikin hausar su da bata gama fita ba suke yi)
"Ita kuma Fad'ima tana ina?" Takaici yasa ta sake yi mai tsaki ta wuce ciki ba tare da ta amsa mai ba.
Da kallo ya bita ranshi ya kara b'aci, wayarsa ya d'auko ya sake kiran Bilal sai dai har ta katse bai d'auka ba, komawa yayi waje ya zauna tare da dafa kansa, haka zai cigaba da rayuwa? Yaransa duk babu mai jin maganarsa? Ita Fad'ima yayi kwanaki bai saka ta ido ba, in yayi magana Salame ta fara masifa akan ya kawo kudi, shi kuma Bilal duk wani arzikinsu ya k'arar a shaye-shaye da bin mata, babban gidansu ma ya siyar  sai wannan suka samu suka siya, anya haka zai cigaba da rayuwa? Ko dai ya koma kauye ya roki Danejo ne akan ta taimakesu da kudi? Kila in ya samo kudi sosai Salame ta rik'a jin maganarsa ya samu ta sa bakin wurin ganin ya daidaita rayuwar yaran sa, su natsu wuri d'aya tamkar sauran nagartattun yara. 
*********
BLUES CLUB
Kid'a ke tashi ta ko'ina wanda ke ratsa har cikin dodom kunne, Ko na kusa da kai baka jin maganar sa idan ba yayi da k'arfin gaske ba, Yan' mata da maza ne cakud'e a wuri, da yawa daga ciki rawa suke cikin bad'ala suna rungumar juna, mazan daga ciki na kama k'ugun mata suna juya d'uwawu, Yayin da wasu kwalbar giya a hannun su suna kwankwad'a, Wasu kuma mazan na gefen rungume da mata suna lalubar juna, har masu shan shisha, wiwi da sigari duka akwai wurin. 'Wa'iyazubillahi'
  Matashin saurayi ne mata sun kewaye shi yana  taka rawa tamkar zararre, kwalbar giyar hannun sa, ya d'aga kai ya kwankwad'e sauran ya cilar a kasa, rigarsa ya zare ya cilar a kasa yabar vest ya na rawa, Matan suka hau ihu da tafi, Yana sake jin kansa sama yana juyi, 
Baya yaji an ja shi da k'arfi, a fusace ya juyo ya kwashe wanda ya jawo shi da mari ba tare da ya tsaya jin dalili(kunsan yan' shaye shaye zuciyar su a wuya take) Saurayin da ya ja shi a fusace shima ya kai masa naushi, Fad'a ya kaure a tsakanin, gefen kwalbar daya fasa ya d'auka a kasa yana neman kaiwa d'ayan bugu.
Da sauri aka rik'e hannunsa, wani ya jijigashi yace "Bilal bakada hankali ne? Kisa kake son yi?"
Fizge jikinshi yayi cikin maye yace "Ku bar ni na masa tabon da har abada ba zai sake shiga gona ta ba".
Jan shi yayi suka fita waje yace "So kake a kulle ka? Kai wai meyasa duk sanda muka zo nan sai ka ja mana matsala? Yanzu sai ka kawo wani abin mu basu dan suyi hakuri su barmu mu sake zuwa."
Kai ya girgiza yana layi yace "Banda komai wallahi kaima ka sani. Ni yanzu ba wannan ba, Beb d'in ka nake so mu d'an...."
"To kace bakada komai ta ina zata bi ka?"
Hannu yasa ya ciro mukullin mota yace "Ga d'ani ka tabbatar ka dawo da ita gobe ba tawa bace ta tsoho ne kasan da ita yake neman kudi."
Cikin sauri ya amsa yace "Ai karka damu goben nan zan dawo da ita, in na dawo da ita sai na kawo ma Beb d'in."
Kai ya jinjina cikin maye yace "Yanzu ajiyeni a gida sai ka wuce da ita."
Tare suka shiga motar, dadi duk ya kama abokin, suna tafiya yace "To amma ya maganar takardun mota? Kaga dai kar yan' road safety su kamani su tambayi  takardun mota."
Ya ba je akan kujera yana sauke numfashi yace "Ba motata bace, nima banda su wannan tsohon da kake gani wayo gareshi."
Harararsa abokin yayi, suka isa layin yana saukeshi ko jiransa baiyi ba ya ja motar a guje....
Ayusher Ce🤸🏻‍♂️
Da Zee Yabour
MUNƊO
(MAI HAKURI)
Na Zee Yabour 
 Da
Ayusher Muhd🤸🏻‍♂️
*TEAM ƳAN TAGWAYE NOVEL*✍️
Dandano page 5.......
 Neman dafa gate yake cikin maye bai ankara ba yaji zai fad'i, yayi saurin mik'eqa yana d'ariya yace "Ah kai kaga wani gayu?" Yayi maganar yana dariya yana tangal tangal.
Gate aka bud'e da sauri Jairo mahaifinsa ya rike shi, ya jijjigashi yace "Yanzu Bilal bazaka ji fad'a ka daina wannan abin ba? Wuce muje ciki kafin yan unguwa su san abinda kake aikatawa ka ja mana surutu da baki."
Ya tuntsire da dariya yana kallanshi yace "Boss kaine? Ahhh ashe nazo gida."
Waigawa yayi yace "Ina motar da ka fita da ita?"
Kai ya girgiza yana dariya yace "Na bada aron ta..."
Ido ya zaro cikin tashin hankali ya jashi ciki, gudun maganar sa a wajen ta jawo hankalin mutanen unguwaa.
Tun a k'ofar shiga falo ya soma jijjigashi da cewa "Bakada hankali ne Bilal? Uban wa kaba motata?"
Bilal yana dariya yace "Kai kuma dadina dakai karanta, Ba nace na bada aro ba a yanda naje ɗin nan ba class na kasa arar da Toyota bayan nafi karfinta."
Baki ya bud'e cikin kunar rai ya d'aga hannu zai mare shi.
"Kul kar ka sake hannun ka ya kai kan fuskar sa wallahi."
Salame wacce hayaniyarsu ta sata fitowa ta fad'a tana karasowa cikin tsiya da masifa.
Jauro ya kalleta yace "kinaji me yake cewa?"
Ta zabgamai muguwar harara tace "Karya yayi? Karanta ce mana, motar ma har mota ce? Bayan duk ta tsufa, meyasa kake tunanin yana shaye-shayen? Duk ba kai kaja ba? Da ace hankalinsa a kwance yake ai bazaiyi ba, masifar talauci da babun da muke ciki kad'ai ta isa jefa shi wani hali."
Ta karasa tana kallan Bilal tace "D'an albarka wuce muje karka fad'i." Ta rik'osa tamkar k'aramin yaro.
Dariya yayi yace "Umma na takaina, meyasa duk kyanki baki auri mai hamshak'in mai kud'i ba kika tsaya anan?"
Murmushin takaici tayi tace "Shima da kudin sa ko ka manta?"
Ya jinjina kai yana neman fad'uwa yace "Ahh na tuna, Umma kice ya taimaka ya amso mana kudi a kauyen nan na tsani fita da Toyota din nan, sannan....." yasa dariya yace "Inasan iphone 14 irinta abokaina."
Jauro takaici yasa ya shige d'aki ba tare da ya sake cewa komai ba, ya zauna bakin gado yana kiran wayar Raheena wacce tana fara ringing ake katsewa.
****
RUGAR JIJJI
 Rik'e take da sandar kara tana tafe tana ɗan cila k'afa, wani irin dadi takeji wanda bazata taɓa iya tuna sanda taji irinshi ba.
Kallon Baffa tayi tace "Baffana in mukaje kauyen zaka siya mun burodi?"
Kai ya ɗaga yana dariya yace "Bayan burodi ma harda shayi zan siya miki kici ki koshi."
Tsalle ta sake yi cikin jin dadi ta matso kusa dashi kaɗan tace "kuma  fa cinyewa zanyi kafin mu dawo."
Ya sake ɗaga kai yana dariya yace " Karki damu yau duk abinda kikeso zan siyan miki."
Da sauri tace "Baffa da gaske? Tab aradun Allah yau sai cikina ya zama katoto."
 Dariya yasa sosai suna tafe tanata janshi da hira wanda fin rabi shirmen ta ne dadi duk ya rufeshi yanda ya ganta ta saki ranta shi kanshi bai taba ganinta haka ba.
Sunyi tafiya ta sama da minti hamsin kafin suka isa kauyen.
Hada-hada ake tayi a cikin kauyen mutane sun cika sosai anata siye da siyarwa, ga motoci manya manya da suka shigo daga birnin ɗeban dabbobi.
 Baki ta saki galala tana kallon yanda ake ta ciniki, Baffa ya waiga ya sake waigawa bai ganta ba, juyawa yayi baya kawai ya ganta a tsaye ta saki baki tana bin mutane da kallo.
Dawowa yayi ya dan bugi saman kanta kaɗan ta kalleshi ta sake kifta ido tace "Baffa nan ne birnin da ake cewa?"
Dariya yasa yace "Kauye ma kin mai wannan kallon ya kenan idan kikaje birni?"
Ta murza idanun tace "Wai can yafi nan?"
"Nan fa kauyen kusa damu ne? Yan rugar mu ba wanda baya zuwa kece dai baki taɓa zuwa ba sai yau shiyasa kika ganshi daban amma ina zaki hada nan da birni."
Ta kalli inda mai siyar kalalaba take ta ruga a guje taje gun tanawa Baffa alama daya karaso.
Yana zuwa tace "Baffa zanci dan Allah."
Nan ya biya aka zuba mata taci, taci ɗan malele, alale tasha shayi da yaji madara, gyatsatayi ta kalleshi kamar zatayi kuka tace "Baffa aradun Allah ko yau na mutu......"
Mugun kallan daya sakar mata ne yasata yin shiru ba tare da ta karasa ba.
Ta haɗe labbanta alamar tayi shiru, yace "Tashi muje gun wanda xan gani."
Mikewa tayi suka nufi cikin kasuwar sosai, wurin masu siyar da dabbobi mai dabobin na ganinshi ya taho da sauri yana mai alamar karramasa yace "Maccido ose!"
Dariya yayi ya karasa suka gaisa fuskar kowa cikin farin ciki, mutumin yaba Munɗo gun zama sannan ya bata rake ta karba ta fara sha su kuma suka ja gefe suna magana.
Macciɗo ya kalleshi yace "Kana ganin za'a samu mai siyan?"
Da sauri yace "Kwarai kuwa, amma Macciɗo duka uban shanayenka zaka saida? Anya hakan ya dace?"
"Karka damu nasan me nakeyi, kai dai ka samomin mai siya sannan inda hali da daddare nakeso a kwashesu."
Shikam bai sake musawa ba tunda yasan zai samu kudi sosai, yace "Ai karka damu zan sanar da Alhajin goben nan ko jibi ma sai kaga yazo."
Cike da jin dadi yace "Nagode sosai."
Mutumin ya kalli Munɗo yace "Waccen ce yar taka da kake bani labari?"
Ya kalleta cike da tausayi yace "Itace."
"Ni ai da munyi hadin aure na bata yarona." Yayi maganar cike da bugar ciki dan yanda Maccido ke da arziki in dansa ya aureta ai sun more.
Kai Maccido ya girgiza yace "Kayi hakuri akwai inda xataje yanzu,  in har daga baya ta dawo kaji kanawa ɗanka kamu har lokacin sai muyi hadin."
Ya shiga jijjiga kai yana dariya.....
Kusa da ita ya matso yace "Munɗo muje mu siya burodi."
Ta mike rike da rakenta suka je suka siya buridi da kunun  gyada a leda. Nan suka zauna kasan bishiya suka ci har zasu wuce yace "Kinsan tsire? Gashi can ana gasawa."
Ido ta zaro tace "Baffa wanda kake kawomin a ɓoye?"
Ya ɗaga kai ta ruga a guje gun mai tsiren tana murna, binta yayi yana dariya a ransa, fatansa daga wannan lokaci ya zama babu wani abu da take sai murmushi da farin ciki.
Nan suka siya sai dataci tsinke shida sannan tace ta koshi.
Tare suka taho ganin duhu ya fara kawowa, tana tafe dadi duk ya hanata yin shiru tanatawa Baffa zuba shima sai biyeta yakeyi.
Ji tayi cikinta ya murɗa kallan Baffa tai tare da tsayawa ta ɗan durkusa tana ɗan matsa cikin, hankali a tashe ya dagota yace "Munɗo lafiya?"
Kasan leb'enta ta ciza tace "Baffa Cikina murɗawa yake."
Ajiyar zuciya ya saki yace "Dama ni nasan za'a rina tunda naga yanda kike ta ciye-ciye zo ki zauna a jikin bishiyar can na dubo ko ararrabi ne ki ɗan tauna kafin mu isa."
A hankali ta zauna a gefen bishiyar tana sake durkushewa, gashi sunada kusan minti ashirin kafin su isa kauyen.
Dajin ya ɗan shiga dayake duhu ya kawo kai yasa yake tabi yana dubawa sosai, itakam cikinta kawai take rikewa tanaji kamar zata zaga bayan gida.
Abinka da ruga su ba kunyar yin hidima a daji suke ba, dajin ta d'an fara shiga tana kiran sunan Baffa.
Ganin ba alamunsa yasa ta tsaya nan danan shakku da tsoro suka ɗan fara darsuwa a zuciyarta, karar da ta juyo ne yasa ta rikice wa "Aahhhhhhh!"
A firgice ta fara kiran Baffa, hawaye tuni suka fara zirya a idanunta jin muryar Baffa ce tayi wannan karar.
Kuka take tana kiranshi, jin alamun ta kusa yin tuntube yasa ta kalli kasa, Baffa?
Jikinta ne ya hau rawa ta tsugunna tare da ɗagoshi, idanunshi sai lumshe wa suke yana kiran sunanta.
Kuka kawai take tana ihu tana fad'in "Baffa menene?Me ya sameka?"
Cikin wani irin yanayi da bata taba ganinshi ba yace "Munɗo maciji-ma......" kasa karasawa yayi, nan danan ta sake birkicewa ta kalli kafarsa duhun dare yasa bata iya gani ba, ihu kawai ta shiga yi tana cewa "Jama'a ku taimakemu, ku taimaka mana Baffana." Babu kowa babu alamun mutane a gun......
Su kuwa a can riga kowa ya cika yayi fal kowanensu da abinda yake jira yai wa Munɗo in ta dawo, ruwan gidajensu ba'a zuba ba, ba'a musu sirfe an daka garin tuwo ba, ba'ai dakan fura ba, ba'a zubawa dabobi ruwa da abinci ba. Yau har Maccido jira suke ya dawo suci zarafinsa. Itakam Danejo haka kawai ta dinga jin hankalinta yaki kwanciya, sau uku tana fita tana dubosu amma babu labarinsu. 
******
KANAWAN DABO.........
 Ummy tana zaune tana jan carbi a tangamemen d'akinta, wanda kamshin turare ne kawai ke tashi, sai ka kasa gane kamshin wani turaren ne, saboda dadinshi da sanyaya zuciya.
Sallamar dataji ne yasa ta saki fuskarta sosai wanda ta bayyanar da farinciki tsantsa, amsawa tayi idanunta na kanshi, macece fara mai dan jiki, kallo daya zaka mata kasan dadi da mayuka masu tsada ne sukasa fatarta canzawa da yin laushi.
 Shiga yayi ya zauna tare da lankwashe kafafunsa ya gaisheta, Ummy ta kalleshi fuskarta har yanzu a sake tace "Araab ya kukai da Kawun naka? Sun amince da auren?"
D'agowa yayi dayake ba mai fara'a bane shiyasa bazaka gane halin da yake ciki ba, ya dan kalli kwanukanta dake gefe yace "Ummy ban samu shiga ciki ba."
Ido ta bude tace "Bangane ba? Araab ba munyi dakai zakaje ka gaishesu ba tunda mun riga munyi magana da su Kawun naka?"
"Dana fita ne wani uzuri ya taso sannan ni Ummy banasan auran nan wlh yarinyar ke kanki kinsan ta fiya rawar kai."
Had'e rai tayi tace "Sai yaushe zakayi aure naga nima ka samu mai kula dakai? Araab haka zan ta zama sai dai ni kaita kula dani kai bamai baka kulawa? Sa'aninka duk sunyi aure sun haihu amma ace kai ko budurwa baka da ita, Meenal da Allah yasa ita take son ka ina tunanin zaka samu kulawa gunta itama shine kake ta gocewa?"
Sajensa ya shafa cikin girmamawa yace "Ummy ni bana bukatar wata ta kula dani, ku kadai nake bukata a rayuwata, in har kuna cikin farin ciki ni ya wadatar dani. Dan Allah Ummy karki sake kiran su Kawu, yar su ce banaso Allah ya bata wanda ya fini." Abinda yace kenan ya mike, sai daya kusa kofa idanunta na kansa tace "Sun fadi abu akaina ne?"
Waigowa yayi ya kalleta ba tare da ya tanka ba. Tayi murmushin takaici tace "Tunda har kamin alkawari zaka babu tantama kaje, na tabbatar abu akace a kaina wanda ya hanaka jurewa sai dai Araab ka sani ita rayuwa da kake ganinta babu wanda zaice ba'a zaginshi......."
"Ummy kiyi hakuri amma duk duniya babu wanda ya isa ya fadi magana akanki sannan na barshi, sai dai ki yafemun." Yayi maganar tare da saurin fita.
Ajiyar zuciya ta sauke har zuciyarta tayi sanyi ta d'auka za'a dace wannan karan.....

Duk Munɗo ta fara fita hayyacinta saboda ihun da take kurmawa a tsakiyar daji, kuka kawai take tanaji kamar ranta zai fita. Kusa da inda macijin ya sare shi taje ta ɗago ƙafar tana neman saka bakinta dan ta zuke dafin, da sauri Baffan ya ɗage yana neman kwace kafarsa, sai dai gaba ɗaya ƙarfinsa ya tafi ya kasa zarewa daga hannun nata. Ita sam bata san ya ake zuƙe dafi ba, ranar nan ne kawai taji ana labarin yanda Lado a kauyensu yake cire dafi da bakinsa. Hawaye kawai ta saka ganin data ja ma kasa fitar da bakinta takeyi.
Kuka kawai ta fashe dashi tana dukan cinyarta tana kiran taimako cikin ɗaga murya.
Kamar daga sama taji wani tsoho yace "Ƴar nan menene?"
Waigowa tai cikin sauri ta sauke idanunta akan tsohon nan idanunta duk sun fara jemewa da kuka, saboda duhun magriba ba sosai ta gane mutumin ba, sai dai duk ba wannan bane a gabanta ita kawai burinta a taimaki Baffanta. Da sauri tasa hannu ta riko ƙafar wandansa tace "Baba dan Allah ka taimakeni Baffana zai mutu ka taimakeni..." kuka ne ya kwace mata cikin muryar da bata fita sosai Baffan ya riko rigarta yana sauke numfashi da kyar yace "Munɗo!"
Kuka take sosai tana sake rokon tsohon nan tace "Maciji ne inaji ya sareshi dan Allah ka taimaka mana." 
Karasawa yai yana dingishi ya ciro ƴar jakar dake rataye a wuyansa ya ciro ƴar ƙaramar wuka ya saka a gun, nan danan wani bakin jini ya fara fita, Baffa yana rintse ido saboda azaba, nan danan jikinshi ya ɗauki zafi na zazzabi. Tsohon yasa wani magani agun kafin kace mene tuni Baffa taga ya sume.
Jikinta ne ya hau karkarwa ta kalli tsohon tana kuka tace "Shikenan! Shikenan Baffana ya mutu na shiga uku na lalace aradun Allah nima mutuwa zanyi banni iya rayuwa a duniyar nan babu Baffa......."
 Tsohon ya mike ya kalleta yana ɗan tari yace "Ki kaishi a bashi magani, in ya dade bai sha magani ba zai iya mutuwa. Yanzu dai na fitar da dafin amma wanda ya shiga ciki bazan iya fitar dashi ba."
Hannu tasa akan hancin Baffa jin numfashi yasa ta dago dan tawa tsohon nan godiya, sai dai me? Babu shi babu labarinsa.
Tsoro ne ya kamata gashi duhu yayi ga shi ita kadai ce a wajan, ya zatai ta kai Baffa kauyensu? Kuka kawai take tana ɗagoshi, sai dai daga ya ɗago yake ƙara faɗuwa.
 Tunani ne yazo mata da sauri ta zare ɗan kwalinta, ta cire zanin data ɗaura tabar patarin ciki wato under wear, ta shimfiɗa zanin a ƙasa ta mirgina Baffan sannan ta ɗan daure gun da ɗan kwali ta fara janshi iya ƙarfinta, sai dai hakan bai yiwu ba dan sai datai sama da minti goma kafin tai taku shida. Kuka take iya karfinta tana sake janshi, dakyar-dakyar ta kawoshi kan hanya duk ta galabaita. Zubewa tai a ƙasa saboda rashin ƙarfin da taji jikinta yayi.
 "Shikenan Baffa ƴarka batada amfani a wajan ka wayyo ni!" Abinda kawai take cewa kenan cikin dashashiyar muryarta.
A can rigar Jiji kuwa, duk rai ya gama ɓaci, itakam Danejo sam ta kasa nutsuwa, ta kira Salau wanda kaf kauyen shine abokin Macciɗo tun bayan abinda ya faru shekarun baya. Ta jashi bayan gari tace "Salau hankalina yaki kwanciya, Macciɗo ko shi kadai ne baya dare haka ba tare da an sani ba, ina tsoron ko wani abin ne ya faru."
Kai ya jinjina shima cike da gamsuwa yace "Bari nabi sahu nadai san jiya yace zai shiga kauye Allah yasa ba wani abin bane ya faru."
Godiya tamai ya ɗau sandarsa yabi ta baya, Munɗo ta daure ta ɗago Baffanta, jijigashi take sai dai har yanzu bai dawo hayyacinsa ba sai jikinsa dake sake ɗaukan zafi, jan zanin take sai dai dakyar take iya motsa shi, tsoro ya gama kamata gashi ba alamar mutane, hasken fitilar data hango daga nesa ne yasa ta shiga ɗaga hannu tana kwalla kiran taimako.
 Ajiyar zuciya ta shiga yi ganin sun nufo inda take, ta matso kusa da Baffa tana jijjigashi tace "Baffa ga wasu nan zasu taimaka mana! Ka tashi dan Allah Baffa."
Suna karasowa suka hasketa da touch light idanunta duk sunyi jaa tana kallansu.
"La'ila ha illa lahu! Aradun Allah ta lamushe mahaifinta."
Kalmar dataji ta doki kunnenta kenan, ba muryar kowa bace sai ta Lado mutumin da gaba ɗaya baccinta na jiya mafarkinsa kawai take yana konata.
Sulalewa tai ta fadi a ƙasa ta haɗe hanayenta tace "Dan Allah kawu Lado ka taimaki Baffana maciji ne ya cijeshi."
Ji tai an maka mata sanda a bayanta, kara ta saki tare da rike gun, kafin ta sake motsi ya kara maka mata "Ni dama shi yasa tun ɗazu nace kuzo muje mu dubo shi gashinan kuwa abinda nake zargi yau kuwa zakici buhun ubanki."
Yana kai nan ya fizo hannunta ya fara janta a ƙasa. 
Su kuma ragowar mazan da suka taho tare suka ɗau Maccido sukai kauyen dashi.
Salau wanda shima ya taho ya hangosu jikin bishiya ya tsaya anan yaji abinda suke cewa, zagaye yai da sauri dan ya sanar da Danejo halin da ake ciki.
Janta kawai Lado yake yi dakyar ta tashi ta ke binshi dan hannunta gam cikin nashi.
In sukai nisa ta ɗan faɗi sai ya ɗaga sandarshi ya maka mata.
******
KANON DABO.........
Zubair yana fita daga ɗakin Ummy falo ya nufa, Ilham dake zaune a falo tana kallo tana ganinshi ta mike tace "Yaya."
Fuskarsa a ɗaure yasa hannunsa ɗaya a aljihunsa yace "Ɗauko abincin Ummy kiyi warming ki sake kai mata."
Da sauri tace to, ɗakinsa ya koma saboda wayarsa dake ta kara a aljihunsa.
Zaro wayar yai ya kalli sunan Meenal dake jikin wayar, katse kiran yai ya kashe wayar gaba ɗaya sannan ya zauna akan kujerar sa ya buɗe laptop ɗinshi, sai dai har yanzu kalaman ɗazu ne ke sake dawo mai.
Juyowa yai ya kalli kofarsa da aka buɗe cikin tsawa yace "Na baki izini ne kika shigo?"
Ilham a tsorace tace "Yaya kai hakuri, naje kaiwa Ummy abinci ne tace na kawo maka waya Aunty Meenal nasan magana dakai."
Mikewa yai ya amshi wayar yace "Okay out!"
Juyawa tai bayan ta maida ƙofar ta rufe, kallan wayar yai kamar zai kashe sai dai yasan damun Ummy zatai tayi, kara wayar yai a kunnensa yace "minutes only."
Yawon bakinta ta haɗiya tace "Yaya dan Allah kayi hakuri wallahi bada wani abin su Dad sukai maganar ba, kayi hakuri ka dawo dan Allah kasan dai yanda......"
"50 seconds."
Ido ta runtse tace "Ya Zubair dan Allah karka hanani auranka wallahi in har na rasaka zan iya rasa rai...."
"Nyt." Kafin tai yinkurin wani abu ya kashe wayar, sumar kansa ya shafa takaici duk ya kara rufeshi, shi sam in za'a mai abu koma menene baya damuwa amma fa kar a kuskura a taɓa mai Ummy.
Wayar ya ajiye kawai ya zauna ya fara danna laptop dinsa.
******
 Jauro ya dunkule hannunsa cike da damuwa akan abinda ke faruwa, ina zai samo kudi? Ko iyalansa zasu dawo su cigaba da saurararshi kamar da?
Banko ƙofar Salame tai ta turo ɗaurin ɗankwalinta gaba tana tauna cingam.
 Zama tai a bakin gado taja dogon tsaki tace "Yanzu kalli gidan mu ne kawai ba solar a layin nan mu kenan da buɗaɗɗe inji shima dan asara ko tv in aka kunna sai yahau rawa, haka kake so mu cigaba da zama? Yanzu bikin ɗan gidan kawata Bilki da za'ai tun yaushe nake maka maganar ankon da zamu yi na kawayen uwar Ango amma ko dubu ashirin ka kasa bani. Sannan kace Raheena ta zauna a gida? To in ita bata nemo min kudi ba wa zai nemo min?"
Kallanta yai ya dawo inda take ya kamo hannunta ya rike yace "Salame dan Allah ki dawo cikin hankalinki, a ina ƴarki budurwa zata samo kudi bayan ba sana'a take ba? Haka zamu cigaba da yiwa kanmu karya?"
Fizge hannunta tai tace "Kaga Malam ka barni da ɓacin ran daka sakani, kuma wallahi duk abinda ya samo yarana kasani hakkin a kanka yake, banda asara da rashin sanin darajar mu sau nawa zance ma kaje Rugar Jiji gun Danejo ko Macciɗo ka amso mana kudi amma ka ƙi?"
Yawun bakinsa ya haɗiya yace "Salame kin manta duka shanayen mu na gado ni nai amfani dasu na siyar na gudo birni dasu muke juyasu tsawan shekarun nan? Yanzu kuma dan kuɗin sun kare sai na koma nace ta taimakamin? Bayan na ha'inceta."
"To shikenan ka bari ƴaƴanka su yi yanda sukeso su samo mana kudin."
Goshinsa ya dafa yace "Salame baza dai ki fahimceni ba kenan?"
A fusace tace "Fahimta? Bazan fahimci komai ba sai ka wadatamu shine kawai abinda zakai da zai sa yaranka su daina yawon. In kasan bazaka amso kudin ba to ka kyalemu muyi abinda mukaga dama dan saboda kai bazan bari a rainani ba a dinga min kallan talaka."
Tana kainan ta kwanta akan gado ta juyamai baya tare da jan tsaki.
Jauro ya sauke numfashi, duk yanda zai yi yaga bashida wata mafita sai dai yaje gun Maccido ya rokeshi ya taimaka mai da shanayen da zai sai da ya samu kudi.
Da wannan shawarar ya kwana akan zaije Rugar Jiji ya amso ya dawo dan tabbas bazai cigaba da zuba ido ƴaƴansa na yawon titi ba.
******
Kafin su isa kauyen duk bayan Munɗo ya fashe da duka, da yake sanyi ne duk an fifito an haɗa wuta a waje ana shan ɗumi, suna daban daban sai dai yawancinsu zagin Munɗo suke yi, kowa da abinda yake cewa.
Tunda suka iso Lado yake kwalla kira cikin garaji yake cewa "Ku fito wannan tsinaniyar ta lamushe ubanta, dama na faɗa muku daga sanda ta gaji da cin mu kan jininta zata koma."
Danejo ko takalmi bata sa ba ta fito da gudu dan isowar Salau kenan.
Sai dai a ka'idar fulani baka isa kaje daf da ɗanka na fari ba.
Dadda ce ta karaso aka matsa mata zuwa inda Maccido yake kowa na sallalamin abinda ke faruwa.
Shiga da Maccido akai ɗaki aka kira Ardo yazo da kanshi ya duba ganin dafin ya fita yasa ya bada sunan maganin da za'a hado nan da nan Altine wato matarshi ta fito dan haɗo magungunan.
Lado kam cila Mundo ɗakin ta yai ya kulle ta ta waje, yasa sanda ya tokare kofar.
Dadda tai shiru tana kallan Ardo wanda duk hankalinshi ya tashi ganin halin da Maccido yake ciki.
Tana kallanshi tace "Me kake tunani?"
Kai ya girgiza idanunsa nakan Maccido yace "Maciji ne ya cijeshi kinga gun, sai dai anyi sa'a an fitar da wani dafin amma matsalar wani ya shiga jikinshi sannan ba'a bashi taimakon gaggawa na maganin cikin ba, ina tsoro..."
Da sauri ta katseshi da cewa "Ba abinda zai faru." Kai ya jinjina alamar eh....
 Kuka kawai Munɗo keyi tana rokar a barta taje taga Baffanta, jiri-jiri ta dingaji nan ta zube a kofar ɗakin, ɗan sa bakinta datai dazu gun dafin nan yasa ta haɗiyi dafin macijin, duk da kaɗan ne.

Tun daga yanayin yanda Ardo yai magana yasa Dadda ta fito daga cikin ɗakin zuciyarta duk ba daɗi. Kai tsaye ta nufi ɓangaren da Munɗo take daga yanda take tafiya kaɗai zakasan cikin fishi take dan fuskar nan babu wargi.
Ai mutanen cikin gidan suna ganin haka daɗi ya kara kamasu, sufa yau take sallah dan babban burinsu suji ance za'a wahalar da Munɗo su a san samunsu ne a konata kowa ya huta yadda kwallan mangwaro ko sa huta da kudan dake damunsu. Hannu tasa ta zare sandar da aka rufeta dashi, tana shiga ta sa kafa ta hankaɗata tayi baya kanta ya bugu da bango, da faɗa take cewa "Tashi ki faɗamin uban wa yace ki fita bayan aiki na sakaki? Sannan da kika turo maciji ya sari ubanki kin ɗauka bazamu gane kece kika shirya hakan ba? Kungurmar munafuka."
 Ganin ba alamun motsi yasa ta wuce inda take ta cakumo wuyanta zata zabga mata mari, sai dai yanda taganta ne yasa ta jijjigata tace "Ke Munɗo meye hakan?"
Tana sakinta taga jikinta ya saki ta zube gabaki ɗayanta. Dadda zatai magana sai ga Danejo wacce tazo dan taga halin da Munɗo ke ciki. Hankali a tashe ta karasa gurin ganinta kwance a kasa, Dadda ta mike tana kade hannu kafin ta ɗan kauda kai tace "Toh da alama tana nufun itama dafin karyar ciwon yana jikinta dan kar a zargi itace ta ke neman kashe ubanta."
Danejo ta kalli Dadda idanunta sun canza launi tace "Dadda dan Allah yiwa Ardo magana yazo ya duba yarinyar nan ni kamar ma bata numfashi." Tai maganar duk a rikice. Ga mamakinta gani tai Dadda ta juya kai tace "Alhakin mutane ne ya fara kamata, dama kaci kuruwar mahaifinka ka kwana lafiya ne? Ai dama kasan abinda ka jawowa kanka, ni kinga ina da abin yi." Hankalinta a kwance ta fita daga ɗakin. Danejo ta ɗagota da kyar ta iya sakata a bayanta dan girma ya fara kamata ta fito da ita mutanen ciki gidan na kallon su, dukansu daɗi ne ya kamasu dan su kiris suke jira suji ance ta mutu su huta.
Ɓangaren Ardo tai da ita yana zaune yana duba maganin da aka kawo wanda za'a haɗawa Macciɗo. Ganin Danejo yasa ya ɗan maida hankali kanta, a hankali ta sauke Munɗo ta sa mayafi ta rufe gefen fuskarta kaɗan dan fulani akwai jin kunya, tace "Ardo ka taimaka ka duba yarinyar nan, kamar fa bata numfashi." 
Kusa da Munɗo ya dawo ya dubata kafin ya ɗago ya kalli Danejo yace "Tana numfashi sai dai baya fita sosai. Ina ganin dafin daya ciji Maccido ya ɗan shiga jikinta ne kaɗan." Nan ya ware magani daga cikin na Maccido ya mika mata yace "Gashi ki tafasa yanzu ki bata, ni zan wuce gun shi dan jikin nashi ya ban tsoro."
Amsa tai ta sadda kai ƙasa tanaso ta tambaya ya jikin Maccidon sai dai bazata iya ba, kallanta yai bayan ya kwashi maganin yace "Maccido na shan wahala dan baya gane wanene a kansa, sai dai muna fatan samun sauki in yasha magungunan nan." Yana kaiwa nan ya fita, hannu tasa ta share hawayen da suka zubo mata, shikenan mutanen da take dasu a duniya guda biyu neman halaka suke su barta.
A d'akin Ardo ta bar Munɗo ta nufi waje ta tafasa maganin ta dawo ta ɗagata ta bata wanda rabin maganin zubewa yai a ƙasa. Hannunta kawai ta kamo ta matse a cikin tafin hannunta tanaji duk rayuwar ta isheta. Dama itace a kwance su suna nan lafiya da ta huta da ganin wannan tashin hankalin.
*******
 KANON DABO.......
 Har ya kwanta zai fara bacci yaji ana kwankwasa mai kofa, a hankali ya mike ya jawo rigar dake gefen gadansa ya saka, gefen gado yakai hannu ya d'auko lime ya d'an matsa a bakinsa sannan ya taso ya nufi ƙofar tare da cewa "Wanene?"
Ummy daga waje tace "Araab nice."
Jin muryar Ummy yasa ya ƙarasa bakin ƙofar cikin sauri ya buɗe ƙofar tare da kallanta yace "Ummy maimakon ki sa a kirani ko kimin waya nazo? Kidena wahalar da, kanki Ummy."
Cikin ɗakin ta shiga wanda girmansa da kyansa kaɗai abin kallo ne, anyi kwalliyar ɗakin ne da ash colour light da dark.
Gefe ta nufa inda akasa kujeru guda biyu da ɗan ƙaramin table a tsakiya. Zama tai shi kuma ya matsa ya zauna a ƙasa tare da lanƙwashe ƙafafunsa. Charbin hannunta ta ɗan murza tana kallan ɗakin tace
"Araab munyi waya da Meenal na kuma ji abinda ya faru, sai dai menene laifinta akan abinda iyayenta sukai? Sannan dan sun faɗi hakan suma menene laifinsu? sai me?"
Kansa dake kasa ya ɗago ya kalli Ummy da idanunsa, fuskarsa a ɗaure yanda a koda yaushe take yace "Sai me fa kika ce Ummy? Taya zasu faɗi haka a kanki?" Sai kuma yai shiru tare da shafar bayan sumar kansa ya ɗan dunkule hannunsa yana neman sake matsa lime din hannunsa.
Ajiyar zuciya tai cikin sanyin murya tace "Araab ni ɗin wacece da baza'a faɗi haka a kaina ba? Sannan naji sunyi laifi ita menene laifinta? Kafi kowa sanin yanda ta ke sanka duk abinda ake cewa ka taɓa ji ta sa baki?"
"Bata sa ba sai dai ni bazan iya haɗa zuri'a da mutanen da zasu faɗi haka akanki ba."
Ya zatai da kafiyar Araab Hassan? Zatai magana taji yace "Ummy dan Allah kije ki kwanta ki huta banasan wannan ƙaramin abin ya hanaki bacci, uwata ce basaso nima 'yarsu ce banaso shikenan magana ta kare."
A hankali take kallansa ta sani a gunsa itace rayuwa a kanta kuma zai iya rabuwa da kowa, sai dai ita a koda yaushe burinta taga yayi aure ya samu wacce zata kula dashi wannan shi kaɗai ne burin daya rage mata a duniya, ta sani in har yana raya kanensa bazasu tozarta ba. Hannunta ya kamo ya ɗauraa saman kansa yace "Ummy dan Allah ki ajiye maganar mutanen can please!"
Kai ta ɗaga a hankali tace "Allah yai ma albarka ya baka mace ta gari."
Ameen yace sannan ta miƙe ta fito daga ɗakin, maimakon ya koma gado ya kwanta sai kuma ya tashi ya buɗe window yana kallan harabar gidan, hannunsa yasa a aljihu....
*******
 Cikin baccinsa yaji alamun hannun mutum a cikin aljihunsa, a zabure ya damke hannun tare da cewa "Salame yi maza ki haskamin nan wallahi ɓarawo ne ya ke neman yi min sata." Hankaɗashi baya tai cikin takaici tace. 
"Dalla ni sakar min hannu nice nan ba wani ɓarawo ba."
Sake ta yai tare da haska fitilarsa dake gefen gado, ta zake zabgamai harara tace "Fito da abinda ke aljihunka mu gani."
Ya sake haskata da fitila yace "Wai nikam Salame meke damunki ne? Haka kawai ina kwance kice na fito da abinda ke aljihu na? Ajiya kika bani ko me?"
Hannu ta sake kaiwa inda aljihunsa yake ya mike cikin sauri ya matsa daga kan gadan yace "Salame baki da hankali ne?" Ɗankwalinta ta cire ta ɗaurashi a kugunta tace "Kasan Allah fito da duk wani abu dake ciki, tab! harni zaka munafurta kanaji ina neman kuɗi shine zaka raina min hankali kaƙi gaya min?" Ajiyar zuciya yai yace, 
"Ina kika ganni da kudi? Sannan in kuɗi ne ke kanki kinsan bazan cinye ba tare da na baki ba?" Ta sa hannu ta cakumoshi ta rike kugu tare da mika mai hannu tace "Fito dashi? Ai Bilal indai ganin kudi ne kasan duk duniya bayashi tunda yace yaga kudi a aljihunka wallahi ya gani."
Kai ya kawar yanaji zuciyarsa na wani irin soya wannan wace irin rayuwa yakeyi? Tabbas alhakin Yayarsa Danejo shine yake binsa.
RUGAR JIJI
A hankali ta buɗe idanunta ta sauke shi a kan saman ɗakin nan da nan duk abinda ya faru ya sake dawo mata, kuka kawai ta fashe dashi sannan ta fara ƙoƙarin mikewa. Ji tai gaba ɗaya jikinfa babu karfi, kallan magungunan dake kasa tai sannan ta sauke idanunta akan Danejo dake kwance akan tabarmar ɗakin. 
Dakyar ta samu ta mike tana dafa bango ta fito, rugar tayi tsit sai karar tsintsaye da beraye dake ɗan tashi sama-sama tana tafe tana tangaɗi ta nufi ɓangaren mahaifinta. Tayi sa'a duk babu kowa a wajen.
 Hannu ta kai a hankali zata buɗe ƙofar ɗakin ta bayanta taji an fizgota da karfin gaske wanda ya sata zubewa a kasa hanunta ya bugi da kujerar tsugunun dake gun.
 Muryar Dadda taji cikin fishi tace "Uban me kikazo yi nan?"
Bakinta ne ya hau rawa ta kasa cewa komai.
"Munafuka wato kinga bai mutu ba ke kuma kin kwanta ciwo shine zaki dawo ki lamushe shi ki gudu ko?"
Altine jin faɗa a kasa ta ɓangarenta yasa ta fito, idanunta na sauka akan Munɗo ta ja baya tana girgiza kai tana cewa "Dadda ki taimaka ki hana yarinyar nan aikata abinda take shirin yi banasan zama bazawara dan Allah...."
Munɗo ji tai kalamanta sun daki zuciyarta, ta kalleta tace "Taya zanso wani abu ya samu mutumin da ya ragemin shi kaɗai a rayuwa?"
Da karfi Dadda ta riko wuyan rigarta ta fara janta a ƙasa, batada karfi dan har yanzu ba lafiya gareta ba hakan yasa ko shure-shure kasawa tai balle ta gwada kwatar kanta.
Bata tsaya ba sai a ɓangaren da take zama, hankaɗata ciki tai ta faɗi kasa tana hawaye. Dadda ta kalli Danejo dake bacci takaici ya ƙara kamata "Danejo!"  Ta kira sunanta cikin kakkausar murya.
 Nan Danejo ta mike ta kalleta cike da mamaki kafin tai magana tacigaba da cewa "Fito daga ɗakin nan umarni Ardo ya bada a kulle yarinyar nan kuma kar a sake bari ta fita."
Zatai magana ta katseta da cewa "In bayan gida takeji ta sa a kirani zanzo na kaita tai na dawo da ita." Mamaki ne ya hana Danejo magana, "meya faru tana bacci?" Haka ta fito suka kulle Munɗo a ɗaki, banda kuka da kiran sunan babanta ba abinda take yi.
 A can ɓangaren Maccido kuwa washe gari Allah ya nufeshi da buɗe idanunsa, sai dai iya kacinsa buɗe ido dan ko magana ya kasa yi. Ya rasa yanda zai yi yace su kira mai Munɗo dan tunda ya kwanta halin da take ciki kawai yake tunani. Su sun ɗauka magana ce gaba d'aya ba yayi shi kuma kawai ji yai zuciyarsa na zafi bayasan cewa komai, 'ƴarsa kawai yake san gani kuma yasan ba barinta zasuyi ba, dan yana kwance yana jin sanda suke dariyar mugunta suna tsinewa Munɗo da shirin tozartata in har wani abu ya sameshi.
 Yau yana kwance idanunsa a rufe dan takaicin duk ya isheshi ya gwada mikewa yakai sau nawa amma ya kasa. Ji yai kanwar Altine ta shigo da alama ganin yana bacci yasa ta cewa "Altine yanzu nazo wucewa naga Dadda ta fito da mayyarcan zata zaga bayan gida, kinga yanda ta koma?" Ta ɗan fara dariya Altine ma dariya tasa suka toshe baki alamar kar yaji kafin tace "Ni aradun Allah har Allah-Allah nake a ce min ta mutu hankalina ya kwanta, kinsan saboda haka na daure nake wannan auren? Hmm ai daga sanda ta mutu ni kuma kasuwa da mulki ya bud'emin."
Suka sake sa dariya ƙanwar tace "In ta mutu ai ke kinfi kowa riba."
Hawaye ne suka gangaro gefen idan Maccido lalai dole ya samu ya kwashe dukiyarsu da ƴarsa subar rugar nan dole ne ya sanar da Danejo halin da ake ciki dan ta taimaka mai ya kwashe komai ya kuma ɗauke ƴarsa ko mutuwa zaiyi ko ita kad'ai ce sai ya nemawa gata. Jauro ne ya fad'omai a rai nan danan ya shiga dogon tunani.....

Kano......
 Araab ya shirya tsaf dan fita aiki sanye yake da suit baka sai shirts ɗin ciki light blue ya masa kyau sosai, fuskar nan tashi tana nan yanda take babu fara'a balle murmushi.
Sallama yai sai data bashi izini ya shiga, kamshin ɗakin kaɗai ya isa yasaka lumshe ido, tana zaune a ƙasa akan lallausan carpet ɗinta.
Tana zaune akan sallaya tana jan carbi. Ya tsugunna ya gaisheta ta amsa fuskarta haryanzu bata gama sakewa ba.
Mik'ewa yai ya d'auki Qur'anin dake gabanta ya maidashi inda take ajiyewa, sannan ya fito.
Ikram da Ilham sun gama shirya mai breakfast akan dinning dan shi dama ba wani abincin kirki yake ci ba in zai tafi gun aiki.
Madara yasha mai dumi yaci chicken susage sannan ya mike ya kalli Ilham yace "
"In kin gyara dinning ɗin ki kawowa Ummy tea ɗaki."
Da sauri tace "To Ya Araab." 
D'akin Ummy ya koma yanzu kuma tana tsaye tana duba wasu kaya dake gefen gadanta, kusa da ita yaje ya d'an zauna a saman hannun kujerar d'akin yace "Ummy please ki saki ranki akan maganar nan, maybe ba matata bace shiyasa."
Jakar kwallin dake gefenta ta ɗakko ta ajiye a gabansa tace "Sakon Meenal ne ta fito school ka ajiye mata kafin ka wuce gun aiki."
Da sauri ya ɗago ya kalleta yace "Ummy??"
Fuskarta babu alamun wasa tace "Inkaje ka tsaya akwai sakona nima a gunta ka amsomin."
Yawun bakinsa ya haɗiiya tare da shafa sajensa da alama Ummy bata bashi damar yin magana ba. Hannu yasa ya ɗauka yace. "Naji Ummy amma dan Allah ki saki ranki. Kinjj?"
Kallansa tai ita kad'ai tasan meke ranta tace "Allah ya taimaka, sai ka dawo."
Mik'ewa yai a hankali ya fito daga d'akin dan babu alamar ma tana san jin magana daga gareshi, itakam har yabar d'akin idanunta na kanshi tausayinsa takeji ya sadaukar da komai dan yaga cigabansu shiyasa itama dole zata dage dan ganin ta samar mai matar da zata kula dashi.
Ikram ce ta taho da ɗan sauri ta mikamai wata ƙaramar roba wanda aka yanka lemon tsami (lime) a ciki, amsa yai yana neman wucewa tace "Yaya sai ka dawo." Kai ya d'aga sannan yace "Ku tabbatar Ummy taci abinci in kuma bataci ba amin waya a sanar min." Da to suka amsa shikuma ya fita.
Ajiyar zuciya yai ya furzar da iska, zuciyarsa na sake tafasa saboda mutanen can sun jawomai Ummy tayi fishi dashi, robar ya buɗe ya ɗakko lime ɗin guda ɗaya ya matsa a bakinsa sannan ya kunna motar.
  Cikin ɗan zafin rai ya fita da motarsa, cikin sauri da ɗan karfi ya taka birki wanda kansa sai da ya bugi sityarin motar, ledar pure water ya ɗaga a hankali ya kalli ledar pure water ɗin data sauka akan glass ɗin motarsa sannan ya kalli motar data taho da karfi an kure disco, ta glass ya kalleshi ya wani ɗaga mai hannu wai alamar sorry, ajiyar zuciya yai yana neman kwantar da hankalinsa sai dai jiyai bazai iya ba, a fusace ya fizgi motarsa yabi motar nan da gudu, ya gaji da iskanci mutanen nan sun fara kaishi bango.
Bilal da abokinsa Khalil daga glass ɗin motar suka hangoshi. Khalil wanda ya dawo da mota da safen nan suka sake fita yawo ya kalleshi cikin dariyar mugunta yace "Kai wallahi baka da kirki ka san daidai saitinsa ka buga ruwan nan?" Yasa dariya sannan ya cigaba "Allah ba ruwana yau ka taɓo wanda yafi karfinka." Ya karasa maganar yana kallan yanda Araab Hassan ya kusa kamosu.
Bilal yai tsaki ta glass ɗin motar yace "Yau Allah yayi ya kulani, hahaha dama neman hanyar da zan ɗan bugamai mota nake bansamu ba sai yau, wallahi Khalil na tsani naga motar guy ɗin can nine ya kamata na mallaki gida da mota amma kalleni." Ya sake jan tsaki ya bigi saman sityarin yacigaba "Wai ni kasan motoci nawa yake dasu? Ga tsinanen girman kai ko fa ganinshi ba'ayi....."
Kafin ya sake magana yaji an buga motarsa ta baya wanda yasashi taka birki da karfin gaske. Jikinsu ne ya fara rawa suka kalli juna idanunsu yayi jaa, Khalil ya kalleshi bayan ya juya yace "Wallahi mutum nan ne, Bilal mubar nan da alama yaran nan bashida kirki zai iya mana abinda......" Jin haka yasashi fusata ya buɗe kofar mota cikin kunar rai, ya nufi motar da Araab Hassan ɗin yake. Samari da almajiran dake kan titin suka ɗan tsaya kallo.
Nan Bilal ya sake fusata yana ganin an zubar mai da kima dole yai rashin mutunci.
Glass ɗin motar ya buga yana hucci kamar wani tsohon kumurci, Araab sai da yai minti biyu sannan ya zuge glass ɗin, kallan Bilal yai wanda yake magana irinta wanda suka riku a shaye-shaye yace "Bakada hankali ne? Ko bakaga abinda kai ma bayan motar mu ba."
Kansa ya ɗan karkatar kaɗan alamun ya kalla sannan ya kalli Bilal hannu yasa ya buɗe sif ɗin motar ya ɗakko kudi bandir ɗin ƴan ɗari biyu ya ɗan sauke ajiyar zuciya ya samai a saman kirjinsa ba tare da ya kulashi ba ya maida glass ɗin motar ya zuge yai reverse yabar gun.
Bilal mutuwar tsaye yai riƙe da kuɗi zuciyarsa na san kuɗi sai dai mamakin kamaninsa da zatinsa da kuma yanda ya ki kulashi suyi rigima duk sun sa ya kasa tunanin komai.
Har Araab Hassan yabar gun yana nan a tsaye, Khalil ne ya ƙaraso ganin kuɗi yasa shi ya amshi kuɗin yace "Kai wai baka yai? Ai wallahi rabawa zamuyi baka isa ba."
Bilal jiyai gaba ɗaya wani takaici da ɓacin ran da baisan dalili ba yazo wuya ya tokare shi, naushi ya kaiwa Khalil wanda yai sauri ya kauce yace "BG menene hakan kuma? Me nayi maka?"
Fizgar kuɗin yai yace "Na fasa zuwa gida zan koma ina da abin yi."
Bai tsaya takan Khalil ba ya shiga motarsa ya juya zuwa gida, haka kawai ya rasa me ya kamata ya ɓata mai rai dan komai ma haushi yake bashi. Yana gama parking ɗin motar a waje yasa ƙafa ya daki tayar motar da karfi. Jin kafarsa ta ɗauki zafi yasashi ɗan yin shishitu yana yarfe hannu.
*******
A ɓangaren Araab kuwa BUK ya isa new site, yanayi yana kallan agoggon hannunsa, text ya mata ya sanar da ita inda yake sannan ya kwantar da kansa a saman kujera ya ɗan lumshe ido yana tunani ko Ummy yanzu ta huce? Me zaiyi ya shawo kanta?
Alamun ana neman buɗe kofa ne yasashi buɗe ido, kallanta yai ta glass tasha uban kwalliya kamar ba makaranta tazo ba.
Glass ɗin inda take tsaye ɗaya bangaren driver ya zuge, Meenal ta d'au gayu sanye take da riga ƴar kanti baƙa bata kamata sosai ba, ta ɗan kusa gwiwowinta sai wando baki data saka irin pencil ɗin nan, tai rolling da mayafi baki sai ta ɗauko abaya mai buɗewa gabaki ɗaya ta saka ta bar ta a buɗen. 
Kanta ta zuro cikin motar ta sa a saman hannayenta tace "Yayana bazaka barni na shigo na ganka sosai ba?"
Hannu yakai bayan motar ya ɗauko jakar nan ya mika mata yace "Ina sakon Ummyn?"
Ajiyar zuciya tai tace "Ka buɗe min please na shiga sai na baka." Ta ƙarasa maganar tana kai hannu gun buɗe motar.
"Gun aiki zani sannan I don't think akwai abinda zaki yi a cikin motar nan da har sai kin shigo." Kwantar da kanta tai tace "Yayana please kar mutane su fara wucewa sosai."
Kai ya kauda hakan yasata ta buɗe ta shiga ga mamakinsa gani yai tana neman sa seat belt, ido kawai ya zuba mata harta gama tana ɗagowa ta sauke idanunta akanshi ta ɗan hadiyi yawun bakinta tace "Allah bani da lectures kuma Ummy ta sanar da secretary ɗin ka akan bazakazo da wuri ba tace muyi magana ta fahimta tunda muna san ju......"
Yanda ya kalleta ne yasata yin shiru tana tsuke baki...
*******
Danejo ce ta zubawa ɓangaren Munɗo ido gashi sun sa mutene su dinga kula akan kar a kuskura a barta ta fito, jiki a sanyaye ta mika mata abincinta sannan ta faɗa mata halin da Maccido ke ciki, tana hawaye tace "Ba komai Danejo kila rayuwa tace tazo karshe indai har Baffana ya samu sauki koma menene zan yi.
Haka ta taso zuciyarta duk babu daɗi ta nufi ɓangaren Maccido. 
Ba kowa sai shi dake kwance kamar mai bacci, kwaryar data damo mai fura ta ajiye a kusa dashi sannan ta zauna tana kallansa cike da tausayi.
A hankali ya buɗe idanunsa ya kalli mahaifiyar tasa cikin dashashiyar murya yai magana yace "Danejo!"
A firgice ta kalleshi hawayen da suka zubo tai saurin gogewa ta mike a rikice tace "Maccido? Bari na kirawo Ardo."
A hankali ya girgiza kai cikin sanyin magana wanda kana gani kasan dakyar yakeyi yace "Danejo ki taimakeni."
Kallan mamaki tamai nan danan taji jikinta yayi sanyi, ya lumshe ido sannan ya buɗe yace "Dan Allah karki faɗawa kowa ina magana, ki taimaka kisa Salau ya nemo min Kawu Jauro."
Cikin sauri tace "Jauro kuma?"
Ɗan ajiyar zuciya yai sau kusan uku a tare kafin yace "So nake na bashi amanar Munɗo da dukiyarta bazan bari ajalina yazo min ba tare da na samo mata makafa ba, in har mutuwa tazo min ke kanki kinsan kudinta zasu sa a gaba su cinye sannan su kasheta."
 Kallansa take duk kanta ya kulle tama rasa abin cewa, a hankali ya sake cewa "Na sani sarai baki yarda da Jauro ba tunda ya kwashe gadonku ya gudu amma shi kaɗai nake dashi da zai nisantata daga cikin rugar nan, ni yanzu kafafuna banaji zasu iya taka ƙasa ma balle na iya fita na kaita, duk abinda zai faru Kawu nasan ko darajar kudin ta zai kula da ita."
 Tasan Jauro ba ruwansa matarsa ce ke zugashi sai dai tabbas tasan zaman Munɗo anan daidai yake da mutuwarta.
Yawun bakinta ta had'iya tace "To shi Salau ina yasan inda Jauro yake?"
"Ni da shi Salau ɗin mun san inda gidansa yake, kwanaki da muka je birni har kofar gidan muka je sai mukai rashin sa'a matar ta fita ta kulle gidan ashe shi kuma kawun ya manta da nashi makulin."
Shiru tai alamun tunani tace "Yanzu kana nufin duka dukiyar nan zaka kwace ka bashi? Na tabbatar daga sanda ka bashi kaima mutanen rigar nan bazasu barka ba." Hawaye ne ya gangaro gefen fuskarshi ya sake maida numfashi yace "Danejo ya zanyi in na mutu yarinyar nan......"
Da sauri tace "Maccido me kake cewa haka ne?"
A hankali ya ɗan girgiza kai kaɗan sannan ya lumshe ido yace "Ni in nine sumin duk abinda sukaga dama, amma ita fa? A dalilinta bamu taɓa neman kuɗi ba, dukansu da arzikinta suke ci suke sha amma ita kenan cikin bala'i na rayuwa? An min sharadi na ɗau alkawari akan bazan faɗa ba a dalilin haka suka yadda da ita sai dai menene amfanin yardar tasu? Yanda take rayuwa ko me?"
Danejo kam ta fahimceshi sosai sai dai ita Jauro ne hankalinta bai kwanta da matarshi ba amma in ta duba koma menene gwara su da nan.
Muryarshi ce ta katseta yace "Danejo dan Allah ki taimakeni."
Kai ta jiniina tace "Shikenan zan tura Salau yanzu zai wuce Kano in yaso sai su taho da motar kwasar dabobbi daga can?"
Kai ya ɗaga alamar eh sannan yace "Akwai ɗankunaye da sarka da mamanta ta bada suma a bashi."
Kai Danejo ta girgiza da sauri tace "Wannan suna gurina zan ajiyesu har sai auranta."
Bai musa ba yace "To kicewa Salau in sunzo da Jauro su zauna a bayan gari da motar har sai wajen biyu na dare sannan zaki musu magana. Ita kuma Mund'o kice ta haɗa kayanta karki ce mata komai banda haka na tabbatar bazata je ko ina ba in ba dani ba."
Ta jinjina kai cikin gamsuwa sannan ta mike ta fito cikin sand'a ta nufi bangarenta tasa aka kira Salau ta kunce gefen zaninta ta bashi kuɗi ta sanar dashi sakon Maccido.

 Araab tunda yaga ta zauna ya tada mota ba tare da yace mata komai ba, ita kuma ganin haka yasa ta saki murmushin jin daɗi, ta sake gyara zama tare da maida kanta saitinsa tana kallanshi. Wata irin kaunarsa ce ke sake ratsa zuciyarta, kallan bakinsa tai yaushe zata samu damar sumbatar wannan bakin mai ɗauke da wani irin kyau? Ta maida idanunta kan kirjinsa idanu ta ɗan lumshe tana hangota kwance a kirjinsa yana shafa saman gashinta, bata san sanda murmushi ya bayyana a fuskarta ba cikin salo da rangwaɗa tace "Yayana dan Allah ka sakko daga hawan dakai ka zo muje mu sanar dasu Abba kaunar da mukewa junan mu, su kansu sunasan auran nan jiya tsautsayi ne yasasu yin magnar nan."

 Bai tankata ba sai ma lime ɗinsa da ya matsa a baki yana ƙoƙarin ajiyewa takai hannu da sauri, bai kalleta ba sai hannunsa daya maida kan sityarin motar ya cigaba da tuki, cike da shagwaɓa tace "Allah zanyi kuka."

Hannu yakai ya ɗan kara sautin radio ɗin dake cikin motar hakan yasata kallansa zuciyarta na sake tafasa ita kam ya zatai ko haushi ma bataji in yana wulakantata tsabar kaunar da takemai.

 Ta sake kwantar dakai tace "Yaya in an tashi maganar aure dan Allah kar kaja da nisa, na kusa gama school so nake daga na gama ayi, kaji?"

Yanzun ma bashi da niyyar tanka ta takuma sani, ajiyar zuciya tai ta dauki wayarta tace "Bari na kira Ummy......"

Waigowa yai ya kalleta ta cikin glasses ɗin dake fuskarsa, sannan ya mika mata hannu, tace "Mene?"

Kansa na titi ya sake mika mata hannun, ƙoƙarin ɗaura mai hannunta take yai saurin amsar wayarta yasa a kusa dashi sannan ya maida hannun kan sityari. Ƙasan lebenta ta ɗan ciza sai a lokacin idanunta suka kai kan titi tace "Yaya ya naga munyi hanyar gidan mu? Can zamu?"

Yanzun ma kamar bazai yi magana ba sai taji yace "I thought so kike mu je a matsayin Romeo da Juliet?"

Ido ta ɗan zaro kaɗan tace "Dagaske?" Nan ta ɗan yi tafi tace "Yes! Yaya please muje a matsayin in ba'a barmu tare ba bazamu iya rayuwa ba."

Bai ko kalli inda take ba itakam sai murmushin jin daɗi takeyi ai ko mai zai faru sai dai ya faru amma ita kam shi kaɗai zata iya aura dan akanshi ba abinda bazatai ba.

Bai tsaya a ko ina ba sai a kofar gidansu, cikin zumuɗi ta fito ta zagayo inda yake ta tsaya tana gyara mayafin kanta. Buɗe kofar yai ya zuro kafafunsa yace "Muje?"

Kai ta jinjina sannan ta buɗe baya ta ɗakko jakar da Ummy ta bata, iska ta furzar tana kallanshi tace "Yaya I just can't belong this."

Ga mamakinta gani tai ya zare glass ya ajiye a cikin mota sannan ya kule ya nuna mata gaba yace "Bismillah."

Cikin sauri tai gaba bakinta duk ya kasa rufuwa. Shi kuma a waje ya tsaya yana jiran ta sanar da zuwansa.

Tana shiga ta tarar da Mumy mahaifiyarta tana ƙoƙarin haɗa kayan breakfast akan babban tire, jin sallamarta yasa Mumy tsayawa ta zubawa ƙofar ido kafin tace "Meenal mantuwa kikai?"

Da sauri ta karaso ta rungumeta tace "Mumy tare muke da Ya Araab yazo ne ya sakewa Dad magana." Ajiye cup ɗin hannunta tai tace "Meenal kedai sam bansan ina ajinki yake ba akan yaran nan na tabbatar kece kika rokeshi yazo."

Ganin Mumy zata fara mita yasata saurin shiga falo Dadynta na zaune yana karanta jarida ta shiga, ya ɗago bayan ya amsa sallamarta yace "Uwata ba makaranta akace kin tafi ba?" 

Ta karaso tace "Yaa Araab ne ya dawo akan magana ta."

Nan danan fuskarsa ta ɗaure yace "Yaran da sam baya ganin mutuncin mu jiya ina mai magana yaran nan a cikin mutane ya disgani wai na rike 'ƴata shima bayaso? Sannan ya dawo yau yace min me?"

Nan danan ta shagwabe fuska ta ƙarasa ta zauna kusa da kafafunsa tace "Dady dan Allah kai hakuri kafi kowa sanin yanda nakesan Ya Araab, Allah in na rasashi bazan iya auran kowa ba."

Kallanta yai a fusace, hawaye ya gani a saman idanunta wanda ya hanashi iya yi mata faɗan da ya kwaso daga zuciyarsa, saman goshinsa ya shafa sannan ya mike ya rufe jaridar yace "Kice ya shigo."

Da gudu ta mike tai waje, Mumy ta ƙaraso ta ajiye kayan abincin tace "Abban Meenal bansan ya zamuyi da yarinyar nan ba."

 Ajiyar zuciya yai yace "Mu cigaba da mata addu'a ni kawai hankalina ne bai kwanta da yaran nan ba gashi ya raina mu baya wani darajamu."

Ta ɗan mike tace "Bari na baku guri....."

Sallama yai ya shigo ya zauna tare da lankwashe kafa ya gaishe da shi.

Fuskarsa babu wargi shima Dady fuskarsa babu wargin ya amsa, kallan Meenal yai dake zaune a gefe yace "Da gaske zuwa kai ka bada hakuri a cigaba da maganar auranku ko kuwa?"

Araab ya ɗan kalli Meenal sannan ya kalleshi yace "Kawu zuwa nai ku amshi laifinku sannan kuba Ummy hakuri akan abinda ya faru ku kuma janye kalamanku na kiranmu ƴaƴan mace. Dan ba kalmar da Ummy tafi tsana a duniya irin kalmar nan."

A fusace ya mike har wayarsa dake kan cinyarsa ta fad'i yace "What?"

Araab yana kallanshi hankali a kwance yace "Tunda take ta taɓa zuwa neman taimako gurinku? Ko kuwa ku kun taɓa tausayawa rayuwarta kun taimaka mana?"

Huci Dady ya shiga yi cikin matukar zafin rai ya nunashi da yatsa yace "Ni kake faɗawa haka? Nauyin ku akan mu yake? ko kuwa hakkinku ne akan mu? Munyi iya abinda zamu iya dukanmu hidimomin gidan mu sun ishemu."

Kai ya jinjina yace "Exactly! Babu nauyinmu akanku akan me kuke jin haushinta?"

Meenal kawai hawaye take ta matso kusa da Araab tace "Yaya please kayi shiru."

Mikewa yai yace "Kawu sannan wacce kuke da hakki akan kula da ita ka sanar da ita ta hakura da abinda ke ranta bazan iya haɗa jini da wanda basa kaunar mahaifiyata ba."

Yana kaiwa nan ya nufi ƙofa ya fita, Kawu huci kawai yake ya makawa Meenal kallo yace "Wallahi in kika sake min zancen yaran can sai kin fuskanci ɓacin ran da baki taɓa gani ba."

Araab Hassan kam mota ya shiga a fusace ya fizgeta ya bar unguwar, sai da yai tafiya mai nisa sannan yai parking ya ɗan kwantar da kansa saman sityarin motar yana sauke ajiyar zuciya, hawayen Ummy sanda take rokarsu Kawu akan su biya mai kuɗin makaranta sukace basuda kuɗi kawai ya tuno, sai gashi a ranar sun dawo gida aka sanar da Ummy wai birthday din Shattima Yayan Meenal akai. Yawun bakinsa ya haɗiya yasa hakori a kasan leb'ensa ya cije da karfi yanaji zuciyarsa na wani irin zafi.

******

 Salau kam sai daf da magriba ya iso garin Kano, kai tsaye unguwar su Jauro ya nufa yunwa duk ta bi ta addabeshi anan kan hanya ya sai brodi ya na tafe yana ci yana korawa da ruwa, ana kiran sallar magriba ya isa layin sai dai sam ya kasa gane gidan, sakamakon gyare-gyaren da akai a unguwar. Kusa da wasu samari dake tsaye suna magana ya nufa hannunsa ɗauke da burodinsa da ledar pure water, ya je gunsu yace "Bayin Allah dan Allah ko kunsan gidan Jauro? Jauro namu na Jiji?"

Kallansa sukai galala ɗaya yace "Ni gaba ɗaya ban gane hausar ba nadaiji kace Jauro."

Ya tsotse sauran ruwan ledar ya yar da ita yace "Jauro yanada yaro Balal ko Bakasan shi ba? Aradun Allah dai na manta sunan amma sunan matarsa Salame."

Dariya suka kwashe dashi sukace "Malam sai dai ka koma ruga ni duk abinda kake faɗa bangane ba." Kallan layin yai yace, 

"Jauro fa? Bafillatani dake zaune a unguwar nan."

Dariya kawai sukeyi wani ne ya fito daga cikin gidan da suke tsaye yace "Jauro kake nema?"

Da sauri Salau ya ƙarasa wajanshi yace "Jauro kuwa nake nufi." Saurayin yace "Ga gidan can na biyar daga ɓangaren hagu."

 "Biyar dai na yatsu ko?" Ya ƙarasa faɗa yana buɗe duka yatsun, wani ya kalleshi yace "Ɗan filo wannan dai wayan zagi ne danasan gidansu Bilal kake nema Allah da ba'a nuna ma ba."

Shi dai Salau yai gaba abinsa yana cewa ai yasan nan ne unguwar za'a tsaya raina masa hankali. Ƙofar gidan ya nufa yai shiru yana tunani yanda zaiyi ya shiga ciki, dan Salame har yanzu bai manta masifarta da rashin mutuncin taba, wanda hakan yasa ko yazo birni in Maccido ya aikoshi gun Jauro iya kacinsa waje baya shiga. Yana nan tsaye mota tazo tai parking, kurawa motar ido yai yana mamakin nawa ƴan birni suke kashewa gun siyan mota haka? Ya saki baki galala yana kallo yaga Raheena ta fito daga cikin motar sanye da wando da riga matsaysiya, ta yafa mayafi ɗan ƙarami, shikam kallanta kawai yake har sai data kusa shiga ciki sannan yace "Rahine?" Kallansa tai ganin saurayin bai tafi ba yasa taki kula Salau ta wuce ciki kamar bata ganshi ba.

Motar saurayin ne ta wuce nan kawai yasawa ransa gwara ya shiga ciki kar dare yai masa a wajan. Kamar daga sama yaji ance "Salau?"

Waigowa yai cikin hanzari ganin Jauro yasa ya buɗe hakoransa wanda rashin brush na kauye yasa duk suka koma yalaye. Daɗi ne duk ya rufesu nan Jauro yace su shiga daga cikin gidan. Sam Jauro baisan ma Raheena ta dawo ba Salame ta leko suka gaisa da Salau yace "Akwai ahinci ki kawo mai?" Baki ta tab'e tace "Bansan zaizo ba na raba abinci har an cinye." Jauro ya sani sarai wulakancin Salame ne sai dai baisan ya nuna cikin mutane.

Bayan sun sake gaisawa Jauro yace "Inasu Danejo?"

"Suna nan lafiya Maccido ne bayajin daɗi shiyasa ma na taso nazo wajanka." Idanu ya zaro cikin jimami yace, 

"Me ya sameshi?" Nan Salau ya kwashe abinda ya faru da sakon da aka bashi ya sanar masa. Yawun bakinsa ya had'iya yace, "Ni ne zanje? Sannan Danejo ce ta sanar maka da hakan?"

Yace "Eh yace mu taho tare da motar."

Nan danan zufa ya kwararowa Jauro shi kam bazai sake cin dukiyar da ba tashi ba, na gado ma har yanzu damunshi yake gashi Danejo ko tada zancen batayi sannan yanzu kuma ya sake cin wani? Balle ana zancen dukiyar Maccido wacce dukansu sun san kaso 70 na dukiyarsu nashi ne? Share gumi yai yace "Salau nikam bazan iya ba, sai dai in na ɗauko Maccido yazo da kanshi ya kula da dukiyarsa da ƴarsa....." Caraf sukaji ance. 

"Dukiya?"A tare suka juya suka kalli Salame wacce ta shigo har zaninta na neman hard'eta ta faɗi, duk jikinta amsawa yake saboda jin an ambaci dukiya tace "Dukiyar Maccido?"

Jauro ya haɗiyi yawun bakinsa yace "Salame magana da muke yi..." Ai bata ko kalleshi ba idanunta nakan Salau tace "Salau banda abinka ka riko burodi a hannu ba mahadi? Shi bread ai da abin haɗi ake cinsa, idan ba haka ba shaƙeƙa zai yi, kaga kafin ƴarka Raheena ta soya maka kwai sanar dani meke faruwa?" Ta karasa maganar tana kwallawar Raheena kira tana daga ciki ta amsa tace "Yi maza ki soyawa Salau kwai guda uku ki hado da shaye yunwa yakeji ya kwaso hanya." Cikin kukuni ta amsa da to.

Salau kam hankali a kwance ya sake yi mata bayanin komai, gaba ɗaya Salame ta rikice tace "Salau nikam dabobin Maccido sun kai nawa?" Ya kalli Jauro yace "Kawu kasan yawansu? Dan nikam aradun Allah ban taɓa kirgawa ba."

Salame ta sake gyara zama tace "Yanzu kana shan tea zaku tafi ko?"

"Da sai gobe naga yanzu dare yayi ko?"

Kai ta girgiza da sauri tace "Wani dare kuma ana zaune kalau? Sannan ya kuka tsara yanda zaku fito da dabobbin?" Salau yana kallanta yace "A bayan gari zamu jira sai dare yayi sai mu kwashe mu ɗauko su......" Jauro yai caraf yace, 

"Mu d'auko Maccido da ƴar tasa in suka zo nan sai amai magani."

Baki ta taɓe dan ta kula Jauro neman musu bakin ciki yake yi, ita kuwa wallahi ko saniya uku ce sai ta kwaso duk bakin cikinsa sai dai ya mutu. Da kanta ta mike ta shiga ciki tana zabgawa Raheena kira, a ɗaki ma ta taddata tana waya akan gado, ganinta yasa ta ɗan kashe tace "Au Umma ashe kince na soya kwai." Hannu ta mika mata tace. 

"Ɗan yi maza ki bani ɗari biyar." Baki ta turo ta jawo jakarta ta duba ba canji sai ƴan dubu ɗaya, kallanta Salame tai tace "Bani dubun mana."

"Allah Umma in na baki ba dawo min kike da canji ba." Hannu tasa ta kwata tace. 

"Kuma Allah ki ciro ragowar munada baki zamu siyo kayan abinci. Ki kuma taso yanzu ki soyo mai kwain." Tana kaiwa nan ta fito jikinta duk rawa yake. Falo ta shiga ta mikawa Jauro tace "Malam siyomai leman kwalba mai sanyi yasha duk ya gaji."

Baki Jauro ya saki matar da ko iyayenta ne sukazo bata siyo musu lemon kwalba shine yau dan tsira zata ce a siyowa Sallau? Amsa yai ya fita ai nan ta zauna tace "Rahi zata soyo kwan yanzu. Nace dabobbin bakasan ma yawansu ba tsabar yawa Sallau?"

Sallau yace "Eh amma dama can nashi guri daban ake kiwonsu." Ta ɗan haɗe hannaye tace 

"Amma a yanda nasan ku ta ina za'a kwashe dabobbi dayawa haka ba tare da kun sani ba? Bayan ku ba wani nauyin bacci gareku ba."

Shiru yai alamar tunanin kumafa haka ne.

"Me zai hana ai abin da safe? In an fito kiwo? Kaga dama sun bar turkensu mu kuma dama mu ajiye motar a inda za'a kaisu kiwon suna zuwa a sasu a ciki ko ya ka gani?" Dariya yai har da tafa hannu yace. 

"Aradun Allah wannan shine dai-dai."

Tana murmushi tace "To amma shi Maccidon naji ana amai magani anan me ya sameshi?" 

Sallau ya girgiza kai yace "Maciji ne ya cijeshi ko tafiya baya iya yi."

Nan da nan wani murmushi ya sake bayyana a fuskarta tace "Allah sarki gashi kuma daga kai sai Maccido ne kukasan inda muke a birni, dan Ardo ya hana kowa hulɗa damu tunda mun bar ruga." Sallau ya kalleta yace 

"Muma ba'asan muna zuwa ba ko Danejo sai yau tasan muna zuwa nan."

Ta jinjina kai tace "Allah sarki Munɗo itace wannan yarinyar ko?"

Kansa ya sadda ƙasa ya ɗaga kai alamar eh, tace "A matsayina na mahaifiyarta dole zan kula da ita zan adana mata dukiyarta har zuwa auranta, ka sanar da Danejo abinda nai a baya rashin sanin ciwon kai ne, amma yanzu dana girma a koda yaushe dana sani nake yi."

Kallanta yai yace "Ai Danejo har yanzu bata faɗawa kowa abinda ya faru ba, nima tsautsayi ne yasa na sani."

Raheena ce ta shigo da plate ta amsa ta ajiye mai a kusa da shi......

010.... 

 Salame ganin ya sauko zaici abinci yasa ta fito kai tsaye zaure ta nufa ta leka hagu da dama bata hango Jauro ba, komawa tai sai dai ta kasa hakuri nan ta sake lekowa ko zata hango shi, fitulolin gidajen dake unguwar sun haska layin dama yana ɗaya daga cikin abinda ke ɓata mata rai gidajen unguwar kowa da fitilu banda nasu, shiyasa ko za'a mutu tace Jauro bai isa ya sa su saida gidansu ba a Layin saboda duk gidajen ƴan gayu ne banda nasu. Amma dan tai iyayi agun kawayenta ya sanya tace a unguwar take, tace bai isa ya saida ba. Can kuma ta sake lekawa tana hangoshi ya sake haɗe rai saboda yaje ya dade, tana kallansa takaici ne ma ya isheta gani take kamar ma baya sauri, tsaki tai tace "Ji wata tafiya da yakeyi sai kace wani ƙaramin yaro." Ganin ya kusa isowa kawai ta wangale ƙofar tace "Nikam Malam yi sauri mana ka kawo." Sauri yai ya ƙaraso ai hannun rigarsa ta jawo ta karasa shigo dashi tace "Haba sai kace me koyan tafiya?" Kallanta yai hannunsa ɗauke da leda kafin yai magana tace. 

"Daka fita ka kira Kabiru Dogo?" 

"In kirashi akan me?" Ya amsa fuskarsa na ɗauke da alamar tambaya. Ajiyar zuciya tai tace, 

"Akan kwaso dabobbin nan mana, ko so kake su fasa bayarwa ne?" Ajiyar zuciya yai yace "Kinga bazanje a bani kuɗin marainiya kisana cinye mata ba, wancan ma da mukaci gashi nan har yanzu sakayya bata....."

"Kasan Allah baka isa ba, kai kasan sakayya na bin mu ni hankali na a kwance yake kuma Allah na tare damu koma menene laifin wanene banda kai? Kai yanzu banda rashin zuciya har zakaga abinda zai farantawa iyalanka rai amma ka musu bakin cikin samunsa? Ni da yaranka ne bakaso kaganmu cikin farinciki ko me?" Saman goshinsa ya shafa yace "Salame wai kinsan yawan dukiyar da ake magana ne? Kefa bakisan meke faruwa ba, wallahi Danejo da su Ardu bazasu barmu ba, shi kanshi Maccidon ba kyalemu zaiyi ba, ke wai dan Danejo ta barmu kina tunanin wannan karan zamu sake cin bulus ne....." Hannu ta ɗaga mai da sauri tace "Dakata Malam yaushe nace maka mu ci kudin yarinya? Ni da bakina kaji na faɗi hakan?" Shiru yai yana mata kallan mamaki, tace "Banda rashin imani ya ma za'ai kai tunanin cutarta nake shirin yi? Yarinyar nan kaf dinku har kai ba kaunarta kuke yi ba, abar tausayi ce, kai da baka taɓa ganinta bama ballesu, sai dai ai dai duk duniya bayan iyayenta da kakaninta batada wanda ya wuce sama da mu ɗin ko?" Kasa magana yai kawai sai kallanta da yake cike da mamakin kalamanta, itakam hankali a kwance tace "Kaiwa Kabiru magana mu tafi karfe hudun asuba kaga dai biyar da rabi zuwa shida mun isa cikin rigar Jiji ko kuma mu tafi uku mu isa biyar, shi kuma Salau sai ya koro dabobbin kamar yanda suka saba kiwo maimakon ya kaisu inda ya saba sai ya kawosu inda muka ajiye motarmu ta kwasar dabobbin."

"Maccidon fa da Munɗo muyi ya dasu?"

"Kaima dai wallahi Malam, ita ai muna isa zata shiga mota da ita za'ai komai fa ya zaai mu barta." 

Hannu yasa a matse-matsin idanunsa yace "Ni gaba ɗaya ban gane ba shi uban kuma fa? Sannan ke wai dake ma za'a kikesan cewa ko me?" Murmushi tai tace "Nikam ai dole naje kanasan kace uwa zatabar ƴarta tai doguwar tafiya ne ita kadai ba mataimaki? Bayan na tabbatar wannan karan zata fara doguwar tafiya." Baki ya saki galala yana kallanta wai Salem ke wannan furucin? Murmushi tai ta ɗan riko hannunsa tace "Ni harna fara wani tunani ma wallahi, nan gaba muyi ƴar gida abin mu ko ya ka gani?" Nan da nan ya saki fuska yace. 

"Wai da gaske kikeyi?" Ta dan sake murmushi tace, 

"Kai dai wallahi kai ta maidani mara kirki ƴan uwanka da nawa duk ba ɗaya bane? sannan ƴan uwanka sune suka mana hallaci har muke zaune a nan ko ba da dukiyarsu bace muka zo birni? Na dade inaso in saka musu sai yanzu Allah yai, in ka dawo ka saida dabobbin kasa mata kudinta a banki harsai ta kusa aure. Kai Maccido ya yarda dakai meyasa zaka nuna baka yarda da kanka ba?"

Yanzu kam ya gama gamsuwa da maganganunta, yace "Ungo ledar nan bari nai maza naje gun Kabiru kafin wani abin ya samu Maccido."

Tana tsaye tana kallanshi harya fita sannan tai tsaki ta kad'e hannunta, waje ta leka ta harari kan titi tace "Nima na kusa sa fitilu a gidana." Ta kara zabgawa wajen harara sannan ta koma ciki nan da nan ta hau lissafin abubuwan da suke bukata tai tsaki tace "Matsalar gidan namu dan tsugul ne a tsakiyan manyan gidaje amma in mukai bene ai shima zaiyi girman...." Toshe bakinta tai saboda dariyar dataji tana neman kwace mata. Salau kam sai daya tada ragowar burodin nan tas ya kuma shanye lemon kwalbar da kwai sannan yaji wani daɗi ya kamashi, mika yai ya ɗan kishingid'a ɗan baccine ya ɗauke shi saboda ba kowa a falan.

******

A b'angaren Munɗo kuwa ko abinci kasaci tai, kuka kawai takeyi tana rokon su barta taga Baffanta amma sunki kulata, tun tana kuka da karfinta har tazo ta kasa tana rokon mutuwarta tazo kowa ma ya huta. Ita ba ibadah ta iya ba kuma ba addu'a ta iya ba balle tahi, hawaye kawai ke zubowa a idanunta batasan daɗin duniya ba ko kaɗan, kaf duniyar nan mahaifinta kadai sai Danejo take jin daɗin su toh menene amfanin rayuwarta in Baffanta ya mutu?

 A haka wani wahalalen bacci ya ɗauketa, kamar a mafarfi taji ana cewa "Munɗo! Munɗo!!" Idanu ta buɗe da kyar ihu ta nemi sakawa Danejo tai saurin toshe mata baki, a hankali tace. "Nice Danejo."

Ta kwanta da rana sam batasan har dare yayi haka ba dan muryar Danejo kawai taji bata ganin komai. Cikin sauri ta rungumeta ta saka wani irin kuka tace "Danejo dan Allah ki fita dani inga Baffana ko mutanen nan zasu kasheni, wallahi inbanga Baffa ba mutuwa zanyi."

Tausayinta ne ya kamata ta sani duk duniya Maccido ne gatan ta, duk yanda tasan Salame tasan zata cinye dukiyar nan sai dai tasan koma menene can zaifi nan kuma saboda darajar dukiyarta zata kula da yarinyar. Ajiyar zuciya tai ta ɗago ta tace "Tashi muje babanki zaki gani sai dai karki kuskura kiyi magana da karfi."

Cikin sauri ta ɗago ta share hawayenta ta mike tana kamo hannunta. Danejo ta haska ƴar karamar fitila ta ɗan kalleta tace "Kwasomin kayanki nagani." Nan ta fito dasu ta kallesu jitai zuciyarta na sake ɗaci, yanzu kaf kayan nan babu wasu kayan kwarai banda wanda ta dinka mata kwanan nan, to basu isa suyi mata ɗinki ba sai a fara cewa ai sankai ne Maccido dan yaga shine da kuɗi yake wareta yana yi mata, in kuma yai mata a boye a kwace ace wai sun mata yawa ko kaɗan. Hawayenta ta share ta kalli kayan dake jikinta wanda shine wanda ta bata kwanakin baya tace "Kibar wannan ɗin kawai yafi kyau."

A hankali suka fito, kukan tsintsaye kawai ke tashi, b'ɓangaren Maccido sukaje Danejo ta tsaya a waje tace ita ta shiga ɗakin da aka kwantar dashi zata tsaya ta dinga dubawa dan kar wani ya gansu. Da gudu ta shiga yana kwance a kan dan ƙaramin gado sai fitilar kwai dake gefen ɗakin, hannunsa kawai ta riko ta fara hawaye. Ya sani sarai itace ji yake zuciyarsa na sake karaya dan dole ya daure yai abinda ya kamata.

"Munɗo ya isa hakan nan ba gani nan lafiya lau ba?"

Hawayenta ta sharr tana kallansa tace "Baffa Allah a'a baka warke ba, dan da ka warke da na ganka kazo ganina." Fuska ya ɗaure yace "Danejo zata kaiki gun Kawun ki zaku wuce dashi, ni in na samu sauki zan zo na ɗaukeki sai mu sai gida a can muyi zaman mu ni dake." Kai ta girgiza da sauri tace "Baffa aradun Allah bani iya zama a inda baka nan, koma menene za'ai min anan gwara amin inda kake kawai."

"So kike mu dawamma a rigar nan a wannan rayuwar? Akwai abubuwa da dama da nakeso na faɗa miki sai dai yanzu bazan iya sanar dake ba har sai nazo zan faɗa miki, kiyi hakuri da rayuwar da muka jefaki a ciki, Munɗo kin cancanci rayuwa tajin daɗi sai dai kalli yanda aka maidake? can ɗin da zaki kiyi hakuri har na zo bazan dauki lokaci ba zaki ganni."

Kai take ta girgizawa yace "Tashi ku wuce kuma kika kuskura kikai gaddama in nai fishi dake bazan sake miki magana ba."

Zata sake magana ya kauda kai hakan yasa ta mike, tana fitowa Danejo taja hannunta suka fita ta baya. Can jeji suka je suna tafe kayoyin cikin ciyayi su na karzar musu Ƙafa saboda duhu bawani ganin hanya suke yi sosai ba. Sai da sukai tafiya sosai har Danejo taji numfashinta yana fita da sauri yasa suka tsaya, sai a lokacin ta saki hannun Munɗo wacce ta sake kamo hannunta tace "Danejo bana san zuwa ko ina dan Allah."

Rungumeta tai tace "Maccido zai zo ya ɗaukeki ba da daɗewa ba, kedai ki fara tafiya shi namiji ne inyace zai fita bamai ganinsa amma kefa? Ko su kuke ku dawwama a haka?" Nan ta hau cewa "A'a" Danejo ta ɗagota tace "To kiyi hakuri ku fara tafiya kinji ko?"

Kai ta ɗaga suka samu wata bishiya suka zauna abinka da fulani ko tsoro ma basaji.

Sannu-sannu Danejo taga dare sai sake shiga yake basu zo ba bayan kuma ance suzo a ranar a kwashe wajen biyu na dare yanzu kuwa ta tabbatar biyun tayi ita batasan sun canza shawara ba tunda ba waya garesu ba. Tsoro ne ya fara kamata badai mutanen nan kin yadda sukai ba? Ko kuwa sun tashi daga unguwar ne Salau bai gansu ba? Anya ba komawa zasuyi ba? Ita dai sai kwancewa da warwarewa take, ita kam Munɗo hawaye kawai take tana tunanin yanda zatai rayuwa a wani kauyen da ba Baffanta a cikinsa.

Har ta gama karaya dan sun sake sama da awa agun kawai ta yanke shawarar komawa tun kafin ma asan Munɗo bata ɗaki. Fitila ta hango ana hasko inda suke, nan da nan daɗi ya kamata, kallan Munɗo tai tace "Sunzo ɗaukarki, inaso ki sani zaku tafi da dabbobi masu yawan gaske wanda mallakinki ne Maccido ya damka musu kafin yazo su siyar su fara kula dake kafin yazo. Idan yazo in kika sake girma zai sanar dake abinda ya ɓoyewa kowa dake kauyen nan ciki kuwa har dani. Dan haka karki yarda su cutar dake dan arzikin da zaki tafi dashi ya isheki kiyi rayuwarki mai ɗaɗi, in har kikaga zaman yafi na nan wahala in Salau yazo kice ya dawo dake." Kai ta ɗaga mata kafin tace "Amma ina naga dabba ba ma dabobbi ba Danejo? Kin manta banda ko ɗan maraki a rugar nan?"

"Me yasa kikaga duk abinda ƴan kauyen nan sukeyi a kanki ba wanda ya kasheki har yanzu? Meyasa kikaga Ardo na hanasu ƙona ki? Ke kanki kinsan in a gunsu ne kisa ba wani abin bane, sai dai Maccido ya sadaukar da duka dabobbin ki a maimakon su barki ki zauna anan, yanzu kuma yace kwashesu duka zai yi tunda basusan darajarki ba."

Gaba ɗaya ita bata gane mai Danejo ke cewa ba tambayoyi ne fal a bakinta sai dai kafin tai magana Salau ya karaso yana hakki yace "Danejo kinju shiru ko? Ai shawara aka canza, nan ya sanar da ita yanda suka tsara tace "To shikenan yanzu ni zan koma na kwanta kamar ban fito ba kai kuma ka kora dabobbi kiwo kamar yanda kuka saba, motar tana can?" Yace "Eh." Ta sake rungume Munɗo ta fara tafiya, sam bata san yana binta a baya ba sai dataji karar tafiya ta cikin ciyayi, juyowa tai cike da mamaki ta sauke idanunta kan Jauro.....

011..... 

Danejo ta haskashi da fitilar hannunta, nan da nan zuciyarta ta fara neman karyewa, gwiwowinsa yasa a ƙasa ya haɗe hannunsa alamun roko, kauda kai tai tace "Kafin asan na fito zan koma ka fi kowa sanin yanzu rayuwata ni da Maccido kuma sai kallo, kila ma gobe kaji labarin an kashemu kafi kowa sanin halin mutanen rugar nan. Dan haka ka wuce ka ɗauki yarinya wacce muka baka amana kafin yasamu sauki yazo birnin."

Mikewa yai cikin sanyin jiki yace "Danejo ki yafe mun dan Allah."

Murmushi tai tace "Zan yafe maka amma inhar ka kular min da Munɗo, in kuwa ka wahalar da ita ko kuka cinye mata dukiya Allah shine shaida bazan yafe muku ba gabaki ɗayan ku. Kuma alhakinta kaɗai bazai barku ba."

Bata jira mai zaice ba ta fara tafiya, binta yai yace "Maccido bazai fito mu tafi tare ba?"

Ta ce "Zaizo in ya samu sauki kafafunsa yanzu baya iya takasu, sannan dafin ya shiga jikinshi sosai Ardo ne kadai zai iya mai magani."

Jauro ya ɗan sake matsowa yace "Asibiti ma zasu iya Danejo."

"Ka koma kayi abinda aka sakaka kaima kasan mu bamu yadda da wannan asibitin naku ba, kudai can kuje kuyi ta zuwa amma mu badamu ba."

Haka yana kallo ta tafi, ba shakka bai mata adalci ba sai dai ya zai yi? Harga Allah a lokacin bazai iya zaman rigar nan ba shi yasa ya tattara komai ya gudu birni. Kamar yanda suka tsara Salau yaje ya koro dabobbi yai makamar yanda ya saba akan zai kaisu kiwo, Dadda ta fito daga banɗaki ta ganshi yana kora dabobbi, daga inda take tace "Salau ka bari a firfito mana azo a a tayaka. Ka dai san bazaka iya fita dasu kai kaɗai ba." Gabansa ne ya faɗi shikenan an kamasu, dabara ce tazo mai kawai yai kamar baima jita ba yacigaba da tafiyarsa yana kora su gabansa, kai ta girgiza tace "Ai tunda Maccido ba lafiya nasan dole hankalinsa yabar jikinsa."

Ganin bata biyoshi ba yasashi yin ajiyar zuciya, haka ya karasa dasu insa sukai cewa za'a ɗauki shanun.

Itakam Munɗo babu abinda take sai kallan Jauro, itakam batasanshi ba haka kawai ace ta bishi? Gashi dai suna kama da Danejo da kuma Maccido, har sukaje jikin mota tunani take ta yanda zatai rayuwa ba babanta. Muryarsa ce ta katseta dataji yace ta shiga mota su tafi nan fa ta daka tsale tace bazata shiga ba dan itakam tana ganin irin motar a kauye insunyi satar hanya sunje da Baffa kuma tana kallan motar tafiya take ita kuwa bazata shiga abinda zai yi tafiya da ita ba bayan tasan doki da jaki da keke kadai tasan ana tafiya dasu ba wannan ba da kila in ta shiga ta ɓace ko kuma a zamar da ita kuɗi. Bazata manta sanda taji wani na labari a rigarsu ba wai a binni ana zamar da mutum naira biyar.

Jauro ne yace "Munɗo muje mana?"

Ai juyawa tai zata ruga a guje da sauri ya riko wuyan rigarta ta baya yace "Munɗo wai bakiga Danejo ce ta kawoki gurin mu ba? Kina tunanin zan cutar dake ne? Ni fa na gida ne ki ɗaukeni kamar Maccido."

Ido ta zaro tace "In ɗaukeka kamar shi? To ai ni ko baffana bani da karfin ɗaukarshi aradun Allah bare kai."

Ajiyar zuciya yai yace "To naji yanzu dai Danejo ce ta kawoki ta bani ke dan haka sai kizo muje mu jira tazo."

Shiru tai tana sake kallan Kabiru Dogo wanda tsayinshi kadai abin kallo ne, irin dogayen mazan nan ne ga tsayi ga ƙiba, tace itafa gaskiya sai dai a kira Danejo su tafi tare.

Ya kalleta wannan tabbas ya biyeta tsaf zata sa a kamasu, hakan yasa yace "Munɗo so kike Ardo yazo ya samemu anan? Bakisan in ya sani ba Maccido bazai tsira ba?" Ido ta zaro nan da nan kuma ta shiga mota sai dai ta dukunkune ta sa kafarta cikin cinyoyinta ta runtse ido, nan suka shiga suka tafi inda Salau ya sanar dasu. Anyi sa'a sai da suka zuba duka dabobi cikin motar shi kanshi Jauro baisan yawansu yakai haka ba, abinka da dabobi ganin an rufesu yasa suka fara ɗan kara irin nasu meee, ɓeeee, huuuu... Jauro yai shiru yana tunani lalai dole ya ɓoye wasu kudi dan shikam yasan Salame wallahi tuban nan bai yarda dashi ba ina zai kai wannan uban dabbobi har haka?

Salau ne ya kalleshi yace "Motar da alama bazata cinye duka ba ku tafi da wannan daga baya in Maccido zaizo sai asan yanda za'ai ya taho da sauran ko?"

Yawun bakinsa ya ha&iya yace "Gwara muyi sauri mubar nan saboda kukan da suke zai iya sa wani ya juyo, daga baya a taho da ragowar."

Haka suka shiga suka fara tafiya, basuyi nisa ba su Laddo suka hango mota sun fito zasu je kauye Ardo ya aikesu, mamaki ya kamasu sukace "Meya kawo motar dabbobi cikin rigar nan?"

Baki suka taɓe wani yace "Kila zuwa sukai musai dabobbi basusan muma namu sun ishemu ba.

Har suka fita daga lungun cikin rigar kowa kallan mamaki yake musu shi kuwa Jauro ya shige ciki ya kwantar da kansa dan kar a hangoshi, itakam Munɗo dama kanta a ciki yake gashi sun sata a tsakiya ita kuma ko Kabiru Dogo ba san ganinsa takeyi ba sai taga kamar dukanta zaiyi.

Har suka ɗauki hanya mamaki yake na yawan dabobbin nan. Shi kanshi Kabiru sai da yace "Jauro wannan dabobbi haka? Bansan arzikinka yakai har haka ba ai sai yau."

Har suka isa Kano Jauro yana sakawa da warwarewa ta yadda zai yi da wannan dukiyar da aka damƙa masa, gun abokansu masu saida dabobbi sukaje aka tayasu Munɗo na cikin mota tunda tasa kanta a kasa har bacci yai gaba da ita bata san ma ina ake ba a lokacin.

Jauro mamaki ya rufeshi jin milliyoyin kuɗin da aka ambata, lallai akwai babban sirri da Maccido yake ɓoyewa akan yarinyar nan tab.

Kabiru ne yace "A'a haba kai duk yawan dabobin nan? Ina in bazaka kara ba zamu je wani gun, kana kallan saniyoyin nan a kosher ko babu yunwa babu kishirruwa?"

Jauro yace "Rabi zamu saida ragowar akwai inda zamu kai su. Haka suka saida rabi aka cancare musu kuɗin aka basu, ya bawa Kabiru la'ada ya kuma ce ya taimakeshi karya faɗawa kowa." Mota suka koma suka nufi gidansa.

Sai da suka shiga layin sannan Munɗo ta buɗe ido sai a lokacin ta tuna abinda ke faruwa...

*******

Kano.....

A hankali Araab ya sa hannu ya lalubo wayarsa dake ƙara a kusa dashi sannan ya buɗe idanunsa ya kashe, a hankali ya mike ya shiga toilet yai wanka sannan ya fito ya ɗakko jeans da shirt blue anyi layi layi da fari ta zauna mai sosai a jikinsa, yasa necktie ya ɗakko suit ɗin bai sa ba sai da ya gama sa turare ya taje gashin kanshi. Zurawa yai sannan ya ɗau jakarsa ya fito daga cikin ɗakin. Kai tsaye ɗakin Ummy ya wuce sai dai bata ciki hakan yasa ya fito falo ya ajiye jakarsa ya nufi kitchen. Tun kafin ya ƙarasa ya juyo Ikram na cewa "Ummy dan Allah ki rokar mana Yaya ya sai mana waya Allah duk kawayen mu sunada wayarsu mu kaɗai ne bamu da ita."

Ilham tace "Mu ko ɗaya ne a sai mana muyi sharing." Da sauri Ikram tace "Dawa zakiyi sharing ɗin? Allah baki isa ba ni nawa ni kaɗai nake so."

Harara Ilham ta maka mata tace "Dalla malama nufina in ya sai mana ɗaya ba sai mu roki Ya Farouk in zai dawo ya sai mana ɗayar ba?"

Gyaran muryar Araab da sukaji ne yasa suka juyo da sauri, yana tsaye a bakin kofar kitchen ɗin ya naɗe hannayensa a kirji yana kallansu. Da gudu suka nufi kusa da Ummy Ikram tace "Ummy bari nai miki aikin."

Ilham tai saurin matsawa gun wanke-wanke.

Kai Ummy ta girgiza tace "Kai dai wallahi bakada dama kabi ka takurawa yara ko? Ni shikenan ba za'a barni in motsa jiki ba Yaya?"

Yace "Ummy menene amfaninsu sun girma amma basa komai?"

Zatai magana kawai sukaji an rufe ƙofar ta ciki ance "Karka damu ni zan kular mana da Ummynmu."

"Meenal kin sa cajin wayar?" Ta ƙaraso kitchen ɗin tace "Eh Ummy."

Fuska ya ɗaure sosai idanunsa na kanta yace "Me kike anan?"

Ido ta ɗan kashe guda ɗaya tana mai wani irin signal, kallan Ummy yai wacce tamai alamun yai hakuri, fitowa yai daga kitchen ɗin kawai dan takaici bazai iya barinshi ya tsaya ba, ya ɗauka jiya ya gama magana me kuma takeyi a gidan su haka?

 Ɗakinsa ya koma zai rufo kofa kawai yaji an riƙe ta an shigo kafin yai magana ta rufe ƙofar tare da jingina da jikin kofar tace "Ya Araab."

 Kamar zai mata magana kawai ya fasa, ta karaso ta bayansa tasa hannu zata riko hannunsa, juyowa yai ya nunata da hannu yace "Don't you dare."

Jitai idanunta sun fara cicikowa tace "Ya Araab meyasa kake min haka ne? Wallahi in har wani abu ya sameni ka tabbatar kaine sila, ni naji zan dawo nan in aureka ko su Dady basu yarda ba, so dan Allah karka faɗawa Ummy abinda ya faru ka duba kaunar da nake ma..."

Hannunsa na hagu yasa a aljihun wandansa yace "Meenal wai meke damunki ne? Kina san cemin zaki rabu da iyayenki saboda ni ko me?"

"In har sune matsalar da zata rabamu tsaf zan rabu dasu."

Kamar zai mata magana kawai yaji bashi da wannan lokacin, wuceta yai ya nufi kofa, yana neman buɗe ƙofar tai saurin cewa "In ƴan uwan mahaifinka sun ma laifi menene nawa a ciki? Nima bani na zaɓawa kaina iyaye....."

Bai cire hannunsa daga jikin kofar ba ya kalleta yace "Mahaifi? Ai ni bani da wannan a rayuwata, sannan ki koma gidanku kafin ki jawowa Ummy na ɓacin rai dan Allah kafin ƴan uwanku suma su ɓata mata rai ku shirya haɗuwa da b'acin rai na."

Yana kaiwa nan ya buɗe kofar ya fita, ƙasan leɓenta ta ciza kawai ta zauna a bakin gadansa ta dauki pillow ta rungume ji take kamar Araab Hassan ɗin ta rungume a jikinta.

 Yana fitowa falo ya tadda Ummy a zaune akan kujera, yawun bakinsa ya had'iya yace "Ummy zan wuce."

Kallansa tai tace "Da asuba da muka gaisa me ka cemin?"

Zama yai kusa da ita ya ɗaura hannunta a kan saman sumarsa tun yana ƙarami haka yakeyi ita kanta in yai haka bata iya mai faɗa sosai, yaci gaba da cewa "Ummy meyasa bazaki tattara mutanen nan ki ajiyesu a gefe ba? mu kin ishemu rayuwa kema ki ajiyesu yanda muka ajiyesu."

Ajiyar zuciya tai tace "In kai ka ajiyesu in bikin Ikram da Ilham yazo muce wa dangin mijinsu me? Basuda dangin uba ko me? Ko kuwa me kake so nayi a lokacin?"

Kallanta yai ya ɗan shafi bayan wuyanshi yace "In bazasu auresu a haka ba su barshi. Ni zan samo musu wanda zai auresu a haka."

Ya zatai da Araab ne? Mikewa yai yace "Zan wuce Ummy, sannan dan Allah tabar gidan nan kafin na dawo."

"Breakfast fa bakai bafa?"

Kai ya girgiza yace "Na ci a office."

Da kallo ta bishi harya fita, ta ɗauka jiya sun shirya amma yanzu ta tabbatar da akasin hakan.

 ******

Ido ta zaro ganin sun buɗe ƙofar sun sauka, Jauro ya kalleta yace "Munɗo sauko kema."

Saukowa tai ta saki baki tana kallan wasu irin gidaje da bata taɓa ganin irinsu ba, nan da nan gabanta yahau faduwa ai takalminta ta cire kafin Jauro ya ankara ta ruga a guje, binta yai yana kiranta amma ina! Sai kara gudu ma da takeyi.

Motar data fito ta kusa bigeta hakan yasa ta faɗi a ƙasa saboda tsabar tsoron abinda ta gani, menene wannan yake tafiya haka? Mutumin dake cikin motar ya runtse ido tare da fitowa gabansa na faduwa dan baiga mutum ba sai da akazo daf dashi, Jauro ne ya ƙaraso yana hakki saboda gudun da yai.

A hankali ya tsaya kusa da ita yace "Baiwar Allah? Are you okay?"

Munɗo ta ɗago ta sauke idanunta akan mutumin dake tsaye a kanta kamaninsa kadai da shigarsa yasa ta sa wani irin ihu mai gigita kwakwalwar. Jauro ne ya rikota ya kalli Araab wanda yanda take ihu yasa yai tunanin bigetan da yai ne yace "Karka damu baka bigeta ba, daga kauye tazo batasan meke faruwa bane shi yasa."

Kai ya girgiza ya shiga motar shi yaja yana girgiza kai, shi dai jiya da yau da alama ba'a so ya zauna lafiya.

Jauro ya girgizata yace "Munɗo me kikeyi hakan?"

Salame kam tana jin mota ta fito gaba ɗaya ta manta da Jauro da Munɗo irga saniyoyin dake bayan mota takeyi, nan da nan ta kira wani tana tambayarshi kuɗin su....

 Jauro hannunta ya riƙo gam har suka dawo kusa da gidansa, Salame dake waya ta waigo ta kallesu, ai nan da nan ta kashe wayar ta taho da sauri inda Munɗo take, Jauro ta kalla tace "Malam sannunku da dawowa." Bata jira ya amsa ba ta rungume Munɗo a jikinta wacce tai galala tana san sanin wacece wannan ɗin, dan ko kallan kirki bata mata ba taji an rungumeta, bata gama mamaki ba sai dataji Salame ta saka kuka tana cewa "Baiwar Allahn nan mun barki acan kina wahala sai yanzu Allah ya kwato mana ke, kiyi hakuri ki yafe mana."

 Mamaki ne ya rufeta dan tunda take bata taɓa ganin wani na kuka saboda tausayinta ba bayan Baffanta da Danejo, ji tai jikinta yayi wani irin sanyi, to wannan wacece haka? Lalai koma wacece tana kaunarta ba kaɗan ba.

Salame ta ɗago ta tare da jawota suka shiga cikin gidan, Munɗo kam binta kawai take zugum-zugum kamar wata igiya. Suna sake shiga ta sake rungumeta tana sake kakalo kuka ta ɗago ta kama fuskarta tace "Tsakani da Allah su Maccido suna ina aka barmana ke kika koma haka? Ji yanda kika dafe kikai baki bayan ke fara ce sol."

Jauro dake tsaye a kofa ya zuba mata ido yana kallan rainin wayaun Salame, matar da ko Munɗo bata taɓa gani ba itace take magana haka?

 Hannayenta ta kamo tace "Nan gidan ku ne, karki damu ki saki jikinki kiyi abinda kikeso kinji ko?"

Yanzu kam tunanin Munɗo ɗaya lalai wannan matar mamantace da ba wanda taji ya taɓa zancenta, to sun san tana nan meyasa ba wanda ya kawota sai yanzu?

Salame kam ganin tayi nasara dan tun daga yanda Munɗo ke kallanta tasan an dace hakan yasa tace "Jikinki ma da dumi kamar bakya jin daɗi ko?" Kai ta girgiza alamar a'a, tace "Danejo ta baki wasu sako tace ki ɓoye ne? Ko in kinzo nan ki bani ko karki bani?"

Kai ta sake girgizawa tace "A'a bata bani komai ba."

Shafa kanta tai tace "Dama dai tambaya ne nasan ba lalai ta baki ba, yanzu dai muje ciki kiyi wanka kici abinci mu zamu ɗan killace dabobin nan ne." Ganin Salame ta sake riƙe hannunta yasa tabi bayanta duk kuwa da tsoron dake cinta.

A cikin gida kuwa Bilal ne yasha riga da wando irin crazy ɗin nan, headphone yasa a kunnensa yana d'an jin disco yana d'an takawa, drawer ya jawo dubu ɗarin nan ya d'auko ya jujuyata a san samunshi yaje ya cilawa wannan yaran amma kuma maganar gaskiya yana da bukatarsu dan har yayi cinikin wani takalmi da zai siya. Tsaki yai yace "Haba kai bawa kullum cikin talauci babu wani farin ciki?" D'akinsa ya kalla wanda yai kacha-kacha, ya sake jan tsaki yace "Dole yarinyar nan ta gyaramin d'aki tabi ta raina mutane tanajin kanta kamar wata babba."

Yana fitowa ya tadda Raheena a kitchen ta soya kwai ta dafa indomie "Nima zuba min dan dama banajin shan shayin nan wallahi."

Bata ko kalleshi ba ta ɗauki kwananta tana neman fita, a fusace ya jayo rigarta ta baya ta dawo inda yake yace "Ke dan abu ta kazar ubanki ni zan miki magana ki maidani wani shaho? Bakiji me nace miki bane?"

Cike da tsiwa tace "To kuɗinka ne ko nawa? Naga nima da kudina na siyo na dafa ko?"

Nan da nan ya fusata ya nunata da yatsa yace "Ni kikewa magana a haka?" Harara ta zabga mai tace "An faɗamaka ɗin karya nai ko kai ka bani kuɗin?"

Ai nan ya kara hawa yayo kanta iya karfinsa, da gudu ta bar gun, zaro wayar dake bayan socket yai ya fara binta yana cewa "Wallahi yau sai kinsan ni kikaiwa magana a haka, ni sa'anki ne?"

Muryar Salame sukaji tace "Bakuda hankali ne? Ba na faɗa muku inada baki ba a gidan?" Daidai nan Munɗo ta leko ta bayanta, ai tana ganin Bilal da bulala yasa jikinta ya hau rawa tunowa tai da yanda take shan duka a rigarsu, neman kwace hannunta tai daga hannun Salame wacce tai sauri ta rungumeta cikin ɓacin rai ta musu alama da ido, Bilal ya kalleta bayan ya ajiye bulalar yawa Munɗo wani kallo sama da kasa nan danan ya sa hannu ya toshe hancinsa yace "Ke kuma kwashe-kwashe kika fara yi ne? Wannan dai daga ganinta a bola kika samota."

Raheena ta kalleshi tace "Ko gidan mahaukata ba? Kalli dai kafafunta kamar almajira."

Salame ta musu dakuwa da hannu, cikin magana mara sauti tace "Ku bari ko ranku duka ya ɓaci akan yarinyar nan."

Juyota tai ta dawo inda take tace "Wannan Raheena ce ta yayarki gatanan ta girmeki sosai ita shekarunta ashirin da biyar, shi kuma wannan yayanki ne sunanshi Bilal shekarunsa talatin da ɗaya. Su biyu ne yarana."

Munɗo ta kallesu cikin rawar murya tace "Ina kwana?"

Takaici ne ya hana Bilal amsawa, ina Umma ta samo wannan kazamar yariinyar kuma? Badai kwana zatai a gidansu ba ko?

Tsaki yaja kawai ya nufi ɗakinsa, itama Raheena ɗakinta tai cikin kunar rai.

Dariya Salame tai tace "Karki damu haka suke muje ki cire kaya kiyi wanka sai nazo na baki abinci kici ko?"

Ita dai kawai binta takeyi ta kasa ko magana, ganin sun shiga ɗakinta yasa Raheena tace "Umma me kike shirin yi haka ne?"

Salame ta harareta tace "Wanka zatai sannan ki duba kayanki ko duguwar riga ce ki bata ta saka kafin a mata ɗinkuna itama."

Zani ta ɗaukar mata tace shiga banɗaki gashinan ki watsa ruwa.

Ɗauka tai ita dai ta nufi inda Salame ta nuna mata ta rufe ƙofar, kallan banɗakin tai baki a buɗe tana jin wani mugun tashin hankali, itadai bata gane komai ba dan bata taɓa ganin irin wannan banɗakin ba tunda take a duniyar nan, to ina ruwan wankan yake? Su ko fanfo basu dashi a rigar su banda bohol na tuka-tuka da ta taɓa ganin a kauye to gashi nan babu shi a cikin ɗakin nan. Kallan ɗan farin randar tai nan da nan tace "Oh su tasu randar fara ce ashe. Tsugunawa tai ta ɗebo ruwan dake cikin toilet seat da hannunta ta wanke fuskarta kasa wanke jikinta tai saboda ruwan sam baya debuwa da kyau, ajiyar zuciya tai tace "Hala waccen mai fad'an ce ta karar da ruwan gidan? ita kuma matar bata san an karar ba tace na shigo?"

Idanunta ne suka kai wajan madubi wanda duk ya farfashe kawai ta hango fuskarta a cikinsa, hangota tayi kamar wata aljana tayi saurin rintsa ido tana matsewa jikin bango saboda madubin ya lalata kamaninta, ajiyar zuciya tai ta sauke idanunta akan wata roba mai murfi fara, nan taje ta bude murfin da karfi, nan danan dadi yazo mata tace "Baffa aradun Allah akwai ruwa." Nan ta d'ebi ruwan ta watsa."

*****

A ɗaki kuwa Salame ce tasa cokali taci indomie ɗin nan spoon biyu sannan tace "Ba jiya na faɗa miki mun kusa yin arziki ba ko kin manta ne Raheena?" Raheena cikin rashin kunya tace "Amma wannan mai kama da mahaukaciyar itace mai arzikin ko me? Sam na kasa ganewa."

"Kici abinci kije waje kiga dabobbin data taho dashi, ke dai yanzu kiyi lissafin abubuwan da kikeso na gyaran ɗaki dan bene zamuyi a gidan nan, ɗakinki zai koma sama wannan kuma sai ki bar mata." Ido Raheena ta zaro tace "Wai Umma da gaske?"

"Kina tunanin ina aikin banza ne? Matsala ɗaya ubanta yasan gidan nan kar mu cinye kudi yazo ya tada mana hauka dan Allah ba hakuri garesu ba, wallahi zai sa mana adda a wuya."

Raheena ta cigaba da cin indomie ɗinta tace "Umma kisamo hanyar da bazai samu yazo ba shikenan dan ni wallahi inada abubuwan da nakeso sosai."

"Kibar komai a gurina kedai ki samo mata riga ta saka sannan ki ɗan dafa mata indomie ɗin mana in kinada ragowa."

Kai ta girgiza da sauri sannan tace "Allah a'a tasha shayi su dama ai basu san komai ba sai shayi da bread. Nifa Allah ko yanzu bazan iya kwana da ita ba, kalli jikinta fa Umma? Ɗakin nan tunda ta shigo yake warin dabobbi."

"To kuwa sai dai kisan yanda zakiyi amma dole anan zata kwana."

Baki ta taro tace "Ni dama akwai bikin da zamuyi yau sai jibi za'a gama kafin na dawo tabarmin ɗakina gaskiya dan bazan iya zama da ita ba."

Salame idanta nakan Raheena tace "Kinsan dai na faɗa miki ba inda zakije sai kin dire ragowar kuɗin nan ko?  ehe sai kin diresu karma kiyi tunanin zan saurara miki." Abinda tace kenan ta fito daga ɗakin dan ita yanzu burinta suje a saida dabobbin nan dan da itama za'a bazata iya barin Jauro yaje shi kaɗai ba.

 Sam ta manta da Munɗo a banɗaki kawai ta fito tasa Jauro a gaba suka shiga motar Kabir Dogo suka nufi kasuwa tana tafe tana tunanin abubuwan da zata siya da kuma yanda zata hana Maccid'o zuwa birni.

 A can gida kuwa Raheena tana gama cin indomie ta fito falo ta zauna, wai warin jikin Munɗo ya isheta, ita kuwa bayan ta ga dai tabbas ruwan farar randar nan da ta gani ya kare ko wankan ba tayi ba kayan data cire ta ɗauka ta sake maidawa dan haka suka saba yi dama tun a can rugar, tazo buɗe kofa ta kasa, dan ɗazu da zata shiga kofar a ɗan buɗe take sam batasan wai hannun kofar za'a murɗa ba itadai tayi ta turawa iya karfinta ta kasa nan da nan yanda ake rufeta a ɗaki a kauye ya dawo mata cikin kanta, tsugunawa tai kawai tasa kanta a cikin cinyoyinta tana kiran sunan Baffanta.

 Bilal ne ya cilowa Raheena leda baƙa kan cinyarta, ta kalleshi tace "Na menene?"

"Tashi ki dafamin kafin na gama shirin fita sannan Allah karki cika maggi a suyar kwan."

Kamar zatai magana sai taga kamar idanunsa sun ɗan yi ja da alama ɗan fitar da yai sai daya sha wani abin kafin ya dawo, saboda tafi kowa kuma sanin abinda yake in har hankalinshi baya jikinsa yasa bata yi masa musu ba.

  Yaje wucewa yaji alamun kuka ta ɗakin Raheena, takaici ne ya kamashi yai kwafa yace "Ai ko menene dole Umma tazo ta sallami wannan masu zubin ragunan dan tabbas bazan barta a gidan nan ba."

Kamar zai wuce kawai yaji dole ya leka dan yarinyar nan yana san sanin daga ina take sannan kudin da akace tazo dashi ya amshi rabanshi kafin nan.

Kofar ya tura jin kukan daga band'aki yasa ya karasa yace "Ke dalla uban ke kikewa mutane?"

Jin mutum yasa ta mike tace "Dan Allah a bud'e min kofa." Cikin hausarta ta rabi filo.

Dayake yanaji ya bud'e kofar tare da girgiza kai, fuska ya turb'une ya girgiza kai cikin kyankyaminta ya juya ya fita, Allah ya sauwaka ya tambayi wannan kudi shi kuwa.

******

A'a Salame fa duniya tayi dadi, dataga anyi cininki an fad'o manyan kud'ad'en datake so taji, kallan Jauro tai tace "Kyanta a ajiye a gurina kaga kai wani sa'in baka zama Maccido zai iya zuwa kai kuma baka nan a rasa yadda za ayi."

"A'a kindai san amana aka bani zan ajiye duk randa yazo zan bashi."

Takaici ya rufeta cikin masifa tace "To wallahi in dai ba'a gurina za'a ajiye ba sai dai kasan wanda zai kula da ita amma ba ni ba ehe."

Saman goshinsa ya shafa yace "Salame nikam meyasa bakyasan zaman lafiya ne wani lokacin?"

Harara ta aika mai tace "Kaine dai bakaso zaman lafiyar ba, wallahi tun kafin muyi rashin mutunci a kasuwar nan ka bari a turamin kud'ad'ennan nawa."

"Kud'ad'enki kuma?" Mamakin kalamanta yake cike da tsoro....

********

Ganin har Araab ya fita da sama da awa d'aya Meenal babu motsinta yasa Ummy ta kalli Ikram tace "Dubo kiga me Meenal take a d'akin yayanki."

Ikram ta girgiza kai tace "Allah Ummy ke kike biye mata tunda Yaya yace bayaso dole ne, ni wallahi na tsani naci irin nata...." kallan da Ummy ta mata ne yasata yin shiru, a d'akin ta tadata a kwance ta rungume pillow ta kunna wakar 'Kabi Kush Kabi Gham' baki ta saki lalai wannan anya kanta kalau? Dan har Ikram ta shigo bata sani ba tana can duniyar so da kauna.

Kusa da kafarta taje ta d'an bugi kafarta, Meenal ta waigo da sauri tare da sakin pillow din tace "Oh Ikram ashe bacci ne ya d'aukeni?"

Ikram ta kalleta tace "Yaya Meenal kin san dai Yaya inyaji kin mai bacci a d'aki fad'a zaiyi ko?"

Zama tai ta d'an goge fuskarta tare da fara gyara gadan tace "Karki damu nima saura kad'an na dawo d'akin nan da zama, Ikram dan Allah ki tayani jawo hankalin Ya Araab kaina nasan yana kaunata kawai dangin mu ne bayaso."

"Shiyace yana kaunarki?"

Fuska Meenal ta d'aure, Ikram ta wayance tace "A'a a yanda nasan Ya Araab na tabbatar in yana kaunarki ba abinda zai hanashi auranki.

Cikin takaici tace "kine dai nufin baya so na?"

Ikram ta kauna kai, a fusace alta fito daga d'akin ga mamakin Ikram gani tai ta je kusa da Ummy tasa kanta akan kafafun Ummy tana hawaye, wani kallo Ummy ta zabgawa Ikram wacce tai saurin cewa "Allah Ummy bance komai ba."

ƳAN TAGWAYE BIYAR 2023

ƘASAITATTUN LABARAI MASU DAƊI DA SANYA NISHAƊI, SABON SALO MAI ƊAUKE DA DARRUSA NA RAYUWA UWA UBA ƘASAITATTUN SOYAYYA MAI HUDA JIJIYA.

IYALINA (A'ILATY)

RAFEEQ

MUNƊO

ZAMANIN MU AYAU

FATHIYYA.

  DOMIN SIYAR GUDA BIYAR N1500.

DOMIN SIYAR DAYA N400.

Account Details 

2083371244

Zenith Bank

Aisha m salis

Ga MUTANEN MU NA NIGER 🇳🇪 

Tura ta Nita 

Da sunan

Asma'u Buhari Aliyu

08086207764

SAI KI/KA IS TURA SHAIDAR BIYA TA DAYA DAGA CIKIN NUMBOBIN NAN.

+234 808 620 7764

07065283730

+234 705 124 4211

+234 704 040 2435

Zee yabour

Da Ayushar Muhd🤸🏻‍♂️

#Munɗo Macciɗo

#Araab Hassan

#Bilal

#Love and Romance 💝 

#Team Tagwaye

*MUNƊO*
(MAI HAKURI)
Na Zee Yabour 
 Da
Ayusher Muhd🤸🏻‍♂️
*TEAM ƳAN TAGWAYE NOVEL*✍️
Dandano ya Kusa Karewa.... Garzaya kisai naki🤸🏻‍♂️
#400Kacal
#1500Tagwaye Biyar
013... 
Meenal ta sake kwanciya akan kafafuwan Ummy tace "Ummy ya zanyi? Ya Araab Allah yana sona amma shi iyaye nane baya so, sannan Ikram itama da alama ba san abin nan takeyi ba."
Kasa ko motsi Ikram ɗin tai kawai ta zubawa Meenal ɗin ido da baki da hanci tana kallanta.
Ummy tausayin yanda take kuka ya sake kamata tace "Kiyi hakuri Meenal insha Allahu komai zai tafi dai-dai, sannan ni na daɗe da yafewa dangin babansu shi dai Araab ɗin ne ya kasa yafe musu. Kedai ki cigaba da addu'a kawai abinda yafi alkairi Allah ya baki."
Ɗagowa tai fuskarta tayi kacha-kacha da hawaye tace "Ummy ni Allah zan iya rabuwa dasu in dawo nan in zauna kafin ai auren mu da Yayan." Ikram kam batasan sanda tasa dariya ba tace "Ki bar iyayen naki ki dawo nan? To da haka ki ɗau kayanki ki koma ɗakin Yayan mana ko kuma ki ɗaura auran da kanki...."
Kallan da Ummy tayi mata ne yasa tai shiru suka haɗa ido da Meenal, ai kuwa ta murguɗa mata baki tai hanyar ciki da gudu tana cewa "Ko ni namiji ce ai wallahi na samu mai naci irinki na hakura da auran."
Meenal ta sake sanya kuka tace "Ummy kinji abinda take cewa ko? Nikam rayuwar duniyan ma ta isheni wallahi na shiga uku nikam."
Ajiyar zuciya tai tace "Haba Meenal ya kike abu kamar wata ƙaramar yarinya? sannan bakisan maza in kina musu irin haka rainaki zasuyi ba?"
Ta share hawayenta da hannu tace "Ummy Allah banawa kowa haka sai Ya Araab."
Sake wata ajiyar zuciyar Ummy tai tace "Yanzu ki tashi ki koma gida kafin ya dawo ku sake wani faɗan ni in har ta kama zanje gidan da kaina muyi magana dasu Kawun asan abin yi."
Daɗi ne ya kamata ta sake riƙe Ummy tace "Ummyn mu mungode sosai da kike san saka ran Ya Araab cikin jin daɗi, dan nasan shima dadi zaiji." Haka ta taso cikin jin daɗi ta fito daga gidan dan tasan in har Ummy taje da kanta Ya Araab dole ya hakura ya aureta.
*****
Katon company ne wanda tun daga waje zakaga anyi designs ɗin takalma, jakukuna da kuma jewelleries ga kuma sunan dake jiki *A.H Design* da logo ɗinshi, motarsa yai parking a inda ya saba ajiye motarsa, saman goshinsa ya ɗan shafa sannan ya ɗauko jakarsa ya nufi ciki, duk inda yai gaisheshi sukeyi bai tsaya a ko ina ba sai a meeting room, mutanen dake ciki su takwas dasu ya gaisa sannan yaja kujera ya zauna. Secretary ɗinsa wato Nazifi shine ya ajiye masa file ɗin hanunsa, Araab Hassan ya ciro robar dake jakarsa ya buɗe ya ɗauko lemen ya ɗan matsa a bakinsan sannan ya fara kallan designs ɗin, hannu yasa zai ɗauko bironsa daya saba sawa a gaban aljihunsa sai dai yaji babu, ina pen ɗin nasa ya shiga kuma? Tunowa yai da hatsarin da wata ta kusa ja mai bala'i, saman goshinsa ya sake shafawa kaɗan, lalai wannan yarinyar bata san pen ɗin nan Ummy ce ta sai mai ba? Yana bala'in ji dashi dan tun sanda taje Dubai ta taho mishi dashi kullum yana gaban rigarsa baya rabuwa dashi dan yana jinsa tamkar Ummy ke manne a kirjinsa. Kasan leɓensa ya ɗan ciza cike da takaici, nan yaiwa Nazifi alama da ya samo mai wani pen ɗin. Haka Nazifi ya ɗauko da sauri yana mamaki yau Araab ne da neman biro? Bayan ko mantawa yai da nashi a office ya gwammace ya fita ya ɗauko dayai amfani da na wani?
 Sunfi awa ɗaya suna meeting ɗin kafin su gama, yana fitowa ya wuce office yana kallan wayar Meenal na shigowa ya buɗe drawer ma ya cilla wayar ciki.
********
Munɗo kam data fito ta samu lungun gado ta zauna ta takure tana tunanin Baffanta, to wai ina matar ɗazu? Dan ita kam tsoro takeji, ga wata azababbiyar yunwa da ke damunta dan rabanta da abinci harta manta sai dai ruwa.
Da karfi aka banko ƙofar ɗakin wanda yasa Munɗo razana ta mike a gigice tana sake maƙalewa a lungun gadon. Raheena ce ta shigo ɗakin takaici duk ya ƙara kamata, dan gaba ɗaya ɗakin nata wani irin wari yake mara daɗin shaƙa, kusa da Munɗo tazo tace "Ke tashi ki barmin ɗakina haka kawai bani na kawoki gidan ba bazaki hanani zaman ɗakina ba."
Sum sum ta fito kamar wata munafuka, kallan jikinta tai duk kayan a jike takaici ya sake kamata, doguwar riga ta ɗauko ta cila mata tace "Fita can kisan inda zaki zauna amma ba nan ɗakin ba."
Amsa tai ta fito ta tsaya a wajen ƙofar, a ina zatasa rigar? labule ta kalla a korido ɗin kawai taje gun ta shige ta cire na ciki tasa wannan rigar sai dai batasan akwai zip a baya ba, kawai dai taga rigar taki zama a jikinta sosai.
Bilal ne ya fara kiran Raheena cikin karaji da faɗa. A fusace yake kiran kai kace gidan zai tada, itakam tsoro ne yasa ta kara makalewa a bayan labulen nan jikinta duk ya fara tsuma. "Dan wulakanci da kika dafa indomie ɗin shine zaki bari ta cabe? Ai ke ba haka naga kinyiwa taki ba."
Raheena ta kulle ɗaki daga ciki tace "In kayi zuciya ka dafa da kanka."
Ransa ne ya ƙara ɓaci lalai yarinyar nan, kafarsa yasa iya karfinsa ya buga kofar ɗakin, wanda hakan yasa Munɗo tsugunawa, batasan sanda tace "Wayyo Baffa ba."
Bilal ya yaye labulen cikin kunar rai yake kallanta, hannu yasa ya ɗagota da karfi yace "Ke na taɓaki ne da kike neman yin kuka ko kallanki kinga nayi ne?"
Kai ta girgiza cike da tsoro, hannu yasa ya talle mata keya yace "Duk sanda na shigo gidan nan duk ma abinda kikeyi ki ɓoye dan in kika bari na haɗa ido dake sai na farfasa miki jiki. Wuce ki bani guri."
Batasan inda zatai ba hakan yasa tabi wata hanya da idanun ta suka gano, kawai jitai ana magana ta bayanta, juyawa tai a fusace, me sata gani? Mutane ta gani a madubi suna magana suna kallonta, shikenan abinda ake kiranta a riga ya tabbata lalai ita ɗin aljana ce kuma mayya tunda gashinan taga mutane farare masu dogon gashi suna mata magana. Nan da nan ta ja baya ganin ƙofar waje yasata yin waje da gudu, gwara ta zauna a waje tana tunanin yanzu kenan itace ta sa maciji ya ciji baffanta? Ita ta cinye mutanen da ake cewa sun mutu saboda ita, dan tabbas mutanen data gani a madubi suna magana ba mutane bane ba, to ko dai sune suke yin abu bata sani ba ne? Hawaye ne kawai ya dinga zubo mata zama tai daga gefe kawai tai tagumi. 
(Tv ɗin ne madubi kuma Munɗo😳)
*****
Rugar Jiji
Har magriba dabobbi basu dawo gida ba, kan kace mene tuni hankalin duka mutanen rugar nan ya tashi, Ardo dakanshi yasa aje a dubo Salau aga ina yau kuma yakai dabobbin dan duk inda magrib ta kawo kai a ka'ida dawo dasu akeyi.
Sai dai me? An nemi Salau shima sama ko ƙasa an rasa, nan fa hankali ya fara tashi aka bazama neman Salau da dabobbi, gaba ɗaya samarin rugar da magidanta suka bazama yawon neman dabbobi. Dadda ce ta fito daga ɗaki ta shiga gun Danejo wacce tun safe tace batada lafiya wai zazzabi takeyi.
Tana kwance Dadda ta shigo ɗan ɗakin wanda dama ɗakunansu ko tsayuwa baka iya yi cikake, "Yau baki tambaya ko Munɗo taci abinci ba, sannan banganki kin wuce da kwano kai mata ba meke faruwa ne?" 
Danejo tai ɗan tari tana mikewa ita a dole marar lafiya tace "Banajin daɗi ne shi yasa, kuma nasan dai baza'a barta tun safe har dare ba abinci ba." 
Haka kawai Dadda taji hankalinta bai kwanta ba, fitowa tai cikin hanzari ta nufi ɗakin da aka rufe Munɗo dan ita yau ko tunawa da ita batai ba tana can suna lissafin kindirmo da man shanu da ake zuwa a ɗauka agunta.
 Kofar ta cire abinda aka tokare dashi sannan ta shiga, me zata gani? Wayam bakowa a ciki sai tabirma da shimfidar Munɗo. Ai nan ta ɗaga zani ta fito tana kurma ihu, matan gidan nan suka bazamo inda take dan mazan dama duk basa nan.
Tace "Munɗo ku duba mana banɗaki ko tana can."
Kan kace mene tuni aka bazama nemanta ta ko ina. Maccido na kwance idanunsa a rufe yana ji ana ta nemanta an bazama ko ina.
Ardo dake waje akaiwa magana ya fito, jin abinda ke faruwa yasa yanayin fuskarsa ya canza sosai, kallan Dadda yai yace "Kice Danejo ta sameni a ɓangaren Macciɗo." Yana kaiwa nan ya nufi ɓangarensa kana kallansa zakasan a matukar ɓacin rai yake.
Dayake an fito da Maccido waje yana kwance ya rufe ido shi a dole baisan me ake yi ba.
Ardo na zuwa ya tsaya a kansa yace "Tashi."
Maccido yai kamar bai ji ba, cikin tsawa Ardo yace "Aradun Allah ka ɓatan rai gile kafar zanyi gabaki ɗayanta."
Maccido ya buɗe ido sai dai bai bari sun haɗa ido ba.
Yawun bakinsa ya haɗiya ya kalli inda Danejo take tahowa yace "Ina kuka kai dabobbi da Munɗo?"
Danejo tace "Bamu sani...." 
"Duk wanda ya sake cemin bai sani ba wallahi sai ranshi ya ɓaci gidan ubanwa kuka kaimana arzikin mu? Kashemu kuke sanyi a rugar nan? Ai kunsan saboda dabobbin nan muke rayuwar jin daɗi a cikin dajin nan."
Maccido kansa na ƙasa yace "Ardo ansan da haka amma mai arzikin ba'a daraja ta ba? Ai kyanta tafi kowa jin daɗi a cikin rugar nan tunda arzikinta dukanmu muke ci......"
Cikin faɗa yace "Koma menene mu zauna ayi magana amma ka gaggauta cewa a dawo da su dan kasan zan iya ɗaukan komai amma banda wannan asarar."
Cikin rawar murya yace "Kayi hakuri Ardo amma ni kaina bansan inda suke ba yan......"
A fusace Ardo ya riƙo shi yace "Bakada hankali ne?"
Tsoro ne ya kama Maccido dan bai taɓa ganin Ardo cikin wannan yanayin ba.
Ardo ya kalli ƙafarsa yace "Kasan ba mai maka magani sa dani ko? To daga yau ka jawa kanka, daga kai har uwarka, dan haka sai dai kafarka ta ruɓe ka mutu amma aradun Allah nayi alkawari ko zaka mutu bazan maka magani ba sai dai in kasa an dawo mana da dukiyar mu. Ita kuma daga yau ko gaisheni kar ta sakeyi ni da ita sai dai ido." Yana kaiwa nan ya bar wajen.
Matar Maccido ta karaso ta fashe da kuka tace "Ni kakewa bakin cikin cin arziki ko? Wallahi na gama auranka daga yau Macciɗo."
Shi kam Maccido kawai kansa ya sadda ƙasa yana ganin suka fara cilo kayayyakinsa waje, Danejo sai tattarewa take tana share kwalla dama tasan karan bazai yi daɗi ba amma bata san Ardo zai yanke wannan hukuncin akan ƙafar Macciɗo ba wanda kana kallanshi kasan da maganin ma bama lalai ya mike ba.
*******
Salame kam tun da suka shigo mota ba gida suka wuce ba sai da ta biya tai siyayyar kayan abinci kai kace sadaka zatai, haka suka lodo kaya motar Kabiru hardasu cooker gass, suna shiga mota ta kalli Jauro tace "To ragowar kudin ka fito dasu musa fitilu a waje mu canza mota, asaiwa Bilal mota shima sannan mucanza kayan gidan tunda dai kaga sun lalace." Taja tsaki tacigaba "Nifa Allah naso kudin nan yafi haka harnaci burin mu tada bene mu ƙara dakuna."
Mamaki gaba ɗaya ya hana Jauro cewa komai matar nan sankanta ya gama yi mata yawa, wato ko takan yarinyar ma batabi tabi kudi tana lessafawa kamar wasu nata.
Daurewa yai yace "Amma itama ai kya sai mata kayan sawa da abubuwan bukata, tunani nake ko mu sata a makaranta ma tayi karatu."
Ido Salame ta zaro tare da dafa kirji tace "Ahayee lalai Jauro sam baka da tunani kai bakasan yanzu tana ɗan yin ilimi shikenan kuma mun shiga uku mun lalace ba? Tab bazata yiwu ba wallahi."
Bai sake magana ba Kabiru kam dama shi ba magana gareshi ba yi yai kamar baisan me suke ba.
Suna shiga gida daɗi ya sake kamata, waya ta bugawa kawarta tace "Hafsa nikam bikin ɗan gidan Lauratu yaushe ne? Ah haba wai nan da sati biyu ne dama? kai lalai zamusha gayu ki fito mana da anko muyi mu uku kuma mai tsada na gani na faɗa." Hafsatu tace an gama dama ita suke jira sunji shiru. 
Ta fito jinta take kamar wata sarauniya saboda sunyi kudi yau. Lalai za'aga abubuwa nan gaba.
Ganin Munɗo a tsugunne ne yasa Jauro saurin karasawa inda take yana gyara hannun riga....
Bacci take saboda azabar yunwa nan ya kalli agoggo sun biyewa Salame har karfe biyar na yamma basu koma gida ba? Badai ko abinci bataci ba?
Da sauri ya karasa inda take ya ɗagota, gaba ɗaya yanda take fitar da numfashi kaɗai zakasan wahalace ta galabaitata, shikam tsoro yaji karfa yarinya ta mutu musu? Salame ce ta shigo tana waya a rikice ya karasa yace "Salame bakisa an ba yarinyad nan abinci ba?"
Kallan Munɗo tai tace "Me ya sameta?"
Kamar ya daketa yace "Salame yanzu yarinyar nan bakisa an bata abinci ba?"
Baki ta bude tace "Wallahi na sha'afa amma Raheena fa na faɗa mata."
Ciki ta shiga tana zabgawa Raheena kira har ɗaki ta shiga sai dai bata nan, kwafa tai tace "Wato nace karta fita shine sai da ta fita."
Dawowa tai ɗakin Bilal shima bayanan, Jauro wanda ya shigo da Munɗo yace "Yanzu dukansu haka suka tsallake tana waje suka fita?"
******
Bilal ya kara gyara tsayuwa a kofar gidansu Araab ya gyara zaman wandansa tare da kallan mai gadin yace "Kace ma yaran gidan nan ya fito BB nasan magana dashi."
Yace "Kunyi magana zaizo ne?"
Takaici ya rufeshi yace "Na maka kama da karamin yaro ne, just get in ka kirashi, Baba kudi fa ake biyanka bawai kyauta kake aikin nan ba."
#Munɗo
#Araab Hassan
#Bilal BB
#Love and Romance 💘 

 Khalil dake tsaye jikin mota yai dariya a ransa, yana kallan sanda Bilal ya karaso shima ya jingina da jikin motar yace "Wai kai da ka ɗauka banda class ne da har zan ci kudin guy din nam? Ai wallahi nafi karfin haka."
Gefe Khalil yai da fuskarsa ya ɗan taɓe baki a ransa yace "Da ban ma magana ba tsaf xaka kashe kudin."
A ciki kuwa Araab na xaune a ɗakinsa akan kujera pencil ne a hanunsa wanda aka feke shi sosai yana zana agoggo akan littafin xanensa, ya nutsu sosai jefi-jefi yana matsalar lemon ɗin dake yanke a gefensa, jin karar knocking yasa ya kalli kofar ba tare da yace komai ba, sake knocking akai daga ciki yace "Waye?"
Ilham tace "Ya Araab Mai gadi ne yace ana sallama dakai a waje."
Mamaki ne ya ɗan bayyana a fuskarsa kamar zaice baxai je ba sai ya tuna da pen dinshi wanda yacewa Mai gadi ya dubamai ɗazu bayan ya dawo, to ko shi aka samu? Ajiye pencil din hannunsa yai ya buɗe kofa, kallanta yai yace "Lokacin shan maganin Ummy yayi ɗauko mun ruwa da cup." Da sauri tace to sannan ya juya, ɗakin Ummy ya nufa sai dayai sallama ta bashi izini sannan ya shiga, tana zaune tana jin radio tana kuma duba wasu kayyaki.
Tunda ya shigo take kallanshi har ya zauna, yana cewa "Ummy kin fara ware kayan ne?"
Tace "Eh wallahi so nake jibi a samu a kai musu, sannan ga Farouk na kokarin dawowa kaga kar abubuwa suzo su rikice."
Kai ya jinjina daidai nan Ilham ta shigo da tire ɗauke da jug na ruwa da cup, ajiye tai ya ɗauko magungunanta ya bata tasha sannan yace "Bari naje waje na dawo."
Kamar tamai maganar Meenal sai taji kuma ta fasa bataso kullum ta ganshi cikin ɓacin rai balle yasha aiki ya gaji.
 Tsaki Bilal yaja ya kara dawowa gate ya kalli mai gadin yace "Wai baya nan ne ko tsabar rainin wayau ne?"
Shidai Mai gadi baisan me zaice ba ya mike yana neman sake shiga, yana buɗe gate ya hangoshi yana tahowa ta harabar gidan, saboda yanda harabar gidan aka gyarashi akai kuma kwalliya da fitilu yasa kana hangoshi, kallan gidan Bilal yai da yanda yake tafiya jiyai takaici ya sake rufeshi, dawowa yai gun Khalil tare dasa headphone ya kure kidda a kunnensa yasa hannu a aljihu.
Araab ya kalli Mai gadin yace "Ya akai? An samu abin ne?"
Kai ya girgiza yace "A'a yallabai ga mai nemanka can."
Cike da mamaki ya kalli waje tun daga kasa har sama ya kallesu, sam bai ganesu ba bai kuma san su waye ba.
"Inada abinyi kace su faɗama mai ya kawosu dan bansansu ba."
Bilal daga waje yana ɗan basarwa wai a dole kida yakeji sai dai hankalinsa na kan Araab saboda mai gadin yana jikin gate ɗin a jingine, ganin Araab na neman juyawa yasa yai saurin cewa "Malam baka gan mu bane?"
Waigowa yai ya tsaya ba tare da yayi taku ba, Bilal ya matso kusa da gate ɗin Khalil na binshi a baya, a wajen gate suka tsaya ganin yanda Araab ke kallansu. 
Bilal ya zare headphones din kunnensa ya sa hannu a aljihu yace "Jiya ka buga min car dina and baka damu ka tsaya kaga halin da muke ciki ba sai kudi daka bani, so ni banasan harkar karanta na kumafi karfin ɗan karamin kudinka, so shiyasa na dawo ma dashi."
Araab ya sake kallansa sai yanzu ya ganeshi gefen kansa ya ɗan sosa yace "alright! Ka bashi kudin in bakaso ko kuma ka sadakar." Yana faɗar haka ya juya ya fara tafiya, Bilal baki ya sake ya kalli Khalil wanda ya guntse da dariya har ya kasa daurewa sai daya saketa, nan danan Bilal ya sake yin hucin takaici, Mai gadi kam garya miko hannu yana jiran a bashi kudi sai dai yaga Bilal ya shiga kota cikin fishi dan ko Khalil bai jira ba ya wuce gida, gate ya bude ya sa motar a cikin sannan ya shiga gida yana tafiya cikin kunar rai.
Salame na zaune a falo tana duba kayyayakin data siyo shi kuma Jauro yana gefe kusa da Munɗo wacce ta luluɓa da bargo tanashan shayi dan sai shi ya zuge mata zip dinta data bari a bude saboda Salame ko maganarsu bata amsawa ta dukufa. Munɗo an samu  shayi dan in sukaje kauye a ɓoye Baffanta na sai mata.
 Yana shigowa ya kalli Salame dake duba kaya ya tsaya yace "Umma ina kika samo kuɗi?"
Hannu ta ɗan daga mai alamar ya barta, kallan Munɗo yai wacce tana ganinsa ta ɓoye a bayan Jauro, ido ya rufe cikin takaici baisan zama a falan sai dai dole yanasan sanin ina Umma ta samo kudi haka shima yaja rabansa.
Socket ɗin tv ya kunna sai a lokacin ya tuna wai fa gen aka kuna wanda sunfi wata hudu raban da a kunna, tab lalai da gaske Umma take.
Munɗo tana ganin tv ta kawo haske tsoro ya kamata ta fara kokarin mekewa Jauro ne ya rikota yace "Menene?"
Jikinta na rawa tace "Mutane ne sukemin magana ta cikin nan kima bansan me suke cewa ba sam..." Ta karasa maganar tana hawaye."
Bilal ya mike dan dama a wuya yake yace "Allah Abba in baka saita wannan mahaukaciyar ba zan iya ɓaɓalata ma zubar da kasusuwanta a shara."
Jauro ya zabgamai harara sannan ya kalleta yace "Tv ne wasan kwaikwayo ake a ciki abinda kike gani kuma muma muna gani" nan ya dinga mata bayani harta gani, dariya taɗan fara tana kallan Bilal ta haɗe laɓanta ta cigaba da shan tea.
Mi ka Salame tai fuskarta ɗauke da dariya tace "Jauro ka tambayi motar kuwa? Dan so nake duk na gama lissafi nasan nawa zamu samu ragowa."
Ai Bilal da sauri ya dawo kusa da ita yace "Umma wace motar?"
Jauro yana kallan Munɗo yace "Ban tambaya ba wai saurin me kike haka? Nifa komawa zanyi na dubo halin da Ma......"
Katseshi tai da sauri da yin gyaran murya...
Kai ya kauda wanda hakan yasa ta kallan Bilal tace "Da naso musai ma mota amma gaskiya ina ganin kuɗin nan bazai kai ba kawai zamu saida ta Babanka ne mu cika musai mai kyau sai ku cigaba da hawa tare yanda kuka saba."
Jaura cikin kunar rai yace "Nidai ku bar min motata bana san wani canzawa, haya nakeyi waya damu da wata mota mai kyau."
Bilal ne ya sake gyara zama yai caraf yace "Ai ba sai kun damu ba, kawai ni asaimin wata shiya rike tashi kawai."
Shiru Salame tai kafin tace "Zan sake lissafi na gani." Sai kuma tai ɗan tsaki tace "Wai nikam su kenan ko akwai saura acan rigar?"
Baki kawai Jauro ya saki yana kallanta a hankali ya shafi fuskarsa da tafin hannunsa yana kallan Munɗo wacce ta kurawa tv ido alailai so take ta tabbatar da abinda akace a game da tv din.
Mikewa yai ya kalli Salame yace "Salame zo muyi magana dan Allah."
Kamar zatai mai gaddama sai kuma ta fasa ta mike, tunda Munɗo taga sun nufi ciki hankalinta ya fara tashi, nan danan ta sadda kanta kasa, Bilal tsaki yai yazo jakar Salame ya buɗe takaici ya kamashi ganin ba komai a ciki ya ajiye jakar yana ɗagowa suka haɗa ido da Munɗo hannu ya kawo kamar zai maketa nan danan ta sa kanta cikin cinyoyinta, ya wuce ciki yana tsaki.
Yana shiga ya zauna a bakin gado yai kwafa yace "Ka jira asai min mota wallahi sai nazo daidai inda kake zan ja mota da gudu na kusa bigeka." Ya karasa maganar yama zaro kudin aljihunsa wanda yaci dubu goma a ciki, kodai ya tafi club ne? Dan gaskiya yana bukatar shanawa.
********
"Salame ki taimaka kisai wa yarinyarnan kaya a ɗinka mata sannan wallahi ina tsoro in mahaifinta yazo me zaki ce mai?"
Baki ta taɓe tace "Nikam Jauro sanda yan fashi suka taremu suka kwace dabobbin nan bacci kake hala?"
Cike da mamaki yake kallanta yace "Yan fashi a ina kenan?"
Kafaɗa ta ɗaga tace "Kaidai tunda bacci kake har suka kwashe dabobbin ai ka huta ni kuwa yanda naga tashin hankali bama nasan tunawa."
Sai yanzu ya gano rainin wayan, nan ta ɗan riko hannunshi tace "Sau nawa zance ka cire komai a ranka ka farantawa iyalanka? Mu kadai ne naka ko mutuwa kai mu xa'a bari da kuka."
Shiru yai kafin yace "Nidai dan Allah ki kula da yarinyarnan."
Tace "Shikenan zan tattare kayan Raheena tsofafi na bata ita kuma Raheenan sai na mata sababbi kaga shikenan."
Baiyi mamaki ba dan itakam yasan ta wuce tunaninsa, haka ya fito ya dawo gun Munɗo dakanshi ya dinga nuna mata abubuwan gidan da yanda ake dasu, binsa kawai take tana kallan ikon Allah tare da gyaɗa kanta, ɗakin Raheena ya maidata ya nuna mata bargo yace ta shimfida ta kwanta kafin ya siyo mata katifa, abinka da wacce tasha gajiya yanzu ma tana kwanciya bacci ya ɗauketa.
Kamar daga sama taji ana shurinta da kafa, a firgice ta farko, Raheena ce tsaye kanta tace "Uban me kike a nan?"
Cikin hausarta tace "Kawu ne yace na kwanta."
Kwafa tai dan dama a wuya take mutumin dataje kwana gunsa wai bayanan ya tafi Abuja gun matarsa.
Kwanciya tai a kan gado ta sake kiransa a waya yanzun ma bai ɗauka ba, tsaki tai sannan ta kalli Munɗo wacce tai tsuru tana kallan gefe tace "Kin san shago?"
Cike da rashin fahimta tace "Ina kenan?"
Tsaki ta sake yi tace "Ke jakar ina ce ko ina baki sani ba?"
Kasa kawai tai da kanta dan batasan me zata ce ba, Raheena ta mike tace "Taso ki biyoni."
Bata musa ba ta fito daga doguwar rigar data mata yawa sai ɗankwalin datai bunkusa ɗauri irin nasu, gashinta biyu sun fito. Kana ganinta kaga bafilatana.
A gate ta tsaya tace "In kika mike kinga can inda akasa wuta ana tsire?"
Kallanta tai ta girgiza kai alamar bata gani ba, Raheena cikin masifa tace "Ke dakikiya ce, baga guncan daga nan ba?"
Itadai tsoro yasa ta ɗaga kai, tace "Zakiga ana fitowa daga massalaci a gaba kadan to akwai shago kishiga ki siyomin lemon kwalba, me nace?"
Itadai Munɗo tace "Larmon hwalba."
Raheena ta talle mata keya tace "To ce Fanta."
Munɗo tana sosa bayan kanta tace "Hwanta."
Tsaki taja tace "Wuce kije ina nan salan ki dade."
Bako takalmi a kafarta ta amshi kudin ta fito itadai kawai tafiya take tana neman mai tsiri. Duk tsoro ya gama shiga jikinta itakam ko dogayen ginin nan batasan gani ga fitilu wanda take ganin kamar haskata akeyi anasan a kamata, hakan yasa take tafe tana raɓar bangon kanta a kasa dan ko ganin gidajen batasan yi.
Araab daya fito daga massalaci hannunsa sanye cikin aljihu yana tafe dan shi a koda yaushe shi kaɗai kake gani, daga anyi sallah yake tashi, dan bayasan harka da mutane sam.
Cak ya tsaya saboda abinda ya gani a gabansa, kafafun mutum ne butu-butu, ba ko takalmi, gashi atamfa ya gani balle yace almajiri ne, a hankali ya ɗago ya kalleta, ido Munɗo ta zaro nan danan gabanta yahau faɗuwa, wannan wanene mai fararan kaya a gabanta? Shikenan anzo kamata, mayun ne suka turo a ɗauketa ko su waye?
Kara ta saki da sauri ta ruga a guje, gudu take iya karfinta, ta gaban Raheena tazo ta wuce gidan a guje, Raheena ta fito ta kwalla mata kira tace "Munɗo gidan uban wa zaki?"
Araab kam sumar kansa ya shafa ya girgiza kai ya shiga gida lalai yana bukatar zama a gida kwanan nan dan ya kula ya fara gamo.
Munɗo jin muryar Raheena yasa ta juyo da sauri ta dawo ta kankameta jikinta na kyarma tace "Sunzo kamani."
Cikin takaici Raheena ta hankaɗata tace "Ina lemon?"
Sai a lokacin ta tuno, tace "Dan gidanku ba aikenki nai ba? Bani kudina wannan ni ko a rigar ma ina ji a ɓangaren almajirai kike."
Munɗo tace "Bansan ina kuɗin suke ba..."
Ai bata farga ba taji an tsinketa da mari.......

RUGAR JIJJI
Hankalin mutanen rugar ba k’aramin tashi yayi ba na jin babu labarin Munɗo da dabbobi ko dabba d’aya ba’a bar musu ba, mafi akasarin mutanen rugar sun alak’anta hakan da Maccido da cewar da sanin sa Munɗo ta bar rugar ba yarda za’a yi ta tafi ba tare da sanin sa batayi wayon guduwa ba haka bata da masaniya akan dukiyar ta, uwa uba soyayyar da take masa ba zata iya barin sa, yaushe ma take fita k’auye da har zata tafi. “Tabbas wannan shirin sharrin Maccido ne wallahi kuma sai na d’auki mataki mafi muni a kansa tunda har ni mahaifin sa bai duba ba, ya saka son kai ya fifita yar’ sa akan duka mutanen rugar nan” Ard’o ya fad’a yana kai kawo a bukkar sa, ransa ya kai k’ololuwa wurin ɓaci. Taron gaggawa ya kira zuwa k’aramar fadar sa ta rugar ko akwai hanyar da zasu bi wurin shawo matsalar da ta kunno kai wacce suke ganin ta gagarumar matsala gare su dan da barin Mundo da dabbobinta rugar gara wata annobar ta afka musu, Suna ganin tamkar duka arzik’in su yana tare da ita, matuk’ar babu ita tasu ta k’are( Sun manta Allah ke azurta bawa taskokin arziki gare sa suke ba wani mutum ba, amma rashin ilimin addini na mutanen rugar yasa suke abubuwa ba tsari)
Ardo ya jima shiru bai ce komai ba kafin ya numfasa yace “Na tara ku ne dan jin ta bakin manya daga cikin ku wacce shawara kuke ganin ya dace a bi dan shawo matsalar da ta kunno mana kai?" Laddo yayi caraf yace “Aradu naga lokacin fitar su, shiri ne akayi suka bi ta bayan gari aka kwashe dabbobi a mota suka fice amma ban ɗ auka na Munɗo bane da na hana." Ya juya kan Riskuwa yace “Tare da kai muka gansu, ko?" Ya jinjina kai yace “K’warai Aradun Allah mungansu." Idon Ard’o ne suka sake rinewa sukayi jajir ko kaɗan bai taɓa zata Maccido zai aikata haka gare su ba dan ya yardashi sama da kowa. Wani dattijo a wurin da ake cewa Hamma Garga yace “Maccido bai kyauta mana ba meyasa zai mana wannan d’anyen hukunci yasan duka arzikin dabbobin yarinyar muke ci." Wani daga ciki yace “Magana ta gaskiya mune muka jawo, da mun karɓi yarinyar nan hannu bibiyu mun sakata cikin yaran mu tana rayuwa kamar kowa hakan ba zata faru ba." Mu sata cikin yaranmu ta lamushe su ko me? Kowa yasan mayya ce, jaririya ta da kyar ta sha, mahaifinta ma ta lamushe shi gashi can kwance, shima bashi da hankali shiyasa ya sa ta bar rugar nan. Wai ma ka manta Kaɗo ce? " 
"Ina munafukin nan Sallau na tabbatar da shi aka shirya komai dan tun daren jiya bamu gan sa ba." cewar Riskuwa. Ard’o yayi gyaran murya kowa yayi tsit, Yace “Mutum biyar su shirya su tafi nemanta ko Allah zai sa a gansu a hanya." Laddo ya fara mik’ewa yace “Ni zan yi jagora aradun Allah sai na dawo da ita rugar nan." Ya buga k’irjin sa, tare da ɗaukan gatari. Matasa hud’u masu ji da k’arfi suka mik’e suka rufa masa baya.
***************************
Sautin saukar numfashi da k’yar ke fita d’akin, Maccido ne kwance k’afar sa na zugi dan yana jin tamkar ana caccakar sa, akwai maganin da Ard’o ya kamata ya bashi yammacin yau shiru ba Ardo ba k’eyar sa, Kowa bai leko su ba, wanda aka haɗe su ɗaki d’aya da Danejo duka kayan su na ciki, Matar sa Altine tuni ta saɓi ɗan ta Gid’ado ta tafi gidan su a cewarta ya cuceta baya sonta da arzik’i iyayenta suka goyi bayanta kan cewar mugu ne, dan sun ma sun saka buri ga dukiyar, Danejo ke faman jera masa sannu cikin tsananin damuwa da kulawa tana jin tamkar ta mayar da ciwon a kanta shi ya samu sassauci (Uwa kenan), “Danejo ki gafarceni bana jin zan tashi na tabbata ajalina ne yazo." "Haba ɗan nan ka daina fad’in haka, zaka tashi har kaje binni kaga Mundo ku cigaba da rayuwa a can babu takurar mutanen rugar nan da babu imani a tare dasu balle kawaici." Murmushi yayi mai ciwo yana damtse idon sa saboda rad’ad’i biyu na ciwo da na zuciya wanda yafi komai cin sa tsawon shekaru yana fama dasu, babban burin sa bai wuce Mundo ta samu rayuwar gata da yan’ci da farin ciki na har abada ba, ko da yaushe ya kan ji sa cikin k’unci da bak’in ciki idan yaga irin rayuwar da take ta kyara, hantara, sharri da kuma tsangwama uwa uba k’iyayyar da ake nuna mata, wanda ta zama mujiya a cikin ahalin nasu ko dabba tafi ta daraja a wurin su. Wasu hawaye masu zafi ne suka biyo gefen kuncin sa, Danejo ta kawar da kanta gefe ba zata iya jure ganin su ba, “Allah sarki Munɗo ko tana wane hali na tabbatar tana cike da kewa, Allah ka zama gatan ka Allah ka shiga lamuranta Allah ka daidaita rayuwarta kasa ta samu farin ciki mai d’aurewa." Danejo ta amsa da “Amin." Itama tana k’arawa da nata addu’o’in a zuciya.
********************
KANON DABO
“Dan uwarki ki bani kudina idan ma saƙewa kika yi kuɗina ba zasu ciyo gare ki ba” Raheena ta faɗa cikin karaji, Munɗo wacce ta dafe kuncinta dake zugin zafi tace “Aradun Allah ban d’auka ba, faɗuwa suka yi Allah." 
"Banza ballagaza kawai haƙora duk yellow sharr daga gani ba’a taɓa saka musu toothpaste ba, ni ina da tabbacin ko a rugar ma kowa gudun ki yake akan k’azanta, wuce ki nemo mun dubu ɗaya ta ko naci uwar ki."
Munɗo jiki na ɓari ta soma bin gefen hanya tana duba ƙasa, Zuciyarta cike da kewar Mahaifin ta, “Allah Sarki Baffa na Allah ya baka lafiya kazo ka ɗauki mu bar nan, suma basa sona, ni dai kowa baya sona sai Bappa na da Danejo kawai, sai mutumin nan mai kama da Bappa." Ta k’arasa da hawaye, Kuɗin da ta hango a ƙasa yasa sauran hawaye kasa saukowa saboda yadda ta washe baki tace “Ihuuu gasu can wallahi, aradu gasu." Ta duk’a ta d’auka hadda ɗaga ƙafa alamun murna, Raheena tsaki tayi cikin takaicin shashancin ta ta fisgi kuɗin tace “Yarinya kamar ba mace ba sai akuyanci” Ta wuce gaba abun ta, Ta bar Munɗo a baya na tafiyar sanɗa dan motocin dake wucewa kan titi ke tsorata ta, K’arar horn da taji ya sata zurawa a guje har ta wuce Raheena ta faɗa gidan da gudun masifa tana haki, “Gaskiya Umma ta ɗaukoc mana mahaukaciya wallahi, gara asan tayi bazan iya zama da ita wuri d’aya ba, friends d’ina suka zo ai su raina ni ma”. Mundo gefe taja ta tsaya ta rasa wacce hanya zata kai ta ciki, sai da Raheena tazo ta wuce kana ta bi ta a baya, Falo ta zauna ta k’urawa tv ido kallon na d’aukar hankalinta ta soma fahimtar meke gudana, sosai hankalinta ya shagala.
******************************
Araab sosai ya duƙufa kan duba designs na shoes da bags wanda yake sa ran saki cikin watan nan, Wayar sa ce tayi k’ara, Ya duba gefen sa “LIL BRO” yayi appearing kan screen, Araab ba kasafai yake fara'a ba saboda tarin damuwar dake mamaye da zuciyar sa tsawon shekaru ya kasa barin idanu da k’wak’wawalrsa ranar da yayi wa lak’abi da bak’ar rana ta kasa gushewa a tarihin rayuwar sa, sau tari ko ya so manta komai wasu abubuwa kan tado masa tsohon mikin da raunin da kullum yake fatan warkewar da b’acewar sa ya zama kamar bai tab’a dashe a zuciyar sa ba amma a duk sanda yaga kiran Dan’uwan nasa ko ya gansa yakan yi murmushi ya zame masa tamkar amini aboki, ya d’auki dukkan so da k’auna ya d’aura akan k’annen sa da mahaifiyar sa, Yau ma murmushin yayi ya ɗauka tare da karawa a kunne, “Mutanen America." 
"Yayana barka da dare." "Yawwa ina fatan kana lafiya?” "Lafiya lau Yaya, I just received alert na huge amout of money, amma Yaya sai nake ganin kuɗin kamar sunyi yawa just few days fah ka turo mun wasu."
Guntun murmushi yayi tamkar yana gaban sa yace “Farouk duka dukiya ta mallakin ku ce dan wa nake nema ba ku ba, kada ka sake cewa yayi yawa." 
"Yaya bamu da bakin gode maka, sai dai addu’a da zamu rik’a maka ka maye mana gurbin mahaifi da muka rasa, ka inganta rayuwar mu, ka zame mana wani babban bango na majingina, tabbas banda haramun ne canza sunan mahaifi da ko tantama babu sunana zai tashi daga FAROUQ HASSAN zuwa FAROUQ ARAAB, Allah ya cigaba da shiga lamuranka Allah ya baka mace ta gari da yara masu tausayi da jin k’anka."
Araab ya amsa da “Amin” 
Yace “Ina fatan school ɗin lafiya ko?"
"Yes Yaya, next week ma nake tunanin dawowa, ɗazu nake sanar da Ummy."
"It’s ok sai a maka booking flight."
"No Yaya zanyi da kuɗin wuri na zasu isa."
"Kuɗin wurin ka is yours wannan kuma is my duty."
Zai sake magana Araab ya datse kiran, Farouq kai ya girgiza yace “Allah sarki Yaya Araab baya gajiya, kullum burin shi ya faranta mana."
Yaja numfashi tare da yin shiru kafin ya fuzgar da iska ya mik’e baya son nisa a tunanin dake son rufe sa.
***************************
Bilal ragowar kuɗin wurin Araab yaje club dasu gaba ɗaya ya ɓararwa yan’ mata ya siya giyar sa yasha yayi tatul, Ya dawo gida a make yana tangal tangal.
Munɗo tuni ta baje falo tana bacci daga kallo, gajiya ce sosai a tare da ita, Bilal sam bai lura da ita ba sai ji yayi garam yayi kaura da abu, baya yayi yace “Ke dan uwarki ni kike tarewa hanya, Ni Bilal BB BG Ya nuna k’irjinsa da d’an yatsa, Munɗo firgigit ta tashi tana yin baya. Hannu da ya d’aga zai kifa mata mari ta saka kanta cikin cinyoyi ta saki ihu, wanda k’arar shi ma ta razana shi yayi turus, Salame ce ta diro daga kan gado zani na saluɓewa tana gyarawa, Jauro ya biyo ta a baya.
“Lafiya wa ke ihu, kar dai yan fashin ne sun bi sahun mu da mukaje siyar da dabbobi” Salame ke fad’a a rud’e, “Wananan mahaukaciyar ce ke mana ihu akuyar yarinya” Bilal ya fad’a cikin maye yana gefe, Jauro mugun kallo ya masa yace “Ko ka far mata ba, ta maka ihu to wallahi ahir d’in ka kace zaka haik’e mata."
“Haba Jauro wacce irin banzar magana ce kake ya rasa wa zai taushe sai wanann k’azamar yarinyar duk matan dake gari, tsabar sharrin masifa."
"Faɗa masa hajiyata wannan mai warin bunsurun mai kama da 'yar bola ma, gani da hot babes a waje suna crushing d’ina wallahi har na fara jin amai da ka had’ani da ita”. Ya tofar da yawu gefe, “Wuce muje ciki k’yalesa dama baya k’aunar ku."
Ta kama Bilal kamar k’aramin yaro suka shiga ciki, Jauro kan Mundo ya koma yace “Taso muje na raka ki d’aki ki kwanta, kome ya miki ki sanar dani zan d’auki mataki kansa."
Kanta ta ɗaga  sama. Har cikin ɗakin Raheena ya rakata wacce ke baccin ta bata san wainar da ake toyawa ba, gefen gadon yace ta kwanta, Mundo ta haye gado tana jin laushin katifa tuni bacci yayi awon gaba da ita.
*******************
Tari sosai ya kama Maccido tamkar zai shek’e, a rud’e Danejo ta fito tsakar gida ta ɗibi ruwa a randa bata damu da mutanen gidan dake faɗin da izinin wa ta fito, Ta kai masa yasha, kanan tarin ya lafa, Ya ɗan kwanta na mintuna kana ya soma cewa “Ina zan ga matar nan, tsawon shekaru ina tsumayin sake sakata a ido amma bata nemeni ba kamar yadda tayi alk’awarin zuwa gare ni, Allah kada ka d’auki raina sai ka sake sadani da ita, idan kuma bakayi rabon sake had’uwar mu ba kasa komai yazo da sauk’i."
Danejo cikin mamaki da d’aurewar kai tace “Wacce mata me kake magana a kai da bani da masaniya a kai."
Baki ya bud’e zai yi magana tari mai k’arfi ya kama shi……..
Hmm kada ki yarda ayi tafiyar MUNDO baki
Labarin yasha bambam a saura
Nace ba
Ba’a fara komai ba

Salame tun shigar ta daki take faman juyi kan gado zuciyarta cike da sake sake bacci ya kauracewa idon ta har Jauro ya shigo ya kwanta wanda gajiya da bacci ne sosai tare dashi, Tashi tayi zaune tace “Nace wai….?” Cike da baccin dake idanunsa ya kallo ta yace "Wai Salame nikam hutawa ne bakiso nayi ko me kina gani fa bacci zanyi”
Hannunta ta sa a saman haɓarta tana murzawa tace "Jauro anya nikam kana tunanin dukiyar yarinyar nan iya karsu kenan?"
A take gabanshi ya faɗi ba dai ta gano abinda ke faruwa ba? Ta ɗansa hannu ta sake taɓoshi tace "Wai ka koma baccin ne? Kai fa kanada matsala wallahi sai ana maganar arziki ka dinga bacci kamar wani gawa."
Takaici ne ya kamashi wai ace baka isa da matarka  ba ta raina ka tana maka magana yadda taga dama, hannunta ya zare daga kafaɗarsa ya juya mata baya tare da jan bargo yana cewa "Wannan kuma sai kije JIJJI ki tambayi Maccido ni bansan komai akai ba."
Tsaki taja tana jin kamar ta makeshi, a ranta tace "Duk yanda akai akwai wasu kadarorin na tabbatar duk rashin hankalin Maccido bazai kwashe komai ya turo mana ba, dole na binciki Sallau."
Ganin bashi da niyyar kulata yasa ta mike ta koma t kwanta sai dai sam ta kasa bacci  dole ta sake bincike, dan ita kam daɗin kuɗin ma yau ta fara jinsu.
*****
Munɗo bacci tayi sosai wanda rabinshi mafarkin Bappanta ne, wai gashi yazo ya ɗauketa sunata yawo suna ganin rugar fulani inda ba wannan abin mai gudu, har abun kallo ya siyan mata, sosai duniyar ta mata ɗaɗi a cikin baccin. Saukar kafa akan ruwan cikinta ne yasata zabura ta miƙe a kid’ime tana neman guduwa, Raheena takaici ya sake kamata ta kwade gefen kanta cikin kunar rai tace "Wai ke baki da gaskiya ne? Kome aka miki sai gudu? Sannu kadangare."
Munɗo ta sadda kai ƙasa tare da komawa ta zauna tana cewa "Yi hakuri aradu na manta a inda nake ne."
Tsaki taja ta kara maketa da kafarta tace "Ke ai wannan gishiri ya kamata su sa miki ba Manɗo ba, kuma wallahi kada ki sake hawar mun kan gado salon ki cika mun bedsheet da yawun bacci masu wari dan bakin ki ba brush yake samu ba”
Ita dai batace komai ba sai jujuya ido da takeyi, Raheena ta wuce toilet tana masifa "Haka kawai an kawomin akuya cikin ɗaki na Allah bazai saɓuba, sai dai ta koma store ta zauna amma bazan iya haɗa ɗaki da ita ba."
 Mikewa Munɗo tayi ta fara k’ok’arin gyaran gadon wanda pillow a juye ta ajiye su, ta fice d’akin gidan shiru kamar ba mutane ga kuma haske tangararau, bari ta leka ta gani ko dabbobin na nan ta basu abinci da ruwa, ta wanke turken duk da batasan a ina aka ajiye su ba, amma ai gwara tayi aiki a kalla Bappanta inyazo zaiji daɗi. 
Mamaki ne ya kamata ganin harta baya tabi babu dabobbin, kallan gate ɗin tai nan danan ta jijiga kai tace "Ahaf ai dama su nan abinsu daban yake na tabbatar su a wani gun suke ajiye dabbobinsu ba irin mu bane." Kofa taje buɗewa ta kasa, hamma tai tare da mika tace "Mu a JIJJI duk babu wannan wahalar ace kofa sai nauyi ko motsi batayi?"
Ciki ta dawo tana ɗan tafa hannunta, cin karo sukai da Raheena tana neman shiga kitchen, baya Raheena tai sannan ta sauke ajiyar zuciya tace "Nidai bakin cikin wannan kaɗai ya isheni barin gidan nan haba jama'a kai da gidanku an hanaka shanawa."
Munɗo kam bata gane duka kalamanta ba hakan yasa tace "Nikam Raha...."
Dakuwa ta zabga mata tace "Wallahi kina cemin Rahane ina kifa miki zazzafan mari marar mutunci kawai, sannan duk wata tambayar banza da zaki min bana bukatarta ki wuce ki bani wuri." Ta ƙarasa maganar tana bangajeta, Munɗo kam ko zafi kalamanta basu yi mata ba dan ba komai ma ta gane ba saboda ba hausa takeji sosai ba. Gyara store tai wanda duk Salame ta cikashi da kayan abinci, ta tattare shi gefe
Jin karar tv a falo yasa ta fito da sauri ta zauna a kasa Raheena takaici ya kamata ta dauke kai tana duba agoggo karfe tara na safe amma har yanzu Saif bai kirata ba? Lalai mutumin nan wato yana can gun matarshi ya manta da ita? Kwafa tai kawai ta kifa wayar tana jan tsaki.
Salame ce ta fito daga ɗaki sanye take da lace dinta na sallar bara wanda Raheena ta sai mata, tasha ado kai kace gidan biki zataje.
Munɗo na ganin ta tagaisheta cikin jin daɗi ta mata alamar tazo, nan danan ta mike, hannunta ta kamo tace "Muje ɗakin Raheena muyi sirri."
Cike da rashin kunya Raheena tace "Allah Umma na korota daga ɗakina nidai bazan iya haɗa ɗaki da ita ba."
Salame ko kulata batai ba har suka shiga ɗakin, drawer ɗin Raheenan ta buɗe kawai ta fara fito da kayyaki tana gwadawa Munɗo wacce tai zuru tana kallo.
Sai data ciro kala takwas sannan ta zauna a bakin gado tace "Munɗo ya kika kwana a bakwan guri?"
Kai ta gyaɗa sannan tace "Nayi bacci sosai."
Murmushi tai ta kamo hannunta tace "Nan gidanku ne ki saki jiki kinji? Raheena zakiga tana abu haka amma tanada kirki da san zumunci kinji?"
Kai ta ɗaga alamar to, cike dasan magana tace "Nikam Munɗo baki taɓa ganin wasu ajiya irin wannan agun Maccido ko Danejo ba?" Ta nuna mata barawon gwal ɗin dake wuyanta, tace "Irinshi ko shigenshi a wajan su."
Itadai Munɗo kai kawai ta ke girgizawa alamar bata gani ba. Salame tai dariya tace "Karki damu je ki tashi Bilal yana bacci kice ya tashi zai kaini anguwa."
"Bi?" Salame tai dariya harda ɗan bugar kafaɗarta tace "Yayanki fa Bilal, dakinshi na kusa da falo."
Yawun bakinta ta haɗiya tace "Yace fa ko kallansa karna sakeyi idan ba haka ba zai zaneni."
"Kyaleshi ya fiya shirme ne shi yasa, kila sanda yai maganar ma abuge yake."
Mikewa tai dan dai batasan yi mata musu, tana fita Salame tace "Shi kuma Salau ko yaushe zai isa? Banda shirme shi danace ya biyosu ya taho nan? Ai da yazo da tuni nasan duk abubuwan dake faruwa da abinda ake ɓoyewa ba'a so mu sani, dama wannan dalilin ne yasa nace ya dawo nan na zugashi akan ya rabu dacan ya nemi arziki a nan kawai." Tashi tai ta fara maida kayan Raheena wanda bata badasu ba, a kasan drawer ɗin ta hango bakar leda da sauri ta jawo ledar ta duba, sokewa tai a jikinta tana cewa "Yar banza dama ni nasan ɓoyemin kuɗin take kuma Allah zata gamu dani tunda nima yanzu da karfina."
*******
Kofar ta buɗe cikin sanɗa kamar munafuka, kusa dashi taje yana kwance yana sharar bacci yayi rufda ciki daga shi sai vest da gajeran wando, gefe ta kalla menene wannan kamar amai? A hankali ta ɗan ce "Kaɗo ka tashi inji Baffa."
Jin shiru yasa ta sake cewa "Kaɗo ka tashi ana kiranka."
Yanzun ma babu alamar ya jita ta sake matsowa tace "Kaɗo.....!!"
"Kaɗan gidanku? Wallahi Allah na rantse kina sake magana wallahi sai na fasa miki baki wawuya ficemin daga nan." 
Ai bai ƙarasa ba ta auna da sauri tana fita tace "Bappa aradun Allah nasha dakyar." 
Muryar Jauro taji yace "Munɗo kin tashi kenan?"
Cikin sauri ta gaisheshi tace "Awali Jam?"
Yace "Jam Kalau yar albarka, kinyi sallah dai ko?"
Kai ta girgiza tace "Mu a ruga sai an aurar dakai kakeyi."
"Asha! Wai ashe yanzu al'adar nan na nan?"
Ta ɗaga kai, dole ya sata a islamiya da boko ko ta rage jahilci a kalla ko haka yai ya rage hakkinta dake kanshi.
"Zoki yi alwala daga yau ki farayi idan ba haka ba Allah konaki zai yi a wutarsa kinji?" Jikin Munɗo ya hau rawa jin za'a konata, ita kuwa ya zata bari salon ta dena ganin Baffanta? Tace "Irin yadda su Laddo suke san min?"
Ya ɗaga kai duk da bai gane ba yace "Sosai."
Jauro da kanshi ya zuba ruwa a buta ya mika mata shima ya zuba yace duk abinda yai itama tayi da haka ya sa tayi alwala yace taje tayi sallah.
Bata jima ba a ɗakin sai gata ta fito da alama dungure ɗaya tayi.
Munɗo ta hangoshi ya fito harabar gidan tabi bayanshi da sauri tace "Kawu nikam a ina kuke tara dabobinku? Ina ta son nai tatsa na gyara turken bangansu ba?"
Dariya yai yace "Wai harkinyi sallar?"
Ta ce "Eh."
Ya sani sarai dungure tai dole ya koya mata.
"Mu namu ba'anan suke ba, ki bari in na samu lokaci zan nuna miki yanda akeyi anan." Yai maganar yana sa takalmi.
Kai ta ɗaga da sauri, alamar to, yace "Zanje siyo bread ne a nan shago ko zakizo muje tare?"
Kai ta sake jinjinawa da sauri tace "Zanje."
Kafafunta ya kalla yaga babu takalmi, bari suje tare daga nan ya sai mata takalmi tasa, takalman Raheena ya kalla dake bakin kofar shiga mai tsine ne ya tabbatar tasa ma faɗuwa zatai, takalmin Bilal ya gani a gefe yace "Saka wannan tunda yanzu zamuje mu dawo."
Cike da zumuɗi ta saka suka fito daga gidan, nuna mata yanda gidan yakeyi ta waje yace "Ko fita kikai ko aike karki manta nan ne gidan da zaki shigo kinji ko?."
Ta ɗaga kai tace "Bazai mayi wahalar ganewa ba Kawu kaga shine daban a wajan, nikam yaushe Bappana zai zo?"
Cike da sanyin jiki yace "Zaizo insha Allahu nan kusa."
Kai ta ɗaga kafin tace "Amma yanzu ya warke ko?"
"Eh" kawai yace dan baima san me zai ce da ita ba. 
Gaba da gidansu Araab kaɗan suka hadu da Kabiru dogo nan Jauro ya tsaya suna hira ita kuma tana gefe tana wasa da ƙasa. 
Makeken gate na gidan aka buɗe da alama mota ce zata fito bishiya ta hango mai kama da ta mangoro, ido ta zaro cike da mamaki tace "Mangoro? Aradun Allah mangwaro zan katsa."
Ai da gudu ta shige cikin gidan mai gadi kafin ya ankaro ta shige da gudu bayanta yabi da kallo, bishiya kawai ta nufa tana neman ɗanewa daɗi duk ya kamata 'oh ashe suma sunada bishiyoyi irin nasu? Su kenan a ɓoye nasu yake? 
Ummy dake zaune a bayan motar ita da Ikram sai Ilham dake gaban mota zasuje shopping suka saki bakinsu.
Mai gadi a guje yai ciki yana gyara hannun rigarsa yana cewa "Yau ga mahaukaciya, ke dan gidanku ina zakije haka kamar sabon kamu?" Ummy cike da mamaki ta waiga kafin tace "Sai naga kamar yarinya sa'arku ko ido nane Ikram?"
Ikram ta buɗe motar ta fito tana cewa "Bari na duba Ummy." 
Dariyar da Ikram takeyi ne yasa Ummy da Ilham fitowa suma, Mai Gadi yana tsaye sun zubawa Munɗo ido wacce ta ɗale bishiya to su a kauye hawa bishiya ai kamar wasan ƙasa ne a gunsu, cike da murna ta tsinko mangoran tace "Ai wannan ajiyewa Bappana zanyi gashi katoto aradun Allah...."
Idanunta ta sauke a ƙasa jin alamun magana, cike da tsoro ta zaro ido ganin yanda suka zuba mata ido suna kallan ikon Allah.
Kafafunta ne suka salube wanda hakan yasa ta kusa faduwa su Ummy duk sun tsorata sun ɗauka fadowa zatai sai sukaga ta rike reshe, gabanta ne yahau faɗuwa ya zatai yanzu? Ummy ta kalleta tace "Ki rike bari a samo tsani a sakko dake." Tana gama faɗa ta kalli mai gadinsu tace "Taimaka ka samo tsani a sakko da ita."
Jauro dake waje ya juyo nan yaga baiga Munɗo ba cike da tsoro yake kallan layin, Kabiru yace "Muna magana naga tayi can da gudu amma ni na ɗauka tasan inda zataje ne.
Jauro yace "Haba Kabiru dakai fa muka ɗauko yarinyar nan ta ina zata san inda zataje?"
Ya ƙarasa maganar tare da bin sahunta, yazo wucewa ta gidan saboda motarsu tana tsakiya to gate ɗin a buɗe yake, jiyai ance "Ga tsani nan bari a sauko dake a hankali."
Mai Gadi ta kalla tace "Sauko da ita."
Sake riƙe reshen tai tace "Aradu tsoro nakeji ban hauwa wannan abu...." 
Jauro kam ciki yai da sauri mamaki ya rufeshi ganin Munɗo a saman bishiya sai faman rarraba idanuwa take kamar wacce tayiwa sarki karta.....
Hajiya Munɗo tamu ta gargajiya kenan, da alama tana jin daɗin yadda take a maƙalewar...😂
RUGAR JIJJI
Su Laddo sun ci yawo har k’afafun su sunyi ciwo babu Sallau da Mundo ba alamar su dan dole suka dawo ruga cikin takaici, kowa lamarin bai masa dad’i ba, ARDO shima bakin ciki sosai ya k’unsa wanda hakan ya k’arasa ko kusa da bukkar da Maccido ke ciki bai nufa ba.

 Sake kallan ɗakinsa tai tace "Hankali a kwance in muka ci abinda zamu ci sai ka saketa ta samu dan dattijo ta aura."
Sumar kansa ya shafa yace "Ko?"
Tace "Kwarai da gaske kawai dai kai ka tabbatar baka bari ta gane ba ko Babanka dan inya sani bazai bari ba."
Wayarsa ya ɗaiuka yace "Wai kudin da kike ta kashewa nata ne?"
Tana dariya tare da gyara zaman dankwalinta tace "Kaɗan ma ka gani."
Kasan leɓensa ya lasa yace "Ki taimaka ki canza waya kowa ya kile ni haryanxu a iPhone x nake ai na girmi haka." Dariya ta sake tace "Inhar ka amince da abinda na cema zan canzama."
Gyara zama yai yace "Amma ko anyi auran dan Allah karki fadawa kowa har mu sake aurar da ita." Kai ta jinjina tace "Shikenan yanzu kai hakuri ka daina yi mata masifa karta tsaneka." 
"To dan Allah ki koya mata wanka da wanke baki."
Mikewa tai tana cewa "Karka damu yau ma zan fara."
Dadi ne ya kamata lalai komai na tafiya yanda ta tsara, waje ta fito ajiyar zuciya tai tace "Shirmen yaro da alama ma waje ta fita me makon ta bita ciki ta koma.
Munɗo na zaune a lungun bayan ta gama kuk ta mike tana leke ko yaushe "Kawu Jauro zai dawo?" Ajiyar zuciya tai ta mike jiki a sanyaye kar a nemeta a mata faɗa in ta dade.
Su Ikram ne da Ilham sun dawo daga islamiya suna cikin mota suka hangota, dadi ne ya kamasu Ikram tace "Ni mema Baban nan nata ya kirata dashi ranar?"
Ilhm ta girgiza kai tace "Wallahi bazan iya tunawa ba nadaisan daga M ne amma bansani ba."
Ajiyar zuciya tai tace "Maimuna? Madina? Maryam? Marakisiya? Munnira? Hmmm sai ma me?"
Dariya Ilham tai tace "Taina zata gane kina kira haka."
Kallan driver tai tace "Malam Sale dan Allah bari na sauka."
Cike da mamaki yai parking cikin sauri ta fita Munɗo na kokarin shiga gida taji an taɓota ta baya, da sauri ta waigo ta daura Jauro ne ganin yarinya kusan sa'arta yasata kallanta cike da mamaki. Ikram tana haki na gudun datai tace "Yau bazaki tsinki mangwaro ba?"
Ido ta zaro tace "Zan iya?"
Da sauri ta gyada kai tace "Sosai ma."
Munɗo tabi bayanta tana cewa "Kawu na yace ba'a tsinka."
"Haka hausarki take?"
Kai ta ɗaga alamar eh, kafin Ikram tace "Ana tsinka in an ba mutum dama kuma kinga ni nace muje ki tsinka
Cike da mamaki take binta tana kallanta, oh wannan kuma mai mutunci.
A bakin gate suka taradda Ilham, Munɗo ta kalleta tare da ja baya, Ilham tana murmushi tace "Ni yayarta ce."
"Ba wata yayata mu 'yan biyu ne."
Munɗo ta zuba musu ido tan mamaki dan itakam bat saba wai mutane daga sun ganta su mata mutunci ba.
Ciki suka shiga ta nufi bishiya kan su ankara da abinda ke faruwa sukaga ta ɗane bishiya, baki suka sake ta gama tsinkowa ta sauko sai murmushi take. 
"Muje can ki wanke hannunki." Ilham ta fada tana kallan yanda hanunta yai butu-butu, kaɗe hannun tai a kayan jikinta, yauma dogowar riga ce ta mata yawa dan Raheena ta fita girma na shekaru da girma jiki tana tafe wuyan riga na faɗuwa.
Ikram tace "Ki daina gogewa a jikin kayanki zaiyi datti muje ki wanke."
Kamar tai musu sai ta fasa tabi bayansu, Ummy wacce ke ciki taji alamun buɗe gate tun dazu amma ba su Ilham. Mikewa tai ta fito tana girgiza kai ko me suke a waje oho.
Mamaki ne ya kamata ganin yarinyar rannan kusa dasu, Ikram tana daf da ita tace "Ya sunanki?"
"Munɗo" Ta fada tana kara riko mangoron da ta zuba cikin rigarta.
"Munɗo? Da fulatanci ne?"
Ta gyaɗa kai tace "Mai hakuri kenan." Ahhh suka fada a tare.
"kawo na rike miki ki wanke hannun." Ta mikawa Ilham sannan Ikram ta zuba mata ruwa, har kafafunta ta wanke, amsar mangoron tai tace "Nagode sosai da sosai, Baffana nake tarawa zan bashi in yazo."
"Ɗaukanki zaizo yai?" Ta gyada kai alamar eh, ajiyar zuciya sukai idanun Ilham ne ya hadu dana Ummy, alama da ta musu akan suzo nan suka nufi inda take.
Munɗo ta dauka hanya ce itakam tabi bayansu.....
*****
Mota ce tasha gabanshi yana neman shiga motarsa dan ya wuce gida, fuskarsa a ɗaure take sosai dan yau Meenal ta kaishi bango iya bango shiyasa ma ya fito da wuri dan dole ya ajiyeta a gida bayasan iskanci ya mata warning akan bayasan wasa da gun aiki ba kuma yasan ta kuskura tazo mai office sai ranta ya ɓaci amma shine yau dan iskanci ta biyoshi, shine yace ta koma mota ta zauna wai ita a dole bazata iya sati babu shi ba.
Araab cike da mamaki yabi motar da kallo sannan ya duba agoggon hannunsa. Yarinyar data fito daga cikin motar sanye da material riga da skirts dark brown da kwalliyar silver, sun mata kyau sosai da sosai, murmushi ta sakar mai, Meenal dake cikin mota ta fara hura hanci tana haɗe fuska. 
"Hi!" Ta faɗa tana ɗan motsa hannu, bai amsa ba sai kallanta da ya sakeyi ya kalli motar yace "Motarki."
Takowa tai tace "Baka gane ba, Am Yussy!" Tai maganar tana mika mai hannu alamar su gaisa, hannunta ya kalla babu alamun zak bada nashi hannun yace "Hmm westerners ɗan matsa ina sauri."
Meenal ta buɗe kofar mota dan kishi ya hanata jurewa wani kallo ta mata tace "Malama bakiga muna hanya bane? Abeg move your car."
Kallan Meenal tai sama da kasa sannan ta kalli Araab tace "Your fiancé? Ko wifey?"
"So?" Murmushi ta saki tace "Mamanace ta aikoni akan designs din da tai choosen tanaso a sa mata wannan a jikin necklace din, tai maganar tare da bude jaka ta mikamai wani karamin envelope. Amsa yai yace "Okay."
Gani tai ya shiga mota, Meenal ta shiga bayan ta zabga mata harara.
Itama Yussy mota ta shiga ta jata da karfi cike da takaici ashe ma wata ta kwace mata guy dinta.
Meenal tana shiga ta harde hannaye tana wani kumbure-kumbure, titi ya hau kawai taga yayi parking, mai adaidaita ya tsaida ya kalleta yace "Hajiya ga adaidaita a wuce gida sannan plz a dinga sanar da iyaye inda ake zuwa saboda rayuwa."
Bakinta ne ya fara rawa tace "Gidan ne bazaka kaini ba Yaya?"
Kofa ya kalla ya ɗaga mata kai zuwa waje, hawayenta ta share ta kalleshi tace "Badai saboda wacce yar iskar kake wulakantani ba?"
Hanyar waje ya nuna mata a zuciye ta fito ta buga kofar da karfi ta shiga adaidaitan.
Dole ya fada mata wacece yarinyar nan cikin sauri tazo fita sai dai taga shi harya koma titi ya fara tafiya, da sauri ta kalli mai adaidaita tace bi motar can dan Allah.
Yace to zuciyarta sai kara tafasa take yanda ta wani kashe mai ido, ta bas budurwarsa ce pretending sukai a gabanta dan karta gane.
Gida ya shiga yai parking, lime dinsa ya sake lasa sannan ya sauko hannunsa riƙe da jakarsa ya sa airpod a kunne yana magana. 
*****
Su Munɗo kuwa bayan sun shiga Ummy tace"Badai jawota kukai ba?"
Ikram ta kalli Munɗo wacce itama ta kalleta dan bata gane hausar ba, Ilham tace "A'a Ummy mangoro mukace tazo ta tsinka."
Kallan Munɗo tai wacce ke tsaye itakam kyan falan kawai take kallo wai wannan gurin zaman mutane ne? Ta ɗauka ba wanda yakai su Kawu Jauro jin dadi ashe akwai?
Ummy ta kalleta tace "Ki koma gida kar a nemeki kinji? Nan gaba ki tambaya sai kizo ki wuni amam kinji?"
Cike da mamaki tace "Dagaske?"
Ummy ta daga kai Ikram da sauri tace "Kizo gobe kinji."
Kai ta sake gyadawa ta fito rike da mamgoronta tana sake bin gidan da kallo.
Jin abu tai a saban goshinta hakan yasa ta ɗago, jakace akantare saman fuskarta dashi, baya tai sannan ta kalli jakar. Araab ya sauke jakar dan ta taho yaga tana neman bugeshi shi kuwa bai shirya bata jikinshi ba, yana neman matsawa yaga har ta matso nan yai saurin sa jakar hannunsa.
Itakam ko a jikinta ta cigaba da tafiyarta, Meenal ce ta shigo cikin fishi yana ganinta ya girgiza kai kawai yai ciki, wani banzan kallo tawa Munɗo ta nufi ciki, itakam ko a jikinta ta fito tana dan cilla kafa.....
*******
Ado sosai Salame taci dan zama tai Raheena ta mata ja gira, jaka ta ɗauka tana cewa "Inyi inje mu hadu da Hajiya Hauwa mu je jere bansan inji a matsayin karamar mutum."
Raheena tace "Nidai bani kudin kwalliya, dubu uku ta bata tace "Kinji asara wallahi."
Tana fitowa taga Munɗo  bata tambayeta inda taje ba sai cewa tai "Yauwa muke kiyi wanka ki shirya mu nan kullum ake wanka."
Bandaki ta shiga bayan ta ajiye mangoron, soso Salame ta bata tace a gurje jiki kinji?"
Kai ta ɗava, Raheena ta fito tana mita "Ko fata ta canza warin ai daudar jikinta tana nan a manne, bamda dai asa dakina yai wari...
GA MASU BUKATAR ƳAN TAGWAYE DUKA GUDA BIYAR 1500
GUDA HUDU 1300
GUDA UKU 1000
GUDA BIYU 700
GUDA ƊAYA 400
_*RAFEEQ*_ (Hajja Ce & Asmy B Aliyu)
_*MUNƊO*_ (Ayusher Muh'd & Zee yabour) 
_*FATHIYYA*_ (Billy s fari & Umm Asghar)
_*.ZAMANINMU A YAU*_ (Nana Ɗiso & Jiddah Aliyu)
_*IYALINA (A'ilaty)*_ (Zainab Bawa & Sadiya Nasir Dan)
ACCOUNT NUMBER 
2083371244
Zenith Bank
Aisha m salis
KATIN WAYA
+234 706 528 3730
Ayusher Ce🤸🏻‍♂️
Da Zee Yabour
(MAI HAKURI)
Munɗo jiƙa-jiƙa tayi ta fito dama ba wankan kirki ta saba ba, sau tari ruwa kaɗai take kwarawa ta fito, Tun a cikin banɗaki ta zura rigar ta data cire ta fito, Raheena wacce ta koma ɗakin ta ke kwance saman gado tana waya da saurayinta ta kalleta. Mugun harara ta watsa mata ta toshe wayar tana cewa "Banza ƙazama, sai warin ƙashi ya kama ki, kiyi wanka jikin ki ko bushewa baiyi ba ki saka riga mai datti, wallahi ko a rugar kina cikin kucakai, wannan ko kaffara bazan ba." Taja dogon tsaki, Munɗo narai-narai tayi da ido ta rasa meyasa Raheena ta tsane ta haka.
Gidan sai ita kaɗai zama tai shiru gashi ba wanda zai kunna mata abin kallo ita kuma tsoron Raheena ma take bare ta tambayeta, daga baya waje ta fito tanata wasa da kasa, nan ma ta gaji ga yunwa dan ba'a bata abinci ba komawa tai bata karasa shiga gidan ba aka buɗe gate ɗin gidan.
Bilal ne daga cikin mota ya kata dakuwa, tana gani ta ruga ciki da sauri, shafar suman kansa yai yace "Mtsw ashe fa ance in dinga mata da sauki?"
******
Meenal tana shiga ta fara kokarin binshi ɗaki, mamaki ya kama Ikram da Ilham dake zaune a falo, wanda ganin yayan nasu ya sasu mikewa suna gaisheshi.
Ikram tace "Yaya Meenal menene hakan?"
Wani kallo ta watsa mata tace "Ikram ki fita idona abinda ke raina yafi karfin na tsaya ina wasa dake."
Cike da tsiwa tace " Koma menene a ranki bai kamata kizo gidan mutane ki wuce kai tsaye cikin gida ba tare da kin sanar da zuwanki ba."
Kasan leɓenta ta ciza, tare da shafar fuskarta ji take kamar ta zazzabgawa Ikram mari mai makon ta shiga ciki kawai ta juya ta fito tana kwafa, na tsaya a gidan nan duka zanwa 'yar iskar yarinyar nan, sannan yanda kishi ya ɗebeni Ya Araab tsab zai disgani a gun na. Ta sake yin kwafa tace "Ya Araab ko duniya zata girgiza sai ka aureni. Mu zuba ni da kai."
Gida ta wuce tana sake-saken abinda ta shirya zatai a ranta wanda tabbas tasan inhar tai duk fishin mahaifinta sai ya dawo yana neman yanda za'ai ya mata abinda takeso dan duk duniya ba wanda mahaifinta keso kamar ta.
Ummy kam tun dare tasa aka gyarawa Farouq ɗakinsa, jefi-jefi tana tuno Munɗo sai tai murmushi tabbas yarinyar tana da shiga rai.... Zataso taji tarihinta.
***
Jauro sai magriba ya dawo dan yau yini yai a banki sai daya samu ya buɗe saban accnt ya maida kudin can sannan hankalinshi ya kwanta, a hanya ya tsaya ya siyo ma Munɗo hijabi guda biyu sannan ya dawo, yana tafe yana kallan yara da yan mata a hanya sun dawo daga islamiya.
Ya zaiyi ya sa Munɗo a makaranta? Dan tabbas Salame bazata yarda ba. Da wannan tunanin ya isa gida.
Yunwa kam taci Munɗo harta gaji tana kallan Raheena ta siyo tsire taci da gurasa ko guda ɗaya bata san kata ba, ta kora da lemo sannan ta caɓa ado ta fita.
Daga ita sai Bilal a gidan shiyasa ta koma dan store ɗin da aka take kwana ta zauna tun tana tunani har bacci ya ɗauketa bata ma san Bilal ya sake fita ba.
Jauro ya shigo gida yaji shiru babu alamar da mutum, mamaki ne ya kamashi ganinta kwance tana bacci da magriba, ya ɗan taɓa kafafunta, ta mike da sauri tace "Baffa?"
Ganin Jauro yasa tace "Kawu ka dawo?"
Tausayinta ya sake kamashi yace "Taso muyi alwala da zanje masalaci amma zan zauna muyi tare da na koya miki."
Kai ta ɗaga cikinta ne yai kara, ya kalleta yace "Bakici abinci ba kika kwanta?"
Kanta ta sauke kasa tana shafa cikinta tace "Bansan wa  ai bani abincin bane."
Mikewa yai da sauri ya nufi kitchen ya duba babu abinci sai ragowar na safe nan ya dumama mata ya hado mata da tea kan kace me ta cinye, tea tasha da bread taji ta koshi sosai.
Tare sukai alwala sukai sallah sai dai batasan me yake cewa ba bale tasan abinda yake yi ita dai intaga ya dungura ta dungura.
Nan ta bashi labarin zuwanta gidan masu mangoro yace "Munɗo karfa kiyi ta zuwa kuma kinga su fara jin ba dadi."
Ta tafa hannu tace "Aradun Allah Kawu mutanen nan akwai mutunci dakansu suka kaini gidan, dan Allah ka barni na dinga zuwa."
Murmushi yai yace "To shikenan amma na kullum ba."
Da sauri ta gyaɗa kai tana mikewa tace "Bari na koma, dama ɗazu bamuyi wasa ba."
Baki ya buɗe baki sannan ya riko ta yace "Da magriban nan? Ai sai dai gobe kuma."
Komawa tai ta zauna, ya mika mata hijab yace "Daga yanzu in zaki fita ki dinga sa wannan, ɗagashi tai tace "Haka naga 'yan kauyen garinmu wasu na sawa." Gwadawa tai ta mike tanata murna, kafin can tace "Baffana in yazo bazai ganeni ba."
Nan danan jikinshi yai sanyi shi kam yaso ganin jikin Maccido kafin su taho sai dai ya zaiyi? Komawa tai ta zauna suka cigaba da hira. Sai karfe goma na dare Salame ta dawo, dan Bilal ne ma ya ɗaukota, lokacin suna zaune a waje tanata bashi labarin kauye dan ba wuta.
Fitowa Salame tai niki-niki da kaya, abin takaici Bilal ko tsinke bai tayata ɗauka ba, sake juyawa yai da motar ya fita yana cewa "Umma kardai ki manta da wayata na dai fada miki gobe zan amso." Tace "To shikenan."
Jauro ya girgiza kai ya mike ya amshi kayan, Munɗo ma ta tayashi, mayafinta ta cire tana fifita tace "Ah yau nayi kallo Jauro kai kaga kyan gidan? Ai duk sai na raina ma kayan ɗakin da aka mata."
Shidai bai kula ta ba so yake yasan menene a cikin ledojin nan.
A ɗakinta suka ajiye Munɗo ta fito shi kuma ya kalli ledojin yace "Me kika siyo kuma?"
Zama tai tana sauke ajiyar zuciya na gajiya tace "Ko sallar la'asar bamuyi ba ai daga jere kasuwa muka wuce muka siyo ankon da zamuyi."
Takaici ne ya kamashi yace "Atamfofin Munɗo fa? Kin siyo."
Buɗe ledojin tai tana fito da atamfafi tana cewa "Kaima dai wallahi ai na fadama Raheena zan wa sabbabi ita wannan taji da tsofafi yarinyar riga ma tsofafin ma ai dadinsu zataji kai kaga dazu dana bata kala takwas murna kamar me."
"Da kuɗinta kike facaka amma bazaki iya sai mata saban kaya ba."
Fuska ta ɗaure sosai tace "Kaidai wallahi bansan meyasa sam kake bakin ciki da cigaban mu ba, sannan da kaga ina haka ce maka akai bana tausayinta? Saboda haka har tunanin haɗata da tilon ɗana nake."
Shi maganar ma bakin ciki ta sashi wanda yaji bazai iya bata amsa ba kawai ya fito daga ɗakin.....
********
Washe gari...
Munɗo tun safe ta tashi, so take ta shiga tai wanka ta tafi gidan su yan biyu amma tsoron Raheena take, Salame ce ta leko ta sata shara da wanke-wanke. Nan ta mike tai abinda ta sakata, data gama tace Ta kwashi kayan Bilal suna nan a ɗaki ta wanke mai tunda tasan bata gaji ba.
Itakam Munɗo ko a jikinta dan tasan a riga tanayin sama da haka, ɗakinsa ta shiga sadaf-sadaf, kamar mara gaskiya, ina kayan suke? Wasu kaya ta gani yasa kafafunsa akai, tace "Aikam dai gasu."
A hankali ta fara jaa, kafa yasa ya maketa, wanda sai data saki kara, farkawa yai a fusace, ganinta yasa wani abu ya sake tasomai na tsana, wannan yarinyar lalai zatasa yai kisa, tunowa yai da motocin da zai samu sai ya dake yace "Dan kut*** me kike min a ɗaki?"
Ta bugu sosai sai dai tsoronshi ya hanata kuka, cikin rawar murya tace "Goggon gidan nan ce tace na kwashi kayanka na sabule ma su."
"Uwar sabule wa zakiyi ba sabulewa ba" cila mata kayan yai saman kanta yace "Out kafin na kifta ido na"
Mamaki ne ya kamashi ganinta tsaye ta tsaya kyam ya rufe ido, hannu ya dunkule yanaji kamar ya kifa mata mari.
"Ke dabba fita nace kiyi ke wai hankaline bakidashi ko kuwa iyayenki ne basu haifeki dashi ba?"
Fitowa tai rike da kaya jikinta a sanyaye tabbas magana mara dadi ya fada akan iyayenta, haka tai wankin nan zuciyarta duk ba dadi. Jauro da kanshi ya hada musu shayi suka sha wai Salame shirin sake komawa jere ma take, dan basu gama jerwn ba, shikam sai dayaga ta koshi yace "Kije kiyi wanka kinga sabulu ki sa a soso ki wanke jikinki sosai, ki daina jika-jika."
Ta gyada kai tace "A Jiji ne in na shiga banɗaki wanka to ina shiga ake cewa in fito sai kawai na zuba ruwa na zura kaya."
Yace "A'a Munɗo ai sai an wake jiki sosai sannan a kuma goge jiki ya tsane kafin a sa kaya."
Tace "To Kawu." Haka ya fito dan dama kasuwa yake zuwa.
Ita kuwa ɗakin Raheena taje, tayi sa'a ta tashi daga bacci tace "Rahi dan Allah nai wanka?"
"Kika sake cemin Rahi sai na gurje bakinki, sannan ki wuce ki shiga kina gamawa ki ficemin."
Itadai tunda an barta tai sauri ta shige. Yau kam an ɗan gurza soso da sabulu ba laifi, kuma ta goge jiki sosai sai dai kayan dai ta sake makawa ta fito, Raheena ko kallanta batai ba.
Fitowa tayi ɗakin da zumar zuwa ta tambayi Salame kan tanaso ta koma wurin su Ikram dan sun shiga ranta taji daɗin irin sakewar da suka mata, Salame tuni ta wuce gidan jere, Munɗo ɗakin Raheena ta dawo ta tsaya daga bakin kofa a rakuɓe tace "Dan Allah naje tsinkar mangoro." Mugun harara ta watsa mata tace "Yaran ƙauye har wani tambaya kuke idan zaku gantili ku da kullum kuna yawo, idan kin ga dama kije ɗibar yalo ma ba mangoro ba wuce ki bani wuri." Munɗo juyawa tayi ta fice "Ni dai Rahane bata sona gashi Aradu ban san me na mata ba" Ta taɓe baki ta fice daga gidan.
*****************************
Mai gadi na ganinta ya buɗe mata gate dan su Ikram sun sanar dashi duk sanda tazo ya barta ta shigo, Ido ta ware sosai tana waige-waigen ina hanyar shiga? " Gida kamar na aljanu" Ta faɗa tana ƙara yin gaba, Cikin sa'a ɗaya daga cikin ma'aikatan gidan ta fito ta ƙofar baya, Munɗo baki ta washe tana nufar ƙofar da taga ta fito, "Anya ban yi ɓatan kai ba." Ta faɗa tana kallon tsaruwar gidan wanda ta tsinci kanta a makeken kitchen na gidan, Ma'aikatan kusan hud'u ne kowane da aikin sa, Cook biyu maza sai mata biyu, "Inalilahi! Ke daga ina?" Cewar ɗya daga ciknsu
"Wurin 'yan biyu nazo." Ta faɗa tana sosa kai.
Kallon tsaf suka mata ganin batayi kalar ƙawayen su ba, duk da ƙawaye basa zuwa gidansu sosai amma wannan inaaaa....
Ya akayi ma mai gadi ya bar ki kika shigo dan na tabbatar su Ikram basu san ki." 
"Aradun Allah sun sanni su sukace na riƙa zuwa ma." Ɗayar su tace "Ba zan musa ba amma nasan su Ikram ba ruwansu da kwahse-kwashe bara na musu magana ki shirya gamuwa dani in karya kike." Ta faɗa tana nufar ƙofar da zata sadaka da ciki , Ita kam Munɗo ido ta ware tana bin kowane kusurwa na kitchen ɗin da kallo tana jinjina haɗuuwar sa.
*************************
Ikram da Ilham na falo suna kallon Disney channel dan yau Asabar ba makaranta sai islamiya da rana, Lantana ta shigo take sanar dasu. "Laa Munɗo ce har ta dawo?" Ilham ta faɗa tana mik'ewa ta nufi kitchen ɗin, Munɗo  ji tayi an riƙo ta baya.
Ta juyo ta saki dariya ganin Ilham "Kindawo? Muje ciki to." 
 Ta riƙo hannun ta suka nufi falon, Ikram itama cikin sakin fuska tace "Kin dawo? Oyoyo." Kai ta ɗaga sama tace "Eh" Tana kallon tv wanda lokaci ɗaya hankalinta ya tafi kan kallo.
Cikin sauri yake saukowa daga matakalar benen yana duba agogon hannun sa wanda a company sa aka kera masa, Ummy ce a bayan sa tace "Wannan sauri Araab ka tafi a hankali mana."
"Ummy jirginsu ya kusa landing bana so yayi ta jirana." 
"Ai da ka bari kawai direba ya ɗauko shi kai ka huta kaima fa kana bukatar hutu." Kai ya girgiza yace "Almost 1year bai zo gida ba, ni ya kamata na ɗauko shi."
Murmushi tayi tana ƙara jin daɗin irin yadda Araab ke matuƙar son 'yan uwan sa baya wasa da lamuran su, komai nasa yake iya sadaukarwa a kan su. Yaga mutum a zaune sai dai bai tsaya duba waye ba da alama mai aiki ce sannan abinda ke gabanshi yafi wannan hakan yasa bai lura da Munɗo bace wacce ta tattara dukkan hankalinta kan kallo Ikram kuma ta dage tana mata bayani.
"Munɗo Kin dawo?" Cewar Ummy tana zama kan ɗaya daga kujerun falon, Ikram ce ta taɓo ta tace "Ga Ummy." Waigowa tayi tace "Ina wuni?"
"Lafiya lau Munɗo" Tana bin ta da kallo daga ganin yarinyar akwai rashin gata da kulawa a tare da ita, ko daga yanayin shigarta zai tabbatar maka babu kulawar uwa tare da ita, rigarta kaɗai ta ki zama a kafadarta dan sam ita ta manta da hijab din da Jauro ma yasai mata ta saba yawo abinta haka.
Ummy kam duk hankalinta na kanta. Tsintar kanta tayi da cewa "Munɗo zo" Zumbur ta miƙe ta taho, "Zauna nan" ta nuna mata kusa da ita, Zama tayi tana mamakin yadda mace mai kyau yar' birni zata ce ta zauna kusa da ita, ko su Raheena da basu kai ta haɗuwa ba hantarar ta suke, "Kin samu ƙawaye ko?" Kai ta d'aga fuskar ta washe tace "Eh dama bani da ƙawa ko ɗaya a rugar mu, kowa baya wasa dani." Ummy ido ta ɗan zaro tace "Saboda me?" 
"Wai cewa suke ni Mayya ce ina lamushe musu yaransu da dabobinsu."
Ummy kirjinta ya doka da karfi "Ko dai da gaske mayyar ce?"
Ta ayyana a ranta, amma ta dake tace "To ke da gaske kina lamushe musu yaran?" Kai ta girgiza da sauri tace "Aradun Allah a'ah, ko kaza ta mutu sai ace nice, daga Baffa na sai Danejo ke sona." 
UMMY ajiyar numfashi tayi tace "Ina mamanki?"
"Ban santa ba, bani da ita."
"kina nufin baki taɓa ganin mahaifiyar ki ba?" Kai ta ɗaga sama, "Ta rasu ne?"
"Ban sani ba" Ta faɗa cikin halin ko in kula.
Tausayinta sosai ya shiga Ummy tabbas akwai wani ɓoyayyen lamari tare da yarinyar wanda ita kanta bata sani ba, Numfasawa ta sake yi tace "Yanzu wurin wa kike anan?"
Labari tas ta bata yadda akayi suka zo. Munɗo da zuba har kullesun da akai, Ikram da Ilham naki suka bude kawai suna jin labarin al'ajabi.
Wani mugun tausayin yarinyar ya sake kamata idan ta fuskanta dabara  aka ma yarinya aka zo da ita nan duba da mahaifinta na kwance bashi da lafiya gudun a cigaba da tsangwamarta a rugar da alama mahaifinta ne yake san kwato mata 'yanci kafin su kasheta.
Hannun ta ta kama ta saka cikin nata "Daga yau na zama maman ki, duk wata matsalarki ki riƙa sanar dani kinji?"
"Mamana biyu kenan ke da gwaggo ta gidan can." Murmushi Ummy tayi tace "Eh, ki riƙa zuwa gidan nan tunda ga kawaye kin samu, kina zuwa makaranta?"
Kai ta girgiza alamar a'ah, ""Ummy dan Allah a sata a tamu mu rik'a zuwa tare ai kina so ko?" Ilham tai maganar cikin jin dadi.
Kai ta ɗaga alamar farin ciki. Ummy tace "To iyayen magana sai ku kira Kawun mata ya yarda ko?"
Ummy dan Allah kimai magana, kinga sai mu taimaka mata inda bata iya ba."
Ajiyar zuciya tai tace "To ya isa haka nan zan tambayeshi naji ban dai muku alkawari ba tunda shi zai amince."
Munɗo dai ko oho indai zata je dasu Ikram ko ma inane bai dameta ba.
Ummy a ranta ta ayyana zata je gidan da Munɗo take ta nemi izini su barta ta saka ta makaranta, ta kudurta a ranta zata taimaki yarinyar ta inganta rayuwar ta haka kawai takejin yarinyar na bukatar taimakon ta.
*******************************

Haɗadden wurin shakatawa ne wanda ke ɗauke da maza da mata. Ƙaramin tebur ne zagaye da mata huɗu, kowace riƙe da shisha pot, Yussy ta huro iskar shisha tace "Ni fah wallahi Araab ya matuƙar tafiya da zuciyata ban taɓa jin wani namiji ya shiga zuciyata irin yadda ya shiga farat ɗaya ba."
Nancy k'awarta tace "Hmm ai gayen ya haɗu ne ya cancanci so."
"To tsaya kar dai ki soma kice kina so kema, wannan karon ba na bariki bane da zan iya bari muyi sharing mijin aure nake hangowa tare dashi."
"Kwantar da hankalin ki, ba aure tsari na yanzu, da ace na bariki ne kema kinsan tabbas sai na lashi zumar sa dan wannan bakin nasa zasu yi daɗin kiss."
Harara Yussy ta watsa mata tace "Yar' is" suka kwashe da dariya, Yussy shishar ta take zuƙa amma baki d'aya hankalinta na kan yadda zata shawo kan Araab, ta tunkuɗe yarinya da ta gani tare dashi ko da kuwa matar shi ce sai ta rabu dasu, dan babu wanda yafi cancanta da ita sai ARAAB HASSAN.
*************************
Tun hango fitowar Farouq ya ware hannayen sa alamar tarbon sa, wanda tun suna yara ko unguwa ya fita haka yake masa, Farouq cikin sauri ya k'araso ya rungume Yayan sa, bayan sa ya shafa yace "Welcome back."
"Thank you Yayana" Bayansa ya ɗan buga kaɗan, Sukayi shaking hannu kana suka saki juna zuwa mota.
(Hmm yau ne muka taɓa ganin dariyar Araab sosai)
Araab ba mai yawan son surutu ba ne da hayaniya saɓaanin Farouq mai fara'a da sakewa da mutane sosai, tun shigar su motar yake ba Araab labarai wanda yana driving yana amsawa jefi jefi har suka iso gida.
Ilham da Ikram a guje suke fito jin ƙarar motar ARAAB suna cewa "Yaya Farouq is back"
Munɗo itama a tsorace tayo waje a zaton ta wani abun gudun ne gashi ba jin me suke cewa take ba. Tuni ta wuce su ta isa gate, Araab da Farouq da suka fito motar kallo suka bi ta dashi, Araab tsaki yayi a ransa yace "Wacce kuma wannan? Tabbas tana da mental disorder" Ya wuce ciki, Ya bar su Ilham sun kankame Farouq kamar zasu yadda shi ƙasa, Munɗo wacce ke manne jikin gate ta kasa buɗewa, waigowa tayi taga su Ilham sun ƙaraso, ta gansu manne da wani da bata sani ba "Baffan su ne" Ta faɗa, "Ko shi suka zo tarba"
Kanta ta ɗan buga da karfi tace "Kai Aradu na cika tsoro" Tayi dariya ta taho inda suke, Har lokacin suna tsaye waje, ɗan duƙawa tayi ta gaishe sa, Ya amsa yana bin ta da kallo, Ilham tace "New friend d'in mu ce" Dariya yayi yace "Kuna nan da kwashe kwashen ku dai"
"Kai Yaya Farouq" Ya ɗan ja kunnen ta, Tasa dariya kana suka shiga ciki baki ɗaya.
Araab bang'arensa ya nufa gajiya ce sosai tare dashi yana son hutawa, Kayan jikin sa kaɗai ya rage yabi lafiyar gado, Marar sa ce ta murɗa kaɗan, Tashi yayi ya buɗe k'aramin fridge dake ɗakin, ya ɗauko ruwan lime d'insa ya sha, kana ya koma ya kwanta wanda ba jimawa bacci mai nauyi ya ɗauke sa.
Ilham ce ta kalleta suna baje a falo tace "Munɗo kamar bakiyi sallah ba ko?"
Kai ta ɗaga alamar eh, tace "Ki hau sama ɗakinmu shine na farko kiyi alwala kiyi sallah sai ki sauko."
Mikewa tai ta hau sama tana mamaki wai a taka abu kuma aga wani gidan a gun.
Kawai mikewa tayi ɗakin gaba ta shige tana shiga wani sanyayen kamshi ya doki hancinta, a hankali tace "Handi inboni! Wannan ɗaki ne?"
Kofa ta gani a ɓude ta wuce tana kallan banɗakin gaba ɗaya mamaki ya rufeta, tab wai nan a haka za'ai wanka ai kashi? Gaskiya wannan bai dace ba, ga daji can ko kuma kewaye irin nasu ko irin nasu Raheena amma azo nan a tsugunna? Jin fitsari ya zo k’asan tiles ta duk’a tayi, ta d’auki roba wacce tai sa’a akwai ruwa ciki tayi tsarki saura tayi alwala ta fito, mamaki gaba d’aya ya hanata sukuni, D’akin ta kalla wanda aka k’awata da alamar rest room ne, kai ta jinjina tace "Oh! In nice ai aradun Allah na samu gadan nan sai dai nai ta hawa ina sauka amma bani ba bacci akai."
A haka tayi sallah ba tare da ta damu ta duba hijab ba, dama sallarta bata wuce minti biyu, mika tayi tare ta mikewa kamar zata fita sai kuma ta dawo ta zauna a bakin gadan, dariya taɗanyi tace "Asha duk iri ɗaya ne."
Ya jima a d’akin yana hutawa wanda tunda ya shigo suka tattauna da Ummy bai koma b’angaren sa ba, Ya tsaya rest room hutawa, kishingid’e yake kan kujera, Ya lumshe idon sa bacci ya fara d’aukar sa, dan kwanciyar sa ba jimawa b’angaren sa Ummy ta kira shi.
Idon sa ya bud’e a hankali wanda suka sauka kan Munɗo dake faman zama tana tashi kan gadon tana dariya tana jin kamar lilo yadda idan ta zauna take lomewa tayi sama kaɗan.
Sake ware idon sa yayi sosai dan ganin Ilham ce ko Ikram, "Ngummii mi ko Jiji." Yaji muryar ta sauka kunnen sa, “Anya kuwa ban soma gamo ba” Yayi zancen zuci. Munɗo kamar wacce aka mintsila ta miƙe tana cewa “Ke Munɗo tashi ki tafi kafin suzo su ganki” Waigowar da zatayi idon ta ya sauka kan Araab. Ai tuni ta tsunduma da gudu har tana buga kanta da ƙofa, a rikice tayo baya ta fice da gudun masifa, Araab yace “Ba gamo bane, yarinyar nan ce mai taɓin hankali." Me take min a gida? Ko ƴar uwar masu aikice? Ya basar yana mayar da kansa ya lumshe ido.
Munɗo bata tsaya ko’ina ba sai falo tana haki, Ikram ta kalleta tace “Barewa sarkin gudu hala wani abu ya baki tsoro”
Tana ajiyar zuciya tace “Aradu wani mutum na gani wanda kallo kawai yamin naji na firgita"
Ilham ce ta tuntsire da dariya tace “YA ARAAB ne."
Ita sunan ma bata gane suna ne ko mene ba, sake dariya tai itama Ikram dariya tasa.
***************************
Munɗo sai ana gaf da magrib su Ilham suka rakata gida, taji kamar kar ta koma, zama gidansu Ilham ɗin yafi mata dadi, Yadda taga suna nishaɗi da raha da Faouq sai ya tuna mata Baffanta har k'walla tayi a ɓoye a ranta tana fatan yazo ba da jimawa ba, har ita yaba tsarabar wani abu mai dadi taji dai sunce "Camulat", gaskiya tana kewan Baffa sosai, har lokacin Salame bata dawo ba, Jauro shima baya gidan, Bilal na baje falo da alama yana cikin mayen sa, Bango ta soma raɓawa zata wuce bata so ya ganta. "Ke dan uwarki zo nan"
Ya faɗa cikin muryar maye, Zabura tayi, "Kizo nace" Ya faɗa da k'arfi cikin ɓarin jiki ta karasa gaban sa "Da gaske ne kina da dukiya mai yawa?"
Ya faɗa idon sa na lumshewa. "Aradun Allah ban sani ba"
"Ke ina wasa dake ni zaki ma k'arya?" Ya taso kamar zai kai mata duka ta ƙanƙame jikinta, "Zaki faɗa mun ina dukiyar ki take ko sai na taka ruwan cikin ki?"
A tsorace tace "Tana ruga" Itakam ta faɗa ne kawai dan ta tsira. Kai ya jinjina ya koma ya zauna, Yace "Zance hajiyata kenan gsskiya ne" Ya shafa kansa. Munɗo ganin ya zauna, ta sulale ta bar wurin ta faɗa kitchen ta rufe ƙofa, Gefe ɗaya ta soma k'asan tiles ta kwanta, ba damuwa tayi da sallah ba balle tayi tunanin yi a haka bacci ya kwashe ta.
******************
RUGAR JIJJI
"Ka tashi kaci abincin nan na haɗa ka da Allah."
Danejo ta faɗa cikin damuwa tana sake tura kwanon abincin gaban sa, wanda ake ajiye musu bakin bukkar su, ba mai shigowa sai dai ta leƙo ta ɗauka, Ƙoƙarin tashi zaune yake amma jikin nasa na masa nauyi, dan dole ya koma ya kwanta yace "Kiyi hak'uri Danejo abincin nan baya mun dad'i tamkar mad'aci nake jin sa."
"Ka daure kaci haka, zama da yunwa shima zai taɓa lafiyar ka" Maccido ba dan rai naso ba, Ya jawo kwanon tuwon dawar da aka kawo musu wanda kana gani kasan baifi abincin mutum ɗaya ba, yayi loma biyu da ƙyar, Ya mayar ya ajiye yace "Allah sarki Munɗo ina fatan kina cikin k'oshin lafiya da kwanciyar hankali"
"Allah ya tashi kafaɗun ka kaje ka sameta na san tana cike da kewa"
Maccido murmushi mai ciwo yayi dan yana ji a jikinsa ba zai mik'e daga ciwon nan ba sai dai yana fatan ta samu ingantacciyar rayuwa, ta zama wani abu a rayuwa da yadda mutanen rugar zasu durk'usa gabanta su nemi yafiyarta na irin cin kashin da k'azafin da suka rik'a mata, Haka babban damuwarshi yaga matar nan wacce yake fatan tazo gare sa kain Allah ya d’auki ran sa. Hawaye ne yaji suna neman taruwa mai, kafarsa tayi sunyum daga inda dafin yaki ya yara ruwa, ya zaiyi gashi shi kaɗai yasan ta? In ya mutu wazai gane ta?
*******
Turo kofar da Salame tayi kitchen taga Munɗo a kwance, Juyowa tayi ta kalli Bilal tai dake baje a falo tace "Kaine ko?"
Kara gyara zamansa yayi yace "Umma wai ina wayata? Tun safe nake gida ina jiran kuɗina amma kinki dawowa."
Dawowa tayi ciki tace "Kana sonwaya amma baka abinda na sakaka? Banace ka daina tsangwamarta ba?"
Ya sosa keya yace "Ni a ina wai na tsangwameta? Ko dai so kike ki canza magana?"
"To shikenan in bakai abinda nace ba tsaf zan haɗata da Manniru yaran yayana kuma wallahi kana gani zai zama mai kudi kai kana nan jiya iyau ba karatu ba sana’ar arziki ba."
Mikewa yayi yace "Haba Hajiyata wasa fa nake."
Ta harareshi tana cewa "Kai tunda tazo duk daular da muka shiga bakasan sumin tabi bace."
"Daga yanzu lalabata zan dinga yi, ni wallahi in na ganta ne sai naji zuciyata har tashi take."
Tsaki taja tace "Zancen banza kake, zo ka amshi kudin wayarka daga nan ka mikamin dinki." 
Kamar yace bazai je ba sai dai ya matsu ya canza waya ya koma babba.
Sai da suka gama hidimarsu a ɗaki Bilal sai murna yake tabbas yanzu kam ya yarda, kaya ya canza yaci riga da wando irin crazy din nan.
Headphones yasa a kunnensa yana tafe yana taka rawa a haka ya shiga mota.
Salame ta fito ta kalli Munɗo tace "Munɗo me kike a kitchen? Ke da gidanku bazaki shiga ɗaki kiyi kwanciyarki ba?"
Mikewa tai tana murza ido itadai datana ruga bata fiya bacci haka ba amma kwanan nan daga ta samu guri sai bacci.
"Goggo banasan na damu Rahane ne."
"Kul na sake ji kincemin Goggo yanda su Raheena zasu cemin Umma ko Hajiyata kema haka nakeso ki dinga cemin."
Kai ta ɗaga sannan ta mike ta fito, Salame ta bita da kallo tana sake ayyanawa tabbas ya kamata tai shiri nan da wata biyu suje kauye neman aure.
*******
Jera abinci kawai ake a dining kai kace party za'ai, Ummy sai murmushi take, Farouq ya zauna akan kujera yace "Yaya bai fito bane?"
Ikram ta mike tace "Bari na cemai ya sauko dazu ya fito kana wanka yaje masallaci." Ta karasa maganar tana hawa sama.
Yana zaune yana duba sample na wanda aka turo mai kafin su fitar da designs din, gefensa kuma karamin diamond din da Yussy ta kawo ne wai asa a jikin sarkar, aunawa yake yanaso ya tabbatar da yanda zai hau.
Daga bakin kofa ta tsaya tace "Yaya ka sauko inji Ummy."
Bai amsa ba sai dai ganin ya mike yasa itama ta fito, saukowa yai dadi ne da farinciki karara a fuskarsa yaushe raban suci abinci dukansu?
"Ummy kowa dai gashinan ya haɗu saura matar bros."
Abincinsa yake ci kamar baisan me Farkuq yace ba, Ummy ce tace "Ko jiya sai da akacemin Meenal ta biyoshi...."
Kallan Ikram yai wacce ta sadda kai kasa da sauri, "Kama daina harararta kaidai a duniya ace baza'ama zancen aure ba? Haka kakeso na mutu banga jika na ba?"
Yanayinsa ne ya canza, a hankali ya ajiye spoon din hannunsa, ya kauda kai gefe yana kokarin magana tayi saurin cewa "Kowa zai mutu ko ni dan ina maman Araab zan dawamma ne?"
Farouq ganin kowa jikinsa yayi sanyi yasa yai dariya yace "Ummy yarinyar nan ta ɗazu aikatau take a wani gidan? Kana ganinta kasan daga k’auye take."
Ikram tai saurin cewa "A'a gidan Kawunta ne makarantar mu ma Ummy zata tambaya a sata."
Kallon Ummy yayi da mamaki yace “Ummy ku daina janyo yaran da baku sani ba wasu a ido ne zaka gansu na gari..."
"Araab mu dinga kyautata zato sannan yarinyar nan abar tausayi ce bai kamata mu janye dan kawai bata taso cikin birni ba."
Baya iya musu da Ummy hakan ya sashi yin shiru....
 Bai sake cewa komai ba har suka kammala, shi ya fara mik’ewa ya barsu suna hira.

Sake kallanta yayi jikinta na rawa tace "Naji ka ce ruw....." maganar makalewa tai saboda yanda ya kalleta da yanda ya kalli jug din dake hannunta.
Kawai komawa yayi ciki, jitai kafafunta sun kasa ɗaukanta ta zauna a bakin kujerar tana furzatar da iska tace "Aradun Allah wannan ba mutum bane."
Ilham ce ta karaso tace "Wai dama kina nan? Sai nemanki nake, zo muje Ummy tace in tambayeki suna da shekarunki za'aba Ya Araab gobe litinin zai tambayo miki makarantar mu."
Kallan Ilham tai cike da san magana tace "Ilham nikam wannan kun tabbatar yayanku ne?"
Ido ta ɗan buɗe dan bata gane me take nufi sosai ba taɗan waiga tace "Wa wai?"
Cakule fuska tai da hanci tare da nuna fuskarta da hannu, Ilham tace "Me aka miki?"
Ware fuskarta tai ta dafa Ilham tace "Yayanku mai fuska a haka kullum fa nake magana."
Dariya Ilham ta kwashe dashi har tana neman tintsirawa tace "Tab! Wallahi duk randa kika bari ya kamaki kina haka cewa zan ba ruwana."
Kai ta girgiza da sauri tace "Dan Allah karki bari ya kamani inba haka ba na daina zuwa."
Hannunta ta kamo tace "Muje ciki, sannan Ya Araab yanayinshi ne haka bawai da wulakanci bane."
"Hmmm Arabi itadai wanga suna ma wahalar faɗa ma yake mata."
Ciki suka koma Ikram ta rubuta Munɗo Maccido cike da tsokana tace "To amma wai Munɗo shine sunanki ma gaskiya?"
Kai ta ɗaga tace "Wallahi ba karya nake ba haka sunana yake."
Dariya sukai tace "Wasa nake miki inkinji an faɗa miki haka ana nufin kinada wani sunan ne bayan wannan."
"Ohhhh shiyasa? Aradun Allah ni hausarku rikitani take."
"Shekarun ki fa?"
Ido ta kifta yana sosa bayan kanta tace "Nidai bansani ba nadai san su Nafi sa'an nina ne kuma naji ance sappi e tati suke."
Kallan juna sukai "Me kenan?" Sukai maganar a tare. Tace "Ɗaya da uku." 
"Oh ai kuwa xaki koyamun fulfulde nima." Ilham tai maganar tana gyara zama.
Munɗo fa an samu guri yau ma sai gaf da magrib su Ilham suka rako ta bayan taci ta ƙoshi abinta, suka ciko mata leda cike da kayan daɗi hadda slice cake wanda yasha creamy vanilla topping da ice cream wanda Farouq ya siyo musu. A waje suka ajiyeta da direba sannan suka je shago suka siyowa Ummy sakon data aikesu suka dawo gida.
Mundo fuska a washe tana tafe ta a cilla kafa, kana ganin ta kasan tana cikin farin ciki ta shigo, tana 'yan wake-wakenta.
Salame dake ciki wacce ta zauna a falo tana tunanin mafita, jin muryarta yasa ta taso tana gyara ɗaurin zaninta tace "Ke Munɗo daga ina kike?"
Hankali kwance tace "Gidan yan' biyu"
"Gidan 'yan uku ne ko 'yan biyar fadamin ina ne gidan?"
"Nan-nan-nan ne Gogoo au Umma." Bata jira mai zatace ba tacigaba "Wani ƙaton gida mai mangoro da filolo mai kyau"
Salame shiru tayi a ranta tace "Nasan shegen gantalin da ta saba a ruga ne ya kai ta can, kar ma ta jawo mana abun magana kulle zan fara mata, sai komai ya so hanuna sai na san yanda zanyi da ita."
Hannun ta ta riƙo tace "Ki daina fita kinji ko? anan yanka kan mutane a ke"
Munɗo wacce ta buɗe baki zata mata maganar makaranta taji haka, tsoro ne ya kamata tama manta me zatace, yanka kai? Saman kanta ta rike ido ta zaro alamar tsoro tace "Mu ga meye a ledar?" Bata jira amsarta ba ta karɓi ledar tahau dubawa.
Ido ta ɗan ware tace "Duka a can gidan suka baki?" Kai ta ɗaga sama, kitchen tai dashi ta ɗau plate sannan ta wuce ɗaki Raheena, ta zazzage su a saman plate din ice cream ɗin kuma ta zubeshi a kasa, Raheena dake toilet ta fito ganin kayan dadi yasa ta zauna suka hau ci, suna santi.
Raheena tace "Umma nawa kika siyo dan Allah kanaci kasan mai tsada ne."
Baki ta ɗ an buɗe tace "Asha kinga na manta da wacce ta kawo, zuba mata tai a leda tace "Mika ma Munɗo." Da mamaki Raheena ta amsa tana cewa "Wai ita ta kawo? Har tasan yawon nemo abubuwa?
Falo ta fito ta leka ɗan store ɗin nan ta ganta tana gyarawa.
"Ke 'yar riga ungo."
Juyowa tai ta amsa tana murmushi tace "Rahane ashe kina nan?"
"In na fasa ɗan iskan bakin nan wallahi zaki san wa kike kira da sunan nan jaka kawai."
Ta juya tana cewa "Wato idanki ya buɗe ko sati bakiyi ba kinsan bin maza?"
Munɗo kam zaman dirshen tai ga bude , taci wanann taci wancan tana lashe baki tana fad'in "Hondi in boni! Ahh Gaskiya birni akwai kayan dad'i sai Baffa na yazo na karɓo mishi wurin su shima yaci yaji." Tayi dariya tana sake tanɗe hannunta.
******
Araab ne zaune agaban Ummy suna lissafin kuɗin gidajen daya sa mata haya suke biyanta, sai da suka gama sannan ta ja numfashi tace "Araab nikam wai akan me za'ace ni za'ai taba kuɗaɗɗen nan? Gaba ɗaya kadarorinka kasa suna na da sunan Farouq haka akeyi? Kai da aiki mu da tara kuɗi."
File ɗin ya rufe yace "Ummy a duniya me zan nema wanda ba naku ba? Ni ku kaɗai nake dasu, saboda ku nake neman kuɗi."
Ajiyar zuciya tai tare da zubamai ido ya zatai da yaran nan? Zancen Meenal take san mai amma batasan yau ta sashi damuwa hakan yasa tace "Kanada dangin uba Araab meyasa zakai ta cewa mu kaɗai gareka?"
"Dangin uba Ummy? Ni ko mahaifin kin san bani dashi balle danginsa."
Zata sake magana kawai Farouq yai sallama, kauda kai tai daga kan Araab dole ya cigaba da nusar dashi uba ai ba abin wasa bane, sallamar Farouq ta amsa ya shigo yana cewa "Ummy ashe ke da ɗanki kun shige ɗaki kunbarni ni kaɗai." Ya karasa maganar yana zama kusa da ita, Araab ya ɗan ɗaga file ɗin kamar zai bugamai sai kuma ya fasa yace "Kai dai naga randa zaka girma."
Takardar ya miƙamai yace "Sunan yarinyar nan da shekarunta, matsalar basu san wata  da aka haifeta da date ba."
Bai amsa ba yace "Ummy nikam in zaki taimaketa ki ba mahaifinta kuɗi ya sata mana sai mune zamuyi? Yarinyar nan fa sam batada hankalin ma da zata iya zama a aji."
"Araab taya mutum da hankalinsa za'a kirashi mara hankali?"
Cikin ɗan takaici yace "Allah wannam batada hankali na tabbatar aka kaita asibiti tsaf zasu kaita psychiatrist su kulleta dazu fa baki san......." Kai kawai ya girgiza tare dayin shiru shi maganar ma kona mai rai take.
Farouq ya matso yace "Me tai Yaya? Faɗamin."
Harararsa yai yace "Bansani ba." Ya amshi takardar yabar ɗakin.
Ummy cikin murmushi tace "Gobe dai ka fita da wuri dan Allah kai registration ɗin nan."
To kawai yace ya fita suka sa dariya, Farouq yace "Yaya namu."
Fuska ta ɗaure tace "Yaushe zaka leka gidan uncles din ka?"
Sosa kai yai yace "Allah Ummy banasan zuwa...."
Yanda ta kalleshi yasa yace "Zani jibi in Allah ya kaimu."
Kai ta jinjina tace "Yauwa in zakaje ka sai turaruka da laces tunda dai baka yo musu tsaraba ba."
Shima to yace sannan ya fita, murmushi tai sannan tace "Allah ya auran mun daku ya baku mata na gari."
(Ameen)
*****
*****
Tundaga waje yake murna yana juyi yana taka rawa irin na jin dadin nan, falo ya shiga inda Munɗo ke  zaune tana kallan tv da Salame ta kunna mata. Ita kuma suna ɗaki da Raheena bata san me suke cewa ba.
Yana shigowa ya matso inda Munɗo take nan danan ta mike tana neman rugawa, hannu yasa ya rikota da sauri yace "Ah! Baby ina zaki?"
Batasan me kalmar take nufi ba amma yanda ya rikota ne ya tsoratata, juyata yai da hannu yace "Wannan kayan ya miki kyau, ashe dai ke ɗin ba mummuna bace."
Itadai tsoron duk ya kamata, ya nuna mata wayar hannunsa yace "Ya kika gani? Yanzu saura ki fito da ragowar kuɗin na canza mota."
Gaba ɗaya ba abinda ya gane sai tsoronsa kawai datake. 
"Bilal an dawo?" Muryar Salame suka juyo, ta karaso tana dariya "Ahhhe kunga yanda kukai kyau? Gaskiya dole muyi haɗin gida."
Dariya yasa tare da sakinta yace "Umma kalli."
Itadai Munɗo tana ganin ya saketa ta wuce ɗakin Raheena da gudu, tana rufe kofa Raheena tace "Ɗan gidanku ɗakin ki ne da zaki shigomin da gudu?"
"Rahane kiyi hakuri fitsari zanyi."
A fusace tace "Rahanen gidanku? Ke wai dakikiyar ina ce? Banace karki sake ƙirana da haka ba?" 
Banɗaki ta nufa dan itakam batasan me take so ta kirata ba, taya sunanta Rahane amma tace ba haka ba?
Tana fitowa taji muryar Jauro yana cewa "Yanzu Salame sai da kika ba yaran nan kuɗin nan ya canzo waya? Shi yanzu bai kai ya nemi kuɗinsa da kansa ba?"
Da sauri ta karaso tace "Kawu ashe ka dawo?"
Salame ta dafata tace "Ba nace a daina cemai Kawu ba?"
Dariya tai tare da ɗan dungurin gefen kanta, hakan yasashi dariya tare da girgizawa Salame kai yace "Munɗo yaushe kika dawo?"
Binshi tai da sauri tana bashi labarin abinda ya faru a gidan da kayan da aka canza mata, murmushi kawai yake cikin jin dadi.
Salame kuwa baki ta taɓe ta kalli Bilal tace "Karka wani damu ba abinda zai iyayi, kai dai ka maida hankali ka daina hantarar ta."
Ta ja tsaki ta koma ɗakin Raheena tana nan a kwance ita daga ɗaki sai fita in har ka ganta a kitchen yunwa ce ta kamata.
"Zo ki dubamin takalman nan da aka turo ta waya mu gani ko sunyi sai mu siya, banasan abinda zai ɓatamin gayuna da bikin nan."
Raheena ta mike zaune tana cewa "Kardai kusa mai tsini ku ba yara ba tsaf xaku faɗi garin gayu."
"Mu ba yara bane amma ba tsofafi bane, naga alama bakar magana kike san faɗamin."
Tare suka duba Salame ta dage ita mai tudu take so a haka suka tura kudi akan za'a turo musu daga Gombe.
"Raheena wallahi in takalmana basu zo ba sai kin biya ni kuɗina haka kawai ga takalma nan a kasuwa kikace in bari inzo akwai masu kyau agun wata bayan baki santa ba."
Komawa tai ta kwanta tace "In sun cinye zan biyaki shikenan?"
Fitowa tai tana cewa "Dolenki kuma wannan."
Waje ta fita inda ta hango Jauro da Munɗo suna magana, kwafa tai ta koma ciki wallahi ko batai rantsuwa ba tasan Jauro akwai munafircin da yake haɗa mata.
******
Yau da safe ya shirya cikin wando na suit da shirt fara yasa necktie ash da ratsin maroon, baisa suit din ba ya rike a hannu ya ɗauko jakarsa ya fito, ɗakin Ummy ya fara shiga tana zaune tana hailala kamar yanda ta saba, gefenta tea ne da alama tasha.
Zama yai ya kara gaisheta dan bayan sallar asuba sai ya gaisheta kafin ya wuce sashinsa.
Murmushi tai tace "An fito?"
Yace "Eh zan fara lekawa makarantar ne mu gama magana kafin na wuce, tunda makarantar baban Na'im ne banaji zamusha wahala gun sata."
Kai ta jinjina tace "Yanzu ka fahimci ɗaya daga cikin dalilin dayasa nace mu sata da kanmu?"
Bayan kansa ya shafa ya miƙe tare da ɗaukan tire ɗin data sha tea itama ta miƙe tana binshi da kallo shidai in har abinda ya shafeta ne sam baya gajiya ba kuma ya girman kai.
Su Ikram sun gama jera abinci a dinning zama yai bayan Ummy ta zauna, Farouq ne ya sauko shima a shirya, ya kalli Araab yace "Ummy karki damu binshi zanyi in tabbatar yayi abinda kika sashi."
Kallonsa tai tace "In banda abinka Araab ai in na sashi abu bana bukatar bincike."
Ikram da Ilham suka sa dariya sukace "Ya Farouq sorry sha ruwan sanyi."
"Na zafi zansha..."
Ya karasa yana zama akan kujera.
Araab ya gama ya ɗau lime juice ɗinsa Ummy tace "Nikam ka tambayi likita karfa wannan shan tsamin yama illa wallahi."
"Bakomai Ummy ai kinga ma rage." Yai maganar tare da yi musu sallama ya fito.
Su Ilham suma suka fito dan tare zasu tafi tunda shima can zaije, ajiyesu yai sannam ya tafi gun Na'im wanda tare sukai makaranta badai abokinshi bane amma suna gaisawa, dan Araab sam bai yarda da aboki ba.
Basu sha wahala ba saboda harkar dai ta kuɗice suka gama komai akan ta fara zuwa gobe zasu bata uniform, irin makarantar da ke haɗe da boko da islamiyya ne.
*****
"Nace Araab ɗin nan kun mai mata ne?" Mum ta tambayi Layla kawarta wacce take kanwa ce ga mahaifin su Araab.
"Ba dai ce mishi kikai ni na sanar daku company dinshi bane?"
Mum tai murmushi tace "Haba dai kema kinsan bazan faɗaba tunda kince bayaso, maganar mata ni nake miki."
Tsaki tai tace "Ga kuɗi ga kyau amma ko da wasa bazan baki shawarar yin haɗi dasu ba, mu kan mu a dole muka haɗa jini dasu kuma gashinan haɗin haryanzu bai mana rana ba sai bakin ciki da yake saka mu."
Mamaki ne ya kama Mum tace "Bangane ba."
Tsaki Layla taja tace “Kul na rabaki da kokarin hada zuri’a da DAN MACE, ina gargadin ki ku gaggauta cire wanann tunanin, banda babu kyau tonon asiri da kuma tamkar na dab’awa cikin wuk’a ne ai da na fyade miki biri har wutsiya”. Sam Mum  bata gane me ta ke nufi ba balle ta san amsar da zata bata.

Hajiya Layla wacce ƙanwa ce ga Mahaifinsu Araab uwa ɗaya uba ɗaya, bata jima gidan ƙawarta Hajiya Laurat mahaifiyar su Yussy ta tafi, wanda ta barta cikin da zulumi da dogon nazari, Yussy ce ta shigo ɗakin ba sallama cikin zaƙuwa tace "Mum I hope ta bada goyon baya though nasan ma zata ji dad'in hakan."
Numfashi Hajiya Laurat taja tace "Akwai matsala Yussy am afraid."
Zabura tayi kaɗan tace "Matsala Mum, wacce irin matsala?"
"Ta sanar dani Ɗan mace ne kan mu janye zancen da alama akwai wani mummunan abu game da tarihin rayuwar sa." Mom tai maganar tana jan numfashi
"Ni dai Mum wlh ko ɗan tsohuwa ne ko ma ɗan waye ina son shi, kuma ko meye a tarihin sa ban damu ba, wataƙila ma sharri take masa, ko ba sharri bama ni ba wannan bane a gabana."
Kallon ta sosai tayi tace "Gaskiya son shi ya kama ki sosai, sai dai ina tsoro."
"Mum calm down ba wata damuwa, I just need your support ni zanyi handling sauran."
Hajiya Laurat ta sauke ajiyar zuciya tace "It's ok, you know farin cikin ku shine nawa"
"Yes Mum" Ta rungumeta tana mata peck, Hajiya Laurat tayi murmushi.
***********************************
Munɗo yau baccin yau rabi da rabi tayi sa tsabar zumudin yau zata fara zuwa makaranta, Su Ilham har gida suka kawo mata uniform da school bag da shoes wanda Ummy tasa Farouq ya siyan mata masu kyau da tsada irin su Ikram, Salame dasu Rahane basa gidan suka zo, Jauro kaɗai ne wanda murna ta cika sa ya masa sak'on godiya wurin Ummy. Dan dama tun ranar daya dawo ya sata a ɗaki yace karta kuskura tawa kowa zancen makarantar nan, ya mata dabara yace in ta faɗa Maccido bazaizo da wuri ba, tunda taji haka tai gum da bakin ta, Salame da yake tanata hidimar biki sam bata bi ta kanta ba balle ma tasan akwai abinda ke faruwq.
Ah Munɗo! Bini bini ta tashi ta ɗaga window taga ko safiya ta soma wayewa, kiran assalatun farko tace "Ai tunda an kira sallah gari ya waye"
A hankali ta tashi ta shiga banɗaki bata so ta tashi Raheena wacce ke bacci tamkar gawa ko dogon motsi bata yi, dan itakam sam bata sanin sanda take dawowa gida in ta fita.
Ta ɗan yi abun arziki yau ta dan ta goge jiki, har zata fito ta tuna jiya zagin da Raheena ta mata kan tana warin baki, Brush wanda Jauro ya siyo mata ta nuna mata yadda ake amfani dashi ta d'auko ta matsa maclean sai data cikashi taf sannan ta kai baki, "Kai zaƙi gare shi kamar sikari" Ta tsotse tas, Kana ta sake zuba wani shima ta shanye, hadda fiddo harshe ta darje yadda Raheena ta nuna mata. Tayi alwala tana cewa "Kawu yace idan baka sallah wuta za'a saka."
Cikin hanzari ta shirya wanda uniform ɗin sukayi cas a jikinta tamkar an gwada ta, ta saka k'aramin hijabin su wanda ya wuce kafaɗa da kaɗan, kallon kanta tayi a madubi, Tace "Aradu kamar bani ba." Ta hau jujjuyawa tana kallan kanta tana dariya, Lipstick ɗauka tace "Man gogawa a leɓe shine naga Rahane na shafawa yana mata kyau" Ta ɗauka ta safa a baki ta maka a kumatunta da saman girarta, Taga kwalin Raheena shima ta shafa, sannan tai dige-dige ta gefe. Ita kanta ta kalli kanta ya kai sau biyar a madubi tana cewa "Gaskiya Munɗo kinyi kyau." Sai ta kwashe da dariya "Lalai Baffa zai ce bani bace."
Safa ta ɗauka sam ta kasa gane inda ake sata a hannunta ta zura tace "Ahaf ashema safar hannu ce." kanan tayi sallah wacce duka dungure ce ba wani iyawa tayi ba, wurin saka takalmi ne ta soma kacaniya dan bata iya irin su ba, Hakanan ta zura basu sako ba ko igiya su bata ɗaure ba, dan rufaffun ne masu igiya a sama, Jakar ma ta gabanta ta goya ta fito falo, Ta zauna Su Ikram sunce zasu biyo su ɗauketa ta da wuri.
Jauro ya fito za shi masallaci ya ganta falon, Kallon ta yayi yana dariya yace "Munɗo har an shirya zuwa makaranta?" Kai ta ɗaga sama tace "Eh Kawu Yan' biyu sunce ba'a makara Malami duka yake." Murmushi yayi yana jin farin ciki a ransa na ganin zata soma zuwa makaranta ta samu ilimi, "Kinyi Sallah?" Tace "Eh, aradun Allah banaso Allah ya kona ni."
"Toh bara naje masallaci na dawo."
"A dawo lafiya Kawu."
Yace "Amin Munɗo ƴar makarant." Ya fice.
Kusan minti talatin tana zaune falo ta jiyo muryar Salame na fitowa "Yau yunwa ta tasheni Allah yasa zan samu abu mai nauyi a kitchen din nan"
"Gwaggo awali jam" Ɗan tsorata Salame tai tamkar ansa mata burki ta tsaya cak tana duban Munɗo, ido ta murza dan son tabbatar da abunda idon ta ke gane mata, "Ke ina kika samo kayan makaranta? Badai satowa kikai a igiyar shanya ba ta gidan mutane ko kuwa gidan da kike gantali kika sato?"
Munɗo cike da far'a tace "Ummyn su Yan' biyu ce ta sakani makaranta yau zan fara zuwa tare da Yan' biyu,"
Jar' uban can ina me har haka ta faru, Ke Munɗo ashe da hankalin ki ina ganin kamar baki da wayo, ni kika mayar shashasha ashe kin iya makirci da munafunci na zuwa kice su saki makaranta, gaki a gida ba zaki iya gaya mun idan makarantar kike so ba?"
"Aradun Allah Goggo bani nace ba." Zata k'unduma mata zagi ta tuna illar hakan dan har yanzu burin su bai cika ba, danne ɓacin ranta tayi tace "Maza koma ciki ki cire su, ba inda zaki ni zan saka ki makaranta da kaina bana son yan' cusa kai da shishigi ni tunda nake ma na tabajin shishigi haka?"
Munɗo tuni ƙwalla ta soma cika idon ta har ga Allah tana son makarantar su Ilham, Ta juya da zumar shiga ɗaki taji an riƙo hannun ta Jauro ne yace "Dawo"Mugun kallo Salame ta watsa masa tace "Ta dawo fa kace eh?"
"Kin ga salame bana son wani tashin hankali, yarinyar nan da sani na aka sakata makarantar nan ki barta kawai ta fara zuwa ta samu ilimi. Keda ba'ace ki biya ba?"
"Ehh! Lallai Jauro ni kake son nunawa iyakata akan ta, to baka isa ba wallahi, tunda ai a dalili na aka je ruga aka ɗaukota ko ka manta da bakayi niyyar ƙarbarta ni na bada shawara dan haka a ƙark'ashin kulawata take ba kai ba. Nice da iko da ita ehe." Ta juya kan Munɗo "Ke wuce ciki."
"Muddin kika ce zaki hana ta karatu wallahi a bakin auren ki na kuma gaji, haba." Jauro ya faɗa cikin ɓacin rai, Salame a rikice ta kalleshi tana son tabbatarwa furucin daga bakin sa ya fito, yau ita Jauro kewa magana haka?
Taga fuskar sa ba alamar wasa ko gezau tare dashi, Wani abu taji ya tsaya mata maƙooshi ta juya ta shige ciki tana sake jinjina lamarin yau Jauro ne da furta mata maganar rabuwa akan yarinyar nan? banda tana da buri kanta wallahi da yau ba zata kwana gidan nan ba, amma tasan maganin abun. Tai kwafa...
Munɗo wacce jikinta yayi sanyi ganin rikicin nasu ta koma gefe rakuɓe, Jauro ya kalleta yace "Tashi ki saki ranki kinji, ba wanda ya isa hana ki karatu zan taimaka miki In Shaa Allah har ki gama"
"Miyetti Kawu." Murmushi yayi ya dafa kanta, "Bari naje gidansu yan' biyu naga har yanzu basu zo ba."
"Ai akwai sauran lokaci." Da kyar ta kara jiran minti ashirin ta kasa hakuri kawai ta fito ai dama cemata yai ta kara jira.
*****************************
Munɗo tana tafe tana yan' waƙe waƙenta har tazo gidansu Ikram, mai gadi yai mamakin ganinta da safen nan  kai tsaye ciki ta shiga, mao aiki kaɗai ta tarar tana goge goge. Ta gaisheta ta amsa tana dubanta kamar ba ita ba, A ranta tace "Ashe yarinyar nan da kyanta sai dai inda tasa kwalli da lipstick sun dan kwafsa.
"Ina Yan' biyu?" Ta tambaya, "Basu fito ba sai dai anjima."
Zama tayi kan kujera tana mamaki su da suka ce da wuri shine har yanzu? Mai aiki mamaki ya kamata ganin ta ja ta zauna.
Ikram da Ilham basu jima sosai da tashi bacci ba wanda suka d'an koma bayan sallar asuba, dan sai 7:30 suke fita makaranta, Ilham ta fara shiga wanka, Ikram ta tsaya fiddo musu uniform.
*********************
Idon sa dake cike da bacci kasancewar daren jiya bai kwanta da wuri ba, Ya bud'e yana jin sun masa nauyi, "Ya Allah" Ya furta yana jin tamkar ace bashi da wani aiki gaban sa ya cigaba da bacci, but yana da very important meetimg da zaiyi attending yau 8 na safe, K'afafunsa ya zura k'asan gadon kana ya tashi zuwa band'aki, 
Ya kan ɓata lokaci ya wanke jikin sa sosai dan sam baya son ƙazanta shiyasa kullum fatar sa take fes kamar jini zai fito. Kusan minti ashirin ya ɗauke shi kafin ya fito, ya tsaya bakin madubi yana shiri tamkar wacce yadda yake k'yalkyal'e jikin sa, Oil perfume mai masifar k'amshi wanda designer ne ya shafa, kana yabi jikinsa da spray na kamfanin orchid. Ya koma kan wardrobe d'in sa, Ya fiddo suit masu azabar kyau da tsada ya saka yabi su da turare na kamfanin Arsasi, Ya kalli kansa madubi shi kanshi yasan ya had'u, Ya ɗaura agogon sa na VERSACE, Ya fito yana baɗe ko'ina da ya wuce da ƙamshi.
****************************
Munɗo tuni ta ɓangare kan kujera bacci ya soma fisgarta dama ba isasshen baccin tare da ita, Araab yana shigowa falon idon sa ya kai kanta, wacce jakar ta ta dawo saitin fuskarta ta ɗan kare ta, a zaton shi ɗaya daga cikin yan' biyu ne, "Ke Ikram ko Ilham ce tashi waya hana muku bacci da wuri?" Ya k'arasa yana janye jakar, daidai nan Munɗo ta buɗe ido, baya yaja da sauri yace "What the hell?" Itakam firgita tayi ta dibibice ganin sa ji kake tim ta faɗo daga kan kujera, tayi saurin damtse idon ta, ta kifa jakar a kanta. Kallon ta yayi tare da jan dogon tsaki ya juya cike da takaici, tsabar hauka me zai kawota gidan mutane da safe harya baje musu ta kwanta? Tabbas shidai Ummy ta yayubo musu mahaukaciya, to a hakan zata makaranta? 
Munɗo kuwa ta damtse idon tak'i bud'ewa dan ganin sa ruɗata yake tana ganin kamar dukanta zai yi, Bakin dining table ya ƙarasa. Ya zauna breakfast zai yi kana ya wuce, dan ya sanar yai da wuri zai fita. 
Munɗo jin bata sake jin motsin sa ta buɗe ido a hankali sannan ya dafa kirjinta da yake dukan uku-uku tace "Ashe ya tafi, mutum kullum fuska a gwatsine kamar dodo Aradu ina jin ba ɗan Ummy bane." Duka zantukan nata akan kunnen Araab wanda sam bai ɗauke su a layin mai cikakken hankali zata yi, dan bata kula yana dinning wanda ke gefen falan da take ba. Har ya kammala cikin hanzari ya wa Ummy sallama ko sanar da ita kucakarcan tazo baiyi ba. Har ya fita su Ilham basu sauko ba.
Munɗo duk ta ƙagu, "Haba Ikram meye haka zaki b'ata mun uniform ɗina?" Dariya Ilham tasa tace "Ke kika fara ai" Munɗo na jin muryarsu ta tashi tace "Yan' biyu kum fito tun ɗazu nake jiran ku" A tare suka kalleta suka ce suka sa dariya. Ilham tace "Munɗo meye hakan a fuskarki?"
Gira ta hau ɗagawa tana murmushi tace "Nayi kyau ko?Sai nai kama da kaɗo."
Hannunta ta kamo suka koma ɗakinsu ta goge mata abinda tai a fuskarta sannan tace in kika shafa mai da hoda da lipstick a leɓe ma ya isa in kuma kinsa kwalli iya ido kawai." Kai ta jijiga alamar to tana murmushin yanda ta sake kyau.
Ikram tana ganinta tace "Inyeee! Uniform d'in ya miki kyau kuwa."
Tayi dariya, Suka ja ta dining table, Ikram tayi serving ɗinta ta dankali da ƙwai sai tea, Munɗo tanasan abin nan ta taɓaci a gidansu rannan dan Raheena inta soya irin wannan ko ɗanɗane bata bata, haka taci ta ƙoshk tare da yin gyatsa.
"Wai Ummy fa?" Ta tambaya tana sake kallan falan.
Ikram tace "Yau littinin azumi take shiyasa bata fito ba,  Yaya yace in tana azumi ta dinga hutawa, muje mu gaisheta." 
Azumi?
"Eh wanda ba'acin abinci sai dare."
Kai ta kauda a ranta tace "Ah inaji dan ba yaran ta bane shiyasa yake mata mugunta yake barinta tana azumi dan itakam tasan a kauye in tai laifi ne suke hanata cin abinci." Lalai mutumin nan mugu ne a fakaice.
Tana ƙoƙarin saka jakar gabanta, Ilham ta tsayar da ita ta gyara mata, sukaje suka gaida Ummy, ido kawai ta zubawa Munɗo zuciyarta na tausayin yarinyar sosai, tanaji kamar wasu shekaru dayawa baya itace a matsayin ta, tare sukasa abin break a jaka sannan suka fito l suka shiga mota, direba yaja su zuwa makarantar wacce ta haɗu sosai, Munɗo sai raba ido take ganin yara kamar su, da wanda basu kai su ba, da wanda suka fi su kowannen su sanye da uniform, Ikram suka rakata primary one shine ajin da Araab yace musu an bata, Suka wuce Js3.
**********************
Yaran ajin na shigowa suka ganta zaune, ɗaya tace "Ba nan ne ajin ku ba.l Munɗo ta kalleta tace "Yan' biyu nan suka ce na zauna." Hausar tata ta musu wani iri suka tuntsire da dariya, "Kin zama maman aji as big as you are in primary one?" Suka sake kwashewa da dariya, Munɗo gaba ɗaya  sai taji ta tsargu, Tayi shiru tana bin su da ido suna tsokanarta suna dariya, Har teacher nasu ya shigo, Munɗo gaba ɗaya hankalinta ta tattara kanshi duk da bata fahimtar me yake cewa amma tana bin sa da ido tana ganin me yake. Can baya aka sata ita kaɗai dan tafi kowa girma kamar mamansu. Tunda ta shiga har aka fita batai magana ba, ita kanta taganta goɗai goɗai
*************************
Salame gaba ɗaya yau ta ɗaukewa Jauro wuta, ko magana yayi bata amsawa shima ganin haka ya fita sabgarta, abinci ma datai rabewa tai da ita da Bilal da Raheena, shikam ko a jikinshi ba zai tab'a yarda a gallazawa Munɗo ba, gara ko da ilimin ne ta tsira.
"Tab! Wai Umma kina gani yarinyar nan ta tafi makaranta
kuma mai tsada fah, wallahi ta kile gagararki zatai."Cewar Raheena wacce ta fito ɗauke da takardun data ɗauko na makarantar Munɗo aɗan store ɗin dan  tana ji daga ɗakinta suna hayaniyar ɗazu, shine ta shiga tana bincike
Kwafa Salame tai tace "Ya za'ayi to tunda kina ji mahaifinku yace a bakin aure na?"
Na tabbatar barazana ce shekara nawa kuna tare, ke kuma kika yi saurin karaya"
"Dan ba'a gaban ki bane amma babu alamar barazana tare dashi, tunda muke kin taɓa ji ya fadi haka?@
"Hmm" Raheena tace cikin takaici wani mugun k'yashi take ji Munɗo a makaranta mai tsada, "Nasan abun yi dan bazan zuba ido yarinyar nan tafi k'arfina ban cika burina akanta ba wallahi"
Salame ta ba kanta tabbaci, haka ta shirya cikin haɗaɗɗen atamfarta ɗinta taci gayu tasha takalminta mai tudu wanda aka kawo mata jiya, ya sa mayafi a kafaɗa.
Falo ta fiyo Bilal na zaune da gajeran wando da shirt yana dane-danen waya.
"Ahhh Hajiya Umma irin wannan kure adaka?"
Tsaki tai tace "Ina murnar zuwa biki wannan tsohon naka ya ɓatan rai." Dariya yai yace "Karki damu Umma daga na aureta zan hanata zuwa makarantar ba shikenan ba."
Ido ta buɗe ya akai bata tuna haka ba? Dariya suka sa tace "Har hankalina ya kwanta."
"Ai Umma dakaina ma zan kaiki gun bikin."
Jaka ta ɗauko wanda tasa lace dinta a ciki tace "Wannan in zamu wuce dinner ne zan sa."
"Umma Hajiya Naira...."
*********************
Munɗo sosai makarantar ta mata daɗi wanda tafi fahimtar karatun islamiyya wanda shi larabci da hausa ake haɗawa. Har ta fara d'aukar fatiha dan kowa surarshi daban ake karanta mishi. Karatun Sallah ma an fara koya mata, Shida saura minti biyar suka tashi, Ikram da Ilham da wuri suka zo ajin su Munɗo gudun kada ta ɓace musu, "Kai gaskiya karatu akwai daɗi Ummy ta taimakeni aradu"
Sukayi murmushi suka ce "Ai Yaya Araab ne ya biya."
Hmm itadai tasan Ummy ce wannan yanda ya tsaneta inama zai kalleta?  ta fad'a tana dariya, Ilham tace "Sai zuwa gaba zaki k'ara fahimtar kirki da mutuncin Ya Araab dan yafi mu."
Munɗo "Uhmm" tace ba dan ta gamsu ba, Suna fitowa waje direba har yazo suka shige mota, suna ta hira har aka kawo gidansu Mundo, suka ajiyeta kana suka wuce.
*************************
Jikin Maccido yau yayi tsanani sosai, Sai tari yake kamar mumfashin sa zai d'auke, Danejo cikin tsananin tashin hankali ta fito bukkar tasu sam ta manta iyakar da aka musu na fitowa, a rud'e ta nufi bukkar Ardo bata jira iso ba, Sauran matan dake tsakar gida suka ce "Ita kuma lafiyarta ko mayyar can ta lamushe Maccido dan na tabbata dama ba zata bar sa ba" Sauran suka ce "Kwarai sai ta ga bayan sa." 
Danejo gaban Ardo ta zube su cikin kuka da magiya tace "Dan Allah Ardo ka taimaka kazo ka duba shi wallahi ya kusa tafiya, na rokeka da Allah ɗanka ne fa?"
Mugun kallo ya watsa mata yace "Ke ahirr dake wallahi kamar ba jinin fulani ba, yaronki na fari kike nuna so haka? Banda asara?"
Ya janye k'afar sa da ta kama, Cikin takaici na ganin Maccido na cikin mayunwancin hali yana mata maganar kunya, Tace "Ban da ni macece nasan ban taa tarawa da wani namiji ba sai kai da ko shakka nace ba kaine mahaifin shi ba Aradu." 
"KEE DANEJO kisan a gaban wa kike?" Ya faɗa cikin ɗaga murya, "Ka dubi Allah da Annabin sa kazo ka duba shi." Ardo ko gezau baiyi ba balle ya nuna alamar tashi.......
(Fulani akwai taurin rai☹️)

MUNƊO sosai take maida hankali a makaranta, ga Noor dake taimaka mata wurin fahimtar wasu abubuwa, idan bata gane wani turanci ba ita ke sanar da ita da hausa. Sallah kuwa tuni ta iya yadda ake da karatun da ake yi, Malaman har mamakin kaifin hazaƙar ta suke duba da an sanar dasu bata iya komai ba, amma tana saurin catching up kamar wacce ta taɓa shiga aji. Ita kuwa tasa a ranta dole tai karatu dan ta burge Baffanta.
*********************
System ce a gabansa yana duba wasu designs na sarka da yake so ayi, saƙo ne ya shigo wayarsa na Meenal wanda yasa tunanin auren ta ya faɗo masa, ɗan tsaya wa yayi tare da jingina bayan sa jikin kujera yaja ajiyar zuciya "Anya Araab zaka iya rayuwar aure da ita?” Ya tambayi kansa, iska ya ɗan furzar yana tuna girman matsayin Ummy a wurinsa da irin rawar da taka a rayuwar sa, “Ko mahaukaciya Ummy ta zaɓa maka matsayin mata bai kamata ka damu ba” cewar wani sashen na zuciyar sa, yayi saurin kawar da tunanin yana cigaba da aikin dake gaban sa, bakinsa na istigfari.
********************
Ta shafe kusan minti talatin tsaye bakin madubi tana kwalliya, ta guga wannan ta shafa wannan, kallon kanta tayi sosai a madubi tana gyara zaman mayafin ta tace “Wallahi na haɗu dole na girgiza zuciyar maza." Tayi juyi tana ɗaukar handbag ɗinta dake kan gado ta fito. 
A falo ta samu mahaifiyarta na kallo, ta dubeta tace “Yussy gayu." Murmushi tayi tace “Mum dole nayi gayu, ina so yana kallona heart ɗin shi tayi skipping." Dariya mahaifiyarta tayi tace “That’s my girl." Yussy tace “Sai na dawo Mum." Ta nufi ƙofa tana rangwaɗa.
Yussy tana zuwa company ta sanar dasu tazo karɓar order ɗinta na handbag da necklace, details ɗinta suka duba suka ɗauko suka miƙa mata, turus tayi ganin ba wurin Araab zasu kai ta ba. Tayi gyaran murya tace “Please ina son ganin CEO ne."
"Sorry Ma! ba zaki iya ganin shi yau ba sai kinyi booking na appointment." 
Wani baƙin ciki taji ya tsaya mata a wuya ace duk kwalliyar nan ba zai ganta ba, ta sake cewa “Please help  me it’s urgent."
Kai matar ta girgiza tace “Haka tsarin yake, I can’t do anything about it." Yussy rai ɓace ta juya ta fita. Ta figi motar ta kamar zata tashi sama, wanda tayi kwalliyar domin sa bai gane ba, mayafin ma tuni ta cillar dashi tana driving.
***************************
“Ni dai yau kar ku ajiyeni gida zan bi ku sai anjima na koma dan Allah." Cewar Munɗo suna tafiya a mota, sam bata son haɗuwa da Raheena ko Bilal a ranta ta ƙudurta sai sunyi bacci, Ilham tace “Sai muje ma na koya miki assignment ɗin ki, inadai baza'a miki faɗa ba?" A ranta tace wama ya damu dani in ban koma ba? A fili Munɗo tace “Uhmm" Tace dan hidimominsu ma ya ishesu balle subi takanta.
A falo suka tarar da Ummy tana zaune tana duba kayan da aka fara siyowa na lefe nan suka gaisheta, cike da sakewa take tambayar Munɗo makaranta ta sanar da ita komai lafiya, nan su Ikram suka ja ta sama, sukayi wanka suka canza kaya, ta saka na Ilham wanda suka mata cas, Ilham hadda light makeup ta mata ta fito kamar ba ita ba, dama tunda ta fara wanka sosai ta fara washewa kaɗan-kaɗan. Anan ɗakin suka zauna ta koya mata assignment kana suka sauka k’asa cin abinci.
Araab da Farouq basu jima da shigowa ba sun dawo daga masallaci, suna zaune suna tattaunawa da Ummy, Su Ikram suka sauko a tare, kowacce ta gaishe da Araab da Farouq, Munɗo kam cikin sanyin murya tana maƙale bayan Araab dan tsoron take sosai tace “Ina wunin ku?” Farouq kaɗai ya amsa da “Lafiya lau”
Araab sam baya son ganinta a gidan, ban da Ummy da tuni ya shata mata layi kar ta sake zuwa, “Ina zuwa” Cewar Ummy tana miƙewa wacce fitsari taji, Farouq wayar sa yake dannawa yana chatting da budurwar sa hankalin sa ya tafi, Ilham da Ikram sun shiga kitchen yin Pancake, Munɗo ta kasa bin su saboda shakkar Araab.
“Ke!"
Da ƙyar tace naam, ta faɗa tana raƙuɓewa.
"Daga yau in dai ina gidan nan iyakacin can” ya nuna da hannunsa, Ya cigaba da cewa “Iya nan ne wurin tsayuwar ki bana son ki kusa dani”. Ya faɗa cikin dakewar murya da takaicin yadda ta mayar da gidan kamar nasu shi yarinyar ma sam ba yarda da ita, da hankalinta yayi ba, yana mamakin Ummy yadda take saurin sakewa da mutane bayan duniyar nan ba gaskiya amana tayi k’aranci, “Toh Yaya Arabi." Tayi maganar ciki na b’ari tana haɗiyar yawun tsoro, Yau ce rana ta farko da yayi mata magana mai tsayi hakan ya k’ara saka mata tsoron kada ya soma jibgarta.
Siririn tsaki yaja jin yadda ta ɓata masa suna, tana fakaitar idon sa tayi saurin shigewa kitchen wurin su Ikram tana haki tamkar wacce tayi gudu. “Are you okay?”
Ikram ta tambaya cikin kulawa, Munɗo wacce ta fara jin turanci sama sama tace “Umm yes yes” tana ƙokarin daidaita natsuwar ta, ta tsaya tana kallon yadda suke komai, Munɗo mutum ce mai son aiki da son koyon abunda bata iya ba.
*******************
“Ina Munɗo banji ɗuriyar ta ba?” Jauro ke tambayar Salame wace ke baje a kujera a falo tana hutawa.
Cike da tsiwa ta mike zaune tace “Ni zaka tambaya ko sanda kuka shirya munafuncin ku na sakata makaranta dani akayi shawara”
"Amma ai kece matar gida wacce ya kamata ta kula da shige da ficen ta."
"Yau kasan wannan, yarinyar da ka nuna mun iyakata akan ta, kuma ai tunda aka haɗata da yaran masu kuɗi kuma ai sai Allah dama ba tarbiya gare su ba."
"Nima da gangan nake tambayarki bayan ko yaran da kika haifa da cikin ki baki saka ido kansu kin basu tarbiya ba balle yaran wasu."
A fusace ta dube shi tana sake hura hanci tace “Lallai Jauro ni kake faɗa wa haka."
"Ƙarya nayi." Ya faɗa hankali kwance, ya tashi ya fita neman Munɗo, Salame mita ta cigaba da yi tana faɗin “Ya zama dole na ɗauki babban mataki cikin gaggawa, naga alamar Jauro so yake ya murƙushe dukiyar yarinyar nan shi kaɗai, shine yake neman mu rabu, wallahi to bai isa ba kuma dukiyarta wurina zata dawo bari dai ayi auren su da Bilal zamu gani." Tayi k’wafa.
************
Munɗo sai da taci pancake wanda yasha nutella ta ƙoshi ta haɗa da tea mai kauri, su Ilham suka rakota gida, Ummy tace Farouq ya kaisu dan direba ya tafi gida yau da wuri yana da uzuri, a bakin gate sukaci karo da Jauro yana waige-waige, ganin mota ta tsaya ya dawo da hankalin sa kan ta, “Bye Munɗo." Ikram da Ilham suka faɗa a tare, tana k’ok’arin buɗe ƙofa, Farouq ya miƙo mata kuɗi yace “Gashi ki sha alawa”. Kai ta girgiza tace “A’ah nagode."
"Karɓa mana”. Tasa hannu biyu ta amsa tace “Miyetti." Ta fita motar a ranta tana cewa "Wannan dai ɗan Ummy ne dan yafi Arabi mutunci, shi kullum fuska a gwatsine ba far’a, Aradu na tausaya ma matarshi zata sha fama." 
Jauro ya katse ta da cewa “Munɗo sai yanzu?"
"Eh Kawu gidansu Yan’ biyu na tsaya suka koya man karatu."
"Toh ki daina yin dare sosai kinji?" Kai ta ɗaga sama tace “Toh." Ta miƙa masa kuɗi tace “Yaya Farouku ya bani wai na siya alawa."
"Toh angode, ki riƙe wurin ki a makaranta zaki ga abubuwa ki riƙa siya."
Tace “Toh” Suka shiga ciki...
Salame kuɗin hannun Munɗo ta fara hangowa, baki ta washe tace “Yan’ makaranta ina aka samu kud’i?”“Yayansu Yan’ biyu ya bani”
"Aikuwa ya kyauta mu gani” Munɗo ta miƙa mata ta soma ƙirgawa tace “Har dubu biyar?" Munɗo tayi murmushi. “Bara na ajiye miki kar su ɓata wurin ki." Munɗo tace “Toh”
Jauro kallonta yayi cikin takaici yace “Ki riƙa tunawa dai amana ce gare mu." 
"Wai kai meyasa baka taɓa kyautata zato a kaina daga zan ajiye mata." Taja tsaki, wucewa yayi ciki ya barta, ta kamo hannun Munɗo tace “Amma dai ba cewa yayi yana sonki ba ko?" Baki tayi saurin kamawa tacce “Tab ni a suwa Goggo, aradu yafi ƙarfina” Dariya taba Salame tace “Dan na miki miji daidai ke." Munɗo sai zance ya mata banbarak’wai amma bata wani sa a ka ba, tun da su a ruga tun kana shekara sha biyu ake maka aure, dan sa’aninta yawanci duk an musu, itama banda kowa ya tsaneta da tuni an mata, “Kije ɗan ɗakin ki kwanta ki huta kinji." Munɗo tace “Toh” tana nufar ɗakin tare da fatan Raheena tayi bacci, ajiyar zuciya ta sauke ganin bata cikin ɗakin, alwala tayi ta fito ta wuce store ɗin ɗakinta.
Yau Raheena tayi dogon kiwo wani sabon saurayi ta samu zasu kwana tare ya mata alk’awarin kuɗi masu yawa.
****************
Maccido tuni an masa sallah an kai shi gidan shi na gaskiya inda kowa sai yaje, Danejo duniyar ta mata zafi ba wanda ya duba zafi da rad’adin mutuwar ɗanta ya tausaya mata, ga Ardo hantarar ta da yake, ta gama yanke shawarar barin rugar ba tare da sanin kowa ba. Taso ta samu Sallau dan ya kaita wurin su Jauro taga Munɗo sai dai har yau babu labarin sa, daren ranar kwana tayi saƙe- saƙe na tafiyar ta. 
Ardo kuwa ta b’angarensa ya gama yanke shawarar sawwake ma Danejo, dama Maccido ne tsakaninsu kuma ya bar duniyar, baya son ganinta ko tuna wani abu da ya shafi Maccido, har yanzu zafinsu yakeji yana ganin su suka jefasu cikin wannan yanayin, dan haka ya tashi a dare ya fito bukkar sa zuwa nata.
Tana zaune cikin duhun bukkar ta bacci ya ƙauracewa idon ta, taji shigowar sa wanda tayi matuƙar mamaki, baya ya juya mata yace “Zamana dake bashi da wani amfani Danejo bana son ki cikin rayuwata dan haka kije na sawwake miki zama tsakanina dake ya kare har abada, ganinki kaɗai konan rai yake balle na tuno akwai abu tsakanin mu."
"Miyetti." Shine kaɗai kalmar da ta fito bakin ta, wanda sai da ta sa shi juyowa ya dubeta cikin mamaki, babu alamar razana ko damuwa na jin sakin a tare da ita, “Cewa nayi na sake ki, bakiji bane?" Ya sake maimaita wa dan yana kokonton bata ji ba, ta sake cewa “Miyetti." Kallon ta ya sake yi lallai mutuwar d’an ta ya tab’a ta sosai har ta soma fita hayyacinta da bata gane abubuwa. Juyawa yayi ya fita tamkar ruwa yaci shi haka kawai yaji takaici ya kamashi.
Danejo ko kallon saitin da yabi batayi ba, tuni ta watsar da al’amarin Ardo da duka mutanen ruga tunda suka nuna zallar rashin imanin su ga Maccido, da igiyar auren hannunta take tun a ranar zata datse ta, kuma yama hutar da ita tafiya da igiyar auren sa a kanta, yanzu zata k’ara jin k’warin gwiwar tafiya.
******************
Salame kuɗin da Farouq yaba Munɗo a daren ta aika aka siyo mata tsire taci na dubu biyu saura tace gobe turare zata siyo dasu. Har dare ya tsala Raheena da Bilal basu dawo ba kuma bata damu ta kira su taji suna ina ba.
Bilal yau birthday ɗin abokin su sukaje na shekara talatin ya haɗa grand party wanda akace till dawn za’ayi ana chasu, ya sha giya yau son ransa yayi tatul rawa kuwa tamkar ba jikin sa ke yi ba yadda yake jijjiga yana lank’wasa, Shida saura ya fito cikin wurin tare da abokin sa, Ya ajiye shi gida sannan ya wuce, ya shigo gidan yana tangal-tangal kamar zai fad’i, Cikinsa yayi kukan yunwa, “Ke Raheena zo ki dafa mun indomie na ɗan auna ma cikina." Ya fad’a cikin muryar maye yana nufar ɗakin.
Munɗo ta fito wanka kenan d’aure da ƙaramin ɗan kwalin atamfa da take wanka dashj, zata yi shirin makaranta, Yana ɗaga labulen ɗakin idon sa ya sauka kanta, wanda yaga fatar ta tana wani sheƙi alamun ta fara samun hutu, cinyoyinta farara tas yabi da kallo yana k’arewa surar jikinta kallo idon sa suka tsaya cak kan ƙirjinta da suka fara tasowa, wasu yawu ya haɗiya ya k’araso cikin ɗakin da faɗin “Wow ashe haka kike da sura mai kyau." Munɗo ganin kallon da yake mata a tsorace ta koma band’aki ta rufe ƙofa da k’arfi tana jingina kai, Bilal cikin sauri ya k’arasa ya tura k’ofar ta buɗe dan bata iya saka lock ba, baya tayi a tsorace yasa hannu ya jawota, ya manne ta da k’irjinsa wanda gaba ɗaya warin giya ke dukar hancinta ta rasa na meye, sai k’ok’arin zamewa da take. Dogon gashinta mai santsi ya shafa yace “Nine wanda zaki aura fah ki saki jiki dani."
"Dan Allah Yaya Biliya kayi mini rai ka k’yaleni wayyo Allah wayyo Baffa na." Hannu yasa ya toshe mata baki ya jawo ta zuwa d’aki ya jefa ta kan gado, tare da fisge dan kwalin da k’arfi, zanen gado ta yayumo ta rufe jikin ta, Gaba ɗaya ya fita hayyacin sa muradin sa kawai ya samu biyan buk’atar sa, ma ɓallan rigar sa ya ɓalle ya cire ya cillar da ita gefe ya hawu gadon, Ya soma shafarta, ihu take tana yakushin sa sam bai ji ba, yana  k’ok’arin shigarta wasu jini masu yawa suka ɓallo, surin ja da baya yayi yace “Whats the fuck, period ya rasa yaushe zai zo miki sai yanzu?" Yaja tsaki yana sauka gadon ko rigar sa bai tsaya d’auka ba ya fita cikin takaici.
Munɗo jikinta ke rawa, bata taɓa  jin tashin hankali irin yau ba, abunda take gani a film wani ya ma wata fyade shine yau Biliya ke son mata, jinin da ta gani gabanta shima ya sa ta k’ara rushewa da kuka, Ta k’udundune wuri d’aya, a take zazzab’i mai zafi ya rufe ta……..

Salame da jin dawowar sa ta fito dan  dama akwai canjinta na dubu goma da bai bata ba ya fita, daga aikenshi amso kuɗi ya cire dubu goma a ciki, ido ta zaro ganin ya fito daga d’akin Raheena ba riga tsoro ya kamata ta waiga gabas da yamma taga ba kowa ta jashi cikin sauri ta turashi waje ba tare da tace mai komai ba, shikam sai mika yake yana cewa "Umma meye kike juyani a sararin samaniya?" Warin giyar da yake tasan a bige yake, dawowa tai cikin sauri tana gyara zanin jikinta dake sake kuncewa saboda yanda take tafiya.
Gabanta ne yayi wani rass ganin Munɗo a dukunkune, cike da tsoro ta yaye mata bargon  shikenan ta shiga uku ta lalace ganin jini a gaban Munɗo, tsabar ta ruɗe bata tsaya kallan yawan jinin ba, jikinta yahau rawa, Shikenan Bilal ya cuceta, ya tona musu asiri, ita da takeso su amshi dukiyarta ta nemo mata ko tsoho ko almajiri ne ta aura yanzu me ya aikata? In kuma ciki ya shiga fa? Ko Jauro yaji? Dan tasan in yaji bata san wane irin mataki zai d’auka ba. 
Kukan Munɗo ne ya dawo da ita daga tunanin data lula, jikinta na rawa ta karasa tace "Munɗo meya faru?"
Kuka kawai take tana sake jan bargo, Salame a take taji zufa na keto mata, miƙar da ita tayi tace "Maza shiga kiyi wanka da ruwan zafi, yayanki Bilal wasan amarya da ango yake miki kinsan shi muke tunanin baki dan har Maccido ya sani, to wai gwadaki yake yaga ko kin shirya zama dashi."
Haka kawai Munɗo taji wannan bayanin bai shigeta ba, sai hawayen da take wasu na bin wasu, to da jini baizo ba me ya shirya yi mata? Abinda kawai take tunani. “Tashi tashi kinji”. Salame ta sake fad’a cikin sigar lallashi, Jiki babu k’wari ta mik’e zuwa toilet, tana cikin wanka  wani jinin ya sake zubowa kaɗan, ta sake fashewa da kuka shikenan kila taɓatan dayai ne yasa jini ya zubo ɗazu yanzu ma haka.
Salame kam cikin sauri ta yaye zanin gadan da bedsheets ɗin ta fito dashi  tana sanɗa kar Jauro ya juyota, waje ta fito idanunta ne suka sauka akan Bilal dake yashe a kasa yana bacci. Banɗakin waje takai bedsheets ɗin ta dawo ta daki kafaɗarshi iya karfinta. Zabura yai sai kuma yasa dariya yace "Ahhh Manɗo kece? Zo ki nunamin naga abubuwan..."
Bakinshi ta toshe tace "Bilal so kake Jauro yaji me ka aikata? Nidai kam inaji wannan karan a dalilinka zamu tarkata mu bar gidan nan."
Sake kwanciya yake neman yi, tace "Bazaka tashi ba?"
"Inafa zai tashi tunda yaje yayi shaye-shayensa?" A rikice tana zaro idanuwa ta waigo ta kalli Jauro shikenan sun kaɗe in yaji.
Yake tayi tace "Kamar fa ba shaye-shaye bane dan shigowarshi ke nan ko ciki bai shiga ba."
Kai ya girgiza ya karaso tare da ɗagoshi ya girgizashi yace "Bilal tashi kai wai bazakawa kanka faɗa ba?"
Ido yaɗan buɗe kaɗan tare da kwashewa da dariya yana nuna Salame yace "Umma kinsan me? Mafarki nai......"
Katseshi tai cikin ganzari tare da yin kara tace "Jauro kuguna ya rike."
Kallanta yai ya ja Bilal ciki yana cewa "Tunda kika dawo daga bikin nan muke shan mita akan ciwon jiki, ke kenan daga ciwon baya, sai na kafa sai na kugu. Bayan ba wanda ya saki zuwa."
Ajiyar zuciya ta shiga yi akai-akai, itakam ya zatai? Nan ta dawo ciki tana jin Jauro na ƙiran Munɗo. Tana yaƙe tana cewa "Wanka take bari na haɗa mata abinci ko?"
Da ido ya bita cike da mamakin ta dan tunda ta fara makaranta ko tasowa batayi balle ta damu da abinda zataci.
Munɗo kam da ƙyar ta fito, kayan makaranta tasa sai dai kyarmar zazzabi da jikinta yake yasa ta kasa komai, dakyar ta fito ta nufi ɗan ɗakin da take kwana ta luluba da bargo, wani sabon zazzabi mai zafi ya sake ya rufeta.
Salame dake kitchen tana dafa mata indomie harda kwai biyu akai, shi kuma Jauro ya shiga ya shirya.
Fitowa tai tana murmushi tace "Munɗo fito kici abinci kinji, kar kawayen naki suyi ta jiranki ko?"
Shiru taji hakan yasa ta shiga ɗakin Raheena ganin batanan yasa ta dawo ɗakin Munɗon. Ganinta a kwance  ta karasa tana cewa "Munɗo jikin ne? Ko kasanki ke ciwo?"
Bata yi magana ba sai ido da ta ɗan runtse, ɗagota tayi,  taji jikinta ya ɗaure da zafi, sakinta tayi hankali tashe, tana kokarin fitowa Jauro na shigowa falan, kallanta yai yace "Munɗo ta shirya?"
"Jauro yarinyar nan zazzabi take banaji zata makaranta."
Tsaki yaja yace "Ai nasan kedai bakin ciki bazai barki ki kyaleta tayi karatu ba, ki kyale yarinya kije kiji da ajiye 'yarki budurwa a gida ko kunya kina uwa 'yarki na gantalin kwana a titi."
Yau dai kam bazata kulashi ba, tana gani ya shiga ciki, sai dai ganin yanda take kuka ga jikinta dayai xafi sosai yasa hankalinshi tashi sosai.
Da kanshi ya kawo mata abincin, dakyar taci loma biyu na indomie lallai Salame yau mutunci takeji abinda yazo masa a rai kenan ganin indomie har dasu kwai.
"Salame dan Allah ki kula da ita sannan ki barta ba sai taje ba yau, ni zan faɗawa mai gadinsu." Yana kai nan yaci abinci sannan ya fita. Cike da tausayin Munɗo yana ganin rashin Baffanta ne ya sata zazzabi.
*********
Jauro sai da ya biya ya sanarwa mai gadin su kana ya wuce. 
*******************
Yau Araab ne zai sauke su Ikram a makaranta, driver ɗinsu ya kira akan matarshi batada lafiya, ga Farouq da bacci indai kaganshi da safe to tabbas Araab ne ko Ummy wani yasa a tasoshi  baccin sa sai yakai sha biyu na rana, Araab tunda Ummy ta faɗa masa yake tunanin yanda zaisa wannan yarinyar a motarshi, ya tabbatar sai ta cika masa da wari wata kuchaka yake ganin ta, kwana biyun nan zama dasu Ikram
yaga kamar ta fara tsafta duk da ba dogon kallo yake mata ba,
Bayan motar sa ya saka wani k’aramin k’yalli wanda ya karb’a wurin ma’aikatan gidan na goge mota ne, anan zai ce ta zauna, ya d’auko turare wurin ma’ajiyar a motar, Araab ko’ina baya rabuwa da turare saboda yadda yake so, duk wanda ya san shi yasan shi da turare yaɗan fesa, su Ikram ne suka fito suna bin gate da kallo, Ilham cike da mamaki tace "Munɗo bata karaso ba? Ga Yaya baya son jira."
Mai gadi suka hango yana nufosu, yana karasowa yace "Kawun yarinyar can Munɗo yazo yace batada lafiya."
A tare sukace "Meya sameta?"
Yace "Bansani ba wallahi ya tsaya ne ya sanar kafin ya wuce."
Kallan juna sukai jiki a sanyaye suka karasa mota, Ilham tace "Yaya dan Allah fara ajiyemu cikin sauri mu duba Munɗo batada lafiya."
Shiru yai wai dama haka ma sunanta yake? Shi sam bai ma taɓa maida hankali kan sunan ba, wani irin duna ne haka?
Ikram ce tayi saurin cewa "Yaya please wlh bazamu dade ba minti biyu kacal."
Glasses ɗinsa yasa yace "Dan rashin lafiya ne amma kuka wuce 2minute sai dai ku zauna a gidansu."
Kofar gidan suka nunamai yai parking tare da ɗaukan wayarsa yana duba abu.
Salame na waje tana faman wanke bedsheets dan da wani ya gani gwara ita tai aikin da kanta, ganin yara 'yan gayu sun shigo ne yasa mamaki ya kamata ta fara binsu da ido tana amsa gaisuwar da sukai cikin nutsuwa. Kayan makarantar su ne yasa ta gane ko su waye.
Cikin siririyar murya Ilham tace "Umma dan Allah jikin Munɗo zamu gani mu wuce."
Sam ta manta inda Munɗo take tace "Kushiga tana ciki."
Takalmansu suka cire suka shiga suna sallama, jin muryarsu yasa Munɗo sake share kwallarta, ta ɗan matso jikin kofar kaɗan tace "Ina nan Ilham."
Waigowa sukai cike da mamaki suke kallanta a ɗan tsukukun gun, basu nuna mata ba suka karasa Ikram na cewa "Me ya sameki?" Suka karasa tare da taɓa jikinta.
Hankalinsu ya tashi ganin ɗakin da take ciki ga zazzabi sosai a jikinta.
Jin kamar abu ya zubo yasa tace "Bari naje bayan gida." Tai maganar tana ɗan yin huci kaɗan saboda zafin zazzabi ga idanunta harsun kumbura saboda kuka.
Tana mikewa ta koma ta zauna da sauri tare da sake sa kuka.
Ikram cike da mamaki tace "Period kika fara?"
Kallan ta tayi a tsorace badai tasan abinda Biliya ya mata ba?
Ilham ce ta amshe "Munɗo meyasa bakisa pad ba? Ko yanzu yazo?"
Jikinta ta kankame tace "Allah ba a san raina bane."
Ikram tana dariya tace "To shi ai duk mace tanayi in dai ta girma ba sai a san ranka ba. Kinada pad?"
Salame da ta shigo taji kalamansu tai galala, batasan sanda ta leko tace "Jinin al'ada kike?"
Kanta ta saukar kasa tace "Bansan na menene ba Umma."
Takaici ya rufeta duk tsoratar da tayi da aikin da ta turka na wanki ace wai jinin al'ada ne? Fitowa tai tana masifa kasa-kasa. 
Ikram tace "Gashi bandashi wlh yanzu ya zakiyi?"
"Ko na roki Yaya ya kaini shago na siyo na dawo? Zamuyi late dai in bamuyi wasa ba." Ilham tai maganar tana kallan Munɗo wacce ta sake kwanciya, dan zazzabin sake hawa mata yake ga ciwon kai.
Fitowa Ilham tai ya kalleta yace "Ikram fa?"
Cike da shakkarsa tace "Yaya dan Allah ka kaini shago na siyo abu na kawo mata sai mu wuce."
"Kina san cemin yanzu bama fitowa kikai na ajiyeku ba? Ce muku akai banida abinyi ko kuwa wasa nake daku?"
"Yaya batada lafiya wallahi zazzabi take sosai dan Allah." 
"In" abinda yace kenan ta shiga da sauri, chemist ya tsaya tare da bata 2k, ba tare da yai magana ba.
Da sauri ta fito ta sai pad biyu da maganin zazzabi sannan ta dawo ya maidata, cikin sauri Ikram ta nuna mata yanda zata yiAllah ma ya taimaka Ummy bata dade da sawa aka sai mata panties ba dan randa taje sa kaya a gidan su Ilham suka ganta da wani naɗi na kamfai shine suke fada mata ta siyo mata data fita.
Suna dawowa Araab ya ja yana jinsu a mota sunata mita akan inda take kwana wai ba window shi dai ba wananan gabanshi ba, Ya ajiye su sunyi late sai dai saninshi yasa ba'a musu komai ba.
Mundo ta kasa cin abinci kwata kwata, Sai maganin da Ikram ta kawo mata tasha, Salame bata dawo ta sake duba mata tunda ta gane Bilal bai farmata ba, hidimar gabanta ta cigaba.
*******************
Akwatuna ne set set jere gaban Ummy ta kalli Farouq tace "Duba ka gani me kuma muke bukata?"
Saman goshinsa ya shafa yace "Ummy ke kaɗai dai kike hidimar bikin nan dukanmu babu wanda yake so, anya kina ganin hakan ne ya dace?"
"Farouq meyasa bakwa fahimtata? In ajali yazo min ya zakuyi? Haka zaku zauna ba dangin mahaifinku?"
"Ummy kin damu da dangin mahaifi bayan su basu damu da mu ba."
Sallamarsu Ikram ce yasa shi yin shiru, sai da suka gaida Ummy da gida sannan suka gaida Ya Farouq "Yau kuma ina kawar taku?"
"Batada lafiya zazzabi takeyi." Ikram ta faɗa ai bata jira sunyi magana ba tace "Ummy mutanen gidansu basuda kirki wallahi, kinga ɗakin da take? Allah kamar ɗakin mage."
"Wannan fa Allah store ne na tabbatar baki ganshi kusa da kitchen fah?"
Ummy jikinta ne yai sanyi tare da sake tausayin yarinyar sai dai a fili tace "Ku kuma iyayen sa ido ba? Tasha magani?"
"Eh munsai mata." 
Tana murmushi tace "Allah ya bata lafiya ku kuma ya baku lada."
"Ameen Ummyn mu."
Tashi sukai suka fito ta kalli Farouq tace "Yanzu ka sa kayan a bayan mota ka kai, kadaiji yaje bayasan mu jamai abin kunya da cewa zamu kai lefe."
Fuska ya haɗe yace "In haka ne sai suzo su amsa da kansu."
"In sake magana kenan?" Haka ya mike zuciyarshi duk ba dadi ya sa akwatinan a bayan mota wayar Araab ya kira ya sanar dashi.
Zuciyarsa ta sake tafasa akan iskancin nan, sai dai ya xaiyi baya iya take umarnin Ummy.
Ko minti biyu da isar Farouq sai ga wayar Abba, tana ɗauka yace "Menene bazaki bari sai dare ki aikoshi ba? Yanzu me abin nan ya dada bayan mutane sunga sanda ake shigo da akwatin? Kedai sai kin kaskantamu hankalinki xai kwanta ko?"
Ummy jiki a sanyaye tace "Kayi hakuri Yaya ba dalilina ke....." kashe wayar yai ya kalli Farouq wanda yake tsaye yana sake cika yana batsewa.
"Wai ku gaba ɗaya haka kuke ba tarbiyya? Dan iskanci daka dawo kazo ka gaisheni?"
Yawun bakinsa ya haɗiya yana sake dannar zuciyarsa kawai sai gani sukai ya fara jan akwatina.
Mumy ta mike tace "Farouq me kakeyi?"
"Maida su gida zan tunda ba kwa bukata, sannan tunda Meenal ke san auran ai bata bukatar lefe."
Mumy ta sake rikewa tace "Ya isa me yasa ku bakwa jin magana ne?"
Fita yai daga gidan yana cewa "Ummy wallahi na rasa me yasa ta damu da waɗannan mutane  da basa daraja ta.
****
Danejo sai da ta tabbatar dare ya ratsa ta kwashe kaf gwalagwalan mundo, ta fito ta nufi ɓangaren bukkar Munɗo ta haka ramen da Maccido ya faɗa mata farar takardace a manne ta zaro, bata damu ta buɗe ba saboda burinta ta gudu ba tare da sun sani ba.
"Waye nan?" Ta juyi muryar Ardo, da sauri ta fita ta baya ta fara gudu-gudu, sauri-sauri.
Ardo sintiri yake yana kallon ɗakin Danejo wai da gaske batazo ta bashi hakuri ba?
Kwafa yayi ya koma ya zauna akan tabarmarsa daga nan bacci ya ɗaukeshi, bai farka ba sai dayaji ance "Waye nan."
 Fitila ya haska ya mike yana cewa "Tanimu menene?"
Yace "Motai naji amma inaji ko gafiya ce."
Da sauri Ardo ya mike ya sa takalmi yana haska fitila, ɗakin Danejo yai kai tsaye, ba ita ba labarinta, lallai matar nan hakan ya sake tabbatar mishi da saninta Mundo ta bar rugar nan.
A fusace yace "Tanimu dubomin matarnan, inaji guduwa tai."
Tanimu kani ne ga Ardo yana kallanshi yace "Yaya ba ka saketa ba? Ka barta taje inda taga dama in ta zauna anan ma me zata mana?
Ranshi ne ya ɓaci to amma me zaice? Haka kawai yanda ta nunamai halin ko in kula yasa ransa ke kara ɓaci.
*****
A ɓangaren Munɗo kuwa gaba ɗaya ta canza, daga makaranta sai ɗaki, ko zama gidansu Ilham ta daina sosai, magana ta daina yi sosai in ba da dalili ba, Jauro ya tambayeta harya gaji.
Bilal kuwa tundaga ranar bata sake bari sun haɗu ba tana jin motsinsa take shigewa ɗaki.
Ganin Jauro ya damu dasan jin abinda ke damunta yasa Salame tace "Ina ganin rashin babanta ne me zai hana mu sa lokacin auransu da Bilal sai ka kai musu babban labari?"
Jauro ya kalleta yace "Wai ni ta ina zamu iya haɗa yaran can da Munɗo?"
"Nikam gani nake ita kaɗai zata iya shiryar mana dashi kasan tasiri mace akan namiji, balle suna matsayin ma’aurata, kuma kaga yanayin sa dole yana bukatar mace mai hakuri."
Shiru yayi sai dai zuciyarsa ta fara gamsuwa da hakan.
******
Hmmm su Meenal fa ba dama, gyaran jiki aketasha ko waje ta daina fita har da ajiye karatu wai sai bayan aure  zata cigaba dan so take taba mijinta lokacinta gaba ɗaya.
Bayan gyaran jiki har mayukan bleaching ta haɗa nan danan ta canza, kawayenta kuwa kowa sai da ta sanar dashi zancen bikinta da Araab.
Yau tun safe ta tashi ta shiga kitchen da kanta tai girki, dole taje ta taradda Araab dan tana missing dinshi kuma tanaso ta kaimai katin aure datasa aka bugo da ndinner.
**
Gayu sosai taci ta shigo motar Abba dan key dinsa ta ɗauka ma yana bacci, bataji zata ɓari rana ta taɓa gyaran jikin nan. Tab yau Araab in ya ganta hankalinsa zai tashi. 
Munɗo tana tsaye inda Araab ya umarceta ta dinga tsayawa tana jiran 'yan biyu su fito, wasa kawai take da yatsun hannunta.
Kai ya girgiza bayan ya zauna akan dinning ya zaro wayarsa yana dubawa yana cin chips a natse.
Tunda yaji sallamar Meenal ya sake ɗaure fuska, Munɗo kam daga ta haɗa ido dashi sai ta sake makalewa jikin kujera, ganin Meenal ta shigo yasa ta kauda kai dan bata manta da marin da ta mata ba.
Ta karaso tana yanga ta ajiyemai jakar tare da neman matsar da abincin gabanshi, wani mugun kallo ya mata wanda yasata maidawa, ta sake mikamai jakar abincin da ke hannunta cikin maganar tausayi tace "Yaya dan Allah ka amsa, tun safe na tashi na maka girki har ciwo naji ina sauri karka fita ban taradda kai ba." Bai tanka mata ba har yanzu sako yake karantawa a cikin wayarsa. Munɗo dake gefe tana jiran su Ikram su fito su wuce school, ta kauda fuskarta gefe a ranta tace "Wannan wannan da alama sune irin su Mugarbo yake ko musambo da muke kallo a film." Ido ta zaro ganin ya kalli inda take da sauri ta matsa kamar zata shige cikin bango. Tana hangoshi ta kasa ya sa tissue ya amshi jakar "Ke Manda." Yawun bakinta ta haɗiya dan tsoro yake bata, dakyar ta mike yace "Kinci abinci?"  Cike da tsoro tace "Sai na koma." Mika mata yai yace "Amsa kije kici." Ido ta zaro wani kallo daya mata ne yasa ta kasa musawa ta amsa tare da komawa inda yace ta dinga tsayawa in tazo gidan. Meenal ta nufi inda Munɗo take tana huci, ido ta zaro cike da tsoro tace "Aradun Allah shiya bani....."

Cikin zafin rai ta fisge basket na abincin tamkar zata had’a da hannun Munɗo wacce ta saki cikin sauri tana ja baya, tana gudun ta sake marinta kamar ranar. Ta juya tana duban Araab wanda ke k’ok’arin miƙewa ya bar dining area ɗin. "Haba Yaya Araab na dage na maka girki dan cin fuska shine zaka ba wannan kucakar ba ma su Ilham ba?" Kafaɗa ya ɗaga irin ko oho yayi gaba abun sa, Meenal tamkar zata fashe da kuka tsabar haushi, Munɗo na ganin ya bar wurin itama ta nufi wurinsu Ikram dan dama tana san shiga shi take tsoro, sun gama shirin makaranta kenan suka sauka gaba ɗaya, Munɗo ganin babu Meenal a falon yasa a ranta tace “Dama kin haƙura dashi, mutum ba fara'a? Ba maganar kirki? Hmm zaki sha wahala ne tabb nikam da na aure sa gara na mutu banyi aure ba." Tayi saurin kama bakinta da cewa kanta “Wa ma zai aura miki shi kema kinsan yafi k’arfin ki." Baki taɗan taɓe. Ikram ce ta katse mata tunani da cewa “Shiga mota mu tafi Munɗo kar muyi latti." Ta buɗe murfin mota ta shiga, direba yaja su.
**************************
Danejo tun barinta rugar ƙaramin k’auyen unguwar su ta nufa wanda anan ake samun motar kano, taci sa’a ta tarar ana lodi tana zuwa itace mutum ta k’arshe ta kwance haɓar zani ta biya, Ta shiga motar riƙe da kullin kayanta, ta ɗaga zuwa birnin dabo.
Bayan direba ya ajiyesu tasha, hankalinta ya tashi ganin mutane nata gilmawa, tofa nan ta rasa ina zata nufa. Haka ta fito tashar ta tsaya bakin titi tana tambayar Dan Allah ko akwai wanda yasan Jauro da yawa basa kulata ganin wautar ta, wasu ma kallan mahaukaciya suka fara mata, babban birni kamar kano taya take tsammani a san shi? Tun tana jin ƙarfi har ta soma galabaita. Juyawa tayi ta koma cikin tashar, “Baiwar Allah." Ta tsinkayi muryar wata, Juyowa tayi ta dubeta, “Naga tun ɗazu kike bulayi anan baki san ina zaki ba ne?" Kai ta ɗaga a gajiye tace “Eh wallahi ban sani ba." 
"Daga ina kike ko kin ɓata ne?” 
"A’ah daga rugar jijji nake nazo neman ɗan uwa na ne Jauro." 
"Hmmm! Kano babban gari ce gaskiya, ba zaki iya samun sa cikin sauk’i ba, amma zan taimake ki idan kina so na kai ki wani gida aiki ki kwana gobe sai ki koma inda kika fito dan gaskiya nan ɓata zakiyi."
Da sauri Danejo tace "Anan zan zauna harsai na samo inda yake, banida kowa sai shi ki taimaka min."
Shiru ta ɗanyi kafin tace "To can dai aikatau akeyi sana’a ta kai mutane gun aiki, sai dai muje dake in sun amince an ɗaukeki, to kin ga in kikai sa'a kina can a hankali kina neman dan’ uwan naki."
Danejo cike da jin dadi tace "Miyetti”
"Ba komai muje, muje inda nake ni ke ki fara dan zama."
Danejo ta bita a baya, tana jinjina kai, nan matar ta tarar musu napep suka shiga.
**********************
“Ke lafiya kika shigo kamar an jefo ki?" Mahaifiyar Meenal ta faɗa tana dubanta wacce ta shigo cikin tsanananin ɓa cin rai, ta wurgar da basket ɗin gefe tana kumbura fuska, “Na tabbatar wani wulak’ancin ya miki, ba ke kika ce kinji kin gani ba ai gaki gashi yanzu ya fara indai zuri’ar Fatima ne."
Alhaji Hussain ne ya shigo falon da tambayar “Meke faruwa?” Ta taɓe baki tace “Gidan taje ni dama tunda najita ta tashi da safe tana girki nasan abinda zatai, gashinan taje sun mata wulak’anci da rashin mutuncin da suka saba." Alhaji Hussain cikin fushi ya zaro waya yace “Bari na kirata wallahi basu isa suna wulak’anta mun ƴa ba."
Meenal tayi saurin cewa “A’ah Dan Allah Abba wallahi ba abunda suka mun, ni Ummy ma ko gani na batai ba shima Ya Araab ɗin haka."
"Gafara can wacce bata san ciwon kanta ba." Ya cigaba da kira, bugu biyu Ummy ta d’auka bai jira sun gaisa ba ya fara masifa “Kinfi kowa sanin ƴa ta ba abun wulaƙanta wa ba ce, taimako ne zamu muku ta auri ɗan ku sanin ba wanda zai yarda ya aura ma yar’sa ƊAN MACE, to wallahi bazan d’auka ba, ku kiyayeni, daga ke harshi." Ya dak’ile wayar, Ummy dogon numfashi taja tace “Me kuma Araab ya mata, shi sam baya gudun magana." sai kuma tayi jim tana tunanin anya batayi kuskure ba na had’in auren nan kada garin gyara zumunci a lalata shi, tasan halin Araab sarai baya d’aukar wargi, ga Meenal da sakarci da sangartakuma Alhaji Hussain ba zai d’auka Araab ya mata wani abu ba ko da faɗa ne da alama. Goshi ta ɗan dafa, “La haula wala quwwata illah billah." Ta furta da fatan Allah ya kawo sauk’in ko meye.
********************
Munɗo ta k’ware a makaranta bata wasa da karatu ko kaɗan, Malaman har sun fara tunanin canza mata aji ganin tayi girma ga kuma saurin d’aukar abu, hakan yasa class teacher ɗin su tayi magana da principal aka kaita primary 5 da tabbacin cewa zata iya, Munɗo ranar baki har kunne ganin an cireta cikin yara sosai, sai dai zatayi kewar Noor wacce sun saba sosai. Shiru-shirun da ta zama sai ya k’ara mata hankali dan ta rage yawan shirme, hidimar gabanta kaɗai take, Su ilham kaɗai take ɗan sakewa dasu tayi hira.
*************************
Kallon gate na gidan tayi ta sake kallo, ta jinjina kai tana duban matar tace “Baiwar Allah amma nan gidan shugaban ƙasa da ake cewa ne ko?" Murmushi tayi tace “Ba gidan shugaban ƙasa bane amma mutanen ciki na daga cikin hamshak’an masu kuɗin k’asar nan wanda dukiya, sarauta da mulki ya ratsa jinin su, kud’i ba komai bane a wurin su, suna da k’arfin iko a k’asar nan suna cikin wanda ake damawa dasu." Danejo ido ta zaro tace “Kuma kika kawo ni nan? Nidai ba tsoka ce dani ba abin arziki zasu samu dani ba."
Dariya matar tai tace"Aikatau zaki musu ba wani abu ba, hasalima ɓangaren yan’ aiki daban, iyakacin ku kitchen ko falon masu gida ba zaku shiga ba, sai dai kuma sashen ku akwai komai na more rayuwa kamar gidan masu rufin asiri, sai a dinga biyanki, dan nike kawo musu 'yan aiki dama."
Danejo tace “Toh! A bani gun zama kuma aban kuɗi? Anya?" Itadai dan ba yanda zatai ne amma ƙasan zuciyarta fal yake da tsoro.
Securities na gidan sun san ta saboda itace mai kawo musu yan’ aiki, Ba ja suka bud’e musu k’ofa ta gaisa dasu suka shiga ciki, Danejo ido ta zaro tana kallon girman gidan wanda take ganin ya kai girman rugar su baki d’aya. K’irjinta ya tsananta duka ta fara jin tsoro ko wurin yanke kai aka kawo ta dama suna jiran labari a birni ana yankewa mutane kai ayi tsafi, to itakam tabass nan aka kawota. Wata ƙaramar ƙofa taga sun bi ya kai su wani madaidaicin falo, Yan’ mata ne uku sanye da uniform wnada ke nuna ma’aikata ne, “Ina Uwaliya(itace shugabar su mai kula da yan’aiki, wurinta ake kawo yan’ aiki)”
" Tana ciki” Cewar ɗaya daga ciki, “Kice mata nazo” Ta miƙe ta shiga ciki kiranta.
Babbar macece wacce zata kai kimanin shekaru hamsin, ta fito cikin shigar kamala, suka gaisa da matar wacce Danejo taji an kira da Hansatu, “Dama mai aiki na kawo kamar yadda kika ce kuna buk’atar babbar mace." Danejo ta kalla sosai wacce jikin fulani ya ɓoye tsufanta kuma dama ba wani girman maccido tayi ba shekara sha hud’u ta bashi.
"Tayi sosai." Hansatu tace “Madallah sai kuɗin aikin ta, dubu ashirin a wata." Danejo dai sai take ganin sunyi yawa a zaton ta ba zai wuce dubu uku ba ma amma tayi shiru, Uwaliya tace “Kinsan kuɗi ba matsala bane indai zatayi aikin da ake so." Hansatu ta jinjina kai, Sai da taci ta k’oshi kana ta tafi bayan ta sanar da Danejo zata riƙa kawo mata ziyari. Masauki mai kyau aka ba Danejo ita kaɗai ɗakin ta mai wadatacciyar katifa wacce aka ma shimfiɗa, “Ikon Allah yau nice a wani gida wanda ban san su ba, ban had’a jini ko wata alak’a dasu ba, Allah yasa zamana anan ya zama alkhairi."
Ƙaramar drawer da ta gani mai kwaɗo wacce akayi a ɗakin kowacce mai aiki gudun sata ta jawo ta saka gwalagwalan Munɗo da takardar da ta haƙo ta rufe.
******
Salame na zaune ɗaki a ranta tana lissafin abubuwan mo re rayuwa da zatayi idan dukiyar Munɗo ta dawo hannun ta, dan har ga Allah tun dataje bikin nan ta raina ajinta, da arzikinta, wasu manyan kawayen iyayen amarya da sukazo suka dinga ɓarin kudi? Ga jere na gani na faɗa. 
Bilal ne ya shigo ba ko sallama, ɗan zabura tayi ta kalli ƙofa, Cikin faɗa tace “Kai dalla sai ka fad’uwa mutane kai tsaye cikin ɗaki ni har ka bani tsoro."
Dariya yayi yace “Haba Hajiya Umma tsoro kuma kamar ba babba ba." Tsaki taja na takaicin shirmensa. Gefen ta ya zauna yace “Ni dai azo ayi aurenmu da yarinyar nan."
Kallon sa tayi tsaf tace “Ka barni da damuwar abinda ka aikata kwanaki kasan uban wahalar dana sha saboda kai?"
"Ni kuma? Yaushe kenan?"
Tsaki tai ganin ba amfanin dawowa da maganar tace "Hala rashin kuɗi ne ya ciyo ka, ko tsabar jarabar ka ce akan mata da ka ke neman ɗaura ƙahon zuk’ar ka akanta?"
Dariya ya kwashe da ita yace “Ai yarinyar ce gaskiya tana da abubuwa so nake kawai naɗan....."
Mugun harara Salame ta watsa masa tana katse shi da tacewa "Ahir ɗin ka wallahi, aurenta zakayi dan mu mallaki dukiyarta ba wai ka more ta ba, ko kayi auren ban yarda ka taɓata  ba, kai baka tunanin tayi ciki kuma kasan matuk’ar tayi zama da ita daram, gara mu barta daga ita sai ita."
Shiru yayi ba dan ya gamsu ba, dan shi kam ko sau ɗaya ne sai ya more ta, yadda jikinta ke da kyau dole ya more rabon shi gashi dama bai taɓa gwada budurwa ba dan haka wannan gun nashi ne. “Sati mai zuwa in dai na shawo kan Mahaifinku za’a d’aura muku aure, auran gida ba wani ja za'ai ba dan bashine a gaban mu ba."
Baki ya washe ya shafi sumar kansa ta baya yace “Nagode Hajiya Umma ta." Ya mik’e ya tafi.
***********************
“Munafunci dodo ne kuma tabbas ya kan ci mai shi wallahi." Hajiya Laylya ke faɗa a ƙufule. Budurwar yarinyata Batul tace “Ai dama nasan wallahi sai sunyi k’ulla k’ulla sun haɗa shi da Meenal”. Hajiya Layla tace “Ai da izinin Allah sai ya wulak’anta ta ya koro ta." Batul ta jinnina kai tace “In Shaa Allah, ni ba zani bikin ba, dama banyi anko ba."
"Ai ko ni nan uwarki ba zuwa zanyi ba suje can su k’arata da munafuncin su."
Taso haɗa ƴarta Batul dashi amma Yaya Husaini yai fur yace Allah ya rufa asiri hakan yasa Layla rashin nunawa Mahaifiyar Yussy goyon baya dan ta tuna abinda ya faru, sai gashi Alhaji Hussain yasha gaba su ya bashi yar’ sa, wanda Hajiya Layla da Batul sukaji tamkar zuciyar su zata fashe suna fatan auren ya tarwatse tunda abin munafirci ne.
**********************
Meenal da Iyayenta shirin biki sosai suke. 
Yanda kasan ba shine ango ba babu abinda yakeyi komai daga iyayenta sai ita sai Ummy keyi.
Haka Ummy tasa aka gyara ɓangarenshi sosai jere ma cewa tai su barshi ta canza komai sabo.
Sai dai ko datace su barshi Alhaji Husaini cewa yai ai dama baiyi niyyar yin komai ba ai dama dolenta ne.
Ummy tasan in Araab yaji matsala za'a samu shiyasa ta umarci Farouq akan kar ya kuskura ya faɗamai.
To haka dai gashi yau za’ayi kamu a babban hall suka kama shima Araab suka sa ya biya, taso yaje yace sam ba zaije taron mata ba, haka ta hak’ura ba dan rai yaso ba, Ikram, Ilham da Munɗo d’inki iri d’aya aka musu da head. Mai kwalliya har gida tazo ta musu Ummy ta biya, Ikram da Ilham gaba d’aya kwalliyar Munɗo suke yabawa suna faɗin tayi kyau sosai kamar ba ita ba.
Kyawunta ya sake fitowa sosai kayan suka zauna d’ass a jikin su, suka ari wayar Ummy suna ta hotona.
Farouq ne ya shigo gaishe da Ummy, Ilham tace “Yawwa Yaya Farouq Dan Allah kayi mana hoto a wayar ka." Dariya yayi yace “Inyee yan’ matan Ummy, wata k’awar kuma kuka yi?" Ya faɗa yana kallon Munɗo dan sam bai ganeta ba, Ilham tasa dariya tace “Laa Munɗo ce fah." Kallonta ya sake yi dan tabbatarwa tabbas itace ashe rashin gyara ne ya mayar da ita kuchaka. Hotonan ya musu wanda sukayi kyau sosai ya saka su status, Yace “suzo ma shi zai kai su wanann kyau da sukayi."
A mota suna ta hira, Munɗo dai bata saka baki ba har ya kawo su event hall ɗin, Ikram har zasu sauka tace “Yaya Farouq pls kud’in liƙi." Ke baki san ba kyau liƙi ba, ranar lahira coins ake mayar dasu ka tsinto a wuta."
Ido ta zaro tace “Daga yau na daina." Ilham tace “Nima” Munɗo kam dama bata taɓa ba, a rugar su ko biki ake ba’a barinta zuwa ko na gidansu ne kuwa, wai kar ta lamushe musu yara.
********************
Bayan ya gama sending email na wani aiki, System ɗin ya matsar gefe ya jawo wayar sa. Ya soma dubawa yana kallon status kan na Farouq ya tsaya ganin twins. Murmushi yayi ganin yadda sukayi kyau ga dariya kan fuskar su ba abunda yake so a rayuwar sa irin yaga mahaifiyar sa da k’annen sa na cikin farin ciki. Hoton gaba su uku ne, “Yan’ biyu da kwashe kwashe wa suka samo kuma?" Ya faɗa yana kallon hoton, ya wuce a ransa ya ƙudura idan ya koma gidansu zai tambaya wacce ce dan baya so suna kwashe kwashen k’awaye daga haka tarbiyar ke lalacewa.
***************
Munɗo tunda suka shiga hall ɗin ta samu wuri ta zauna bata sake tashi ba, Yan’ biyu ke ta faman kai kawo a wurin, Meenal ma sai rawar kai take kamar ba amarya ba, ta tik’i rawa kamar jikinta zai karye, K’awayenta na mata b’arin kud’i, dama duk ƴan ƙarya ne.
******************
Salame yau girki na musamman ta ma Jauro hadda lemon kwalba ta siyo masa. Shi kansa yayi mamakin tarbar, sai da yaci ya natsa ta nisa tace “Yaron nan fah ya sameni kan yana son Munɗo da aure." Kallonta yayi yana gano dalilin yi masa mutunci yau kenan. Yace “Yana so ko dai kike so?" 
"Haba Jauro meyasa wai kake haka? bara na kira sa kaji da kanka to."
"Bilal” ta soma ƙwala masa kira, yana ɗaki kwance yaji kiran ya taso, “Yane? Bacci nake ji."
"Kana wannan shashancin kake son aure?"Cewar Jauro, Saurin duk’awa yayi Salame ta kiftamai ido nan yace “Wallahi zan daina indai zaku aura mun Munɗo."Jauro jim yayi yana duban sa, maganar Salame gaskiya  ce da tace zai shiryu idan an masa aure ya ayyana haka a ransa, “Kana son Munɗo kenan?” Jauro ya tambaya, “Eh wallahi ina son ta." To matuk’ar kana son aurenta dole ka gyara halayyar ka, dan ba za’a aura maka yarinya kana shashanci ba”. “Na tuba na daina." Ya faɗa yana ɗaga hannu, “Shikenan je ka zamuyi magana da mahaifiyar ka."
"Godiya nake." Ya faɗa ya tashi ya koma ɗaki.
“To meka ce kai? Ka dai gani" Salame ta tambaya cike da fatan amincewar sa, “Na amince, Allah ya tabbatar da alkhairi tsakaninsu a koda yaushe burina yaran nan ya shiryu, sai dai in har Maccido ko Danejo wani yaki yarda to fa dukanmu dole mh hakura." Wani tsalle Salame tayi ta rungume sa, mamaki ta basa a ransa ya ayyana “Idan ma kina yi dan dukiyarta ne bazan tab’a bari ta dawo wurin ki ba." Salame ta sake sa tana ta washe baki alamun murna.

Sai wajen karfe sha biyu na dare suka dawo gida daga gun biki. Bakin gate ɗin gidan Farouq yai parking, Munɗo ta kalli Ilham tace "Gobe dai banaji zanje dinner ɗin nan, abinku ne na 'yan gayu zan zauna a gida, wannan ma zuwan nawa a gefe ya kare."
"Kema kinsan baki isa ba wlh ɗinkin mu ma da safe za'a amso mana ki shigo da wuri dan mu shirya."
Fitowa tayi tana cewa "Ya Farouq mun gode."
Tana hango Bilal a kofar gida taji gabanta ya faɗi kwanakin nan saboda shi sam bata son zaman gidan, har gwara Raheena dan dama sai tayi kwana biyu zuwa uku bata gidan gaba ɗaya, tun ta na kai dare Salame bata mata fad’a, har ya zama jikinta ta soma kwanan waje,(iyaye ya kamata mu kula da tarbiyar yaranmu, mu sani amana Allah ya bamu kuma sai ya tambayemu Yaya muka tarbiyantar dasu ranar gobe ƙiyama) Ikram harta fara bacci dan tun karfe huɗu na asuba idon su biyu.
Bilal ne ya zuba mata ido tabbas itace ba gizo idon sa ke masa ba. Ya sake binta da kallo daga sama har kasa, sam baisan yawun bakinsa sun taru ba ya haɗiyesu yana sake kallon ta.
"Munɗo bari na ɗauko miki takeaway ɗinki." Suka ji muryar Farouq yana fitowa daga motar
Bilal ya haɗe rai sosai ganin Farouq wani kishi da takaici suka baibayeshi.
Suna tsaye ya buɗe boot yana dubawa, yaji an dafo kafaɗarsa ta baya Farouq ya juyo cikin mamaki dan a iya saninshi ba wanda ya sani anan dazai dafashi haka.
A tare suka waiga,  tsoro ya sake kamata, dan dama tunda ta hangoshi take kokarin ɗauke kai ko zai gaji ya tafi.
Janye hannunsa yayi yace "Malam meye hakan?"
Hannu yasa ya hankada kafaɗarsa baya yace "Waye kai? Kuma wa ya baka damar ɗaukar ta a mota ba da izinina?"
Munɗo cikin sanyin murya tace "Ya Bilalu  kayi hakuri yayan......"
"Au  kareshi kike? Meye alakarku?" Ya maida kallon sa kan Farouq yace "Dakai nake? Meye alakar ka da mata ta?”
Farouq banza yayi tamkar bai ji sa ba, dan bai ga alamar hankali a tare dashi baz Ya miƙa mata takeaway tare da jakar sovernier yace "Sai da safe." Ya juya da zumar shiga mota, Bilal ya hasala yace " Bakaji ina ma magana bane?"
Farouq wani murmushi yayi dan a ganinsa ya wuce ajin tsayawa sa’insa da shi.
Bilal ya sake tsayawa a gabanshi ya daki bayan motar yace "Dan kana hawa wannan motar nan, sai kake ganin kanka ɗaya dani? Ko a ido na girmeka balle kamin maganar banza sannan dole ka sanar dani inda ka kai Munɗo."
Gaba ɗaya ta rasa yanda zatayi kusa dashi taje tace "Ya Bilalu dan Allah kayi hakuri yayan 'yan biyu ne."
"In ma 'yan goma ne bai dameni ba meye yake tsayawa kusa dake kuma ina tambayarshi inda ya kaiki yana raina mun wayau, to kai bari kaji wannan nan da  sati ɗaya aurena da ita, sai naga k’arshen iskancin ku, kun ga yarinya da abubuwa kuna son latse ta."
Cike da mamaki Farouq ke kallon sa yana ƙara shaida tabbas da motsi a kansa.
Bilal fuska a ɗaure ya juya kan Munɗo da cewa "Wuce ciki."
Munɗo ta kasa gane abinda kunnenta suka jiye mata, Farouq kallon mamaki yake masa, wanda ya nunashi da yatsa tare da juyawa yabi bayan Munɗo.
Suna shiga yasha gabanta yace "Ina yaje dake?"
Kanta na kasa tace "Gidan biki mukaje na yayansu."
"Kayan jikinki da kwalliyar nan waye ya miki?"
"Ummy ce ta biya aka mana har ɗinkin."
Shiru yayi yana girgiza kafa kafin ya matso kusa da ita yana magana cikin raɗa "Kin tabbatar ba wanda ya taɓaki? Ba wanda ya ɗan taɓa jikinki?"
Ido ta zaro tare da yin baya tace "Ya Bilalu kai ne ka....."
"Ni ai daban wani nake nufi"
Cike da tsoro take girgiza mai kanta. Ajiyar zuciya yai yace "Kwalliyar ta miki kyau dole na kaiki a miki kisa english wears naga yanda zaki fito."
Bata gane mai yake nufi ba balle tasan abinda zata ce mai itadai ciki kawai take san shiga.
Tana shiga kai tsaye bandaki ta nufa, ta wanke fuska tare da yin alwala ta gabatar da sallah.
Salame ta sake ɗaukan cinyar kaza ta kai bakinta tace "Malam abincin gidan biki dai sai sake kawatashi ake kaji dadi zakwai."
Kunun ayan ya kurɓa yace "Raheena wai haryau bata dawo ba? Yanzu Salame haka zamu ci gaba da barinta...."
Lashe hannu tai tace "Ta dawo fa gidan kawarta ta tsaya sai gobe zata dawo, wannan karan a sa'a ma taje biki dan tacemin ta dawo da sako mai tsoka."
Takaici ne ya kamashi yayi shiru, da sauri tace "Yanzu dai ba wannan ba goben za'a je Jiji maganar auren nasu kasan da zafi-zafi ake dukan ice, gashi suna hutun makaranta kaga kafin su koma an kammala."
Shiru yayi kafin yace "Zanje goben amma fa karki sa rai."
"A'a ai tare zamuje nima na gaida Maccido da jikinsa kaga Danejo ma zatafi jin dadi in mukaje tare." Ya kalle ta cike da zargi, kai ta kauda tana shafa saman hannunta tana cewa "Wannan kallon fah? Kai dai duk abinda nai sai ka zargeni, wani sa'in shiyasa ko zanyi abin kirki nake shakkar yi." Amma a ranta sai cewa tai idona idan abinda aka ɓoye dole in tattaro dukiyata.
******
Cikin baccinsa yaji ana sa mai hannu a kasan cinyoyinsa, murmushi yai ya fizgota yace "Wato bakida kunya ko?" Kanta tasa a saman wuyansa ta sumbata cike da kauna tace "Babe I love you...." ido ta buɗe a hankali, tana jan tsaki na ganin mafarki ne take, sai dai mafarkin ta ya kusa zama gaskiya, daga gobe ne koma menene zatayi shi a zahirance, rigingine tayi tana hango irin mugun soyayyar data tanadar musu.
****
Gidansu Ummy kamar ba biki ake ba iya su kaɗaine babu kowa, babu dangin Ummy ko d’aya balle na mahaifinsu wanda gaba d’aya sun tare gidan Alhaji Hussain babu wanda ya leƙo nan, Farouq yana shiga ya wuce ɗakin Ummy.
Tana zaune tana tasbihi ko da yaushe cikin ibada take ko aiki take bakinta na ambaton Allah wanda hakan yasa ko da yaushe take ganin haske a rayuwarta,
Zama yayi a k’asan carpet kusa da ita yace "Ummy wai meyasa bakije kamu ba? Sai maganganu suke."
Murmushi tai tace "To Farouq in sun yi ma zasu gaji su daina menene zai ɓatamin rai?" 
"Ummy yarinyar nan auranta za’ayi ne?" Cike da mamaki tace "Wace kenan?"
"Munɗo yanzu naje ajiyeta wani da take cewa Bilalu yace auranta zai yi wai nanda sati ɗaya."
Yanayin Ummy ne ya canza mamaki ya rufeta tace "Amma nan da sati kamar auran kaza? Dan dai ita kam banji tayi maganar ba, in har auran ne ai ko su Ilham zata faɗawa ko?"
Kai ya jinjina sannan yace "Ga guy ɗin ma da alama shaye-shaye yake dan yanayin maganarsa kaɗai zakasan da matsala." Shiru Ummy tayi jikinta na yin sanyi har ya tashi ya fita d’akin batace komai ba.
****
Washegari Salame da Jauro tun safe suka ɗau hanya karfe 6, yaso ya sanar da Munɗo amma ya fasa gudun kar tace sai taje, gashi baccin gajiya take.
(Hmm gida sam ba tarbiyya ba tunani, haka suka fita suka bar Munɗo a ɗan ɗakinta tana bacci, Bilal ma na bacci suka fita.)
Bacci take sosai dan jiya sunsha hidima sosai da gajiya, batasan ya akai ba jikinta yanzu yake nuna mata gajiya bayan da ko kadan aiki baya gajiyar da ita, wanda dare da rana cikin yin sa take.
Miƙa tayi tare da bubbuga kafaɗarta ta fito daga ɗakin tana cewa "Gidan shiru kamar ba kowa."
Mamaki ne ya kamata ganin Raheena a ɗaki tana bacci ko yaushe ta dawo? hakan yasa ta lallaba tai brush ta fito, har lokacin gidan shiru. Kitchen ta shiga dan Jauro ya nuna mata yanda ake dafa tea.
Tana dafawa taji hannu mutum a kugunta, cike da tsoro ta matsa wanda saura kaɗan ruwan zafin ya kware a jikinta. A take jikinta ya hau rawa, ya shafi gefen fuskarta yace "Munɗo ki saki jikinki kinji? Su Hajiya Umma sunje su tambayo auranmu."
Saurin ja baya tayi tana kallon sa da tsoro,idanunta na cikowa da k’walla,gira ya d’aga mata yana sake matso ta so yake ya ɗan taɓata sosai amma baisan abinda zaisa taki yarda ta aureshi hakan yasa ya juya ya fita.
Munɗo jiki ba k’wari ta kashe gas ɗin ta fito bataji zata iya shan shayin, hijab tasa kawai ta fito tana yawo a layin sai dataji zuciyarta taɗanyi sanyi sannan ta nufi gidan su Araab.
******
 Yau ne dinner,  Amarya uwar zumuɗi tun rana su ka kira mai makeup har gida wai ita tafi karfin taje gun kwalliya yanzu tana matar Araab, kawayenta su goma haka ta ce a musu zata biya gaba, akwai wani gidan shi a Hotoro GRA da Alhaji Husain yaso kwanakin baya yai aure yasa amaryarsa anan sai dai fir su Mumy suka tada bori itada Meenal harya hakura. 
Wannan kiran shine kira na goma da ta masa, bai d’auka ba idanu ya runtse tare da maida wayar ya kifata ya cigaba da aikinsa, sake kira tai gashi bayasan sa waya a silent gaba ɗaya saboda Ummy ta hanashi sai tace in wani kiran gaggawan ya tashi kuma wayarshi na silent fa?
Cike da ƙuna rai ya ɗauka, cikin salo da yanga tace "Babe."
Sake maimaita sunan yai cike da mamakin "Bay what?"
Ta kalli friends ɗinta da suka kama haɓa suna mamaki da kishin rayuwar da zata shiga.
Ta sake kashe murya tace "Yaushe zaka zo?"
"Ko ki buɗe murya ko na kashe wayata." Tasan halinshi sarai hakan yasa ta kallesu ta ɗan kifta musu ido tace "Sirri kunsan tsakanin ango da amarya bari na shiga ciki."
Ɗaki ta shiga da sauri ta wuce toilet ta kulle tace "Ya Araab."
Tsaki yai yace "Aiki nake just go to the point."
"Please yaushe zakazo mu wuce?"
Agoggo ya kalla yace "Eh zan fito ba jimawa na wuce gida, so bangane wucewar da zan ba."
Baki ta ɗan buɗe tace "Dinner ɗin ni kaɗai zani?"
"Then?" 
"Ya Araab dan Allah kayi hakuri wallahi Ummy tace a sa kujerarka. Sannan ɗinkina na gun Mumy dan Allah ka amso ka tahomin dashi."
Zai sake cewa bazaije ba ya tuna rokanshi da Ummy tai akan karya jawo abinda zai tada husuma da bikin nan. Lime dinshi ya kurɓa kawai yace "Okay!" Ya kashe wayar.
Saman goshinsa ya ɗan shafa sannan ya rufe system ɗin cikin kuna rai.
Tsalle tai cikin jin dadi tace "Yau ƙawayena zasu raina kansu in sunganta dashi."
**************
Gidansu Meenal ya wuce kai tsaye ya tsaya a waje yana tunanin yanda zaiyi a kawo mai kayan dan yanda gidan nan yake a cike tabbas ba abinda zai shiga dashi ciki.
Waya ya ɗauka ya mata text yace "Kice a aiko da kayan."
Da sauri ta kira Mumy ta sanar da ita yana waje a aika mai da kaya. Ɗauko kayan tai ta kalli Batul wacce ke zaune tana harhaɗe rai dan dakyar tazo gidan shima dan mamanta tace tazo taga dame-dame suka samu.
"Batul yi maza ki miƙawa Araab kayan nan yana waje."
Amsa tai ta fita waje tana kunkuni, "Ko kunya bakwaji ku yi kicin-kicin ku zuga Mamana ku zagaya ku canza magana."
 Glass tai knocking ya buɗe ta zura kayan ciki tace "Ya Araab sam bakada zumunci."
Kallon ta yayi alamar bai gane wacce ba,
Ido ta ɗan ware tace "Batul ce."
Kansa ya ɗauke yace “Ok” Yai yana kunna motar, bai tsaya jin wani abu ba yaja. Ya barta tsaye cikin takaici, haka ta juya ta koma ciki rai ba dadi.
Gida ya wuce, Farouq yake so yaba kayan ya kai mata, ta raina shi na cewa ya karbi kaya ya kai mata.
******
Ummy ta sa aka kira mata Munɗo bayan sunyi makeup, tace ta rufe kofar tazo ta zauna.
Shiru na wasu dikakai ya ratsa ɗakin, kafin Ummy cike natsuwa da kulawa tace "Da gaske aure za'a miki Mundo?”
A take hawaye suka zubo mata tamkar mai jiran abun kuka, nan ta girgiza kai.
Kuka take sosai wanda ya tada hankalin Ummy.
"Munɗo menene, ki sanar dani damuwar ki kinji”
Kai ta girgiza tana share kwallarta tace "ba komai Ummy."
Wani mugun tausayinta ya sake shigar Ummy ba tare da taji dalilin kukan ba amma tabbas tasan yarinyar na cikin damuwa, wanda a duk sanda ta ganta take tuna mata wasu lokuta na baya. Kallon Munɗo tayi yadda ta sunkuyar da kai ƙasa tana zubar da hawaye, ajiyar zuciya tai kafin tace "Amma auran kina so ne? Dan naji ko su Ilham basu sani ba ga mahaifinki kince bashida lafiya."
Da sauri ta girgiza kai tace "Ummy aradu bani son shi, sannan sai yayi ta......"
Kasa karasawa tai kawai ta fara matsa cikin tafin hannunta da karfi.
"Taɓaki yake?" 
Idanu ta ɗago ta ɗaga kai a hankali sannan ta maida shi kasa. Hankalin Ummy ne ya tashi cike da tsoro tace "Kuma shaye-shaye yake?" Nan ma ta ɗaga kai. Salati Ummy ta fara a ranta garin yaya Jauro yake neman lalata rayuwar marainiya? Dan yana yaron sa ? Bayan nan yace mata burinshi ya inganta rayuwarta?
Dan karta nuna mata damuwa tace "Kafin ku wuce leka in Kawunki na nan kice ina san magana dashi." Miƙewa tai tana cewa "Bansan ko sun dawo ba dan sanda na tashi daga ni sai Ya Bilalu da Raheena ne a gidan."  Ummy hankalinta ya sake tashi kenan barin yarinya suke dashi  kadai a gida?
Munɗo tashi tayi ta fito ta nufi gida dan in dai fasa auren za’ayi gara taje yanzu.
Leƙawa tayi ɗakin su tace Ikram “Kafin a gama miki kwalliyar bari naje na dawo." Ilham tace “Kiyi sauri Dan Allah Munɗo." Tace “Toh”
Tana ficewa cikin hanzari........
*****
Yana kokarin sauka daga mota ya hangota amma ita sam bata ganshi ba, sai faman sauri da take, “Tafiya kamar ba mace ba, sam ba natsuwa." Ya faɗa yana fitowa daga mota  yayi part ɗinshi, wanka ya fara yi yasa kaya wanda Ummy ta bashi jiya, shadda ce fara mai masifar tsada ko daga ido kasan tsadadda ce, aikin shaddar shima anyi wani salo kana gani kasan sai masu hannu da shuni. 
Araab ya fito a angon shi, hula yasa akan kwantaccen sumar gashin kansa, ya ɗaura designer agogon sa wanda ya dace da farar fatar hannun sa ya sake haska shi. Duk yana wanann shirin ne saboda farin cikin Ummy, ya fesa turarunkan sa masu k’amshi da tsada.
Wayarsa ya kalla wanda kiran Meenal yafi a irga, fitowa yai ya nufi cikin gida gun Ummy ya nuna mata yayi abinda ta umarceshi dashi sannan ya wuce.
Yakai hannunsa zai buɗe ƙofa yaji Farouq na cewa "Ummy Allah abinda mutanen nan suke ya ishemu haba dan Allah kinyi jere basu ko yi godiya ba sai ma ce miki sukai ai dama ke ya kamata kiyi dole sannan yanzu dan wulakanci kanwar mamanta ta kira waya tace wai zata turo list ɗin abubuwan da taga ba'a sa ba? Sannan wai ma basuji kunyar cewa a canza ɗakin Ya Araab ya dawo na Meenal ba? Shi ya koma can? Wai Ummy auren nan dole ne? Allah ni sai na faɗawa Ya Araab."
Hannunsa ya zare daga jikin kofar yasa a cikin aljihunsa, kawai ya juya yabar gun, ɗakinsa ya koma ya zauna bakin gado, ya ɗauki robar lime ɗinsa dake bedside drawer ya kafa kai bai ajiye ba sai da ya shanye duka.
(Ko tsamin baya ji)
Pen din hannunsa ya shiga jujjuya da yatsinsa biyu, zuciyar sa ta harzuka sosai wanda yake jin tamkar ya same su yace ya fasa auren, ba zai iya jure a wulak’anta masa mahaifiyarsa ko a nuna mata iyakar ta ba, zai iya d’aukar mataki akan ko waye.
 Ummy ta kalli Farouq tace "Ku zama masu hakuri da bin komai a hankali, daga anyi auren ba shikenan ba tunda ita tana son mijinta?"
Farouq takaici ya sake kamashi yace "Ummy Allah abin ya isa haka."
"Nikam ko zaka fara kai Ikram da Ilham sai ka dawo ka ɗau Munɗo lokacin ta shirya? Dan kar a samu matsala irinta jiya da sukai ta cewa ansan securities ɗin daga nan ne amma ba wanda yazo da wuri sannan wai abubuwa dayawa babu kuma ba wanda ke kusa da zasu tambaya."
Takaici ne ya sake rufeshi yace "Sai su suyi ko ba ‘yar su ke auran ba?"
Kallon sa tai hakan yasashi yin shiru tare da mikewa yace "In an gama mata ta shirya dan ina dawowa zan kaita."
Kai ta ɗaga ba wannan bane kaɗai dalilin da yasa takeso su bar gidan bataso Jauro yazo susan abinda ake ciki.
 Munɗo kam bata tarar da kowa a gidan ba, haka ta fito ta biyo hanya tana mamaki ko ina suka yaje? Sai kace a riga da kowa yake fita sanda yaso?  taga gidansu Ikram ba'a haka.
Tana shigowa shi kuma ya shiga mota kenan, kallon kayan Meenal yai dake gefen motarshi sam ya manta da d’azu ya shiga dasu, wanda ganin su ya tado masa b’acin rai, zuciyar sa na harzuk’a, tada motar yayi yaja ta da karfi.
Munɗo ganin mota ta taho da karfi yasa ta matsa da sauri gashi ba gurin ɓuya dan a farfajiyar gidan take tsakiya.
Sai dayazo kusa da ita ya tsaya, hakan yasa ta dubebice, nan ya buɗe glass ɗin mota ya cilla mata jakar kayan yace "Take it to Ummy." Ba tare da ya kalle ta ba,  ya sake fisgar mota da k’arfi, tabi bayan motar da kallo har lokacin gabanta faɗuwa yake. Yanayin yadda yayi maganar da sauri, da tsabar tsoron sa da take yasa sam bata ji me yace sosai ba, yaji kamar yace "Ummy kamar kuma take it Ummy itadai koma meye ta gane bata yai inji Ummy." Ɗaukan kayan tayi tace "Kayan da Ummy ta ɗinkamin ne to meya kaishi hannunshi?" Kai ta girgiza tace "Kila ko Ilham ce." 
Ciki ta shiga ta sanar da Ummy taje basa gidan sannan ta gode sosai da kayan data bata.
Ummy tace "Yi maza ki shirya Farouq yanzu zai dawo ya kaiki, Meemaglam tana ciki kije ta gyaraki kafin ya karaso."
Da sauri ta mike ta hau sama. Ganinsu Ilham basa nan yasa ta nutsu kwalliya ta gama mata sannan ta kalli kan gado inda taga lace na anko wanda su Ikram suka ajiye mata. Kallon Meeman tai tace "Oh kaya biyu gareni?" Tayi maganar tana ciro wanda Araab ya bata.
Meema cike da mamaki ta kalli haɗaɗɗe tsadadden ɗinkin tace "Gaskiya kisa wannan yafi haɗuwa, wai zabgi, yasha tsada kam daga gani."
Munɗo ta zura riga sai dai bata kamata ba wanda hakan ya sake yi mata dadi, Meema tace "Kai! Gaskiya kinyi kyau, sai kace kece amarya?"
Dariya tai ita kanta ta shiga jujjuya wa dan tabbas tasan tayi kyau sosai ba na wasa ba.
Ta fito falo wanda taci karo da Farouq baki ya saki yace "Munɗo wannan gayun fa? Ai sai a kasa ganeki."
Dariya tayi tare da rufe fuska, "Ina kika samo kaya kamar amarya?"
Cike da jin dadi tace "Ummy ce tace a ban."
Kai ya jinjina a ranshi yace Ummy na son yarinyar nan kayanta haryafi nasu Ilham.
Sun leka zasuwa Ummy sallama sukaga tana sallah yace "Muje na ajiyeki zan dawo na shirya kinsan mu na kusa da ango shiin mu daban yake."
Ta fito suka shiga mota, sai murmushi take tana jin lallai yau daban take.
🧐 Hmmmmmm🥱
*****
Meenal wannan kiran shine na kusan hamsin data mai,  hawaye ne suka fara neman zubo mata, me Araab yake nufi? Gashi har an taru babu kayanta ba labari, waya su Mumy suke ta mata akan ta zo saboda akwai baki da sukazo daga Abuja sunaso su wuce.
Haka ta sa aka ɗauko material data ɗinka wanda take planning zasuyi party bayan biki ta saka, tayi kyau sai dai bakin ciki da takaici yasa ko ganin kyan bata gani ba, dan wancan taci buri kuma yafi tsada da had’uwa, sai taji dama bata ce ya karb’o mata ba, tana ji kawayenta na gulmarta, ko magana ta daina yi duk yanda taso ta daure sai data kasa hawaye ne ya wanke fuskarta, sai da mai make-up ta gyara mata fuska tace "In kika cigaba gaskiya bazakiyi kyau ba, fuskar ki gaba d’aya lalacewa zatayi”.
Tanaji kawarta na cewa "Dama san maso wani ai k’oshin wahala."
Tunda ta shiga mota batace komai ba tsabar takaicin da take ciki wanda take jin tamkar ta d’aura a hannu a kai tayi ta zunduma ihu.
****
Kiran Ummy daya gani ne yasa ya ɗaga yana zaune a cikin office ɗinshi yana duba takardu.
"Araab kana ina?"
"Ummy ina gun aiki, bazan samu zuwa ba shiyasa na aiko miki da kayan Meenal."
"Kayan Meenal? Ta tambaya cike da mamaki tana sake duba ɗakin.
"Wa ka ba? Sannan yanzu Araab kayan da zatasa haryanzu ba'a kai mata ba?"
"Manɗo take ko Manda, ita dai naba ta baki."
Mikewa tai ta fito ko ina ta duba babu, tana hawa sama taga kayan Munɗo nan danan hankalinta ya tashi tace "Araab inaji fa yarinyar ta ɗauka bata kai ba tasa, tunda ga kayanta anan, ka tabbatar ka mata bayani?"
“Eh Ummy”
Ya faɗa yana raya wa ransa tabbas yarinyar bata da kai, ita hankalinta ba zai bata kayan basu dace da ita ba
 "Yi sauri ka fito kaje wurin bikin, kasan dai yau ana buk’atar zuwan ka, bari na kira Farouq kar ya  karasa da ita in bai isa ba......."
Eheem🫣
*******
Salame ta gaji ji take duk jikinta ciwo yake saboda tsanannin tafiya sai dai in ta tuno arziki sai ta ware, yau sai biyayya take wa Jauro,
Motar a kauye ta sauka ta kalleshi tace "Musai bread ko kasan mutanen mu."
Kallanta yai yace "Salame kina tunanin komai zai tafi lafiya? Rabona dasu harna manta."
Dariya tai tace "Ko ma menene ai arziki ne ya kawomu sannan mu gun Danejo da Maccido mukazo koma menene suyi su gaji ko sunk’i ko sun so kai jininsu ne”.
Dubu uku ta ciro aka siya bread guda shida, suka biyo hanyar zuwa ruga, suna ta keta gonaki da ciyayi, Salame har da k’aya ta suke ta, taji azaba sosai amma ta daure saboda zumudin samun dukiya, sun sha tafiya kafafunsu sukayi  butu-butu, 
Yau ta kud’urta zasu koma ba zata iya kwanan rugar ba, tana samun ta amshi dukiyar ba abinda zata zauna yi, tasan kila suce bazasu bayar ba sai sunzo ɗaurin aure, ko zata ce a d’aura auren ma yau ta dage da zancen auren ayi a mik’a mata dukiyar, yadda tanaa zuwa kano ba sai ta tare ba zata sa Bilal ya saketa tasan tana nuna masa kud’i zai amince,
Dariya ce ta kwace a ranta dan tabbas komai yaki ba shakka plan dinta babu tuntuɓe bare ta garɗa.......
(Bakin mu da goro🥴)

Zuciyarta fal farin ciki tana jin wani annashuwa na ganin tayi kyau, da yadda yanzu take samun kulawa itama ana d’aukar ta tamkar kowane dan’ adam, 
Motoci ne fake a wurin wanda kana gani kasan biki ne na masu hannu da shuni, Mundo ta ware ido tana kallon had’uwar su, A ranta tana jinjinawa,
Tare suka fito da Farouq ya nuna gate pass d’inta aka barta ta shiga, Shi kuma ya juya ba tare da ya shiga ba, yana sauri yaje ya shirya, hasken fitilun gun da yanda akai decoration ɗin gun ne ya haskata, Cikin natsuwa take tafiya, tana waige waige ko zata ga su Ilham.
Mumy dake zaune kan high table tare da k’awayenta  suna hira ta baya ta hango Meenal cike da jin dadi tace "Gata nan ma ta iso" Tayi maganar tana sake kallon ta, a ranta tace amma ya ta shigo ita kadai ba kawayenta? Bayan sunyi anko tanaji sanda suke tsara yanda za'a shigo da ita? Kai ta girgiza tsinanen rawar kai irin na Meenal bazai barta ta jira motar kawayen nata su karaso ba hala.
Jin ance gata yasa kawayenta kallan gun suna murmushi wata a cikinsu tace "DJ Amarya ta iso."
Nan danan DJ ya saki sabon kiɗa yana cewa
 "Barka da shigowa Amaryar Araab!
   Kece Zabinsa ba kowa ba!
   Haka ya ajiye ko wace mace ya zaɓeki!
   Kece tashi babu ja da baya!
   Taka a hankali 'yan mata mai zubin gwal!
Waigowa tayi tana neman su Ilham, sam bata ankara ita ake wa kirari ba, “To suna ina?”. Tacewa kanta, 
K’arasowa da tayi ya ba mutane damar sake ganinta sosai, su ga ba Meenal ba ce, Jin idanun mutanen wurin gaba d’aya a kanta, “Ko kyaun da nayi ne yasa haka”. Tayi zancen zuci, tana jin kunyar mutanen, da k’yar take tafiya kamar zata fad’i.
kawaye da 'yan uwan Meenal suka fara magana kan ba amarya bace, Mumy kasa hak’uri tayi ta taso zuwa wurin Dj  tace "Ba amarya bace bakada ido ne?"
Shiru yai sai kuma ya wayance da cewa. "Wannan barazana ta mana dan karmu firgita in muka ga kyan amarya."
Miƙewa Mumy tai a fusace ganin tabbas kayan Meenal ne a jikin yarinyar da batasan ko wacece ba.
Tana isa ta kalleta tace "Ke dan gidanku biyoni."
Munɗo ta mata kallan mamaki dan itakam batasan wacece ba, hakan yasa ta tsaya tana sake neman su Ilham tsoro duk ya fara kamata.
Kanen Mumy ne suka taso su biyu, ɗaya fuskarta cike da mamaki ta juyo tace "Dan gidanku ba magana ake miki ba?"
Ido ta zaro tsoro na kara cikata idanunta suka fara tara kwalla, ta taku cike da tsoro tana goge hannunta a gefen cinyarta da takejin zufa na karyowa ta ciki.
Waje sukai da ita dan kar mutane su farga da abinda ke faruwa, suna isa Mumy ta kalleta kallan wulakanci tun daga sama har kasa, ta ina zata fara?
Munɗo kanta ta sadda kasa cikin sanyin jiki abinda aka saba mata a ruga  ne ya dawo mata.
Wata kanwar Mumy tace "Aunty wannan ba shine kayan da kika bani order na siyo da kaina ba daga Dubai wanda Meenal zata saka event na yau?"
Mumy cikin hasala tana sake haɗe rai tace "Shine sannan ga ɗinkin nan wanda jiya na nuna muku balle ince tsautsayi ne yasa sukai iri ɗaya.
"Ke 'yar uban wacece?" Muryar Mumy ce ta sake dawo da ita hankalinta.
"Munɗo."
"Munɗo? Me kenan? Dan gidanku ina kika sato kayan nan?"
Jikinta ne ya fara rawa yanda suka sata a tsakiya, hawaye ne kawai yake zubowa a idanunta har lokacin kanta na k’asa,
Kanwar Mumy ta sa hannu a haɓarta ta ɗagota tace "Dan kazar ubanki ina kika sato kayan? Sannan menene naki na zuwa bikin nan ki nuna mana ko baki aka had’a dake aci mana mutunci?"
Mundo kasa magana tayi sai hawaye takeyi, taya kayan da Ummy ta d’inka mata za’a ce na amarya ne ta sato.
Motar su Meenal ce ta iso hall ɗin, kanta na jikin window, abin duniya duk ya taro ya isheta, wannann rashin mutuncin da Araab ya mata yafi komai yi mata ciwo a zamansu. amma lokaci ne in  ta aureshi ta shayar dashi kaunarta zata fanshe abinda ya mata.
Hango su Mumy tayi bakin hall d’in, Tace “Me su mumy ke yi anan”. Mumy ce ta waigo jin alamar tsayuwar mota ta gani idan bak’in kunya ne suyi saurin barin gun, Mumy ganin Meenal yasa ta mata alama da hannu akan ta tsaya sannan ta fizgi Munɗo ta wuya ta nuna mata.
Sam ta manta bikinta ake kawai ta ɓalle kofa ta taho cikin sauri bakinta ya kasa rufuwa saboda mamaki.
Tashin hankalin da ba'a sa mishi rana kenan.
"Wallahi kaya nane Mumy." Abinda tace kenan tana sake kallanta dan sam bata ganeta ba, jiya kuma bata ganta ba balle tasan yanayinta in tai makeup.
Hannu kawai tasa ta finciketa sukai bayan hall ɗin suna isa ta sata jikin bango tana neman rufeta da duka dan yau sai taji uban da ya sa ta saci kayan ta da har aka sa ta ɓacin rai aka wulakantata gun kawayenta.
Mumy ce ta rike hannunta tace "Banda duka kar kije ta ja mana bala'i tace mun karyata."
A hasale tana huci tace "Uban wa ya baki kayana?" Haka kawai taji ta kasa magana dan tabbas tunda taga yanda kowa ke bala'i akai in har suka san daga gidan Ummy ne to fa bala'in zai fi haka ita kuma bazata yadda aga laifin Ummy ba.
Farouq ne ya juyo bayan sunyi magana da Ummy tabbas gani yake laifinshi ne dan tabbas yaga kayan kuma yasan bai kamata ace ta saba saboda ɗinkin amare ne sai dai sam bai kawo wannan gwaramar ba.
Yana neman shiga motar Araab na tsayawa, da sauri ya karasa ya buɗemai yace "Yaya na tabbatar ana nan ana case."
Fuskarsa sam babu alamun damuwa yace "Wuce ka koma gida."
Ido Farouq ya zaro yace "Yaya kasan dai su Mumy bazasu bar abin nan ba ko?"
"Just go back." Ya fad’a cikin bada umarni. Bai sake cewa komai ba ya juya ya shiga mota ya kira Ummy ya sanar da ita.
Idanu ta runtse ta sa mayafi ta fito tace "Farouq ka jirani a gefen gun yanzu zansa a kawoni."
To yace sannan ya ja mota zuwa gefe hankalinsa duk a tashe gashi su Ilham basuda waya balle ya kirasu, shiyasa yake ta faɗawa Araab akan ya barsu ko ɗaya a sai musu amma sai yace a'a shirme kawai yaran yanzu suke da ita.
Motocin dake fake wurin da mutanen da ya hango gefe yasan nan ne, dan bai damu da sanin duk wani shiri ko takaitaccen event hall d’in, kawayenta na tsaye suna ta gulma, wasu hoto ma suke ɗauka wasu video.
Karasawa yayi gaf da zai shiga ciki, Ya juyo
Muryar Meenal ta baya tana fad’in “Zaki fad’i gidan uban da kika sato kayan nan ko sai na tsinka miki mari."
Cikin hanzari ya zagaya baya Meenal na sake cewa "Au ba zaki yi magana ba, to wallahi yau ko za'a ɗau gawata wallahi sai naci uban…..”.
 "Sake ta!"
Abinda suka juyo kenan, a tare suka juyo, Mumy ta kalleshi shekeke tace "Ai kai ya kamata kazo ka mana bayani, ya akai kayan Meenal datai niyyar sawa zamu ganshi a jikin yarinyar da ko suna bata dashi?"
Meenal ce ta cafe da cewa "Mumy kema kinsan sata tai ba yanda za'ai Ya Araab ya bata, wlh yau sai kin kwana a gidan ɗan kande dan sai nasa an kulleki." Tai maganar cikin hargowa...
"Okay! Bismillah." Wurin yai dif kamar d’aukewar ruwa kalmar da Araab ya fad’a ta dake su. Meenal ido da baki ta buɗe ta kasa magana.
Kanwar Mumy Kubra tace "Bismillah? Wato tai abinda take so tayi inta isa kenan?"
Banza yayi tamkar bai ji ba, Munɗo kam tunda yazo gun ta sadda kai ba abinda take sai hawaye.
Kallon ta yai sannan ya kalli Meenal yace "ki sake ta!"
Ga mamakin Mumy gani sukai ta saketa, Mumy ta fusata tace "Araab? Mu zaka tozarta?"
Kai ya girgiza yace "In ita batada hankali Mumy ke bazaki tsawatar mata ba, just a dress? Bazata iya zama calm ba tai bikinta sannan ta tambayeni meke faruwa? Yanzu menene amfanin hakan da kukey?, kowane dan’ adam a rayuwa yana da daraja”. Mundo wani sanyi taji a zuciyarta a ranta tace “Ashe yana da d’an mutuncin sa”
"Ehh lallai dama tsintacciyar mage bata mage, mu zaka tozarta a cikin mutane? Ni kake faɗawa haka?"
Meenal ta share kwallarta tace "Mumy ki bari dan Allah”.
"Kina magana zan zabga miki mari wallahi, kai kuma akan yarinyar da batada ko suna cikake kake faɗamana magana haka? Ni ba uwarka bace? Banda dama ba'a koya muku tarbiyya ba? Ke kuma shashasha yana min fitsara kina bin bayansa."
 Kai ya jinjina yace "Exactly! Faɗawa ƴarki dan itace bata gane hakan."
Kubra tace "Dama an dade ana faɗar wulakancinka ban taɓa shaidawa ba sai yau? Lallai ta bakin Aunty ne bakada tarbiyya babu alamarta."
Kai ya sake jinjinawa, ya kalli Munɗo yace "Fito."
Meenal ce ta jawo rigarta ta baya ganin tabbas Araab barin gun zai duk da takaicinsa da kishi da take bazai hanata karasa bikinsu ba tace "Allah ba inda zata sai ta cire mun kaya ko bansa ba bazan barta dashi a jikinta ba, Mumy a sata ta ciremun kaya mu zamu shiga daga baya mayi maganar ta."
 Murmushi yai wanda kana ganinsa kasan iya kacinsa leɓe yace "Fito ko?"
Munɗo ta fara kokarin kwace kanta, Meenal cike da kishi tace "Ya Araab wacece wannan? Wacece kake neman tafiya da ita? Badai kaine ka bata kayana tasa ba?"
Tai maganar a hasale, dan yanzu kam kishi ne karara a idanunta.
"In sake miki magana?" Ya kalli Meenal wacce ta saki Munɗo batasan sanda hawaye suka gangaro ba.
Kubra ta saki baki tana tafa hannu tace "Shikenan Aunty yau ni naga abinda ya fi karfina, ai ba sai an faɗa ba karuwar sa ce ya bata kaya dan tasa ta wulakantamu."
Araab ba tare da yabi ta kansu ba ya saka Mundo gaba suka bar wurin. Tafiya take bata san ina zai je da ita ba, “Nan" Taji muryar sa yana nuna mata motar sa, Jiki sanyaye dan duk a tsorace take ta buɗe murfin baya ta shiga. Duk akan idon Meenal wacce ta biyo su a baya. Kuka mai k’arfi ne ya k’wace mata, “Ita Araab zai fifita akan wata ya ɗaukj kayanta ya bata, wane irin wulak’anci da tozarci ne wannan?" Mummy tare da ƙannenta haushi kamar zuciyar su zata fito. Cikin zafin rai Mumy tace “Wallahi kome ya aikata miki kece kika ja Meenal." 
Kubra tace “Lallai yaron nan babu mutunci a tare dashi sam kiga yanda yake mana magana? Sannan ya ɗau yarinyar nan su bar gun tare?"
Ɗayar ƙanwar Mumy tace “Ni wallahi mamaki da takaici yasa na kasa magana."
Motar Araab na barin farfajiyar wurin ta Ummy ta shigo, Wanda tana fitowa hankalinta ya kai kansu Meenal hankali tashe ta ƙarasa wurin, Mumy ce tayi saurin ɗaga mata  hannu da cewa “Kar ki kuskura kizo kusa damu tsohuwar makira, ai duk shirin ki ne, burin ki a ko da yaushe ki wulak’antamu, duk abunda Araab yayi tarbiyar ki ce, Allah ya tsari kowa da zama ƊAN  MACE." Ummy kasa magana tayi saboda zafin maganganun wanda taji dama bata zo ba, ko dan darajar auren da tayi tsaye aka haɗa ai zata raga mata, amma cikin mutane? Yau kam sun soma kai ƙarshen hak’urin ta, Juyawa tayi ba tare da tace komai ba.
Addu’ar fita daga k’unci ta karanta “Allahumma inni abduka wabnu abdika wabnu amatika nasiyaati bi yadika maadin fiya hukmuka adlun fiyaa qadaa’uka as’aluka bi kulli ismin huwa laka sammaita bihi nafsaka au allamtahu ahadan min khalqika au anzaltahu fi kitabika awista’sarta bihi fi ilmin gaibi indaka an taj’alal qur’ana rabi’a qalbi wa noora sadri wa jala’a huzni wa zahaaba hammii." A take taji ranta ya ɗan mata sanyi. Sai da ta shiga mota kana ta kira Farouq tace “Su tafi gida."
“Kin ga ba zamu biye musu mu lalata bikin nan muji kunya” Kubra ta faɗa tana kamo Meenal. Ta share mata hawaye wanda kwalliyarta duk ta soma ɓaci, Mumy ciki ta koma cikin ƙunar rai, Kubra tayi ma k’awayen amarya alama da hannu su zo, aka jera suka shiga babu ango. Ta waya aka sanar da DJ ya faɗi cewa “Ango ba zai samu zuwa ba, saboda wani babban uzuri da ya taso masa." 
Su Ilham wanda suna can gefe tare da wasu k’awayemsu suna ta hotona sam basu san miyar da ake sha ba. Sai da suka ji maganar Dj ne Ikram tace “Yaya Araab kenan shi dai baya son auren nan." Ilham tace “Ummy ce dama ta matsa masa, ni wlh dama a fasa auran."
Ilham tace “Wallahi, oh kinga Munɗo ma shiru har yanzu bata k’araso ba." Ikram tace “watak’ila Yaya Farouq ya tsayar da ita."
Haka akayi bikin ba wani armashi ba kamar yadda aka saba ba.
Dan Meenal murmushin ma dakyar take yinshi, yau sam ba rawar kai ko filin kin fitowa tai wai kunya takeji.
*****************
Ta ɓangaren su Munɗo da Araab kuwa sai da suka hau titi, cikin faɗa yace “Wai ke kurma ce ko kuwa baki da hankali ne?”
Shiru tayi wani mugun tsoro na shigarta shikenan dukan tsiya zai mata babu mai cecenta, kila ma ya cillar da ita a hanya, gashi dare yayi ba mai ganinta in ya yarda ita.
"Taya zance ki kaiwa Ummy kaya ki ɗauka kisa? ko kayan sun miki kalar naki, baki ga ɗinkin amare bane?"
Sai kuma yayi shiru zuciyar sa na raya masa “Kana ɓata bakin ka bayan kasan ba hankali gareta ba."
Har suka isa gida bai sake magana ba, “Fita." Yace mata, ai cikin  rawar jiki ta buɗe murfin motar ta fita.
Shigarta ciki ba jimawa su Ummy suka dawo, wanda tana shigowa ɗakinta ta shige ta ɗauka Munɗo na can wurin bikin dasu Ilham, Mundo na ɗakin su Ilham ta cire kayan ta mayar da tsofaffin nata, ta samu wuri ta zauna ranta babu daɗi.
*******************
RUGAR JIJJI
Salame da Jauro a matuƙar gajiye suka iso rugar, yanayin rugar na nan sai dai wasu ƴan bambamci kaɗan, kai tsaye gidan Ardo suka nufa, Jauro zuciyar sa cike da zullumi sab’anin Salame da take jin k’warin gwiwa tare da ita. A ƙofa zai fito ya tafi k’aramar fadar sa suka ci karo. Saurin ja baya yayi yace “Wa nake gani kamar Jauro?"
"Ni ne Ardo." Har zaiyi magana sai yayi shiru tuna halin da suke ciki na talauci tun bayan tafiyar Munɗo yasa yayi shiru, yana ayyana watak’ila Jauro ya taimaka musu tunda ya gudu da kuɗin gadon su birni yayi kud’i, Yace “Jauro dama rai kan ga rai, ashe kana nan ka watsar damu?"
Ɗan kai ya sosa dan bai tsammaci su samu tarba haka ba yace “Wallahi hidimdimone sukayi yawa." 
"To ku shigo ciki ko."
A kusa da bukkar sa ya musu shimfiɗa suka zauna, bai sanar da kowa zuwan su ba dan sai ya fara tatsar rabon sa. Bayan sun gama gaisawa, Jauro yace “Ina maccido kuwa?"
Yayi tambayar tamkar bai san komai dake faruwa na har rashin lafiyar sa, Ardo ɗan jim yayi yace “Allah yayi masa rasuwa.""Me rasuwa?” Salame ta faɗa tana duka k’irji ta zaro ido, Jauro kuwa salati ya fara wasu hawaye masu zafi na wanke fuskar sa, Salame ta kasa hak’uri tace “Danejo fah? Allah dai yasa ita da ranta?"
"Bayan rasuwar sa ta samu taɓin hankali ta gudu ta bar garin." Tsabar tashin hankali bata san sanda ta taushe biredin da suka kawo tsaraba ba, duk ya latse, wata zufa na rufta mata, Jauro kuwa kuka yake sosai tamkar k’aramin yaro.

Salame daga zaune ta mik’e tsaye ta waiga gefe da gefe tace "Ya illahi! Data tafi ta tafi da kaya ne?"
Ardo ya kalleta yace "Kayan me?"
Jauro dake hawaye wasu na bin wasu a zaune jin abinda tace ya sashi jan ƙasan zaninta yana mata alama data bari, komawa tayi ta zauna ta sa hannu akai ta zunduma ihu tana cewa "Wayyo Maccido ka tafi ka barmu da jidali, Danejo ina kika shiga da hakkin mu?"
Ardo ya ɗan juya kai, ganin haka yasa Jauro sake mata alama data bari sai dai wannan karan sam bata jishi ba, yanzu Danejo ina ta shigar mata da dukiyar ta? Tunda ta haukace kila ma wani ya sace yayi gaba.
Wul ta walla ido ta zubashi kan Ardo tace "Ɗakin Danejo fa? Bari na je na ɗan tattare."
"Kuyi hakuri amma ɗakinta Dadda harta sa matar Saminu a ciki."
Kuncinta ta sosa tace "Na Maccido fa? Tunda ya mutu muna bukatar ganin inda yai rayuwa."
Ardo yana kallon Jauro yace "Maccido kam dama kun ga bangarenshi dashi da matarshi ne yanzu sai hakuri dan kanenta sun tayata fito da komai, kunsan abun mu na mutanen rugar, mu nan komai rabawa ake saboda hakkin gado."
Ji take kamar tai ta zunduma ihu, shikenan itakam an wargaza mata komai an lalata mata rayuwa.
Ardo ne ya katse mata tunanin ta da yace "Jauro sai dai Danejo kafin ta tafi akwai bashin da ta amsa, shine nakeso in da hali a matsayinka na ɗan uwanta sai ka biya mata."
Baki Salame ta buɗe tace "Bashi?"
Kallon da Jauro ya mata ne yasa tai shiru wato ma ba'a barta da abinda ke damunta ba shine za'a ce mata bashi? Tab ai kudin bread dinta ma sai sun biya ta bare a ce su kawo ficika.
Numfashi Jauro ya saki so yake Salame tabar gun amma yasan ko za'a mutu ba inda zata, gyaran murya yai duk jikinshi ya gama mutuwa, yanzu shikenan Maccido ya tafi? Ya Munɗo zatai in taji?
"Ardo nawa ne bashin insha Allahu in bai gagara ba ko ba yanzu ba......."
"Ardo kayi hakuri amma ba kuɗi a hannunmu, kuɗin da muke dashi shine muka kashe mukai na mota muka siyo muku burodi." Tafara kokarin jawo bread ɗin da duk ta gama lotsawa, ta katse Jauro.
"Sai hakuri Ardo muma ba shi garemu ba a birnin, balle mu taimaka." Ganin da gaske ba abinda zai samu agunsu yasa ya miƙe yace "To ni inada abun yi, Danejo kuma sanda haukar tata ta dawo da ita kwazo ku ɗauketa." Mamaki kalamansa suka basu, sai dai Salame ita duk ba wannan bane a gabanta, har Ardo zai wuce suka ga ya dawo ya ɗau bread ɗin yace "Tunda kunyi niyya ba ɗaɗi na wulakantaku." Ya miƙawa Jauro hannu wanda ya dauko bread ɗin da sauri ya miƙa masa.
Da harara tabi bayanshi sannan ta kalli Jauro tace "Allah ya isa burodi na."
Ta cigaba "Na shiga uku Jauro yanzu ya zamuyi? Dukiyar marainiya ta shiga duniya."
Miƙewa yai yace "Wuce mu tafi kafin dare ya mana ki barni da mutuwar maccido da rasa yar’ uwata da nayi, Ya kamata kema jikin ki yayi sanyi kisan duniya ba wurin zama ba ce, ga dukiyar Maccido amma ya mutu ya barta? Muma dukkanmu haka zamu tafi mu barta."
Mikewa tai suna tafe tana zazzaga masifa "To wallahi muje gida itama ta dawo kauyen su bazai yiwuwa a ɗauramin wahala ban shirya ba ehe!"
Jin bazai iya kulata ba yasa kawai ya cigaba da tafiya yana tuno rayuwar da sukai da Danejo da kuma Maccido, lallai duniyar nan ba a bakin komai take ba, shi yasa a koda yaushe mu zama cikin shiri dan mutuwa zata iya riskarmu a kowane ko ka shirya ko baka shirya, da mala’ika yazo ba sauran jira.
Yana gaba tana binshi a baya duk ta rasa tunanin da zatai saboda bakin ciki, ita ai ba ma Danejo ta haukace ba ita suke neman haukatawa. Haka suka shiga mota ta zabga uban tagumi tana tunani, bakin ciki da takaici duk sun hanata sukuni.
*****
 Ganin su Ilham sunki dawowa ga dare ya yi, yasa ta fito daga ɗakin sanye da kayan data zo da shi da hijab ɗin ta, Ummy tun dawowarta tana ɗaki tana sak’a da warwara, zaman d’akin ya soma isar ta ta taso  ta fito falo, haɗuwa sukai da Munɗo zata fita.
Suna kallan juna a hankali Ummy ta sakar mata murmushi, Munɗo kamar an taɓota sai idanunta suka fara cikowa tana takowa, kusa da ita tazo ta tsuguna tace "Ummy kuyi hakuri aradun Allah ban gane me yace ba sai naji kamar yace ga kayana inji Ummy."
Hannu tasa ta ɗagota ta share mata hawaye tace "Ba laifinki bane sannan Allah yayi sai hakan ta faru, karki wani damu kinji? Kuma kema meyasa baki faɗa musu kai tsaye shi ya baki kayan ba? Dan daga yanda suke magana basu sani ba."
Kai ta girgiza ta kalleta tace "Ina tsoro kar su sake yin fushi suzo miki nan suyi ta faɗa."
Araab da ya taho gun Ummy saboda wayar data mai akan yazo tana son ganin shi ne yaja ya tsaya. Yana shigowa yaji kalamanta hakan yasa ya kalli yarinyar, a ranshi yace "Shiyasa duk abinda akai bata bari sun san dakanshi ya bata ba? Ya ɗauka taɓin hankalin nata na dindindin ne ashe zuwa yake yana tafiya, kuma ashe itace ya gani a hoto dasu Ilham. Lallai kwalliyar nan na canza mutum."
Ummy ce ta dafata tace "In kinje gida ki kwanta kar kiyi tunanin komai kinji? Zan samu Kawunki muyi waccar maganar."
Kai ta ɗaga ta sake cewa "Kuyi hakuri dan Allah Ummy." Tana kaiwa nan ta ɗago ta hangeshi a tsaye ya jingina da bango ya sa hannu ɗaya cikin aljihu yana kallon ta.
Da sauri tai hanyar waje tana ji Ummy na cewa kice driver ya saukeki.
To kawai tace tana zambaɗa sauri, tana fitowa tai tuntuɓe ta cigaba da sauri ko drivern bata wa magana ba tai waje duk a tsorace.
*****
Mumy kam tun a wurin event ta kira Alhaji Hussain ta fara zayyana masa, suna komawa gida ta sake zuzuta abun ta zayyane masa komai hadda k’ari, shiyasa ta taho kafin a watse.
Saboda tana ji idan bata kai karar ba zuciyarta ba zatayi sanyi ba, Alhaji Hussain nan take yaji zuciyar sa na wani irin k’ona ɓacin rai ya mamaye sa, ba shiri ya kira Alhaji Sunusi da Kabiru a waya yace suzo yanzun nan yana neman su.
***************
Fuska Ummy ta damke sosai tai tace "Buɗe babban falo Baban ka Husain yana zuwa yanzu."
"Bazasu iya hakura sai gobe ba? In ma auran ne basa so su ce sun fasa menene zasuzo wa mutane gida yanzu?"
"Ba dai kasan laifinka ba kenan ko?"
Shiru yai dan ya kula ran Ummy a ɓace yake matuka, wucewa yai ya buɗe tasa masu aiki su kawo ruwa da juices aka ajiye a falan, alamun shigowar mota taji ta ɗauka sune sai taga su Ilham, Araab ne ya kalleta akan me Ummynsa da bata rasa komai a rayuwa ba zata dinga tsoron wasu mutane?  ransa ne ya sake ɓaci.
Fitowa yai ya kalli su Ilham da Ikram da suka shigo duk jiki a sanyaye, yace "Kunsan kawarku batada hankali akan me bazaku jadadda mata kayan da zata sa ba?"
"Yaushe aka ce ma batada hankali? Bayan laifinka ne? Akan me bazaka kai kayan inda kai niyya ba? Ko kuma ka kawomin da kanka kafin ka fita?" Ummy tai maganar tana kallon shi.
Shiru yai kawai baice komai ba lalai Ummy yau a wuya take bayasan ya sake ɓata mata rai.
Ɗaki su Ilham suka wuce suka zauna a bakin gado, kallan kayan Meenal wanda ta cire sukai Ikram tai tsaki tace "Bakin ciki yau kamar ya kasheni, wai muna me duk abin nan ya faru?"
"Duk ba ke kika nace muje muyi pictures ba Allah na tabbatar sun daketa tunda ya Farouq bai gun balle ya faɗa mana, da nasan abinda ya faru kenan ai ko zama baza muyi ba zamu dawo gida."
Kwafa Ikram tai tace "Shiyasa suka dinga mana gani-gani kana magana ana baka amsa kamar ba’a so ashe dalilinsu kenan."
****
Sake buɗe gate akayi Ummy ta kalli Farouq tace "Kaje ku zauna da su Ilham a falon sama karsu sauko har sai na sanar daku." 
Kallon Araab yayi wanda ya mishi alama daya wuce, haka ya mike rai jagule, jibi dama zai koma tunda ranar ne ɗaurin aure, ya kamata ya koma tun lastweek amma ya ɗaga saboda biki gashi yazo da abubuwan  b’acin rai.
Babban falo ya shiga ta waje, daga kallo ɗaya zaka san cikin rashin arziki sukazo, su uku ne, ɗaya kanin su Alhaji Husaini ne wanda yake gambon su sunanshi Alhaji Kabiru sai kuma mijin Hajiya Layla wato Alhaji Sunusi.
*****
Shigowa Ummy tai ta zauna akan kujera dake gefe, mai aiki ce ta shigo da fruits ta ajiye ta juya.
Kafa ya ɗaura kan ɗaya kafar ya kalleta yana jin tana gaisheshi, Araab ma ya gaisheshi sai dai bai amsa ba sai cewa yai "Banyi niyyar zuwa ba saboda daga ke har wannan ɗan naki ba wanda nake son gani, ba kuma ba wanda nake san magana dashi."
Nuna Araab yai yace "Kai banda bakada kunya bakasan karamcin da muka maka ba mu zaka tozarta a cikin mutane? Wace ƴar iska ka kawo kuka wulakanta mun iyali na yau?"
Araab zuciyarsa ke tsananin k’ona yayi shiru sanin duk maganar da zata fito bakinsa a hali yanzu ba mai dadi bace, Alhaji Hussain ya sake kallon Araab yace "Dan gidanku ba magana nake maka ba ko sai na tashi na tsinkeka da mari? Kana ganin wannan kuɗin dakai shine zaisa mu kasa hukunta ka ko me?"
Alhaji Sunusi ne ya kalli Alhaji Husaini yace "Yaya ka zauna ayi magana a hankali muji dalili mu kuma san meke faruwa."
"A haka zan zauna yaro karami ina mai magana ya manna min hauka?"
"Araab ba magana yake maka ba?" Muryar Alhaji Kabiru ce ta shigo.
Kallon sa yayi yace "Kawu baka ji yace baisan jin magana daga garemu ba? Me kuma zamu ce."
"Uwaka zakace dan banza mara kunya, faɗamin yarinyar da kaba kayan ya’ ta karuwarka ce ko me?"
"A'uzubillahi Minashaidanir rajeem." Yaya taya zaka jefo Araab da wannan mummunar kalmar? Naji yayi laifi dan da kace zakazo jira nake kazo na baka hakuri shima ya ba ka hakuri sai dai bansan ta yanda zan ɗauki kalmar nan ba, zan jure komai amma banda irin wannan."
Araab ne ya kalleta, ya sani sarai Ummy sune rayuwarta akansu ba wahala da tsangwamar da bata sha ba.
"Ni kike faɗawa haka?"
Da fashi Alhaji Kabiru yai yace "Yaya kai daɗi na dakai rashin hakuri komai na duniya hakuri ake dashi, ka tsaya mubi komai a sannu."
Zama yayi yana sake cewa "Amma kun dai ji abinda take cemin."
Araab zai yi magana Ummy ta kalleshi wanda yasashi yin shiru ya dunkule hannunsa a saman cinyarsa.
Alhaji Kabiru ne yace "Araab faɗa mana dalilinka na wulakanta Meenal kabawa wata da ba’a sani ba kayanta."
"Ya fara faɗamana wacce ƴar iska dai yakai dan ya wulakanta min yarinya." Maganar Alhaji Husaini ce ta sake shigowa ciki.
Ummy kalmar nan ta fara kaita bango yanda ta kalleshi ne yasashi cewa "Banda ma mu uban waye zai auri ɗan naki? Ko dan kinga na bashi Meenal kina tunani kowa ma zai yarda ya auri ɗanki?"
"Menene dashi da har baza'a aureshi ba?"
Alhaji Husaini ya sake hasala lallai yau Ummy neman magana take yana magana tana magana? Sake gyara zama yayi yace "Kina tunanin har yanzu mutane kyau da kuɗi suke dubawa a aure? To dangi shine abu na farko, kalli gidanki a haka ne ake bikin ɗanki na farko? Ba kowa daga ku sai ku?"
 Araab ne ya fara shirin magana da sauri tasa hannu saman kafaɗarsa wanda hakan ya sashi ji kamar yai ihu dan bakin ciki.
Ummy tai murmushi tare da haɗe hannaye tace "Koma menene kafi kowa sani yanda akai na zama zuri'arku, sannan gori Yaya ai kai zamuwa da kuka zame baku bar ƴan uwan mahaifinshi sunzo nan ba."
Tsaki yaja yace "Zancen banza da wofi kike, uban waye zaizo gida ba tarbiya? Daga ke har ƴaƴanki, shiyasa har yau muku zargin ƴan biyun nan ba jinin mu ba......."
Hannu ta ɗaga mai tace "Dakata dan Allah Yaya, wai ku zaman lafiya ne bakwaso ko kawai dan kunga ina shiru shi kenan sai na zama ƴar iska? Wallahi kul ka sake shegantamin yara, sannan kunsan da haka kuka bamu auran ƴar taku? Ko mu kukaga muna binku akan auran?"
 Baki dukkansu suka saki Alhaji Kabiru yace "Mu kike faɗawa haka? Naji Ya Husaini yayi laifi amma taya zaki mana magana haka?"
"Wai me muka tsare muku? Ku kawai zaman lafiya ne bakwa so muyi daku?"
"Ehhh lallai yau kin tabbatar mana da tsintacciyar mage bata mage na tabbatar da haɗin bakinki aka tura karuwarsa gun bikin ya’ ta dan a tozarta mu to kanku kuka tozarta na kai karuwa."
Ummy ta shafi fuskarta da tafin hannayenta tace "Allah na gode maka da ka nunamin abinda na kasa gani, ban taɓa zatan tsanar da kuke mana har takai haka ba."
Alhaji Sunusi yace "Ku tsaya karfa garin gyara....."
Katse shi Alhaji Husaini yai yace "Haka kika ce? To ni kuma zanga uban da zai baki ƴarsa, na baki nan da wasu 'yan awani ki zo dake da ɗanki ku nemi yafiyar duka kalaman da kuma faɗa mana in ba haka ba mun janye auren nan."
Mamaki ne ya kama Ummy, tace "Kana nufin auran jibi sai ku fasa? Bayan asali gobe ne kuka ce zakuyi wani event aka maidashi jibi?"
"To kar kuzo har gida ku ba matata, 'yata da kanenta hakuri ku gani ku gani."
Ummy ta kalli Araab tace "Tashi ka shiga ciki." Miƙewa yai ya fita dan fuskarta sam ba wargi zai iya cewa ya dade bai cikin hali irin wannan ba, Shi kansa kuma nasa ran a b’ace yake barinsa falon shine alkhairi,
B’angaren sa ya nufa, Ya bude k’aramin fridge dake falo ya ɗau ki gora ɗaya ta ruwan sanyi ya kafa kai bai ajiye ba sai da ya shanye tas. Ya shafi goshin sa yana jan numfashi, ji yake zuciyarshi kamar zata fito saboda k’unar da take.
**************
Ummy ta kalli Alhaji Husaini tace "Gashi kuma bada hakurin bazai yiwu ba  ba ko anan balle a gida."
"Kina nufin a fasa auran? Kindaisan kune a kasa waye zai aureshi bayan ke kanki ba a san asalinki ba? Bale shi da ya taso a ɗan mace? Sannan mu kuma dangin uba muce shi ba jininmu bane." Alhaji Kabiru yai maganar shima cikin kuluwa da yanda yaji ta musu magana.
Kai ta jinjina tace "A haka kuma zaku ga yayi aure in har kuka janye."
"To ga fili ga mai doki matukar baku bamu hakuri ba, auren gobe babu shi wallahi kinji na rantse."
Ummy tace “Ina jin ba alkhairi bane a auren shiyasa yazo da haka, dan banga dalilin da zai sa mu bayar da hakuri ba”.
Jin haka ya tabbatarwa Alhaji Husaini Ummy da gaske take dan bai taɓa faɗa tana faɗa ba sai yau.
Ya zaiyi? Gashi ya rantse.
Ummy ce ta katseshi da cewa "In kun janye shikenam shi kuma ku jira kwanaki kaɗan kuga auranshi."
 Dariya yai yace "Zancen banza kike sai dai in daga gidan marayu zaki ɗauko ki auramai ko shegiya wacce batada asali."
"Ko ma menene ku faɗa karshen wani satin in har bakuzo gobe ba shi kuma zaiyi aure."
A fusace suka fito suna bubuɗa babbar riga "Na faɗa maka matarnan batada mutunci yanzu kunga halinta ko?"
Haka suka shiga mota yana sake rantsuwa akan wallahi in basu zo ba ya fasa auran.
*****
Dakyar suka iso gida takaici ya ishe Salame har ta kasa magana, tana shiga ta cila jakarta saman kujera ta zauna akan kujera tace "Malam ka haɗa 'yar nan gobe ta koma."
Waigowa yai cike da mamakin kalamanta, Munɗo jin muryarsu yasa ta fito daga ɗan ɗakin dan saboda Bilal ko falo bata zama.
Da sauri ta karaso tace "Goggo kun dawo."
"Agwagwa ce ba goggo ba, ina na miki kama da mutanen rugarku da zaki dinga kirana Goggo?"
Mamaki ya kama Munɗo matar dake mata mutunci yau kuma me ta mata?”. Yau dai kowa hantarar ta yake.
Jauro hawaye ne yaji yana neman zubo mai  daya ganta, tausayinta na ratsa shi yadda take son Baffanta ya zatai in taji baya raye?
Jin kalaman Salame yasa yaji bazai iya magana ba wanda hakan yasashi shiga ciki, tashi tai ta bishi tana cewa "Malam karma ka soma wallahi muna hanya tunani nake sai dai yanzu na dawo ras ka tattara yarinyar nan ka maidata bazan iya ba ehe..."
"Ikon Allah gaskiya rashin imaninki yakai inda yakai Salame."
Hannu tasa a ƙugu tace "Koma me zakace bai dameni ba anma dole tabar gidan nan kaji na faɗama."
*****
Bilal ne ya sake kallan wando da rigar ya saki dariya tab har ya hango Munɗo  a ciki, kallon wata fitinaniyar rigar bacci yai ya kanne ido yace "Wannan daren first night zan sa mata in kwashi garaɓasa ai sai nayi iya yina rana wai...."
(Sai kayi ai mu gani☹️)

Alhaji Hussain har ya isa gida yana masifa da mita tamkar zai ari baki, Mumy ta dube shi tace “Kwantar da hankalin ka dole zasu zo ba da hakuri, sun san ban da Meenal ɗin wacce zata aure shi? tak’amar kuɗi suke ba dangi ba." Alhaji Hussain ya jinjina kai yace “Hakane amma yau tabbas ta ƙular dani, wai kamar ni na ke faɗa tana faɗa?" Ya nuna ƙirjinsa yana cizon labɓansa na ƙasa. “Muna nan zata zo ta durk’usa gaban ka ta nemi yafiyar abunda ta maka, ka manta irin jarabar son da takewa yaran ta, ai ko dan ayi aurensu da Meenal zata yi." 
Alhaji Hussain ɗan sanyi yaji a ransa, yana sake harɗe ƙafa yana girgizawa tare da tunanin maganganun da zai gasawa Ummy idan tazo. Har ya ƙosa gobe tai ya gasa mata aya a hannunta.
Meenal kam gaba ɗaya hankalinta tashe yake tana cikin tsananin tsoro da zullumi kar ace za’a fasa aurenta da Araab wanda take jin rabata dashi tamkar rabata da ranta ne, gefe ɗaya kuma masifaffan kishi ke ɗawainiya da ita, tana son sanin wacece yarinyar da Araab ya fifita akanta yar’ gidan uban waye, Sam ta kasa natsuwa. Mikewa tai tana san fita taje gunshi amma mutanen gidan tasan bazasu barta ba, komawa kawai tai ta zauna dole bayan aure taci uban yarinyar nan.
********************
Ummy zaune take jigum a kan gadon ɗakinta, ta rasa meke mata daɗi, gaba ɗaya al’amarinsu Alhaji Hussain ya fara kaita bango ba zata iya cigaba da jure cin kashin su ba. Zantukan su ke sake dawo mata tar a kai, wani tsohon tabo dake binne cikin zuciyarta ya soma taso mata, nan da nan bubuwa da dama suka dawo mata tamkar yanzu suke faruwa, wasu ƙwalla masu zafi taji sun wanke fuskarta. Ƙoƙarin tsayar dasu take amma abun yaci tura, “Sai yaushe al’amura zasu yi daidai? sai yaushe hakan zata daina faruwa a rayuwata? sai yaushe….?" Sai kuma tayi shiru da saurin cewa “Astagfirullah Allah na tuba, ina kuma godiya ga dukkan ni’imomin da kamun nasan ƙaddarata ce tazo a haka, Allah ya bani ikon cinyewa, ƙasan zuciyarta tana sake jin ba zata taɓa zuwa basu hak’uri ba, wannan karan sunyi na karshe, tasan Allah baya bacci yana sane dasu ba zai taɓa bari suji kunya ba.
*************************
Bilal kuɗi ya ɗauke a jakar Raheena tana bacci wanda ta kwana wurin wani saurayi ya bata dubu ashirin. Sune yaje ya siyowa Munɗo kaya kala biyu, masu bayyana tsaraici, Ya taho gida yana washe baki ya kusa ɓareta dal, tab ranar akwai bidiri yake ayyanawa a ransa. Tsaki yai yace "Matsalar ma a gida ne su Umma subi su sawa mutum ido, gaskiya ɗaki zan kama mana a hotel musha amarci tunda dai lokacin na kuɗance, ga budurci ga arziki."
******************
“Kutumar bantan uban nan, yau gidan nan za’ayi bala’i wallahi, wane isasshen ne ya kwashe mun kuɗi a jaka ta?" Raheena ta faɗa cikin hargowa tana zazzage jakarta, komai ta fito dashi ba kuɗin, “Ke lafiyar ki kike mana ihu." Salame ta shigo ɗakin tana tambaya, “Ai wallahi ba lafiya kuɗina aka sace dubu ashirin."
 Salame tasan ba wanda zai aikata sai Bilal amma tace “Wa zai ɗaukar miki kuɗi da ya wuce wancan shegiyar yarinyar." Raheena kallon Salame tayi da mamaki, “Kike wani kallona, karya nai?"
"Ai dole Umma yarinyar da naga kina lallabawa."
"Na dawo daga rakiyarta, yar’ banza ce korarta zanyi gidan nan ma, yarinya sai ɓakin hali?" Ta karasa maganar tana jan tsaki.
Raheena duk da tana cikin takaicin rashin kuɗinta sai da tayi murmushin jin daɗi yanzu zata ƙara samun lasisin yi ma Munɗo abunda taga dama, “Kije kici uwata ta fito miki da kuɗin ki.”
Raheena ta tashi cikin hasala, bayan ita kanta a kasan ranta tasan ba ita bace, dole Salame ce ko Bilal.
Ta nufi ɗakin Munɗo wacce ke kwance idonta a rufe tamkar mai bacci amma tunanin Baffanta take tana jin kewar sa sosai, tun abinda ya faru jiya ta sake jin kewarshi sosaj.
Gaskiya zata ma Jauro magana ya kaita ruga ko a ɓoye ne ta gano shi, “Ke dan gidanku tashi ki bani kuɗiina." Taji muryar Raheena tamkar zata fasa mata dodon kunne.
Tayi zumbur ta tashi zaune, “Kina wani wuƙi wuƙi da wasu manyan idanunki, ki tashi ki bani kud’ina ko naci bantan ubanki."
"Kuɗi? Rahane banda kuɗi bare na baki."
"Kinci gidanku, kuɗina zaki tashi ki bani wanda kika sata ko kuma yau nai miki tsinanen duka a gidan nan wallahi."
Ido ta zaro tana miƙewa zaune tace "Aradun Allah Rahane ban ɗauka ba."
"Rufe mun baki ko na hau ruwan jikin ki yar’ banza barauniya." Ta cakumo ta ta fito da ita falo, Jauro ya shigo kenan daga waje yake siyo maganin sauro, “Ke Raheena kanki ƙalau kike jan ta haka?" Baki ta zumburo tace “Kuɗi na ta sace."
"Wacce hujja ce dake nacewa ita ta ɗauka?"
"Ka ga mallam kada ka wani kare ta, itace barauniya kaga tun wuri ma mu kaɗata ta koma can rugar su kafin ta yashe mu." 
Munɗo tuni ƙwalla ta cika mata ido , bata taɓa sanin haka sharrin sata yake da ciwo ba sai yau. Wani zafi take ji cikin zuciyarta, ta sunkuyar da kanta ƙasa, tana haɗe hannayenta.
Salame ce ta jawota tace “Zo ki fice ki bar gidan nan, ɓarauniya kawai." Bilal ne ya shigo yana waƙe waƙen sa turus yayi ganin meke faruwa, 
“Wallahi idan baki saketa ba zaki haɗu da mummuna fushina." Jauro ya faɗa cikin karaji, sakinta tayi tana kunkuni tace “Ta sace kuɗi har cikin jaka kuma kace ba za’a hukunta ta ba? Wannan ai koya mata mumunar ɗabi'a kake san yi."
"Ba ita ta ɗauka ba, ni na ɗauka cikin jakar Raheena dubu ashirin kuma ai zan biya ta aro nai."
Salame tamkar ruwa yaci ta tayi tsumu tsumu, “Ga ɗanki nan ƙaton ɓarawo kuma kin sani kike zaluntar marainiyar Allah saboda son zuciya da kwaɗayj irin naki."
"Ni ka daina cewa ɗana ɓarawo, ehe."
"Kike cewa yar’ wasu." Ya juya kan Munɗo wacce har taji sanyi a ranta na gane ba itace ta ɗauka ba, Yace “Kiyi hakuri kinji, ki koma ɗaki ki kwanta."
Tace “Toh” Ta koma ɗakin ta cikin sanyin jiki, Jauro ma ya wuce ya barsu.
Raheena tace “Wallahi Allah sai ka bani kuɗina na rantse ba zaka ci bulus ba." 
"Kika mun rashin kunya zubar miki da haƙora zan wallahi."
"Ka zubar ɗin ni da kuɗina." Ya taso zai kai mata duka Salame ta tare sa da cewa “Meyasa baka da hankali ne? kai kullum kana girma kana mayar da kanka baya." Hannun sa ya sauke yana huci, Yace “Hajiyata tarin lefe ne fa na fara, kalla ki gani." Ya fiddo da kayan, Salame mugun kallo ta masa tace “Bari kaji ka cire mafarkin aurenta dan ko ka aure ta ba abunda zaka samu sai wahala, Maccido mahaifinta ya rasu, Danejo kakarta ta haukace ba’a san inda take ba balle har mu sa ran samun dukiyar."
Bilal yace “Ni dai ko babu dukiyarta zan aureta gaskiya ina….."
"Rufe mun baki shashasha, duk masifarka baka isa ka sa na haɗa iri da wannan ba."
"Haba Haba Hajiya Umma ya kike haka ne wai?"
Tsaki taja ta wuce ciki, tana masifa.
Raheena mita ta cigaba da masa sai ya biyata kuɗin ta bai biye mata ba, dan jin an fasa aurensu da Munɗo ya ɗaga masa hankali, ya riga yasa kwaɗayin sa akanta ba zai iya hak’ura ba ko ba aure sai ya maida yawunsa.
*******************
Araab duk sanda zai tuna abunda ya faru na zuwansu Alhaji Hussain sai yaji ransa ya ɓaci, “Meyasa Ummy take da sanyi tana manta irin abubuwan da suka musu a baya, har take so ya auri Meenal su haɗa zuri’a."
Goshin sa ya dafa saboda yadda kansa ya sara sam baya son tuna baya.
Ambaton Allah yayi, sannan ya ɗau ki wayar sa, yayi ma Farouq booking flight na jirgin daren jibi. Ya masa transfer na kuɗi masu nauyi account ɗin sa, ya ajiye wayar a gefe sannan ya kwanta tare da ɗaura kansa kan pillow, yayi shiru yana cigaba da ambaton Allah dan shi kaɗai zai kawo masa natsuwar zuci.
******************
Alhaji Hussain da Matar sa har Meenal suna ta zuba ido da jira su ga zuwan Ummy shiru tun suna irga lokaci har suka zubawa sarautar Allah ido, zuciyarsu ta gama tafasa.
Wasa-wasa har gashi sha biyu na dare basu ba labarinsu, tabbas tunda ta kai lokacin nan ba zuwa zatayi ba, da gaske take kenan. Mumy ta dube shi tace “Ni fa jikina yayi sanyi ga dukkan alama matar nan ba zuwa zatayi ba."
Alhaji Hussain yaja numfashi yace “Ba zuwa zatayi ba tabbas, lallai wuyan Fatima ya isa haka, ni tayiwa haka, mun gama gayyata da komai shine ta tozarta mu”. “Dama bata da wani buri sai sun ganin mun tozarta ta wulaƙanta mu."
"Wallahi matuƙar bata zo ba aka fasa auren nan, sai na ɗauki fansa."
Meenal ce ta fito daga ɗakinta ta duƙa tana kama ƙafar Alhaji Hussain tace “Dan Allah Daddy kuyi mun rai, ka taimakeni ka janye maganar ka ayi aurenmu da Yaya Araab, wallahi bazan iya rayuwa babu shi ba."
Ƙafar sa ya fisge yace “Tashi ki koma ciki ko nayi ƙwallo dake wacce bata daraja iyayenta."
Wurin Mumy ta koma tana kuka tana roƙonta duk da tausayinta ya shige su sosai, amma muguwar zuciyar su da kudurin su kan Ummy yasa sam basu saurare ta ba.
******************
“Bana jin dadin ganin ki cikin yanayin nan tunda kika samo labarin auren Araab duk kika rasa natsuwarki ko abinci bakya ci." Cewar Mahaifiyar Yussy tana zama gefen gado, Yussy cike da damuwa tace “Wallahi Mum ina son shi so mai tsanani, idan ban same shi ba zan shiga mummunan yan…”
Saurin rufe mata baki tayi da hannunta tace “Kar na sake jin kince haka, put your trust on me, zanyi ƙoƙarin ganin kin samu Araab."
Hannun mahaifiyarta ta kama tace “Please Mum kiyi ƙoƙarin."
Ta shafa gefen fuskarta tace “Don’t worry, Smile." Yussy ta ɗan yi murmushi, tunda taji labarin Araab zaiyi aure duk ta shiga tashin hankali ta rasa natsuwarta, gashi bata da wata hanya da zata samu Araab, baya picking calls ɗinta ko taje company ba’a bari ta ganshi komai ya jagule mata, bata taɓa zaton zata nemi wani abu ya mata wahalar samu haka, yadda take taka maza yau itace ke bin wani bai ma san tana yi ba.
**************
Danejo cikin yan’ kwanakin da tayi ta fara canzawa saboda canjin abincinsu da wurin zama, dan hatta ɗakunan masu aiki akwai ac, yanayin jikinta ya canza, kuma babu wata takura da ake wa yan’ aiki dan ganin ƙwazonta ma yasa Uwaliya zaɓar ta ta riƙa share babban falon uwargidan sau biyu suka taɓa had’uwa da Danejo babu sakewa babu fara'a sam, da alama tana da ɗaukar kai da jin ita wata ce, hakan yasa Danejo sake kama kanta, aikinta kawai take ta koma ɓangarensu na masu aiki. 
Kullum da tunanin Munɗo take kwana tana tashi fatan ta Allah yasa ta sakata a ido itama kafin Allah ya ɗau ki ranta.
****************
2:30 na dare
Dare ya tsala baka jin motsin komai sai kukan karnuka a unguwar, Bilal ya tabbatar wannan lokacin kowa yayi bacci, ya fito ɗakin sa yana sanɗa ya shiga na Munɗo wacce tayi nisa a bacci. A hankali yaje kusa da ita ya kwanta.
Ƙoƙarin cusa mata hannu yake cikin riga dan dukiyar fulaninta da suka soma tasowa sun ɗauki hankalin sa. Kamar a mafarki taji alamun hannun mutum tayi saurin zabura, ta bude ido, me zaga gani? 
 Bilal! Nan ta miƙe a tsorace jikin ta na rawa ta takure jiki tace “Dan Allah Yaya Biliya ka kyaleni ka fita ka koma ɗakin ka." 
"Haba amaryata soyayya nazo muyi, ki bani lokacin ki mana."
Nan danan hankali ya sake tashi kai ta shiga girgiza wa tana cewa “Ni dai bana so Allah bana son kana taɓa ni." “Toh dan’ gwada kaya nan muga ya zasu miki nasan zakiyi kyau sosai dan kina da k’ira mai kyau”.
Ya fad’a yana Ƙoƙarin matso ta, cike da tsoro ta samu ta taja baya yana ya sake matsowa zai rik’o ta ta rab’a ta fice a guje, ya ƙume kansa da bugo, Saurin dafe goshi yayi yace “Wallahi dole na kwashi rabona ba zai taɓa kyale ki ba."
Yayi ƙwafa ya fito ɗakin, Munɗo tuni ta faɗa ɗakin Raheena tana haki, zama tayi dirshan a ƙasa ta saki kuka, ita dai abun Bilal ya soma isar ta, har tana jin gidan ya fara fita kanta, gara ta koma ruga akan ya mata abunda yake son yi, take zancem zuci tana kuka, Raheena nata bacci bata ji kukan ta ba.
Munɗo ta haɗa kai da gwiwa a haka har bacci ya sake kwasheta bata sani ba. Ruwan sanyin da taji jikinta yasata saurin zabura, tana kyarmar sanyi, “Dan uwaki shine kika bar ɗakin ki wato kinzo shan ac ko, to tashi ki gyara gidan nan idan kin gama ga wanki na can na jiran ki."
Munɗo tace “Toh” cikin sanyin murya, ita dai bata san me ta ma Salame ta canza mata ba, Sai da Salame ta fita, kana ta tashi tayi alwala, tayi sallah, ta fara gyaran gidan, tana yi Salame na k’unduma mata zagi kan nan bai yi ba tazo ta sake, Munɗo sai take ji gajiya saboda yanzu hutun da take samu yasa ta manta aikin da take ruga.
***************
RANA BATA KARYA
Gidan Alhaji Hussain ya soma cika da mutanen yan’ ɗaurin aure, sai dai sam ya kasa fita yace musu an fasa auren wanda yake ganin babban tozarci ne da kunya gare sa, “Amma Allah ya kwashewa Fatima albarka."
Alhaji Hussain ya faɗa yana jin zuciyarsa kamar zata fito tsbaar takaici, Mumy tace “Babu wanda yaja mana sai Meenal da ta nace sai shi duk mazan dake duniya."
Alhaji Hussain kasa magana yayi sai huci da yake yana tunanin wane mataki zai ɗauka akan Ummy har shi Araab ɗin, Ita kanta Mumy wata muguwar tsanar su take ji.
Meenal ƙawayenta na kusa da ita har sun zo, Amma ta rufe ɗaki tana kuka tamkar ance iyayenta sun rasu, har wata shessheka take, ji take kamar ta rataye kanta ta mutu ta huta da baƙin cikin rasa ARAAB.
****************
Ummy ganin basu neme su ba tasa a zuciyarta tabbas alkhairi ne dan daren jiya raya sa tayi ta kiyamul
Laili tana sanar da ubangiji, Araab ganin har kusan lokacin ɗaura aure yayi Ummy bata neme sa ba, yaji wani sanyi na ratsa shi abunda sukayi jiya kenan ya hasala Ummy har taji auren ya fita ranta, hamdala yayi ma ubangiji yana jin tamkar an cire masa k’aton dutse a ka, Shirin sa yayi na zuwa company ya samu Ummy a a falo tare da yan’ biyu.
Ya gaisheta ta amsa, Yace mata “Zai tafi company."
"kayi hak’uri da faruwar haka duk da nasan dama auren baya kanka, amma nasan ba dadi, sai dai alkawari na ɗauka tunda suka wulakan tamu ni kuma a sati mai zuwa zakai aure.
Kallanshi tai tace "Akwai wace kake so Araab?"
Kai ya girgiza yace "Ummy kiyi duk abinda hankalinki ya kwanta dashi, babu musu tsakanina dake amma ni ba wace nakeso."
Kallan yanayinta yai wanda kalamansa suka sa zuciyarta karaya, a hankali ya sake cewa“Ba fa komai Ummy, Allah ne ya tsara fauwar hakan."
Ta jinjina kai da masa amsar nasara, Ya fita da tunanin dama Ummy zata daina zancen auren sa zaifi so dan shi babu aure ko wata soyayya a tsarin sa, hasalima shirme ya ɗauke ta……
(ARAAB namu zan so ganin wacce zata tafiyar mana da zuciyar ka🤪)

Gidan Alhaji Husaini sai sake cika yake maza da mata nata zuwa dan ba k’aramar gayya suka yi ba, girke girke ake ta faman yi ana  saukewa’
Ta b’angaren iyayen amarya da amarya abu ya dame su.
A ɗaki sai sintiri yake yi hannunsa riƙe da waya ya kalli Mumy wacce ke zaune a bakin gado abin duniya ya dameta, sai saka da warwarewa take ita kad’ai a zuciyarta,
Kallanta yai yana kunna wayarsa yace "Kinga Fatima har yanzu ba ita ba labari? Gashi 'yan uwa sun zo ɗaurin aure ya takeso muyi?"
Mumy tai kwafa tace "Alhaji mun shiga uku wannan wulakancin dame yai kama? Yanzu fita takeso muyi muce sun fasa auren ko me?"
Kai ya girgiza yace "Ko ɗaya mu fa aka tozarta kuma mu za'a wulakanta?"
Ya nisa tare da zama kusa da ita yace "Bazamu bari darajar uwata ta ragu saboda haka ba, dan haka yanzu kije ki samu su Kubra a fito da hanyar da za'a maida fasa auran kansu muce mune muka janye saboda halayen yaron."
Kai ta jinjina sannan tace "Kai ka fita gun ɗaurin aure kai kamar baka san me ake ciki ba ni zan san abinyi."
Kai ya jinjina suka fita zuwa masallacin layinsu inda mutane sai sake haɗuwa suke, gaisawa suka shiga yi da mutane yanata dariya, hakan ya tabbatarwa Alhaji Kabiru da Sunusi akan lallai Ummy tazo ta bashi hakuri dama sun san bazata iya fushi ba.
****
Mumy ta kalli Kubra bayan sun gama shirinsu a ɗaki, nan Kubra ta ɗau waya cikin mutane tace "Mene? Mace? Inalilahi wa ina ilaihi raji'un dama biri yayi kama da mutum yau naga abinda ya isheni."
Kashe wayar tai tana dafa kirji tace "Aunty mun shiga uku, yaran nan ashe abinda ya hanashi zuwa gun dinner yana tare da karuwarsa ne."
Mumy ta miƙe tsaye tace "Karuwa? Kina nufin abinda ake faɗa mana dama gaskiya ne kenan?"
Nan mutane suka fara kananan maganganu, kawayen ta dake gun dinner sukace "Ko itace ta jiyan nan daya ba kayan Meenal ta saka?"
Habawa nan fa aka fara tsine-tsine ana ce musu Allah ya kara kwaɗayinsu ne ya ja musu.
Mumy ta share hawayenta tace "Ko za'a ɗau gawata auran nan bazan bari ai ba."
"Dama ya zakiyi ki bari ai wannan auran? In ba dai bakya san 'yarki ba." Kubra tai maganar tana sake ware hannuwa.
Nan suka kira Alhaji Husaini cikin mutane suka sanar mai. Shima cikin mutane ya miƙe yace "Shiyasa har yanzu bai zo gun ɗaurin aure ba kenan? lallai biri yayi kama da mutum."
Cikin mutanen nan ya kallesu ko tunanin abinda zai furta baiyi ba balle yai tunanin rayuwar yarom da yake neman lalatawa yace "Mun fasa auran Araab da Meenal dan ba yanda zanyi na ba yarinyata yaron da bashi da tarbiyya, ace bayan 'yan mata harda karuwai gareshi."
Mamaki kalamansa suka ba Kabir da Sunusi sai dai ba yanda zasuyi  suna shakkarsa saboda masifar sa, Mutane suka fara fitowa kowa da abinda yake cewa.
Mumy ta wuce ɗaki tace "Dan Allah inda hali na kusa su koma zazzabi nake ji."
Haka tari ya watse Meenal kam daga waje Mumy tasa key ta kulle ɗakinta dan karta wargaza masu plan.
Haka kowa ya tafi da mamakin Araab dama saurayi irinshi mai kyau da kuɗi in ka auresu ai ka san me ka aura.
*******
Ummy kam wayarta ma ta kashe ta sanar dasu Ilham su raka Farouq yai siyayyar komawa makaranta dan daren yau zai tafi.
Bayan sun tafi ta zauna a ɗaki tai shiru abin duniya na sake damunta, haka zata cigaba da rayuwa wai? Tunda har suka janye auran nan lalai ita kuma ta ajiyesu kenan kila haka Allah ya rubuta ƙaddararta bazatai rayuwa cikin family ba haka yaranta.
Sakon  Mumy ne ya shigo wayarta, mamaki abin ya bata dan ta dade raban da ko waya suyi harta manta.
Duba sakon tai dama jikinta ya bata cin zarafi aka turo mata.
"Ki jiƙa ƙazamin ɗanki kisha dama ni nasan in ba iskanci yake ba bayanda za'ai kamar shi ace har yau baiyi aure ba kuma bai damu yayi ba, kudai kunyi asarar rayuwa akoda yaushe muna dana sanin haɗa zuri'a daku, da izinin Allah babu wanda zai baku auren 'yar sa ko akwai ma mu sai mun sanar da su iskancin da ɗanki yai da karuwarsa daya kawo gun dinner ɗin auransa. Sannan ku tabbatar kun aurar dashi cikin wani satin in har shi ɗan halak ne."
Kallom saƙon Ummy take a hankali tai murmushin da yafi kuka ciwo tace "Insha Allahu sai Allah ya bi mana hakkin mu."
Tai maganar tana maida kwallar dake neman zubo mata.
**
Su Ikram suna dawowa sukace "Ya Farouq kafin mu shiga ciki ɗan kaimu gun Munɗo muga ya take tunda abin nan ya faru bamu ganta ba."
Suka ɗauki ice cream da cake ɗin da suka siyo suka nufi gidan yana cewa "Kardai ku dade”. dan sam baisan wannan mahaukaci  ya ganshi a gidan.
*******
Wanki take tayi tun tanayi tana hutawa har hannyenta suka shiga zugi, abin mamakin kayan ma dayawa basuyi datti ba gashi harda labulaye da zanuwan gado, wai kuma Salame tace karta kuskura ta mata wanki da ruwan famfo sai dai taja a rijiya.
"Munɗo!" Abinda taji kenan a bayanta, waigowa tai tana yarfe hannu, kallan tulun kayan dake gabanta sukayi da wanda kuma ta gama gasunan har sun cika igiya.
"Wankin me kike haka?"
Ikram ta kalla tana wanke hannunta da ruwa tace "Goggo ce ta sani, ina kuka je?"
Kallan kayan sukai Ilham tace "Wanki sai kace jaka? Ta ina zaki iya gama wannan?"
Dariya tai wanda kana gani kasan dariyar ba karfi, "An ɗaura aure yau ko? Kuce sai tarewa."
Ikram ta taɓe baki tace "Tab ai bamusan meke faruwa ba amma auren nan banaji anyi."
"A wani dalilin zan sa yarinya aiki zakuzo kuna damun mutane?" Muryar Salame ce ta katse musu maganar su, kallanta sukai ta taho tana gyara hannun zaninta kana ganin yanda take tafiya zakasan bala'i take ji dashi.
"Dama ku kuke hure mata kunne ni na sani, banda shishhigi akan me zaku dinga zuwa gidan mutane? Sannan makarantar ma da take zuwa ku sani cireta zanyi”. Ikram ta kalleta cike da mamaki tace "Ba 'yar uwarku bace? Sannan makarantar naga Ya Arab ke biya?"
"In ma larabawan ne gaba ɗaya bai dameni ba, sannan kar in kara ganin wani a cikin ku ya zo mun gida, tunda ba kuɗi kuke kawo mata ba balle na dinga maraba da zuwanku."
Ikram zata sake magana Ilham taja hannunta suka ajiye leda suka fita, mota suka shiga Ikram na cewa "Yau naga bala'i yanzu banda mugunta ta ina Munɗo zata gama aikin nan."
Suna fita tasa hannu ta ɗau ledar tana cewa "Aikin kawai baza'a kawo abu mai kauri ba sai kayan zaƙi." Ciki tai dashi ta zauna tana sha tana masifa "Dole fa na maida 'yar nan dan wallahi bazan iya ci da wani bakin ba, in ma ji da kaina." Ta ƙarasa maganar tana sake shan ice cream ɗin, "Wannan karan dan rowa sai su siyo kaɗan sai karanta kamar ba masu kuɗi ba."
*****
Suna shiga gida kai tsaye ɓangaren Ummy suka je suka kwashe komai suka sanar da ita, shiru tai kafin tace "Ku tashi kuje tunda shi Kawun nata baice za'a cireta daga makarantar ba sai mu jirashi ko?"
Tashi sukai suka fito itadai Ummy sam batasan wannan matar bane yanda ta musu magana kaɗai sun san ba mutunci gareta ba.
Ummy kuwa suna fita tayi shiru tana tunani, badai tace bazata auri ɗansu bane yasa suka fara wahalar da ita? Batasan ta zaƙe akan al'amuran yarinyar tunda ba ita ke da haƙƙinta ba amma gaskiya bazata bari su cutar da ita ba.
****
 Sai la'asar Munɗo ta gama aikinta, ta galabaita sosai ga bayanta dake wani irin ciwo, tana shigowa ta wuce tai alwala tana sallah ta kwanta a ɗakin ga uban yunwa da takeji.
Tashi tai ko tea gwara tasha dan yunwar da takeji tayi yawa, tana shiga kitchen taji ance "Uban me kikemin a kitchen? Ajiya kika bani?" Kallan Salame tai yau itakam me tai mata? Bakinta na rawa tace "Goggo.."
"Kina sake cemin Goggo zan fasa bakinki wallahi." 
Kanta ta sunkuyar a ƙasa tace "Yunwa nakeji sosai."
"Buɗe tukunyarcan akwai ragowar shinkafa kici kuma ki wanke kwanukan."
To kawai tace nan Salame ta juya tana cewa "Kuma in sake ganinki a kitchen ɗina ba izini."
Haka taci abincin wanda duk k’anzo ne, ta rik’a cusawa dan kore yunwa, tana ci tana sharar hawaye, damuwarta batasan me tai mata ba tunda ba haka take mata ba da.
*****
Da wuri ta kwanta tana yin isha’i, ga ɗakin ba ƙwado sai ƙofar ta rufe ta duƙunƙune.
Jauro tunda ya fita sai dare ya dawo yana can  ya dage yana neman kuɗi dan dole ya lalaɓa Salame ta kyale yarinyar nan tunda ta fara mata sharrin sata to fa lamarin ya fara girma.
Kayan marmari ya tsaya ya siya da burodi, Salame tana zaune a falo tana cin ragowar cake ɗin ɗazu tana kallo.
Ajiyewa yai yace "Munɗo harta kwanta ne?"
"Jauro ka zo ka ɗauke 'yar nan dan wallahi ganinta kaɗai ƙonamin rai yakeyi.
Fuska ya ɗaure sosai yace "Zan maidata amma komai nata da kukaci ki tattaro ki dawo dashi, tunda ke butulu ce." Ya karasa maganar tare da nufa ɗaki.
Kwafa tai tace "Wannan kuɗin da sama da rabinsa babu shi dashi akemin gori?"
 Raheena batanan wai sunje bikin ƙawarta, haka Bilal tun safe yau da kanta ta korashi saboda ya isheta da zancen Munɗo ita kuma batasan maganar.
******
A daren karfe takwas Araab ya sauke Farouq a airport, jikin Farouq duk ba dadi dan ya tabbatar matsalar nan bata gama ƙarewa ba. 
Araab ya dawo a mota yana tunanin yanda zaiyi ya dawo da farin cikin Ummy dan yau ko abinci bataci ba, ko ya fita da ita wata ƙasar ko ta warware in tabar nan?
A haka yai ta tunani har ya iso gida.
****
Karfe Huɗu na dare....
Cikin bacci taji ana zare mata pant ɗin jikinta, a zabure ta farko ta sauke idanunta akan Bilal wanda yau da alama ma ba'a hayyacinsa yake ba.
Kamo hannunta yai da ƙarfi yace "Munɗos zo ki ɗan san min in ba aure ai zamu iya shagalin mu."
Kwace hannunta ta shiga yi, yana sake rikota, warin giyar da yakeyi ne yasata toshe hancinta, a fusace yace "Ke dan ubanki dan kinga ina lalaɓaki ni kike wulakantawa? Uban wa kike toshewa hanci?"
Yanda ya riƙeta ne zafi ya isheta ta fara kokarin kwacewa, kara kamo rigarta yai wanda hakan yasa rigar ta yage, tana kwace jikinta ya sa karfi ya matseta, bakinshi ya fara kokarin kaiwa nata nan wani karfi yazo mata ta buga goshinshi a saman nashi.
Baya yai da sauri yana shishitu, ai bata tsaya komai ba tai waje da gudu ba takalmi, fitowa yai yana nemanta hakan yasa ta bar gidan gaba ɗaya ta ruga a guje tana haki bata tsaya a ko ina ba sai gidansu Ummy.
Gate ta shiga bugawa da karfi saboda ta hangoshi yana tafiya yana tangal-tangal.
Mai gadi ya fito yana cewa "Waye?"
"Nice! Munɗo."
Buɗe kofar yai yana haskata, ai bata jira komai ba ta maida kofar ta rufe tai ciki da gudu.
Tabbas yasan ba lafiya ba, to meke faruwa?
Gaba ɗaya idonta ya rufe da tsoro kofar ta ɗan shiga bugawa.
Ummy lokacin ta tashi yin kiyamul laili dan ƙaida ne ƙarfe uku take tashi ta fara nafila.
Kamar wasa taji alamun buga ƙofa, da alama mai gadi ne Allah dai yasa mutanen nan ba wani bala'in suke sake nufinta dashi ba.
Tana buɗe ƙofa Munɗo ta shigo ta maida ƙofar ta rufe tare da bin jikin ƙofar tana maida numfashi na tsoro.
Mamaki duk ya rufe Ummy ga kayan jikinta gefe da gefe a yage.
Nan da nan tsoro ya kamata hannunta ta kamo tai ciki da ita kallanta tai har yanzu bata hayyacinta duka sai jikinta dake sake yin rawa, hannayenta ta kalla wanda shaidar matsa suka fito haka ma wuyanta.
"Inalilahi wa ina ilaihi raji'un" Abinda Ummy ke faɗa kenan tare da ɗauko babban mayafi ta rufa mata.
Hannayenta ta riƙe Munɗo ta kalleta tace "Ummy dan Allah ki taimakeni ki maidani gun Baffana, dan Allah......"
Kuka ne ya kwace mata ta shiga yinshi iya ƙarfinta, Ummy tace "Ya isa haka Munɗo ba gaki anan ba? Insha Allahu komai zai zo da sauƙi." Kuma take har Ummy ta fito tazo ta ɗau mata kaya a ɗakin su Ilham ta koma, bata tai ta saka ta takure a ƙasa, Ummy tausayin yarinyar duk ya isheta ya zatai da wannan yarinyar? Miƙewa tai ta fara sallah bayan ta idar ta ganta a kasan carpet a duƙunƙune tana bacci. Ɗagata tai ta sata a kan gado ta shiga tunani, ya zatai da marainiyar nan? Tanaso ta kwato ta sai dai tasan bazasu yarda ba, rayuwarta ta baya ce ta dinga dawo mata hannu tasa a saman kan Munɗo wacce taji zazzabi ya fara shigarta.
Fitowa tai daga gidan ta nufi gate ta tambayi mai gadi abinda ya faru, yace "kofa kawai ta buga sai bayan ta shiga dana leƙe naga wani wanda da alama shaye-shaye yai yana dube-dube wanda ina kyautata zaton nemanta yake."
"In kaga Jauro kawunta ya zo nemanta ko yazo wucewa kace ina son ganin shi."
Komawa tai ciki ta zauna tana tunani mai zurfi, tun daga sa kayan da Munɗo  tai da yanda bikin Araab ya wargaje, tabbas wannan shine kaɗai mafita, da alama abinda Allah ya shirya kenan ban fahimta ba sai yanzu, wannan shine zai taimaki Munɗo zai kuma kashe mata matsalar mutanen can, sannan tana kyautata zatan in yarinyar ta girma zata ba Araab kulawar da take so ya samu.
Tea tasa aka kawo mata ta zauna tana sha tana jiran sanda Jauro zaizo.
Su Ilham sam  basusan Munɗo ma tana gidan ba balle su leƙata.
*****
Ƙira na uku kenan Jauro na mata amma ba amsa cike da mamaki ya buɗe ƙofar. 
Ganin batanan yasa ya fito da sauri, ya duba ko’ina bai ganta ba, ina taje?
"Salame? Yarinyar nan tana ina ne?"
Cikin bacci tai tsaki tace "Wai ba nace ma tana gun biki ba?"
"Munɗo nake nufi."
Bargo ga sake ja tace "Ina na san mata, ni dan Allah kyaleni."
Fitowa yai ya shiga nemanta, gidan su Ummy yaje nan mai gadi ya sanar dashi tana ciki sannan Ummy na nemanshi.
Mamaki ne ya kamashi yaushw ta fito da asuba taje gidan mutane? Ko acan ta kwana?
Da wannan tunanin ya shiga ciki......
*****
Yussy ce ta miƙe tare da sakin guɗa tace "Wow! I just can't believe it da gaske an fasa auren?"
Batul ta girgiza kai tace "So what? Bayan da mace aka kamashi."
Kafaɗa ta ɗaga tace "Wannan matsalarsu ne nima in nai aure zan iya cigaba da shanawata shima ya cigaba so what?"
Kai Batul ta jinjina lalai matar nan abin nata yayi kwari.
(Sai mu gani ai😒😒)

Batul so take ta ƙara zuga Yussy ta fitar da Araab a ranta yadda zata samu shiga da kyau, kamar yadda suka tsara da mahaifiyarta Hajiya Layla, wanda ba ƙaramin murna sukayi na fasa auren ba. Tasan halin yayanta Alhaji Hussain da Matar sa ko haufi bata da sharri suka ƙullawa Araab dan su wanke kansu, amma tasan makircin da suka mata ne yasa aka fasa auren.
Ta ɓangaren Hajiya Layla itama tana zuga Mahaifiyar Yussy, “Kar ki kuskura ki biyewa son yarinyar ki tayi zaɓen tumin dare wanda duka zaku dawo dana san." Hajiya Layla ta faɗa tana jinjina kai, numfashi Maman Yussy taja tace “Ya zanyi Hajiya Layla, yarinyar tana mutuwar son shi."
"Amma kina ji dai da karuwa aka kama shi, tunda har twin brother ɗin babansa zai gujewa yar’sa faɗa wa masifa ke meyasa ba zaki gujewa ƴar ki ba?"
"Shikenan zanyi tunanin yadda zamu ɓullowa lamarin."
"Gara dai tun wuri ki canza mata ra’ayi." Tayi jigum dan farin cikin yaranta shine nata, ko kaɗan bata so taga sun nemi abu sun rasa balle yadda ta saka Araab a ran ta.
*************************
Meenal taci kuka har sai da kamaninta suka canza fuskarta tayi jajir, Mumy tun tana mata masifa har ta dawo lallashinta dan ta masifar bata tausayi, “Mumy meyasa zaku ce da karuwa aka masa?" Tayi maganar muryarta a dashe tsabar kukan da tasha, “Ai ba karya bane, karuwar sa ce shiyasa har ya bata kayanki ta saka, kuma a gabana ya fifita ta kanki ko kunyata bai ji ba." Meenal wani kishi taji na cin ta tana sake tuna abunda ya faru ranar, “Wayyo Allah na wayyo meyasa Ya Araab zaka mun haka, wallahi mutuwa zanyi." Ta dafe zuciyarta tana wani irin tari, a tsorace Mumy ta riƙeta tana lallashi. Da ƙyar ta samu ta kwanta a jikinta ta lafe, tana numfashi ɗaya ɗaya.
Wayar Mumy ce tayi ƙara tamkar zata share ganin sunan Munir yayan Meenal dake Cyprus karatu ta ɗauka, “Mum da gaske ne wai an fasa auren Meenal da wancan sarkin girman kan?” Ya tambaya ba tare da ya gaisheta ba.
Ta numfasa tace “Eh da karuwa aka masa."
"Ahaf! Dama na fada muku ku daina biye mata, baya sonta ita ke bin shi, gashi ya nuna muku kalar sa, shiyasa sam ban damu na dawo ba, duk talks da ake ana bikin sisterna naki dawowa, saboda bana son shi da ƴan gidansu duka." Ai yanzu mun ga halin su dolen ta ta haƙura kuma."
"It’s ok bye." Ya kashe wayar, Mumy ta ajiye gefe tana shafa kan Meenal wacce sautin kukanta ya soma ƙaruwa.
**************************
Ummy da taji zuwan Jauro falonta tace a kawo sa, ta saka hijabi tacewa Munɗo ta jirata tana zuwa.
Tace “Toh” tana rakuɓe wa wuri ɗaya, dan gaba ɗaya jikinta ya ɗauki zazzabi.
Jauro yana ganin Ummy ta fito ya soma ƙoƙarin zamewa daga kujera ya gaisheta, “A’ah Dan Allah zauna abun ka, ai ni ya kamata ma ace na gaisheka tunda kai ne babba." Murmushi yayi a zuciyarsa yana yaba sanin darajar ɗan adam irin nata. Zama tayi kan kujera ɗan nesa dashi, kanan cikin tattausan lafazi tace “Nasan zakayi mamaki na jin cewa ina neman ka ko?"
Kai ya jinjina yace “Ƙwarai kuwa, duk da ba wani abun mamaki bane sosai duba da yanda Munɗo ke zuwa nan ga kuma makarantar ta." Ummy tace “Hakane, duk da bansan yadda zaka ɗauki maganar ba kuma haka bana so na zama mai shisshigi ga al’amuran iyalin ka amma taimako nake son yi."
Jauro yace “Ina saurarenki Hajiya." Kayi haƙuri da abunda zaka ji, amma yaronka yana neman Munɗo dan yau har kayanta ya yaga mata wurin kokarin keta mata haddi." Jauro zabura yayi yace “Hasbunallahu wa ni’imal wakeel, ina fatan bai mata wani 
abin ba, ba ko rauni?" Yai maganar duk a rikice.
Ummy ta girgiza kai tace sai shatin matsar da ya mata da duk suka fito jikinta, da alama ba yau ce rana ta farko yana nemanta ba."
Jauro goshi ya dafa ji yake kamar ya nutse a ƙasa wannan wani irin ƙasƙance da abin kunya ne? A hankali yace “Wallahi bansan haka na faruwa ba da tuni na ɗau ki mataki, laifin ne."
"Shiyasa ake so Uba ya zama jajirtacce a gidansa kuma mai kula, balle in zama ya haɗa da mutane masu jini a jika da ba muharaman juna ba." Jauro ya jinjina kai yace “Hakane, amma wallahi kuwa sai naci mutuncin sa bazan kyale sa ba."
Ummy tace “Kada kayi saurin ɗaukar mataki kansa dan zai huce ne yanzu a kanta, sai dai ina baka shawara ka mayar da ita wurin baffan ta, na tabbatar itama hakan take so."
Jauro jim yayi yana ɗan matsar ƙwalla yace “Ai Allah yayi mishi rasuwa."
Ummy a kiɗime tace “Innalillahi wa inna ilaihi raji’un, yaushe? Aman Munɗo bata sani ba?"
"Eh bata sani ba, muma zuwan da mu kai mu kaji."
Jauro ya faɗa yana share ƙwalla, “Allah ya gafarta masa."
"Amin Amin." Ummy ta sake numfasawa tace “Amma sai nake ganin sanar da ita ya kamata kuyi, ko ba komai zata riƙa masa addu’a."
"Ina tunanin yadda zata ji ne, shi kaɗai ta shaku dashi."
"Ai gara ta sani yafi ɓoyon." 
Jauro yace “Shikenan In Shaa Allahu za’a sanar da ita, tana ina ne?"
Tana sama jikinta akwai zazzabi kuma har yanzu akwai tsoro da firgici tare da ita."
Jauro cikin takaici yace “Wannan yaro bai kyauta ba wallahi, kuma duk laifin mahaifiyar sa ne, duk ita ta sagarta shi."
"Yaron yanzu sai addu’a." Ummy ta faɗa, Jauro ya girgiza kai a ransa tana jinjina al’amarin, Ummy ta ɗan numfasa tare da sauke ajiyar zuciya tace “Sai kuma ina neman alfarma a wurin ka."
"Toh Hajiya alfarma a wurina kuma." Ummy tace “Eh”
"Toh Allah yasa baifi ƙarfina ba."
"Ina nemawa Yarona Araab auren Munɗo." Ido ya zaro yace “Yaronki fah kika ce Hajiya?" Tace “Eh ɗa na Araab."
Yawu ya haɗiya ya ɗan shafa kai yace “Amma Hajiya Ina Munɗo ina yaronki, ruwa ai ba sa’an kwando ba ne."
"Kada ka manta da mai kuɗi da talaka duk ɗaya ne a wurin Allah, kuma hakan shi zamuyi mu taimaki maraicin yarinyar nan, na maka alk’awari In Shaa Allah zan saka ido a rayuwarta dan ganin ta samu rayuwa mai inganci."
"Samun mutane irinku yana da matuƙar wahala a zamanin da muke ciki, ba abunda zance sai Allah ya sadaki da dukkan alkhairin sa."
"Sai dai ina tsoron wani abu."
Yaɗan nisa kafin yacigaba "Matata Salame inhar tasan abinda ke faruwa ko za'a mutu bazata bari ai abin nan ba."
Shiru Ummy tai tana ɗan haɗe hannayenta kafin  tace “Amin, to shikenan gudun matsala mubar maganar ta zama sirri kada ka sanar da kowa Dan Allah."
Yace “Tabb yaushe ai sai dai suji an ɗaura kawai."
Ummy tace “Yawwa, kuma dan Allah kada ka sanar dasu tana nan gida, dan gara zamanta anan yafi tsaro." Jauro yace “Nima hankalina yafi kwanciya ta zauna a nan ɗin."
Ummy tace “Nagode sosai da ka fahimceni."
Ai mune da godiya, sai nakeji ko mutuwa nai bazata tozarta ba, haƙƙine a gurina ni kika taimaka Hajiya." Har ya fita yana godiya da jinjina kirki irin na Ummy.
**************************
Bilal tunda ya biyo Munɗo bai koma gida ba, club ya wuce ya samu cikin ƴan matan sa yayi bidirin sa da ita, idan ya tuna Munɗo yayi tsaki yace “Ƴar ƙauye kawai bagidajiya, kinwa kanki wallahi dan ni ɗan shila ne mai zaƙi."
(Koba ɗan shila ba😂)
**************
Ummy da kanta ta haɗowa Munɗo shayi mai kauri ta sha, kana ta bata magani tana sha sai bacci mai nauyi ya ɗau keta, Ummy ta saita mata sanyin ac ɗakin tana kallonta cike da tausayi.
Araab tuni ya watsar da zancen Meenal da iyayenta, sai dai tunanin damuwar da ya gani kan fuskar mahaifiyarsa ke taɓa mishi zuciya.
Takwas da minti goma ya fito daga ɓangaren sa, Shadda ce jikinsa ruwan anta wace aka ma ɗinkin tazarce kansa babu hula sai kwantaccen gashin sa. Babu kowa falon gidan haka yasa ya haye sama ɗakin Ummy, Munɗo har lokacin bacci take mai cike da mafarkai kala kala, Ummy itama bata jima da tashi ba. Dan kayan bacci masu kauri ne a jikin ta, da sallama ya shiga, ta amsa jin muryar Araab tana kokarin boye damuwar dake cin ta.
Ƙasan carpet na ɗakin ya zauna yana tanƙwashe ƙafafunsa yace “Ummy ina kwana?”
"Lafiya lau Araab, anyi shirin fita office?"
"Eh Ummy."
"Allah ya cigaba da maka jagora." Ya amsa da “Amin."
Yana jin dadin addu’ar da Ummy ke masa ko da yaushe yana ganin amfaninta, dan addu’ar uwa bata da hijabi. Gadon ya kalla ganin mutum kwance yace “Ilham ce ko Ikram tazo ta ɗana miki gado."
Dariya kawai Ummy tayi bata son yasan wacce, ta ɗan nunfasa tace “Araab." Idan yaji ta kira sunansa haka to magana ce mai muhimmanci zata masa, Yace “Na’am Ummy."
"Nayi kuskure a baya, nayi tunanin hakan shine daidai sai dai daga baya na gane farincikin da nake nema maka bazaka samu a gunsu ba."
"Ummy na faɗa miki kune farin cikina bana neman komai."
Kai ta girgiza tace "Na samar maka wata mata wanda ina da tabbacin zata zame maka mace ta gari, uwar da yaranta zasuyi alfahari da ita."
Gyara zamansa yayi yana kallan yanayinta wanda da alama ita kanta tana shakkar amsar da zai bata, samun kansa yai da jinjina kai yace “Dukkan za bin da kika mun Ummy bani da ja a kansa, nasan za ɓin ki alkhairi ne gare ni."
Murmsuhi tayi na jin daɗin yadda yake matuƙar girmamata, kuma yake darajata da bata matsayi na musamman a matsayinta na mahaifiyar sa, addu'a ta shiga yi aranta na Allah yasa abin nan ya zama farincikin rayuwarsa.
Numfasawa tai tace "Da so nake a ɗaura aure asabar ɗin nan mai zuwa, walima kaɗai za’ayi dan auren ku yayi albarka."
"Allah ya tabbatar da alkhairin sa." Ya faɗa yana jin komai Ummy zata zartar a rayuwarsa matuƙar bai saɓawa addini ba, bazai taɓa bijire mata ba, Ummy tace “Amin." 
"Matar fa Araab bazaka tambayi wacece ba?"
Kallanta yai yace "Ko wacen ma dan ƴar uwa tace amma ni bana bukatar duba zaɓinki."
Ya mata sallama ya tashi ya fita ba tare da ya damu yasan wacece matar ba, dan yasan ba soyayya tsarin sa yanzu balle har ya damu da sanin kalar wacce zai aura shi dai zaiyi biyayya ne ga mahaifiyar sa, Ummy murmushi tana ƙara saka mishi albarka a ranta. Ta ɗaga hannu sama tace “Ya Rabb Ya Rabb Ya Rabb kasa albarka a haɗin auren nan da zanyi, Allah ya saka musu so da ƙaunar juna ya haɗa arzikinsu ya basu zuri’a tagari." Kana ta miƙe ta shiga wanka.
*************
Jauro yau farin ciki ne fal ransa Munɗo zata samu cigaba ta samu rayuwar hutu da yanci ko haka kaɗai zai samu sassauci a ransa na tuna yadda ya cuci su Danejo baya so Allah ya sake kamasa da hakkin wani, “Wai kana ta wani washe baki kamar mai sabon haƙori makka hala kuɗi ka samu?" Salame ke maganar tana gatsina fuska, Jauro murmushi yayi yace “Saurin me kike ai ko meye zaki gani." 
"Ko dai yarinyar nan ka lallaɓa ta baka dukiyarta shiyasa baka dawo da ita cikin gidan nan ba?" Jauro ya sake mata banza ya tashi ya fita abun sa, Salame bayansa tabi da kallo tace “Hmm ai baka isa ba wallahi kaci kudin nan kai kaɗai."
Bilal ne ya shigo ba sallama kamar yadda ya saba, “Munɗo ta dawo?” Ya tambaya, Mugun kallo Salame ta mishi tace “Kana lura da shige da ficenta kenan, wato ba zaka rabu da yarinyar nan ba ko?"
"Gaskiya ni fah Umma sonta nake kawai kuyi haƙuri ku aura mun ita." Tsaki taja mai tsayi tace “Kai tafi can, shashasha yarinya ba komai tare da ita sai tsiya zaka kakabawa kanka ka ciyar da ita da uban me? Bayan ko kai biyar ta kanka gagararka take."
"Ahh Umma abun kuma hadda gori, ni ai ba kudinta nake so ba, abubuwan ta."
"Rufe mun baki mara kunya, soko kawai ni bata dawo ba kuma bana buƙatar dawowarta dan haka ka wuce ka bani guri."
Hannu ya soma yarfawa yana faɗin "Haba Haba gaskiya wannan ba adalci bane."
Salame taji kamar ta rufe sa da kuka dan takaici.
Ita ko a jikinta dan dama ko ganin yarinyar ƙona mata rai yake.
*******************
10:30 Ikram ta fara buɗe ido, Itama Ilham ta tashi kowannensu ya karana addu’ar tashi bacci, Ikram tace “Next week ba sauran baccin safe shiyasa hutu yake da dadi." Ilham tace “Wallahi, ni Munɗo ma nake tunani Allah yasa matar nan kar ta hanata cigaba da zuwa." Ikram tace “Amin, dan gaskiya ina so ta gama karatun ta yadda take da brain duka teachers yabonta suke."
"Mu dage da addu’a ne sosai Allah yasa a barta."
Ikram ta ɗaga kai tace “Haka zamuyi."
Munɗo itama kusan lokacin ta tashi, Ummy na zaune bakin gado tana latse latse a wayarta order kaya take ma Munɗo na lefe, Munɗo bargon ta janye a hankali tayi addu’ar tashi bacci, ina ma ba zata sake komawa gidansu Kawu ba dan bata son sake ganin fuskar Bilal, Kafafunta ta zura ƙasa, tana ƙoƙarin tashe tsaye, Ummy taji motsinta ta juyo, “Munɗo kin tashi ya jikin naki?”
"Da sauki Ummy, ina kwana?”
"Lafiya lau, zaki shiga ban ɗaki ne?"
Tace “Eh." Ummy tashi tayi ta buɗe wata drawer ta ɗauko sabon brush ta miƙa mata, Munɗo tasa hannu biyu tace “Miyetti."
*********
Yan’ biyu sai da sukayi wanka suka shirya kana suka zo gaishe da Ummy, bayan sun gama gaisuwa da Ummy zama sukayi, Suna mata hira, Munɗo har wanka tayi ta fito ɗaure da towel, Ilham ce ta fara ganinta tace “Laa Munɗo yaushe kika zo?"
Ikram itama ta juyo tana cewa “Yaushe kika zo?”
Dariya ta musu tana rufe ƙofar toilet ɗin ta shigo ɗakin, Ummy tace “To iyayen tambaya."
"Ummy ai dole mu tambaya mun kawai ganta."
"To ta dawo nan da zama."
"Da gaske Ummy."
"Eh" Ta basu amsa tsalle sukayi na murna suna ƙanƙame Ummy, Sukace “Thank youu Ummy."
Munɗo kam wani sanyi taji a ranta shikenan zata huta da jarabar Bilal, ta huta da masifar Salame da Raheena, amma zata roƙi Ummy ta kaita taga baffanta idan yaso sai ta dawo, “Amma fa zaki riƙa ganin Araab kullum."
Gabanta taji ya ɗan faɗi sam bata son ganinsa sai taga kamar dukanta zaiyi saboda rashin far’ar sa da yadda shima yake nuna baya sonta kusa dashi, “Amma ai gara shi tunda baya tabaki akan Bilal." Cewar wani sashe na zuciyarta. Daga haka ta kawar da tunanin, Ummy tasa Ilham ta ɗauko mata kaya cikin nata, ta bata ta saka suka mata kyau sosai suka zauna ɗass jikinta kamar dama nata ne.
"Dabara zanyi duk sanda naji ya shigo sai in ɓoye a ɗaki kafin ya dakeni, in bai ganni ba shikenan baimasan ina nam ba."
Ɗan kwalinta ta gyara tace "Ah Munɗo an iya dabara."
(Hmmm🤭Iyayen dabara)

Munɗo ta saki jiki dasu Ikram suna ta hidimar su, sam ta manta da wani Bilal wanda yana can yana saka ido yaga dawowarta, Ummy kowa nata shirye-shiryen yadda auren nasu zai kasance ita kaɗai, Munɗo da ta ɗan ji motsin ƙofa zatayi saurin ɓoyewa dan kar Araab ya ganta.
Har dare bai shigo ba wani aiki ne ya tare shi, gidan mai yake son buɗewa, bayan ya tashi office ya biya gidan wani da zasu tattauna kan harkar dan shi ya daɗe yana sana'ar mai.
Tara da mintuna Munɗo ta soma gyangyadi a falon suna kallo, Ummy ta dubeta tace "Je ki sama ɗakina ki kwanta."
Tace "Toh" tana tashi, Ikram ɗakin su suka so ta kwana, amma ba halin yiwa Ummy musu, ita kuma tayi haka ne dan ta samu yi mata maganar haɗata aure da Araab.
Munɗo na hawa sama, Araab ya shigo kana ganin shi kasan akwai gajiya tare dashi, ya gaishe da Ummy cikin ladabi ta amsa da sakin fuska, yan' biyu ma suka gaishe shi.
Tea da soyayyen ƙwai kaɗai yaci ya koma ɓangaren sa. Sai da yasha lime ɗinsa kana ya watsa ruwa ya kwanta, wani dogon saƙon Meenal ya gani sai dai bashi da lokacin ta balle ma yai asarar lokacinshi gun karantawa, bai tsaya tunanin komai ba ya kwanta bacci.
*****************
Ummy har ta shigo ɗakin ta kwanta gefe kan gado Munɗo bata sani ba tayi nisa a bacci, Ummy ta kalleta cike da tausayawa tace "Allah yasa auren nan ya zama silar farin cikin ki, kar ya kare a irin nawa." Ta kai hannunta kan switch dake kusa da gado ta kwashe wutar ta gyara kwanciya.
******************
Meenal bacci ya ƙauracewa idon ta, ga wani irin zazzabi mai zafi da ya rufeta, sai da aka kira family doctor ɗin su yazo gida ya dubata ya saka mata drip, Mumy na ɗakin tare da ita, damuwa fal ranta tana jin tsanar su Ummy sosai, Alhaji Hussain ba ƙaramin harzuƙa yayi ba yana ganin duk sune silar jefa Meenal wannan hali, ya ɗau ki alwashin ɗaukar fansa, ba dai shine waliyyin Araab ba, zai ga yadda za'ayi ya ɗaura masa aure, in dai ba Meenal zai aura ba har abada ba zai barshi yayi aure ba, ko Kabiru bazai bari ya masa waliyyi ba, dole zai nuna musu yafi su iya rashin mutunci, sai sunsan shi suka taɓa.
*****************
Ummy da ta tashi sallar asuba ta tashi Munɗo tayi, dama yan' biyu agogon ɗakin su akwai alarm yana tashin su.
Bayan sun idar da sallah, Ummy na karatu, Munɗo na muraja'ar haddar ta, kusan awa ɗaya kana suka kammala a tare. Cikin tattausan lafazi tace "Munɗo."
"Na'am Ummy." Ta amsa tana natsuwa da maida hankalinta kan Ummy, "Idan an miki aure yanzu zaki zauna ba zaki ga an takura ki ba?"
Ɗan jim tayi gabanta na faɗuwa kar dai Salame sun lallaba Ummy itama ta yarda a aura mata Bilal, Cikin sanyin murya tace "Nafi son karatu."
"Ko an miki auren zaki cigaba da karatun ki har sai kin kammala." Munɗo shiru tayi jin zata cigaba da karatu, kuma idan a rugar su ne da tuni ai an mata aure, "Kinyi shiru Munɗo ko bakya so?"
"Ni bana son Biliya." Ummy murmushi tayi tace "Ba shi za'a aura miki ba, wannan ni na samo miki shi da kaina dan nasan zai kula dake yadda ya kamata." Mundo a ranta tasan kirkin Ummy ba zata taɓa haɗata da wanda zai cuceta ba,
"Oho koma wanene ni dai in zanyi karatu kuma ba Biliya bane bai dameni ba." cewar wani sashe na zuciyarta.
Hakan yasa tace "Toh." Ummy cike da farin ciki tace "Yawwa Munɗo, In shaa Allahu zai zama alkhairi gare ki, kuma nima bazan bari ya cutar dake ba, Allah ya haɗa kanku ya saka muku ƙaunar juna."
Kaunar juna? Oh itakam wannan ba shine damuwarta ba ko a jikjnta in ma baya kaunarta itadai so take tai karatu Baffanta ya ganta yai ta murna
Hakan yasa ta kasa cewa "Amin." 
Ummy sai take jin sanyi a ranta na ganin bata sha wahalar shawo kan Munɗo ba, "Koma ki kwanta abin ki." Tace "Toh."
Ta tashi ta hau gado, sai dai baccin ya kasa ɗaukarta, tunani take waye Ummy zata aura mata, tabbas cikin ma'aikatan gidan nan ne, tafi zatan mai gadi ne, "Tabb bana son sa ya cika baƙi, gashi ya girma dan driver ɗin nan nasu ɗan gayu ne tasan yafi ƙarfinta.
Wani sashe na zuciyarta yace mata "Ina ma laifi ko mai gadin ne? Hmm da fa ruga ne ba zaki samu kamar shi ba." Ni dai tunda zan cigaba da karatu ne ai shikenan, shi mijin can shiya sani." Haka ta cigaba da saƙe saƙen ta har bacci ya kwashe ta.
**************************
Jauro ya yanke shawarar kwashe kuɗin Munɗo dake account ya mata kayan ɗaki dasu. Yau da wuri ya fita yaje banki ya amshi kuɗin duka.
Kai tsaye gidan Ummy ya fara biyawa yana so yasan yanayin gidan kafin yayi siyayya, jiya sam baiyi bacci sosai ba sai murna yake yana hango Munɗo a gidan can kuma sai yaji kwalla yanzu Maccido bazaiga auran yarinyar nan ba? Balle Danejo?
Kai tsaye mai gadi ya buɗe masa ya shiga, Munɗo suna falo dukkansu suna kallo, sunayi sunacin pop corn da mai aikinsu ta musu.
Dariya tai tace "Allah ni dariya abin nan keban wai masara ce wannan tab aradu na koma ƙauye sai na koyawa Baffana."
"Masara ce amma kinga wannan ai daban ba irin wace mukeci in am dafa bace." Ikram ta fada suna dariya.
Tana ganin Jauro ta saki murmushi tace "Kawu awali jam."
"Jam palen Munɗo." Suma yan' biyu suka gaishe shi, Ikram ta shiga ciki kira masa Ummy wanda ke waya da masu ɗin kin Munɗo wanda zata saka ranar walima da ɗauren aure, Ikram da mamaki bayan Ummy ta kashe wayar tace "Munɗo aure zatayi ne."
"Eh sarkin tambaya." Ummy Dan Allah kada a mata aure yanzu she is too young, nawa take?"
Hararar da Ummy ta mata ne yasa tayi shiru kana tace "Kawun ta yazo." Mayafinta dake kam gado ta ɗauka ta yafa.
Suka sauka ƙasa tare da Ikram, sai sake jinjina kalmar aure take a ranta. Suna shiga Ummy ta umarcesu su tashi amma tace Munɗo ta zauna.
Bayan sun gaisa da Ummy yace "Dama idan babu damuwa ina so nasan wurin da zata zauna ne, dan nasan kayan ɗakin da zan siyo mata." Ummy tayi murmushi tace "A'ah ba sai kayi kayan ɗaki ba, ni zan ma Munɗo komai, Allah ne ya haɗani da ita sai nakeji kamar turomin wata ƴa yai."
"Ayi haka kuwa Hajiya?" "Ai hakan ma za'ayi." Zai yi godiya tayi saurin hana sa, Yace "To dama kuɗin ta ne da nake ajiya nayi tunanin siyan mata kayan ɗakin dasu tunda ni yanzu ba ƙarfi gareni ba." Ummy tace "Allah sarki, ka barsu kawai a wurin ka." Kai ya girgiza yace "A'ah wallahi zaman su a wurina ji nake kamar dutse a kaina kinsan hakƙin wani, ga matata Salame idan ta gane akwai su ba zata bar su ba, dan haka Dan Allah ki karɓa ki ajiye wurinki a mata wani abun dashi." Ummy tace "To jin kace matar ka yasa zan karɓa." Yace "Yawwa nagode yadda kika taimake mu Allah kema ya taimake ki y haskaka rayuwar ki." 
Ummy tace "Amin." Ya ɗau ki ledar kuɗin masu yawa ya ajiye gaban Ummy, kana ya dawo gabanta ya zauna, Ita dai Munɗo mamaki take ina ya samu wannan kuɗin da aka ce nata ne bayan tasan ko biyar bata magani?
Ummy ta nisa tace "Sha'ani na aure yana buƙatar kasan asalin mutum, dan kasan dawa zakayi rayuwa, hakan yasa naga ya dace na sanar daku takaitaccen tarihinmu duk da abu ne da bana son tunawa ko ka ɗan  amma ya zama dole na sanar daku."
Jauro ya jinjina kai yace "Ni kaina ina son tambayar ki sai dai bana so ki ga kamar na shigo da rashin yarda, dan gani nake kunfi ƙarfin mu."
Ummy ta girgiza kai tace "Ko ɗaya hakan ai shine daidai, aure ai ba'a yin sa kai tsaye ba'a san asalin juna ba."
Jauro yace "Gaskiya ne." Ummy taja numfashi yanayin fuskarta na canzawa tace "Sunana Fatima Sulemanu asalina yar' jamhuriyar Nijer ce garin Yamai iyayena ba masu ƙarfi ba ne, mahaifina gyarana takalmi yake, mahaifiyata na kitso ne a unguwar. Mu biyu ne iyayen mu suka haifa ni da Yayata Bilkisu, muna makarantar islamiyya dan ita kaɗai iyayenmu ke da ƙarfin saka mu, haka muke rayuwa cikin talauci. Watarana mun taso islamiyya wasu a mota sunzo wucewa suka ganmu nan suka bi bayanmu har suka ga gidanmu, basu tsaya biyowa ta hanyar yayanta ba, mahaifinmu suka samu suka ma magana kan ɗaya daga cikinsu yana sonta kuma shi ɗan Nijeriya ne garin kano, mahaifinmu bai tsaya wani dogon bincike ba ya amince ganin mutanen da kuɗi, dan dama kamar neman kai suke da ƴaƴansu saboda wahalar ciyar damu, Mahaifiyarmu taso musawa ya nuna mata shi ke da iko damu hakan yasa ta haƙura ta lallashi yayata, ba'a jima ba ya aiko magabatansa suka zo daga Nijeriya aka sa rana, Cikin ikon Allah kuma yayata tayi na'am dashi duba da irin soyayyar da yake nuna mata, ba'ayi wani shagalin biki ba, aka ɗaura mata aure, mahaifina yace ta tafi dani, in mata ƴar ɗaki.
Mijin nata yace "Ya ɗau ki alk'awarin zai riƙeni amana." Haka muka bar ƙasarmu muka dawo ƙasar da bamu da kowa bamu san kowa ba, muka bar mahaifiyarmu cike da kewar mu.
Yaya Ali mijin Yayata Bilkisu, ya bani dukkan kulawar da ta dace, ya sakani har makarantar boko, kuma suna zaman lafiya da yayata, shekararmu biyu a nigeria, aka aiko Allah yayiwa iyayenmu rasuwa sunyi gobara, munyi kuka mun shiga tashin hankali sosai na rasa su daga baya muka dangana muka cigaba da rayuwa, ba tare da wani cikin ahalinmu ya sake neman mu ba, ko da muka je wurinsu ba mu samu tarbar arziƙi ba, haka mu ka dawo rai ba daɗi, muka zama mune dangin kanmu.
Haka rayuwa ta cigaba har Allah ya haɗani da Hassan mahaifinsu Araab, ya nuna yana sona duk da bashi da kuɗi, direban babban mota ne yana zuwa kudu, ban ƙyamace shi ba duba da nima ban fito gidan kuɗin ba, kuma kuɗi ba sune rayuwar aure ba, da yajewa yan' uwansa da maganar suka nuna sam basu amince ba, Hussain shine mai zuga shi kan yayi auren jari kada ya auri wacce iyayenta ba kowa ba, da suka ji ma asalina yar' nijar ce iyayena sun rasu abun ƙara ruruwa kan kar ya yarda ya auri wacce bata da asali, ya kafe kan sona yake, dan dole suka kyale shi, dan shima iyayensu sun dade da rasuwa.
Tunda akayi aurenmu nake gani kyara, hantara da wulakanci a wurin dangin su, sam bana damuwa na koma kansu, har na samu ciki na haifi Araab muna zaman lafiya da Hassan yana nuna mun dukkan kulawa.
A lokacin ne mijin yayata ya samu aiki ƙasar waje, ranar da zasu wuce haka muka rungume juna muna kuka ni da ita, tun daga ranar ban sake samun labarinta ba nayi kiran wayarta da na mijinta har na gaji, shima kuma danginsa a gombe suke aiki ya kawo shi kano balle naji daga gare su haka na dangana kullum ina cikin kuka da kewar rashinta har Allah ya saukeni lafiya.
Hassan babu wanda yazo barka balle suna naci kuka sosai na ganin babu wani dangi sa bare nawa, Araab na watanni goma a duniya na samu cikin Farouq, shima suka dunga maganganu wai nayi saurin ɗaukar ciki ina son wahalar da Hussain ne dan shi ke taimaka wa Hassan, bani da tausayi ban damu ba na toshe kunnuwana, shima ya nuna mun kada na damu daga maganganun su. Bayan na haifi Farouq da wata biyar na soma ganin sauyin halayya daga Hassan, idan ya tafi kudu sai yayi wata shida bai dawo ba, saɓanin da sati uku yake, gashi baya barin mana wani abun arziƙi, ranar da na nuna masa korafina ya nunamin rashin matsayina, akan bani da hankali so nake yazo ya zauna baya nema, gashi na fara tara yara, idan ma ya dawo kwana uku yake ya tafiyarsa bai damu ya nemeni ba, Araab tun yana karama Allah yayi shi mai zuciya, hakan yasa wani lokaci idan yaga mahaifinsu na mun abu zai koma gefe yana ciccika, wani sa'in har kuka yake.
Mahaifinsu ya dawo ba ruwanshi da cin su, shan su suturar su, danginsu ma ba ruwansu damu, ranar da na kaiwa Hussain kukan mu akan abincin da zasuci haka ya koro mu, ko ruwa bamu samu arzikin sha ba, dan dole na nemi aikatau ina yi, da haka nake ciyar damu har na saka Araab wata makarantar gwamnati yana zuwa, masu gidan ganin halin da nake ciki suka ƙara mun albashi na saka Farouq shima, babu irin wahalar da bana yi dan ganin na rufawa yarana asiri sun samu ci da sutura.
Hassan tun zuwan da yayi na masa korafi sai da yayi shekara biyar cur bai zo ba, ranar da na gansa murna ta cikani naje tarbon sa, hannu yasa ya kare alamun kar na karaso, suma su Araab sunje da murna ya daka musu tsawa kan kar suzo kusa dashi. Haka suka koma gefe kamar zasuyi kuka na lallaba su, Araab nata ciccika dan duk sun soma mallakar hankalinsu.
Na same shi a ɗaki yana kwance ya gama waya, sai cemun yayi nazo, naje ba musu nayi mamakin ganin ya bukace ni, ban hana sa ba sanin hakkin sa ne. Washegarin ranar ya haɗa sauran kayan sa dake gidan ya tafiyar sa ba tare da ya bar mana ko biyar ba.
Haka muka cigaba da rayuwa har cikin yan' biyu ya bayyana, nan danginsa suka ce ai yawon banza na fara yaushe Hassan ya dawo har yamun ciki, ranar nasha kuka ba kadan ba, Araab da Farouq suka rika lallashina. Da taimakon Allah na samu haihuwar yan' biyu, wanda ko ragon suna basu samu an yanka musu ba, Araab ya saka musu suna Ikram da Ilham.
Sosai ya dage kan karatun sa, idan ya taso ya shiga kasuwa yana zaman shagon wani mai siyar da jakukuna da takalmi, ya sallame sa idan an tashi, Allah maji roƙon bawa, ganin hankali da amanar Araab yasa mutumin da ya tashi sallamar yaron shagon sa da suka gama karatu ya haɗa da Araab ya bashi jari mai tsoka, daga hakane Araab ya zage ya fara neman na kansa sosai, har Allah yasa masa albarka ya kawo matsayin da yake yanzu, wanda har yau bamu da labarin mahaifinsu bamu san inda yake ba, hakan yasa Araab ko maganar mahaifinsa baya so, ta ƙarasa hawaye sharɓe da fuskarta.
Munɗo duk da kasancewarta mai kananun shekaru tausayin su Ummy da Araab ya kamata sosai sai hawaye take. Shima Jauro jikinsa yayi matukar sanyi, shiru ya ratsa falon na wasu mintina kafin Ummy ta nisa tace "Idan babu damuwa kuma ina son sanin asalin Munɗo."
Jauro ya sauke ajiyar zuciya yace "To tun kafin na baro ruga, Maccido ya taɓa neman alfarma wurin mahaifinsa kan zai shigo birni nema,  Ardo ya hana sa da farko ganin ba al'adar mu ba ce ka fito birni nema, da yaga ya nace yana so ya amince, bayan tafiyar sa da shekara ɗaya da watanni ya dawo da Munɗo tana jaririya, da dukiya mai tarin yawa wanda yace na jaririyar ne, aka tambayesa ina ya samo yarinya yace "Ƴar sa ce."
Anyi tambayar duniya wacce mahaifiyarta yaƙi sanarwa, hakan yasa yan rugar soma tunanin ba da wannan aka haifeta ba.
(Ummy ta gane me yake nufi itadai Munɗo ko oho) Haka suke ganin dukiyar kuma tasa ce da yaje nema.
Kawai ya alakanta da tata ce dan kar ya san musu, duk da hakan bai sa ya faɗi inda mahaifiyarta take ba, shine babban dalilin da yasa mutanen rugar suka soma tsagwanmatar har suka alakanta ta da mayya tun tana jaririya, a lokacin ne na baro rugar."
Ummy tausayin Munɗo taji ya sake kamata, a ranta ta ayyana ko'ina mahaifiyarta take, meyasa Maccido ƙin sanar dasu komai game da ita Allah masani, gashi ya rasu balle aji daga bakin sa."
Munɗo itama sai yau taji kad'an daga tarihinta, ta numfasa tace "Dan Allah ku kaini wurin Baffa ya gaya mun ina mahaifiyata take." Cike da tausayawa suka 
Allah sarki Mundo🥹🥹🥹

Ummy cike da tausayi take sake kallon Munɗo sai dai ba huruminta bane ta sanar da ita mutuwa kai tsaye, Kawunta shi ya cancanta ya sanar da ita, ko aure  tasan ita mace ce ita tasan me zata sanar da ita.
Jauro ya sa hannu ya cire kwallar data maƙale a gefen idansa yace "Munɗo in mun gama da Hajiya akwai abinda nakesan sanar dake." Kai ta ɗaga cike da gamsuwa.
"Tashi ki shiga ciki kinji?" Ummy ta sanar da ita tana kallanta.
Miƙewa tai tana sake tausayin Ummy itakam bata taɓa tunanin mace irinta ta shiga rayuwa kwatankwacin wannan ba."
Jauro ne yace "Gaskiya Hajiya Allah bazai barki haka ba, shiyasa yake ta buɗa muku ta hanyoyi da dama, gashi kuma duk da haka baku kyamace mutanen da suka wahalar daku ba."
Murmushi tayi wanda ita kaɗai tasan abinda ke mata ciwo, ta kalleshi tace "Shiyasa tunda naga Munɗo nake tausayinta ina ganin kamar in bata samu mai kula da rayuwarta ba zata faɗa rayuwar dana shiga a baya sai dai kuma wani taimakon Allah."
Kai ya shiga jinjinawa tabbas shiyasa yake mamakin yanda ta ja yarinyar a jiki.
Murmushi ta sake yi ta kalli kuɗin tace "Zanyi shawara da mijinta bayan aure sai muga me ya dace ai mata dasu insha Allahu, Sannan alƙawari ne na ɗauka in har ina raye Munɗo bazata tozarta ba, nasan Araab nasan kuma wanene shi, mahaifiyarta in har tana raye sai muyi addu'ar Allah yasa su gana in kuma itama ta rasu sai mu mata addu'a." Cike da gamsuwa yace "Insha Allahu mungode, mungode dan har bansan irin godiyar da zan miki ba."
"Maganar ɗaurin aure, kai nasan zaka jagoranci ɗaurin auranta to shi Araab inaji sai dai limamin unguwar nan ya wakilcemu dan ko ban tambaya ba 'yan uwanshi bazasu taɓa ɗaura mishi aure ba."
Cikin halin ko in kula yace "Sau nawa ma ake zuwa ɗaurin auren kiga an bar limami ya ɗaura a maimakon dangi? Babu komai sannan dan Allah muma muna neman alfarna akan kar a bada sadaki mai yawa."
"Insha Allahu! Nima albarkar auren nake nema."
Miƙewa tai tace "Bari nasa a turota ni zan shiga ciki."
Sake godiya yai  har tabar gun, cike da sake jinjina labarin data bashi, to shi uban nasu ko yana raye? Oh wannan lamari.
Haka yai ta saƙe-saƙe har Munɗo ta fito ma bai kula ba.
Zama tayi kusa dashi tace "Kawu nasan Goggo nata masifa ko?"
"In ma tayi zata gaji ta bari kedai meya dameki."
Gyara zama tai tace "Nidai Allah banasan komawa gwara ka dinga zuwa nan muna hira."
Haɓa ya kama cikin zolaya yace "Lallai Munɗo abin ma ba kunya? Wato ke kinfisan nan ko?"
Fuska ta rufe tace "Kawu Allah su ne basaso na."
Kallon ta yayi yana shirin sanar da ita maganar Baffanta sai jiyai tace "Kawu nikam bansan ya zanyi ba in nice Ummy, ni dama bansan Mamana ba amma in Baffa ya rasu to nima Allah mutuwa zanyi."
Nan danan yaji gabanshi ya faɗi hakan yasa shi kasa magana, miƙewa kawai yai sukai sallama yana ce mata ta dinga jin maganar Ummy.
***
Jiki a sanyaye ya shiga gida, Salame tana zaune a tsakar gida tana cin awara datasa a ka siyo mata mai kwai da lemon kwalba, tana ganinshi ta fara wake-wake.
"In ma dai an munafirceni, a shirya dan wallahi sai na ɗau fansa ai kuɗin nice na bada shawara ba kowa ba, dan haka a shirye nake nai bala'i da koma wanene...Ahayye nanaye wasu sun faɗo sun fifita 'ya'yan titi akan jininsu...Ahayye..."
Kai kawai ya girgiza dan bayaji ko magana ma zai iya mata, kitchen ya shiga sai dai abin mamaki ba komai a ciki sai tarin wanke-wanke.
Ruwa ya ɗauka ya fito ta sake jan tsaki tace "Ai duk yanda akaso a munafirceni wallahi anyi a banza dan wallahi kuɗin nan ko zaku mutu dani  za'a cisu na tabbatar yaga Danejo shine suka samu suka ɗauke Munɗo zasuje suci dukiyar a barni." Kwafa tayi ta tuno da daddare gaba ɗaya bataji yayi bacci sosai wanda ta tabbata lissafin kashe kuɗi yake.
Sai dai baisan tafi karfinsu ba daga shi har Danejon wallahi zataga uban daya isa cin kuɗnta.
Tana ƙoƙarin miƙewa Bilal ya shigo yana cila leda a hannu.
Naɗe tabarmar tayi b tare da ta kulashi ba ya karaso cike da zumunɗi yace "Umma! Beb ɗin nan ta dawo?"
Wata harara ta zabgamai tace "Allah ka bari na buɗe ido sai ranka ya ɓaci." Ta wuce tana cewa "Iskancin banza dukanku zanyi maganinku wallahi.
****
A ɓangaren Araab kuwa sam ya manta wai aure za'a masa in shigo yaga Ummy na hidima ko a jikinshi shi hankalinshi na kan yadda  zai buɗe gidan mai da abubuwan da yake buƙata.
Itakam Munɗo ta rasa me yasa Ummy ke sawa azo da safe a shafa mata abu ai ta murza mata sai dataji su Ikram sunce gyaran jiki ake mata sannan ta fahimta, to amma damuwarta me yasa ake mata? Bayan ita in anyi aure karatunta zatai?Ga Ikram da Ilham sun takura mata da zancen miji iya kaci tace "Itama bata sanshi ba." Ummy kuwa basu ga fuskar tambayarta bama.
Tunda ta gane dabarar ɓoyewa shikenan bata bari Araab ya ganta.
Yau juma'a gobe ake sa ranar ɗaurin aure, Ummy ta sa aka kira Araab ta bashi ɗinkin da ta sa aka mishi na ɗaurin aure, Ya kalleta kamar zaiyi magana dan har shi yama manta da maganar auren?, sai dai tuno yadda tasha wahala a kanshi da matsayinta yasa shi cewa "To Ummy Nagode."
Da ido ta bishi dan ta tabbatar biyayya kawai yake mata, ya zatai? Burinta ɗaya daya rage a duniya shine taga yayi aure. 
Fitowa yayi, Ganin mace yayi sanye da hijab tana tafiya da sauri zata hau sama "Ke Ilham zo ki samin kayan nan a ɗaki."
Cak Munɗo ta tsaya zuciyarta na bugawa da ƙarfi, cike da takaici yace "Dan iskanci ba magana nake miki ba? Ko Ikram ce?"
A tsorace ta falla d gudu ta haye sama, tana haki ta shige ɗaki, ta rufe kofa sannan ta jingina da jikin ƙofar tana kunshe dariya tace "Aradu nasha."
Shikam Araab mamaki ne ya rufeshi wani sabon iskanci yaran nan suke ji dashi? Lallai zai hukuntasu dukansu."
Ya fita yana cewa "Bari na gama abinda nakeyi zan gyara rawar kan da kuka koyo agun yarinyar can dan wannan dabi’unta ne."
Ilham ta fito daga toilet ta ganta a jikin ƙofa cike da zolaya tace "Hala Ya Araab ya shigo."
Ido ta zaro ta dafa ƙirji tace "Ya akai kika sani?"
Ikram dake kan gado tana karantu ta girgiza kai tana miƙewa zaune tace "Ke kuma waye bai sanki ba a gidan nan? Idan kika ga Yaya Araab kamar kinga mala'ika."
Baki ta taɓe tace "Ni wallahi banaji akwai wanda nake tsoro sama dashi a duniyar nan."
Dariya sukai Ilham tace "Aiki ya ganki wallahi."
****
Yau ma Jauro yazo ya kawo musu kayan marmari, yaso ya sanar da ita rasuwar Maccido sai dai su Ikram da Ilham sun shigo falon wanda  ya sashi yin shiru.
*****
"Kin gama iskancin da girman kan shine kika ƙira?" Husaini ya faɗa cikin gadara.
Murmushi Ummy tai tare da gaisheshi bai amsa ba yace "Kin dai fahimci ba gantalelen da zai bawa ɗanki mace ko?"
Fuskarta ta shafa da hannu ɗaya tace "Anjima bayan azahar za'a ɗaura auran Araab, ina fatan zaku zo dan cika zumunci idan kuma ba zaku samu zuwa ba muna barar addu'arku sannan Meenal bata samu miji a sati ɗayan bane?"
 A fusace ya miƙe tsaye yace "Me kike cewa?Aure? Bakida hankali ne?"
Wayarta ta kashe tare da kasheta gaba ɗaya ta fito tana kiran Ikram, yiwa Yayanki waya kice lokacin ɗaurin auren ya kusa ya shirya ya fito.
Nan tai ɓangarenshi yana kwance yana bacci kasancewar yau asabar. Jin saƙon Ummy yasa ya tashi sannan ya shiga toilet yana tunanin yanzu fa haka wata zatazo ta shiga rayuwarshi ko? Dole koma wacece zan kafa mata dokoki akan karta shiga harkarshi tayi harkarta  dan bayasan takura sam.
Da wannan tunanin ya tashi ya shirya, Cikin farar shadda da babbar riga wacce tasha aiki, hular da ya d’aura kansa sai ta k’ara masa masifar kyau, turare ya fesa ya ɗau agogonsa na marathon, Ya fito sak ango.
(Hmm Araab fa ba baya ba abinka da jinin buzaye.)
Munɗo tana can sai murje ta ake dasu dilka da halawa, ita dai kallon ikon Allah take dan har ga Allah so take ta kwace jikinta.
Ummy tana falonta tana duba abubuwan da za'a tafi dasu ya shigo. Tun kan ya ƙaraso falan tasan ya shigo saboda kamshin turarensa, kallon tulin kayan da aka haɗa dasu abinci takeaway yayi, yana mamakin wannan lamari, kallon kayan yai yace "Wai duk na ɗaurin auren ne?"
"Eh da naso kuyi reception amma sanin halinka yasa nace kawai a rabawa kowa takeaway agun."
Cike da mamaki yace "Su waye zasuzo da kika haɗa abinci haka Ummy?"
Tana sake irgawa tace "Mazan company ɗinka duka zasuzo da kuma mutanen da zasuyi sallah a masallacin."
Yayi ajiyar zuciya kawai dan baisan me zaice ba.
"Nasamu Liman na sanar dashi na kuma bashi sadaki dan Allah karka je kana haɗe musu rai."
To kawai yace, driver ya shigo ya kwashe kaya yasa a motarsa, shi kuma ya shiga haɗaɗiyar motarsa Audi e-tron fara kal, fita yayi cikin takunsa wanda ke nuni baya son raini kamar ko da yaushe.
Raheena suna tafe suna cin cingam ita da kawarta da suka sauƙa a adaidaita zasuje gidansu Raheena dan akwai abinda ta manta, motar suka gani suka saki baki suna binta da kallo dan glass ɗin baki ne ba damar su hangoshi.
Ajiyar zuciya tai tana bin bayan motar da kallo tace "Kai jama'a Allah Ameen, in na shiga irin wannan motar ai daga Raheena sai na koma Rahna."
Dariya kawarta ta tuntsire dashi tace "Su Rahna anji jiki ni in na koma ma cilar da wayata zan dan bazanyi harka da irinku ba balle ku kashen aure."
A tare suka sa dariya, suna isa taga Salame tana girki a kitchen ba tare da damuwa ba tace "Umma abinci kike? Abu muka manta nazo ɗauka." Ta faɗa tana shiga ɗaki, binta Salame tai tace "Me kika samo gun bikin?"
"Allah ni ba kuɗi hanuna yaushe ma na fita?"
Tsaki tai tace "Ɗazu kinga inda babanku yaje daya fita?"
"A'a ni bansan wannan ba."
Fitowa tai tana gyara zani, bafa zai yiwu ba ehe dole tasan me ake ciki.
*****
Jauro shima ya gayyato mutanen sa haka suka shiga liman yai walkilci aka ɗaura auren Munɗo Maccido da Araab Hassan akan sadaki 100k.
Araab na waje cikin abokansa sun hanashi sukuni da yin hoto, mamaki ne ya kamashi ganin Jauro dan ya tabbatar yagane mutumin sai dai yana tunanin meyasa ake taso suyi hoto tare? Kuma wai yana jinshi yana cemai ga amana nan?
Bayasan dogon tunani cikin mutane shiyasa ya basar, haka aka gama hoto su Jauro na ta raban takeaway mamaki yake yanda mutumin ya zaƙe duk laifin Ummy ne ta sakewa mutanen nan dayawa.
*****
Alhaji Husaini a fusace ya kira Mumy  dan yana hanyarsa ta zuwa kaduna, Cikin  masifa yace "Mutanen can da yake tsinanune sunwa yaron nan aure, ita kuma shashasha tana nan tana ciwon rashinsa."
"Aure? Araab ɗin?"
Meenal dake kwance ta miƙe a rikice ta fasa kuka tana cilar da ɗankwalinta, tana dukan ƙirjinta tana cewa "Kun cuceni Mumy wallahi kun cuceni."
Yana juyota takaici ya sake rufeshi ya kashe wayar.
Kamar mai sabuwar hauka ta tashi zata fita  Mumy tayi saurin tashi ta fita ta rufe ɗakin ta waje tare da kiran su Kubra ta sanar dasu.
******
Mundo itama farin lace mai adon golden Ummy ta bata ta saka ɗinkin ya mata kyau sosai aka mata kwalliya tayi masifar kyau har tafi na ranar kamun meenal, kamar ba Munɗo bace tamu ta gargajiya.
Ta fito dan Ummy tace ta sauko zasuyi hoto da ango ga ƴan walima sun fara zuwa.
Mayafi ta rufa saboda haka taga anayi a rugarsu, Ilham sai tsokanarta suke wai in ta koma skul ƙawayenta dariya zasu mata.
Baki ta taɓe tace "Oho dai nima ai dani za'a koma school ɗin."
A ranta tace "Ita dai Allah yasa ba ƙaton mutum bane wanda ganinshi ma zai tsorata ta."
Mutanen unguwa ne kawai wanda Ummy ke tallafawa sukazo, sai masu aiki.
Araab ne ya shigo nan wata ta saki guɗa tana mai kirari, sam kirarin ba dadi yake masa ba tamkar yace ta daina,  ya karaso ciki yana san tambayar Ummy matar tanada haɗi da Jauro ne?
Mundo itama ta shigo tare dasu Ilham, kanta na sunkuye kasa, Tayi k’asa da murya tacewa Ilham
"In kinga mijin kimin alama daga ƙafa ma kila zan gane ko masifafe ne."
Ilham kasa amsawa tai saboda mamakin ganin Araab sanye da kayan ango kuma taji ana mai kirari.
Munɗo ta sake bugo ta da hannu tace "Ya kika ganshi?"
Cak Ilham ta tsaya haka Ikram dake bayansu riƙe da wayar Ummy tana pic ta tsaya cak.
Ummy ce tace "Ku ƙaraso mana."
Kallon juna sukai kawai sukaci gaba da tafiya, har suka iso tana magana "Ilham! Ikram kun hango mijin? Babba ne? Ɗan lukuti ne?"
Araab tunda ta iso kusa dashi ya dunƙule hannunsa yana fatan muryar da yakeji ta zama gizo a gareshi akan ba ita bace abinda yake zargi.
Ummy ce tace "Munɗo a haka za'ai hoton?"
Jin muryar Ummy yasa ta ɗaga tace "Ummy na........"
Muryarta ce ta maƙale ganin Araab tsaye daf da ita, ya murtuke fuska gam yana bin Ummy da kallo.
Shaƙuwa mai karfi ce ta kamata ta fara dukan ƙirjinta ta ƙame kamar wace bata motsi.
Munɗo ruwa!
Muryar Ikram ce ta dawo da ita daga abinda ta gani, wata tace "Amarya duk zumuɗin ganin angon ne?"
Ido ta zaro ango? Wa? Baya tayi da sauri ta auna a guje.
Araab ya kauda kai kawai dan bai masan ta ina zai fara tunanin abinda ke faruwa ba.
****
Su Mumy kam an ɗau ɗamarar rama wulakanci, Kubra har gida tazo ta ɗauketa.

Kowa bayanta yabi da kallo cike da mamaki mai ya bata tsoro, tana hawa sama kafafunta har neman kada ita suke, Ikram da Ilham dariya ta kwace musu suna kama bakinsu sanin gudun me take, So mamaki take basu yadda take tsoron Yaya Araab, amma fa suma yau mamaki ya kasa barinsu, Ya Araab da Munɗo ta yaya akai haka?
Araab hannunsa yasa ya dafa goshin sa shikenan Ummy ta kashe sa da ransa da ta hadashi da wannan. Ai da ita ma gara Meenal dan tafi ta hankali, iyayenta kaɗai ne masu matsala, taya ma zai iya rayuwar aure da mai taɓin hankali, shin meke rufewa Ummy ido bata ganin haukar yarinyar nan da har ta aura masa, ko tsabar son ta fanshe abunda su Alhaji Hussain suka mana ne yasa ta aura masa yarinyar nan ba shiri? Maganar Ummy ce ta katse masa tunani da take cewa Yan' biyu "Dariyar me kuke wa mutane?"
Ikram tace "Wai kunya ne fah taji, dama tace mana kunya take ji." Ummy murmushi tayi ta girgiza kai tace "Munɗo kenan." Suma sauran mutanen wurin dariya sukayi, suna cewa yarinta ne zuwa gaba zata rage kunya, Araab kam takaici ne fal aransa, Ikram da Ilham suka kalli juna su kansu mamaki ya kasa barinsu balle ita.
Ummy ce tace "Ina zuwa." Ta nufi hanyar sama? Ɗakin su Ikram ta sameta ta takure wuri ɗaya, Ummy ta ƙarasa ciki tana murmushi tace "Mundo duk kunyar ce?"
Kanta ta sunkuyar ƙasa ba zata iya kallon Ummy tace mata bata son yaronta ba duk irin ƙaunar da take nuna mata, amma ita dai wallahi gara a aura mata Bilal akan dai Araab wanann da baya dariya sam, wannan ai garin tuwo zai maidata in sukai aure, itakam ta shiga uku.
"Taso muje kinji, ba komai ai aure abun so ne, muje a muku hotona."
Kallan Ummy tai ta shiga girgiza kai ta kasa magana, Ummy ta dafata tace "Kin manta kince kin amince?"
A ranta tace "Lokacin ai ma ɗauka ma'aikatan gidan ne."
"Taso mun bar mutane." Haka Munɗo ta tashi jiki sanyaye, idanunta sai kifkif suke, Ummy ta riƙe hannun ta suka fito tare.
******************
Jauro sauran takeaway biyar da suka rage ya taho dasu gida, fuskar sa washe na farin cikin ganin auren Munɗo yana jin ina ma Maccido yana raye yaga wannan rana, Salame na falo ta baje daga gani yau rigima take nema, ita kaɗai sai cika take tana batsewa.
Bilal na zaune ƙasan carpet zancen Munɗo yake son mata taki basa fuska, Raheena kuwa wayarta take latsa wa tana chatting da samarin ta, Jauro ya shigo da sallama, Raheena kaɗai ta amsa, Salame mugun kallo ta watsa masa tana bin ledar hannunsa da kallo, lemo da ruwa ta hango, "Bikin wa kuma kaje ka kwaso kaya haka, hala na wasu masu kuɗin ne tunda mu kullum a yawon ɗiban ragowa ake so mu kare."
Gyaran murya yayi yana murmushi yace "Kwantar da hankalin ki wannan na auren Munɗo ne."
Wani kallo ta watsamai tace "Ka manta abinda yafi Munɗo."
Ajiyewa yai yace "Wallahi da gaske yanzu aka ɗaura."
"Me auren Mundo?" Ta faɗa a zabure har zaninta na neman saɓulewa, Bilal wani uban tsalle yayi ya tsaya yace "Matar tawa ce aka aurawa wani? Sai dai ko in auren ba zata kuka mana ni da ita."
"Kai dalla shashasha rufewa mutane baki." Jauro ya daka masa tsawa, Bilal ya haɗe rai yana wani irin huci, wallahi bazai taɓa yarda Munɗo ta zauna da wani namiji in ba shi ba, tabb wani ya riga shi morewarta ai bazai yiyuwa bane, koma waye ya jira ya ɗana tukun.
Salame tace "Hala wani tsohon ta samu ya aure ta, ko wani gantalallen."
"Ko waye ma zaki gani ai, saurin me kike?"
"Ai wallahi na tabbatar ba wani mutumin arziki bane, shiyasa ka ɗauketa ka boye kuka kulla munafunci, Ahayye wallahi baku isa ku yaudari Salame ba ehe!"
Jauro kai ya girgiza yace "Sai ki shirya ko ba da jimawa ba za'a kawota nan kafin anjima azo ɗaukar amarya."
Ya wuce ciki abun sa bai jira amsar ta ba, Salame kai ta jinjina tace "Aure, wai Munɗo ce tayi aure ba da sani na ba wallahi duka sai naci buhun ubanku."
Raheena tace "Ai ni kaina Umma mamaki ya cikani, wai wannan kucakar aka ma aure, na tabbatar wani tsohon ne ko gaja dan ba wani cikakken mutum da zai kwasheta, ya kwasarwa kansa bola."
Bilal cikin zafin rai yace "Ko ma waye wallahi sai ya bani matata, babu gidan wanda zata zauna sai ni."
Salame ta wurga masa harara, kafin tace "Ku tashi ku shirya, duk da nasan ba wasu mutanen arziki ne zasu zo ba, zan ɗau fansa daga baya wallahi."
Raheena tace "Ni ba wani shiri da zanyi ma." Ta sake gyara zama, Bilal kuwa zama yayi ya ɗaura kafa ɗaya kan ɗaya, yana jiran zuwansu yau ayi ta.
(Hmmm...Me za'ayi Biliya?😹)
*****************
Munɗo da ƙyar ta tsaya kusa da Araab aka musu hotona zuciyarta kamar zata fasa kirjinta ta fito tsabar tsoro, Ilham na kusa da mai hoto nan tana faɗin "Wow wallahi kunyi masifar kyau na dade banga couple....." Wani kallo da Araab ya mata ne yasa tayi saurin gumtse bakin ta bata ƙarasa abinda zatace ba.
Munɗo kam shiru tayi bata wani dogon motsi wanda kowa ya ɗauka kunya ce, Ilham tuni ta turawa Farouq hotonan ta whatsapp, Ummy ta sanar dashi jiya da daddare shi kaɗai ne yasan wacece amaryar sai dai ya dade yana tunanin yanda za'ai wannan zaman dan yasan akwai badaƙala,  ganin yanda sukai kyau ya sa yace sun dace duk da ita yarinyace, nan ya watsa su status da instagram dan shima ba ƙaramin kyau suka masa ba.
Turo ƙofar falon da akayi da karfi yasa kowa kallon masu shigowa, Mumy ce da ƙanwarta Kubra kana kallon su kasan tashin hankali ya kawo su, bakin dake falon ne suka sulale suka fito, ya rage daga Ummy su Ikram sai Araab da Munɗo.
Idanun Mumy da Kubra akan Munɗo wanda mamaki ya cika su na ganin ita ce matar da ya aura, hannu Mumy ta shiga tafawa tace "Tabbas biri yayi kama da mutum, ya tabbata karuwarsa ce tunda gashi ya juya akalar auren kanta, ahh yau naga abinda yafi ƙarfi na."
Ummy tace "Dan Allah idan ba murna kuka zo tayamu ba, kofa a buɗe take ko koma, dan banaji na gayyaci wani cikinku."
Kallon sama da kasa tama Mumy tai tace "Ina abun taya murna a auren karuwa wacce sai da suka gama tambaɗewarsu a titi tukun..."
"Enough!" Araab ya faɗa cikin ɗaga murya da jin zafin kalamanta, duk da taji tsoro amma ta dake taja tsaki tace "Aikin banza kawai borin kunya kawai."
Ke Halima bazan ɗauki cin mutunci ba, ki shigo har gidana kina aibata mun zuri'a, kunyi a can waje ba zaki zo nan kiyi ba, shirun fa da nake bawai ce muku akai banda bakin magana bane."
"Lallai saniyar ɗaure ta samu sake, ah lallai anyi baki, gashi nan mun gani."
"Ko a da mutunci da zumunci yasa nake raga muku amma naga sam baku san haka ba."
"Au Allah ko da kyau." Kubra ta karɓe da cewa "Biki kamar na jaɓa tsabar rashin jama'a?"
"Ku masu jama'a me ya hana yau ku ɗaurawa Meenal aure."
"Hahaha...Ku jira ku gani ko an gaya muku ta rasa manema ne?"
Araab zuciyar sa ke wani tafasa a hasale yace "Please out bana buƙatar ku anan don't ruin my special day."
Ya ɗan sa hannu yana riƙo ƙugun Munɗo da gayya, idonta ta runtse gam jikinta ya hau ɓari jin hannun Araab zagaye da ƙugunta, shi kanshi yana jin yanda jikinta ke ɓari.
Ummy kawar da kai tayi tasan da gangan yayi, "Ai ba abun mamaki bane idan ka riƙeta haka abinda ba yau aka saba ba."
Araab yace "Whatever."
Tsaki suka ja su biyu suka fice, Mumy na jin zuciyarta kamar zatayi bindiga tana nanata maganar sa na cewa "My special day." Idanunta na sake hango mata yadda ya riƙe kugunta tana jin wani takaici.
Suna fita yayi saurin sakin Munɗo tare da yin ƙasa da murya ta yadda ita kadai zataji yace "Kada ki sake ki ɗauki hakan wani abu nayi ne dan kare martabar Ummy." 
Munɗo cikin rawar murya tace "To, dama nasani ba dan komai kayi ba." Yace "Better."
Yana matsawa kusa da ita, Ya juya ya fita, Ummy ta dubi yan' biyu tace "Kuzo ku raka Munɗo gidansu, daga can za'a ɗaukota kamar yadda al'ada ta tanadar, Munɗo sai taji kamar kada suje dan bata son ganin su Salame, tana ta addu'ar Allah yasa Bilal baya gidan.
***********
"Na shiga uku am dead, ina aikin me har Araab yayi wani aure?"
Yussy ta faɗa tana tashi tsaye tare da sakin wayarta ta faɗi, fa fito daga ɗakinta kamar zararriya ta nufi na mahaifiyarta ta faɗa jikinta ta saki kuka, "Shikenan Mum na mutu, Araab yayi auren sa."
"Mene?" Ta faɗa da mamaki, "Wallahi yayi aure yau."
"Kwantar da hankalin ki zan san abun yi."
"Mum taya hankalina zai kwanta mutumin da nake masifar kauna yayi auren sa yana tare da wata, taya nake da hope zan shiga gidan sa dan wallahi bana son kishiya."
"It's ok, zanyi tunanin abunda ya dace." Yussy kuka ta cigaba da yi.
*************
"Wannan ba itace karuwar Araab ba da yaba kayan Meenal ta saka?" Cewar ɗaya daga cikin ƙawayen Meenal, "Mu gani." Sauran sukace tare, "Wallahi itace, dama ita yake so ba wata Meenal ba, ita ce mai cusa kanta wurin sa." Cewar ɗaya daga ciki, nan suka dasa gulmarta, Ɗaya tace bari ma kuga na kirata muji me zata ce."
Meenal ta zama yar' zaman ɗaki rayuwar sam bata mata dadi, tayi sukuku ga zazzabin da take fama dashi, ta gaji da fisge-fisge bayan fitar Mumy, ta kwanta. Wayarta ta soma ruri kamar zata share sai kuma ta ɗauka tana gaf da tsinkewa. Ko gaisawa basuyi ba tace "Hoton Araab na gani a media wai an ɗaura masa aure da karuwar nan tasa."
Meenal jikinta ne ya hau rawa hankalinta yayi mummunan tashi jin karuwarsa ce ya aura, ba shiri ta hau whatsapp tasan tabbas Farouq zai saka, kirjinta yayi wani harbawa ganin yadda sukayi kyau, ta kurawa Munɗo ido tana so taga da me ta fita da har Araab ya zabeta a kanta, tayi zooming tana kallo sosai, "Wannan ai yarinya dake zuwa gidansu ce kawar su Ilham." Ta faɗa cikin kiɗima, ranar da yaba ta abincin da ta kawo masa yana sake dawo mata kenan tun lokacin yake sonta, "Na tabbatar kyau da farin ta yaja sa amma bata fini da komai, ballagaza ma da ita yar' kauye?" Ta cilar da wayar tana sake rushewa da kuka, "Wallahi bazan taɓa bari ku zauna lafiya dan soyayyar Yaya Araab ta riga tamun masifar kamu." Take zancen kamar zararriya.
****************
Yan' biyu suka rako Munɗo gidansu da k'aramar jaka dake ɗauke da kayanta da zata canza anjima idan za'a kaita, Salame na zaune falo ta harɗe ƙafa tasha ado ta caskare ɗauri tsakiyar kai, Munɗo ta shigo kai a ƙasa, Ilham sun sata a tsakiya, "Ai dole ki duƙar da kai ƙasa bakar munafuka, kun ƙulla makirci an miki aure a ɓoye, hala ma direba ko mai gadin gidansu aka aura miki dan na tabbatar sai su zasu kwashe ki."
Munɗo shiru tayi jikinta na sanyi, suma Yan' biyu basu ce komai ba, dan mamakin rashin mutunci irin na Salame suke, "Ku zauna anan." Ta nuna musu k'asan carpet, suka zauna a rakuɓe.
"Ai ni dama tunda naga yanda aka munafirceni dasu aka saki makaranta nasan ba da zuciya ɗaya suka ɗaukini ba, kuma wallahi sai kinsan kin munafirceni ehe."
Sudai suna jinta ba wanda yai magana dan dukansu shakkarta suke ko Ikram mai baki masifar matar tsoro take bata.
Bilal ne ya fito daga ɗakinsa dama fitsari ya shiga yi, kawai yaji maganar Salame "Oyoyo my babe kin dawo?"
Ya faɗa yana nufarta kamar zai rungume, "Wallahi kana zuwa kusa da ita zan kifa ma mari sakarai kawai." Bilal cak ya tsaya yana kunkuni, tare da jan wani dogon tsaki ya koma ya tsaya gefe, "Ni kake wa tsaki mara kunya? To wallahi ahir ɗinku dukanku." Bai tanka ba sai haɗe rai da ya sake yi, shi fa kome za'ayi sai an basa Munɗo ya more abar sa.
******************
Ummy sai ta saka Araab ya canza sababbin furnitures ya zuba kayan kitchen, wanda a ɓangarensa zasu zauna sai taga yanayin zaman nasu kafin su koma gidansa dake nan ƙasan layin, da kanta taje da turare ko'ina yana ƙamshin turare mai daɗi, akwatunan lefe dozen biyu tasa masu aikin suka kwaso aka jera a ƙaramin ɗaki ɗaya na sashen dama ɗakuna biyu ne, nasa sai wani ƙarami, Ummy fatan ta Allah yasawa auren su albarka.
Araab kusan magrib yayi wanka ya fita akwai wani da yake son gani zasu tattauna kan wani business.
**********************
Bayan sallar isha'i Munɗo ɗakin Raheena ta shiga tayi wanka ta canza kaya zuwa atamfa super embellished wanda kana gani kasan mai tsada ce, da mayafinta mai tsada shima madaidaici, Salame ta kalleta ta gwatsina fuska tace "Babarsu yan' biyun ce ta miki kayan fita biki?"
Munɗo tace "Eh."
"Sai ita kam ba dai wanda zaki aura ba." Ita dai bata sake cewa komai ba.
Ummy mutanen arzikinta ta samu dattawa uku suka zo, da hadaddun motoci guda biyu, Salame bata wani yi musu tarbon arziki ba ganin ba alamun naira tare dasu, mayafinta kawai ta zura tace su tafi, Raheena ma tace zataje, Salame ko ta kan Munɗo bata bi ba, sai sune suka riketa, burinta taje taga wa aka munafirceta aka aura mata.
Bata damu ba na ganin motocin ta ayyana Mamansu yan' biyu ce ta ara musu suzo ɗaukar amarya, Munɗo ta ɗaga kafa zata shiga mota taji an fizgo gyalenta ta baya, "Ba inda zaku je mun da mata." Bilal ya faɗa yana huci, Jauro ne ya fito daga cikin gidan, bai tsaya komai ba ya kwashe shi da mari yace "Ka fita a idona Bilal wallahi, ko naci mutuncin ka." Dama a ƙule yake dashi na abunda yama Munɗo, kuncin sa ya dafe yana shan jinin jikinsa ganin yanayin Jauro, Salame kuwa bata ce komai ba dan ita kanta Bilal din haushi ya bata.
*******************
Salame da Raheena ganinsu a tantsamemen gidan da babu wanda ya kaisa haduwa a layin, suka kalli juna, Salame tace "Me muka zo yi nan kuma?" Ikram tace "Gidan mu ne."
"To me zamuyi a ciki?"
Ba wanda ya tanka dan dama Ummy ta gargadi har masu ɗau ko amaryar kar su faɗa gudun ta tada wani bala'i, har suka shiga ciki zuciyar su na basu ba nan Munɗo zata zauna ba wane ita, kila shishigin maman 'yan biyu ne yasa ta ce sai an kawota kafin su wuce.
Kai tsaye sashen Araab suka nufa da ita, daidai ƙofar shiga ɗaya daga cikin matan tace "Amarya munzo gidanki shiga da ƙafar dama." Wasu yawu Salame ta haɗiy tace "Kina nufin nan ne gidan nata ko me?"
Ta bata amsa da kai, ita da Raheena suka kalli juna nan cikinsu ya fara murɗawa, hankalinsu bai ƙara tashi ba sai da suka shiga ciki ganin dukiyar da aka narkawa falon, baki suka saki kamar sokaye suna bin gidan da kallo.
Raheeena kamar ance ta kalli gefe, ƙaton hoton Araab ne sanye cikin english wears hannunsa ɗaya saƙale cikin aljihu yayi masifar kyau, kana gani kasan mallakin falon ne, Salame ta taɓo cikin kiɗima tace "Ga mijinta fa inaji." Idanu ta zaro tace "Jar' uban can, tirkashi, ina me Munɗo ta samu mijin da ya dace dake?" 
Raheena ai tuni idonta suka soma cika da kwalla na bakin ciki da hassada, lefen da suka gani shima ya ɗaga hankalinsu, ai basu tsaya sallama da kowa ba suka bar gidan, Raheena tun a hanya ta soma kuka tana faɗin "Wallahi baba baya sona, baya ƙaunata tunda ya aurawa Munɗo mai kyau da kuɗi ni ya barni, Umma anya kuwa shine babana na gaskiya?"
"Wallahi shine Raheena kawai dai bakuyi sa'ar uba ba dan baya ƙaunarku, amma yaushe zaka fifita bare akan yar' cikin ka?" Raheena ta sake rushewa da kuka tace "ki duba fa lefenta, wallahi baba ya tsane ni."
"Ki barni dashi yau din nan wallahi sai yasan ya aikata mana haka."
*************
Manyan matan da suka ɗauko Munɗo sun mata nasiha sosai akan aure kafin suka tafi, Ikram ta leko kunnenta tace "Amarya ta ango." Ilham tace "Asha amarci lafiya mu dai kinga mun tafi kar yazo ya ganmu, ya rankwashe mu dama ya dade bai mana ba."
Munɗo ɗan mayafinta ta janye cikin tsoro tace "Rankwashi yake? Shikenan na mutu."
Ikram suka kwashe da dariya tace "Idan kayi laifi ba, sai ki kiyaye." Suka fice suna dariya, Munɗo tace "Wannan mai zafin rai, aradu ko bakayi laifi ba rankwashin ka zai yi."
"Yana rankwashina sai na sheme mai namai aljanun karya nasan bazai ƙara ba." Tacewa kanta tana jin ta kawo dabara.
Marar ta ce ta ɗan murɗa ka ɗan ta ɗaura hannunta a kai, tana ɗan canza fuska.
Araab ba tare da damuwar komai ba ya dawo gida, sai da ya shiga falonsa ya tuna yau fa an ɗaura masa aure da yarinyar nan, siririn tsaki yayi yana duba centre table daga tamburin ledar ya tabbatar masa kaza ce, Ummy ce yasan ta aiko, "Kenan sun kawo amarya?" Yace yana fatan ba ɗakin sa suka kai ta ba, sai dai yana murɗa handle idon sa ya sauka kanta tasha lullubi wanda tana jin shigowar sa, ta sake takurewa tana karana addu'o'in da ta iya, ba tare da ya mata wani dogon kallo ba yace "Taso kije kici abinci." Da zumar tana fita ba zai bari ta sake shigo mai ɗaki ba, cikin sanyin murya ta masa "Toh" ya juya fita, Munɗo jiki ba ƙwari ta tashi, abu taji ta zubo mata, idan bata manta ba haka taji sanda ta fara al'ada, saurin kallon inda ta tashi tayi taga jini ya ɓata gun, gabanta yayi mugun faɗuwa, tunnain shiga toilet ta debo ruwa ta wanke ne yazo mata, sai taji ya buɗe ƙofa, saurin komawa tayi  ta zauna, "Ke bakiji me nace bane, ko magana ɗaya ce bata shiga kunnen ki?"
"Uhmm na ƙoshi ne."
"To tashi ki koma ɗayan ɗakin can, nan nawa." Gabanta ne ya faɗi dan ba zata iya tashi yaga jinin da ya ɓata ba, ganin bata tashi ba, ya ƙaraso ciki yana jin takaici ta raina shi ne, hannu yasa ya fisgota da karfi, tayi saurin sakin mayafinta zata rufe wurin, idon sa ya kai gun, sakinta yayi ya juya ya fice.

Araab har ya fita ɗakin sai kuma ya juyo ba zai iya barinta cikin ɗakin ba ta ƙarasa lalata masa da alama kazama ce ma, taya za'ai batasan sanda abu zaizo ba? Bayan yasan ko su Ilham baiga suna wannan gazantar ba? Gashi baya son kazanta sam, zuciyarsa na sake tafasa, Munɗo na jin ya dawo, gabanta yayi mugun faɗuwa dama tasan bazai kyaleta ba, ya dawo ne ya rankwashe ta, hannu biyu ta saka a kanta tana karewa  tace "Dan Allah kayi hakuri aradun Allah ba da sanina bane." Ido ya runtse cikin kuna rai yace "Tashi ki barmin ɗaki, kije can d’ayan d’akin kici kazantar ki kada na sake ganinki anan”.
Muryarta na rawa tace "Ya Arabi dan Allah kace su Ilham su ban......."
Kasa ƙarasawa tai ganin kallon daya mata, yawun bakinta ta haɗiya ta maida kanta kasa gabanta na sake faɗuwa.
Ya fahimci me takesan cewa wato ita ko pad ɗin ma bata ajiyewa saboda rashin hankali? Fitowa yayi ya tsaya a falo, ya sa hannu ya buɗe fridge ya ɗauki lime ya kurɓa. Mayarwa yayi fridge ya fito, ɓangarensu Ummy ya fara nufa sai kuma ya tsaya yace "Badai zuwa zakayi gun yara ka amso mata pad ba su rainaka?"
Iska ya furzar na takaici, tun ranar farko ana neman birkita masa rayuwa, mota ya shiga ya fita zuwa chemist ɗin kusa dasu.
Kusa da pad yaje ya tsaya takaici duk ya ishe sa, Waigawa yayi gefe da gefe ganin ba mai kallon shi yasa ya ɗauki guda biyar  da sauri ya taho gun biya yana shafar bayan sumar kansa yana kauda kai yace "Kasa a baƙar keda." Yana biya ya fito yana ɗan riƙewa ta baya shi a ganinshi abin kunya ne ma wani ya ganshi da pad yazo siya.
Gida ya koma ransa na kara ɓaci.
(Araab an tafi aiken amarya🤭)
****
Munɗo yana fita ta mike ta yaye zanin gadon dan tasan kafin ta wanke gun kila ya dawo, ta shiga banɗaki dashi, gashi dai ɗan kaɗan ne jinin amma suk takaici da haushin kanta ya kamata, tun rana takejin mararta na murɗawa amma sai ta ɗauka tsoron Araab ne yasa, tsarki tayi tace "Na shiga uku ko ya zanyi? Ni meyesa bana sanin sanda zaizo?"
Ta zauna akan toilet seat tana tunanin mafita, a yanda taga Araab ta tabbatar bazai amso mata ba, shikenan kwanan banɗaki ya ganta, to wai ita haka abin yake zuwa sanda yaga dama? Ajiyar zuciya tai cike da damuwa.
Tabi banɗakin da kallo ta tana mamakin yanda aka tsara shi, gashi kal-kal kamar ba'a amfani dashi.
"Aradun Allah nidai da wannan auran gwara a dinga faskamin mari kullum guda goma." Ta sake baza tagumi tana tunanin mafita.
Shigowa yayi, ya cila ledar kan gado zaiyi magana yaga babu bedsheet itama bata ɗakin.
Karar ruwa yaji a toilet saman goshinsa ya shafa badai yarinyar nan banɗakinshi ta shiga ba, gaskiya Ummy ta hada shi da aiki, ko su Ilham insunzo iyacinsu wanke mai amma basu isa sumai amfani da toilet ba.
“Minti biyar na baki ki ficemin daga ɗaki." Yana faɗa ya fita daga ɗakin ranshi na sake ɓaci, leƙowa tai kamar munafuka ta buɗe ƙofar, hango leda akan gado ta fito tana harde kafafu kar ya zubo,  ta dauka da sauri ta koma ciki, pant fa? Dan wannan ya ɓaci, Itadai taga ta kanta. Sake komawa tayi ta zauna tace "Yau na shiga uku ni Mundo."
A fusace Araab ya sake dawo wa ganin har minti takwas bata fito ba, kusa ta toilet ya tsaya yace "Wai ke bakya fahimtar magana ne?" Cikin muryar tsoro tace "Dan Allah kayi hakuri banida ɗan kamfai."
"Meye hakan?"
"Pant wannan ya ɓaci." Yakai ƙololuwa gun ɓacin rai ya danne zuciyarsa dan da alama ba yanda zaiyi, yace "Yana ina?"
Kamar yana ganinta ta girgiza kai tace "Aradu bansani ba nadai san Ummy tace ta kawo komai na nan."
Bai bata amsa ba ya fito ɗaki yana faɗa a ransa "I just can't believe what's happening to me, ni da gidana ina neman zama ɗan aike?"
Akwatinan daya gani ne yasashi furzar da iska lallai Ummy haka ta kashe kuɗi, ransa bai ƙar ɓaci ba sai daya duba akwati biyu ana ukun yaga inner wears, pack ɗaya ya ɗauko ya ajiye mata a wajen ƙofa yace "3 min na baki."
Leƙowa tai ta ɗauka ta saka da sauri tare da kinkimo blanket ɗin ta fito dashi dan ta tabbatar minti ukun daya bata bazai isheta wankewa ba.
 Yana kallanta ta fito ya ɗaure fuska sosai yace "Ga abincinki nan inji Ummy sannan karna ƙara ganinki a ɗakina ba izini."
To tace tana ɗaga kai, ciki yai ransa duk ya gama ɓaci shidai gaba ɗaya Ummy ta gama dashi.
Ya kalli gadon au bata samai wani zanin gadon ba? Ya zauna akan  kujera ya dafa goshinsa, kansa harya fara ciwo, yazaiyi da yarinyar nan?
Ita kuwa tana shiga ɗaki ta jawo nata bedsheet ɗin ta fito ta nufi ɗakinsa lekowa tai tace "Zan wanke wancan sai nasashi acan, in shigo insa ma wannan?"
Kai kawai ya ɗaga tare da kawar da fuskarshi, shigowa tai ta shimfiɗa ko kallanta baiyi ba harta gama tai hanyar ƙofa sannan a tsorace tace "Nagode."
Sai yanzu ya kalleta da sauri ta sunkuyar sakai tana yin waje tare da rufe ƙofar, tana dafa ƙirji. abincin ta zuba taci ta ƙoshi, to shi sai yaushe zaici? Hmm salon ki tambayeshi ya zabga miki rankwashi. Nan danan tai ɗakinta ta rufe ƙofa.
******
Salame tunda suka isa take zage-zage a falo, Jauro na jinta bai tanka mata ba, dama yasan dole ne hakan ta faru. Raheena tana share kwalla tace "Shekara nawa naba yarinyar nan da za'a aura mata mai kuɗi  ni a barni? Kuma wai mahaifina."
Cike da takaicin ganin bai fito ba yasa ta bankaɗo kofar ɗaki tana gyara zani, yana zaune akan gado, taje daf dashi ta tsaya tace "Kai dai wallahi duk duniya ban taɓa ganin wanda baisan jininsa ba irin ka, ni zaka munafunta ka bawa Mundo mutum irin Yaron can? Yanzu ya zakai da Raheena?"
Jin kalamanta na ƙarshe yasa ya ɗago ya zauna sosai yana sake kallon ta yace "Meya kawo maganar Raheena kuma?"
"Yo in ban kawo maganar Raheena ba maganata kakeso na kawo? Banda sam bakada zuciya ina aka taɓa ganin an fifita bare akan jini? Malam faɗamin gaskiya ko kana tunanin shi Maccidon in shine zai fifita Raheena akanta? Ai wallahi sai dai in akwai ƙulaliya."
"Salame nikam kanki ɗaya? To shi ita ya gani ba Raheena ba."
Wani mugun kallo ta watsamai tace "Zanje gidan inji uban dalilin dayasa suka aurawa Munɗo ɗan gidan ehe dan wallahi bazata saɓu ba bindiga a ruwa." Ta ƙarasa maganar tana tsaki, ta juya sai kuma ta sake komawa tace "Ina ka samu kuɗin yi mata jere?"
"Niban mata komai ba matarce ta mata."
Dariya ta kwashe dashi na rainin wayau tace "Kaga Malan karka maidani wata shakatafi a gidan ubanwa aka taɓa haka? Kun daiyi asara daga kai har Danejo wallahi kuma duk sai na warware munafircin da aka ƙulamin." Ta juya tana sake zazzaga bala'i, Raheena ta gani a falo tace "Ke kuma ki daina kuka acikin mazan naki ba wanda ya fishi kuɗi ne?"
Ɗagowa tai da idanunta da sukai ja ta kalleta tace "Duk babu wallahi ko rabi babu balle."
Kanta ta tale tace "Kin dai yi asara wallahi ace ke irin kisisinan mata da janyo masu kuɗi baki iya ba." Ta wuce kitchen tana cewa "Duk wani abin yarinyar nan dake gidan nan a bola zan sashi kuma wallahi sai tasan ni ta munafunta."
 Fitowa yayi daga ɗaki sanye da wando crazy da vest baka, hannunsa riƙe da leda, hanyar waje ya fara yi Salame ta waigo lokacin.
"Kai kuma sai ina?"
Cikin ƙuna rai yace "Dan Allah Umma karki ƙonan rai, ku faɗamin inda aka kai Munɗo."
Baki ta buɗe ta taho ta fizge ledar, zazzagewa tai taga yan iskan kaya a ciki, ta ɗaga tana mai kallan mamaki.
Hannu yasa ya kwashe yace "Umma bana son haka."
"Kaci buhun ubanka, ni zaka tozarta? Ubanwa zaka kaiwa kayan nan?"
Neman fita yake sakeyi cikin faɗa tace "Wallahi in kaje gidan nan ka shirya kwana a prison dan mutanen nan ba sa'aninka bane, shashasha kai ko zuciya bakada ita? Ka koma ciki ko sai ranka ya ɓaci."
Kumburo fuska ya shiga yi yana sake kunƙune ya koma ciki.
Kwanon ta dire da ƙarfi "Abincin ma bazanci ba aikin kawai."
(Salame cikin wa🤭)
Ta wuce ciki tayi sallar isha'i tana muzurai ta kwanta, shikam Jauro ko ta kanta bai bi ba.
******
 Munɗo bayan ta wanke bedsheet din ta shanya a bandaki, ta dawo d’aki  ta kwanta kan gado, cikin mintuna kadan bacci ya ɗauketa, can cikin baccinta mafarkin Araab tayi yazo da bulala yana nuna mata yana cewa "Ni kika ɓatawa ɗaki?"
Zumbur tai ta miƙe tana muzurai ganin ita kaɗaice a ɗakin yasata dariya tace "Aradu har cikina ya murɗa tab." Ta miƙe tai wanka dan taji jikinta duk ba dadi, fitowa tai tana duba yanda Ummy tasa aka mata ɗinkuna dayawa wanda ko a mafarki bata gaɓa tunanin samun kaya haka ba.
Doguwar riga ta saka ta zura hijab ɗinta ta zauna akan gado tana tunanin abinyi, leƙowa tai ganin ba kowa yasa ta fito ta gyara falan, kitchen ta shiga ta tattare hijab tana wanke-wanken kwanukan dataci abinci.
Ƙofa aka ƙwanƙwasa hakan yasa ta buɗe, tana fatan Allah yasa su Ilham ne.
Mai aiki ta gani ɗauke da kayan abinci, ta shigo ta ajiye sannan ta gaisheta, Munɗo tace "Su Ilham sun tashi?"
"Eh abinci suke ci."
"Shikenan bari na biki muje can."
Mamaki ya kama mai aikin sai dai batasan dalilinta ba hakan yasa tai shiru, hankali a kwance ta fito suka nufi ɓangaren Ummy.
Mamaki ne ya rufe Ummy ganin ta shigo da sauri ta nufi gun Ummy ta gaisheta sannan ta kalli Ikram tace "Ashe kun tashi?"
"Munɗo me kike da safen nan? Araab ya tashi ne?"
Kai ta girgiza tace "Wallahi bansani ba."
Ummy ta sauke ajiyar zuciya tace "Ki koma ɓangarenku ki jira ya tashi ko ki tasheshi kuci abinci."
Ido ta zaro tace "Naam?"
Yanda Ummy ta kalleta ne yasa tai sum-sum ta fita tana tafe tana cewa "Tab in na tasheshi wannan ai jibgata zaiyi ahh badani ba."
Sam bata kula ba tana ta tafiya harta shiga, ƙofar ɗakinsa ta kalla sannan ta nufa a hankali ta sa hannu ta murɗa kofar, daidai nan yazo zai buɗe ƙofa, jan ƙofar yai hakan yasa tai ciki saboda yanda yaja ƙofar da ƙarfi, daf dashi ta tsaya saboda hannunsa dayasa ya tare saman goshinta dan saura kaɗan ta faɗa jikinsa.
Ido ya runtse wai fa ashe ba mafarki yai ba jiya, miƙewa tai tsaye ta haɗiyi yawun bakinta tace "Ya Arabi dama..dama."
Hannu ya nuna mata alamar tai waje wanda hakan yasata fitowa tana goge tafin hannunta a jikin cinyarta ta nufi ɗaki da sauri.
****
Meenal ce da safe wajen karfe bakwai tai sidif-sidif ta fito daga gida, sanye take da doguwar rigar abaya da mayafi baki, fuskarta duk ta canza saboda damuwa da rashin lafiya, Alhaji Hussain bayanan shiyasa Mumy bata tashi da wuri ba, tai sa'a dama jiya aka buɗeta ganin ta daina koke koke da sumbatu, Da sauri sauri gudu gudu ta fita  waje, wallahi bazata yarda ba, ita za'a ci amana, ai sai Araab ya sanar da ita dame waccen ta fita,
Motar ta shiga tana ficewa gidan kamar zata tashi sama, Tana isowa gidan kai tsaye bangaren Araab ta shiga,
Cikin karfi take bubbuga ƙofa wanda hakan yasa Munɗo fitowa, Araab ta gani a zaune a dining yana zuba abinci kamar ba bai ji ana buga kofa ba.
Tana neman fitowa sai kuma taga ya miƙe hakan yasa ta tsaya dan ganin ko su Ilham ne.
Buɗewa yai zaiyi magana ta rungumeshi kawai ta fashe da kuka tana cewa "Ya Araab please karkamin haka, kace mafarki nake ba gaskiya ba."
Mamaki ya rufe Munɗo taya mace zata rungume namiji? Haka fa tagani ranar suna kallan wani india ko kunya ma basaji, ta taɓe baki su wancan ance dan ba musulmai bane ita kuma wannan fa? Nan danan marin da aka mata ya dawo mata.
Janye ta yai daga jikinsa cikin zafin rai yace “Me ye haka, ya zama na farko na karshe da zaki kai jikin ki ga nawa”.
Wani takaici taji, idanunta na sauka akan Munɗo nan danan kishi ya sake rufeta tace "Yanzu ni zaka wulakanta saboda wannan kucakar? Ya Araab dame ta fini?"
Komawa yai ciki tare da cewa "Idan kin gama abinda kikazo yi ki fita abinci zamuci."
"Abinci zakuci? Ba dani ba da wannan 'yar kauyen?"
Kallon Munɗo yai wacce ta ɗan ware ido ganin sun haɗa ido dashi yace "Babe zo ki zuba mana."
Sake zaro ido tayi jin sunan da ya kirata dashi, ita dai tasan na masoya ne, Ta nuna kanta da hannu alamar ni? Kai ya kauda yace "Yanzu zata koma zuwa tayi ganin gidan amarya."
Ta ta haɗiyi yawu ganin yanda ya ɗaure mata fuska alamar ba wasa, haka ta tako dakyar ta zo gun hannunta na rawa ta fara buɗe flask ɗin.
Meenal wani kishi ne ya tunzuro ta, a fusace ta matso ta fizge murfin tana neman dukan Munɗo dashi.
Hannun Munɗo ya ɗan ja hakan yasata yin baya, ta matso kusa dashi, nan fa tai tsuru-tsuru kamar an tsoma kifi a ruwa.
Meenal bata sameta ba, fuskarsa a ɗaure sosai yace "Bakida hankali ne? Kizo har gidanta kice zaki daketa? Me kike takama dashi?"
"Ya Araab?"
"Out please bana son sake jin komia, in kuma kinaso na kira Babanki yazo ya ɗaukeki to."
Kasan leɓenta ta ciza ta juya tanaji zuciyarta kamar zata fashe wai ita Araab ya wulakanta a gaban yarinyar nan? Gidanta? 
Tabbas budurwarsa ce, ya rasa wacce zai so sai wannan kucakar mara class?
Munɗo ce ta kalleshi, sakin hannunta yai ya ɗaure fuska yace "Koma daki, idan na fita kya dawo kici."
Mundo mamaki ya bata, wato yayi dan yaba Meenal haushi kenan, Baki ta tabe tace “Uhmm ni dama anyi auren ku, da yanzu ban aure ka ba”. Ta nufi ɗaki , zama tayi a bakin gado tace "Na zama 'yar zaman ɗaki kenan, gaskiya nafi son ɓangaren Ummy."
*******
Danejo ce ta kwashi kayan abinci zata kai ɓangaren Amarya dan ba'a taɓa barinta taje ba tunda ta fara aiki, Uwaliya ta kalleta tace "Karki manta kina kaiwa ki juyo in har kika bari magana ko kikai dariya a ɓangarenta wani ya gani ya sanarwa ragowar matansa to wallahi zamanki a gidan nan zaiyi wahala, kinji ko?"
Mamaki har yanzu yaƙi barinta ta kasa gane dalilin da kowa yake tsoron sakewa a bangaren amarya, ko masu gyara mata part d’inta taji suna maganar har suje su dawo basa magana, ko yaranta umarnin aiki madai ke hadasu ba wata sakewa, kuma a hakan ance mijin yafi son ta, amma kuma kowa ke shakkar sakewa a bangaren gudun sauran matan su sani.
A haka ta fito ta nufi ɓangaren amarya dan yau ne zuwanta na farko, ajiye abinci tayi ta fito kamar yanda aka umarceta.
*****
Araab na gama cin abinci ya ɗau jakarshi ya fito, danshi zaman gidan duk ya isheshi, da ba abinda yakeso daya wuce gida amma jiya zuwa yau ji yake zaman gidan ya gundure sa burinshi kawai yabar gidan, yarinyar tana saka mishi ciwon kai da yawa, dan shi ba mai son hayaniya bane.

Ƙarar fitar motar sa da Munɗo taji ne yasa ta sauke ajiyar zuciya tace “Sarkin rashin fara'a ya fita, yanzu naji sakat." Ta tashi ta fito falon, abincin tayi serving yadda zai isheta, taci ta ƙoshi ta kwashe kwanukan ta wanke, kana ta dawo falon tsintar kanta tayi da kunna tv, film taga suna yi a arewa ta bada dukkan hankalinta ga kallo, sai kallan gidan take sai ita kaɗai su Ilham sunki lekowa.
***********************
Salame ce ta fito tana gyara zaman mayafinta, ta dubi Raheena dake kwance kan kujerar falo tana matsa waya tace “Na ɗaura girki idan ya ƙarasa ki kashe zanje na dawo."
Raheena tace “Toh." Tana cigaba da matsa wayarta, sam yau bata jin fita dan babu natsuwa tare da ita na ganin Munɗo tayi aure gidan hutu kuma ta samu miji haɗadde wanda babu kamar sa ko ya kama ƙafarsa kaf samarin ta, Salame tana tafe tana sauri a ranta tana ayyana sai naje na matse ta dan ubanta ta faɗa mun yadda aka hada su aure da wanda ya mata kayan ɗakin nan, in shi Jauro ban isa na tilasta mai ba ita ai ubanta zanci.
Ta sake gyara mayafi tana sa takalmi haka kawai jiya kun sa na kasa bacci saboda baƙin abinda ke faruwa, to wallahi duk wanda ya hanani bacci ya shirya gamuwa da ni.
************
Munɗo wacce hankalinta ya tafi kan kallo, jin an buga ƙofa gabanta ya faɗi ta ɗauka Araab ne tayi saurin kashe kallon, ta zumbula hijab ɗinta, kana ta nufi buɗe kofa, Salame ce ta shigo kamar an jefo ta, “Gwaggo sannu da zuwa." Munɗo ta gaisheta cikin ladabi tana ɗan duƙawa, “Gidanku ke da sannun, munafuka kina wani sum-sum kamar mara wayo nan kuwa kar kike kallon mutane." Munɗo shiru tayi tana sunkuyar da kai ƙasa, “Ki faɗa mun yadda aka ƙulla makirci kika auri yaron nan, da yadda aka miki kayan ɗaki." Salame ta faɗa cikin masifa tana tsare ta da kallo, murya a sanyaye tace “Ban san komai ba, ni dai kawai an daura mun aure ne."
"La ila yau kaga mun makira algunguma ni zaki rainawa hankali, to ko Danejo bata isa tamun wayo ba balle ke ƙaramar kwaro."
"Allah da gaske nake Gwaggo." 
"Rufe mun baki ko na zubar miki da hakora, hala ma bakin halinki ya kashe ubanki, ko maitar da ake faɗin kina da ita ne kika lamushe shi da gasken." 
Munɗo a razane ta kalli Salame dan son tabbatar da me kunnenta suka jiye mata tace “Baffana ya rasu?"
"Tuni yaushe, wanda na tabbatar kece kika kashe shi, muguwa kawai, kike wani ƙifiƙif da ido." Taja tsaki, Munɗo hannu tasa a kai ta fashe da wani irin kuka, Salame mugun kallo ta watsa mata ta nufi kitchen, tana cewa "Bari naga uban me ma kukaci tunda munafirci ya muku yawa."
Flask ɗin ta buɗe ganin ragowar farfesun kayan ciki yasa ta samu leda ta juye, ta buɗe ɗayan ta juye dankali da plantain ɗin dake ciki tana cewa "Tsinanu masu bakin hali, wallahi kunyi asara."
Fridge ta buɗe taga juice kala-kala nan ta sake jawo leda ta zuba, ta dawo tana kallan kayan tea "Wato ku dai abin naku ba mutunci ko?" Tai kwafa ta zuba rabin madarar gari a leda ta fice batare da tabi ta kan Munɗo ba, wacce ke ta faman zubar da hawaye tana kuka iya ƙarfinta.
(Salame😨🙄)
"Baffana ka tafi ka barni ashe ganin karshe na maka, Allah ya jikan ka baffana, nashiga uku nikam laifinane da ban barshi ba ƙila......" Toshe bakinta tai ta cigaba da kuka tana jin wani zafi da radaɗi a ranta, yadda mutuwar tazo mata daga sama da yanayin da aka faɗa mata duk ya ƙara birkita ta, kuka take kamar numfashinta zai ɗauke, har aka soma kiran sallar azahar, haka ta mike da ƙyar ta shiga ɗaki dan yin sallah, har ta shiga bandaki ta tuna period take, hakan yasa ta dawo daki ta zauna kasan carpet, tana roka ma Baffanta rahamar ubangiji tana kuka,
tana jin masiffar kewar Baffanta na dabaibayeta, tana tuna dukkan memories dinsu tare yayin da take jin wani zafi kasan zuciyarta, ashe haka zafi da raɗaɗin mutuwa yake, tabbas tayi babban rashi, tun tashinta Baffanta ta sani shine mamanta shine babanta, sai Danejo su kaɗai ke nuna mata kauna, wani kuka ta sake fashewa dashi tuna ba zata sake ganin baffanta ba, gashi shi kaɗai yasan inda mahaifiyarta take balle tasa ran ganinta.
Lalai yanzu ta zama marainiya, kwanciya tai ta duƙunƙune akan sallaya kawai tana cigaba da kuka.
*********************
Ilham da Ikram shirye-shiryen komawa makaranta gobe ya hana musu leƙa Munɗo, kuma basa son zuwa Yaya Araab yana nan, dan shi dama ya kafa musu doka in ba aikensu akai ba bayasan yaga kowa namai zirya, list sukayi na abubuwan da suke bukata na resumin school, dama haka suke duk sanda zasu koma, ko basu yi ba Araab sai ya tilasta musu yi, dan baya so su nemi komai su rasa na makarantar su, yana da burin ganin kanensa sunyi ilimi mai zurfi, Ummy suka miƙawa list din ta karba ta duba tace “Kunyi tunani da kuka saka hadda Munɗo”, Ilham tace “Ai ba zamu manta da ita ba Ummy." Tayi murmushi.
**********************
Araab yau ba ƙaramin aiki yasha ba, ga na new designs na bags da yake son fitarwa, ga na gidan man sa, wanda a yau ya kammala komai, jibi za’ayi bikin budewa, dan dama sunfi shekara suna aikin, abin ne bai kammalu ba sai yanzu, dan sai an sa mai hannu kafin nan, a  matukar gajiye sosai ya dawo gida ba abunda yake bukata kamar hutu, ko wurin Ummy bai shiga ba, da zumar sai yayi bacci ya huta zai leƙa.
Ɗakin sa ya shiga ya rage kayan jikin sa, ya kwanta tare da lumshe ido sam ya manta da wata Munɗo, bacci ke kokarin ɗaukar shi ya soma jin sautin kuka ka ɗan ka ɗan, matsewa yayi can karshen gado, ya ɗaura pillow a saitin kunnuwan sa dan kariya daga sautin kukan, amma bai tsira ba dan kukan ƙaruwa yaji yanayi. Pillow ya cillar cikin takaici, ya miƙe daga kan gadon cikin ƙonan rai ya fito daga ɗakin, idan ba zuwa yayi ya kikkifa mata mari ba, ba zata daina masa kukan iskanci ba, da ƙarfi ya tura kofar ɗakin.
Zaune ya ganta kasan carpet ta haɗa kai da gwiwa tana rera kuka, “Ke." Ya dakata mata tsawa, yau sam babu tsoron sa a tare da ita, saboda zafi da raɗaɗin mutuwar Baffanta da take ji, sai kukan da ta cigaba, “Zo ki fice can waje kiyi kukan rashin hankalin ki, ba anan ba." Ganin bata motsa ba, cikin ƙunar rai yazo kusa da ita ya miƙar da ita karfi, sautin kukan ta ƙaru wanda yake ji har tsakiyar kansa, cikin karaji yace “Wai kukan uban me kike wa mutane?" 
"Baffana ne ya rasu." Ta ƙarasa tana sakin wani kuka, daga yanayin yadda tayi ya tabbatar mahaifinta take nufi, jikinsa ne yayi sanyi wani mugun tausayinta A karon farko a rayuwarsa ya shige sa, duk da baisan soyayyar uba ba, amma ya kanji raɗaɗi na rashin sa tare dasu balle ita da ta rayu dashi. A duniya yana tausayin wanda ya rasa uba.
Kuka ta cigaba hawaye wasu na bin wasu, bai san sanda ya ɗan rikota ta kwanto kan kirjinsa ba, Munɗo kuka kawai take, ta lafe dama tana bukatar mai comforting ɗinta hakan yasa ta manta sam a jikin wa take, shima tsabar tausayinta sam ya manta wacece ma.
Kuka take a hankali har lokacin hannun sa ɗaya na zagaye da ita, kusan mintuna biyar suna haka, Munɗo kamar wacce aka muntsila ta zabura tuna jikin wa take, Araab ganin yadda ta zabura ya kalle ta idon su ya cikin na juna, yayi saurin sakin ta, tayi baya kamar zata faɗi tayi saurin kama gado, juya mata baya yayi yana jin takaicin kansa na yadda akayi ya rungumota jikinsa, yasan tabbas tausayinta ne yasa shi yin haka, sai dai ba ƙaramin ƙasƙanci bane a gunshi.
A zahiri yace “Dukkan mai rai mamaci ne, addu’arki yake bukata ba kuka ba, Allah ya gafarta masa." Ya ƙarasa ya bude kofa ya fita ɗakin, Munɗo tamkar ɗaukewar ruwa haka taji kukan nata ya tsaya, ta tuna ba’a son yi ma mamaci kuka an fadɗa musu a makaranta, addua ta shiga yi wa baffan ta.
*******************
Araab ya dawo ɗaki yana jin sa unusual, ya kwanta amma baccin ya ƙauracewa idon sa, saboda sauyin da yake ji a jikin sa, idonsa ya runtse gam, yana ɗ’an shafa ƙasan marar sa kana ya bude ido, ya ɗau ko lime ɗinsa yasha kafin ya kwanta yana lumshe idon sa bai jima bacci ya ɗauke sa.
*******************
Hajiya Layla ƙanwarsu Alhaji Hussain ganin Araab ya sake wani aure, tacewa Batul ta cire sa kawai a ranta, ta samu wani saurayi dama saboda kuɗin sa take mata sha’awar auren sa amma tunda yayi aure ba zata yarda yar’ta taje a ta biyu ba, Batul dama ba wani son sa take ba, hakan yasa ta ɗauki maganar mahaifiyarta, Idan Yussy na sumbatu akansa har mamaki take bata, a ranta tace “Yar’ wahala ai saai kiyi indai Yaya Araab ne zaki gaji ma ki bari." Hajiya Layla itama bata fasa zuga maman Yussy ba kar ta kuskura ta haɗata dashi amma ba banza dan ba ɗauka take ba, farin cikin yar’ta shine kan gabanta.
*********************
Gaf da sallar magrib Araab ya tashi daga bacci, having shower yayi, ya fito ɗaure da karamin towel daya a hannunsa yana tsane gashin kansa, bai shafa mai ba kasancewar yanayin garin yau akwai ɗan zafi, body spray kala 3 ya fesa, ya nufi wadrobe ɗinsa ya ɗau ko jeans da polo shirt ya saka wacce ta fiddo halittar jikinsa, Araab karfaffen namiji ne, gym ɗin da yake zuwa shima ya kara fiddo masa halittar jikin sa. 
Falo ya fito yaɗan nufi kusa da ɗakinta ya tsaya, alamun kukan ya sake ji sai dai ba da karfi take ba, hakan yasa ya matsa ya karasa dinning ya buɗe flasks na abinci, ko bai faɗa ba babu alamun anci, kaɗan yasa yaci sannan ya fito.
Masallacin dake hade da gidansu ta gefe ya fita sallah wanda shi ya gina sa, masallatai da ya gina suna da yawa, Araab Allah yayi sa mai son sadaka da taimakawa addini shiyasa kullum Allah ke ƙara buɗa masa, yana sa albarka a neman sa.
********************
Ummy na zaune tare da Yan’ biyu a falonta suna bitar haddar su tana saurara, idan sukayi kuskure ta gyara musu, Araab yayi sallama ya shigo, Ummy ta amsa masa, kan kujera ya zauna yana jiran su kammala shafin da suka ɗauko, dan shima mahaddacin qur’ani ne, gaskiya Ummy ba karamin gata tayi wa yaranta ba na basu qur’ani, dan idan ka koyawa yaranka al’ qur’ani shi zai koya musu komai, ko karatun boko ba zai musu wahala ba, amma iyaye yanzu sunfi bada himma wurin ilimin boko banda na addini wanda shine dahir.
Sai da suka kammala shafin wanda gyara ɗaya Ummy ta musu, Araab bai san sanda yayi murmushi ba na jin yadda yan’ biyu ke rera karatun qur’ani, gaishe shi sukayi a tare, ya amsa musu da sakewa, hannu yasa aljihu ya zaro kuɗi yaba kowannen su 5k.
Suka amsa da yin godiya sun san na jin karatun su ne, yasa ya basu, Ummy hannu ta kai gefen kujera ta ɗauko list dinsu na school ta miƙa masa tace “List dinsu ne gobe zasuyi resuming school." Yace “Ok, bara naje yanzu na siyo." 
"Ka ɗauki Munɗo kuje tare." Kallon Ummy yayi yace “Amma Ummy ai zan iya zuwa ni kaɗai, na saba menene sai ta bini?" Da kenan, yanzu kana da mata dan haka kaje da ita." Dan dole kawai ya amsawa Ummy,  bazai iya dogon musu da ita ba, shiru yai yana ɗan matsa hannu "Meya faru Araab?"
Kai ya ɗan kauda yace "Ashe Babanta ya rasu ko?"
 Ummy ta zaro ido tace "Yau aka sanar da ita?"
Kai ya ɗan ɗaga yana shafar bayan kansa, "Inalilahi nasan tana nan cikin damuwa, ka ɗan fita da ita sannan dan Allah ka mata a hankali ita kaɗai tasan me takeji." Kai ya ɗaga kafin ya tashi ya fito rai jagule, sam baya son abu na haɗa shi da yarinyar.
Munɗo qur’ani mai numbobi ta gani kan bedside drawer na ɗakin ta zari d’aya a ciki tana karatu, komai baya mata dadi na rasuwar baffan ta, Araab tunda ya doshi kofar dakin yake jiyo sautin karatun ta, “Ashe ta iya karatu sosai haka?" Yayi zancen zuci yana tura kofar dakin daidai ta rufe qur’anin zata mayar ta ajiye, daga bakin ƙofa ya tsaya yace “Ki sameni a mota." Ya juya bai jira amsarta ba.
 Hawayenta ta goge me kuma nai? Badai hukuntata zaiyi ba dan ta riƙeshi dazu?  “In same sa mota?" Ta nanata tana mamaki me za’ayi a motar? Bayansa kawai tabi da hijabin dake jikin ta, gaba ɗaya idanunta sun canza saboda kuka.
Ganinsa hakimce cikin mota fuskarsa ba far’a sam, bakin motar ta tsaya, a hasale ya sauke glass yace “Get in."  tuna riƙeta da yayi ma haushin kansa yakeji.
Murfin baya ta soma kokarin budewa zata shiga, “Na miki kalar direban ki da zaki shiga gaba na ja ki”. 
 Jiki sanyaye ta dawo ƙofar gaba ta buɗe ta shiga, zuciyarta na mugun dokawa tamkar zata fasa kirjinta ta fito, gata gaf da raba ba damar wani dogon motsi, matsewa tayi da kofa ta takure gu ɗaya, kamar kana cewa kule zata ruga a guje, Araab be bi ta kanta, sai saita radio motar da yayi karatun Sudais ya karade motar, Munɗo tayi luf tana saurare yayin da take jin natsuwar zuci, jefi-jefi tana share hawayen dake zubo mata a fuska.
******************
Bakin wani babban shopping mall na masu hannu da shuni yayi parking motar sa one in town, har zai fita sai kuma yace “Fita muje." Ba tare da ya kalleta ba, a ransa yace “Tayi mun dako." Yan’abubuwan bukata ne kama daga biro, turaruka su man shafawa da abubuwan da ba za’a rasa ba, har socks da shoes every term sai Araab ya canza musu, ko basuyi komai ba nasu ka’ida ne sai ya canza. Suna shiga yace taja basket ta biyo sa a baya, Munɗo ba ta taɓa zuwa wuri irin wannan ba ware ido tayi tana kallo, zuciyarta na sake tuno mata Baffanta, yanzu shikenan?
Araab ke zaɓe yana jefawa basket na turawa, tana biye dashi a baya, wurin school bags ta shagala tana kallo kala kala, Araab har ya gama zaben sa yayi gaba, yana nufar wurin biyan kuɗi dan sune abu na karshe. Waigowar da zaiyi bai ganta ba, “Ina yarinyar nan ta tsaya?” Ya tambayi kansa yana komawa nemanta cikin takaici, “Gaskiya jakar nan tayi kyau dama ita ya d’aukar mun."
Ya jiyo muryarta tana shafa jakar, hijabinta ya jawo yace “Wuce mu tafi." Saurin zabura tayi tana kallonsa ido a narke, ɗan kawar da kansa yayi, yasa hannu ya ɗau ko jakar da yaga tana faɓawa yasa cikin basket, yaja yayi gaba, ta biyo sa baya, a ranta tace “Ashe shima jakar ta masa kyau, watakila budurwar sa zai ba." Ta faɗa irin ko a jikin ta.
Kudi masu yawa akayi masa lissafa ya bada atm  card ɗinsa aka zara, aka zuba musu kayan a leda, Munɗo ta ɗauki wasu ledojin shima ya ɗau ko suka shiga mota, Munɗo sam ta kasa sakin jikinta har suka zo gida, yana kula da yanda take goge ƙwalla, mutuwa fa ba wasa ba. Wurin Ummy suka fara shiga, suna shiga ta shiga da gudu ta zauna ta fashe da kuka, Ummy ware hannu tai ta rumgumeta wanda hakan yasa kukanta ƙaruwa.
sun daɗe a haka kafin ta daina sai ajiyar zuciya da take. Araab bayasan sautin kuka sosai hakan yasa ya fara neman juyawa.
"Ya baku tsaya can ba, Munɗo ta fara cire nata kafin ka kawo nan ba?" Ummy ta faɗa tana duban sa. Bai ce komai ba dan shi baya son yadda Ummy ke ba Munɗo muhimmanci a rayuwar sa, komai shi zai mata, ta ɗauka anan.
"Munɗo zo ki cire naki." Tana sunkuyar da kai alamun kunya tace “A’ah Ummy su fara d’auka." 
"Yanzu fa ke Auntyn su ce, taso ki ɗauka." Ba zata iya cigaba da yi ma Ummy musu ba, ta taso ta ɗauki komai ɗaya, dan komai na mutum uku ya siya, sabanin jaka da ta zama hudu. Har zata koma ta zauna, Yace “Wa kika barwa jakar taki?" Bata san sanda ta kalle sa cikin farin ciki tace “Laa dama ni ka siyan ma, Miyetti Yaya Araabi nagode." Ta ɗauka murna fal akan fuskarta, Ummy wani murmushi ta saki, tana fatan hakan ya cigaba ɗaurewa tsakanin su.
*******************
A tare Ummy tace su koma ɓangaren su, sam yaki yarda su jera da Munɗo, yayi gaba abun sa, tabi sa a baya, yana zuwa ya shige ɗakin sa, ta shiga ɗayan. Sai dai tana zuwa kwanciya bacci, mutuwar Baffanta ta sake faɗo mata wanda sam bacci ya kauarcewa idonta sai faman hawaye take tana juyi akan gado.

Tashi tayi cikin duhu ta duƙunƙune a ƙasa, Ya zatayi a duniyar da babu Baffanta? Bayan shine rayuwarta? Tasan Allah shi zai zama gatan ta, ance ba'a son yi ma mamaci kuka amma ta rasa yanda zata tsaida hawayen ta, Meyasa ma na fita ban zauna nayi ma Baffana addua, Yatsan ta d’aya tasa a baki ta ciza  tana takaicin fitar.
Ummy ta kasa bacci saboda tausayin Munɗo ta tabbatar tana can ido biyu, cikin damuwar rashin Baffanta, waya tasa ta ƙira Araab, bacci yake hankalinshi a kwance, cikin mamakin kiran a irin wanann lokacin ya ɗaga wayar.
"Araab yarinyar nan ta samu bacci kuwa?"
"Wacce yarinya Ummy?"
"Akwai wata yarinya ne bayan matar ka?"
Ido ya buɗe yace "Ummy bansani ba bacci nake sannan na siyan mata jaka ɗazu na tabbatar zai sata farin ciki."
Baki ta buɗe cike da ƙuna rai tace "Karamar yarinya ce ita da dan ka siyan mata jaka zata yi saurin manta mahaifinta,  Haba Araab mutuwar mahaifi fah dan ɗazu ta ɗan saki jiki yanzu ka san halin da take ciki?"
Ajiyar zuciya ya sake yana tausayinta bawai bayayi ba amma Ummy nauyin da take ɗoramai ne bayaso.
"Kana ma nufin ba ɗaki ɗaya kuke kwana ba?"
Mamaki ƙarara a fuskarshi yace "Ɗaki ɗaya? Ummy ni da ita?"
"A'a ni da ita." Tayi maganar a ƙufule, sannan ta cigaba "Sanda mahaifinka bai darajani ba ya tafi ya barni daku menene baka ce ba? Shine yanzu kake neman fara kwatanta haka akan yarinya ƙarama? To umarni ne na baka daga yau ta dawo ɗakinka da kwana in kuma kana san ganin ɓacin raina ka barta ta kwana ita kaɗai." Tana kai nan ta kashe, duk da tasan tayi gaggawa sai dai hakan ne kaɗai zaisa Araab ya dinga kula da ita.
Wayar yabi da kallo cike da mamaki, miƙewa yayi ya zauna kan gadon yana tunanin ta yanda ma zaisa yarinyarnan a ɗakinsa banda kazantar data masa daga zuwanta.
Hannu yasa a saman goshinsa ya miƙe ya fito falo yana ɗan safa da marwa, kamar shi ne wai zaije yace ta dawo ɗakinsa? Gaskiya Ummy ta gama dashi gashi bazai iya ƙin bin umarninta ba.
Munɗo kishiruwa ce ta dameta tana goge kwalla ta fito, tama manta ina switch ɗin falan yake dan ba ita ta kashe wutar ba, hannu tasa tana laluben bango, Araab ya juya baya yana tunanin abinyi, kawai hannunta yakai bayansa, a tsorace taja baya ta zunduma ihu "Wayyo Allah na shiga uku, Baffana! Baffana......"
Hannu yasa da sauri ya haska wayarsa tare da rife bakinta, gabanta ne ya tsananta faɗuwa ganin ya haska kanshi da fitila, sakinta yayi ya saki ajiyar zuciya yace "Ce miki akai ke kaɗaice a gidan?"
Idanunta ne suka fara neman kawo kwalla yace "Dukanki nayi?"
Kai ta girgiza da sauri tace "Kayi hakuri, aradu bansan kai bane."
Hannu yasa ya kunna wutar falan, kanta na ƙasa taya zaice ta dawo ɗakinshi? Shidai gaskiya bazai iya ba.
"Me kika fito yi?"
"Ruwa zansha."
Kallonta yayi yace "Abincin dare da aka kawo lalacewa kikeso yayi ko me?"
Kai ta shiga girgizawa alamar a'a, "To me ya hana miki ci?"
Kasa cewa komai tayi sai marairaice fuska da tayi, kai ya kauda yace "In kinsan asarar abinci zaki dinga yi kice su daina sakowa dake."
"Toh" tace, Ya juya yana barin falon sai dayaje daf da ɗakinsa sannan yayi ɗan gyaran murya yace "Uhmm…uhmm …. ki shigo ki kwanta a ƙasa."
Kallon bayansa tayi tare da saurin sauke kai tace "A'a aradun Allah zanci abincin ba sai na kwana anan ba." Ita a duk tunaninta hukuntata yake shirin yi.
Kai ya girgiza yace "Ummy tace ki kwana dakina,  in kin shigo ki matsa can gefe sannan kada ki kuskura ko motsi mai ƙarfi kiyi balle ki hanani bacci."
Kai ta ɗaga tace "Toh."
Ya shige cikin dakin haka kawai kalmar toh toh ɗin nan yaji tana ɓata mishi rai.
Yau dai yana mata uzuri dan mahaifinta ya rasu ko ba'a faɗa ba yasan ita kaɗai tasan meke damunta.
Abincin ta buɗe bazata iya ko taunawa ba dan sam bata ji yunwar, ruwa kawai tasha ta nufi d’akin nasa cikin sanyin jiki, tabi kofar ɗakin da kallo, meyasa Ummy zatace ta kwana a ɗakinshi ai da haka wallahi ita gwara ta kwana a waje.
Tafi minti goma a tsaye, Araab takaici duk ya isheshi yana san ya koma bacci amma yana tunanin yadda zai kwanta a gado d’aya tare da ita, ido ya runtse yana kokarin danne zuciyarshi.
A hankali ta leko, tana ganinshi a kan gado tai saurin maida kofar ta rufe, sake leƙowa tai ganin idanunshi a rufe yasa ta lalabo ta tafi can karshen ɗakin gefen inda akasa kujeru guda biyu da ɗan karamin coffe table, tana dukunkune hannunta cikin hijab, hannu yasa ya kashe wutar ɗakin ko leka yanda ta kwanta baiyi ba.
 Takaici ya isheshi dakyar bacci ya ɗaukeshi, dan raban daya kwanta da wani a ɗakinsa har ya manta.
Munɗo shiru tayi tsoro ya hanata ko motsi, ga ƙafarta daga ta miƙeta sai taji tana neman bugar kujera sai ta koma ta dukunkune, itakam gobe zatacema Ummy ta hakura da karatun tanasan ta koma gun Danejo dan ta tabbatar tunda ba Baffa tana can rayuwar bata mata dadi. Dan dama karatun nan tana yin shi ne saboda Baffanta tunda baya raye ita ta hakura.
Tanata lissafin rayuwa har bacci ya ɗauketa wanda rabin mafarkin Baffanta ne.
Araab kamar kullum asuba bata wuce sa, yau ma ya farka ya shiga bandaki yayi alwala ya fita zuwa masallaci, ba tare da ya tuna da ita dakin ba, ko ya lura da ita takure can wurin kujeru, 
Har ya dawo daga masallaci tana baccin ta idon sa ne ya inda take kwance, ba zanin gado ba bargo a kasan haka ta kwanta, bai bi ta kanta ba ya hau kan gado ya koma baccin sa, shida da rabi ya tashi kamar yanda ya saba yayi wanka ya shirya cikin blue black yadi mai tsada, yabi jikin sa, Yana saka cufflinks dinsa, ya kalli gun da take yaji wani takaici, badai jira take ya tasheta tayi shirin makaranta ba? Tunda tasan yau zasuyi resuming, Shifa gaskiya bazai iya waɗannan abubuwan ba, ya girmi haka a matsayinshi.
Daf da ita yaje yasa kafa yaɗan bugi ƙafarta, ganin bata motsa ba yasa ya ɗan sake buga wa, nan ma bata motsa ba ya juyo ya ɗau jakarsa yana neman barin ɗakin, agoggo ya kalla bakwai da kwata, pillow ɗinsa na kan gado ya ɗauka yaje kusa da ita ya sakeshi akan fuskarta, zabure tayi a matukar tsorace, ta tuno wata drama da suka kalla inda boss ɗin yasa pillow ya danne fuskar matarshi wai akace ta mutu.
 tsoro ya sake kamata, Tana ture pillow gefe ta hada hannayenta biyu wuri d’aya tace “Dan Allah na tuba kada ka kasheni”. Araab dogon tsaki yaja ba zai iya da haukar yarinyar nan ba, ita kullum ba natsuwa tare da ita,   ya juya ya fita dakin tare da rufe kofa da karfi , Ta sake jin wani tsoro na shigarta, tunda Baffanta ya rasu dole ta koma jijji kafin Araab ya kasheta.
Agoggo ta kalla, da sauri ta mike ta fito da gudu yau makaranta bai kamata tai latti ba, kafin Ummy ta yarda zata cigaba da zuwa,
Yana cin chips wanda breakfast ne aka kawo musu daga bangaren Ummy, yaga ta fito da gudu, tana ganinshi ta daina gudu ta fara tafiya tana bin bango, bai bi ta kanta ba ta sulale ta shige d’ayan d’akin da kayanta suke ciki, Ya kammala ya tashi ya fita.
******
Bilal ne ya ɗauko belt ɗinsa ya ɗagota da karfi yace "Wallahi Raheena in na sake tambayarki baki faɗamin gidan da aka kai Munɗo ba duka zan miki."
Ganin da gaske yake yasa tace "To kuɗna da nake binka shi kuma sai yaushe zaka biyani?"
"Ina aka kaita? Bawai zancen banzan kuɗinki nake ba."
Ya ƙarasa maganar yana neman zuba mata, da sauri taiyi baya tana cewa "Gidan nan da akwai masallaci  gefe, nan ne ai inda suka sata a makaranta."
A fusace yace "Yaron gidan ne ta aura?"
"Eh" ta faɗa tana kallonsa a tsorace.
Juya yayi ya fito daga dakin Raheena yana sake ware belt ɗin hannunsa, kan bala'i badai yaron mai jin kan tsiya ya kwace masa mata ba?
Salame ce ta tashi daga bacci tana miƙa, tare da yin hamma, wani mugun kallo tawa Jauro dake gyara hannun riga zai fita, baki ta taɓe tace "Munafukar 'yar taku ta gama kukan?"
Bai kalleta ba ta cigaba " Kun dai ji kunya saboda kuna san cinye dukiya shine ba wanda ya sanar da ita mahaifinta ya rasu, to ni na faɗa mata tunda rabon ba dani bane."
Baki ya buɗe yace "Me?"
Baki ta taɓe ta ɗauke kai, fitowa yayi a fusace Salame batada kirki sam, yasan ba cikin lafazi mai kwantar da hankali ta sanar da ita ba, gashi yana sauri ana jiran shi akwai wata da akace mishi an gani daga kauye tana yawo titi t zaije ya duba yaga ko Danejo ce da ya leka Mundo d’in duk da yasan Ummy ba zata barta cikin damuwa ba.
**** 
A bakin gate na gidan ya tsaya ya kalli mai gadin  yace "Wuce ka kiramin yaron gidan nan."
Wani kallo ya watsamai yana tuna abunda yayi kwanaki da yazo, bai manta  fuskarshi ba sake kallonshi yati kamar ma shine ranar yake ta yawo yana neman Munɗo.
"In kana son ganinshi sai dai ka mishi waya ka sanar dashi."
"Bani numbershi to na kirashi."
 " Bani da ita." 
Cikin zafin rai kamar zai dakeshi yace "Ni kake faɗawa haka?"
Mai gadin banza ya masa ya kara saitin radio sa yana sauarare,
Kwafa yayi tare da jinnjina kai ya fara zirga-ziga yau ko za'a mutu sai yaji dalilin dayasa yaran nan ya kwacemai matar da zai aura ehe.
Mai gadi ya girgiza kai wannan ko kaffara bazai ba shaye-shaye yake ya tashi ya shige ciki abun sa,
Ganin motar Araab yasa ya buɗe gate da sauri, Bilal na ganin mota  ya taho a fusace kan motar, Araab sauri yake dan ko part ɗin Ummy bai shiga ba,
Ganin mutum a kusa da glass ɗinsa yasa ya sauke yace "In sadaka ne ka jira zai amso maka gun Ummy sauri nake."
Bilal nan ya sake jin wani takaici, ya mai uku kenan.
A fusace ya buga gaban motar yace "A wannan 'yar iskar motar taka kake tunanin zanzo neman taimako? Motar da in nai kuɗi ko kallon irinta bazan ba?"
Ta wajen glass Araab yake kallon sa sai a lokacin ya gane wanene, "Okay, ai zaka iya abinda kaga dama matsa na wuce."
Dawowa yai inda yake yace "Kadai ji asara wallahi, dan kana da kuɗi shine zakai tunanin siyan komai da kuɗi? Yarinyar da mukai alkawarin aure zaka yaudara da kudi ta aureka? Ai wallahi ƙaranta kenan, ni a haka ma nafi ƙarfin satar matar wani, in da zuciya sai ka bari na aureta na sati ɗaya sai kazo ka ɗauka."
Araab daga kalamansa ya fahimci zubar da ajinsa ne ma ya tsaya mai magana.
Jan motarsa yai Bilal ganin zai bigeshi yasa ya matsa da sauri, wanda hakan yaba mai gadi damar kulle gate ɗin, takaici ya sake rufeshi ya nunawa mai gadi belt yace "Wallhi sai kun san ni kuka wulakanta, ni Bilal BG nafi karfin wulakanci."
(Wai dai😂)
Araab har ya isa company yana mamaki, dama akwai wanda takeso Ummy ta hadashi aure da ita kuma, har sun ma juna alkawarin aure, dama Ummy ta bari sunyi aurensu dan dashi tafi dacewa, tunda itama ba isasshen hankali gareta ba, sai ta hadu suyi tayi.
******
Munɗo kaya tasa ta ɗauko sabuwar jaka ta fito ko tea batasha ba duk da yunwar da takeji, Ummy ta gaida wacce ta kalleta ganin idanunta yasa tace "Munɗo kin tuna abinda na faɗa miki ko? Ba kuka yake buƙata ba addu'a yake nema."
Kai ta ɗaga alamar eh, ci abinci kafin su fito, kallanta tai tace "Kin manta nace ya isa?" Kai ta ɗaga ta maida kwallar ta tace "Kawu nakesan faɗawa ya kai ni gun Danejo." Tasan zafin mutuwa ne, da yarinta hakan yasa tace "Ya bani number shi zance yazo in kun taso."
Kai ta ɗaga, "Inkinje makaranta karkicewa kowa zaki koma kinji?"
Kai ta ɗaga dakyar taci abinci kaɗan suka fito, zama tai a baya tayi shiru tana tunani, Ilham tasa hannu ta rikota cike da tausaya mata.
 Ikram tace "Munɗo kar fa kicewa 'yan class ɗinku kinyi aure dan wallahi dariya zasu miki."
"Ni ina na isa? Inba so kike Yaya Araabi ya danne ki da pillow ba."
Ilham ta buɗe baki cikin san gulma tace "Har kun fara pillow fight?"
Ba tare da tunanin komai ba tace "Eh yau da safe." 
(Dan ita ta ɗauka abinda suke nufi dana mata pillow dayai😲)
Ikram ta matso kusa da ita tana rikota tace "Yayan? "Ahh lalai yaya tab, shiyasa akace maza sai ka barsu."
Baki ta taɓe tace "Ni kaina yaban mamaki wallahi."
Mamaki duk ya gama rufesu ahh ashe dai Ya Araab hoo.....
Sai yamma suka taso yau tunda taje batai wani magana ba inba teachers ne suka tambayeta abu ba ta bada amsa, haka suka taso a hanya tace "In munje gida Ilham kya koyamin assignments din nan dan yau sam ban san me akai ba sai na kasa gane komai."
"Kiyi hakuri Munɗo haka rayuwar take, in munje zan koya miki."
Gida suka nufa suna gaida Ummy tace Munɗo ta koma part ɗinta tayi wanka tayi kwalliya mijinta ya kusa dawowa.
Kallon Ummy tayi tace "Assignments ma Ilham zata koyamin, nikam Ummy bana son zama a can, in zauna anan kafin Kawu yazo?"
"Yace zaizo bayan magrib sannan assignment ɗin kije Araab ya koya miki."
Ido ta zaro ta kalli Ummy tace "Aradu duka zaimin tab."
"Kice ni nace ya koya miki, tashi ki wuce."
Ganin Ummy bata saki fuska ba yasata fitowa tana tunanin ya zatayi? Ga malamin ba wanda yakaishi mugunta gun duka.
Haka ta shiga tayi wanka tasa wata english gown wacce ta wuce gwiwa, ta fito ta wanke kwanukan da yaci abinci sannan ta zauna tana gwada yin assignment d’in, sai dai duk yanda tayi ta kasa, ta rufe tace “ni dama tafiya zanyi”.
In kuma kikaje ya tambaya kafin ki tafi fa? Cewar wani sashe na zuciyarta,
Alamun buɗe kofa taji da gudu ta tashi tai ciki tana haki, zama tai a bakin gado tana maida numfashi.
Jin shiru yasa ta leko, ganin baya falo yasa ta koma, tafi minti goma sha biyar har ya watsa ruwa ya fito falo, yana neman cin abinci kafin magriba. Sake lekowa tai ganinshi yanacin abinci yasa ta koma ta zauna tana sake tunani.
Ya kammala ci ya koma daki, 
Ganin dare na sake yi, tayi tunnai kar yayi bacci gobe taje makaranta tasha jibga, nan ta fito ta nufi ɗakin, kwankwasawa tayi a hankali kamar wata mara laka a jiki.
"Menene?"
Kofa ta buɗe tana tsaye tace "Dama dama uhmm uhmm." Kallonta yake tsaf yana ganin yadda rigar ta kama ta, ita sam ma ta manta ta saka hijab kafin tazo, A ransa yace “kamar mai hankali”.
Kallon da yake mata  ne yasa ta kasa karasawar magana ta juya da zumar fita d’akin.
(Munɗo 🤭)

“Dawo." Ya faɗa cikin bada umarni, cak ta tsaya tana juyowa kanta ƙasa, da hannu ya nuna mata ƙasan carpet yace “Zauna nan." A ransa ya raya ya samu damar da zai gwadata yaga shin tana fahimtar karatun ko asarar kuɗi kawai take sawa ana yi, in kuwa asara ne cireta zaiyi taje can taita shirmenta tunda ba karatun takeso ba.
Munɗo zama tayi ta lankwashe kafafunta, tana natsuwa gu ɗaya ta ajiye littafin a gabanta, gabanta sai dukan uku-uku yake itadai batasan ya zatayi ta daina tsoron shi ba.
Araab ya sauko daga kan gado, ya zauna ɗan nesa da ita, amma yana ganin cikin littafin, gyaran murya yayi yace “Karanta A to Z muji."
Bata san sanda ta ɗago kai ta kalle sa ba, dan tana jin tun ranar farko a school ta iya, idonsu ya sarke cikin na juna, gira ya ɗaga mata yace “Ya dai, hala baki iya ba?Shine kike wani kallona." Saurin sunkuyar da kai ƙasa tayi tana yin shiru, “Ƙatuwa dake baki iya A to Z ba, zuwan banza kike yi makarantar kenan ko me?" Tuni ta buɗe baki ta soma yi da sauri, jin yadda take da ƙwarin gwiwar ta so bashi dariya, amma ya gumtse dan kar ta raina sa, balle shi dama ba kasafai yake nuna dariyarsa ba dan baisan raini.
Da tazo ƙarshe hadda ajiyar zuciya yace “What is a noun?” Ai bata tsaya ba tayi saurin cewa “A noun is a name of animal, place or thing." Ya cigaba da tambayarta abubuwa tana bashi amsa daidai, A ransa yace “Ba laifi ashe kan na ɗan ɗaukar karatu." A zahiri sam bai nuna mata ƙoƙarin ta ba, mathematics assignment ne, yana buɗe littafin ya gani wanda hakan yasa ya gane metakesan faɗa, nan ya soma koyawa mata cikin natsuwa, tana fahimta, har ya kammala, ya tashi zuwa wadrobe yana son rage kayan jikinsa, dan bai cika son kwana da kaya masu nauyi ba, Cikin sanyi murya tace “Miyetti Yaya Araabi." Bai tanka ta ba, dan Araabin da take kira sa kona masa rai take.
Munɗo a hankali ta miƙe ta fita ɗakin ta kai littafin ta saka cikin jakarta ta school, yanayi ne na zafi hakan yasa ta shiga bandaki ta watsa ruwa, ta saka rigar baccin ta mara nauyi mai gajeren hannu cikin kayan lefenta ne, ta saka hula, ta tsaya bakin madubi tana kallon kanta da mamakin wai yau itace da wannan kaya, akwatuna can duk mallakinta ne sai wanda ta zaba, ta tuna ruga yadda kaya daya sai tayi sati ko fi dashi a jikin ta, Baffanta ta tuna taji kwalla na kokarin zubo mata tayi saurin mayarwa tace “Allah ya jikan Baffa na Allah ya saka aljanna."
Ummy ce ta ƙira Araab akan Jauro yazo yana san magana da Munɗo in ba hali tunda isha'i batai ba.
Bakin ɗakin yaje ya kwankwasa, hijab ɗinta ta zumbula ta leko, kai ya kauda yace "Ki fito Kawunki yazo."
Ai sam ta manta da tsoronshi ta fito da gudu saura kaɗan ta bigeshi.
Komawa yai ciki, ita kuma ta nufi falo inda yake zaune bayan Araab ya buɗe masa ƙofa sun gaisa, tana shigowa ta zube kusa dashi tana kuka.
"Ya isa haka nan, duk duniya ba kowa zai mutu ba?"
Tana hawaye tace "Amma Kawu bamuyi sallama dashi ba."
"Ita rayuwa haka take, haka Allah ya hallicemu kuma yake da ikon ɗaukemu sanda yaga dama, kedai ki maida hankali kiyi karatu yanda nan gaba zaki nunawa mutanen ƙauyen ke wacece sannan kin cika ƴar halak."
Hawayenta ta share tace "Baffa da naso na koma gun Danejo."
Kai ya girgiza dan sunje ɗazu ba'a dace ba, yace "Karki damu insha Allahu tana hannu me kyau, Allah bazai barta haka ba, ke dai ki zauna gidan mijinki yanda wasu ke baƙin ciki da cigabanki ki tabbatar kin kula da auren da karatunki, sai muga yanda zasuyi."
Kai ta ɗaga tana kallanshi, murmushi yai yace "Masallaci zan wuce Allah ya miki albarka." Yai maganar ya miƙe tana cewa Ameen, kallan gidan kawai yake yana mamakin yanda Ummy ta kashe kuɗi gun kayan ɗaki, shidai bai taɓa ganin mace irinta ba.
Ji ki a sanyaye ta nufi ɗaki, ta dade a zaune harya dawo daga masallaci, tayi kamar tayi kwanciyarta a ɗakin, amma tasan zai iya hukunta ta idan bata je ba, tunda ya faɗa mata umarnin Ummy me kar yace bata ji maganar Ummy ba.
Hijabin ta dake kan gadon ɗakin ta janyo ta saka ta fito, a hankali ta murda handle na ɗakin ta shiga, Araab na kwance kan gadon da gajeren wando sai singlet, bai rufa ba, dan akwai sa da jin zafi, gashi yau garin ya ɗauki zafi sosai, Munɗo idonta na kai kansa tayi saurin damtse ido, tana lalube bango har ta kai wurin kujerun, tayi saurin kwanciya, Araab hannun sa ya kai kan switch ya kashe dan yaji shigowarta da kwanciyarta, Munɗo hijabin taji yana takura ta, ta cire, tana lullube jikinta dashi.
*******************
Meenal baccin ta ya zama ragagge, yau ma kwance take amma ba baccin take ba, tunanin yadda zata fitar da Munɗo rayuwar Araab take, ta zama mallakin sa, ta saka wannan ta warware wancan. Tashi tayi zaune tana cizon laɓɓanta na ƙasa tace “Wallahi ba gudu ba ja da baya sai na auri Yaya Araab bazan taba hakura dashi ba matukar ina raye." Taba kanta tabbacin hakan.
“Yanzu haka zamu zuba ido muna gani yaron nan yayi auren sa yabar yarinyar nan cikin damuwa, kuma ba matakin da zamu ɗauka?" Mumy ta faɗa tana kallon Alhaji Hussain wanda yake duba wasu takardu, dagowa yayi ya dubeta yace “Waya fada miki sunci bulus, sanin kanki ne ba’a taɓani a kwana lafiya, ki zuba ido kawai kiyi kallon yadda zata kaya." Mumy ta jinjina kai tace “Haka nake son ji, dan bai kamata a kyale su ba wallahi a nuna musu basu isa ba." Alhaji Hussain yayi wani shu’umin murmushi dashi kaɗai yasan manufar sa, Mumy dadi taji a ranta dan babban burinta yanzu a dauki fansa kansu Ummy suzo su durkusa gabansu su nemi yafiyar su, su nuna dana sanin abunda suka aikata gare su.
**********************
Munɗo da tunanin Baffan ta bacci ya ɗau keta, wanda tayi mummuna mafarki, wai ta koma rugar jijji, su Laddo da sauran mutanen ruga sunce ita ta kashe Maccido sun biyota zasu ƙona ta, tana kuka tana roƙonsu.
Cikin baccin sa mai cike da natsuwa yake jiyo shesssheƙar kuka, pillow ya ɗan jawo ya ɗaura kansa dan basa kariya ya daina ji, sai dai ji yayi ma kamar sautin ya karu, pillow ya cillar gefe ya taso, jin sautin daga wurin Munɗo yake fitowa, bedside lamp ya kunna ta haskaka ɗakin, ya sauko yana nufarta cikin ɓacin rai yace “Kimun shiru ko?" Bata ji sa ba, sai ma cigaba da tayi, cikin tsawa yace “Nace kimun shiru get out." Ya nuna mata ƙofa.
Munɗo sai take jin muryar nasa kamar a cikin mutanen, sautin nata ya karu tana wata shessheka, ɗagota yayi da karfi, hijabin da ta rufa ya sauka jikinta, ƙanƙamesa tayi gam tana cusa kanta jikinsa wanda a cikin mafarkin wurin ɓuya take nema, ta zagaye hannunta da jikinsa, kirjinta na manne da nasa, wani yarr yaji a jikinsa ya soma kokarin ɓanbareta jikinsa cikin fada yace “Ke meye haka, sakeni."
"Dan Allah kar ku kasheni, Allah bani na kashe Baffana ba." Mamaki ya kama sa mafarki take ko rashin hankalin nata ne ya motsa, “Tabbas akwai motsi a kanta ya kamata ya kai ta wurin psychriatic." 
Jikinsa take sake shigewa, ya fisgeta da karfi tayi saurin bude idon ta, wata ajiyar zuciya ta sauke tace “Wai Alhamdulillah, wallahi bazan koma ruga ba, Danejo Allah ya kara hadamu amma na fasa zuwa." Tsaki yayi yana ture ta, tayi baya kamar zata fadi tayi saurin rike kujera, “Idan ba zaki rika addu’a kafin ki kwanta ba kada ki sake kwanar mun a ɗaki."
"Allah nayi." Ta faɗa a marairaice, wani tsakin ya sake ja, ya hau gado ya kwanta da takaicin ta katse masa bacci, shi gaskiya Ummy ba karamin aiki ta hada shi da ba.
Munɗo kuwa jiki sanyaye ta koma ta kwanta har lokacin tana dan jin tsoro, addu’o’in da ta karanta ne taji sanyi, bata san sanda bacci ya sake dauketa ba.
***************************
Washegari Munɗo ta riga sa tashi bacci tayi sidif sidif ta fice zuwa ɗakinta tayi wanka dan har yau bata fara sallah ba kwana biyar take yi, ta shirya cikin uniform ɗinta ta fesa turare yadda ba zai hau mata kai ba, ta sabi school ɗinta ta fito zuwa wurin su Ilham, Araab yana zaune kan dining table yana shan tea, tazo ta wuce har ta kai ƙofa, Taji muryar sa “Ke baki iya gaisuwa bane?"
Cak ta tsaya tana juyowa ta ɗan duka tace “Ina kwana?”
"Lafiya." Ya amsa a dakile, ta juya ta fita, ya girgiza kai.
A falo ta samu Ummy da yan’ biyu suma sun shirya ta gaishe da Ummy, ta amsa tana cewa “Ga sabbabbin hijaban ki kinsan yanzu ke matar aure ce, wanann yayi karami kina sawa, ki kwaso sauran ki bawa su Ikram." Tace “Toh miyatti." Ta karɓa ta saka wanda ya saukar mata har gwiwa, su Ilham suka kalleta suka ce “Amaryar Yaya Araab." Shiru tayi ita bata son ma ana haɗata dashi kawai ba yadda zata yi ne, suka fito zuwa makaranta, wani teacher ke sanar da ita zuwa third term js3 za’a sakata ta zana junior waec tare da sauran yana fatan zata iya, ta basa tabbacin she can make it. Kaf makarantar ba wanda yasan tana da aure, sai mai makarnatar wanda da izinin sa ya yarda ta canza hijab wanda kaf babu mai sa wanda ya kai girman nata.
*********************
Araab tun shigar sa office Farouq ya kira sa facetime suna hira, cikin zolaya yace “Yaya Ina amaryar mu?" A take Araab ya haɗe rai yace “Kana so na ɓata maka rai ko?" 
Kunnen sa ya kama kamar yana ganinshi yace “Tuba nake Babban Yaya."
"Oya wuce kaje kayi karatu, akwai wasu ayyuka da zan duba." Farouq yace “Okay Ya Araab Allah ya taimaka."
Yace “Amin”
Ya kashe wayar ya ajiye gefe, Farouq ta ɓangarensa yayi dariya yace “Naso ina Nigeria naga drama ɗin su da Munɗo, dan nasan zaman nasu akwai kallo." Yayi dariya sai kuma yace “Zuwa gaba kuma zasu iya ƙullewa fa da soyayya." Ya miƙe yana shirin zuwa library na cikin school yayi karatu.
Araab wasu files ya ɗau ko yana going through, yana lissafin kudaden da aka kashe a investing wani sabon business na bags da zasu yi da wani company. Wayarsa tayi vibrating alamar shigowar message, hannu ya kai ya ɗauka, bak’uwar number ce, ya buɗe da tunanin ko cikin customers.
“Ina hankalin ka da tunanin ka yake, da ka auri wacce baka da cikakken masaniya akan asali da tushen ta?"
Sau uku yana karanta message ɗin zuciyar sa na zurfafa tunani, waya masa text ɗin. Number yayi dialing a kashe, baya yayi da kansa yana jingina da kujerar ya soma nazari, maganar dake cikin text din gaskiya ne bai san cikakken tarihin Munɗo ba, hasalima ma bai damu ya sani ba, yabi zaɓin Ummyn sa ne, shin itama Ummy tana da masaniya akan asalin yarinyar dan shi dai bai ji anje nema masa aure ba, duk da ba mayar da hankalin sa yayi kan auren ba, ganin tunanin na neman ci masa lokaci, ya watsar yana cigaba da aikin dake gaban sa, kaima ana tantamar tsatsanku amma kana tunanin na wasu, da wannan ya kauda maganar a ransa.
*******************
Jauro tunda yaje yaga matar nan ba Danejo ba ce, duk yake jin ransa ba dadi, ga takaicin shishigin da Salame tamai na sanar da Munɗo mutuwar mahaifinta, amma yana addu’ar Allah ya bayyanata ba da jimawa ba.
Salame ta lura da sanyin sa, yana zaune bakin gado yana ɓalle maɓallan rigar sa ya ɗan kwanta baccin rana, “Hala hakkina ya soma fita kanka, dukiyar da aka yaudareni da ita kaima suna neman hana ka?"
Bai kulata ba dan shi abubuwanta sun soma daina damun sa, gyara yayi zai kwanta, ta tuntsire da dariya tace “Ahayye kadan ma kenan wallahi, ai baku isa ku munafunceni kuje ku ga daidai ba." Jauro kwanciyar sa yayi, yai banza da ita, ta tashi ta fita tana surutai.
A falo taci karo da Bilal ya shigo a bigen sa yana tangal tangal kamar zai faɗi, gizo yaga tana masa kamar Munɗo, “Babe kin dawo ne?"
Ya faɗa cikin maye ya ƙarasa kusa da ita yana kokarin kai hannun sa kan kirjin ta, hannun sa ta bige da karfi tace “Kai jar buhun ubanka, wacce kalar kwaya kasha yau?"
Umma wai kece, Allah na dauka Munɗo ce." Ya faɗa yana yarfa hannu tare da tuntsirewa da dariya. A hasale tace “Ba Munɗo bace, uwar Munɗo ce shashasha kawai."
Taja tsaki tana zama kan kujera, cikin takaici komai ya jagule mata cikin kwanakin nan amma zata saita komai.
*********************
Munɗo kam bayan sun dawo makaranta basu tarar da Ummy ba, ta tafi barkar yar’ wata ƙawarta, Munɗo zamanta tayi wurinsu Ilham suna kallo suna hira, duk da ita sama-sama takeyi dan daga ta tuno Baffa sai taji jikinta yai sanyi, sai kusan La’asar Ummy ta dawo suka mata sannu da zuwa a tare, ta amsa tana duban Munɗo tace “Me kike anan bakije bangaren mijin ki ba?"
Marairaice fuska tayi tace “Ummy zaman can ba daɗi ni kaɗai."
"Ai ba da jimawa ba nasan zai dawo, kuma idan miji ya dawo tarbar sa ake a zauna ayi hira dashi." Ummy ta faɗa mata cikin lurarwa, “Hmm to Ummy." Kawai tace amma ita kam ba zata iya ba, ya mammagare ta? Ummy ledar da ta shigo da ita a miƙawa Munɗo tace “Turarukan wuta ne na siyo miki, ki rika zubawa a burner kina kunnawa." Godiya ta ma Ummy ta karɓa, kana ta tafi rai ba daɗi, sai da ta tsaya falo ta zuba turaren kala uku ta kunna, kana ta wuce ɗaki, ta tube uniform tayi wanka, ta fesa turare, Ta saka atamfa ruwan hoda, bata tsaya shafa komai fuskarta, ta yafa ɗankwali a kanta, ta fito falo ta kunna tv tana kallo dan ya ɗebe mata kewa.
*******************
Araab da ya dawo sai da ya fara biyawa wurin Ummy, Ya tarar an dama mata fura, nan ya zauna yasha sosai, bayan ya kammala yake sanar da ita buɗe gidan mai ɗinsa, ta nuna farin ciki sosai ta masa addu’ar alkhairi, Ya nisa yace “Gobe za’ayi taron buɗewa, Ummy ke dasu Yan’ biyu tare zamu je." Kallon sa tayi tace “Matar ta ka fah?"
"A’ah Ummy ba sai taje ba." Aikuwa ba wanda yafi cancanta yaje ma kamar ita, dan haka da ita za’aje, mota ɗaya zaku shiga, ni dasu yan’ biyu mu biyo ku a baya." Araab ba damar musu da Ummy amma ji yake kamar yace ya fasa taron gaba ɗaya dan yasan ko shakka babu sai ta kwafsa masa a wurin, watak’ila ma tayi shigar da zata kunya ta sa, Haka ya bar wurin Ummy rai jagule.

Araab akwai spare key hannun sa dashi yayi amfani ya buɗe kofar falon har ya shigo Munɗo bata sani ba tayi nisa a kallo,
Araab ya shigo ya ɗan kalleta kaɗan kana ya wuce ɗaki abun sa, ya watsa ruwa, ya kunna data a wayarsa, yana budewa sakonni yaci karo da su na Yussy.
Hello Handsome kadai ya gani farkon message ɗin yasa archive ba tare da ya duba ba, ya cigaba da replying sakonni masu muhimmanci.
Munɗo sai da aka kammala film ɗin sannan ta duba lokaci tara da minti biyu, baki ta ɗan kama tace "Ashe lokaci ya tafi, uhmm bari na tashi."
Miƙewa tai ta ɗan gyara falan inda ta zauna, dan Ummy na sanar da su duk sanda guri ya ɓaci a gyarashi in su bazasu iya ba su kira masu aiki, ita kuwa bataga aikin da zai gagareta ba.
Kitchen ta shiga bayan ta gama, dan neman abunda zata sakawa cikin ta, dan sam bata jin cin abinci dama ita ba gwanar cin girki ba ce, ta saba tun ruga da shan madarar shanu. Fridge ta bude taga kwali an rubuta fresh milk, tasan milk na nufin madara, Tace "Wani abu sai birni yanzu madarar shanun ce aka ma haka? Tab mu ruga ai sai dai kasha a kwarya abinka," Ta ɗauko ta bude murfi ta fara sha, jin sanyi da dadi yasa tasha fin rabi ta mayar da saura fridge, tai murmushi tana sake kallan robar tana raya ina ma baffanta yana raye ta kai masa, Zuciyarta ta karaya, a ranta tana tuna Baffan ta yadda yake kawo mata madarar shanu tasha sai ta koshi, "Mutuwa kenan mai raba ka da masoyin ka," Tayi zancen tana komawa ɗaki, a zaton ta har lokacin Araab bai dawo ba, "Bari ma nayi saurin naje dakin na kwanta kafin ya dawo." Ta faɗa tana cire kayan jikinta ta saka na bacci.
Araab yunwa yake ji amma baya son cin abinci mai nauyi da daddare, ya tuna akwai fresh milk dinsa a fridge, hakan yasa ya mike ya fito zuwa kitchen, Munɗo ta fito daga ɗayan daki ta shiga nasa hankali kwance, ganin baya ciki ya sake tabbatar mata bai dawo ba, gado ta kalla taga wani guri ya ɗan tattare, gyarawa ta fara tana cewa "Watakila ma ya tsaya zancen wurin budurwar sa, shi wannan ma wayasan zance kala nawa yake zuwa a rana." Ta faɗa tana taɓe baki, a ranta tace oho shine zaita shan wahala gun yawo, ta kwanta tayi addu'o'in kwanciya bacci ta runtse ido tana jiran zuwan baccin, wanda tunanin Baffa ke ta sake dawo mata.
Araab yana ɗau ko kwalin yaji an sha sosai, wani takaici ya kamasa yasan babu wacce zata sha sai ita, ya mayar yana buga murfin fridge din dan ba zai iya sa bakinsa a abunda tasha ba mugun kyankyami yake ji, watakila ma bata brush ya ayyana a ransa (Hmm Araab🙄😹)
Haka ya dawo ɗakin ganinta kwance yaje gaf da ita da tunanin yaushe ta shigo, yana tuna taron da zasuyi gobe Ummy tace dole taje, dole ya sanar da ita kafin tayi bacci, kusa da ita ya karasa yasa kafa ya ɗan habbare kafarta kaɗan, tayi saurin zabura, ya haɗe rai yace "Da izinin wa kika sha mun fresh milk?" Ido ta shiga kifkiftawa tana wasa da yatsun hannayen ta duk a tsorace kafin tace "Aradu ni bansani ba."
Kallon ta yayi, yana sake jin takaici a haka zaije da ita wurin taro,
"Kwaɗayi kawai." Ya faɗa tare nufar gadon sa ya kwanta, miƙewa tai tana san ta bashi hakuri dan yanda ya kalleta tasan duka ƙila zai mata cikin dare.
Tana tashi ta fara tafiya shi kuma ya kashe fitilar, garin juyawa kafar ta harɗe da hijab ɗin data luluɓa ji kake tim ta faɗi, Araab miƙewa yai ya sake kuna fitila, yawun bakinta ta haɗiya ganin yana kallanta tace "Aradu ban kula ba."
Kayan baccin dake jikinta ya kalla, ya kauda kai daga gun da sauri yace "Just go to sleep dan Allah, banasan ɓacin rai, silly kawai."
Munɗo tayi saurin jan jiki komawa tayi ta kwanta, tana nanata kalmar kwadayi, dan tasha madarar shanu shine zai ce mata haka, abunda gashi nan da yawa a ruga, tana ta mita ita kadai a ranta har bacci ya kwashe ta.
******************
Washegari bayan sun taso makaranta, kamar kullum sai da Munɗo ta biya sashen Ummy, Tace "Munɗo kije ki shirya kinji zamuje taron buɗe gidan mai na mijin ki, kuma kiyi ado mai kyau, ki saka lace ɗinki mai ja da blue yana nan cikin akwatin kayan ki." Tacewa Ummy "Toh." Ta tashi ta nufi ɓangaren su, da safe bata wani gyara gidan ba hakan yasa ta sake gyarawa tasa turaren wuta sannan ta shiga wanka tanayi tana tunanin yanda zasuje wurin dashi.
Araab gaba ɗaya ya kasa natsuwa a ɗaki, tunanin sa kawai kada Munɗo ta kwafsa masa, gashi ya gayyaci manyan mutane, Ummy ma tasa ya turawa su Alhaji Husaini gayyata.
"Kai ya zama dole naje naga wace kalar shigar tayi kada ta kunyata ni."
Ya tashi tsaye yana gyara zaman hular sa ya kalli madubi, shi kansa yasan ba ƙaramin kyau yayi ba cikin shaddarsa wagambari light blue sabuwa dal, ɗinkin tazarcen da aka masa yabi jikin sa, ya fito zuwa ɗayan ɗakin, ya tura kofar ɗakin a hankali idon sa ya sauka kan Munɗo wace ke tsaye bakin madubi tana faman juyi tana ganin ta haɗu.
Lace ɗin da Ummy tace ta saka shine jikinta ya zauna ɗas, tayi wani ɗauri tsakiyar kai, ta lafta janbaki ja yayi yawa, taja gira a dole makeup zatayi irin wanda taga mai kwalliya nayi da bikin Ya Araab da aka musu, fuskarta daɓe- daɓe da foundation, ta ɗauko katon mayafi ta lulluba wanda sam bai shiga da kayan ba, ta saka takalmi masu tsini bata ankara ba suka murgude mata ƙafa ta tafi zaa faɗi, Araab ne yayi saurin riƙeta, idanunta ta ɗago ta zuba kansa, tayi saurin ɗan jan jikinta a tsorace, sakinta yayi yace "Baki iya tafiya da takalmin ba wayace ki saka?" Kanta ta sunkuyar ƙasa tana saɓule takalman, Yace "Sannan wa zaije dake a haka fuska kamar ta dunɓaru ke sam bakya abun masu hankali ne?" 
Tissue dake kan madubi ya ɗau ko, yasa hannu ɗaya ya tallabo haɓarta aiko ta damtse ido gam ta kasa kallon shi, cikin takaici ya soma goge foundation na fuskarta yana jin tamkar ya zabga mata mari, banda shi xata kunyata wallahi da bata isa ya tsaya gyara mata fuska ba, yasan ko cewa yayi tayi da kanta, sake ɓata fuskar kawai zatayi, ya rage foundation ɗin sosai a fuskarta, kafin ya dawo kan tsukakken bakin ta, ya soma gogewa sai dai ga mamakin sa yaga laɓɓan pink, tsaki yaja yace "Janbaki ma har kala biyu kika saka wani kan wani?"
Ya soma gogewa amma ya ƙi fita ko alamar ragewa, "Wane kalar janbaki ne kika saka da baya fita haka?" Ya tambayeta cikin takaici, "Allah kwara daya ne na saka." Yatsan sa ɗaya ya kai kan labban nata ya shafa yaji ba wani ɗanko na alamun janbaki wanda hakan ke nuni da kalar lips dinta ne haka, bai taɓa maida hankali kanta ba sannan shi kam bai taɓa ganin mai pink lips irin nata ba, ya basar da tunanin, nan ya kama hannunta ya shiga da ita toilet ya tsaya da ita a sink ya ɗau sabulu ya miƙa mata yace "Ki wanke fuskarki ina jiranki."
"Toh" Kawai tace ya juya ya fita, yana fita ta riƙe sink ɗin dan ji take ƙafafunta na rawa, yawun bakinta ta haɗiya sannan ta fara wankewa tana cewa "Aradu ni in yazo daf dani bana gane meke faruwa."
Cikin minti biyu ta fito ta wanke fuskar, mai ya nuna mata kan madubi yace ta shafa ka ɗan, ta deba ta murza a hannu ta shafa, da akazo kan hoda ma hannu yake sawa daf da fuskarta ya nuna mata inda zata shafa, 
Kwalli ya miƙa mata yace "Shi dai kin iya sawa”.
Amsa tayi ta saka, ya miƙa mata lip gloss yace "Sa wannan." Amsa tazo yi hannunsu ya haɗu da juna sukayi kalli juna a tare, sakar mata yayi, ya kalli madubi yace "Sa."
Nan ta saka tana maida idanunta ƙasa, ya ɗan ƙura mata ido ganin tayi kyau sosai kamar ba ita ba.
Komai tayi yadda yace, ɗankwali yace ta sake ɗaurwa, tayi wani ɗauri kamar tsohuwa, tsaki yaja yacce "Ke komai baki iya ba kamar ba mace ba?"
Ya cisge ɗaurin a kanta, ya nuna mata bakin gado yace ta zauna, jiki na ɓari ta zauna, ya ɗaura mata, ya iya ɗauri irin na manya tun su Ikram na yara yake musu dan baya so ya gansu ba dankwali, ta haka ya koya.
Munɗo kam mamaki ya kamata ganin Araab da kansa ya ɗaura mata ɗankwali lallai taron nada muhimmanci a wurin sa, akwatin da veils ɗinta ke ciki, ya bude ya ɗau ko mayafin da ya shiga da kayan, ya miƙa mata yace ta yafa, jaka da takalmi ma duk shi ya ɗau ko mata, ta sa turare sannan ya tasa ta gaba suka fita ɗakin. Zuciyar sa takaici fal yana jin Ummy wallahi ta haɗashi da babban aiki, shi ai wannan raino kawai aka kawo masa, yaja tsaki, Munɗo sauri ta kara tana ficewa waje.
Ummy da ƴan biyu sun shirya sunci ado suma suna harabar gidan, suna ganin Munɗo suka fara faɗin tayi kyau, Ikram tace "Inyee Munɗo yaushe kika iya ɗauri haka?" 
Ɗan kasa tayi da murya tace "Yaya Araabi ne ya ɗaura mun." Kallon juna sukayi da Ilham suna mamaki sai suka tuntsire da dariya a tare sukace "Shagali." Ikram tace "Da alama fa yana ji dake hadda ɗaura dankwali? Oh Ya Araab."
Munɗo alama ta mata da hannu tayi shiru kar yaji, Ikram tasa dariya tana cewa "Har yanzu tsoron yana nan kenaan?" Ilham tace "A sannu zai tafi ba dai an fara shan soyayya ba." Ummy wace duka hirar akan kunnenta tana ta murmushi na jin dadi Araab ya soma kula da Munɗo, tana fatan Allah yasa albarka a auren nasu ya sa musu ƙaunar juna.
Araab ya Ƙaraso wurin Ummy tace "Ka turawa Uncles ɗin naka?"
"Eh Ummy ya rage nasu in sunzo." 
Kallan motarsa tayi tace "Ku wuce kai da matarka mu zamu taho da driver, yace "Ba gwara taje gun ƙawayenta ba?"
"Kawayenta ko Yayarsu? Ka barsu dani kai ku wuce."
Baya son musu da Ummy shiyasa ya wuce motarshi ya zauna, Ummy ta kalleta tace "Munɗo jeki ga mijinki can yana jiranki."
A hankali ta nufi motar, kallonta yayi ta glass tana tafiya a natse, “a haka kamar mai hankali”. Yayi zancen zuci, ta shiga gaban mota ta zauna, tana ɗan takurewa a hankali zuwa jikin ƙofa.
Baice komai ba yaja motar suka bar gidan.
*******
Alhaji Husaini ne ya haɗe hannayensa ya sake kallan Mumy yace "Muna ina har yaron nan yakai matsayin buɗe gidan mai?"
Kwafa tai tace "Duk laifinka ne da ka bari anyi abin nan ko ba auran gaske bane a ƙalla ta samu ta shiga gidan hutu tai ta yawo ƙasashe tana jin dadinta, ita kaɗai Allah ya bamu mace dole mu nema mata gidan hutu kamar yanda ta taso."
 Hannunsa ya sake haɗewa yace "Yanzu dai duk ba wannan ba, bari na je naga me suka shirya, shiyasa akace ɗan mace baisan hallaci ba, banda iskanci shi dakanshi ai ya kamata yazo ya bamu hakuri ya kawo mana gayyata”. Ummy tace “ Hm kai ma Alhaji Dama ina tarbiyya ga yaron da mace kaɗai ta raina shi?"
Ya miƙe yace "Bari naje."
"Ai kuwa tare zamuje."
Ya kalleta yace "In kikaje yarinyar nan kuma fa? Ke kinsan tun bayan abin nan ta kasa dawowa yanda take."
Ajiyar zuciya tai tace "Shikenan, dasu Kabir zaku?"
"Eh" ya faɗa yana sake gyara agoggonsa, fitowa yai ya a falo yaga Meenal tayi wanka tasha lace tayi kyau sosai. Cikin sakin fuska ganin ta kamar da yace "Uwata sai ina haka?"
Murmushi tai ta matso kusa dashi tace "Tare zamuje ai Abba, jiya naji Mumy na maganar da Aunty Kubra."
Fuska ya ɗaure yace "Da na ɗauka abin arziki zakiyi kamar mara zuciya?"
Murmushi ta sake yi ta shagwabe tace "Abba zuwa zanyi dan na nuna mai na hakura dashi, na barwa kucakar matarsa shi."
Mumy da Alhaji Hussain a tare suka kalli juna, Meenal ta matso kusa da Mumy ta kwantar da kanta a kafaɗarta tace "Mumy so kike kullum su ɗauka har yanzu son sa nake? Gwara na nuna mishi nima yanda ya hakura dani na hakura dashi."
Kai ta jinjina tace "Kuma fa haka ne dole mu nuna musu yanzu basa gaban mu."
Ajiyar zuciya yai yace "Muje to."
Nan suka fito tare tana maƙala siririyar jakarta a kafaɗarta.

Mutanen da suka gayyata wasu har sun hallara, 
Araab ya kalli Mundo dake gefe tayi shiru tana kallon taron mutanen yace "Sauko, kuma ki tsaya daga bayana, bana son shirme cikin mutane dan in kika zubar min da mutunci anan ranki ne zai ɓaci."
Kai ta ɗaga tace “Toh”.  suka fito, 
Ganin ya fito ya maida kallon shi wurin Araab, da yawa a ransu suna yaba shigar sa, kwazon sa a shekarun sa yadda ya jajirce ya zama mai neman na kansa har ya kawo matsayin da yake yanzu.
Munɗo tana tafe a bayanshi, daga gefe ya hango Meenal da su Alhaji Hussain, nan ya rage saurin tafiya,  kanta na ƙasa har tazo daf dashi ta tsaya baya, waigowa yayi inda take cikin raɗa yace " ki matso kusa dani karki kuskura ki wuce taku ɗaya daga inda nake."
Yayi maganar yana nuna mata gefensa, ta matso ta tsaya tana tunanin yaushe su Ummy zasu iso ita kam ta koma gun su.
"Fuskarki zaki saki ki nuna farinciki." Ya faɗa a ɗan kufule ita komai sai an koya mata ne?
Tana gefen sa ya karaso ya fara gaisawa da mutane, Meenal tunda ta hangosu zuciyarta ke wani mugun tafasa, tanaji mutanen kusa da ita suna maganar matarshi ta dace dashi gata yarinya amma nutsuwarta da kyanta sun kara sa dacewarsu.
Matsawa tayi daga wurin mutanen ta karasa wurin su Araab tana rangwada, ta sake bin Munɗo da kallo, cike da yanga tace "Baby congratulations."
Munɗo ta kalleta da mamaki, Baby ba sunan jarirai bane? haka aka koya musu a makaranta, shine take kiran katon namiji haka?
Bata dawo daga tunanin ta ba taji yace "Me kike anan?"
Kallon Munɗo tayi ba tare da ta amsa masa ba tace "Sai yanzu nake kare mata kallo kamar batafi su Ilham ba."
"And so?"
Kasan leɓenta ta ciza tace "Ya Araab wai bazaka dube ni ba?"
Bai tanka mata ba ya kalli Munɗo yace "Luv muje."
Baki ta saki ta sake maimaita kalmar a ranta, wani mugun kishi na mamaye zuciyarta wanda take jin zata iya kauda Munɗo a doron k’asa, tana me har ta samu matsayi irin haka a wurin Araab.
Alhaji Husain dake gefe yana son yasan me suke cewa ya kalli Meenal wacce ta cika tayi fal, daga inda yake yana ganin yanda yanayinta ya canza sosai.
Tsaki yaja yace "Nasan dama ba wani nuna masa da zata yi ta hakura, mutuncin mu kawai take son sake zubarwa." 
Munɗo wacce kalamansa sukasa taji jikinta yayi wani iri, bayansa tabi sukaje yana gaisawa da mutane ana tambayarshi wacece, ko itace matar? Dan dole yake amsa musu ita ce, yana k’arawa da cewa kunya ne da ita, ganin bata ce musu komai ko sun gaisheta da kai take amsawa, tana tsoron yin magana ko wani dogon motsi, dan kiyaye gargadin sa.
Nan ya tsaya a gaban gidan man inda yace sai Ummy ta ƙaraso za'a buɗe, a tare da ita zaiyi cutting igiyar da aka saka,  mai hoton ya matso zai musu hoto, Alhaji Hussain ya kalla dasu Kabir yace "Uncle ku shigo mana."
Meenal ta tafi kai tsaye tana neman tsayawa kusa dashi ta ɗaya bangarensa na hagu dan Munɗo na tsaye a ɓangaren dama.
Cike da takaici Alhaji Husain yake kallanta, ganin idon mutanen a kan su shiyasa yayi shiru amma ji yake kamar ya korata mota.
Araab saitin kunnen Munɗo ya matso wanda mai hoto ya haskasu ba tare da sun sani ba yace "Hoto za’ayi sai ki saki fuska ki kuma cire wannan tsoron dake idon ki”. Kallon shi tayi idanunsu suka sarke cikin na juna, Meenal mugun kishi ya sake turnuke ta  batasan sanda ta sa hannu ta riko Araab ba.
Wani kallo ya wurga mata ya zare hannunshi, Ummy ce ta karaso wurin tana kallon Meenal dake cizan leɓe cikin zafin kishi, tana d’an ji tausayinta tasan babu dadi amma iyayenta suka ja mata, Ganin Ummy yayi murmushi ya ɗan matsa daga kusa da Meenal yace "Ummy ga wuri nan."
Ummy ta gaishe da  Alhaji Hussain tace "Yaya ashe kun iso?"
Kasa daurewa yayi ya zabga mata wani kallo bai ko amsa ba, itama bata damu ba ta karasa tana murmushi tace "Amarya kin ganki a cikin mutane ko?"
Da sauri Munɗo taje kusa da Ummy,  Meenal dake tsaye, takaici yasata juyawa tabar gun, Alhaji Husain ya bita da kallon kamar ya je ya mata duka yakeji, da yasan abunda zatayi kenan ko zata mutu ba zai barta tazo ba.  Ya bar wurin ya nufi mota abin takaici ma bata motar,  ya shiga yaja yana tafe yana balbalin masifa, ga takaici da hassada ganin yadda Araab ke samun daukaka.
Ummy ko bi takansu batayi ba dataga sun fita nan su ka cigaba da gaisawa da mutane.
Ikram dake tsaye kusa Munɗo  tace "Amarya gaskiya sai yanzu na ƙara ganin yanda kukayi matching da Ya Araab."
Ummy zuciyarta fal farin ciki na ganinsu tare abun sha’awa, 
Komai anyi sa cikin tsari da burgewa, kuma anyi adduo'i na fatan alkhairi da samun kasuwa mai albarka, kafin kowa ya soma watsewa, aka bar Araab da tsirakun mutane suna tattaunawa
 Munɗo dasu Ilham suka koma can gefe suna hira, tace "Kuka ki zuwa da wuri na dinga jin duk ba dadi."
"Ga masoyin ki Yaya Araab a kusa? Me kike nema." Kafin Munɗo tayi wata magana Ikram tace "An sake wasan pillow ko kuwa da ana ɗauri ne aka dan soye?"
Muryar Meenal suka ji  "A soye da wa? Da wannan ƙaramar yarinyar wacce na tabbatar bata san komai na rayuwar aure ba balle kula da miji, kana ganinta ma kalar kazamai, babu alamun waye wa balle asa ran gamsar da miji."
Ikram cike da tsiwa ta kalli Meenal tace "Kuma a hakan Ya Araab ya zaɓeta akan ki ba? kuma idan ma bata iya ba a sannu zai koya mata, ai soyayya tama fi dadi in miji ya taso da mace, kuma yau gashi mun gani tunda ma shi ya ɗaura mata dankwali."
Zuciyar Meenal ce ta shiga tafasa ji take kamar ta zabgawa Ikram mari amma haushin Munɗo yafi mata yawa, cike da kunar rai ta dubi Munɗo tana sake kallan ɗaurin tace "Ke faɗamin kin taɓa kwana da Ya Araab?"
Munɗo bata gane ma me take nufi sosai ba tace "Eh tare muke kwana." Ita a zaton ta ɗaki ɗaya da suke kwana.
Meenal a fusace tayo kan Munɗo tana neman kai mata duka, dan sai taji kamar ma da gayya Munɗo tai maganar.
"Kina kai hannun ki jikin ta, wallahi zaki yi da na sanin da baki taɓamin ita ba” Muryar Araab ta sauka kan kunnuwan su, Meenal bata san sanda ta sauke hannun ta ƙasa ba, tana wani irin huci, wani kallo ya mata yace “Idan bata kwana da mijinta ba dake kike so ta kwana?" Meenal ta kalleshi idanunta na cikowa da kwalla, ya maida kallon sa kan Munɗo wace kanta ke kasa yace "Luv muje gida ko?"
Yawun bakinta ta haɗiya ta kalleshi tana raurau da ido.
"Shagwabar ta motsa ne hala?" Ya faɗa da gayya da son sake ƙular da Meenal aikuwa ta juya cikin tsanannin ɓacin rai tabar wurin kamar zata tashi sama, ɗaure fuska yayi ya kalli su Ikram yace “Ku ma ku wuce mota, kun bar Ummy na jiran ku." Nan suka bi bayanshi.
******
Kayanta ake zazzagewa ɗaya bayan ɗaya, Danejo na gefe tana kallon ikon Allah, yarinyar da bata wuce shekara sha biyar ba sai kuka take tana bada hakuri, Uwaliya ta zabga mata mari tace "Faɗamin me ta baki?"
Kuka take sosai tace "Wallahi bata bani komai ba, kawai ɗan kunni na ne ya faɗi shekaranjiya ina shara shine ta miƙomin." “An faɗa miki dukkan abunda ke faruwa sashen bamu da masaniya ko kin ɗauka za’a baki abu bamu sani ba ne?" Uwaliya ta faɗa cikin tsawa.
Tana matsar kwalla tace “Na rantse da Allah shine a cikin tissue ta saka dan kar ya faɗi."
"Daga yau an haramta miki zuwa ɓangarenta ko giftawa kika yi ta can a bakin aikin ki."
Cikin shessshekar kuka ta ɗaga kai da cewa to.
Danejo mamaki karara kan fuskarta, sam ta kasa gane meke faruwa a gidan, kwabar kanta tayi da cewa “Ina ruwanki ke dai kiyi aikin da ya kawo ki babu ruwanki da zurfafa tunani akan lamarin su, in kika ja aka koreki ina zaki zauna kafin aga Munɗo?"
Da tunanin haka ta wuce ɗakin ta, dan ta gama ayyukanta na ranar ta kwanta kan katifar ta, tana tuno Maccido ta masa addu’ar rahamar ubangiji, Munɗo kuwa Allah yasa rayuwarta tana lafiya cikin walwala Allah kuma ya haɗa saduwar su, tuna Ardo da tayi yasa yanayin ta canzawa tayi kokarin yakice tunanin sa da na mutanen rugar.
***********************
Araab ba gida kai tsaye ya wuce dasu ba, sai da yabi wani shopping mall ya siyo katon na fresh milk guda biyu, Munɗo na cikin mutane ta jingina da window bacci ya soma ɗaukarta dama ita ba mai hirar dare bace, nan ya buɗe bayan mota ya saka kana ya dawo driver's seat, ya ɗn kalleta ganin bacci take yaja motar zuwa gida.
Ƙarar horn da ya danna ya sata farkawa, ganin sun kawo gida ta gyara zaman ta, su Ummy sun riga su dawowa basu shiga can ba, nasu ɓangaren suka nufa.
Ganin har suka iso bacci take yasa ya kalli inda take, gyaran murya yai ya ɗansa hannu ya bugi kafaɗarta a hankali, ido ta buɗe wanda suka nisa da bacci ta saukeshi a kanshi.
"Tashi ko na barki a ciki."
Nan danan ta tuno ta miƙe da sauri ta fito, fitowa yai yana neman kwasar katon ɗin ta kalleshi tace "Ko na tayaka?"
"Da wani karfin kenan?"
"Aradu a ruga ina ɗaukan abubuwa masu nauyi."
"Kinga in kika karye sai kice nine." Laɓanta ta haɗe shidai ba'a mai abin arziki, ta nufi ciki tana 'yan kunkuni.
Munɗo na shiga ɗaki kayanta ta tube ta watsa ruwa ji take duk sun takura ta, Araab katon ɗaya na fresh milk ya saka a babban fridge na kitchen, ɗayan a ƙarami dake wurin dining area. 
Ya shiga ɗakin Munɗo ya sanar da ita na karamin fridge shine nata dan kar ta sake taje tana saka mishi bakinta a nashi shiyasa ya bambamta, ta fito wanka kenan ɗaure da towel wanda da kaɗan ya wuce cinyar ta, Araab kallo ɗaya ya mata yaji wani yarr ya kawar da kansa gefe, ita kuwa saurin komawa tayi cikin banɗaki a tsorace, “Fresh naki na cikin karamin fridge, kar ki sake ki taba na babban fridge." Yana faɗar haka ya fice, Munɗo ita bata fresh milk take ba, ganinta da yayi ba kaya shine damuwarta, Tace “Yanzu shikenan ya ganni ba kaya, gaskiya bazan iya sake haɗa ido dashi ba." Ta fito tana jin duk ba daɗi, kayan bacci ta saka riga da wando masu dogon hannu, ta zumbula hijab ta zauna bakin gado, tacewa kanta bazan shiga ɗakin ba sai yayi bacci.
********************
Meenal da ta bar wurin bolt tayi wanda ta ƙira yazo ya ɗau keta ta tafi gida, Alhaji Hussain da Mumy na zaune a falo suna jiran dawowarta kowannensu rai ɓace. Turo kofar falon da akayi ya tabbatar musu itace, ta shigo kamar an jefota fuska sharɓe-sharɓe da hawaye, “Mara zuciya kawai wacce bata san ciwon kanta ba." Mumy ta faɗa a hasale, “Ai wallahi kinci sa’a akwai mutane da na zabga miki mari a wurin nan shashasha kawai."
“Matukar baki daina zubar mana da mutunci ba wallahi ranki mugun baci zai yi, wuce ki bama mutane wuri," Mumy tace cikin masifa kamar zata kai mata duka, Meenal wucewa tayi ciki tana ara sautin kukan ta, tabar su Alhaji Hussain na cigaba da mita.
Meenal kan gadon ɗakinta ta faɗa tana kuka tana faɗin “Wai ni Yaya Araab zai wulakanta akan waccan kucakar wallahi sai na dauki fansa."
*********************
Salame ce zaune falo tana tauna chewing gum yana ƙara kamar wata karuwa, kana ganinta kasan rigima take ji, ba komai ke damunta ba sai bakin ciki tuna Munɗo ta samu gidan hutu, gashi tana bukatar kuɗi tana son fitowa a wani biki da za’a sake yi na yarinyar k
Ƙawarta. Agogo ta kalla goma na dare Raheena bata dawo ba, “Allah yasa ta samu kuɗin da nace mata ina so rance." Ta faɗa hankali kwance ba tare da ta damu na kaiwar ta dare ba, ko a ina zata samu kuɗin, ta hanya mai kyau ko mara kyau, ita dai fatan ta kawai ta kawo mata kuɗi ta fita kunya.
Munɗo da ace tana da wayo tana karɓar kuɗaɗe wurin yaron nan ai wurinta zataje ta karɓa, ya zama dole ta mata huduba akan karɓar kudin miji dan ta mora.
Bilal ne ya faɗo falon a bigen sa ba abunda ke tashi jikinsa sai warin giya, kwanan nan kullum a bige yake dawo mata, "Kai dai tir wallahi." Taja tsaki, “Umma ta yane, ina matata wancan garan ya dawo mun da ita?"
“Idan baka tashi a kaina ba sai na kifa ma
mari wallahi, a gidan uban wa ta zama matarka?"
Dariya ya tuntsire da ita yace “Bilal BG ne fah ai na girmi mari wallahi, kuma aure dani dole ne in kuma ba haka ba har gidanta zanje ah to."
"Kaje gidanta kai uban me? Kai wai nikam hal notin kanka ya kunce ko?"
"Umma wai ke me kika ɗauki yaran ki? Nifa mata au suke bina ba ni nake binsu ba."
Tsaki taja ta miƙe dan takaici ya hanata magana ma.
Ƙirjinsa ya shafa yace "Wanda yace a min a alkawari dan haka ni dole na cika shi, dole mu kwashi romantic night."
(BG ko ba romantic ba😹)
*********************
Munɗo kam ta jima ɗakin dabadan tana tsoranshi ba tabbas bazata fito ba, ganin dare ya ratsa yasa ta fito a hankali ta leka falo, ganin duhu yasa  ta tashi ta shiga na Araab tana kyautata zaton yayi bacci, sai dai tana bude kofar ɗakin idon su ya hadu da juna, saurin damtse ido tayi kamar taga dodo, yanda yaga tayi kawai yaji dariya ma na neman zuwa mai, dan baisan ma me take rufewa idon ba. Haɗiye dariyar yai dan bai bar dariyar ta fito sosai ba, ga mamakinshi gani yai taƙi buɗe ido, hannu tasa tana shafa  bango tana bin bango ta a hankali jin tazo ƙarshe yasa ta dinga wuwulga hannu tana neman gun kwanciyar ta a haka ta ƙarasa ciki ta kwanta, ko dogon numfashi batai ba, idan kuwa bata buɗeshi ba.
Kai kawai ya girgiza lalai wannam yarinyar.....
********************
Yussy ce ta kalli wayarta ganin har yau Araab bai buɗe message ɗinta ba, ta dubi Nancy dake gefenta suna shan shisha tace “For many days ina tura mata Araab Hassan message baya replying dina."
Nancy tace “Hmm taya kike tunanin ya miki reply yana tare da amaryar sa, suna morewa?"
Yussy laɓɓan kasa ta ciza tace “Hakane, amma ki rubuta ki ajiye sai na rabasu wallahi ta yadda hankalinsa zai dawo kaina ni kadai, kin daisan halina indai na kwallafa rai akan abu to fa sai na sameshi."
"Hakan ya kamata dai, ke ai dama bakya barin abinda kikeso." Cewar Nancy tana cigaba da zukar shisha, Yussy ta shiga saƙa da warwara ita kaɗai a zuciyarta.
***********************
Washegari..
7:00 na safe
Raheena tayi mika kan gadon ɗakin hotel, gefenta ta duba babu saurayin nata da suka zo tare, ta tashi ta leka toilet baya ciki, “Ko yaje siyo mana abunda zamu ci ne?"
Ta faɗa tare da tashi ta shiga toilet tayi wanka ta fito ta shirya tayi sallar asuba dan batayi ba, knocking ɗakin da taji ana yi ta taso tace “Sweety ka dawo?" Ta bude kofa ɗaya daga ma’aikatan hotel ɗin ta gani, yace “Madam lokacin check out ɗinki yayi, bill ɗin ku dubu goma ne." 
"Bani zan biya ba ai."
"To wanda kuka zo tare tun dazu ya tafi yace kuma kece zaki biya, ke kuma yanzu kince shi zai biya me kenan?” Da mamaki tace “Bari na kira shi."
Cikin ɗakin ta koma ta kira wayar sa taji a kashe, sai datai ƙira goma ba'a ɗauka ba.
"Amma Allah ya tsinewa G-boy wallahi ni zai yaudara?" “Madam zaki fito ko sai na kira security?" Raheena kamar zata fasa ihu ta zaro dubu goman da suka rage mata a jaka ta miƙa mai dan saga yanayinsa taga tsaf zai tozartata, nan fa kuɗi ya rage saura ɗari uku a jakar, da su tayi kudin napep ta dawo gida.
Salame dama tun ɗazu jiran dawowarta take tana ganinta ta miƙe tace “Kin dawo, yauwa ina kudin?"
Raheena cikin takaici ta kalle ta, Tace “Ni ko sisi ban samu ba, kima barni da abinda ke damuna."
Da sauri ta miƙe, jakarta ta fisgo ta zazzage ganin ba komai ciki tace “Yi maza ki ciro inda kika ɓoyesu."
Raheena tai shiru tanaji ranta ma sake ɓaci. 
"Ke dai wallahi anyi asara, yanzu haka kikaje kika dawo ba ko ficika?" Taja tsaki, dole taje wurin Munɗo ta samu kuɗi.
*********************
Takwas da minti Araab ya shigo company, wanda secretary dinsa ya basa wani ƙaramin envelope yace saƙo ne aka kawo masa, nan ya karɓa ya shiga cikin office, sai da ya zauna ya natsa kafin ya buɗe, takardar ce mai ɗauke da rubutu…
“Kana murna ka auri yarinya ko, ba tare da kayi binciken irin tsiyar da ta tsula a baya ba, yana da kyau kafin aure a tsananta bincike, kabar ganinta haka ta wuce yanda kale tunani, daga masoyin ka mai son ka da alkhairi."
Araab wani abu yaji ya tsaya masa wanda ya rasa menene, tsintar kansa yayi da cukwikwiya takardar ya wullar gefe, “Waye ke aiko mun sakonni haka?" Ya tambayi kansa ya ɗan buga goshin sa kaɗan, shigowar kira wayarsa ya katse masa tunani, wani business abokin sa ne, ya ɗauka suka soma maganar kasuwanci wanda ya ɗauke su fin awa, bayan sun gama Araab tashi yayi zuwa meeting da ma’aikatan sa hakan ya hana masa zama yayi dogon tunani.
Yana hanyar shiga gida sako ya sake shigowa wayarsa.
"Inhar kai ne namiji na farko daya santa nayi alkawarin bayyana kaina, sai dai nasan bakai bane dan inada gamsoshin hojjoji."
Tsaki yai ya kifa wayar ya shiga gida.
******************
Munɗo yau suna dawowa makaranta Ummy kaɗai ta gaisar ta koma sashen ta, tana son tayi wankan tsarki dan period ya tsaya mata, tana shiga wanka ta fara yi,
ta saka kaya. Fresh milk taji tana son sha, ta fito zuwa fridge, ganin lime ɗin Araab a ciki wanda ya manta dashi, ta ɗau ko tace “Laa hadda wani kalar lemo ya ajiye mun, ba laifi yana da kirki in yaso." Ta buɗe ta kafa kai tasha, jin tsami ta yamutsa fuska, a kan idon Araab wanda shigowar sa kenan. Mamaki ne ya kamasa ƙarara har tasan amfanin lime kenan da take sha, tsintar kansa yayi da furta “Wani abu kike ji, shiyasa kika sha dan ba kanki kariya ko?"
Munɗo a razane ta dube sa tana sakin robar dan bata tsammaci dawowar sa yanzu ba. Ganin yadda ta tsorata ya sake kafeta da ido yana lulawa duniyar wani tunani.
Hmmmm…….

 Kanshi yaji ya ɗau zafi zuciyarshi na ayyana mai abubuwan da basu kamata ba, Tsintar kansa yayi da juyawa ba tare da yace komai ba. Munɗo kuwa binshi tayi da ido, ba dai shan datai bane ya bata masa rai haka? Idanunta takai gun da ta zubar har kasan kayanta ma sun jike.
 Dago kanta tayi taga ya bar falon, tsoro taji Allah yasa ba fushin da yayi ba yasa shi tafiyar shi,
Araab wajen gidan ya fito ya tsaya ta wurin gate yana d’an jingina da bagala, ya ɗan sauke ajiyar zuciya, meke damunshi? Meyasa yake kawo tunanin da bai dace ba a ranshi.
Bilal wanda tun bayan faɗansu da Salame takaici ya ishe shi, dole yau ya nuna musu me yake nufi da cewa zaije gidan, kayan daya siyo ya kwaso yasa a leda ya fito.
Tana kitchen tana zazzaga masifa tun dawowar Raheena komai ya kunce mata, gashi ma ƴar taliyar data siyo ta ƙare balle ta dafa ta rage yunwa.
"Umma nifa gidan nan zanje a bani matata."
"Kaje uban gidan ma ba gidan ba sannan in kaje ka taho da ita, shashasha wallahi bazaku haukatani ba, kunji na faɗa muku."
Hankalinshi a kwance ya fito dan dama kwayar dayasha har yanzu bata sakeshi ba, nan ya nufi gidan yana cewa "Tunda dai kince inje kar daga baya kice ba haka ba, Ni dama duk inda idona yakai to sai na lasa zan samu sauki, balle wannan yarinya shakaf gani yaro sharaf ai wallahi ko ba'a faɗa ba ni nasan dadin da zamusha daban yake."
Kai ya jinjina hango Araab shikenan ta faɗi gasassa bari yaje ya ci mutuncin yaron can ya nuna mishi ba tsaranshi bane.
Araab na neman komawa ciki dan ya gama addu'ar neman tsari daga sharrin zuciya yaji ance "Kai Yaro."
Araab bai san dashi yake ba hakan yasa ya sake taku "Kai Yaro bakaji ina magana bane?" Wannan karon yayi magana a fusace yana kai hannu kafaɗar Araab, juyowar da zaiyi ya buge hannunsa ledar ta faɗi, cike da kyankyamin ganin yan iskan kayan dake ciki Araab ke kallon shi.
Bilal ya duka ya kwashe ya maidasu leda yana masifa "Bakaji ina maka magana bane, ko dan kaga kana da wasu canji kake neman raina mun wayo?"
Bai tanka mai ba sai hanunsa dayasa a cikin aljihu yana ƙara kallanshi, kana ganinshi kaga wanda baya hayyacinsa.
Wannan shirun yafi komai ƙona ran Bilal ace yana magana ana neman maidashi wawa.
Ganin da gaske bazai amsa mai ba yasa ya miƙamai ledar yace "Gashi kaba masoyiyata Munɗo kace ta tuno."
"Masoyiyar sa?" Araab ya nanata kalmar a ransa, wannan shashashan? Ɗan shaye-shayen?
"Kuma kace tunda taƙini saboda kuɗi ta jira yin arziki na, sannan kai da kake wani huhura hanci ai aikin banza kakeyi tunda dai kwace kamin, me ya rage?" Ya ja hannun Araab wanda gaba ɗaya kalamansa suka mishi yawo a kai ya damka masa ledar, ya juya yana cewa "Duk son da yake mata dole ya sako ta, yau fa nayi tsiya bari ma naje na fara gyaran ɗakin da zata tare."
Araab kam yana ganin ya tafi yaji kanshi yayi wani dum, juyawa yayi ciki yana tafiya sakon da aka mishi suka shiga dawo mai, zantukan Bilal suma
 suna sake dawo mishi , ciki ya shiga zuciyarshi cike da sake-saken da bai dace ba. Ba dai abunda yake gudu wanda ya hanashi kula mace bare maganar aure shine yake bibiyarshi ba?
Munɗo har ya dawo tana gyara inda ta zubar da lime, bai ko kalli inda take ba ya shiga ciki, ledar kayan ya kalla, sake dawowa yayi tana jin alamunsa ta taho da sauri tace "Yaya kayi hakuri wallahi na ɗauka ni ka ajiyewa."
Kamar zai miƙa mata sai kuma ya juya ciki da kayan ba tare da ya amsa mata ba, a drawer ya sasu daga gefe ya wuce toilet ya watsa ruwa yayi alwala.
Munɗo tunda taga yanayinsa take jin hankalinta duk ya tashi, ta rasa yanda zatayi ya hakura, abincin dare da aka kawo ma ta kasa ci,,
Tana gani ya wuce ɗaki rike da cup na fresh milk.
Zama yayi akan kujerar dake kusa da table ya buɗe laptop ɗinshi. Maganar da sukai da abokinshi ɗazu itace ta dawo masa, sunyi magana akan wani course da za'ayi na 6months a kasar Bulgaria na kara bunkasa kasuwancin su, ya nun rashin interest dinsa da baya so ya tafi ya bar Ummy da yan’ biyu, zuciyarsa ke sak’a mishi tafiyar tafi dacewa ko dan ya kauracewa yarinyar nan, abubuwan da suka faru a kwanaki biyun yaji sam baya son zaman su inuwa d’aya, kuma yasan Ummy bazata yarda ya saketa yanzu ba, gasu Alhaji Hussain da burinsu suga sun tozarta, Yana ganin tafiyar ita kad’ai ce mafita.
Munɗo cikin sanyi jiki ta shigo dakin tana ɗan satar kallon shi, ganin babu alamun wargi ko wasa a fuskarshi ya sata kasa magana, ta karasa ciki ta kwanta, 
 "Meyasa kake zargi akan abunda baka da tabbaci kansa." Wani sashe na zuciyarsa ya raya masa, basar da tunanin yayi ya kai hannun sa ya rufe laptop din, ba tare da yayi abinda ya kamata ba ya nufi toilet, alwala yayi, ya gabatar da nafilfili kana ya kwanta yana jin natsuwar zuci na ganawa da ubangin sa.
******************
Araab ne zaune a gaban Ummy suna tattaunawa kan business dinshi yana sanar da ita plans dinshi kamar yanda ya saba, ta basa shawarwari a matsayin na mahaifiyar sa, Sai da suka kammala tace "Ka rika taimakawa Munɗo kana koya mata karatu, dan bada jimawa ba zasu fara Junior waec, ganin hazakarta yasa zasu kaita js3, so kaga tana bukatar guidance."
File dake gabansa ya rufe yace “Why not a samar mata lesson teacher?"
"Kana ganin hakan ya dace ne, tana matar aure a barta da wani yana koyar da ita?" Shiru yai gudun musu da Ummy amma shi idan tashi ne bashi da matsala da hakan, dan yasan ciwon kai kawai zata saka shi. Ya numfasa ya sake cewa "Ummy yarinyar nan menene asalinta? Kinsan a wani a gidan take da yake shaye shaye?"
Gaban Ummy ne ya ɗan faɗi ba, ba yanzu ne lokacin da take son sanar dashi komai ba, sai zuwa gaba idan ya fara son Munɗo yanda zai fahimci komai, tasan halinshi na rashin yardaa, sam bata so zargi ya shiga tsakanin su ta yadda abunda ta gina zai ruguje. Araab sam bashida yarda hakan yasa bashi da amini da Ummy yake shawarar komai sai wani lokaci Farouq.
Yanayinta kaɗai ya shaida masa akwai wani abu a ƙasa, amma ba zai tursasawa Ummy sanin komai yanzu ba, yasan komene tana da k’wakkwaran dalili na rashin bashi masa, Shima sai ya kawar da zancen ya shafa kansa yace "Ina son nayi tafiya Ummy."
Idanunta ne suka nuna mamaki ƙarara tace “Tafiya zuwa ina Araab”. 
Ya numfasa yace "Na daɗe inaso nayi wani course amma ganin maganar auren nan yasa na jinkirta." Ummy ta sauke ajiyar zuciya tace “Shikenan sai ka ɗau matarka ku tafi ta ƙarasa karatun nata a can...."
Bai san samda yace "Wa? Ni Ummy? Allah ya sauwaka."
"Allah ya sauwaka dame?" Ummy ta faɗa fuskarta a tamke,
Fuskarsa ya shafa da hannu biyu yace "Ummy ba haka nake nufi ba, ita makaranta take ni ma karatu zanje yi bansan hankalina ya rabu gida biyu."
Ido ta zuba mishi tace "Ka tabbatar shine dalilin?"
Ya ɗaga kai wanda hakan yasa ta tabbatar bashi kaɗai ba ne dalilin sa, idan yana da gaskiya zai ce eh amma duk sanda yake neman gocewa magana sai taga ya jinjina kai tun yana karami hakan yake.
"Kaje inda zaka, idan ka dawo zamu karasa maganar."
Miƙewa yayi ya fito, Fitowarsa daga wurin Ummy yayi daidai da shigowara su Munɗo sun dawo daga makaranta, bajewa tayi akan kujera ta kalli Ikram tace "Kai aradu na gaji, yau kamar......" Maganar ce ta maƙale sakamakon idanunsu daya haɗu da juna, tayi haɗe laɓanta, Ilham tace "Yaya ina wuni?"
Lafiya kawai yace yabar part ɗin, da sauri Ikram tazo inda take tace "Yi maza ki bishi dan naga alamar bacin rai akan fuskar sa, yana buƙatar hug to feel ease."
Ido Munɗo ta zaro tace "Ikram yaushe kika zama ƴar iska? Ni barni da kunyar da nakeji ma jiya ya ganni da gani saj towel." Kallon juna sukayi tace "Duk soyayyar da ake sha da hijabi ake?"
Ta miƙe tace "Ni dai kinga tafiyata kafin nayi laifi."
Duka kalaman Munɗo akan kunnen Ummy wace ke saukowa daga sama, tasan dama da wuya ya kusanceta da wuri, Karasowa tayi falon, Su ikram
suka gaisheta ta amsa, kana suka wuce ɗakin su cire uniform. 
Ummy ta zauna kujerar falon, zuciyarta cike da tunani, ko shakka babu Araab kallon yarinya wace bata san me take ba yake wa Munɗo, tafiyarsu tare ba zatayi ba, tana ganin barinta ya tafi, shi zai taimaka ta ƙara wayar mata da kai kan zamantakewa ta aure, anyi auren a kurarren lokaci ba tare da an sanar da ita abunbuwa da suka dace na zamantakewa ta aure, da kuma koya mata abubuwan da suka dace, da tunanin haka Ummy ta yanke shawarar amincewa tafiyar sa.
*******
Tana shiga sashen nasu ta wuce ɗakinta, ta watsa ruwa ta saka kaya, sannan ta fito ta wanke kwanukan da sukaci abinci da safe, har ta kammala bata ji motsin Araab ba, da alama baya gidan,
 Abinci ta zuba ta zauna a dining table, lomar farko da ta kai bakinta taji ana kwankwasa ƙofa.
Da sauri ta miƙe zuwa bude kofar dan a zaton ta Araab ne, 
Idanunta ne suka sauka akan Salame da Raheena gabanta ya faɗi sanin zuwansu ba alkairi bane.
Salame ta washe baki tana kallon Munɗo tace "Yarinyata kin ga yanda kika canza kikai luwai-luwai abinki?" Ta ƙarasa maganar tana shiga ciki, kai tsaye dining area ɗin ta nufa ta buɗe flask ta zuba abinci a plate ta zauna sai da ta kai nama bakinta kana ta amsa gaisuwar Munɗo, Raheena kam bata abinci take ba sake bin gidan da kallo take, tana kallon kujerun wanda take jin ina ma itace a matsayin Munɗo da ta fantama.
 "Wai haka kuke cin dadi? Ga nama zuƙu-zuƙu."
Munɗo dai bata ce komai ba, tsoronta kar Araab ya dawo ya gansu, Salame ta sake kai loma tace "Ke dai wallahi bakida amana sam, ace ina matsayin mahaifiyarki ina ina fama da yunwa, abincin yau ma ya gagareni, ke kina ci ki koshi”.
Mundo a sanyaye tace “Kiyi hakuri Gwaggo”. “Naji amma dai ki canza hali”. Ta sake kai wani naman baki , "Kawu fa?". Ta tambaya murya sanyaye
"Uhmm ɗan wahala yana can yana yawon neman Danejo."
Ido ta ware tace "Ya ganta?"
Salme dabara ce tazo mata tace "lna fa? Abu na kuɗi."
 "Kuɗi?" Ta tambaya da mamaki.
Salame sai da ta gama cinye abincin tas, ta dawo kujerar falo ta zauna, tace "Kudi da su za’ayi amfani a baza cigiyarta, shi baya baki kudi ne da sai ki kawo tunda mu bamu dasu”.
Araab dake zaune ɗaki yana sake browsing kan course da yake son tafiya, yana jiyo sautin muryoyi wanda bana tv bane daga falo.
"Ke dai wallahi kamar bagidajiya ke yanzu kina wannam tangamemen gidan ƴar dubu ɗari sai ta gagareki?" Salame ta faɗa tana son hakar ta ta cimma ruwa, Yatsun hannayenta take wasa dasu ta rasa me zatace, Salame tace "Ke saurareni da kyau, idan ya fita ki dinga lalube aljihunsa ko nawa kika gani ki boye idan nazo ki bani, da haka zamu tara kudin cigiyar Danejo."
Raheena dake hakimce kan kujera kamar gidan ta tace "Ai wallahi da nice a gidan nan kawo yanzu ai nima na kusa yin gidan kaina."
"Kingani ko? To haka akeyi, kuɗinshi naki ne, halal dinki ne kici."
Munɗo gaba ɗaya jinsu take itace zata ɗaukarwa Arabi kuɗi? Bayan taji ance sata ce a makaranta sannan mutumin da ruwan tsaminshi kawai tasha ya daina amsa maganarta balle ta saci kudi.
"Tashi muje naga lefenki, na zaɓa ko kala biyu ne tunda ke baki da kyauta, baki san ana dibarwa yan’ gida ba”
Munɗo jiki sanyaye ta tashi Salame da Raheena na rufa mata baya har zuwa ɗaki, 
Salame tana dubawa tana kwasar abinda ya mata, itama Raheena duk ta rikice tana ɗeban kaya, ganin sun tara kaya da yawa har dasu kayan shafa da turaruka, Ita dai Munɗo tana zaune tana kallon ikon Allah.
Kowannen su da katuwar leda a hannu suka fito ɗakin, Daidai Araab shima ya buɗe ƙofar dakinsa ……….

Raheena a tsorace ta zubar da kayan a ƙasa, dan ba karamin kwarjini ya mata ba, Salame itama sai da hanjin cikinta suka kad’a amma tana rike da ledar gam, Kallon su yayi ya kalli Munɗo dake gefe,  Ya wuce ba tare da yace komai ba, a ransa yace “kayan lefen nata da Ummy ta had’a mata sune take rabarwa dan bata san darajar su, ko da yake ba cikakken hankali a tare da ita, da zata san muhimman cinsu”.
Dama yana yi ana koya mata sata, tabbas  mutanen nan ba nagari bane da wata manufa suka shigo rayuwar su wanda yaso lurar da Ummy tun farko ta kasa fahimta, amma komeye kudirinsu idan ya bar kasar dole su saduda, dan yana jin shine zaman su na karshe da yarinyar nan, baya fatan ya dawo tana matsayin matar sa, har ya iso masallaci da sake sake kala kala a ransa.
**************
Salame ce ta zabgawa Munɗo harara tace "Ni dama nasan da biyu, banda munafirci shine bazaki cemun yana nan ba?"
"Allah nima Goggo bansan yana nan ba."
Dakuwa ta mata tace "Ungo nan makira.", Mundo tayi raurau da ido, Salame wani kallo ta mata tace “Kafin na duba ki tabbatar kin samu mun dubu hamsin ke dari ma a wurin sa na lallaba dasu”.  "To." Kawai tace gudun ta sake yin laifi amma ita kam ba zata iya tambayar sa kudi ba,
Suka fito gidan fuska dauke da annashuwa, Salame sai dadi takeji ta samu dankareren lace na kece raini, wannan bikin zata haska, hadadden tela zata kaiwa dinki, tunda Munɗo zata samo mata kuɗi wurin Araab, Raheena ba wani murna take ba, gaba ɗaya hankalinta ya tafi kan mamakin haduwar Araab ga kuɗi wanda sai yau ta ganshi sosai a fili, ita burinta ta zauna a irin wannan gidan. "Gaskiya Baba baya sona wallahi, tunda ya hada Munɗo dashi, gani bayan ni nafi dacewa dashi." Take zancen zuci cikin ƙunar rai.
*****
Munɗo akwatunan da suka bubbude take rufewa tana mayar dasu ma’ajiyar su, tunanin Araab ya fado mata, me zata ce mishi? Kallon da ya nuna mata ya nuna sai ya hukuntata dan yafi na jiya muni, kwalla taji sun taro idonta, ita dai bata son auren nan.
Ta tashi tayi alwala, tayi sallah, bayan ta idar ta tuna an bata assignment, tasan laifin da ta masa yau bazai koya mata ba, ta sake jin ranta ba daɗi.
Ta fito da littafin a hannu, ta zauna falo tana dubawa sai dai kaɗan ta iya a ciki dan shirin Junior Waec aka fara mata.
Da sallama ya shigo falon, ta amsa murya can kasan makoshi ta kalleshi ganin yana neman shigewa ɗaki, ta dake tana danne tsoron da take ji tace "Ya Arabi yau ma ba zakaci abinci ba?"
Juyowa yayi ya kalle ta, idanunta na kallon kasa bata ɗago kanta ba, ransa yaji kawai na sake ɓaci, takowa yai zuwa inda take yasa hannu ya riƙota da ɗan ƙarfi. Kamar budewar famfo hawaye suka zubo mata tace "Kayi hakuri wallahi ba da sanina bane, aradu banyi dan na ɓata ma rai ba." Ita da wannan sharewar da yake mata gwara ya daketa ya huce kawai yafi mata sauki, gaba ɗaya bata jin dadin yanda yanayinsa yake.
Sakinta yayi yana neman juyawa, da sauri tace "Assignments." Waigo wa yai yanda take goge kwalla yasa jikinsa yin sanyi, anya Araab? yarinyar nan ka mata adalci kuwa idan ka yanke mata hukunci, ba tare da kwakkwaran hujja ba.
Tunanin shi ta katse da cewa “Kuma Allah bani naba su Goggo kayan nan ba su suka ɗiba da kansu."
“Ina assignment ɗin?" Ya tambaya yana son kawar da zancen, Munɗo wani sanyi taji a ranta ganin ya sauko, shi kanshi ya lura da sauyin yanayin fuskarta. Cikin falon ya dawo ya zauna, ya soma koya mata assignment ɗin, ta maida hankali sosai tana fahimta, wani calculation ya rubuta mata yace tayi solving ya gani, ta fara sai ta ɗan kakare, biro ta saka a baki tana kallon sama tana nazari, Araab kallon ta yayi wanda ta sauko da idon su ya sarke cikin na juna, dakewa yayi yace “Kin kasa ne?" Kai ta girgiza tace “A’ah tunowa nake yanzu zanyi." Ta dukar da kai tana yi, minti biyu ta ɗauka ta ɗago ta dube sa tace “Na gama." Karɓa yayi ya duba bai san sanda ya furta “Perfect." He was impressed, dan formula ce mai wuya wanda bai taba zaton zata iya ba, Munɗo kallon sa tayi da murmushin jin dadi kan fuskar sa jin ya yaba mata, kallon da take masa yasa shi ankara da furucin sa, mikewa kawai yayi ya shiga ɗaki, Munɗo itama littafinta ta ɗauka ta wuce ɗaki.
*******************
Salame kan gadon ta zazzage kayan tana bin su ɗaya baya ɗaya tana jin dadi, dole ta fara lallaɓa Munɗo tunda Raheena yanzu ba tsiyar da take bata balle kuma wancan wanda raban da taci ficikarshi ta manta.
"Ina kika samu kaya haka?" Jauro ya tambayeta yana shigowa cikin ɗakin, fuska ta ɗaure sosai tace "Siya nayi dai ba sata nai ba ehe, dan na kula yanzu kullum da bala'i kake nemana to ya kare a kanka kai kaɗai ni bani da lokaci."
 Kai ya girgiza ya soma rage kayan jikinsa saboda yanayin garin na zafi,  ya shiga banɗaki ya watsa ruwa, rigar da ya cire ta ɗauka ta hau lalubewa ganin ba komai yasa ta cilar a ƙasa tace "Gayyar tsiya."
******
"Wallahi kinji na faɗamiki iskancin nan naki ya isheni haka, akanki aka fara soyayya? Ko kuwa akanki za'a ƙare?"
Meenal ta kalli abincin da Mumy ta kawo tace "A gabana fa yace mata wai luv? Sannan ɗaurin ɗankwalin kanta ma shi ya mata..."
"Ko kayan  jikinta ya ɗinka menene naki a ciki? Shi yana can yana rayuwarsa da karuwarsa ke kina nan kina asara?"
Kasan leɓenta ta ciza tace "Wallahi Mumy ba karuwarsa bace da kishi yasa na yarda amma daga baya dana tuno wanene Araab nasan bazaiyi zina ba, mutumin da....."
"Kina sake magana zan zabga miki mari shashasha kawai, wato mutumin da kika dinga neman kai da kanki bai kulaki ba ko? Bari Babanki ya dawo aure zamu miki bazan ɗauki wannan shirmen ba." Ta ƙarasa maganar tana fita tare da jan dogon tsaki, Meenal kwanciya tayi tare da ɗaukan waya tana kamo hoton Araab, sai data gama shirya rayuwa dashi azo ace mata ba haka ba, wallahi bazata yarda ba wai bindiga a ruwa, ko a ta biyu ne sai ta aureshi in yaso ta kori Munɗo daga baya.
Da wannan shawarar tasa abinci a gaba taci shima dan yunwa ba wai tana jin daɗin sa ba.
***********
Danejo kafarta da take rike mata take ɗan bugawa jefi-jefi, yau tun huɗu aka tashe su wai yarinyar uwargidan zatayi birthday suketa faman gyaran gida ɓangaren matan biyu banda na amarya, Matar ta biyu ce ta fito sanye cikin wani haɗaɗden tsadadden lace maroon wanda yasha dinkin stonework, Uwaliya tayi gyaran murya.
Ma’aikatan dake wurin duka suka russuna suna gaisheta, ta amsa cike da ita, macece ƴar duma-duma, baka sai dai ba wuluk ba wuyanta zagaye da katuwar sarkar gwal.
Cikin bada umarni tace "Uwaliya zuwa nayi na jadda da muku kar ku kuskura naga ba daidai ba dan ko Yaya ta hakura ni bazan hakura ba kin sani."
Da sauri Uwaliya tace "Karki damu Hajiya kinsani ai bana baku kunya, aikin ku shine gaba."
Murmushi tayi, ta sauke idanunta kan Danejo, "Itace?"
Da sauri tace "Eh itace."
Cike da isa take bin Danejo da kallo kafin tace "Sai a fara gwadata mu gani indai kin yarda da ita."
Nan ta juya, da sauri Uwaliya tace "Danejo biyoni."
Miƙewa tai gaba ɗaya jikinta ba karfi, suna isa ɓangarensu ta kalleta tace "Daga yanzu ke zaki dinga zuwa gyaran ɓangaren Amarya, duk umarnin da na baki karki tambayi dalili kiyi abinda nace miki kai tsaye, sannan gaisuwa ita kadai zata rika shiga tsakanin ku, kar ki kuskura wata doguwar magana  ta haɗaku da ita ko yaranta, in ba haka ba a bakin aikin ki, dan ko awanni ba zaki ƙara cikin gidan nan ba." Danejo da ta ɗan tsorata tace “Ni dai zanfi so a barni kan aikina ba sai na rika yin na sashen nata ba." Ke na zaɓa dan haka dole ke zaki yi."
Uwaliya ta juya ta wuce bata ji cewar Danejo ba, wacce jikinta yayi sanyi sosai, zamanta gidan nan shine rufin asirinta matukar aka kore ta bata san ina zata ba, wacce ma tayi silar kawota tun ranar bata sake ganinta ba, ya zama dole tayi taka tsantsan.
*****
Araab da yaje wurin Ummy ta nuna masa ta amince ya tafi, yayi mamaki yadda lokaci ɗaya ta canza ra’ayi ta amincewa tafiyar sa kuma ba tare da Munɗo ba, yana fatan Allah yasa ta fara gane halayyar su.
Ummy ta katse tunanin da da cewa  "Kafin ka tafi ka sakata a extra classes, tunda idan ka tafi ba mai taimaka mata sosai."
Yace “Toh, amma zata koma gidansu ne idan na tafi kafin na na dawo?"
Fuska ta ɗaure sosai tace "Haka kaga nayi? Ko kuwa ni da babanku ya tafi ya barni shekara da shekaru na raineku har ake kiranku da 'ya'yan mace fushi nayi na ajiyeku ba ɗakin aurena na zauna ba?"
Kansa ya sauke ƙasa ya rasa meyasa Ummy bata ɗaukar lamarin yarinyar da wasa akanta sai kaga bacin ranta, ta kara da cewa "A nan gidanta zata zauna, kai dai ba tafiya kakeso ba? A dawo lafiya."
Tana kaiwa nan ta kauda kai ta fara duba wasu kaya da tasa a kawo mata na sadaka.
Tashi yayi cikin sanyi jiki yana ɗan sadda kai yayi yace “Kiyi hakuri Ummy, sai da safe."
"Allah ya tashemu lafiya." Ta faɗa a dakile, ya juya ya fita tabi bayanshi da kallo a ranta tana ayyana abubuwa da dama.
**********
Araab da tunanin sake jin kwarin gwiwar tafiyar ya kwanta, ko dan yadda Ummy bata ɗauki lamarin yarinyar da wasa ba, ya zama dole ya nisanta kansa da ita.
Munɗo kam tayi baccinta tun kafin shigowar sa, bai bi ta kanta ba har bacci ya kwashe sa.
*****************
Yussy yau hakurinta ya ƙare na rashin ji daga Araab sam baya kula ta a social media ko ta ina ta masa message bai duba ba, kira ma baya ɗauka. Hakan yasa ta chaɓa ado ta nufi company, kusan ta riga kowa zuwa dan tafi so ta tarbe sa tun a waje kar a hanata shiga office ɗin sa.
Araab yau ya fito da wuri dan yana son ya kammala wasu ayyukansa da zai yi handing over ga amintaccen yaron sa wanda shi zai cigaba da kular masa da harkokinsa kafin ya dawo, yasan sa da jajircewa kan aiki kuma yana da gaskiya da amana, dama yana da visa wacce yai last year sanda yaje yai sati ɗaya wanda yanzu in ya tashi tafiya ticket kawai zai siya hankali a kwance.
Motar sa na parking farfajiyar wurin, Yussy ta gyaran zaman mayafinta, ta zaro turare a jaka ta sake fesawa tana son jan hankalinsa da ƙamshin turarenta, cikin yanga ta ƙaraso wurin motar sa tana jingina gefe ɗaya, Araab ya fito cikin shigar sa ta suit da suka masa kyau sosai kana gani kasan masu tsada ne, “Hy Handsome!"
Ta faɗa tana ɗan daga masa hannu tare da kashe ido ɗaya, Araab kallo ɗaya ya mata ya kawar da kansa rashin kamun kanta na kular dashi. 
Ganin yana shirin barin wurin tayi saurin bin bayansa tace “Please ka saurareni Araab, dan Allah ka bani ko minti biyu ne." Hada shi da Allah da tayi ya sa shi tsayawa ba tare da ya juyo ba, Yace “Just 2minutes." Murya ta kashe tana yin kasa da ita tace “Please ka rika amsa messages ɗina a whatsapp, wallahi my heart is dying for you everyday."
"How comes na ganki alive?"
Kallansa tai cike da mamaki wannan bakar maganar fa?
Ta dake tace "In my heart nake nufi Handsome."
Kai ya jinjina yace "In baki number Heart surgeons?”Batasan ta nuna mai yanda ranta yai mugun ɓaci hakan yasa ta kace murya tace "I just want you."
"I'm married." Ya furta mata kai tsaye, yana duba agoggon hannunsa.
"Ko a ta biyu ce na amince zanje, ai namiji mijin mace huɗu ne."
“Araab mijin mace ɗaya ne." Ya faɗa dan baya son takurawa yana wucewa ciki abun sa, Yussy tamkar ta ɗaura hannu a kai ta zunduma ihu, “Wallahi wallahi idan ma asiri tayi ta mallake ka nice nan zan karya shi." Ta ciza labbanta ta juya ta shiga motar ta, ta ja da karfi kamar zata tashi sama.
******************
Ardo ne zaune kan kujerar sa ta mulki a matsayin na babba a rugar, mutane kewaye dashi,kowa ka kalla fuska babu far’a, Ardo yayi gyaran murya yace “Ina sake baku hakuri kan wannan musiba da muke fuskanta wanda babu wanda ya jefa mu sai marigayi Maccido da Danejo saboda son kai irin nasu, da basu aikata haka ba da har yanzu muna cin moriyar dabbobin yarinya nan." Laddo yayi caraf yace “Kwarai hakane Ardo, tun tafiyar ta yunwa ta kama mutanen rugar nan, yan’ dabbobin mu ba zasu ishe mu muci amfanin su ba." Nan kowa ya soma tofa albarkacin bakinsa suna Allah wadarai da Danejo da Maccido basu duba cewar yanzu baya raye ba.
(Duk wanda bai mika al’amuransa zuwa ga Allah ba yana tare da wahala).
***********************
Araab ya gama dukkan shirye shiryen sa na tafiya wanda tare da abokinsa Khamis zasu tafi shi dama a kasar yayi karatu, Munɗo ma ya sakata a extra classes, Su Ummy kuma ya bar mata kudi masu yawa a account dinta haka yace komai suke bukata ta sanar dashi zai sa a kawo musu, Ummy sai take jin duk zata yi kewar sa sosai amma bata nuna masa a zahiri ba, gani take hakan shine daidai.
Kayansa da muhimman abubuwa yake shiryawa cikin akwati, Munɗo ta shigo ɗakin kwanciya, ganin yana hada a kaya a ranta tace “Hala tafiya zai yi?" Ta nufi gefen kujerun zata kwanta, tsintar muryarsa tayi yace “Gobe zanyi tafiya na tsawon watanni, ki tattara ki koma bangaren Ummy." Munɗo ta kalleshi tana jin zuciyarta duk ba dadi, a hankali tace “Toh” Muryarta na bayyana jin dadi, ta maida kanta ƙasa har watanni?Kai ta girgiza da sauri tace "To ke menene naki a ciki? Tunda shiyace zaije?" Murmushin ƙarfin hali tai tanaso ta dake zuciyarta.
Daidai nan Araab ya ɗago kallonta yayi yaga tana murmushi na jin dadi, ransa yaji ya ɓaci, wato ma dadi takeji zai tafi? Cike da takaici ya basar yana cigaba da hada kayan sa, Munɗo tashi tayi ta fita daga ɗakin, ta shiga ɗayan ta soma haɗa kayanta, batasan me yasa takejin zuciyarta ba dadi ba, duk da wani sashin na ranta na murna akan zata koma wurinsu Ilham ta huta da takurar sa, dama ita can yafi mata dadi. Duka akwatunanta a daren ta fito dasu falo. 
(Munɗo 😂😂🫢🫢)
Ta koma ɗakin Araab  har lokacin bai gama haɗa kaya ba, gefe ta kwanta cikin mintuna bacci ya ɗauketa.
*********************
Araab ya riga Munɗo tashi sallar asuba, sai da yayi alwala ya fito, kana yazo saitin fuskarta ya yarfa mata ruwan hannun sa, zabura tayi tana murza idon ta da hannu, “Tashi kiyi sallah." 
Tana ƙoƙarin miƙewa garin riko hannun kujerar kusa dagun ta riƙo rigarshi, juyowa yai ganin haka yasa ta saki rigar da sauri tana neman yin baya, ganin kujerar na bayanta yasa yai saurin riko hannunta ya jawota inda yake.
Gabanta ne ya shiga faɗuwa ganinta a ƙirjinsa, yawun bakinta ta haɗiya, ya saketa yace "Bakya gani ne?"
Yai maganar tare da saketa yana ficewa ɗakin, a ransa yace “Daga yau dai zan huta, ta daina sani ciwon kai." Munɗo addu’ar ta karanta ta tashi ta fito ɗakin zuwa ɗayan.
Araab akwatunan dake falon yaci karo dasu nan yabi su da kallo, lallai ta kosa ta koma wurin Ummy, hakan ya sake tabbatar masa ba son zama dashi take ba auren dole aka mata, zantukan Bilal na sake dawo masa yayi saurin hana kansa dogon tunani ya fice zuwa masallaci.
Kafin ya dawo Munɗo har tayi sallah tayi wanka ta shirya ta saka uniform ɗin ta, duka akwatunan ta kwashe ta kai ɓangaren Ummy, akwatin karshe da ta shigo da ita falon Ummy, Su Ikram suka sauko cikin shirin su na school suma, Ilham tace “Laa har kin kwaso kayan ki, mun ɗauka sai munzo lallashin ki ai."
“Lallashi?" Munɗo ta maimaita da mamaki, Ikram tace “Eh mana mijinki zai tafi ya barki, kina kukan missing dinshi mu kuma muna baki hakuri kina ke fa sai rijiya."
Baki ta tabe tace “Tab! Ni din zanyi kuka, ni ai nafi son gurun ku aradu."
"Uhmm ba wani kunya kike ji dai mun san komai."
Muryar Ummy da sukaji yasa su waigowa a tare, “Ah Munɗo har kunyi sallama da Araab din ne?"
kai ta ɗaga tace “Eh Ummy tun jiya." Ummy da mamaki tace “Ba ɗaki ɗaya kuka kwana bane?"
Daki ɗaya, ya ma tafi masallaci dan ban ganshi ba da zan fito.”
Ummy tace “To je ku sake sallama sannan kizo ku tafi makaranta." Ita bata so Ummy na cewa taje wurin shi, amma ba yadda ta iya haka ta juya ta fita.
Araab dawowarsa daga masallaci kenan ya shiga ɗaki, Munɗo kamar wacce kwai ya fashewa a ciki ta shiga ɗakin, tana ɗan tsayawa gefe, cikin sanyin murya tace “Ummy ce tace nazo muyi sallama dakai."
Araab dago kai yayi ya kalleta yana jin wani takaicin murnar da take zai tafi wato banda Ummy ma ba zata dawo ba kenan ko me?
Rai ya haɗe yace “Kema naga bakya son auren nan namu, so kafin na dawo kiyi kokari a raba shi, kin ga na huta kin huta." Munɗo kallon sa tayi tana jin zancen nasa wani iri, miƙewa yai ganin yana nufo inda take yasata yin baya sosai, jikin bango ta kai nan ta kalleshi zuciyarta na dukan uku-uku ganin yanda ya tsareta da ido.
"Kinasan auren nan ne?"
Yawun bakinta ta haɗiya ta maida kanta ƙasa, hannu yasa ya ɗago haɓarta idanunta ya sauƙa cikin nashi yace "Kinaso?"
Kai ta girgiza, yace "Perfect dan haka kafin na dawo ki sanar da Ummy bakyasona, in aka raba auren in gidanku ne bakyasan komawa sai ta barki agunsu Ilham in kin samu wani ki aura."
Kallansa tai da sauri, da gaske yake?
Kamar yasan abinda take tunani yace "Okay?"
Ganin yadda ya sake haɗe rai tace “Toh” Amsar tata sai ta sake kular dashi ba tare da yasan dalili ba, matsawa yai cikin takaici yace "Out”
Ya faɗa a tsawace yana nuna mata kofa, Munɗo tuni ta fice har tana tuntube, shidai batasan me yakeso ba takamaimai.
{Arabin Mundo😂🫢}

LEAR NEW AMAZING RECIPE..
-TSIRE
-DAMBUN NAMA
-DAHUWAR NAMAN KAI
-FARFESUN KAYAN CIKI
-FARFESUN NAMA
-GASHIN NAMA
-FARFESUN TANTAKWASHI.
-SPECIAL SPICES MIX 
-HOME MADE MARINADE.
-DANDERUN NAMA 
-HOME MADE MEAT SPICES.
BONUS RECIPE
YADDA ZAKI FARA SANA'AR SPICES,NATURAL AROMA, MIXING,PRICING,PACKING.
WELL DETAILED VIDEOS
DATE :- 20TH OF JUNE 2023
VENUE:WHATSAPP/TELEGRAM
FEE:- N1000
LATE REGISTRATION:- N3000
kindly pay into:
Deejarh Berver Enterprises
2041774069
Firstbank 
SEND YOUR RECIEPT TO 09079274454 AFTER PAYMENT

Munɗo jiki sanyaye ta fito kalaman Araab nayi ta mata kai kawo a zuciya, wanda ta rasa dalili da tama kasa yin dogon nazari a kansu, ranta duk ba daɗi na tsawar da ya mata. Bakin mota ta nufa inda su Ikram ke jiranta su wuce school, suna ganinta suka kalli juna, Ikram ta sa hannu ta ɗago haɓarta tace "Kiyi hakuri kinji amarya yau sai rungumar pillow." Bata gane me take nufi da rungumar pillow ɗin ba hakan yasa tace "Pillow din ma biyu zan haɗa."
Ikram ta buɗe baki tace "Mu dai kar a iskan tamu har yanzu yara ne,  bamu shigo cikin sahun manya ba."
Suka shiga cikin mota, tayi shiru tana tunani, yanzu kam zatafi jin dadin gidan tunda baya nan amma ta rasa me yasa ƙasan ranta yake nuna mata  Araab fa zai dade baki ganshi ba.
"To sai me? Ni ai haka nake so." Abinda ta faɗa kenan a hankali da waɗan nan tunanuka suka isa makaranta.
**********
“Ka sanar da su Alhaji Husaini maganar tafiyarka
kuwa?" Ummy ta fada tana duban Araab da ya shigo yi mata sallama, 
Cike da mamaki ya kalleta yace "Menene damuwarsu da tafiya ta Ummy?"
“Hakkin zumunci,  kuma tafiya zakayi zuwa wata kasa na tsawon watanni, bamu san ya rayuwa zata zo mana ba, yanzu in kafin ka dawo Allah ya ɗauki raina ko ran ɗaya daga cikinsu ko kuma kai fa?"
Shiru yayi ta cigaba "Dan haka ka kirashi yanzu ka masa sallama, komenene yana nan matsayin dan’uwan mahaifin ka."
Bashi da wani option ne yasa ya kiran number Alhaji Hussain, a lokacin shikuma ya na zaune a office ɗinshi yana duba wasu takardu na business dinsa wanda suka buɗe  tare da kaninshi  Kabiru, bayan yayi retire wurin aiki, sai dai matsalar yanzu kasuwar bata kawo musu kamar da, wanda harda haka ya amince da auran Meenal dan yana ganin in suka haɗa business dinsu da na Araab komai zai dawo musu har ma ya zarce na da.
Kallon wayar yayi, ganin Araab ne mai kira zuciyarsa ta sake tafasa tun jiya yake tunanin abunda zai  masa wanda zai sa shi yazo har gida ya zube gabanshi ya bashi hakuri, kamar bazai ɗauka ba dan Araab har yana neman kashewa yaji ance "Inaji."
Araab ya daure yace "Uncle ina kwana?"
"Menene? Dan nasan bawai kira kai kaji ya na kwana ba."
"Eh dama na kira muyi sallama ne zan ɗanyi tafiya na wasu watanni."
Karamin tsaki yaja yace "Nasan dama ba gaisheni ka kira kayi ba, maganar tafiya kuma  sanda ka kulla tafiyar ka sanar dani, sai yanzu ta rage naka kuma, Matar taka har da ita zaka?"
"Matata zata zauna a gun Ummy kafin na dawo."
Baki ya taɓe yace "Shirmen banza da matar wani ce da kake jadada min? Sannan hala ma kunyar yawo kake da ita shiyasa zaka barta?"
Kalmar tazo masa wani iri ya kalli Ummy dake zaune yace "In ina kunya ai bazan aureta ba Uncle, balle kuma har na je da ita gun taro, ko ka manta ne?"
"To naji mara kunya, dama kiris kake jira ka fara rashin kunyar taka, kaje birnin sin ma ba damuwa ta ba...." 
Kashe wayar Araab yai, Alhaji Husaini yabi wayar da kallo jin ta yanke ya kifa wayar kan tebur a kufule yace "Wannan Yaron da talaka ne wallahi sai yaga yanda zan tozartashi har ya isa ina magana ya kashe?" Yayi kwafa tare da cewa "Inaji abu mafi kamata na tabbatar da auransa da Meenal yanda zaiyi kokari duk wata dukiya tashi ta dawo karkashinta daga nan na kashe auren inga ta tsiya." Ya karasa maganar yana kiran Mumy. Ringing uku ta ɗauka, yace "Yaron can ya kirani zaiyi tafiya, ki tabbatar yarinyar nan bata bar gidan nan ba nasan zata iya zuwa tace zasuyi sallama, kada taje ta zubar da ragowar mutuncin mu."
Tace "Shikenan insha Allahu zan kula."
Ya jinjina kai yace "In na dawo akwai maganar da zamuyi."
Sukayi sallama ya kashe wayar.....
*****
Direba ya kai Araab airport ba tare da rakiyar Ummy ba, yace kar ta wahala raka sa.
Bayan tafiyar sa, Ummy  shiru tayi tana nazari, daga yau ya kamata ta soma kokarin dawo da Munɗo cikakkiyar mace dan watanni shida kamar yau ne, tana son aurensu da Araab ya ɗaure, tana so suyi alfahaari da junansu a matsayin ma’aurata, kowane ɗa namiji yana son matar da ta san kanta wacce zata kula dashi amma  Munɗo ko auren ma bata san takaimamai meye shi ba, ita kanta tasan tayi gaggawa na hadasu aure ba tare da wani shiri ba, sai dai bata da wani zabi ne a lokacin.
Wayarta dake kan gado ta ɗauka ta kira ƙawarta Naja'atu wacce ta kware kan harkar kula da mata, har classes take yi a online, da kuma a zahiri a gidanta, mata na register sosai su shiga da gyara zamantakewar su ta aure, da iya ado da tsafta, ta sanar da ita komai. Hankali a kwance Naja tace "Ummy karki damu ai kinsan bana wasa, daga yanzu musa lokaci in ta dawo daga makaranta zan ɗin ga zuwa gida mu fara kafin daga baya ta shiga classes da zanyi next month In shaa Allah, sai kuma kisa  ta dinga shiga kitchen ko da su Ikram ne dan ta fara koyan girki, dan shima yana taka muhimmiyar rawa wurin mallakar miji."
Ummy cike da gamsuwa da maganar ta tace "Hakane, Nagode sosai da kulawa." Naja’atu tace “Ba komai an zama daya." Sukai sallama Ummy ta kashe wayar tana zurfafa tunani yadda zata bada gudunmuwa wurin inganta rayuwar Mundo ta zama matar da mijinta zai yi alfahari da ita.
********
Munɗo a makaranta jefi jefi tunanin Araab na zuwan mata rai, har suka tashi suka dawo gida, ta kalli part ɗinsa tace “Wai na dai huta." Suka wuce bangaren Ummy.
************
Zaune suke falo suna kallo, sallamar da suka ji yasa su kallon ƙofa, Naja’atu ce kallo ɗaya zaka mata kasan macece mai tsafta da son gayu, tabi Munɗo da kallo dan tasanta lokacin biki, kana ta wuce gun Ummy. 
Sun dade suna sake tattaunawa da Ummy, dan akwai kyawaawan mu’amala mutunta juna tsakanin su, Ummy ta taimaketa sosai sanda aka kori mijinta wurin aiki, gidan da suke ciki yanzu ma Ummy ce ta basu kyauta, dan ba ƙaramin gagari suka shiga ba bayan rasa aikin sa, daga baya ne abubuwa suka soma warware musu, shiyasa in dai abu ya shafi Ummy  bata wasa dashi.
 Ummy ta sake nuna mata tanaso in ya dawo yaga matarshi sosai ta yadda zai bata kulawar da ta dace, Najah ta nisa tace "Abu na farko yanzu ta daina kwana dasu Ilham, ta ɗin ga kwana ita kaɗai hakan zai sa ko ya ya ne taji kewarshi idan tazo kwanciya ita kadai."
Ummy ta gamsu da hakan tace "Zance ta dawo nan ɗakin kusa dani ta zauna." Naja’atu tace “Hakan ya dace."
Ummy ta kira Munɗo ba b’ata lokaci tazo, Ummy ta dubeta tace “Kira su Ilham su tayaki kwaso kayanki ki dawo ɗakin dake kallon wannan." Tace “Toh” ba tare da ta kawo komai ba a ranta, ta kirasu suka kwaso kayan, Naja ta tashi ta bisu ɗakin ta kalli su Ilham tace "Suje falon."
Ba musu suka bar ɗakin, kallon Munɗo tayi tace
"Kayan dake ɗinke zamu ciro mu jerasu a wardrobe dake, sannan mu duba turarukan da kikeso mu haɗasu a kan dressing mirror."
Munɗo akwatuna ta bude ta hau kwaso kaya tana neman laftasu a wardrobe.
Naja tace "Me kikeyi haka? Wannan ina ɗan kwalinshi? Wannan ina rigarshi?" Cike da mamakin kalamanta tace "In nazo sakawa zan lalubo ko na sa hijabi ko mayafi."
Kai ta girgiza tace “Ba haka ake yi, mace ai komai nata a tsare yake, kuma tsaf ake so a gansa, yanzu kowane ki duba ki haɗasu da dan’ uwan sa."
Munɗo kayan ta shiga hadawa, tana ganin takura ce da salo ace wai kowane sai ka hada da dan uwansa,  fuskarta ba fara'a, bata tashi sata aiki  ba sai da za'a fara wani film da take so.
Sai da ta kammala tas Naja na nuna mata yadda zata jere komai kama daga wardrobe zuwa dressing mirror, hatta jakunkuna da takalmi sai da ta nuna mata yadda zata ajiye, amma da jibge suke cikin jaka, ko wanda tasa ranar taro cikin akwatin ta mayar.
Najah ta ciro shower gel, face scrub da cleanser ta mata bayanin yanda ake amfani dasu sannan tace tasa a toilet daga yanzu dasu zata dinga wanka.
Munɗo sai kallan ikon Allah take wanka ma sai an nuna mata da me zatayi? Najah cikin tattausan lafazi tace “Mun gama na yau sai kuma gobe, kar ki bari kayan da muka shirya yau su watse kinji?" Munɗo kai ta ɗaga mata, Naja ta mata murmushi kana ta fita,
 Munɗo ta saki ajiyar zuciya tace "Ni bansan me matar nan take so dani ba komai nayi ba daidai bane? Aradu ma na faɗa tace kar na sake? To in bance ba me take so ince?"
******** 
Salame ta saɓi mayafi ta fito zataje wurin Munɗo amso kuɗin dinki kuma ta ɗan sake duba wasu kayan, tana neman fita daga gidan wata 'yar ƙaramar golf tai parking, wani banzan kallo tawa motar tana neman sanin me motar keyi anan, ga mamakinta Raheena ce ta fito a gaban mota,  baki Salame ta buɗe ta sa ke dubar motar, haɗa ido sukai gabanta ya faɗi dan ta sanar da ita biki zataje.
Saurayin dake ciki ta kalla tace "Yi sauri ka tafi."
Yana waigawa suka haɗa ido da Salame, cike da mamaki ta ƙaraso tana kallanshi, fitowa yai da sauri ya russuna yace "Umma ina wuni?"
"To da akaga wuni sai akai ya ya?"
Kallon mamaki ya mata dan bai gane amsar data bashi ba, "Kai waye? A ina kake kuma meye aiki ka?"
Yawun bakinsa ya haɗiya dan daga yanda tai magana kai kasan masifa takeji, cike da shakka yace "Sunana Nazifi ni ɗan Jigawa ne kauyen Kila amma anan nake kasuw......"
Hannu ta ɗagamai tace "Dan Allah ya isheni, meka bata da ka kawota gida?"
Ido ya buɗe yana kallon Raheena, cike da kuluwa tace "Haka ka kawota ka ajiye kamar kayan wanki? To kar na ƙara ganinka anan dan 'yata tafi karfinka wallahi."
Raheena kam kamar ta nutse a ƙasa dan kunya, dan  tana ɗan son shi  dan ya iya kalaman soyayya.
Juyawa yai ya shiga mota ya tafi, ta waigo wurin Raheena ta talle mata ƙeya tace "Kinyi asara wallahi, wannan figegen mai motar 'yan haya shi kike kulawa? Munɗo tana can cikin jin daɗi ke kina nan kina kula masu wanki da goga?"
Raheena kamar zatai kuka tace "Allah a kasuwa yake ba wanki da guga yake ba." kina ci gaba da magana zan zabga miki mari shashasha kawai, Allah yasa na sake ganinshi anan sai na ɓalla kofar mota." Tana kai nan ta fara tafiya sai zabga masifa take ita kaɗai, Raheena kuwa gida ta shiga tana ƙunƙuni, ya zatai bayan duk manyan mazan sun fara canza mata?
*****
Salame tana neman yin ɓangaren Munɗo taji mai gadi na sanar da ita ai bayanan itama Amaryar ta koma cikin gida.
Gaban Salame ya faɗi yanzu taya zata shiga ta amshi kuɗin ɗinki? Haka ta fito tanajin zuciyarta kamar ta fashe akan bakin ciki ga tela ya soma damunta ta kawo deposit kafin ya fara aiki, dole ta nemi mafita.
*********
Araab sun sauka ƙasar Bulgaria babbar birnin Varda, ya riga ya kama wani karamin apartment mai dauke da ɗaki ɗaya da falo sai karamin kitchen, daga airport taxi suka ɗauka ta kawo su masauki, wuri ɗaya suka sauka da Khamis sai dai kowa da apartment dinsa daban.
Yana shiga kayan sa kaɗai ya ajiye daki, ya kira Ummy ta facetime kafin yasai sim card na ƙasar, nan ya sanar da ita sun sauka lafiya, cikin jin dadi ta masa adduoin nasara a rayuwar sa, yana neman kashe waya tace "Ko kunya ma ba kaji?"
Cike da rashin fahimta yace "Me nayi Ummy?"
Kai ya girgiza tace "A ƙalla ka tambayeni matarka ai ko?"
Tab shi? Allah ya sauwaka ya ayyana a ransa.
Yace "To ai nasan tana lafiya."
"Ko tana lafiya ai ya dace ka tambaya, yanzu dai kar ka kashe waya zan bata ku gaisa sannan kuyi hira in yaso na amshi wayar da safe."
Baki ya ɗan buɗe kaɗan yace "Ummy dan Allah ki barta ni bacci ma nakeji."
"In kuka yi hirar ka kwanta."
Ummy na so ta hadashi da aiki daga isowar sa dan ko fita bayi ba, network ma dan su akwai wifi a apartment ɗin ne, ji yake zuciyarsa na tafasa, ta kira Munɗo ta bata waya, ita kanta jin Araab ne yasa ta kalli Ummy tace "Ummy me zance masa? Ni ban ma san abinda zan faɗa mai ba." 
"Tashi kije ɗaki kuyi wayar acan, in kinje zaki tuna abin cewa." Ummy a ranta tana ayyana ya zama dole ta sabar musu magana da juna ko da basa tare.
Haka ta miƙe dole ta nufi ɗaki, shiru sukai na kusan second talatin kafin tace "Ina wuni Ya Arabi? Kun isa lafiya?"
"Lafiya sannan kalau."
Shiru suka sake yi ita gajiya ma da riƙe wayar tai, yace "Kinga inada abinyi sai da safe."
Kafin ma yaji me zatace ya kashe, ajiye wayar tai tace "Ikon Allah shi komai faɗa."
Kwanciya tayi tana ajiyewa wayar gefe, dariya ce ta kwace mata ita kaɗai tace "Kai Ya Arabi ma akwai faɗa haka kawai ya ce wayace kisha min fresh milk?" Tayi maganar tana gwada yanda yai ta kwanta tana dariya tace "Oh Allah! an dai tafi da yana nan yau ma nasan sai nasha fadan sa." Ta sake yin dariya, kana tayi
 addu'oin bacci ta kwanta.
****
Araab na shirin kwanciya yaji alamar shigowar sako ta WhatsApp, wayar ya jawo da zumar kashewa, notification da ya gani na farkon message ɗin ya sashi budewa ya karanta.
"Ka zama mai takatsantsan akan yarinyar nan kada shiru shirunta ya yaudare ka, fuska biyu ce."
Number ya sake kallo babu dp ko wani alama dake nuna mallakin number, numfashi yaja kanan ya goge text ɗin, ya ajiye wayar gefe, tunani na son mamaye shi ya basar da cewa kansa “Kai da ba zama zaka cigaba da ita ba, meyasa zaka damu kanka?" Ya gyara kwanciyar sa cikin mintuna baccin gajiya ya dauke sa.
******
Meenal tunda taji Araab ya tafi dan a gabanta Mumy tayi waya da Alhaji Hussain, nan ta kira Farouk ta takura masa sai ya faɗa mata kasar da Araab yaje.
Yace "Bai sani ba gaskiya yadai san a Southeast Europe ne kuma ƙasar kamar daga B ta fara." Yayi haka ne dan karta sake bulo da wani abin.
Tana dubawa taga Bosnia bata tsaya bincike ba tace tasan nan ne dan ta taɓa ji yana maganar ƙasar, Mumy ta samu ta akan wai su biya mata karatu taje tayi karatu a can.
Mumy tace ta jira suyi magana da Babanta.
*********************
Danejo ce ta kalli Uwaliya da mamaki tace "Bangane insa mata wannan a abinci ba?"
Uwaliya ta tsuke fuska tace "Ba nace miki ba tambaya ba? Komai aka saki kiyi kawai?” Danejo a tsorace tace “Ina tsoro nayi sanadiyyar faruwar wani abu ga wani wanda bana alkhairi ba." Uwaliya wani kallo ta mata tace “Ba wani abu bane bacci kawai zai ɗan sa mata bama so tazo taron birthday da za’ayi ne kuma in har Alhaji…..” Sai tayi shiru bata karasa ba ganin bai dace ta fayyace mata komai ba.
Danejo gaba ɗaya kanta ne yai zafi, Uwaliya tace "In ba zakiyi ba ki shirya barin gidan. Kuma karki manta komai kikai acan muna ganinki."
Haka ta amsa ta fito tanaji zuciyarta, yanzu in guba ce fa? ita kam bata taɓa cutar da wani ba sannan bata fatan ta fara yanzu.

Alhaji Hussain bayan ya dawo gida yaci abinci ya natsa, Mumy na gefensa tana son masa zancen Meenal dake son tafiya makaranta, Ya ɗauki toothpick dake kan centre table yana cire naman da yan ɗan maƙale masa ya dubi Mumy yace “Maganar da nace zamuyi dazu shine hada yarinyar nan aure da Araab, ina jin zai ajiye makamin yaki na kawai ta aure sa." Mumy tace “Dama tuntuni kafiyar ka ce tasa amma ai da tuni an ɗaura auren su, wancan shegiyar bata shiga rayuwar sa ba, yanzu gashi sai dai taje ata biyu."
"Yanzu ma zan yi iya kokarina naga anyi haɗin, dan shine kaɗai mafitar da zamu samu kasuwancinmu ya farfado yadda al’amuran nan ke caɓewa. ko kuɗin makarantar yaron nan na kasa hadawa wannan shekarar."
Mumy tace “Auren nasu shine mafita kam, dazu ma tazo mun da bukatar tana son tafiya kasar Bosnia karatu." Alhaji Hussain murmushi yayi irin na manya yace “Araab ne take so tabi." Mumy tace “Kwarai hakane, ni tunanin hakan ma bai zo mun ba, sai yanzu da ka faɗa, amma hakan shine daidai, da mutane suce munyi amai mun lashe gwara muce sune suka makalewa juna."
Ya ɗan gyara zama yace "Ai a irin son da take masa ai ko birnin sin ne taji labarin yaje sai ta bi sa, na rasa yanda zanyi da wannan lamarin nata."
Mumy tace “Ni kaina na rasa wane irin so ne wannan, ai gara ma a aura mata shi kawai kowa ya huta, amma zaka biya mata din taje."
"Zan biya mata amma da sharaɗin ba soyayyar Araab kaɗai zata kaita ba, hadda karatun ma tayi, zan biya mata na shekara daya sauran idan sunyi aure ya karasa biya."
Mumy tace “Hakan yayi, amma ina za'a samu kuɗin?"
Nan ya shiga nazari kafin yace "Zan yiwa wani abokina magana, ko gidana na Hotoro ne sai na bashi jingina."
Cike da gamsuwa tace "To Allah dai yasa mu dace."
***********************
Munɗo sai faman juyi take gadon sam bacci ya kasa daukarta, dakin take jin ya mata girma, tana jin tsoro tsoro tamkar yau ce rana ta farko da zata fara kwana ita kaɗai a ɗaki. Da kwana ita kaɗai ai gara ace suna tare da Yaya Arabi ma, “Sarkin fada." Ta faɗa tana kama baki tamkar yana ganin ta, haka ta cigaba da tunani kala kala wanda fin na zaman su da Araab ne, har bacci yayi awon gaba da ita ba tare da ta sani ba.
*****************
Ta bangaren Araab baccin sa yayi ba tare da damuwar komai ba, sai da ya tashi sallar asuba ne Munɗo ta faɗo masa a rai, da yanzu sai ya tashe ta, ta saka masa ciwon kain data saba.
Ajiyar zuciya ya sauke ya dai huta da haukarta, ya shiga bandaki yayi alwala, ya fito yayi sallar asuba, ya zauna yana karatun qur’ani har rana ta fito, yayi zikirin safiya(yana da matukar muhimmanci, kuma kariya ne ga dukkan sharri), Sannan ya tashi yayi wanka ya shirya cikin kanana kaya, wanda suka masa kyau ya fita tare da abokin sa Khamis shima course ɗin zaiyi na wata shida.
*******************
Munɗo yau taso makara dan sai da Ummy ta kwankwasa mata kofa, ta tashi zumbur cikin bacci tana cewa “Yaya Araabi kayi hakuri na tashi." Sai da ta buɗe idonta ta sauke ajiyar zuciya, tana zungurin kanta tace “Kin cika tsoro kin manta ma baya nan." Tashi tayi ta shiga bandaki tayi alwalwa, tazo tayi sallah wanda duk ta kai goshinta kasa sai ta rok’awa Baffanta rahamar ubangiji, ta kammala tayi azkar kamar yadda aka koyar dasu a makaranta, ta tashi tayi wanka da kayan wankan da Naja’atu ta bata, jikinta taji yayi wani santsi, ta shafa fuskarta itama tayi santsi, “Wani abu sai birni, kaji jikina yadda yake wani santsi kamar an shafa kuɓewa?" Ta jawo brush ta matsa toothpaste ta wanke bakin ta, ta fito bandakin daure da towel, zama tayi bakin madubi ta shafa mayukan da Naja’atu ta nuna mata, ta fesa spray kala biyu, ta dawo wadrobe har zata jawo hijab sai ta tuna, tasa hannu biyu a hankali ta zaro ta yadda sauran kayan ba zasu lalace ba.
Ta shirya ta fito fes kamar ba ita ba(Rana ta farko kenan🫢su Munɗo an fara canzawa). 
Wayar Ummy ta ɗauka bayan ta gyara gadan ta kai mata sannan ta gaisheta, Ummy ta karɓa batare da ta tambayeta ko sunyi wayar ba.
 A falo ta samu yan’ biyu na breakfast, ta kalle su tace “Har kun shirya?" Ikram tace “Eh." Ilham tace “Hala jiya kwana kikayi waya da angon naki shiyasa kika makara tashi?"
Munɗo tace “Tabb ni ba wata waya da mukai."
"Ke dai fadi gaskiya." Cewar Ikram cikin sigar zolaya, “Arad…..” Saurin kama bakinta tayi tuna an hanata tace “Gaskiyar kenan banyi waya ba." Taja kujerar dining ta zauna ta haɗa shayi dan shi kaɗai taji bukatar sha, sai sandwich da taci kwara ɗaya, Ilham ta kalleta tace “Bakya son cin abinci ko, sai Yaya Araab ya dawo yace mun bar masa mata ta rame." Munɗo bata sake cewa komai ba sai ma tashi da tayi, Ikram tace “Mu tafi ko kar mu makara." Mundo ta ɗaga mata kai alamar eh, Ummy bata sauka ba har suka tafi.
******************
Meenal ba karamin farin ciki ta tsinci kanta ba jin Mahaifinta ya amince, da kanta ta soma process na neman admission wanda ta saka course mai sauki international relation shi zata yi, fatan ta admission ya fito cikin sauri tabi Araab ta yadda zata kafa gwamnatin ta a wurin sa, ta saka masa sonta ko ya dawo ba zai koma kan wata Munɗo ba sai da ya kadata ta tafi gidan su, har da man bleaching dinta da ta siya lokacin bikinsu ta cigaba da shafawa, ta kara fresh kafin taje yaga kyanta sosai, tana fatan wannan karon taci galaba kansa mu’amala ta shiga tsakanin su, ta samu ta dauki hotonan tsaraicin sa ta yadda bai isa ya gujewa auren ta ba.
*********************
Salame duniyar ta mata zafi ga biki na gabatowa ba kudin anko, yau bayan fitar Jauro kayan sa ɗaya bayan ɗaya ta soma lalubewa ko zata samu yan’ chaji sai dai ko ficika bata gani ba, wandon karshe da ta duba ta cilar kasa tayi tsaki tace “Allah yayi wadaran zama da matsiyaci wallahi." Akan kunnen Jauro wanda yayi mantuwa ya dawo ya ɗauka, dubanta yayi yace “Allah kuma yayi wadaran mace mai kwadayi, zalama da dogon buri haɗi da rashin wadatar zuci." Harara ta zabga masa tace “Oho dai, aikin banza kawai." Tayi tsaki ta fita ɗakin, Jauro kai ya girgiza kawai ya dauki abunda ya manta ya sake fita.
Salame ɗakin Bilal ta shiga, tsaki yayi ganin sa a haukace tamkar ba dan’ adam ke rayuwa a ciki ba, kaya wasu duk a kasa(dama dan shaye shaye ina natsuwa tare dashi), boxer dinsa da taci karo dashi tasa kafa ta ture, ta karaso bakin gadon yana kwance ya baje giya yasha yayi tatul har yanzu bata sake sa,
Duka ta kaiwa kafar sa, aikuwa ya harbo kafar saitin fuskarta, “Wayyo Allah wayyo ya cire mu ido, shikenan ya illatani." Ta buga ihu tana saka hannaye biyu kan fuskarta, Bilal zumbur ya tashi yayo kanta yana cewa “Umma sorry bansan ke bace, na ɗauka wani ɗan iskan guy ne da ya mun snatching budurwa."
"Kai dalla tafi can shashasha wofi zaka cire mun ido." Ta sauke hannayenta tana buɗe idon da kyar wanda har lokacin fuskar zugi take mata, “Chill Umma, kiyi hakuri kawai."
Hararar sa tai tace “Uban chill ɗin  kai baka da kuɗi ne?" Hannu ya daga sama irin yadda yan’ shaye shaye ke yi yace “Ko sisi bani da Umma, jiya ma wani guy ya siyan mana muka kora."
"To ka samu mun rance dubu hamsin ko dari wurin sa kafin mijin Munɗo ya dawo."
"Baya nan ne?" Yayi saurin tambaya, “Eh baya gari, kaje ka samo mun yanzu ina jiran ka."
"Baki da case." Ya gyara mab’allan rigar sa ya fita, Salame itama ta fito tana fatan ya samu kudin.
*******************
Bilal yana fita gidansu Araab ya zarce yana fadin “Yau sai na dauko matata tunda wancan yaron ya tafi, Allah yasa ma bai dan ɗana mun ita ba, da kuwa na zubar masa da hakora idan ya dawo." Mai gadi yana hango sa yana tahowa, ya tashi ya shige ciki ya rufe kofa, Bilal yana zuwa ya hau dukan gate kamar mai sabon tabin hankali, “Kai talakan banza, kazo ka bude mun kofa ku fito mun da matata." Mai gadi na jin sa yayi banza dashi yana ƙara sautin radion sa, yana bin waƙar ɗan ƙwairo. 
"Idan ka bari na balla kofar nan wallahi sai na zubar ma da hakora, banza talaka wanda bashida ko sisi."
Ya faɗa cikin kunar rai ganin ya bar sa waje, ya ɗau ko dutse yana buga gate din iya karfin sa.
Motar su Ilham na shan kwanar gidansu Ikram tace “Kun ga mahaukaci bakin gida." Ilham ta kalla tace “Yau kuma meya kawo mahaukaci nan?" Ikram tace “Baba direba kada ka karasa ya fasa mana glass na mota." Direban ya ɗan rage tafiyar motar dan shi kanshi ya zaci mahaukaci ne, Munɗo kallowar da zatayi daidai lokacin Bilal ya waigo tace “La Yaya Biliya ne." Kallon ta sukayi suka ce “Kin san shi ne?" Kai ta ɗaga tace “Eh baku ganeshi ba? Ai a gidanmu yake." Ikram tace “Dama bashi da hankali ne?" 
"A’ah da hankalin sa, bansan dai me yakeyi haka ba."
Mamaki ne ya kama su da hankalinsa yake haka, jin haka direba ya kara tafiyar motar su kai gate, Bilal idonsa ne ya kai kan Munɗo dake jikin kofa, baki ya washe na murnar ganinta yaushe rabon da ya ganta sai yau, sai yaga ta sake canza mai.
Bakin kofar motar ya karasa yana kokarin budewa, Ilham tayi saurin danna lock, itama  Munɗo matsawa tayi daga jikin kofar, “Ki fito mu tafi gida, kinsan nine wanda zaki aura amma yaron can ya yaudareki da kudi kika amince kika aure sa kika barni, to yanzu daya tafi ya barki ai sai ki dawo guna." Ikram da Ilham suka
 kalli juna da mamaki, Ikram tace “Da gaske ne?"
Munɗo ta girgiza kai tai da sauri tace “Ni bana son shi, sannan ban yaudare shi ba tunda bance zan aureshi ba."
Buɗe gate da mai gadi yayi yasa maganar da Ilham zata sake yi makalewa. Motar su na shiga Bilal ya falla da gudu ciki, Direba yayi saurin fitowa shi da mai gadi suka cafke sa kamar barawo, yana fisge fisge suka damke sa gam yana ta kufar baki sukayo waje dashi suka datse gida. 
Akan idon Meenal wacce tazo gidan tana son kara samun bayani akan Araab wurin da yake yadda ba zata sha wahalar neman sa ba, dan Farouq yace mata bai san takaimaimai unguwar da yake ba.
Bilal a fusace ya daki kirjinsa cikin daga murya yace “Ni Bilal BG kuka wulakanta ku rubuta ku ajiye wallahi dukanku sai na ɗau fansa akankh, kuma matata Munɗo sai ta dawo wurina tunda kwace aka mun, gaf da aurenmu kawai aka zo aka aura mata yaron can? Sannan ace bazan yi magana ba dan kun maidani wanj sauna?"
Meenal na jin haka tayi saurin fitowa daga mota, ko kashewa bata tsaya yi ba, “Bawan Allah dama kaine saurayin Munɗo?"
Ya mata wani kallo yace “Nine kowa yasan soyayyar mu ya akayi?” Ajiyar zuciya ta sauke tace “Ni kuma nice wacce zai aura da farko har an fara bikin mu amma ya zabeta a kaina, suka ci amanata."
"Ya ga tafi ki abubuwa ne yana son more ta, gata yarinya sharaf ance sunfi zaƙi." Ya faɗa yana dubanta, dan Meenal ko nono bata dashi sosai, babu hips haka ta tafi a tsaye, maganar tasa ta mata zafi sosai, amma ita ba wannan bane damuwarta, tana son amfani dashi wurin cimma burinta hakan yasa ta danne fushin ta.
Ta dube shi tace “Ina so muyi aiki tare." Kallonta yayi da mamaki yace “Ban fahimta ba, aiki kamar ya?"
Burin ka ka samu Munɗo, ni kuma nawa burin na samu Araab, zamuyi aiki tare dan ganin kowanenmu ya samu cikar burin sa."
"Taya kenan?” Murmushi gefen baki tayi tace “Da sannu zan sanar da kai komai, yanzu zan karɓi number wayar ka." Ta juya ta buɗe motar ta dauko wayarta, ya faɗa mata number ta rubuta, taji sunan sa da ya fada hakan yasa tayi saving da Bilal BG, ta koma motar tana masa alama da hannu yazo, ya karaso saitin window ta, ta zuge jaka ta mika masa dubu goma, Tace “Gasu somin taɓi ne idan kamun aiki yadda ya kamata zan maka ninkin ninkin su." Karɓa yayi ya jujjuya su ganin dubu goma ba cas ba ass, yasa yace “Sai naji ki." Ya juya ya koma gida, yama samu kudin ba Salame, sai da ya zabge dubu goma yabar goma.
A falo ya sameta tana ta hamma ko bakin bata rufe ba, Tana ganin sa tace “Ka samu kuɗin?" Hannu yasa aljihu yace “Gasu amma dubu goma ne shima yace bashi dasu." Ta fisga tace “Nayi manaji dasu." Yace “Kada bashin ya ɗau ki tsawon lokaci." Tsaki tai tace “Ita dubu goma har sai ya wani bada ka’ida ake a kanta?" 
"To haka dai yace."Ya faɗa yana wucewa ɗaki abun sa.
********************
Meenal tunda ta shiga gidan take kallon Munɗo wacce ke zaune kan kujera a sama, tana ware books din assignments ɗinta, gani tayi ta kara mata kyau da fresh, wani kishi ke cin ta, tana jin ko ta wacce hanya sai ta raba su, sai ma taje ƙasar ya fara son ta. 
Wani mugun kallo ta zabgawa Munɗo wacce ta kauda kai daga ma kallanta dan ta kula matarnan kiris take jira ta nemi abinda zasuyi husuma, ɗakin da take zama ta wuce ta sa key tace "Wannan matar sam ta tsaneni."
Meenal hucci tai cike da takaici ta shiga ɗakinsu Ikram ta zauna tana bugar cikin su sai dai duk wasu bayanai da tayi tunanin zata samu wurinsu Ikram basu sanar da ita komai ba, a yanda ta kula ma su basu san ma ina yaje ba.
Babban abin ɓakin ciki ma Ummy tun bayan amsar gaisuwar ta da tambayar su Mumy bata sake mata fuskar da zata tambayeta wani abu ba, haka ta fito daga ɗakin tabi gidan da kallo tace "Ni kukewa gani-gani ko? Zan fanshe ku jira mu dawo tare ni da Araab."
Haka ta bar gidan ba biyan bukata cikin takaici, amma tunda tasan kasar da yake, idan taje zata san yadda zata same sa, ta tafi da tunanin haka.
******************
Danejo tunda ta saka maganin ta rasa natsuwar ta, fargabarta kada ace amaryar ta mutu ko wani mummunan abu ya sameta, bata taba ganinta ba tunda ta fara aiki sashen amma hakanan take jin tausayinta dan ta soma fuskantar tana cikin kiyayyar kishiyoyi, haka wunin ranar tayi sa sukuku.
5:oo na yamma
Matashiyar budurwa ce da bazata wuce shekaru sha shida ba sanye cikin tsadaddiyar abaya, ta kalli karamin yaron dake falon saman yana kallon carton bai wuce shekaru takwas ba tace “Ammi har yanzu bata fito ba?"
Kai ya ɗaga yace “Eh bacci take." Bacci kuma har yanzu?" Ta faɗa tana yin hanyar dakin nata, da sallama ta shiga dakin sai dai ga mamakinta bacci take, “Ammi yau da bacci a irin wanann lokacin?" Tasan ita ba mai baccin yamma ba ce ko su tun suna yara bata bari suyi cewa take ba kyau, “Na tabbata bata jin daɗi ne."
Tayi maganar tana karasawa bakin gaddom  ta kai hannun ta kan jikin mahaifiyar tata dan akwai shakuwa sosai tsakanin su, taji jikin nata babu zafi sam, kallonta tayi sosai taga bacci take a natse, ta sauke ajiyar zuciya ta juya ta fita ɗakin.
“Kai ba zakaje birthday Husna bane?" Kai ya girgiza yace “A’ah Adda bazanje ba."
Bata sake cewa komai ba, itama dole ce kawai zata sakata zuwa, sanin ko taje da bakin ciki zata dawo amma Ammi faɗa zata mata sosai matukar bata je ba, ta rasa meyasa duk abunda ake musu a gidan, Ammi bata taɓa magana ba hasalima ma yi take tamkar bata san anayi ba.
*******************
Naja’atu yau ka tazo gidan, lectures na tsafta tayi ma Munɗo tare da nuna mata yadda ake har gyaran gado yayi neat sosai, hatta wanke banɗaki sai da ta nuna mata, da faɗa mata muhimmancin turare, Munɗo duk da tana ganin takurata take amma ta karu da abubuwa da dama, sai isha'i yau ma ta tafi, Munɗo tace “Ohhni wannan mata akwai iyayi, komai sai tace ga yadda zakayi? Hmm wai ma meyasa ni kaɗai take ma banda su Ilham?" Ta taɓe baki ta ɗauko assignment ɗinta zatayi, Araab ya faɗo mata a rai, Tace “Allah sarki Yaya Araabi da yanzu shi zanje ya koya mun."
Ta tuna ranar da yace ta karanta A to z, “Wai fa shi ya ɗauka ban iya ba ko?" Tayi dariya, tana sake tuna wa da yadda yace mata “Perfect." Wani murmushi tayi na jin daɗin ranar ya yaba mata, haka tayi assignment ɗin ita kadai ta ajiye littafin ta kwanta, yau ma juyin kawai take ta kasa bacci, sai dai yau tunanin baffan ta da Danejo take.
GA MASU BUKATAR ƳAN TAGWAYE DUKA GUDA BIYAR 1500
GUDA HUDU 1300
GUDA UKU 1000
GUDA BIYU 700
GUDA ƊAYA 400
_*RAFEEQ*_ (Hajja Ce & Asmy B Aliyu)
_*MUNƊO*_ (Ayusher Muh'd & Zee yabour) 
_*FATHIYYA*_ (Billy s fari & Umm Asghar)
_*.ZAMANINMU A YAU*_ (Nana Ɗiso & Jiddah Aliyu)
_*IYALINA (A'ilaty)*_ (Zainab Bawa & Sadiya Nasir Dan)
ACCOUNT NUMBER 
2083371244
Zenith Bank
Aisha m salis
KATIN WAYA
+234 706 528 3730
Zee Yabour
Ayusher muhd
MUNƊO 
(MAI HAKURI.....)
NA
AYUSHER MUHD 
DA
ZEE YABOUR
48
Hanifa ta fito ɓangaren da ake birthday ɗin sam babu wani zumudi ko far’a a tare da ita, harabar gidan akai wa decoration hadadde na masu kudi, an jera kujeru da tebura tamkar bikin aure, ga mutane ta ko’ina kai kace wani taron biki ko suna akeyi.
 Tun daga nesa ta hango yanda Hajiya Saratu matar mahaifinta ta biyu taci gayu sosai, sarkar gwal dake wuyanta na haskaka ta da awarwaro, Husna itama taci ado kana kallonta kasan itace celebrant ɗin, sauran kannensu da yayyensu kowane ya chaba ado.
Daga gefe taje ta tsaya tana bin mutanen gun da kallo, Hajiya Zinnira uwar gida kuma mahaifiyar yarinyar da akewa birthday ce ta fito cikin nata adon mai daukar hankali tana taku kamar bata son taka kasa tsabar girman kai, dan ta haɗa jini da sarauta, ba kananun kuɗi ta narkar wurin tsara birthday da tufafin da ta saka har na yaranta.
Hanifa tunda tazo wurin ba wanda ya kula ta, harkarsu kawai sukeyi da baƙinsu, Husna sa'arta ce amma sam basa shiri hakan yasa bata je wurin ta ba,  ta na tsaye tana ɗan bin tsirakun mutanen wurin da kallo, ji tayi tsayuwa agun ma ya isheta, kawai ta juya bangaren su dama ta leko ne gudun Ammi tace bata zo ba.
Baki suka taɓe, burinsu dai ya cika da Ammi batazo ba saboda dayawa abokansu basu san akwai wata amarya a gidan ba, su a gunsu kaskanci ne ace an sake musu kishiya, mutanen kusa dasu sosai kuma da suka santa nuna musu suke bata da matsayi, bora ce a cikinsu.
Hanifa, Danejo ta gani a bakin kofar ɓangarensu tana bin bango, "Yanzu ma wani sa idan akazo musu hala? " ta tambayi kanta.
Cike da kunar rai ta kalleta tace "Wacece ke da zaki zo kina mana laɓe?"
Danejo ta sadda kai tace "Mai aikin gidan ce, Hajiya dai lafiyarta ƙalau ko?"
Husna cike da zargi tace "Kalau take sai dai meye naki na tambaya?"
Da sauri Danejo ta juya tace "Bari naje ana kirana." Kafin Hanifa ta sake wata magana ta bar wurin da sauri. Danejo kam tana fita ta sauke ajiyar zuciya tace "Na ɗauka guba suka bani, kai wannan bala'i dame yai kama?"
Hanifa ta bita da kallo ta shiga ciki, ganin har lokacin Ammi na bacci tace "Dole na faɗawa Abbi akan abinda ke faruwa dan inaga Ammi ba lafiya take ba."
******
 Bilal na shiga ɗakinsa ya cire rigarsa ya cillar a ƙasa yabar vest, jiyai an buɗe mai ƙofa, ransa a ɓace ya waigo yace "Nifa bana son a dinga buɗemin ƙofa kai tsaye haba, dole in nayi aure nabar gidan nan, ko na sai sakata na dinga sawa, abu ba sirri."
Raheena wacce ke tsaye tana jinsa shekeke ta sa hannu a ƙugu tana jijjiga tace "Wannan damuwarka ce biyani kuɗin daka satar min kwanaki tunda har kanada kuɗin yin rabo yau?" Tayi maganar tana miƙa mai hannu.
Wani banzan kallo ya mata yace "Kinsan Allah a wuya nake, karki bari na huce a kanki." 
Ta murguɗa mai baki tace "In ma a hanci kake bai dameni ba ka bani kuɗina kawai, ba gaira ba dalili bazaka satarmin kuɗi kaki biyana ba."
Kanta yayo cikin ɓacin rai wanda yasa ta juya da gudu, tabar ɗakin, Salame dake kitchen tana haɗa abinci ta juyosu, tsaki tai ta fito cike da masifa ta kalli Raheena data yo kanta tana neman ɓuya tace "Umma Allah kuce ya bani kuɗina wannan ai zalunci ne."
Hankaɗeta tayi daga kusa da ita tace "Shashashar banza da wofi kawai, kina mace, amma akan tsinaniya dubu ashirin kina neman tada mana hankali?"
"Eh amma ai kuɗina ne ko?"
"Kina sake magana ina tsinka miki mari, kuma wallahi in sake ganin yaron nan mai motar haya yazo gidan nan, ke yanzu ki samu in mijin Munɗo ya dawo kije gidan ki nemi ko abokinshi ne kiyi aure, ni bashi da ƙani ne?"
Cike da kishin Munɗo tace "Ni ina na sani sannan ni ƙaninshi ai yamin yaro sai dai abokin."
Baki Salame ta taɓe ta koma ciki tana cewa "Sai girman kai kamar wata ƴar gomnaa, wai ya mata yaro to yarinta in da kuɗi wake lissafawa banda dai shirmen banza”.
Raheena ɗaki ta koma ta jawo kayan da suka ɗauko a gun Munɗo ta gwada tana cewa "Allah an cuceni wallahi ban taba tunanin mahaifi zai iya ma ƴarsa bakin ciki ba sai a kaina."
******
Meenal da tayi applying ɗin makaranta ta kosa admission ya fito tayi applying na visa, duk ta rikice ji take kamar ta jawo lokacin ta ganta tare da Araab,
Cikin sa’a tana zaune daki taji karar email, tana dubawa admission ne ya fito, tsalle tayi na murna, a take ta soma process na applying visa wanda akace sai taje abuja embassy, a ranar ta matsawa Alhaji Hussain ya siyan mata ticket na zuwa abuja washegari.
*****
A ɓangaren Munɗo ta dage sosai tana ta karatun ta, hadda ma tayi nisa wanda karatun qur’ani da ya zauna kanta yasa wata sabuwar natsuwa ke shigar ta, 
ga kuma Naja a gefe wanda take ganin duk tabi ta takura ma rayuwarta sai dai a hankali ita kanta tana ganin canjin data fara yi, fatar jikinta ta kara haske tana sake washewa, ko yanayin dressing ɗinta ya canza, ga girki duk ranar alhamis da juma'a tare dasu Ikram suke shiga kitchen, Ummy ma ta dage gun nuna mata abubuwan daya kamata, ko zama tayi in Ummy ta kalleta tasan ta gyara wanda yanzu a hankali ta fara gane komai.
Yau wata guda chir da tafiyar Araab, haka kuma kullum sai Ummy ta bata waya ta shiga dashi ɗaki, sai dai ba abinda suke cewa juna daga ina wuni sai ina gajiya sai suyi shiru can ya gaji ya kashe, wani sa'in ma tana gaisheshi yake kashewa dan shi so yake ya shiga hidimominsa amma Ummy sai sake tuno masa da auranta akansa take.
 Yau Juma'a kamar yanda suka saba sunsha girki kala-kala har samosa suka gwada yi, sai isha'i ta wuce ɗaki dan tanaso tayi karatun haddar da zata bada gobe ta kuma duba assignments ɗinta.
Wayar Ummy wace yanzu indai zata tafi ɗaki dole ne tazo ta ɗauka ta shiga da ita, ta kalla,  Ummy ta sa mishi ka'ida akan tara zuwa da rabi dole ya kira suyi magana da Mundo, duk sanda ta maida wayar sai Ummy ta duba ta tabbatar ya kira sannan ta amsa.
Kallan wayar ta sake yi a karo na biyu, hararar wayar tai tare da cewa tara da rabi harda minti biyar, da alama yau bazai kira ba, ta d’an turo baki rashin kiran na dan bata haushi,
 Ta ɗan ja numfashi ta sauke tace "Uhmm idan ma ya kira baya wata magana ko damuwa baiyi ya tambayeni makaranta ba, ba ma amfanin kiran nasa."
Miƙewa tayi ta ɗau wayar ta hau kan gado, tare da jan bargo ta rufe fuskarta, sanye take da doguwar riga na bacci, kanta yasha kitso dan jiya aka musu kitso mai kyau, gashi dama Allah ya bata gashi kitson ya kwanta a saman bayanta kaɗan, yaye bargon tai ta sake ɗaukan wayar tace harda arba'in? "Karma ya kira daɗinta dai shi da Ummy ne ni ba ruwana."
Tana ƙoƙarin ajiye wayar sai ga kiran shi, da sauri ta ajiye wayar tace "Ara...."
Sai tai saurin rufe baki tace "Sai dayaga dama nima sai naga dama" A ringing na huɗu ta ɗauka.
Araab lokacin saura kiris ya kashe wayar dan a ransa har addu'a yake Allah yasa karta ɗauka, shiru sukai ta girgiza kai aranta tace shifa adole sai dai ni na fara magana, daurewa tayi tace "Yaya ina wuni?"
"Lafiya, akwai wani abu ne?"
Cike da takaici tace "Babu."
"Okay sai da safe." Yau haka kawai taji sai ta rigashi kashe wayar, tanaji ya faɗi haka ta kashe ta ajiye tare da dafe saman kirjinta tace "Wayyo Allah na gwada wallahi."
Ta kwantar da kanta saman pillow tana hakki kai kace gudu tai, can kuma tai murmushi tace "Ko banza nima na gwada wata ɗaya kenan kana mun, yau na rama”.
Araab kallon wayar yayi  ya tsinci kansa da jin zafin kashe wayar datai lallai yarinyar nan, ita har ta isa yana magana ta kashe mai waya bai ce ta kashe ba? Jiyai bazai iya hakuri ba hakan yasa shi sake kira.
Munɗo harta fara addu'ar bacci taga kiranshi, ido ta zaro dan ta tabbatar masifa ya kira  yayi  kashewar da tayi.
Kamar karta ɗauka sai kuma ta ɗaga cike da tsoro, Araab fuska a haɗe kamar tana ganinshi yace "Ba nace kiyi kokari a raba auran nan ba kafin na dawo? Me kika shirya yanzu a cikin wata ɗaya?"
Jin kalaman tai har cikin kanta, nan danan taji zafin kalaman tana yin shiru, cikin kunar rai yace "Ba magana nake miki ba?"
Sake shiru tai wanda hakan yasa ya ɗan buga table ɗin gabansa cikin faɗa yace "Neman rainani kike dan kinga  bana nan ko me? Ba magana nake miki ba?"
Yawun bakinta ta haɗiya, tsoro duk ya cikata tace "Kai zaka faɗawa Ummy ni tsoro nake."
Ido ya ɗan runtse kaɗan cikin takaici ya kashe wayar, kwafa yai yace "Wato nine ban tsoron Ummy ko? Yarinyar nan da alama ta fara raina ni."
Munɗo kuwa ruf da ciki tai ta kifa pillow saman kanta tace "Yau naga masifa da bala'i, to ai kaine mai sakin ba ni ba." Sai kuma ta kwanta daidai ta cigaba da addu'ar ta har bacci ya dauketa kalaman sa na mata yawo....
*****
Meenal komai na tafiya ya kammala, daren yau zata wuce kasar bostani, sai zumudi take tana ji kamar kwana ɗaya ma ya mata yawa, sai hasaso rayuwar da zasuyi acan take yi, ta gama haɗa kayanta tsaf.
Alhaji Husaini ne ya shigo falo ya kalli Mumy wacce ke tsaye tana mai sannu da zuwa tare da amsar jakar sa.
Fuskarsa babu fara'a sam yace "Ina uwata take?"
Ta  nuna ɗaki tace "Tana ciki a kira ta?"
Ya ɗaga kai wanda hakan yasa tai ciki shi kuma ya zauna a falo yana duba wayarsa.
Shigowa tai sanye da wata haɗaɗiyar abaya, mai kyau da tsada, tasha kwalliya kai kace ba zaman dogon zango zatai a jirgi ba.
Kusa dashi ta ƙaraso tace "Dady na sannu da zuwa."
Kuɗi ya ciro ya miƙa mata euro yace "Ga wannan ki rike a hanunki, sannan na biya kudin hostel da zaki zauna, kada ki kuskura kimin asarar kuɗi ke kanki kinga da yanda na haɗo kuɗin nan, sannan ki tabbata kafin Araab ya dawo kasarnan ya amince da auranku, abu na gaba wallahi in har kika zubar da kima da mutuncin ki na ƴa mace a waje ko a gunshi to karki kuskura ki dawonin gida, kinji na faɗa miki, abinda ya kaiki karatu zakiyi na shekara ki tabbatar kin ja Araab ya jiraki kin gama ku dawo tare, sannan ki tabbatar kinyi karatun bawai soyayya kaɗai ba."
Cike da gamsuwa tace "Na maka alkawari insha Allahu bazan baka kunya ba, bani da kowa sai ku babu dalilin da zai sa na bijire muku."
 Nan ta kalli Mumy wacce ta kauda kai gefe, miƙewa tai ta rungume ta. Tare suka fito duka akan zasu kaita airport, Mumy tace "Ina dai baki faɗa ma kowa zaki can ba?"
Tace "Eh Mumy."
Kai ta jinjina ta kalli Alhaji Husain tace "Gwara karsu sani in ba haka ba matar nan tsaf zata sashi ya dawo."
Tsaki yai yace "Ai Fatima bakin hali ya mata yawa, saboda ita kaɗai ta raine su shiyasa ta koya  musu bakin hali irin nata."
Haka sukai ta zantutuka har suka isa airport, nan sukai sallama suka barota acan.
******
Yussy kishingiɗe take akan gado tana zuƙar shisha, gefe kuma waya take da kanwar mamanta wacce akwai shakuwa tsakaninsu,
Cike da ƙunar rai tace "Aunty bansan meke damuna ba kinfi kowa sanin ba abinda na tsana irin a wulakantani, zan ɗauki komai amma banda shi, kamar ni ina ma saurayi yana banzar ta dani”.
Daga can Auntyn tace "Shi ɗin banza, kefa ko ɗan shugaban ƙasa kika ce kina so to fa sai na san yanda kikai kika sameshi."
Dariya tai tana lumshe ido tace "Shiyasa nake sanki Aunty na."
Ƙofar da ƙawarta ta buɗe ta kalla, tace "Harkin sa gabana ya faɗi menene?"
Kai ta girgiza tace "Anya nikam Yussy da gaske kike? Kina me Araab yabar ƙasar?"
Zambur ta miƙe tsaye wayarta ta faɗi ƙasa tace "What? Joke apart please bangane yabar kasar ba."
Kai ta girgiza tace "Nima yanzu Batul ke faɗamin wai suma basu san bayanan ba."
Zama tayi a kan gado ta dunƙule hannu tace "Ina aikin me ya bar kasar, meyasa abubuwa ke faruwa haka ba tare da sanina ba, Bazan yafe masa ba, taya zai bar kasa ba tare da na sani ba? Sannan am sure honeymoon ya tafi, ni ina nan a zaune da takaicin kalamansa da kaunarsa shiyana can suna shan love, no bazan taɓa yarda ba wallahi sai sunyi dana sanin cin amana ta."
(Karfin hali ahh 🤔)

Goma da mintuna Munɗo ta fito exam hall wanda ta zana jarabawarta ta karshe ta JSCE, zama tayi gefe inda wasu students ke zaune ta sauke ajiyar zuciya tare da cewa “Alhamdulillah, Allah yasa sakamakon mu yayi kyau ko dan Yaya Arabi yasan ina da kokari." Sai kuma tayi shiru tana tuna Baffanta jikinta yayi sanyi tabbas mutuwa akwai daci amma alkawarin Allah ne KULLU NAFSIN ZA’IKATUL MAUT KOWANE RAI SAI YA DANDANI MUTUWA, Addu’ar gafarar ubangiji ta masa, dan tasan da yana da rai sai yafi kowa alfahari da hakan, a hankali ta tashi zuwa cafteria neman abunda zata sakawa cikin ta, dan yanzu a school suke siyan abinci, tunda Ummy ta fahimci hakan na musu dadi.
Bayan taci ta koshi, masallacin mata na makarantar ta shiga ta zauna har zuwa lokacin tashin su Ikram sai su tafi gida tare dan yau juma’a babu islamiyya.
*******************
Jirginsu Meenal ya sauƙa lafiya kasar Bosnia, wanda duk nisan tafiyar sam batayi bacci ba saboda zumudi da murnar son haduwa da Araab, ko gyangyaɗi data fara mafarkinshi take wanda hakan yasa ta wangale ido tana tsara yanda zasu sha love in ta isa inda ba kowa daga shi sai ita.
Tana saukowa daga matattakalar jirgin zuciyarta wasai, kai tsaye wurin ɗaukar kaya ta nufa, ba bata lokaci taga akwatin ta, ta ɗauka ta wuce waje ta ɗauki taxi ya kaita school. Madaidaicin ɗaki ne ita kadai mai dauke da tv, fridge sai ɗan gadanta akwai ƙaramun  banɗaki a cikin dakin, akwatin ta ta ajiye gefe ta zauna kan gado tare da cewa “Wash na gaji." Sai kuma tayi murmushi tace “Ya Araab am here for you." Ta shafa zuciyarta tana lumsh ido, tai baya tare da sa pillow a ƙirjinta ta rungume, ko iyayenta bata damu ta kira ta sanar dasu ta sauka lafiya ba. Wayarta kawai ta ciro a jaka ta lalubo number Araab tayi dialing ta facetime, ta shiga har ta gama ringing bai dauka ba, “Yaya Araab komai shareni da kake bazan taba hakura da kai ba wallahi, dan na mutu a soyayyar ka." Sake ƙira tai q karo na biyu nan ma ba'a ɗauka ba wanda hakan yasata ajiye wayar ta tashi ta shiga bandaki.
*******************
Ammi mamaki da tunanin baccin da tayi ya kasa barin ranta, a saninta bata iya bacci wannan lokacin, haka ita ba mai dadewa sosai ba ce tana bacci, kullum abin haka zai ta dawo mata dan ta tabbatar akwai dalili, sallamar su Hanifa da taji ne ya katse mata tunani, sun dawo daga makaranta, Hanifa tana ss3 sun fara zana waec, Haneef yana primay 3. A tare suka gaisheta “Ammi ina wuni?” 
"Lafiya lau, kun dawo?" Ta faɗa tana dubansu fuska sake cike da kaunar su, Hanif yace “Ammi yau bazanje islamiyya ba cikina ciwo."
Jawo sa tayi kusa da it cikin tattausan lafazi tace “Meyasa baka son makaranta Hanif? Ko baka san da karatun addini ake tsira duniya da lahira ba?" Yayi shiru yana saurarenta ta cigaba da cewa “Ka zama yaro mai son makaranta kaji?"
Kai ya ɗaga yace “Toh Ammi, kiyi hakuri na daina."
"Yawwa ɗan albarka maza je ka cire uniform." Ya tashi ya fita, Idanunta ta maida kan Hanifa wace ke zaune gefen ta, tun jiya take so ta tambayi mahaifiyar tata baccin da tayi sai kuma tana bangaren mahaifinsu, Kallonta tayi tace “Ammi kin sha maganin mura ne ranar?" Tai tambayar tana kallanta dan ta dade tanaso ta mata magana amma bataso Ammin tai tunanin wani abin.
Numfashi taja tace “Kina mamakin baccin da nayi ko?” Kai ta ɗaga cikin kulawa tace “Eh Ammi nasan baki saba bacci irin haka ba kuma a wannan lokacin." 
"Ni kaina nayi mamakin baccin Hanifa dan ko laulayin ciki baya sani bacci haka balle nayi tunanin ko ƙani zaku samu."
Ta karasa maganar cikin ɗan zolaya, Hanifa dan’ murmushi tayi kafin tace “Ba kyau zargi Ammi kuma duk da kin hana mu magana irin wannan, amma naga wata tsohuwa tana labe a ɓangaren nan kamar da alama aiko ta akayi, sam jikina bai yadda da ita ba."
(Dan tun fara aikin Danejo bangaren saboda taka tsantsan da take Hanifa bata taba ganin ta ba), “Tashi kije ki cire uniform." Ammi ta faɗa dan son kauda zancen sam bata son tunani irin haka yana shiga zuciyar yaran nata, Hanifa tasan dama ba zata yarda tayi bincike a kai ba, wanda hakan ke bata mamaki ta kasa gane wannan sanyin hali irin na mahaifiyar ta su, jiki a sanyaye ta tashi ranta duk ba dadi ta fita ɗakin, Ammi dogon numfashi taja ta sauke tare da karanta “Wallahul musta’anu ala ma taasifun." (Adduar neman kariya akan makiya indai kana yin ta makiyi bazai taba galaba a kan ka ba Allah zai kare ka daga dukkan sharri.)
**************************
Uku saura su Munɗo suka dawo gida, basu tarar da Ummy a falo ba, nan suka hau sama Munɗo sai da ta fara shiga ɗakin ta, tayi wanka a natse ta fito, ta zauna bakin madubi tayi shafe-shafe kamar yadda macen da ta san kanta ke yi, ta shafa oil perfumes ta saka riga da skirt sun zauna mata dass a jiki ta fito ta shiga ɗakin Ummy. A zaune ta sameta tana hada kayanta da aka kawo mata daga gun wanki cikin wadrobe.
"Ummy ina wuni?”
"Lafiya lau Munɗo, ya jarabawar?” 
"Mun gama yau Ummy." Ta faɗa cike da zumuɗi, “Mashaa Allah, Allah ya bada nasara to." Tace “Amin Ummy bara na karasa miki aikin." Ummy ba musu ta barta dan tana so ta sake kwarewa wurin ado, tsafta da gyara, a natse take daukar kayan tana shiryawa cikin wadrobe, Ikram ta shigo dakin tana cewa “Ummy da daughter ɗin ta." Ilham dake bayanta tace “Kuma daughter in-law dinta ba." Suka sa dariya, Ummy ta kalle su tace “Bakin ku kudai sam baya shiru, ko ɗan gajiya ma bakwayi."
Munɗo a ranta tace “Daughter din dai shi da yake so a raba auren namu, watakalila ma kafin ya dawo zai sake ni." Yanayin ta ya ɗan canza tuna zancen sa na cewa ta tabbata kafin ya dawo tasa a raba auren su, sai kuma ta basar tana cewa kanta “Allah yaso ma igiyar a hannun sa take sai ya datse sanda yaga dama." Ta cigaba da jere kayan tsaf a wadrobe, su Ilham nata hira da Ummy, Munɗo kadan kaɗan take sa baki har ta kammala, Ummy ta dubeta tace “Yau ba sai kin jira dare ya kira ki, ke zaki kira shi ki sanar dashi kun kammala jarabawa, shima yai addu'a"
Da sauri ta kalli Ummy sai dai ba yadda zatayi hakan l yasa ta amsa “Toh." Itakam sam ba son wayar su take ba. Dama yana jin haushin ta kashe masa waya, tun ranar suna gaisawa yake kashewa.
Ummy ce ta mika mata wayar, ta karɓa ta juya zata fita a ɗakin, Ikram tace “Asha soyayya lafiya."
Munɗo saurin ficewa tayi dan ta bata kunya a gaban Ummy.
*******************
Sai da tazo danna kiran sa sai ta janye hannun ta kamar wacce ake tsayarwa tsoron kiran nasa take, Sai kuma can ta dake tana tuna maganar Naja “Ba’a son mace ta cik tsoro a kan mijin ta sai tsoron ya hana mata kula da miji yadda ya kamata ba, kuma wani sa’in tsoron kan jawo raini."
Murmushi tai tace "Tab shi wannan ai dole naji tsoronsa." Sai kuma ta taɓe baki tace "Maganar karshen dai tasa zata dake na kira shi amma ita wane kulawa ce gun mutumin da ke so su rabu?
Ido ta damtse tayi dialing, Araab yau yana gida bai fita ba, yana zaune a balcony na ɗakin sa yana shakar iska mai dadi. Ganin kiran ya shigo a zaton sa Ummy ce, ya saki fuska sosai sannan ya kashe.
Munɗo ganin ya kashe tace “Can maka ni dama banyi niyyar kira ba wallahi, saboda Ummy ne." Ta hafari wayar tana neman miƙewa, tana rufe baki taji kiran sa ya shigo, dama ya kashe ne ya kira kar a cinyewa Ummy kati, “Ikon Allah! Kiran ma sai ya ja aji ne shine ya kashe? Wannan sai ka rasa irinshi." 
Har zata ɗaya ta dan haɗe laɓɓanta tana iriga ringinig din, ganin zai katse yasa tai saurin ɗauka, “Hello Ummy barka da yamma, ina wuni?"
Munɗo numfashi taja tace “Yaya Arabi lafiya kalau."
Da sauri ya kalli wayar nan danan takaicin gaisuwar data amsa ya zo mai, lalai ma yarinyar nan, amma lafiya ta kirasa yanzu ya ayyana a ransa kana yace “Ya akai? Ko kin kira ne akan kin samu hanyar raba auren namu?" Haushi maganar tasa ta bata tace “Ai na bar maka wanann aikin Yaya Arabi ni ban isa ba." Janye wayar yayi daga kunnen sa ya sake kallo dan sam ya kasa tabbatar da abunda kunnen sa suka jiye masa, Munɗo ce ta samu baki haka har take bashi amsa? Ya tabbatar wani ne ya tsara mata, ko dai raina sa da ta soma yi ne yasa tace haka.
A kufule yace “Ke ni kike fadawa haka, yaushe raini ya shigo tsakaninmu har haka?"
Yawu ta hadiya a dan tsorace jin yadda ya cika mata dodon kunne da tsawa tace “Kayi hakuri Yaya Arabi." Tsaki yaja kamar zai kashe wayar sai kuma ya tsaya, Jin bai kashe ba tace “Uhmm mun kammala jarabawar JSCE ne."
"And so? Do I have business da hakan?"
Munɗo sosai zancen ya sosa ranta cikin sanyin jiki na yadda ya gwalashe ta tace “A'a nima banso fadama ba sai Ummy  tace na fada maka."
"Naji." Wato ma da Ummy batasata ba bazata faɗa ba? Abinda yaji wani sashi na zuciyarshi na faɗa kenan.
Da sauri ya kashe wayar, cikin ɓacin rai, lalai ma yarinyar nan.
Mundo tabi wayar da kallo tace “Ohni mutum komai masifa da fada?" Ace kullum ya kirata faɗa yake mata, ko gajiya bayayi? Hmmm ita dai dama Ummy bata haɗa su auren ba dan wannan yanda taga ana yi film tasan ko amafarki bazai mata ba.
Miƙewa tai dan ta kauda maganar daga ranta...
************************
Meenal ko gajiyar data kwaso bata gama warewa ba ta soma tunanin ina zata samu Araab, gashi har lokacin bai dauki wayarta ba, a whatsapp ma yaki bude message ɗinta, Farouq ta kira kamar zai share wayarta sanin kanun zance kuma karatu yake na jarabawar su ta karshe, bayasan ɓata lokacinsa da shirman ta.
Sai a kira na biyu ya ɗauka, bata ko tsaya sun gaisa ba tace “Please ka kiramin Ya Araab ka tambaye sa location ɗin shi tun dazu na iso garin, in banganshi ba hankalina bazai kwanta ba."
"Wane garin kenan?” Ya tambaya da mamaki, “Botania kana mamaki ko? To ai garin masoyi akace ai baya nisa."
Farouq ya saki baki kafin yace “Ahh hakane inafa garin masoyi zai yi nisa?" Yana maganar yana gumtse dariyar sa, “So please help me ask him, ina jiranka yanzu."
"Ok I will" Ya faɗa yana kashe wayar sa, ya tuntsire da dariya yace “Waya ga tantabara uwar soyayya, zaki ƙaraci zamanki ne ki koma Nigeria.”
Ya cigaba da karatun sa, Meenal kuwa ta tashi tace “Bara na shirya kafin ya faɗa mun address din, har na hango mamakin da Ya Arab zaiyi inya ganni."
Toilet ta shiga tayi wanka, ta fito ta shirya cikin wasu english wears ta bula turaruka masu karfi da hawa kai, ta duba wayarta taga har lokacin Farouq bai kira ba ko ya turo message.
Takaici ya kamata taja tsaki tace “Kar dai ya ɓata mun lokaci, dan wallahi na kosa naga Araab." Ta zauna cikin kosawa tanayi tana duba wayar ta.
********************
Bilal yau da bukatar kuɗi ya tashi dan yana son zuwa wani party na abokinsa yana son siyan kaya, kuma yayi ma yan’mata barin kuɗi. Wayarsa ya shiga dubawa har cikin whatsapp dinsa yace “Wai ita yarinyar nan ba zata kirani ba ne? Haba tun yaushe ta karɓi numberta amma shiru, nima nayi shashanci na rashin karɓar tata number da yanzu na kira na roketa kuɗi dan daga gani naira ta zauna mata." Yaja tsaki ya tashi ya shiga kitchen yana neman abun da zai samu na siyarwa ya samu kuɗi, yana dube-dube yana faɗin “Haba ai wlh kowane aiki zata sani wallahi zanyi, riba biyu ga kuɗi ga Munɗo zata dawo wurina, Allah dai yasa yau ta kira." Duk wannan kalaman yanayi ne yana duba kayan kitchen ɗin, idanunsa ne suka kai kan wasu kuloli na Salame da take ji dasu sanda aka samu kuɗin Munɗo ta siya wai na manyan baƙi ne in sunzo, nan ya rarumo su sababbi ne a kwali bata taɓa amfani dasu ba, ya haɗa da blender ya ɗauka ya zuba a babbar leda ya fito daga gidan, dama babu kowa Salame ta tafi bikin da suka fara (amara kenan su Salame ko da yaushe cikin biki ake, wannan bikin ma mamar yarinyar a bikin ƙawarta ta haɗu da ita amma dan zaƙewa har ta tafi) Raheena kuwa ta tafi gantilin ta dan ta dage akan neman miji zatai wanda yafi na Munɗo.
Shikam Jauro ya tafi nema, dan yanzu sam baya zama ya dage da neman na kansa, duk aikin da zai samu yan chanji indai na halal ne yana yi, ko’ina bugawa yake bashi da tsayayyen wurin nema, gani yake san kuɗin Salame laifinsa ne daya wadatar dasu gani yake kamar bazatai ba.
(Hmm Ai Salame sai dai in gomna ka zama Jauro😐)
*********************
Yau Najah bata zo ba, dan zata fara classes Munɗo zata riƙa zuwa, ko sisi na Ummy bata karɓa ba, Ummy tayi tayi ta karɓa taƙi, a cewarta Ummy tafi ƙarfin haka a wurin ta, gobe zata fara hakan yasa yau Munɗo ke jin ta sakat da Najah bata zo ba, wuni sukayi kallo dasu Ikram, film din na soyayya ne, Munɗo nata mamakin yadda taga mijin na kula da matar, a ranta tace “Film sun iya tsara karya, yaushe namiji zai rika kula da mace haka yana mata soyayya tabb." Tana tuno Araab yadda yake mata tace “Duk karya ne wallahi, nasan ma ko gaskiya ne Yaya Arabi bazai taɓa kwatanta mun haka ba."
"Ke a suwa ke da rabuwa ma zaku yi?" Wani sashe na zuciyarta ya faɗa mata haka. Tara da minti biyu ta koma ɗaki da sauri, wayar Ummy na hannun ta, dan tasan zai ƙira.
Shikam Araab bai kira ba ganin sunyi waya ɗazu, gashi dama ta ɓata mai rai yanda ta amsa mai magana.
Aikin shi ya cigaba yace "In ma na ƙira ba wani abu da zata ce min."
Itakam ganin ta jira shiru ga gajiyar karatu datasha kwanan nan hakan yasa tayi baccin ta.
************************
Meenal ganin shiru Farouq bai kirata ba, ta sake kiran sa, ya ɗauka cikin jin haushi tace “Ka shanyani Farouq, meye hakan?"
"Ohh Sorry na ɗan shiga classes ne bara na turo miki." Tace “Yauwa maza ka turo yanzu, thanks."
Ya kashe ya tura mata wani address da ya samu a wurin wani course mate ɗinsa ɗan garin ne, Meenal cikin da jin dadi tana gani, ta tashi ta sake gyara fuskarta, ta kara saka wani turare ta ɗau jakarta ta fito, tana tafe tana kallan gari tana ɗaukan pictures a haka ta duba map ta shiga Uber dan ya kaita can, ko data ga kuɗin bata wani damu ba takaicinta ɗaya akwai nisa da makarantar.
Tsaki tai tace "Ai dole na dawo kusa dashi ya dinga kaini school ɗin."
****************************
Danejo cikin dari-dari take sharar falon Ammi ita dai dole ce kawai tasa take zaman gidan sanin ba inda zata je, da tayi tunanin ta kwashe kayanta ta tafi, amma taje ina?
Yau Ammi da wuri ta fito zataje makarantar su Haneef ana neman iyayen yara, Danejo yau ce rana ta farko da ta soma ganin ta, “Ina kwana?” Ta gaisheta ba sakewa dan tana tsoro acewa Uwaliya wani abu ba, “Lafiya lau, sannu da aiki Inna." Ammi ta faɗa dan tana matukar girmama yan’ aiki musamman wanda suka girmeta, Danejo tace “Yawwa Hajiya." Ammi ta fita cikin shigarta ta kammala, Danejo a ranta tace “Daga ganinta ba ruwanta, ko meyasa basa sonta, watakila kyan ta ne yasa, dan ba karamin kyaun Ammi ta gani ba." Ta gama aikinta cikin sauri, ta fita tana addu’ar Allah yasa kar gaisawar da sukayi ya zama matsala gare ta.
Danejo da ta koma sashen masu aikin ta tarar kowa yayi cirko-cirko, Uwaliya na zazzaga masifa wai an sace  zinarin uwargida ranar birthday ɗin Husna dan haka kowa sai an bincike kayan sa, ta kalli Danejo tace “Kece babba ta kanki za’a fara." Danejo ba tare da tsoron komai ba, ta shiga dakinta, Ta buɗe wa Uwaliya drawer ta, ta hau bincike karamar takarda ta jawo zata buɗe, Danejo tayi saurin cewa “Dan Allah kada ki buɗe amana ce ni kaina bansan meye ciki ba."
Wani mugun kallo ta mata ta sake bankaɗewa sai ga gwalagwalai, nan kowa ya buɗe baki cike da mamaki.
Uwaliya ta rafsa salati tana tafa hannu tace “Danejo yanzu tsufai-tsufai da kake kike sata, wanann uban gwale gwale ki kaisu ina banda shegen son zuciya da kwadayi?"
Danejo a raunane tace “Na rantse da girman Allah ba sata nayi ba, wallahi na marainiyar Allah ce aka bani tare ."
 “Wuce muje wurin Hajiya Zinnira ita kadai zata wanke ki idan tace ba nata ba ne, yau naga abinda zai kasheni." Ta karasa maganar tana sakale envelope din cikin lalitarta.
Danejo ba tare da fargaba sanin da gaskiyarta tabi bayan Uwaliya zuwa bangaren Hajiya Zinnia…….
Muje zuwa🧚🏻‍♀️🧚🏻‍♀️🧚🏻‍♀️

Meenal abubuwa sun cakuɗe mata, yayin da komai baya mata dadi ta rasa mafita ko hanyar da zata bi wurin shawo matsalar da ta kunno mata kai, tana cikin tsantsar nadama na zuwanta kasar nan ba tare da ta tabbatar da wacce kasa Araab yake ba, tana kuma tsinewa Farouq tana cewa duk laifin sa ne, sam ta kasa maida hankali kan karatun, ba zata iya zama tsawon shekara a kasar ba tare da taji daga Araab ba ko ta gansa ba, kafin ta koma ma kila Munɗo ta haihu, tana tuno haka sai taji tans neman zaucewa da kishi, dan sam bata so ko mu’amalar aure ma ta shiga tsakanin su, balle har aje maganar ciki da haihuwa, ita take so ta fara haifarwa Araab magaji, tunanunka haka ke hana zuciyarta sakat da natsuwa.
Gaba ɗaya ta canza, damuwa da baƙinciki sun ishe ta abin takaici ma wai data ƙira Farouq tana faɗa akan abinda ya mata, ce mata yai "Matsalarta ce shi ai bashi ya sata ba sannan Arab ko ya ganta ba kulata zai ba dan haka ta kyale shi taji da kanta." Tun daga nan bata sake neman shi ba abin mamaki shima bai sake nemeta ba.
Ga Mumy ta gargaɗeta akan in ta dawo sai ranta ya ɓaci, haka nan ta zauna ba abinda ke mata dadi a kasar sannan karatun ma bayi takeyi ba, sai sanda taga dama take shiga lectures, bata taɓa tunanin rayuwa zata juya mata baya haka ba.
*******************
Bilal yau kwanaki uku kenan baya gidan ya tare a gidan wani abokin sa da basu da aiki sai shaye shaye, “Baaba ya kamata yau na leka gida nasan gyatuma na nemana, dan ban taɓa kai kwanaki haka ba." Abokinshi ya zuƙi tabar wiwi yana gyara zama yace “Yayi BG, sai ka dawo."
Bilal ya fito yana tangal-tangal, ɗayan abokinshi ne ya saukeshi gida dan a mayen sa yake, Salame wacce duk irin rashin damuwa da shige da ficen yaranta ta shiga damuwa na rashin ji daga Bilal har na tsawon kwana uku, ta ƙira wayarshi har ta gajj, shi bai saba yawon kwana haka ba. Gashi dan wulakanci Jauro tana mai magana yana tambayata wai laifin waye? 
Yau ma zaune take falo tamkar ruwa yaci ta, sai kwance wa da warwarewa takeyi akan yanda zatai Bilal ya dawo gida, kamar daga sama ya shigo falon ba sallama.
Zumbur ta miƙe tana sake kallansa,kafin ta zabga masa wata muguwar harara ganin lafiya yake, dan ita duk tsoronta kartaji wani mugun abu ne ya sameshu, rai a ɓace tai taku biyu kafin tace “Gidan uban wa ka tafi har kwana uku?"
Kafaɗa ya ɗaga yace “Inda na saba zuwa tun ina yaro, gun da bakya tambaya." Maganar tasa taji ta daketa amma ta basar tace “Ina kulolina da blender?"
"Na gaya miki ai dubu ashirin aka siya, kuɗin abokina da na baki bashi ki dauka a maimakon su." Dakuwa ta masa tace “Jar’ ubanka lalattace kawai, kuɗi nace ina so ko kulolina dubu ashirin din banza, kasan nawa na siyesu ne?"
(Iyaye ku kula da irin furucin da kuke wa yaranku musamman uwa, bakin uwa kan kama yaranta, ya zama ko faɗa zaki ma yaro kisan irin kalaman da kike masa amfani)
Bilal cikin mayen sa yace “Kuloli sun riga sunci kasuwa, dan Allah Umma ki daina ya wa." Salame kallon sa take cikin mugun takaici tana jin kamar tayi ta zabga masa mari, ya wuce ciki ya barta a kufule, bata san ya zatayi dashi ba, ta koma ta zauna tana faɗin “Jauro duk ka jaza mun wannan masifa da ka wadatamu da kudi yaushe yaron nan zai ɗaukar mun kuloli amma ka barmu cikin talauci, kai Allah wadaran auren talaka." Tayi mugun tsaki tana karkaɗa kafa tamkar mai shirin dambe. Gashi tana tsoron ta takura wa Bilal karya sake barin gida.
Tsaki ta sake ja ta cigaba da kaɗa kafarta.
******************
BAYAN WATA SHIDA
Kwanaki sun wuce, awanni sun shude, inda a kwana a tashi ba wuya a wurin Allah, yanzu watan Araab shida da tafiya, yau suka kammala course ɗin, wanda yayi sa cikin nasara da karin ilimi sosai. Ya haɗa dukkan takardun sa da muhimamn abubuwansa ga takardar certificate na shaidar gamawa da yai wanda zai taimaka masa gun sana'arsa.
Bayan ya koma apartment ɗinsa ruwa kaɗai ya watsa, ya saka shirt da wando, ya fito balcony ya zauna, nan ya soma duba flight a ipad ɗinshi yana so yayi booking, ya samu jirgin jibi a take yayi booking yayi making payment dan zai riga Khamis komawa shi sai next week, Araab bayan ya kammala ya kira Ummy.
Tana zaune kan sallaya ta idar da sallar la’asar tana azkar na maraice, kiran ya shigo, ta dauka tare da yin sallama. Ya amsa yace “Ummy ina wuni?”
"Lafiya lau Araab, ya kasar taku?” Yace “Alhamdulillah jibi ma zamu baro ta." 
"Mashaa Allahu, Allah ya dawo da kai lafiya."
Yace “Amin Ummy, akwai abinda kukeso na siyo muku ne?"
Ta girgiza kai alamamun a'a kafin tace "Ba komai burin mu ka dawo lafiya."
Yayi shiru kamar mai jira tace wani abu, itama tai ɗan shiru, sai kuma yace “Sai anjima."
"Toh Araab Allah ya cigaba da maka jagora." Yace “Amin”. Ta kashe wayar.
Sauke wayar yayi daga kunnen sa yana sauke ajiyar zuciya, yau tsawon kwana hudu kenan sam bai ji daga Munɗo ba, idan ya kira karfe 9 da Ummy ta saka masa doka har tayi ringing ta gama ba’a ɗauka, yau kuma yayi mamakin da Ummy bata masa zancenta ba ko tace gata su gaisa, “Ko ta ma Ummy magana ne bata son ka a raba auren?" Cewar wani sashe na zuciyar sa, yayin da yace “Data taimaki kanta dan banasan na koma na cigaba da zama da ita, wanda nai da ya isa haka nan." Ji yai kuma ranshi ya ɓaci, fuska a haɗw yace "Ni ya kamata nace banayi ba ita ba, har yaushe takai?"
Sai kuma ya tuna shi ya bukaci ta faɗa wa Ummy, numfashi yaja ya sauke, ya jinginar da bayansa jikin kujera ya ɗan kwanta ya lumshe idanunsa yana shiga wata duniyar tunanin dashi kanshi bai sani ba.
******************
So cuta ne musamman ga mai son masu wani, Meenal ta shiga damuwa ba yar’ kadan ba kuma kullum karya takewa Alhaji Hussain kan cewar suna tare da Araab har ta fara samun hankalin sa wanda hakan ba karamin dadi yake masa ba, itama Mumy ta kasa masa bayanin komai ta barshi a haka saboda tsoron hukuncin da zai biyo baya, Alhaji Hussain kullum tsara burinkan sa yake yana ganin ya kusa warkewa kasuwar sa ta kusa warware wa, dan da anyi auren Araab da Meenal yasan yasha kwana, hakan yasa yake kashe kuɗi fiye da da, Mumy kullum cikin zullumi take, tana son masa magana ya rage kashe mata kuɗi amma tana shakkar kar ya gano wani abun.
Kaninsa Alhaji Kabiru da Alhaji Sunusi mijin Layla har mamakin yadda yake kashe kuɗi yanzu suke, nan suka fara tunanin ko ya samu wata hanya ce ta samu kuɗi basu da masaniya.
**********************
Munɗo sosai ta canza kamar ba ita ba, kama daga maganarta zuwa tafiya, dressing, da komai ya canza, girki ma ta gwanance. Fatar ta kuwa wani sheki take saboda mayuka masu tsadan da take amfani dasu da kuma wankan da take sosai yanzu, ya zamar mata jiki ma duk dare sai tayi ko da akwai sanyi sai tayi take jin daɗin bacci. Ta sake cikowa dirin ta ya fito, dukiyar fulaninta sun sake cika, dan har bra ta soma sakawa, idan ka ganta zaka rantse chanjin shekaru ne ta samu ba na watanni ba, ita kanta idan ta kalli kanta takan ce ashe na dade a duhun kauyanci da jahilci, lallai ilimi ma wani abu ne 
Haka sai yanzu take jin Najah taimakonta tayi, dan da rayuwa take wata irin bahaguwa da babu tsari sam dole ma kowa ya raina ta, shiyasa Yaya Araab yake mata wani gani-gani, da gangan a kwanaki biyun nan ta tsiri rashin daukar wayar sa dan a ganinta babu amfanin cigaba da maganar su tunda rabuwa zasu yi. Bangaren karatu ma ba’a barta ba suna yin first term na Ss1 aka kaita SS2 second term, kwakwalwarta ba karamin ɗaukar karatu take ba malaman har mamakin kokarinta suke wanda hadda qur’anin da ya zauna kanta ke taimaka mata sosai.
********************
Yussy tayi kewa ba kaɗan ba na rashin Araab, kullum sai tayi magana da Antyn ta wacce ke kwantar mata da hankali tana cewa ta jira ya dawo kasar, yana dawowa ta sanar da ita, zata san yadda zatai sai ya zama mallakin ta, hakan ke sa taji ɗan natsuwa, kullum tana jiran ranar dawowar Araab, dan tasan ba makawa tunda Aunty tace zata yi kokarin ganin ta auri Araab, dan tunda take duk abinda tace tanaso sai Auntynta ta ga ta sameshi.
**********************
Meenal yau rai jagule ta tashi, tunda ta leka whatsapp taga status ɗin Farouq akan 'Bros take me with you.' Ta gane Araab komawa zaiyi, tabbas shirun nan ba inda zai ta, miƙewa tai tsaye ta fara yawo a cikin ɗakin ta, tana tunanin hanyar da zata bi ta fara lalata auren Araab da Munɗo dan bazai yiyu ace tana nan bata san meke faruwa can ba, Bilal ya faɗo mata a rai, hannu tasa ta jawo wayarta ta laluba number sa ta kira, Bilal yana ganin number daga kasar waje yace “Ko ɗan iskan yaron can ne da ya kwace mun mata, to kiran uwar me ma yake mun?"
Yaja tsaki sai kuma yace"Ko dai cewa zai naje na ɗaukota?"
Da sauri ya ɗauka, ji yai ance "Hello!" Meenal ta faɗa, cike da mamaki yace "Wace?"
Tace "Ba Bilal BG bane?"
Shafar bayan kansa yai yace"Yaro ɗan shila kenan, amma wace?"
Murmushi tai tace"Baka gane wace ta amshi numberka ba?" A take ya ɗago muryarta, “Hajiya nayi ta jiran kiranki shiru."
"Bana kasar ne." Ta faɗa a dakile, “Ok shiyasa." A gaggauce tace “Ba wannan ba, aiki nakeso in saka."
"Ah mu inda masu kaurin ai ko menene muna yi."
"Ina so kaje gidan su Araab yau da daddare a cewar wurin Munɗo kazo itace ta kira tace kazo wurinta kuma kowa zai tambayeka ka tsaya akan haka."
Dariya yayi yace “An gama ranki ya daɗe amma kinsan harkace ta kudi, sainaji nawa ne."
"Sai ka kammala ayyukan da zan saka ka, zan maka biya mai kauri, wanda bazaka iya magana ba."
Toh ki turo mun ko na kati ne." 
"Na faɗa maka bana kasar bazan iya yin transfer ba."
“Zanci bashi kafin ki dawo to dan ina cikin talauci."
"Ka dai kawai tabbatar da kayi abunda nace maka."
Yace “Baki da matsalar hakan." Ta kashe wayar tana dan’ jin relief atleast ta soma shiryawa Munɗo wani tuggu.
*********************
Ruwan saman da aka kwana yi har wayewar washegari zuwa goma na safe ya hana Munɗo dasu Ikram zuwa makaranta, garin yayi dadi ni’ima ta sauka, yalwataccen iska ya game gari, Munɗo da kyar ta tashi daga kan gado jin knocking na kofar ɗakinta. Gashinta da yake a tsefe ta mayar baya jelar ta sauka kan gadon bayan ta, ta taso ta buɗe kofa, “Bacci yau yayi dadi ko?" Ummy ta fada tana kallon Munɗo da murmushi, itama murmushi ta mayarwa Ummy tace “Ina kwana?”Ta faɗa tana risinawa.
“Lafiya lau, nasan Araab ya sanar dake yau zai dawo ko?" Tsintar kanta tayi da mugun faduwar gaba ta dan dake tace “Eh." Ummy tace “Yawwa, to kuje ke dasu Ilham ku gyara bangaren naku, sai kuma ki masa girki yau yaci girkin matar sa shima." Munɗo tace “Toh." Jiki a sanyaye, Ummy ta juya ta koma ɗakinta, Munɗo ta rasa farin ciki zatayi ko me, kawai ta rasa wane mood ma take ciki. Ajiyar zuciya ta sauke ta shiga bandaki, brush tayi da toothpaste mai cloves(kanumfari) kana tayi wanka, ta fito ta shirya sama-sama saboda aikin da zasu yi, simple doguwar riga mara ado ta saka, ta fito zuwa dakinsu Ikram.
Sun tashi bacci suma har sunyi wanka, suna shirin fitowa breakfast, Ikram ta dubeta tace “Sai fresh da kyau kike karawa wallahi." Ilham tace “Wallahi kai kace ba Munɗon mu ta ruga bace." Ta karasa cikin zolaya, Munɗo dan’ hararrata tayi tace “Ummy tace muje mu gyara bangaren Yaya Araab yau zai daw."
“Kai kai kice yau amarya ce ke, inyee shagali." Ikram ta faɗa cikin murnar jin Yayan nasu zai dawo, Ilham tace “Yau gaskiya dole na kira mai kunshi ta tsara miki jan lallen." Ikram tace “Gaskiya dan sabuwar amarya ce, muyi sauri muje mu gama aikin da wuri." Munɗo dai bata tanka su ba a ranta tace “Da kunsan yadda baya son auren nan da kun daina bata bakin ku ba." Breakfast kaɗai sukayi suka je bangaren gyara, Munɗo da kanta ta shiga ɗakin Araab, ta fara gyarawa tana yi tana tuna rayuwar da sukayi kafin ya tafi, wani abu ya bata dariya wani kuma takaicin kanta na irin sakarcin da ta rika yi lokacin, har ta kammala ta wanke bandaki tas, ta dawo ta kama ma su Ilham suka gyara bangaren tass har kitchen, suka saka turaren wuta, ko’ina ya ɗau ki kamshi suka rufe suka koma gefen Ummy.
***********************
Araab ya haɗa dukkan kayan sa na komawa kasar sa ta gado kuma tushen sa wato Nigeria, Khamis ya kaisa airport, gaf da zasu fara boarding kiran Farouq ya shigo wayar sa. Ya ɗauka suka gaisa, Araab yace “Ka soma zama kodan boko gashi har zan koma 9ja kai kana boko." Farouq yayi dariya yace “Ai gani nayi gwara kawai na tsaya na karasa masters dina sai na dawo gaba daya." 
"Hakan ma is good kayi tunani mai kyau, Allah ya taimaka." Farouq yace “Amin." "Zamu fara boarding”. “Okay safe flight." Suka kashe wayar a tare, dukansu da murmushi a fuskarsu.
Araab a cikin jirgin gaba ɗaya tunanin sa yadda zai fara cin karo da Munɗo yake idan ba’a raba auren su ba, baya jin wanann karon zai iya yarda ya kwana daki ɗaya da ita, ba zata cigaba da saka masa ciwon kai ba, gashi ta fara raina sa, dole ma su rabu cikin satin farko na komawar sa, baya fatan yayo sati biyu tana matsayin matar sa, da tunanin haka suke ta keta hazo suna lulawa sararin samaniya.
*******************
Munɗo tare dasu Ilham suka shiga kicin, suna taya ta aiki tana girki, Chinese rice da vegetable soup tayi mai koda, sai pepper chicken da macaroni salad, ta masa coconut drink. Su Ikram sun faɗa mata ba mai son cima da yawa bane shi, yasa batayi kalolin girki ba, sai samosa da shima ba da yawa tai ba, Ummy ce ta leko kicin din tace “Munɗo, kankana madarar ruwa, kanumfari citta danya da zuma zaki hada ki markada ki kawo mun." Tace “Toh Ummy."
Cikin mintuna kalilan tayi cup daya ta kaiwa Ummy falo, wace ta karɓa tace mata “Sannu." Sip ɗaya tayi tace “Cikina naji yana dan ciwo bazan iya sha ba."
Mundow cikin kulawa tace “Sannu Ummy Allah ya sawwake."
Tace “Amin, karɓa ki shanye." Munɗo ta amsa tana yin sip daya taji dadi sosai tuni ta kafa baki ta shanye tas, ta tashi ta kai cup ɗin kitchen, Ummy tayi murmushi bata son ba Munɗo kayan mata yanzu ta fuskanci wani abu shiyasa ta mata dabara ta hanyar shan natural abu, Tana dawo kai cup din mai lallen dasu Ikram suka kira tazo, suka ce mata Lallen amare za’a mata, Munɗo ganin Ummy a wurin yasa bata ce komai ba, ta zauna mai lalle ta soma jera mata salatif cikin gwanancewa.
**********************
Bilal wanka ya ɗau ka yau sosai, ya saka wani crazy trouser da shirt ya balle buttons ɗinta kana ganin farar singlet din sa, ya saka wasu rufaffun takalmi ya fito daga dakin sa, Salame dake kishingide kan kujerar falo bacci ya soma fisgar ta, jin motsi yasa ta buɗe ido ta dube sa tace “Ji wani shiga Dan Allah, sak na matsiyata." Kallon kansa yayi yace “Haba Umma ya kike son bayar dani ne, ki duba shigar big guys." Tsaki taja tace “Big guys ba ko sisi babu?"
"Hooo woo Umma ba da jimawa ba zan shigo miki da dubu dubu gidan nan, in miki liƙi."
Wani tsakin tayi tana daukar maganar sa shirme, Bilal ya fito yana wata tafiya ta niggas.
***********************
Araab tun kafin jirginsu yayi landing, Direba na airport na jiran sa, 9:00 na dare jirginsu ya sauka, yana fitowa wurin arrival direban ya hango sa ya taho ya karbi kayansa ya saka mota, Araab ya shiga yaja motar suka bar airport, Bilal na tsaye bakin gate ya harɗe hannayensa alamar yana jiran wani, Araab daga cikin mota yake hango sa a ransa yace “Me wanann mahaukacin yake yi anan, kar dai har yanzu yana bibiyar yarinyar nan?"
Glass ya sauke yana duban Bilal wanda yana ganin sa yaji wani bakin ciki ya mamayesa har ya dawo bai samu Munɗo ta bar gidan ba, Amma ya maze yace “Ya dai kake kallona, ka dai yi asara dan Munɗo ta dawo tawa tun tafiyarka muke shan soyayyar mu yanzu ma ita ta kirani kan cewar nazo, ina jira ta fito ne." Araab wani mugun kallo ya masa kana ya juyar da kansa yana dage glass na motar, kawai yaji ransa na baci, da auren nasa a kanta take kula wani? Har ya shiga cikin gida fuskar sa ba annuri.
**************
Munɗo taci adon ta cikin lace mai masifar kyau da tsada, Ummy ta tilasta mata yin gayun a daren, ita dai tasan ko tayi na banza dan Araab kallo bata ishe sa ba, gashinta ma ta gyara shi da mayuka masu kyau da kamshi tayi packing ɗinsa, tayi dauri mai kyau, jikinta na fitar da kamshi masu dadi, Ummy tasa su Ikram
Suka kama mata ta kwashi girkin da tayi ta kai bangaren su, Tace ta zauna acan ta tarbe sa. Hakanan taje falon ta zauna gaban ta na ta faɗuwa, cike da zullumin ya haduwar tasu zata kasance……..
Ku biyo alkalamin mu na gobe🧚🏻‍♂️🧚🏻‍♂️🧚🏻‍♂️

Fuskokin su kaɗai ya isa shaida maka suna cike da farin cikin ganin sa, duk da shakkar sa da su Ikram ke yi yau sai da sukaje da gudu suka rungume sa. Bayansu ya shafa yace "Ƴan biyun Ummy."
"Yaya Araab welcome back home." Suka faɗa a tare suna sakin sa, Ummy fuska washe take duban sa dan ya kara fresh saboda chanjin yanayi, kusa da ita ya gurfana yace "Ummy barka da dare, ina wuni?"
"Yawwa Araab sannu da hanya." 
"Yawwa Ummy, ya zauna kan kujera ya ɗan mike kafafun sa alamar gajiyar zaman cikin jirgi, "Ai kaje bangaren ka kawai ka huta gaba ɗaya, da safe ma yi hirar." 
"An gyara ne?" Ya faɗa yana duban Ummy, Murmushi tayi tace "kaje dai ka gani."
Shima murmushin yayi ya tashi dan yana bukatar wanka da hutun, ga yunwa yana ji amma wankan shine first, Trolley sa yaja da hand luggage, Ya fito zuwa bangaren nasa. Hankalinshi kwance, da alama yarinyar nan ta koma gida shiyasa yanzu ma bai ganta ba.
Kai tsaye handle na kofar ya murɗa dan yana kyautata zaton a buɗe take tunda Ummy tace yazo, ƙamshi mai dadi na turaren wuta ne ya ziyarci kofofin hancin sa, "Uhmm nice smell." Ya faɗa yana saka kai cikin falon, Munɗo na zaune a falo, tana kallon wa'azi a sunna TV,   miƙe wa tai ta shiga ɗaki, bata dade ba ta fito, Araab idon sa ne ya kai kanta, "Wacece?" Ya tambayi kansa yana karasawa cikin falon ko da wasa bai ɗauka Munɗo bace, ganin hadaddiyar budurwa tasha gayu tana ƙoƙarin zama, "Ko dai idonsa ke masa gizo?"
Ya ayyana a ransa, tare da rufe su ya sake budewa, daidai nan Munɗo ta juyo idon sa ne ya sauka a cikin kwayar idanta, ita kanta kallanshi take tana jin zuciyarta na bugawa da sauri da sauri.
Cike da mamaki yake sake kallon ta, da kyar ya zare idanunsa cikin nata, wanda itama ta maida kanta kasa tare da wasa da yatsun hanayenta wanda suka sha kunshi.
Cikin ransa ya furta "Munɗo?" da zallar mamaki, Sam baisan a fili yai maganar ba sai jiyai tace "Na'am, sannu da zuwa."
Ta amsa a sanyaye tana kara sunkuyar da kai kasa tasan wannan mamakin yayishi ne akan ya dawo ya tarar da ita ne bata tafi ba kamar yanda ya umarceta. Yatsun hannayenta ta cigaba da wasa dasu, a hankali ya dubeta, yana neman kauda kai saboda jin haushin kiran sunanta dayai idonsa suka sauka kan hannayenta da suka sha jan lallen mai masifar kyau ya fito tar kan farar fatar ta.
Araab mamakin canzawarta cikin kankanin lokaci yake, sai dai yasan tabbas Ummy ce tasa aka mata wannan gyaran dan bata kai har ta canza haka ba, ga kamaninta ma sai yaga kamar sun canza.
Dakewa yayi baya son bada kanshi, yana tuno Bilal da kuma kalamansa, ya sake ɗaure fuska, tabbas yasan ba shi tayi ma wannan kwalliyar ba Bilal tayiwa kenan, 
Jakarsa ya fara neman ja, da sauri ta miƙe tazo kusa dashi ta sa hannu zata karɓi ɗaya ta tayashi, kamshin turarukan jikinta masu sanyaya zuciya ne suka dakeshi, wani takaici ya sake kamashi.
Hannu ta sake kaiwa wanda garin zare hanunsa nashi hannun ya taɓa nata, wani yanayi yaɗan shiga na laushin hannun ta,
Yawun bakinsa ya haɗiya ya zare hannunsa yace "No need ok, kije kiji da wanda kike jira." Ya furta ya juya cike da ɓacin rai.
Ya shige ɗakin yana jan akwatin sa, Munɗo tace "Ohh daga dawowarsa ya farawa mutane da masifa, ni na ɗauka ma cewa zakayi na tafi ka sakeni, Umm."
Ta tuno a lecture da Najah ta sanar dasu idan miji ya fita ya dawo ko yayi tafiya, yana da kyau ki hada masa ruwan wanka da kanki, duk da kasan ranta tana jin tsoron ya disgata amma haka ta dake, ta tashi zuwa dakin sa.
Araab yana shiga ciki ya zauna a bakin gado, kwalliyarta ke masa yawo a kai, wato dai da gaske wancan shashashan dan' kwaya take so, to in tasan haka ne me take musu a gida? Ta koma can susha kaunarsu, ji yayi ranshi na wani irin ɓaci haushi na cika sa.
Munɗo a hankali ta turo kofar ɗakin ta shigo, Araab jin karar buɗe kofa ya dago ido yana kallon ta, wani mugun kyau yaga ta kara sai kuma ya kawar da kansa, ta shigo ta wuce banɗaki, ruwa ta tara masa a bucket na zafi ta surka da na sanyi, sukayi daidai warm na wanka. Ta fito kanta sunkuye kasa tace "Ga ruwan wanka na hada maka." Bai san sanda ya kalleta ba dan mamaki yaushe tayi hankalin sanin haka?
Bai tanka mata ba, ya miƙe ya nufi toilet, ita kuma ta fito tana ɗan dafa kirji, wannan kalan dayake min sai ma na rasa na menene.
Falo ta koma ta jera abinci a dining sannan ta zauna a falo tana jiran fitowarsa.
Araab ruwa ya shiga zubawa kansa sosai dan da alama sha'awa ce ta motsa mai yau ɗin nan, da kyar ya samu ya nutsu dan har karamin exercise yai a toilet haushin kanshi ya isheshi, garinya ya bari har hakan ya fara faruwa daga dawowa?
Ya dade kafin ya fito, sallah yai sannan ya fito falo sanye da doguwar riga, kallanta yai da sauri ya kauda kai ya haɗe rai sosai, da alama ta kasa fita ne saboda shi, to amma yaushe ta dawo ɓangaren?
Ganin yana neman yin tunanin abinda bai dameshi ba yasa ya wuce dining, miƙewa tai dan Najah ta sanar da ita amfanin zubawa miji abinci, tace aci tare amma itakam bazata soma ba balle ma Araab ya hukuntata.
Flask ɗin ta buɗe, jefi-jefi idanunshi na kaiwa kanta sai kokarin kawar da kai da yake ta yi, wayarsa ya ɗauko ya wayance da dane-dane dan shikam bazai iya wannan abin kunyar ba yafi karfin ya kusanci wanmam yarinyar duk kuwa sha'awar da zata taso mai.
Yana kokarin kai hannu ya ɗau spoon bai ɗago ba kawai hanunsa ya riƙo nata, kallanta yai fuska a ɗaure yace "Meye na sa hannunki anan?"
Baki ta  ɗan buɗe tace "Hanuna fa yana nan kai ka kamoni."
Saketa yai tare dayin gyaran murya yace "Dana kamoki ba sai kin janye hanunki ba? Meye na barina na riƙe?"
"To zan janye in ka sake." Tai maganar tana miƙamai spoon, kalamanta yaji sun bashi haushi a ɗan zafi ya amshi spoon, ta matsa a ranta tana mamakin wannan masifar tashi ita sai take ganin ko Laddo bai kaishi masifa ba. Ta koma falo ta zauna ta kula in ta cigaba da zama ranta ne zai cigaba da ɓaci daga dawowarshi.
Sosai abincin ya masa dadi yaci da yawa, coconut drink ma sai da yasha kusan rabin jug, ya tashi ya tafi wurin Ummy, tana ganinshi sanda ya fita tai ajiyar zuciya tace "Wai dawowar awanni ce nake jinta kamar watanni?"
A ɓangaren Ummy kuwa, ita kaɗai ce a falo tana kallo, Yan' biyu sun hau sama sun kwanta, "Na ɗauka ma ai ka kwanta dan nasan kankwaso gajiya."
Ummy ta faɗa tana duban sa, Kai ya girgiza yace "Nazo ne na miki sai da safe ne."
Murmushi tayi tace "Nima kallon nan ya tsayar dani amma yanzu zan tashi." Ya numfasa yace "Ummy wani sabon cook kuka samu da ya iya girki sosai haka?"
Ummy dariya ta tuntsire dashi tace "Ko sabuwar cook ba?"
"Gaskiya ta iya girki sosai dole na kara mata albashi."
Ummy dariya ta sake yi tace "Sai kuma ba biyan ta ake ba, dan ba wata cook bace sai Munɗonka." 
Da mamaki ya kalli Ummy yace "Munɗo dai?"
"Kwarai kuwa, to akwai wata Munɗo a gidan nan bayan ita ne? Ko kana mamaki ne?"
Kasa cewa komai yayi wai duk yaushe ta canza haka? tafiyar sa wata shida shine duk ta canza, ta iya girki sosai haka? Shifa gaskiya akwai wani abu dan wannan canjin yayi yawa.
Fitowa yai sam ya manta da Bilal, lime ɗinsa ya ƙare dan wanda yasha ɗazu ma a airpot ya siya, gashi yau tabbas yana bukatar sha kafin ya kwanta.
Yana fita gate ya sake cin karo da Bilal ashe mahaukacin nan yana nan? Abinda yazo mai kenan, kallan mai gadi yai yace "Wancan shashashan bai tafi ba?"
Kai ya girgiza yace "Ai Yallaɓai ya saba haka in yazo sai yafi awa uku a waje akwai sanda ma ya dage sai ya shigo sai fitar dashi mukai." Nan danan wani ɓacin rai ya zo mai, komawa yai da motarsa ciki ransa na wani irin ɓaci, bazai yadda da wannan haukan ba in tasan shi takeso gara su rabu taje can su karata, canzawar ma da tayi har da saboda ɗan iskancan, dan ba namijin da zai dinga bibiyar matar aure inhar ba fuska ya samu ba.
Munɗo tana tattara kwanukan dayaci abinci ya shigo, cikin zafin nama ya nufi inda take, daf da ita ya ƙarasa, hannunta ɗauke da flask ta ganshi a bayanta daf.
Jin sa kusa da ita haka yasa gabanta faduwa tana jiran hukuncin da zai dauka kanta dama tasan ba zai taba yabawa ba, amma ai ya cinye abincin in baiyi dadi ba sai ya barshi, tasan sai ya mata masifa idan ma bai hada da rankwashi ba.
K'amshin turare da humra mai dadi dake fitowa daga jikinta wanda hakan yasa Araab dan lumshe ido kaɗan, dan ba karamin ratsa shi turaren yake ba, sha'awa na sake tasomai, amma ya dake cikin masifa yace "Kinsan kina da wanda kike so meyasa kika yarda aka aura miki ni, kuma kinsan ba zaki iya kiyaye igiyar aure ba sai kin kula shi meyasa baki sa Ummy ta raba auren mu ba kafin na dawo?"
Munɗo dago kai tayi tana dubansa da mamaki, dan sam bata gane ma me yake nufi ba, kallon da take masa ne ya sake kular dashi.
Hannu biyu yasa akan kafaɗarta ya jawota kusa dashi, kirjinta ne ya daki nasa, nan danan wani abu ya ɗan fara shigarshi, zai yi masifa kawai yaji ya kasa, ba karamin tasiri dukiyar fulaninta sukayi kan kirjin sa, ga kamshin turarenta dake sake dagula masa lissafi, duk yanda yaso ya kori zuciyarsa daga abinda take ayyanamai ya kasa, ya dade yana maida sha'awa wanda gashi yau daga jin kirjin Munɗo da kamshin turarenta yana neman yin tasiri akanshi.
Yawun baƙinsa ya haɗiya a hankali yakai idanunsa kanta, tayi tsumu dan ko kwakwaran motsi ta kasa, gabanta kawai ke faɗuwa, hannayensa kawai yasa a kan kugunta a hankali ya jawota ƙirjinsa sosai ya mata kyakkyawar runguma yana sake manneta da kirjin sa, wani yanayi yake ji wanda yakeji ba zai iya controlling kansa ba.
Munɗo kam tsintar kanta tayi da yin luf a jikinsa dan ta kasa tureshi ita kanta batasan me takeji ba.
A hankali yaja wani irin numfashi wanda ya dawo da ita daga tunanin abinda ke faruwa datai.
Gaba ɗaya ya canza ya fara shafar bayanta zuwa mazaunanta a hankali, bakinsa taji kan wuyanta yana kai mata sumba, Munɗo a razane tayi baya tana janye jikin ta, Araab ya kalleta da idanunsa da suka soma canza launi, sai a lokacin ma yasan me yake aikatawa.
Munɗo tayi saurin juya masa baya dan ita mamaki da tsoro ma ya bata, meye yakeyi haka?
Araab ganin haka yasa ya tattaro dauriyarsa yanaji wani abu na sake shiga jikjnsa, sai dai bazai bari raini ya shiga tsakaninsu ba yi wani guntun tsaki yace "Me kike anan?"
Munɗo tuni ta fice daga falan zuwa ɗaya ɗakin, tana  zama bakin gado wata kunya ta lullube ta tun meya faru tsakaninta da Araab, Ta damtse ido tamkar tana gaban sa, tana ji wani irin kunya, me Ya Arab yakeyi hakan?
 Araab ido ya runtse "Are you okay?" Ya tambayi kansa da kansa.
Ɗakinsa ya shiga ya hau yin exercise yanajin kamar ba shi ba, ga takaicin bada kanshi dayai, daga dawowa? Yaushe ka zama haka Araab? Tambayar data dinga mai yawo akansa kenan.
Key yasa a ɗakin dan tabbas intace zatazo kwana ɗakin to fa bayaji zai iya controlling ɗin kanshi.
Itama a ɓangarenta kunyarsa ma bazata barta ta koma ba, nan ta watsa ruwa ta kwanta.
Kasa bacci tai sai juyi kawai datake akan gado, anya Araab ne ɗazu? Tambayar da take wa kanta kenan.
Arab sakon daya shigo wayarsa ne ya sashi dubawa "Hmmm ka dawo ta gama gantalinta, to it menene ma bazata iya ba? Bayan maza idan ta kama su basa iya barinta?"
Idanu ya runtse wani takaici na sake kamashi, wayar ya kifa yana maida numfashi mai zafi na ɓacin rai.
****
 Bilal  ya gaji a waje ga sauro sun fara cizonshi yasa yama  Meenal flashing, ba'a dade ba ta kira, ya ɗauka yana susa wuyansa yace "Hajjaju nafa gaji da tsayuwa dan har kudin maganin maleria sai kin kawo haka kawai ina waje sai sauro ke cizona banga Munɗo ba?"
Tsaki taja tace "Dama ganinta zakai da gaske? Ai kawai dai Araab yaganka kaje nemanta ne bawai wani abin ba."
"Ya gani? Kina nufin duk awannin nan danai a waje a banza nayisu? To Allah kuɗinki sun karu."
Tace "Ka koma gida sai ka sake ji daga gareni."
"Nifa kuɗi nace ki turo...." Jiyai an kashe wayar ya saki wani karamin ihu yace "Matarnan fa neman rainamin hankali take."
Gida ya kona yana masifa, Jauro ya gani a ƙofar gida nan danan ya fara neman kaucewa gidan, "Wuce ciki."
Kallansa yai ya wuce yana tafiyar nigas, binshi yai yana shiga yace "Kai na gani ka taho daga kofar gidan su Munɗo?"
Salame tana juyo haka ta fito, Bilal yace "Wucewa kawai nazo yi, me zanyi a gidan bayan mijinta ya dawo yau?"
Ai caraf ta cafe tace "Ya dawo? Kai Alhamdulila wannan abu yamin dadi."
Jauro yace "Dadin me?"
Ciki ta koma tana cewa "Kaidai badakai nake ba ehe."
Jauro ya sake kallan Bilal ya nunashi da yatsa yace "Wallahi ka fita idona ka fita harkar yarinyar nan."
"Yo ni me nayi? An dakeni an kuma hanani kuka, sannan yanzu anzo ana sake kwaramin ruwa sanyi."
"Na zafi za'a kwarama ba na sanyi ba, wallahi kadaiji na faɗama." Jauro ya faɗa yana yin ciki.
****
Meenal  ta kasa bacci sai faman bulayi take kan gado ɗdaga ta rufe ido sai ta hango Araab da Munɗo a rungume suna love.
Bargonta ta cilo daga kan gado tace "Wallahi bazai yiwu ba, enough is enough nayi hakurin ya isa haka nan."
Kasan leɓenta ta ciza, a hankali wani banzan murmushi yazo mata kan fuskarta....

“Da sannu sai na raba ku, Munɗo sai na tabbatar kinyi dana sani sosai a rayuwarki na aurar mun masoyi na." Ta sake yin wani shu’umin murmushi tana gyara kwanciyarta a kan gado, ta kwanta ba tare da ta damu ta dauki bargon da ta wullar kasa ba.
************
Araab duk da gajiyar dake tare dashi, ya kasa bacci sai faman juyi yake kan gado, jira yake yaji Munɗo ta murda handle na ɗakin ya mata warning ta yadda zata cire tunanin komai ko taji ta so important na abunda ya faru tsakanin su yau, dan ba abinda ya tsana irin raini, sai dai ko alamunta bai ji ba, “Wato yarinyar nan yanzu jin kanta take ko?" Yayi kwafa tare da cewa “I will make sure na nuna mata ni ba sa'anta bane sannan bata isa ba balle." Ya sake juyawa yana karanta addu’ar kwanciya bacci, bai jima sosai ba bacci ya fisge sa bai ankara ba.
Ta bangaren Munɗo kuwa tuni bacci ya ɗau keta dan akwai gajiya tare da ita na aikin da suka yi yau, kuma gobe akwai school. Bacci take a natse wanda bata farka ba sai asuba shima kiran sallah ya tashe ta, ta karanta adduar tashi bacci tana mitsittsika ido, ta zura kafafunta kasan gadon ta shiga bandaki tayo alwala, ta fito ta shimfiɗa darduma ta gabatar da raka’atanil fajr (falalarta tafi duniya da abunda ke cikinta) ta zauna tana lazimi kafin kabbarar sallah.
Araab shima ya tashi ya fita masallacin kan layin na bayan jikin gidanshi, wanda sai da gari ya soma wayewa ya dawo gida, lokacin Munɗo har ta kammala breakfast ta daura kan dining table, tayi wanka ta saka uniform, ta fito neat da ita, Araab yana dawowa masallaci dining kawai ya nufa dan yunwa yake ji, gashi kuma yau zai koma aiki.
Ya zauna ya fara serving kansa chips da egg sauce Munɗo ta fito falon, kanta sunkuye kasa tace “Ina kwana?”
Kamar ba zai kalleta ba sai kuma ya juyo yana sauke idonsa a kanta yace “Lafiya lau." Hijabin da ta saka ya lafe jikinta yana sake fiddo shape na dukiyar fulanin ta, Araab idonsa kar a kai, yana ji wani yanayi, kafin ya ɗan damtse idonsa ya buɗe, haushin kanshi na sake kamashi, kai ya kauda yace “Kije ki canza hijab." Mamaki ne ya kamata mai hijabin nata yayi da zai ce ta canza tsabar kawai neman magana ne, bayan ba wanda ya kaita sa babban hijab a school ɗin. Bata ce komai ba gudun tayi laifi, ta juya ta koma daki ta cire hijabin ta saka wani, shima dai irin wancan ne girmansu daya.
Tana fitowa akan idon Araab ya sake ganin yadda ya kwanta mata kan dukiyar fulani.
Cikin faɗa yace “Wai meyasa bakya jin magana, wato ba zaki canza hijabin ba, wa kike so ki burge a wajen ko ɗam kwayan can kuka tsara zaku hadu?" Bata san sanda ta dago manyan idanunta ta zuba kansa ba “Anya kuwa bashi da aljanun faɗa, ita ta rasa ma ina ya dosa da zantukan sa, “Ba zaki wuce ki canza ba sai ranki ya ɓaci?” Kalamansa suka katse mata tunaninta.
Cikin sanyin murya tace “Na fah canza, sannan wannan fa shi nake sawa tun can."
Harara ya watsa mata wanda yasa ta maida kanta ƙasa, yace “Wuce muje ɗakin?" Ya taso daga dining table ɗin ya tasa ta gaba zuwa dakin ta, a ransa yana cewa bawai dan wani abin nake haka ba, mutuncin Ummy nake karewa bansan a dinga mana wani kallo tunda a gidan take, da haka suka isa ɗakin.
"Wacce drawer kike ajiye uniform?” Ya tambayeta, da hannu ta nuna masa tace “Wannan." Mamakin masifar nan duk ta isheta.
Ya buɗe ya soma zaro hijaban ciki, wani da ya gani kamar babba sosai, ya dubeta yace “Cire kisa wannan." Ya miƙa mata, ta karɓa, ta zare na jikin ta wanda hakan ya sake ba Araab ganin damar kayan dake jikinta suma sun kamata sosai har da kibar da ta ɗan yi yasa haka, “Gud wato har rigar ma a matse take." Ya mata wani mugun kallo, Munɗo mamakinsa ke sake cikata, ita masifar sa ta soma isar ta, “Itama rigar cireta ki saka wata."
Juyawa tayi zata shiga banɗaki, hannu yasa ya jawota yace “Ina zaki?" 
Kallansa tai dan batasan me zatace ba, zuciyarshi ta raya mai yanzu ne ya kamata ka nuna mata kaifa ba sha'awar ta ce ko matsayinta bane ya canza ba daren jiya, gyaran murya yai yace "Tsaya anan ki cire."
Idanunta zubamai, sai dai yanda taga ya kauda kai ya haɗe tai yasa ta kasa magana.
Munɗo juya masa baya tayi tana saka hijabi ta kare jikinta ta zare rigar, Araab wata riga ya ɗau ko yace ta saka, bai san ta mata kadan ba ma sosai, Munɗo gudun tayi laifi yasa bata ce masa tayi kaɗan ba, ta karɓa tana kokarin sawa, rigar ta tsaya iya wuya taki sauƙa, Araab wani kallo ya mata yace “Saboda ki na san saka wancan matsattsar shiyasa kikayi kamar wanann ta miki kadan kenan?" Ya karaso kusa da ita yana kama rigar zai ja ta shigeta, hijabin da tayi kariya dashi ya sabule kasa, Araab idanunsa ya kai kan dukiyar fulaninta da suka taso tamkar balloon🫢🙈, wani abu yaji ya tsigar masa, jikinsa na amsawa, duk iya kokarin hana kansa abun ya faskara sai da ya kai hannun sa saman su, wanda taushin sa yasa baisan sanda ya zura hannun sa ciki yana kai kan nipple ɗinta ba, Munɗo a matukar tsorace ta kalle sa, tana kokarin zame jikin ta.
Hannu ɗaya yasa ya janye rigar gaba ɗaya ya kwanto da kansa yai yana kai harshensa kan wuyanta, wani irin yanayi ta tsinci kanta a ciki wanda bata taɓa tunani ba, a hankali yakai hannu bayanta taji ya balle mata bra, Munɗo kafafunta ke rawa wani mugun tsoro na shigarta ta rufe idanunta gam tana jin jikinta na wani irin rawa, kwakwalwarta ta soma girmuwa abunda Araab ke mata, sauko da bakinsa yai yana neman kai harshensa saman dukiyar fulanin ta, baya ta sake yi, wanda hakan yasa ta karasawa jikin bango.
Sam idanunsa ya rufe, komai nashi ya canza kamar ba Araab ba, kan gadan suka faɗa ya rikota sosai jikinsa, hankalinta bai sake tashi ba sai da taji saukar bakinsa kan saman cikinta, jikinta ke wani irin karkarwa.
Hawaye ne suka soma zirya kan kumatun ta, ta kasa magana, sai kafafunta dake rawa kiris ya rage ta kai kasa.
 A hankali ya ke wasa da harshensa cikin cibiyarta, tahowa yai saitin dukiyar fulaninta ya kai bakinsa.
Tsoro da firgicin abinda yakeyi ne yasa tasa hannu ta tureshi iya ƙarfinta, dan ta tsorata matuka da abinda Araab ke mata.
 Nan danan hankalinshi ya dawo jikinshi, gaba ɗaya ya manta da wa yake dan ya gama fita hayyacinsa, fuska ya ɗaure sosai, ya mike yana neman daidaito da tunaninsa, sai dai gaba ɗaya ya kasa, kallanta yai yaja baya da sauri yana shafar sumar kansa, yaga yanda taja ta dukunkune, ya kalli bra ɗin dake kasa, da rigar, Ya Allah! Me na aikata? Wannan zubar da kima har ina?
Cike da dakewa ya daure yace “In nace kisa kaya a gabana ke yarinyace da bazaki ce a’a ba? Kike wani jan jiki, dama so kike kija hankalina ga surar jikin ki to kin samu yadda kike so”. Ya tafa hannayensa yana yi ne dan duk ya nade kunyar sa,
bargo taja ta rufe jikinta tana sake maida numfashi ta kasa kallon sa, hawaye ne ke zubo mata, wani irin wulakanci ne? Ya mata haka sannan ya ce wai ita ke so bayan komai shi ke yi ba wani alama da ta nuna masa jin dadin hakan?
Araab yana cikin jerin maza masu karfin sha’awa wanda sha’awarsa take kusa, abu kaɗan ke tado masa ita wanda yake haddasa masa ciwon mara, gudun faɗa wa halaka da ragewa kansa desire yasa baya rabuwa da lime, tana taimaka masa sosai.
Da sauri ya fito ya nufi ɗakinsa yana maida numfashi akai-akai, me ya sameni? Sam sha’awar neman sake tasomai takeyi.
Kwalar rigarsa ya gyara dole yaje ya mata warning dan gaskiya bazai bari ta rainashi ba saboda haka.
Ɗakin ya shiga tana kokarin sa hijab ya buɗe kofa, fuskar nan ba fara’a ko kaɗan, ita kam damtse idonta tayi gam dan ba zata taɓa iya haɗa ido dashi ba akan abinda ya faru, ashe Arab ɗan iska ne? Abinda takeji ana faɗa na iskanci shima yi yake?
Gaba ɗaya batasan me takeji game dashi ba kunyar ce? Tsana ce ko mamaki? Ya fahimci haka, ya sake murtuke fuska yace “Ki koma ki zauna bazaki makaranta ba yau zan sanar dasu Ikram.”
Da sauri ta ɗago, yanda ya watsa mata wani kallo yasa ta koma ta kwanta, itadai gaskiya batasan rainin wayan nan, taya zai hanata zuwa makaranta?”
Abinda yace kenan ya juya ya fita. Da kallo ta bishi tace “Ko kunya ma bayaji? Ikon Allah, da na dauka Biliya ne ɗan iska ashe -ashe shima.
A falo yaji knocking na kofar, ya karasa kusa yana tambayar waye?
Ikram tace “Yaya Araab ina kwana?”
"Lafiya lau, ya akai?" Dama Munɗo ce zata zo muje makaranta."
Gyaran murya yai yace "Ku wuce kawai yau ba zataje ba bata jin daɗi ne."
"Subhanallah Yaya sosai ne?"
"Ku wuce kawai taje gobe."
Jin haka yasa tace "Allah ya bata lafiya." Ikram ta faɗa tana juyawa, Ilham tace “Allah sarki Munɗo, Allah ya bata lafiya."
Ikram tace “Amin." Sai da suka koma wurin Ummy suka sanar da ita bata da lafiya kana suka wuce mota, Ummy murmushi tayi tana fatan hasashenta ne ya zama gaskiya, tunda ta tambayesu sun ganta sukace Araab bai buɗe kofar bama, tana fatan yau Araab ace ya angonce.
****
Araab yana shiga ɗakin sa wanka ya fara yi, cike da tunanin abunda ya faru tsakanin sa da Munɗo, garin yaya ya kasa controlling kanshi?
Sumar kansa ya shafa yana sake zubawa kansa ruwa sai dai har yanzu kwanciyar hankalin daya samu na sake sashi cikin nutsuwa, ya zaiyi ya maida wannan sha’awar? Ruwa ya dinga zubawa kanshi, ido ya runtse yana hangoshi yana kai baki jikin Munɗo , cike da takaici ya ɗan kaiwa bangon toilet ɗin naushi “Araab you are not serious, you just disgrace yourself.” 
Ya jima yana wankan kafin ya fito, ya shirya cikin mintuna talatin, yau ya kamata ya fita office yana son meeting da ma’aikatan sa kan cigaban da zasu kawowa company kuma ya biya gidan man sa, yana ɗaura agoggo a hanunsa zuciyarsa na sake tunano mai, tsaki yaja yace “Araab me ya shiga kanka ka kasa controlling kanka ne? Anya kaine Arab Hassan kuwa?" Ya tambayi kansa cikin takaici, “Sha'awa?"
Cewar wani sashe na zuciyar sa, karamin tsaki ya sake ja kafin ya tashi ya fito daga ɗakin, da kallo yabi ɗakinta kawai ya juya ya fita daga gidan, ya nufi ɓangaren Ummy.
A kitchen ya sameta tana sanar da masu aikin girkin da za’ayi yau, dukkansun suka russuna suna gaishe sa ya amsa, “Ummy ina kwana?"
"Lafiya lau, ya kwananku?” Yace “Alhamdulillah."
"Ina Munɗo? Naji su Ikram sunce bata da lafiya."
"Eh ta tashi da ciwon kai ne, nace kawai ta zauna."
"Allah sarki ! Ina fatan dai ka bata magani?” Ummy ta tambaya tana kallansa.
"Eh bacci ma take." Ya faɗa yana son basar da zancen gudun Ummy ta dago me ya faru, Yace “Zan je company ne, sai na dawo."
"Allah ya bada sa’a dawo lafiya." 
"Amin Ummy." Anjima zan shiga na dubata zuwa lokacin ta tashi."
Da sauri yace "Ai Ummy da baki wahalar da kanki ba, ba wani ciwo ba ne, ciwon kai tana tashi nasan zai ware kamar rashin bacci ne."
Hararar sa Ummy tayi tace “Ni da ƴata? Menene naka a ciki?”
Yawun bakinsa ya haɗiya yace "Allah Ummy ba sau kinje ba."
Kallansa tai wanda ya sashi yin shiru ya juya ya fita, baya so ne taje ta fuskanci wani abu, ko ita ta faɗamai, da adduar Allah yasa kar taje sashen nasu ya fita.
***************
Salame ce ta fito tana gyara zaman mayafinta kan kafaɗa dake sabule, tafiya take tana shura kafafu gidan Munɗo zata je jin mijinta ya dawo. Maigadi kai tsaye ya buɗe ta shiga, bata shiga wurin Ummy ba ta nufa bangaren Munɗo. 
Araab sam bai sa key ba, ganin da mutum a ciki, tana murɗa falan taji ya buɗe falan. Kai tsaye tasa kai ciki tana sallama dan sai da ta tambayi mai gadi ko Araab yana nan yace mata ya fita hakan ya bata karfin gwiwar shiga ciki, Munɗo cikin bacci ta soma jiyo sallamar Salame, haka ta tashi ba dan baccin ya isheta ba, fitowa tai tana mitsittsika ido.
Haɓa Salame ta kama tace “Inyee lallai idonki yayi kwari, wato bacci ma kikeyi?”
 Munɗo ta gaisheta tana cewa “Yasu Kawu?”
“Ba’a sani ba, wato ke kin zama matar manya ko? Har mu zaki yada ki daina nema? Yaushe rabon ki da gida? Ke ko kunya ma bakyaji tunda kikai aure ko ‘yar ɗauki ɗaɗaya ki aiko mana baki iya ba?”
Munɗo kasa dago kan tayi, dan batasan me zatacewa Salame ba.
Cike da takaici ganin ba dagowa zatai ba tace “Kindaiji kunya wallahi da alama dai bakin ciki kike mana.”
 Munɗo ta sake yin shiru tsaki tai ta tashi ta matso tace “To ni yanzu nazo miki kan kuɗin da zaki samu na cigiyar Danejo kin dai san har yau ba’a ganta ba ko? Sannan ko labarinta babu dan naga alamar kin samu gidan hutu ma kin fara mantawa da ita, ke dai wallahi baki ji dadin rayuwarki ba.”
Munɗo dai kasa cewa komai tayi dan batasan me zatace mata ba, “Sai ki bada himma ko aljihun wandon sa ki lalube a samo na a cigiyarta, nan da kwana uku zan dawo na amsa." Ta shiga kitchen sai da ta buɗe fridge, cikin takaici tayi tsaki dan duk ba wasu kayayyaki sosai saboda Araab bai dade da dawowa ba, kayan miya da nama ta deba sai kayan tea sannan tafito tana cewa “Yanzu ko ɗan kuɗi baki dashi? Ni wannan asara ta isheni wallahi, haba.”
Ɗaki ta leka ta kalli ciki tana taɓe baki tace “Ki tabbatar kin haɗa kuɗin nan banasan shirme ehe.”
Ta fito ta fita, tana tafe tana gyara mayafi tana masifa “In Raheena ce a gidan nan ai da yanzu na tattaro na dawo dan auran ma bazan cigaba dashi ba amma wannan shashashar da ita da babu duk ɗaya.”
Munɗo jiki a sanyaye ta miƙe ta fara gyaran gida, haka kawai an hanata zuwa makaranta ba kuma dalili, tanayi tana tunanin yanda xata samu kuɗi ta bada a nemo Danejo.
*****************
“Guess what?” Cewar Kanwar Yussy tana kallonta, “Mene? Kinsan fah bana son shirmen ki."
Naga Araab dazu ya wuce da mota zanje school."
"Da gaske kike?" Yussy ta faɗa cike da zakuwa, “Wallahi am serious." Wani tsalle tayi tace “Yanzu burina zai cika." Ta ɗauki wayarta ta fara kiran Auntyn ta.

A hankali ta bude idonta da addu’ar tashi daga bacci a bakin ta, abunda ya faru tsakaninta da Araab ke sake dawo mata, Ta dan runtse ta rasa. me zata saka hakan, maganar wasu a classes da Najah ta musu ne yazo  mata, tanaji sanda suke zance akan auren sha'awa da kuma auren so, a lokacin jinsu kawai take dan ba sanin waɗannan abubuwan tayi ba, haka a wurinta basu da amfani balle ta tsaya mayar da hankali sosai kan hirar tasu, dan ita duk sanda taji ana irin wannan maganar kallon ƴan iska take musu, to ta ina mace zata zauna suna irin wannan da namiji? Ace kuma ba iskanci ba?
Baki ta taɓe a lokacin tace “Shi dai Ya Araab yanada kamala sai kuyi tayi.” Sai gashi ya nuna mata fitsara kiri-kiri.
Kasan leɓenta ta ciza itama ko tantama babu sha'awa ce tasa Araab kusantar ta, dan babu so ko alamar sa idan ma har ta yaudari kanta da cewa Araab sonta yake tama kanta karya, komai ke sake dawo mata tangararan, tun daga farkon faruwar komai, “Wallahi Sha’awa ce ah ni maza sam basa kunyar iskanci? Kato dashi ya dinga abin kunya?” Ta faɗa tana jin kamar tayi kuka,  ta miƙe ta shiga toilet tai alwala, ta tsaya a gaban madubi tace “Yanzu shikenan na zama bazawara kenan tunda ya kwanta a kaina?”
Tsugunawa tai ta fara hawaye, lallai ya gama da ita kuma zai iya cewa ya saketa bayan ya gama kwace budurcin ta? 
Meyasa ban hada masa da cizo da yakushi ta yadda zai kasa aikata komai ba? Ta faɗa cikin takaici, yayin da wani sashe yace mata “Fin karfi ya miki.”  tayi tagumi, takaici biyu na hade mata rashin zuwa school da takaicin budurci, to a ina ake ganinshi? Taga ya nata yayi ya tafi? 
Ajiyar zuciya tayi tace “Ummy zan fadawa ko Najah?” Kai ta girgiza da sauri inaa bazata iya ba yanzu in wani yaji ai ta gama bada kanta.
  *******
 Araab suna gama meeting ya nufi factory ɗinsa inda ake buga jakukuna da takalma, yana duba komai da kansa, sam hankalinsa ya tafi bai samu nutsuwa ba sai karfe biyar na yamma.
Miƙa yayi na gajiya, ya fito cikin office ya wuce motar sa, Zai tada motar sai kuma ya tsaya yana kwantar da kansa a bayan kujera, wai ma da wani ido zai kalli yarinyar nan? meyasa yau ya kasa controlling kansa yaje gareta? Kada hakan fa ya sake bata damar raina shi.
Ya shafi goshin sa cikin takaici, yanzu kila ma Ummy taje ko su Ikram sunje ta sanar dasu, ya cusa yatsun hannayen sa cikin sumar kansa  ya ɗanyi ƙaramin tsaki "Banaji wannan bakin nata zai iya shiru." Sai kuma yace "Allah ya kara maka bakai ka kasa hakuri ba? Shekara nawa ka ɗauka kana hakuri amma yau ka kasa hakurin ko na minti biyu."
Ido ya runtse, sai dai har yanzu nutsuwar daya samu yana jin ta a jikinsa duk da bai kusance ta ba yanajin wani sauki a ransa, sako ne ya shigo wayarshi, wanda yasashi buɗe ido ya jawo wayar ya buɗe.
_Wallahi shawara ce kyauta nake baka ka gaggauta rabuwa da wannan yarinyar idan ba haka ba sai ta zubar muku da kima da mutuncin zuri'arku, karuwar cikin gida mai siffan salahai ake faɗama._
Zubawa wayar ido yai zuciyarsa na wani irin tafasa, wai wannan wani irin rainin hankali ne?
_Idan kanasan shaida akan karuwancin matarka ka sanar dani na turo maka shaidu kala-kala.” Ya ajiye wayar.
Saman Ido ya ɗan sa wayar ya sake ɗauka cike da takaici ya dannawa number block.
Ya sake maida kanshi jikin kujera ya lumshe ido yana tunanin waye ke turomai sako haka.
"Hi Handsome!" Abinda yaji an faɗa kenan tare da knocking ɗin glass ɗin motarshi.
Yussy tunda taji ya dawo hankalinta yaki kwanciya tana bukatar ganin sa, bisa shawarar Auntyn ta ta fito,  tun wajen hudu take zaune cikin motar ta tana jiran fitowar shi.
Idanu ya buɗe ya saukeshi akan Yussy wacce tasha makeup kai kace gidan biki zata. Murmushi ta sakar mai cike da salo tana kashe ido tace "Sauke glass ɗinka please."
Bai sauke ba sai sake maida kanshi dayai ya harɗe hannayensa tare da rufe ido.
Yussy ta zubamai ido ta sauko da idanunta kan lips ɗinsa, maganar gaskiya so take tamai ko kiss ne kafin ta aureshi, sake knocking tai tace "Handsome a bakin gun aikinka muke, mutane suna ganinmu."
Hannu yasa ya tada motar tare da zama sosai, ko kallan inda take baiyi ba, ganin da gaske tafiya zaiyi yasa tayi saurin fitowa sai dai tuni yaja motar sa ya wuce, kallon bayan motar tayi tanaji wani takaici ga kuma mugun son shi dake dawainiya da zuciyar ta, waya ta ɗauka kawai ta kira Auntynta, tana ɗauka cike da shagwaba tace "Aunty na gaji wallahi da bin sa, yanzu ma nazo ko magana baiyi ba infact ma tafiya yayi abun sa, na yarda dake Aunty dan ban taɓa neman abu na rasa ba a gun ki please Aunty ki san yanda zakiyi na auri guy ɗin nan."
Ajiyar zuciya tai tace "Ki turomin abinda kika sani akanshi ni zan binciki ko wanene shi zan kuma san abinyi." Cike da gamsuwa da jin dadi ta kashe wayar.
*****
Ummy ta hana su Ikram zuwa ɓangaren Araab, tasan bakinsu yadda baya shiru kada suje su ɓarota, haka itama tayi tunanin rashin zuwa, tasan in har abinda take zargi ne  Munɗo kunya zataji kila ma ta fara kunyar sakin jiki da ita. Ta dai sa an kai musu abincin rana kuma ta tambayi mai aikin da ta aika tana lafiya. Tace kawai bacci take dan har ta shiga ta fito basu ganta ba, hakan ya sake tabbatar mata da zarginta.
Munɗo damuwar dake cin ta yasa ko abinci bata nema ba, tayi zamanta a ɗaki, sauran ruwan da ke ɗakin wanda ya kawo mata tasha magani ta shanye. Miƙewa tayi ta fito jiki duk a sanyaye.
Ya shigo gidan falon  shiru babu alamun motsin ta, kallon ɗakin yai ya sa hannu ɗaya a aljihu yana tunani, kamar zai je kawai ya wuce nashi ɗakin yai wanka ya sa riga doguwa yana shirin fita masallaci sallar magrib.
Munɗo sam batasan ya dawo ba ta fito dan yunwar da taji  ta kamata sosai, tazo tsakiyar falon shi kuma ya buɗo ɗakinsa.
Jin motsi yasa ta juya nan suka haɗa ido, Araab tashi daya ya fuskanci tayi kuka dan idonta sunyi ja. Sai yaji wani iri yana feeling guilty, da sauri ta juya baya, tana kokarin daidaita kanta, Araab ganin yanda ta juya yasa shima ya taku zai wuce, alamun motsin dataji yasa tayi tunanin yazo daf da ita, dan tsoro ne ya shigeta kar dai sake bukatar ta zai yi ta daga kafarta zata fara tafiya, taji ya riko rigarta, tsayawa tayi cak tana neman daidaita kanta bata son yaga tsoron sa ne a tare da ita.
Juyowa tai ta sauke idanu a kanshi, a hankali ta kalli hannunsa dake rike da rigarta.
"Me kike?” Ya tambaya, Kallon shi tayi kanshi na gefe ba ita yake kallo ba, kai ta ɗaga wanda yasa bai gani ba, jin shiru yasa ya ɗago yana ganin raini ne yana magana tana jinshi, idanunsu ne ya sake haɗuwa, ya saketa yana neman tafiya.
A hankali tace "Ummy ta kawo abinci."
Bai juyo ba yace "Eh, nagani amma ba'a taɓa ba ai." Ya cigaba da tafiya.
*****
Salame yau taliya ta dafa jollof taji nama yanda ya kamata, a plate ta zubo tana ci tana korawa da ruwan faro wanda duk ta kinkimo gidan Munɗo, tana ci tana sauraran radio cike da jin dadi dan tabbas tasan dole Munɗo ta nemo kuɗi, yau Raheena tun safe ta fita wai admission take nema, makaranta takeso ta koma, gashi har magriba na dare bata dawo ba, Jauro kuwa yanzu ko bi takanshi batayi in taso wulakancinta ko abinci bata rage masa,
 Bilal ne ya shigo ya kunna kiɗa a wayarsa yana tafe yana gyaɗa kai, cike da jin dadi
Yana ganin Salame ya saki dariya yana cewa "Gaskiya ne Umma, a ina kika samo nama zuƙu-zuƙu haka?"
Wani banzan kallo tamai tace "Banda asara tasa na auri babanka ai ni banyi kalar talaka ba ce balle nama ya dinga min wahala."
Kitchen ya shiga ya zuba a plate sai dai babu nama ko daya, ya dawo falon ya zauna kusa da ita yana dariya yace "Gaskiya Umma kin iya son kai yanzu fisabillilahi sai ki kwashe naman duk ki zuba a plate ɗinki?"
Wani kallo ta watsa mai tace "Naman uban ka ne ya siyo, kuma wallahi ka  tabbatar ka kawo kudin kololina kaji na faɗama."
"Bayan dubu ashirin da kike lamushe Umma, gaskiya kin fiye yawa wallahi yanzu tun yaushe akai abin nan, kullum sai kin yi maganar ko gajiya bakyayi."
Mugun harara ta watsa masa tace “Ka sake min maganar wata banzar dubu ashirin sai ranka ya baci wallahi.” Taja tsaki tana cigaba da cin abincin ta, ya sauke ajiyar zuciya yace "Wai ni Umma bakya zuwa gidan Munɗo ne? So nake in zaki ki shiga dani mutanen gidan nan ƴan iskane basu da kirki sun mana garkuwa da yarinya sun kuma hanamu ganinta."
Kai ta girgiza tana kai loma tace "Aiki ne bai isheka ba da ka ma daina tunanin wani shirme dan yarinya tsaf take zaune gidan mijinta in da rabo ma sai kaga an kusa haihuwa."
A zabure ya miƙe yace "UMMA!!!" Yanda yai maganar ya sata zabura abincin data ɗebo zata kai baki ya zube a jikinta, ranta a matukar ɓaci tace "Kai ni bana son hauka meye hakan?"
Cika yake yana batsewa kawai ya dungurar da taliyar, ya fita daga gidan, ta bayan gidansu Araab yaje ya kama katanga ya dirka ciki.
Kalle-kalle ya fara yana tunanin ta inda zai shiga wurin Munɗo, bai san girman gidan ya kai haka na, mamaki ne ya kamashi wai dama haka gidan yake?
Baki ya saki yana kallon ko’ina yana tafiya, cak ya tsaya yana duba bangaren Araab da na Ummy wane zai shiga.
Araab daya dawo daga wurin masallaci daga nesa ya hango mutum na waige-waige, a zaton sa ko barawo ne, hakan yasa ya taho cikin sanda ya makure hannunshi ta baya.
Ihu Bilal ya saki Araab ya buge gwiwowinsa hakan yasa ya durkusa yana cewa "Wayyo Allah! Waye wannan? Wani saban salan iskancin ne haka?"
Ya sake haskashi da wayarsa da hannu ɗaya ganin Bilal yasa mamaki ya rufeshi.
Mai gadi ne ya taho da gudu jin ihu, ganin Araab ya danne mutum yasa ya taho da gorarsa yana neman kwaɗa mishi.
Sake shi yayi bayan ya mike tsaye, Bilal ganin Arab yasa a fusace ya fara neman yin kanshi yana cewa "Dan abu takazar ubanka ni zaka maƙure?"
Wani abu ne yake tasowa Arab wanda shi kanshi baisan meye ba, nufo Bilal yai wanda ganin yanda ya taho yasashi shan jinin jikinsa saboda kwarjini, amma bayasan bada kanshi yasashi yace "Me na maka to? Ban isa nazo gun masoyiyata bane ko me? Ka kwacemin mata sannan ganinta ma ban isa yi ba kake san cewa? To duk masifar ka baka isa ka rabamu ba."
Yatsa ya nunamai yana ji kamar ya mareshi, ganin yanda yake kallanshi yasa Bilal ɗaure fuska yana cika yana batsewa.
Araab ya juya kawai yana kokarin danne zuciyarsa, tsaki Bilal yai cike da neman magana yace "Ka dai ki kunya wlh, yarinya bata son ka kaki rabuwa da ita dan asara”.
Kalmar rashin son da Bilal ya fada yaji ta dake sa, Cal ya tsaya zuciyar sa na harzuka, Ya waigo yana duban Bilal, daga inda yake ya danna waya, ba’a dade ba aka ɗauka yace “ACP Adnan please zaka iya turo police akwai wanda ya haura gidana ne?”
Ido Bilal ya zaro, da gaske guy din nan yake kama shi zai sa ayi”. Bilal tuni yayi hanyar gate yana arcewa, sai da ya fito gate ya dafe zuciya yace “Yanzu aka kamani ta ina zan kwaci kaina bani da yan’ chaji”.
Araab ajiyar zuciya ya sauke ya shiga ciki,
Munɗo ta gama cin abinci ta wanke kwanukan da taci, tea kuma taji tana sha’awar sha, ta hada shayin zata zuba sugar Araab ya shigo kicin din, jin motsi yasa ta waigo idanunta, idanshi akanta kyar yana sake kallom yanda ta canza tayi fresh, ya tako har inda take fuskar nan ba walwala ko kaɗan, daf da ita har tana iya juyo numfashinsa.
Nan danan gabanta ya dinga dukan uku-uku, ta maida kanta ƙasa tana tunanin me yake shirin yi.
Kafafunsa ta kalla wanda suka sake yin taku ɗaya hakan yasa ya sake matsowa sosai ƙirjinsa ya taɓa saman nata, kasan zaninta ta kama tana tunanin abin yi.
Daf da kunnenta yakai bakinsa cikin kakkausar murya a hankali mai kama da raɗa yace “Ki sanar da wancan mahaukacin in ya sake hauromin gida wallahi sai ya kwana a cell, Araab baya magana biyu.”
Ɗagowa tai dan bata gane me yake nufi ba, hakan yasa fuskokinsu suka haɗu, yawun bakinsa ya haɗiya itakam juyawa tai da sauri, wurin hakane hannun ta ya bugu da karfen famfom sink, karamar kara tayi, Araab da sauri  ya kamo hannun da take yarfewa,  idanunta sunyi rau rau kamar zatayi kuka, faɗa zai mata amma yana kallon ta sai  ya fasa. Hannun ta da ya rike ya soma jin sa a wani yanayi yayi saurin sakin ta, Ya juya har ya kai kofa yace “Next time sai ki kula kina abu kamar mara gani.” Ya fice, da kallo ta bishi ta ɗan zumburo baki kafin ta murguɗashi tace “Masifa dai kamar a kanshi aka fara ta.”
*******
Danejo jiki sanyaye ba sakewa tana tsoron laifi ta shiga ɓangaren Amarya, a ɗarare ta fara shara, Haneef na zaune shi kaɗai yana wasa da motar shi ta yara, Danejo tana mamakin wannan lamari ace ga yara a cikin gida amma bai isa yaje wurin wasa ba,
Ammi ce ta fito kanta ba ɗankwali wanda hakan yasa kitsan da aka mata ya bayyana, ya kwanta baya sosai, kallan Danejo tayi tace “Baaba dan Allah in kin koma kice ina san a kawomin kankana da ayaba.”
“To” kawai tace dan tsoron komai take, bata jima ba sai gata ta dawo ɗauke da jakar kwali, ta miƙawa Danejo tace “Kullum sai naga kamar takalmin kafarki ya side in kika ajiye acan.” Ta nuna mata bakin kofa.
“Ga wannan kisa, Allah yasa yamiki daidai.”
Ido Danejo ta zaro tace “Ni? Rufamin asiri Hajiya ban shirya barin gidan nan ba.” Ta san za’a rina dan duk wanda taba kyauta ba wanda yake amsa in kuwa ya amsa to daga nan bazata sake ganinshi ba.
Murmushi tai mai cike da tausayin kanta tace “Karki damu, na fahimceki, amma in an muku albashi ki canza takalmi.”
Cike da tausayinta Danejo tace “To, nagode.” Komawa tai ciki, ita kuma ta bita da kallo, wannan wace irin rayuwa ce? Ga mace har mace ga gida har gida amma kamar kurkuku? Babu sakewa sam.
******
Da gudu suka fito daga ɓangaren cikin tsananin tashin hankali na ganin yadda wuta ke ci, nan danan mutane sukai ta kawo agaji ana zuba ruwa, hankalin kowa na gun a tashe yake, da kyar suka samu wutar ta lafa.
Ardo dake tsaye riƙe da sanda sai muzurai yake.
Dadda taja salati tace “Amma wannan yarinya ta cucemu dan aradu fansa take ɗauka akan mu.”
Laddo ya buga adda a ƙasa yace “Aradu yanda ta turo mana karamar gobara taci mana dukiyar mu sai mun sassara shegiya……
Haka dai dukkaninsu kowa ke faɗar ta bakinsa kaf ɗinsu ba mai faɗar alherinsu sai sharri.
(Mutanen nan san zuciyarsu yayi yawa😔)

Ummy ta kasa natsuwa, duk yanda taso ta jure ta kasa, tunaninta ɗaya karfa Araab yabar yarinya bayan batasan abubuwan nan ba, miƙewa tai ta nufi ɓangaren dan  ta duba jikin Munɗo. Araab yana kishingiɗe kan kujera yana kallo, haka kawai yau yaji zaman falan yakeso, wanda shi kanshi baisan dalilin hakan ba, jin knocking yasa ya miƙe ya buɗe.

Ganin Ummy tsaye bakin ƙofa yasashi kallanta, ciki ta kalla ba ko gaisawa bata bari sunyi sosai ba ta soma tambayar jikin Munɗo.

"Ummy ta warke dama ba wai sosai bane." Araab ya faɗa yana shiga ciki.

"Ya kamata dai ka siyan mata waya ace ka tafi gun aiki tun safe bakasan halin da take ciki ba, sannan itama akwai abunda zai iya tasowa ta bukaci magana da kai."

"To Ummy ai kuna nan, in da wani abin zata sanar daku."

Kai ta girgiza tace "Ba'a haka, miji shine gaba da komai."

"Ni Ummy kinsan ban fita san ba yara waya bane sai su kasa maida hankali gun karatu."

Wani kallo ta mai tace "Yara? Ita ba matarka bace?"kai ya ɗan sosa yace "Hakane amma...."

"Tashi ka ƙira min ita na dubata." 

Araab ya mike yana yin hanyar ɗakin ta.

"Ba dai dan rashin kirki ajiyeta kai a ɗaki ita kaɗai ba? Ko ka manta abinda nace kafin kai tafiya?" Ummy tayi maganar cikin ɗan zafin rai ganin ba dakin sa ya nufa ba, ya sunkuyar da kai alamun rashin gaskiya. Yana shiga ɗakin tana saka riga ta fito wankan dare, saurin zura rigar tayi wanda shi kanshi ya kula da hakan.

Kallon ta yayi da takaici dan kawai rana ɗaya ya taɓa ta shine take tunanin kullum ma cigaba zai yi. Tsaki yaja wanda yasa Munɗo duban sa tana mamakin me yake wa tsaki, "Kizo ga Ummy." Ya juya ya fita bai jira amsarta ba, hijabin ta dake kan sallaya ta ɗauka ta saka ta fito falon cikin natsuwa, Ummy na binta da kallo har ta iso, a hankali tace "Ummy ina wuni?" "Lafiya lau." Ta faɗa tana murmushi. Zama tayi ƙasan carpet, Ummy ta dubeta cikin kulawa tace "Ya jikin naki?" Mamaki ya kamata badai ce ma Ummy yayi bata da lafiya ba kenan? Abinda ta raya a ranta kenan, a zahiri tace "Alhamdulillah naji sauki."

"Toh Allah ya kara lafiya." Amin Ummy, nagode."

"Bara na tashi dama zuwa nayi duba ki." Munɗo tayi murmushi tace "Sannu Ummy." Kasan ranta tana jin dadin yadda Ummy ke nuna kulawa gareta, bayan Danejo itace mutum ta biyu a mata da suka nuna mata kauna, Ummy ta juya kan Araab cikin kakkausar murya tace "Allah Araab in ka sake barin yarinyar nan ɗaki ita kaɗai ni da kaine, wannan wani irin son kai ne?" 

"Kiyi hakuri Ummy." Ya faɗa yana shafar bayan kansa.

"Ka dai gyara." Tai maganar tare da fita daga ɓangaren, takaici ya kamashi gaskiya Ummy tana bada shi a gun yarinyar nan.

Kallanta yai fuska a ɗaure yace "Kinsan ance ki dinga kwana a ɗakin nan shine kika koma can san kijamin magana?"

Cike da mamaki take kallanshi, barin gidan yai yana cewa "Nadai faɗamiki bansan damuwa."

Munɗo bacci ne sosai a idon ta, kuma taji zancen Ummy ga na Araab hakan yasa ta nufi ɗakin Araab, sai dai ba zata iya kwanan kasa ba yanzu.

(su Munɗo anyi kilin😂)

Hankali a kwance ta nufi can karshen gadon ta hau ta kwanta tana kallon bango, taba wurin kwanciyar Araab baya, tana sake gyara kwanciya tace "Nan dai ya isheshi ai, pillow tasa a saman kirjinta ta kare da pillow ta gabanta data bayanta, sam batasan kwanan ɗakin nan amma batasan taki jin maganar Ummy.

Araab ne ya shigo ɗakin yana ɗan miƙa, idon sa ne ya kai kanta a ransa yace "Yanzu har ta samu gut na hawa gadona ba da izini na, gaskiya ba zai yarda ta raina sa ba, kwanciya gado ɗaya ai ba abinda ya kaishi kawo raini." Ya tabbatarwa kansa yana kwanciya gefe, yaja bargo ya rufa.

Cikin dare sanyin ac ne ke shiga jikin Munɗo, hannu tasa ta soma laluben bargo, taji sa ta wurin kafarta ta jawo ta lullube, dama Araab da gefe daya ya rufa, bacci suke dukkaninsu a natse. Mafarkin saduwa Araab ya tsinci kansa da yi abunda bai taɓa ba, wanda a cikin baccin ya rungumo Munɗo bai sani ba, itama baccin nata yayi nisa hakan yasa ta lafe kan kirjin sa, hannuwan sa dake yawo kan dukiyar fulaninta ya sata bude ido a razane, ta sauke kan fuskar Araab dake da har lokacin idon sa rufe kokarin sake kamota yake. Ta janye da karfi tace "Yaya Araab meye haka? Sannan yanzu kuma sai kace nice." Ta karasa ta ɗan turo baki kamar zatai kuka, Araab cikin bacci yaji maganarta ya buɗe ido ya zuba su kanta, wacce ta takure gefe ɗaya. Bakinta ya kalla yadda ta tsuke sa, sai ya kawar da kai cikin takaicin fahimtar abunda ya faru, Idonsa ya ɗan lumshe wata matsananciyar sha'awa yake ji wanda har zufa ta soma karyo masa kan goshi, bai taba zaton karfin sha'awar sa ta kai haka ba. Tashi yayi ya shiga bandaki ya sakarwa kansa shower yana cusa hannayen sa cikin gashin kansa yana cizon laɓɓan sa, "Why nake jin haka akan yarinyar nan?" Ya fusgar da ruwa shower da suka shiga bakin sa.

Munɗo gaba ɗaya jin ta, take a takure ita sam bata san abubuwan da yake mata yanzu, wanda tasan sha'awa ce, ashe dama shima ya iya abubuwan iskancin nan lamo yayi yanzu halinsa ke fitowa, ba zata bari ya cigaba da mata haka ba. Bargon ta tattare gaba daya ta rufe jikinta ko'ina ta takure gu daya ta yadda ba zai iya janyewa ba idan ba karfi yasa sosai ba, ta sake kai karshen gadon ta lumshe ido dan bacci ne sosai tare da ita, gashi babu alamun zai fito daga toilet din.

Araab ya jima yana zubawa kansa ruwa kafin ya fito, babu wani sauki a tare dashi, sai mararsa dake murdewa, singlet ya saka da gajeren wando ya fito falo ya bude fridge na wurin dining area ya dauki lime yasha da yawa kana ya koma ɗaki, ruf da ciki ya kwanta dan samarwa kansa sassauci, in taɓata? Sai ya girgiza kai da sauri, Allah ya sauwaka in rasa wacce zan kusanta sai wannan sa'ar su Ikram, abinda ke zuwa ransa kenan.

Araab sai wuraren asuba ya samu bacci ya ɗauke sa wanda yayi sa babu wata natsuwa.

******************

Meenal yau bacci ya gagari idon ta, tun tana kwance tana juyi ta tashi zaune, result ɗinta da ya fito duka F batayi passing ba, gashi an sa mata tambarin rashin zuwa aji da rashin assignments.

 Ga Alhaji Hussain ya kirata kan ta tura masa result ɗinta ya gani, ta rasa yadda zata yi, matukar babu Araab kusa da ita ba zata taba samun natsuwa da kwanciyar hankalin da zata iya karatu ba, watakila da tana ganin Araab ta ɗan tabuka wani abu ko bata ci duka ba taci wasu. Tunanin ta gaba ɗaya yana kan yadda zata koma gida Nigeria bata ji zata iya zaman shekara ɗaya, ya zama dole ta nemi hanyar komawa, ta yadda komai zai tafiyar mata daidai ta samu Araab da wuri, tana nan plan ɗinta ba zai tafi yadda take so ba da tunani kala kala bacci ya dauketa.

10:30 na safiyar ƙasar, kiran Mummy ya tashe ta, ta ɗauka tana hamma, "Au bacci kike yau ba zaki makaranta ba ne?" Wata hamma tayi tace "Ni fah Mumy sun koreni." 

"What! Kora fah kika ce."

"Eh Mumy."

"Wane abu kika yi da har suka kore ki, bayan su sunfimu hakurin barin yara?"

Banci jarabawa ta ba ne."

"Kin min shiru ko sai na dalla miki mari? Amma bansan wace irin yarinya ce ke ba wallahi, zuwanki kasar nan bashi da amfani, ke ba ga samun ke ba karatun ba." Mumy tai magana cikin ɓaci  rai.

Baki ta zumburo kamar tana gaban Mumy tace "Ni dai kisan yadda zaki fadawa Abba na dawo nigeria tunda ba zaman da zan cigaba da yi". "Wallahi kinji na rantse ko babu abunda zan ce masa, kisan yadda zakiyi na cire hannuna tunda ke baki san ciwon kanki ba, kuma ko zancen kin haɗu da Araab wallahi kada ki sake kice masa nasan baku haɗu ba, kinji na fada miki." Ta kashe wayarta a kufule da halin Meenal, gara ma ta dawo Nigeria asan abun yi, a canza wata dabara na hadinsu da Araab.

Meenal kamar ta ɗaura hannu a kai tayi ihu tsabar takaici, dama tace an kore ta ne dan Ummy tayi dabara ta dawo Nigeria, bata san taya zata fara tunkarar Alhaji Hussain da maganar ba, ita da zata samu mai biya mata kuɗin jirgi ta koma Nigeria ma duk da sauki, idan ta isa can ayi ko meye ta kare, amma ita babban burinta ta samu Araab ta kowacce hanya.

************

Munɗo sai da taji fitar Araab masallaci tukunna ta tashi, tazo mikewa taji mararta ta murda hakan ya sanar mata alamun zuwan bakon watan ta. Ta tashi ta tafi ɗakin ta, ta shiga toilet tayi fitsari ya biyo bayan sa, tayi wanka ta saka pad dama tana da sauran raguwar na wancan watan. Ta shirya ta saka uniform ɗinta ta fito falo, ga mamakinta Araab ta gani zaune cikin shirin sa. Kanta ta dan sunkuyar kasa tace "Ina kwana?"

"Lafiya." Hanyar kofa ta nufa, "Da izinin wa zaki fita?" Ta ji muryar sa, cak ta tsaya ba tare da ta waigo ba tace "Zanje school ne."

"Dawo." Ya faɗa cikin bada umarni, wani haushi taji karon farko tana jin takurar sa ta mata yawa, makarantar ma so yake ya hanata bayan sai da ta kawo kusan gangara ta kusa gamawa, "Zo kiyi breakfast." Ya katse mata tunani, sanyi taji a ranta na ganin ba makarantar zai hana ta zuwa ba, ta gabansa ta wuce dining table yana bin ta da kallo yaga yadda hijabin yau ma ya lafe a jikin ta. Sai da ta zauna ta haɗa tea dan shi kaɗai zata iya sawa cikin ta idan tana period bata cin abinci sosai, Araab tasowa yayi yaja kujerar dining ɗin ya zauna, shima tea ya hada sai toast bread guda biyu daya sa marmalade a sama. Ya soma ci ba tare da ya kalleta ba, Munɗo kai ta kafa ta shanye tea, dan tayi saurin tashi. 

Zata mike taga ya wulla mata mukullin mota yace "Kije ki shiga ki jirani." Dagowa tayi ta kalle sa suka haɗa ido, ya dagae mata gira alamar yes, Munɗo kasa cewa komai tayi ta dauki mukullin ta fito tana mamaki shi zai kaita makaranta ko me yake nufi? A harabar gidan taga su Ikram suma sun fito da shirin makaranta, "Munɗo ya jikin ki, kinji sauki ko?" Ilham ta faɗa tana karasowa kusa da ita, Ikram ma tace "Ya jiki Munɗo?" "Naji sauki." Ta basu amsa tana murmushi, "Yau Yaya Araab zai kai amaryar sa makaranta kenan." Ilham ta faɗa ganin mukullin motar sa a hannun ta, Ikram ta kama baki tace "Soyayya ruwan zuma." 

Munɗo tsintar kanta tayi kawai da musu murmushi. Ganin Yaya Araab na tahowa yasa sukayi saurin barin gun basu jira ya karaso ba, Munɗo kuwa lock na motar ta danna ta buɗe, ta shiga gaba ta zauna tana gudun ta zauna baya yace ta raina sa, Araab driver's seat ya shiga ya zauna, ba tare da ya kalleta ba ya mika mata hannun sa almaun ta basa key, dan sakin mukullin tayi ya fado hannun sa, juyowa yayi ya mata wani kallo "Ba zaki iya saka hannu biyu ki miko mun ba sai ki sakar mun a hannu." 

Munɗo marairaice fuska tayi tace "Kayi hakuri, sorry." Tasa hannu ta ɗauki mukullin hannunta ya ɗan zuzar nasa, kallonta yayi na wasu dakika kafin ya janye idon sa yana rasa me ma yake ji, hannu biyu tasa ta mika masa ya karɓa yaja motar ba tare da ya kalleta ba.

Motar sa na bayan tasu Ikram har suka kawo makarantar, Munɗo mamaki take yau ya kawota makaranta da kansa me hakan ke nufi, sai da tazo zata buɗe ya daka lock cikin bada umarni yace "Kar ki fito." Ya buɗe kofa ya fita ya bar Munɗo da mamakin abinda yake yi.

Kai tsaye office na mai makarantar ya nufa, ta tarbe sa da sakewa hadi da mutuntawa, bayan sun gaisa ya kawo mata bukatar sa kan yana so idan akwai babban hijabi sosai a ba Munɗo, ta sanar dashi akwai irin na masu kiba sosai da suke dinkawa yace yana son guda biyar, a take aka basa ya biya kuɗi, ya roki alfarma kuma a sakata cikin masu zana jarabawar SSCE na shekarar nan tayi tare dasu Ikram, ya sanar da ita zasu kara mata lesson session yanda zata kamo su.

Ba musu ta amince masa sanin kokari irin na Munɗo zata iya, nan ya karbo hijaban a leda ya dawo mota. Mika mata yayi yace ki dauki daya ki saka sauran ki ajiye ki rika sawa, ledar ta amsa ganin babban hijab tace "Shine dalilin da yasa ya kawoni makarantar kenan." Tayi maganar bata san ta fito fili ba, sai ji tayi yace "Da kina tunanin kin kai matsayin da zan kawo ki ne?"

"Nasan bai kai ba Yaya Araab ba nima." Duk da cikin sanyin murya tayi maganar sai yaji maganar tazo masa da raini, "Fita." Yace cikin zafin rai yana unlocking motar, Munɗo ta fice a ranta tace "Gaskiya bazai rasa aljanun fada ba." Harar motar tai tana sake taɓe baki, Araab yana kallanta ta glasses ɗin mota wanda hakan ya sake tunzurashi yaja motar da karfi ya bar makarantar.

***********

"Matukar kina son admission sai kin bani kanki ko na wuni ɗaya ne." Cewar shugaban makarantar ta poly yana kallon Raheena wacce tayi shiga cikin matsattsun kaya ita a dole makaranta zata koma ta kara wayewa ko zata haɗu da manyan masu kuɗi. Murmushi tayi tace "Ko na kwana biyu zaka samu in dai za'a bani admission." Wata dariya ya bushe da ita har yana jijjiga yace "Kice yar' hannu ce." Ta kashe masa ido ɗaya, ya lashi bakin sa yace "In dai hakane ba admission kaɗai ba, jarabawa ma ba sai kinyi karatu ba zaki rika passing matukar zaki bani hadin kai sosa."

"Ba damuwa." Raheena ta faɗa hankali kwance, "Ki duba gobe da shirin zama cikakkiyar dalibar makarantar nan, amma fa mu hadu anjima." Wayarta ta basa ya saka mata lambar sa, ta tashi ta fita tana rausaya ya bita da kallo yana lasar baki.

***********

Araab ciwo kan dake damun sa ya hanashi maida hankali ya aiwatar da ayyukan sa na yau kamar yadda ya saba, jefi-jefi yake ɗan murza saman goshinsa, ganin aikin bazai yiwu ba yasa ya rufe laptop ɗinshi dan dole ya bar office kafin lokacin tashin sa, ya nufi gida.

Munɗo bata jima da dawowa daga school tana gyaran gidan taji shigowar sa, agogon bango ta kalla "Ya akayi yau ya dawo gida da wuri kafin lokacin tashin sa?"

A hankali tace "Sannu da zuwa."

Bai kalli inda take ba sai kai kawai daya ɗaga ya wuce ɗakinsa ya kwanta, ciwon kan yake ji sosai kan kace me sanyi ya fara ratsa kashin sa, hannu yasa yaja bargo ya lulluɓe jikinsa, zazzabi ke neman rufe sa ya jima bai yi irin sa ba, ya tabbatar hadda sha'awar da ta masa yawa ta saka shi rashin jin kuzarin jikin sa, shi zaman Munɗo kusa dashi ba abunda ya jawo masa sai sake dagula masa lissafi, gashi shi kuma ko me zai faru bazai zubar da kimarsa ya kusanci kawar kannen sa ba, yarinyar da auren sa ma dole tasa take zaune.

Munɗo gidan ta gyara tas ta kunna burner turaren wuta gidan ya ɗau ki kamshi, kana ta shiga kicin ta ɗaura girki, har ta kammala bata ji motsin Araab ba, hankalinta ne ya kasa kwanciya sai yi take tana kallom ɗakin sai dai ba motsinshi har ta gama.

Ta shiga ɗakinta tayi wanka dan cire ƙaurin girki, ta saba Ummy suna gama girki take cewa su watsa ruwa, ta canza kaya zuwa riga da skirt na julius holland sun zauna mata das a jiki, ta fesa turare mara hawa kai, har ta zauna taji zuciyarta na ingizata ta leka taga Araab, ta tashi ta fito.

Hannu takai a hankali zata murɗa handle na shiga ta tsaya cak tana tambayar kanta idan kin shiga me zaki ce masa ya kawo ki?

Gyaran murya tayi kaɗan tace "Yaya Araab ga abincinka a dining?" Ta gwada abinda zatace kamar yadda Najah ta sanar dasu idan miji ya dawo ana fada masa ga abinci kuma ana basa ruwa wani lokaci, iska ta furzar daga bakinta sannan ta sake daidaita natsuwar ta.

Da tunanin haka ta murɗa kofa ta shiga, idonta ne ya kai kansa kwance kan gado cikin bargo, cike da mamaki take kallon sa ganin magriba ta kawo kai, badai bacci ne ya ɗaukeshi ba? Kamar zata juya sai kuma ta  nufi gadon ganin ba kyau baccin la'asar gashi har kusan magriba.

Daga ɗan saitin kafarsa ta tsaya tace "Hmm Ya Araab ka tashi magriba ta kusa."

Shiru taji, a hankali ta ɗan kai hannu ta taɓa kafarsa, yadda jikinsa ke  kyarma ne ya tsorata ta, bata san sanda ta karasa saitin kansa ba a tsorace, "Yaya Araab meke damun ka?" Ta faɗa murya na rawa, tasa hannu a hankali ta  yaye bargon ta saman kansa, Araab wanda ciwo ke cin sa da kyar ya iya ce mata "Bani ruwa." Cikin sauri ta fita daga ɗakin taje fridge ta dauko masa marar sanyi sosai, ta dawo ta buɗe ta mika masa, muryarta har yanzu tana rawa tace "Ya Araab gashi."

Araab a hankali ya fiddo da hannunsa dake cikin bargo ya amsa, zai kai bakinsa yaji gorar ta masa nauyi tana nema subuce masa, Munɗo tayi saurin sa hannu ta rike tare da kaiwa bakin sa, wanda hakan yasa hannun sa ya taɓa nata taji yadda ya ɗau ki zafi, "Sannu Yaya Araab." Tace masa cikin murya mai kama da zatayi kuka, sai da ya ɗan kawar da bakinsa ta janye gorar ta ajiye gefe, tana kallon sa yau sam babu tsoro ko shakkun sa kawai tunanin ta wani taimako zata basa, "Bari naje na kira Ummy a kai ka asibiti." Ta faɗa tana neman juyawa, hannunta taji ya riko, wanda taji zafi rau kamar wuta, ta juyo tana kallon sa kai ya girgiza mata alamar a'ah.

Dawowa tayi ta zauna kamar zatayi kuka tace "Yaya Araab baka da lafiya fah, kaji jikin ka zafi sosai." Ta faɗa tana sake kamo hannun sa tace "Wallahi zafi kamar wuta, please ka bari na faɗa wa Ummy a kai ka asibiti." 

"Kina so hankalinta ya tashi ne?" Yayi maganar muryarsa na nuna yana jin jiki, kai ta girgiza alamar a'a, yace "Nasha magani zai tafi."

Kai ta ɗaga gaba ɗaya jikinta yayi sanyi, haka ta fito tai zugum a falo, ganin bazata iya jure zaman ba yasa ta miƙe ta mai warming na fresh milk a cup, ta koma ɗakin, ganinshi tai ya fito daga toilet gaba ɗaya yanda yake tafiya kamar mai shirin faɗuwa, da sauri ta ajiye cup ɗin akan table ta karasa inda yake ta riko hannunshi, zare hannunsa yai yace "Am alright."

A ranta tace kana ciwon ma amma bazaka fasa ba, sallah yayi tana tsaye tana kallon shi, a kan sallayar ta miƙa mai ya amsa ya sha ba musu, yana mamakin ya akai tasan in bashida lafiya abinda yakeso kenan.

Kasa miƙewa yai saboda abinda yakeji, kujera ya kama ya miƙe da kyar, Munɗo kusa dashi ta tsaya har ya karasa kan gado ya dukunkune, bargo ta lulluɓa masa yaja shi saman kanshi, duk jikinta yayi sanyi, koda ta fito falo ta zuba abinci cokali ɗaya ta iya sawa a bakinta shima da kyar ta iya taunawa.

Haka ta miƙe ta kai kitchen ta koma falo ta zauna tayi zugum, ko tv ta kasa kunnawa, ganin hankalinta nakan ɗakin yasa ta sa kayan bacci ta wuce ciki, kan gado ta kwanta daga gefe inda ta kwana jiya, bacci yake hakan yasa itama bacci ya fara ɗaukanta.

Kamar a mafarki taji karkarwar da yake, ido ta buɗe ta kunna wutar gefen gado, hannu tasa ta bude shi jikinshi ya sake ɗaukan zafi sama da ɗazu,  idonshi a rufe, hatta numfashin shi da yake fitarwa mai zafi ne.

Tsoro ne ya shige ta tana tunanin wane taimako zata iya basa, Me zanyi? Abinda ta shiga tambayar kanta kenan tanaji idanunta na kawo kwalla, cike da tsoro take binshi da kallo sai kuma ta mike da sauri.

banɗaki ta nufa cikin hanzari, karamar roba ta ɗauka ta tara ruwa, ta dauki karamin towel ta jefa ciki ta fito, kusa da Araab taje ta janye bargon da ya rufa, hannunsa yasa a saman nata yana neman hanata, muryarta na rawa tace "Yaya ba wani abin zan ma ba."Hannunsa ya zare yana maida numfashi, ita dai muradinta kawai ta taimake sa, sosai rashin lafiyar tasa ta taɓa ta.

Maballan rigar sa kawai ta soma cirewa a hankali tana kauda kai gefe, kunyar kallon jikinsa take.

Araab da ido yake bin ta ya kasa fassara yanayin da yake jin sa, numfashi kawai yake saukewa cikin yanayin ciwo.

Munɗo towel ɗin take sawa cikin ruwa tana matsewa tana dadaddana masa jikin sa a hankali, ta kasa sauka saman kirjinsa wuyansa kawai take dannawa zuwa kafaɗarsa, jiki a sanyaye tace "Sannu Yaya Araab, tunda baka son zuwa asibiti, ina maka yadda Danejo kemun a ruga idan ina zazzabi." 

Idonsa  kawai ya rufe yanajin wani iri, towel ɗin ta sake matsewa a hankali takai saman kirjinsa, wani ɗan numfashi ya saki, ta cigaba da dannamai, nan danan jikinshi ya shiga wani yanayi, rufda ciki yai yana san yace ta bari amma ya kasa, ita kuma ganin haka ta ɗauka bayanshi yakeso tayiwa.

Miƙewa tayi ta nufi toilet dan ta canzo ruwa taji wannan sanyin ruwan ya fara tafiya.

Araab idanunsa na lumshe yana tunani, ba zai iya tuna yaushe rabon da ya samu kulawa irin haka ba idan yana ciwo, yana jin tun yana yaro kafin ya mallaki hankalin sa, dan tunda ya soma hankali sosai komai ciwo baya bari Ummy ta sani haka zaiyi ta dauriya yana boyewa har ya warke sam baya son tada mata hankali ko kannen sa, sai dai shi yayi dawainiya dasu idan suna rashin lafiya amma shi baya bari su san nashi, ko asibiti basa sanin yaje, shiyasa yau yake jin sa daban.

Ta dawo ta sa hannu ta ɗan sauke rigarshi ta baya tana ci gaba da danna mai jiki da towel ɗin, wani yanayi ya tsinci kansa a ciki a hankali ya juyo yana binta da ido, hannunta ta kai saitin wuyansa yasa hannu saman kan nata hannun, Munɗo cike da shakka ta ɗago ta kalleshi da idanunsa da ke jin bacci, ɗan janta yai jikinsa ta faɗo saman kirjinsa, nan danan gabanta ya fara bugawa da ɗan sauri, idanunsa na kanta yace "Bakyajin bacci ne?"

Yawun bakinta ta haɗiya, a hankali tace "Inaji amma bakada lafiya."

Jiyai kalaman sun sake shigar shi, hannu yasa a saman haɓarta ya ɗago da fuskarta, idanunta har yanzu na kasa, "Me kike tunanin zanyi?"

Kallon sa tayi tace "Naam?"

Hannu yasa ya riko ɗayan hannunta, ya sake jawota, gaba ɗaya zafin jikinsa shigarta yake ta rasa yanayin ma data tsinci kanta "Me kikeso a gareni da kike min haka?"

Jin kalaman nasa tai banbarakwai, tace "Me nakeso?"

Kai ya ɗaga cikin ranshi yana fata tace shi take jira, itakam bata gane ma me yake san cewa ba hakan yasa tace "Banasan wani abu ya sameka daga ni sai kai, me zancewa Ummy?"

Hannunsa ya ɗan zare, tana neman ɗagashi gwiwar hannunta ta ɗan kauce hakan yasa ta faɗa saman kirjinsa, cikin wani yanayi ya tsinci kanshi tana kokarin mikewa ya rungumeta a jikinshi yana maida wani irin numfashi.

Munɗo shiru tai dan bazata iya kwacewa ba, kuma jikinta ma bashi da alamar san yin haka.

Idanunsa a rufe yanajin wani abu na sake shigarshi ya ɗago ta a hankali ya sumbaci saman wuyanta, kai ta sunkuyar tanajin wani abu na mata yawo a jiki, cikin magana ta raɗa yace "Aurenmu kinaso ko har yanzu takardar ki kike jira?"

Kallon sa ta juyo tayi zuciya ɗaya tace "Nasan ni ba ajinka bace kuma baka sona nima kuma nafisan gunsu Ummy....."

Bata ƙarasa ba ya zare hannunsa, me yasa ya tambayeta bayan yasan amsarta? Itafa a yanda take sam bata bashi matsayin miji ba, shima haka sannan taya ma yake shirin kusantarta ta?

Itakam ganin ya saketa yasa ta cigaba tana gamawa ta ɗauko magani ta bashi, amsa yai yasha ya kwanta, zuciyarshi cike da jin dadin yanda take kula dashi, tana nan zaune tana taɓa jikinshi bacci ya ɗauketa, jin alamun tayi bacci yasa ya gyara mata kwanciya, yakai hannu zai kashe wutar sai kuma ya tsaya ya ɗan zuba mata ido kaɗan, ga yanda yaji zazzabin yayi sauki sosai, kallon ta yake sosai yana tuno shirmen data dinga mai, kai ya girgiza a fili yace "Ashe kinada rana? Thanks."

Yana faɗar haka ya kashe wutar ya kwanta, murmushi ne ya bayyana a kan fuskarshi wanda shi kanshi bai sani ba, ya ja bargo ya lulluba musu sannan ya lumshe ido.

 Munɗo sai da asuba ta buɗe ido, cikin sauri takai hannunta saman kansa, tanajin ba zazzabi ta saki ajiyar zuciya tana rike kirjinta tace "Alhamdulillah."

Araab yana jinta yana mamakin yanda ciwonshi da warkewarshi suka dameta haka.

Shiryawa yayi zuwa office, itama ta shirya cikin kayan makaranta da babban hijab ɗin data koma sawa yanzu, ganin ya fito sanye cikin kayan aiki, da sauri ta karasa hannunta ɗauke da bowl tace "Ya Araab wai aiki zaka?"

Ya kalleta fuskarnan kamar yanda ya saba wato ba fara'a, yace "Eh ko ce miki akai aikin nawa wasan yara ne?"

"Amma bakada lafiya."

"Na warke."

Dinning ya nufa tabi bayanshi da sauri, bai kalleta ba yace "Oat zaki ɗan hadomun bana san wani abin."

"Oat?" Ta tambayeshi dan batasan ya ake ba sau ɗaya ta taɓa ganin shi lokacin tana shigowa Ilham tace na Ya Araab ne.

Ya dubeta ganin yanda take wasa da hannunta ta kasa zuwa, Ya fahimci bata iya bane,

Taji yace "Kisa milk akan tukunya banasan na microwave, in yayi zafi ki zuba oat ɗin  kisa sugar kaɗan banaso yayi zaƙi." Yana faɗa ya ɗau wayarshi yana duba abu.

Wannan wani irin koyarwa ce? Ta tambayi kanta, haka ta shiga kitchen ta gwada ta juyo a bowl cike da tunanin ko zai iya ci dan itakam bataji dadinshi ba, a gabanshi ta ajiye yasa spoon ya fara ci ita kuma tasa jam a toast taci tana shan tea, jefi-jefi tana kallon sa, shi kuma  har lokacin wayarsa yake dannawa, ga mamakinta tas ya shanye, ta miƙe takai kitchen kana ta fito tace masa ta wuce school.

Kofa ya kalla ya shafi fuskarshi, kana ya mike shima ya fito,, a waje ya gansu tare da su Ilham suna tsokanar juna, Ikram najan jakarta ita kuma tana sake ja, kai kawai ya girgiza ya shiga mota, ai ba abinda yafi kaskanci agunshi sama da kusantar wannan yarinyar.

*****

Salame ta kalli Raheena tace "Dagaske yanzu shikenan kin gama komai?"

Cike da yanga tana murna tace "Wallahi Umma ranar Monday sai zuwa makaranta."

"Ahayeee yau naga abinda yamin dadi, ahh wannan ƴa akwai farin jini."

Murmushi tai tace "Nidai ba wannan ba Umma ya zamuyi da kuɗin da zan bukata? Kinga zan siya litattafai, ga na kashewa na cin abinci dana mota da zan dinga nema."

Kwafa Salame tai tace "Bari naje gun wancan ƴar bakin cikin ko kaya ne mu samo mu saida."

Raheena ta miƙe tace "Binki zanyi Umma."

Tare suka fito sai nishaɗi suke har suka isa gidan, ciki suka wuce kai tsaye.

Munɗo t dawo daga school ta gama aikinta tana assignments yau yini tai tana tunanin abinda ya faru jiya da daddare.

Tana jin knocking ta mike da sauri tana cewa "Yaya ko menene bazai buɗe ba? Shidai issa da san mulki." Tayi maganar tana murmushi ciki-ciki.

Ganinsu Salame ne yasa gabanta faɗuwa, ta kallesu kafin ta gaishesu, Salame ta zabga mata harara tace "Meye hakan? Ba mu kika so gani ba hala?" 

Shiga sukai ba tare da sun rufe kofa ba, Salame ta wuce kitchen kai tsaye ta zubo abincin da mundo tayi ta zauna tana ci tana cewa "Shiga ki kwaso abinda kika tara."

Raheena ta miƙe tace "Ni kaya ma nake san zaɓa saboda school, kafin ta kawo miki kuɗin ni bari na duba nawa."

Takaici ne ya kama Munɗo ta ciji kasan leɓenta ba tare da ta motsa ba, Salame a kufule tace "Badai yanzun ma baki tara komai ba? Ke nikam ban taɓa ganin asarare irinki ba."

Itadai batace komai ba, tsaki ta sake yi ta miƙe tana cewa "Wannan mugun halin naki shiyasa aka koreki daga kauyenku, na tabbatar maitar ma gaskiya ce nidai bakin cikin ki inaji shi zai hanani arziki, sa hannu a aljihu ki duba ne baki iya ba ko ni kikewa bakin ciki?

Araab dake tsaye a kofa yana sauraran duk abinda ke faruwa, Raheena ce ta fito sanye da kayan Munɗo da sarka a hannunta tana cewa "Umma kalli wannan." 

Ido ta zaro ganin Araab a tsaye yana kallonsu daga bakin ƙofa, Salame cike da tsoro ta kalleshi, kwarjini ya sake mata ta dibibice tace "Dan ubanki menene na dauko kayan da ba naki ba? Duk da kanwarki ce tace ki ɗauka ai bakya ɗauka ba ko?"

Takowa yai har ciki inda suke ya tsaya kusa da Munɗo wacce ke tsaye tana kallonnsa idanunta na neman kawo ruwa, cikin kakkausar murya yace "Kalaman da ta ke faɗa kiyi kin yarda dasu?"

Hawaye ne ya zubo ta girgiza kai alamar a'a, yace "Meyasa bakice bazaki iya ba?"

Shiru tai ya sa hannu ya ɗago haɓarta yace "Bakida baki ne?"

Yana kallonta yacigaba "Kayanki data sa ke kikace tasa?"

Nan ma ta girgiza kai yace "Nan ma baki da baki kice karta sa miki?"

Shiru tai ya sauke hannusa yana kallan Salame wacce tai tsuru-tsuru itakam Raheena kamar ruwa ya cinyeta, ya kalleta yana murmushi yace "Baba ke ya kamata kizo ki lalube aljihun ba ita ba, ba halinta bane ita, ko kuma ki turo wannan tayi."

Yana kai nan ya shige ciki, jakarsa ya cila kan gado ya ja tsaki yace "Sai kace wata wawiya? She can’t stand for herself." Yana tunanin ranar da ya gansu da kaya shima ba ita ce ta basu ba, Zama yayi gefen gado tare da jan numfashi,  ya sa hannu biyu ya shafi sumar kanshi, menene na ɓacin rai? Bafa kai akawa ba?"

(Wai Araab fishin na meye 🥱?)

Salame ganin Araab ya shige ciki yasa ta juyo, wani mugun kallo ta watsawa Munɗo tana jin haushinta duk  ya mamayeta lokaci ɗaya, ita zata zubawa kasa a ido a gabanshi ta nuna tilasta ta suke? Lalai hakan ya sake tabbatar mata Munɗo bata son ta da arziki, wallahi ba zata barta ba. Tayi kwafa tana yin ƙasa da murya tace "Ni zaki tozarta bayan duk halaccin da na miki, ta dalilina kika zo birnin nan kin samu wuri sakayyar da zaki mun kenan?" Ta jinjina kai, ta juya kan Raheena wacce tuni ta shige ɗakin ta cire kayan Munɗo ta saka nata tace "Wuce mu tafi, duk kune asararru da baku kulla komai ba, da yaushe zan tsaya kan wannan makirar?" 
Raheena ma mugun harara ta watsawa Munɗo kafin suka fita suna mita, Salame ranta ya kai kololuwa wurin ɓaci tana ganin Munɗo ai kamata yayi ta rufa mata asiri har ma ta samu mata kuɗi wurin Araab, amma kiri-kiri ta nuna bata son ta da arziki, "Dama ance tsintacciyar mage bata mage, lalai sai tasan ni ta tozarta." Tayia maganar a fili, Raheena dake gefe tace "Tabbas, koni bazan barta ba." Suka shiga gida rai dukkansu jagule.
Jauro suka gani zai fita masallaci, kallansu yai yace "Ku kuma daga ina?"
Wani kallo Salame tamai tace "To ba dai yawon sata mukaje ba balle a tsaremu da tambaya."
Ya kalli Raheena wace ta shiga ciki tana kumbura ita a dole duk laifinshi.
Kallan Salame yai yace "Fisabillilahi meye hakan a gaban yarinya?"
Bata tanka mai ba sai gaba datai tana "Wannan kuma kai kaja!"
*************
Munɗo kalmar maitar da Salame ta jefata dashi ya fama mata wani rauni mai girma dake binne cikin zuciyarta, kan kujerar falo kawai ta faɗa tana kuka, tunanin rayuwar rugar su da baffanta na sake dawo mata, tamkar yau aka sanar da ita rasuwar mahaifin nata, kuka take hawaye wasu na bin wasu.
Araab tunani kala-kala ne a ransa, na maganganun Salame, yaji ta jefi Munɗo da maita, shi har yau bai san takamaimai tarihin yarinyar ba Ummy bata sanar dashi komai ba, hakan na nufin ba anan garin take ba kome? Sannan yaji tace aka koro ta daga kauyensu, suma bata da alaka dasu ne? Tunaninsa ya katse jin sautin kuka yana fitowa daga falo, tashi yayi yana jin zuciyarsa na wani irin hucin ba dai wani abu suka mata ba.
Ya fito falon fuskar sa a tamke, yana sa hannu a aljihu tare da wawaigawa, ganin ba kowa sai ita kaɗai kan kujera ta sunkuyar da kai tana kuka, ya tabbatar mai sun tace.
Daga bakin kofa ya tsaya yana kauda kai yace "Me suka miki? Dukan ki suka yi ko me?"
Munɗo sautin kukanta ke karuwa ta kasa cewa komai, Araab kukan nata yake jin na shigar sa sosai, haka kawai yakeji bayasan kukan, nan danan ranshi ya ɓaci.
Kawai ya karasa kusa da ita, ya tsaya daf da ita tare da tallabo fuskarta dake sharke da hawaye idanunta rufe, "Faɗa mun me suka miki?" Yayi maganar cikin dan zafin rai, "Kowa baya sona, kowa ya tsane ni bansan me nayi ba da wannan bakin jinin ke bina tun tasowata, Baffana da Danejo kaɗai ke sona a rugar mu suma yanzu na rasa su, Baffa ya rasu, Danejo ba'a san inda take ba, yanzu Ummy kaɗai sai Kawu dasu Ikram ke sona kowa ya tsane ni, me nai da ko ina ba wanda ke sona? Wani bakin hali gareni haka...." Kuka ya sake kwace mata.
Tsintar kansa yayi da jin wani zafi, jikinsa ne yai sanyi jin bata saka dashi ba cikin wanda basu tsane ta ba, wato shima yana ciki kenan?
Sautin kukanta dake karuwa ne yasa hannun sa kan bakinta yace "Plss kukan ya isa yana haifar mun da ciwon kai."
Munɗo gum tayi tana kokarin maida kukan ta dan bata son ciwon kai ya kama Araab, hawaye ta cigaba wanda su ta kasa tsayar dasu. 
Kallonta yake yana nazarinta ya fahimci saboda yace ciwon kai ne yasa tayi shiru, wani abu yaji a ransa na ganin ta damu da lafiyar sa, tafin hannayensa yasa ya soma share mata hawaye, Munɗo karon farko a rayuwarta tun bayan rabuwarta da Baffanta wani ke share mata hawaye, kukan taji ya tsaya cak tamkar daukewar ruwan famfo. 
Araab wata ajiyar zuciya ya sauke ganin ta daina kuka, "Buɗe idonki sannan inaso ki sanar dani labarin ki, meke faruwa?"
Idonta ta buɗe a hankali sai dai bashi take kallo ba, Araab idon sa yana kanta yaga yadda idonta sukayi ja sai yaji tausayin ta, ganin tayi shiru yayi gyaran murya alamar ita yake saurare, labari ne da bata sha'awar ba kowa shi saboda abubuwan da ya kunsa na tarin bakin ciki da takaici, kallansa tai ganin yanda fuskarsa take ba wargi yasa ta maida idanta kasa.
Haka ta danne zuciyarta ta soma ba Araab labarin wanda tana yi tana kuka, bai san sanda ya zauna gefenta ba yana sauraren wannan labarin, a karshen ta saki wani irin kuka mai taɓa zuciya, tace "To su bansan me na musu ba basasona, ga ba Baffa ba Danejo."
Araab wanda tausayinta ya gama mamaye zuciyar sa, yama rasa mai zaiyi dan ji yai duk wata dauriya da yake dashi ta gudu, wannan wace irin rayuwa ta gani?
Baisan sanda yasa hannu kawai ya rungumota a jikinsa ba, kai ya kauda kawai ya soma shafa bayanta alamun lallashi, yana jin wani irin tausayinta ba abunda yafi taɓa zuciyarsa jin bata san mahaifiyarta ba, bata taba ganinta ba hasalima ko kamaninta bata sani ba, shi da mahaifinsa da wayon sa ya tafi ya barsu ya yake ji balle ita, Munɗo sai faman ajiyar zuciya take kan kirjinsa yana shafa bayanta, "Be strong." Shine abunda yake ta nanata mata, lallashin sa ba karamin tasiri yayi ba a ranta, kaso mafi girma na cikin damuwarta taji ya rage, Araab jin tayi shiru ya ɗan dagota daga jikinsa ya tambayeta taci abinci, kak ta girgiza masa alamar a'ah, hannunta taji ya kama, yana tashi tsaye itama ta miƙe, yaja har dining area, da kansa yaja mata kujera ta zauna shima ya zauna kujerar kusa da ita, sosai yake jin tausayinta, ga takaicin abubuwan daya dinga mata baisan yanda ta taso tai rayuwa ba, yana mamakin mutane irin na rugar su wanda tsantsar duhun jahilci ke dawainiya dasu,l. Yana buɗe kular abincin kamshin girki ya daki hancin sa shi har yau mamaki yake Munɗo ce ta iya girki haka, abincin ya zuba a plate biyu ya saka spoon a kowanne ya tura gabanta, Yace "Ki cinye tas, umarni ne."
Sannan ya soma cin nasa, Munɗo sam bata jin cin abincin amma haka ta ɗauki spoon tayi loma ɗaya, tana ta taunawa a baki bata hadiye ba, Araab yana lura da ita har ya kusa cinye nasa ko rabi bata yi ba  Kallonta yayi yace "Zaki buɗe baki kici sosai ko sai na miki dure?" 
Ɗago kai tayi ta kalle sa da mamakin yace dure, gira ya ɗaga mata alamar fuskar sa ba wasa alamar da gaske yake, haka ta soma cusawa ba dan tana jin dadi ba, Araab ya cinye nasa har lokacin batayi rabi ba, ta kai hannu zata dibi abincin taji hannun sa shima ya kai kan cokalin, hannunsu ya gogi juna, suka kalli juna a tare kowane ya basar ta hanyar kawar da kai, Munɗo ta janye hannunta cikin sanyin murya tace "Zan cinye."
Banza yayi tamkar bai ji ta ba, ya debo abincin yana nufo bakin ta, tasan me yake nufi ba sai ya faɗa ba, kasa tai da kanta yasa hannj ya ɗaho haɓarta fuskarnan a murtuke, a hankali ta buɗe, bakinta idonta na kallon kasa Araab ya kai abincin bakin ta, tsintar kanta tayi ta hadiyewa ba jan lokaci, Araab ya cigaba da feeding ɗinta har ta cinye tas, kular ya buɗe zai sake zubawa ta kallesa a marairaice tace "Na koshi Allah Ya Araab." Ta karasa maganar a shagwabe wanda ita kanta batasan tayi ba, kallonta yake ganin yadda tai da fuska haka sound na maganar tata ta shagwaba yaji maganar ta har cikin ransa, kular ya mayar ya rufe, yace "Good haka akeso in anu bai miki ba ko ya isheki kiyi magana." Ya tashi ya nufi ɗaki jin yanayinsa wani iri, sai da ya buɗe karamin fridge dinsa na dau lime yasha, kana ya soma duba wasu takardu da yazo dasu daga office.
Munɗo kwanukan ta kwashe ta kai kitchen, tana wankewa tana tunanin Araab, da yadda ya zauna yau ya bata abinci a baki kamar wata baby, "Da alama labarina ya bashi tausayi amma da bazai bani abinci a baki ba nasani." Tacewa kanta, tana ajiye plate da ta dauraye a kwando.
************************
Laces manya-manya masu tsada guda uku Alhaji Hussain ke fito dasu daga cikin leda, Mumy dake gefen sa baki ta saki ba alamun wani murna kan fuskarta, Alhaji Hussain ya kalleta yace "Na siyo miki kaya masu tsada amma naga sam bakya murna ko basu miki kyau bane?"
Mumy nunfashi taja tana ganin ya kamata da dakatar da Alhaji Hussain ya rage kashe kuɗi, Tace "Ba hakane bane sunyi kyau sosai, sai dai ina ganin kamar ka ɗan rage kashi kudi."
Dariya yayi yace "Haba kamar baki san ba da jimawa ba zan mayar da ninkin su ana yin auren Meenal da Araab ai nasha kwana, hidima ko ta nawa ce bazata gagare ni ba."
Mumy tace "Hakane." Tana gudun ya gano wani abu kan Meenal, ya numfasa yace "Wai ya jarabawarta ni fah har yau bata turo mun sakamakonta ba."
"Nima dai bani da masaniya akai, bari na duba girki na barsa akan wuta." Ta faɗa tana tashi bata so maganar tayi tsawo, Alhaji Hussain gyara zama yayi kan doguwar kujerar falonsa yana yin murmushi ganin burin sa ya kusa cika.
************************
Meenal sam bata da sukuni burinta kawai ta dawo Nigeria kusan kullum sai tayi mafarkin Araab sabuwar soyayyar sa na kamata, tunanin ta ya koma kan yadda zata samu mai biya mata ta dawo Nigeria, zuciyarta ta tsaya mata kan Farouq tana ganin shi kaɗai zata samu ya biya mata, kan gadonta ta gyara kwanciya dan yau ko lectures bata fita ba, ta marairaice tamkar a fili zata masa magana, ta dan daura pillow kan wuyanta ta yadda zai shaketa kadan, ta dauki wayarta ta kira Farouq, yana zaune a wurin wani shakatawa yana hutawa yana shan milkshake, yaga kiran "Sarkin naci yau kuma da me tazo?" Ya faɗa yana daukar waya.
Muryarta ta sake yin kasa da ita tana jan wani nunfashi tamkar mara lafiyar gaske tace "Ka taimakeni Farouq kada na mutu a kasar nan na rasa masu mun suruta su binne ni." 
"Meya sameki Meenal?" Ya tambaya cike da kulawa dan yadda yaji muryata ya yarda, "Ni kaina bansan actual meke damuna ba, kawai Nigeria nake son komawa amun magani, ko fita bana iya yi Farouq, ina cikin mayunwacin hali gashi bani da kowa a nan." Ta karasa da wani irin tari tana jan numfashi, ta ke hankalin Farouq ya tashi yana jin shine sila dan in ta mutu a kasar laifinsa ne da baya bata wrong direction, "Ka... tai...ma...k...eniiii kaaaa biii....ya mun kudin jirgi na koma gida."
Tayi maganar da kyar kamar mai koyon magana, "Toh zan siyar miki ticket tunda sai ki koma."
Farouq ya faɗa dan ya soma tsorata da jin yanayin ta, "Nagode Farouq." Tace tana wani tari, Farouq ya shiga jera mata sannu, yana kashe wayar, Meenal ta dirko daga kan gado tana juyi tace "Woo ni ashe dai na iya plan, sai Nigeria, gun ango na." Tayi shu'umin murmushi tace "Munɗo mai guri na zuwa sai mai tabarma ya kwashe, Araab mallakin Meenal ne ita kaɗai dan wallahi ta kowacce hanya sai na mallake sa, kuma ba sharing ehe." Ta bawa kanta tabbaci tana kissima yadda zata soma gudanar da shirinta tana isa 9ja ba zata jira iyayenta kaɗai su mata fighting ba, wannan karon da kanta zatayi dan dawo da Araab rayuwarta ya zama miji kuma uban yaranta.
****************
Bilal yau ya tashi bashi da ko sisi yana so ya kora kayan mayen sa, wayar Meenal ya soma kira, yaji user busy dan tun ranar ta saka shi busy kar ya rika damunta, tsaki yayi yace "Ko dawa take waya, ni dai bazan iya jira ba har sai kin turo bashi zanci idan kin dawo ki biya.” Ya jefa wayar aljihun sa, ya fito daga ɗakin sa, a falo yaga dubu dayan Salame kan kujera ya ɗauka yayi gaba da ita.
Salame ta fito daga kitchen babu komai ciki na kayan abinci dan yau yunwa take ji, dubu dayar da ta rage mata tayi niyyar siyan nama ta saka a abinci taci ta koshi, tazo ɗauka a siyo mata balangu da bread  da lemon kwalba tunda ba kayan abinci taga wayam babu, dube dube ta soma har kasan carpet duka kujerun falon sai da ta cire pillown su babu kuɗin, "Ba wanda zai mun wannan aikin sai Bilal wallahi, zai zo ya sameni yau din nan." Tayi kwafa cikin mugun takaici tana hammar yunwa, ta zauna falon tana cewa "Allah yayi wadaran auren talaka ace abincin da zaka saka cikin ka ma yana gagararka, ita kuma wancan makirar nasan ko naje baza'a barni na shiga ba, da naje na cika cikina." Tayi tsaki tana jin ba zata kyale Munɗo na shan dadi suna cikin wahala ba.
******************
Munɗo an sakata cikin list na masu zana jarabawar WAEC da NECO na wannan shekarar, Araab ya biya kudinta tare da nasu Ikram, yau ma extra lesson suka tsaya yi, Ilham tace "Al'amarin ubangiji bashi da shamaki wai tare zamu gama makaranta dake Munɗo." Murmushi tayi tace "Ni kaina mamaki nake sai nake ganin kamar almara." Ilham tace "Ikon Allah kenan shi ya kaddara faruwar hakan HE IS THE BEST PLANNER." Munɗo da Ikram a tare suka ce "Hakane." Shigowar malami ajin ya katse maganar tasu suka maida hankali kan sa.
Sai biyar da rabi suka tashi, suna fitowa direba yana waje ya ɗauke su zuwa gida, Munɗo sai da ta fara shiga wurin Ummy, tana zaune falo tana shan inibi, suka gaisheta a tare dasu Ilham, ta amsa tana kallon Munɗo tace "Yan' makaranta an kusa gamawa ko?" Tayi dariya tace "Eh Ummy, sai dai haryanzu ina tsoro."
"Allah ya muku jagora, ki cire wannan a ranki kiyi karatunki."
Tace "Amin." 
"Ga abinci can kan dining table waina ce yau mukayi na ajiye muku."
"Toh Ummy mungode." Ta ɗau ko basket na abincin kan dining table kana ta wuce bangarensu bata jira Ummy tace mata ba, hakan ya ma Ummy dadi tana ganin Munɗo ta fara sanin abunda ya kamata na zamantakewar aure.
Gidan tun kafin ta tafi makaranta ta gyara sa ɗakin Araab kadai ya rage. Wanka tayi sosai taji dadin jikinta, ta saka cream mai santsi da kamshi, tabi jikinta da humra masu dadi na wurin Najah, kana ta saka wata english gown ta samanta ta bude ana ganin tsakanin boobs dinta da suka taso saman rigar sosai, rigar har kasa ta saukar mata mai gajeran hannu, vintage scarf ta daura a kanta, ta shafa lipstick mara kala kan lebbenta pink da ya kara masa kyau, har ta ɗau ko mayafi zata rufa tace “Harma zan gama bai dawo ba.”
Ta fito ta shiga ɗakin Araab, tana gyarawa, lokaci yaja bata ankara ba dan tsayawa da tayi gyara na sosai.Ta kammala tana yawo da kaskon turaren wuta a hannunta cikin dakin, tana turara labule, Araab ya shigo wanda tun kofarsa ta shigowa gidan yake jin kamshi, yana shigowa dakin yaji wani sihirtaccen kamshi da ya saka shi lumshe ido ya bude su kamshin na ratsa shi (mata baku san tasirin da turaren wuta ke yi wurin mazajenku ba ko hmm😂),
Munɗo jin shigowarsa yasa tace "Sannu da zuwa."  Sam ta manfa da rigarta da yands take.
Tana kallon yatsun kafafun sa bata kalli fuskar sa, Kallonta yake yaga ta masa kyau sosai cikin rigar dake jikin ta, hanyar fita tayi, "Ki ajiye kaskon a toilet." Ya faɗa dan turaren ba karamin dadi ya masa ba, juyawa tayi ta shiga bandaki ta ajiye, ta  fito Araab idonsa na kanta, zata wuce ta gabansa kawai ya tsinci kansa da saka mata kafa, ta tafi kamar zata faɗi, yasa hannu ya rikota ta faɗo jikinsa, wata ajiyar zuciya ya sauke muradinsa dama kawai yaji ta a jikinsa dan wani irin yanayi yake jin sa, ya rasa wacce irin sha'awa ke damunsa kwanakin nan, Munɗo kokarin tashi take taji ya zagaye hannunsa kan kugunta, ta dago kai ta kalle sa, cikin idonta yake kallo yana mata wani kallo da ya saka dukkan gabban jikinta saki, kallon sa ya mayar saman rigarta yana jin yadda gaba daya jikinsa ke canzawa. Hannu kawai yasa ta tallabo habarta, yana kallon labbanta saurin rufe ido tayi tana jin wata kunyar sa gefe daya kuma kwarjini yake mata, Araab a hankali ya saukar da kansa daidai fuskarta ya kai bakinsa kan nata, wani tsotsa ya ma lips dinta wanda take ji har cikin kwakwalwarta, tamkar ya samu sweet haka ya tsotse lipstick tas na bakinta kana ya zura harshensa cikin bakinta yana yi yana cirewa, Munɗo yanayi mai wuyar fassaruwa ta tsinci kanta, wanda bata taba jin kwatankwacinsa ba. Kiss yake mata ba na wasa ba, hannun sa ya kai saman rigar ta yana shafar dukiyar fulanin ta, yana sake fita hayyacin sa, Munɗo saurin fisge jikinta tayi tana ja baya, numfashinta ne yake fita itama sama-sama, Araab da idonsa ke lunshewa tsabar yadda yake ji yace "Pl...." Sai kuma yayi shiru ya kasa karasawa kawai ya tashi ya shige bandaki. Kayan jikinsa ya cire ya sakarwa kansa shower ya damtse ido mararsa na murda masa tamkar zata cire, Munɗo ta dade a tsaye agun, wato yanzu ta tabbatar Araab baya santa, jiki a sanyaye ta tashi ta fita ɗakin tana mamakin Araab wato dai sha'awarta yake, aikuwa ba zata taɓa bari ya kara hawa kanta ba, dama taji a hirar nasu sunce masu auren sha'awa suna gama moruwar mace suke rabuwa da ita, balle shi daya sanar da ita, ba zata bari ya mata haka ba, ya mori ni sau ɗaya ba zai sake na biyu ba (Munɗo wauta😂)
*******************
Ammi ce tsaye bakin madubi tana gyara fuskarta tasha ado cikin dankareren lace da ko ba'a faɗa maka ba kasan mai tsada ne, wuyanta sanye da sarkar zinari, Magidanci ne cikin shigar sa ta kamala ya turo kofar ɗakin ya shigo, ta juyo ta dubesa da murmushi kan fuskarta yace "Wannan adon duk ni akayiwa gimbiya ga?" Murmushi tayi tace "Wa zan ma da ya wuce kai Sarakina." shiyasa nake kaunarki har kullum yadda soyayyar mu bakya taɓa bari ta tsufa." Ya lakaci kumatun ta. Tayi dariya dimple dinta ya lotsa wanda tun yarinta har yau bai sauya ba.
Abinda ke bayanshi ya fito dashi ya buɗe mata, wata dankarariyar sarkar gwal ce sai walwali take, kallansa tai tace “Sarakina nawa ka siyo?”
“Ɗaya ko biyu kikeso in sa a karo?”
Kallansa tai ta ɗaure fuska tace “Sauranfa?”
Murmushi yai ya rungumeta yace “Ke kaɗai nai niyya kece farin cikina.”

 Hajiya Zinnira ke ta faman safa da marwa a ɗakinta, rahoton da aka kawo mata na Mijinsu ya dawo kuma bangaren amarya ya fara shiga hadda sarka ya kawo mata ke cin ranta, wato ita matar so lallai sai ta nuna mata kuskuren ta.
Danejo yau tana zuwa gyara ɓangaren Amarya ta tarar da ita a falo tana sa turaren wuta, da sauri ta gaisheta tace “Nayi latti ko Hajiya?”
Kai ta girgiza tana murmushi tace “Karki damu kije sai gobe, Sadauki da sassafe ya dawo to na gyara kafin isowar sa.”
Kasa tayi dakai tana mamaki, jiya taji labarin zai dawo yau, data yi wa Uwaliya magana akan zataje ta gyara da wuri sai tace ta barshi ai sai yamma zai dawo, lallai akwai kulallen al’amarin a mutanen gidan nan wanda ga dukkan hasashenta Amarya ce basa so ake ma makirci, ita taga kaf matan ma ba wanda ya kai ta mutunci amma sun tsagwameta.
Maganar Ammi ce ta katseta da tace “Inna karki damu, in mun gama da abincin safe wajen sha biyu kizo ki kwashe kwanukan.”
Cike da girmamawa tace “To nagode Hajiya.” Ta mike ta fito, yau da tayi kwalliya sosai sai taga ta mata masifar kyau.
******
 Duk yanda Araab yaso yayi bacci yau ya kasa, sai faman juyi yake yana tsaki tare da jin takaicin kansa, Mikewa yayi zaune tare da shafar sumar kansa, akan me zai kasa bacci dan bata shigo ba? Menene damuwarshi da sanda zata kwanta? Takaicin kanshi ne ya kama shi.
Ya sauko daga kan gadon ya fito ɗakin, falo ya duba bai ganta ba, hanyar ɗakinta yayi cike da takaici dan ya mata kiss shine zata kaurace masa kenan. Kofar ɗakin ya buɗe, tana zaune akan sallaya tana rubutu, books ne a gabanta na maths da Chemistry. Daga wajen ya tsaya yana kallon ta, kanta ba ɗan kwali sai gashinta na fulani dake kwance akan kafaɗarta, yasha gyara, yanda ta sunkuya tana rubutu yasa yana iya kallon saman kirjinta, fuskarta ya kalla wace ba kwalliya sai dai fatarta dake sake murjewa tana sake yin kyau.
 Hankalinshi ne ya dawo jikinshi cike da takaicin kanshi yace “Araab me kake yi hakan?” Yana neman kauda kansa ta ɗago idonta jin alamun idon mutum a kanta.
Ganin sa yasa ta marairaice ido tana kikkiftasu kamar zatayi kuka.
Kallon mamaki ya mata ya sa kanshi a jikin bangon kofar ya jingina, yace “Hajiya sorry anan na tsaya balle kice na miki wani abin, so karki fara min kuka.” Yayi maganar yana zuba mata manyan idanun sa, “Ya Araab please!" Ta faɗa tana ɗan langabar da kai a shagwabe wanda ita kanta bata san shagwabar take ba.
Yawun bakinsa ya haɗiya jin maganar da yanayinta har kan sa ya ɗan dake yace “Menene?” Ya tambaya, ta ɗago littafin hannunta tace “Na kasa.”
Karasowa yayi ciki tare da harɗe hannunsa ta baya yana wata irin tafiya ta basarwa, ya zauna a bakin gado tare da kallon ta yace “Mu gani.”
Da sauri ta dawo gabanshi ta miƙe masa littafin, dubawa yayi ya ɗaga book ɗin kamar zai maka a saman kanta hakan yasa ta runtse ido tare da sa hannayenta a sama, jin shiru yasa ta buɗe ido ga mamakinta murmushi taga yanayi.
Kallansa take cike da mamaki, waigowa yayi yaga yanda take kallon shi, hakan yasa ya tsuke fuska yayi gyaran murya yace “Wannan daidai ne wannan kuma kinyi missing abu ɗaya, ki sake dubawa zaki gani mistake ɗinki.”
Murmushi tayi tace “Dama kana fara’a?”
Bayan wuyansa ya sosa yace “Me kike nufi?”
Kai ta girgiza cike da jindadi tace “Bakomai kawai ya maka kyau ne.” 
“Fara karki ɓata mana lokaci gobe akwai aiki.” Ya faɗa cikin basarwa, ta dauki biro tayi tana murmushi, shima haka kawai ya samu kansa da binta da ido yana daga kan gadon ta, yana kallon murmushin ta wanda ke nuni tana jin dadi ne, labarin data bashi ke sake dawo mishi.
Kasan leɓenshi ya ciza dole ya taimaki yarinyar nan, ya dade baiji labarin daya tsaya a ranshi sama da wannan ba, amma gashi duk yanda ta taso fuskarta na ɗauke da farin ciki da alama tana da hakuri.
Kamar daga sama taji yace “Me kikeso ki zama dan ki fara planning na course da zakiyi a uni.”
Ɗagowa tayi ta kalleshi, gira yaɗan ɗaga mata alamar da ita yake, murmushi tayi ta fara wasa da yatsun hannunta, tsintar kansa yayi da kai hannunsa kan nata ta ɗago ido ta zuba mishi, ba dai abinda yayi mata ɗazu yake son sake yi ba? Hannunta ta fara neman janyewa ya saketa da sauri hakan yasa tai ɗan baya, mikewa yayi tsaye ya kalli book ɗin daga inda yake yace “Good hakane yanzu.” yayi cikin son basarwa, ganin haka ta gyara zamanta tana murmushi najin tayi daidai.
 “Oya kwashe littafan ki ajiye ki wuce ki kwanta."
“Ina?” Ta tambaya tana kallon shi.
“Bacci, ko bakiga 11 ta wuce ba.”
Ido ta zaro tare da mikewa ta kwashe littafan ta ajiye, ta biyo bayan sa wanda ya juyo sai ji tayi kanta ya daki kirjin sa, ya juyo ya tabbatar ta biyo sa, ashe ita ta taho.
A hankali ta fara ja baya, hannu yasa ya riko kugunta ya sake jawota kusa dashi idanunsa cikin nata yace “Tsorona kike ko tsoron na matso kusa dake?”
 Zata maida kanta kasa ya sake ɗagota yace “Ba nace ki dinga faɗar abinda ke ranki ba?”
Idanunsa ta kalla tare da maidasu gefe har ya ɗauka bazatayi magana ba ysji tace “Kace zaka rabu dani sannan sai ka dinga min abubuwa daban-daban, wanda ni nasan ba wai dan so kake yi ba…” sai kuma tayi shiru.
Kalamanta yaji su har cikin ranshi, tabbas ba dan so yake mata ba shi kansa yasan tsananin sha’awa ce da Allah ya halicce sa, hakan kesa yana son kusantar ta, kenan ta soma fahimta?Hannu yasa ya dawo da fuskarta saitinshi yace “Meyasa kike barina to in inayi? Ko ke dan so kike tsayawa?”
Ɗagowa tayi kallon da yake mata yasa take jin wani abu na ratsa ta shi kanshi ji yai kamar akwai wani abu a kwayar idanunta, haɓarta da ya rike ya saki, ya fara takawa, bayanshi tabi,
Yana shiga ɗaki yaga wayarsa na haske, yana ɗauka ya duba yaga text message ne kamar haka….
‘Duk yanda kaso ka zauna da Munɗo a matsayin matar aure bazaka taɓa iyawa ba dan har yanzu bata daina bibiyar wanda take so ba.’
Goge sakon yayi niyar yi amma shigowarta yasa ya manta, kallanta yai har ta shigo ta kwanta, shima ya kwanta cike da tunani kala-kala a ransa, wake turo masa sakonni kuma wa take so? Ko mahaukacin nan? ranshi yaji ya fara ɓaci, ya kalli gefenta da take kwance yaga ta fara bacci, ko shine dalilin dayasa take ture shi bata son shi kusa da ita? Kai ya girgiza da sauri yace “Tasan ba so kake mata ba sha’awa ce” Yacewa kansa yana tuna maganarta ta dazu, wata ajiyar zuciyar yayi yace “Idan kuma salon yaudararsu na mata ne tana son canza maka tunani kar ka dago ta fah?” Wani irin numfashi yaja, da waɗannan tunanin yai bacci.
***********
Farouq ya siyan ma Meenal ticket wanda yau ta sauka a garin Kano, ba tare da sanin kowa ba cikin ahalin ta, tana fitowa farfajiyar airport din ta saki murmushin mugunta tace “Hajiya Manda sai a koma inda ba gishiri dan ni nawa mijin zam yake.” Tayi kwafa tace “Kila fa ta riga ta bashi kanta ya riga ya ɗanɗana yanda akeji.” Tsaki taja a fili tace “Wannan kwailar har me ma take dashi da zai mora? Sai dai yayi ya gaji ya tashi amma ba wani shauki da zaiji.
Wayar Bilal ta kira, yana zaune a gidan abokinsa dan tun jiya bai koma ba saboda Salame sai kiranshi take tana mai masifa akan ya kawo mata dubu ɗayanta.
Yana ganin kira da number Nigeria yaki ɗauka, tana katsewa aka sake kira, yanzun ma kamar bazai ɗauka ba sai kuma ya ɗaga a kufule yace “Waye?”
“Au hutawa ma kake bayan masoyiyarka na hannun Araab?”
Jin muryar ta yasa yai wani kundunbala ya diro yace “Haba ke bayan kinki miko komai sai neman a miki aiki bakya biya?”
Cike da kulewa tace “Naga kaima kana son Munɗo ko ba duka muke san kwatosu ba?”
Dariya ya sheke dashi yace “A’a dan Allah Malama tsaya, ina dai son na huce haushi amma ba so na kauna ba, kece kike wannan dan haka dole ki biya ko a hakura.”
Jin da gaske yake yasa tace “Naji zan biya yanzu kanada mota? Na dawo Nigeria ne bana son zuwa gida ne sai na fara maka wani aiki da zamuyi.”
“Ni ina naga wata mota sai dai ko na tsoho tunda ita nake ja.”
Cike da jin dadi tace “Kazo mu haɗu airport.”
“Kuma man motar fa? Ke zaki zuba?”
A ranta tace wannan mayen kuɗi ne, a fili tace “Naji zan zuba yi sauri ka taho dan da alama ya kusa tashi.”
Nan Bilal ya fito yana sa rigar sa a saman vest ɗinsa ya musu sallama da hannu ya fito.
Gida yaje a waje yawa Raheena waya, ta dawo daga makaranta kenan, batai niyyar dawowa da wuri ba amma dole ta gudu saboda shugaban makarantar nan ya fara takura mata, bukatarsa ta fara yi mata yawa, gashi in ya fara har sai ta fita hayyacinta yake dainawa.
Wayar ta ɗaga tace “Meye?”
“Ni kike cewa meye? Dalla mikomin makulin mota inasan fita ne.”
“Sai ka shigo Umma bata gidan.”
“Ni kike fadawa haka? Ko ce miki akai saboda ita naki shigowa? Sai inzo nan in faffasa miki baki.”
Wayar ta kashe ba tare da ya gama ba dan batasan masifar sa ta saka key dakin ta shiga toilet.
Bilal ya shigo cikin fushi yaga ɗakin a rufe, key ya ɗauka yaja motar yana cewa “Wannan kucakar motar gaba ɗaya ta isheni ni yanzu kunyar janta ma nake.”
Waka yasa yana tafe yanayi yau fa akwai samun kudi, da haka ya isa.
Nemanta ya shiga yi bayan sun yi waya, can ya hangota tsaye da akwatinta da kuma jaka ta rataya, sanye take da riga da wando ta sa abaya coffe buɗaɗiya a sama, batai kwalliya ba dan tanaso iyayenta suji tausayinta ne.
Parking yayi, kanta na gefe sai dataji horn ta juyo, kallon shi tayi sannan ta kalli motar, ta girmi ajin motar nan amma ba yanda zatai, jakarta ta nuna mai, ya kalleta tab lalai yarinyar nan, tace “Kasa a booth.”
Kamar bazaiyi ba sai kuma ya fito dan gaskiya yana bukatar kudi to fa da alama dole yayi biyayya.
Baya ta shiga ta zauna, ranshi ya kara ɓaci ya dake ya shiga yace “Inane?”
 tace Hotoro GRA, suka fara tafiya kafin yace “Yanzu me nene plan ɗin.”
Murmushi tai tana danna waya tace “Kai dai kabi abinda na sakaka, kawai.”
Harararta yayi ta madubi kamar wata yayarshi sai wani umarni take bashi, bari ya ja rabon shi sai ya nuna mata shi ba sa’anta bane.
Suna isa ta kalleshi tace “Ga 1k ka koma layinsu Araab a adaidaita zan maka waya sanda zaka fara aiwatar da plan ɗin.”
wani kallo ya mata yace “Kina nufin nida motata na shiga adaidaita?”
”Wannan motar ai ba mota bace, dan ko ganina akai a ciki kimata ta zube.”
baki ya buɗe yana kallan 1k ɗin, tace “Indai kanaso na taimaka ma ka canza mota to kabi abinda nace.”
Fizgar kuɗin yai ya fito yana kunkuni tare da yin kwafa, yai lalai dole yaba yarinyar nan kashi shi take faɗawa magana kamar wani yaran ta?
Adaidaita ya shiga ita kuma ta cigaba da jiran Araab a mota.
*****
Araab a office bayan ya gama ayyukanshi samun kanshi yayi da duba past exams papers online, yana dubawa yana ganin inda akafi tambaya, can ya rufe laptop ɗin ya runtse ido, meke damunka Araab? Ajiyar zuciya yai yace “Yanda na ɗauki su Ikram haka na ɗauketa, a kuma haka zan taimaka mata.”
“Yaushe ka taɓa duba exams saboda su Ikram?”
Fuska ya murtuke kamar wani ne ya ɓatamai rai yace “Su tare suke tafiya da school ɗin ita fa?” Yake zancen tamkar da wani.
Ganin zuciyarshi na neman jawo masa tunanin abinda bayaso yasa ya mike ya haɗa takardunsa ya fito.
Zaune suke a cikin layin, sai data gama waya da alama tambaya tayi ko Araab ya fito, jin ya fito yasa ta fara duba agoggon hannunta, kowa yasan shi ba mai yawo bane daga gun aiki sai gida sai dai ko in yanada shopping da zaiyi, hakan yasa tasan plan ɗinta dole zaiyi aiki.
Bilal na zaune takaici duk ya ishe shi takamaimai plans ɗin ma bai sani ba, sai da suka share mintina sama da ashirin da biyar kafin tace “Kaje gate kasa mai gadi ya sanar da ita wani naku bashida lafiya ko kai ne ka faɗa yanda zata fito.”
“Wannan yar rainin wayance zata fito saboda ni? Sai dai Kawunta wato Babana.”
“Wannan damuwar ka ce nidai kasan yanda zakai ta fito daga gidan nan ta sameka a waje, daga gefe.”
Hannu ya dunkule yanajin kamar ya zabga mata mari, tana kallan yanayinsa tace “In baka son kuɗin sai ka barshi.”
Tafiya ya fara cike da kunar rai, wato shi talaka an gama rainashi kenan ko me?
Gate ya nufa ya samu mai gadi cikin ƴar rawar murya yace “Malam banasan shiga gidan tunda kun hanani, sai dai yanzu matsala aka samu kacewa Munɗo tazo Kawunta babana yayi hatsari yanzu zamu wuce asibiti dashi, yanata kiran sunanta.”
Mai gadi ganin yanayin da Bilal yai magana yasa ya yarda kuma sabanin idan shirmen sa yazo yi,
Nan ya tashi ya ciki dan sanar da Munɗo.
 Bata dade dayin wanka ba tana sanye da riga da skirt na English wears, maroon colour, rigar mai dogon hannunce sai dai ta kamata kaɗan daga sama.
Abinci takeyi fuska taɗan ɗaure tace “Me kike anan?” Sai tai murmushi a rayuwa batasan meyasa ba tana san ta kwaikwayi Araab, kashe gas ɗin tayi ta ɗauko flask zata zuba taji ana knocking, “ba dai harya dawo ba?”.
Ta tambayi kanta tare da karasawa ta buɗe, ganin mai gadi yasa ta ɗan tura kofar tace “Ina zuwa.”
Hijab ta zura ta dawo ta buɗe, bayan sun gaisa yace “Wannan ɗan uwan naki yace in faɗa miki mahaifinshi yayi hatsarin mota, zasu kaishi asibiti.”
Gabanta ne yayi mugun faɗuwa, Bilal ya iya neman magana amma bai taɓa mata karyar abu haka ba, jikinta ne ya fara rawa nan danan hawaye suka fara zirya tace “Yana ina?”
“Yana waje…..” Ai bata tsaya jiranshi ba ta fito da gudu, ko takalmi babu a kafarta, ganin Bilal yasa ta karasa tana share kwalla, tsayawa yai ya kalleta, ya akai ta sake kyau yarinyar nan? Muryarta ce ta katseshi da cewa “Ya Bilal meya samu Kawu?”
Marairaicewa yai yace “Yanzu aka mana waya akan yayi hatsari kema Munɗo dan kawai kin auri mai kuɗi sai ki manta da hallaci? Maimakon ki nemi mijinki ya taimaka mana sai ku barshi yanata aikin karfi? Ance acan mota ta bigeshi shikenan mu kin ja mana masifa.”
Tsugunawa tayi kawai tana kuka, Meenal ya kalla wacce tamai alamu daya cigaba dan ta hango motar Araab.
Tsugunawa kusa da ita yayi yana neman riko kafaɗarta ta mike tana share hawaye tace “Ina ne? Wani asibitin ne?”
Daga nesa yake binsu da kallo dan tabbas shashashan can ne, me yazoyi gidanshi? Wacece ke tsaye kusa dashi, har yakai bakin gate zai shiga gidan sai yai parking ba tare da ya karasa ba ya fito kawai dan yanaji bazai iya dannewa ba.
Munɗo ya gani tana share hawaye gaban Bilal……
Hmmmmm🫢🫢🫢

 Hajiya Zinnira ke ta faman safa da marwa a ɗakinta, rahoton da aka kawo mata na Mijinsu ya dawo kuma bangaren amarya ya fara shiga hadda sarka ya kawo mata ke cin ranta, wato ita matar so lallai sai ta nuna mata kuskuren ta.
Danejo yau tana zuwa gyara ɓangaren Amarya ta tarar da ita a falo tana sa turaren wuta, da sauri ta gaisheta tace “Nayi latti ko Hajiya?”
Kai ta girgiza tana murmushi tace “Karki damu kije sai gobe, Sadauki da sassafe ya dawo to na gyara kafin isowar sa.”
Kasa tayi dakai tana mamaki, jiya taji labarin zai dawo yau, data yi wa Uwaliya magana akan zataje ta gyara da wuri sai tace ta barshi ai sai yamma zai dawo, lallai akwai kulallen al’amarin a mutanen gidan nan wanda ga dukkan hasashenta Amarya ce basa so ake ma makirci, ita taga kaf matan ma ba wanda ya kai ta mutunci amma sun tsagwameta.
Maganar Ammi ce ta katseta da tace “Inna karki damu, in mun gama da abincin safe wajen sha biyu kizo ki kwashe kwanukan.”
Cike da girmamawa tace “To nagode Hajiya.” Ta mike ta fito, yau da tayi kwalliya sosai sai taga ta mata masifar kyau.
******
 Duk yanda Araab yaso yayi bacci yau ya kasa, sai faman juyi yake yana tsaki tare da jin takaicin kansa, Mikewa yayi zaune tare da shafar sumar kansa, akan me zai kasa bacci dan bata shigo ba? Menene damuwarshi da sanda zata kwanta? Takaicin kanshi ne ya kama shi.
Ya sauko daga kan gadon ya fito ɗakin, falo ya duba bai ganta ba, hanyar ɗakinta yayi cike da takaici dan ya mata kiss shine zata kaurace masa kenan. Kofar ɗakin ya buɗe, tana zaune akan sallaya tana rubutu, books ne a gabanta na maths da Chemistry. Daga wajen ya tsaya yana kallon ta, kanta ba ɗan kwali sai gashinta na fulani dake kwance akan kafaɗarta, yasha gyara, yanda ta sunkuya tana rubutu yasa yana iya kallon saman kirjinta, fuskarta ya kalla wace ba kwalliya sai dai fatarta dake sake murjewa tana sake yin kyau.
 Hankalinshi ne ya dawo jikinshi cike da takaicin kanshi yace “Araab me kake yi hakan?” Yana neman kauda kansa ta ɗago idonta jin alamun idon mutum a kanta.
Ganin sa yasa ta marairaice ido tana kikkiftasu kamar zatayi kuka.
Kallon mamaki ya mata ya sa kanshi a jikin bangon kofar ya jingina, yace “Hajiya sorry anan na tsaya balle kice na miki wani abin, so karki fara min kuka.” Yayi maganar yana zuba mata manyan idanun sa, “Ya Araab please!" Ta faɗa tana ɗan langabar da kai a shagwabe wanda ita kanta bata san shagwabar take ba.
Yawun bakinsa ya haɗiya jin maganar da yanayinta har kan sa ya ɗan dake yace “Menene?” Ya tambaya, ta ɗago littafin hannunta tace “Na kasa.”
Karasowa yayi ciki tare da harɗe hannunsa ta baya yana wata irin tafiya ta basarwa, ya zauna a bakin gado tare da kallon ta yace “Mu gani.”
Da sauri ta dawo gabanshi ta miƙe masa littafin, dubawa yayi ya ɗaga book ɗin kamar zai maka a saman kanta hakan yasa ta runtse ido tare da sa hannayenta a sama, jin shiru yasa ta buɗe ido ga mamakinta murmushi taga yanayi.
Kallansa take cike da mamaki, waigowa yayi yaga yanda take kallon shi, hakan yasa ya tsuke fuska yayi gyaran murya yace “Wannan daidai ne wannan kuma kinyi missing abu ɗaya, ki sake dubawa zaki gani mistake ɗinki.”
Murmushi tayi tace “Dama kana fara’a?”
Bayan wuyansa ya sosa yace “Me kike nufi?”
Kai ta girgiza cike da jindadi tace “Bakomai kawai ya maka kyau ne.” 
“Fara karki ɓata mana lokaci gobe akwai aiki.” Ya faɗa cikin basarwa, ta dauki biro tayi tana murmushi, shima haka kawai ya samu kansa da binta da ido yana daga kan gadon ta, yana kallon murmushin ta wanda ke nuni tana jin dadi ne, labarin data bashi ke sake dawo mishi.
Kasan leɓenshi ya ciza dole ya taimaki yarinyar nan, ya dade baiji labarin daya tsaya a ranshi sama da wannan ba, amma gashi duk yanda ta taso fuskarta na ɗauke da farin ciki da alama tana da hakuri.
Kamar daga sama taji yace “Me kikeso ki zama dan ki fara planning na course da zakiyi a uni.”
Ɗagowa tayi ta kalleshi, gira yaɗan ɗaga mata alamar da ita yake, murmushi tayi ta fara wasa da yatsun hannunta, tsintar kansa yayi da kai hannunsa kan nata ta ɗago ido ta zuba mishi, ba dai abinda yayi mata ɗazu yake son sake yi ba? Hannunta ta fara neman janyewa ya saketa da sauri hakan yasa tai ɗan baya, mikewa yayi tsaye ya kalli book ɗin daga inda yake yace “Good hakane yanzu.” yayi cikin son basarwa, ganin haka ta gyara zamanta tana murmushi najin tayi daidai.
 “Oya kwashe littafan ki ajiye ki wuce ki kwanta."
“Ina?” Ta tambaya tana kallon shi.
“Bacci, ko bakiga 11 ta wuce ba.”
Ido ta zaro tare da mikewa ta kwashe littafan ta ajiye, ta biyo bayan sa wanda ya juyo sai ji tayi kanta ya daki kirjin sa, ya juyo ya tabbatar ta biyo sa, ashe ita ta taho.
A hankali ta fara ja baya, hannu yasa ya riko kugunta ya sake jawota kusa dashi idanunsa cikin nata yace “Tsorona kike ko tsoron na matso kusa dake?”
 Zata maida kanta kasa ya sake ɗagota yace “Ba nace ki dinga faɗar abinda ke ranki ba?”
Idanunsa ta kalla tare da maidasu gefe har ya ɗauka bazatayi magana ba ysji tace “Kace zaka rabu dani sannan sai ka dinga min abubuwa daban-daban, wanda ni nasan ba wai dan so kake yi ba…” sai kuma tayi shiru.
Kalamanta yaji su har cikin ranshi, tabbas ba dan so yake mata ba shi kansa yasan tsananin sha’awa ce da Allah ya halicce sa, hakan kesa yana son kusantar ta, kenan ta soma fahimta?Hannu yasa ya dawo da fuskarta saitinshi yace “Meyasa kike barina to in inayi? Ko ke dan so kike tsayawa?”
Ɗagowa tayi kallon da yake mata yasa take jin wani abu na ratsa ta shi kanshi ji yai kamar akwai wani abu a kwayar idanunta, haɓarta da ya rike ya saki, ya fara takawa, bayanshi tabi,
Yana shiga ɗaki yaga wayarsa na haske, yana ɗauka ya duba yaga text message ne kamar haka….
‘Duk yanda kaso ka zauna da Munɗo a matsayin matar aure bazaka taɓa iyawa ba dan har yanzu bata daina bibiyar wanda take so ba.’
Goge sakon yayi niyar yi amma shigowarta yasa ya manta, kallanta yai har ta shigo ta kwanta, shima ya kwanta cike da tunani kala-kala a ransa, wake turo masa sakonni kuma wa take so? Ko mahaukacin nan? ranshi yaji ya fara ɓaci, ya kalli gefenta da take kwance yaga ta fara bacci, ko shine dalilin dayasa take ture shi bata son shi kusa da ita? Kai ya girgiza da sauri yace “Tasan ba so kake mata ba sha’awa ce” Yacewa kansa yana tuna maganarta ta dazu, wata ajiyar zuciyar yayi yace “Idan kuma salon yaudararsu na mata ne tana son canza maka tunani kar ka dago ta fah?” Wani irin numfashi yaja, da waɗannan tunanin yai bacci.
***********
Farouq ya siyan ma Meenal ticket wanda yau ta sauka a garin Kano, ba tare da sanin kowa ba cikin ahalin ta, tana fitowa farfajiyar airport din ta saki murmushin mugunta tace “Hajiya Manda sai a koma inda ba gishiri dan ni nawa mijin zam yake.” Tayi kwafa tace “Kila fa ta riga ta bashi kanta ya riga ya ɗanɗana yanda akeji.” Tsaki taja a fili tace “Wannan kwailar har me ma take dashi da zai mora? Sai dai yayi ya gaji ya tashi amma ba wani shauki da zaiji.
Wayar Bilal ta kira, yana zaune a gidan abokinsa dan tun jiya bai koma ba saboda Salame sai kiranshi take tana mai masifa akan ya kawo mata dubu ɗayanta.
Yana ganin kira da number Nigeria yaki ɗauka, tana katsewa aka sake kira, yanzun ma kamar bazai ɗauka ba sai kuma ya ɗaga a kufule yace “Waye?”
“Au hutawa ma kake bayan masoyiyarka na hannun Araab?”
Jin muryar ta yasa yai wani kundunbala ya diro yace “Haba ke bayan kinki miko komai sai neman a miki aiki bakya biya?”
Cike da kulewa tace “Naga kaima kana son Munɗo ko ba duka muke san kwatosu ba?”
Dariya ya sheke dashi yace “A’a dan Allah Malama tsaya, ina dai son na huce haushi amma ba so na kauna ba, kece kike wannan dan haka dole ki biya ko a hakura.”
Jin da gaske yake yasa tace “Naji zan biya yanzu kanada mota? Na dawo Nigeria ne bana son zuwa gida ne sai na fara maka wani aiki da zamuyi.”
“Ni ina naga wata mota sai dai ko na tsoho tunda ita nake ja.”
Cike da jin dadi tace “Kazo mu haɗu airport.”
“Kuma man motar fa? Ke zaki zuba?”
A ranta tace wannan mayen kuɗi ne, a fili tace “Naji zan zuba yi sauri ka taho dan da alama ya kusa tashi.”
Nan Bilal ya fito yana sa rigar sa a saman vest ɗinsa ya musu sallama da hannu ya fito.
Gida yaje a waje yawa Raheena waya, ta dawo daga makaranta kenan, batai niyyar dawowa da wuri ba amma dole ta gudu saboda shugaban makarantar nan ya fara takura mata, bukatarsa ta fara yi mata yawa, gashi in ya fara har sai ta fita hayyacinta yake dainawa.
Wayar ta ɗaga tace “Meye?”
“Ni kike cewa meye? Dalla mikomin makulin mota inasan fita ne.”
“Sai ka shigo Umma bata gidan.”
“Ni kike fadawa haka? Ko ce miki akai saboda ita naki shigowa? Sai inzo nan in faffasa miki baki.”
Wayar ta kashe ba tare da ya gama ba dan batasan masifar sa ta saka key dakin ta shiga toilet.
Bilal ya shigo cikin fushi yaga ɗakin a rufe, key ya ɗauka yaja motar yana cewa “Wannan kucakar motar gaba ɗaya ta isheni ni yanzu kunyar janta ma nake.”
Waka yasa yana tafe yanayi yau fa akwai samun kudi, da haka ya isa.
Nemanta ya shiga yi bayan sun yi waya, can ya hangota tsaye da akwatinta da kuma jaka ta rataya, sanye take da riga da wando ta sa abaya coffe buɗaɗiya a sama, batai kwalliya ba dan tanaso iyayenta suji tausayinta ne.
Parking yayi, kanta na gefe sai dataji horn ta juyo, kallon shi tayi sannan ta kalli motar, ta girmi ajin motar nan amma ba yanda zatai, jakarta ta nuna mai, ya kalleta tab lalai yarinyar nan, tace “Kasa a booth.”
Kamar bazaiyi ba sai kuma ya fito dan gaskiya yana bukatar kudi to fa da alama dole yayi biyayya.
Baya ta shiga ta zauna, ranshi ya kara ɓaci ya dake ya shiga yace “Inane?”
 tace Hotoro GRA, suka fara tafiya kafin yace “Yanzu me nene plan ɗin.”
Murmushi tai tana danna waya tace “Kai dai kabi abinda na sakaka, kawai.”
Harararta yayi ta madubi kamar wata yayarshi sai wani umarni take bashi, bari ya ja rabon shi sai ya nuna mata shi ba sa’anta bane.
Suna isa ta kalleshi tace “Ga 1k ka koma layinsu Araab a adaidaita zan maka waya sanda zaka fara aiwatar da plan ɗin.”
wani kallo ya mata yace “Kina nufin nida motata na shiga adaidaita?”
”Wannan motar ai ba mota bace, dan ko ganina akai a ciki kimata ta zube.”
baki ya buɗe yana kallan 1k ɗin, tace “Indai kanaso na taimaka ma ka canza mota to kabi abinda nace.”
Fizgar kuɗin yai ya fito yana kunkuni tare da yin kwafa, yai lalai dole yaba yarinyar nan kashi shi take faɗawa magana kamar wani yaran ta?
Adaidaita ya shiga ita kuma ta cigaba da jiran Araab a mota.
*****
Araab a office bayan ya gama ayyukanshi samun kanshi yayi da duba past exams papers online, yana dubawa yana ganin inda akafi tambaya, can ya rufe laptop ɗin ya runtse ido, meke damunka Araab? Ajiyar zuciya yai yace “Yanda na ɗauki su Ikram haka na ɗauketa, a kuma haka zan taimaka mata.”
“Yaushe ka taɓa duba exams saboda su Ikram?”
Fuska ya murtuke kamar wani ne ya ɓatamai rai yace “Su tare suke tafiya da school ɗin ita fa?” Yake zancen tamkar da wani.
Ganin zuciyarshi na neman jawo masa tunanin abinda bayaso yasa ya mike ya haɗa takardunsa ya fito.
Zaune suke a cikin layin, sai data gama waya da alama tambaya tayi ko Araab ya fito, jin ya fito yasa ta fara duba agoggon hannunta, kowa yasan shi ba mai yawo bane daga gun aiki sai gida sai dai ko in yanada shopping da zaiyi, hakan yasa tasan plan ɗinta dole zaiyi aiki.
Bilal na zaune takaici duk ya ishe shi takamaimai plans ɗin ma bai sani ba, sai da suka share mintina sama da ashirin da biyar kafin tace “Kaje gate kasa mai gadi ya sanar da ita wani naku bashida lafiya ko kai ne ka faɗa yanda zata fito.”
“Wannan yar rainin wayance zata fito saboda ni? Sai dai Kawunta wato Babana.”
“Wannan damuwar ka ce nidai kasan yanda zakai ta fito daga gidan nan ta sameka a waje, daga gefe.”
Hannu ya dunkule yanajin kamar ya zabga mata mari, tana kallan yanayinsa tace “In baka son kuɗin sai ka barshi.”
Tafiya ya fara cike da kunar rai, wato shi talaka an gama rainashi kenan ko me?
Gate ya nufa ya samu mai gadi cikin ƴar rawar murya yace “Malam banasan shiga gidan tunda kun hanani, sai dai yanzu matsala aka samu kacewa Munɗo tazo Kawunta babana yayi hatsari yanzu zamu wuce asibiti dashi, yanata kiran sunanta.”
Mai gadi ganin yanayin da Bilal yai magana yasa ya yarda kuma sabanin idan shirmen sa yazo yi,
Nan ya tashi ya ciki dan sanar da Munɗo.
 Bata dade dayin wanka ba tana sanye da riga da skirt na English wears, maroon colour, rigar mai dogon hannunce sai dai ta kamata kaɗan daga sama.
Abinci takeyi fuska taɗan ɗaure tace “Me kike anan?” Sai tai murmushi a rayuwa batasan meyasa ba tana san ta kwaikwayi Araab, kashe gas ɗin tayi ta ɗauko flask zata zuba taji ana knocking, “ba dai harya dawo ba?”.
Ta tambayi kanta tare da karasawa ta buɗe, ganin mai gadi yasa ta ɗan tura kofar tace “Ina zuwa.”
Hijab ta zura ta dawo ta buɗe, bayan sun gaisa yace “Wannan ɗan uwan naki yace in faɗa miki mahaifinshi yayi hatsarin mota, zasu kaishi asibiti.”
Gabanta ne yayi mugun faɗuwa, Bilal ya iya neman magana amma bai taɓa mata karyar abu haka ba, jikinta ne ya fara rawa nan danan hawaye suka fara zirya tace “Yana ina?”
“Yana waje…..” Ai bata tsaya jiranshi ba ta fito da gudu, ko takalmi babu a kafarta, ganin Bilal yasa ta karasa tana share kwalla, tsayawa yai ya kalleta, ya akai ta sake kyau yarinyar nan? Muryarta ce ta katseshi da cewa “Ya Bilal meya samu Kawu?”
Marairaicewa yai yace “Yanzu aka mana waya akan yayi hatsari kema Munɗo dan kawai kin auri mai kuɗi sai ki manta da hallaci? Maimakon ki nemi mijinki ya taimaka mana sai ku barshi yanata aikin karfi? Ance acan mota ta bigeshi shikenan mu kin ja mana masifa.”
Tsugunawa tayi kawai tana kuka, Meenal ya kalla wacce tamai alamu daya cigaba dan ta hango motar Araab.
Tsugunawa kusa da ita yayi yana neman riko kafaɗarta ta mike tana share hawaye tace “Ina ne? Wani asibitin ne?”
Daga nesa yake binsu da kallo dan tabbas shashashan can ne, me yazoyi gidanshi? Wacece ke tsaye kusa dashi, har yakai bakin gate zai shiga gidan sai yai parking ba tare da ya karasa ba ya fito kawai dan yanaji bazai iya dannewa ba.
Munɗo ya gani tana share hawaye gaban Bilal……
Hmmmmm🫢🫢🫢
GA MASU BUKATAR ƳAN TAGWAYE DUKA GUDA BIYAR 1500
GUDA HUDU 1300
GUDA UKU 1000
GUDA BIYU 700
GUDA ƊAYA 400
_*RAFEEQ*_ (Hajja Ce & Asmy B Aliyu)
_*MUNƊO*_ (Ayusher Muh'd & Zee yabour) 
_*FATHIYYA*_ (Billy s fari & Umm Asghar)
_*.ZAMANINMU A YAU*_ (Nana Ɗiso & Jiddah Aliyu)
_*IYALINA (A'ilaty)*_ (Zainab Bawa & Sadiya Nasir Dan)

Idonsa ya lumshe dan son tabbatar wa kansa abunda idon sa ke gane masa, ko tantama babu Munɗo ce a gaban Bilal, wani abu ne yaji ya taso mai yana tsaya mishi tsakiyar makoshi, zuciyar sa tamkar ana zuba masa garwashi. Da kyar ya karasa kusa dasu saboda yadda zuciyarsa ke kuna, wani mugun kallo ya watsawa Munɗo wanda ita kanta sai da taji fargaba, ya juya kan Bilal cikin zafin rai yace “Uban me kake a harabar gidana tare da matata?”
Bilal ya shafi keyarsa yace “Me kuwa nakeyi? Ko ka manta kwace kamin bayan muna son junan mu? kuma jinina ce kanwata ce baka isa rabamu ba.”
Abinda yakeji yana neman sashi dukan Bilal hakan yasa ya danne ya juya ya fisgi hannun Munɗo cikin tsananin ɓacin rai, kwacewa take kokarin yi sai dai ya riƙeta sosai ta kasa ko da kwakkwaran motsi da hannun, mota ya sata a fusace yaja motar suka bar wurin.
Bilal wata muguwar dariya yayi ya koma wurin Meenal yana ƙwambo yace “Aiki yayi biyani kuɗina.” yana ware mata tafin hannayen sa.
Wayarta ta ɗauko Samsung tana da wata iphone 14 tace “Gashi kafin na kawo ma cash, ba kuɗi a hanuna sai 5k.”
“Kawo 5k ɗin dan gaskiya wannan aikin sai mu manyan maza ke kanki kin sani.”
Cirowa tayi ta bashi tace “Saukeni a gida.”
“Wannan ba matsala.” Ya faɗa cikin jin dadi shi wannan aikin ai ba wuya indaj zai dinga samu tsaf zai maidata sana'a.
******
Tafiya suke ba tare da tasan ina yake nufa dasu ba, kuma ga dukkan alamu sun soma fita wajen gari, shi kanshi tafiyar yake ba tare da ya san takamaimai inda zai kaisu saboda yadda ransa ke ƙuna, Bilal da yayi kokarin riko kafadarta ne ke yi masa yawo a kwakwalwa da idonsa tamkar yanzu abin yake faruwa, sai da suka kusa Kura wajen garin Kano sannan yayi parking, zuciyarshi na wani irin zafi da shi kanshi bai san dalili ba, bai kuma taɓa jin wannan yanayin ba sai yau.
Har yanzu hawaye take, hannu yasa ya juyo da ita saitinshi yace “Kuka kike dan na ɗaukoki daga gun shashashan can? Kenan abinda ake cewa akanki haka ne?”
Bata gane me yake nufi ba hakan yasa ta kalleshi hawaye na zubo mata tace “Me ake cewa a kaina?”
“Ke fuska biyu ce a bainar jama’a ta kirki a badini kuma ba haka ba.”
Mamaki kalamansa suka bata, tana masa wani kallo mai cin rai, shima ido ya zuba mata yana jin tamkar ya zuba mata mari tsabar takaicin ta dayake ji, cikin faɗa yace “Banda zubar da kima da mutunci ke bakisan ki kama kanki ba kina matar aure sannan abin haushi har yana kokarin rike ki, baki san daraja da martabar aure bane?” Ya karasa cikin ɗaga murya.
Wani irin kallo take masa zuciyarta tamkar ta fasa kirjinta ta fito tsabar bakin cikin da ya mamayeta, karan farko data ji bazata iya jure kalaman da yake jefanta dashi ba, tace “Da abinda kake kallona kenan? Kalaman da kake min kwanaki dalilinsu kenan?”
Araab ya sake ɗaure fuska yace “Kokarin denying kike bayan gashi na gani zahiri?”
Hannu kawai tasa ta buɗe motar cikin ɓacin ran da ita kanta bata san tana dashi ba, kallonta yayi yace “Ina zaki?”
Bata kula shi ba ta fita, yayi saurin fitowa cike da mamakin ta, hannu yasa ya riko hannunta ganin ta soma tafiya kan titi, sai yanzu ya kula babu takalmi a kafarta.
“Meye hakan kikeyi? Yaushe kika fara taurin kai ina miki magana bakyaji?”
Hannunta ta fisge tace “Please let go of me Ya Araab.”tana sake yin gaba ta cigaba da tafiya.
Mamaki ya kamashi wai yarinyar nan ce take mai magana haka? Sake fisgota yayi yana dawo da ita baya da karfi “Ni kikewa magana haka saboda kokarin kare martabar aurena da nake da nake kokarin yi?”
Kallon sa tayi kawai yaga ta saki wani murmushi tace “Martabar aure ni har yanzu banga muna rayuwa ta aure ba, bansan wace martaba kake magana ba.”
Matsowa yayi daf da ita, ya ɗago habarta ya saka idonsa cikin nata yace “Shiyasa kike kula wani kenan?” Janye jikinta tayi tare da juya masa baya tace “Tun tasowata dama bansan da ɗin rayuwa ba, tun tashina nake fuskantar kalubale da zarge-zarge komai nayi bana daidai a idon mutane, sai dai abu ɗaya yanzu ke sanya naji natsuwa sanin tsakanina da ubangiji." Araab kalamanta yaji sun ratsa shi yace “Dawo ki shiga mota." 
Ba tare da ta kalle sa ba tace “Please ka barni naje wurin Kawuna dan Allah koma menene kayimin daga baya amma ina tsananin bukatar ganin sa nasan halin da yake ciki.”
“Get in ko haka zakije a kasa ba takalmi?”
Gefen hannu tasa ta share hawayenta, batasan ta bishi amma ba yanda zatayi dan batasan hanyar komawa ba balle kuɗin da zatayi amfani dashi ta koma, haka ta juya ta bude murfin baya ta shiga, sam take jin bata son zama kusa da Araab din, Wani haushi ya sake kama shi yaso mata magana sai ya basar ransa na kara baci tuna haduwarta da Bilal,
Tafiya suke motar tayi shiru kowa da nazarin da yake a zuci, Araab tunani yake ganin me zataje yi wa Kawun nata ko zata sanar dashi ne meke faruwa, idan hakane zai fi so dan ya zama dole ayiwa tufkar hanci tsakanin ta da Bilal.
***************
Munɗo motar Araab na parking bakin gidan Jauro, tayi saurin buɗe kofa ta fito fatan ta kawai ta shiga taga Jauro, Araab ne ya rufa mata baya. Kai tsaye falon ta shiga kamar an jefo ta ko sallama babu, ganin Jauro zaune Salame na gefe suna ɗan hira jefi-jefi dan yau ya mata kyautar dubu biyar ya samu kuɗi na wani aiki da yayi, shine ta ɗan sake yau suke taɓ hira, “Kawu akace baka da lafiya kayi hatsari za’a wuce da kai asibiti yanzu?"
Salame tayi caraf tace “Kaji yar’ muguwar fata ki ga masifa akan ki, kin wank jefo mana gida kamar an koroki.”
Jauro kallonta yayi yace “Haba Salame ki tsaya mana muji, kinsan dai ba zatayi karya ba.”
Tsaki tayi tace “Wannan makirar da bata son mu bata kaunar mu?”
Sam bata kula da Araab dake tsaye daga waje ba, tsabar takaicin Munɗo da yadda ta kullace ta, Jauro ya dubi Munɗo yace “Waya sanar dake haka?”
“Yaya Bilal ne.”
Salame ta tashi tsaye tana nuna Munɗo tace “Ke ki fita a idona kinji sharrin naki har ya kai can, a yaushe Bilal yaje gidan da har ya sanar dake, yaron da ko yaje ba barinsa ake ya shiga ba saboda mugun halinki kin samu gidan daula kin yadda dangi?”
Munɗo tace “Allah Gwaggo da gaske nake, ni kaina bazan yiwa Kawu wanann fata ba, kema kinsani.”
“Dalla rufe mun baki, kafin na fasa shi.”
Araab shiru yayi yana nazari, daga bakin kofa dan duk yana jinsu.
Ganin Araab tai tace “Haba ango ni ko cikaken sunanka ban sani ba ai in da kara ko ita in batada zumunci kai sai ka duba ka dinga abinda ya kamata.”
Gaishesu Araab yai, Jauro cikin girmamawa ya amsa, yace “Ashe abinda ya faru kenan?”
“Eh” kawai yace dan baisan me zaice ba.
Bilal yana ajiye Meenal ya biya yasha wiwi dinsa kana ya taho gida, tun daga tsakar gida ya soma jin hayaniya ya shigo yana cewa “Ahh nan kuka taho?”
Jauro harararsa yayi yace “Kai akan wane dalili zaka cewa Munɗo nayi hatsari?” Kirji ya dafa tamkar mace yace “Ni a yaushe haba popcy taya zan maka wanann fatan na rasa wama zance sai kai mahaifina tilo?” Araab kansa ne ya sake ɗaurewa, Bilal ganin Araab ya kalli Munɗo yace “Haba Babe ba sai kinyi karya ba dan kare kanki akan haduwar mu.”
Araab idonsa ya runtse yana jin wani zafi a ransa tamkar ya kaiwa Bilal naushin da ko da wasa ba zai kara kiranta babe ba, ya dake yana dunkule hannun sa. Ganin yanayinsa da Jauro yayi ya sa ya tashi ya zabgawa Bilal mari, ya nunashi da yatsa yace “Bana son shashancin banza da wofi wallahi ka shiga hankalin ka, idan baka faɗa mata ba haka kawai ba zatayi karya." 
"A’ah ya da haka, daga ya faɗi gaskiya, karya ne ba son junansu suke ba, har an saka musu rana kayi kulla kulla kaga kudi aka canza zance." Jauro mamakin Salame ya kamasa sosai yace “Ki ji tsoron Allah Salame." Tsaki tayi tace “Gaskiya ce ba’a so kuma sai an faɗa ehe!” Ta juya kan Bilal tace “Kai wuce ciki muje, haka kawai baza'a saka a gaba ba.” A ranta ta kuduri ba zata kyale Munɗo ba tasan tabbas Bilal zai aikata amma haushin abinda ta mata yasa ta mata haka, sannan tace “Mu zuba ni dake bani zakiyiwa bakin cikin ba samun arziki ba kema ba zaki zauna kici shi ba wallahi”.” Tayi kwafa.
Jauro kallon Araab yayi wanda zuciyarsa ke wani zafi, yana tsugune ya dunkule hannayensa, Munɗo kam na gefe sai hawaye take na jin sharrin da suke kulla mata shikenan zasu kara saka Araab yana mata kallon yar’ iska, “Dan Allah kada ka ɗauki maganganunsu, ina da kyakkyawan shaida akan Munɗo ba zataci amanar auren ka ba, haka wallahi babu soyayya tsakaninta da Bilal, kayi hakuri ka ɗauke ta ku koma gida, nagode sosai da kulawa.” Araab kai kawai ya jinjinawa Jauro dan shi kansa bai gama tantance a wane yanayi yake ba, Ya juya ya fita Munɗo tabi bayansa tana jin duniyar ta mata zafi lokaci ɗaya, yayin da wani sashe take jin haushin kallon da Araab da ke mata mumunan zato.
Araab suna shiga falo ya saka key, ya nufo inda Munɗo take wacce tayi hanyar ɗakinta, hannu ya kai ya jawota da karfi yana mata wani irin mugun kallo yace “Ana ganinki shiru shiru ashe kin wuce tunanin me tunani, wane baki gare ki yanzu na kokarin bada kariya ga ganki?” Juya masa baya tayi tace “Allah shine shaidata, bansan me zance ba balle na bada kariya.” Ta wuce abunta bata jira ya sake cewa komai ba, Araab wani irin huci yake ya koma kan kujera falo ya zauna tare da ɗaura tafin hannunsa kan goshin sa yana jin yadda kansa ke sara masa, shi yarinyar nan kewa magana haka? Sa’arsu Ikram? Shi babu yaro karamin ma daya rainashi kamar ta.
Munɗo kuwa ɗaki ta shiga ta faɗa kan gado ta saki wani irin kuka mai cin rai.
***************************
Meenal rai kwal ta isa gidansu farin cikin plan ɗinta ya tafi daidai, daga ganin yadda Araab ya fisgi Munɗo tasan ba za’a kwashe lafiya ba. Bata tarar da kowa gidan ba, sai mai aikin su, hakan yasa ta wuce ɗakinta ta kwanta, dama duk bayan kwana biyu Mumy nasa masu aiki su gyara ɗakin su wanke toilet gudun kar yayi k’ura sosai. Ƙin wanka tayi ta kwanta taja bargo dan son nunawa iyayenta bata da lafiyar, Mumy da Alhaji Hussain tare suka fita ya nuna mata wani shago da ya ɗauka haya zai zuba kaya, ita dai kawai ta nuna masa farin cikinta a zahiri ne amma a baɗini fargaba ce a ranta na yadda yake kashe kuɗi ba tare da yasan meke faruwa ba, hatta wani filinshi siyarwa yai.
Suna dawowa gida a falo suka zauna, Meenal taji dawowarsa wayarta ta jawo tama Mumy text “Kizo ɗakina Mumy na dawo bani da lafiya sosai."
Ido ta zaro tamkar zasu faɗo kasa tace “Kin dawo?"
Bata san maganar ta fito fili ba, “Wacce ta dawo?”Alhaji Hussain ya tambaya yana kallon ta, bata da wani zabi tace “Meenal." Zumbur ya miƙe yace “Meenal ta dawo? Akan wane dalili? Tana ina?” Yai maganar duk a rikice.
Mumy cikin sanyin jiki tace “Ɗakinta.” Cikin damuwa na ganin yanayin Alhaji Hussain na ɓacin rai sosai, “Meenal Meenal Meenal” ya soma kwala kiranta cikin daga murya. Tsoro ne ya shigeta bata san sanda ta dirko daga gadon ba ta fito falo, bai tsaya jin komai ba ya soma kikkifa mata mari, mari uku ya mata a jere, ya rufeta da duka gaba ɗaya ya fita hayyacinsa, yace “Uban wa ya dawo dake ba tare da sanin mu ba?”
Kasa magana tayi sai kuka, “Zaki buɗe baki kiyi magana ko sai na b’alla ki?"
Kukan ta na karuwa tace “Yaya Araab na biyo.”
“Ba tare kuke dashi acan ba?” Kai ta girgiza alamar a’ah, “Me kike nufi da a’ah.”
Zubewa tayi ƙasa ta kamo kafarsa tace “Dan Allah Abba ka yafe mun ɓoye maka da nayi, ina zuwa garin ba jimawa Yaya Araab ya nemi transfer ya canza wata ƙasa ni kuma na kasa gaya ma dan kar kayi fada." Ya fisge kafarsa cikin kunar rai yace “Shashasha kawai da kin faɗa tun lokaci da ban biya miki ba kin bishi ba, kika zauna kina fooling dina kin mayar dani sa’anki ko?"
"Dan Allah kayi hakuri Abba, yanzu ma shi yasa Farouq ya siyan mun ticket na dawo."
Jin haka Alhaji Husaain ya ɗan ji sanyi a ransa yace “Kenan dai kawai kin sani asarar biyan kuɗin makaranta?" 
"Am sorry Dad, idan munyi aure da Yaya Araab sai mu koma kasar tare nayi karatuna."
"Naji tashi ki bani wuri ni." Ya karasa da yin shiru yana tunanin maganar aurensu tabbas shi kaɗai ne zai faranta masa rai, sai dai ya zaiyi? Ga bashi ga kuɗaɗen daya kashe.
Mumy ajiyar zuciya ta sauke ganin komai yazo da sauki wanda ba zata zaci haka ba, fatan ta ayi auren Meenal da Araab kowa ya huta, dan tasan duk sanda yasan karya take to tabbas akwai kura a gidan nan.
**************
Araab yana zaune falo tunani hadi da bacin rai sun dabaibaye sa, tamkar wanda aka mintsila ya tashi ya fita waje wurin maigadi.
Cikin girmamawa yace “Ranka ya dade barka da dare"
“Yawwa, Ɗazu da wancan yaron yazo me ya sanar da kai da har ka sanar ɓangarena?"
Maigadi ya ɗan rissina yace “Ya sanar dani mahifinsa yayi hatsari wai karamar hajiya(yana nufin Munɗo) tazo za’a tafi dashi asibiti
Araab yaja numfashi yace “Yau ce ranar sa ta farko yana zuwa ya bada sako haka?"
Maigadi yace “Eh shiyasa na yarda dashi dan duk sauran ranakun a bige yafi zuwa, bana saurarensa har ya gama tsula tsiyar sa ya tafi."
"Baya haɗuwa da ita kenan?”
“Eh Ranka ya dade gaskiya bana barin sa shiga dan naga yana shaye-shaye kar yaje yayi barna a cikin gidan ko sata." Araab kai ya jinjina ya juya zuwa bangaren sa, jikinsa yayi matukar sanyi yana jin sa guilty na saurin yankewa Munɗo hukunci ba tare da dogon bincike ba, lallai daga Bilal har mahaifiyarsa sun gwanance wurin iya tsara makirci, ko shakka babu suke tura masa text messages ɗin nan kenan bakinsu ɗaya ya zama dole ya ɗau ki mataki kansa. Haka ya koma ciki yana tunanin ta yadda zai fara fuskantar Munɗo karon farko a rayuwarsa yaji kunyar abunda yayi mata ba, sai ya kai hannu kan kofar handle na ɗakinta sai ya janye, kusan sau hudu yana haka a na biyar yayi jarumtar maza ya buɗe ɗakin ya shiga.
Munɗo na kudundune cikin bargo tayi kuka har ya saukar mata da wani irin ciwon kai, Araab a hankali ya karasa bakin gado yana daga tsaye yana shafar sumar kansa, tsintar kansa yayi da cewa “Ba zaki ci abincin dare ba ne?”
Bata san sanda ta ɗago ta dube sa ba da mamakin yadda yanzu yake mata magana cikin sanyi, idonta da sukayi jajir sukai luhu-luhu saboda kuka ya kalla yana jin karayar zuciya, “So…” Sai yaji kalmar ta masa nauyi ya kasa furtawa, Munɗo juyawa kawai tayi ta basa baya, “Tashi muje ɗakin can idan bacci zaki yi."
"Am ok here." Ta faɗa ba tare da kalle sa ba, Araab wani abu yaji na dukan zuciyar sa, kawai ya hau kan gadon ya zauna ya janye bargon da ta rufa. Sake ja tayi bata kalle sa ba, ya daura hannun sa kan nata yana damtsewa da karfi, “Please Ya Araab ka kyaleni."
"Fushi kike dani Munɗo?” Yayi maganar cikin wata muryar dashi kanshi bai san yana da ita ba saboda taushin ta.
Munɗo kanta sai da mamaki ya kamata ta kasa cigaba da jan bargo, juyowa da ita yayi tana kallon sa idonta yake bi da kallo yana jin wani iri gefe ɗaya mugun tausayin ta, ga kuma wani yanayi dake gefen zuciyarsa.
Munɗo wani kwarjini taji yana mata haka ta lumshe idonta bata iya jure kallon kwayar idon sa, ta saman idonta suma sun kumbura, kansa ya rankwafo saitin fuskarta numfashin su na gauraya da juna, Munɗo tamkar wanda ruwa yaci ta ta kasa dogon motsi, labb’ansa ya kai saman idonta yana gogawa a hankali a ransa yake fadin “For judging you wrong… hmm S-O-R-R-Y”
Idanunta a lumshe cikin wani yanayi wato sorryn ne bazai iya faɗa ba sai spelling? Sai dai abinda takeji bazai sa ta magana ba.
Ya ɗau ki kusan minti uku yana mata haka, kana ya sumbace su ya gangaro kan hancinta ya sumbata, ya sauka kan lips din ta, wata tsotsa ya kai musu da ya saka jikinta saki tayi lakwas.
Yau harshensa ya saka cikin bakinta yana karkadawa, Yana yi yana tsotsar lips dinta, daga haka salo ya canza, Araab tuni ya soma fita hayyacin sa, hannunta taji ya jawo ya ɗau ra a saman wuyansa yanda zata sake rikoshi sosai, yana jan wani numfashi, tsoro taji ya shigeta tayi saurin janye hannun, “Pleaseee." Yayi maganar cikin raɗa wanda ita kanta tasan ba a hayyacin sa yake ba, abunda yafi ɗaukar hankalinsa a jikinta kirjinta can ya kai bakinsa bayan ya zare mata riga har bra, ya dinga jagalgala su Munɗo ta kasa aiwatar da komai, da dukkan nauyinsa ya sakar mata yayi nisan da sam baya jin kira, hankalinta bai mugun tashi ba sai da taga ya soma kokarin zare mata skirt ɗin jikinta, hannu tasa ta rike cikin tsoro. Muryarta na rawa cikin tsoro tace “Dan Allah Yaya Araab ka dagani wayyo Ummy."
Bakinsa ya haɗe da nata yana mata kissing yana kokarin shigarta wanda da kyar ya samu hanyar shiga, Munɗo mugun azaba taji ta saki wasu hawaye na zafi, Araab wata muguwar natsuwa yake ji wanda tunda yazo duniya bai taba jin ta ba, sam ya manta da Munɗo ce karamar yarinya a gabansa, gaba ɗaya ya fita hayyacin sa, tarin ni’ima da baiwar da Allah ya mata kaɗai yake kwasa.
(😂🫢 )
Gaba ɗaya ya susuce baisan yana mata kalaman da suka girmi sauraren kunnuwan ta, Munɗo ta galabaita sosai dukiyar fulaninta har zafi suke mata tsabar murzar da suke sha, Araab ya jima yana abu ɗaya kunnenta ma duk ya cika mata su da yawu.
(🤣🤣🤣Wannan lamari)
Bai dawo hayyacin sa ba sai da yaji ya samu gamsuwar da ta dace, ya kankameta jikinsa tare da kai mata sumba a wuya, Munɗo ta damtse idonta, ga kunyar sa ga azabar da take ji a kasanta, kawai kuka ta fashe dashi, Araab yayi saurin buɗe idonsa dake lumshe, Yace “Menene?”
Bargo taje jawowa taji ta kasa miƙewa, hawaye ne ya zubo mata, hannunsa dayakai yana kokarin riketa ta ture ta sake sakin wani kuka, tausayinta yaji ya shige sa shi kansa yasan bai mata da wasa ba, ya manta kankantar ta amma ya saukar mata duka jarabar sa, hannu yasa ya share mata hawaye yace “Da bakiyi fushi dani ba bazan zo kusa dake ba kinga har haka ta faru, dan haka laifin ki ne.”
Hannu tasa ta zare hannunshi daga fuskarta ta maida kanta kan gado tana hadiyar wani abu, yanzu dai ya amshe mata budurci bada sunan so ba sai sha’awa?
“Zakiyi wanka yanzu?”
Shiru tamai, yace “Magana nake miki.”
“In zanyi zan shiga da kaina.” Kallanta yai haka kawai yaji bazai iya musa abinda tace ba, mikewa yai ganin yanda yai mata a kasanta yasa ya kalleta da sauri.
“Samin bargo please!” Abinda, tace kenan tana share hawayenta.
Jikinshi ne yai matukar sanyi yana sa mata bargon a jikinta, zama yai a bakin gado yana san tuno halin daya shiga dazu amma ya kasa tunawa, tabbas yaji abinda bai taba ji ba kuma bazai iya tuna me da me yace mata ba.
Wayarsa ya ciro ya fara duba me akewa mace bayan first night, yana yi yana mamakin yadda yarinya karama irinta Allah ya mata tarin baiwa da wata irin ni’ima…….

Araab wandon sa dake gefe ya ɗauka ya zura sannan ya miƙe ya shiga toilet, rufe bathtub ɗin yayi ya tara ruwan dumi yanayi yana shafar sumar kanshi, wata natsuwa yake ji karon farko daya taɓa jin irin ta a rayuwarsa, sai dai tausayin yarinyar ya kama shi, ido ya runtse, na bada kaina na kuma zubar da girmana, wai ma meya kawoni ɗakin?
Ya sauke wata ajiyar zuciya, daga bada hakuri sai sumbatar idon ta? Oh Gosh! Araab gaskiya ka bada kanka wlh, meye na wani sumbatar? Ya tambayi kansa cikin haushin kanshi ya dafe goshin sa tare da jan tsaki yace “Taya ma zan sauke dukkan sha’awata akan yar’ karamar yarinya Ya Allah?”
Ruwan ya duba, yasa hannunsa ya taɓa sai daya tabbatar dumin ruwan yayi yanda ya kamata ya fito, kusa da ita yaje yace "Ga ruwa can na sa miki."
Bata kula shi ba balle ta ma nuna taji me yace, wai kamar shi yanawa yarinyar nan magana tana maidashi wani ga ra?
Hannu yasa ya yaye bargon, ya ɗagota cak a hannunsa, kai ta kauda kawai ta runtse ido, batasan mai magana kuma batasan ma me zatace mai ɗin ba, ga wani azababben kunya da takeji, mamakinta fal ranta Ya Araab da take ma kallon salihi shine ya aikata haka? 
Araab toilet ya shiga da ita ya sata cikin ruwan, wata 'yar kara ta saki, da sauri ya kalleta yace "Menene?”
Har yanzu idonta a rufe yake sai matse jikinta datayi da hannu, ya fahimci zafin daga kasanta ne, gashi ko ganinshi bata son yi ya juya ya fito daga bandakin, gadon yabi da kallo, jikinshi ya sake wani irin sanyi.
Ya fita ya nufi ɗakinshi ya wuce toilet, ajiyar zuciya yai yana sake jin wani kwanciyar hankali da jin dadi na sake mamayeshi, cak kuma sai ya tsaya, Bilal ne ya faɗo masa a rai, kwafa yai ya dunkule hannu ba shakka shike turo mai da sakunan nan,  ya kusanceta kuma budurwace ba wata alama dake nuna ta taɓa mu’amala da wani ɗa namiji, dole ya ɗau babban mataki a kansa ko da wasa aka ce ya sake abunda yayi bazai sake ba.
 Da haka ya cigaba da wanka, jefi-jefi yana sakar murmushi, sai yanzu wasu abubuwan da suka faru ɗazu suke sake dawo mai, kai ya girgiza yace "Araab kaine kuwa?"
Yatsun hannayensa ya cusa cikin sumar kansa yana wankewa, sai kuma yayi shiru yana son tuna yanayin da take ciki sanda yana abin, karar datayi da ya shigeta ya tuno sai dai lokacin ya fita hayyacinsa ko bi takanta baiyi ba, fuskarsa ya wanke yana sake mamakin yanda idon shi ya rufe neman wurin da neman  biyawa kansa bukatar sa.
Towel ya ɗauro yasa kayan bacci sannan ya fito ya nufi kitchen, fridge ya buɗe ya kalli lime, yau ko sha'awar sha baya yi, ya ɗauki fresh milk yayi warming a microwave ya fito yana sha, ɗakinta ya kalla so yake ya shiga amma baisan takura mata, kuma baya son zama a nashi ɗakin shi kaɗai wanda ya danganta hakan da rashin jin bacci.
****
Ummy ce ta kalli Ikram tace "Kuma kin tambayi mai gadi ko fita suka yi?”.
Cike da damuwa tace "Na tambayeshi yace sun fita amma sun dawo, yanzu ya za’ayi?"
Ajiyar zuciya tayi tace "Badai wani abin bane ya faru? In ba haka ba ace duk yanda kika buga basuji ba? Kuma yanzu tara tayi bare ince sun kwanta."
"Ummy ni tsoro nakeji Allah yasa ba wani abu ne dan nayi  ta bugawa basu buɗe ba kuma mai aiki tace itama tayi ta bugawa shiru shine da naje gun mai gadi yace wannan yayan nata ne yazo yayi ko karya ban tsaya tambayar karyar da yayi ba na taho na faɗamiki."
Ummy hijab ɗinta dake gefe ta saka tace "Yaron can ne yazo?" Tayi tambayar cikin tashin hankali, tafiya ta fara hankalinta yayi mugun tashi, tabbas ba lafiya ba, ta tabbatar akwai abinda ya kula musu.
Su Ilham suka rufa mata baya, Ikram ɗauke da basket na sinasir da Ummy tasa akawa Munɗo ganin ranar taci waina sosai."
Ummy tafiya take amma addu'a take akan Allah yasa ba wani abin bane ya faru.
Kwankwasawa sukai sau biyu Araab ya zo ya buɗe dan dama yana zaune a falo ya kunna tv yana kallo yana shan milk ɗin.
Kallon mamaki ya musu, nan danan kuma gabanshi ya faɗi, ya zaiyi? Me suke anan?
Ummy ta mai wani kallo tace "Araab lafiya ake ta buga ƙofa ba wanda ya buɗe?"
Yawun bakinsa ya haɗiya  yace "Eh Ummy dayake ina ciki ne shiyasa ban ji ba."
"Wayarka fa? Dan na kiraka baka ɗauka ba."
 "Wayar na asilent." Yayi maganar a dakile da alama baya so tayi tsawo,
Yanayinshi kaɗai yasa tasan da matsala, badai cin mutuncin Munɗo yayi ba saboda wancan yaron?
Ciki ta nufa su Ilham suka bi bayanta, suna gaishe shi, bai amsa ba sai kusa da Ummy da yaje da sauri yace "Ummy zaki shiga ciki ne?"
"Kira Munɗo na ganta." Gabansa yaji ya fadi dan a ganinsa ba karamin kunya da zubar da girma bane gare sa Ummy dasu Ikram su fuskanci me ya faru,
Ido ta kankance tana kallon shi tace "Wani abin ka mata kenan?"
Kai ya kauda yana tunanin hanyar hana Ummy ganin ta, kawai gani yai Ummy na neman sake nufa ɗakin, gabanta yasha da sauri yace "Ummy wallahi ba wani abin, kanta ke ciwo shine ta ɗan kwanta."
Yanda take kallon shi ne yasa yace "Ummy please!"
Matarshi ce ba kuma ta da ikon cewa dole sai ta shiga sai dai fatanta Allah yasa ba faɗa ya mata sosai ba, kallon Ikram tai tace "Ku koma ciki."
Juyawa sukayi ita kuma ta fito Araab ya saki ajiyar zuciya yabi bayanta.
"Araab ance yaron can yazo ina fatan ba wata matsalar bace?".
Da mamaki ya kalleta tasan maganar shashashan can kenan?
Yanda yake kallanta yasa tace "Maganar gaskiya harda saboda shi na ɗaura muku aure da Munɗo, ya takura mata, ya kasa barinta wanda ya zama har tsoron zuwa gidan takeyi, in baka manta ba ta taɓa gudowa da asuba wanda shine ya jawo hakan, dan Allah ka riƙe yarinyar nan amana, tana iya kokarinta ta faranta ran wanda take tare dashi sai dai itafa? Nata farin cikin fa? Ba wanda ya taɓa duba rayuwarta, dan Allah ka duba yarinyar nan, ka riƙeta amana."
Jikinsa ne yayi sanyi sosai, haushi da takaicin kanshi suna sake kama shi sai dai dole gobe ya ɗau mataki kan Bilal.
Ciki ya shiga, hannu yakai kan kofar ɗakinta sai kuma ya fasa buɗewa, ɗakinshi kawai ya koma ya zaune a bakin gado ya kwanta rigingine yana kallan cilin.
******
Munɗo kuwa da kyar tayi wankan tsarki da n sabulu, tayi shiru tana son tantancewa, kenan wancan da Araab ya hau kanta ba shine kusantar da ake magana ba wannan ake magana? To taji in daliban Najah suna hira zataji suna zancen daren farko da wahalar da suka sha, da yanda wasu mata ke fitar da jini wasu kuma basa yi.
Hawaye ta share, kenan wannan ne? To meye abin jin dadi a ciki da mata ke fita suyi zina saboda shi? Sannan Ya Araab duk yanda take rokansa akan ya daina ba tajin ma yasan tanayi ba.
Fitowa tayi daga toilet tana tafiya da kyar har lokacin kasan na dan mata zugi, kayan bacci ta saka ta yaye bedsheets da ya ɓaci ta shiga toilet tana wankewa, tunanin abunda ya faru tsakaninta da Araab na dawo mata tana mamakin katon namiji kamar Araab da yanda yakeji da kansa jiya shine taji yana wasu kalamai wanda har yanzu kwakwalwarta ta yi karama akan ɗaukarsu.
Tabbas ruwan dumin yasa taji dadin jikinta, ta gama
ta fito ta sake gyara gadon ta shimfida wani bedsheet ɗin ta kwanta cike da tunani kala kala.
****
Ya kalli agoggo yafi sau goma,  ba dai tana son nuna mai taji haushi bane? Zuciya yayi ya shiga ɗaki ya kwanta tare da jan bargo “Hakan nakeso kada Allah yasa ki kwanta anan ɗin.”
Ya faɗa yana karanto addu’ar bacci ya rufe ido, sai dai me? Juyi kawai yake sai can wajen karfe ɗaya da mintuna bacci ya ɗaukeshi.
Munɗo ta tashi da safe tai wanka, yanzu haka zataje school tana tafiya a haka? Haka ta daure tasa kaya, ta shiga kicin ta haɗawa kanta cereal shi kuma ta fara kokarin dama mai oat, dan tayi late garin gwajin tafiya da tayi.
Dakyar Araab ya tashi ji yake jikinshi wani sakayau kamar an ciremai wani abin, shirya wa yai ya fito falo yana cin magani, dole ya nuna mata tayi kuskure to da ta kwana ita kaɗai shi me ya sameshi? Bayan da can shi kaɗan shi yake kwana?
 Ganin yanda take tafiya a hankali yasa ya kalleta, bata kalleshi ba ta ajiye abincinshi kan dinning tace “ina kwana?”
Kallon ta yake ganin taki kallon sa, tace “Zan shiga gunsu Ummy daga can zamu wuce.”
Ganin da gaske tafiya zatai yasa ya riko hannunta da sauri yace “Me kikeyi hakan? Taya zaki school a haka?”
Ɗagowa tai ta kalleshi fuskarta duk ba wargi, “Ki zauna dama yau Friday, zan sanar baki da lafiya.”
“Ni lafiyata kalau.”
“Tallan abinda ya faru zakije yi to ko me? Ni yaushe kika koyi taurin kai ne?”
Shiru tai, “Wuce ki koma ɗaki ki kwanta, sannan ba sai kinyi abincin rana ba zan sa a kawo daga cikin gida, ki kula da kanki.”
Kai kawai ta ɗaga, hannu yasa ya jawota fuskarta saitinshi yace “Fushin akan me kikeyinshi?”
“Ni ba fushi nake ba.” Ta faɗa cikin sanyin murya, “Haka kike magana da kike son cemin?”
Kai ta ɗaga tace “Kawai banajin yin maganar ne.”
Sakinta yayi yasa hannu a aljihu, ya wuce yasha oat ɗin dan dama baisan cin abinci yau shiyasa yaji da ɗin shi, a zaune yaganta a saman kujera yace “Zan wuce.”
Tace “Ni Allah banasan fashin makaranta, ga exams na tahowa sannan yanzu me ma zancewa su Ikram?”
“Nama Ummy text su har sun wuce, ko kin manta nike da iko dake?” Yai maganar cikin dakewa yaga alama ta fara rainashi daga abinda ya faru jiya.
Tana kallo ya fita, kasan lebenta ta ciza ta shige ɗaki ta kwanta, lallai ma Ya Araab…..
*****
Office ya wuce sai dai tunda 12 tai hankalinshi ya kasa kwanciya, ko ya take? Dan ɗazu da ya riko hannunta yaji kamar jikinta akwai ɗumi amma baisan ko shi kaɗai bane yaji ko jikinshi bane shiyasa baiyi magana ba.
Taci abinci? Saman goshinsa ya dafa, tare da kallon wayarsa yanzu ba yanda zaiyi yasan halin da take ciki? Tsaki yaja ashe shiyasa Ummy tace ya siyanmata waya yanzu ya gane amfaninta da Ummy ke faɗa.
Komai cikin sauri yakeyi burinshi kawai ya gama ya koma gida, huɗu saura ya fito cikin hanzari a karamin masallacin dake company sukayi sallar la’asar, Ya sanar da secretary dinsa “Akwai meeting da zai tsaya na gidan manshi.” ya wuce,
Babban shagon waya ya shiga yace a bashi wacce ake yayi.
14 Pro max aka bashi, ya amsa ya duba sannan yace “Bani kanana guda biyu.”
Ya bashi 12 da 13 ya ɗau 12 din guda biyu ya biya, yana cewa wancan ta musu girma yarane. Ya fito ya shiga mota ajiyar zuciya ya sauke yace “Ita ai tana bukatar babba saboda karatunta ba wai dan nafi damuwa da ita bane yasa na sai mata babba.”
Haɓarsa ya shafa, yau jinshi yake wani daban, haka ya dawo gida, garin saurin ya shiga ya manta da na su Ilham a mota kawai ya ɗau nata ya fito.
Tana kwance a falo da alama karatu take bacci ya ɗauketa dan littafin Riyadul Salihin na saman fuskar ta, kallanta yayi yana tuno yanda ta kula dashi da bashi da lafiya anya ya kyauta kuwa da ya fita ya barta, kusa da ita yaje ya zare littafin daga fuskarta a hankali sannan ya sa wayar daga gefenta, bakinta ya kalla murmushi yayi da alama lafiyarta kalau, kamar wanda aka tsikara miƙewa tsaye yayi kawai ya fito, yana nufar motara sa ya ɗau waya ya kira abokinshi ACP Adnan ya sanar dashi abinda ke faruwa, kai tsaye yace “Gasunan zuwa.”
Ya shiga motarsa ya fito waje yana jiran isowarsu, basu fi minti talatin ba sai gasu sun iso, ya nuna musu gidan sannan ya harɗe hannu cikin aljihu yana jiran abinda zai faru.
******
Salame tana zaune tana cin masara dafaffiya, Bilal na zaune shima yana ci yana danna wayar Samsung ɗin hannunsa, ta harareshi tace “Wai bazaka faɗamin inda ka samo wayar ba?”
“Ke dai Mumcy ki kwantar da hankalinki arziki ya zo miki kina daga nan zakiji ana Hajiya Salma ina kwana?”
Ji sukai ance “Mutanen gidan na nan?”
Dariya tayi tace “Wai har an fara zuwa gaisuwar? Lallai Bilal ka taki sa’a…….”
Ganin ‘yan sanda ne yasa maganarta ta makale, cike da mamaki take kallon su.
Dubansu suka ita da Bilal, Daya yace “kaine Bilal?
Cikin tsoro yace “Eh amma menene?”
Wani officer ne ya tankaɗo keyarsa yace “Kara aka kaika shashasha kawai wato kune masu haɗa ma’aurata fitina ko? Ku dinga tura sakonni da hada karya?”
Bilal a rikice yace “Wani sakon?”
Makamai gora da akai a kai ne yasa ya susuce yace “Wayyo Umma!”
Salame a rikice tace “Bayin Allah me yayi? Dan Allah kuyi hakuri.”
Hankaɗe Bilal aka sakeyi yana ihu suka sashi a mota, Salame ko mayafi babu ta fito tana bada hakuri.
Police station suka nufa ana zuwa aka hankaɗashi a cell maka ya fara sha ya hau ihu yana neman taimako, Adnan sai dayaga ya ji jiki sannan yace “Faɗamin meyasa kake tura musu wannan sakonnin?” Ya nuna mishi sako a waya.
Kai ya shiga girgizawa yana ihu yace “Wallahi bani bane dan Allah kumin rai.”
“Gidan su daka haura fa?”
“Wannan kuskure ne a gafarceni bazan kara ba.”
Aka kara makamai gora yasa ihu yace “Wallahi na daina…..”
Goshinshi ne ya fashe yace “Dan Allah kumin rai wlh na daina ni ko hanyar gidan ma bazan sake yi ba, Munɗo ko ganinta nai zan rufe ido na ma.” “Idan ka sake wallahi anan zaka karaci rayuwarka wannan warning aka baka." Bilal yace “Na rantse da Allah bazan kuma ba."
Takarda suka bashi yasa hannu sannan suka turoshi waje, Adnan ya kira Araab yace “An koyamai hankali bazai sake ba.”
“Thanks abokina.” Ya faɗa tare da kashe waya.
Bilal fuska duk ta kumbura ga tafiyar ma dingishi yake, lallai sai yaci mutuncin yarinyar nan yana zaune zaman-zamanshi taja mai masifa?"
Zama yayi a bakin titi yana tunanin ko kuɗi bai ɗauko ba, mota ce ta tsaya a gabanshi ya miƙe cike da san a taimaka mai.
Sauke glass akai idanunsa yakai kan Araab dake sanye da glasses, zarewa yai yace “Kayi denying akan ba kai bane ke tura sakonni kuma nasan ba wanda zaiyi haukan nan sai kai, to kaɗan na maka in har ka sake zuwa neman matata ko ka mata sharri ko ka kuskura ka faɗi mumunan abu wallahi sai kayi dana sani, idiot kawai.”
Yaja mota yayi gaba, Bilal ya saki wani ihu ya ɗau dutse ya cila sai dai bai samu motar ba ya samu wani adaidaita sahu, yayi parking cikin zafin rai ya cakumo Bilal yace wallahi sai ya biyashi kuɗin madubin adaidaitarsa, haka ya lalube Bilal ya ɗauke Samsung ɗin nan sannan ya ja ya tafi.
(Yau Bilal BG ya haka ne🥺)
******
Mum ce ta kalli Yussy tace “Wai ba bazaki hakura da Araab ba Yussy."
“Mum ina jin shi kamar rayuwata, bazan taɓa iya auran wani ba sai shi.”
Taja numfashi tace “Shikenan ga information akan shi da tarihinshi da mukasa a samo, ki turawa Auntyn taki.”
Ihu tayi ta rungume Mum tare da manna mata kiss.
****
Alhaji Husaini ne ya kalli Mumy yace “Amma yaron nan kina ganin bai kamata yazo ya gaishemu ba? Ya kuma duba yanda yarinyar nan ta iso?”
Cike da san kwantar mai da hankali tace “Aiki kasan hidimominshi dayawa, amma tace sunyi waya ai.”
Kallanta yayi cike da gamsuwa yace “In anyi auransu zansamu na amshi company ɗinmu mu bunkasashi, wannan karamin gun duk shi ke jawo mana bama samun abinda ya kamata.”
Itadai cike da tsoron abinda zai faru tace “Hakan yayi..”
(Hmmm🥱)
MASU BUKATAR ƳAN TAGWAYE DUKA GUDA BIYAR 1500
GUDA HUDU 1300
GUDA UKU 1000
GUDA BIYU 700
GUDA ƊAYA 400
_*RAFEEQ*_ (Hajja Ce & Asmy B Aliyu)
_*MUNƊO*_ (Ayusher Muh'd & Zee yabour) 
_*FATHIYYA*_ (Billy s fari & Umm Asghar)
_*.ZAMANINMU A YAU*_ (Nana Ɗiso & Jiddah Aliyu)
_*IYALINA (A'ilaty)*_ (Zainab Bawa & Sadiya Nasir Dan)

Bilal ji yake kamar zai yi karamin hauka, tsohuwar wayar sa vivo ya ɗauko ya zauna kan wani dakali ya kira number Meenal.
Tana daga kwance zuciyarta nata sakawa da kuncewa, ya zatayi da Dad ɗinta? Dan tabbas in har yasan ba soyayya take da Araab ba sai ta haɗu da mummunan ɓacin ransa, watakila ma yace ta bar masa gida.
Wayarta dake gefe taji tana ringing, ganin sunan 'Sokon Munɗo' a jikin allan wayar yasa taja tsaki bata son takura, kamar bazata ɗauka ba wata zuciyar tace in kuma akan case ɗin jiya ne fa? Anyi nasarar korar Munɗo?
Hannunta har rawa yake sanda ta ɗauka saboda sauri
"Malama kina ina?"
"Bangane wannan tambayar ba? Na ɗauka zancen Munɗo zakamin?"
A ranshi yace "Wato ke shi kaɗai kika sani ko
Amma a fili yace "Eh shine, kizo kan titin Unguwa uku wajen police station gashinan Araab ya korota ita kuma wai kara zata kaishi."
Wani irin ihu ta saki wanda yajishi har cikin kunnansa, tace "Kai Alhamdulillah ganinan zuwa yanzun nan."
"In kin tashi zuwa ki taho da kuɗi dan mu bata ta koma kauye."
"Wannan ba matsala bane, amma kai ka hakura da ita ne?"
Dariya ya kwashe dashi, jin zugi a fuskarsa yasa ya daina, ya sake danne goshinsa da handkerchief wanda ke dan jini yace " Ni dama ai nafi karfinta, danawa kawai nakesan yi ."
Baki ta tabe tace "Yanzu dai karka barta ta shiga ganinan zuwa."
Cikin sauri ta yafa mayafi ta fito ta shiga ɗakin Mumy wacce ke zaune tana waya da Kubrah, jin shigorta ko sallama babu yasa tai ma Kubrah sallama ta kashe wayar, kallonta tai fuska a ɗaure tace "Dama jiranki nake, yanzu Meenal haka kikeso kiyi ta rainawa mahaifinki hankali? Ko so kike daga ni har ke ya sallame mu?"
Hannunta ta kamo tace "Mumy karki damu da wannan dan Allah, yanzu akwai abinda zanje yi in na dawo zan sanar dake abin farin ciki, Dan Allah kinada kuɗi?"
Hannunta ta zare tace "Duk kuɗaɗen da aka kashe akanki har wasu kuɗi kike nema?"
"Mumy please, wannan karon yafi komai amfani a gareni."
Ido ta kura mata kafin tace "Duba drawer ta ki ɗai Atm ɗina amma karki kuskura ki cire sama da 30k kinji na faɗa miki."
Da sauri ta kai hannu ta ɗauka ta fito ta ɗau key ɗin mota ta fita, kiɗa tasa wakar Hamisu Breaker tanajin wakar soyayyar har cikin ranta, sai dataje inda Bilal ya sanar da ita sannan ta kirashi a waya tace "Kuna ina?"
Kallon motarta yayi dake parking a gefen titi ya miƙe da kyar yana dingishi ya nufi inda take.
Kofar motar ta gaba kawai ya buɗe ya zauna. A zabure ta kalleshi tace "Menene........"
Ganin fuskarshi yasa ta zaro ido cike da mamaki wanda ya bayyana sosai a fuskarta tace "Dambe kai aka kuleka shine ka kirani?"
Ya kalle ta da kumburaren gefen bakinsa, ya cire handkerchief ɗin ya taho inda take, da sauri tai baya wanda yasata jingina da kofar motar cike da tsoro take dubanshi tace "Meye hakan?" 
Yatsa ya nunata dashi yace "Kalli abinda kika sa aka mun?"
Ido ta kikifta na tsoro tace "Yaushe?"
Wani kallo ya mata cikin masifa yace "Tunda nake ba'a taɓa tozarta ni kamar yau ba, kinsa Araab yasa an mun duka banji ba bangani ba, sannan an mun sharri, haka kawai ina zaman zamana."
Jikinta har tsuma yake tace "Araab? Kana nufin shi yasa aka ma haka? Munɗon fa? Bai koreta ba kenan?"
Tsaki yaja yace "Ke dai da alama bakida kai kila shiyasa Araab ɗin ma ko kallo baki ishe shi ba, ina miki maganar yasa an min duka saboda matarshi me kike tunani banda ya fahimci sharri ne? Sannan yana son abarsa?".
Ya waigo yana kallon yanda take zare ido cikin kidima da abunda kunnenta ke jiye mata yace "wallahi dole ki biya kuɗin wahalar danasha ko inje da kaina in sanar da Araab kece kika sani, kinji na faɗa miki."
Nan danan hankalinta ya sake tashi tace "Me kuma ya kawo wannan zancen?"
"Muje ki bani 50k na sai magani na kuma huce haushi kuma wallahi kika musa daga nan gunshi zani."
Ba yanda ta iya dole taje Atm ta cire kuɗi 50k ta bashi, ji take kamar zuciyarta zata fashe saboda ɓacin rai da takaicin abinda ke faruwa.
******
A hankali Munɗo ta buɗe ido, akan agoggon dake saitinta ta zuba su, karfe biyar da rabi, ita da bata baccin yamma amma yau tayi.
Miƙa tayi tana murza idanunta, ta tashi a hankali ba tare da ta lura da karamar jakar da ke gefenta, ɗakinta ta shiga tayi fitsari ta sake tsarki da ruwan dumi, sannan ta fito, ta kalli kanta a madubi haka kawai ta samu kanta da gyara fuskarta, ta buɗe kofa zata fito Araab ya nufa daki ya dawo daga wurin Bilal yaga bata falon, kuma yaga jakar daya bari agun bata ɗauka ba, tabbas haushin shi takeji  ya mata kyauta amma bata bi takai ba?
Ɗauka yayi ya taho ɗakinta da zummar tsareta akan ta faɗa masa dalilinta, idanunsu ne suka shiga cikin juna, kasa tayi da ido, takowa ya farayi, duk taku ɗaya dayai ita kuma taku ɗaya baya take, har suka shiga cikin ɗaki, jin ba gun taku a bayanta yasa ta waiga taga ashe tazo daf da bango, daidai nan ya karaso.
 Nan yasa hannayensa ya dafe gefe da gefe yana sakata tsakiyar sa, a hankali ta buɗe ido.
"Fushi kike har yanzu?"
Kai ta girgiza tace "Ni dama ai nace ma ba fushi nake ba."
"To naji amma fuskarki fa? Ko haka zaki cigaba da barin ta?"
"Allah bana jin yin magana ne."
Ido ya tsareta dashi tace "Allah da gaske nake, fushi ma in nayi ai dole zan sauko tunda nasan dalilinka kuma baka musa ba tun farko."
"Dalilina name?"
Kai ga girgiza tace "Ya wuce wannan kuma."
"Wato dai raini ya fara shiga tsakanina dake ko?"
Kallon sa tayi cikin wata murya tace "Haka ake raini Ya Araab me nayi? Ka da ge fushi nake nace ba shi nake ba sannan nasan ba so na kake ba sha'awa ce, sannan maganar sakon dana gani ban isa raina ya ɓaci ba saboda ka zargeni? Ni wlh......."
Shiru tai jin yatsarsa a saman bakinta, kanta ta maida kasa, a hankali wasu siraran hawaye suka zubo mata yace "To shagwaɓa badai yatsar ma nauyi ta miki a baki ba?"
Kasa magana tai sai raurau datai da ido, jakar da ya ajiye gefe ya ɗauka ya miƙa mata "Wannan inji Ummy ce tace a baki, bani bace balle kiyi fushi kiki ɗauka."
Ta karba cikin sauri ta fara buɗewa, ganin waya yasa ta zaro ido ta kalleshi wata karamar ihu tai tana murmushi, shi kanshi baisan murmushin yake ba kamar wani wawa daga gefe, finally ta saki fuska abinda zuciyarshi tace kenan.
(Wai nikam Arabin da muka sani ne😳)
"Thank you so much Ummy na." Ta faɗa cikin jin dadi, Araab sai ya tsinci kansa da jin ina ma ya sanar da ita shi ya siyo mata, at least zata rage jin haushin sa. Juyawa yayi ya fita ɗakin, Munɗo tashi tayi ta zauna bakin gado ta kunna wayar tana dannawa, dole taje wurin su Ikram su mata settings na abubuwa, Araab da ya koma ɗakin sa ruwa ya watsa ya saka gajeren wando da riga mai gajeran hannu ya ɗauko system dinsa yana duba wasu design.
************************
Bilal kai tsaye gida ya taho bai tsaya chemist an gyara masa wuraren da ya ji ciwo ba, Jauro bai jima da shigowa ba, Salame ta tsitsiye sa sai yaje police station an amso mata ɗanta, wuceta yai ya shiga cikin ɗaki  takaici duk ya isheshi yace "Wai ke Salame wacce irin mata ce bakya so sam a zauna lafiya, in zaki faɗi gaskiya ki faɗa meyai aka kamashi?"
Kugu ta riƙe ta turo ɗauri gaba cike da masifa tace "Ni wannan ba damuwa ta bace ka nemomin ɗana kawai _wlh bazai saɓuba bindiga a ruwa_ , in kuma ba haka ba wallahi ka shirya fuskantar bala'i da masifa ehe."
Tsaki yai ya fara neman shiga banɗakin dake cikin ɗakin, cike da karfi ta maida kofar ta rufe ta buɗe baki zata sake zazzago masifa taji muryar Bilal.
Sake kofa tai ta fito gikin bakar magana Bilal ya shigo, A tsorace tayi kansa tana cewa "Me suka maka ɗan nan? Wayyo Allah na ji yanda aka wargaza mana fuskarka aka durkushe maka fata?"
Bata jira yayi magana ba tace "Muje ka faɗamin wa suka ce yasa a kamaka dan wallahi yau sai inda karfina ya kare." 
Hura hanci ya fara yana kallan Jauro dake tsaye yana sauraransu yace "Wancan ɗan rainin hankalin yaron mana, shine yasa aka kamani suka min duka," ya karasa magana yana sa hannu gefen bakinshi dake mai zafi.
Salame baki ta kama tace "Badai mijin yarinyar can ba?"
Yana cicika yace "Shi mana."
Hanu tahau tafawa tana cewa "Lallai ya kai mugu mara mutunci, yanzu ita Munɗo tana gani akaiwa ɗan uwanta haka tsabar mugun hali? To wallahi dukansu bazan barsu ba, ai yanda suke ji dankansu kaima haka ake ji dakai ehe."
Jauro ya tako yana kallanshi, kafin yace "Maganinka kenan gobe sai ka sake yin karya dama idan kayiwa wasu sun kyaleka wasu ai ba kyale ka zasuyi ba, kaga yanzu ka ɗauki darasi."
"Haba popcy ya kake magana haka ba zakaji tausayina ba ma?"
"Rabu dashi dama ai baya kaunarku watakila ma da haɗin bakin sa aka maka haka, dan in ban manta ba waye ya sanar dasu kana gida?" Ta gallawa Jauro harara, tare da riko hannun Bilal kamar karamin yaro tace "Muje na gasa maka wurin anjima idan Raheena ta shigo na amshi kuɗi gunta a kai ka chemist su duba maka." Ta sake kallon Jauro tayi tsaki suka wuce ciki. Kai ya girgiza shima ya shiga banɗakin, Salame hakan da ya faru ta sake kullatar Munɗo.
*******************
Danejo yau bayan ta kammala ayyukan ta na ɓangaren amarya, tana zaune ɗakinta jigum tunanin Munɗo wanda kullum dashi take kwana take tashi, takeyi yanzu ma "Allah sarki Munɗo Allah yasa kina cikin walwala da kwanciyar hankali, Allah yasa su Jauro sun rike ki amana, Allah kuma ya kaddara haduwarmu na baki hakkin ki dake hannuna da hoton matar da nake kyautata zaton mahaifiyar ki ce."
Hakanan taji tana son sake ganin hoton, dan ita ko kallan arziki batawa hoton ba, ta tashi ta ɗauko a ma'ajiyar ta dan tun sanda Uwaliya ta cila mata ta ajiye bata sake bi ba, tana bi da kallo, tabbas Mahaifiyar Munɗo ce dan ga kamaninsu nan tamkar an tsaga kara, sai dai kawai ta ɗan fi Munɗo zama babba a hoton, kamanin take sake bi da kallo.
Numfashi taja tace "Allah ya haɗa wa'innan bayin naka da suka rayu ba tare da juna ba, Allah kuma ya jikan maccido." Ta runtse ido tunanin rugar da yazo mata wanda bata son yi yasa ta mike ta fito falon masu aiki.
Tana kokarin shiga taji wata a cikinsu tana magana cikin raɗa tace "Yau ai Hajiya Zinnira tasha faɗa ashe Alhaji gun Amarya yake san cin abinci ita kuma tasa aka kai ɓangarenta."
Wata ta taɓe baki tace "Ai dole su tsaneta kiri-kiri yake nuna tafi kowa mahimmanci, akwai sanda akace a mota yajasta da kanshi mutumin da tunda nazo shekara ta biyar ina aiki ban taba ganinshi yaja mota da kanshi ba."
"Allah yasa in sake jin wani na gulma wallahi ni dashi ne." Maganar Uwaliya ce ta katsesu nan danan kowa ya mike, Danejo ta koma ciki ta zauna.
********************
"Yussy nace miki ki kwantar da hankalin ki information a kansa da kike turo mun ina dan sake wani bincike ne ba da jimawa I promise you Araab zai zama mijin ki, akwai abinda nakesan tantancewa ne in har abinda nake zargi ya tabbata to komai ya gama zuwa da sauki."
Cewar Antyn ta Yussy wacce ta kirata kan maganar, Ajiyar zuciya ta sauke tace "Nasani Anty baki taɓa failing dina ba, just that na kosa ya zama mallakin ne.""Calm down kinji, ki bari a bi komai a hankali." Tace "Toh Auntyna."
"Yawwa bara naje wurin uncle dinki sai mun sake magana." Tace "Bye Anty my regards." Ta kashe wayar hoton Araab ta kamo tana shafawa tana jin soyayyar sa da ganin ta kusa mallakar sa, "Kin manta yana da mata?" Cewar wani sashe na zuciyarta, "Na tabbata na aure sa tauraruwarta zata gushe tawa ta soma haskawa"
*****
Suna shiga ɗaki Bilal yabi gado ya kwanta yana sake cika yana batsewa, kuɗin nan ya zaro ya kirga dubu goma.
Salame na shigowa ya boye ragowar a kasan pillow sannan ya mika mata dubu goman.
Ido ta zaro tana sakin baki tace "Kai da aka wa duka biyanka ladan wahalarka akai?"
Tsaki yai yace "Wannan mara mutunci ai wallahi sai yasan ni yawa haka."
"Kaga karka kuskura ka sake ja mana masifa kaima kulaficinka ka barni ni zan dau mataki akan ta."
Bilal yai kwafa yace “Ki dai barni yanda ya fasan fuska shima sai na illatashi.”
(Biliya a rage cika baki 😭 kunya mukeji in kana kuri)
*****
Bangaren Ummy ta tako har lokacin tafiyarta batayi daidai sosai na, su Ikram na zaune na game a ps 5 ɗin Farouk sukaji sallamarta.
Shiga tayi suna murnar ganinta, ta gaida Ummy dake zaune, Ikram cike da zumuɗi tace "Oh ashe jiya bakida lafiya munje dubaki Yaya ya koromu."
Kallanta tai tace "Ni?"
"Ba jiya munje ba Ya Araab ya...."
Kallan da Ummy ta mata ne yasata yin shiru, nan Munɗo ta tuno abinda ya faru jiya, cike da san basar da zancen tace "Ummy naga waya na gode sosai Allah har bansan me zance ba?"
"Waya?" Au Ikram da Ilham har suna haɗa baki,  Ummy ta girgiza kai cike da murmushin farin cikin daya kasa ɓoyuwa take kallanta.
Ilham tace "Ummy yanzu shine kika saiwa Munɗo waya ita kaɗai mufa?"
"Itama mijinta ne yasai mata ya bige da ɗaurawa Ummy."
Baki suka saki har ita Munɗon suna mamaki, Ya Araab ɗin dayace bai yarda aba yar makarantar secondary waya ba? Akwai sanda Farouk yai rawar kai ya sai musu kwacewa yayi ya bada ita kyauta shine yau har yasaiwa Munɗo?
Ikram ta dake ta amshi jakar ganin Iphone 14 har pro max ta kalli Ummy tace "Ummy nikam Yaya yasan wanda ya siyo kuwa?"
Ilham tace "Wai da gaske ni sam na kasa gasgatawa."
Ummy tace “Ku dai bakin ku baya shiru, shi da matar sa ko iphone 20 ce ma ina ruwan ka”.
(Mu kanmu mun kasa gasgatawa🤭)
***********

Munɗo bata jima ɓangaren Ummy ba, bayan su Ikram sun mata settings na wayarta ta koma ɓangaren su. 
Tun a bakin kofa take ajiyar zuciya tana sake daidaita kanta, a hankali ta shiga, ganin baya falan yasa ta wuce kitchen, ya riga yaci abinci, to me zan kai mishi na godiya? Fuskarta ta shafa, ta buɗe fridge, ganin lime ɗinsa yasa ta ɗauka tana cewa “Bari na kaima abinda yafi so cikin dabara yanda zan mai godiya.”
Ɗakinshi ta nufa yana zaune yana duba wani design yana san gano meya kamata ya cire dan ya kara kawata zanen.
Jin alamun shigowarta yasa ya amsa sallanarta ba tare da ya kalleta ba, dan ya kula dole ya fara haɗe mata rai dan bazai lamunci rainin nan ba.
Gabansa ta tako ta ajiye robar lime ɗin, da kallo yabi robar sannan ya kalleta, wayar ta ɗaga mai tana murmushi tace “Ashe kaine ka siya.”
Kallan robar ya sakeyi kawai yaji ya kasa magana, tana wani sanyayen murmushi tace “Nagode, bansan da wani baki zanyi godiya ba, sai dai Allah ya biya ka.”
Gyaran murya yai yace “Saboda karatunki na sai miki so ki maida hankali sosai dan na faɗa miki banasan naga F ko D.”
“Insha Allahu Yaya, nagode sosai.”
Bai kulata ba yana san gane dalilin dayasa ta bashi lime, wato karya kara kusantarta kenan take nufi ko take sanar dashi?”
Ɗakinta ta shiga ta watsa ruwa, ta sake zama cikin ruwan dumij jefi-jefi tana murmushin wayarta wai Ya Araab ne ta sai mata, can kuma tace “Ko saboda abinda yamin ne ya ke san ban hakuri?” Ta girgiza kai taba murmushi tace “Tab ai ba dai Ya Araab ba.” Nan ta ƙara jin daɗin ruwan da karfin jikin ta, ta fito ta tsaya gaban sink a madubi tana goge jelar gashin ta da ruwa ya taba.
Araab bayan ya kammala aikin da yake a system agogo ya kalla tara saura da minti goma, hannun yasa ya ture robar lime ɗin ya miƙe cikin wani yanayi ya kamata ace ta shigo kwanciya “Ko ta daina kwana ɗaki ɗaya da kai ne?" Yayi zancen zuci yana jin ransa ba da ɗi, bai san meyasa take fushi dashi ba har da son kaurace masa abunda ya kamata ace tuni ya dade da amsar haƙƙin sa sai dai duba ta masa kankanta yasa bai aiwatar ba, wayar batasa ta huce ba kenan? Sai yanzu ya tabbatar da dalilinta kenan na kawo mishi lime wato ya cigaba dasha kenan ko? 
Hannu yakai ya ɗau lime ɗin ya zubar a sink ɗin toilet sannan ya fito yana kwafa.
Tsintar kansa yayi da tashi ya fito zuwa ɗakin ta, man hulba wanda a classes na Najah ta koya musu su rika shafawa a kirji yana gyara nono, har ta basu kowa kyautar kwalba ɗaya, shi Munɗo ta buɗe ta zuba a hannu zugin da suke mata yasa tayi tunanin shafawa ko zai sa su daina, tana cikin shafawa Araab ya shigo ba ta ɗakin hakan yasa ya duba toilet, sam bata ji shigowar sa ba, hankalinta na kan abunda take, ido ya zuba mata towel din ta ɗaura sa iya ƙugu, tana murza man hulba kan dukiyar fulanin ta, Araab a take yaji yanayin sa na canzawa, yana jin tamkar yaje ya rungumeta, idonsa ya dan lumshe kana ya buɗe ya taku a hankali zuwa gaban madubi, ta baya taji ya sa hannunsa ya karɓi kwalbar dake hannunta wanda tsayuwarsa daf da ita ta baya yasa abun sa ya mazaunan ta, a razane ta juyo Araab ta gani, iya karfinta tasa ta janye jikinta taja towel ɗin sama tana rufe kirjinta, mamaki ne ya kamashi me yarinyar nan take nufi, sannan shi mema ya kaishi nufarta haka? Sai dai ba wannan bane damuwarshi takaicinshi yanda ta kankame towel ɗin wato ga ma ye, wani mugun kallo ya mata, dole ya nuna mata bayasan raini.
Mika mata kwalbar yai yace “I thought cewa kikai na taimaka miki.”
Kallansa tai tace “Ni? Yaushe nai magana? Yaushe ma nasan ka shigo.”
Wani kallo ya mata ganin haryanzu hannunta nakai yace “ Ki duba kuga lokacin hannunki saitin ina yake?”
“Ikon Allah!” Abinda zuciyarta ta faɗa kenan itakam abunda ya faru da irin azabar da tasha jiya ya dawo mata wani karfi taji yazo mata ta janye jikinta da karfi, Araab da yanayin sa gaba ɗaya ya sauya tabbas yanzu ya tabbatar raini ya gama shiga tsakanin su, Munɗo kallon sa tayi mamakin sa na kamata dama haka yake? Sai dai sanin ba sonta yake ba sha’awa ce yasa ba zata iya barin sa ba, hakan yasa ta dake cikin wani yanayi tace “Ni dai gaskiya a’ah.” Jin kalamanta yai kamar dirar mikiya, cike da dakewa ya kalleta yace “A’a me?”
Tace “Koma meye.”
“Good! Haka nakeso ki zama confident akan abinda ya shafeki sannan ni zuwa nai dama na miki warning nazo akan karatunki, karki ganki da waya ki tsaya shirme, sannan Ummy tayi waya akan karki sake kwana ke kaɗai, in kinsan bazaki iya bin umarninta ba sai ki je ki sanar da ita.” Yai maganar cikin faɗa, bai jira komai ba ya fita ɗakin, Munɗo bayansa tabi da kallo tace “Komai ya ɓata masa rai kuma oho, mutum sai fushi." Ta ɗauki jakarta ta fiddo littafi tana duba wani assignment da aka basu dan satin sama zasu fara zana jarabawar SSCE, ga hadda da zata bada gobe
Araab duka fridge ya duba bashi da sauran lime, wani takaici ya kamasa gashi da maganin matsalar sa amma bashi da halin yi, haushi ya sake cika shi, meyasa ta kawo mishi wani dazu? Ai da sai ta faɗa mai shine karshe, ya shiga bandaki ya sakar ma kansa ruwan shower yana yi yana fusgar da iskar baki, kusan minti ashirin yana haka kana ya fito, ya saka pyjamas dinsa ya kwantar ruf da ciki yana ambaton Allah da sunan ya kawo masa saukin abunda yake ji, Munɗo sai da ta kammala assignment sannan tazo dakin Araab shima tasawa ranta saboda Ummy zata rika kwana dakin, can karshen gado ta kwanta ta sak throw pillows tsakaninsu bata son ma cikin bacci ya gangaro ya rungumeta, Araab dukkan abunda take yana ji siririn tsaki yaja na takaici “ko dan haka ba zai taɓa ta shi ne take wani sakawa pillow." Yayi zancen zuci tare da yin kwafa, zanga wanda zai sake nemanki ko sha’awa zata min illa akanki. Abinda ya faɗa kenan a ranshi.
**********************
Raheena ce tayi wata miƙa kan gadon hotel, Shugabana makarantarsu Mallam Dalhatu dake gefenta ya dubeta yace “Kin sha bacci." Murmushi tayi tace “Ba dole ba ai nasha murza ne sau uku fah kana yi a jere."
Wata dariya ya bushe da ita yana kai hannun sa kan kirjinta da ya bankaro saboda mikar da tayi yace “Kece akwai zuma."
Ya lashi baki, Raheena dan’ janye jikinta tayi tace “Bara nayi fitsari." Ta tashi ta shige banɗaki ba fitsarin zatayi ba ta gaji ne da irin murzar da yake mata gashi karfaffan namiji ko gajiya baya yi, ita sabon saurayin da tayi jiya ma take so taje su haɗu bata so ya karasa ƙarar mata da ƙarfinta bata je gun wancan ba kuma taga alamar yana da bugun Abuja, Mallam Dalhatu ya sake bajewa kan gado yana jiran ta fito ya sake yin wani round kafin safe.
Raheena wanka tayi ta fito daure da towel, kanta ya kalla dake jike da ruwa yace “Ya kikayi wankan tsarki kuma kinsan kuma zan ƙara bukatar ki kafin safe."
“Gida zan koma ka baro Umma bata jin dadi ina son ganin jikin nata." Malam Dalhatu rai ya ɓata ba haka yaso ba, Raheena ta basar dashi ta shirya abun ta, ta dauki jakarta tace “Saura sallamata." Wani kallo ya mata yace “Sallama ai tana ga sakamonki na jarabawa ko kin manta nace zan wutar da ke?" Marairaice fuska tayi tace “To ka bani ko na napep ne." Dubu biyu ya zaro a aljihun wando ya mika mata, tasa hannu ta amsa rai jagule ita gaba ɗaya ya soma isarta banda tana son makarantar kuma tasan ba karatun zata iya ba tana bukatar taimakon sa da tuni ta ɗauke masa kafa, ta fito hotel ɗin ta barsa wayarsa ya ɗauka ya ƙira wata budurwarsaa itama cikin daliban makarantar ne, ba zai iya kwana ba mace ba yasawa ran sa(Allah ya shirya ka baro iyalanka kazo kana durmushe yaran mutane da iyayensa suka kawo su neman ilimi)
Raheena ta kikkira saurayin bai ɗauka ba, ta mayar da wayar jaka tace watakila ma ya gaji da jirana yayi bacci, ta nufi gida dan ba zata koma wurin Mallam Dalhatu ba.
*******************
Bilal na baje falo yasha plaster a saman goshi, Salame ta rakasa chemist aka masa dressing suka bashi magani, ta soya masa kwai da ruwan shayi da biredi yana sha tana masa fifita, Jauro na ɗaki abun sa bai bi ta kansu ba, duk da Bilal ɗin ya basa tausayi ɗa da mahaifi sai Allah amma yasan hakan zai sa yayi hankali, ya bar Munɗo ta zauna lafiya gidan auren ta ya daina haddasa musu fitina, Raheena ta shigo falon babu sallama dama ba dabi’ar su bace yin sallamar, Ido ta zaro ganin Bilal da plaster tace “Me ya same ka ko hadari kayi."
Salame da Bilal a tare suka kalle ta, Salame tace “Ke kuma fah kamar an jefo ki?" 
"Hankalina kawai ya karkato gida ashe ba lafiya ba shiyasa naji na kasa natsuwa." Tayi zancen tana kallon Bilal, “Wai meya same sa?”
"Mara mutuncin can mijin Munɗo ne yasa aka masa haka." Hala gidan yaje musu kan a bashi Munɗo? Ai in haka ne sun yi daidai.”
Taso mata yai kamar zai daketa Salame ta rikeshi sannan taja tsaki dan bata son zancen ma tace “Ba wannan ba kin samu yan’ chaji ne kinga ina bukatar na soya masa kaji yanzu ma bashi na ciyo wanda aka soya masa kwai.”
Bilal kallon ta yayi jin yadda ta shararu karya yana kara jinjina son kuɗin ta, Raheena rai ta ɓata tace “Ni bani da ko sisi, makaranta fa naje naci karatu na dawo.”
“Yi mun shiru karki rainan hankali, haka kika gama gantilin naki kika taho hannu wayam, ni dai wannan kashin tsiyar ba nawa bane wallahi na ubanku kuka gado, ni kaina zama dashi ya shafeni kai Allah ma yayi wadaran wani auren.” Taja tsaki, Raheena tashi tayi ta shige ɗaki dan akwai bacci da gajiya a tare da ita.
********************
7:30 na safe
Haneefa da Haneef na zaune kan teburin cin abinci suna breakfast da shirinsu na zuwa makaranta, Danejo na goge goge daga gaisuwa magana bata sake haɗata dasu ba tana gudun yin laifi, ita yaran har tausayi suke bata yadda aka ware su cikin yan’uwa, shi karamin ko wasa bashi da damar fitowa ayi dashi duk da kowa akwai yara sosai a gidan, Hanifa itama bata shiga cikin sa’aninta mata na gidan, irin wannan rayuwa na matukar bata mamaki.
Ammi ce ta fito cikin adon ta mai burgewa, Danejo a ladabce tace “Hajiya barka da safiya " 
"Yawwa barka Inna sannu da aiki." Danejo tace “Yawwa." Tana satar kallon Ammi matar na burgeta sosai haka tana ganin kyanta gefe ɗaya kuma tausayinta na ganin irin rayuwar da take, Haneefa da Haneef a tare suka gaisheta ta amsa fuskarta sake ganin yaran nata ba karamin faranta ranta yake ba. Kujera ɗaya taja ta zauna a tsakiyar su, Haneefa ta jawo plate tace “Bara nayi serving dinki Ammi." 
"Ni kuma zan haɗa miki tea." Cewar Haneef yana jawo cup, “Allah yayi muku albarka." Ta faɗa tana kallonsu cike da jin kaunar su, suma sukace “Amin." Haneefa bayan tayi serving ɗinta ta ajiye gabanta tace “Ammi ki tayani da addua sosai mun kusa fara SSCE." 
"Kullum kuna cikin addu’ata Hanifa amma zan ƙara dage yi da miki In Shaa Allah da flying colours zaki fito."
Haneefa da murmushi kan fuskarta tace “Amin Ammi." Haneef yace “Zamuyi celebration na graduation ɗin Adda?" Ammi ta dan’ ja hancin sa tana dariya shima ya saka dariya, Haneefa shiru tayi tana tuna maganar da taji Husna nayi da kannenta “Mama tace na dage nafi Hanifa cin jarabawa dan Baba ya biya mun hajj kamar yadda yayi  alkawarin duk wacce sakamakonta yayi kyau zai kai ta." 
Haneefa ita fatan ta ma dukkansu sunci ya biya musu ba wai tafi Husna ba, bata san laifin me suka musu suka daura musu karan tsana haka ba, ita dai a iya saninta kyautatawa da fatan alkhairi ne tsakanin Ammi da iyayensu balle ace wani abu, Ta basar da tunanin tana cewa “Haneef ya tashi su tafi kada su makara." Ammi tabi su da addu’o’in samun nasara.
*************************
Araab da ya tashi, ido ya zuba mata, hannu yasa kamar zai dan bigi goshinta sai ya tsaya yana cewa “Yarinya kawai.” Sannan ya koma ya kwanta, sai dai bacci dayai cike yake da mafarkin saduwa da ita, daya tashi asuba sai dayai wanka sannan ya tasheta ya fita masallaci.
Mundo da wuri ta musu breakfast na doya da kwai sai sauce na hanta da ruwan shayi, ta ajiye komai kan dining, ta koma ɗaki ta shirya zuwa school, ta fito sakale da jakarta gefen kafada, Araab na zaune falo ita yake jira suci abincin tare, yana jin hakkin sa ne ya kula da taci abinci. Kallo ɗaya ya mata yaga ta masa wani fayau tayi kyau ya sake kallonta har ta karaso ta zauna.
Tana ɗagowa taga idanshi na kanta, gyaran murya yai yace “Ku ba’a zuwa da nikab makarantar taku?”
Kai ta girgiza masa tace  “A’ah”.
Cike da basarwa yace “Banasan shirme ne dan gasu Ilham na tasowa kuma karatu zasuyi ke kuma kina matar aure a yanzu.” Hmm kawai tace da mamakin tambayar tasa.
Araab kawai sai yaji nikaf yake so ta saka, Dining ya nuna mata da hannun sa, ta gane mai yake nufi, ta nufi can dan itama tana jin yunwar, a tare suke cin abincin Araab na satar kallonta ta gefen ido har suka gama ci, ta tashi tace “Zanje makaranta.”
“Ki kula.”
“Toh” Kawai tace masa, har ta kai kofa taji yace “A dinga kula banda shirme ko zama kusa da maza.”
Ita mamaki ma ya bata sai yau yasan yace mata haka tsabar neman magana, “Toh.”
Ta sake cewa ta fita, Araab numfashi yaja da cewa kansa “Are you ok Araab?”
Tsaki yaja yace “Ohh My God meke damuna haka meyasa nake damuwa sosai da al’amuran yarinyar nan? Don’t be silly hakkinta na aure kake kokarin saukewa, da koya mata yanda ake za da mutane da kare kai ba wani abu ba.” Yacewa kansa, sannan ya  tashi yana ɗaukar mukullin motar sa ya fito lokacin har su Munɗo sun wuce dan dama ita suke jira tana fitowa suka wuce.
A cikin motar yaga leda wayar su Ikram ya tuna bai basu ba, ɗauka yayi ya fito ya shiga wurin Ummy, ya sameta falo tana shirin komawa sama ta kwanta. Ya gaisheta ta amsa da cewa “Baka wuce office ba." 
"Eh Ummy dama wayoyinsu Ikram jiya na bata na basu."
Ya mika mata ledar, ta amsa tace “Hadda su aka siyowa kenan?”
Yayi murmushi yace “Bara na tafi Ummy kar na makara.” “Toh a dawo lafiya Allah ya bada nasara.”Yace “Amin” Ya juya ya fita.
*****************
“Ni in ganin bai kamata mu kwashe duka kudaden da muke dasu a kasa muyi investing a business ɗin da bamu taba gwadawa ba wannan ne karon farko.”
Kabiru ke ba Alhaji Hussain shawara, Sunusi mijin Hajiya Layla shima yace “Gaskiya nima haka na gani duba da ba wasu kudade da yawa ne damu ba.”
Alhaji Hussain yayi wani murmushi yace “Hakan ba matsala ba ne, ba da jimawa ba zamu farfado da company ne sosai ku dai kawai ku jira lokaci kalilan komai ya kusa zuwa karshe."
Kai suka jinjina suka ce “Allah yayi mana jagora to." Ba dan sun gamsu ba sai dan shine babban su, Alhaji Hussain yace “Amin” Yana ganin ba da jimawa ba komai zai warware yau ma idan ya koma gida zai tuntubi Meenal yaji ya maganar tasu da Araab ya kamata a saka lokacin biki.
********************
Meenal komai baya mata dadi tunani ya tafi kan wacce hanya zata sake bi ta mallaki Araab dan ganin sa ma da tayi ya kara mata wani mugun son sa ya sake yi mata kyau gefe daya kuma haushi da kishin Munɗo ke cin zuciyarta, kwance take ɗaki shiru yau ko falo bata fita ba, dan jiya ba karamin fada Mumy ta mata ba ganin ta ciri 50k maimaikon 30k da tace mata, a zaton Mumy bacci take ta santa da baccin safe sai ta kai biyu na rana, Meenal tana ganin kiran Bilal taki ɗauka.
Kira biyar ya mata, bata ɗaga ba, ƙwafa yayi yace “Nasan da gangan kike ƙin daukar wayata yanzu zaki ganni gidanku.” Ya shafi gefen kanshi yana tuno sanda ta ajiyeshi a titi bayan sallah ta bashi 50k ya tari napeo sai daya ga gidansu sannan ya dawo, yace “Gaye big boy shiyasa kake birge kanka.”
Ya jefa wayar aljihu, ya sauko daga kan gado ya zura rufaffen takalminsa da ya siya cikun kuɗin da ta basa, kuɗin da ta bashi tas ya kashe su ya siya kayan shaye shayen su da sauran abubuwa a dole gaye zai fara idan zashi club a daina raina sa.
Napep ya tara ta kai sa har kofar gidansu Meenal, ya fito ya sallame sa, Ya jingina gefe daya ya fiddo wayarsa ya rubuta mata text “Ki fito ina bakin gate ko na shigo gidanku na sanar da iyayenki komai daga nan na wuce wurin Araab.” Ya tura mata yana harɗe hannayen sa yayi wata tsayuwa ta niggas, Meenal na karanta sakon sa ta zaro ido, ta dirko daga kan gadon ta jawo ƙaramin mayafi tayo waje tana cewa “Na shiga uku da wanann mahaukacin waya aikeni yin harka dashi? Ya akai yasan gidan mu?
Bilal na ganinta yayi wani shegen murmushi yace “Da rainin hankali ne yasa kika ƙi ɗaukar wayata kenan to na biyo sahu.”
Rai ta haɗe tana dana sanin cewa ya kawota gida ranar da yanzu bai san gidansu ba, Ta haɗe rai tace “Ni banga kiran ka ba."
"Amma ai kinga text ko?" Ya jefa mata harara gaba ɗaya haushi take basa tunda taja aka masa duka da tozarci, “Ni dai me ya kawo ka bana so Daddy yazo ya tarar da kai anan."
"Kuɗi zaki bani na koma asibiti kina gani har yanzu da zazzabi nake kwana." kana nufin dubu hamsin ɗin da na baka har ta kare?"
"Kinga idan ba zaki bayar ba sai na shiga ciki na sanar da mamanki ko naje Araab ya bani ko ce miki akai dukan yan sanda wasa ne?"
"A’ah zan baka kawai naga sunyi saurin karewa ne." 
"Yo dubu hamsin ma har wasu kuɗi ne?" Meenal tamkar ta tsunduma ihu haka ta koma ciki, ta duba jakarta dubu ɗaya ce kacal, ya zatayi da Bilal tasan ba hankali gare sa tsaf zai tona mata asiri, drawer da sarkokinta suke ta bude, wani karamin zoben zinarinta ta gani, tana son sa sosai amma tana ganin ta hanyar hakan kawai zata samu ta rabu da Bilal, ta ɗauka sa ta fito.
Bilal na tsaye na jiranta, ya kalleta, zoben ta nuna masa tace “Kaga zobe ne na zinari zan baka, idan ka siyar zaka samu kuɗi masu yawa, sun isheka duk wata lalura da zaka yi, ba sai ka sake nemana ba ko zuwa gidanmu." Dariya yayi ganin zinari yace “An gama yanzu ma zan goge nunberki ba zaki sake ganina ba." Meenal tace “Kawo na goge da kaina." Ya miƙa mata ta goge, ta basa wayar da zoben ya amsa ya tafi cike da murnar zai samu kuɗi, Meenal ajiyar zuciya ta sauke tace “Wai na huta da kai." Ta koma cikin gida.

Araab wani abokin kasuwancin sa ya gayyace sa lunch a wani luxury restaurant yana cin abinci yanayi yana duba wayarsa, ƙaramin tsaki yayi tare da ajiye spoon ɗin yana yin zancen zuci “Sometimes yarinta batai ba wallahi, na siyan mata waya amma batasan ta karbi number ta ba.” Ya kalli numberta da yayi saving tunda ya siya sim din yayi copying kafin ya saka cikin jakar wayar, sai dai shi bazai iya kira yace shi bane dan yasan batada numbershi.
Wani plate dake gefenshi ya kalla, sabon menu ne akai sukayi musu recommending, cike da ɗan kasaitarsa yasa knife ya yanka yasa a bakinshi, yana ci yana girgiza kai su yanzu Kebab ɗin ne zasu ce mai wani sabon menu? Sai dai ba laifi nasu yayi dadi sosai. Shima abokin nasa sosai ya ware ciki yana ci,  zuciyarshi yaji ta raya masa Munɗo , ya ɗan sha ruwa sannan yace “Ba dan komai zan kawota ba sai dan tasan  gari.” Yayi zancen a ransa yana jin ya kamata ya kawota, tare da gamsar da kansa, bayan sun kammala ci suka ɗan tattauna kan kasuwancin su, kana suka fito restaurant din tare kowanensu ya shiga motar sa, Araab ya koma office.
Sai daya gama dukkan ayyukansa na ranar  ya fito company, kai tsaye gida ya wuce.
Munɗo ta dawo daga school tayi wanka ta gyara gida, wayarta ta ɗauka ta baje akan kujera tana sake dubawa, wai itace da wannan wayar da ko a mafarki bata zaci zata mallaketa ba, ina ma Baffanta na da rai ta nuna masa, Ta tuno Danejo tana jin jikinta yayi sanyi, wayar ta ajiye ta tashi ta shiga kitchen ta fara girki.
Jin kamshi ya baibaye gidan yasa Araab yasan tana kitchen, kai tsaye ya wuce kitchen ɗin hannunsa rike da jakarsa.
Kallanta yake tana yanka vegetables, gyaran muryar da yayi  yasata waigowa da sauri ta kalleshi.
“Wayace ki ɗaura girki?”
Kallan mamaki ta masatace “Haka ya kamata kafin ka dawo, yau ne na tsaya dane-dane wallahi na shiririce.”
“To kashe gas ɗin ki shirya akwai inda zaki.”
Ido ta ɗan zaro ganin yanda fuskarsa take a gumtse, tace “Ina?” Tai maganar a ɗan cikin tsoro.
“Kije shirya bana son dogon magana.”
Cike da ɗan gardama tace “Ni dai Allah ka faɗamin.” Yanda tai maganar ne a shagwabe yasa ya saki wani murmushin dashi kanshi bai san yayi ba, ji yake kamar yaje ya hau kissing ɗinta sai dai ya riga yasa a ranshi bazai sake mata fin karfi ba, duk sha’awar da zaiji ba zai kusanceta ba, sai lokacin da ta amince dashi.
Takowa ciki yayi tai tsuru-tsuru da ido har ya karaso kusa da ita, hannu yasa ya sakalo ta kugunta ya kashe gas ɗin sannan ya riko hannunta yace “Allah in kinamin gardama zaki fara ganin ɓacin raina.”
Cikin ɗan kunkuni tace “Wannan kam ai kullum ina gani.”
Ya jita sarai bai amsa mata ba sai daya shigar da ita ɗakin, kallon sa ta sakeyi.
Ya sa hannu ya riko kugunta, nan danan gabanta ya fara faɗuwa,
“Matsoraciya kawai.”
Yawun bakinta ta haɗiya dan harga Allah tsoron take, ya saketa tare da kallon jikinta yace “Kisa abaya a sama ki fito ina jiranki.”
“Abincin fa?”
Yanda ya kalleta yasa tai saurin yin kasa da kanta, falo ya fito yana girgiza kai, wayar ya kalla yazo kusa da ita ya ɗauka yasa numbersa a ciki yazo yin saving sai kuma ya tsaya yana tunani.
“Babban Yaya?” Da sauri ya goge yace "NO!”
“Ya Araab!” Ya goge yana cewa “Kamar wayarsu Ilham.”
Ya rubuta “Mai gida.”
Yai tsaki yace “Meye wani mai gida kamar a ruga?”
Goge number yai yace “Dakanta tazo ta rubuta in ga me zatasa.”
Ya maida wayar ya ajiye ya shiga ɗakinsa, wanka yayi ya saka kananan kaya, gani yayi kayan basa masa yadda yake so ba, ya cire yasa shadda fara shara-shara ya fesa turare, shaddar ta amshi jikinsa ta masa kyau sosai, hasken sa irin na Ummy na asalin buzaye jar fata na haskaka shi ya sake yi masa kyau.
****
Munɗo a cikin abayoyinta ta zaɓi mai kyau wata black an mata kwalliyar stones, ta gyara fuskarta batai wani kwalliya ba sai lipstick da ta saka wanda ya ƙara fito da kyan karamin lips ɗinta, ta fesa turare sannan ta yafa mayafin abayar wanda ya kara yi mata kyau, fatar dake glowing yanzu ya kara haskata,  ita ba fara bace sosai sai dai kalarta mai kyau ce irinta fulani.
Karamar jaka ta ɗauko tasa wayarta ciki, ta fito falo.
Kitchen ta shiga ta sake tattare kayan abincin tana cewa “Yanzu kuma in muka dawo da yunwa ba abinci, da ya bari an gama girkin idan mun dawo ci kawai zamuyi.”
“In kin gama mitar sai ki fito mu tafi.” Kalaman da ta juyo kenan ta bayanta, laɓanta ta haɗe sannan ta fito tasa wayar a jaka da key tai waje.
A mota ta sameshi, tace “Ko na sanarwa Ummy zamu fita?”
“Ban aike ki ba, shigo mu wuce.” Yai maganar yana kauda kai so yake suyi sauri su fita kafin wani ya gansu, ya tabbatar su Ikram tsaf zasuce zasu bisu.
Cike da takaicin kanshi yace “Araab yaushe ka zama haka?”
Kai ya girgiza tare da jan mota suka fita.
Shiru ne ya ratsa motar sai waƙar Hamisu Breaker na jarumata, wanda gidan radio suka sa, Munɗo shiru tai tana sauraran waƙar kalaman dake ciki suna sake sanyaya zuciyar ta.
 Hannu yakai zai canza dan gaba ɗaya ji yake wakar na ɓata mai rai, wai ace namiji yana irin wannan soyayyar sai kace bashida aikin yi, ganin yakai hannu yasa tai saurin kai nata hannun, saman nashi, wani abu ne ya taso mai ya dake yana kallanta yai yace “Me?”
Ido ta kifta tace “Dan Allah bari a gama.”
Kashe radio ɗin yai gaba ɗaya ya maida kanshi gun tuki yana cewa “Abinda kukeyi kenan ko? A dinga haddace waka anayi.”
“Bafa haddacewa muke ba kawai so nake naji karshe.”
“Izu nawa yanzu kike?”
Ta sadda kai kasa tace “Wancan satin na bada Suratul Khaf.”
Kai ya jinjina alamar gamsuwa, shiru suka ɗanyi kafin yace “Kinyi tunanin abinda zaki karanta?”
Tana wasa da yatsun hannunta tace “Da so nake na karanci law ko dan abinda ya faru dani da mahaifina.”
Rage gudun motar yai ya ɗan kalleta, tabbas tayi tunani mai kyau, zai iya kokarin sa yaga ya taimaka mata ta cika burinta. 
Yanda yake kallanta ne yasa tace “Baiyi ba?”
Kai ya maida kan titi yayi gyaran murya, hannunshi yakai gefen mota ya tuna ba lime ɗin shi a kusa, tunda ya kusanceta karfin sha’awar sa ta karu kusan komai nata yake saka shi wani yanayi.
Dakewa yayi yace “Idan baiyi ba me zai faruwa?”.
Shiru tai tana tunani kafin tace “Sai na sake wata shawarar, ko ka tayani zaɓa.”
Jin yanda ta bashi girma yasa yace “Wayarki dazu inasan in tambayeki abu na tuna bani da numberki.”
Da sauri ta ciro wayar tana cewa “Daga gun aiki?”
Ya ɗaga kai yace “Dama akwai wasu takardu dana bari nakeso ki dubamin sai naga ba numberki.”
“wlh jiya naso na amsa sai kuma….”
Shiru tayi dan batasan me zatace ba, yace “Sai kuma kina tsoron karna sake miki abu ko?”
Shiru ta sake yi dan har ga Allah hakane to batasan karya.
“Sa number yanzu sai ki kirani.”
Nan ya fara faɗa tana rubutawa, ta gama tai dialing, bai  kallanta ba yace “Yi saving.”
Hankali a kwance tasa “Ya Araab!”
Ta gefen ido ya kalleta nan danan haushin sunan ya kamashi, ya ja mota da ɗan karfi itakam bata dauki saving din wani abu ba balle bata fahimci wani abin ba.
********
Tsalle Bilal yai ya shiga napep kai tsaye ya wuce sabon gari ya saida zoben dubu 145k, mamaki ya rufeshi wai wannan kwandalelen zoben har 145k? Dariya yai ya tsaya a kasuwar ya sai kayan nigas a gun gwanjo, ya bada 30k dan masu kyau ne, ya shiga wani shago ya siya takalma masu tsada guda biyu na 15k each.
Ya dawo gida yana ‘yan wake-wakenshi, Salame na kitchen tana jefa ɗan wake ya tsaya rike da leda yana kallon yanda take cillawa yai dariya yace “Momcy ke fa kawai ki kafa murhu a waje wallahi kyau zakiyi da jefa ɗan wake.”
Wani mugun kallo ta masa tana bin ledar hannunshi da kallo tace “Ka manta bara zani ba jefa dan wake ba, kai ni lokacin da ina budurwa kaga manyan alhazawan dake so na? Amma na dage sai Jauro dan na ganshi fari?”
Dariya yasa yace “Umma kin manta sanda popcy ya bamu labarin yanda kika soshi shi kuma lokacin akwai wacce yake so?”
Jifa tayo mishi da ludayin hannunsa, ya matsa da sauri yana cewa “Yaushe aka mun wannan dukan kike neman kara illatani?”
Matsowa tai ta fizgi ledar hannunsa, ganin kaya yasa ta saki baki tace “Ina ka samu kuɗi?”
Kwace ledar yai yace “Bakiga gwanjo bane? Abokinane ya bani su.”
Tsaki taja tana komawa cikin kitche ɗin tace “Wannan matacciyar zuciyarka irinta tsohon ka ne, wallahi ni nafi karfin kwance.”
Ɗaki ya wuce cike da jin daɗi yake duba kayansa, yau fa akwai shagali.
****
Alhaji Sunusi ne ya kalli Alhaji Kabiru yace “Nidai hankalina bai kwanta mu kwashi dukiyarmu mu zuba a wannan company ɗin da bamu sani ba.
Shiru Alhaji Kabiru yai alamar nazari kafin yace “Ni kaina hankalina yaƙi kwanciya.”
Cike da damuwa yacigaba “Bansan meyake planning ba mu bashi lokaci mu gani tunda kaga haka tabbas akwai abinda ya shirya.”
Da wannan suka fito daga office ɗin.
Alhaji Husaini kam yana zuwa gida yasa a kira masa Meenal, kallanta yai yace “Wai Araab bazaizo ya gaisheni ba?”
Kallansa tai hankalinta a tashe tace “Aiki yakeyi ne yace inya gama zaizo.”
Kai ya jinjina cike da gamsuwa yace “Ai maza a sa ranar auran nan tunda mamanshi ce mai yin kayan ɗaki ba wani dogon lokaci zamu ɗauka ba.”
Mumy dai tayi shiru jikinta na sanyi tana fargabar ranar da zai fahimci karyar da meenal ta shirga masa, Meenal tsoro ne fal ranta ita gaba ɗaya ta kasa tunanin abinda ya kamata tayi dan shawo kan matsalar.
*****
A patoosh yayi parking na Lamido Cresent, ya kalleta wacce hankalinta ya tafi kan kallon premises na wurin yace
“Muje.”
Jin haka yasa ta fito suka nufi ciki yana tsaye daf da ita wai a dole gwara ya tsaya kusa da ita kar shiriritarta yasa ta rasa hanya.
(Sai kace wata yarinya😒kai dai faɗi dalilinka)
Kallon restaurant ɗin tai tana san gane meya kawosu gun cin abinci bayan gashi can a gida zata iya dafawa.
Ana ganinsu wani staff ya karaso ya kaisu gun special wanda yake a ɗan gefe kaɗan designs ɗin gun ma abin kallo ne,
Sukq zauna yayi musu order cikin turancinshi irin na ƴan gayu, kallanshi kawai take tanajin wani matsayinta na karuwa, ai ko banza dai mijinta ne, gefe ta kalla taga yanda ‘yan mata ke kallon shi suna wani canza zama.
Nan danan taji ranta ya fara ɓaci, gyara zaman kujerarta tayi wanda yaɗan tare matan daga saitinshi kaɗan, tace “Karuwai dai basuji dadin halinsu ba.”
Idanunta ta maida kanshi wanda ke duba abu cikin waya, goge numberta dayai saving yayi ya bata yace “Duba kiga wannan number ce taki?”
Ta amsa tana sake kira, tare da haɗe wayoyin a hannunta, ta kalleshi tace “Eh itace.”
Kai ya jinjina yace “Oh good! To yi saving dan zan iya mantawa.”
 Ta kalli wayar ta shiga ta rubuta Munɗo, zata bashi taji yace “karki sake ki saka Munɗo incase kar wani yaga kiran ki ya rasa gane sunan.”
Da mamaki tace “Sai kace wata wacce ba’aso asan da zamanta?”
Yayi maganar ne yana son yaga me zatasa sai dai jin kalamanta yasa shi neman magana.
Nan yace “Eh to ai ba laifi bane, yanzu wani ya ganki ai ɗau ka zaiyi kanwatace.”
“Ɗauka zaiyi amma ai ba kanwarkan bace.”
Dama tanajin haushin matan da take hangowa sunata kallanshi kuma yazo yana wata irin magana kamar wata matar da ake boyewa.
Zai waiga ganin tana kallan gun yasa tai saurin cewa “Zansa Kanwata!”
Kai ya jinjina yace “Ba laifi dan dake dasu Ikram duk ɗaya.”
Bata san sanda tace “Ɗaya ne amma ba ta ko ina ba.”
Ya gane sarai me tace wanda hakan yasa ya kasa rike murmushin daya taso mai, wanda har saida hakoransa suka fito.
Nan ta miƙa mai wayar, ita sam batasan zama irin guraren nan yanzu me ya kawosu gun karuwan mata?
Abincin aka kawo aka jera musu, ganin girke-girke kala kala a gayince yasa ta kalleshi cike da mamaki, lalai akwai sauranta a duniya.
“Kardai kice hoto zaki ɗauka danki nunawa su Ikram? Ba’a haka dani.”
“Zan iya please?”
Kai ya girgiza yana ɗaure fuska, “No! Bana son yarinta.”
Baki taɗan turo dan dama tasan zai aikata, wata budurwace ta taho sai datazo daf dashi ta yarda key ɗin ta. Tace “Sorry na yarda key ɗina.”
Tai maganar tana neman sukunyawa, Munɗo ganin saman kirjinta ya fito yasa ta zaro ido da sauri ta ɗau key ɗin ta tare gun Araab ɗin tace “Ga abinki.”
Amsa tayi tana hararar Munɗo ta wuce.
Munɗo tai tsaki tace “Wasu basuda kai.”
Yana kallonta kawai ya rasa me yakeji a ransa a abinda takeyi sai dai murmushinsa yaketa neman maidawa.
Sako ne ya shigo wayarsa “Wallahi ko za’a mutu sai na rabaku da yarinyar nan.”
Kallan sakon yai sosai, nan danan wanda aka mai da ya fara dawo masa, duk abin akan Munɗo akeyi, kuma nuni yake da shi akeso ba ita ba.
Kenan tabbas wanda ke mai sakon daga gunshi ne ba gunta ba.
Hannayensa ya haɗe yana kallon gefe cikin tunani.
“ Bilal ba shi bane ya tabbatar da hakan yanzu to wanene?”
Wani abu ne yazo mai nan ya ɗau wayarsa yana duba number, ƙiran number yai yaji a kashe, yaja numfashi ya zama dole ya nemo wake tura masa sakonni nan ya dauki mataki kansa.

Munɗo bata wani ci abincin sosai ba dan ba kowane zata iya ci ba, pancake taci sosai sai oreo milkcake, Araab shima ba yunwa yake ji sosai ba hakan yasan bai ci abincin da yawa ba, bayan sun kammala aka kawo musu bill. Gefenta ya ajiye receipt din yana kokarin transfer, idonta ya kai taga total dubu arba’in da biyar ido ta sake warewa ta duba ko dai basu gane mata daidai ba, 45k ta sake gani, “Yanzu wannan abincin da muka ci sune dubu arba’in da biyar?” Tayi zancen wanda bata san ya fito fili ba, Araab ya dubeta yace “Kina mamaki ne?”
Kai ta ɗaga masa tace “Yayi yawa Ya Araab ai gara ma aba mabuƙata kuɗin wasu fah da yunwa suke kwana amma munzo mun ci har na dubu arba’in da biyar?"
Jikinsa ne ta ɗan yi sanyi maganarta gaskiya ce, a zahiri yace “Tashi muje." Ta miƙe tana ɗaukar jakarta dake gefe, suka jero tare yana kakkare ta tamkar sabon soja mai ba ubangidan sa kariya.
Har suka isa mota yayi unlocking suka shiga, sai da ya biya wani mall ya shiga shi kaɗai yayi mata shopping na turaruka dasu chocolate kana ya fito suka nufi gida.
Munɗo ta riga sa fita motar, kai tsaye gun Ummy ta wuce tana so taje ta gaisheta, a falo ta sameta tare da Najah, ta gaishe su cikin ladabi, Ummy ta amsa tace “Lafiya lau Munɗo.” Naja tace “Amarsu!” Kai ta ɗan sunkuyar cikin jin kunya, Ummy tace “Yawwa tayi waya sai ki sakata cikin group ɗinki na matan aure.”
Najah cikin son zolaya tace “Ko dai da waya aka miki tukwici?”
Tuni ta ɗago me Najah take nufi wata muguwar kunya ta kamata tace “Bara naje wurin su Ikram." Ta tashi zatayi hanyar sama, “Tsaya ki bani number taki," cewar Najah, a kunyace Munɗo ta karantu mata number tayi saving, ta haura saman ɗakin su Ikram, Kowacce na kwance kan gadonta tana danna waya, “Uhmm anyi waya ba zama." Ta faɗa tana dariya, a tare suka kalle ta Ilham tace “Abin gidan Yaya Araab." Ikram ta kara da cewa “Kuma abar son sa ba, wai ni ko an kusa kawo mana baby ne wannan kyau da kike ƙarawa?" Munɗo harararta tayi tace “Bana son haka ni bara ma na tafi." Ta juya zata fita, Ilham tayi saurin saukowa daga kan gadon ta riko hannun ta tana dariya tace “Haba Munɗon ruga ta baffa da Danejo, farkon haduwarmu fah kullum hirarsu kike mana." 
Munɗo juyowa tayi jikinta yayi sanyi tana tuno rayuwarsu da Baffanta a ruga, Allah sarki yanzu baya duniyar, “Allah ya jikan baffana Danejo kuma Allah ya bayyanata." Tayi zancen wanda ya fito fili, Ikram da Ilham a tare suka ce “Amin.”
Zama tayi suka ɗan taɓa hira har tana basu labarin sunje wani wurin cin abinci Yaya Araab ya kashe kuɗi da yawa, Ikram tayi dariya tace “Haka irin restaurant ɗin nan suke tsada, shine ya daukeki kuka tafi ba neman ƴan rakiya."
Mundo tace “Laaa bafa haka bane.”
Ilham tana dariya tace “Gaskiya Yaya Araab naji dake fah, har lunch ya kai ki, wato daga ke sai shi baya san a takura muku.”
Munɗo maganar sai taji ta mata dadi amma a zahiri bata nuna ba, basarwa tai tace “Bara naje na ɗan yi karatu jarabawa na matsowa." 
"Muma zamuyi kafin mu kwanta." Ikram ta faɗa, Munɗo tai musu sai da safe ta musu kana ta fito, Najah ta wuce sai Ummy kaɗai ta mata sallama ta fita, Ummy tabi bayanta da kallo fuskarta ɗauke da murmushi.
Kana kallanta kasan tana cikin farin ciki.
**********************
Araab yana shiga kayan jikinsa kaɗai ya rage, ya buɗe wayarsa yana karatun qur’ani, Munɗo ɗakinta ta shiga ta cire abaya ta saka wata riga ita bata bacci ba sannan ba kuma bata gayu sosai ba, plain doguwar riga ce mara ado, mara hannu, ta saka hula mai net a kanta, ta ɗauko wasu textbooks tana dubawa.
Kusan 9:30 taji ta fara gyangyaɗi, ta kwashe littafan ta kai ma’ajiyar su, ta sake fesa cool turaren jiki, ta dauki wayarta ta fito ta shiga ɗakin Araab, har lokacin karatun Qur’anin yake.
Yaji shigowarta wanda yaso basarwa kar ya kalleta amma ya kasa, ta gefen ido yake dubanta, rigar ta kama jikinta ta fiddo shape ɗinta, abu yaji ya tsirgar masa, wai meyasa bayajin haka akan sauran mata? Nan ya kawar da idon sa yana mayarwa kan wayar ya cigaba da karatu, Munɗo gefen gadon ta hau ta kwanta tana juya masa baya, ƙamshin turarenta ya dabaibaye masa hanci yana saka shi wani yanayi, hannu ya ɗan saka saman hancin nasa dan ya daina ji sai dai kamar bai saka hannun ba, bai san haka turare ke da tasiri sosai wurin tada sha’awa ba sai yau, kansa ya kauda gefe idonsa ya kai kan ledar da ya mata shopping, hannu yasa ya ɗauko, ya juyo yana kallonta mazaunanta sun taso ji yake tamkar ya rungumeta ta baya, tsintar kansa yayi da kai hannun sa kansu, ya shafa yana sauke wata ajiyar zuciya, Munɗo zabura tayi ta juyo, Araab yayi saurin janye hannunsa yana dakewa yace “Tun dazu ina kiran sunanki ba zaki amsa ba, sai an taɓo ki ne zaki tashi?"
Munɗo mamaki ya bata ita ba ta fara bacci ba balle ace ya kirata bata ji ba, tayi shiru tana kallon sa, “Karɓa ni." Ya faɗa yana mika mata ledar, tasa hannu biyu ta amsa yace “Naki ne, dama shine zan baki, kika ki amsawa."
"Nagode Allah ya saka da alkhairi."
Yace “Amin” Yana jin da ɗin addu’ar har cikin ransa, Munɗo kam ledar ta buɗe taga abubuwan dake ciki wani murmushi ta saki na jin dadi, kyauta ko yaya ce tana da dadi, Araab na kallonta shima sai yaji da ɗin ganin tayi appreciating abunda ya bata yayi murmushi shima, Munɗo ta ɗago kanta ta sake masa godiya taga yana murmushi.
Kallonsa ta tsaya yi murmushin taga ya masa kyau bata san sanda tace “Allah Yaya Araab murmushi ba ƙaramin kyau yake maka ba."
"Naji thank you, ki kwanta gobe zakije makaranta." Kai ta ɗaga masa tace “Toh amma bari naci chocolate ɗaya."
Bai ce mata komai ba, sai jingina bayansa da yayi da gado hakanan yaji baya son kwanciyar sai ta kwanta, Munɗo diary milk ta ɗauko ta buɗe ta fara ci, Araab yana satar kallonta ta gefe idon sa kana ganin kasan tana jin da ɗin sa. Hannun sa ya kai kan ledar dake kan cinyarta yace “Tunda babu tayi bari na ɗauka da kai na."
Ya zaro wata alawa, Tace “Sorry mantawa nayi."
Alawar ya buɗe ya jefa baki ya soma tsotsa, Munɗo ta cinye diary milk ɗin yace “Sai ki kwanta ko."
"Irin alawar bakin ka nake so."
Ta faɗa tana ɗan langaɓar da kai so take ya barta tasha irin alewar tasa kafin ta kwanta, Araab yadda tama kanta ya sake jefa sa wani yanayi shi sai yake ganin ma kamar da gayya take yin komai yanzu dan abubuwanta ba ƙaramin tada masa sha’awa suke ba.
Bakinsa ya ɗan buɗe yana turo alawar yace “Wannan?"
Kai ta ɗaga masa tace “Eh." Zata kai hannun ta cikin leda, taji ya matso daf da ita, bakinsa ya kai kan nata, ya tura mata alewar yana zura harshensa ciki, ya karkaɗa sa alewar na yawo cikin bakin ta, jin jikinsa ya soma canzawa sosai, ya zare bakin sa ya bar mata alewar, Munɗo gaba ɗaya jitai jikinta ya saki wanj yanayi ne taji ta shiga, kallon sa tayi da ido rau rau, wanda ita kanta batasan Idanunta sunyi hakan ba.
Idonsa da suka soma canza launi ya ɗan ware su yace “Ya dai ba alewar tawa kika ce kina so ba?"
"Irinta fah." Ta faɗa a shagwabe tamkar zata sa kuka, “Ta bakina naji kince kina so, ko kina kyankyamin bakin nawa ne?"
Sauri girgiza kai tayi, kawai ya juya yana kwanciya ruf da ciki idan ya cigaba da kallonta tsaf zai iya yin abun kunya, Munɗo sai da ta shanye alewar tas kana ta ajiye ledar gefen gado, ta kwanta ta rufe ido, “Yaya Araab idan yayi wani abu wallahi kamar bashi ba." Tayi zancen a ranta, ta kwanta addu’o’in kwanciya bacci, fuskarta ɗauke da murmushi.
********************
Kiɗa ke tashi maza da mata ana chashewa, ana rawar baɗala wasu na kora kayan maye, Bilal yau yasha yayi tatul kusan kowacce kalar giya yau sai da ya ɗanɗana a dole ya samu kuɗi. Wata budurwa da ya dade yana son ɗanawa taƙi basa fuska saboda bashi da kuɗin da zai biyata yau ya samu ta kulasa dan ya mata alƙawarin dubu hamsin, bayan giyar da ɗan sake sa ya musu bolt suka nufi wani hotel a can sukayi sharholiyar su ya sallameta. Sai washegari da safe ya biya hotel ɗin da sauran kuɗin da suka rage masa ya taho gida bashi da ko sisi sai dari biyar a cikinta yayi kudin napep, Salame na can na bacci, Jauro tun safe ya shirya ya fita nema, Bilal ɗakin sa ya wuce ya faɗa kan gado dan bacci bai ishe sa ba, lokacin check out ɗinsa ne yayi a hotel.
Raheena yau ba gidan ta kwana ba wurin Mallam Dalhatu sam ba’a son ranta ba sai dai ganin sakamakon jarabawa ya kusa fitowa kar ta ɓata masa rai yaƙi wutar da ita, “Ki tashi sweetie har gari ya waye fah rana ta fito?" Malam Dalhatu ya faɗa yana gyara maɓalin rigar sa, yana son komawa gida, Raheena ido ta buɗe a hankali tace “Wallahi kaina ke ciwo sosai, jikina kamar an mun duka." Dariya yayi yace “Murzar da kika sha ce jiya, yi kokari ki tashi, na sallame su lokacin mu ya kusa cika." Raheena da ƙyar ta tashi jikinta baya mata daɗi, a daddafe tayi wanka ta fito ta shirya, Mallam Dalhatu ya bata kuɗin napep dubu ɗaya ta fito a ranta tana cewa matsiyaci kawai banda makaranta me zan da kai.
Ta hau napep ya kaita gida, Salame na kitchen tana dama kunu dan yau basu tashi da kayan abinci gidan ba, Raheena bata son dogon magana tasan halin Salame yanzu sai ta tsare ta da tambayar kud’i hakan yasa ta wuce ɗakinta ta kwanta, nan da nan taji wani sanyi na ratsa ta zazzab’i mai zafi ya rufe ta, taja bargo ta rufa, tana haɗa haƙora.
Salame ta dama kununta ta zuba sikari ta zauna tana sha, tana tsaki tana tsinewa talauci, Bilal yunwa ta tashe sa daga baccin ya fito yana hamma, idonsa ya sauka kofin dake hannun ta, “Wane da ɗin ne kike ci Momcy?"
Harara ta galla masa tace “Wani sabon salo ne ka koyo nacewa wani popcy da momcy?"
Bilal dariya ya tuntsire da ita yace “Niggas kenan, irin big guys ɗin nan yan shila yara shakaf."
Tsaki tayi ta girgiza kai, ya matso kusa da ita yace “Bani na ɗan sha mana momcy.”
Warin giyar da yake ya cika mata hanci, ta toshe hancin ta tace “Ni dalla matsa mun kana wani irin kayan mayen ka shashasha kawai, kunu ne ba wata tsiyar ba, kai fuskarka ko gama warkewa batai ba amma ka fita shashanshi.”
“Kunu? Kai Allah kyauta nasha kunu, yanzu zanje na samu wasu chanji naje restaurant naci better, ni yanzu babban yaro ne banasan harkar kunu.” 
“Ni dai idan ka samu kada ka manta dani, ehe.” Hannu ya ɗaga yadda yan’ shaye shaye ke yi yace “Baki da matsala momcy na."
Ya koma cikin ɗakin sa, wanka yai ya canza kaya cikin gwanjon da ya siya ya saka takalmi ya fito. Sauran chanjin ɗari biyu ya hau napep zuwa gidan su Meenal.
Alhaji Hussain yau kafin ya fita ya jadadda mata ta tabbatar Araab yazo gaishe sa anjima dan a saka musu rana da wuri baya so ana cigaba da jan lokaci, Meenal damuwarta ta ƙaru gaba ɗaya tunaninta ya cunkushe, Mumy kuwa ce mata tayi sai tasan yadda zatayi dan ita babu ruwanta, Bilal napep na ajiye sa ya dauko wayarsa ya tuna bashi da number Meenal yanzu, ya yarda ta goge nunberta ne dan ya samu ta bashi zoben, amma zoben bai isa ya fanshe jibgar da yasha ba, da har yanzu gefen kansa na masa zugi idan ya d’an tab’a shi.
Maigadin yace ya masa sallama da Meenal yace Araab yayo aike wurinta.
Meenal tana jin haka wani sanyi ya ratsaa ranta amma kuma tana mamakin aiken me zai mata, ƙaramin mayafinta ta yafa ta fito.
Mugun ja baya tayi ganin Bilal tace “Me ya dawo da kai gidan mu?"
Kansa ya shafa yayi dariya yana ɗaga mata gira yace “Haba Madam! Wai ke da kin ɗauka shikenan zan barki?"
"Me kake nufi? Ban gane ba." Wata dariya yayi ya matso kusa da ita yana tafiyar gayu yace “Kin ɗauka zoben da kika bani ya isa ya fanshi lafiyata da aka taɓa? Wai ma kinsan jibgar dana sha kuwa?"
Ya nuna goshinsa yace “Har yanzu bai daina mun zafi da zugi ba, jiya ma sai danasha allurai."
"Toh me zan maka ni ka ga ba sauran abunda ya rage tsakanin mu."
"Baki da hankali gaskiya, to wallahi yanzu ma sai kin ƙara bani kuɗi naje a sake dubani, dan inaji an taɓa cikin kashina dukan nan da akamin."
"Gaskiya kan ka akwai matsala, yaushe na baka zoben da ya kai 140k + shine zaka dawo mun?"
"Idan kika ce zaki tsaya wata magana wallahi zanje na faɗawa Araab komai."
Ranta taji ya ɓaci sosai rainin hankalinsa yayi yawa a ƙufule tace “Ni zaka riƙa blackmailing kana karɓar kuɗaɗe a wurina, kaje ka faɗawa Araab ɗin mana ka gani idan zai yarda tunda wacce hujja kake da ita nacewa ni na saka ka?"
"Wallahi tun ta lalama ki bani kafin ki dawo dana sani." Tsaki tai tace “Ga hanya ka tafi ka faɗa mana sakarai kawai, bansan meya kainj harka ma dakai ba."
Gabanta yasha da sauri ganin zata juya yace “Tausaya miki nake kinsan guy ɗin nan bashida kirki zai iya sawa a kulleki.”
Wani banzan kallo tamai tace “Ɗan uwanane dai ba naka ba ko? So just get lost.” Ta wuce ciki abun ta zuciyarta na ingizata barazanace ya ke, kuma ai bashi da hujja meya hana tayi tunanin haka ma tuntuni, da ko ficikarta bai ci ba wallahi.
Bilal ransa ya masifar ɓaci shi zata faɗa wa magana haka dole ya koya mata hankali, kusa da mai gadin ya ƙarasa yace “Dan Allah zan samu ɗari biyar a gun ka wallahi bani da na komawa." Kallonsa yayi yace “Kai ya akayi ka taho ba kuɗi kuma meyasa baka tambayeta ta baka ba?"
"Wallahi matsala aka samu, ita kuma nauyinta nake ji kasan da kunya abin."
Maigadin hannu yasa a aljihu ya basa, Bilal ya amsa yace “Godiya nake." Daga nan napep ya tara yayi kwatance company Araab, komai zai faru sai dai ya faru amma yau sai ya sanar da Araab komai.
**************************
Raheena zazzaɓin  ya tsananta jikinta ya ɗauki zafi tamkar garwashi, tana kwance amai ta tashi zata miƙe jiri ya diɓeta anan kan gado ta shiga kwarawa, Salame na falo ta jiyo ta, tana kakari, a ruɗe ta taso tana cewa “Raheena yaushe kika dawo?"
Ta faɗa cikin ɗakinta hankalinta yayi mummunan tashi ganin tana amai, ta riƙota tai tana jera mata sannu, Jauro daidai nan shima ya dawo, jin muryarsu a ciki yasa ya nufi ɗakin yana shiga yace “Salame yi maza ki kamata mu kaita asibiti."Salame sai da ta gyara gun ta ɗauko wa Raheena wasu kaya ta saka, ta riƙota suka shiga mota Jauro ya tuƙa  su zuwa asibiti, basu tarar da layi sosai ba, Likita ya dubata bayan gwaje gwaje wanda suka ɗauki kusan awa kafin result ya fito.
Nan likita yace yanasan magana dasu a office ɗinsa.
A tare dukkansu suka shiga Raheena ta jingina bayanta da kujerar tana sauke numfashi da ƙyar, Likita ya ɗauki takardar yana dubansu hankali kwance yace “Ba wani ciwo ba ne, sai laulayi tana ɗauke da juna biyu ne na wata ɗaya da kwanaki." A razane suka dube sa, Raheena tayi zumbur tace “Wallahi ba sakamako na bane taya zan samu ciki bayan na saka robar hana ɗaukar ciki?"
Jauro daga tsaye bai san sanda ya kai zaune da bass ba, ya kasa furta komai, kalan Raheena kawai yake yana sake nanaya.
Salame wata irin zufa ke keto mata na tsananin tashin hankali, Likita ya dubi Raheena yace “Wasu lokuta ana samun haka, ko an saka robar hana haihuwa ka samu ciki, watakila wace aka saka miki tayi expired.”Raheena kuka ta saka tana faɗin ta shiga uku, Dr ya fahimci cikin banza ne tayi a take ya kira wata nurse tazo ta duba implan da ta saka gefen hannu aka cire mata. Tabbas expire one aka saka mata, Jauro da Salame sun zuba ido suna kallon ikon Allah.
Cikin karfin hali Jauro ya miƙe yazo kusa da ita, nan danan jikinta ya fara rawa dan ganin yanayinsa.
Mari ya tsinka mata ya make kanta iya karfinsa wanda hakan yasa ta jingina da bango ta fashe da kuka.
Cikin wani yanayi yace “Kanki kika cuta Raheena Allah ya gani nayi kokari wurin tarbiyarku amma uwarki ta nuna mun fin karfi a kanku, yanzu ga abun kunyar da kuka jawo."
Ya share ƙwallar da ta zubo masa ya juya ya fita ofishin, Salame kan Raheena tayi ta cakumo wuyanta tace “Uban wa ya miki ciki, wani lalatacce kika sakarwa kanki har ya dirka miki ciki? Dan ubanki yaushe nace kije ki bada jikinki a waje?"
"Wallahi ban san cikin waye ba Umma?" Tai maganar tana kuka.
Salame sakinta tayi tana yin baya tamkar zata faɗi tace “Kina nufin ba ma mutum ɗaya kike ba kanki ba, da har ba zaki tantance na waye ba?"
Raheena kai ta ɗaga tana kuka har ga Allah bazata iya tantancewa na waye ba, dan kusan kullum da kalar namijin da take kulawa, a cikin watan nan tana jin samari uku ta kwanta dasu ba zata iya tantance ciki waye ba (Subhanallah meya kai wanann masifa ka rasa cikin waye saboda ba kan namiji d’aya ka tsaya ba, Allah ya tsare mana imanin mu ya shirya mana zuri’a)
Salame cikin tashin hankali ta kalli likita tace “Dan Allah ka taimakemu ka zubar mata da cikin nan."
Likita kallonta yayi yace “Sai idan kin shirya rasa rayuwar yar’ ki dan bata da ƙarfin jinin ɗaukar allurori ko maganin zubar da ciki, sanda muka ɗau jinin ta dan tabbatar da ko ciki ne muka gano rashin karfin jininta."
Ya faɗi hakane dan ya hana musu zubarwa ko a wani wurin ne, Salame hannu ta ɗaura a kai tace “Shikenan Raheena kin cuce mu wallahi, kin tona mana asiri, cikin shege a gidana?"
Itama Raheena sautin kukanta ya ƙaru ba nadamar barikinta take ba, sai takaicin yadda zatayi rainon cikin ta haife sa sai hana mata cigaba da sharholiyarta yadda take so.

Salame haka ta jawo Raheena daga asibitin suka fito waje, Jauro yana zaune cikin mota ya kifa kanshi da sityarin motar, hawaye kawai yakeyi na bak’in ciki da nadamar rayuwa, tabbas laifinshi ne duk abubuwan nan da suka faru, a matsayinshi na mahaifi wane mataki ya d’auka a sanda bata kwana gida? Har tana tutiya wai tasa abin dakatar da haihuwa.
Cikin k’arfi Salame ta buɗe mota ta shiga ta zauna tana cika tana batsewa, Raheena ma ta shiga ta zauna a baya ta sa kanta a bayan kujera tana cigaba da raira kuka.
Ba wanda yai magana har suka iso gida, kowa da abinda ke ransa, Jauro ciki kawai ya shiga ya wuce ɗaki, Salame ta shigo tun a tsakar gida ta sake kwaɗe kan Raheena tace “Wannan-wannan kila ɓakin cikin ki ne zai kasheni, wallahi duk yanda za’ayi sai an zubar da cikin nan, in kuma akwai wani mai kuɗi a cikinsu ki faɗa min sai a kakaba mai cikin.”
Raheena tana hawaye tace “Ni dai a zubar Dan Allah Umma, wallahi ba wanda zan iya rayuwa dashi a cikinsu.”
Hannu ta kawo zata sake maketa tai saurin yin ƙasa cike da takaici Salame tace “Shashashan banza kawai kinsan da haka uban wa yace ki wangale musu ƙafa?”
Bata jira amsarta ba ta wuce ciki tana zage-zage, ai wallahi wannan abin kunyar ba dai a zuri’arta ba, yarinyar da take cin buri ta auri Gomna ko Senator ko wani attajirin shiyasa ta ke kyaleta tana fita shine yanzu zasu kare a kwaso mata cikin banza? To wallahi bazai yiwu ba.
Tana shiga taga Jauro na neman fita da sauri ta rik’o rigarshi tace “Ina zaka?”
Kwace rigarshi yayi yace “Bazan iya zama inuwa ɗaya daku ba yau dan haka ki barni na fita kafin zuciyata ta samu buga da bak’in cikin ku.”
“Malam ba fa inda zaka sai ka kawo kudi na kaita an zubar da cikin nan da tunanin shi ma zai iya sa ni hauka.”
Wucewa yayi yana sa takalmi yace “Abinda muka shuka dukan mu ne zamu girba sai mu shirya karɓar kunyar duniya.”
“To wallahi bazai yiwu ba, in kai ka shirya ni ban shirya ba, kuma wallahi ina nan ina jiranka kaje ka dawo, ni kaɗai bazaku haukata ni ba, da me kukeso naji?”
Raheena na raɓe jikin bango ya wuce kamar bai ganta ba, ji yake inama mutuwa tazo masa ya mutu kawai ya huta da wannan ɓakin cikin? Tabbas alhaki ne da son zuciya suka ja masa wannan bala’in.
Yana fita gate Bilal na sauka daga adaidaita yaje company bai samu garin Araab ba an hana sa shiga ya dawo gida da niyyar ya same shi gidan sa, kallanshi yai sanye da wani crazy wando irin na manyan gayu, kai kawai ya girgiza yai gaba yana jinsa yana cewa “Popcy sai ina?” Yayi kamar bai jishi ba.
Ciki ya shiga a waje yaga Raheena tana kuka, dariya yasa yace “Raheenat yau duniya ta miki zafi ne?”
Yayi maganar yana matsowa kusa da ita cikin zolaya, kamshin turaren dake jikinshi ne yasa amai ya taso mata da gudu tayi gefe ta fara kwarara amai, hanci ya toshe yai ciki yana cewa “Meye hakan? Kefa wani sa’in sai a hankali, kina abu kamar wata mai ciki?” 
Salame dake zaune dab’ass a falo yayi kaciɓus da ita, “Momcy ke ma garin ba daɗi ne?”
Ta kalle shi yaga idanunta ɗauke da hawaye, cike da mamaki yace “Umma menene?”
Kamar zata faɗa mai sai ta fasa dan hauka da surutun Bilal kaɗai ya isa ya ja musu talla.
“Bilal ka taimakeni da kuɗi ina cikin wani hali da in har ban samu ba zuciyata bugawa zatayi.”
“Kedai wallahi Umma son kuɗin ki ya wuce duk tunanin ɗan adam, yanzu akan kuɗi kike wannan hawayen, kar ki damu insha Allahu zan samo miki amma ban miki alkawari ba.”
Kai ta ɗaga tana mikewa da kyar.”
******
Araab ne zaune yana duba takardunta da ya bata aiki tayi wanda zai taimaka mata wurin jarabawar da zasu fara, daga fuskarsa kaɗai zaka gane tayi kokari, sai daya gama sai kuma ya canza fuska yace “Ba laifi, dan dama masu sauki na baki.”
Kasa tayi da kai tana wasa da biron hannunta dama tasan ba lallai ya yaba ba, bayan abinda ya bata wahala gare shi.
Hannu ya miƙa mata alamun ta bashi biro, ta kalli hannun taga fuskarshi na kan book ɗin dake hannunshi yana dubawa, hakan yasa ta sa hannunta cikin tafin hannun shi tana son sanin mene zai nuna mata da hannunta.
Jin hannunta cikin nashi yasa ya ɗago ya kalleta, ya kalli hannun da sauri ta fara neman ɗaukewa, shima cikin azama ya riƙe hannun nata.
Kwacewa ta fara neman yi, ya matse hannun kaɗan yace “Abinda kikeso ne kin samu menene na wayancewa?”
“Ni yaushe nace ina son riƙe hannunka?”
“Sanda kika faɗa bakisan kin faɗa ba kenan ko me?”
“Nidai Allah ban ce ba.” Yanda tai magana ne yasa yaji jikinshi ya ɗan yi yarrr, yawun bakinsa ya hadiya, ya sake hannunta, yazo miƙewa itama tazo tashi suka sake haduwa daf da juna, idanunsa ne ya sauka cikin nata, sauke nata tayi tunowa tai da kalaman wasu a grp ɗin da aka sakata wai kunya da kulawa alamun so ne, ta tuno labarurukan da suke da yanda suke pretending dan su samu kulawar mijinsu, ita kuma tasan ba so tsakaninta da Araab amma ya akai yake kokarin yin abinda take so?
Cike da neman tsokana tai gefe ta dan buge kafarta da ganga, ƙara ta saki cikin san nuna raki, cikin sauri ya riko ta ya jawota jikinshi.
“Menene?”
Sake narkewa tai tace “Ƙafata, bazan iya takata ba.”
Ga mamakinta sai ji tayi yasa hannu ya ɗaga ta cak, nan danan taji zuciyarta na bugawa da sauri da sauri, kan kujera ya sata sannan ya jawo kafar yana duba gun datace ta buge.
Dagowa tayi shima cikin kulawa ya kalleta yace “Ina ne?” Yana maganar cike da damuwa, hannu tasa ta nuna gun tace “Amma yanzu ya ɗanyi sauki.”
“Kodai muje asibiti?” Ido ta zaro tace “A’a naji ya tafi kila jijiya na da taka.”
Yanda ta kalleshi ne yasa ya ɗan runtse ido, sai kuma yace “Tashi kiyi tafiya to na gani.”
Ta miƙe ta fara takawa, kallan tafiyarta yake kawai yaji sha’awa na sake zuwa masa kamar ya je ya rungumeta, tunda ya sadu da ita ya shiga wani yanayi na duk abinda tai sai yaji yana burgeshi dan tabbas yasan kusantarta dayai ne ya sa yake jin haka.
 Da sauri ya nufi kitchen ya ɗau robar lime ɗin shi zai sha, cike da son tambaya ta tsaya jikin fridge ɗin tace “Ya Araab meyasa kake son lemon tsami ? Kasha yankake kasha a ruwa? Baka tunanin zai iya jama matsala?”
Hannu ya nuna mata alamar tazo, ta matso kusa dashi a hankali, jikin cabinat na kitchen ɗin ya sata a tsakiyarsa, ya rankwafo kansa ya saka idonsa cikin nata yace “Kinaso na daina?”.
Kai ta ɗaga alamar eh, yanayinsa ne ya sake canzawa, ganin yanda idanunsa suka rikiɗe yasa tsoro ya kamata yace “Kin tabbatar zaki iya handling?”
Nan danan shakkarsa ta kamata, cike da tsoro tace “Wayyo kafata.”
Ɗan baya yaja yace “Har yanzu?”
Ta ɗaga kai tana ɗan yarfe hannu, dagata yayi ya kaita falo yace “Bari na amso miki magani, in na fita sallah.”
Kai ta ɗaga alamar to, dan ba shakka a tsorace take, Araab ya shiga d’aki yayi alwalwa kana ya fito zuwa masallaci,
Bilal ke ta faman sitiri a layin yana jiran gilmawar Araab dan yazo da karfin gwiwarsa na zuwa gidan ya tuna jibgar da yasha, yaji tsoron kusantar gidan balle ya dirka ciki, lokacin isha’i yake jira dan yasan zai fito, nan yaji alamun buɗe gate, da sauri ya zubawa kofar ido, ganin Araab yasa da ɗi ya kamashi, zatasan shi ta wulakanta.
Bayan Araab yabi sai dai haka kawai ya kasa magana, tuno jibgar dayasha yakeyi, kodai ya koma gun Meenal ya roƙeta ne? Inaaa kaje ta wulakantaka dai zuciyaar sa ta fad’a mishi.
Gyaran murya yayi yace “Eheem mijin kanwata.”
Araab kamar daga sama yaji muryar bilal, tamka bazai juya ba sai kuma ya juya fuskarsa a had’e ba alamar wasa , yana neman nunashi da yatsa, Bilal yayi saurin cewa “Ɗan Allah karka kiramin ƴan sanda wannan karan taimakonka nazo yi.”
Wani kallo Araab ya masa zai juya yaji yace “Wannan budurwar dake son ka itace tasani naje na kira Munɗo ranar nan.”
Saurin waigowa yayi cike da mamaki, yace “Wacce yarinyar?”
“Wannan ƴar uwar taka Meenal wace zaka aura.”
Fuskar Araab ce ta canza sosai ya tako inda yake yace “Faɗa min meke faruwa?”
Ganin yanda yai magana yasa yace “Ni na ɗauko ta daga airpot……….” Ya sanar dashi komai, hannu Araab ya dunkule zuciyarshi na wani irin tafasa, kenan itace ta shirya plan ɗin? Bilal ne ya katseshi da cewa “Dukan dakasa akamin mahaifina duk ya kwashe kuɗin shi yayimin magani, hatta abincin da zamuci babu.”
“Zan wa mahaifin naka magana amma ba kai ba.”
Jin haka Bilal yai saurin cewa “To ko na magani ka bani yanzu.”
Wani banzan kallo ya masa yace “Kai bakajin kunya? Kana namiji mai jini da lafiya kana roƙo? Bawai baka ne bazan ba sai dai da in ba ɗan shaye-shaye kudina gwara nayi asarar su.” Yana faɗar haka ya wuce, Bilal ya naushi iska yace “Wannan ɗan baƙin halin sam bashida mutunci wallahi."
Araab bayan sun idar da sallah ya dawo gida ko ciki bai shiga ba yaja mota yabar gidan, yana driving yana tattara duk wani puzzles yana haɗa shi, tabbas abinda yake zargi haka ne, sitiyarin motar ya buga cike da jin haushin kansa yace “Me ya shiga kanka?”
Bai tsaya ko’ina ba sai gidansu Meenal, cikin hanzari mai gadi ya buɗe masa sannan ya shiga ciki ya sanar da zuwansa.
Alhaji Husaini yana shan tea aka sanar dashi, ajiye tea ɗin yai cikin jin dadi wanda yasa bakinshi yak’i rufowa ya kalli Mumy yace “Kawo mai kofi shima yasha tea ɗin dan munada magana sosai.”
“Uhmm Alhaji, ka fara bari suyi hira da Meenal a waje tukun.”
“Wane hira kuma? Ai kawai ya shigo mu tattauna abin da ya kamata daga baya sai suyi hirarsu.”
Kai ta girgiza yana dariya ita kanta hankalinta ya kwanta, Meenal kam tunda aka sanar da ita ta hau kwalliya sam ta manta da zancen Bilal tana ganin bazai iya ba.
Turare sai datasa kala uku sannan hankalinta ya kwanta, takalmi mai tsini tasa ta fito tana zabga k’amshi, kallanta Mumy tai tana murmushi tace “Kice ya shigo Uncle ɗin shi nasan magana dashi.
Tace to, ta fita cikin yanga da salo, tabbas yau sai ta shayar da Araab zumar kaunarta, wace bazai iya mantawa ba.
A mota ta sameshi, buɗe motar tai ta shiga ta zauna ta zuba mai ido tace “Ya Araab I miss you.” Ta karasa maganar tana neman rungumeshi, waigowar dayai taga ya zuba mata wani irin kallo, tayi saurin wayancewa da gyara ɗaurin ta tace “Sorry!”
Juyowa yayi dukansa yana kallanta, kamshin turarenta ma ƙara bashi haushi yake.
“Ance Babanki na jirana kamar mu fara zuwa can ko?”
Daɗi ne ya kamata tace “Eh, muje."
Kai ya ɗaga suka shiga ciki, Alhaji Husaini har da rungume Araab yana bubbuga bayansa yace “Ƙasar dai ta amsheka da alama dan naga ka canza sosai.”
Zama yayi a ƙasa yace “Bayan ƙasar dana dawo na samu mai kula da ni ne.”
Basu bi takan maganar ba, Alhaji Husaini yace “To yanzu ina muka kwana?”
Kallon Meenal yayi yace “Ana tambayarki.”
Kafin tayi magana Alhaji Husaini yace “Na ɗauka data bika can kun gama magana?”
Araab ya kalleta yace “Madam kin bini can ne dama?”
Nan danan hankalin Meenal da Mumy ya tashi, Meenal kanta na ƙasa, ya kalli Alhaji Husain yace “Zuwa nayi na tambayeta a gabanku, meyasa take neman rabani da matata?”
Meenal ta ɗago tace “Ni?”
Fuskarsa a murtuke sosai yace “In kina sona meyasa baki samar dani ba zaki bi ta hanya mara kyau? Ke wacece a gareni? Ko kin manta ke naso na fara aura?”
Shiru sukai dan basu gane inda ya dosa ba, ya cigaba “In kinsan kin shirya dawomin sanar dani kawai zakiyi me zaisa ki dinga turomin texts na karya ba, Bayan kinfi kowa sani aurena dashi da babu duk ɗaya yake a gurina?”
Kallansa tayi ciki wani yanayi na jin daɗi wanda bazata iya misaltawa, Ya cigaba da cewa “Meye na amfani da numbobi daban daban, idan kina son mu kasane da juna duk ba sai kin bi wannan hanyar ba."
Hawaye ta share tace “Na rasa yanda zanyi ne Ya Araab ko tunowa nayi da ita sai naji zuciyata na neman bugawa, kayi hakuri nayi kuskure sai dai wallahi saboda kaunarka nayi hakan.”
Kai ya jinjina yana ɗan murmusawa kaɗan “Kin yarda kin tura kenan?”
Shiru tayi tana wasa da hannu, Mumy sai kai take girgiza mata.
Araab yace “Kar ki ki damu, evidence kawai nake so dan na tabbatar da son da kike mun.”
Cikin sanyin murya tace “Nayi amma ka yafemin.”
“Idan ance kin bi kasar da naje taya aka rika turawa da number nigeria?” Tai ƙasa da murya tace “Wata ƙawata nasa ta riƙa turawa dan kar ka gane.”
Araab yana jinjina kai yace “Hmm ba laifi, sai dai ya zamuyi?”
“Dame kenan?”
“Hakkin matata da kika ɗauka? Dan sai na ɗau mataki a kai.”
Nan danan ta rikice tace “Me kake nufi yaya?”
“Araab me kake nufi? Bayan kace ka yafe mata?” Alhaji Husaini ya faɗa dan shi duk bai gane me tayi ba.
Kallon shi Araab yayi yace “Da farko ƴarka bansan ina taje ba dan bata bini Bulgaria ba, na biyu sakon da take turamin akan sharri da kazafi na matata bazan kyaleta ba sai na sa an hukuntata, abu na k’arshe haɗa kai da wancan shashashan da tayi sukayi ma mata ta sharri shima bazan iya kyale ta ba.”
Gaba ɗaya Alhaji Hussian ya rikice yace “Yanzu dai a mata hakuri in kunyi aure sai ku daidaita.”
“Aure? Ni da wa? daga yau ina so ta cire tunanin ni Araab Hassan zan aure ta, abubuwan da ta aikata ya kara nisanta ta dani.
Kukan Meenal ne ya tsananta, Araab ya miƙe ya kalli Alhaji Husain yace “Sai anjima.” Ya juya ya fita.
Gaba ɗaya kamar an ɗauke ruwa haka jikin Alhaji Hussain ya saki, komai sake dawo masa, duk wannan uban kudi daya kashe bata ma je inda Araab yake ba kenan? Sannan bayan haka har wata k’ulalliyar ta hada da ya k’ara wargaza had’a auren su da Araab, investing kuɗi da sukayi fa? Ga uban bashin dake kanshi.
Gaba ɗaya kanshi ne yayi nauyi da sauri tamkar an d’aura masa dutse ya riƙe kan, Mumy ta zo kusa dashi ta rikeshi, Meenal tana zuwa kusa dashi ya nunata da yatsa yace “In kika bari na buɗe idona na ganki anan wallahi sai na karyaki.”
Da gudu tayi ciki tana kuka kamar ranta zai fita……
****
Tun Munɗo na jiran dawowar sa a falo har ta gaji ta tashi ta shiga cikin ɗakinta tayi wanka ta fito ta shiga dakin shi ta kwant, har lokacin bai dawo ba, wayarta ta ɗauko ta shiga group ɗin Najah inda taga tana koya kissa da yanda ake jan miji.
Kunya ce duk ta rufeta ganin yanda suke ta sakin baki suna maganar fitsara….
GA MASU BUKATAR ƳAN TAGWAYE DUKA GUDA BIYAR 1500
GUDA HUDU 1300
GUDA UKU 1000
GUDA BIYU 700
GUDA ƊAYA 400

Sintiri Alhaji Hussain yake a cikin ɗakinsa, yana ta kiran number company da sukai investing, amsa d’aya ake basa not reachable, kiran karshe ya sakeyi yana yin  sama da wayar ko zai samu network cikin sa’a ta shiga, cikin sauri yace “Hello!”
Daga can bangaren matar data ɗauka tace “Sorry sir, CEO ɗin yayi tafiya.” Wata ajiyar zuciya yai yace “Sai yaushe zai dawo?” Ta ɗan ja kafin tace “Maybe karshen satin nan.” Kashe wayar yai dole zai sake kiransu dan ya tabbatar musu akan su dawo musu da kuɗin su sun hakura da investment ɗin , a bakin gado ya zauna yana sake sauke ajiyar zuciya, kanshi na sara mishi, komai yamai zafi, wayarsa ya buɗe yana karanta sakon abokinshi daya ranci kuɗinshi  ya biyawa Meenal kuɗin makaranta, ido ya runtse yana sake dafa saman kansa, tabbas Meenal ta cuceshi, ya biya mata wannan zunzurutun kuɗin amma ta maidashi shashasha? Ji yake komai ya cunkushe masa yayin da yake jin masifar haushin Meenal, aurar da ita zaiyi ga duk wanda yaga dama shine hukuncin da zai mata, kuma shima ya daina ganinta dan ko fuskarta ya gani wani bakin ciki ke kama sa, ya sake yin kwafa yana ajiye wayarsa a gefe.
Meenal ta fito falo tana son ba Alhaji Hussaain hakuri , yana zaune ya zubawa tv ido yana kallom labarai, wanda a zahirin gaskiya bai san me suke cewa ba, gaba ɗaya tunani ne a ransa, jin gaisuwarta takaici ya sake kamashi a fusace ya taso kamar zai daketa ya rufeta da masifa akan ta koma ɗaki karta  sake fitowa in har yana gidan, a guje ta miƙe tayi ciki hankalinta a matukar tashe, haka tayi ta lekowa tun tana jiran taji ya koma ɗaki  ta fito taje gidansu Araab ta roƙi Ummy ta saka baki kar Araab ya hukuntata, sai dai sam yaki tashi, sai da ana kiran sallar la’asar Alhaji Hussain ya shiga ɗakin yin alwala ya fita masallacin kan layi, Meenal ko sallah bata tsayi yi ba tayi saurin ficewa.
****
Munɗo sun dawo daga makaranta tare dasu Ikram, suna fitowa mota Meenal na shigowa gidan tamkar an jefo ta, Ikram ce tace “Lafiya dai Ya Meenal?" Dan sun dade basu ganta ba.
Bata kula su Ikram ba idanunta ne suka sauka akan Munɗo wace taga ta wani sake cikowa ta ƙara kyau a take taji masifar kishin Munɗo ya kamata a kanta ne Araab yace zai hukunta ta, duk itace ta shiga tsakaninsu yanzu, wata tsanar Munɗo take ji sabuwa, kanta ta nufa kamar zata daketa, Munɗo cike da mamaki ta matsa tace “Meye hakan?”
Meenal tana huci tace “Duk kece sanadi Allah ya isa tsakanina dake.”
Wani mugun kallo ta mata sannan ta galla mata harara, Ikram ta matso tace “Allah kina yin wani abu zakiji bayani gun Ya Araab.”
Ilham da k’ara da cewa “Kuma wallahi yanda yakeji da matarshi kinsan kece a ƙasa.” Tsantsar kishi ne ya sake taso mata Munɗo ko ta kanta bata bi ta wuce abunta bangarenta dan bataji ma zatabi su Ilham gun Ummy, Meenal rai ɓace ta shiga wurin Ummy har tana riga su Ilham wanda suka bi ta a baya, ciki ta kutsa kai ganin Ummyn bata falo.
A zaune ta taradda Ummy tana jan carbi da alama tunda tai sallar la’asar take azkar, gaishe da Ummy tai ta amsa da sakin fuska tana mamakin zuwanta ganin ta jima bata zo ba, su Ilham ɗakin su suka wuce a sama, Meenal ta matso kusa da Ummy ta zube gabanta tace “Dan Allah Ummy ki taimakeni ki saka baki Yaya Araab ya yafe mun, wani laifi na masa kuma yace sai ya hukuntani dan Allah Ummy kice yayi hakuri komai ya wuce, kinsan shi in yace zaiyi abu ba fashi sai yayi.”
Ta saki kuka bayan ta gama faɗar hakan, Ummy tausayin Meenal ne ya kamata duk da ba tasan kowane laifi bane amma tasan laifi ne mai girma tunda har yace zai hukunta ta, kan Meenal ta shafa tace “Ki daina kuka, In Shaa Allahu zan masa magana.”
Hawaye ta share tace “Ummy tsautsayi ne dan Allah kice mishi na tuba.”
“Karki damu kinji? Zan san abinyi.” Ta ɗaga kai tace “Nagode sosai Ummy”
"Ba komai ai kema ya’ ta ce." Jin haka Meenal taji ƙwarin gwiwa ba ko kunya tace “Ummy pls kuma ki masa maganar aurenmu." Numfashi Ummy taja tace “A gaskiya yanzu tunda yayi auren farko bani da hurumin sake tilasta masa wani auren, idan dai kun daidaita kanku bani da ja." 
Meenal jikinta yayi sanyi taso Ummy ta masa magana, amma idan ma ya yafe mata taji daɗi, bata jima gidan ba ta tafi da takaicin ganin yadda Munɗo ta canza haka kuma last hope ɗinta na auren Araab kan Ummy ne yanzu babu.
***************
Munɗo idan ta tuna Meenal sai tayi tsaki tace “Mace ba kamun kai yanzu haka Yaya Araab ta biyo take son gani” ta sake yin wani tsaki tana jin haushi, ta gyara ɗakin sa ta saka turaren wuta mai ƙamshi ta shiga kitchen ɗaura girki, ranta duk babu daɗi na ganin Meenal. Wato shi yasa taji ana cewa ka riƙe mijinka saboda wasu na hari, bare ita nata mijin da ita kanta tasan yafi karfinta.
Tana aiki tana tsaki, ita sam batasan shishigi wannan ai shishigi ne, haka kawai mace sai cusa kai? Sai kace dole?
Duk zuciyarta takeji ba daɗi ranta na sake soyuwa, kila ma zuwa tai dan ta sake jan ra’ayin Ya Araab ya aureta. Haka dai taita saƙawa da kwancewa.
*******************
Raheena cikinta kawai ke ta faman murɗawa amma babu zubar jini, Salame nata faman kai kawo ko zata gani jini ya zuba amma har dare shiru, Tagumi tayi tace “Wannan shegen ciki da yaƙi fita, wallahi sai na zubar da kai." Tayi ƙwafa tana tuna wani malamin ta wurinsa zata je ta samu maganin da sha yanzu aiki take sai dai matsalar kuɗi ce dole ta tanadi kuɗin zuwa.
(Salame ikon Allah😁)
Ɗakinta ta shiga ta hau bincike ko da abinda zata saida sai dai abin takaici ba komai haka ta fito ta shiga ɗakin Bilal dan taga kwanan nan shigarshi ta fara canzawa dole yanada wasu ƴan canji, duk yanda ta duba shima ba ko ficika, gun Raheena ta dawo cikin kunar rai tace “Yanzu banda asara kika buɗe kafa aka miki ciki amma bakida ko sisi?”
Hawaye ta share tace “Umma ya zanyi?”
Dakuwa ta mata tace “Tashi ki fita tsakar gida kiyi ta gudu ai shima ana cewa yana zubar da ciki.
Raheena ta sake narkewa tace “Wallahi Umma jikina ciwo yake ga cikina dake ta murɗamin bazan iya wani gudu ba.”
“To wallahi in bakiyi ba sai dai ki sake shan jikon darbejiya ai dama akwai saura.”
Kai ta girgiza da sauri tace “Gwara gudun.”
Haka suka fito sai dai ko taku biyu batai ba amai ya zo mata, Salame ji take kamar ta sata a gaba taita dukanta, ciki ta koma ta barta agun tanata kakaro amai kamar zata amayar da kayan cikinta.
*******
 Meenal fitowa tai tanajin zuciyarta kamar zata fashe saboda bakin ciki, mahaukacin nan yace mata anan layin yake shima, inama zata ganshi da sai ta zabga masa mari.
Tana neman ahiga napep taji ance “A’ah masoyiyar Araab bada kanki a sare kije gida kice ya faɗi, a’a kice kinzo bashi hakuri kenan, ko kema police station ɗin aka kaiki?”
Kallon saurayin dake cikin napep ɗin tai Bilal ne yana neman sauka ashe ta tare napep ɗin, cike da jin haushi tace “Kana tunanin ka shani banza? Ai wallahi sai na nuna maka kayi kuskure.”
Sake bararajewa yai a napep ɗin mai makon ya fita yace “Ni dalla shigo akwai maganar da zamuyi.”
“Kaga karka kuskura ka sake cemin dalla, kai akwai wawa ma irinka, wanda baisan me yake ba.” Tayi maganar a fusace tanaji kamar ta makeshi, zata juya yace “Ki fa dawo ki shiga dan in ba haka ba daga nan ma ni zan je gidanku ne na faɗa wa iyayenki abinda kika sani na aikata.” 
Waigowa tai tabbas bazataso wani abu ya haɗata da babanta yanzu ba, hakan yasa ta shiga ta zauna daga gefe tana cika tana batsewa, ya matso yace “Muje ki karo wani abin in kinaso na yafe miki, ai ke dai yanzu kinsan halina in nace zanyi abu yi nake.”
Wani banzan kallo ta masa tace “Kai har wani tutiya kake da hakan? Sai kace wani wanda yake abin kirki?”
Dariya yasa yace “Gashi dai shi Araab baya biɗar ki, to me zai yi da kwaila baya a shafe.”
Hannu ta kawo zata mareshi ya rike hannun ya yarfar a gefe yace “Ke nifa babban yaro suna nan, BG ɗan shila, wallahi kibar ganin na kyaleki kwanaki yanzu kika min asirinki zan tona kuma ba ɗaukan iskancinki zan ba.”
Takaici ne ya kamata ta maida hannunta ta harɗe tanaji kamar zatai kuka dan takaici da baƙin ciki.
A kofar gidansu yasa sukai parking dan dama shike ma mai napep kwatance, “To Madam mun iso kawo kuɗi.”
Harararshi tai ta ciro 500 ta mikawa mai napep ta fito ga mamakinta shima fitowa yai yace “Oya shiga ki kawo wani ɗan toshiyar baki ko na jira babanku ya dawo na sanar dashi.”
Meenal ta runtse ido takaici na sake kamata tace “Wallahi in baka wuce daga nan ba sai nama sharri nace sata kazo.”
Kuncinsa ya sosa yace “Shikenan kinga daga nan sai nai bayani.”
“Uban me kike anan?” Kalmar Alhaji Husaini ce ta doki kunnenta, nan danan jikinta ya hau rawa ta kalli Bilal cike da tsoro tana girgiza kai, “Waye kai?”
Bilal ya ɗan risina yace “Sannu da zuwa Baba.”
“Baban gidanku? Waye kai nace?”
Sosa bayan kanshi yai yana kallon Meenal ta kauda kai yace “Baba saurayinta ne na kawo ta gida ne.”
A fusace Meenal ta waigo a tare sukace “What?”
Bilal ya guntse dariyar sa ganin yanda ta zabura, ba dai ta maida shi driver ba sannan tana wani mai magana kamar wani bawan ta? Sai yayi maganinta,
Alhaji Husaini a fusace yace “Saurayinta kamar ya?”
Yana sosa sumar kansa yace “Mun dade tare ai Baba, dan ina zuwa gidan nan ma mai gadi ya sani, ko ba haka ba Meenalty na?”
Meenal gaba ɗaya bakinta ya kasa magana dakyar tace “Wallahi karya yake.”
“Karya? Kina nufin kin manta sirrin dake tsakanin mu? Ko na sanar da Baba abinda muke boyewa?”
Alhaji Husaini ji yai kafafunsa sunyi nauyi, shikenan har kanta ma taba wannan kazamin yaran, dakyar ya iya dafa bango yana jin wani jiri na neman yarda shi.
*******
Araab ne ya shigo gida fuskarsa kaɗai zaka kalla kasan yana cikin farin ciki, yau haka ya yini gun aiki yana murmushi kamar wani wawa, sau biyar yana neman san kiranta yana ajiye wayar, ganin bata kitchen yasa yai ɗaki kai tsaye, kofar ya ɗan buɗe yana yin sallama, tana gaban madubi tana gyara gashin kanta, jin sallamarsa yasa ta miƙe tare da kallom kofa, a bakin kofar ya tsaya ya harɗe hannayensa yace “Sai miji ya dawo gida shiru, bayan nasan so kike ki ɗin ga min oyoyo?”
Ido ta kifta tace “Oyoyo ba yara bane keyi? Naga ko su Ilham basa yi.”
Fuska ya ɗaure sosai yace “Randa kuma kikace kinaso kimin fa?”
Tace “Ni? Yaushe?”
Kafaɗa ya ɗaga yace “Kidai tuna amma har mafarkin abin kikeyi.”
Baki ta buɗe cike da mamakinsa, ya sauke ajiyar zuciya yace “Sannan inaji numberki gogewa zanyi ni bana ajiyar number da batada amfani a wayata, in har akwai number mutum a wayata to wajibi ne ya dinga kirana kullum.”
Nan ta taɓe baki tace “Harda su Ikram? Dan na ga suma ba kiranka suke kullum ba.”
Haushi ne ya kamshi ya sake ɗaure fuska yace “Me ya kawo zancensu nan? Ni zo nan.”
Karasawa tayi a hankali yana kallon kayan dake jikinta, riga da skirts ne coffe colour irin masu kwanciya a jiki, yawun bakinsa ya hadiya shidai da alama baya gajiya da yarinyar, hannunta ya kalla yace “Ɗaure gashin ko so kike a miki?”
“Yanzu fa zanyi kace nazo.”
Amsar ribon ɗin yai yace “In kinasan abu ki dinga faɗa ni banasan kame-kame.” Yayi maganar yana tattara gashin wurin ɗaya ya ɗaure da ribbon, a saman kai ya sa mata gashin ya zuba ta gefe, cike da shagwaba tace “Yanzu fisabillilahi menene hakan?”
Gira ya ɗaga guda da ya yace “Gashinan dai sai ki gode Allah.”
Kasa tayi dakai tana murmushi, “Kinada number Kawunki?”
Ɗagowa tai ta kalleshi da mamaki, kafin tace “Eh na ɗauka a wayar Ummy na kirashi jiya.”
Kai ya ɗaga alamar gamsuwa sannan yace “Saka mun.”
 ya miƙa mata wayarsa, nan ta ɗauko tata ta samai , amsa yai ya fito falo yana cewa “Kawu ina wuni?”
“Eh bayan magriba insha Allahu sai mu haɗu  a masallacin.”
Nan sukai sallama ya kashe, kallanshi tayi tace “Menene?”
Kai ya girgiza alamar ba komai, sannan yace “Bari ma shiga ciki.”
Bayanshi tabi har suka shiga ɗakin, waigowa yai yace “Ya akai?”
Cike da kunkuni tace “Me tace da tazo?”
“Wa kenan?”
Fuska a ɗaure tace “Shikenan.” Ta  juya ta fita, kai ya girgiza, shikenan fa ya saiwa kanshi raini wai Munɗo yakewa magana tana fita lallai..
(Araab wai dai🤭)
Munɗo kuwa hakanan taji tana so taji me Meenal tace da tazo, Allah yasa dai ba cewa tayi ayi aurensu da Araab ba, “To ke ina ruwanki idan ma auren nasu za’ai?” Cewar wani sashe na zuciyarta, baki ta ɗan turo tana son basar da tunanin can tace sai suyi tayi ai.
******
Ido ya runtse bayan ya tauna abincin daya sa a bakin sa, yayi saurin miƙewa tsaye ya bar falon
Ammi da sauri ta bi bayanshi tana tambayarshi menene?
Bai tanka taba har sai dayaje toilet ya zubar da abincin bakinshi ya wanke bakin da ruwa.”
“Baiyi daɗi bane?”
Kafadar ta ya ɗan dafa yace “Is okay, ya ɗan yi gishiri ne amma karki damu.”
Mamaki ya kama Ammi da sauri ta ja jikinta zata dawo falo, riketa yai yace “Karki damu ai nasan ba da saninki bane.”
Kwace jikinta tayi ta fito ta ɗanɗana abincin kowane lafiya kalau sai dai na cikin kwanon shi gishiri har cikin kai, garin ya hakan ya kasance bayan tare tayi girkin? Ya kowane kalau sai nashi ne mai gishiri sannan kowa yasan bayacin gishiri .

Tara da mintuna Araab yayi parking motar sa a farfajiyar gidan ya fito ya shiga ciki, fuskarsa kaɗai zaka kalla kaga yana cikin tsantsan ɓacin rai, haushin kansa duk ya isheshi, taya zai faɗa trap ɗin Meenal?Ganin Munɗo bata falo yasa kai tsaye ya nufi ɗakin sa ya wuce da tunanin irin hukuncin da zai ɗauka kan Meenal ba zai ƙyaleta ta sha a banza ba, dole ya nuna mata tayi kuskuren taɓa yarinyarcan.
Munɗo tayi saurin kifa wayarta kan ƙirjinta tana jin kunyar maganar da aka yi group ɗin na sucking, taya mace ma zata saka bakinta a wurin har tasha tabb tayi zancen a ranta abun na bata mamaki, Araab da ya shigo ɗakin idon sa ne ya kai kanta, sai dai ita bata gansa ba dan idonta na lumshe, cikin ɗakin ya ƙarasa tare da yin gyaran murya, ta buɗe idonta ta zuba kansa ta tashi zaune da sauri gudun karya gane abinda ya sata rufe ido, tai ɓoye wayarta a kasan pillow cikin kame-kame tace “Sannu da zuwa Yaya Araab.”
Kallonta yai tare da takowa ciki zuciyarshi na sake tausaya mata cikin sanyin murya yace “Yawwa, bakiyi bacci ba?” Kai ta langaɓe tana kallon sa tace “Kai nake jira ka dawo.”
Itama tana so ta riƙa gwada wasu abubuwan da ake koya musu wanda basu yi mata tsauri sosai ba, dan haka kawai taji kasan ranta na bata Araab sha’awa ce kawai, amma tanaji zuciyarta nasan gwadashi akan al’amuran nan.
Araab kallonta yake yaji wani abu ya tsirgar masa yace “Na dawo na miki mene?” Ya faɗa yana ɗan ɗaga mata gira, baki ta ɗan turo tace “Kawai fah naga bai kamata nayi bacci ba ne ba ka dawo ba, bansan halin da kake ciki ba.”
Tsintar kansa yayi da jin sanyi a ransa na ganin ta damu dashi, amma bai nuna mata hakan ba sai juyawa da yayi ya shiga banɗaki, Munɗo data ɗin wayarta ta kashe, ta gyara kwanciya ta rufe ido duk da yau bata jin baccin da wuri.
Araab wanka yai, ya fito ɗaure da towel yana tsane gashin kansa zuwa jikin sa, ya kai dubansa kan gado yaga idonta a rufe alamun bacci take, yaja numfashi yana jin yadda wata irin sha’awa ke taso masa, ya ɗan danne ya zura gajeren wandon sa da singlet mai guntun hannu, gefenta ya kwanta yana juya dubansa gareta yau bata juya masa baya ba, fuskarta saitin shi take kallo ba bango ba, Araab innocent face ɗinta yake bi da kallo, “Meyasa ya bari zuciyarsa ma ta shiga zarginta a lokacin da ake tura masa saƙonni?”
Haushin Meenal yaji ya sake kama sa, gefe ɗaya kuma tausayin Munɗo, ya sake zuba mata idon sa yana kallon ta wani ƙyalli yaga tana masa ƙaramin bakinta mai zagaye da laɓɓanta pink ya kai hannun sa akai, yana zagaye su da yatsan sa suna yawo a kai, so yake ya bata hakuri akan abinda ya faru amma baisan ta yanda zaiyi ba, ya cigaba da zagaya yatsarsa kafin ya kaisu kan girarta nan na ta dan shafa girar ya sauko kan kancinta, murmushi yai yana sake kallan laɓanta.
Munɗo na jin sa sai dai ta rasa meyasa ta kasa dakatar dashi, idan bata manta ba a group ɗin taji suna cewa idan mijin ka ya nemaka baka basa haƙƙin sa ba mala’iku zasu yi ta tsine maka har wayewar gari, yanzu haka zata amince masa idan ya sake nemanta bayan tasan sha’awarta yake ba so ba? Nan da nan tunanin dukkan abubuwan da yake mata na kyautatawa ya fara dawo mata, take har wayar da ya siyan mata da lunch da ya kaita, da yanda yake taimaka mata yanzu a karatunta suka shiga dawo mata, ɗazu ta tuno data buge da yanda ya damu, ko dai ya fara so na ne? Nan danan ta kawar da wannan daga ranta tace “Inaa ai Ya Araab yafi karfin yaso ƴar kauye kamar ni. Duk abinda yake yi yana yi ne a matsayin ƙanwar sa da ya ɗaukeni nothing else." Ta dakatar da zuciyarta dake son jefata wani tunani, Araab sha’awar sa ke ƙaruwa jikinsa na canzawa, fuskarsa ya matso da ita kusa da tata ya haɗa goshin su numfashin su na gauraya, hancinsa ya soma gogawa kan nata Munɗo wani numfashi taja Araab duk a zaton sa cikin bacci ne, bakinsa ya kai kan lips ɗinta na ƙ’asa ya tsotsa yana zagaye hannayensa jikinta ya matso da ita cikin jikinsa yana sauke wani nunfashi, Ƙokarin dakatar da kansa yake kada ya sake abun kunya amma tamkar wanda ake yiwa magnet da jikinta ya kasa sakinta sai ma sake manna ta da yake jikin sa ƙamshin humra ta mai da ɗi na sake rikita masa lissafi, Hannunsa ɗaya ya cusa cikin rigarta ta baya yana shafa bayanta zuwa mazaunanta yana sauke wata irin ajiyar zuciya, Munɗo lafewa tayi jikinsa ta kasa dogon motsi sai tsoro dake shigarta na tuna irin azabar da taji ranar, Araab ganin bata hana sa ba wanda yana kyautata zaton tana jin me yake mata ko wane bacci ne ta tashi, yasa ya sake jin ƙarfin gwiwar aiwatar da komai, kenan ta shirya basa kanta, bakinsa ya kai kan kunnenta yana mata magana tamkar raɗa yace “Are you ready?" Munɗo janye kunnenta tayi tana damtse idonta gam wata irin kunya ke ratsa ta, ba zata iya bashi amsa ba haka bazata hana sa ba gudun tsinuwar mala’ikun, Araab ganin tayi shiru yasan kunya take ji, rgarta kawai ya soma ƙokarin cirewa ya cilar gefe, dukiyar fulaninta yayi arba dasu🙈a take ya ruɗe ya kai bakinsa kansu, yana mata abunda ya girmi tunanin ta, Munɗo tana tuna abubuwan da akace ana wa miji yayin kwanciya a group ɗin Najah tana son yi masa amma kunya da nauyin da take ji ya hana ta, sai shi kaɗai ke bidirin sa, hannunta taji ya jawo ya kai kan nipple ɗinsa, Munɗo wani yarr taji a jikinta, gabanta na tsananta dukawa, a haka ta daure tana masa hannu yakai zai zare pant ɗin dake jikinta, gabanta ne ya shiga faɗuwa ya lura da tsoron daga yanayinta, hakan yasa ya zare hannunsa ba tare da ya karasa ba, hannun yasa ya riƙo bayanta ya ɗan dagota yana cigaba da sumbatarta, wani yanayi ta tsinci kanta wanda bata taba sanin akwai yanayin ba, kan dukiyar fulaninta ya dawo numfashi kawai take ja dan gaba ɗaya kwakwalwarta ta gama kulewa, ji yake bazai iya hakuri da ita ba a daidai wannan gaɓar, wayarsa ce ta hau ƙara wacce ta dawo dashi hayyacinsa, kamar zai kashe wayar sai kuma ganin sunan dake jikin wayar ne yasa ya sauke wata nanauyar ajiyar zuciya ya miƙe ya ɗau wayar yana shafar kansa.
“Araab ka taimaka kai hakuri akan abinda Meenal ta maka dan Allah.”
“Mumy sorry to say amma amma abubuwan da ta aikata banaji zan kyaleta har sai ta zo taba matata hak’uri, dan hakkinta ta shiga ba nawa ba”. Mumy sak’alo tai da waya a hannu, jin tayi shiru yace “Sai da safe.” Ya kashe wayar,
Munɗo na kwance tana jinsa sai dai bata gane kan zancen ba, hannunta ya kamo wanda hakan yasa ta sake jin wani iri, gaba ɗaya jikinta ba karfi, murmushi yai ya sumbaci goshinta sannan ya miƙe, hannu tasa cikin nashi tace “Menene?”.
Kai ya girgiza yace “Later, zan sanar dake.”
Yanda ta kalleshi ne tana san sanin meke faruwa yaji sha'awa na sake dawomai, ta bayan ta yazo ya kwanta yasa kanshi a bayan ta yace "Kin amince?"
Cikin wani yanayi tace “Inada zaɓi ne?”
“Ni na baki zaɓi kuma zan aminta da zaɓinki.” Yana magana yana sa hannu kan kugunta, nan danan ta fara jin yanayinta na canzawa, hannunsa yake kaiwa kasanta yana cewa “Is that alright?”
Shiru tai dan abinda yake mata ya wuce tunaninta, gaskiya Ya Araab batasan wani irin mutum bane, ya had’e rai yai faɗa sannan yanzu yazo yana wasu abubuwa, wanda ita jinsu ma kunya suke bata.
Hannu kawai tasa taja pillow ta rufe fuskarta, juyo da ita yai ya fara sarrafa ta sosai, duk wani tunaninta ya gama kwancewa, batada karfi ma balle ta iya motsi, shikam wani zumuɗi ke sake shigar shi yake bazai iya jurewa ba, da haka ya zarce duniyar ma’aurata
Eheeem…………wanga lamari🙈
Wata natsuwa ke ratsa shi ya rungumeta yana jin wani yanayi da shi kaɗai zai iya faɗa, Mundo tayi luf jikinsa tana shaida sha’awa ke d’awainiya dashi shiyasa yake kusantar ta.
*******************
Alhaji Hussain azababben ciwon kai na gefe ɗaya ne ya kama sa, da ƙyar Mumy ta daure tana kwantar mai da hankali, yana ta faman masifa kan Meenal ta raina masa hankali kuma wallahi sai ya ɗauki mataki kan ta, ga tashin hankalin dukiyar sa da tayi ƙasa, ina ma baiyi saurin investing kuɗin da suka rage masa ba, zufa ke karyo masa ta ko ina ma, “Wai ma wane shegen yaro ne naji Araab yace ta haɗa baki dashi?" Mumy tace “Wallahi ban sani ba, duk wani shirin da take bani da masaniya a kai." Yayi ƙwafa zuciyarsa na wani irin zugi na baƙin ciki da damuwa, Mumy na k’ok’arin kwantar masa da hankali sai dai kamar tana ƙara masa damuwar ma dan babu alamun sauyin natsuwa tare dashi sai hankalinsa dake tashi yana tuna bashin mutanen dake kansa, ta ina zai fara, (Nikam nace Alhaji Hussain baka san addu’ar biyan bashi ba wanda komai yawan bashin da ake bin ka idan ka karanta ta Allah zai yassare maka abun biya ALLAHUMMAKFINI BI HALAALIKA AN HARAMIKA WA AGNINI BI FADLIKA AMMAN SIWAKA)
Meenal taci kuka har kamaninta sun sauya ji take kamar tayi ƙaramin hauka zuciyarta ta kasa gaskata mata ta rasa Yaya Araab, wani abu taji ya tokare mata wuya, ta dafe ƙirjinta tana sakin wani irin kuka, bata san wane irin mataki ne ma zai ɗauka kanta ba, anya ba zataje wurin Ummy tace tasa baki ya fasa hukunta ta ba, dan wallahi ba zata iya ɗaukar hukuncin sa ba kowane iri ne, ta cigaba da kuka kamar ranta zai fita.
Ƙwafa tai tabbas ta yarda Bilal bashida hankali kuma sai ta nuna mishi yayi babban kuskure.
************************
“Kina ganin kuwa zaki samu Araab cikin sauƙi?" Nancy ta faɗa tana kallon Yussy, wani murmushi tayi tace “Samun sa shi yafi komai sauƙi, bani da doubt akan antyna nasan tunda tace na kwantar da hankalina ba zatayi failing ɗina ba." Nancy ta numfasa tace “Sai nake ganin kamar da wuya, ki duba ji da kansa fah muma kar ki manta ya riga yayi aure." Yussy a ɗan ƙufule tace “Bari kiji Nancy ko a ta huɗu ce wallahi sai na shiga gidan Araab sai dai bayan shigata sauran su fita ko na zama mowa cikin su." Nancy tayi dariya tace “Lallai kina son Araab sosai." Ƙirjinta ta nuna tace “Wuri na musamman na basa anan, wallahi son sa kamar zai haukatani." Nancy ta jinjina kai tace “Babbar magana, toh Allah ya mallaka miki shi musha biki." Yussy tana dariya tace “Amin haka nake so naji kina cewa, dan bana son duk wani zance da zai nuna bazan mallaki ARAAB HASSAN ba." Nancy tayi dariya, suka fito daga d’akin dama wurin wani shaƙatawa Nancy tazo suje.
********************
Kiraye kirayen sallar asuba da ya karaɗe unguwa ya tashi Araab, ya buɗe idon sa akan Mundo wacce ke bacci hankali kwance kan ƙirjin sa, sumbatarta yai, murmushi kawai ya saki ya jawo pillow yana ɗauke kanta a hankali ya mayar kan pillow ya tashi ya shiga toilet, yai wankan tsarki yai wanka sannan ya fito,
Yasan yanayinsa mai ƙarfin sha’awa ne shi hakan yasa bai taɓata ba wurin tashin ta dan kar a samu matsala, “Ki tashi kiyi sallah." Kamar a mafarki taji muryarsa bata tashi ba sai da ya sake maimaitawa, ganin tana kokarin miƙewa ya juya ya fita ɗakin kar ya makara ya rasa jam’in sallar asuba wanda yana da falala da yawa.
Munɗo tashi tayi tana ɗan jin jikinta weak, abunda ya faru jiya na dawo mata, kunya taji kamar tana gabansa ta ɗan sa hannu tana kare fuskarta, ta shiga toilet, mamaki ne ya kamata ganin ya tara mata ruwa a bathub, sai data zauna cikin dumi sannan tai wankan tsarkj, tai wankan sabulu, ta fito ta shirya cikin uniform ɗinta taji ana sallah, tayi sallar tare da azkar kana ta shiga kitchen, custard ta haɗa masa sai bread tayi toasting tai scrumble eggs ta ajiye masa kan dining, ta koma ɗaki ta sake gyara fuskarta batayi kwalliya sosai ba farar hoda ce kawai ta shafa sai lipstick mara kala, ta saka hijabinta ta fesa turare mara hawa kai, ta ɗauko jakarta ta fito, Araab lokacin ya dawo daga masallaci yana kan dining yana shan custard, kanta na sunkuye ƙasa tace “Ina kwana?”
"Lafiya lau." Ya amsa yana kallonta, dariya taso basa ganin kunya take ji, “Na tafi makaranta.” Tace tana yin hanyar ƙofa, “Allah bada sa’a." Taji ya faɗa abunda bai taɓa cewa ba, ta amsa da “Amin” Kawai ta fice, Sai da ta fita ya janye idonsa dake kallonta yana tuhumar kansa ƙalau yake kuwa, wata zuciyar tace “Ina kallonta ne naga shigartata tayi daidai da yadda matar aure zatai ko kuwq."
(Kai dai ke kiɗanka kuma kai ke rawar ka Araab😂)
**************************
Ammi yau ita ke da girki hakan yasa da kanta ta shiga kitchen yi masa girki duk da tarin ma’aikatan dake gidan, Ammi tun auren su da mijinta ita ke masa girki a ganinta sakaci ne kamar mai aiki nawa mijin ka girki, Haneefa na kitchen tana taya ta suna hirarsu ta uwa da ƴa cikin nishaɗi, Ammi wani lokacin sai take jin Hanifa kamar ƙwarta duba da itace babba haka yarinyar nada hankali sosai.
Uwaliya ta kalli Danejo tace “Ki tabbatar kin shiga kitchen ɗinta kin ƙara gishiri a girkin ta.” Dan kaf ɗin su sunsan Alhajin baya san abinci da gishiri,
Danejo jikinta yayi sanyi ta kasa cewa komai, “Ko bazakiyi bane na je na sanar da Hajiya ki bar gidan nan?” Danejo da sauri tace “Zanyi” Tana tsoron a koreta daga gidan sai dai tace zatayi ne dan tsira amma ba zata aikata haka ba, Ammi ta kwanta mata a rai kuma ko ba dan haka ba bata iya cutar da wani tana tsoron hakk’i wanda hakk’in mutum sai ya hana maka zama lafiya duniya da lahira, “Wuce kije kiyi to.” Uwaliya ta katse mata tunani, Danejo ta fito sashen masu aikin ta nufi na Amarya jikinta sanyaye, A kitchen ta same su suna aiki a ranta tace “Bayin Allah basu da matsala amma na rasa meyasa mutanen gidan nan basa ƙaunarsu basa son ganin farin cikin su.” Haneefa ce ta ganta bakin ƙofa tace “Inna kinzo tayamu aiki ko.” Danejo murmushi tayi tace “Eh” Ta dubi Ammi tace “Hajiya Sannu da aiki.”
“Yawwa Inna ki koma kawai ki huta zamuyi, ba sai kin wahalar da kanki ba.”
Tace “Toh” A ladabce ta juya bata son wata doguwar magana dasu, Hanifa tace “Ni dai tana bani tausayi Ammi.” Murmushi Ammi tayi tace “Ni kaina ina tausaya mata yanzu da ya kamata ace tana gida tana hutawa ta fito aikatau, kuma da alama akwai kalubalai a rayuwarta.”
Hanifa tace “Please Ammi ki taimaka mata ta daina aikatau ta koma gida wurin yaranta da jikoki ko jari ki bata ta fara sana’a.”
Ammi ta jinjina kai cike da gamsuwa tace “Zanyi shawara a kai.”
“Yawwa Ammi na.”
Ta rungume mahaifiyartata tana jin ƙaunarta, Ammi ita kanta ta daɗe tana son taimakon Danejo dan tausayi take bata da tsufanta tana aikatau sai dai sanin matsalar hakan yasa ta basar, amma zatayi tunanin hanyar da ta dace ta taimaketa.
**********************
Jauro sai cikin dare wurin ɗaya ya dawo, ko ta kan Salame bai bi ya shige ɗaki abun sa ya kwanta sai dai bacci ya ƙauracewa idon sa har asuba wanda tunda ya fita sallar asuba har yanzu ɗaya na rana bai dawo ba, Salame tayi mita har ta gaji tayi shiru, da kanta ta fita ta samu darbejiya, tazo ta daka a turmi, ta jik’a da ruwa ta tace, ta samu Raheena dake kwance ɗaki yau ma da ciwo ta tashi sosai laulayi take ba na wasa ba, “Ke tashi kisha wannan." Kofin hannun Salame ta kalla tace “Meye wannan Umma?”
"Ruwan darbejiya ce kina sha cikin zai ɓare kowa ya huta." Raheena na jin haka ta tashi zaune cikin ya isheta fatan ta kawai ya ɓare, ta karɓi kofin ta kurɓa da sauri ta firzoshi tana goge baki tace “Umma wannan ta ina zan iya hadiya?”
Dakuwa tayo mata tace “Baki iya hadiyar shi ba kika hadiyi ciki? Kin kafa kai kin shanye ko sai na miki dukan tsiya?”
Tana hawaye ta kafa kai ta shanye tass, Salame tace “Yawwa anjima kaɗan zaki ji cikin ki na murɗawa jini na fara zubar miki ki kirani." Raheena tace “Toh” Tana jin ɗan sanyi a ranta cikin zai zube ta huta, Salame falo ta koma ta zauna tana jiran tsammani.
Gamu gani dai idan tusa na hura wuta😜

 Ammi gaba ɗaya kanta ne ya ƙulle, taya gishiri yai yawa a abincin sa, ta kalli Haneefa tace "Sanda muna girki akwai wanda ya shigo kitchen bayan Inna?"
Hannefa ba tare da tayi dogon nazari ba tace "A'a daga ni sai ke ne itama tana shigowa ta fita ai."
Hannayenta ta haɗe, zuciyarta na neman zargin tsohuwar da take bala'in ganin mutuncinta, komawa tayi ciki a tsaye ta tarar dashi yana ɗaura agogo a tsintsiyar hannun sa, Alhaji Jafar Lele kenan, shahararren ɗan siyasa da yake cikin ta dumu-dumu, wanda ake sa ran bawa matsayin minister a wannan zaben da za'ayi, ya riƙe mukami da dama ciki har da senator. Hannunsa ta kamo ta k’arasawa d’aura masa igiyar designer agoggon, kallonta yake cike da so da k’auna yace "A sassautamin a saki fuskar haka nan."
Murmushin takaici tayi tace "Please ka sake cin ragowar na flask ɗin lafiyarshi kalau, bansan ya akai naka kaɗai ne yai gishiri ba......"
Yatsa yasa a saman leɓenta yace "Karki damu, in na fita zan nemi abu na ci, bana son yin latti ne saboda meeting da zamuyi kinsan zaɓe na gabatowa, kai ta ɗaga a sanyaye tace "Allah ya dawo dakai lafiya ya kuma baku nasara ya shige muku gaba."
"Ameen matata." Ya faɗa tare da fitowa, ɓangaren Zinnira ya nufa tun daya shigo ɓangaren Ammi take turomai sako akan Husna, falonsa na ɓangaren  ya wuce kai tsaye ya zauna, fuskarsa sam ba wargi, shigowa tayi cikin tsadadden shadda wanda tasha aiki irin na Dubai, gwalagwalai ke haskawa a jikinta tana taku da ɗaya, ta gaishe shi ya amsa, tace "Alhaji muje kaci abincin Husna yau da kanta tawa Baban ta girki."
Kallonta yayi ya zare hannunsa data riƙe yace "Ce miki nai daga inda nake banci abinci ba?"
Cike da salo tace "Ba haka nake nufi ba, kawai dai sanar da kai nake yadda ƴarka take kokarin faranta ranka."
Kamar yace a'a sai kuma yaga rashin dacewar hakan, dinning sukaje Husna da gudu ta karaso ta rusuna ta gaisheshi, yana kallanta yace "Yaushe Husna ta fara girki?"
Tana murmushi tace "Yau! Amma Abba Dan  Allah karkace baiyi daɗi ba."
 "To kar dai kisa rai dayawa dan in baiyi daɗi ba kai tsaye zan faɗa." Yayi maganar da dariya,
Tace "In  yayi daɗi fa?"
"Zan baki dama ki zabi abu ɗaya da kike so na miki" 
Tsalle tayi jin haka ta matsa kusa da Hajiya Zinnira wace ta mata alama akan ta zuba masa, nan tayi serving ɗinsa naan bread ne da miyar curry, ba karamin daɗi abincin ya masa ba, sai da yayi ci biyu kafin ya kalleta yace "Anya ke kikai?"
"Allah Abba nice an tayani amma ni nayi."
Kai ya shiga jinjinawa yace "Shikenan na baki zabi ki sanar dani abinda kikeso daga yau zuwa gobe, amma banda abun shirme ko abinda kikasan bazanyi ba."
Kai ta ɗaga cikin jin dadi, ido suka haɗa da mahaifiyarta wacce ta sakar mata murmushi itama ta maida mata.
(Hmm wannan gida sai ka kasa gane kanshi🥺)
*****
Da ƙyar Alhaji Hussain ya iya juyawa zai shiga gida, har zai wuce ciki ya tambayi mai gadi akan ko yasan Bilal, kai tsaye yace "Eh yana zuwa wurinta."
Jin haka yasa ya sake tabbatar da kalaman Bilal, haka ya wuce ciki yanajin kanshi na mishi wani irin nauyi na daban, abubuwa sun cakud’e masa lokaci ɗaya.
Meenal a fusace tayo kan Bilal hannu yasa ya riƙe hannunta sannan ya nunata da yatsa yace "In nace ki daina rainani meyasa bazaki daina ba? In har kinaso na kwaceki ki shiga ki kawo kuɗi."
Meenal tana huci tace "Ai wallahi dana baka kuɗi gwara na zubar a shara, wawa ma irinka wa zai tsaya kashe kuɗi saboda kai? Wanda nayi da ma ya isheni kuma suma dana saninsu nake."
Bilal ya juya a fusace ya bar wurin, kuɗi yake nema yau kamar hauka, beb ɗin daya ɗana jiya tace in ya kawo kuɗi zata dawo su sake ganawa yau, shiyasa yake neman kuɗi yau ido rufe, yanzu ga Meenal ta sake ci masa zarafi tamai uku kenan, lallai dole ya nuna mata shifa Babban yaro ne.
*****
Meenal ta kasa shiga gida sai da ta shafe kusan minti goma tana zirya a tsakar gida tana tunanin mafita, cike da tsoro ta kira Mumy wacce ke zaune kusa da Dady tana mai fifita saboda yanayi na gumi daya shiga keto masa, tana ganin itace taƙi ɗaukan wayar ta cigaba da bashi kulawa, ganin haka yasa ta shigo ciki jiki a ɗarare, a falo ta ganshi kusa da Mumy yana sauke numfashi, kasa taje ta zube tasa gwiwowinta a ƙasa tace "Dady dan Allah kayi hakuri wallahi Allah sharri yake min ni ba abinda ke tsakanina dashi."
Hannu ya ɗaga mata yace "Bana son jin komai daga bakinki, na baki gata iya gata, na shayar dake farin cikin da duk wani ɗan gata ke taƙama ya samu, sai dai a ko da yaushe cikin kona min rai kike, duk wannan masifar da kika samu da baki fara son Araab ba bazamu shigeta ba, ke ba karatun ba sannan ba auren ba, to wallahi kinji na faɗa miki na baki daga yau zuwa wani satin, in ma wancan shashashan mai zubin yan caca kikeso to ki fito dashi, aure zan miki na huta ko ganinki raina ɓaci yake dan haka gwara na sallamaki, ga yayanki ya kusa dawowa ban shirya ku sani a gaba ku biyu kumin illa ba."
Zatayi magana ya mata wani mugun kallo, wanda yasa ta sadda kai k’asa, tana share hawaye, wallahi sai taci mutuncin Bilal, muryar Mumy ce ta katseta "Ko kunya bakya ji mahaifinki na cikin ɓacin rai amma kin iya fita kije gun saurayi har ya dawo dake gida?"
Kai ta shiga girgizawa tana cewa "Mumy wallahi ba haka bane."
"Rufemin baki ni, karyar ki kuma nikam ai na gama jint Meenal, in na tuno da yanda kika dinga tsara mana karya hankali a kwance sai nai ta mamaki, dan haka tashi ki bamu guri."
Da gudu ta mike tai ɗakin ta tana k’ara sautin kuka, ya zatayi da son Araab? Ba shakka wannan duk laifin Munɗo ne ta jefar da pillow kasa tace "Munɗo na tsaneki na tsaneki kuma insha Allahu yanda kika kwacemin Araab kema sai an kwace miki shi."
(Da sauri Zee da Ayusher suka kalli juna a tare mukace ba Ameen ba🥺😑)
******
Munɗo ce ta sake lekowa daga kitchen tana son ganin Kawunta dataji alamun shigowarshi, Araab cikin girmamawa ya nunamai kujera, ya zauna shi kuma ya zauna daga gefe a ƙasa sannan ya gaisheshi, jikinta ne yai wani sanyi zuciyarta najin daɗin yanda Araab ya girmama Kawunta, tire ɗin data yanka fruit tai haɗin fruits salad wanda ake gurza kwawa da yogurt a ciki ai mixing, ta ɗauko, yau ce ranar data farayi, kwanaki taga Ummy tasa anyi mata, tasha taita santi, gefe kuma kananan bowls ne nashan fruits salad da spoons dinsu, sai ruwa da juice. Sanye take da hijab ɗin datai sallah, fuskarta kaɗai zaka kalla kasan tana cikin tsantsar farinciki, ta ajiye ta zauna gefen Araab tace "Kawu ina wuni?"
Kallansu yai tare yana jin wata nutsuwa na zo masa, duk kuwa da tsananin tashin hankalin dayake ciki a dalilin Raheena.
Ya amsa fuska a sake sannan yace "Munɗo kin canza sosai, sannan da alama hankali da wayonki duk sun ƙaru, ba shakka dole ne muyiwa Allah godiya mu kuma yima mijinki da mahaifiyarsa godiya.
Ɗagowa tai wanda idanunsu ya haɗu da na juna ya ɗaga mata gira alamar kinji ko?
Kai ta kauda tace "Wannan mutumin son girmansa da son isarsa ya yi yawa."
"Tashi ki shiga ciki zamuyi magana ne, in mun gama kyazo ku sake gaisawa." Kalaman Araab ne ya doki dodon kunnenta ta mike cike da kumburo baki tai cikin ɗakinta, bakin gado ta zauna tana ɗan kunkuni, shi ko da yaushe sai ya nuna isa da mulki yake jin dadi, wayarta ta ɗauka tana duba wani abu da aka turo a group.
*******
 Araab  bayan Jauro yasha fruit salad ɗin ya sha ruwa ya ɗan gyara saman sa cikin girmamawa yace "Kawu kayi hakuri, nayi laifi a matsayina na surikin ka, banje gidanka na gaisheku ba, ban barta taje ba sannan ban kuma nemi zuwanku ba.”
Kai ya girgiza yana murmushi yace “Yarinyar nan marainiya ce, dama zaman acan ba dadi yake mata ba, shiyasa ban taɓa jin haushin hakan ba, ni burina ka riga ka cikamin shi na amincewa da auran nan da kula da ita.”
Ajiyar zuciya yai yace “Yanzu wace sana’a kakeyi?”
Jauro cike da son ɓoye wa yace “Dan buga-buga muke a kasuwa in an samu aiki.”
“Ko zakai aiki a company ɗina na gidan mai? In kuma shago kake so sai mu buɗe ma ɗaya a kasuwa.”
Da sauri Jauro ya girgiza kai yace “Sam baza’ai haka ba, iyalaina basuda godiyar Allah, in har aka buɗe shago to fa su zasu cinye kuɗin a kuma abinda bai kamata ba.”
“Aikin fa?” Shiru Jauro yayi yana tunani, “Ya kamata yanzu ace a gida kake a zaune sai dai kaci kasha ka dan fita masallaci, amma a yanda na kula kamar baka san zama ne, kuma da alama mutanen gidan ma zaman naka wahala zai kara baka saboda su, shiyasa nake tunanin aiki, zaka iya ɓoye musu abinda kake, kaga kaidai kasan kanada kuɗin da zai isheka kula dasu.”
Shiru yayi yana tunani, Araab yace “Ko kuma ka zauna a gida ni na ɗau alkawarin baka kuɗin da zai isheku duk wata.”
Jin haka yasa Jauro cewa “Gwara aikin, dan bazan zauna ana ciyar dani ba gaskiya.”
Murmushi Araab yai dan yasan dama hakan zaice, yace “Sai maganar kakarta, na bada cigiya police station gun abokina amma matsalar hoto? Ko wani abu da zai nuna itace banda suna.”
Wata karamar iska ya furzar yace “Nima abinda nake tunani kenan, na dade ina yawo amma ba labari, sannan kaf din mu bamuda hoton ta balle wani abu da zai nuna itace.”
“Shikenan sai dai mu cigaba da addu’a sannan mu cigaba da bincike.”
Haka sukai ta tattaunawa, Jauro sosai ya fahimci Araab a kasan ransa masifar mai saukin kai ne, tabbas abubuwan daya faru a rayuwarsa ne ya maida shi haka.
Jauro zai tafi Araab ya miƙe dan kiran Munɗo tazo suyi sallama.
Tana kwance ruf da ciki tana duba abinda suke tattaunawa, lalai mutane basuda hankali, banda fitsara da iskanci me sukeyi haka? To ita gaskiya batasan karuwanci, hirar kaɗai kunya take bata, sam ta luntsuma cikin tunani bata san ya shigo ba, dan dama Araab komai nashi a hankali yake kai kace da saninshi yakeyi.
Kansa ya sako kusa da kanta inda wayar take, ido ta aro da sauri tana neman ɓoye wayar sukai gware da goshinsu, kara ta saki wanda yasashi saurin rufe mata baki, yace “Ke uwar ƴan raki kin manta Kawunki na nan?”
Laɓanta ta haɗe cikin sauri tace “Na manta.”
“In ance miki yarinya kiji haushi, tashi kije kuyi sallama.”
Miƙewa tai tana sake ɓoye wayar ta fita falo, wayam ta gani ba Kawunta, lalai Ya Araab tabbas zolayarta yake dama sun riga sunyi sallama.
Kayan ta fara kwashewa haka kawai takejin zafin Araab, fitowa yai ko kallan inda take baiyi ba balle tasa ran zai nuna yayi laifi ko kuma ya tambayeta kawun nata, jitai ta ƙara hawa, ta gama aiki tana kunkuni, tana ɗaɗɗaure fuska wai ita a dole an ɓata mata rai, dama ga haushin Meenal ga kuma wannan.
Falo ta zauna tana karatu har ta gama ko lekowa baiyi ba, tana kokarin tashi taji alamunshi, da sauri ta koma ta zauna tana kallanshi ta gefen ido, ga mamakinta kitchen ya shiga ya ɗauko ruwa ya dawo tana kallanshi ya shiga ɗaki, da kallo ta bishi ta haɗa books ɗin ta rufe ta shiga ɗakin tana tuturo baki tana yan muzurai.
Har tazo bakin gado bai kulata ba, can sai jitai yace “Ɗan tashi ki duba ko na rufe ƙofar falon”.
Ba musu ta miƙe, bata dade ba ta sawo tace “Ka rufe.”
Kai ya jinjina yace “Wayata fa? A falo na barta?”
Sake mikewa tai ta dubo falo tana daga tsaye tace “Batacan.”
Ya sake jinjina kai yana kwanciya itama ta kwanta sai jitai yace “Sake bani ruwa a kitchen.”
Fuskarta  ta cika taf da ɓacin rai ta ɗauko ta mikamai, hannunta ya riko yace “Ba nasan wasting ina wanda nasha ɗazu?”
Ta koma kamar zata fashe saboda kunar rai fridge ɗin ma da karfi ta bugashi ta miƙamai, hannu yasa ya jawota jikinshi, faɗa wa samanshi tai, tana neman tashi yace “Saura godiya.”
“Godiya?”
“Ba gashi na saki aiki kin ware ba?”
Fuskarta har yanzu a kumbure tace “Yaushe na ware?”
“Tambaya kike?”
Shiru tai dan ita batasan abinda yake mata, ya zai mata abu ya dinga magana a dunkule?
“Oya in ba so kike kiyi aikin lime ba wuce ki kwanta.”
Tashi taje yi yasake jawota ta sake faɗawa jikinsa, yace “Bazakiyi godiyar ba?”
Ta ɗan turo baki tace “Wai wace godiya?”
Saman lebenta taji ya ciza, wanda yasa ta rikewa da sauri, yace “Punishment in sake magana kinamin magana a haka.”
Idanunta ne sukai raurau, ita kam Allah…
“Me? Wato kin gama rainani ko?”
Kai ta kauda tana yan kunkuni, sake juyo da fuskarta yai da hanayensa yace “Badai zagina kike ba ko?”
Kamar zatai kuka cikin rawar murya tace “Yaushe kuma nai hakan?”
Ga mamakinta murmushi taga yayi ya ja hancinta yace “Ƴar yaye kawai.”
“Nifa Allah Allah……” sake jawota jikinshi dayai ne ya sata shiru, yace “Ko kinaso a miki babban punishment?”
Da sauri ta miƙe ta wuce ta kwanta tare da sa pillow ta rufe fuskarta, sake murmushi yai shi kanshi baisan me ke damunshi ba, tunowa yai da yanayinta da yanda yaji ya damu, sumar kanshi ya shafa ya sa hannu ya fizge pillow ɗin data rufe fuska dashi, yana sake kallon ta runtse ido wai a dole bacci ta fara.

WEEKEND BONUS
Tsukakken bakinta da leɓenta pink ya kaiwa sumba, Munɗo wani yarr taji a jikinta ta sake jan numfashi kamar mai bacci, Araab yasan sarai ba bacci take ba, murmushi kawai yayi na yarintar ta, jin yanayinsa na neman canzawa ya juya ɗayan gefen ya runtse ido ya karanta addu'ar kwanciya bacci, ya sani sarai yarinyar nan jikinta bazai iya ɗaukar sha'arsa ba, itama Munɗo sake gyara kwanciyarta tayi, ba jimawa bacci ya ɗauke su dukkan su.
Ga mamakinsa bacci yai cike da abin kunya wai shine yake riƙe da hannun Munɗo sunje yawon shakatawa, wai tana lafe gefenshi yana bata abinci a baki, farkawa yai cike da mamaki dajin haushin kanshi, ya furzar da wata iska, ya kalleta da sauri ya girgiza kai ya juya ya sake kwanciya.
(To Malam Araab a sauke girman kai mana🫣.)
****************
Kamar kullum asubar fari Araab ya tashi, kallonsa ya kai kan Munɗo wacce daga gani bacci na mata daɗi, fuskarta na wani glowing, ya zuba mata ido na wasu sakanni kafin ya janye idon sa, yana yaye bargon data rufa dashi a hankali, bargon taja da zumar sake rufa Araab ya ɗaura hannunsa a kai yana dakatar da ita, Yace "Tashi ki sallah." Idonta ta mitsitssika tana yin miƙa ta buɗe ido, Araab kallonta yayi kamar zai yi magana sai kuma ya juya ya sauka kan gadon ya shiga banɗaki, Munɗo tashi tayi ta zauna tana tuna yau zasu fara jarabawar WAEC practical na biology, Araab bayan yayi alwala ya fito har ya kai hannunsa kan handle na ƙofa zai murɗa, Munɗo tace "Yaya Araab kamun addu'a naci exams ɗiina please." Ta ƙarasa maganar a shagwaɓe, Araab waigowa yayi ya kalleta yaga yadda ta langaɓe kai, tana duban sa, wani yanayi yaji mai wuyar fassaruwa ya juya yace "Kema ki dage da karatu idan kina son ganin good results."
Ya buɗe ƙofar ya fita bai jira amsar ta ba, Munɗo tashi tai ta shiga banɗakin yin alwala.
**************************
Kafin Araab ya dawo masallaci har tayi karin kumallo tayi shirin makaranta, yau ta riga sa yin breakfast dan tace zasu je makaranta da wuri suyi group discussion kafin a shiga jarabawar, Araab bayan ya shirya cikin maroon yadi mai tsada yayi breakfast na omelette, kana ya fito ya shiga gun Ummy, ita karin kumallon take na kunu da ƙosai, Araab ya gaisheta ta amsa, Ya zauna ƙasan carpet kusa da ita dan sau tari tafi son zaman ƙasa taci abinci akan dining table, "Ummy har mamakin yadda kike son kunu da kosai nake." Murmushi tayi tace "Ni da Yayata tun muna ƙanana muke son shi sosai," ta ƙarasa maganar yanayin fuskar ta na d'ani canzawa na tuna Yayarta, Araab ya jinjina yace "Ku yan' gargajiya ne." Ummy tace "Ku kuma yan' zamani ko?" Yayi dariya, Ummy ta numfasa tace "Yawwa zancen hukunta Meenal da kake da niyya ɗan Allah kayi haƙuri ka ƙyaleta." Kallon Ummy yayi wato ta hanyarta suka biyo dan kar ya hukunta Meenal yace "Ummy laifin da tayi bai kamata a ƙyaleta ba, ta shiga haƙƙin yarinyar nan da yawa, wanda zai iya raba wani auran."
Ummy ta gane Munɗo yake nufi kuma taji daɗin ganin ya damu da Munɗo da har zai hukunta Meenal a kanta, A zahiri tace "Haƙuri zakayi Araab, ko ka manta haƙuri halin Manzon Allah kuma mai haƙuri ai shi ke da riba, kuma mu kanmu muna wa Allah laifi ya ƙyalemu balle tsakanin mutum mutum." Jikinsa ne yayi sanyi zancen Ummy gaskiya ne kuma ko ba komai Ummy ba zatace abu ya kasa yi ba yasan hakan yasa ma suka sanar da ita, Yace "Shikenan Ummy." 
"Yawwa Allah yayi maka albarka." Yace "Amin zan tafi company." Ya miƙe, "Toh a dawo lafiya." Ummy ta faɗa tana bin bayansa da kallo.
******************
Raheena a cikin kwanakin nan ta rame sosai tayi zuru zuru kullum amai take ko ruwa ta sha sai ta amayar, ga zazzaɓi da azababben ciwon kai, uwa uba damuwa da ta sakawa kanta, yanzu ma aman ta gama tana maida numfashi da ƙyar, Salame ta shigo tana toshe hanci tace "Ni wallahi na gaji da aman nan da kikeyi gaba ɗaya ɗaki sai ƙarni, bazan iya cigaba da zuba ido naganki da cikin nan ba wallahi, dan ba ƙaramar kunya da tonon asiri zaki ja mun ba a wurin ƙawayena da mutanen unguwa idan suka fuskanci ina kina da ciki, dan haka ina kayan da kika ɗauko na Munɗo su zaki kawo naje gun dilalliya a siyar ko nawa sukai naje wurin malamina na samo miki magani." Raheena wacce ita kanta cikin ya isheta burinta kawai ya ɓare tace "Suna cikin drawer can." Salame ta nufi drawer ta kwaso duka kayan masu tsada da Raheena a ɗebo cikin lefen Munɗo, nan fito ɗakin ta zuba a leda ta yafi mayafinta ta nufin gidan wata dilalliya dake can ƙasan layin, Dillaliyar tayi mamakin ganin Salame sanin irin isar ta da taƙama itace tazo siyar da kaya, ta kalli Salame tace "Hajjajju yau kece da kanki a gidan nan ko dai sautu ne?" Kinga ni bana son tambayar tsiya, wasu kudade tsinannun yan' bashi suka riƙe kuma hidimar kuɗi ta taso mun ido rufe shine zan siyar da wanann kayan." Dilalliya ta gumtse dariyarta sanin Salame ƙarya take tace "Toh mu ga kayan." Salame ta zazzage leda, Dillaliya taga kayan masu tsada ne tasan zata samu kuɗi dasu ko irin masu zuwa hanyar kayan nan yan' matan da iyayen su ba kowa ba idan zasuje biki suna zuwa wurinta hayar kaya (Hmm wannan duniya ALLAH YASA MU DACE)
Ciniki sukayi da Dilalliya ta bata kuɗin dubu ashirin, Salame taso sufi haka sanin kaya masu tsada ne ko lace ɗaya ya kai dubu hamsin, amma dillaliya tace ai sun samu gwanjo dan haka duka basu wuce dubu ashirin ba, Salame yadda take nema kud'in ido rufe ta amsa, daga nan napep ta tara ya kaita gidan malamin ta, Ta tarar da layin mata da yawa wanda duk gurin sa suka zo, ta zauna tabi layi na kusa da ita taji suna hira, ɗaya na cewa ɗayar so take a sakawa kishiyarta baƙin jini a wurin mijin kamar na jaɓa, ɗayar tace "Baki da matsala nan na kawo sunan tawa kishiyar yanzu tsakaninta da miji sai kallo sam baya ta tata kisha kuruminki kawai." Sukayi shewa, Salame ta ƙara jin ƙarfin gwiwar cikin Raheena zai zube
(Mata kuji tsoron Allah ku riƙa tuna kwanciyar kabari ku jin tsoron mutuwa da hakk'in wani a kanku, babu babban zunubi kamar kayi sihiri ka shiga tsakanin mata da miji, ga zunubin shirka na haɗa Allah da wani, ku sani kazo wurin ɗan duba kawai ba tare da ka gaskata abunda yace ba Allah bazai amshi sallar ka ta kwana arba'in ba ina ga wanda ya yarda da ɗan duba, ku tuna faɗar Allah cikin suratul luqman aya ta 13 inda yake cewa INNASH SHIRKA LA ZULMUN AZIM lallai shirka zalunci ne babba, Allah yasa mu dace ya k'ara mana imani)
Salame kusan awa biyu ya ɗau keta kafin layi yazo kanta, cikinga sai murɗawa yake saboda yunwa, tana kallan mutanen dake bayanta sunacin meatpie da samosa, yawu ta shiga haɗiyewa gashi basu da alamar san mata, haka tai tashishige musu tana neman jansh da hira amma sam suka ɗauke kai, hakan yasa taja tai shiru.
Layi yazo kanta ta shiga da sauri tana gyara zaman mayafinta, nan tayi masa bayanin maganin zubar da ciki take so, dubu sha biyar ya buƙaci ta basa a take ta bashi, ya bata ƙullin magani yace ta jiƙa mata sau uku a rana tana sha cikin zai zube, Salame ta amso ta dawo gida, kai tsaye tana zuwa ta jiƙa ji take shikenan komai yazo karshe, taba Raheena tasha ta tsaya a gun dan wannan kam tana da tabbacin cikin zube zai dan aikin malamin baya tashi a banza.
(Mu dai namu ido.....)
***************
A ɓangaren Araab kuwa duk ƙarshen wata su kan zauna meeting tare da ma'aikatan sa yau ma hakan ce ta kasance suka tattauna kan abubuwan da zasu kawo cigaban company, da ƙananan matsalolin da ya kamata su magance, meeting ɗin ya ɗauke su awa ɗaya da rabi, suna fitowa ya kunna wayarsa yaga kiran Farouq na shigowa ta FaceTime, yayi picking yace "Sarkin Boko." Dariya Farouq yai yace "Yau dai na kammala na miƙa musu."
"OMG Congratulations bro! Kace sai dawowa Nigeria kenan?" Araab ya faɗa cikin jin daɗin Farouq ya kammala karatun sa, "Eh big bro, ina wuni bamu gaisa ba."
"Lafiya lau." Ya faɗa cikin jin daɗi.
Farouq cikin son zolayar yayan nasa yace "Ina Antynmu a bata mu gaisa mana." Araab yayi tamkar bai ji ba ya basar da cewa "So yaushe kake so a maka booking flight?" Farouq yasan basarwa yai shima sai ya bar maganar yace "Jibi, yau da gobe akwai abubuwan da nake son kammalawa." Murmushi yai sannan yace "Alright then, we can't wait to see you." 
Cike da neman magana Farouq yace "Wancan mai jiran fa?"
"Wa kenan? Kaifa ka fiya neman magana."
Dariya yasa sosai yace "Wace tai bulayi bara a kufai."
Araab bai gane me yake nufi ba hakan yasa yace "In ka dawo ka sanar dani dan ni bansan me kake cewa ba."Farouq ya a dariya sosai sukayi sallama, Araab ya ƙarasa office ɗin sa ya zauna, ya a girgiza kai nan ya duba agogon bango 2 da mintuna basu isa tasowa makaranta ba dan zata tsaya islamiyya, wani file ya jawo yana duba wasu ayyuka, ba wani abu zaiyi ba dan ya kamata ya tafi gida da wuri, sai dai bayaji zuwa saboda yasan bata gidan.
***********************
Alhaji Hussain duk wanda ya kalle sa yasan yana cikin damuwa, company da yai investing kuɗi ya ƙirasu harya gaji yanzu ko ɗauka ma sun daina yi, Alhaji Kabiru da Alhaji Sunusi sun lura da yanayin sa sai dai basu masa maganar ba, yau ma da wuri ya bar companyn nasa, yawo yai tayi yana neman wadanda sukai investing a company ɗin tare sai dai abin mamaki kowa ya tambaya sai yace ai bai bada kuɗi ba saboda suna bincike akan company ɗin, taya zasu bada kuɗin su bayan ko office ɗin su basu je sun tabbatar da zaman su ba? Sunzo sunce daga Abuja suke to sudai basu yarda sun bada ba sai sunje can sun gani.
Jikinsa ne ya shiga rawa haka kansa ya dinga mai wani irin zafi, kai tsaye gida ya wuce kana ji zuciyarsa na mai sake-sake, Mumy ta tarbe sa cikin kulawa, da ƙyar ta samu yaci abinci shima ba da yawa ba, kullum ƙoƙarin kwantar masa da hankali take, amma abun yaci tura babu natsuwa sam tare dashi yana cikin matsananciyar damuwa.
******************
Yau Munɗo a gajiye ta dawo gida ga bacci sosai ne a idon ta, practical kaɗai ta gaji ina ga main exam, wanka ta fara yi ta saka lace ɗinkin fitted gown ya mata kyau sosai ya zauna a jikin ta, batai kwalliya sai ɗan kwalinta da ɗaura, jin baccin na son fin ƙarfinta ta yanke shawarar yin ko na minti talatin ta tashi tai girkin dare, A kan gadon ɗakinta ta kwanta ba jimawa bacci mai nauyi ya ɗauke ta.
Araab na zaune ofishin sa yana signing wasu papers, kamar wadda aka mintsila ya ɗago kai ya duba agogo shida saura "Ta dawo gida." Yacewa kansa dan biyar da rabi ake tashin su islamiyyar makaranta, signing ɗin ya kammala ya ajiye takardun ma'ajiyar su, ya ɗauki mukullin motar da wayarsa ya saka a aljihun gaban rigar sa, ya fito sai da ya shiga mota ya zauna kana yacewa kansa "Meyasa kake son komawa gida saboda ita?" Ɗan tsaki yai rashin ba kansa amsa da sanin taƙamaimai dalilinsa yaja motar zuwa gida.
Har ya shigo baiji motsin ta, har ya kai ƙofar ɗakin sa kawai ya juya ya shiga kitchen bata ciki yasan a irin lokacin nan tana girki, juyawa yayi ya nufi ɗakin ta, Munɗo baccinta take hankali kwance, magrib ta kusa ya kamata ta tashi ya raya a ransa, bakin gadon ya ƙarasa yana kallonta ba ƙaramin kyau yaga ta masa ba, yana bin ta da kallo tun daga ƙafafunta har zuwa fuskarta, duƙawa yayi daidai satin fuskarta tamkar zai haɗe fuskokinsu numfashin junansu na gauraya, yatsan sa ɗaya ya kai kan girarta ya shafa a hankali, ya sauka dashi kan hancinta yana shafawa tamkar mai tafiyar tsutsa, Munɗo mafarkin tsoro take wai an biyota za'a kasheta, wanda ta dade batai irin sa ba, Araab ta ƙanƙame ba tare da tasani ba, tana wani jan numfashi, ganin hakan yasa yasan mafarkin tsoro tayi shima sai ya sake sakata a jikinsa yana shafa bayanta a hankali alamar lalashi.
Wani irin numfashi take saukewa a hankali, bakinta dake kan wuyansa yasa yake jin tsikar jikinsa tashi, nan danan yaji jikinshi na sake sagewa tare da jefa shi cikin wani yanayin, hannayenta dake zagaye a wuyansa ta sake kankameshi, riƙon da ta sake masa ne yasa har abunsa na zuzar jikin ta, ido ya runtse dan ya tabbatar ya gama shiga tarko, a hankali ya miƙe tana nan makale jikinsa ya kwantar da ita kan gadon sosai, ya hau kan gadon ya kwanta tare da ɗauro ta kan ƙirjinsa, yana shafa mata baya a hankali, iska ya sake furzarwa yana neman daidaita kansa sai dai baisan sanda ya cusa cikin rigarta ta ba ya soma shafa mata baya zuwa mazaunanta, tamkar a mafarki taji hannun mutun na yawo jikin ta, tayi saurin buɗe ido suka sauka kan fuskar Araab, idanunsa a lumshe yake kallanta, ya sake jawota yakai bakinsa cikin kunnenta yace “Congratulation tarkonki ya ɗanu.”
Kallansa ta ɗanyi kaɗan wanda yasashi sumbatar bakinta, ɗan french kiss ya mata, ta maida idanunta ƙasa tana kunyar yanda yake cigaba da shafata, batayi wani yunƙurin na hana sa ba, fuskarta ya juyo saitinsa ya maida gashin kanta baya sannan ya kai bakinsa cikin nata, salon kiss da yake mata ne yasa ta dingajin jikinta na wani irin yarr, ya dade yana sumbatarta kafin ya cigaba da abunda yake mata, wanda bata ankara ba taji ya jawo hannunta ya saka kan abun sa, gabanta ne yai mugun dokawa amma bata zare hannun ta sai classes na Najah da ya soma dawo mata, kawai ta hau murza masa ita tana kai hannunta can ƙasa tana yo sama, Araab yanayin da bai taɓa jin sa ba ya tsinci kansa, tuni ya rikice mata ya soma yi mata abubuwan da ita kanta sun girmi hankalinta, a haka suka faɗa duniyar ma'aurata, Mundo tuna ladar da akace ana samu idan mijin ka ya kusancen ka yasa yau bata jin haushin tarayyar tasu sosai sai dai wata irin kunyar sa da ta lullub'e ta tana tuna abunda ta masa wata kunyar na sake kamata, Araab kuwa wani shauk'i yake ji mara misaltuwa yau sai yake jin tamkar an masa wata babbar kyauta, mamakin kansa ma yake yadda yake ji haka yana mamakin Mundo ashe itama tasan rayuwar aure, Dan' matsowa yai daf da ita ya saka bakinsa saitin kunnenta yace "A ina kika koya salon da kika mun yau". Kanta ta cusa cikin pillow tana jin kamar zata nitse, Araab ya fahimci kunya taji kawai ya saki murmushi, ransa na basa watak'ila wayar da ya siyan mata anan ta koya, dan ya  tab'a ganin notification na wani group MU GYARA AURATAYYARMU ya shigo wayarta, shi kam yau yaga amfanin siyan mata waya da yai, Ya lumshe idonsa yana wani murmushin shauk'i.
*************************
Salame sau uku kamar yadda malamin tsibbun ta yace haka ta jik'a taba Raheena tasha, sai dai ba wata alamar zubewar ciki sai gudawa da take faman yi, jikinta duk yayi sanyi sosai da k'yar take motsi idonta sun fad'a sunyi zuru zuru ta galabaita, sai numfashi da take sama sama, Salame cikin takaici da tashin hankali ta dubi Raheena tace "Wai anya cikin nan naki na mutum ne kuwa ba aljani kikai gamo dashi ba wurin d'an banzan kwashe kwashenki ya dirka miki ciki, yaushe za'a ce maganin malamin nana bai miki aiki ba, bayan aikinsa tamkar yankan wuka". (Salame kin manta sai da iko da hukuncin ubangiji komai ke faruwa babu wanda ya isa yasa ko ya hana sai Allah), Raheena wacce da k'yar take magana tace "Allah Umma dukkansu mutane ne". Hannu Salame tasa a ka tace "Ohni Salame yau na shiga uku naga abunda yafi k'arfina yarinya ta jefani a masifa, wallahi bazan tab'a bari ki zauna da cikin nan dole na nemi wasu kud'in na koma gun sa". Raheena kuka ta soma bak'in cikin duniya na sake kamata sai dai har yau babu nadamar yin cikin tare da ita sai bak'in ciki rasa kud'ad'en da take samu da kuma wahalar ciwon laulayi, tana ganin kiran samarinta kullum yana shigowa sai da ya gama ringing bata d'auka ba, bak'in ciki ya cikata.
Jauro kam ya samu aiki gidan man Araab shi ya nad'a manager sa, bai sanar da Salame ba ko da wasa sanin halinta, yau ma yana d'aki abun sa bai fito ba yana jiyo koke koken su, baya son fitowa wani bakin cikin ya sake kama sa.
***********************
Aunty Nuratu wato Antyn Yussy ce ke faman girgiza kai tana duba wasu bayanai na binciken da tasa aka sake mata kan Araab, Tace "Kai bazai yiyu ba, ba shine Araab d'in ba". Ta sake bin bayanai tana karanta tace "Idan kuma har ya kasance shine d'in komai zaizo da sauk'i, ba tantama Yussy zata zama matar Araab ba da jimawa ba". Ta fad'a cikin tabbaci tana jinjina kanta.
***************
Meenal damuwar da take ciki ta saukar mata zazzab'in mai zafi, jikinta ya d'auki zafi rau, ga ulcer da ta fara kamata saboda abincin da bata ci a kwanakin, tana kwance amai ya taso mata ba shiri ta soma kwarawa, Alhaji Hussain da Mumy na falo suka jiyo ta, Alhaji Hussain mutuwar zaune yayi Mumy kad'ai ta tashi da sauri ta shiga d'akin Meenal, Alhaji Hussain abu d'aya yazo masa a rai, ciki ne kamar yadda yaron nan yace akwai sirri tsakanin su ciki ya shiga basu ankara ba, hankalinsa yaji ya k'ara tashi ya zama dole ya gaggauta yi musu aure kafin bayyanar sa ta jawo musu tozarci da dariyar mutane, (Kai Alhaji Hussain ko cikin ne baka san ba'a aure da ciki sai ta haihu tayi istibra'i)
Tashi yayi ya shiga d'akin, Mumy taja Meenal toilet tana kama maa tsaftace jikinta, wayar Meenal ya d'auka ya soma bincike ko zai samu number Bilal, bai gani ba, ya shiga call logs d'in ta, number da tafi yawan kiranta ransa ya bashi itace tasa, dan ta goge no tunda ta basa zobenta, Yayi copying number ya ajiye wayar ya fita yana danne kiran sa, Bilal na zaune bakin gidansu wani abokinsa suna zuk'ar sigari, wayarsa dake aljihu tai k'ara ya jawo ya d'auka, "Hello mahaifin Meenal ne kazo company yanzu ina son ganin ka zan tura maka address". Ya fad'a tashin hankali yasa bai ma jira sun gaisa ba, Bilal yace "Lafiya dai oga". "Kazo dai yanzu nan". Ya kashe wayar, Bilal sauran tabar ya yar a k'asa ya taka, Ya dubi abokinsa yace "Zanje na dawo". 
Sai da ya koma gida yai wanka, ya canza kaya ya saka wata shaddar sa, ya fito ya hau napep ya fad'a masa kwatance da Alhaji Hussain ya tura masa....

Araab mikewa ya fara kokarin yi yana ɗan mika saboda natsuwa daya samu, bargo taja ta juya baya, kallon ta yayi tare da cewa “Kar dai kiyi bacci, zan shiga ɗaki.”
Bata san sanda tace “Ko ya ake yiwa matar so?” Cak ya tsaya kamar wanda aka riƙe,  ya sake kallonta yace “Me kike nufi?” Kai kawai ta girgiza taja bargo ta sake duk’unk’unewa, gaba ɗaya jikinshi ne yai sanyi, kwanto kanshi yai ta bayanta a hankali ya yaye mata bargon data ja ta rufe fuskarta dashi, hannu yasa ya zagayo dashi ta cikinta yana magana cikin wata murya yace “Me kike nufi?”
Kai ta sake girgizawa cikin wani yanayi, hannunsa ya sake kaiwa ya riƙota sosai yace “Matar ƙi ce ko me?”
Bata tanka mai ba wanda hakan yasashi juyo da ita sosai, kai ta maida ƙasa, ya ɗago da fuskarta yasa idanunshi cikin nata, gaba ɗaya baisan yanayin da yake ciki ba, samun kanshi yai da sake dakushe murya yace “In kin san haka meyasa kike yarda?”
D’ago kai tayi ta ɗan kalle sa tace “Nasan sha’awa ke damunka, kuma a matsayina na matarka hakk’ina na amince ko mala’iku su tsine min, wani sashe na zuciyata sai yai ta tambayata in matar da Ya Araab ke so ce me zai mata? Tafiya zaiyi ya dinga barinta?” Ta cusa kanta kasa wanda hakan yasa kanta ya kai daf da kirjinsa, tace “Ni bansan meke damuna ba.”
To shi me yakeji akan ta? Yasan tabbas ba kiyayya bace, sannan ba so bane, shi dai kawai yana son ganinta cikin farin ciki sannan ita kaɗai yakejin sha’awar kusanta, saman goshinsa ya shafa, yasa hannu ya rungumo ta yace “Aure dole sai da so za’a samu kwanciyar hankali?”
Ta girgiza kai tace “Ni na isa ince wani abu? Na sani sarai ni bankai matar da zaka so ba, shiyasa ban tsawalawa kaina ba, balle kanada wacce kake so take son ka, tunda har yanzu bata hakura dakai ba.”
Tunowa yai da Meenal tazo hakan yasa ya gane ashe tun jiya da ita take, kai ya karkatar yana sake rike fuskarta, ita kuma idanunta na kallon saman k’irjinsa wanda gashi ke kwance, ido take son rufewa amma tasan bazai barta ba. “Kishi kike?”
Da sauri ta kalleshi tace “Ni? Akan me?”
Kalmar ji yayi ta masa zafi sosai, ya ɗaure fuska sosai yace “Ni I just don’t believe in love, rayuwar aure anayi ne bani in baka, and ina kokarina na ganin na saki farin ciki, ke da kika yarda da son kina min shi ne?”
Kallansa take kafin ta ɗauke idanunta ta maidasu ƙasa, alamar batada amsa, janye jikinsa yai wani abu na sake tasomai ya bar ɗakin, itama mikewa tayi tana mamakin fushin kuma na menene? Bayan itace ya kamata tai fushi?
******
A bakin company ɗin Bilal ya tsaya yana gyara zaman hularsa yace “Ai dole ma nasan aiki zai bani sai dai ni gaskiya bana som aiki kawai a dunkulo kuɗi a bani amma ni ina zan iya aiki tun safe har yamma?”. Da wannan tunanin ya shiga yana sake bin company ɗin da kallo, tabbas wannan shine daidai dashi wai ina ma za’a bashi babban matsayi ya kwashi rabon shi ya mori banza? Ya ciji leɓe yana canza salon tafiya yana kwambo.
Mai gadin sai daya kai shi kusa da office ɗin sannan ya juya dan dare yayi an riga an tashi, shima saboda sirri da zasuyi da Bilal ne yasa ya dawo.
Shiga yayi bayan ya masa iso, yana zaune akan kujera ya haɗe hannayensa guri ɗaya gaba ɗaya ya kasa wani kwakkwaran tunani, ya zaiyi da Meenal shi kenan ta ja mai abun kunya.
Kallon Bilal yai yana takaicin wannan kaskancin, ace daga Araab ta koma wannan? Har Bilal ya karaso ciki yana tunani, ga mamakinshi ganin Bilal yai yaja kujera ya zauna ya ɗaura kafa ɗaya kan ɗaya, yace “Oga ina wuni?”
Kallanshi yai cikin wani yanayi kafin yace “Kenan sirrin da kake nufi tsakaninka da Meenal kenan?”
Shafar keyarsa yai yace “Tuba nake oga amma kar kaga laifina.”
Cikin tsawa yace “Kaci gidanku, kawa yarinyata ciki kace kar naga laifinka?”
Zumbur Bilal ya miƙe yana kallanshi, ciki? A ina? Yarinyar da ko daf da kafadar ta bai taba tsayawa ba? Ohhhh ciki taje aka mata shine zata ce shine? To ai shi in haka ne shar dashi, sai ya kuɗance cikin sauƙi komawa yai ya zauna yace “Oga tsautsayi ne, sau ɗaya ne tal, kasan abinka da shaid’an ni kaina tun ranar nake dana sani, to ita ta dage Araab take so.”
Hannu Alhaji Husaini ya ɗaga mai yace “Kamin shiru ko sai na sa an ɗaure mun kai?”
Ido Bilal ya kwalalo ya tuno jibgar da aka mai kwanaki, nan danan ya zube a ƙasa yace “Oga wallahi na tuba nabi Allah, ni wallahi wa……”
“Dallah rufemin baki, yanzu kai ka shirya auranta ne ko me?”
“Naam?” Ya tambaya cikin daurewar kai, yanda yaga Alhaji Husaini na kallon sji ne yasa yace “Indai kun shirya nima sai na shirya, matsalar dai banida kuɗi.”
Ido ya runtse yanajin kansa na sake ciwo kirjinsa ma wani irin nauyi, zan maka transfer na kuɗi sai dai ba dayawa zan baka ba, duk wani abu mu mun yafe, kaidai ka sanar da iyayenka, kuma ka samu muhallin zama da kuɗin dan a duniya da wannan abin kunyar ya fito to fa gwara na bar duniyar nan.”
Jin za’a bashi kuɗi yasa wani daɗi ya ƙara rufeshi tabbas shifa komai yazo mai a b’agas, tab kudi zai ci yanzu wannan company ɗin ma ai ya kusa zama nashi, can ya tafi mafarkin zaune wai gashi a tangamemen gida yana shan barasa, ga Meenal a gefe tana mai tausa a kafafunsa, dariya ne ya kwace masa wanda yasa Alhaji Husaini cewa “Dariyar me kake? Ko dai ka fara zarewa ne?”
Bilal yai saurin sunkuyar da kai yace “Oga kayi hak’uri murna ce ta kamani, da na ɗauka bazan iya auranta ba sai gashi komai na tafiya, ina matukar kaunarta shiyasa nake jin abin har k’asan raina.”
Tsaki yai yace “Ka ajiyemun account details ɗinka ka fitar min daga office, in ka sanar da iyayenka sunzo anyi magana zan turama kuɗin da zaka kama gidan.”
Cikin hanzari ya rubuta ya fito, tunawa yai ashe ko na motar komawa bashi dashi, tsaki yai yace “Dan tsiya ko na mota ai sai ka bani.” Sai kuma ya kwashe da dariya tab lallai akwai kwasar ganima tun yanzu ya fara jin kansa babba.
Adaidaita ya tara tun a hanya ya kira abokinshi yace ya bashi aron kuɗi yace bazai bada ba dan yasan Bilal ba biya zai ba, nan ya hau masifa akan wallahi ya jira zai sha mamaki, ya kashe wayar yana jan wani dogon tsaki yai wata muguwar kwafa, suna isa gida ya fito zai shiga ciki, mai adaidaita ya riƙo rigarshi yace “Malam bani kuɗi na.”
Fincike rigarshi yai yace “Dalla ina zuwa, a tsinaniyar ɗari biyun ka zaka wani kamoni, ko ce maka akai ni sa’anka ne?”
Mai adaidaita yace “Zan jiraka wallahi ka fitomin da kuɗi na ehe.”
Shiga yai yana kumbura yana cewa “Zancen banza da wofi kenan, duk sai naci abu ta kazar ubanku ku jirani.”
Salame ya gani tana dafa magani a waje a murhu, hanci ya toshe yace “Momcy kefa wallahi yanzu kin fara komawa mutuniyar riga what’s this fisabillilahi?”
Ludayin ta nunashi dashi tace “Kamin shiru ko sai na buga ma? Ka barni da abin da ke kaina bana san shirme kaji na faɗa ma.”
Baya yaja yana dariya yace “Ɗan bani 200 mana zan biya adaidaita.”
“A wani dalilin? Ko ajiya ka bani?”
“Ɗan Allah bani bana son mai adaidaitan nan yamin hauka.”
A kufule ta zaro a maɗaurin zaninta ta bashi tace “Kuma wallahi zaka biyani.”
“Karma ki damu in na tashi ma ninkata sau dari zanyi kedai ki jira.”
Kai kawai ta girgiza cikin takaici.
*******
Salau ne ya kalli Jauro wanda ya miƙa masa dubu biyar yace “Gashi ka riƙe ka koma gun iyalinka, haka zakai ta zama anan?”
Amsa yayi yasa a aljihu sannan yace “Kaga Jauro wallahi ni da komawa sai dai akai gawata amma badai da numfashi na ba, mutanen da kana kallo sai da sukai ajalin Maccido hankalinsu ya kwanta sune zan koma gunsu? Na kai kaina kenan su kashe?”
Jauro yai shiru shidai yanzu tsoron rayuwa yake tunda shi gashinan yana ganin ishara? Shi sai yake ganin bai kamata Salau yabar yaranshi da suke alhakinshi.
Zaiyi magana Salau yace “Ba dai a gunka nake ba dan haka ka kyaleni dan Allah, inji da kaina nima in kuma tsira da rayuwata.”
Hakan yasa shi yai shiru, yana kallo Salau ya koma ciki shi kuma ya juyo, zuciyarshi cike da tunani kala-kala.
******
Meenal a zabure ta kalli Dad ɗinta jikinta har rawa yake tace “Dady me kake nufi da auren yaran can? A wani dalili zan aureshi?”
Wani mugun kallo ya mata yace “Wato ke dai burinki ki tozartamu ko? To wallahi baki isa ba doka ce na baki ba shawara ba, sannan auran nan duk inda sati biyu yake ki shirya tsintar kanki a gidanshi, bazaki maidamu mahaukata ba, kija mana abin kunya, ki samu asarar kudi, ke kuma ba karatu ba sannan auran ma kice a’a.”
Gaba ɗaya bata gane me yake nufi ba kuka ta fashe dashi tace “Dady da na auri shi gwara na dawamma ba aure.”
“Kina sake magana zan fasa bakinki, shashasha to ni na kirashi na kumaji komai na kuma yanke hukunci.”
Tsawar daya sake daka mata ne yasa ta miƙe da sauri tana hawaye ta shiga daki ta fashe da kuka kamar ranta zai fita.
******
Araab bayan yayi sallar isha’i ya dawo gida, gaba ɗaya tun dazu ransa yake a ɓace ya samu natsuwa ta kwanciya amma zuciyarshi ta kasa natsuwa na kalamanta, wato bata son shi jikinta take bashi? Tunda mala’iku zasu tsine mata kenan gashinan yayi abinda yakeso ya kyaleta?
Ido ya runtse hakan  ba k’aramin k’ona mai rai yayi ba.
************
Munɗo  bayan tayi sallah flask ta buɗe, ga mamakinta Araab bai ci abincin ba, ita kuma da taga ta ajiyemai a dining sai tai tunanin yaci tunda haka ya saba.
Taji alamun dawowarshi hakan yasa ta shiga ɗaki yana zaune yana duba abu a laptop, sanye yake da kayan bacci riga da wando, wandon gajere ne irin three quater ɗin nan, daga bakin kofa tace “Ya Araab bakaci abinci ba.”
A kufule yace “Banajin yunwa.”
Mamaki ne ya kamata, ai kam bata wani sake tambaya ba ta dawo ta juye tasa a roba ta sa a fridge tana cewa gobe na dumama naba masu gadi, mutum sai zafin rai, to me na maka? Zuciyarta ce ta bata ba ya samu abinda yakeso ba har sau uku? To me yai saura? Ai kuma babu wani abu da ya rage da yake bukata daga gareki.
Ji tayi idanunta na neman kawo ruwa, ta maidasu tace “Munɗo kinada exams na pratical physics gobe, ki wuce ki kwanta.”
Da wannan tunanin ta wuce ɗaki bata tanka mai ba ta
wuce kai tsaye ta kwanta, hakan  ya ƙara kona masa rai, mik’ewa yai ya shiga toilet, jin ya shiga toilet ta tshi zaune taja pillow ta rage ƙarfin AC ɗin ɗakin, addu’a ta fara, fitowa yayi daga toilet ya kalleta tare da matsowa yace “Bani remote ɗin."
Cike da kumburo baki ta miƙa mai, hannunta ya riƙe da ɗan karfi, kallanshi tai tace “Allah da zafi.”
“To ke abinda kikai kin dauka banji zafinsa ba?”
Cike da mamaki tace “Me na maka?”
Nan danan ya tambayi kanshi me ma ta masa? Meke damunshi? Dan batace tana son shi bane yaji haushi yake fushi haka ko me?
Yawun bakinsa ya hadiya yace “Gashinan ina miki magana kina had’e rai.”
Tace “Kai ma fa haka kakeyi, sannan kaine ka fara nace kaci abinci wai ka koshi.”
“Au ramawa kikai kenan?”
Kai ta maida ƙasa, ya saki hannunta yace “Sai ma na k’ure AC ɗin inga ya zakiyi.”
“Sai na koma ɗakina.”
Lallai yarinyar nan, “Haka kika ce?”
Shiru tai nan da nan dabara ta faɗo mata, idonta ta riƙe da sauri tana shishitu tace “Ya Araab idona, na tsokane idona da hanuna, wayyo.”
Nan danan ya rikice ya sunkuyo ya fara hura mata idan, dariya ce ta fara kwace mata hakan yasa ya tsaya yace “Kai!!!”
Bakinta ta rufe tace “Na daina”
“Ba dai ba yau kika fara zurmani ba?”
Kai ta girgiza tace “Yaune kawai shima gani nai ka naga faɗa ni kuma banaso gashi inada exams gobe bansan tunani ya dameni.”
“Tunani? Saboda me? Dan nayi fushi?”. Ya jero mata tambayoyin a tare.
Kai ya girgiza tace “Ni kawai haka nake bana son husuma.”
Mikewa yayi yace “Naji kinyi 1-0 ki jira sanda zan rama.”
Haka ta kwanta tana dariya, shima murmushi yai a ransa yace “Araab yaushe ka zama yaro?”
(Hmm wai dai🤭)
******
Danejo tana kwance ta dinga juyo magana k’asa-k’asa, fitowa tayi cikin sanda, Uwaliya ce a zaune tare da yarinyar da suke aiki tare, tace “An gane kece kika zuba gishiri a cikin abincin Alhaji?”
Ta girgiza kai alamar a’a, Uwaliya tace “Gobe Alhaji zasu fita da matar kikace ko?”
Kai ta ɗaga tace “Haka naji yace mata.”
“Hajiya Zinnira tace in ya sanar akan ya turo a zo ɗaukan ta ita zatabi driver ɗin ke kuma kije ki kashe wayarta duk yanda za’ai, kinji ko?”
“To Uwaliya amma bazata duba ba?”
“In kika kashe boyeta zakiyi inda bazata ganta ba.”
Kai ta jinjina almar gamsuwa, mamaki ne ya kama Danejo ganin mai aikin dake gabanta itace wacce akace kurma ce bata ji bata kuma magana, kenan karya suke? Nan danan gaban Danejo ya sake fad’uwa, ta koma ɗaki jikinta sai rawa yake.
*****

Raheena ke ta faman kwara amai kamar ƴaƴan cikinta zasu fito, wani mugun kallo Salame ta mata ta dungure kanta ba tare da taji tausayin aman da take ba tace “Wallahi zanci mutuncinki Raheena wane irin iskanci ne da rashin mutunci zaki amayar da maganin bayan kinsan wahalar da nasha kafin na haɗa kuɗin amso miki, na rantse da Allah kika sake amayar da sauran nan sai na zabga zabga miki mari shashasha yarinya kawai.” Raheena ta ɗago a galabaice tace “Kiyi haƙuri Umma ba da gangan bane maganin ne ɗaci sosai." Harara Salame ta zabga mata tace “Ungo ki shanye sauran yanzu nan kafin ranki ya ɓaci.” Raheena ta sa hannu ta karɓa duk tayi yaushi kamar ba ita ba ta kafa kai tana runtse ido ta shanye, tana turɓune fuska haka ta gama ta ajiye kofin ta gumtse bakinta wanda amai ke ƙoƙarin sake taso mata, “Wallahi kina amayar dashi sai na daki na kuɗina dan ba zaki sakani asara a banza ba."
Bilal ne ya shigo ɗakin yana kwambo ya kalli Salame yace “Tun daga ƙofa nake jiyo muryarki Momcy kina faɗa akan kuɗi ke kullum dai maganar kuɗi ce to kar ki damu soon kowa zai wataya a gidan nan, kuyi facaka yanda ranku yake so."
Yayi wata dariya, yana shafa dan mitsilin gemunsa, zabga masa harara Salame tayi taja wani dogon tsaki tace “Zancen kenan kullum ina ce ɗazun nan ka ranci ɗari biyu ta har kake zance kowa zai wataya, ai karshen talauci bai wuce wanda ya ranci ɗari biyu ba." Tayi maganar tana ɗaukar zancen nasa shirme, dariya yai yace “Momcy auren jari zanyi fah ƴar mai maiƙo na samu wanda ba da jimawa za’a mallaka mun company na kaina."
"Maikon saida man gyaɗa hala?"
"Inaaa Momcy ana maganar ƴaƴan banki wake ta wani man gyada?”
Salame kallonsa tayi tace “Kai bana son shirmen banza kaji ko, wane mara aikin yin ne zai ɗauki ƴar sa ya baka, ai ko ƴar talaka zata maka wahalar samu a yadda kake ɗin nan balle ƴar mai kuɗi, kaidai Allah ya kawo randa zaka daina damunmu da shirme.”
“Haba Momcy ya kike hakane, wallahi da gaske nake ƴar gidan Alhaji Hussain da kansa ya kirani office ɗinsa yace ya bani auren ta in turo iyayena a saka rana." Salame zancen nasa ya ɗan soma shigarta dan son tabbatarwa tace “Kasan Allah idan na faɗawa mahaifinka sukaje ƙarya kake musu sai sun sa an kulla ne, wannan karon ba fuska kaɗai za’a turmuje maka ba har targaɗe ina da tabbacin sai sun maka ko a maka ka a gidan gyaran hali."
Bilal gefen kansa ya wani shafa yace “Ki faɗa masa suje zasu tabbatar gaskiya nake faɗa, nidai su sa ranar da zasu.”
Jin yace haka yasa Salame ta fara gamsuwa akan gaskiya yake faɗa, mamaki ya kamata ya akayi za’a bashi auren ƴar mai kuɗi, anya kuwa babu wata a ƙasa amma zata sanar da Jauro idan sukaje zasu jiyo ko menene gwara aje a tabbatar.
Bilal ne ya katse mata tunaninta da cewa “Momcy ki ɗan bani ɗari biyar mana anjima zanje gun ta, zance.”Ba musu ta ƙwance haɓar zani ta basa, tasan idan har akayi auren zasu more, in kuma da raban shan kashi to.
Raheena na jin su bata tanka ba, damuwar da take ciki tafi ƙarfinta ga amai tana son yi ko ta rage jin ɗacin maganin a bakin ta Salame ta hana..
“Ke kuma kin daina min wannan kallan ko sai na makeki?”
Raheena ta kauda kai dan batasan magana sam, ya amshi kudin ya fito yana murna.
******************
Munɗo practical na yau shima bai bata wahala ba dan tayi karatu sosai ga addu’a da tayi, tana cikin mutane na farko da suka kammala, yau juma’a babu islamiyya su Ikram na fitowa kai tsaye gida suka wuce, sai da ta fara shiga wurin Ummy ganin akwai sauran lokaci kafin dawowar Araab, Ummy Qur’an tv take kallo tana jin shauƙin zuwa saudia, jin shigowar su ta mayar sunna tv karatun qur’ani ne na sudais ana haska ka’aba saboda surutu, a tare dukkansu sukace “Ummy ina wuni?”
“Lafiya lau ƴan makaranta.” Ta amsa fuskarta a sake.
“Munɗo jarabawar dai bata miki wahala ko?" Tace “Eh Ummy."
Ikram tayi saurin cewa “Ummy ai Munɗo nada ƙoƙari sosai kowa a makarantar mamakinta yake yadda zata gama tare damu yanzu fah kamata yai ace tana js2 ko 3." Ummy ta jinjina kai tace “Ai tana da baiwa ne, nikaina ina mamakinta.”
“Sosai Ummy,” Ilham ta faɗa tana murmushi.
“Toh Allah ya baku nasara dukan ku.”
Atare sukace “Amin”
Har Munɗo wacce take jin da ɗin yadda suke yaba mata amma duk da haka Yaya Araab baya ganin ƙoƙarin ta ko dan shi tana so results ɗinta yayi kyau yasan tana da ƙoƙarin sosai, dukkansu babu wanda ya tashi zuwa cire uniform anan suka zauna suna hira tare da Ummy cikin raha da nishaɗi, Munɗo kam a ranta sai take jin ina ma Ummy itace mahaifiyarta ta gaskiya, tana ƙaunar Ummy sosai har cikin ranta take jin ta.
Wata zuciyar tace in itace kuma ba damar ki auri Ya Araab.
Ji yai dum tai saurin kauda abin daga ranta.
*********************
“Haƙurina ya fara ƙarewa akan rashin ganin ARAAB HASSAN wallahi, anya zan iya jurewa har sai Anty ta gama bincikenta kafin na gansa?" Yussy ke cewa ƙawarta yau ta tashi da masifar son ganinshi ko muryarshi taji ta samu sassaucin son shi dake nuƙurƙusar zuciyarta, Nancy dariya tayi tace “Wannan Araab ya tafi da zuciyar k’awata da yawa shaa ya haɗu ne he deserve this kind of love.” Wani kallo Yussy ke mata na kishi, Nancy tuni ta ɗagota tace “Nasha faɗa miki ba abunda zanyi da Araab tunda shi ba na hannu bane, kuma meye na kishi ma ke da zaki aure sa bayan yana da wata?"
Yussy hannu ta ɗaga wa Nancy tace “Enough pls! Ke kike ganinsa a matsayin mai mata ni a wurina daga ranar da aka ɗau ra mana aure bashi da wata mata sai ni, ina mai tabbata miki da kanta zata tarkata ta bar mun shi, ni bana sharing kuma ba wace ta isa tasa na fara.” Tayi wani murmushi, Nancy kai kawai ta jinjina bata ce komai ba, Yussy ta tashi ta shiga banɗaki tayi wanka ta fito tana shiri idan bata ga Araab yau ma bazaa iya bacci ba, nan ta share tsawon mintuna tana shiri ta shafa wannan ta guga wancan, atamfa ta saka da akayi wa matsattsen ɗinki ya kamata sosai, ta yafa ƙaramin mayafi ta saƙala jaka, ta ɗauki mukullin motar ta da waya tacewa Nancy “Muje."
"Muje dai kiyi dropping ɗina gida ki wuce, wannan kishi da kike nunawa kar na miki snatching." Tayi maganar cikin zolaya, dariya Yussy tayi tace “Kada kiga laifina wallahi ina kishin sa sosai, na sanki ke kuma idan namiji ya shigo hannun ki baya iya fita." Nancy tayi dariya suka fito tare, sai da ta ajiye Nancy bakin gidansu kana ta wuce company Araab.
Tayi parking motar ta a farfajiyar gun ta fito tana tafiya cikin yanga, kai tsaye hanyar ofishinsa ta nufa, Secretary ya dakatar da ita da cewa “Sorry Ma, amma bashi da appointment dake yau.”
Wani kallo ta masa tace “Kasan matsayina a gun sa da har sai an bani appointment zan gan sa?”
“Am sorry amma ban sani ba.”
“To ni matar sa ce ka kira sa kace matarshi ce tazo’”Secretary kallonta yai yana mamakin matar aure ce da wanann shigar matar ma ta Araab, a ransa yana mamaki, nan ya ɗauki telephone ta kusa dashi ya kira Araab, yana zaune office ɗinsa yana duba wasu designs kiran ya shiga, yayi picking tare da karawa a kunne, “Sir Madam ce tazo take san ta ganka," ya faɗa a ladabce, “Wacce Madam?” Araab ya tambaya da mamaki, “Your wife sir."
“My wife?” Ya furta batare da ya sani ba, “Eh Sir.”“Okay let her in.”
Ya faɗa ya ajiye wayar yana mamakin me ya kawo yarinyar nan me tazo yi nan, da sauri ya tattare gaban table ɗin ya gyara zaman necktie ɗin shi yai wani zama irin na girma yana shafar sumar kansa, duk yana yi ne yana tunanin Munɗo meya kawota? Badai missing dinshi ne…Tunaninsa ya katse jin an turo ƙofa, gyaran murya yai yana ajiye pen ɗin hannunsa idanunsa ne ya sauka akan Yussy wace ta sakar masa wani murmushi a take ya haɗd rai tamkar bai taɓa sanin yanda ake dariya ba, ta ƙaraso ciki tana neman jan kujera ta zauna, “Don’t you dare sit down." Yussy cak ta tsaya tamkar ruwa ya ci ta, ransa yake jin yana ɓaci sosai kiran kanta datai da matarsa yafi komai bashi haushi yace “Ya zama na farko na ƙarshe da zaki amfanin da cewa ke matata ce." Ya nuna mata ƙofa, yace "Out!"
Yussy wani kwarjini taji ya mata ta kasa sake cewa komai sai juyowa da tayi ta fita, Araab yaja tsaki yana sake raina ajin ta na bin namiji, Munɗo tazo masa a rai, gata ƙarama amma ta iya jan ajin ta ita da take amsa sunan matar sa ta gaskiya amma sam
bata wanann rashin kamun kan, yai tsaki, ita har ta isa ta kira kanta da matarshi? Gaba ɗaya ji yake ta kaskantar masa da Munɗo. Aikin dake gabansa ya cigaba dan ya kawar wa kansa ɓacin ran.
Yussy tana shiga motar ta, ta fashe da kuka, ta haɗa hannayenta biyu ta buga sitiyarin motar cikin takaici, Araab bai taɓa mata abunda ya ƙular da ita irin yau ba, banda jarabar son sa da Allah ya ɗau ra mata wallahi da a yau ta haƙura dashi, wayarta dake jaka ta fito dashi ta fara kiran Antyn ta.
Aunty Nuratu na zaune kan kujera ta miƙe ƙafafunta mijinta na mata tausa, ta kalli wayar dake gefenta tace “Yussy akwai wutar ciki, Allah ya ɗau ra mata son yaron nan kamar tayi hauka." Magidancin mijin nata ya kalleta da murmushi yace “Kada kiga laifinta so ne ya saka, ko nace ma ke ta gado indai a gefen soyayya ne." Dariya kawai tayi dan ita kanta tasan irin soyayyar da take wa mijin nata, da yadda ta dage wurin mallakar sa, ta ɗauki wayar, “Aunty yau Araab ya wulak’antani anya kuwa zai aure ni."
"Kwantar da hankalinki Yussy, binciken kaɗan ya rage in san yadda za’a ɓullowa lamarin."
"Please Aunty do it in hurry Allah ba zan iya rayuwa babu shi." 
"Bana so kina yawan damun kanki, kinsan dai ban taɓa failing dinki ba ko, so this time ma ba zanyi ba." Yussy hankalinta taji ya ɗan kwanta tace “Toh Anty." Anty Nuratu cikin lallashi tace “Yawwa ki daina kuka sai anjima." Ta kashe wayar, Yussy ta ajiye wayar gefen motar ta share hawayenta kana taja zuwa gida ranta duk ba da ɗi.
********
Arab gida ya taho bayan sun tashi, murmushi kawai yake tun a mota yana hango ɗan bakinta in tana kunkuni, kai ya girgiza yace “Ko yaushe ta koyi rigima haka oho.”
Ya sake murmushi sai kuma ya canza fuska yace “I just can’t believe abinda ya faru ɗazu.”
Kai tsaye ya wuce ciki, tana zaune a ɗaki tana karatun Qur’ani, yana juyota daga falo, murmushi yai yana bin ɗakin da kallo, ƙofa ya buɗe hakan yasa ta dago ta kalleshi tare da kaiwa karshen ayya ta rufe Qur’anin tace “Sannu da zuwa.” Ta faɗa tana mikewa, shigowa ciki yai yasa hannu a kafadarta ya maidata ta zauna, kallansa take cike da mamaki, tace “Dama na gama hadda Allah tashi zanyi.”
“Kiyi me?”
“Hmm in duba ko ka dawo.”
Haka kawai yaji kalmar tamai da ɗi yace “In na dawo me za’a min?”
Tace “In baka abinci.”
Fuska ya tsuke yace “Ni kaza ne da za’ai ta dannamin abinci?”
Tace “To me kake so?”
Ki gama ki fito zan faɗa miki, kallanshi tai ya gane sarai me take nufi da kallan, juyawa kawai ya fita.
**************************
Hajiya Zinnira ce cikin ado mai ɗaukar hankali danƙareren lace mai masifar tsada a jikin ta, safe da take ajiye gwale gwalenta, na wurin Danejo ta zaro tana jujjuya sa tace “Idan na saka shi nasan ba ƙaramin haskawa zanyi ba, kowa zai san na daɗe cikin daula ba taka hayen arziƙi nayi ba, dan zinari ne da ya dade yanzu ma ba’a ganin irinsa." Ta ɗau ra kan wuyanta tana kallon kanta a madubi taga yadda ya haskata ya cika mata wuya, “Yanzu duk gwale gwalenki ki ƙare a saka wannan, girmanki ne zai faɗi idan mai aikin nan ta ganshi dashi sai ta raina ki." zuciyarta ke sanar da ita haka, Hajiya Zinnira sam bata son raini haka tana son harkar girma da son nuna isa kuma ita wata ce, da sauri tasa hannu ta sare sarƙar ta mayar ta ɗauko tata tsadaddiya ta saka, ta ɗau ra ɗan kwali ta ɗauko mayafinta mai masifar tsada ta yafa, “Dole na haska taron yau, ke kuma matar so sai kisha zaman gida, Alhaji nasan yadda zanyi handling ɗin ka." Ta faɗa tana wani shu’umin murmushi ta ɗauki turaruka tana fesawa ba tare da ta damu da matsayin ta na matar aure ba ita dai kawai muradin ta aji tana ƙamshi na kece tsara.
Danejo tunda taji maganar su hankalinta ya kasa kwanciya tana tunanin yadda zata taimaki Ammi ita dai tana son matar kuma tana tausayin ta, banda makirci irin na mata, Maigidan yace ga wance yake so taje taron amma dan makirci shine ake son hana ta zuwa.
Ta ɓangaren Ammi kamar yadda Alhaji Jafar ya sanar da ita yau zasu je wani taro na ƴan siyasa wanda governor da matar sa suke anniversary na auren su shine suka haɗa dinner aka gayyace sa, kowa da matar sa ɗaya zai je Alhaji Jafar ya zaɓi Ammi akan da ita zaije kamar yadda kowane taro da ita yake zuwa, abun yana ma su Hajiya Zinnira ciwo, jiya bayan mai kai musu rahoto wacce suka nunawa kowa kurma ce bata ji bata gani ta kaiwa Uwaliya zancen maganar fitar, Hajiya zinnira ta tsara wargaza shirin nasu ita taje.
Ammi tace mai ya ɗau wata a cikin matansa amma yace a’a da ita yai niyyar zuwa.
Alhaji Jafar ya tsara akan idan lokaci ya kusa zai kira Ammi ita kuma ta shirya direba yazo ɗaukar ta sai su biya su ɗauke sa, hakan yasa take neman wayarta ko ya kira, tayi mamaki a falo ta ajiyeta kan kujera amma bata ganta ba, Su Haneefa ta tambaya suka ce basu gani ba, ba kuma baƙi sukayi yau ɗin ba balle ace an sace,  Danejo wacce tunda ta shigo aikin safe ta saka ido kan Lami Kurma kamar yada suke kiran ta, taga sanda ta ɗauki wayar ta jefa can ƙarƙaashin kujera ta yadda hankalin Ammi ba zai kai ba, Danejo na kitchen tana wanke kwanuka taji suna cigiyar wayar, fitowa tai tace “Hajiya kamar naga waya ƙarƙashin kujera ɗazu da ina shara sai dai bani da tabbas ko itace." Ammi tace “Anya kuwa itace amma Hanifa duba mu gani." Hanifa tana duƙawa ta hango wayar can ƙarshe ta zaro wayar, tana cewa “Mai ya kai wayar har can ƙarshe?" Ammi kallon Danejo tayi wacce ta sunkuyar da kai bata son ta yawaita zargin tsohuwar amma tana abubuwan da za’a zargeta, Danejo jin idon Ammi a kanta tayi saurin juyawa ta shige kitchen, bata son tsare ta da tambaya ta rasa amsar bata, Burinta ya cika dai tunda Ammi ba zata rasa fitar ba, 
Ammi basarwa kawai tayi ta kunna wayar, tana gama loading kiran Alhaji Ja’afar ya shigo wanda ta masa saving da Sardauna na, Ta d’auka tare da cewa “Afuwan Sardauna Allah yasa bakayi fushi ba.” 
“Kema kinsan ai bana iya fushi dake ba, sai dai ina ta kiran ki kashe ki shirya direba na waje tun ɗazu yana jira."
"Tohm gani nan zuwa sorryy."
Dariya kawai ya mata ya kashe wayar, Ammi cikin hanzari ta shirya da taimakon Haneefa ita ta d’aurawa mahaifiyar tata d’an kwali, ta shafa mata hoda tana cewa “Ammi na so nake ki haska taron." Ammi tayi murmushi cike da ƙaunar yarinyar tata, tayi kyau sosai cikin lace ɗinta HKG tsaha gwala gwalai ta fito ɗass da ita ba zakace ta ajiye yarinya kamar Hanifa ba.
Hajiya Zinnira ta kai hannun ta kan handle na ƙofar motar zata shiga kenan, Ammi ta fito tana nufar motar suka kalli juna, kowane da mamaki Ammi na mamakin dama hadda Hajiya Zinnira za’a je, Hajiya Zinnira na mamakin ta yadda akai Ammi ta shirya ta fito, ranta taji ya masifar ɓaci idan har Uwaliya bata aiwatar da aikin da ta saka ba, wallahi sai ta haɗu da hukuncin ta, yadda taci burin fitar nan aka ɓata mata plan, ba zata bar Uwaliya ba……

Wani mugun kallo Zinnira tawa Ammi ba tare da ta damu da kallon da take mata inda sabo ta saba tace “Hajiya ina kwana?”
Zinnira ta sake ɗaure fuska tace “Me kike anan?”
Ammi zatai magana kiran Alhaji ya shigo wayarta, ta ɗauka daga ɓangarenshi yace “Hajiyata ko sai nazo da kaina ne?”
Ajiyar zuciya tayi tace “Naga Yaya zata taho ne to ni sai nake tunanin na koma dan dama kaina ciwo yakeyi.”
“Ba wata Yaya ko Aunty ko Goggo da nace tazo, ke nace kizo kuma da ke kaɗai nai niyyar zuwa, so koma wacece ta koma inda ta fito.”
Zinnira basai an faɗa ba tasan cin zarafi ya mata dan indai Alhaji ne akan Matar nan ba abinda bazaiyi ba, tabi ta asirceshi baya ganin kowa sai ita.
Ammi ce ta ɗago kawai taga Hajiya Zinnira ta juya cike da takaici ko daga yanayin tafiyarta zaka san  ranta a ɓace yake matuka.
Jiki a sanyaye ta shiga duk sai taji fitar ma bata mata daɗi.
Hajiya Zinnira kuwa a fusace ta karasa ɓangaren ta, ɗaki ta wuce kai tsaye tana bin kanta a madubi da irin kwalliyar datai ta kece raini, abinda ya sake bak’anta mata rai shine matar can bata kashe kuɗi sosai gun yin gayu ba amma kana kallon ta ka ga babbar mace, kyaunta, kyan fatarta da shigarta kaɗai sun isa shaida maka matar manya ce. Jakar ta cila kan gado ta zauna tana huci, ita harda kin faɗa wa abokiyar zamansu dan karta kawo mata cikas yanzu gashinan an disgata a banza, yanzu meyafi kaskanci sama da abinda Alhaji ya mata?
A fusace tasa waya ta kira Uwaliya, a lokacin tana zaune tana shan fanta da meat pie akan kujera, ta mimiƙe ƙafa, jin waya akan taje bangaren Hajiya Zinnira yasa mamaki ya kamata, ya akai bata tafi ba? Tambayar datazo mata kenan, nan da nan hankalinta ya tashi dan tabbas ance mata an fita da ita.
Tana shiga ɓangaren kafin ta zauna ta cila mata cup ɗin dake gabanta, ji kake tartsatsa ya fashe dan na tangaran ne.
A fusace take kallonta tace “Ni zaki wuaƙanta? Ke harkin isa ki lalatamin plan?”
Jiki na rawa tace “Hajiya wallahi a ɓangarena komai ya tafi daidai.”
“In ya tafi daidai uban me nake anan?”
Shiru tayi, “To wlh ki jira abunda zai biyo baya kinsan halina ai.”
Haka ta fito ranta a ɓace tana shiga ta kife Lami da mari, kunci kawai ta riƙe, tana hawaye ba damar yin wata magana a gaban mutane sanin kurma ce a wurin su.
Danejo da shigowarta kenan daga ɓangaren Ammi taji ana “Uwaliya kiyi haƙuri in laifi ta miki." Ta wuce ciki tana tafe tana hura hanci dan ranta yayi matuƙar ɓaci.
******
Meenal yau taci kuka har ta gaji, takaicinta bai wuce yanda Dady yaƙi tsayawa ya saurareta ba, ya zatayi da rayuwarta? Dan tabbas data auri mahaukacin nan gwara ta mutu batayi  aure ba.
Kamar daga sama taji Mumy na cewa “Ki tashi gashi can shashashan yaron da bansani ba yazo gunki.”
Kamar wacce take jira dama, haka ta miƙe bata ko amsawa Mumy ba ta ja mayafi ta fita fuuu rai a matuk’ar ɓace, ƙofa ma da ƙarfi ta maidata ta rufe bayan ta fito waje, yana tsaye jikin motar daya ɗauko ta, dan da har zai hau adaidaita ya fasa yace kar ta rainashi dayawa, motar ya dawo ya ɗauka yasa mai na dubu ɗaya da ɗari biyar  wanda ya ciyo bashin dubu ɗaya bayan ya bayar da jinginar takalminshi akan in ya maido sai ya amsa, tsaki taja ta ƙarasa inda yake, tana isowa ta ɗaga siraran hannayenta zata tsinkamai mari, hannu yasa ya riƙe hannunta da sauri yace “Beb me kike yi hakan?”
Fizge hannunta tai tace “Kai a naka dakikancin ni Meenal kamar ni zakace zaka aura? Wallahi nafi ƙarfin ka."
Fuska ya ɗaure yace “Ke meyasa bakida wayo ne wani sa’in? Ce miki nai auran gaske nakesan yi dake?”
Kallon mamaki ta masa tace “Me kake nufi?”
Ya sauke ajiyar zuciya yace “Ke kinsan me nafiso a duniya kuɗi ne, to ke kuma Araab kika fiso ba sai muyi 1-1 ba?”
Jikinta ne ya fara sauyawa daga fushin da take tace “Me kake nufi ni har yanzu ban gane ba?”
Ganin ta faɗa yasa ya matso yace “Mu shiga mota.”
Shiga tayi ba musu dan ita dai bazata aure wannan mara hankalin ba.
Suna shiga Alhaji Husaini ya leko, kwafa yai yace “Ni zata maida ɗan iska kenan? Wato na mata maganar aure tace ba komai tsakaninsu.” Komawa ciki yai yanajin jiri na kamashi, yarinyar daya sadaukar da farin cikinshi saboda ita yanzu itace take neman tozarta rayuwarsa.
Meenal ce ta kalleshi tace “Bana som ɓata lokaci me kake nufi da zancen ka?”
Kuncinsa ya hau shafawa yace “Kinga Baban ki ya dage aure zai miki, ke kuma bakya sona nima bana sonki, ni kuɗi nake ke kuma son Araab….”
Hannu ta ɗaga mai tace “Malam ban tambayeka wannan lissafin ba.”
“To naji, gani nake ki amince da komai ranar ɗaurin aure sai nace na fasa, me kike tunanin zai faru?”.
A k’ufule tace “Ina na sanma haukar shawararka, bayan nice zan sake tozarta, anyi na farko gashi anyi na biyu.”
Dariya yai yace “To ai hakan muke so, ke kuma sai ki kira ko Araab kiyi ta kuka kice kashe kanki zakiyi, a yanda ya kyalekin nan bayan abinda kika mai na tabbatar bazai bari ki sake tozarta ba zaizo yai wuff dake.”
Wani mugun kallo ta masatace “Ce maka akai Araab kyaleni yayi? Mahaifiyarsa ce tasashi amma a halin wannan bai ƙi yasa a kulleni ba.”
Tafi yahau yi yana dariya yace “Shikenan komai yayi daidai sai ki kira mahaifiyarsa ki fashe da kuka ki faɗa mata, kinga hankali kwance zakuyi auranku tunda abinku ne na gida.”
Ita kanta batasan yanada basirar mugunta ba sai yau, ga shawara dai tayi amma fa cikin ɗaya za’ai biyu ne, ko ita ta tozarta ko kuma ta auri Araab.
“Shawara ce in kuma bakyaso sai kiyi ta zama Oga ya haɗaki da abokinshi.”
“Abokinshi kuma?”
Yace “Sosai bayan a gabana ya faɗa dazu, dan haka shawara ya rage naki.”
Gaba ɗaya kanta ya k’ulle rasa ya zatayi da rayuwarta, tace “Ka barni zanyi tunani.”
“To kafin ki tafi ki fara biyan kudin shawara da aka baki, dan yanzu ma bashin mai naci.”
Tsaki tai tace “Kaidai bakaji daɗi ba namiji ko kunya bayaji ya dinga roƙo kai tsaye haka.” Ta ɗau wayarta ta buɗe accnt, 5k kaɗai gareta tana neman tura mai 2k ya kai kanshi kusa da wuyanta yace “Hajiya duka zaki juyo ai ke ƴar Oga ce yanzu ma dan yana fushi dake ne amma ai kinfi k’arfin account d’inki ya zama haka.”
Ta tura masa ta fito motar ta shiga  gida tana jin ɗan sanyi a ranta.
Shi kuwa tana tafiya ya shafi kanshi yana dariya yace “Ah ah Bilal BG yaushe ka zama guru ne?” Ya ɗan ɗaga gira yace duk yanda zanyi sai na kuɗance agun mutanen nan tunda idansu ya rufe.
******
Munɗo ce ta kalli Araab wanda ya ƙirata tace “Gani.” 
Kan kujera ya nuna mata alamar ta zauna, ganin kujera ne yasa ta zauna, ga mamakinta gani tai ya zauna a gefe kafin tayi auni taji kanshi akan cinyarta, ido ta zaro a ɗan rikice tace “Ya Araab?”
Yace “Koya miki aikin mata zanyi tunda ke sai dai kiyi ta dannamin abinci.”
Kanshi yasa ta saitin cikinta yace “Baccin 30minutes zanyi sai ki ɗan dinga matsamin kafaɗata dan duk na gaji.”
“Matsa kafaɗa? Kamar ya?”
“Oho ki tambayi kanki.”
“Ba dai yanda akewa flour kake nufi ba in za’ai cincin?”
Juyowa yayi yace “Me? Flour?” Yai maganar yana neman mik’ewa, bata san sanda ta rik’o shi ba tana dariya, mamaki ne ya kamashi dan dariya take sosai, cikin dariya tace “Wasa nake nima ramawa nai.”
Hannu yasa ya turata baya yace “Yaushe kika fara zurmani haka?”
Tana gumtse dariya tace “Agunka na fara training.”
Hannu yasa ya rik’o haɓarta yace “Faɗamin gaskiya ba so kike kiga murmushi a fuskata ba?”
“Ai fuskarka ba’a ɗaure take ba.”
Saketa yai ya haɗe rai sosai yace “Nama fasa banaso.”
“Please kazo nama.”
“Kije kiyi karatunki dan in naga F sai mutun yayi sati bai fito daga ɗakin shi ba, sannan daga yau everytime kika fito daga exams ki turon text kice kin fito.”
Tace “To zanyi amma dagaske sai ka kulleni ni kaɗai?”
“Kina mamaki ne?”
Ido ta kikifta shikam yana kaiwa nan yai ɗakin shi, dariya ya ɗan yi dan har haƙoran sa suka fito yace “Araab ka fara zarewa.”
Fuskarsa ya shafa yana mamakin kanshi, dan gaba ɗaya shikanshi yasan ba Araab ɗin da bane.
*******
Ammi sunje gun dinner na anniversary anci ansha komai anyi sa cikin harkar manya, ta gana da manya-manyan mutane wanda dayawa su suka dinga shishhigi mata saboda class ɗinta komai nata cikin natsuwa da aji take ba girman kai sai dai ajinta kaɗai da kyanta ya isa asota, Alhaji Jafar Lele sai daɗi yakeji, ganin yanda ake ta haba-haba da ita, haka suka dawo cikin nishad’i da kwanciyar hankali.
Tun a hanya yake ta wasata itadai murmushi kawai take kafin can tace “Dan Allah next time in za’ayi wani taro ka tafi da Uwar gida, a ka’ida ita ya kamata a gani a gurin ba ni ba.”
Fuska ya tsuke yace “Wai ni har yanzu baki fahimceni bane? Nine bana sin zuwa dasu bawai ke bace, hankalina yafi kwanciya in kece a kusa dani.”
Tasan bazai taɓa gane abinda take nufi ba, ta daɗe tana nuna masa hakan ba daidai bane amma shi baya fahimta, ganin yanda ta juya kai yasa yace “Karki sani cikin damuwa Please ki ajiye maganar su, kwanan kine kuma dake nai niyya, nifa sam bana son in ina tare dake mu dinga zancen wasu.”
Ba yanda zatai shiyasa kawai ta jinjina kai dan sam bata iya musu ba balle taurin kai.
******
Hajiya Nuratu ce ta miƙe tsaye da sauri tare da dafa saman goshinta, tabbas shi ɗin ne hoton dake hannun ta ta sake kalla, hoton ya gama tabbatar mata da zarginta, yanzu dole ta dawo da mutanen data kora ta k’arfi da yaji cikin rayuwarta? Tayi babbar katanga da zata hana mata mallakar abunda tafi k’auna gaba d’aya, Sai dai ya zatai? Yussy kamar ƴa take a gunta dan haka dole ne ta faranta mata, tana da yak’inin Hassan nata ne ta tabbas ko’ina yaje dole zai dawo gareata.
Fitowa tayi daga ɗaki yana zaune yana kallon ball a falo, ɗabiarsa ce kallon ƙwallo, cike da kwarkwasa ta ta k’arasa kusa dashi sanye take da wasu fitsararu kayawanda kana ganinsu kasan anyi su ne dan jan hankali, murmushi yai ya buɗe mata hannu ta k’araso ta fad’a kanshi, sumbatar kuncinta yai yace “Hajajju yau abin ya tashi ne?”
Murmushi tai tana wasa da saman kirjinsa tace “Abu nake so ka taimakamin dashi.”
Kallonta yayi yace “Ba sai kin saka kalmar taimako ciki ba, sanin kanki ne komai kike buƙata zan miki.”
Wayarta ta ciro tace “Wannan kamar ɗanka Araab ko?"
Hoton Araab ne tare da Ummy wanda a wurin binciken aka samo mata, Ummy da ta gani ya tabbatar 
mata Araab ne ɗan mijinta Hassan, dan an tabbatar mata cewa itace mahaifiyar yaron.
Kallo ɗaya ya ma hoton, yaji wani abu ya tsirgar masa ko tantama babu ɗan sa ne kamaninsa da Ummy ya sake tabbatar masa hakan, “Ina kika samu wannan hoton Hajajju?”
Ta sake matsowa tana mai magana ƙasa-ƙasa wanda duk yanda Zee da Ayusher suka so ji kunnensu bai kai ba.
 Kallonta yai cike da tunanin kalamanta, sam bai gamsu dasu ba, sai dai salon data fara masa shine ya dibibita tunaninshi wanda nan danan ya amince.
******
Meenal hankalinta ya kwanta dan ta tabbatar shawarar Bilal itace mafita, Salame ta samu Jauro kan maganar da Bilal yazo mata na auren ƴar Alhaji Hussain, yayi mamaki sosai dan yaso yaki zuwa sai kuma ya fara tunanin in kuma hanyar shiryuwarsa ce tazo fa? Hakan yasa bai yi ƙasa a gwiwa ba ya shirya yaje gidan shi da wani amintaccen abokinsa wanda yasan ko da Bilal wani abun ya shirya bazai tona masa asiri ba ko ya masa dariya, sun samu tarba mai kyau daga Alhaji Hussain dan shi burin su yayi rufa rufa ai auren kada ya tozarta sam bai musu zancen cikin ba, sai nunawa su Jauro da yayi ai suna son junan su, sun tattauna aka sa rana wanda ba’a ɗauki lokaci mai tsayi ba,  suka dawo gida.
 Alhaji Hussain yayi ma Bilal alƙawarin zai turo masa kuɗi wanda zai kama gidan da zasu zauna. Sam yanzu rayuwa ta juya mai baya, kullum cikin sintirin neman mutanen da ya damk’awa zunzurutun kuɗin su yake amma ba labari, ga Alhaji Kabiru da Sunusi sun canza masa sunce dole ya biyasu hakkin su, hakan yasak yasa ragowar gidajenshi a kasuwa ya biya bashikan dake kanshi sannan ya rabawa su Alhaji Kabiru nasu kud’in da  ragowa, dan shima ba mutunta yan uwa yake ba akan kuɗi shiyasa basu raga masa ba.
A ƴan kwanakin nan duk ya canza ya rame ya jeme saboda damuwa ga ciwon kai dake damunshi.
Meenal ta biyewa Bilal sai plan sukeyi haka ya dinga sata tana saida yan jakukunanta tana biyanshi kuɗi duk sanda yazo sukai plan.
*****
Salame yau ma tun safe ta fita yawon neman magani, abin duniya ya taru ya mata yawa, ta rasa inda zata sa kanta da wannan abin kunyar, dubu biyun da Jauro ya bata ne tazo ta kashewa mai magani aka kara hada mata itatuwa, tazo gida tana dafawa, hayaki duk ya cikata, sai dai tana ganin dole ta kori cikin nan tunda ga bikin Bilal in har zata zama surukar manya ai baza’a gansu da wannan abin kunyar ba, tsoronta ma kar a fasa auren saboda cikin Raheena, dan Jauro ya tabbatar mata gidan manya ne yace bai yadda da Bilal ba tabbas akwai abinda ya fatu da har zasu bashi ƴarsu, itakam koma menene bata damu ba karshen abin ace ya mata ciki to sai me? Ai dai gashi zai aureta, itadai damuwarta Raheena.
Haka taita dana mata magani Raheena duk ta galabaita, ta canza ta yamushe sai wani haske da kuraje da suka feso mata.
Kwafa Salame tai tace “Na hakura da asarar nan bari in Bilal yai aure na amshi kuɗi na kaiki a birge cikin nan, dan haka da bikinshi ki tabbatar bakiyi amai gaban wani ba ko kuma ki koma can gida gunsu Inna ta ki zauna ehe.” Ta fita tana masifa, yanzu Bilal ne ɗan gata ko abinci nashi daban take samai da namanshi biyu.
******
Araab ne ya kalli calander ɗinsa dake kan table a ranshi yace “Wata ta kusa gama exams.”
Ya sake sakin murmushi yace “I just can’t wait to see her face during her graduation.”
Ya shafi sumar kansa yana bin wayarsa da kallo, ido ɗaya ya rufe ya sake buɗewa, ya sake rufewa ya sake buɗewa sai dayai haka sau huɗu sannan yace “Wato yau kin manta bazaki turo text kice kun fito ba ko?”
Wayar ya kifa ya ɗaure fuska tare da cewa “Bayan naga timetables ɗin na kuma san time ɗin da zasu gama.”
“To sai akai ya Malam Arab?” Tambayar datazo mai kenan.
Zaiyi magana yaji text da sauri ya buɗe ‘Yaya mun fito naje yin sallah ne.’
Wayar ya kifa yace “Kamar an tambayeki, kin fito to sannu.”
Har ya ajiye wayar sai ya tura mata da reply ‘Toh’
Ajiyar zuciya tai Ya Araab kenan.

*Rana bata ƙarya*
Munɗo yau suka kammala jarabawar su ta ƙarshe wanda hakan ke nuni da sun gama sakandire, kowa ka kalla cikin ɗaliban fuskar sa murna ce ne na ganin wannan rana, yau tana farin ciki yayin da wani ɓangare na zuciyarta ke nasa mata ina ma Baffanta yana raye da tasan ba ƙaramin murna zai yi, "Allah ya gafarta maka Baffa na." Tayi addu'ar a zuci tana sakin fuskarta, a hankali ta taho wurin su Ummy da ta hango sun zo, su Ikram har sun isa gun su,  Araab yana tsaye daga jikin mota sanye cikin wani yadi ruwan ƙasa da ya sake fiddo kyawun sa, yana kallon yadda take tafiya cikin natsuwa, kwanakin nan yadda yake ji a ranshi game da ita ya fara bambamta da sauran lokutan baya, yanzu komai take sai ya dinga jin bazai iya ɗauke idanun sa akanta ba, sai dai yasa a ranshi duk yanda yake sha'awarta haka zai jure buƙatar shi, exams take kullum cikin karatu ga lessons da take zuwa ga hadda shiyasa yake jin gwara ya rage mata dan tun sanda ta furta mai kalmar sha'awa yakejin kamar cutar da ita yakeyi, fatanshi yaga randa zata kawo mishi kanta tace "Ya Araab gani nan ni taka ce."
(Uhmm zamu gani malam Arabi na Munɗo 😂🫢)
Har ta ƙaraso cikin tafiyarta mai sanyi ta gaishe da dukkansu, suka amsa da sakewa saɓanin Araab da kawai kafeta yai da ido sam ya manta da Ummy dake gefe, gani yai gradation gown ɗin duk yafi yi mata kyau 
Farouq wanda ya dawo last week yace "Auntyn mu Graduate." Murmushi kawai ta masa, dan jikinta duk yai sanyi, hotona suka fara yi da wayar Farouq dama shine sarkin hoto, ganin haka yasa Araab ya koma jikin motarshi, ya juya yana kallon Araab yace "Bro gyara a muku pictures ko."
Kai ya girgiza yace "A'ah kuyi dai  ni bana shiga abin yara ka sani."
Dariya Farouq yai yace "Gashi kuma yarinyar ta hanaka sakat ba? Idon ka na kan duk wani motsin ta."
Wani irin kallo Araab ya mai yace "Allah ka kiyayeni kaji na faɗa ma kai kasan sam ban yar......"
Katse shi yayi da cewa "Baka yarda da soyayya ba... hmm munji amma bamu gani a ido da zuciya ba." Tsaki Araab yai ya juya baya.
"Yauwa matar Yaya matso kuyi pic ɗin anan."
Araab ya ɗan basar yana leƙe ta gefen ido, yawun bakinsa ya had'iya yana sake dakewa shi a dole bai ganta ba.
Ƙarasowa tai ta jingina da motar shi yana kallon baya ita tana kallon gaba, tace "Hoton ma sai na roƙa?"
"Bana hoto kije kiyi dasu Ilham."
Ajiyar zuciya tai tace "Na tarihi ne dai, a duba wahalar karatun da na sha a amince."
Ilham suna daga gefe ita da Ikram sun buɗe baki lallai wannan chemistry ɗin yana bani maggi.
Ummy cike da rashin fahimta tace "Na ɗauka kun gama ko ? To amma me ya haɗa exams da maggi?".
Dariya suka sa sukace Ummy kedai yi zamanki, bakisan me akeyi ba.
Farouq ke musu hoto, jin ƙarar camera yasa Araab ya juyo nan suka kalli juna ya sake musu, ido tai raurau dashi yace "Malama karki fara ban miki komai ba anan."
"To ka tsaya muyi kafin Ummy ta juyo."
"Sai ince bazan yi ba sai da ita inga tayi."
Sake raurau tai yace "Naji, matso ko nace bazan ba."
"Kafata ce ta bige ɗazu dakyar nake takawa."
"Karfa ki fara Allah zan wuce."
Baki ta turo taɗan matso kusa dashi aka musu hoto, Farouq sai murmushi yake yana jin shima dole yai aure kwanan nan dan shi abin har wani shauk'i yake sashi.
Tare suka taho a mota ita dashi, sai mita yake wai an hanashi aiki an kaishi gun taro.
Tace "Allah Yaya zanyi fushi har yanzu ko congratulations baka cemin ba."
Gefenta ya kalla yace "Buɗe wurin  can ki bani ajiyata."
Cike da jin haushi ta buɗe safe na mota? Envelope ta gani wanda ke dauke form na uni.
Yace "Tunda Jamb dinki tayi kyau kuma kinsa BUK as your first choice sai ki fara registration Barrister Munɗo."
Hawaye ne taji ya zubo mata tace "Yaya bansan da wani baki zan muku godiya ba, a koda yaushe kun ɗaukakani ɗaukakar da ni kaina bansan akwai ta a duniya ba."
Murmushi yai yasa hannu a saman cinyarta ya ɗan matsa kaɗan alamar lallashi, wanda yanzu in ya mata tasan me yake nufi, tana son tambayarshi ya ake ciki da binciken Danejo amma ta kasa dan tasan tabbas yana iya kacin kokarinsa.
Motar Farouq dasu Ummy ke ciki na gaba, ta Araab na baya, "Tsaya Farouq!" Ummy ta faɗa cikin wata irin murya da ta saka Farouq taka burki da sauri, Ikram da Ilham kallon Ummy suke da mamakin ganin yanayin ta, idonta sun kafe kallon bakin gate, Araab dake bayansu shima tsayawa yayi da mamakin me ya tsayar da Farouq ɗin, Ummy a hankali ta buɗe murfin motar ta fito suma su Farouq suka fito, Araab ganin sun fito yasan ba lafiya hakan yasa shima ya fito daga motar sa, Ummy idonta ne ƙyam mutumin da ya basu baya yaƙi juyo fuskar sa, sai dai ko yatsan hannunsa ta gani tasan wanene shi balle siffar jikinsa dake gabanta, gani take tamkar a mafarki mutumin da ta cire shi a rayuwarta ta hak'ura da kewa da bulayin saka rai zai waiwaye su shine tsaye yanzu a gabanta to me ya dawo dashi, Juyowar da yayi ya saka ƙirjinta wani mugun dokawa, Araab idon sa ne ya sauka kansa har abada ba zai manta fuskar sa, saurin runtse idonsa yai saboda yadda zuciyar sa ke wani irin turnaƙaƙi yana jin tamkar yau ne ya tsallake ya bar su, "Me ya dawo yi rayuwar su dan har yanzu miƙin dake zuciyar Ummy bai warke ba, in har zuwansa yai hurting ɗinta kamar yadda yai a lokutan baya, ba zai ƙyale shi yanzu ba sannan idan da yayi suna ƙanana basu mallaki hankalin su ba yaci galaba yanzu bazai raga musu ba."
Farouq ma tuni ya gane mahaifinsu ne duk da yana da ƙananun shekaru ya bar su amma ba zai manta fuskar sa ba, Ikram da Ilham wanda ya tafi tun cikinsu basu san waye ba amma sun ga kamaninsa da Farouq wanda shi dama baya kama da Ummy, Munɗo ma kallon mutumin tayi tana ganin kamaninsa da Farouq, ji tayi ranta ba da ɗi ganin yanayin da Araab ya shiga, tayi tsuru da ita, Ummy gaba ɗaya jikinta yayi wani irin sanyi sai faɗuwa da gabanta ke tayi, juyowa tai ta kalli Arrab.
Ido ta runtse ganin yanayin dake kan fuskar Araab, a hankali ta dawo inda yake tasa hannu ta riƙo sa tana duban Farouq tace "Kama shi ku shiga ciki dukkan ku."Araab har da idonsa ke damtse baya son ganin Mahaifin nasu cikin wata irin murya yace "Ummy please ki shiga ciki."
"Ku wuce ciki Araab bana son musu." 
Hannunsa ya dunkule yanajin zuciyarshi na wani irin suya, idanunsa sai ƙara kaɗawa suke suna sake yin jaa "Araab nace ka shiga ciki."
"Amma Ummy....."
"Wuce ciki." Ba dai rai yaso ba ya fisge hannun sa daga riƙon da Farouq yai masa ya shiga ciki bai ko kuma bi takan motar sa dake wurin ba, Munɗo tayi saurin bin bayansa, haka suma su Ilham da Ikram sukai ciki, haka Farouq ya koma cikin mota yayi horn mai gadi ya bud'e masa ya shiga da motar ciki.
Dama ta gefe ɗaya suke, hakan yaba Farouq damar shiga da duka motocin, Alhaji Hassan wanda ya kafe Ummy da ido ganin yadda babu alamar wahala tare da ita kana gani kasan tana cikin hutu, yayi mamaki da Nuratu ta bashi address ɗin gidan, ashe dai su ɗin ne.
Ummy tun kallon ganin mamakin da ta masa bata ƙara maida idonta kansa ba, tabon dake binne cikin zuciyarta yau raunin sa ya taso cikin wata irin murya ta haɗa hannayenta biyu alamar roƙo tace "Na roƙe ka da Allah ka koma inda ka fito, kada kazo ka tarwatsa farin cikin ƴaƴana."
Takowa yai yana magana yana cewa "Haba Hajara ya kike magana haka ƴaƴanmu zaki ce ko kin cire ni daga matsayin mahaifin su?"
Bata san sanda ta kalle sa ba tace "Mahaifi?"
Cike da ɓacin rai take sake kallanshi kafin tace "Baka ji kunyar kiran kanka da mahaifinsu ba? Kasan wa ake ƙira da mahaifi?"
Kallanta yai dan yanda yaga tana magana kwarjini yaji tana mai, bata jira amsarshi ba tace "To mahaifi shine wanda zai ba ƴaƴansa ci, ya tufatantar dasu, lafiyar su, iliminsu, tarbiyyarsu, farincikinsu, ya suka kwana, ya suka tashi, kai a naka matsayin na uba tsawo shekaru goma sha bakwai da ka watsar dasu, baka waiwayesu ba sai yanzu ka zo kana min maganar Uba? Mahaifi?"
Ta girgiza kai cikin kunar rai tace "Haka ka tsallake ka barni da ƙaramin cikin ƴan biyu wanda ko arziƙin huɗubar mahaifi basu samu ba balle azo kan raɗa musu suna da yanka musu rago."
Nan danan ranshi ya fara ɓaci ganin tana neman cimai zarafi "Ban dawo dan ki tuna mun baya ba ko ki mun gori ba sai dai nazo ne dan ganin yarana."
Ummy wani murmushin takaici tayi tana maida ƙwallar dake son zubo mata tace "Ina ce ka gansu suna cikin ƙoshin lafiya ko? To dukkansu kowa ya mallaki hankalin sa, ba wanda zai ce basu rayu tare da mahaifin su ba, ɗana ɗan albarka Araab ya maye musu gurbin ka, bama bukatarka a rayuwarmu, wanda ya riƙe su har ya ajiye iyali, dan haka dan Allah zaka iya komawa, mun ganka mun kuma fahimci da ranka."
 "Kina nufin kice Araab yayi aure?"
"Zama zaiyi jiran sai ranar da mahaifin da ya tsallake ya bar sa tun kan ya mallaki hankalin sa."
"Yanzu duk ba wannan ba mu shiga daga ciki kinga bai kamata mu tsaya a waje ba, dan ma unguwar taku GRA ce tsit ai da yanzu jama'a sun taro a nan, ke ko kara ma bakida ita kin rufenj da bakaken maganganu a titi."
"Baka da muhalli a ciki." Ummy ta faɗa tana jin zafin irin watsi da rayuwarsu da yai tsawon shekaru goma sha bakwai bai waiwaye su ba, "Ko bani da muhalli ciki ina da iko kan yarana kuma su nazo gani musamman Araab."
Ummy wani abu taji ya tokare mata wuya, tasan dama tuni yayi watsi da aurenta sai dai bai kamata ma taji haushi ba, kamar zatayi magana ta hana sa sake ganin su Araab sai kuma tayi tunanin bai kamata ta shiga tsakanin sa da yaran sa ba ko meye Mahaifinsu ne haka yana da haƙƙi kan su, in ta hanasu kuma kasan ransu su sunasan ganinshi fa? Aannan sam bata son tsayuwar tasu waje kar maƙota ma su fuskanci meke faruwa, juyowa kawai tayi ta shiga ciki bata ce masa komai ba, shima ya rufa mata baya.
Dama direba ya kawo sa ya ajiye ya tafi, Farouq dasu Ilham ne zaune cirko cirko a falon Ummy, tana shigowa suka kallo ta kowa na son tambayarta meke faruwa, ganin ya biyota a baya yasa suka kasa furta komai, kallon su yake da mamaki yana jin wani abu na tsirgar masa tsawon shekaru sha bakwai bai sake saka Farouq a ido ba, tuno sanda Farouq ke zama akan cinyarshi yana kuka in zai fita ya farayi, jiyai wata kwalla na neman taruwa a idanunsa.
A hankali idansa ya sauka akan ƴan biyu mata masu kama ɗaya wanda ya tafi ba tare da ya san da cikinsu ba sai yanzu da Ummy ta faɗa.
Jiyai jikinshi ya sake sanyi, cikin dakushashiyar murya yace "Yarana ku gafarceni kunji?"
Ilham da Ikram a razane suka kalle sa yayin da lokaci ɗaya suka ji wata ƙaunar sa abun ku da tsakanin ɗa da mahaifi haka su basu san komai ba kan abunda ya aikatawa Ummy, ganin kallon da suke masa ya ware hannayensa alamun su zo, da sauri suka kalli Ummy suma kafin su riƙe bayan rigarta alamar tsoro, dan tunda mutumin yazo fuskokin kowa ya canza a gidan, ya sake cewa “Ku taho kunji?”
Ikram ta maida kanta bayan Ummy itama Ilham ta maƙale ta bayan, cike da takaicin abinda ke faruwa Ummy tace “Ka ce kai mahaifine, to ga yaran da basusan mahaifinsu ba, yaran da basu san ka a matsayin wanda ya bada gudunmawar mahaifi ba, su a gunsu kai ba kowa bane face ɗan unguwa kamar kowa.”
Wani abu ne ya sake tokare mai maƙoshinsa, idanu ta maida kansu Ikram da Ilham wanda tun da sukaji ta ambaci kalmar mahaifi suke binta da kallo cike da mamaki, dama shine? Hassan danne damuwarshi yai ya sake miƙa musu hannu, nan ma kallan Ummy sukai sai data gyaɗa musu kai alamar suje sannan a tare suka taso suka rungumesa ya kanƙame su jikin sa yana jin rashin kyautawa na tafiya ya bar iyalansa da yai ba tare da ya nemesu ba, Ilham da IKram kuka suke na ganin mahaifinsu har gasu jikinshi tun haihuwar su basu san kowa matsayin uba sai Araab, "Shin ina ma mahaifin nasu ya tafi tsawon lokacin nan?" Shine tambayar da suke so su masa, Ummy tashi kawai tayi ta shige ɗaki bata son zamanta kusa dashi yaransa yazo gani, ya gama ganinsu ya tafi bata son jin komai daga gare sa, ko'ina ya tafi ko me yake yanzu duk ba damuwarta ba ce, Farouq ma ɗakin sa ya wuce ya barshi dasu Ikram, Alhaji Hassan bayansu ya shafa yace "Ku yafe mun kunji, kuma Dan Allah kuyi ma mahaifiyarku da yayyenku magana su yafe mun na gane kuskurena na dawo gare ku." Ikram ce tace "Amma Baba ina ga shiga tsawon lokacin nan?"
"Labari ne mai tsawo ni dai ku saka baki na samu muhalli a nan gidan." Suka ce "Toh." Suna jin ƙaunar sa.
(Hmmmm ko dame mahaifin Araab yazo, me Anty Nuratu ta shirya masa zamu gani dai.....)
**************
Araab tunda ya shiga ɓangaren sa kai tsaye ɗaki ya shiga, ya dafe gefe kansa dake tsananin sara masa, abubuwan shekarun baya na dawo masa yana tuna irin wulaƙancin da mahaifinsu ya riƙa yiwa Ummy da yadda rana tsaka ya tafi ya barsu ba tare da ya damu da halin da zasu shiga ba, yana tuna irin gorin da ake musu kullum na kiran shi ƊAN MACE da irin tsagwamar da Ummy tasha akan cikin su Ikram har cewa akai cikin banza ne, "Yanzu kuma me ya dawo rayuwarsu ya musu?" Idanunsa sa ya damtse dam yana riƙe kansa sosai, Munɗo wacce ke zaune falo duk ta rasa natsuwarta saboda Araab tana son shiga ɗakin tana jin tsoro, dan yanayinshi na ɗazu glua tsoratata, ji tai ta kasa daurewa kawai ta tashi ta shiga ɗakin.
Ganin ya riƙe kansa tayi saurin ƙarasawa bakin gado, tana kama hannayen sa ta sauke daga kansa, jiki a sanyaye ta zauna kan gado ta sa hannu akan saman kansa ta kwantar da kansa kan cinyarta, Araab wata ajiyar zuciya ya sauke, tafin hannunta tasa tana shafa gashin kansa a hankali, cikin sanyayyar muryata tace "Bansan meke faruwa ba Ya Araab amma bana son ganinka a wannan yanayin please ka saki ran ka."Araab duk da ƙunar da zuciyarsa ke yi amma ya ɗan jin sanyi na ganin kulawar ta gare sa, hannunta ɗaya kawai ya kamo ya saka cikin nashi ya riƙe gam tamkar wani zai ƙwace masa ita, Munɗo sumar kansa ta cigaba da shafawa wanda ta fuskanci hakan na rage masa yanayin da yake ciki, tsintar kanta tayi da kai hannun ta kan kumatun sa tace "Idan kayi murmushi ba ƙaramin kyau kumatun ka ke yi ba, har wani lotsawa nan suke." Ta kai yatsan ta kan saitin inda dimple ɗinsa yake, Araab bai san sanda yai murmushi ba duk da yadda zuciyar sa ke ƙuna, Munɗo dariya tai tace "Laah har kayi kyau Allah." Araab idon sa kawai ya lumshe yana murza tafin hannun sa cikin nata wanda take ji tamkar tafiyar tsutsa.
Ya lakuci hancinta yace "Mai wasan yara kawai."
Tana dariya tace "Indai zakai saki ranka ba komai."
*********************
Nuratu yau sai take jin gidan ya mata faɗi ta saba kullum suna tare da Alhaji Hassan wanda take masa wata zazzafar ƙauna, ranta taji ya sosu tuna inda yake a halin yanzu, tana ɗan jin fargabar kada garin neman biyan buk'atar ta, ta maida hannun agogo baya saurin kwaɓar kanta tai tace "Noo nasan Hassan mallakin ki na ne bazai taɓa bani kunya ba." Ta sake ba kanta tabbacin kiran Yussy da ya shigo wayarta ya ɗauke mata tunani, ta ɗauka bayan sun gaisa ta sanar da ita komai, wani ihun murna Yussy tayi ta kashe wayar tana nufar d'akini mahaifiyarta, Nuratu wayar kawai tabi da kallo tana murmushi tace "Ko dan farin cikin ki Yussy dole nayi haƙurin rashin Hassan kusa dani na ɗan lokacin nan."
Yussy ta faɗa jikin mahaifiyarta cikin tsananin murna tace "Mum komai yazo da sauƙi, Soon zan mallaki ARAAN HASSAN wannan alama ce ta he is meant to be mine." Fuska ɗauke da murna mahaifiyartata tace "Wow good news dama nasan Nuratu will never fail you."
"Yes Mum shiyasa nake son ta." Ta sake rungume mamanta suna murna.
(Hmm gamu gani dai🤭)
*******************
Alhaji Hussain ya turawa Bilal kuɗin da zai kama musu gida, yazo danne kuɗin sai kuma yayi tunanin gara ya kama gida shima abokansa su gansa babban yaro yana da gidan sa, balle shi yanzu yana ganin ya girmi zama a gidan Jauro, dole zai zama babban mutum ga kuɗi ga gida, haka ya nemi gida a kusa dasu compound ne gidaje biyar a ciki, ya kama ɗaya mai ɗauke da ɗakuna biyu sai falo da kitchen, Meenal na ganin su Mumy na faman haɗa kayan ɗaki a ranta tace kayan nan sai gidan Araab In Shaa Allahu ba dai wancan mahaukacin ba, Mumy kowa bata sanarwa zancen auren Meenal ba dan ganinta abun kunya ne aji zata auri wanann yaron hatta Kubra bata faɗa wa ba ita kaɗai ke shirinta dama ba taron biki za'ai ba ɗaurin aure ne kawai bayan an kaita tasan abunda zata cewa ƴan uwanta.

Ummy a bakin gado ta zauna, tana jin zuciyarta na mata wani irin zafi, kanta tamkar an d'aura mata k'aton dutse saboda nauyin da ya mata, hannu tasa a saitin inda zuciyarta take tana karanta “La haula wala quwwata illah billahil Azim, Inalilahi Wa Ina Ilaihi Raji’un” A hankali wasu zaffafan hawaye suka fara sauƙa daga kan kuncinta, me ya kawo shi? Dan bata ga alamar nadama a tare dashi ba na cewar ya dawo garesu ba ne, ya zatayi da Araab tasan zaiyi matuƙar wahala yayi saurin amsar sa matsayin uba,
*****************
A ɓangaren Araab kuwa kallon Munɗo yayi a hankali ya saki murmushi yana jin ɗan sanyi a ranshi tare da ƙarfin gwiwar tunkarar mutumin, tashi yai idanunsa na kanta, yace "Thank you." Daɗi taji a ranta akalla yau ta taimaki Araab ta tabbatar zuciyarsa ta rage ƙuncin da yake ciki, hannu yasa a saman kafaɗarta yace "Bari naje gun Ummy," ya ƙarasa maganar yana neman juyawa.
Da sauri tasa hannu ta riƙo rigar shi, waigowa yai ya kalleta ba tare da ya mata magana ba ya lumshe mata ido ya dan jinjina kai sau ɗaya a hankali, alamar ba komai, hakan yasa ta sakeshi, jikinta na ƙara wani irin sanyi.
Fitowa yai kai tsaye ya nufi ɓangaren Ummy, mutumin na zaune kan kujera, ƙasan sa Ilham ne da Ikram ya riƙe hannuwan su, wani mugun kallo Araab ya watsawa su Ikram cikin tsawa yace "Ku tashi ku bar nan." Ai ko dogon numfashi basu ja ba suka ruga ciki da gudu, bai ko kalleshi ba ya fara neman shiga ciki gun Ummy.
Alhaji Hassan tasowa yayi ya dafa kafaɗar Araab ta baya yace "Araab ba ka ganeni bane?” Ya ɗan matsa kafaɗarsa kaɗab yace “Oh wai kaine ka girma haka, sam girman mutum ba wuya?"
Waigowa yai cikin takaici a hankali ya saki wani murmushin takaici yace "Sorry to say amma bangane ka ba, waye kai?" 
"Araab nine mahaifinka fa ka tuna sanda nake kaika makaranta? Mu dawo na saima alamawa?”
"Ohhhh Mahaifi?"
"Eh ƙwarai kuwa Mahaifin ka Hassan.”
"Tuni na daɗe da shafe babin mahaifi a tarihin rayuwar, bani da wani mahaifi yanzu da wuce Ummy itace mamana itace babana.”
"Nasan ban kyauta ba na tafiya na barku, amma kada ka manta ko meye nine dai mahaifin naka, kuma har kullum ba'a canzawa tuwo suna,” Hassan yayi maganar dan ranshi ne ya fara ɓaci sam ba ya son raini, shiyasa Ummy ke yawan cewa Araab baban shi yayo.
Araab tsayuwar ya gyara yace "Abu ɗaya na sani in har kasa mahaifiyata kuka a dalilin zuwanka bansan me zai biyo baya ba, ban damu da duk wani abu da zakace ba, mun ganka mun tabbatar kana cikin ƙoshin lafiya sai dai muma muna cikin farin ciki, ka gani ai ba sai an faɗa ba so mun gode da ziyara ka koma inda ka fito....."
"Araab!" Kalmar da ya juyo Ummy tace kenan, tana tsaye daga nesa ɗan su Ilham ne suka sanar da ita ya shigo tana jin haka ta taso, tace su kuma karsu kuskura su fito, hannu yasa ya shafi sumar kanshi da hannayensa biyu nan danan yaji zuciyarsa ta sake karyewa, yanajin wani takaici da tsanar mahaifin nasa, wannan wani irin son zuciya ne dashi? Har mutuwa sun kawo masa ganin shekaru na ta ja ba tare da ya dawo ba, wahalhalun da mahaifiyarshi tasha sune suka dinga dawo masa, har wankau tayi akan ta ciyar dasu, da lokacin da Farouq bashida lafiya, haka ta sashi a baya, ta riƙe Ilham ta gaba shi kuma ta goyamai Ikram sukaje asibiti, akace sai an kawo kuɗi lokaci bata dasu taje gidan Alhaji Husaini yace bashi da kuɗi, taje gun Kabiru dakyar ya bata dubu biyu, sanda za'a korosu daga makaranta haka Ummy za ta rikice da aiki, har dare tana aikin mutane suna biyanta, tun daga nan ya fara aiki a shagon mutumin da ke haɗa jakunkuna da takalma, anan ne ya fara sanin kan sana’ar da yakeyi ta yanzu, tun a wancan lokacin haka zaiyi dare saboda ayyukan da yake karɓa dan ya tara kuɗi ya ragewa Ummy wahalar aiki, kuɗin haya kaɗai da kyar suke tarawa, haka sukai rayuwa cikin wahala da kangin mutanen unguwa da suke kiransa ɗan mace, sannan yanzu yaga wanda ya sa su cikin bala'in nan lafiya lau ba tare da wata alama ta nuna tsantar nadamar barin su ba face ma ganin zallar kwanciyar hankali a tare dashi? Wannan wani irin son zuciya da rashin adalci ne?
Idanunsa sun cika taf da ƙwalla haka yake kallon Ummy zuciyarshi na sake tausaya mata, ta sani sarai saboda ita ya shiga wannan hali, Farouq da ke maƙale a bayan labule hawaye ne suka fara zubo masa yana gogesu, su ba marayu ba an maidasu marayu? Sannan wanda ya maidasu ya dawo babu alamun nadama ko da na sani a ranshi.
Kusa da Araab ta ƙaraso, kallon ta kawai yake yi yana sake jin wani rauni a ranshi, ya zaiyi? Murmushi ta sakar mai cike da dauriya tace "Na sani ranka a ɓace yake amma uba ubane, kalamanka sunyi tsauri." Zaiyi magana ta katseshi da cewa "Kalleni dakyau, wanene ya maida ni haka?" Duk dauriyar Araab sai da wasu zafaffan hawaye suka sauka a kuncinsa, tasa hannu ta share mai tace "Ya tafi a san ranshi sai dai tafiyarshi ce ta maida mana kai haka, kallemu dukanmu akwai wanda ya nemi abu ya rasa? Araab ka maye mana gurbinsa wanda ko tunoshi nai banajin zafi dan sam ban nemi abu na rasa ba." Muryarsa na dan rawa yace "Amma gurbin miji da aka shigar miki haƙƙi fa?"
"Kanshi yayiwa, wallahi ni babu baƙin cikinshi a raina, damuwata inda zanga yayata, shi kaɗai nake fatan samu kafin na koma gidan gaskiya, nasan in har Araab na raye babu abinda ƙanenshi zasu nema su rasa, gurbin mahaifiya ma maye musu shi zaiyi."
Ido ya runtse, Farouq kam kuka yake sosai, ita kanta Ummy hawaye kawai take sharewa. Ta shafi gefen kanshi tace "Shiyasa a koda yaushe nake alfahari daku, sannan wannan dalilin ne yasa ban riƙe shi a raina ba na yafe masa tuntuni , da badan shi ba bazan haifi wannan ɗan albarkan ba, mai sharen kuka na, da badan shi ba bazan haifi Farouq ba balle yan biyun masu faranta mana, ko ka manta?"
Hassan duk yanda ya zo da dakakkiyar zuciya sai da yaji jikinsa yayi sanyi, lallai ya cutar dasu sai dai hakan ba zai hana shi komawa gun Nuratu ba domin a yanzu ba iyali yake nema ba farin cikin sa yake nema in yaso sanda ya tashi neman iyali ya sake waiwayarsu.
Araab cike da dauriya ya kalleshi yace "Twins kake son gani, mun yarda ka gansu in dare yayi ka wuce inda ka fito, wannan alfarma ce na maka a matsayin ka na mahaifinsu."
Ajiyar zuciya yayi yace "Nagode da yadda kuka gama cimin mutunci san ranku sai dai ni Araab nake son fara gani, sannan kwana biyu nazo yi zan wuce."
Ummy mamakin kalamansa ne ya kamata, ta kalli Araab wanda ke jin ransa na wani ƙuna, tace "Araab?”
Kai ya jinjina yace "Ni ban damu da duk abinda zakumin ba amma a matsayina na mahaifinsa in nasa baki na tsine masa kunsan zai kamashi ko?"
Tsananin mamaki ya gama kamasu dukkansu, wace irin zuciya ce dashi wacce babu imani ko tausayi anya kanshi ɗaya kuwa? Cike da izza da gadara yace "Tun kana yaro na maka mata, sai dai ban fahimci dalilin da zai sa wai ace ka riga kayi aure ba, ba tare da mahaifin ka, bayan ni na kawoka duniya?" Ummy wacce ta kasa daurewa tace "Baka da bakin cewa yaro ya isa aure ba za'a masa ba saboda dalilin mahaifinsa ya tsallake ya bar sa tsawon shekaru, ba tare da sanin taƙamaimai inda yake ba, ko a shari'ar musulunci babu wannan maganar.”
Hassan sake dakewa yai yace "Naji wannan, yanzu magana ɗaya ce matar da na masa sai ya aura ko kuma na tsine masa inga in rashin kirana uba da bakwayi zaisa na tashi daga matsayina na mahaifi."
Ƙwaƙwalwar Araab sam ta kasa ɗaukan abinda yake ji, balle Ummy wacce take jin kanta yayi mata wani irin nauyi, baya tai hakan yasa Araab yayi saurin riƙeta sukai hanyar ɗaki, Hassan ya koma ya zauna yana sauke iskar da ta taru mai a ƙirji, ji yai hannunsa na haggu yana rawa, tabbas bakawa kanka dasu adalci ba, Hassan meke damunka? Umarnin Nuratu kaɗai ne a gabanka? Fuskarsa ya shafa cike da rashin jin daɗin abinda tasashi ya aikata sai dai ba yanda zaiyi bai taɓa tsallake umarninta ba.
Da ƙyar ta zauna a bakin gado ta sa hannunta saman bakinta tana share hawayenta, kallon Araab tayi tace "Araab ya zamuyi?" Cikin halin ko in kula yace "Ummy yai abinda yaga dama, ban taɓa ganin mutum irinshi ba, wani irin mutum ne shi da babu dana sani ko kawaici a ranshi? Ya dawo mana tsawon shekarun nan ya tunkaremu da wannan kalmar? Ki barshi yai abinda yaga dama, am sure Meenal ce kuma ni bazan taɓa auren Meenal ba infact matata ita kaɗai na sani kuma ban shirya mata kishiya ba." Cikin zafin rai yai maganar abinda ke ranshi hakan yasa Ummy taji sanyi a ranta kaɗan tabbas Araab na son matarshi ace har a wannan lokacin sai da ya sakata cikin lissafin sa.
Kallon sa tai tace "Ka ɗau matarka ku fita yawo, yau ta gama makaranta bana son ta shiga damuwa akan abinda ke faruwa."
"Ummy bazan iya barinki da mutumin nan ba a gidan nan."
Yanda take kallon sa ne yasa ya maida kai ƙasa, shidai bazai iyaba gaskiya, ajiyar zuciya tai tace "Kasan bana son musu ko?" Ta sani sarai in ta masa haka shikenan ta rufe bakinshi, fitowa yai ba tare da yace komai ba, a falo yaga Hassan dan kwarewa ma tv ya kunna yana kallom wasan ƙwallon ƙafa wai shirun ya isheshi, sun shiga ɗaki sun shanyashi.
Takaici yasa Araab ya kauda kai daga inda yake, sai da yazo inda yake ta gefe yace "Allah in dai kawa Ummyna wani abin kotu ce zata rabani dakai."
Mamaki ne ya kamashi yace "Kai yanzu sai ka kai mahaifinka kotu?"
"Mahaifi kace ai, sannan rubutawa Ummy sakinta kafin ka bar gidan nan." Yai maganar yana ciro biro daga aljihunshi, ganin ba paper a kusa yasa ya nemo yace "Gashi."
Kallanshi galala Hassan keyi tab lallai raininshi yakai makura, "Zan saketa bayan kabi umarnina ka auri wacce na zaɓa ma, idan ba haka ba wallahi sai dai mahaifiyarka ta ƙare rayuwarta da aurena."
"In na kaika kotu da kansu zasu raba auren dan musulunci ya bada damar a raba shi so banga wani abin ɓacin rai ba.”
Kai ya shiga jinjinawa yana sake ganin rainin Araab amma zai sauke masa shi, kafin yace "In mahaifiyarka zata barka ba?" Ya san sarai me yake nufi hakan yasa ya juya ya fita.
Hassan ƙwafa yai, Ummy kuwa dama jira take Araab ya fita, nan ta fito tace tanasan magana dashi a ɗaki, ya mik'e cikin ɓacin rai dan gani yake duk laifinta ne zata bari yaro na mai magana cikin raini, yana tafe yana sake mamakin yanda Araab yai kuɗi har yai irin wannan makeken gidan, dole ya rainashi wato wuyan shi ya isa yanka.
Sai da ya zauna har da shan ruwan dake kusa da shi sannan ta nisa tace "Araab bashida niyyar auren da kake shirin tirsasashi, ba kuma zai yiwu rayuwar da muka gina shekara da shekaru ka ruguza mana ita ba rana ɗaya, kai ko cewa akai kawa yaranka baki sai ka iya? Ko dana sani bakai akan yanda kai da rayuwarsu ba?"
"Ke mahaifiyarshi ce kin kuma san halina da kafiya da kuma tsauri, bana son wannan rainin da yakemin sannan aurene dole ne yai kinji na faɗa miki, ko me zakuyi sai dai kuyi, kinsan dai illar bakin iyaye, in shi zafin kai na ɗaukan shi."
Ummy kasa magana tayi, tana tuna lokutan baya wanda a lokacin idan ance Hassan zai canza ya zama haka tabbas zata ce ƙarya ne, mutumin da ya nuna mata tsananin ƙauna, saurin kawar da tunanin tayi jin yadda ƙirjinta ke mata nauyi.
Wayarshi ce tai ƙara ya duba, cike da jin daɗi yace "Gatanan ma surukar taki ta iso, so kizo ku gaisa sai na wuce hotel dan banga alama zaku bani gun kwana anan ba." Takaici da mamaki sam sun hana Ummy wani motsi kallon sa kawai take tana san sanin wai kanshi kalau yake kuwa?
******
Haneefa ce ta kalli Ammi tace "Ammi munyi magana da Dad nace mishi so nake na karanci Law."
Kai ta jinjina cike da jin dadi tace "Good course ne mai kyau sannan zai baki damar taimakar mutane sosai."
Rungume mahaifiyarta tai tace "Haneef kai fa me kake son zama?"
Yai dariya yace "Ni ɗan sanda in kama duka masu damun Ammina."
Dariya sukai sosai kafin Haneefa tace "Zamu je registration BUK in results ya fito dan Husna ma can tace zatai."
"To Allah dai ya baku sa'a."
Tace "Amin Ammi na."
*******
Munɗo tunda ya fita take zirya tana leƙen window sam hankalinta yaƙi kwanciya, tana fatan Araab bai sake shiga cikin ƙunci sosai ba, zama tai a bakin kujera tayi tagumi, ya zatayi ta taimakeshi? Ganin batada mafita yasa ta miƙe ta shiga kitchen, abincin taro da Ummy tasa aka dafa suka tafi dashi school shine aka zubo musu nasu a flasks, fried rice ne yasha prawns da vegetables, sai potato salad da gashashiyar kaza ta oven, kan dinning takai ta sake leƙowa ta window, kamar da wasa suka haɗa ido da sauri ta sauka ta laƙuɓe akan kujera kafin ta ruga da gudu ta shige ɗaki, me zanyi? Ya ilhi ya zanyi? Towel ta ɗauka ta ruga toilet da gudu. Araab ganin ba ta falo yasa yai ɗaki dan ji yake sai ya rungumeta zai samu sanyi a zuciyarshi, shi kad'ai yasan abinda yakeji a ranshi, numfashin shi ma baya fita daidai.
Tana jin motsin shi ta fito tana goge fuska, bai tambayeta ba ta fara cewa "Ya Araab har ka dawo?Na ɗan shiga toilet ne." Bai tanka mata ba sai da ya rungumeta tsam a jikinsa ya saki wani dogon numfashi sannan yaji numfashinsa ya dawo daidai. Shiru tai tana mamakin yanda ya matseta dan jitai numfashi ma daƙyar takeyi.
A hankali ya ɗago yace "Zan fita waje gidan yamin zafi."
Zuciyarta ce ta karaya ganin yanda yai maganar, tace "Zan bika."
Kai ya jinjina alamar to, doguwar rigar abaya ta zura, tanayi tana kallan yanda yake tsaye jikin ƙofa, bata taɓa ganin Araab haka ba ji take kamar taje ta sake rungumeshi.
A hankali ta tako, tazo daf inda yake sannan ta riko rigarsa kaɗan tace "Muje?"
Kallanta yai ta maƙale ido ɗaya tace "Nasan hanuna kike san rikewa to gashi nan an baki ki riƙe." Tai maganar tana kwaikwayan shi.
Murmushin daya bayyana a fuskarsa sosai har hakoransa ne suka fito ya riƙe hannunta zaiyi magana tace "Hankalinki ya kwanta?"
"Eheem ehemm eh."
Hancinta yaja yace "Oh ni wannan yarinyar bansan ya zan dake ba, kin ga makwacinna dayawa.”
Murmushi tai tana jin daɗin yanda ya sake, suna fitowa daga gida sukai hanyar car park, mota ce ta shigo wanda ya hango mahaifinsu kusa da mai gadi da alama shiya bada izinin abar motar ta shigo, alama yawa Araab akan ya ƙaraso kusa da motar da tai parking.
Ko kallanshi baiyi ba yaja Munɗo sukai jikin motarshi, itakam so take ta gaida mutumin amma tana tsoron yanda yanayin Araab yake.
Yana ƙoƙarin buɗe motarshi ta buɗe motar ta zuro ƙafafunta, ganin ƙafar mace sanye da takalmi mai tsini sosai yasa Araab kallan gun badai wata mace ya kawo gidanshi ba? A fusace ya ɗaga dan yaga mai mutumin nan ke shirin yi, wa zai gani?
A hankali ta sakar masa murmushi ta kanne mai ido..
(Hmmm tofa wanga lamari😨)
******

Araab mamaki ne ƙarara ya bayyana kan fuskar sa meye alaƙar shi da wannan yarinyar? Yarinyar da sam batada ɗabi'u masu kyau? Ga ƙarya? Wanda dama kalmar matarshi haryanzu tana cimai rai? Amma menene alaƙarsu da har yake iƙirarin zai tsine masa idan bai aure ta ba? Kansa na sake mugun ƙullewa, yanayin fuskar Munɗo ne ya canza taji zuciyarta ta sosu ganin matashiyar budurwar da ta kannewa Araab ido, gashi tasha wani gayu kamar wacce zata gidan biki, wacece?
Hassan hannu ya sake yi wa Araab alamar ya ƙaraso, ya kalli budurwar yace "Yussy kingirma fa."
Murmushi tai ta kalli Araab ta na sake gyarawa tana yanga, Hassan na washe mata baki, Araab cikin zafin rai ya ƙarasa gun yana wata irin tafiya, kakkauran warning zai mata akan cewar ta fitar mai daga gida dan ba zai taɓa auren ta ba, idan ma biyo shi tayi ta hanyar shi ko kuwa shi ne ya saka ta shigo rayuwar sa tun farko dan ya aure ta bazai taɓa auren ta ba, Munɗo na cure gu ɗaya jikinta yai sanyi, ganin Araab ya nufi gun budurwar ko kallanta baiyi ba bare tasa ran zai tsaya gunta.
Yana ƙarasowa Yussy cikin salo tace "My handsome kana mamakin ganina ko? I told you we're meant to be together."
Da hannu ya dakatar da ita yace "What?"
Sa sake sakar mai wani smiling, karamin tsaki yaja yace "Do you want to be in a psychiatric?"
Bai jira amsar taba ya ɗan haɗa yatsunsa biyu sukai ƙara alamar warning yana cewa "Ban damu da duk wata danganta dake tsakaninki dashi ba, abu ɗaya nake so ki karkaɗa kunnuwanki da kyau ki saurara shine bazan taɓa auren ki ba sannan shi bai isa yasa na aureki ba.” Hassan ransa yaji ya harzuƙa ganin yana neman bada shi gun Yussy ƴar uwar Nuratu, nan da nan ya nuna Araab da yatsa yace "Kul ka sake furta ba zaka aure ta ba, ina so kasan cewar ni ne dai mahaifin ka baka isa canzani ba, haka idan na tsine maka wallahi sai ta bi ka, dan haka nake umartar ka da dole ka aure ta." Araab a take idanun sa suka kaɗa sukayi jajir yana duban mahaifin nasa yace "Umarni kake faɗi, Uba nagari shi ke bada umarni ga ƴaƴan sa su bi, ba kai da ka wofantar da lamuranmu ba, sannan rana ɗaya kazo kace zaka juya mu."
"Araab!" Ya kira sa cikin tsawa, sai dai ko gezau bai yi ba balle ya nuna alamar razana sai wani irin huci da yake, Munɗo wacce ke tsaye tamkar ruwa yaci ta ta rasa a wane yanayi take, zuciyarta ke mugun dokawa tamkar zata fasa ƙirjinta ta fito, abubuwa biyu suka razanata na farko jin cewar shine mahaifinsu Araab da ya tafi ya barsu tsawon shekarun nan, na biyu da ya jefata wani irin yanayi mai wuyar fassaruwa da zuciyarta ke zafi shine jin yana basa umarnin ya auri matashiyar budurwar da ta gani tsaye, Araab juyawa kawai yayi ya dawo wurin Munɗo, ƙoƙaarin ɓoye yanayin dake fuskar sa yake saboda ita, haka yana fatan bata ji maganganun nasu sai dai yanayin sa yasa ya fara shakkun ko taji, hannun ta ya kama, ya buɗe motar sai da ta shiga ta zauna ya rufe mata ƙofar motar ya koma gefen sa, yaja motar suka fice gidan, duka akan idon Hassan da Yussy wacce taji wani mugun kishi ya turniƙeta bata ma taɓa jin haushin matar tashi ba sai yau, ashe ya damu da ita har haka wallahi sai ta fitar da ita rayuwar shi.
Narkewa tai tana matsar ƙwalla ta dubi Hassan tace "Uncle kana ganin cin fuskar da yake mun a gaban ta, hakan na nufin ita yake so ni bazan aureni ba, ni dama nasan Araab bamai tursasashi ya aureni."
Cikin lallashi da kakkausar murya yace "Ki daina maganar ba zai aure ki ba, auren ku kamar anyi an gama, taurin kai ne kawai irin nasa kuma ni zan saukar masa dashi, duk laifin mahaifiyarshi ce da ta bashi yake abinda yaga dama."
Ta sake matsar kwalla tace "Amma haka zan aure sa yana nuna fifiku akan ta?"
"Duka ki kwantar da hankalin ki, ni zan yi maganin abun, mu shiga ciki ki gaisa da maman shi." Yussy ƙwallar ta goge ranta duk baya mata da ɗi tazo da ƙarfin gwiwar ta amma taga ba yadda ta zata ba, ta ɗauka a take Araab zai amshi aurenta ba musu.
(😒Wannan Madam ɗin)
Ummy wacce tunda ya sanar da ita zuwan matar da yai wa Araab ta sake shiga damuwa, sai dai itama ranta ya bata Meenal ɗin ce, amma abunda ta kasa ganewa tsawon shekarun nan su Alhaji Hussain sun san inda yake kenan sai a yanzu ya dawo saboda cikar burikan su, to amma meyasa bai dawo ba lokacin asalin bikin Araab da Meenal? Tunanin ta ya katse jin sallamar Hassan ɗin, matashiyar budurwa da ta gani a bayansa yasa mamaki bayyana ƙarara a fuskar ta, bata san sanda ta furta "Wacece wannan?"
"Matar da nai wa Araab tun yana ƙarami kenan, sunanta Yusrah ana ce mata Yussy."
Ummy shiru tai bata son nuna wani abu gaban yarinyar, dan gani take zubar da darajarta zatai. Da ɗan sakewa ta amsar gaisuwar Yussy, Hassan ya nuna mata kujera yace ta zauna, ba kunya irin tace ta zauna ƙasa ta ɗare kan kujera, Alhaji Hassan yace "Kin ganta dai bata da wata makusa, ƴar dangi ce tana da asali mai kyau ga tarbiya." Ummy tai murmushi kawai wanda bai kai zuci ba, masu aikin tasa suka kawo mata ruwa da lemo, ruwa kaɗai Yussy tasha taji sanyin a ranta ta samu tarba mai kyau daga Ummy, bata jima ba tace zata tafi dan ta ƙosa ta koma gida tai waya da Antyn ta su san yadda zasuyi da Munɗo, da ta ɗauka Araab bai santa amma yau ta tabbatar da yana santa dan kuwa ta gani da idanta, Hassan ya miƙe da zata tafi ya kalli Ummy yace "Ke kanki nasan zakifi ganewa wannan a kalla ta dace da ɗanmu, banda ma dai bakisan abinda ya dace ba sam banga meya kaiki haɗa Araab da wannan yarinyar ba, kana ganinta kaga yarinya." Ya kalli Yussy yace "Muje."
Sallama Ummy ta mata tanajin zuciyarta na sake zafi, sai da ya mata rakiya har motar ta, ta shiga ta wuce kana ya dawo cikin gida, ya samu Ummy a inda ya barta ta tafi dogon tunanin ina ya samu wannan yarinyar da har ya dawo gun su saboda ita kuma har yake iƙirarin tsinewa Araab, maganar sa ce ta katse mata tunani da yake cewa "Nasan kina tunanin ina na samo ta ko, ki daina dogon nazari, muradi kawai ki san yadda zakiyi da Araab ya amincewa auren nan dan muddin bai amince ba wallahi sai na tsine masa, kinsan halina sarai kaifi ɗaya ne bana magana biyu, babu amfani in ɗanka bai ma biyayya ba." Ummy wacce ranta ya sake ɓaci game da halin sa ta ɗaga idonta masu cike da ɓacin rai tace "Kaji tsoron Allah, ka tuna cewar yara amana ce Allah ya baka kuma sai ya tambayeka a kansu ranar gobe ƙiyama kada ka shiga haƙƙin su, yaro yayi aure yana zaman lafiya da matar sa kazo kana son tarwatsa masa farin ciki? A matsayin ka na mahaifi ba abin alfahari bane a gareka ace yaranka yana zaune cikin kwanciyar hankali? Anya nikam kanada imani?"
"Ni dai na gama maganata shawara ta rage da ke dashi, ni zan tafi masauki, kicewa yarana zan gansu da safe."Ya juya ya fice abun sa, ƙasan ransa yana jin rashin kyauta musu amma kuma son faranta ma Nuratu yasa ba zai taɓa canzawa ba har sai ya tabbatar da anyi auren, farin cikinta shine nashi yanzu, nan gaba zai nemi yafiyarsu.
Ummy wasu hawaye masu zafi ke bin kuncin ta, ko kusa bata ɗauka akwai abunda zai zo ya tada musu hankali ba a wanann lokacin sai gashi, ya zatayi? Idan tace Araab ya auri yarinyar ta tauye farin cikin sa, haka ya Munɗo zataji marainiyar Allah da a yanzu ta fara samun kulawar miji ace wata ta shigo tsakanin su, ya kuma zatayi da Hassan tasan halin sa sarai, tsinuwar sa akan Araab ba ƙaramin masifa ce gare sa ba, "La ilaha illa anta subhanaka inni kuntu minaz zalimim.” Abinda ta shiga nanatawa kenan.
*******************
Araab da shi da Munɗo shiru ne ya ratsa motar kowa da abunda ke gudana a ransa, tafiya kawai yake bai san wane keɓantaccen wurin zai kai su, ta gefen ido yake kallonta ta maida kanta kan window kawai tana kallon wucewar motoci da gine-gine, zuciyarta cike da tunanin kala-kala, hannu ɗaya ya kai ya kamo nata yana sakawa cikin nashi, juyowa tayi ta kalle shi sai dai shi bai bari sun haɗa ido ba sam baya so ta fuskanci yanayin da yake ciki ganin yadda ɗazu ta damu akan sa.
A haka yake driving da hannu ɗaya, ɗayan na riƙe da nata, har suka kawo wani keɓantaccen wuri da babu mutane, parking yai gefe ɗaya, ba tare da ya kashe motar ba, ya ɗan kalleta yanayinta ya ƙara tabbatar masa taji komai, amma meya sakata damuwa haka ko kishin sa take, ya ayyanawa ransa, dan son sanin meke cikin zuciyarta, ya juyo da dukkan dubansa gareta, ya murza hannun ta, hakan yasa ta kalle sa sai dai yanzu ba zai ɓoye mata yanayin sa tunda taji komai, "Meke damun ki?" Yai tambayar yana kafeta da ido, narai-narai ta sake yi da idanu tace "Ashe shine mahaifin ka amma kake masa magana haka?”
“Shine abunda ya ɓata miki rai kenan?” Kai ta ɗaga masa, a take yaji wani ɓacin rai da ya rasa dalilinsa ya sake cewa "Baki ji da yake cewa na auri budurwar nan ba?"
“Naji komai, meyasa ba zaka aure ta ba to kake maida masa magana har yana cewa zai tsi..."Sai ta kasa ƙarasawa, Araab kallonta kawai yake yana jin ransa na ɓaci ganin sam bata nunawa damuwa kan cewa yai aure ba, Munɗo ƙasan zuciyarta tana jin zafin na cewar zaiyi aure amma kuma tasan hukuncin tsinuwar iyaye kan yaransu a islamiyya an sanar dasu hakan yasa ba zata taɓa nunawa Araab rashin son yai auren ba, kuma ma tana nuna masa bata so, a matsayinta nawa ita ba soyayya tsakaninsu, meyasa ma take jin zafin zaiyi auren? Wani sashe na zuciyarta yace "Kinfi so yai ta kula dake kai kaɗai ne." Sai kawai ta basar tana sake dubansa wanda idon sa na kanta yana kallonta tamkar mai son tuna wani abu, "Yaya Araab?" Ta kira sunan sa a sanyaye, "Menene?" Yace cikin ɗan zafin rai, "Please ka saki ranka kaji, kuma ka daina maidawa mahaifi magana haka ba kyau, kabi umarnin sa.”
“Okay, muje." Yace dan ransa ke sake ɓaci idan tana cewa yabi umarninsa wato yai aure bata damu ba, yai unlocking motar, suka fito tare, wurin cin abinci ne na masu hannu da shuni, yai musu order biryani rice, pepper chicken sai milkcake da waffles, daidai ita yai order dan baya sha’awar komai hankalinshi gaba ɗaya yana kan Ummy, waya ya ɗauko ya turawa Farouk text “Mutumin nan ya tafi?”
“Eh ya tafi.”
“Ummy fa?” Farouq yamai reply akan tana cin abinci ita dasu Ikram.
Ajiyar zuciya ya saki wanda Munɗo ma sai data kalleshi, ita kanta Munɗon bata wani ci ba milkcake ne ma ta shanye sai waffles da taci, tunaninduk ya dameta, shima haka, kowanensu da abunda ke ransa.
*************************
Direban gidansu Yussy yazo ya ɗauki Alhaji Hassan ya kaisa masaukin hotel wanda Nuratu ta kama masa, yana  shiga ɗakin kenan kiranta ya shigo, ya ɗauka da cewa "Hajajju tawa!" Tace "Mijina duk nayi kewar ka wallahi, sai nakejin dama na bika.”
“Nima hakanne sai nake jin kamar munyi kwanaki ne bama tare.” Nuratu sake narkewa murya tai tace "Please ni dai kada ka bari komai ya shiga tsakanin ka da matar ka.” 
Dariya yai yace "Haba Hajajjaju ta, kamar baki san Hassan ɗin ki ba ai yanzu ke kaɗai nake gani.”
“Idan hakane kafin ka baro kawai ka sawwaƙe mata, ni mamaki ma nake da bataje an raba auran ba.”
Hassan gabansa ne yaji ya faɗi dan ya tsara dik sanda yaji yana bukatar iyalai zai dawo gun yaranshi, amma ya dake yace "Toh Hajjajju.” 
“Yawwa shiyasa nake ƙara son ka kana son farin cikina.”
“Idan banso farin cikin ki ba nawa zan so?” Tana dariya tace "Babu Mijin Nuratu.” Yai dariyar shima, ta numfasa tace "Yussy tace mun Yaron namu yana ƙirarin bazai aure ta ba har yana nuna fifiku akan matar sa."
"Kai haba kar hakan ya wani dameki barni dashi kawai, auren sa da Yussy ai kamar anyi ne kawai, itama matar tasa nasan yana auren Yussy zai daina ta tata." Nuratu tace "Hakane dan nasan wacce Yussy ba zatayi wasa ba wurin ganin ya zama nata ita kaɗai." 
"Kamar yadda kikai na zama naki ni kaɗai ba ai bata ƴar a ƙasa ba indai iya soyayya ce nasan." Nuratu tai dariya tana sake jan sa da wasu kalamai masu tsayawa a rai na soyayya har da masa
alƙawarin yana dawowa zata canza masa mota kuma su tafi aikin hajji, tana ƙara yi ne dan ya jajirce ai auren.
*******************
Alhaji Hussain da Mumy sun gama dukkan shirin su na auren Bilal da Meenal dan har kayan ɗaki an jere a gidan da Bilal ya kama musu,  basuyi katin gayyata na ɗaurin aure ba dan basa son taron mutane, a sirrance suke so a ɗau ra kawai a kaita, Bilal hadda ɗinkin shadda da babbar riga yai wa kansa ya siya hula, Salame ma ta matsa masa sai da ya bata kuɗi cikin chanjin da ya rage na kama gida, ta siya leshi ta ɗin ka, ta gayyaci ƙawayenta tana cewa ɗanta zai auri ƴar mai kuɗi.
Yau gidanta ya soma ɗaukar mutane dan gobe ne ɗaurin aure, Jauro ya bada kuɗi anyi cefane an siyo lemoka da ruwa, Salame anata hura hanci, ƙannenta su biyu da yaransu sunzo suke taya ta aikin, tuni ta kaɗa Raheena can unguwar su wurin iyayen ta, unguwar da Raheena ta tsani zuwa saboda ghetto ce, ga iyayen Salame dama ba masu ƙarfi bane talla ma take kafin auren da Jauro, wanda ya shigo birni nema yake siyan abinci har suka ƙulla soyayya maganar aure ta shigo, akai aure ya tafi da ita Rugar jijji, ganin bazata iya zaman ruga ba ta zuga sa ya karɓi kuɗin gadon su suka gudu suka dawo Kano suka facaka da kuɗin.
Raheena duniyar tai mata masifa, ɗakin da take ciki idan da ne aka ce ta kwana cikin sa ko za'a mutu ba zata kwanta ba, ana bikin yayanta da ya kamata ace itace gaba gaba amma tana nan jibge kamar kayan wanki haka ta wuni kuka ita kaɗai, Iyayen Salame ce musu tai Raheena bata da lafiya bata son hayaniya shiyasa tazo nan sunyi mamaki duba da ba zuwa take ba, ko wuni bata zuwan musu.
*****************
Araab da Munɗo sun dawo gida wanda kai tsaye gun Ummy ya shiga ita kuma ta wuce ɓangaren su, ranta duk babu daɗi, ba kowa a falon Ummy, ya nufi sama, a ɗakinta ya sameta tare dasu Ikram, wanda take ƙoƙarin kwantar musu da hankali, Farouq ma tunda ya leƙo yaga Ummyn na lafiya ya koma ɗakin sa rai ba daɗi ai in tashine ko barin mutumin ya shigo baza’ai ba, amma bayasan shiga abu in har Araab ya tsara shiyasa kawai yai shiru, yana son yayan nasa tare da Munɗo baya son abunda zai wargaza musu farin ciki, ganin Araab ya shigo yasa Ikram da Ilham tashi sukai suka fita sun san magana zaiyi da Ummy.
Kallon Ummy yai yace "Ummy bai dai miki wani abin ba ko?”
Murmushi tai tace "Ba abunda yamun, ya tafi masaukin sa ma.” Ajiyar Zuciya Araab ya sauke, Ummy tace "Ina Munɗo?
"Ta tafi ɓangaren mu."
"Ina fatan bata san meke faruwa ba?"
"Ta sani har ma tana cewa wai na amince da zancen auren kiji fah Ummy?” Ya karasa maganar yana ƙwafa.
Ummy tuni ta gano Araab ya damu sosai da matar sa sai dai shi ya kasa fuskantar haka, Munɗo kuwa tasan tana da hankali ba zata taɓa nuna masa rashin son auren ba haka itama a yadda ta lura har yau bata san ta fara son mijin ta ba, ta numfasa tace "Araab."
"Na'am." Ya amsa yana kallon Ummy, "Ina so ka daina sa'insa da mahaifin ka, kome ya aikata mahaifin ka ne shi." Zai yi magana ta dakatar dashi da cewa "Kawai kabi umarni na." Yace "Toh Ummy" Ba dan rai yaso ba, "Sai abu na gaba ka dage da addu'ar zaɓin alkhairi kan maganar nan da yazo da ita, bazan tilasta maka kan cewar ka auri yarinyar ba, haka nasan illar tsinuwar mahaifi kan ɗan sa kaima ka sani shiyasa bana so kana sa'insa dashi dan babu kyau, mu cigaba da addu'a kawai muga abunda Allah zai yi." Araab kai ya jinjinawa Ummy yace "Toh." Yana tashi yace zai koma ɓangaren sa, Ummy ta saka masa albarka, ya miƙe ya tafi yana jin kansa na masa nauyi bakinsa ya soma ambaton Allah sanin shi kaɗai zai kawo musu mafita.
***********************
Meenal tasha kitso da ƙunshi wanda duk Mumy ta saka aka mata, daren yau sam bata runtsa ba tana tsara yadda zataje gun Ummy idan Bilal yace ya fasa auren ta, kamar yadda yake zurata yana faɗa mata yadda zatai idan taje gun Ummy, taji tausayinta ta aura mata Araab, "Gobe warhaka Allah yasa an soma zancen d'aurin aurena da Yaya Araab."
Bilal kuwa ta ɓangarensa murna yake gobe zai angwance, ya kusa zama mai kuɗi a daina raina sa, har gun Araab zai je ya masa burga, tuna Meenal yai ya kwashe da dariya yace "Shege Bilal ka iya plan fah, gobe zan so ganin idonta idan ta ganta a gidana." Ya tuntsire da dariya.
Ayusher da Zee ma zasu so ganin idon Meenal a gidan ka🫢

*NURAT INCENSE AND MORE*
(MASARRAFAR ƘAMSHI💃).
AYYIRURUUUUUU...INA UWAYEN GIDA DA AMARE Da KUMA ƘASAITACCIN ƳAN MATA!, KU MATSO KUZO GA _NURAT INCENSE AND MORE_ MASARRAFIYAR ƘAMSHI TUSHEN ƘAMSHI TANA MAGANA, SHIN KO KIN SAN CEWA ƘAMSHI RAHAMA NE? KIN SAN CEWA ƘAMSHI NA ƊAYA DAGA CIKIN ABUBUWAN DAKE BANBANCE MOWA DA BORA A WAJEN MIJI? KIN SAN YANAYIN ƘAMSHIN JIKINKI, SUTURARKI, ƊAKINKI NASA KI AMSA SUNAN CIKAKKIYA KUMA HAMSHAƘIYAR MACE?. HOHOHO ƳAR UWA MATSO KUSA KIJI💃NURAT INCENSE AND MORE TA SHIRYA TSAF WAJEN GWANGWAJEKU DA KAYAN ƘAMSHINTA MASU SAKA ZUCIYA NATSUWA CIKIN FARASHI MAI SAUƘI DA KUMA RAHUSA TA YANDA ZAKU ZUƘO ZUKATAN MAZAJENKU CIKIN SAUƘI💖, ƳAR UWA KIN TAƁA AMFANI DA TURAREN WUTAR DA ƘAMSHINSA YA HANA MAI GIDA FITA?💘, KIN TAƁA AMFANI DA KULACCA ƊIN DA MAIGIDA YA NANIKE MAKI TSABAR ƘAMSHINSA? 💞, KIN TAƁA AMFANI DA BODY MUSK ƊIN DA OGA YA YI MAKI KYAUTAR DA TA KUSA GIGITAKI?, TURAREN WUTA FA NA AUDUGA FA?💓, IDAN HAR BAKI TAƁA BA ƴar UWA ZO KI SIYI KAYAN ƘAMSHIN NURAT INSENCE AND MORE KISHA MAMAKI. MUNA HAƊA SPECIAL BOXES 🎁 NA AMARE, A KWAI BIRTHDAY GIFT BOXES DOMIN ƘAWAYENKU, AKWAI KUMA BOXES 🎁 NA MUSAMMAN DA MUKA TANADARWA UWAR GIDA DA ZAI TSIMA ZUCIYAR MAI GIDA. SAYEN ƊAYA KO SARI kuma MUNA TURAWA KO INA, GA MAZAUNA GARIN KANO ZAKU IYA SAMUN MU A BADAWA LAYOUT KO KUMA KU TUNTUƁEMU TA WANNAN LAMBAR *08065225713* FARINCIKIN KU SHINE FATANMU💃🏻.

Araab na fitowa falo yaga Farouq a tsaye da alama jiranshi yake, kusa dashi ya k’araso yace “Any problem?”
Jikinshi a sanyaye yake kallon Araab yace “Yaya ya zamuyi?”.
Hannu yasa ya ɗan dafa kafad’arshi yace “Kai dai ba ruwanka kayi concentrating akan aikin company kana cigaba da sanin yanda abun yake, tunda ka shirya tayani managing har kai karatu akan Fashion and Design saboda ni, kafin ginin mu ya kammala na branch ɗin da zamu buɗe a Kaduna, bana son ka damu kanka akan abinda ke faruwa, mahaifinka ne so kanada dama ka je ku gaisa in har zuciyarka tana sona hakan….”
Kai ya girgiza wanda hakan yasa Araab yin shiru da maganar da yake, yace “A yanzu ji nake duk duniya bamu da wanda baya son mu irinshi, taya zai zo da wannan zance har yana zancen tsinuwa? Ai Allah ba azzalumin bawansa bane, taya uba zai yi haka akan yaransa Yaya?”
Murmushin takaici Araab yai yace “Karka damu ka kula da Ummy zanje ɓangarena, idan wani abu ya faru ka kira ni kaji?”
Kai ya ɗaga alamar to, hakan yasa Araab ya fita yana tunanin kenan sanda Hassana yai magana Farouq yaji? Ido ya ɗan runtse cikin takaici sannan ya duba lokaci, ganin Magriba ta kusa, Farouk shima ya fito suka nufi masallacin kan layin, suna tafe suna sake tattaunawa akan ayyukan daya kamata ayi na company, suna dawowa ya wuce ɓangarensa.
******
Munɗo tana shiga ɗakinta ta wuce, yanayin ta sam baya mata dadi zuciyarta na zafi, kawai taji hawaye sun fara zubo mata, hannu tasa ta share tace “Kukan me zanyi? Bayan dama can nasan baiyi niyyar daɗewa dani ba."
Kallon graduation gown ɗinta tai cikin takaici, ta ɗauka yau zasu zauna sosai da Yaya Araab cikin farin ciki ashe wani sabon abu ne zai ɓullo, alwala tayi tai sallar magriba ta zauna akan sallayar tana addu’oi, a cikin addu’oin da take ta tsinci kanta da yima Araab addu’a akan Allah ya sanya farinciki cikin rayuwarshi, ya bashi kwanciyar hankali mai ɗorewa, sai data idar sannan ta miƙe ta ɗau qur’ani ta fara karantawa a bayyane ko ta samu sassaucin abinda takeji.
Yana shigowa falon ya juyo muryar ta tana rera karatun Al-qur’ani, a hankali yaja ya kwanta a jikin kujerar falon ya lumshe idanunsa yana sauraran karatun, ta daɗe tana yi wanda hakan ke ƙara sa Araab cikin wani yanayi na kwanciyar hankali da natsuwar zuci.
 Sai data kammala ta rufe ta gyara gun sannan ta fito, yana kwance akan kujerar yayi lum kamar mai bacci, ta kowa tai a hankali tazo inda yake, ta sunkuyo tana k’arewa fuskarsa kallo, ita dai bata taɓa ganin namiji kamar Araab ba, ko dan ba shiga mutane take ba amma tana mugun ganin kyanshi sosai da sosai, ajiyar zuciya tai dole ai mata suyi ta kawo mai hari, yanzu fisabillilahi ya akeso tayi? Mahaifinshi ne ba yanda zaiyi, miƙewa tayi tana ƙoƙarin juyawa, jitai an riƙo hannunta, ta waigo ta yar’ kunya kan fuskarta dama ba bacci yake ba, idanshi ya maida ya rufe, tare da ɗan ya jawota hakan yasa ta faɗa kanshi, tana ƙoƙarin miƙewa ya riƙo ƙugunta ya buɗe idanunsa ya zuba kanta, da sauri ta maida idanta ƙasa wanda ya sauƙa kan ƙirjinsa, yana kallon ta yace “Damuwar me kika shiga?”
Da mamaki ta kalleshi tace “Ni?”
Kai ya jinjina yana sake bin fuskarta da kallo yana cewa “Haushi kika ji ance nayi aure?”
Kai ta girgiza cikin sauri tace “Ni na isa? Sannan ni a wa?”
Sake matso da ita yai kan jikinshi ya sa bakinshi saitin kunnenta sosai kamar mai shirin yin raɗa, nan danan ta fara jin wani yanayi na ratsa jikinta, daga kafafunta har tsakiyar kanta, a hankali yace “Faɗamin, kishi kike?”yayi maganar cikin wani siga
Ido ta lumshe dan yanda yai maganar cikin kunnenta ya ƙara jefata cikin wani yanayi, dakewa tai sosai tace “Na isa nai kishi? Ko na isa nace wani abu?”
Fuskarsa ya dawo da ita saitin fuskarsa sosai yace “Then ki faɗa min da gaske baki damu da auren nan ba?”
Kai ta jinjina tace “Ban isa na hanaka bin umarnin mahaifinka ba, kuma dama ai ni nasan kai ba nawa bane ni kaɗai balle nace.”
Nan da nan fuskarsa ta canza, yace “Kina nufin da gaske dai kina so nayi aure?”
Kai ta ɗaga alamar eh, hannu yasa ya zareta daga jikinshi ya miƙe ya wuce ɗaki, zuciyarshi na wani irin ƙuna, kishi na ɗaya daga cikin so kenan ba ta sona? To Araab idan bata son ka sai me? Kai sonta kake? Abinda zuciyarshi ta raya mai kenan, ya girgiza kai yace “Ko ɗaya ni ba so a tsarina dan haka tai abinda taga dama.” Yana neman zama a kan kujera ta turo ƙofar a hankali tace “Ya Araab bakaci abinci ba.”
“Banajin yunwa ko ma inaji banajin ci.”
Mamaki ne ya kamata wannan amsar fa? Bayan itace ya kamata taji haushin abinda ke faruwa? Shine zai ɗaure mata fuska? Wato a dakeka a hanaka kuka? Zancen kishiya tun kafin ta more da mijinta? Nan danan wani abu ya tsaya mata ta rufe ƙofar cikin ɓacin rai ta koma ɗakinta.
****
Bayan sallar isha’i ya dawo daga masallaci itama ta fito daga ɗakin kenan, kallon juna sukai, cikin wani yanayi mai wuyar fassarawa, juyawa yai ya koma waje, ta ciji kasan leɓenta lalai ma mutumin nan, kamar zatai kuka ta wuce ɗakin shi kawai ta kwanta ta juya baya tana sake tuno abubuwan dake faruwa.
Araab kam gun mai gadi yaje yace “In har mutumin nan na yau yazo gobe to karya kuskura ya buɗe mai ƙofa sai dai in shine ya bada umarni.” Nan yace to ya koma ciki yana mita a ransa, abin ma sai yanzu yake sake ƙona mai rai, kenan yana ƙasar nan yai watsi dasu, tunda yace zaije hotel ya kwana alama ce ta ba a garin nan yake ba kenan, amma ai yana cikin hankalinshi ba wai wani abin bane ya sameshi, kawai yayi watsi dasu ne.
Ciki ya shiga ganin bata falo ya zauna yasha fresh milk, ya fito ya wuce ɗakin shi, aiki zaiyi sai dai ganinta a kwance yasa jikinshi yai sanyi, ko dai tana kishi nunawa ne batasan yi?
Haka ya kwanta yana bin bayanta da kallo har bacci shima yai gaba dashi.
*******
Ummy ke sake kallom saƙon daya shigo wayarta, auren Meenal yau? Da ƙarfe 11am? Meke faruwa? Wanenen Bilal Jauro? Badai wanda ta sani bane? Nan da nan hankalinta ya tashi, kan Alhaji Husaini ɗaya kuwa? Ya rasa wanda zai aurawa Meenal sai wannan shashashan mai shaye shaye? Zata kira Mumy sai wayar Meenal ta shigo, cikin sauri ta ɗaga tace “Meenal? Meke faruwa haka?”
Kuka sosai Meenal ta fashe dashi tace “Ummy na shiga uku, Dady auren dole zai mun da mahaukacin can.”
Hankalin Ummy ne ya ƙara tashi tace “Dagaske Bilal dai na gidansu Munɗo zai aura miki?”.
Tana kuka tace “Eh Ummy, kuma wallahi banyi komai ba ban kuma cutar da kowa ba, son Ya Araab ne kawai yamin yawa wanda har na aikata abubuwa kala-kala, ke kinsan halina Ummy banida mugun hali, ko sanda ake hanani zuwa gunki satar hanya nake nazo na ganki, Ummy ki taimaki rayuwata dan Allah ki sa Ya Araab ya aureni a maimakon a auramin mutumin can, wallahi indai na aureshi kashe kaina zanyi na tafi wuta.”
“Subhanallah! Meenal me kike cewa haka?”
Tana kuka tace “Ummy dan Allah ki taimakeni, ki tuna soyayyar dana nuna miki.”
Zata sake magana wayar sukaji ta katse, hankalin Ummy a tashe ta kira number Mumy ba’a ɗaga ba, ta kira ta Alhaji Husain ma yaƙi ɗagawa, number Jauro ta kira Lokacin yana zaune yayi shiru yana kallon gidan da Bilal ya kama da yanda akai jere a ciki, shidai sam hankalinshi ya kasa kwanciya sunce karya sanar da kowa amma shi kam yana tsoron auran nan, Bilal yana ganin hakan shine zaisa ya samu kuɗi shi kuma yana jiye masa tashin hankalin da zai shiga bayan biki, dan mutanen nan tabbas ba ƙananun mutane bane, in har ya musu ba daidai ba jikinshi ne zai faɗa mai, sai kuma yai shiru ko dai hanyar shiryuwar Bilal ne tazo?” Nan danan ya fara addu’a hakan Allah ya shiryamai yasai hanyar shiryuwarsa ne, wayar data shigo ne yasa ya ɗaga bayan sun gaisa Ummy tace “Kayi hakuri na kira ba tare da izini ba, hankalina ne ya ɗan tashi, ta ina kuka haɗu da su Meenal da har za’ai aure cikin gaggawa haka?”
Ajiyar zuciya yai sannan ya kwashe abinda ya sani ya sanar da ita, cike da mamakin Alhaji Husaini sukai sallama, dole akwai abinda ke faruwa, a yanda tasan mutumin nan ba yanda za’ai ya aurawa ƴarsa wanda bai dace ba, bare Meenal wace yake so kamar ransa. Fitowa tayi tana tunanin bari tayi breakfast taje gidan tun kafin ai abinda bazai gyaru ba.
Sallama tajuyo wace tasan mai aikinsu ce, cikin sakin fuska ta amsa sallamar tana mata iso.
Ta ɗan rusuna tace “Dama wai mai gidan ne ya ƙaraso.”
Nan danan yanayinta ya canza, kamar tace ace ya koma sai kuma ta fasa, dolene ya shigo ta mai gargaɗi dan yanzu ta tabbatar bazata bari a cuci Araab ba.
tace ace ya shigo, ba jimawa sai gashi ya shigo yau dole ya canza salo tunda yaga alama mutanen nan basu sauko ba, shi kuma dole ne Yussy ta auri Araab.
Shigowa yai yana gyara links ɗin rigar shaddar dake jikinshi, daga falo suka gaisa da mai aikin data buɗe mai ƙofa, ga mamakin Ummy tana juyoshi yana cewa “Yauwa ki haɗa breakfast dani, sannan akwai bak’uwa da zatazo.” Ya ƙarasa maganar yana shiga ciki, Ummy ya gani a tsaye fuskarta sam babu alamun wargi a fuskarta, cike da mamakin abinda yake take kallon shi kamar wani gidanshi?
“A’a Fatima ashe harkin shirya, ina yaran nawa suke? Ni Farouk ko gaidani baiyi bama jiya.”
Takaici ne ya sake kamata tace “Au bayan duk abinda ka mana jiya har kana tunanin ƴaƴanka?”
Tsaki yai yace “Ni ba wannan bane damuwata kiwa yaranki magana yazo muyi breakfast tare dan matarshi zatazo.”
Baki Ummy ta saki tace “Bangane ba?”
Kafaɗa ya ɗaga yace “In kuma dakaina kikeso naje ɓangarenshi to.”
Ranta a ɓace tace “Wai meke damunka ne? Dole ne auren nan?”
“Dole ne kuwa tunda wacce yake zaune da ita yarinya k’aramar yarinya ce, kina magana kamar ke kad’ai kike da iko dashi, bayan nima na isa dashi”.
Lamarin mutumin nan ya gama ɗaure mata kai ta rasa abun faɗa.
“Ilham! Ikram! Farouk!” Abinda ya shiga faɗa kenan yana gyara zama, kafin yace “Kin kira shin ko na je?”
Cike da takaici ta koma ciki, ta zauna akan kujerar ɗakin ta dafe kanta, sam wannan matsalar tasa ta manta da Meenal.
Ikram da Ilham ne suka fito a ɗarare suka gaishe shi, amsawa yai yana musu alamun suzo, suka k’araso gun sa yana dariya yace “Farouq fa?”
“Ya fita gym.”
Kai ya jinjina yace “To kuje ku kira yayanku yazo muyi breakfast tare.”
Gun Ummy suka fara shiga dan su sanar mata, ganinta a zaune yasa Ilham ta faɗa mata tace “Muje?”
Kai Ummy ta girgiza alamun a’a tare da ɗaukan wayarta tace “Bari na kira hi da kaina kar matarshi tasan abinda ake ciki.”
Nan ta kira Araab, yayi wanka ya shirya dan yau asabar ba aiki, yana juyo kamshin abinci a kitchen alamun Munɗo na girki, bayan sun gaisa da Ummy yace “Ummy dafatan jiya baki sa abin nan a ranki ba?”
Tace “Bansaba Araab dan bacci nai sosai, zaka ɗan iya shigowa yanzu?”
“Eh ganinan zuwa.” Ya faɗa yana sa wayarsa a aljihu, dan sam bai kawo Hassan zai dawo da safen nan ba.
Munɗo tana kitchen ta gama farfesun kayan ciki, ta soya chips da kwai da plantain, tana gyara gun ya ƙaraso, ƙamshin turarensa taji hakan yasa ta ɗan sauke ajiyar zuciya, ta waigo cike da kulawa tace “Ina kwana?” Takowa ya farayi ba tare da ya amsa ba, sai dayazo daf da ita yasa hannu ya zagayo dashi ta cikinta yace “Kin gama haɗe ran?”
Cikin sanyin murya tace “Yaushe na haɗe rai?”
“Kin manta?”
Ta kalleshi tace “Kaine fa kake haɗemin rai, bayan bansan me nama ba, sannan bayan ni…..” sai kuma tai shiru, ya sake riƙo ta yace “Bayan ke me?”
Cike da wani irin shagwaɓa tace “Bakomai.”
“Faɗa min.”
“Ni ba komai.” Saketa yai yace “Shikenan bari naje gunsu Ummy na dawo.
Kai ta ɗaga ya rage sautin murya yace “Karkici abinci ki jirani.”
Kai ta ɗaga tana murmushi ƙasa-ƙasa.
Fitowa yai ya wuce yana murmushi, koma me take ɓoyewa zata fito dashi ne.
Turus yai ganin Hassan akan dining, ya babbake ya sa su Ikram a gefe, yana ganin Araab yamai alama da hannu, takaici ne ya kama Araab ya tamke fuska sosai sai dai zamansu Ilham a gun yasa ya kasa faɗamai maganganu, Ummy ce ta fito ta kalleshi cike da tausayawa dan tasan shi kaɗai yasan me yake ji, tace “Muje, kafinsu Ikram su fahimta.”
Hannunsa ya dunƙule yanajin wani irin ɓacin rai na nuƙurƙursar sa, har suka isa dining, yaja ya zauna kamar wanda baisan ya ake fara’a ba ya tamke fuska, Hassan yana dariya ya miƙe ya ɗaga waya yace “Ki shigo.”
Ummy ta runtse ido, dan tasan zancen, sai kuma yace “Bani mai gadin bana san iskanci.”
Araab a zaune kawai yake zuciyarsa na sake tafasa, dan tabbas jikinshi ya bashi me yake shirin yi.
Bayan ya gama magana ya kashe yana masifa “Banda iskanci har yaushe mai gadi ya samu ƴanci haka?”
Shigowa tai sanye take cikin dark blue ɗin lace anyi kwalliyar zaren lace ɗin da pink, tayi kyau sosai, kana ganinta kaga manyan ƴan gayun mata.
Gaida Ummy tai sannan taja ta zauna, tana kallon su Ikram, ta shafi kan Ilham tace “Ya sunanki.”
Mamaki ya kama Ilham cike da ƙunƙuni tace “Ilham.”
“Kefa?”
Ikram ta haɗe rai ta maida idanta kan Araab, muryar Hassan sukaji yace “Ikram sunanta, yauwa ga matar yayanku nan.”
Tai murmushi tana kallon Arab wanda ko inda take bai kalla ba, miƙewa yai yace “Zan wuce Ummy, matata tana jirana.”
Yussy cike da yanga tace “Mai gadi yaje kiranta dan mu gaisa, bana son naje ɓangaren ne kar ace nayi rashin kunya.”
Hassan ya jinjina kai yace “Yauwa hakan yayi daidai, gwara tasan matsayinta.”
Araab wani mugun kallo ya zabgawa Yussy a fusace ya ture kujerar ya miƙe ita kanta Ummy ranta yayi mugun ɓaci hakan yasa itama ta miƙe, tace “Kanki ɗaya?”
“Ni na sakata, dan naga alama wannan yarinyar juyaku take.”
Yussy tayi saurin zagayowa gun Ummy tace “Kiyi hakuri Ummy wallahi bansan ba daidai bane, da Uncle ya faɗa min sam ban kawo wani abin ba.”
Munɗo ce ta shigo ta sauke idanunta akan mutanen dake zaune sai Araab da Ummy ga wannan budurwar ta jiya kusa da Ummy, jikinta ne yai wani mugun sanyi, nan danan taji idanunta na neman kawo k’walla, wani mugun takaici ne ya sake turnuƙe Araab tabbas bazai bari wasu suzo su wulakanta mishi mata ba.
Daga gun ta tsugunna ta gaida Hassan wanda cike da takaici ya amsa ko kallonta baiyi ba, Araab ne ya ƙaraso ya sa hannu ya jata sukai waje, duk yanda taso ta daure sai da hawaye suka zubo mata, yana riƙe da hannunta har sai da suka shiga ɓangarensu, hannunta ta k’wace, hakan yasa ya matso gunta, jingina tai da kofar, tana kauda kai, hannu yasa akan haɓarta ya juyo da fuskarta yace “Kukan me kike?”
Ta kauda kai tace “Ba kuka nake ba.”
Sake riƙota yai yace “Bani nace a kira ki ba sannan bansan da zuwanta ba.”
Kai ta kauda tace “Ni bance komai ba, sannan abinda mahaifinka yakeso ba yanda zakai.”
“In shi yanaso bana so menene damuwata? Sannan ke in nace zan kulata kina nufin bai dameki ba?”
Shiru tai tana jin zuciyarta kamar zata fito saboda kishi, abin haushin tasan ba santa yake ba balle ta sanar dashi abinda ke ranta.
Shi kuma Araab ba abinda ya tsana kwanan nan yaga ta na nuna halin ko in kula, sannan ji yake bazai samu nutsuwa ba sai ta furta kalmar tana son shi, bai yarda da soyayya ba amma yana son yaji tace tana son shi ba k’in sa take ba.
******
Meenal murmushi tayi bayan ta kashe wayar Ummy tace “Ai yanzu nasan hankalin Ummy zai tashi, dole zatazo tace gwara auren Araab akan wannan yaran.”
Kwanciyarta tai ta lulluɓa da bargo tana dariya, gwara nai karyar zazzaɓi yanda abin zai sake rikitata….
Hmm gamu gani…..

Ummy kanta ke sara mata ganin lokaci ɗaya Hassan ya dawo yana son birkita mata gida yana neman ruguza farin cikin da suke ciki bayan gwagwarmayar da suka sha bayan tafiyar su har suka kawo wannan lokacin da rayuwar su ta daidaita suke cikin walwala da nishaɗi, ambaton Allah take kawai ta juya ta nufi ɗakinta bata son wani abun ya faru gaban Yussy dan Ummy mutum ce da tasan mutumcin kanta duk abunda zai kawo mata zubewar sa ko raini bata yin sa, a yadda taga take taken Hassan ba saurarenta zaiyi ba yanzu sai dai ma suyi sa’in sa, Yussy jikinta ne yai sanyi sosai Ummy da take son samun shiga gunta ta nuna mata ɓacin ranta kuma akan Munɗo lallai yarinyar ba ƙaramin tasiri tayi a zukatansu ba ya zaam dole ta ɗau ra ɗamaran tunkuɗe fadar yarinyar a gidan ta ɗau ra nata, waya sani ma ko asiri tai musu dama fulani mugaye ne, Hassan ganin yanayin Yussy ya kalle ta yace “Kada hakan ya dame ki kinji, kuma bana so ki sanar da Antyn ki, ki bar komai hannuna zan shawo kan matsalar.” Kai kawai ta ɗaga hankalinta gaba ɗaya ya tafi kan tunanin Araab yadda ya kama hannun Munɗo suka fita wato zaije ya lallashe ta ita kuma an barta kamar banza mara matsayi, sau biyu kenan yana disgata a gaban yarinya, wallahi bazai yiyu ba, ba taga da me tafi ta ba, banda son Araab da yai ma zuciyarta yawa ba zata ɗauki wannan wulaƙancin ba, cewa Hassan tayi zata tafi ya sake lallashin ta, ta fito rai jagule ta shiga motar ta tafi tana jin tamkar zuciyarta zata fashe, sake hango yanda Arab ya canza matarsa na shigowa takeyi, bugar sityarin motar tai tace “Bazai yiwu ba, wallahi in dai har sunana Yusrah.”
*****
Ikram da Ilham dama tuni sun bi bayan Ummy, su kansu basu ji da ɗin abunda ya faru ba, hakan na sake tabbatar musu mahaifinsu halayenshi, duk takaicin abinda ya faru ya ishesh.
Hassan kam zama yayi ya hakimce kan kujera yau ba zai koma masaukinsa ba sai anyi ta ta ƙare ya tabbatar da maganar auren Yussy da Araab, shi ya soma tunanin komawa Minna ma wurin Nuratu yayi missing irin kulawar da take nuna masa, da farfesun kazar da kusan kullum sai ta masa da kanta, gaskiya ba ƙaramin so take masa ba, ya zama dole ya jajirce ya faranta mata rai akan abunda yake da iko dashi.
***********************
Ummy shiru kawai tayi abubuwa sun cunkushe mata sam ta manta da zancen Meenal, rigimar da Hassan ya dawo da ita ta girmi tunanin ta ta birkita mata lissafi, Ilham da Ikram ɗakin su suka shiga suma sunyi jigum basa son takura Ummy, addu’ar su dai komai ya daidaita, fatan su mahaifin nasu ace ya dawo kenan bazai koma ba.
*****************
Yussy ta shigo gidan nasu ba kowa a falo kai tsaye ɗakinta ta shiga, ta cire mayafi ta cillar gefe, ta buɗe jakarta ta fiddo wayarta, wata wutar so da kishin Araab ke rurawa a zuciyarta, ta tsinci kanta da danna wayarta ta kamu number sa ta danna kira.
Araab da Munɗo na zaune kan dining table, ita tayi ƙarfin halin cewa su zo suci abincin dan kawar da zancen, Araab rai jagule ya taso, tayi serving ɗinsa wanda tana ƙoƙarin zubawa wani plate ya riƙe hannun ta, ta ɗago ta kalle sa yace “Yamun yawa, ki ɗauki spoon muci tare ba sai kin zuba wani ba."
“Toh.” Tace masa amma ita bata ga yawan abincin ba yadda ya saba ci ne ta zuba masa, Araab kuwa hakanan yaji yana so suci abinci tare a plate ɗaya, ya sauke hannun sa kan nata, ta rufe cooler tana ɗaukar wani spoon, suka fara cin abincin tare, duk da damuwar da Araab ke ciki hakan bai hana masa jin daɗin abincin ba, wayarsa dake gaban aljihu ce ta soma ƙara, ya janyota da hannu ɗaya, bai yi saving number ba amma yawan kiran da take masa yasa ya gane mai number, Yussy ce kallon Munɗo yai tuna yadda take nuna bata damu ba, yasa ya danna receive ya saka speaker, Yussy wata ajiyar zuciya ta sauke jin ya ɗauka cikin sanyin murya tace “My handsome meyasa kake son azabtar da zuciyata bayan kasan yadda na daɗe da mutuwa a son ka?" Araab kalamanta haushin su yake ji amma yana son tabbatar da abunda ke cikin zuciyar Munɗo yau sai ya ƙureta ya gani hakan yasa yace “Koh?”
"Uhmm ai ka sani ko yawan zuwa companyn ka da nake ya isa shaida maka ina masifar son ka, wallahi idan na kwana biyu ban ganka ba har wani zazzaɓi nake ji, ka taimaka ka amince da aurenmu ko zuciyata zata samu sauƙi pleaseee my handsome." Ta ƙarasa maganar a shagwaɓe, “Okay zamuyi magana anjima ina cin abinci ne, yanzu." Yussy wani sanyi taji ya ratsa ta a shagwaɓe tace “Uhmm kana ci shine ba tayi?"
"Gashi yayi da ɗi abincin sosai."
"Ohh wow to kaci dani I love you soo much muahh." Ta jefo masa kiss, a kunnen Munɗo wacce bata san sanda ta saki cokalin dake hannun ta duk ƙoƙarin dakewa da take tun fara wayar su wanda zuciyarta ke wani irin zafi tana jin wani abu na tokare mata wuya, ta daure ta ɗebo abincin tana son kaiwa bakinta jin kiss ɗin yasa ta saki cokalin bata shirya ba, Araab kashe wayar yai yana kallonta yace “Ya dai?” Kanta ta sunkuyar ƙasa wanda take jin ƙwalla na son cika mata ido tace “Ba komai, hannuna ne ya suɓuce.” Matsowa yai daf da ita fuskar sa daidai tata, yasa hannu ya ɗago haɓarta sai dai ƙkr taƙi kallon sa shi kuwa ya zuba mata ido yana jin tsigar jikinsa na tashi cikin muryarsa mai wata siga yace “Saboda kishi ko?" Saurin ɗagowa tayi ta kalle sa ta girgiza kai tace “Kishi! Akan mene zanyi?” Araab ransa yaji ya sosu, ya sauke hannun sa kan haɓarta ya ɗan ja baya yace “Ok, mu cigaba da cin abincin." Munɗo dakiya kawai tayi ta ɗau spoon tana ɗi ba ta kai bakinta wanda taji taste na abincin ya sauya mata sam bata jin daɗin sa, da ƙyar tai loma uku, ta ajiye tana cewa ta ƙoshi, Araab kallonta yayi yace “Baki isa ba sai kin tayani cinyewa."
"Ka kirata ta tayaka." Bakinta ya suɓuce ta faɗa, Kallonta yai sosai yace “Kince kuma bakya kishi?”
"Ni Allah ba kishin da nake, kawai dai naga ita tafi dacewa ta tayaka cinyewa." Ta faɗa tana ƙoƙarin tashi ta bar dining ɗin, Araab zafin maganarta yaji yana sake jin haushin yadda take nuna bata damu ba, hannu yasa ya fisgota ta faɗo kan cinyar sa, saurin riƙe yatsan ta tayi tace “Auchh." Bata son zamanta akan cinyarsa shiyasa tai hakan, Araab saurin kama yatsan nata yayi, ya ɗan ja, Munɗo ta damtse ido tamkar mai jin zafi da gaske, sai da yai haka sau uku, kana ya duƙo da kansa ya saka yatsan cikin bakin sa, ya tsotsa tamkar alewa. Runtse idonta tayi jin yadda yake shan ɗan yatsan nata tana jin tsikar jikinta na tashi, Araab cikin wani salo yake ƙara sha shi kansa jikinsa ya soma canzawa amma bai fasa ba, sai hannun sa ɗaya da ya zagaye ƙugunta dashi yana cusa tafin hannunsa cikin rigarta ya ɗau ra saman cikinta yana shafawa a hankali, Mundo d’an ƙoƙarin janye jikinta tayi, Araab ya ɗago ya kalleta ganin idonta lumshe ga yanayinsa da ya fara sauyawa, ya zare hannun sa yana janye bakinsa daga kan yatsan ta, ya tashi yai hanyar ɗaki, Munɗo ido ta buɗe tana bin bayansa da kallo, zuciyarta ta bata zuwa zaiyi yai waya da Yussy kamar yadda yace mata zasuyi magana idan ya gama cin abinci, ranta taji ya sosu, ƙwalla na shirin zubo mata tayi saurin mayarwa ta soma haɗa kwanukan da suka ci abinci, ta kai kitchen ta fara wanke wanke da wanda tai girki dasu dama bata wanka ba mai gadi yazo kiranta.
Araab yana shiga ɗaki kan gado ya faɗa yana runtse idonsa yana tsananin buƙatar matar sa, duk kwanakin nan dauriya yake amma ba ƙaramar sha’awa ke damun sa, shin meye amfanin auren ba dan ka tara da matar ka ba, yana ganin ba laifi ba ne idan ya neme ta, “So kake ka bada kanka a wurin ƙaramar yarinya? Gashi ƙiriƙir ta nuna ba sanka take ba? Dan in da so to tabbas akwai kishi.” Yacewa kansa, “To ya zanyi da abunda nake ji, ni dai ba mazinaci ba balle na nemi wasu matan, haka ko ina neman mata, sha’awarta nake ji ita nake son kusanta ba wata ba.” Yacewa kansa yana cusa yatsun hannayen sa cikin gashin sa.
******************
Masallacin unguwa aka ɗau ra auren Bilal da Meenal kan sadaki mafi ƙaranci Jauro ne ya bayar cikin kuɗaɗen da yake samu yanzu ta hanyar Araab, sam babu gayyar mutane, bayan an ɗau ra Alhaji Hussain ya buƙaci ganin Bilal wanda yasha ado cikin ɗinkin sa yana washe baki, cikin mota yace su shiga, Bilal ya buɗe gaban mota ya shiga, Alhaji Hussain ya zauna mazaunin direba, takarda da biro ya zaro daga bonnet na mota ya ajiye kan cinyar Bilal yace “Kasa hannu duk sanda ƴata ta kawo ƙararka kaci zarafinta to ka tabbata zaka fuskanci hukuncin hukuma." Da sauri ya kalli Alhaji Hussain yace “Na’am?" 
"Kana tunanin zan baka ƴata ne a banza ne? bayan naga alamar ba cikakken natsuwa tare da kai, wallahi dole ce tasa kawai na baka auren ta, dan haka idan har ka musgunawa ƴa ta sai dai iyayenka su nemi wani dan ganinka ma ba za’ayi ba." Bilal ya haɗiyi yawun tsoro yace “Haba Alhaji duk me ya kawo wannan, yarinyar da nake so taya zan mata wani abun in dai ba na alkhairi ba?" Na dai gaya maka dan haka maza ka saka
  hannu." Bilal wanda ya soma tsorata ya ɗauki biro ya saka hannu, Alhaji Hussain ya karɓi takardar yace “Zaka iya fita." Bilal ya buɗe murfin motar ya fita, shi dama bashi da niyyar yi mata wani abun kawai kuɗi yake son ci, Alhaji Hussain yaja motar sa ya bar gun cike da takaicin yadda ɗaurin auren ƴar ta shalelensa yazo, ba wani gayya biki kamar na mara gata, kuma ta ƙare a auren wannan shashashan amma ita ta jawo bayan duk yayi iyakacin ƙoƙarinsa wurin ganin ya inganta rayuwarta.
Meenal wacce tunda Mumy ta sanar da ita an ɗau ra aurenta da Bilal take kuka kamar zararriya shikenan ya cuceta ya gama da rayuwarta wallahi ko an kaita gidan sa sai ta sa ya saketa ba zata iya zama dashi ba, taya ma zata yi rayuwar aure dashi, kuka take kamar ranta zai fita, Mumy lallashinta take cikin tausayawa itama tana matsar ƙwalla ta tausayawa yarinyar tata, Alhaji Hussain tun daga waje yake jiyo kukan Meenal, tsakanin ɗa da mahaifi sai Allah har cikin ransa yake jin kukan nata, Ya ƙaraso cikin ɗakinta ya kira sunanta “Meenal." Tana jin muryar ta rage sautin kukan nata sai ambaliya da hawaye ke yi kan kuncin ta, Yace “Iya gata shine zan miki da na aure miki wannann yaron dan rufin asirinki ne da mu kanmu, dan haka ki daina wanann kuka ki tashi ki shirya kafin su zo ɗaukar ki, Allah baku zaman lafiya, ke kika cuci kanki ba ni ba.”Meenal hawaye kawai take, Alhaji Hussain ya juya ya fita, Mumy da ƙyar ta lallaɓa Meenal ta tashi ta shirya.
***************
Ta ɓangaren Salame baki har kunne ɗan ta ya auri ƴar masu kuɗi, ƙawayenta na taya ta murna, a gidan ta akai yinin biki anci ansha an ƙoshi, tayi ma Raheena take away ta bada aka kai mata, wacce a ƴan kwanakin cikin sata yake ci sosai, ana kawowa ta far ma abincin tana ci sai dai tana gamawa ta hau kwara amai, IYA mahaifiyar Salame ce ta shigo tana mata sannu, tana bin ta da ido abun ka da manya a take ta gano ciki ne da Raheena sai dai bata ce mata komai ba, ta fito ɗakin cikin ƙunar rai, tana jin takaici na irin sakacin da Salame tayi da tarbiyar yaranta ita dai tasan ba irin tarbiyar nan ta mata ba, ta rasa yadda akayi ta bar yaranta sake ba tarbiya ba, sai da tayi hawayen baƙin ciki na cikin shege a zuri’arta.
Salame tare da ƙawayenta biyu masu kuɗi a motar su suka shirya zuwa ɗaukar amarya dan kar a raina su yasa taƙi yarda aje da tsohuwar motar Jauro wacce duk taji jiki Bilal yasha buguwa da ita, Meenal idonta duk sun kumbura akan kuka tasha lulluɓi daga ita sai
mahaifiyarta a ɗaki babu gayyar kowa ko Kubra bata sani ba, Mumy kanta abun duniya ya isheta tana jin kamar zatai hauka ƴar ta tayi aure a lalace, tana ji tana gani su Salame suka zo aka tafi da ita wacce ke ta rusa kuka, Salame na shafa bayanta tana fad’in “Yi shiru ƴa ta can ma gida ne kinji, ki daina kuka." Meenal kuwa fisge jikinta tai gefe, tana matsewa can jikin ƙofar mota, Salame ranta taji ya ɓaci lallai yarinyar bata da kunya amma zata gyara mata zama, ta dake a zahiri bata nuna ba har suka kawo gidan Bilal…..
Hmmm👀mun zuba idanu Salame da sabuwar surukarta
Bilal da sabuwar amaryar sa
*****************
Araab tuna yanayin da ya bar Ummy tare da Hassan yasa yai saurin miƙewa sha’awar da yake ji ma na barin sa, tuna yanayin Ummyn sa, tashi yai ya fito ɗakin Munɗo na kitchen bata gama ba, taji fitar sa numfashi taja tana jin ranta babu daɗi, ba dai gunta zaije ba, “Ya Rabb!" Ta furta tana ɗan dafa ƙirjinta saboda yadda zuciyarta ke bugawa, tana ɗauraye kwanukan tana ambaton Allah.
Araab turus yai a falo ganin Hassan zaune hakimce kenan bai tafi ba, Kallon Araab yayi yace “Kaja ka tsaya kazo nan muyi magana, kun wani watse kun barni ko kunya ma bakwaji.”
Ba tare da ya kalle sa ba ya soma yin hanyar sama yaje gun Ummy, “Idan ka ƙara taku ɗaya baka zo nan ba Allah ya isa ban yafe maka ba." Araab a razane ya waigo yana kallon sa wacce irin zuciya ce da wannan mutumin da sam babu imani ko tausayin su a ransa, Allah ya isa fah yake kira masa a matsayin sa na uba, idan ma so yake ya bi ta haka ya kamata, sam bai cancanci zama uba gare su ba, da ya na dama da yayi tariyar baya ya goge aurensu da Ummy har ta haife su, “Zaka zo nan ko kuwa.” Yai maganar a gadarance, Araab leɓensa na ƙasa ya ciza da ƙarfi wanda har sai da jini ya fito, yasan illar Allah ya isan mahaifa kan yaransu duk da abunda ya aikata musu yasan hakan bazai sa Allah ya fasa kama shi ba, hakan yasan ya juyo kansa na kallon ƙasa zuciyar sa na wani irin huci yazo kusa da Hassan sai dai sam yaƙi kallon sa, wani irin haushin sa ke ɗawainiya da zuciyarsa, Hassan gyaran murya yai yana kallon Araab yace “Wannan zafin rai naka da taurin kai duk da sauke su kayi, dan bazan janye kan baka na na cewa ka auri yarinyar nan ba, shin meye ma makusarta da kake ƙyamarta.” 
“Bata da qualities da nake so wurin matar aure, kuma matata ɗaya ta isheni wannan ko a hanya bata isa na kalleta ba.” Araab ya faɗa kai tsaye, “Lallai ka girma Araab, to ka sani ko kana so ko baka so sai ka auri Yusrah ko wallahi na tsine maka kaji ma na sake gaya maka, dan haka sati mai zuwa za’a ɗaura auren ku, ta tare daga baya.” Araab wani razananne kallo yayi ma Hassan wanda shi kansa sai da yasha jinin jikinsa amma ya dake yace “Kana kallona haka ko zaka dakeni ne, tunda naga mahaifiyar taku bata tsaya ta baku tarbiya ba.” Araab hannunsa ya dunƙule yana kaiwa iska naushi banda matsayin sa na mahaifinsa da tuni ya kai masa duka ba wanda zai faɗi magana haka kan Ummy ya ƙyale sa, Ummy wacce zaman ɗakin taji ya soma isarta ta fito taga ko Hassan ya tafi maganar sa ta  ƙarshe ta sauka kunnen ta, ƙarasowa tai cikin falon tana kallon Hassan cikin tsananin ɓacin rai tace “Kula da tarbiyar su ko ƙorafi a kai bai kamata ya fito daga bakin ka, shin ma ya hana ma ka zauna ka tarbiyarta dasu tsawon shekarunkan nan, a tarbiyar tawa suka girma har suka kawo haka, a tarbiyar tawa har wata ke nacin son sa ta biyo ta hanyarka take son ta aure sa, shin babu tarbiya a tare dasu kake tsammani ka dawo ka tarar dasu haka.” Hassan shiru yai kawai ya juya sai da ya kai ƙofa yace “Ina sake jadadda muku auren sa da Yusra babu fashi." Ya buɗe ƙofa ya fice, Ummy kallonta ta kai kan Araab wanda ke ta fad’a had’a haƙora cikin tsananin ɓacin rai, ta dafa ƙafadar sa tace “Ka riƙa faɗin Innalillahi wa inna ilaihi raji’un Allah ya kawo mana sauƙin wannan masifa." Araab da ƙyar bakinsa ya soma furtawa wanda ya soma jin k’uncin zuciyarsa na ragewa.
*********************
Uwaliya sosai ta sake sabon tsari akan ɓangaren Amarya gudun a sake samun matsala, dan da ƙyar ta samu Hajiya Zinnira ta haƙura ta mata alƙawarin shine na farko da aka samu matsala ba zata bari a sake ba.
 Alhaji Ja’afar ya ba Husna da Haneefa gift na gama
makarantar su kuma results ɗin su yayi kyau, Husna ba haka taso ba ganin abu iri ɗaya ya basu, Apple tab ce mai tsadar gaske sai agogo designer taso ace nata ya bambamta, har kullum Hajiya Zinnira nuna musu take su yafi cancanta mahaifinsu ya nunawa fifiku akan sauran yaran gidan hatta kuwa da yaran matar sa ta biyu duk da suna ɗasawa amma kowa ta ciki na ciki, sun haɗa kai ne suna cutar da Ammi ganin yafi nuna sonta akan su duka biyu amma kowacce na kishin ɗaya bata ƙi ace ita mijin yafi so ba da yaranta.

Araab fitowa yai daga ɓangaren Ummy yana jin zuciyarsa na sake wani irin ƙuna, kusa da motar da tazo d’aukar Hassan ya nufa cikin tsananin ɓacin rai, dan baya son Ummy ta fahimta shiyasa ya nuna mata ya huce, kuma addu’oin da yai ya taimaka masa sosai, hannu yasa ya riƙe ƙofar motar da Hassan ke ƙoƙarin rufewa, a fusace Hassan ya kalleshi yace “Kai wai bakada tarbiyya ne? Mahaifinka kake wa haka?”
“Duk abunda zakai kayi shi iya ni, kada ka ƙara sa Ummy kuma daga yau karka sake shigomin cikin gida, gida nawane ni da ƴan uwana, bamu yi domin wani mutum ba balle har yazo yana mana gadara, na ɗauka zaka rage abubuwan da kake in na kyaleka sai dai naga abin naka gaba yake, bama buk’atar ka anan ka koma inda kai rayuwa ka zauna, wallahi ban ƙi hukuma ta shiga tsakaninmu da kai ba sam bana shakkar ka bare kai tunanin zan raga ma.”
Har cikin ranshi Hassan ya ɗan tsorata haka yana sake shaida taurin kai irin na Araab bai yar a ƙasa ba ya gado shi ta wannan gefen, sai dai ya dake sosai yace “Wannan abinda kake ya tabbatar min mahaifiyarka bata baka tarbiyar daya dace ba kuma ya tabbatar da rashin tarbiyarku ƙarara.”
Araab hannnun sa ya duƙule yana jin kamar ya kai masa duka  ya gama kaiwa bango, sun rikid’e sosai  baya daukar raini game da mahaifiyarsa, sai dai daraja d’aya yake ci na cewar shine mahaifin sa, Farouq ne yai saurin rugowa dan shigowarshi kenan yaga yanayin Araab yasan tabbas zai iya manta matsayin sa a gunsa ya aikata abunda bashi ba, daga gani ya ƙona mai rai matuƙa, hannunsa Farouq ya riƙe da sauri yace “Kayi haƙuri Yaya mu shiga ciki."
Araab ya gama fusata, ya kalli Farouq yace “Koma ciki.”
Hassan ya maida kofar mota ya rufe yana cewa “Na dai faɗa ma wallahi dole ka auri Yusrah.”
Yana kaiwa nan yaja mota, Araab iska ya fusgar ya dafa saman goshin shi kafin ya janye jikinshi daga gun Farouq ya nufi ɓangaren shi, kai tsaye ɗaki ya wuce ba tare da ya nemi Munɗo ba baya son ta ganshi cikin wannan yanayin, toilet kawai ya shiga ya sakarwa kanshi ruwa yana ɗan furzar da iska, yana fitowa daga toilet ita kuma tana turo ƙofar ɗakin hannunta ɗauke da kaskon turaren wuta, ɗaure yake da towel iya ƙugun sa, idanunsu ne ya haɗu da juna kowanen su da abinda yake saƙawa a ransa, a hankali ya fara takowa zuwa inda take, sai da yazo daf da ita ya sa hannunsa akan nata dake riƙe da kaskon yace “Badai tunda na fita har yanzu baki zauna ba?”
A hankali ta kalleshi tace “Na gama ai, daga wannan.”
“Hannunki fa? Ya daina ciwo?”
Ta ɗaga kai a hankali idanunta na kanshi, shiru suka ɗan yi tana kallon saman k’irjinsa wanda ruwan wanka ya kwantar da gashin gun.
“Ka dawo kenan?” 
“Uhmm naje mun ga na.”
Kallon shi tayi tana jin zuciyarta na zafi, hannu yasa ya amshi kaskon ya ajiye  ya ɗaga ta ya ɗaura ta akan table ɗinsa sannan yasa hannu a gefe da gefe, yana binta da ido, kanta har yanzu a ƙasa yake, sai dai yanayinta ya canza sosai, ba dai dalilinshi na wanka kenan ba saboda sha’awa? Kai ta girgiza da sauri dan tasan Araab ba mazinaci bane, hannu yasa ya ɗagota sosai yace “Baki so naje ba?”
“Ni na isa na hanaka?”
“Faɗa min in har bakyaso sai na duba na tausaya miki na daina zuwa.”
Kallanshi tai da idanunta rau-rau kafin tace “To ince me?”
“Kice bakyasan auren nan kina kishi kar na sake zuwa.”
“Ban isa ba sannan kaine fa zaka zauna da ita, in kana sonta na isa na hanaka? Ni a wa? Bayan ɗazu ina kallan yanda ka damu da ita har da maka k……”Shiru tayi bata ƙarasa ba, a ranshi shi kuma yana fatan tace “Ya Araab ina sonka please karka sake kulata.” Sai dai kash ba abinda ta faɗa kenan ba.
A fili yace “Dan tamin kiss? To ke kin taɓa min ne?”
Ta turo baki tace “Kace kana so ne?”
“Sai nace inaso?”
Kai ta sunkuyar tana wasa da hannunta to yanzu ko tace zata dinga mai sai me? Bayan wata zai auro
Hannu yasa akan saman kuncin sa yace “A fara na gani.”
Cike da shagwaɓa ta kauda kai, ganin da gaske ba zatayi ba yasa ya miƙe, Araab me kake tunani? Abinda yaji zuciyarshi tace masa kenan, hannu tasa ta riƙo hannunsa wanda hakan yasa shi tsayawa, ɗan dawo dashi baya tai cike da kunya ta sumbaci kuncinsa, ajiyar zuciya ya sauke yana mamakin yanda akai zuciyarshi ke son abu daga gareta, wani kallo ya mata wanda ke tattare da abubuwa dayawa, nan danan ta dinga jin jikinta na wani irin sanyi.
Hannu yasa ya nuna ɗayan kuncin, ta sake lumshe ido ta sumbaci gun, kallanta yai ina ma zata furta tana son shi? Da tabbas sai ya nunawa duniya ita ɗin matarsa ce da baya son kowa ya ɓata masa, sai dai abin takaicin ya rasa meyasa zuciyarshi ta damu taji ko taga soyayyarsa a tattare da ita.
Hannunsa da ta riƙe ya kalla sannan ya kalleta tana ɗan motsa baki saboda kunya, cikin dashashiyar murya yace “Daina motsa bakin nan.”
Da mamaki tace “Naam?”
Bakinta yake sake bi da kallo yana jin wani abu na sake
taso masa, kan leɓensa ya nuna yace “Saura nan.”
Kai ta sunkuyar da sauri, yace “Allah in bakiyi ba zakiga fushi na.”
Ta kalle sa tace tace “Kai da kullum cikin fushi kake?”.
“Wannan karon fushin mai ƙarfi zaki gani, na daina miki magana.”
Ido ta zaro tace “Daga ɗan wannan laifin?”
“Ɗa ne ma?”
Shiru tayi tana tunani kafin ta daure a hankali ta sumbaci bakinshi, tana neman ɗauke bakinta ya buɗe bakinshi tare da kamo kasan leɓenta, ya fara tsotsa, harshen shi yasa cikin bakin ta bata san sanda ta fara maida mai martani ba, sun daɗe suna sumbatar juna kafin ya saketa yana maida wata ajiyar zuciya yana jin tabbas bazai iya hakuri da ita ba yau.
Sake riƙo kanta yai ya ƙara maida bakinshi cikin nata yana sauke mata wani salo da ita kanta batasan dashi ba,  jinta take tana buk’atar shi dan ya daɗe bai yi ba, a hankali ya ɗago yana haɗa goshinsu, a tare suka sauke wani numfashi wanda yasa shi kallanta, ga mamakinshi yanayinta kaɗai ya nuna tana buƙatar shi itama, kenan ba shi kaɗai ba ne? Cikin numfashin dake tattare da sha’awarta yake sake binta da kallo, kafin cikin shauƙi ya sake janta jikinsa, a hankali yana sumbatarta ya rabata da kayan jikinta, ya ɗaga ta daga kan table ɗin yai gado da ita, bakinsa yakai saman dukiyar fulaninta yana mata salon da gaba ɗaya ya birkitata, ji take kamar ba’a duniyar take ba, ya zatai in yaje ya samu wata ya nuna mata wannan salon? Shikenan tasan mantawa da ita zaiyi.
Juyata yai ta baya ya kai bakinsa kan wuyanta, wani ƙaramin numfashi ta sake ja wanda ya ƙara tabbatar masa da itama tanajin daɗi, ƙasan bayanta ya sumbata ta sake narkewa, nan ya ƙara shiga wani shauƙi, yana sake mata wasu salo masu rikitarwa tana ɗan matar masa martani cikin abunuwan da ta koya a group,
yau ya samu natsuwa sosai dan dama ya daɗe yana tara sha’awarshi yana jiran ta gama exams, yau ya sauke sha’awar tas, kwanciya yai a bayanta yana sauke numfashi.
Sun daɗe a haka kafin ya miƙe ya koma toilet, tunani ka ne kala-kala suke yawo akanshi wanda yana watsa ruwa yake sake lissafi, wani sanyayan murmushi ya saki yace “Ka ga ka jefi tsuntsu uku ma da dutse ɗaya, na kuma tabbatar wannnan shine best revenge da zai san abinda ya mana.” Sake murmushi yai ya ƙarasa wanka ya fito, bata ɗakin hakan yasa ya saka kaya kawai ya zauna akan table yana sake tunanin abinda yake planning, kan gadonshi ya kalla abu mafi muhimmanci dole ne Munɗo ta yarda tana sonshi, dan yau ya tabbatar da akwai son shi a idanunta, ido ya lumshe kana ya buɗe su ya fara duba wasu saƙonnin da aka turo masa.
******
Bilal tunda yasa hannu hankalinshi yaƙi kwanciya karfa mutanen nan susa a kulleshi a prison in sukaji k’arya yake maganar ciki, nan danan tsoro ya sake shigar sa, ya dinga sintiri yana matse hannayenshi, ya zaiyi? Wayarsa ce tayi ƙara ya ɗaga abokinsa ne ya kira yace “Kaga Malam ya muna jira mu kaika gun Amarya kak’i bayyana?”
Yace “Ganinan zuwa.”
Nan ya fito ya shiga mota sai lissafi yake sam zumuɗin nan ya daina, zuciyarsa fal da shakka.
Salame tanata nunawa ƙawayenta gida, ana tayata murna, ta dawo ɗaki gun Meenal tace “Ke ba ƙawayenki ne?"
Banza Meenal tai da ita, Salame ta taɓe baki tace “Yaran masu kuɗi sam basuda kunya amma zan gyarata da kaina.”
Fitowa sukai suka wuce gida, basu dad’e ba su Bilal suka iso, yana jin abokansa suna zolaya Meenal sam bata tanka ba shima yak’e kawai yake cike da tunani kala-kala.
Suna tafiya ya taho  gunta yana san yi mata daɗin baki, cike da ƴar fara’arsa ya matso yace “Meenal kiyi hak’uri wlh nima bansan abin nan zai kasance ba,” ya ƙarasa maganar yana ƙoƙarin taɓa ta, a fusace ta zare mayafin kan fuskar ta, baya yai da sauri saura kaɗan ya buge bayanshi, yana binta da kallo cikin tsoro yace “Me nake gani? Me kikeyi da wuƙa?”
“Me nakeyi kake tambaya? Ni zaka maida ƴar iska? Abinda zakacemin daban abinda zakacewa iyayena daban?”
Ta ƙara miƙewa tana nuna masa wuƙar tace “Wallahi sai kayi dana sanin aurena, sai ka roƙeni na koma gidanmu saboda tashin hankalin da zaka fuskanta daga yau.”
Yawun bakinsa ya haɗiya yace “Yar daba kika zama?”
“Ai bakaga komai ba wallahi, tashi ka barmin ɗaki kafin irga uku dan wallahi ko na kasheka ba abinda zai faru dani, iya kaci ince karfi kazo nunamin tsautsayi ya afka ma sannan ƙarya da sharri kayi ka aureni.”
Ai Bilal a guje ya fita daga ɗakin yana maida numfashi, zama yai a falo yace “Nashiga uku ni da nayi auren jari ya abu yake neman komawa ajalina?”
Yunwa ce take nuƙurƙusarsa ga kazar daya siyo da yoghurt ɗin suna ɗakin ta shi kuna bai isa shiga ba, haka ya kwanta akan kujera sai juyi yake yana tsoron kar yaje yana bacci ta kashe shi.
******
Ummy ce ta kalli Araab tace “Kana ganin hakan da zakai shine daidai?”
“Eh Ummy ina ganin gaskiya kanshi ba ƙalau ba, in har muka cigaba da biyeshi mune ran mu zai ɓaci dan haka na samu wannan shawarar, sannan koma menene haɗinshi da yarinyar duk da bamu san tak’amamai dangantakar su ba, hakan  zai sa mu fanshe abinda yake mana.”
Shiru tayi tana kallanshi tace “Munɗo nake ji.”
Kai ya girgiza yace “Karki faɗawa kowa Ummy, ita ki barta dani.”
Ajiyar zuciya tai dan batasan me zatace ba sannan hakan tana ganin shine daidai tunda shi baisan mutunci ba.
Haka ya fito ya koma ɓangarensa lokacin Munɗo na falo tana kallon wani indian film Kal Ho Na Ho, zuciyarta ta gama rauni sai hawaye take na tausayin abinda ke faruwa a ciki, da alama itama in Ya Araab yai aure ciwon zuciya ne zai kasheta, dan magana ta gaskiya bazata iya ganinshi da wata mace ba, yau ta sake tabbatar da hakan, inama zai amince ya zauna da ita ita kaɗai? Sai dai tasan bata isa ba dan ba sonta ma yake ba balle tasa ran ya zauna da ita ba tare da auro wata ba.
Muryarsa ta jiyo yana shigowa ciki yana magana da alama waya yakeyi.
“Eh zan shigo anjima sai mu tattauna, ki sanar da Uncle ɗin naki na amince da auren.”
A fusace Munɗo ta miƙe tsaye tana kallanshi ji take zuciyarta kamar zata fashe, daga speaker wayar kuwa ihun Yussy ne take yinshi alamun tsananin farin ciki, kafin tace “Ko dai ni nazo? Dan mu gaisa sosai da Ummyn mu?”
Yana kallon Munɗo yace “Kar ki wahalar min da kanki, ni zanzo na ganki.”
Cike da sakalci da salo tace “My handsome I just want to see you now.”
“Karki damu yanzu zaki ganni.”
“Awww see you love!” Ta sake kissing ɗin wayar, a fusace Munɗo ta miƙe tai ɗaki, da k’arfi ta banko k’ofar ɗakin kallan ƙofar yai ya shafi sumar kansa tare da cewa “Muna nan dake sai kince Ya Araab plz karkai auren nan, mu zuba ni dake, tunda ke da gaske bazakice kina sona ba.”
Munɗo kuwa a ƙufule ta shiga ɗaki taja wani tsaki, tace “Aikin banza, banda karuwanci mace ta dinga yiwa namijin da batada haɗi dashi kiss a waya.” Ta sake jan tsaki cikin ƙuna rai.”
******
Alhaji Kabiru da Sunusi ne suka kalli Alhaji Husaini cikin fushi, kowanen su zakaga ba wargi a fuskarsa, Alhaji Kabiru yace “Gaskiya baka kyauta mana ba Yaya taya zaka sa wannan zunzurutun kuɗin ba tare da amincewar mu ba? Yanzu gashinan sai bi ake a nemi mutanen ma an rasa gashi dai yau kanaji police yace maybe scammers ne.”
Shiru Alhaji Husaini yai wanda hakan yaba Alhaji Sunusi damar cewa “Ni ina ganin a siyar da conpany ɗin nan mu raba kuɗin kowa yaji da kansa, dan yanzu gashinan wata huɗu kenan bamu biya ma’aikata albashinsu ba, babu wani cigaba da muke samu sai ci baya.”
Ajiyar zuciya yai yace “Shikenan muyi hakan in hakan kuke tunani, ni yanzu bani da energy ɗin ma kula da company nan wani irin ciwon kai nakeyi ga k’irjinta da yake nauyi kwanan nan.”
Takaici baisa ko tanka mai sunyi ba nan suka tsaida akan zasu siyar da company ɗin.
A ranar suka ciro ragowar kuɗi suka sallami ragowar ma’aikatan, sukai godiya suka tafi.
Bilal yana tashi ya fito ya nufi company ɗin Babanta dole yaje ya sanar dashi a bashi aiki tun kafin Meenal ta sa ya saketa ya tashi a tutar babu.
Ga mamakinshi gani yai anata fita da engines ɗin dake conpany ɗin ana zubasu a babbar mota, ciki ya shiga yana san sanin meke faruwa, sai dai mutane ne kawai ke ta kwashe kaya, da sauri ya ƙarasa gun wani yace “Meke faruwa ni sirikin Alhaji Husaini ne.”
“Oh Allah sarki! Conpany ɗin za’a siyar ai.”
Ido ya k’walalo yace “What? Meyasa? A wani dalilin?”
Cigaba da aikinshi yai yace “Bansani ba mu kaya mukazo kwashewa.”
Bilal baya yai ya fito yama rasa tunanin me zaiyi, aljihunsa ya duba wanda babu ko ficika, na shiga uku, karayar arziki ce ta samesu? Yau nashiga uku.
*******
Meenal ta fito ganin ba Bilal yasa ta shiga kitchen ta dafa indomie da kwai ta zauna zata fara ci ta juyo sallama, ƙofa ta buɗe, ga mamakinta matar jiya ce data kira  kanta sirikarta.
A wulak’ance ta gaisheta tana kauda kai, Salame tana murmushi tace “A’a Amarya kin tashi?”
“Eh, menene?”
Ta kalli kitchen tace “Dama kayan garar ne nake tunanin baku aiko mana dashi ba a matsayin mu na sirikai, shine nazo amsa da kaina, abinka da kusa da gida.”
Wani k’ask’antaccen kallo ta mata ta kalli hannunta harda wani leda tace “Ke naki mijin bai sai miki kayan abinci bane? Ni mahaifinane ya siya sai ki bari sai ɗanki ya siyo sai kizo ki amsa.”
Ido da baki Salame ta buɗe tace “Ke ni kikewa magana haka?”
Meenal ta ja k’ofar kitchen ta rufe ta koma ta zauna tana cewa “Ni ba matar ɗanki bace dan wlh nafi k’arfin na aureshi kuma wlh kukamin ba daidai ba dai-dai nake da dukanki.”
Yawun bakinta Salame ta haɗiye ta juya ta fita tana kama haɓarta, taɓ wannan itace matar?

Munɗo ranta baya mata da ɗi na jin cewar Araab ya amince da auren Yussy, baccin nata na daren jiya rabi rabi tayi sa tana ta faman juyi, Araab na jin dukkan motsin ta sai dai bai nuna mata idon sa buɗe ba, ya gama sawa zuciyarsa sai ta amsa tana son sa kuma tana kishin sa, zaiga iya inda taurin kan nan nata zai tsaya, yana mamakin ga soyayyarsa yana gani amma ta dage akan bata sanshi.
Washegari da safe da ya tashi sallar asuba yana kunna bedside lamp itama ta farka, kallon ta yai sai ta ɗan kawar da kanta, tana wani shan kamshi. Murmushi kawai yayi ya tashi ya shiga banɗaki itama ta tashi ta fita ɗakin zuwa nata, bayan yayi brush da alwala da ya fito bai ganta ba ya zura jallabiyar sa ya fita zuwa masallaci.
Itama a cikin toilet tana brush tana kunkuni, a fili tace “Wato yanzu tashin nawa ma bazai yi ba?” Ta kalli kanta a madubi tace “Sai yaje yai tayi ai nima dabai tasheni ba na tashi da kaina.”
************
Munɗo duk da yanzu ba makaranta take zuwa ba da wuri take yin ayyukan gidan, yau ma kafin ya dawo masallaci ta gama gyaran gidan ta haɗa breakfast, ta jera kan dining table, ta zuba turaren wuta a burner ta kunna gidan ya ɗuki ƙamshi kana ta shiga wanka, Araab sai kusan 7 ya dawo daga masallaci ya jima yana addu’o’i kan matsalar dawowar mahaifin nasu da al’amuransa na yau da kullum, sai da ya shiga gun Ummy ya gaisheta wacce a ɗakinta ya sameta tana lazimi gaisawa kawai sukayi basu tsaya wata magana ba, ya dawo ɓangaren sa, dan ita ta damu so take tasan plans ɗinshi gaba ɗaya, shi kuma yasan halinta tabbas taji tofa bazata taɓa barinshi ya aiwatar ba.
Tun daga baƙin ƙofa ya soma jiyo ƙamshin turaren wuta, inama yana shiga ciki ta rugo da gudu ta rungumeshi? Kai ya girgiza dan yasan ba abu mai yiwuwa bane, nan ya shiga cikin falon ƙamshin na saka shi wata natsuwa, dining table ya kalla yaga ta jera komai sai dai ba zai iya cin abincin ba sai tare da ita. Har mamakin kansa yake yadda yanzu ya damuwa da al’amuranta sosai, ɗ’akinta ya nufa, ya murɗa handle na ƙofar ya shiga, tana tsaye bakin madubi tana ƙoƙarin ɗau ra ɗan kwali, ya zuba mata idanun sa, doguwar riga ce jikinta ta atamfa ɗinkin straight gown ce wanda aka zubawa duwatsu daga sama har ƙasa, ta baya kuma akwai ƴar yanka kaɗan, rigar ta kama jikinta ɗas ta fiddo mazaunanta da shape ɗinta wanda Allah ya bata hips masu kyau da ɗaukar hankali, Araab sai da ya lumshe ido ya buɗe yadda tayi kyau hakanan yake ji kamar yaje ya sakata a jikinsa, kallon kanta tayi a madubi tayi wani murmushi wanda ya saka Araab kusan mutuwar tsaye yana jin yadda jikinsa ke amsawa, Jewelries box ɗinta dake kan madubi gefe ɗaya ta buɗe ta ɗauko ɗan kunni da sarƙa pendant, ta fara saka ɗan kunni, tana ƙoƙarin saka sarƙa Araab ya ƙaraso cikin ɗakin ta bayanta kawai taji hannayen sa kan nata ya zare sarƙar, yana saitawa kan wuyanta ya saka mata, ta madubi ta kallesa shima ita yake kallo, sai ta sunkuyar da kanta ƙasa, hannun ya ɗau ra kan kafaɗarta ya juyo da ita tana fuskantar sa, sannan yasa hannu ya ɗago haɓarta, Yace “Kishi ne yasa kike bani attitude tun jiya?” Cikin sanyin murya tace “Ana kishi ne inda akwai so, nasan ba sona kake ba Yaya kishin me zan?”
Araab mamaki da zafin furucinta nata yaji lokaci ɗaya yace “Ke kuma bakya so na ko balle kiyi kishina, abinda kike nufi kenan?”
hannu ya sake kaiwa ta saman kugunta ya zagayo dashi ta cikinta yace “Bakya so na kike san cewa?”
Kasan leɓenta ta chiza tana tuno yanda yake abu da Yussy, wato tace tana sanshi ya samu damar faɗa wa budurwarshi su haɗu su dinga wulakantata.
Shiru tayi ta rasa amsar bashi, ya danne ɓacin ransa dan baya son bayar da kansa a gabanta taga yana son tace tana son sa ne, ya zare hannayensa sannan yace “Muje muyi breakfast.” Kai ta ɗaga masa tace “Toh.” Ya juya yana yin hanyar fita tabi sa a baya, yau ma a plate ɗaya ya buƙaci ta zuba musu, suna ci a natse, tea na gefen sa yana sipping, tea bai dameta ba hakan yasa bata haɗa ba.
*********************
Meenal sam taƙi sakewa Bilal, tun dare ta kulle ƙofar ɗakinta sai dai ya kwana ɗayan ɗakin shi kansa yana tsoron yaje ta chaka masa wuƙa, dan jiya a tsorace yai bacci, abubuwan sun haɗe masa ga Meenal gashi company da yake sa ran samun wani abu an siyar, shi wannan ba auren jari yayi ba auren k’addara ne, yau idan bai ji sa high ba ba zai samu natsuwa ba, wai kamar shi yana matsayin ango sai dai ya shiga kitchen da kanshi, gashi ba girki ya iya ba ya iya ba shi fa gaskiya ba haka ya tsara rayuwarshi ba, sam bazai lamunci wannan iskancin ba.
Yana ɗakin sa yaji Meenal ta fito ta shiga kitchen, tashi yai ya sulala ya shige ɗakinta, jakarta dake kan madubi ya buɗe yana lalube, yaci sa’ar ganin ƴan dubu-dubu wanda Alhaji Hussain ne ya bata, ya ƙirga dubu biyar ya zara zasu ishe shi shan kwalba ɗaya yau, ya soka a aljihu yazo fitowa sukayi kaciɓus bakin ƙofa, wani mugun kallo ta masa cike da tsiwa haɗi da masifa tace “Me ka shigo yi ɗakina?” Bilal hannunta ya kalla ganin ba wuƙa ya ɗaure fuska dan ba zai zauna ta raina sa ba tana ƙarƙshin sa yanzu yace “Ni da gidana duk inda naga dama zan shiga babu mai yi mun iyaka dashi.”Meenal wani kallo ta masa tace “Gidanka ko gidan iyayena ai mahaifina ya bada kuɗin da ka kama gidan kuma kayan cikin sa ma iyayena suka yi."
“Gori zaki mun kenan?” Nayi ɗin ai gaskiya ce, shashasha kawai zaka san ka mun ƙarya, banza mai kama da tattabara.” Bilal zuciya yaji ta ciyo sa kamar zai kifa mata mari sai ya tuna gargaɗin Alhaji Hussain, hakan yasa ya danne ɓacin ransa kawai yasa hannu ya rungumeta jikin sa, Meenal fisgewa tayi da ƙarfi ta hanƙaɗeshi tace “Kada ka sake kuskura ka ƙara taɓani wallahi.”
“Haba baby ni fa mijinki ne, ina da haƙƙin taɓa ki.”Harara ta watsa masa tace “Allah ya kiyayeni wallahi nafi ƙarfin ka, matsa bani hanya ni, useless kawai.”Bilal sake riƙota kawai yai dan yadda ta murgaɗa masa baki yaji wata sha’awarta, Meenal na ƙoƙarin ƙwacewa kawai taji ya kai mata sumba, tana fisge-fisge, Bilal bai tsaya ba sai shan laɓɓanta yake, ganin ta kasa ƙwace kanta kawai ta kai hannunta kan abar sa ta murɗe, Wani irin ihu Bilal ya saki tare da saurin sakinta yai baya yana maida numfashi yace “Haba Baby nikam ko dai ƴar dabba ce ke? Dan sam ba haka ake salon soyayyar ba, ba murɗawa ake ba shafawa zakiyi a hankali, naga kema kiss ɗin yai miki da ɗi. Ya faɗa yana wani kanne mata ido ya kama hannunta yana ƙoƙarin kaiwa kan wandon sa, Meenal ta fisge da ƙarfi ta sake hankaɗashi baya tace “Allah ya kiyaye naso haɗa shimfiɗa da kai, wannan kiss da kayi mun ma Allah ya isa wallahi, kuma wallahi sai kayi nadamar yinshi, ka jira kaga abinda zai biyo baya.”
Ta raɓa gefensa inda ya faɗi ta wuce toilet, ta kunna famfo tana kuskure baki, ta hau yin brush tana jin ƙyanƙyamin ya saka bakin sa cikin nata, baƙin ciki na cika zuciyarta bakin da take yi ma Araab tanadi shine wannan sakaran ya ma kiss, kusan sau huɗu tana matsa maclean tana wanke bakin ta, kana ta fito cike da takaicin Bilal.
Bilal ta ɓangarensa fita yai ɗakin yana murmushi yace “Kai bakin nata da ɗin tsotsa har wani gargaɗi yake." Ya shafi kansa yana taɓa aljihu jin kuɗin suna nan, sai da ya haɗa tea ɗin sa mai kauri kana ya fice dan yau sai yasha kayan mayen sa zai ji daidai.
***********************
Raheena ta rame sosai tayi baƙi, kwanakin da tayi gidan iyayen Salame yasa ta ƙara baƙi saboda yanayin abinci da muhalli ba ɗaya ba, Sallau sau biyu yana kawo mata gasasshen nama shine ta ɗan samu abun kwaɗayi, abincin nasu ci kawai take dan yunwa, yau ta tattaro ta dawo gidan su, Salame na hakimce falo tana cin ɗan wake tana mita kan Meenal dan ta bala’in wulakantata, kamar ita ace gidan shalelen ɗanta za’a mata wannan wulakancin? Tai kwafa dan ba zata ƙyaleta ba wallahi sai ta gyara mata zama, yarinya dan ta fito gidan masu kuɗi tace zatayiwa mutane rashin kunya, Raheena cikin sanyin murya tace “Umma barka da rana, ina wuni?"
Wani kallo Salame ta mata tace “Waya ce ki dawo, ko ni kikaji na aika nace ki taho?" Kai ta girgiza tace “Allah gidan ne ba da ɗi ko abincin nasu ma da ƙyar nake ci.”
“Toh nan ɗin ma ai ba wata tsiyar ba ce akwai, idan kina tunanin Bilal ya auri ƴar masu kuɗi shine kika dawo aci da ɗi take to bata da mutunci ta hana komai, gara-gara ma mahaifin naku naga yanzu yana ɗan yin cefanen arziƙi." Raheena bata ce komai ba dan damuwar da take ciki tafi ƙarfinta muradinta kawai yanzu ta samu ta kwanta kan katifar ɗakinta ta miƙe jikinta wanda duk kwanakin nan kan wata yamusasshiyar katifa take bacci, “Ungo." Cewar Salame tana miƙa mata kwanon ɗan waken tace “Kin kafeni da ido nasan shi kike so." Raheena tasa hannu ta karɓa dan wallahi yunwa take ji kamar hanjin cikinta zasu tsinke, ta wuce ɗaki sai da ta cinye tas ta wanke hannu ta kwanta cikin takaicin rayuwar da ta tsinci kanta yanzu duk a dalilin cikin wanda take jin tsanar sa da abunda ke ciki, fatan ta kawai ta haife sa ta kai gidan marayu ta cigaba da harkokin ta dan duk ya tauye ta yanzu ya mayar da ita kamar wata banza.
Alhaji Dalhatu da sauran samarinta tuni suka daina kiranta ganin bata ɗaukar wayar su suka cigaba da barikinsu da wasu mata.
********************
Hassan yau bai fita hotel ɗin da wuri ba, wayar sa na saƙale dashi suna waya da Nuratu wacce take ƙoƙarin sake janye hankalinsa ta yadda kwata-kwata ba zai ji tsohuwar matar sa na burge sa ba, har video call ta kira sa tana masa bariki kala-kala, shi kuwa kamar sakarai yana biye mata yana sake jin yayi kewar ta, ya kamata yau yaje ya sami su Araab ayi ta a gama, ya koma gun Nuratun sa kafin lokacin biki, kiran sallar azahar da akeyi yasa sukayi sallama ya kashe wayar bayan ya sanar da ita da yayi sallah gidan zai nufa,  hakan ta kasance yana idar da sallah ya kira direban su Yussy kan yazo ya ɗauke sa.
Araab yau bai fita office da wuri ba yana jira yaga ko Hassan zai zo, kiran da aka masa ana neman sa yayi wasu baƙi yasa ya shirya ya tafi, Munɗo ta tashi ta shiga gun su Ikram su tattauna kan makaranta, dan gobe zasu fara registration, sai da ta gaishe da Ummy wacce ke zaune a falo tana kallon Sunna tv hannunta saƙale da counter tana istigfari, har zata wuce Ummy tace “Munɗo abinda ya faru?”
Kallanta Munɗo tai tare da murmushi tace “Bakomai Ummy nasan bazakiyi hakan dan raina ya ɓaci ba.” 
A hankali ta tashi ta hau sama wurin su Ikram, ta bar Ummy zaune cike da tausayin ta, tasan tabbas Munɗo na son mijinta dole zatayi kishi na auren da zaiyi, balle ma a yanzu da ya kamata ace ta samu kulawar miji sosai wata zata shigo tsakanin su sai dai bata san shirin Araab ɗin yake ba kamar yadda yace mata ta bar komai hannun sa, ta yarda dashi tasan ba zaiyi abunda zai cutar da Munɗo ba sai dai yana son nunawa Hassan rashin kyautawar sa taso a ƙyale sa amma abubuwan sa dake gaba ya kamata ya gane kuskuren sa, ita kanta yanzu abin nashi ya gama kureta wanda hakan yasa batace ma Araab komai ba ta amince da kudirinsa.
******************
“Amaryar Yaya Araab!” Cewar Ikram kamar yadda ta saba cikin zolaya, Munɗo tace “A’a dai amarya na nan zuwa karta jiki ta ɗau mataki.”
Ilham ta ɗan harareta tace “Ba wata amarya kam ke kaɗai ce a gun Yaya Araab an kulle ƙofa, ni wallahi kwanan nan sam gidan nan baya min da ɗi sannan ban taɓa ganin ɗan rainin wayau irin matar nan ba.”Murmushi Munɗo tayi wanda ƙasan zuciyarta take jin zafi tace “Ni dai mu bar maganar, ya zance shiga BUK jibi ya kamata mu fara printing remita gobe yadda jibi ba zamu sha wahalar layi ba.” Ikram tace “Hakane fah kin kawo shawara future barrister.” Ilham tana dariya tace “Nan gaba na tsokano duk wanda naga dama ina da barrister.” Munɗo tace “Idan kece da gaskiya ba, idan kuwa bake bace sai ki fuskanci hukuncin barrister.” 
“Inyee! Yayi kyau barrister mai amana.”  Ikram tace “Ai haka ake so, ni zan mara miki baya.” Sukayi dariya suna cigaba da tattauna kan shigar su BUK, Ilham da IKram course ɗaya zasu yi Pharmacy, Farouq yaso su canza Araab yace ya barsu tunda hakan suka zaɓa.
**********************
Hassan cikin isa ya shigo falon tamkar nasa ko sallama bai yi ba, Ummy jin an buɗe ƙofa yasa ta juyo, ganin Hassan gabanta ya faɗi ta kauda kai, tana mamakin yanda yake shigo musu gida kai tsaye daga bashi dama sau ɗaya “Baki so zuwana ba ko shine hadda kawar da kai?” Ya faɗa yana shigowa ciki, Ummy sam bata son ganin nasa ta dake tace “Taya zanso zuwan ka HASSAN?” Karon farko a rayuwarta ta kira sunan sa haka gatsau wanda shi kansa sai da yayi mamaki ya kalle ta yace “Lallai kin samu daula shiyasa yau kika iya kiran sunana haka gatsau, to ki sani daular dai da kike taƙama da ita ta ɗa nane wanda ta sanadina dai kika same sa." Ummy juyowa tayi ta masa wani mugun kallo tace “HASSAN aure kake so Araab yayi kuma ya amince zai yi, dan haka ka tashi ka koma  inda ka fito bamu buƙatar ka anan.”
Sai da yaji wani dam, dan a yanda suka rabu jiya ba yanda za’ai ace yau Araab ya amince, kodai tsoro yaji? Dariya yai yace “Ashe kunji magana ta kuma kunsan na isa dashi tunda har ya amince, amma ki sani ba shi zai sa kawai na tafi ba tare da na tabbatar da anyi auren ba, yanzu zanje nema masa auren wurin mahaifin yarinya mu saka rana kafin na tafi na sake yin shirin dawowa aure.” Ummy tace “Wannan ya rage naka kuma, duk wani shirin da zakayi dama bikin naka ne ai.” 
“Wanna haka yake ni da iko da ɗa na ni zan tsara komai, wancan ma dan bana nan ne kikayi yadda kike so, yanzu zakiga banbancin tsayuwar aure.” Ummy bata tanka sa ba dan ranta ne zai sake ɓaci tashi kawai tayi ta bar masa falon, Hassan yai dariya ganin muradin sa ya cika Araab ya amince da auren Yussy, Bai damu da neman su Alhaji Hussain ba dama shi ba ƴan uwansa ya dawo nema ba ko iyalansa buƙatar Nuratu yazo cika mata, hakan yasa shi kaɗai ya tafi gidansu Yussy daga gidan Ummy.
Dama sun san juna ta dalilin Nuratu, da mahaifiyar Yussy da Nuratu uwa ɗaya uba ɗaya, ainihinsu ƴan Niger state ne Nupawa, Iyayensu na can garin Maman Yussy kaɗai ce aure ya kawota Kano wanda mijinta shima ɗan Niger ne aiki yake Kano, akwai shaƙuwa sosai tsakanin su shiyasa Nuratu ke masifar son su Yussy skuma bata taɓa haihuwa ba, hakan yasa take jin su tamkar yaran da ta haifa musamman Yussy da suka fi shaƙuwa, har hutu take zuwan mata Hassan ya san Yussy tun tana ƙarama, Mahaifin su Nuratu nada kuɗi sosai bayan ya rasu ya bar musu gado mai ɗumbin yawa ciki hadda gidaje, Nuratu ta cigaba da juya nata yana ƙara habbaƙa, Hajiya ce ita mai zaman kanta, Mahaifiyar Yussy kuma taba mijinta yana juya mata wannan kenan.
Cikin girmamawa Mahaifin Yussy ya karɓi Hassan bayan sun gama gaisawa ya shigo masa da zancen nemawa Araab auren Yussy, a take ya amsa dan dama Maman Yussy ta sanar dashi akwai wanda ke son Yussy bata faɗa masa Yussy ce mai nacin sa ba, haka a sanin sa sunce masa Hassan ɗin ya rabu da matar sa, tun lokacin da zai auri Nuratu, yaran sa kuma har kullum nuna masa take ya bar su ne wurin mamansu amma yana bibiyar su, shiyasa Mahaifin Yussy bai tsaya wani dogon bincike ba, suka saka auren sati ɗaya mai zuwa masu zuwa magana ta kuɗi Mahaifin Yussy bashi da matsalar su, in basu gama kayan ɗaki ba sai a ɗaura aure sai ta tare daga baya.
Hassan yaji daɗin hakan sosai, bayan ya koma hotel ya kira ya faɗawa Nuratu wacce ta nuna masa jin dad’in ta, tana bin sa da kalaman soyayay hadda alert na kuɗi masu kauri tace yayi siyayyar abunda yake so kafin ta taho jibi, dan itace maman amarya ita zata tsara komai, Hassan yaji da ɗin jin haka zai kasance tare da ita.
**************************
Araab sai yamma ya dawo gida sai da ya shiga gun Ummy yaga idan Hassan bai zo ba, Ummy kaɗai sai Farouq ya tarar suna hira, ya tambayeta ko yazo tace eh ta sanar dashi amincewar Araab ɗin, “Ummy ba dai  miki wani abin ba ko? Ni sam ban yarda ya ɗin ga shigomin gida ba, na hanashi ke kuma kince mai gadi ya barish.” Murmushi tayi tace “Ba abunda yamun Araab, sannan me ya isa yamin bayan abinda yake nema ya samu?”
Ajiyar zuciya ya sauke yace “Ya taimaki kansa, dan….”Farouq ya kalli Araab yace “Bro yanzu ka amince da auren, anya kuwa anyi wa Antynmu adalci kuma kai ma ai ba son yarinyar kake ba, sannan taya ma mutumin nan zai tilastama kai abu?”
Araab murmushin gefen baki yai yace “Kada ka damu, nasan me nake.” Farouq yace “Toh shikenan I trust you Yaya Araab.” Yai murmushi kana ya tashi yace zai tafi ɓangaren sa, Munɗo tayi alwalwa sallar magrib ta fito tana shimfiɗa sallaya kafin kiran sallah Araab ya shigo ɗakin nata, Ita kawai yaji yana son fara gani kafin ya shiga ɗakin sa, Idonta ta ɗago ta kalle sa tace “Sannu da zuwa." Yace “Yawwa, bara nazo muyi sallar tare." Ya faɗa yana shigowa cikin ɗakin, ya shiga toilet yai alwala ya fito, Munɗo ta saka hijabi tana zuwa, ko da ya fito ana kiran sallah, ya ɗauki wata sallayar ya shimfiɗa gabanta kaɗan, Bayan liman ya tada iqama, shima ya miƙe ya jasu sallar, bayan sun idar kowanen su ya tashi yai nafila, Araab ya juyo yana dubanta yace “Mura’ajar hadda zamuyi tare." Hakanan yake jin yana sonta kusa dashi, Munɗo tana son sake jiki dashi amma da ta tuna zaiyi aure sai taji ranta ba da ɗi, “Fara karanta suratul Luqman muji." Lumshe idonta tayi dan tafi son idan tana muraja’ar hadda idonta na rufe, tana yin bismilla wayarsa tai ƙara ya jawota daga aljihun gaban rigar sa yaga Yussy ce mai kiran, Ya ɗauka tare da saka handsfree, “Hello My handsome."
Munɗo har cikin ranta taji sunan sai ta sake damtse ido, Araab kuwa ya zuba mata ido, Yace “Na’am amaryata." Ji tai zuciyarta tayi wani tsalle tamkar zata fasa ƙirjinta ta fito, “I can’t believe yau kaine kake kirana da amaryaka wallahi har cikin raina naji wani sanyi, tunda Dad ɗin ka yazo nake kokomto ko mafarki nake.”
“Ohh really?” Ya faɗa cikin son zance, Tace “Yes My handsome I love you soo much, kai ma dan Allah yau kace mun I love you ko zanji sanyi nasan cewar kana sona." Kallon Munɗo yai wacce har lokacin idonta na runtse wani abu na tokare mata wuya tana fatan kada taji kalmar ta fito bakinsa ya faɗawa wata, shi kuwa dan son ƙureta da son ganin yanayinta yace “I love you." Munɗo leɓenta na ƙasa ta ciza ba tare da ta sani ba, tana jan wani irin numfashi, kunnenta na mata wani iri a gabanta yake cewa wata I love you kalmar da ita bai taɓa faɗa mata ba, amma ya iya zuwa ya samu natsuwa da ita, wato ita sha’awarta yake wannan yana sonta? Kawai tashi tayi zata bar ɗakin, Araab yayi saurin kashe wayar wanda Yussy ta cika kunnen sa da murnar yace mata “I love you." Hannu yasa ya jawota ta faɗo kan jikin sa, ƙoƙarin tashi take ba tare da ta kalle sa ba, ya riƙe ta gam yana kwantar da ita kamar baby kan ƙirjinsa ya ranƙwafo da kansa saitin fuskarta yace “Buɗe idon ki, ki kalli nawa kice ba kishi ke cin zuciyar ki ba?" Mundo wacce ranta ke ɓaci na ganin yaci mata fuska ta buɗe idonta tangarau akan nasa tace “Bana kishin ka Yaya Araab bana yi bana yi." Ta fisge jikinta ta tashi tayi saurin shigewa toilet, Araab bayanta yabi da kallo yana jin zuciyarsa na wani zugi wanda ya rasa dalili.
Munɗo tana shiga ta saka key ta jingina da ƙofa tana zubewa ƙasa ta fashe da kuka, ta kama bakinta dan kar yaji sautin, zuciyarta ke zafi abu ya tokare mata wuya, hawaye wasu na bin wasu kan kuncin ta.
Uhmmm😒😒😒🥹🥹🥹🥹

Tsawon mintuna ya ɗau keta tana kuka a toilet kafin tayi ƙoƙarin tsayar da hawayen, tasa hannu ta share hawayen da suka maƙale mata kan kumatun, tana danne duk wani abu da take ji a ranta ta miƙe tabbas ko kishi zai kasheta bazata bari Araab ya gane ba balle ya samu damar yi mata abinda yaga dama, a yanzu ma yana mata abubuwa ina ga yasan abunda take ji a ranta? Ta Wanke fuskarta sai dai har a lokacin idanunta bai washe ba, haka ta daure ta fito, kan sallaya ta koma ta ɗau Qur’ani ta fara karatawa dan samun sanyi a zuciyarta, sautin muryarsa da ya furta I love you ya kasa barin kunnuwan ta.

Araab ɗakin ya bari zuwa nasa a fusace ya cilla wayarshi kan gado ya zauna a bakin gadon yana sake nanata kalamanta, haka tace ko? To tabbas daga yau zuwa wani satin sai yasa ta furta masa kalmar so, cak kuma sai ya tsaya yana tuno yanda idanunshi ke kanta yana cewa I love you, anya ba har ransa ya faɗi hakan ba? Shafar suman kansa yai yace “No way, inaaa badai ni ba taya zanso wacce bata so na? Ni ban ma ɗauki soyayya gaskiya ba, ka tsaya kana ɓata lokacinka saboda so? Ido ya runtse tare da yarfe  hannun sa ji yai zuciyarshi na tunzurashi akan yaje ya ganta sai dai ya sake dakewa, ya sa a ransa tabbas bazai je ba, yana kallan saƙon Yussy ko ta kanta baibi ba, yayi deleting  sam abunda ya shafe ta baya so, yana kula ta ne dan wasu dalilan sa.

Bayan isha’i yana dawowa ya tadda Munɗo har ta kwanta taja bargo, mamaki ya kamashi wai badai saboda batasan ganinshi bane yasa ta kwanta da wuri haka?

Kusa da ita ya ƙarasa ya zauna yana bin fuskarta da kallo, wata nutsuwa ke saukar mai, a fili yace “Ya zanyi dake?” Yai maganar cikin daƙushashiyar murya, a hankali ya sumbaci saman goshinta sannan ya dawo yai addu’a ya kwanta shima ya zuba ma kwantaccen gashin ta da ya fito ta gefen hular dake kanta ido a haka har bacci ya ɗauke sa.

****

Bilal a buge ya dawo dan sai da ya sha giyar dubu biyar ɗinshi sannan hankalinshi ya kwanta, gida ma abokinshi ne ya kawoshi saboda bashida kuɗi, tafe yake yana tangaɗi alamun ya bugu, yana buɗe gate ya fara kwallawa Meenal kira  “Masoyiya kina ina kizo ki rungume mijinki mai sanyayya ranki.”

Meenal tana zaune a falo tasa key ta ciki tana shan juice da alkaki na gara tana kallo, gaba ɗaya abin duniya ya dameta, tun jiya take ganin kiran Ummy a wayarta taƙi ɗauka dan ba shakka haushinta takeji yanzu kuma ta tabbatar ba mai ƙaunarta bace a lokacin da ya kamata ta taimaketa batayi ba sai yanzu da mai afkuwa ta afku.

Jin ihun Bilal yasa wani takaici ya taru mata a wuya, ɗazu bayan fitar sa taga jakarta a zuge ta irga kuɗin babu dubu biyar, tabbas tasan shi ya ɗauka dan haka a shirye take tsaf dan ta sauke masa shika-shikan wulak’anci, ga kiss daya mata wanda har yanzu takaicin abin yaƙi fita a ranta.

Miƙewa kawai tai ta nufi waje, yana ganinta ya ware hannu zai rungumeta, cikin sauri ta matsa hakan yasa shi rungumar iska, ya sake kawo mata wata cafkar ta ƙara matsawa wanda hakan ya sashi faɗuwa, amai ya taso mai ya fara kwararawa, yana jan numfashi ya kwanta a ƙasan simintin tsakar gidan idanunshi a kulle yana turo baki yana rungume hannu alamun kiss da runguma, sai turo baki yake yana “Muah-muah masoyiya Habibiyata.” Ajiyar zuciya tai tanaji kamar tasa kuka gaskiya itakam an cuceta wlh ta ina zata iya rayuwa da wannan mahaukacin? A ƙufule ta koma ciki tasa key ta kulle gidan ta barshi anan tsakar gida a yashe ya duƙunƙune shi a dole a rungume yake da Meenal, ɗaki ta wuce ko waiwayoshi batai ba ta kwanta cikin takaici.

************

A ɓangaren Salame bacci yaƙi ɗaukarta tana ta saƙe saƙen zuci, abinda Meenal ta mata sai yau ma ya sake bata haushi dataga sunje gidan ɗan wata ƙawar ta aka dinga haba-haba dasu.

Washegari da safe da ƙyar ta haɗa Jauro kunu da wainar fulawa yana fita tasa ƙafa itama ta fito ta nufi gidan Bilal tana tafe tana zabga masifa dole ta koyawa yarinyar nan hankali.

Buɗe gidanta ke da wuya me zata gani? Ɗan shalelen ɗanta ne kwance a ƙasa sanyi duk ya gama shigarsa ga gefen daya kwanta amai, a guje ta ƙarasa tana jijigashi sai dai tsabar bacci daga ta ɗagoshi yake komawa, ƙofar ciki ta shiga bugawa, Meenal ta miƙe cikin daddaɗan baccinta ta sauko ta shiga toilet ta ɗebo ruwa a roba dan dole ta nuna mishi ita ba ƴar shaye-shaye ba ce bai isa ya dinga zuwa mata a buge ba, tana buɗewa bata wani yi jinkiri ba ta sheƙa ruwan hannunta, Salame shiɗewa tai tare da yin baya da sauri tana girgiza kai, shima Bilal da ruwan ya zubo kanshi a zabure ya tashi, Meenal sai a lokacin idanunta suka sauka kan Salame, dakewa tayi dan ba tsoronsu takeji ba, tace “Sorry fa bansan ke bace sannan meye wai zaki dinga zuwa gidan mutane da sassafe?”

Salame ta goge fuskarta tace “Ungo nan!” Ta mata dakuwa tace “Ki jiƙani bazaki ban haƙuri ba dan baki da kunya, wallahi ni ba wacce zaki raina ba ce” 

Bilal ta kalla wanda ke goge fuskarshi tace “Shashasha kawai, duk yanda na maka rainon ƴan gata a haka zaka ƙare? Ka wuce ciki ko sai ranka ya ɓaci.”

Bilal kallan da Meenal tamai ne yasa ya haɗiyi yawo tabbas so yake ya ɗan sake kissing ɗinta, Tuna abunda mahaifinta yace yasa ya kalli Salame yace “Momcy ya isa haka dan Allah, ni na dawo a buge ita kuma bata sani ba ta rufe ƙofa.”

Cike da jin haushin soloɓuyancin da yake shirin yi tace “Kai gafara can soko kawai, taya ma macen arziki zatayi bacci tabar mijinta?”.

Kafaɗarta ya dafa yace “Duk cikin amarci ne momcy tana ɗan kunya ne ta tsaya jirana."

Janye jikinta tai tace “Ka dai jiki kunya wallahi ni ba haka na raineka ba.” Meenal kamar bazata barta ba sai dai tasan ba mutunci ta fita a haka a j’ike, baya tai Salame ta shiga ciki harda bangajeta, kallan Meenal yai wace taja tsaki tace “Wallahi kaji na fad’a ma  in har ka sake dawowa a buge sai dai kai ta kwana a waje ko koma can gidanku ka kwanta.”

Ɗan bakinta kawai yake kallo yana so ya sake kaimai cafka, sai dai ganin Salame a gidan yasa yake tsoron kar tajisu suna faɗa.

Kai tsaye Salame ɗaki ta shiga, tace “Ni zo ki bani kaya nasa.”

“Haba Goggo nikam ai kayana sun miki kaɗan ko doguwar riga bazan iya baki ba, hijabin sallah ta kaɗai zan iya baki shima wallahi a dawon dashi.”

Huci Salame tai tana sake jin haushin wannan rainin wayon da ake mata kuma wai a gidan ɗanta ɗan nata wanda yake shi kaɗai ne namiji.”

Haka ta zurmuƙa hijab tai saurin fitowa kafin Meenal ta fito ta faɗa kitchen, Bilal ta gani yana ƙoƙarin shan ruwa ta ɗau indomie guda uku tasa a hijab ta fita, Haka tana tafe tana zazzaga masifa, Raheena ta gani a falo tana kallo tana cin ragowar wainar flour da bread wani dogon tsaki ta sake ja tai ciki tana jin itadai kam batai sa’ar ƴaƴa ba.

(Ko kuma sune basuyi sa’ar uwa ba)

*****

Munɗo tun tashin ta aikace aikace gidan, ranta sam baya mata dad’i, Araab ne ya fito daga ɗaki ta taho zata gaisheshi sai taga ya wuceta fuskar nan tashi sam ba walwala, jiki a sanyaye ta juya shi kuma ya fita cikin hanzari.

Hassan ne ke ta masifa sai mai gadi ya buɗe mai shikuma ya sanar dashi Araab ya hana, zuciya ce ta ɗebi Hassan ganin yana wulakantashi gaban mutane ya nunashi da yatsa yace “Wallahi in baka barni na shiga ba sai nasa an koreka yau ɗin nan.” Yana magana yana wani cin magani kai kace gidanshi ne, Araab motarshi kawai ya shiga yayo hanyar fita ganga-ganga, mai gadi ne ya buɗe gate wanda hakan yasa Hassan yai tsaki dan ya ɗauka saboda shi ya buɗe ya koma mota ya sanar da drivern akan ya shiga dashi, ga mamakinsu suna ƙoƙarin shiga Araab ya kawo kai, cike da takaici Hassan ya ƙara fitowa yana bin motar Araab da kallo, ja yai ya tsaya a tsakiyar gate ɗin,  ya buɗe mota ya fito, kallon juna sukai, yace “Araab wannan ɗan iskan mai gadin naka kai maza ka sallameshi, mutumin da bai daraja mahaifinka ba menene amfaninshi?”

“Shi kuma wanda bai daraja mahaifiyata ba fah meye amfanin shi? Kuma me ya kawo da safiyar nan?”. Araab ya fad’a kansa tsaye

Hassan tuni ya d’ago mai Araab d’in yake nufi sai ya basar  ya ɗaure fuska yace “Magana nazo muyi da maman taku.”

“Ba wata magana da ta rage tsakaninku, aurene nace na amince, shiyasa na sanar kar a barka ka sake shigowa mu haɗu dakai agun ɗaurin aure, in kun bugo katin bikin ka aiko mana dashi, magana ce mun gama so babu wani dalilinka na shigowa.”

Baki kawai ya buɗe to amma shi dama aure ne ya kawoshi dan haka bai kamata yaji haushi ba tunda dai ba neman iyalinsa ya dawo yi ba. Ga mamakinshi kamar Araab yasan me yake cewa sai cewa yai “Aure kazo ɗaurawa dan haka banaji akwai sauran magana daya wuce kai abinda ya kawoka in kuma har zaka cigaba da shigo ma mahaifiyata gida to fa tabbas zan fasa dan kai kasan ba saboda kai na amince da auren nan ba.”

Hanci Hassan ya shiga hurawa dan ranshi yayi matuƙar ɓaci sai dai ba abinda zaiyi daya wuce komawa, haka ya shiga mota suka bar gun yanajin wani zafi da ranshi keyi tabbas yaron nan ya gama raina shi, ya haifi ɗan amma ace ya gaya masa magana ba ladabi,  Araab motar sa yaja ya wuce office akwai ayyuka da dama da bai samu kammalawa ba cikin kwanakin nan saboda hargitsin zuwan Hassan.

*****

Munɗo bayan azahar ta shirya suka fita dasu Ikram suka yi printing wasu takardu na makaranta, suka dawo gida akan gobe da safe zasu je makarantar su kammala registration, 

Falo ta zauna tana kallo ta ɗauki wayarta jin tana ƙara, sunan Ya Araab ne akan allon wayar hakan yasa ta ɗaga a hankali, shiru ne ya ɗan ratsa na daƙiƙu biyar kafin tace “Ina wuni?”

“Ki fito ina waje.” Abinda yace kenan ya kashe wayar, miƙewa tai ta saka abaya ta yafa mayafi coffee a saman baƙar abayar ta sa takalmi coffee flat, a mota ta ganshi hakimce, ta buɗe mazaunin gaba ta shiga ta zauna, kamshin turarenta ne yasa ya ɗan lumshe ido, yana son turaren nan, ita kuma ganin idonshi lumshe ta ɗan zuba mai ido, “In kin gama kallon nawa sai mu tafi?”

Da sauri ta kauda kai tace “Yaushe na kalleka?”

Ido ya buɗe ya sauƙe a kanta, yace “Yau wata ko abincin safe bataba mijinta ba.”

Tace “Da sauri fa ka fita ko damar magana baka bani nayi ba.” Motar ya kunna yana murmushi ƙasa-ƙasa da alama abin ya dameta. Basu tsaya ko ina ba sai wani babban MALL yai parking sannan ya fito, itama fitowa tai tana tunanin me sukazo yi, bai bata damar tambaya ba sai nuna mata ciki dayai, cart ya jawo suka nufi gun kayan sawa, ya matso kusa da ita cikin magana a hankali yace “Zanyi aure amma dayake Ummy batasan ranki ya ɓaci taƙi yimin lefe, shine na kawoki ki taya abokiyar zamanki zaɓar kaya.”

Wani abu taji ya taso mata, cikin dakewa da kishi tace “Ai ba ni zaka ɗauko ba, ita zaka ɗauko tasai abinda ya mata.”

Kai ya ɗan girgiza kaɗan yace “Nope! Ita da za’awa surprise taya zataga abubuwan? Kedai tayani zaɓar mata, matar so ce so karki manta ki zaɓa mata masu kyau da tsada.”

Kallansa tayi shima kallanta yake yace “Ya akai?”

Cikin sauri kawai ta fara kwasar duk abinda ta gani, ta dinga zubawa a ciki, badai ita zaiwa wulakanci ba? To yaje yai tayi, hannu yasa ya riƙo hannunta dan da alama batasan ma me take zubawa ba yace “Madam me kikeyi hakan? Wa kike ɗaukarwa wannan kayan? Kema kinsan tafi k’arfin wannan.”

Idanunta taji suna neman kawo kwalla, hannunta ta fizge kawai ta juya, cikin sauri take tafiya, shima sai yabi bayanta da sauri, hannunta ya sake riƙowa tana k’ok’arin shiga mota, Ta fisge ta shige ciki, shima sai ya zagaya ya shiga ya zauna yana dubant  yace “Meye hakan kikeyi?”

Tace “Ni ban hanaka aure ba, bance komai ba sannan duk abinda nayi sai ace ba daidai bane?”

“To fushin me kike?”

“Kawai ni bana son a dinga sani abu kuma ana kushewa.”

Kallanta yai yaji wani abu na takaici ya taso ma, mission fail abinda zuciyarsa tace mai kenan, anya Munɗo na son shi kuwa? Jikinshi ne ya sake yin sanyi haka suka dawo gida duk ba wani walwala.

******

Munɗo yau da wuri suka fita wurin registration, sai da suka kammala tas sannan suka samu guri suka zauna hutawa suna hira.

Ikram ta miƙe tace “Nikam yunwa nakeji bari na samo mana abinci.”

Miƙewa Ilham tai tace “Nima wallahi."

Munɗo dake zaune tai shiru ta kallesu jin sunyi shiru wanda ta fahimci kallanta suke, ɗagowa tai tace “Ni dai kuje zan jira ku a nan.”

Dariya sukai sannan suka wuce, Ilham na tambayarta abinda takeso, tace “Meat pie ma ya isa.”

Basu daɗe da tashi ba tana zaune ta baza tagumi  taga wata budurwa sa’arta tazo ta gefenta ta tsaya, waya take da alama ranta a ɓace yake, cikin magana mai kama da kuka tace “Ammi fisabillilahi shi kenan mu komai sai dai ai ta cewa muyi hak’uri? Yanzu ya zamuzo da Husna ta gama ta tafi ta barni, kuma ta tafi da driver?”

Ta sunkuyar dakai cike da takaici wanda yake nuna hakuri aka bata kafin tace “Shikenan sai na dawo.”

Kashe wayar tai tana waigowa suka haɗa ido da Munɗo. Murmushi Haneefa ta sakar mata sannan tace “Sorry ban kula da mutum anan ba.”

Kai Munɗo ta girgiza tace “Hab karki damu nima ƴan uwana nake jira.”

Kusa da ita ta zauna tace “Kema sabuwar shiga ce?”

Kai ta sake ɗagawa tace “Kema?”

Tace “Eh, wani department?”

“Law zan karanta.”

Ido Munɗo ta zaro cikin dariya tace “Nima.”

A tare suka kalli juna suna dariyar jin dadin haɗuwarsu dan kowacce taji d’aya ta mata,  Haneefa ta miƙa mata hannu tace “Future Barrister Haneefa In shaa Allah Allah.”

Itama Munɗo ta miƙa mata tace “Future Barrister Munɗo In Shaa Allah”.

Jin sunan yasa Haneefa tace “Hala sunan fillo ne?”

Ta ɗaga kai tana murmushi, ajiyar zuciya Haneefa tai tace “Amma naji daɗin haɗuwa dake can we be friends.”

Mundo tace “Why not”. Sukayi dariya tare, Sun ɗan taɓa hira kafin tace “Bari na wuce gida, yanzu Ammina sai ta fara kira.”

“To shikenan sai mun sake had’uwa.” Nan Haneefa ta wuce fuskarta ɗauke da farin cikin yin ƙawa, itama ba mai tara k’awaye ba ce amma hakanan taji ta shiga ranta sosai.

*******

Nuratu amara ƙirjin biki tun a ranar ta haɗa kayanta tayi booking flight.

Ta iso garin Kanawan dabo, ta sauka a hotel ɗin da Hassan yake wai tasan bazai iya nesa da ita ba, sun sha  soyayya tsakaninta da Hassan daren ranar wanda ta sake tattare duk wani ruwan kansa ya ƙara tabbatarwa tabbas bazai iya rayuwa babu ita ba.

Yusrah da mahaifiyarta kuwa takaicinsu ɗaya Araab ko hanyar gidansu baizo ba, kullum ta kir sai yace zaizo sai sun gama haɗa masa girke gire sai suji shiru, haka mahaifinta ya dinga tambaya sai tace uzuri ke taso masa duk sanda yi niyyar zuwa,

 zuwan Nuraatu da Hassan gidan yasa ya kwantar da hankalinshi, dan sun tabbatar ma wai baya ƙasar yaje wani aiki ne na sati ɗaya.

Kwanakin nan sam Munɗo ta janye jikinta da Araab dan ba abinda yake ƙona mata rai irin sai ma yaganta ya dinga wani gyara kwanciya suna shan soyayyarsu da Yussy, kiss a waya da fa ɗan kalmomin love har kunnenta ya gaji daji wanda itama yanzu ta sake dagewa akan Araab ba sonta yake ba, Araab hankalinshi a kwance yake, ganin komai na tafiya yanda ya tsara shi, ga Hassan ya daina musu yawo a gida, Ummy ce dai hankalinta yaƙi kwanciya bama ta matsalar Hassan ba sai ta Meenal wacce har yanzu bata ɗaukan wayarta.

***

Kamar yanda ya saba wayar dare yau ma tana buɗe kofa taji shi yana cewa “Kinga yanzu dai gobe ɗaurin aure dan haka ki kwantar da hankalinki ana ɗaurawa zanzo na ganki.”

Munɗo fuska a ɗaure ta wuce ta kwanta, kanta takeji yana ciwo, abubuwan sun soma isar ta, cin fuskar Araab yayi yawa, ban dashi da ya dage sai sun riƙa kwana ɗaki ɗaya tare da tuni ta raba ɗaki dashi, yaje ya k’arata da soyayyar sa, Kwanciya  tai kawai taja bargo ta fara addu’o’in bacci, hannunsa yasa cikin nata hannun ya riƙo yana murzawa, ido kawai ta runtse cikin takaicin abinda yake aikatawa, kashe wayar yai tana juyo kiss ɗin Yussy, ajiyar zuciya yai yace “Uwar gida gobe mijinki zai angwance, sai dai haushi nakeji ance bazata tare yanzu ba.”

“Ko ni zan bar mata nan ɓangaren ta dawo in yaso in koma gunsu Ummy?”.

Fuska ya tamke ya jawota jikinshi yace “Me kike nufi?”

Shiru tai tana maida kanta gefe, sake riƙota yai yakai bakinta saitin kunnen t yace “Ce miki akai tana son abinda ba sabo ba?” Ya ƙarasa maganar yana jan hancinta, jan bargo kawai tai tana mamakin yanda yake mata.

A ranta tace “Ko banza kaima ba sabo bane.” Sai dai bata san maganar ta fito fili ba, Da mamaki yace “A haka kuma take sona ba." Munɗo cusa kanta tai cikin pillow ga kunya ga takaicin sa, Shi kuwa murmushi yai tana bashi dariya yadda ta cusa kai wai ita kunya, in yana waya da Yussy ji yake kamar ya zazzageta, ganin Munɗo ne ke sa yaji sanyi, shiyasa sam baya ɗaukan wayarta sai yana gida a gaban Mund’o,

******

Bilal ne ya sake riƙo hannun Meenal wacce ta fizge cikin ƙarfi tace “Wallahi ranka ne kake so ya ɓaci.”

Turo baki yai alamar kiss yace “Sau ɗaya dan Allah.” Pillow ta ɗauka zata makamai yai wuff ya rungumota yace “Wasan soyayya zamuyi?”

Wani ihu ta saka wanda yasashi razana yai baya yace “Menene?”

Wayarta ta ɗauka kafin yai auni ta ƙira, da mamaki yake kallanta me takeyi?

Muryar Alhaji Husaini ne ya daki kunnenshi dayace “Meenal kun tashi lafiya?”

Tace “Dady Dan Allah ka zo ka kaini gida.”

Yana daga tsaye lokacin zai tafi office (Dan haryanzu nauyi yakeji ya sanar da Mumy an saida company dinsu) yace “Meenal baki san aure bane? Ko jikin naki ne?”

Da mamaki tace “Nifa lafiyata ƙalau.”

“Kinga bana sin rigima tun kafin kija abinda kiƙe ɗauke dashi ya zube.”

Ido Bilal ya zaro nan danan ya fara ƙoƙarin kwace wayar ta gudu ɗaki da gudu tasa key, yace “Gudun kuma na me kike? Salan ki jawa kanki ciwo? Sannan in zaki lalaɓa aurenki ki lalaɓa tunda ke kika jawa kanki abin kunya, banda hauka sau nawa ina sanar dake

Illar hakan?”

Hawaye ne ya fara zubo mata tace “Wai ni ɗin ciki ka ɗauka ina dashi?”

“Ba shi gareki ba? Kinje can kin sakar wa yaron nan kanki.”

 “Wallahi bani da ciki, taya zaka yarda bayan baka tabbatar ba? Meyasa baka sani a gaba ka kaini asibiti ka tabbatar da zargin ka ba? Yanzu Dady saboda haka ka aurar dani ga mahaukacin nan?”

Baya Alhaji Husaini yai yana jin gefen zuciyarsa ta riƙe cikin rawar murya yace “Amma shi ya tabbatarmin ai.”

“Wallahi sharri yakemin.”

Dum yaji ya kasa numfashi, yanzu tana nufin ba haka bane? Jiri ne ya shiga ɗebanshi yanajin kanshi na wani irin juyawa…

Mumy da sauri ta riƙo Alhaji Hussain wanda zufa ke keto masa saman goshi duk da yanayin garin na sanyi, “Ka rage sa damuwa Alhaji kada ka jawowa kanka wani ciwo.” Cewar Mumy cikin damuwa da kulawa, Numfashi yaja yace “Bansan meyasa abubuwa ke cukurkuɗe mun haka ba, yanzu yaron nan ashe ƙarya yake ciki bai shiga tsakaninsu ba?" Mumy ido ta zaro cikin kiɗima tace “Ciki? Yanzu Alhaji dama abinda kake zargi kenan shina kake ta cewa ta ja mana abin kunya? In haka ne ai asibiti zamu kaita a tabbatar.”
Cike da damuwa yake maida numfashi yace “Abinda nake nufi kenan kuma shiya tabbatar min da hakan.”
“Amma bashi da mutunci shine dan iskanci ya raina mana hankali?”
“Ai bakin alƙalami ya riga ya bushe yanzu taya zamu soma tunanin raba auren bayan mun gama faɗawa ƴan uwa cewar daga zuwa neman aure ne aka ɗaura shiyasa bamu sanar das…” Maganar ta maƙale yana wani irin tari, A ruɗe Mumy ta jawo wayarta ta soma kiran family dr ɗin su, Yace yanzu ya fito zashi asibiti amma zai fara biyowa nan ɗin, ta kashe wayar, tana kamawa Alhaji Hussain ya jingina da kujera yana jan wani irin numfashi, tana jera masa sannu, tare da mai fifita da jaridar da yake karantawa, cikin mintunan da suka gaza talatin babban likitan ya ƙaraso, cikin ƙwarewar aikin sa ya duba Alhaji Hussain yake tabbatar musu hawan jini ne ya kama sa, dan bp ɗinshi is very high ya kai 205/103, ya zama dole ya rage sawa kansa damuwa, daga Alhaji Hussain ɗin har Mumy hankalinsu ya tashi, magunguna ya rubuta masa yace ya riƙa kiyaye shan su zasu taimaka masa, da haka yai musu sallama ya tafi, ya bar kowannensu da zullumi a ran sa.
*********************
Haneefa tayi shirinta tsaf na zuwa makaranta yau zasu fara lecture, shiga ce ta mutunci da kamala wanda ta killace jikinta tarbiyar Ammi ce sam bata yarda ta sakarwa Haneefa tana shigar da ta saɓawa addinin musulunci ba, a ɗaki ta sami Ammi ta gama waya da Alhaji Ja’afar yana sanar da ita akwai wani taro da za’ai yau ta shirya zai zo ya ɗau keta su tafi, ta nuna masa bai dace hakan ba kuma ai ba ranar girkinta bane na Hajiya Suwaiba ne matar sa ta biyu, ya kafe akan da ita zai je, Haneefa na kallon fuskarta tasan akwai damuwa, ta ƙarasa gaban Ammi cikin sanyin murya tace “Ina kwana Ammi?”
"Lafiya lau Hanifa anyi shirin tafiya makaranta?" Kai ta ɗaga tace “Eh." 
"Allah yasa ki fara a sa’a ya nuna mana kin zama cikakkiyar lauya mai amana." Tace “Amin Ammi na amma Dan Allah ni dai idan ba damuwa a raba mana direba da Husna, ni sai direbanki ya riƙa kaini kawai." Ammi numfashi taja tace “Bana son rabuwar kai tsakanin ku, kiyi haƙuri kuma kina kauda kai kinji?" Haneefa toh kawai tace wa Ammin dan ba zata iya musu da ita amma sam ranta bai so ba, haka ta tashi har ta kai ƙofa ta juyo tace “Ammi na manta na faɗa miki nayi ƙawa ranar."
"Ƙawa Haneefa ke da ban sanki da ƙawaye ba?"
Murmushi tai tace “Nima ina ganinta naji ta shiga raina, tana da kyau ga natsuwa kuma." Ammi tace “Ki kula dai kinji, kisan irin ƙawar da zakiyi mu’amala da ita." In Shaa Allah ma Ammi bata da matsala.” Murmushi tayi tace “Toh Allah yasa, ki maza ki tafi kar ki makara.” Tace “Toh sai na dawo Ammi.” Ta fice bayan tabi bayanta da kallo tana murmushi kana taja numfashi tuna maganar su da Alhaji.
************
Hajiya Zinnira ke ta sintiri a falonta yau komai zai faru ba zata bari matar can ta tafi taron nan ba, banda ya raina musu hankali kowane taro ace ita zata tafi, taya ƙwafa tana zama kan kujera, sallamar Hajiya Suwaiba taji ta amsa tana kallon ƙofa, ta shigo rai jagule, Hajiya Zinnira ta dube ta tace “Ko baki faɗa ba nasan akan matar can ne.” Hajiya Suwaiba taja numfashi tace “Ni na rasa wane irin baƙaƙen aljanu take aiki dasu da sam baya ganin kowa sai ita, yanzu fisabillah ranar girkina amma ace da ita zaije, tun jiya naji yana waya suna maganar fitar, na gama cin burin ni zan je wai kawai yau da zai fita da na masa maganar yake cemun da ita za shi." Hajiya Zinnira a ranta tace “Munafuka kema so kike yaje dake kenan dukkanku ba zaku ba wallahi, nice nan zanje ai nice uwargida." Amma a zahiri duban Hajiya Suwaiba tai tace “Ai ba baƙaƙen aljanu ba ina jin ita ce ƴar borin kanta, dan ba ƙaramin asiri takewa Alhaji ba, amma ya zama dole yau mu hana mata fitar nan."
"Wacce hanya kike ganin zamu bi, dan ni kaina bana jin zan iya barinta taje wallahi.” Hajiya Zinnira tace “Bari na kira Uwaliya.” Ta ɗauki wayarta dake gefen kujera ta kamo number Uwaliya, bugu ɗaya ta ɗauka ta sanar da ita tana son ganinta da gaggawa, cikin mintuna ƙalilan tazo.
Hajiya Zinnira ta kalle ta fuska ba wasa cikin bada umarni tace “Maganin baccin da aka saka mata bata je birthday Husna ba shi nake so yau ki saka mata a abinci kar taje taron da zasu da Alhaji.” Uwaliya ta jinjina kai tace “An gama Hajiya.”
"Kada ki kuskura a samu matsala idan ba haka ba ranar barin ki gidan nan yazo, tashi ki tafi." Uwaliya ta miƙe ta fita hankalinta ya tashi jin furucin Hajiya Zinnira, gidan nan shine gatan ta yadda take samun kud’ad’e da suturu tana watayawa ya zama dole yau ta aiwatar da aikin Hajiya Zinnira ba zata bari a samu wata matsala ba.
********************
Munɗo yau ta tashi sam babu wani kuzari a tare da ita tamkar wacce aka zarewa lakka haka take jin jikin ta, zuciyarta na zafi na tuna yau za’a ɗaurawa Araab aure da wata, wataƙila ma daga yau duk wata ƴar kulawar da yake bata ya daina tunda zaiyi aure so, saɓanin ita da ba auren soyayya suka yi ba, yau ta ma riga sa tashi ta fita ɗakin ko da ya farka bai ganta ba, ya ayyana a ransa bata son ganinshi kenan tana nisanta kanta dashi ne, alwala yai ya tafi masallaci, ko da ya dawo tana d’aki tana shirin zuwa makaranta, sai dai kanta ke wani ciwo dauriya kawai take, yau bata masa breakfast a cewarta ba zai buƙatar ba yau ɗaurin auren sa, Araab yana zaune falo sai yake jin ransa ba da ɗi na rashin saka Munɗo a yau, shiyasa ya zauna falon yasan zata fito zuwa makaranta.
Shiri tayi cikin atamfa riga da skirt ta ɗau ra dogon hijabi wanda har ya wuce gwiwarta, ya mata kyau sosai fuskarta na wani glowing kamar amarya, bata yi kwalliya ba kwalli kaɗai ta shafa, tun fitowarta Araab ya zuba mata idonsa yana ganin wani kyau da tai, baya jin zai iya bari ta fita haka, cikin sanyin muryarta ba tare da ta kalle sa ba tace “Ina kwana?”
“Lafiya lau, makaranta zaki je bayan kinsan yau akwai taro.” Bata san sanda ta ɗago kai ta kalle sa ba tana jin ranta na wani ƙuna ina ruwanta da taron sa da har zai hana mata zuwa makaranta, gira ya ɗaga mata alamar yes yace “Kece fa uwargida ya kamata ma ki shirya mana wata ƴar kwarya-kwaryar walima haka." Munɗo sake tamke fuska tayi sosai tace “Har yau ai bansan na taka matsayin matar aure ba belle har na haura zuwa matsayin uwargida." Kallonta yai sosai yace “Me kike nufi? Wai yaushe kikai baki haka?” Yai maganar yana riƙe mata hannu, kishi me ya ɗebeta tace “Yaya Araab kasan fa ba auren soyayya mukai ba, so babu amfanin na zama uwargida duka matsayin uwargidan da amaryar na bata, ni ina gefe abuna dama ba sona ake ba, kaga ko wani gu aka dungurar dani haka zan zauna.” Araab ransa yaji ya sosu da maganarta tabbas bata jin son sa, tsintar kansa yayi da fisgota ta faɗo kan ƙirjinsa, tana ƙoƙarin zamewa yasa hannayensa biyu ya zagayeta dasu, yana kallon ƙwayar idon ta wanda kallon nasa ke haifar mata da wata irin kasala yana sake cukurkuɗa zuciyar ta, shima idonsa cikin nata ba ƙaramin tasiri yake masa a ruhi da gangar jikinsa ba sai dai ɓacin rai ya mamaye zuciyarsa da furucinta, cikin wata irin murya yace “Ko auren soyayya mukayi ko bashi mukayi ba kina amsa sunan matata kuma uwargida dan yau za’a ɗaura aurena da wata.” Fisge jikinta tai da ƙarfi tace “Ba sai ka sake maimaitawa nasan yau za’a ɗaura maka aure, ina muku fatan alkhairi da zaman lafiya." Ta zame jikinta har ta kai ƙofa ta jiyo muryarsa “Dawo ki saka niƙab ban amince ki fita haka ba." Ba musu ta juyo mijinta ne shi dole tabi umarninsa kamar yadda addinin musulunci ya tanadar, cikin hanzari ta shiga ɗaki ta saka niƙaf ɗin ta fito wanda da kansa ya siyo mata su saboda rana irin haka, Araab na zaune falon har tazo ta wuce, ya shafa fuskar sa yana jan wani nunfashi zuciyar sa na wani zafi.
*********************
Nuratu ana tanata hada hadar biki itace kan gaba, ƴan uwansu da Niger(Minna) duk sun zo, gidansu Yussy cike yake da jama’a, ana ta hidima, abinci gasu nan kala-kala sai wanda ka zaɓa, an jera kujeru tsakar gidan saboda baƙi, Nuratu ta ƙure a daka cikin wani dank’areren lace mai masifar tsada tasha adon gwal, haka mahaifiyar Yussy itama ta chaɓa ado, kana ganinsu kasan suna cikin farin ciki na wannan rana, Yussy itama tasha lalle da ƙunshi na amare, tana sanye da wata gown mai adon fari da golden kana kallon ta zaka san tana cikin tsananin farin ciki nan da awa ɗaya zata zama mallakin ARAAB HASSAN rabin ranta wanda ta mutu a soyayyar sa.
Nuratu ta shigo ɗakin Mummy maman Yussy tana haɗa soverniers da suka buga na rabo, Mummy ta shigo fuska ɗauke da far’a tana duban Nuratu tace “Kin cika ƴar uwa ta gari, na zaci auren Yussy da Araab ba zai yiwuwa amma gashi a dalilinki yau za’a ɗau ra auren su, har yau ina mamakin yanda Yussy ta kamu da san yaran nan, ashe raban kece zaki bata hanyar auren shi.”
Nuratu wani murmushi tai cikin isa da jin daɗin fasa mata kai tace “Yadda nake jin Yussy kamar a cikina na raineta na haifeta ai bazan bari tana son abu ta rasa shi ba, balle ma yaron Hassan, mutumin da sai abunda nace, ai ina gano ɗan sa ne nasan komai yazo mana da sauƙi sanin ba shakka sai anyi auren.” Mummy tayi dariya tace “Ai Hassan kin riga kin same sa a hannu, tamkar rakumi da akala.” Sukayi shewa suna taɓawa.
******************
Munɗo a zaton ta idan tazo makaranta zata cire tunani da damuwar dake ranta sai dai sam ba haka ba, kalaman Araab sun kasa daina barin kunnuwan ta, sautin kisses na Yussy dake masa kullum suke mata kai kawo tsakanin kunnuwanta da ƙwaƙwalwa ita kanta ta rasa wane irin yanayi take ji, a yadda take jin hirar su a group ba komai bane abun da takeji sai kishi, kuma kishi ana yin sa idan akwai so, kenan zuciyarta ta kamu da son YAYA ARAAB mutumin da baya sonta, sam zuciyarta bata mata adalci ba na jefata so a inda ba’a sonta, mutumin dake shirin auren sa na soyayya, ƙoƙarin yaƙi take da zuciyarta wurin ƙaryata mata son Araab sai dai abun yaci tura wani abu take ji yana tsirgar mata a zuciya da ruhin ta, “Har abada bazan bari Yaya Araab ya gane ina son sa ba, ko da kuwa zan mutu da son." Tayi zancen zuci, Kanta na wani irin sara mata, tana buk’atar wanda zata sanarwa damuwarta saboda rage nauyin da ƙirjinta ya mata sai dai bata san wa ba, ba zata iya tunkarar Ummy ko su Ikram da maganar ba, a take taji kewar Baffan ta sosai na ratsa ta, ta ɗau ra kanta kan table na gabanta tana ambaton Allah, dan lecture da zasu yi ta biyu malamin bai riga ya shigo ba.
Haneefa tun zuwanta take raba ido ko zata ga Munɗo bata ganta ba, dan bata gane ta cikin niƙaf ba gani d’aya ne ta mata balle ta haddace yanayinta ta yadda zata gane ta ko a cikin niƙaf, a ranta tana tunanin me ya hanata zuwa makaranta.
*********************
Sha biyu saura mintuna Araab ya fito cikin shigar sa sak ta ango, blue shadda ce jikinsa ɗinkin babbar riga wanda ko ba’a faɗa maka kasan mai tsada ne, hular kansa ta zauna daram kan gashinsa da ya ɗan fara taruwa, hannunsa ɗaure da agogo kamfanin versace, ya fito yana ƙamshi mai masifar da ɗi, gun Ummy ya shiga itama yau tayi adonta duk da ba gayya tayi ba amma gudun wasu baƙin su faɗu tayi adon ta cikin atamfa super holland wacce tasha ɗinki mai adon duwatsu ta saka danƙa sarkarta ta zinari wacce Araab ya siyan mata, sai dai kana ganinta kasan tana cikin damuwa sam batasan auran nan ba kuma tasan me Araab ke shiryawa ba, harya shigo idanunta na kanshi, cikin ladabi ya gaisheta kamar kullum, ta amsa tana dubansa kafin ta nisa tace “Kana ganin auren nan shine daidai Araab? Nidai sam hankalina bai kwanta ba banasan auren nan.”
Yaja numfashi yace “Ki kwantar da hankalin ki Ummy ba wata damuwa, kinsan bazansaki cikin damuwa ba.”
Ajiyar zuciya tai kafin tace “Shikenan Allah yayi maka jagora." Yace “Amin Ummy, ina Farouq yazo mu wuce lokaci ya kusa.” 
“Ka duba amma kamar ya fita.”
Murmushi yai ta sake bin sa da addu’o’i kana ya tashi ya fito, a harabar gidan ya sami Farouq shima ya shirya cikin shadda fara ɗinkin babbar riga yayi kyau sosai, zuciyar sam shima ba da ɗi shi haryanzu bai fahimci meyasa ma suke biyewa Hassan ba, akan me bazasusa hukuma ta musu iyaka ba? Shifa in tashine wlh da tuni ya ɗau babban hukunci, amma gashi suna abinda ya sasu, haka yaja motar zuwa gidan su Yussy. 
*******************
Gaban gidan nasu maƙil yake da jama’a mahaifinta babban mutum ne hakan yasa al’umma sun taro, Hassan shima ya hakimce gu ɗaya yasha shadda da babbar riga wanda zaɓin Nuratu ne ita ta bayar aka masa ɗinkin hatta hula da takalminsa zuwa agogo duk ita ce, yana ganinsu Araab ya fara washe baki yana jin kansa, yau zai cika burin Nuratu, Araab da Farouq ba wanda yaje gun sa sai ma ɗauke kai da sukayi kamar basu gansa ba, hakan ya ƙular dashi amma bai nuna ba dan kar ya bada kansa a wurin taron mutanen da suka hallara, Maman Yussy da Nuratu sun gayyato mutanen da suka tsaya wai a lalai ɓangaren ango suke.
Kamar yadda addini ya tanadar an ɗau ra auren Araab da Yusrah kan sadaki mai tsoka, wanda Hassan ne ya bada, wani numfashi Hassan ya sauke yana jin natsuwa na ratsa shi a take ya ɗauki waya ya kira Nuratu tana ɗauka yace “Hajajju an ɗaura aure, yau burinki ya cika." Dariya ta saki tace “Ka gama mun komai masoyina, I love you”. Shima ya mayar mata da “Ina sonki sosai Hajajju na.” Araab ya damtse idon sa gam yana jin zuciyarsa kamar zata fasa k’irjinsa ta fito duka wayar akan kunnen sa dan yana kusa da Hassan ɗin tunda za’a ɗaura aka buƙaci ya dawo kusa dashi, Yanzu ya fahimci dalilin shi na tirsasa masa ya auri Yusrah, akan wata ce kenan wadda yake kyautata zaton akanta ya tsallake ya bar Ummyn sa dasu, wani abu tamkar kibiya yaji ya soki zuciyarsa a take idonsa na kaɗawa suyi jajir, Sai dai yayi ƙoƙarin danne abunda yake ji tuna a ina yake, alama da hannu yai wa Farouq kan su tafi ko jira baiyi anyi hotona ba, Hassan nata kiransu alamar su tsaya Araab ko waige, sai ma Farouq ne ya sanar dashi kan Araab d’in ke ciwo, Hassan Allah ya sawwak’e kawai yace, shi dai muradinsa ya cika tunda an d’aura aure.
*********************
Munɗo numfashinta da taji yana mata sama-sama yasa ta ɗan ɗage niƙaf ɗinta kaɗan dan har lokacin malamin bai shigo ba da alama ma ba zuwa zai yi ba, Haneefa ce ta hango ta cike da jin da ɗi ta taso tazo gun ta, “Tun ɗazu nake ta zuba ido ko zan ganki ashe niƙaf kika saka?" Ta faɗa tana zama gefen ta, Munɗo wacce kanta ke wani irin sara mata tayi murmushi kaɗan tace “Allah sarki, ya kike?”
"Lafiya lau, amma sai naga yanayin ki kamar bakya jin da ɗi." Kai ta ɗaga mata tace “Eh kaina ke ciwo." 
“Sannu Allah ya baki lafiya." Munɗo tace “Amin”Haneefa ta ɗan ja ta hira sai dai Munɗo ta kasa sake mata saboda kanta ke mata wani irin ciwo, ɗaya daga cikin ɗaliban ke sanar dasu malamin yace bazai samu zuwa ba, kowa ya miƙe yana fita, Munɗo tazo tashi taji jiri na diɓarta Hanifa tayi saurin riƙeta tana mata sannu, har suka fito lecture hall ɗin, ƙarfe biyu tacewa direba yazo ɗaukarta dan yanzu ba lokacin zuwan su da tashin su ɗaya dasu Ikram ba, gashi yanzu sha biyu da rabi ne, “Mu samu wuri mu zauna ko, nasan sai mun kira a zo ɗaukar mu tunda lokacin baiyi ba." Munɗo kai ta ɗaga mata suka nufi ƙarƙashin wata bishiya suka zauna kan doguwar kujerar ƙarfe dake gun, a tare kowannen su ya fiddo waya ya kira kan azo ɗaukar sa.
Har akazo ɗaukar Munɗo, ba za’a zo ɗaukar Hanifa ba wanda Husna tasa ƙiri-kiri su biya wani gun dan sai a lokacin zata shiga makaranta lecture ta rana ce kawai so take ta musguwana Hanifa, Munɗo tai wa Hanifa sallama suka tafi.
Har suka kawo gida ranta a jagule ga ciwon kanta dake tsnaanta, ko gun Ummy bata shiga ba, ta wuce kai tsaye bangaren su ba, ɗakinta ta shiga tana ajiye jakarta kan gado ta hau ta kwanta, taja bargo ta rufa tana jin yadda jikinta ke ɗaukar zafi, ba zata iya tantance a wani yanayi take ba, ta dai san tabbas ta faɗa tarko so, son ma mai zafi wanda bata shirya kuma bata san a lokacin da yai ma zuciyarta kamu ba, idonta ta runtse gam a maimakon bacci ya ɗau keta kamar yadda take buƙata sai duk wasu moments da sukai da Araab yana dawo mata, yayin da wani irin kishin sa ke cin ta tasan yanzu an ɗau ra auren sa wataƙila ma yana wurinta suna shan soyayyar su tunda yace ba yanzu zata tare ba, wasu hawaye masu zafi taji suna bin gefen kuncin ta, zuciyarta na amsar wani gashi mai zafi
(Ko ya zata kasance? Gadai Araab an ɗaura, ga Munɗo na cikin zazzafan so, me Araab ke shiryawa? Ga kuma Hassan)
GA MASU BUKATAR ƳAN TAGWAYE DUKA GUDA BIYAR 1500
GUDA HUDU 1300
GUDA UKU 1000
GUDA BIYU 700
GUDA ƊAYA 400
_*RAFEEQ*_ (Hajja Ce & Asmy B Aliyu)
_*MUNƊO*_ (Ayusher Muh'd & Zee yabour) 
_*FATHIYYA*_ (Billy s fari & Umm Asghar)
_*.ZAMANINMU A YAU*_ (Nana Ɗiso & Jiddah Aliyu)
_*IYALINA (A'ilaty)*_ (Zainab Bawa & Sadiya Nasir Dan)
ACCOUNT NUMBER 
2083371244
Zenith Bank
Aisha m salis
KATIN WAYA
+234 706 528 3730
Zee Yabour
Ayusher muhd
MUNƊO 
(MAI HAKURI.....)
NA
ZEE YABOUR
DA
AYUSHER MUHD 
82
Araab tunda ya dawo ɗaurin auren ya cire kayan jikinsa ya sakar ma kansa ruwan shower dan rage ɓacin ran da yake ji, wata irin tsanar Hassan ke shiga ransa wanda bai taɓa jinta akan wata halitta ba, bai ƙara shaida son kai da son zuciya irin nasa ba sai yau da kunnen sa suka jiye masa, kwance yake kan gadon ɗakin sa zuciyarsa cike da saƙe-saƙe kala-kala, hukuncin da yace zai ɗauka tun farko shine daidai ta hakan zaiyi maganinsu dukkan su, kai yana jin hakan ma bai isa kaɗai ba ya kamata ya ƙarawa Hassan ɗin da wani hukuncin dan ya gane kuskuren abunda ya aikata musu, idonsa ya buɗe a hankali yana duba lokaci uku saura mintuna, “Ta dawo." Ya faɗa dan timetable ɗinta yana da copy ɗin sa ajiye a wayar sa, tashi yayi yana son ganinta, gajeren wando da riga shirt ce a jikinsa, a haka ya fito ya shiga ɗakin nata, bata ji shigowar sa ba saboda zafin ciwon da takeji, mamakin ganinta kwance yayi, ya ƙarasa bakin gado ya hau kai, kawai yaji so yake ya sakata a jikinsa ko zai rage ɓacin ran da yake ji, ya janye bargon da ta rufa, wani hucin zafi yaji, yayi saurin kai dubansa kan fuskarta yai idonta lumshe, kuncinta sharƙaf da hawaye, “Baki da lafiya ne?” Ya furta a ruɗe, jin muryarsa yasa zuciyarta wani harbawa sai ta kasa buɗe idonta, a hankali ya kai tafin hannun sa kan fuskarta ya share mata hawayen tattausan tafin hannun sa ba ƙaramin tasiri yai kan fatar jikin nata ba yace “Cry cry baby waya ce miki kuka ake idan ana ciwo?" Yana maganar cikin salon lallashi, sai ya jawota ya rungume tsam a jikinsa, sanyayyen ƙamshin turarenta na humra da ya kama jikinta ke ratsa hancinsa yana saukar masa wata kasala, itama sai tayi luf a jikin nasa, hucin zafin jikinta na shiga nasa, tsawon mintuna suna haka kowa da abunda ke gudana a zuciyar sa da gangar jikin sa, Araab a hankali ya kai bakinsa saitin kunnenta kamar mai raɗa yace “Ko zazzaɓin mijinki yayi aure kike?" Idonta da suka mata nauyi ta buɗe a hankali ta zube kansa tana son nuna masa ba hakan bane tace “Bansan sau nawa zan faɗa maka bana kishi ba Yaya Araab." Kallan bakinta yai ya ɗan sumbata kaɗan sannan ya kalleta ya furzar da iskar bakinsa a hankali sai kuma ya sake kamota zuwa jikinsa sosai tamkar zata shige cikin jikinsa, Munɗo numfashi take saukewa a hankali, hannun sa ya kai saman goshinta yana karanta mata ayoyin ayatush shifa, bayan ya gama ya ɗin ga shafa kanta zuwa goshinta tamkar mai tafiyar tsutsa, a hankali taji ciwon kan na raguwa zazzaɓin ma yana sauƙa, sosai jikin sa da abunda yake mata uwa uba addu’ar da ya mata sukai tasiri sai ta nemi ciwon kan ta rasa, Araab ganin alamun ta samu sauƙi ya kai hannunsa kan wuyanta sam babu zafi, rankwafo da kansa yai satin fuskarta yace “Dama kula wata ce kike so, gashi ciwon ya sauka an samu abinda ake nema.” Ya kashe mata ido ɗaya ji take kamar an zare mata duk wata lakka ta jikinta, bata ankara ba sai saukar bakinsa taji kan nata, wanda shi kansa Araab ɗin bai san sanda yakai bakin sa kan nata ba tamkar ana fisgar sa haka yaji, wani yanayi game da ita na jansa, lafiyayyen kiss yake mata mai cike da shauƙi wanda ya lula su wata duniya ta daban, har Araab na manta ɓacin ran da yake ji, sosai yake sumbatar ta itama tana mayar masa ba tare da ta ankara ba, lalai ita kanta tasan Araab so take mishi mai ƙarfi wanda ta kasa kwace jikinta, cikin wani salo ya zura hannunsa cikin rigarta yana sauƙe su kan dukiyar fulaninta, Munɗo wata banƙarewa tai, Araab ganin haka ya cigaba da aiwatar mata da nasa rikitaccen salon, wani abu ke yawo cikin zuciyarsa yana masa yawo a jinin jikinsa wanda ya kasa tantance menene, shi ke ƙara fisgar sa yasan ba zallar sha’awa ke ɗawainiya dashi game da ita ba, akwai wani abu mai wata siffa da ba’a ji ko a gani amma ya kasa barin kansa ya tabbatar da menene.
Munɗo ita kanta yau taga wani yanayi na daban a tare da Araab ɗin daga yadda yake tafiyar da ita, sai dai ta jinginawar kanta cewa sha’awa ce kawai nothing else, tunda gashi aure ma zaiyi, yau tsabar yanda ya tafiyar da ita har wata zazzafar kwalla tai tana tunanin yanda zatai in Araab ya koma gun wata, shikam ba ƙaramin natsuwa yaji ya samu a tattare da ita ba, tayi mamakin kusantar ta da yai a yau ɗin da yake da sabuwar amarya, “Ki tashi ki tsaftace jikin ki, ko na kama miki?" Ya faɗa yana zuba mata lumsassun idon sa, kai ta girgiza alamar a’ah wanda kunyarsa take ji sosai kamar yau mu’amala irin haka ta fara shiga tsakanin su, hannun ta ya kama ya ɗan murza cikin wani salo da yasa gangar jikinta amsawa shima hakan ya isar masa da wani saƙo daga fatar tafin hannun sa har zuwa zuciyar sa, sai ya saki hannun nata ya sauka gadon yace mata “Zanje na dawo take care." Bayansa kawai tabi da kallo tana jin wani zafi zafi a ransa zuciyarta na bata wurin amaryarsa za shi, numfashi taja kana ta zura ƙafafunta ƙasan gadon ta tashi ta miƙe zuwa banɗaki.
**********************
Araab yana shiga ɗakin sa wayarsa na ƙara, idonsa ya kai kan wayar Yussy ce mai kira, ya ɗauka fuskar sa sam ba wani sakewa, “Hello angona rabin raina ina ka shiga ina ta kiranka baka ɗauka ba?" Haushin angon da ta kirasa yaji ya dake yace “Kaina ke ciwo na ɗan kwanta.” 
“Ohh sorry baby, please amma kazo na ganka kaga ba yau zan tare ba, kuma ina so muyi pictures ɗazu bamuyi ba, irin ɗan kiran nan ma kacemin an ɗaura bakayi ba.” Ta ƙarasa maganar cikin shagwaɓa.
Takaicin shagwaɓar ya ƙara kamashi yace “Zanzo, kuma hoton ya kamata muyi in group, da ƴan gidanku duka, kinga banzo ba dama.”
Cike da murna tace “Eh kaga sai a yi mana album ma, amma Allah kafin na tare sai munyi hotona zafaffa naso muyi pre wedding amma bamuyi ba.”
“Zan shiga wanka sai nazo.” Ya kashe wayar bai jira amsarta ba, ɗan ransa ƙara ɓaci ma yake.
Cike da murna ta dubu ƙawar ta Nancy tace “Ko kema za’ai hoton ne dake?”
“A’ah ina gefe, wai Yussy kece kika yarda aurenki ya kare a haka babu ko armashi?” Nancy ta faɗa tana ɗan kallanta, “Har mamaki nake yadda Araab ke nuna mun soyayya yanzu kamar bashi ba, ni in ta tawa ce ai a ranar dana ganshi ma zan aureshi, me zan jira? Bayan ba abinda ban gama yi ba? Yanzu auren love nakesan yi.”
Nancy tace “Hmmm! Kar dai matar tashi ta zama ƴar kallo dan yanda kike da sha’awar nan da mata ma ba kyalewa kikai ba bansan yanda zakiyi da namiji ɗaya ba.” Wani shu’umin murmushi Yussy tai tace “Ai daga yau ta fara irga kwanakin barinta gidan, bazan yi sanya ba wurin mallakin zuciyarsa ni kaɗai, a yadda nake jin son sa da kishin sa bazan iya sharing ɗinsa da wata ba, a yanzu haka ma in na tuna ta daɗe tana kwasar garar Araab ɗina sai inji kamar nai hauka, sannan maganar sha’awa ai Araab ɗina zai taremin komai.” Nancy ta numfasa tace “A’ah kar kiyi haka, kowacce dai ta zauna da halinta, kiyi ƙoƙarin samun soyayyar mijinki dai amma baki kore ta ba.” Harara ta watsawa Nancy tace “Dallah yimin shiru! Wallah bazan taɓa zama da kishiya ba, yadda son sa ke ratsa ni bazan iya bari yana raba mana kwana da wata ba local yarinya ba.” Shiru kawai Nancy tayi sanin Yussy bata cika ɗaukar shawara ba.
Muryar Nuratu ce ta doki kunnensu datace “Mu bama zama da kishiya haka nan muke dan haka babu ruwanki kema kiji da kanki.” Ƙasa Nancy tai da kanta, Mum ma ta watsawa Nancy harara ta ɗauka tanada wayau amma yau ta tabbatar da saɓanin hakan.
*******************
Araab ne tsaye gaban madubi cikin shigar sa ta shadda ruwan anta ta karɓi farar fatarsa ta masa kyau sosai, ɗinkin tazarce ne wanda ya sake fiddo faffaɗan ƙirjin sa, kwantaccen gashin kansa yasa comb ya taje yana kwantar dashi kana ya d’auki hular sa da ta dace da kayan sa ya saka, ya ɗauki turare kala biyu designer masu masifar ƙamshi ya fesa a take ɗakin ya ɗau ƙamshi, ya ƙarasa gun takalmansa ya saka wasu half cover na kamfanin prada, ba ƙaramin kyau ya sake yi ba ya fito namiji sak mai kyau da aji, hakanan yaji yana son sake ganin Munɗo kafin ya fita, bata jima da fitowa wanka ba itama, hannun ta riƙe da hand dryer tana busar da gashin kanta, ta bayanta ya tsaya yana bin ta kallo, ta mirror ta ɗaga kai ta gansa sai taga yayi masifar kyau, amma ta ɗauke kai zuciyarta na sake tabbatar mata wurin amaryar sa zashi shine ya ɗau wanka haka, bai ce mata komai ba ya juya ya fita, kai tsaye motar sa ya shiga, ya ɗauki hanyar gidansu Yussy, ƙwaƙwalwarsa na taro masa wayar da yaji Hassan nayi, kowacece tana da danganta da Yussy zuciyarsa ke ƙara basa tabbaci, wani irin ƙuna ransa ke yi har ya iso gidan, yai horn maigadi ya buɗe masa ya shiga yayi parking gefe ɗaya, ya jawo wayarsa daga gefen motar ya kira Yussy ya faɗa mata yazo, cikin murna ta tashi ta fesa turare kusan kala uku Yau Araab ya zama halilinta zata iya komai dashi, ta fito tana yanga yana ganinta ya buɗe murfin motar ya fito, cikin iyayi tazo zata rungumesa yayi saurin kaucewa, rai ta haɗe tace “Why? Ka manta ni taka ce yanzu kaima nawa ne?" 
"Ba anan ba, bakya jin kunyar wani ya ganmu?" Baki ta turo tace “Meye to, ai kai mijina ne halalina." Kai ya girgiza mata yace “Ni to ina jin kunya, mu shiga ciki.”Gaba tai yana bin ta a baya, har zuwa keɓantaccen falon gidan na baƙi, Araab ya zauna kan kujera Yussy ta zauna kusa dashi tamkar zata shige jikinsa wata zazzafar ƙaunarsa ke ɗiibarta tana ƙara jin dole ta fitar da Munɗo rayuwarsa su sha soyayyarsu daga ita sai shi, ba jimawa masu aikin gidan suka dabaibaye sa da abun motsa baki ba, bai ci komai ba yace mata baya jin appettite, “Matar nan tana nan?” Yai tambayar cike da bugar cikin ta dan yana san sanin wacece, dariya Yussy tai tace “Beb wai matarnan, Auntyn tamu dai ko? Tunda kai matar sa ce ni kuma sistern Mum ce.”
Kallanta yai bata jira amsarshi ba tace “Suna tare da dad ɗin naka ma yanzu haka, bari naje na ƙirasu.” Araab maganar tata jinta yai ta sama, kenan wani aure yai ya manta dasu, antyn Yusrah itace matar sa, laɓɓan sa na ƙasa zuciyarsa na wani ƙuna, Yussy bata lura ba tayi nisan wurin kiran Antyn nata, wacce tace ta faɗawa su Mumy hadda Daddynta da ƙanwarta duka suzo ai hoton dasu, Nuratu dama suna falon gidan tare da Hassan suna hirarsu cikin raha.
Kwalliyar su bata goge ba dan bayan ɗaurin aure sun sake wani shirin ta saka atamfa, shi kuma ya saka wani yadi mai tsada wanda yasha aikin hannu, Yussy na ajiye waya ta matso kusa dashi tace “Zamuwa Aunty Nuratu godiya ɗan ba daban ita ba da auren nan namu bazai yiwu ba.”
Araab wani kallo ya mata kafin yai murmushi yace “Ai bayan godiya harda surprise mai ƙarfi zamu haɗata dashi.”
Kiss taje mai a kunci yai saurin sa hannu ya dakatar da ita, tana murmushi tace “Am so happy ne ji nake kamar na ɓoyeka nai ta kallo ni kaɗai.”
Kai kauda dan dole yake sauraren kalaman Yussy wanda yake ji tamkar ya tashi ya kikkifa mata mari da ita da ahalinta duka saboda tsanar su da yake ji, tsabar mugunta da son kai irin nasu Hassan na tare dasu basu taɓa tunanin lurar dashi ya koma gun iyalansa ba, sannan yanzu ya tabbatar plan sukai akan Yussy tace tana sansa dan ba yanda za’ai suce mai wai batasan shi ɗan Hassan bane, sam baisan me take cewa ba saboda tunanin daya tafi yi suna jiran isowarsu.
********
Uwaliya tayi nasarar saka Lami kurma zuba maganin da zai sa Ammi bacci kamar wancan karon, Danejo tajisu sanda suka haɗa makircin, cikin ikon Allah Danejo ta gani, suna fita ta canza mata abincin ta zubar da wancan, akan idon Ammi, amma sam bata nunawa Danejo ta gani ba, sai zargi da ya sake ɗarsuwa a ranta ko dai tsohuwar nan taimakon ta take yi, amma meyasa zata canza abincinta ta zubar da wancan idan ba wani abu taga an zuba ciki ba, cike da tunani kala kala ta buɗe kular bacci, ba wata alama da ta nuna an saka wani abu, sannan in ma da wani abin tana ganin yanzu ne daidai yanda zata gane me tsohuwar take shiryawa, duk abinda ya sameta bayan taci to fa zata bincike ta, nan taci tare da yin bismilla bayan ta kammala ci Alhaji Ja’afar ya kirata kan ta shirya gashi nan zuwa ya ɗau keta, karon farko a rayuwarta da ta masa ƙarya kenan tace “Kanta ne ke ciwo." Ba dan ya gamsu ba ya mata sannu da cewar zai tafi shi kaɗai, ta gwammace ya tafi shi kaɗan akan taje taron wanda ta tabbatar a kansa ne take sake bak’in jini gun su, ko yau bata da haufi wani shirin aka mata, wancan ranar na sake dawo mata yadda Danejo tace taga wayar ƙarƙashin kujera da kuma fitar da tai taga Hajiya Zinnira kenan ta ɗauka ba zata fito ba shiyasa tai shirin zuwa ita, Ammi shiru tayi tana sake nazarin komai…
A hankali ta miƙe ta shiga kitchen inda Danejo take gyarawa, tana shiga Danejo tace “Hajiya akwai abinda kike so ne?”
Kallanta tai tace “A’a bana dai jin da ɗi ne.” Tai maganar cike da zargi da kallan Danejo, mamaki ne ƙarara ya bayyana a fuskar Danejo tace “Garin yaya bayan na canza abinci?” Karaf a kunnen Ammi ta kalleta tace “Kenan abincin da kika zubar akwai abinda akasa a ciki?”
Yawun bakinta Danejo ta haɗiye ta haɗe hannuntace “Hajiya dan Allah ki taimakeni karki bari su sani, korata za’ai ni kuma wallahi in ba nan ba bansan inda zan zauna ba kafin na ga jikata.”
Zatai magana sai ga Lami Kurma ta shigo, ido Danejo taɗan zare tai saurin cewa “Hajiya ki sha magani sai ki kwanta tunda bakyajin dadi.” Ammi kawai juyawa tai ta fita dan tanasan yin nazari akan abinda ke faruwa.
******
Jin sallamar su ne yasa wani abu ya sake tokare masa maƙoshinsa yana amsawa ya ɗaga kai abunda ya gani ya sake tarwatsa masa zuciya hannun Nuratu ne saƙale da na Hassan wanda ganin Araab bai sa ya janye ba, Araab kansa ya kawar gefe yana haɗa haƙora, “Shine yaron nawa ban taɓa ganin sa ba." Cewar Nuratu tana ƙarasowa, Maman Yussy da Babanta suma suka shigo tare, Araab dukkansu basu ishe shi kallo ba, kowa yana jiran yaji ya gaishe su amma shiru, Yussy ce tace “Bara acewa mai hoton ya shigo ko?"
"Dakata!" Muryar Araab ta ɗau falon wanda yayi ta cikin tsawa, ita kanta Yussy a razane ta waigo ta kalleshi, gaba ɗayansu suka zuba masa ido da mamaki, a gadarance Araab ya tashi tsaye ya saƙala hannun sa ɗaya cikin aljihu, yana bin dukansu da kallo, a hankali yai wani murmushi na gefen baki mai cike da ma’anoni daban-daban, Hassan ne ke kallanshi ya buɗe baki zaiyi magana yaji muryar Araab yana cewa “Well! Da farko dai congratulations garemu dukanmu tunda kowa burinshi ya cika na wannan rana.” Yussy ta saki wani murmushin jin dadi,  “Naji da ɗin da kuka haɗu duka nan gaba ɗaya yadda saƙon da zan isar zai isa cikin sauki da kwanciyar hankali.” Yai maganar cikin wata kakkausar murya, kallanshi Hassan yai shidai hankalinsa yaƙi kwanciya, gudun kada Araab yai wani abun kunyar ya bayar dashi yayi saurin cewa “Me kake nufi da haka, bana son wata magana kaji ko, mai hoto ya shigo ai.” Araab nan danan fuskarsa ta canza haryanzu dai bazaka gane ɓacin ran da take ciki ba sai dai kana ganinta kasan akwai abinda ke yawo a kansa, kallan Hassan yai dan yana manta matsayin sa na mahaifinsa yace “Calm down mana, me kake jin tsoro, ba kana taƙama ka isa dani ba, matarka zata saka ka kayi abunda ranta ke so, bai kamata kayi saurin karaya ba." Falon yai shiru kowa na bin Araab da kallo, yanzu kam kowa jikinshi yai sanyi tabbas akwai abinda ke faruwa, Nuratu kanta ta soma shan jinin jikinta, Yusrah ya kalla yace “Kinyi ƙarancin tunani na saurin yarda da cewa ni ARAAB na faɗa son ki, yau ina son tabbatar miki babu sonki ko ɗigo a raina na amincewa aurenki ne dan na nunawa wanda yake ganin ya isa dani bai isa ɗin ba.”
Ya sauƙe idanshi kan Hassan kafin ya sake kallan Yussy yace “Yussy kike ko?”
Duk ta rikice saboda yanda yake magana tace “Eh Maryam Yusrah.”
“Ohh ashe kinada wani sunan, to Maryam ni Araab Hassan na sake ki saki ɗaya saki biyu saki uku.” Gaba ɗayansu hankalinsu ne yai wani irin mugun tashi, nan danan Yussy kanta ya kulle, tana jin wani irin dummm, Nurratu ta saki hannun Hassan da sauri. Wani irin ihu Yussy ta saki ta cakumo Araab da sauri tace “No wallahi baka isa ba bansaku ba ni matarka ce ko duniya zata haɗu bazan taɓa rabuwa dakai ba.
******************
(Hmm to fa kuna ganin Yussy da Hassan da su Nuraatu zasu yarda da wannan sakin? Malam Hassan how market 🥴😭?)

Araab ya kalli Nuratu wacce ta kafe shi da ido tana jin kamar zata rufeshi da duka, kafin ya maida kallon sa ga Yussy wacce hannun ta ke cakume da gefen rigara sa, cikin karaji da magana mai sauti tace “Wallahi ban saku ba, wallahi ni matarka ce har yanzu, ko sau nawa zaka sakeni wallahi ban saku ba.” Hannu yasa ya janye rigar sa da ƙarfi, ta zube a ƙasa mahaifiyarta ta taso da sauri ta riƙe ta tana cewa “Kai ashe baka da mutunci? Saki ranar aure? Ina aka taɓa wannan wulakancin?”
Mahaifinta kuwa jiki a sanyaye yake cewa “Innalillahi wa inna ilaihi raji’un.” Shi kawai yake maimaitawa kansa ya ɗaure da wannan lamari, lallai shima yayi gaggawar amincewa ba tare da tabbatar da yaron naso ba, me yafi wannan wulaƙanci saki ranar da aka ɗaura aure.
Nuratu ta gama kaiwa bango a fusace tace “Ashe baka da mutunci kuma baka da tausayi, ba zaka duba halin da yarinyar nan zata shiga ba ka yanke mata wannan ɗanye hukuncin?" Wani mugun kallo ya mata yace “Tausayi kikace? Ban taɓa tunanin kalmar tausayi zata fito daga bakinki ba, idan kin san shi ba zaki raba mata da mijinta ba, bazaki raba mahaifi da yaransa ba har na tsawon shekaru goma sha bakwai, ni banga abunda kika fi Ummy dashi ba da har ma ya zaɓe ki a kanta, idan shi kina da iko dashi, ni Araab baki isa dani ba, ƴar kuce banayi so sai kusan yanda zakuyi.” Yai maganar cikin takaici, furucin nasa sosai ya daki zuciyar Nuratu sai dai kwarjininsa yasa ta kasa cewa komai ranta na ƙuna, Araab ya sake gyara tsayuwar sa yace “Dukkan ku yau ina so ku ɗanɗana kwatankwacin abunda Ummy taji, sannan abu na ƙarshe kada ku sake kutsin shigowa rayuwarmu shine kuskure na ƙarshe da zakuyi a rayuwar ku.” Ya juya kan Hassan wanda kamar ruwa ya cinye shi tsabar muzanta da yaji yayi yau Araab ya gama kunyata shi a bainar mutanen da yake darajawa, hankalin Araab a kwance yake kallon shi kafin yace “Ka jira kiran human right dan sai ta shiga tsakaninmu da kai na tsallakewa ka bar matarka da yaranka tsawon shekaru bata tare da wani ƙwaƙwaran dalili ba, haka baka san ci, sha, sutura ko lafiyar su ba, kuma ba zan kai ƙarar ka bane dan muna buƙatar dawowarka cikin rayuwarmu ba, a'a sai dan ka gane kuskuren ka da kuma nuna maka mun shafe babinka a rayuwarmu.” Ya juya ya fice abun sa babu wanda ya iya tareshi sai Yussy da ke ihu tana cewa “A’ah Aunty ki tsaidashi wallahi bazan yarda ba, wallahi ban saku ba, ko zan mutu sai dai a ɗakin shi.”
Mahaifin Yussy mamakin sa ne ya ƙaru tana kuka ya juya kanta yace “Yimun shiru ko na tattaki hakan da yayi shine daidai, tunda dukkanku baku san me kuke ba, kenan duk ƙarya kukemin? Banda rashin imani ya share wannan shekarun sannan kusa yazo dan ya auri ƴar ku? To wallahi babu wani hukunci daya dace daku sama da wannan, yanzu sai kusan me zakuce wa mutane.” Ya juya ya fita a fusace, Nuratu ranta taji ya sake matuƙar ɓaci ba wanda take ganin laifi sama da Hassan.
Cikin ɓacin rai take kallonsa kallon da bata taɓa masa tsawon zamansu tare ba, da yatsa ta nuna sa tace “Ni zaka tozarta Hassan bayan dukkan halaccin da na maka, ka rasa da me zaka saka mun sai wulaƙamci mafi muni?”
Cikin lallashi yace “Kada kiga laifina wallahi kema kinsan bansan haka zai aikata ba, taya idanki zai rufe bayan har dani ya tozarta?” 
Hannu ta ɗaga mai alamar ya dakata tace “Kar ka sake kace zaka wanke kanka, dama hausawa sunce tsintacciyar mage bata mage, na ɗauko ka cikin talauci da rashi kana direban mota na maida ka mutum shine zaka watsa mun ƙasa a ido, kana ganin ɗan ka na ci mun mutunci ka kasa tsawatar masa, sannan kana ji ya furta sakin farko baka hana masa ba har sai da yayi na uku, kake ƙoƙarin ka wanke kanka a wurina?" Hassan ya haɗa hannayensa alamun ban haƙuri, ta ɗaga hannunta tana dakatar dashi tace “Abu ɗaya zakayi ka wanke kanka kasa ɗanka Araab yazo ya gurfana gabana ya bani haƙuri, kuma ya maida auren sa da Yussy, dan saki uku lokaci ɗaya ba saki ba ne a matsayin ɗaya yake.” Hassan zufa ta shigo keto masa sanin abu ne mai matuƙar wahala, ɗukawa tayi ta kama Yussy suka fice falon maman yussy da ƙanwarta na bin ta a baya, Hassan zubewa yai kan kujera cikin tsananin tashin hankali da baƙin cikin muzantar da yayi yau, har gara na Araab akan Nuratu yadda ta murje ido yau ta zuba masa rashin mutunci.
Ina zai saka kansa? Me ya kamata yai?
(Hmm farawa ce Hassan muddin kace tukunyar wani ba zata tafasa ba taka ko zafi ba zatai ba….)
******************
Araab yana fita ya shiga mota, yana ƙoƙarin barin gun mai gadi yace wai Alhaji na ɗaga mai hannu alamar ya dakata, tsayawa yai har ya ƙaraso, Araab zai fito motar, Mahaifin Yussy ya masa alama daya zauna a ciki? Gyaran murya yai yace “Kayi hak’uri nima hardani a son zuciyar da muka aikata, amma kana ganin sakin shine mafita?”
Araab ya sunkuyar da kai yace “Kayi haƙuri, amma bazan iya haɗa alaƙa da jinin matar nan ba.” Bai musa ba ya jinjina kai yace “Nagode da baka cutar da mu ba ka sauwake mata kai tsaye, in wani ne sai dai ya aure ta  ya gana mata azaba dan ɗaukan fansa.”
Shiru Araab yai Alhajin ya juya jikinshi duk a sanyaye, fuska Araab ya shafa da hannayensa biyu sannan yaja motar yabar gidan.
Ba gida ya wuce ba sai daya shigar da ƙarar Hassan kai tsaye human right sannan ya juya ya nufi gida dan ya tabbatar in yaje Ummy taji bazata barshi ba.
*****
A ɓangaren Hassan kuwa da kyar ya miƙe daga zaman dayai cikin matukar ɓacin rai da tashin hankali ya fito waje, motar gidansu Yussy yaje shiga kawai sai jiyai driver yace “Yallaɓai kai hakuri yanzu Mumy tace kar na fita dakai.” Baki ya buɗe cike da mamaki ko shakka babu sun d’auki abun da zafi sosai , ya fito ya tari adaidaita ya wuce gidan su Araab.
Yana zuwa mai gadi yace bazai shiga ba, cikin zafin rai yake faɗa yana cewa “Wallahi kafin na maka illa ka barni na shiga bana son wani ɓacin ran bayan wanda na gama sha yanzu.” Mai gadi zai sake magana sai ga motar su Ikram da Ilham sun dawo da driver da suka tashi school biyawa sukai suka amso ma Ummy saƙo shiyasa basu dawo ba sai yanzu.
Yana ganinsu ya kalli Ilham dan ya fahimci tafi ɗan sauƙi yace “Yauwa Ilham wai ku bakwa daraja mahaifinku ne? Ace nazo ganinku wani mutum yaƙi buɗemin?”
Kallan Mai gadi tai tace “Mahaifin mu ne ka barshi ya shiga.”
Nan ya wuce ciki dan ko jiransu baiyi ba, kai kace gidanshi ne.
Falo yai kai tsaye, Ummy na zaune tana lissafin abubuwan dake faruwa, itadai batasan meyasa ba hankalinta yaƙi kwanciya, jin ana knocking yasa ta kalli  ƙofa ganin mai aikinta ta tafi buɗewa, tasan su Ikram ne.
Ko ƙarasa buɗewa mai aikin batai ba ya hankaɗa ƙofar yana cewa “Kina ina? nasan duk munafuncinki ne kece kika tsara masa ya tozarta ni, ni zaki sa in kunyata cikin mutane na ƙaskanta? To wallahi daga ke har shi sai kunsan ni kuka wulaƙanta.”
Bai jira amsarta ba ya shiga yana cewa “Yana ina? Yau sai na nuna masa ni ɗin mahaifinsa ne ba abokin wasan sa ba.”
Ummy ce ta ware hannu ta tare inda yake ƙoƙarin shiga cikin hasala tace “Koma me ya maka yayi daidai dan babu yadda za’ai rana d’aya ka dawo, rayuwar daya sha wahala gun ginata lokaci ɗaya kace zaka wargazata, ni kaina dakaga ina shiru ba ina tsoranka bane, ko ɗaya, kawai banaso ƴaƴanka su kullaceka ne shiyasa nake danne abubuwan dake faruwa dan kada su ga gazawarka a matsayinka na mahaifi ko sa fara zargin akwai wata matsalar tare dake.”
Ido ya ware kamar yadda yake lokutan baya idan yaso rashin mutuncin sa, taji tsoro yace “Kina nufin ni mahaukaci ne kenan ko me?”
“Duk inda kasa kanka to hakan nake nufi.” Tayi maganar fuskarta a ɗaure sosai babu wargi.
“Ehhh lallai yau na tabbatar da zargina na kece kika rabani da yarana, banda haka babu dalilin da zaisa in dawo su  dinga wulakantani haka.”
“To munji mun wulakantaka sai me?” Muryar Farouq ce ta doki kunnensu ta baya, dan dama saboda Araab yake ma mutumin nan kara yau kuwa yanaji bazai iya ba, ƙarasowa ciki yai yana kallanshi yace “Sai me?”
Ummy ta kalli Farouq tasan shi ba kamar Araab baane da inta kalleshi zai daina, hakan yasa tace “Farouq ya isa.”
Cikin zafin rai yace “Ko dan kawai kaga muna shiru shine zaka dinga abinda kaga dama? Wani ya dawo dakai rayuwarmu? Kaje can kuyi abinda kukaga dama mu bama bukatarka, sannan komenene Yaya yama yamin daidai dan in nine nasan sai nayi sama da haka.”
A fusace yayo kanshi yana neman marinshi Ummy tace “Kull wallahi kada ka kuskura ka taɓa min yaro kaji na faɗa ma.”
Hannunsa ya yarfar dan ya kula Farouq baiƙi suyi dambe ba yanda yake kallanshi shekeke, kallon Ummy yai yace “To ko ma me kuke tunani ni wlh nafi karfinku kuma kicewa Araab sakin daya mata bai saku ba dan haka ya tabbatar ya dawo ya maida ita.”
Ya juya fuuu sai muryar Farouq yaji yace “In bai saku ba zai sake mata wani, ina dai in ya sake ta saku?”
Wani mugun kallo yamai ya juya ya fita a fusace, su Ilham da Ikram na tsaye a bakin kofa tunda aka fara faɗa suka kasa shiga haryazo ya wucesu yabar gidan. Yana ƙoƙarin tarar adaidaita sahu motar Araab ta kawo kai, samun kanshi yai da juyawa da sauri dan kunya ma yakeji ya ganshi a gaban adaidaita.
******
Araab yana shiga a harabar gidan yaga su Ikram tsaye sunyi shiru, ƙarasawa yai yace “Me kuke anan?”
Kai suka girgiza Ikram tace “Yazo ne yanzu ya fita.” Dan basusan me kuma zasu kirashi ba bayan abinda ya faru yanzu.
A ƙufule yace “Yanzu ya fita?” Sukace eh, da sauri yai waje sai dai babu shi babu alamunsa, cike da takaici ya juya ciki, tare suka shiga dasu Ilham, kai tsaye sama sukai shi kuma ya kalli Farouq dake ta cika yana batsewa, zama yai kusa da Ummy wacce ta runtse ido sannan ta sauke ajiyar zuciya tace “Araab sakin yarinyar kai a ranar aure?”
Kai ya kauda yana sake tuno yanda suka shigo hannu a makale, yace “Ummy am sorry amma a plan ɗina dama can babu maganar zama da ita.”
Farouq ya matso yace “Yaya kayi daidai ni wlh in nine ma abinda zan mata sai ya wuce nan.”
“Araab wannan tozarcin yayi yawa, ita menene laifinta? Ko ince menene laifin iyayenta?”
Jin kalaman Ummy yasa yace “Ummy meye laifinsu? Auntynta kanwar Mamanta itace matarsa fa? Itace tasa  ya dawo dan ya……” Sai kuma yai shiru saboda takaicin dake sake ciwoshi, ta gane sarai me yake san cewa ta danne duk wani abu dake taso mata tace “Shikenan kaje bangarenka ka huta, Allah ya sassauta mana.”
Ameen kawai yace ya miƙe ya nufi bangarenshi.
Ummy ta lumshe idonta akan wata kenan Hassan ya tsallake ya barta tsawon shekarun nan, mutumin da a shekarun baya yake nuna mata bashi da tamkarta yake nuna mata zallar ƙauna da kulawa, lallai ta yarda da faɗin NAMIJI BA ƊAN GOYO BANE.
******
Kayanshi ya tsaya kallo turus a reception, cike da mamaki Hassan ya ƙarasa yace “Wannan akwatin ba nawa bane?”
Receptionist ɗin tace “Sorry sir yanzu Madam ta kira tai  cancelling zamanku, tace kuma a fito da kayan nan.”
Wani abu ne ya tokare mai maƙoshi lallai Nuratu shi zata tozarta haka? Waya ya ɗauko ya kira ta, sai data katse sau biyu sannan ta ɗauka, yace “Yanzu fisabillilahi menene hakan? Banda tozarci daga yin abu zakisa a fito da kayana? Ko ce miki nai banda kuɗin biya?”
“Nayi freezing cards ɗina, in har bakasa Araab ya maida auran Yusrah ba to tabbas nima zaka fuskanci abubuwa kala-kala.”
Zuciyarshi ce ta shiga zafi yanzu dan wulakanci ina takeso yaje?
“To da kika sa aka fitomin da kaya ina zani?”
“Wannan damuwarka ce, nidai inga Araab yazo ya bani hakuri sannan ya ɗau matarshi ya maidata.” Tana kaiwa nan ta kashe wayar, tsaki yaja yana mamakin yanda ta canza lokaci ɗaya. Ɗayan katinshi ya ɗauko yai booking wani ɗakin zuciyarshi kamar zata fashe, yanzu matar daya manta da kowa nashi saboda ita yau itace akan kuskure ɗaya dayai tak zata wulaƙanta shi? Wulakancin ma irin wannan? Bayan tasan mugun son da yake mata? Haka ya shiga ɗaki ya kwanta yai shiru kamar mara lafiya, abin duniya duk ya dameshi.
Lokaci d’aya abubuwan sa ne nenma taɓarɓare masa.
********
Meenal ce ke faman haɗa kayanta, Bilal ya shigo ya riƙe hannunta yace “Wai ke meke damunki ne?”
Fisge hannunta tai tace “A gidan ubanwa kamin ciki da zakaje kace inada cikinka kasa amin auran dole? To wallahi ni nai karfinka nafi kuma ƙarfin ahalinka.” Hannu yasa ya fizgota kafin tai auni taji ya danna mata kiss, kaita jikin bango yai ya maƙure ya sake danna mata wani kiss ɗin leɓensa ta kama ta ciza iya karfinta.”
Nan danan ya saketa yana shishitu, tare da ja baya yace  “Kewai ƴar daba ce nikam?”
Ta zabgamai harara tace “Duba ka gani.”
Takowa yai cikin ƙarfinsa na maza ya jawota ya hankaɗata kan gado, tana yunkurin tashi ya sake danne ta ya daddane hanayenta ya fara sumbatar wuyanta zuwa saman ƙirjinta kuncinsa ta sake kaiwa cizo ya kalleta yace “Wai ke bakisan raya sunnar ma’aiki ba?”
“Kai mijinane da zaka kusanceni?”
“To in ba mijinki ba ni wanene? Ke kinsan Allah na fiki hauka kibar ganin ina raga miki akwai abinda nake shakka ne amma da tuni kinga tijara.”
Saketa yai ya fito yana hucci, ya kulle kofar gidan da kwaɗo ta baya ya fita yana cewa “Ai aure kin riga kin kawo kanki ba mai rabamu sai mutuwa.” Ya ƙarasa maganar yana tanɗe baki, gaskiya yana san kissing ɗinta.
*******
Araab ya shigo falon ɓangarenshi wanda ƙamshin turaren da yaji ya saka  shi ɗan lumshe ido Munɗo na zaune ta kunna kallo sai dai tunaninta gaba ɗaya na kan Araab da har yanzu taga bai dawo ba, yana gun amaryar sa, wataƙila suna can suna shan soyayyar su, ganinshi tsaye yana bin ta da kallo, yasa ta kauda kai, kallanta yai ya karaso yace “Ya jikin?”
“Da sauki.” Ta faɗa tana kallon shi taga wani sauyi tare dashi.
Sunkuyowa yai saitin kunnenta yace “Kallon me kike mun ko kina san ganin shatin kiss ne a baki ko kumatu na?" 
“Akan wane dalili?" Tai maganar tare da miƙewa tai ciki, binta yai tana shiga ya fizgota ya haɗata da jikinsa, ya maida wani numfashi cikin wata irin murya yace “Ya zanyi dake?”
Kallansa ta dago tai a hankali, itama cikin wata murya da batasan tana da itaba tace “Akan me?”
Kai ya girgiza yana sake rikota, ganin bazata iya kallan idanunsa ba yasa ta maida idanunta ƙasa, hannu yasa ya ɗago fuskarta ya sake dakushe murya kamar mai mura yace “Bansan ya zanyi da kaina akanki ba.”
Idanunsa tabi da kallo ta kasa magana, tafin hannunta ya kama yasa saman kirjinsa yace “Imagine? Kamar ni?”
“Kamar kai me?” Tai maganar hannunta nakan kirjinsa dan duk ya dagula mata tunani, yawun bakinsa ya haɗiya yace “I don’t know, sai dai kawai….” Sai kuma yai shiru, sakin ta yayi ya ɗan shafi sumar kansa, idanunta ne ya fara tara ƙwalla tana ƙoƙarin maidasu tace “Zaka koma gunta ne?" 
Waigowa yai ya kalleta, son yarinyar nan yake jin kamar ya kamashi, amma how? Garin yaya? Dan tabbas kwanciyar da sukai ɗazu abunda yake ji yafi ƙarfin sha’awa kaɗai, kallon ta yayi yace “Bakyaso inje ne?”
Tace “Ni ban isa……”
“Shhhhhhh ya isheni haka, ni na isar miki da matsayin, dan me ke ba zaki kai kanki ba?”
Kallonshi take cikin wani yanayi wanda takejin tun daga kafafunta zuwa kanta, idanunsa ke aika mata saƙo masu nauyi, yace “In dai kika bari na fita daga ɗakin nan baki tsaidani ba zan baki mamaki.”
Yai maganar tare da fara tafiya, kallan kafafunsa take har ya kusa ƙofa, kasa jurewa tai da gudu ta ruga ta rungume bayanshi, wata ajiyar zuciya yai mai nauyi sannan ya juyo da sauri ya sake sata a jikinshi, cikin wani yanayi yace “Bansan yaushe ya shige ni ba amma am sure it’s what I never expected, I think I am in love.”
Kallon shi tai da sauri gabanta na wani irin faɗuwa, tanaji zuciyarta na bugawa sosai tace “With whom?”
“Ke zaki faɗa.” Shiru tayi tana mishi wani narkakken kallo da ke sake isar da wani saƙo zuwa ga zuciyar sa, shima kallonta yake zuciyarta tana jin kamar zata tarwatse akan tsananin son Araab da take ji, gefe ɗaya kuma fargaba ce, idan ba itace yake so ba fah, idan amaryarsa yake nufi fa, sai dai kuma kalamansa sun yi mata kama da jirwayi wanda ke nuni da akwai saƙon da yake son isar mata, bata yi aune ba sai ji tayi ya kai mata sumba kan goshin ta, sai ya juya ya fita ɗakin…
********
Hajiya Suwaiba yau ta kai bango gun takaici, lalai Alhaji Jaafar wato ko ta kansu baibi ba tunda hamshakiyar matarshi bazataje ba?
Da daddare daya dawo kai tsaye ya wuce part dinshi, da kamar bazata ba sai kuma ta miƙe ganin in tayi fushin ma baisan tanayi ba, ga mamakinta ko tada maganar baiba itama gudun masifa yasa tai shiru.
Ammi ce tai shiru a ɗaki tana tunani, tabbas dole ta tambayi Danejo mai take ɓoye mata sannan meyasa ta daina magana daga isowar Lami Kurma? Itakam batasan meyasa basa santa ba, taji son Alhaji ne yaja mata amma sai su duba suga ita ba a san ranta yake haka ba.
Danejo tana kwance kamar yanda ta saba tana juyo Lami Kurma na sanar da uwaliya abubuwan da suka wakana a ɓangarrn Ammi.
Tsaki Uwaliya tai tace “Shima kamar wani maye ya nacewa tsintacciyar mage.”
(Hmm wannan gida🥺)

Nuratu ke ta faman kai kawo a ɗakin da ta sauka, tsawon rayuwarta bata jin an taɓa mata abunda ya tsaya mata a rai ya ƙular da ita irin yau ba, dole ta ɗauki mataki wallahi ba zata bari ARAAB yasha ba, saki a ranar aure ita zai tozarta duk jajircewar da tayi a ga gazawarta, shin me ma zasucewa mutane, sauƙi ɗaya ma kowa yasan da rashin tarewarta yanzu, da taya zasu fara sanar da mutane an fasa kai amarya, bakin gado ta zauna tana nazarin yadda zata ɓullowa lamarin.
Ta ɓangaren Yussy tayi kuka har kamaninta sun canza idonta sunyi luhu-luhu, ba wanda take tsinewa sai Munɗo tana faɗin itace tai asiri Araab ya saketa amma yadda yake nuna mata so a kwanakin nan ta tabbatar itace ta juya masa hankali kuma wallahi ba zata ƙyaleta ba, ta kira Araab sau shukin masakin bai ɗauka ba.
*****************
Kamar kullum Munɗo yau ma wankan dare tai, ta fito tana goge jikinta da towel, sai da ta tsane ta ɗauki body mist mai kwantaccen ƙamshi ta shafa a dukkan lungu da saƙo na jikin ta, gashin kanta da ya ɗan warware ta janye ribbon ɗin, ta sake tattara shi gu ɗaya, jelar sa ta sauka kan gadon bayanta, rigar bacci wacce iyakacin ta gwiwa ta saka, ta lafe mata a jiki irin mai santsi ce, ta ɗauki hula ta saka cikin sanyinta ta fito zuwa ɗakin Araab bata kalli madubi ba balle taga yadda rigar ta lafe mata a jiki.
Araab na zaune bakin gado wasu designs na agogo yake dubawa a ipad ɗin sa, ƙamshi mai natsuwa yaji ya daki hancin sa, he can’t resist sai da ya ɗago idonsa ya zuba a kanta, babu bra a jikinta yadda rigar ta lafe mata sai ta fiddo shape na dukiyar fulaninta wanda suke a cike kuma tsaye, Araab idonsa yaji sun lumshe yanayinsa na canzawa, Munɗo cikin tafiyar ta mai natsuwa ta ƙaraso cikin ɗakin tana ƙoƙarin hawa kan gadon, wayarsa dake gefen sa kan gadon tai ƙara, a take zuciyarta ta bata Amaryar sa ce, ranta taji ya sosu dama tasan ita ya faɗa tarkon son ta, dama wane ita Munɗo ta samu wannan matsayin a zuciyar sa, hawa tai ta kwanta tare da juya masa baya, Araab ya lura da sauyin yanayinta a lokacin da kiran ya shigo, wayar ya ɗauka dake faman ruri a karo na biyu, ya danna reject tare da sakawa block list, a ransa yace “Bunch of selfish people kawai." Aikin da yake yaji  ya kasa gaba ɗaya shigowar Munɗo ya kasa natsuwa, Ipad da wayarsa ya ajiye kan bedside drawer, yana ɗan zamewa kaɗan daga zaman da yayi, tare da kai kansa ta bayanta daidai saitin fuskarta ya ɗau ra tasa gefe, ƙamshin turarenta na sake yin tasiri a jikin sa, yayin da zuciyarsa ke wani irin harbawa, Munɗo jin fuskarsa na zuzar tata, ta lumshe ido, Araab hannayensa yasa ya zagayeta dasu yana manna ta da jikinsa, hakan yaji bai masa ba ya juyo ta da ita tana fuskantar sa sai dai har lokacin idonta a rufe, yatsan sa ɗaya ya kai kan fuskarta yana zagayewa dashi cikin wani salo yace “You are so beautiful." Munɗo wacce taji kalmar kamar a mafarki tai saurin buɗe ido dan gaskatawa, Idonsa ƙyam a kanta sai ta ɗan saukar da nata ƙasa, Araab wani abu yake ji yana fisgar sa yana jin tamkar zai buɗe ƙirjinsa ya sakata ciki, tuni yake jin yayi saken da zuciyarsa ta kamu da azabtaccen son yarinyar nan ba tare da ya ankara ba, son da bai taɓa jin sa kan wata halitta ba, “Ki kalli cikin idona ki sanar dani me kika gani." Yayi maganar cikin sanyin murya, ka sa kallonsa tai sai wata kunyarsa da take jin na ratsa ta, goshinsa ya kai kan nata numfashin su na gauraya da na juna kowannensu hakan na isar masa wani saƙo, Munɗo lmsassun idonta ta buɗe ta zuba kansa, shima nasan cikin nata, idan ba gizo idonta ke mata ba zallar so da ƙaunarta take hangowa a ciki, dan ba tantama irin yanda take ji game da shi take gani “Hakan na nufin Araab ita yake so?”
“Faɗa mun me kika gani?” Ya ƙarasa maganar da goga mata lips ɗinsa kan nata, wani yar taji a jikinta, bakinta taji ya mata nauyi ta kasa furtawa, hannun ta ya kamo ya ɗau ra kan zuciyarsa yace “Kin samu matsayin da babu wata mace da ta taɓa samun sa." Munɗo ji take kamar a mafarki dan son tabbatawarta tace “Amaryarka fah wane matsayi ka bata?” Murmushi yai ko shakka babu Munɗo na kishin sa hakan yasa yace “Ke zan tambaya, wani matsayi kika bata?”
Ido taɗan buɗe kaɗan yace “Ki tattarata ki ajiye banasan wasu suna shigowa cikin maganar mu, daga ni sai ke.” Ya sake danne hannunta kan ƙirjinsa, Munɗo saurin rufe idonta tayi tana yin ƙasa da kanta, kunya da farin ciki na lulluɓeta lokaci ɗaya, bata zama ɗaya daga cikin masu son masu wani ba kenan, itama Yaya Araab na son ta, “Ya dace na furta masa so yanzu kuwa?”Wata zuciyarta tace mata “No sai kin ɗan ja masa aju."
“To ni na samu matsayin a taki zuciyar?” Ya katse mata tunani da faɗa, har lokacin tana rungume jikin sa, Shiru tai kamar bata ji sa ba, Araab kunyar tata ba k’aramin burgesa take ba, hannun sa ya kai kan switch na gefen gado ya kashe wutar ɗakin, ya sake gyara kwanciya yaja bargo ya rufe su, yana sake manna ta jikin sa, ya sumbaceta a gefen kumatun ta biyu yace “Gudnyt kiss." Munɗo har tsakiyar kanta taji kiss ɗin ta sake lafewa jikinsa a haka bacci mai cike da shauƙi da natsuwa ya ɗauke su.
******************
Ummy tabon da ta daɗe da binnewa cikin zuciyarta yau yake taso mata, duk iya ƙoƙarinta na yakice abun yaci tura, Hassan ba ƙaramin cutarwa ya mata ba, ina ma yayarta na tare da ita ta sanar da ita abunda ke cin zuciyarta ko zata rage raɗaɗin da take ji, sai a yau take sake jin kaɗai ci na rashin wani ahalinta a tare da ita, kukan zuci take wanda yafi na hawaye zafi da raɗaɗi, da zatai na hawayen da ta tabbatar zata samu sassauci, da ƙyar da taimakon Allah ta hanyar addu’o’i ta samu bacci ya ɗauke ta.
***********************
Bilal yau sai biyu na dare ya dawo gidan a bugen sa, Meenal baƙin ciki kamar ya kasheta na rufe gidan da yayi tayi kukan har ta gaji ta daina, bazata taɓa zama dashi ba taci alwashi, tana zaune falo tana jiran dawowarsa ta zazzage masa ruwan masifa har bacci ya ɗau keta, Bilal yana shigowa ya ganta kwance kan doguwar kujera, kayan jikinta yake bi da kallo yaga sun mata kyau, kanta yayo kawai ya rungume tsam yana sauke wani numfashi, Meenal cikin bacci taji sa tayi saurin tashi warin giya na cika mata hanci, da ƙarfinta ta ture sa, yai baya ya faɗi, “Kada ka sake kuskuren taɓani wallahi da ƙazamin jikin ka, kaje kayo shaye shayenka zaka zo kana taɓani.” Bilal a make ya taso yana cewa “Wai ke ko ƴar soyayyar nan ba zaki nunawa miji ba." Mugun harara ta watsa masa tace “Wallahi ka kiyayeni sakarai kawai." Tayi dogon tsaki cike da takaici ta wuce ɗaki baƙin ciki na sake cikata, ita da tayiwa kanta tanadin rayuwar da ɗi ta auri miji mai aji Araab su sha soyayyar su, ta ɓige da auren mashayin giya, tana shiga ɗaki ta faɗa kan gado ta fashe da kuka.
Bilal bajewa yai kan kujera yana mitar sa akan Meenal daga haka bacci ya ɗauke sa.
****************
Munɗo yau da wani yanayi mai da ɗi ta tashi, tana jin zuciyarta wasai babu damuwar komai a ciki, ko da Araab yayi aure sanin yana sonta kaɗai ya isa sakata farin ciki, ta ɓangaren Araab sai yake jin kansa sakayau na kakkaɓe Yussy rayuwar sa, da kuma yadda ya samu kansa da faɗawa Munɗo sirrin zuciyarsa sai yake jin ya rage wani nauyi.
Yau da wuri ta gama ayyukan gidan, tayi wanka ta shirya cikin wani material ruwan hoda wanda yasha ɗinkin embroidery yayi masifar kyau a jikinta, shima Araab ya shirya cikin shadda ruwan hoda, tunda yaga shigarta shima ya tsinci kansa da ɗauko kaya kalar nata ya saka, ta shigo ɗakin nasa ta sanar dashi ta kammala breakfast, yana tsaye bakin madubi yana saka cufflinks, ta mirror ya hangota ya mata alama da hannu kan ta k’araso, ba musu ta soma takowa ita kanta taga ya mata wani mugun kyau, “Kika sani ko shirin zuwa gun amarya yai.” Sai taji zuciyarta ta ɗan sosu, ji tayi ya riƙota, ya mayar da ita ta gabansa, ya tsaye bayanta, tare da ranƙwafo kansa daidai saitin wuyan ta, Yace “Ya kika ganmu don’t we look perfect together?" Munɗo sai a yanzu ta lura kalar kayanta ne ya saka, kenan saboda ita yai shirin, “Ko bamuyi kyau ba?” Ya sake tambayarta yana ɗaga mata gira, kai ta ɗaga masa tace “Munyi sosai.” Yaja hancinta kaɗan yace “Silly girl, dai kinja aji a komai ko?" Murmushi tayi wanda fararen gyara haƙoranta suka bayyana suna ƙara mata kyau, Araab ya zuba mata ido na wasu daƙiƙa yana sake jin sonta na fisgar sa, ya kai hannu cikin aljihu yace “Yi mana hoto." Munɗo ta karɓi wayar tana jinta a wata sabuwar duniyar wai Yaya Araab ne ke nuna mata kulawa haka, ta nuna ranar auren su da ranar graduation yadda ya riƙa basarwa baya so suyi hoto amma yau da kansa, hannayensa yasa ya zagaye kugunta, ta ɗauka sai kuma ya kai bakinsa kan kumatun ta alamun kiss ta ɗauka, ita kanta tasan hotonan nasu ba ƙaramin kyau sukai ba, Araab nata zolayarta yana cewa ashe ta iya ɗaukar hoto, ya kama hannunta zuwa dining, a plate ɗaya yace ta zuba musu hakan tayi, yace ta saka spoon ɗaya, ɗago ido tai ta kalle sa  “Baka zaka ci bane?”?Ta faɗa a marairaice, “A spoon ɗaya zamu ci." Shiru tayi tana sake mamakin salon nasa kamar bashi bane mai fushi da zafin rai, Abincin ya ɗi ba ya fara ci, kana ya ɗi ba itama ya bata, sauce ɗin ta ɗan maƙale mata a baki, harshen sa taji ya kai ya lashe, Munɗo ita kunya ma yake bata, abubuwan da take ji ana faɗi a group sune yau take gani a zahiri tattare da Yaya Araab, bayan sun kammala breakfast ɗin yace ta sako mayafinta suje su gaishe da Ummy dama bata da lectures sai sha biyu na rana shi kuma daga can zai wuce gidan man sa yana son haɗuwa da manager su tattauna.
*********************
Ummy yau ta tashi tana jin sauƙin ranta sosai saɓanin jiya, tare sukai breakfast dasu Ikram da Farouq suna hira cikin raha, “Ummy wai ashe zamu sake zuwa family trip ne?" Ilham ta faɗa, Ikram tace “Wallahi kamar yadda mukaje Dubai, wannan karon sai muje Paris." Farouq yana dariya yace “Ku da kuke school wane yawo zaku?" Araab dake shigowa tare da Munɗo yace “Idan anyi hutu sai mu shirya tafiya.” Kallon su ne ya koma kan Araab da Munɗo sam sai suka manta maganar ma a tare Ilham da Ikram suka ce “Wow kunyi kyau sosai Yaya Araab we look perfect together.” Farouq yace “Wannan kyau haka kamar a sace ku a gudu?” Ummy kuwa sai murmushi take tana jin wani farin ciki na ratsa ta na ganinsu tare haka ko ba’a faɗa ba kallo ɗaya zaka musu ka kira su masoya wanda suka tsunduma cikin ƙaunar juna, Munɗo cike da jin kunya ta zame hannunta daga riƙon da yai mata tunda suka fito take son zamewa amma ya riƙe gam yaƙi bata dama, cikin falon suka ƙaraso suka gaishe da Ummy ta amsa tana musu addu’ar zaman lafiya mai ɗaure, nan suka shiga hira su dukkansu cikin raha da nishaɗi.
“Ayiriri! Ayiriri!” Guɗar da suka soma jiyowa yasa dukkansu waigowa a tare, Wata dattijuwar mace ce wacce kallo ɗaya zaka mata kasan ƴar duniya ce mai jin kanta (Aminiyar nuratu kenan wacce duk wata tsiya tare suke ƙulla ta yanzu ma ita ta bata shawarar kan suzo gidan su Araab ɗin kan dole ya maida aurensu da Yussy), Nuratu ce ta rufa mata baya, riƙe da hannun Yussy, wacce akai wa lulluɓi da wani ɗan ƙaramin mayafi, “Mun kawo amarya tunda baku zo ɗaukarta ba." Cewar Hajiya Hafsatu, Munɗo ƙirjinta ne ya doka yau za’a kawo amarya amma Araab bai faɗa mata ba, Ummy kallo tabi su dashi da zallar mamaki, Farouq ne yace “Dama ana kawo amarya ne da saki." 
"Kai mara kunya rufe mana baki.” Hajiya Hafsatu ta faɗa kai tsaye tana wani cin magani, Ummy alama tai ma su Ikram kan su shiga ciki, Munɗo ta juya zata bi bayansu Araab ya riƙe hannunta gam, komai za’a yi yana so yau ayi a gabanta ta gani, turus tayi ta tsaya.
“Hajiya ba zamu samu masauƙi ba ne kin bar mu a tsaye?” Nuratu ta faɗa tana kallon Ummy cike da kishi yau ce rana ta farko da ta ganta a ido sai dai hoto, sai taga a fili ashe tafi kyau, “Muhali anan? I’m sorry to say amma ba gidan haya bane, bamu da inda zaku zauna.” Araab ya faɗa cikin yanayi na matuƙar ɓacin rai, “Kai Araab kasan dawa kake magana, kar ka manta matsayin uwarka nake tunda ina auren mahaifin ka." Ummy kallonta tai kenan itace matar Hassan da ya aura lallai tazo da rainin hankali, ko kunya bataji ba ta wanko ƙafa tazo mata cikin gida, Araab wani mugun kallo ya mata yace “ Uwa?” Yai maganar yana shafar bayan wuyanshi yace “Hmmm ba laifi in kin kira kanki da haka sai dai ya zakiyi? Gashi ni ɗin a matsayin natar titi na ɗaukeki.”
“Matar titi? Karuwa kenan kake nufi ko me?”
Yana murmushi yace “Ƙila!” Nuratu tamkar saukar tafasassun ruwan zafi haka taji kalaman Araab gareta wanda da gangan ya faɗi hakan dan ya saukar mata dafi dan ya fahimci rainin hankalin matar ya wuce tunaninshi, ya gama kai ƙarshe da halin nasu da kuma rainin hankalin su, Hajiya Hafsatu baki ta kama tace “Tabb lallai baka da mutunci, baka da kunya matar baban naka?”
“Ku mutuncin yasa kuka wanko ƙafafu kuka zo, idan kunsan kunya ba zaku zo gidan matar da kuka raba da mijinta da yaranta, har kuke ƙoƙarin ƙaƙabawa ɗanta yarinyar ku, shin na tambayeku ni kaɗai ne namiji a duniya me kuke nema a wurin wanda  bashi da mutunci?” Ya jefa musu tambayar cikin tsawa wanda sai da ya saka hanjin cikin su kaɗawa, Yussy kansa tayo ta zube ƙasa tana fashewa da kuka tace “Dan Allah kada kamun haka, wallahi ina sonka Allah ban saku ba, case ɗinku daban aurena daban.” 
“Bazan taɓa haɗa jini dangin da basu san kunya, mutunci ba kuma son kansu yai musu, tashi kafin nayi losing temper ɗina a kanki." Da sauri Yussy taja baya, Nuratu tazo ta kamata, Farouq shi kansa so yake ya farfaɗa musu maganganu amma Araab ya wakilce su duka.
“Kina ganin ɗanki na tsula rashin mutunci amma ba zaki hana sa ba, na tabbatar gazawarki tasa Hassan ya tsallake ya barki ya dawo gare ni.” Nuratu ta faɗa tana son huce takaicin abunda Araab ya mata kan Ummy, Araab wata zuciya ta ciyo sa ya dunƙule hannun sa dan har jikinsa ke rawa, Ummy tai saurin riƙe shi gudun kar yai abunda bai dace ba, idonsa kawai ya damtse gam cikin tsananin ƙunar zuciya, Farouq ma wata zuciya ke ɗi bar sa ganin Ummy ta dakatar da Araab yasa bai aiwata komai.
Ummy kallon Nuratu tayi tace “Idan kina ganin ke iyawarki ce da isar ki tasa Hassan ya tattara ya koma gun ki, ina ga isar taki ya kamata tasa har yaransa su zama ƙarkashin ikon ki ko, kamar yadda na gaza, a kuma gazawar tawa kuke ƙufulucin haɗa zuri’a dani tunda har kike wanke ƙafa kika zo gidana akan a amshi ƴar ku." Sosai maganganun Ummy suka baƙanta ran Nuratu, Yussy ta fisge tace “Mu zuba ni daku.” Ta juya zata fita, Hajiya Hafsatu tabi bayanta “Kada ku manta ku rufe mana ƙofa.” Cewar Ummy, daga Araab har Farouq da Munɗo mamakin Ummy sukayi sosai basu ɗauka tana da baki haka ba, maganar da tai ya sanyaya zukatunsu ya rage musu baƙin ciki da ya mamaye ransu musamman Araab da yaji kamar ya rufe Nuratu da duka.
Ummy kalamai masu kwantar da hankali da musu nasiha kan saurin fushi tayi amfani dasu tasa zuciyar Araab da Farouq saki, Munɗo kam tamkar ruwa yaci ta mamaki ya cikata na ganin wannan al’amari, Araab ƙoƙarin daidaita natsuwar sa yai yace “Zan fita." Ummy ta masa addu’a ya amsa, ta dubi Munɗo tace “Je ki masa rakiya.” Munɗo tace “Toh” Tabi bayansa jiki sanyaye, Suna fita falon Ummy hannu yasa ya jawota ya manna da jikinsa yana sauke ajiyar zuciya, K’amshin turaren ta kad’ai yana saukar masa da wata natsuwa, “Ka rage fushi pls Yaya Araab." Kallonta yai yace “Bakya so ina fushi?" Kai ta ɗaga masa tana yin narai narai da ido, Yace “Tohm na daina." Sai tai murmushi, “Murmushi kaɗai bai biya tukwicin amsar maganarki ba." 
"Me kake so to?” Ta faɗa tana kallon sa, kumatun sa ya nuna mata yace “Peck.” Sai da ta waiga gefe gefe kana ta masa, tana janye jikinta ta shige ciki da gudu, yabi bayanta da kallo yana dariya, Sosai ta rage masa damuwarta, ya shiga motar sa ya fita cikin shauk’in soyayyarta.
******************
Hassan yau da ƙyar ya kai ruwan shayi bakin sa damuwar da yake ji tafi ƙarfin sa, fushin Nuratu shine babban abunda ke tada masa hankali, zaune yake ɗakin hotel jigum ya rasa meke masa da ɗi, kira ya shigo wayarsa, baƙuwar lamba ce ya ɗaga, bayan sun gaisa aka sanar dashi ana neman sa office na HUMAN RIGHTS, “Toh gani nan zuwa." Yace ya kashe wayar, yana jinjina kai, lallai Araab wuyansa ya riƙa da gaske yake kenan da yace zai kai sa ƙara, aljihunsa ya laluba yaji yana da kuɗi nan ya tashi ya fito ɗakin ya rufe, a reception ya bada card na ɗakin, kana ya tari napep zuwa ofishin HUMAN RIGHTS.
Kai tsaye ofishin babbansu aka kai sa, “Malam Hassan ko Alhaji Hassan?" Cewar Hamza (ogan nasu), “Alhaji dai zaka ce dan na sauke farali." Zancen Nuratu na faɗo masa da tace zata kai sa hajji yanzu fa idan bai lallaɓata ba sai zancen yasha ruwa, ya zama dole ma ya shawo kanta, gashi dai ɗan sa nada kuɗi sama da Nurratu amma yafi ƙarfin ya koma gunshi balle ganinshi ya tabbatar mai da Araab bazai tausaya mai ba.
Hamza yace “Toh Alhaji Hamza, yaron ka Araab ya shigar da ƙara kan cewar ka tsallake ka bar mahaifiyarsu dasu tsawon shekaru goma sha bakwai ba tare da kasan ci, sha, sutura da sauran abubuwan da ya wajaba na haƙƙi kan uba ga iyalin sa." Hassan haɗe rai yayi yace “Wato yaron nan zuwa yai yamun tozarci da tonon asiri a gun ku?” Hamza yai gyaran murya yace “Alhaji Hassan hakan dai yana nufin maganar sa gaskiya ce.” 
“Toh idan ma gaskiya ce ai tsakanina ne da iyali na banga dalilin da za’a sako ku ciki ba.”
Akwai dalili Alhaji Hassan, saboda ire-iren cases haka ya saka a aka buɗe wannan kungiya ta HUMAN RIGHTS dan kwatowa al’umma haƙƙin da ya dace." “Kenan kuna so kuce tsakanina da iyalina zaku shiga ku ƙwato musu haƙƙin su?"
"Yanzu dai mun gama samu gamsasshen bayanin da muke so, zaka iya tafiya amma fa ka zama cikin shirin amsa kira kowane lokaci." Hassan duk da ya tsorata amma a yadda yake jin kansa da zafin ransa ba zai nuna musu ba, tashi kawai yayi ya fito ransa na bashi dole yaje ya lallaɓa Nuratu ta taimaka masa yayi maganin mutanen nan ko da kuɗi ne ya siye su case ɗin ya mutu ya samu ya lallaɓa su koma MINNA……
Hmm ya kuke gani…..🫢

Hassan daga ofishin HUMAN RIGHTS napep ya sake hawa zuwa gidansu Yussy, a zuciyarsa yana ta faman haɗa kalaman da zaiyi amfani dasu wurin lallashin Nuratu, motar su Nuratu na parking farfajiyar gidan, Hassan shima ya shigo, tun a mota take zazzaga masifa kan an tozarta ta aminiyarta na sake zugata, Yussy nata kuka wanda kukan Yussy ke sake tunzurata Allah ya saka mata masifar k'aunar yarinyar har ranta take jin kukanta, bata son duk abunda zai taɓa Yussy sai gashi yau anci zarafinta sama da yanda bata tunani, ga mamakinta tana fitowa motar taga Hassan, wani irin takaicinsa ne ya sake dirar mata, idanunta na kanshi har ya ƙaraso, a marairaice ya matso gun ta, bata tsaya wata-wata ba ta ɗaga hannu ta zabga masa wani mari, ma'aikatan dake filin gida da mai gadi, direba, Yussy da Hafsatu a razane suka kallo su, Hassan kuncinsa ya dafe yana jin zuciyarsa na wani zafi wanda tunda yake bai taɓa jin muzanta irin ta yau ba, mace ta ɗaga hannu ta mare sa, cikin mutane haka? Nan da nan jikinsa ya hau rawa kamar zai ɗaga hannu ya rama sai ya tuna illar hakan, muddin ya sake wargaza tsakaninsa da Nuratu bai san ina zai nufa ba, ga Araab da ya kai sa ƙara bashi kuma bai da kuɗin da zai tsayawa kansa, Nuratu cikin tsananin ɓacin rai take kallon sa tace "Nayi dana sanin shigo da kai rayuwata dan baka amfana mun komai ba sai baƙin ciki, shiyasa akace idan kaga talaka barshi cikin talaucin sa idan ya goge sai ya zamar maka masifa, butulu da kai duk halaccin da na maka na kasa samun abu ɗaya da nake nema gun ka, ban samu ba sai ƙasƙanci da nake fuskanta daga gun lalataccen yaron ka, har ta kai itama galbararriyar uwar tasa tamun, me ake da lusarin namiji wanda bai iya tsayawa kan gidansa? Kuma bai isa da yaran sa ba?" Sosai zantukan Nuratu suka daki zuciyar Hassan yaji zafin su ƙwarai amma ya kasa aiwatar da komai, Sai ƙoƙarin danne ɓacin ransa yake, da ƙyar yace "Ki daina bari shaiɗan na shiga tsakaninmu ki duba irin girmar soyayyar dake tsakanin mu, wai abinda ya faru ke kina tunanin laifi nane? Kin manta irin soyayyar da mukewa juna?” 
“Soyayya kake faɗi, ai na daɗe da sanin kwaɗayi yasa kake zaune tare dani nice dai mai sonka, kuma yanzu ka sire mun a rai, abu ɗaya zakai ka gyara dangantakarmu ɗan ka yazo ya gurfana ya bani hakuri kai har uwarsa ma, kuma ya amshi Yussy matsayin matarsa ya saki banzar yarinyar da na gani tare dashi." Hassan wasu yawu ya haɗiya na baƙin ciki da tashin hankali, Nuratu suka wuce ciki suka bar sa tsaye a ƙasƙanci, Hassan zuciyarsa na son nuna masa anya baiyi kuskuren watsar da iyalansa ba ya koma kan Nuratu, yayin da yake ƙoƙarin hana kansa wannan tunanin yana hango dukiyar da yake samu a tare da ita da wacce zai samu idan suna tare, wani sashi na zuciyarshi yace “Gashi yanzu Araab ma ya fita kuɗi? Da kayi hakuri da yanzu kana….” Da sauri ya kori wannan tunanin.
Mahaifin Yussy dukkan abunda ke faruwa akan kunnen sa yana ji ta window falon sa sai dai bai fito ba, ya bar Hassan ya soma gane kuskuren sa, amma still zai masa nasiha ko Allah zai sa ta shige sa, tasowa yai bayan yaga shigewar su Nuratu, ya fito ya sami Hassan, wanda yana ganin sa yayi ƙoƙarin saita natsuwar sa yace "Alhaji barka da rana." 
"Yawwa Alhaji Hassan mu shiga ciki ko?" Yabi bayansa jiki sanyaye, bayan sun zauna Mahaifin Yussy yayi gyaran murya yace "Tun ranar nake so ta son na maka magana, ina ganin ya dace na lurar da kai abinda idanunka suka kasa nunama.”
Hassan ya gyara zama yace "Toh Alhaji ina sauraranka.” 
Sam bai nuna masa yaji me ya faru yanzu ba dan kar ya ƙara muzanta dan haka ya nuna masa tun ranar da Araab yai saki yake magana, Yace "Mata da kake gani tana da haƙƙi mai girma akan mijinta wanda Allah SWT ya ɗ'aurawa miji daga ranar da aka ɗaura musu aure, wanda idan mutum bai sauke haƙƙin ba ranar gobe ƙiyama Allah sai ya tambaye sa, shin kuka san ta hanyar kyautatawa iyali kaɗai sai Allah ya buɗa maka hanyoyin arziƙinsa, kaba matarka kyautar ɗari biyar yafi kai sadaka a masallaci, to ina ga wanda ya wofantar da matar bai san duk wasu hakk'okinta ba kana tunanin Allah zai bar sa wallahi tun a nan duniya sai ya fara gani wannan misali kad'an ne na baka, sannan ƴaƴa da kake gani amana ce Allah ya bamu kuma sai ya tambayemu a kansu ranar gobe ƙiyama, yara suna da hakki akan iyayen su, Annabi SAW yace " Dukkaninku masu kiwo ne, kuma kowannen ku sai an tambayeshi kan kiwon da aka bashi, namiji makiyayi ne game da iyalansa kuma sai an tambye shi akan abunda haka bashi kiwo, haka mace makiyyayi ce a gidanta mijinta kuma sai an tmbyeta akan kiwon da aka bata, kaga wajibi ne uba ya kula da yaransa yasan cin su shan su suturar su, ilimin lafiyarsu da sauransu muddin uba bai cika wad'annan sharuɗɗar ba, bazai taɓa ganin daidai a rayuwarsa ba kuma ranar lahira zai haɗu da fushin ubangiji, ina jin idan zan fayyace maka haƙƙoƙin mata da yara sai mu kwana bamu gama ba, dan haka nake baka shawara tun wuri ka gyara ɓarnar da kai a baya." Hassan jikinsa yai sanyi tabbas gaskiya ya faɗa masa, amma kuma yana tunanin Nuratu, ya zaiyi da ita.
(Hmm Hassan kenan da sauran rina a kaba)
*******************
Yau sosai Munɗo ta saki jiki a makaranta sunyi hira da Haneefa ba kamar wancan ranar ba, fin rabin hirar tasu Hanifa zancen Ammin ta take, Munɗo kam sai dai tace Ummy, ƙasan ranta tana jin ciwo sosai na rashin mahaifiya tun tasowarta bata san daɗin uwa ba, Baffa shi ya zamar mata uwa da uba yanzu kuma baya raye, sai Danejo itama bata san a wacce duniyar take ba, a cikin hirar tasu Hanifa tasan Munɗo nada aure, kuma tacewa Hanifa kawai iyayenta sun rasu ba tare da ta sanar da ita ainihin tarihinta ba wanda a ganinta ba wani abun daɗin saurare cikin sa musamman rayuwarta a RUGAR JIJJI, wanda bata marmarin komawa cikin ahalin nata sai dai bata ƙi a maido mata Baffanta ba amma wanda ya mutu baya dawowa, Da suka gama lecture ranar har wurin mota Hanifa tai ma Munɗo rakiya suna rabu suna ɗagawa juna hannu.
Haneefa tunda taje gida take ba Ammi labarin sabuwar ƙawarta, Ammi tace "Wannan ƙawar dai ana ji daɗinta." 
"Sosai Ammi tana da hankali, kuma tana da aure ashe." Ammi tace "Toh Allah ya ƙara haɗa kanku." Haneefa tace "Amin"
***************
Araab tunda ya dawo gida ya saka Munɗo tazo ta zauna kusa dashi, ya kwanto da kanta kan kafaɗar sa, ya kunna musu Nat Geo suna kallon dabbobi da yadda suke rayuwa, Wayarsa ta soma ƙara sunan Hamza Human Rights yayi appearing kan screen ɗin sa, ya ɗauka tare da saka speaker, bayan sun gaisa yace "Mun kira Mahaifin naku yazo, kuma mun tabbatar da gaskiyar abunda ka sanar damu, dan haka mun yanke shawarar shigar da ƙarar kotu acan za'a yanke masa hukuncin da ya dace."
"Hakan yayi nagode." Sukai sallama, Munɗo wacce dukkan wayar akan kunnen ta, sam tana ganin hakan bai dace ba taya da' zai kai ƙarar mahaifinsa da ya haifesa ƙara kotu ko da kuwa me ya aikata, dole ta dakatar dashi ta nuna masa illar hakan, hannunta ta kai kan na Araab ta murza tafin hannun sa, jikinsa ne ya amsa ya ɗan numfashi, "Yaya Araab!" Ta kira sunan sa cikin sigar da bata taɓa ba, "Na'am" Ya amsa yana mamakin kiran sunan, cikin sanyin murya da tattausan lafazi tace "Kayi haƙuri bana yi kutsi cikin rayuwarku ba ne amma sai nake ganin bai kamata ka kai shi kotu ba, mahaifi ko ya yake mahaifine."
Kallonta yai yace "Bayan duk abunda ya aikata gare mu? Kinsan irin wahalar da Ummy tasha?" Hannunsa ta sake murzawa cikin salo tace "Komai ya aikata muku uba ne shi, mai amsa sunan mahaifi wanda duniya ba wanda ya isa ya canza shi haka shine wanda yai maka hud'uba ya zana maka ragon suna, iyaye nada matuƙar daraja da muhimmanci a addinin musulunci, ubangijin mu ya umarce mu da mubi iyayenmu wanda ta hanyar bin su zamu samu rahamar Allah, kada ka manta Yaya Araab duk wanda iyayensa ke fushi dashi Allah yana fushi dashi, ka manta kissar wanda Allah ya jarabta da karuwa sanadiyyar ɓata ran mahaifiyar ta kira sa bai amsa ba yana sallah, kaga sallah kenan gaishe da ubangiji kenan, bin iyaye bin Allah ne, a tsakanin ɗa da mahaifi babu mai gaskiya ko cewar mara gaskiya, a musulunci kabi iyayenka ko da sune basuyi maka daidai ba matuk'ar bai saɓawa addini ba, duk wani furuci mara daɗi da da' zai ma mahaifi ko mahaifiyarsa ya saɓawa addini, ayoyin al'qurani da hadisin Manzo SAW duk sunyi magana akan bin iyaye, kyautata musu, Yaya Araab Dan Allah kada ku dubu rashin kyautawar da ya muku ku duba koyarwar addini da yadda akace abi iyaye, sannan maganar kai sa kotu bai dace ba hakan zai zama tamkar tonon asiri gare ku, kuma shima zai zama tozarci gare sa, menene ribar ɗan da ya tozarta mahaifin sa Yaya Araab, ina ganin ya zama sirrin ku na tabbatar shima a sannu zai gane gaskiya addu'a zaku dinga masa tunda bai saka ku kuyi abunda ya sab'awa shari'a, haka Ummy nasan ba zataji daɗi ba idan taji ka kai sa kotu, Dan Allah ka janye maganar shiga kotu plss Yaya Araab." Ta ƙarasa maganar kamar zatai kuka tana matsa yatsun hannayen sa, Araab jikinsa yai sosai, yana mamakin hangen nesan ta, da ilimi da sanin ya kamatar ta, wani ƙimar ta yaji ta ƙaru a ransa dan tabbas Allah yayi masa babbar baiwar da samunta irinta ake cewa mace ta gari, shi sam tunanin hakan duk bai zo masa ba sai yanzu da ta lurar dashi cikin hikima da tattausan lafazi, kallonta yai yace "Nagode da shawararki Allah yayi miki albarka." Ajiyar zuciya mai sanyi ta sauke tace "Amin" A take ya kira Hamza yace ya janye zance kai ƙarar, Hamza ba musu yace "Toh zamu rufe case ɗin, Allah ya ƙara muku fahimta." Yace "Amin" Ya kashe wayar yana sake jawo Munɗo jikinsa, wata zazzafar ƙaunarta yake ji na ratsa shi.
*********************
Salame abubuwa sun cakuɗe mata duk ƴan kuɗaɗenta sun ƙare wurin nemawa Raheena maganin zubar da ciki, amma yaƙi fita dan tunda tava ya fara fitowa hankinta ya sake tashi, abin mamaki sai ma ƙara girma yake dan har ya soma motsi dan dole ta haƙura ta zubawa sarautar Allah ido, ga gefen Meenal rashin jituwa ke ta afkuwa tsakaninsu sam bata girmamata ita kuma bata fasa zuwa gidan ta fakaici idon Meenal ɗin ta kwaso kayan bacci, tsakanin Bilal da Meenal ma zaman dai babu daɗi kullum yi suke, baya fasa rage zafinsa da ita amma taƙi yarda ya kusancenta shi kuwa ya lashi takobin sai ya ɗanɗana ta.
Alhaji Hussain shima abubuwa duk sun dagule masa abincin gidansa ma neman gagararsa yake duk yan kadarorinsa yake bi yana siyarwa suna lallab'awa shiyasa kullum yake tausar Meenal kan tai hak'uri al'amura su daidaita dan ita ta dawo gidan ma wata wahala zata ɗau ra masa, ga yayanta can ya kammala karatu kuɗin jirgi ya gagare sa dawowa, Alhaji Hussain kullum bashi da natsuwa, jinin sa na sake hawa, Mumy ita kanta ta zama abun tausayi.
*****
Tsakanin Hassan da Nuratu babu wata jituwa, kullum da kalar rashin mutuncin da ƙasƙancin da take masa haka yake bin ta dan a ganinsa itace rufin asirin sa idan ya komawa su Araab yasan ma ba taimakonsa zasuyi ba sai dai su masa dariya, sam bata sauraren sa musamman idan taga yadda Yussy duk ta rame ta saka damuwa sai haushin Hassan ya kamata tana ganin shine ya kasa jajircewa, Yussy kuwa kullum k'ulafacin Araab take, Hassan a kwanakin duk ya rame dan baya samun wadataccen abinci yaci ga rashin natsuwa da zullumin ko yaushe zai iya amsa kiran human rights, Yau ya tashi bashi da sauran kuɗin biyan ɗaki gaba ɗaya dubu uku ta rage masa, kayansa ya haɗa gu ɗaya yana sharce zufar dake keto masa duk kuwa da sanyin ac dake d'akin, ya jawo akwatin sa ya fito reception yai check out, bai zarce ko'ina ba sai wurin Nuratu cike da fatan yau taji tausayinsa ta amshe sa.
Yana shiga gidan yai turus ganin an fito da akwatin ta alamun tafiya zatayi, ga Yussy gefenta itama da akwatin ta da alama tare zasu tafi (Nuratu ta yanke shawarar tafiya da Yussy dan ta rage damuwa), Hassan ya d'anwashe baki yace "Ah Hajajju tafiyar tamu ta tashi ne." Wani mugun kallo ta masa tace "Ka ga Malam fice ka bar gidan nan, kai a naka rashin hankalin ma har kake tunanin zan koma da kai MINNA ai wallahi ka tabbata anan muddin bazaki yi abunda na saka ka ba." Wasu yawu masu ɗaci ya had'iya yace "Haba Hajajju kiyi haƙuri Dan Allah, wallahi bani da wani zaɓi ne." Harara ta jefa masa tace "Idan ka gaji da tsayuwa sai kasan tayi, shashashan lusarin namiji kawai, wanda bai san neman na kansa ba sai dai yaci ya kwanta mace ta nemo masa, wallahi kaci shinkafar ka ta ƙarshe a hannuna in har ba zakai yadda nake so ba." Taja tsaki tana buɗe murfin mota ta shiga, Yussy ma ta shiga, direba yaja motar suna baɗawa Hassan hayaƙin salansa wanda da gangan tasa aka wana motar, Hassan iya wulaƙanta kam yasan ya wulaƙanta, tabbas abunda yai wa Ummy ne haƙƙi ke bin sa, bazai manta yadda take roƙonsa ya zauna dasu ba ya shure ƙafafunsa ya tsallake ya barsu, yau ga macen da ya fifita akan matars, yaransa da ƴan uwansa ta tsallake ta barsa bayan cin mutunci kala kala da gori da ta masa, ya tuna Ummy mace mai ladabi da biyayya yadda take bin duk wani umarninsa ko da yaushe take ƙoƙarin  kyautata masa, duk tarin zuciya irin na Hassan sai da yaji ƙwalla ta tarar masa a ido, yasa gefen hannu yana sharewa, haka yaja akwatin sa ya fita daga gidan, bashi da wurin zuwa da ya wuce gun dan' uwansa Hussain, Allah yasa ma gidansa na da shine har yanzu, Haka ya tari Napep ya hau, duniyar ta masa zafi, zuciyarshi cike da tunani iri iri, Ina son da Nuratu ke ik'irarin tana masa har kullum idan har da gaske ne, ba zata wulak'anta shi ba ta tozarta shi ta masa k'ask'anci, da kwatance mai napep ya kawo sa ƙofar ɗakin, Ya basa kuɗin sa ya tafi.
Jiki babu wani kuzari yake jan akwatinsa ya shiga ciki, Alhaji Hussain yana kwance kan kujera Mumy na masa fifita saboda yanayin garin na zafi gashi yanzu basu da halin kunna gen, nan mai gadi ya aiko wai sunyi bako, zama yai ya bada izinin ya shigo dan bayajin dadi balle ya fita da kanshi, labulen falon aka buɗe a zabure Alhaji Hussain ya miƙe yace "Hassan?"
Ya sake ware ido ciki mamaki yace “Kaine?”
Mumy itama ido ta zaro tace "Yaya Hassan?”
“Kunyi mamakin ganina ko nine ba gizo nake muku ba.” Hassan ya faɗa yana jingine akwatinsa gefe ya shiga ciki tare da samun guri ya zauna, Alhaji Hussain da jikinsa baya masa daɗi ya ɗan dafe kai muryarsa a ɗan dashe yace "Dama kana raye ina ka shiga tsawon shekarun nan? Ba kai ba labarinka sam.” Hassan yaja nunfashi yace "Labari ne mai tsawo, amma dai naga gararin rayuwa.”
Husaini cike da takaicin ɗan uwan nashi yace “Amma Hassan kana raye da ranka da lafiyarka ka yardamu ka yarda iyalinka? Tun bayan ka nemi kuɗi na hanaka shikenan sai a daina jin ɗuriyar ka?"
Ajiyar zuciya yai dan harda hakan yasa bai nemi Husaini ba, dama iyalansa ya ajiyesu amma inya tuna abinda yamai sanda yazo da niyyar samun kuɗi lokacin motarshi ta samu matsala ya disgashi sai yaji baya bukatarshi shima, sai dai yanzu duk ba wannan bane matsalar.
Cike da sanyin jiki yace “Husaini in ba damuwa ina dan Allah zan samu masauki  anan gidan, kafin na koma.” 
Mumy tai saurin cewa "Yaya Hassan anan? Gaskiya bamu da guri muma ji da kanmu ga shi yaran mu satin nan zai dawo ina zamu ajiyeka?”
Alhaji Hussain ɗan kishingiɗa yai yace "A gaskiya bamu da muhallin ajiye ka nan, kana ganina kwance ni kaina yanzu banda lafiya ba fita nema nake ba." Hassan da ransa ya soma ɓaci ganin ɗan uwan nasa da ya kamata ya taimake sa yana gudun sa kamar yanda yamai a baya nan yace "Haba Hussaini ya kake magana haka, ni fa ɗan uwanka ne wanda kuka zauna ciki ɗaya mahaifa ɗaya aka haifeku tare amma gun da zan zauna gidan ka kace ya gagara, wannan ai ba mutunci ba ne.” Alhaji Hussain da shima zuciyar tasa a wuya take tace "Ni naji ɗin ba mutunci bane, ai yaronka yanzu isasshe ne kuma mai kuɗi mai zai hana kaje gun sa sai mu zaka zo nan ka ɗau rawa wahala? Ko kaima ya tozartaka kamar yanda ya mana?”
Hassan ganin idan yabi ta tsiya shine zai kwana a ciki kuma a halin Kabiru yasan shima ba amsar sa zaiyi ba hakan yasa ya kwantar da murya yace "Naje gun su amma suna fushi dani na cewar na tafi na barsu tsawon shekarun nan shiyasa na taho nan.” Hussain jin haka yaga kamar wata dama ce ya samu da sokawa Araab magana ya rama shima, ɗan duk wannan matsalar da suka shiga saboda shi ne, wayarsa ya hankaɗa pillow ya ɗauka ya soma kiran Araab wanda suna cin abinci da Munɗo cikin so da kulawa yau ma da spoon ɗaya suke ci yaci ya bata.
Yayi mamakin ganin kiran Alhaji Hussain, ya ɗauka tare da sa speaker kusan yanzu ɗabi’arsa ce sa wayar speaker a ganinsa ba abunda zai ɓoyewa Munɗo, "Kowane ɗan adam yana da rana, shiyasa ake cewa a riƙa sara ana duba bakin gatari, yau ga uban ka yazo gidana neman taimako muhallin da zai zauna ma ya gagare sa, nima kuma na sanar dashi bani da gun ajiye sa, dama ace kana auren Meenal ne sai na duba darajar yana suruki na basa muhalli, yanzu ya kaji? Ni ka tozartani kaima ga ubanka nan a tozarce, ya dawo duk uban shekarun dayai gashi ya dawo a wulakance inda zai kwanta ma bashi dashi.” 
“Me kake so kace Uncle?”
“Wai dai in bakusan yanda zakuyi dashi ba mu bashi ɗakin mai gadi ya kishingiɗa.”
Hassan ranshi ne yai matuƙar ɓaci yace “Husaini ni kake ciwa zarafi haka?”
Ido kawai Araab ya runtse yanajin wani ɓacin rai na tasomai.
Araab ransa yaji ya ɓaci sosai duk da haushin Hassan da yake ji amma mahaifi mahaifi ne kuma nasihar da Mundo tai masa ta shige sa, cikin zafin rai yace "Ka manta cewar ɗan uwanka ne kaima, ka yanke wannan zumuntar sai hangen haɗin auren da kuka so ayi, sai yanzu na fahimci ba dan zumunci kuke so haɗa auren ba kenan sai dan son zuciyar ku." 
"Kada ka sake dai kace zaka mun rashin kunya, idan ka cika kai ɗa ne kazo ɗauki uban naka mana ka basa muhalli, ai abin ƙasƙanci ne ace mahaifinka na roƙon muhali."
Jikin Hassan ne ya sake sanyi lalai rayuwa shi wai Husaini yake wulakantawa a gun Araab haka.
Araab datse wayar yai jin yadda ransa ke ƙuna, Munɗo hannunta ta saƙa cikin nasa, tana shafa ƙirjinsa a hankali alamun lallashi, sai da taga yayi cooling tace "Amma zaka je ka ɗauka sa ka basa muhalli ko?" 
"Ba zanje ba ya je can ya nemi inda zai zauna.”
Kallansa tai ta fara kifi-kifi da ido kamar zatai kuka, kai ya kauda cikin matukar ɓacin rai yana tuno kalaman Husaini ciki magana ciki-ciki yace “Zan saka ya ɗauka sa a kaisa ɗaya daga gidajena na haya, shikenan?" Munɗo sosai ta nuna jin daɗi ta jinjina kai cike da farinciki. Kallonta yai yayi ya harareta tare da jan hancinta yace “Wato kinsan lagona ko?”
A ransa kuwa mamakin yarinyar da hankalinta yake, natsuwa da nagartattun halaye sai yanzu yake ganin ashe Ummy gata tai masa na haɗa shi aure da ita.
(Araab dai an faɗa dayawa, Malam Hassan an shiga garari🥴 Ina auran san?)

Hassan gaba ɗaya jiyai ya kasa ko kwakkwaran motsi yau shi ake tozartawa haka? Kallon Husaini yai wanda ke maa kallo a wulak'ance yace "Kar kaga laifina, ka ɗaura laifin akan matarka wacce ta nuna rashin darajarmu agun ƴaƴanka, ɗan ka abinda yamin ko kallo da naga dama bazan maka shi ba, sannan koma menene kaine kaja da baka tafi gantalinka ba da duk wadannan abubuwan ba zasu faru ba, dam haka idan ma wani abin ne kaje can ka huce akan gagararen ɗanka."
Miƙewa yayi zuciyarshi bazata iya jure ana faɗa masa maganganu na cin mutunci ba. Mumy tace "Yaya Hassan ka jira ya zo ya ɗaukeka dan da alama ko ka fita bakada inda zakaje, mu kuma gaskiya ba inda zamu baka masauki."
Cikin zafin rai yaja akwatinshi ya fita ya tsaya a waje yana tunani, wasu zafafan kwalla ne suka sauka kan kuncinsa wai ace yau shine ya rasa muhallin zama? Wayarsa ya ɗauka ya dinga kiran Nuratu sai dai ko kallo wayar bata isheta ba balle ta ɗauka tasa a ranta sai ta wahalar dashi yanda da rarrafe zai dawo ya bata hak'uri bayan ya aiwatar da abunda take so, ta tabbatar bazai iya rayuwa babu ita ba.
Yana nan a jingine yana tunanin abun yi har minti ashirin suka shuɗe ya kira Nuratu yafi sau shukin masakin bata ɗauka ba, Mota yaga tayi parking a gabansa, drivern Araab ne wanda shi kanshi yasanshi shine ke kai su Ikram da Ummy unguwa.
Ya fito da sauri yace "Yallab'ai yace nazo na d'auke ka."
Karaf a kunnen Husaini wanda ya taso cikin jin jikinsa nasa, ya ƙara faɗa masa maganganu ya sake huce takaicin wulakancin ɗanshi. Cike da mamaki yace "Kai Sani ka tabbatar Araab ne ya turoka ko mahaifiyarsa?" 
"Shine ya aiko ni."
Husaini cike da mamaki yake binshi da kallo har ya gama sa jakar a bayan mota, Hassan da har da zai ce a'a sai dai yanda yaga Husaini yayi yasa ya shiga motar , Sani driver yaja motar suka bar Hussain tsaye da takaici da mamaki.
Hassan shi kansa mamakin Araab yake bai zaci zai sa azo d'aukar sa ba, 
Gidan hayar Araab irin apartments ɗin nan, apartment ɗaya Sani driver ya buɗe ƙofa ya sa akwatin Hassan a ciki a ladabce yace "Nan ne masaukin naka." Ya masa sallama ya tafi, Hassan kasa magana yai ji yake kwakwalwarshi ta kasa ko kwakwaran tunani, falo ne da ɗaki ɗaya sai toilet da kitchen, zama yai akan wata kujera dake falan ya sake baza tagumi yama rasa ta inda zai ɓulloma rayuwa, sai dai yasan abu ɗaya tabbas bazai ƙara neman Nuratu ba ko zai rasa ransa, tunowa da yanda ta dinga janshi ya fara, farkon auransu sanda yaga kuɗi sun zauna yace zai zo gun iyalansa, a ranar ta suma sai da aka ƙara mata drip, haka ya haƙura, bayan ta warke ya sake tunanin dawowa, haka ta shiga ɗaki taci kuka nan ma ya ƙara haƙura ganin yadda ta nuna damuwarta sosai, cikin satin ta ɗauke shi suka tafi ƙasar Egypt acan suka share shekara uku suna rayuwar jin daɗi bayan sun dawo yaso zuwa ganinsu ta hanashi, da haka haka har tasa gaba ɗaya ya manta da iyalansa hankalinsa gaba ɗaya ya karkarta kanta , wata irin soyayya da kulawar take bashi wanda yaji ita kaɗai ta isheshi, amma yanzu ta tozartashi ta wulaƙantashi wulakanci mafi muni, hawaye ne suka sa ke zubowa, yana da tabbacin Ummy ba zata taɓa aikata haka gare shi ba, da bai tsallake ya barsu ba da yana nan suna rayuwarsu cikin jin daɗi da yaranshi a hankali ya runtse idanunsa yana ji zuciyarsa na wani irin zafi, ba shakka yayi asarar shekaru masu yawa a abinda bazai ɓulle masa ba.
Da kanshi ya kira Human Rights akan case ɗinshi sai dai aka sanar dashi Araab ya janye case ɗin wannan abu ba ƙaramin sake sanyayamai jiki yai ba, haka ya zauna shi kaɗai yana sake tuno rayuwa da irin gangancin daya aikata, kuka kam yayishi har ya gode Allah, ya kuma yi Allah wadai da wannan hallayar tashi da abinda ya aikata.
*****
Nuuratu bayan isar da Minna, waya ta ɗauka ta kira Mumy tana bata labarin uban ƙiran da Hassan ke mata, Mumy ta numfasa tace "Kedai Nurratu ina ganin ki daina fushin nan, ba'a wa namiji haka fa kada ya suɓuce miki, yana binki kina wulakantashi in ya gaji shima tattaraki zaiyi ya ajiye."
Wata dariya ta saki tace "Wai Hassan? kamar dai baki san yadda ya shigo hannu na ba, bazai taɓa iya rayuwa babu ni ba, ni nasan da hakan, muna nan dake zance miki gashinan a ƙofar gida yana roƙona na dawo gareshi, na riga na mishi riƙon da babu wani abu da zai sauya son da yake min ko yayi mana shamaki."
Mumy tace "Namiji ne dai shi kada ki manta."
"Kawai ki zuba ido kiyi kallo, ni zanyi controlling ɗin Hassan sai Araab ya raina kansa wallahi."
"Ai magana ma ta ƙare Babanta yace shi zai nema mata miji yanzu."
Shiru tai kafin suyi sallama, ta kalli hotonsu ita da Hassan ta taɓe baki tace "Wai Hassan? To ai ni nasan ko yanzu na kira shi a guje zai zo."
*****
Araab ya sanar da Ummy halin da ake ciki, ba ƙaramin dadi taji ba da yanda ya taimakeshi, tace "Tabbas Munɗo macece da kowane miji yake bukata, sannan kaima amsar shawarar data baka nuni ne na ka yarda da matarka."
Murmushi kawai yai ya fito daga ɓangaren, ko ba komai tasan hakan da Araab yai ya taimaka bai muzanta ba, dan a rayuwa babu abu mafi ƙasƙanci a gunta sama da wani ya wulakanta saboda kai."
Yau Bilal ya gama cin alwashi ko za'a mutu sai ya kwashi hakkinsa, dan bashida kuɗin da zaibi matan waje rabon shi da mace tun bayan auren su, yau bai ha giya dan bai so hankalinshi ya gushe ya kwashi gara sosai, tana kwance ɗaki tana bacci ya lallaɓa ya shigo ɗakin, ta bayanta yaje ya kwanta. Cikin baccinta kawai taji an ƙanƙameta ta baya, a zabure ta farka tana neman kwace kanta, Bilal yayi ta maza ya ƙara rirriƙeta, cikin kunar rai tace "Wai ba nace karka sake taɓani ba?"
Yana ƙanƙame da ita yace "Baby dan Allah ki bani hakkina, yau ko taba bansha ba wlh ke kaɗai nake buƙatar ji kusa dani."
Da ƙarfi ta sa kafa ta baya zata makeshi yai saurin hawa samanta yace "Wai ke sai dai in miki ta ƙarfi duk lalaɓakin da nake?"
Tsaki taja tace "Zancen banza kake wallahi ni bazan ba mashayi kaina ba."
"Amma yanzu a bige kika ganni?"
"Wannan kuma damuwarka ce amma ko jiya a bige ka dawo, ni a gurina dakai da mahaukaci duk ɗaya kuke wallahi."
Hannayenta ya danne ta sama ya fara ƙoƙarin sumbatarta, ta kauda kai da sauri cikin takaici, taje gida takai karar shaye-shayenshi amma Mumy ta dawo da ita tace itace zata hanashi ba kowa ba.
Sake kaiwa bakinta cafka yai ta sake kauda kai da sauri, cikin huci ya riƙo fuskarta da ɗaya hannun yace "Wai ke ba yanda za'ai ki hakura ki saki jiki?" 
"Dalla Malam ɗagani."
Zuciya ce ta ɗebeshi ta ƙarfi ya fara rabata da kayanta itama tana ƙoƙarin kwace kanta, kamar ƴan dambe haka sukai kaca-kaca da ɗakin dakyar ya cafkota yana haki itama tanayi, yace "Wai ke hala dai ƴar dabba ce?"
Itama tana haki tace "Hauka nake wai zan yarda ka ƙarɓi budurcina? Ɗan shaye-shayen?"
Ajiyar zuciya yai yana maida numfashi yace "In nai alƙawari na daina fa?"
Jikinta ne yai sanyi tace "Ai bazaka iya ba, ni sakeni."
"Wallahi zan iya, in har kin yarda dani."
Ta janye jikinta tace "In har kai wata guda baka dawo a buge ba zan yarda."
Ido ya zaro da sauri yace "Wata? Wallahi ni ko kwana ɗaya bazan iya ba."
Kafaɗa ta ɗaga tace "Wannan matsalarka ce, nidai na faɗa ma sannan Allah in ka kwanta da wata a waje shima ya ruguje."
Tana kainan ta ruga toilet tasa key, Bilal ji yake kamar ya zauce saboda kwaɗayinta, haka ya fito kamar maraya.
*******
 Wata shaƙuwa da soyayya ce ke ƙara shiga tsakanin Araab da Munɗo wanda a ko da yaushe yake jin in bata kusa dashi ba wani abu da yake burgeshi, a kuma haka shakuwa mai ƙarfinta shiga tsakanin Munɗo da Haneefa.
Wasa-wasa gashi har zasu gama first semester, yau sun fito tare cikin farinciki saboda exams ɗin yau tayi daɗi, gefe Munɗo taja tanawa Haneefa alama da tana zuwa.
Kai ta girgiza tana cewa "Nidai wannan soyayya da alama so ake inyi zuciya nai auren nan nima."
"Hello! Ya Araab."
Shiru yai wanda hakan yasa ta kalli wayar kafin ta maidata tace "Hello?"
"Yau in kin dawo ki shirya karɓar hukuncinki?"
Saman goshinta taɗan buga yatsunta biyu yace "Good! Me nace miki?"
Cike da sakalci tace "Kuma da zafi nai gashinan gun har yai jaa."
"Da gaske?" Ya tambaya a ɗan rikice sai kuma yace "Wato dai sai an ƙara zurmani ko?"
Ta guntse dariyarta tana cewa "Allah fitowarmu kenan naje zan kira naga kiranka."
Ajiyar zuciya yai yace "Okay, na yarda." Sun ɗan yi hira kaɗan kafin suyi sallama, ta dawo gun Haneefa dake harararta tace "Ko kunya kudai wallahi abin naku."
Munɗo tana dariya ta gyara nikaf ɗin ta tace "Kedai yanzu muje."
"Yau birthday ɗin Haneef ne bansan me ya kamata na ms ba."
"Yanzu fisabillilahi kinsan birthday ɗinshine shine baki fad'a mun ba ko gift ban siyan mai ba."
Baki ta taɓe tace "Bayan haryau kin kasa zuwa ki gaida Ammi ai bakya kyautawa sam."
Munɗo taɗan riƙo hannunta tace "Kedai yanzu ba nace zanje ran Friday ba? Allah zan tambayi Ya Araab."
Kafin ta bata amsa kawai ta kir Ammi tana ɗauka tasawa Munɗo a kunne.
"Ammi ina wuni?"
"Munɗo kunyi exams lafiya?"
"Alhamdulillah!"
"Haneefa tace zaki zo ko?"
Kallan Haneefa tai tana harararta tace "Eh insha Allahu ran Juma'a."
Cike da far'a tace "Allah ya kaimu, ga Haneef nan sai murna yake shima."
"Ammi agaisheshi dan Allah." Nan sukai sallama ta kalli Haneefa tace "Wato kin gama haɗani da Ammi yanda dole nazo."
Tana dariya tace "Ah to nidai ba ruwana."
Haka sukai sallama tabi motarsu, yau su Ilham basuzo ba, Haneefa taso su wuce tare su sauke ta amma taƙi yarda dan tana kallon yanda Husna ke mata wani kallo.
Sai data jira Sani kafin yazo su tafi, tana isa gida tai wanka ta kunna turaren wuta na tsugunno tayi, sannan tasa na cikin gida, zama tai akan gado tana duba wani classes data shiga wai na matan aure, kunya ce duk ta cikata ganin yanda ake turo salon kwanciya da yanda ake yiwa miji texts na jan hankali, da sauri ta fita tana kunshe dariyarta tace "Tab wallahi hausawa basuda kunya, hmm kuma in ka turawa miji yace me?"
Ta miƙe da sauri ta fito kitchen, tana girki tana dariyar wani salo da taga an turo itadai bata tambaɗe haka ba.
*******
Wayarta hannunta ta cilar wacce ta faɗi ƙasa, hannu tasa asaman kanta tana dannashi saboda zafin takaicin da yake mata, tabbas itace har Hassan zaiyi wata uku bai nema ba?
Idanunta duk sun shiga ciki ta rame ta canza, gidanta ta ko ina kaca-kaca, babu gyara ba alamar ma ana shareshi, ga robobin abinci nan na takeaway wanda da alama batama girki, ta ko ina ka kalli gidan sai kasan ba'a gyarashi.
Kwafa tai tace "Hassan ni zaka tozarta?"
Tashi tai ta shiga ɗaki wanda shi kanshi ƙazantarshi ta wuce duk tunanin me karatu, kwanciya tai tana sake maida numfashi, gaba ɗaya rayuwarnan bata mata da ɗi ji take in ba Hassan ne ya dawo gareta ba bazata iya rayuwa ba, bata tab'a zaton zai iya share tsawon lokacin nan bai nemeta ba, kalaman Mumy ne suka dawo mata, badai ya koma gun tsohuwar matar sa ba?
A fusace ta miƙe anya batai ganganci ba kuwa? Nan danan ta jawo akwati ta fara sa kaya a ciki, ta booking flight na dare ta naji kamar daren ma wahala zai mata.
Dakyar ta iya jira lokacin yai suna sauƙa ta nufi hotel ta kwanta, sai dai sam ta kasa bacci, idanunta kawai hango Ummy a ƙirjin Hassan yake, tashi tai tana girgiza kai, ko Mumy bata sanarwa zuwanta ba, da safe tai wanka taci abinci, gashi Hassan har lokacin yaƙi ɗaga wayarta, ana azahar ta cire kayanta, wani dankararen lace ta saka, tai makeup iya gayu, ta sa sarƙar gwal da awarwaro, ta ɗau jakarta designer na kamfanin valentino wanda ta kashe kuɗi gun siya da takalminshi, ita kanta tasan tayi kyau, wani murmushi ta saki tare da fesa turaren da ke sanyaya zuciyar Hassan, a duk sanda tasa tofa yasan jan ra'ayinshi take son yi.
Sunglasses ɗinta ta ɗauko ta kwama, a'ah nan danan fa Hajiya ta fito hajjajun gayu.
Tana taku ta fito cikin isa da taƙama, renting na mota aka mata a company dan bataso Mumy tasani harsai ta taho da Hassan dan ta sake nuna mata shi ɗin fa nata ne ita kaɗai.
******
Kansa na saman cinyarta tana shafa sumar kansa a hankali, wai a dole bacci zaiyi ya bata assignment itace zata sashi baccin, ajiyar zuciya tai ganin har yanzu yaƙi bacci tace "Ya Araab Allah banaji baccin nan zakai da gaske."
Idanunshi a lumshe yace "Shikenan, bakyaso in koya miki motar."
Baki ta turo tace "Sama da awa ɗaya fa amma kaƙi bacci."
Hannunsa dake saman goshinsa ya zare ya buɗe idanunsa a hankali ya sauƙesu kanta yace "Shikenan kinyi loosing sai ki sake ɗaukan wani aikin."
Ƙasan leɓenta ta ciza tace "Allah nidai ban yarda ba, tun yaushe kake sani abu komai sai kace nayi failing?"
"To yanzu ga wani zaki gwada?"
Kallansa take yanayin yanda yake magana kaɗai yasa tasan da abinda yake shirya mata, cike da shakka tace "Allah in banciba sai na haƙura, dama ai kai kakeso na koya, yaufa nace zanje gidansu Haneefa kalli tun 12 ka sani zama anan gashi har 1:30pm"
"Badai ni nace ma zan kaiki ba, kawai kici last assignment sai muje."
"To na menene?" Tai maganar tana turo baki.
"Yanda nake a kwancen nan inaso amin duk abinda nakeso."
Ta gane sarai me yake san cewa sai dai tace "Yaya ni nama manta Ummy tace inje ta nunamin abu."
Ta faɗa tana neman zare kanshi, baya yai da ita ya kishingiɗa a gefenta yace "Ya zanyi dake?"
Tace "Wai ni kullum ai tacewa ya za'ai dani?"
Tafiyar tsutsa ya fara mata a kan cikinta, da sauri ta fara dariya tana janye hannunsa tace "Nifa Allah ba yarinya bace."
"To nunamin ba yarinya bace ke."
Fuska ta haɗe ta kwanto kanshi tace "Zanfa iya."
Nan danan yaji wani shauƙi yace "Please nunamin."
Hannunta ta fara yawo dashi saman ƙirjinsa tana cewa "Ka tabbatar?"
Ya ɗaga kai yanajin yanayin na sake kashemai gaɓan jiki.
Ƙara wayarsa tai ta miƙamai wayar ganin Ikram ce, tana ƙoƙarin tashi ya jawota ta faɗa jikinshi ya ɗaga wayar tare da sawa a handsfree.
"Yaya akwai matsala, wata mata ce tai parking a ƙofar gida tanata horn."
Cike da dakewa yace "kice a buɗe mata kafin ta tara mana mutane, ganinan zuwa." Yai maganar tare da miƙewa ya zauna, hakan yasa Munɗo zama kan cinyarsa yace "Bari naje ɓangaren Ummy."
Kiss yaji tamai a kunne tace "Ka shirya anjima."
Ido ya kanne yace "Zanfa yi recording a wayata dan kar a canza labari." Murmushi tai tana haɗe laɓɓanta.
Tare suka fito dan itama tace dama zataje part din.
Kafin suzo matar ma tabar mota da alama ciki ta shiga.
*****
Nurratu ce tsaye a tsakiyan falo tana bin ko ina da kallo, kallon Ummy dake tsaye sama da ƙasa tai sannan ta fara taku cikin isa, kafin cike da takaici taja tsaki sannan taja kujera ta zauna ta ɗaura kafa ɗaya kan ɗaya, tana girgiza key ɗin mota dake hannunta, ta zare sun glasses ɗin har a lokacin Ummy mamaki ne ƙarara kan fuskarta me kuma ya sake kawota.
Nuratu ta kalleta sheƙeƙe tace "Yi maza ki kira min Hassan, wato kun mai asiri kun riƙe shi ko? To ko kuruwarki kika saida sai kin hakura dashi ehe."
Ta cigaba "Hassan! Kana ina? Fito nan kafin na irga biyar."
Ummy kallon rainin hankalin matar take tace " Ba biyar ba ki ƙirga sama da haka ma isasshiyar yar bariki" Tai maganar cikin ɓacin rai kafin tace "Falon bak'i kike in kin gama abinda ya kawoki ki tattara kibarmin gida." Tana kaiwa nan taja kofar ta ciki yanda bazaka iya shiga cikin gidan ta falon ba ta wuce ɗaki rai a ɓace.
Araab na zuwa Ikram ta sanar dashi abinda ake ciki, kai tsaye text yama Hassan yace ga matar sa tazo gidan su.
Hassan wanda ke ta fafutar neman aiki, dan yau tun safe ya fita, nan da nan ya hau adaidaita da sauri ya taho zuciyarshi na sake tafasa da iskancin Nuratu.
Ita kuwa Nuratu rai a ɓace ta cigaba da zama dan dole kafarta kafar mijinta.
Araab ya kalli Munɗo yace "Kije Sani ya sauƙeki kawai, nazo na ɗaukeki." Kai ta jinjina haka ta fito ta koma part ɗinsu jiki a sanyaye ta dauko jaka da wayarta suka wuce gidansu Haneefa.
(Tofa ga Munɗo a gidan da Danejo ke aiki, ko Allah zaiyi haɗuwarsu? Ku kasance damu🤸🏻‍♂️🚶🏻‍♀️)

Munɗo basu daɗe da fita ba, Hassan ya iso gidan yana tafiya cikin hanzari, Araab ne ya kauda kai wanda hakan yasa shi shiga ciki da sauri, shima yabi bayanshi, bayan yasa an kira Ummy dan bazai yadda da wannan iskancin ba.
Ummy bataso fitowa ba sai dai ba tasan me Araab yake tunani ba.
Nuratu na ganin Hassan ta taso a guje ta ƙanƙameshi tare da dukan ƙirjinsa, gani tai kamar ma ƙiba ya ƙara da kyau.
Hannunta ya riƙe yace "Nuratu behave yourself please."
Daidai nan Araab ya shigo, wani kallo ya mata yace "Madam na ɗauka na sanar dake karki ƙara mana zirga-zirga a gida?"
Wani kallo ta ma Araab tace "Kundaiji jiki wallahi wai daga tafiya shine kukai kicin-kicin kuka kulleshi kuka hanashi dawowa."
"Wai a wani matsayi ma kike kiran kanki?"
Wani mugun kallo ta masa tace ya wuce matsayin mahaifiyarka? Tunda dai ni matar tsohonka ce."
Baki ya taɓe yace "A yaushe kenan? Ko kin manta na faɗa miki dake da matar titi ɗaya na ɗaukeku? To faɗa min waye ma ɗaurin auranku?"
Da mamaki take kallon shi Hassan ya kalleshi shima dan yaji maganar ta girmeshi sai dai yasan huce haushi Araab ke son yi.
"Ian saurare ki faɗa min waye nashi wanda ya wakilci ɗaurin auranku?"
Tana hura hanci tace "Me kake nufi? To limanin garin mu ya ɗaura."
"Shaidu fa? Mu akaf danginshi ba wanda yasan da zamanki, kinga kuwa dake data titi ɗaya kike agunmu."
Ai tuni tai tsalle tana neman kaiwa Araab duka dan mace ce mai tsananin zafi gashi batada haƙuri ga saurin hannu da take ganin ba wanda ya isa ya rama.
Hassan ne yai saurin riƙeta yace "Nuratu ki bari please, kaima Araab ya isa haka? Kana nufin zaman banza mukai?"
Araab wani takaici ma ya sake kama sa out of anger yace  “Yau ina so ayi ta k’are shiyasa na kira Ummy ayi a gabanta,  ga matarka nan ta dawo in har ka bita a karo na biyu inaso kasan muma mun haƙura dakai kenan har abada, su Ikram da Ilham ka tabbatar bazaka sake ganinsu ba kuskure na farko shine ake kiranshi kuskure amma in akai wani ya zama ganganci." Ummy ce ta masa alama kan ya isa haka, Araab sai yanzu ya ankara ma maganganun sunyi tsauri ya faɗawa mahaifinsa, yana tuna nasihar Munɗo.
Ta ɓangaren Hassan bai yi wani yi dogon tunani ba yana kallom Ummy yace "Ba inda zanje Araab daga yanzu har Allah ya ɗauki raina,ina tare da ƴaƴana ina kuma sake neman gafararku kan abunda na aikata muku."
Wani murmushin gefe Araab yai yana kallon Nuratu yace "Madam kinji ko, yana da gida anan mai ɗaki ɗaya in kina son shi son gaske sai ki biyoshi ku tare." Yai maganar dan kai ƙarshenta.
Tsaki taja cike da takaici tace "Kai na maka kama da wacce zata zauna gida mai ɗaki ɗaya sannan meya hana ka barshi ya zauna anan inba wulaƙanta ba?"
"Gudun faɗawa halin da ya tsinci kansa."
A fusace tace "Mene?"
Araab ya sa hannu ɗaya cikin aljihu yace "Ƙasƙanci yake gudu a ƙalla wannan karan mallakinsa ne."
Jikin Hassan ne yai wani mugun sanyi ya tabbatar ya faɗi hakan ne dan ya kankaro mai mutunci.
Throw pillow ta ɗauka nakan kujera ta makawa Hassan tace "Ni zaka wulakanta Hassan? Ni Nuratun ka? Ka manta nasa aka juya mahaifata saboda kai dan duk kada na raba hankalina wurin kula da kai, Wai yau kai kake nunamin ƴaƴanka da waccan mayyar sune mutane?"
"Wata uku kacal?" Kalaman da suka sauka kan kunnuwanta kenan, Ummy tace "Wata uku kacal yayi baya tare dake ba kika haukace haka?” Tayi murmushin gefen baki tare da girgiza kai tace “Ashe ke raguwa ce”. Ta juya ta bar falon Araab,
Araab jiyai Ummynshi ta burgeshi tabbas mai haƙuri in aka kaishi bango ya iya maida martani ya kalli Nuratu yace “You are so selfish, wata uku kin kasa daurewa amma kin raba Ummy dashi tsawon shekaru goma sha bakwai”." Nuratu wani baƙin ciki ya cikata tayi kan Hassan tana cewa “Kana gani ana tozartani ba zaka iya daukar mataki ba?" 
Hassan ya sake riƙeta yace "Bana son shirme  ni nasaki ki juya mahaifarki? Sannan ra'ayinki ne ban tilasta miki bai zama dani ba, gidan nan kuma karki ƙara zuwanshi."
Yana kai nan yajata waje yasata a mota, ihu ta hau yi tana dukan sityari shidai ya fita daga gidan.
****
Munɗo ce ta kalli gidan ta sake duba address din da Haneefa ta bata, tabbas nan ne. A hankali ta fito tare da kiran wayar Haneefa, da sauri ta ɗaga jin ta iso yasa ta fito.
Cike da murna suka rungume juna kamar sun daɗe basu haɗu ba, kallon girman gidan takeyi dan kana ganinshi kasan gidan yawa ne na babban mai kuɗi, part ɗin Ammi suka wuce kai tsaye, suna shiga Haneef ya rugo a guje ya ɗane ta, rungumeshi tai cikin matuƙar jin daɗin ganinshi, ta miƙa mai jakar hannunta irin gift bag ɗin nan tace "Ga birthday present ɗinka, ayi hakuri ban kawo da wuri ba."
Cike da murna ya amsa yai ciki yana k’wallawa Ammi kira. Sanye take da wani haɗaɗɗen lace, ba kwalliya tai ba sai dai tayi kyau sosai, kallon juna sukai cike da jin da ɗi ta ƙarasa ta tsugunna tana gaisheta.
Ammi tana murmushin da ya kasa barin fuskarta ta amsa, tace "Tashi ki zauna."
Cike da kunya ta girgiza kai tana gyara zamanta a ƙasa, dariya Haneefa tai tace "Kingani ko? Dama na faɗa miki kunya ce da ita kamar mutanen da."
Kallanta take cike da sakewa tace "Tashi ki zauna kan kujera kinji, ki saki jikin ki."
Munɗo tana murmushi tace "Allah nan ma yayi."
Miƙewa tai tace "Bari na koma ciki kuji da ɗin sakewa toh."
"Mu ɗaki zamu shiga Ammi." Maganar Haneefa ce ta tari tata, komawa tai ta zauna, Haneef sai faman bude motarshi ta wasa da Munɗo ta kawo mai yakeyi.
"Kema da ƙoƙari harda wani wahalar gift." Cewar Haneefa
"Bakomai, ai ƙanina ne nima, ko Haneef?"
Ya ɗaga kai yana dariya yace "Binki ma zanyi."
"To shikenan abin mu."
Haka suka shiga ɗaki, Ammi na sake jin daɗin ganin ƴar tata da ƙawa kamar Munɗo, yarinyar da bata taɓa kawo wani gidan ba sai yau, sosai takejin da ɗin kasancewarta cikin rayuwar Haneefa, tana ganin a kalla tanada ƙawar da zata dinga ɗebe mata kewa banda gida irin wannan ba Husna ya kamata ace akwai shak’uwa sosai tskaanin su sun zama aminan juna, tayi iya ƙoƙarinta na ganin hakan ta kasance sai dai Hajiya Zinnira ta riga ta gurbata tarbiyar yaran nata.
Ɗaki suka shiga suka zauna akan gado suka hau hira, Ammi tasa Danejo ta kawo musu abincin da aka shirya dominsu, ko da ta shiga ɗakin Munɗo ta shiga banɗaki yin alwala, hakan yasa bata ganta ba, ta ajiye kayan abincin sannan ta juya ta fita cikin takatsantsan kada akaiwa su uwaliya wani rahoton akanta,
Jin ba wani abu da ake buƙatar tayi yasa ta juya ta koma ɓangarensu, Munɗo ta fito sukai sallah sannan sukaci gaba da hira, har sai k’arfe biyar, Araab ya mata text akan yana waje. 
Danejo tana zaune tana yanke farcenta, wanda duk tsufa yasa ya canza, Uwaliya ce ta shigo cikin faɗa tace "Dan iskanci meyasa ba'a sanar dani anyi bakuwa a ɓangaren Hajiya ƙarama ba?"
Danejo tace "Kiyi hakuri gani nai baƙuwar Haneefa ce."
"Ko ta Haneef ce wajibi ne duk wani mai shige da fice a gidan nan in san dashi, balle wannan da Husna ke cewa bafillatana ce sunan ta kaɗai zaisa kasan daga ruga take waya san ko wani abun zata kawo musu”.
Ta k’ara da cewa "Ko daga jin wannan suna wai Munɗo? Kamar wata faifayi? To koma dai menene karki sakemin haka kinji na faɗa miki."
Danejo a rikice ta kalli Uwaliya tace "Me kikace sunan bakuwar?"
Wani kallo ta mata tace "Munɗo ne ko Manɗo ni ko yaji ne ba damuna yai ba."
Danejo ko takalmi bata sa ba ta ja baya ta fice cikin hanzari, sauri-sauri take gudu-gudu kasancewar girma yasa bazata iya gudu sosai ba, tana tafe tana girgiza kai tana cewa "Munɗo ta nasan batakai taga manyan mutane haka ba, ƙila suna ne kawai." Ta faɗa duk da haka bata karaya wurin  zuwa ɓangaren Ammi ba, ganin babu takalmin  da ta gani ɗazu ba ya tabbatar bata bak’uwar ta wuce, tayi hanyar waje, cike da fatan Allah yasa bata jima da fita ba, gwiwarta harta fara zafi dan kwanan nan ciwon ƙafa take fama dashi.
Haneefa ta kalli Araab dake cikin mota ta gaisheshi, mutumin ba ƙaramin shakkarsa take ba dan sam ba wargi a fuskarshi, kallanta yai yace "Haneefa yanzu dai sai a daina mata ƙorafi tunda tazo."
Tana dariya tace "Insha Allahu!"
Ta kama ƙofa zata shiga taji ance "Munɗo?"
Cak ta tsaya saboda yanda taji kiran da kuma muryar mai kiran, Haneefa itama ta waigo, shima Araab sai daya kalli matar ta madubi dan yanda akai kiran kirane cikin kakkausar murya mai tattare da alamomi dayawa.
 Hannunta ta saki a hankali daga jikin ƙofar a tsorace ta fara waigawa, yanda Araab yaga yanayinta yasa shi fitowa daga motar, da gudu yaga ta ruga hankali a tashe shima yabi bayanta, tana zuwa kusa da Danejo ta rungumeta tasa wani irin kuka mai matuƙar wahala wanda kana iya fahimtar halin da me yinta yake ciki.
Kuka take iya ƙarfinta, Haneefa tace “Inna Danejo dama kun san juna?”
Araab jin sunan Danejo mamaki ne tsantsa ya bayyana a fuskarsa, Danejo? Matar da sukai ta nema ko yace suke ta nema itace a nan?
Kuka suke dukkansu na farin cikin ganin juna,
Araab ne ya mata alama datai shiru, hakan yasata yin shiru amma suna ƙanƙame da juna.
^********
Salame ce ta kalli Raheena tace "Wallahi tashi ki tattara ki koma cikin gari, sam bakin cikinku bazai kasheni ba, ni ganin wannan tsohon cikin yafi komai ƙonamin rai yanzu a duniyarnan, kin hanani shiga mutane, duba yaushe rabon da wata kawata tazo gidan nan? Banda iskanci so kike ki haihu a cigaba da ganinki anan? To bazai yiwu ba ni wallahi bazaki cigaba da zubarmin da mutunci ba ehe."
Raheena tana kuka tace "Umma dan Allah kiyi haƙuri karki turani gidanku, wallahi da inje nan gwara naje ƙauye."
"To ki fito da uban shegen ki aura, haba wannan wani irin bala'i ne, kina zaune shashasha yarinyar data taho daga daji ta auri mai kuɗi yanzu haka ranar akacemin makaranta take, nifa bazan yadda da wannan ƙasƙancin ba kinji na faɗa miki."
"Ko baki yarda ba babu inda zata, nan ne gidan ubanta, sannan mutuncinki da kike magana tuni ya riga ya dad’e da zubewa, Kalaman Jauro ne suka daki kunnenta, ta waigo zatai masifa ta ganshi riƙe da leda tace "Sannu da zuwa, dama raina ne ya ɓaci kalli kafafunta yanda sukai suntum, ga bakin cikin tajamana abin gori kaf dangi ita kaɗai ta taɓa yin cikin banza." Tai maganar tana amsar ledar tana buɗe wa ganin kayan kwalam na tsire da yogurt yasa ta sake dariya tace "Shareta ma, muje ɗaki mu tattauna."
Yasan halin Salame sarai shiyasa baiyi mamaki ba.
Raheena kam hawaye ta share tana mamakin rayuwa yadda yanzu tsakaninta da mahaifiyar tata banda hantara da wulakanci ba abinda ke haɗa su, sab’anin lokutan baya da take nuna mata so da tarairaiya na uwa.
Kallon wayarta tai wanda Sallau ya turo mata katin ɗari biyu saboda saƙon taimakon kati na gaggawa data turamai, hawaye ta share ta fara lalubo number wani saurayinta data kusanta a watan, sai dai yana ganin ƙiran ta ya kashe, data sake ƙira ma sai jitai ance a kashe wayar take.
Haka ta ajiye tai zugum tana sake fahimtar lallai rayuwar nan abin tsoro ce lokaci ɗaya kowa ya juya mata baya.
****
Bilal ne ya kalli Meenal sannan ya sake matsowa yace "Yau dai duk wani abinki sai kin sauƙeshi." Ya faɗa yana ɗan daga mata gira, matsawa tai daga inda yake tace "Wai ni ana dole ne? Nace kasan bazaka iya ba akan me kace zakayi?"
Nan danan ya ɗaure fuska sosai yace "Wai kina nufin kuskuren da nayi kacal akan shan giya shi zaisa kiyi ta wanani? To wallahi yau sai dai ayi ƙunar bakin wake, wata hudu haukane, gaba ɗaya kin gama rainamin hankali kullum na dawo sai naga ƙofa a garƙame? Randa nai sa'a kamaki sai kice al'ada kike, haka nai wata ina ƙoƙarina ban sha komai ba, shine daga ranar tsautsayi ya afka sai kice komai ya ruguje? dan kin maidani wani sauna shine yanzun ma dan tsautsayi ya sake afkawa kice komai ya ruguje?"
Harararshi tai tace "Nidai na faɗa ma sai kayi wata guda cir babu wannan abubuwa guda biyu." Tasan tabbas bazai iyaba, shiyasa take ta amfani da hakan, a fusace ya miƙe ganin yayo kanta yasa ta ruga ɗaki sai dai kafin ta  ja ƙofa ya hankaɗa ƙofar, ganin idanunsa sunyi jaa yasa tace "Kafa bari banaso."
Da ƙarfi ya cafkota ya shiga sumbatar wuyanta cikin karfin tsiya, tasa hannu ta tureshi nan ya kaita kan gado yana neman kwatar haƙƙinsa, tace "Amma kaikamin alƙawari sai ka daina ko?"
"Wallahi na daina daga yanzu, in kuma har na sake naji kimin duk abinda kikaga dama."
Tana kwace jikinta yana sake danneta a haka dai mai afkuwa ta afku, aikam yasha yakushi da cizo dan saman hannnsa har sai da jini ya ɗan fito, ihu kuwa tashashi kai kace akan Meenal aka fara raba mace da budurci.
Gogan naka kuwa jiyai wani sabon yanayi wanda bai taɓa shiga ba dan yauce rana ta farko daya ɓalle mace daga ledarta. Sai surutan banza yake na kaunar dayace yana mata.
******
Nuratu ce ta kalli ƙaramin gidan da Alhaji Hassan ya kawota yace "Nan ne."
A fusace ta juyo tace "Wallahi nafi ƙarfin zama a makamancin  muhallin nan kai ka sani, Dan Allah Hassan kazo mu koma."
Kai ya girgiza fuskarnan tashi babu wargi ko kaɗan yace "Allah ba inda zani kinji ma na rantse, kuskuran danai da ma ya isa ba sai na sake wani ba."
Hannunsa ta kamo tace "Wai ka manta ni ne? Nice fa taka Nuratu? Nurriyah? Noor ɗin ka."
Hannunsa ya janye yace "Saninki shine abu mafi muni daya lalata rayuwata har yau ina dana sanin saninki a rayuwata, banda son zuciya da saninki ya jamin?"
Baya taja tace "Mene? Ni kake faɗa wa haka? To bani takardata in har ka isa kuma kanasan ka tabbatarmin bakasona."
Kai ya girgiza yana neman shiga ciki, cakumoshi tai tace "Bani takardata nace useless kawai, butulu kai har ka isa? Duk hallacin da na maka ka nunamin wai zamanka dani ba abinda ya ƙarama? Bayan irin dukiyar da narkarwa ma sau nawa ina keto haza da kai, na kai k’asashe sun kai biyar, suruta kanta nice mai d’inka maka, ci da shan ka duk da aljihuna nake maka, To wallahi baka isa ba, bani takardata."
"Sakeni Nuratu, bana son tashin hankali."
"Mtssw! Wannan kuma kai ta dama, lusarin namiji kawai da ya kasa tsaywa ƙafafun sa."
Hannu ya ɗaga kamar zai mareta sai kuma ya dunk’ule hannu ya nunata da yatsa yace "Enough kinji na faɗamiki, ki barni da takaicin abinda na aikata bana son kuma wani drama daga gareki, nima kamar wani wawa na zauna ina biye miki a baya, sai dai daga sanda kika tozartani hankalina ya dawo jikina na fahimci lalai na tafka kuskure, wallahi in baki kiyaye harshenki ba zan nunamiki banbancin mace kamar Matata ta farko dake matar ƙaddara."
"Ni yau kake kira matar ƙaddara Hassan ni Nuratu? To maza ka bani takardata in har mata da ƴaƴan da kake taƙama dasu sun fi ni, yaran naka ma marasa tarbiya, gantallalu”. 
Ransa yai matukar ɓace da kalamanta a fusace yace "Kije na sakeki saki ɗaya."
Jakar hannunta  ce ta sulale, ido ta zaro tanaji garin ya mata baƙiƙƙirin wai anya Hassan ne kuwa ba canje aka mata ba? Tabbas asiri aka mai, bazai yiwu Hassan ɗinta ya saketa ba, ya zatai rayuwa in babu shi? Dan tabbas shine farincikin rayuwarta ta yaudari kanta idan tace bata tsananin k’aunar sa..
(Hmmm inji mai ciwon baki)

Nuratu cikin tsananin tashin hankali ta cakumo kwalar rigar Hassan kamar mai sabuwar taɓin hankali tace “Ka dawo hayyacin ka Hassan ka san me ka aikata nice fah Nuriyya Noor ɗin ka, saki fah ka furta mun, na tabbatar munafukar matarka ba banza ta barka ba, yau na tabbatar farraku aka mana.” Wani mugun kallo ya mata tare da janye hannayenta ya sauke su ƙasa da ƙarfi yace “Ko kuma kece baki barni a banza ba sai yanzu kadarinki ya karye na dawo cikin cikakken hankali ba, idanuna suka buɗe daga duhu zuwa haske."
“HASSAN! Kada kamun haka, ka tuna irin dukiyar da na kashe maka da san dana nunama."
Ta faɗa cikin hargagi tana ƙoƙarin sake riƙo sa, yayi saurin ja baya yace “Kada ki sake yunƙurin taɓani bayan kinsan babu igiyar aurena a kan ki, maganar dukiya kuma da kike ita ake kira da ƙazantar duniya wanda idan ka dulmiya sai tasa ka kaucewa Allah, kamar yadda dukiyar da kika ja ni da ita tasa na bar iyalaina, sai dai yanzu ki sani ba zaki taɓa jan hankali da ita ba." 
"Dole kace haka Hassan, kana ganin yanzu ɗan ka yayi kuɗi, shiyasa zaka gujeni to wallahi baka isa ba, aure dani da kai mutu ka raba." Wani kallon rainin hankali Hassan ya mata yace “Ko cikin tsananin talauci da rashi na dawo na tarar da iyalaina bazan taɓa barin su ba, aure kuma tsakanina dake ya ƙare har abada." Ya juya ya shige ciki abun sa, Nuratu hannu ta ɗau ra a kai tare da sakin wani irin ihu, mutane dake wucewa sukayo kanta suna faɗin lafiya, “Lafiya ƙalau nake munafukan banza." Kai kawai suka girgiza sukace “Mun ɗauka ai ko ciwon hauka ya same ki." Nuratu wani baƙin ciki ya sake mamayeta bata taɓa zaton a rayuwarta zata tozarta irin haka ba, Haka ta shiga motar da tayi renting taja da ƙyar take driving ta nufi gidansu Yussy, Yussy ta jima da dawowa satin ta biyu can mahaifinta yace ta dawo gida.
**********************
Araab ya kalli Munɗo wacce har idonta sun canza launi saboda kukan da tayi yace “Godiya zamuyi Allah da ya bayyana mana ita cikin sauƙi." Cikin kuka daɗi Munɗo   tace “Alhamdulillah sai nake ganin kamar a mafarki yau gani ga Danejo." Dariya Danejo tai tace “Sai gashi a zahiri ne, wai kece har gidan da nake, da alama addu’a tace ta karbu." Sukai dariya dukkansu har Haneefa da Araab, Munɗo tace “Amma Danejo me kike yi anan gidan? Ya akayi kika zo?”“Labari ne mai tsawo Munɗo amma dai aikatau nake." 
“Aikatau?” Munɗo ta tambaya jiki a sanyaye, Araab ne yai saurin cewa “Ina ganin ki shiga ki musu sallama mu wuce dan aikin nan kin gama shi.” Kallonsa Munɗo tai cike da farin ciki na ganin yadda ya karrama jininta lokaci ɗaya ba tare da wani ja ba, Haneefa mamaki sam ya hanata magana. Itama Danejon wani farin ciki taji duk da bata san waye Araab ɗin ba a gun Munɗo, tana tunanin ina su Jauro ko basu riƙeta da amana ba har ta dawo hannun wannan, dan dai tasan ba Bilal bane ɗan Salame to koma menene dai zata ji daga baya, a tare suka koma cikin gidan da Munɗo da Haneefa, kai tsaye ɓangaren masu aiki suka je, Uwaliya dake hakimce falo yara ƙanana ƴan aiki su biyu na mata tausa, kallom Haneefa tayi da mamaki tsawon rayuwarsu basu taɓa shigowa ɓangaren sam yaran gidan basa zuwa wurin masu aiki, Haneefa tace “Kinyi mamakin ganina anan ko, Inna Danejo tazo ɗaukar kayanta ta ga dangin ta." Uwaliya a zabure ta tashi tace “Kar dai wannan itace jikar tata da take yawan faɗi.” Tana maganar tana kallon Munɗo ganin alamun hutu tare da ita, Uwaliya tace “Ƙwarai itace." Munɗo ta dan rusuna ta gaisheta sannan tace “Mungode sosai da taimakon da kuka mana.”
Kallanta sosai Uwaliya keyi, kamanin matar nan ta hoto ne ke zuwa mata, kalaman Munɗo su suka katseta jin tace “Danejo ki ɗauko mu tafi.” Uwaliya a take ƙyashi da hassada ya cika zuciyarta kenan Danejo zata bar aikatau ta samu hutu, baki kawai ta taɓe ta koma ta zauna ko zancen kuɗin Danejo taƙi yi tafi son ma ta bar mata, Danejo cikin sauri ta shiga ɗakinta ta ɗauko ƙaramar jakarta ta kaya ta fito, suka fito ɓangaren ƴan aikin, Haneefa wacce ke ta jin daɗi na ganin rayuwar Danejo zata inganta kullum tausayinta take na ganin ta tsufa amma tana aiki tace “Please mu shiga tai wa Ammi sallama.” Munɗo da murnsuhi kan fuskarta tace “Ai dole ne." A falo suka samu Ammin tana dubawa Haneef assignments ɗinsa, “Ah Munɗo baki wuce ba?” Ta dubi Danejo tace “Inna ina zuwa da kaya ko zaki tafi ganin gidana?”  Haneefa ce tace “Ashe itace kakar Munɗo sun daɗe suna nemanta sai yau gashi sun haɗu.” Ammi da mamaki take kallansu, cike da matukar mamaki dayaki barin fuskarta tace “Ikon Allah ya wuce gaban mamaki, wani al’amari sai hukuncin ubangiji, Allah yasan hikimarsa tasa ku zama ƙawaye da Munɗo har tazo gidan nan, kuma cikin ikon sa suka haɗu.” Danejo tace “Tabbas hakane Hajiya ƙarama." Ammi da jin daɗin ganin itama Danejo zata samu ƴanci tace “Na muku murnar ganin juna, Amma Inna zaki riƙa kawo mana ziyara ko?” Danejo wacce yau take tsananin farin ciki tace “In Shaa Allahu Hajiya ƙarama." Tashi tai ta shiga ɗaki bata dade ba ta fito da atamfa da lace wanda ba’a ɗin ka ba ta bata tace “Nagode!” Nan sukai sallama ta tafi Haneefa sai da ta sake musu rakiya, ta dawo cikin gida.
********************
Shiru ne ya ratsa motar ta Araab kowannensu da tarin tamabayoyi a ransa yana jiran su isa gida kafin kowa ya fayyace nasa, Araab yana satar kallon Munɗo ta gefen ido yana ganin yadda take ta murmushi  hannunta saƙale cikin na Munɗo, sai shima yake jin wani sanyi a ransa, a haka har suka iso gidan, Danejo mamaki ya sake cikata ganin tantsamemen gidan da suka zo, wanda ke nuni da a nan Munɗo take, gashi kuma batai kama da mai aiki ba, to wacece ita a wannan gidan? Idan kuwa Jauro azabarta da ita sukayi ba zata taɓa yafe masa ba wannan karon, marainiyar Allah, ɓangaren Ummy suka nufa, tana tare dasu Ikram suna kallo, Araab ya fara yin sallama ya shiga kana Danejo da Munɗo suka biyo baya, Ummy da mamaki take bin Danejo da kallo wacce take a ɗarare ta kasa sakin jiki, bayan sun gaisa ƙasan carpet ta zauna ta takure gu ɗaya, Araab ganin mamaki shimfiɗe kan fuskar Ummy yace “Danejo ce kakar Munɗo.” Ummy da mamaki tace “Ikon Allah! Lale maraba.” Tai maganar tana miƙewa cikin jin dadi, kafin tace “A ina kuka gano ta? Ko bincike da kasa ayi ne suka ganta?” Ya numfasa yace “A’a wlh ikon Allah a gidan ƙawar Munɗo acan take aikatau.”
"Aikatau?" Ummy ta nanata da mamaki ƙasan ranta kuma farin ciki ne na ganin an gano babban jigo a cikin ahalin rayuwar Munɗo, ta maida kallonta kan Danejo tace “Lale maraba! Mun jima muna nemanki, haka ɗan uwanki Jauro shima kullum cikin cigiyarki yake.” Danejo jin an ambaci Jauro zuciyarta ta ɗan yi sanyi kenan ya san da zaman Munɗo anan, Danejo murmushi tayi tace “Ni kaina kullum cikin fata da addu’a nake Allah ya haɗani da Munɗo sai gashi yau Allah ya amshi addu’ata." Munɗo tace “Amma Danejo meyasa baki zo gidan kawu ba, ya akayi kika fara aikatau?”
Danejo ta numfasa ta sanar dasu komai da ya faru har barowarta Ruga a ganinta ba sauran wani ɓoyo na dalilin barinta Rugar jijji, sannan ta ƙarasa da cewa “Sannan bansan inda Jauro yake zama ba dama Maccido ne ya sani balle dana shigo nazo.”
Wani abu ne ya tsayawa Munɗo tun tashin ta rugar duk irin musgunawar da suke mata bata taɓa jin zafi abunda suka aikata ba sai yau da taji irin abunda Ardo da Dadda suka riƙa ma Maccido har ya rasu har zuwa abunda suka ma Danejo ta bar rugar, sosai ranta ya ɓaci, hawaye kawai take sharewa, Araab shi kansa yaji wani ɓacin rai da bai san sanda ya furta “Wane irin mutane ne su lallai duhun jahilci yana ɗawaniya dasu." Danejo wacce tuna bayan ya saka zubar da ƙwalla tace “Kwarai da gaske tsantsar jahilci ne da sanin addini, wanda ni kaina sai shigowata birni na sake fahimtar haka, sannan wahalar da Munɗo tasha ai batakai tamu ba, sai dai haryanzu in na tuna Maccido…..” Kasa ƙarasa wa tai saboda zafin da takeji a ranta.
Munɗo kam kuka ne ya kubce mata wanda Araab yake jin sa har cikin ransa, sam ya manta ma dasu Ummy dake gun, tasowa yayi ya kamata hannun ta yace “Muje!” Yai maganar yana riƙo hannunta, haka ta miƙe tabi bayansa.
Ummy ajiyar zuciya ta sauke ita kanta tausayin Danejo da Munɗo na sake kamata lallai sun haɗu da jarabawar rayuwa, kallonta ta mayar kan Danejo tace “Kiyi haƙuri Danejo, kowane ɗan adam dama da tasa ƙaddarar.”
Ta jinjina kai tace “Hakane, amma Dan Allah ina so naji yadda akai Munɗo ta dawo nan gida, da alama ma kamar wancan da yaja ta mijinta ne ko?" Ummy ta numfasa ta sanar da Danejo komai, wacce bata san sanda ta kamo hannun Ummy tana cewa “Nagode nagode Allah ya saka miki da alkhairi Allah ya faranta rayuwarki kamar yadda kika faranta rayuwar Munɗo kika inganta ta, gaskiya samun mutum kamar ki yana da wuya, Allah ya albarkaci ahalinki gaba ɗaya.” Ummy “Amin kawai take cewa tana murmushi da jin daɗin addu’o’in Danejo, “Ashe shima Jauro ya riƙeta da amana ya taka rawa wurin inganta rayuwarta.” Ummy tace “Ƙwarai da gaske, bari ma na kira sa dan shima ya daɗe yana nemanki.” Ta ɗauki wayarta ta kai kan number Jauro wanda bugu biyu ya ɗauka, bayan sun gaisa tace “Kazo ga Danejo an ganta.” Zumbur ya miƙe yace “An ganta? A ina? Alhamdulillah Allah mun gode maka, gani nan zuwa." Ya kashe wayar yana yo waje, ko Salame bai tsaya amsawa tambayarta ba, tabi bayansa da kallo ta taɓe baki tace “Indai Danejo ce ba yau aka saba kira ace maka an ganta ba kaje kuma kaga ba ita ba ce aikin banza." Ta koma tai kwanciyarta dama kwance take tana hutawa wai bayanta ke ciwo.
****************
Araab yana riƙe da hannun Munɗo har zuwa ɗakin sa, ya zaunar da ita bakin gado, a hankali ya sunkuyo gabanta, yana mata wani irin kallo mai isar da saƙo cikin laushin murya yace “Baki san kukan ki na sakani jin pain ba, ina jin kukan ki har cikin raina." Jikj a sanyaye ta tsaya, Munɗo ta ɗan tsagaita kukan tana kallon sa, cikin wani yanayi hannun sa ya kai kan kuncinta ya share mata hawayen yace “Bana son sake ganin hawayen nan, nasan me kike ji amma banasan ganin ɗigon hawayen ki, kinji?"
Kai ta ɗaga masa, a hankali Yace  “Oya to yi murmushi na gani." Dan dole tai murmushi, ji tayi ya rungumota jikinsa yace “Cry cry baby kawai, idan kika haifo baby wa zai lallashi wani cikin ku?" Cusa kanta tayi kan ƙirjinsa tana jin alamun kunya, ya sake matse ta da jikinsa yana shaƙar daddaɗan turaren ta, wanda ke saukar da wata kasala ga gangar jikin sa, bakinsa ya kai kan wuyanta ya sumbata, sai ta lafe jikin sa, baya yai da ita tare da kwantar da ita tana kallon sama, ya hawu kanta sai dai bai saukar mata duka nauyin sa ba, Munɗo tsintar kanta tayi da zagaye hannayenta kan ƙugun sa, jiki a sanyaye yace “Mu koma gun Danejo?”Ta ɗaga kai kafin tace “Ko mu barta da Ummy ta dan sake? Dan inta ganni kukan kamar bazai tsaya ba.”
Kainya jinjina cike da gamsuwa yana mata wani kallo, cikin idonta ya kalla da nasa da suke ƙoƙarin  lumshewa tsabar sha’awar dake fisgar sa yace “Are you ready for me?” Munɗo duk da kunyar da take ji haka ta daure ta ɗaga masa kai, Araab wani shauƙi yaji ya sake ɗi bar sa, ya kai bakinsa kan dukiyar fulaninta wata irin tsotsa yake musu da ya saka dukkanin jikinta sanyi, ta shiga yi masa nata salon da ita kanta bata san ta iya su ba, a take suka rikita juna kowane da nasa salon, sun ɗauki tsawon lokaci yau suka abu ɗaya kowane yana yi out of love, kowa ya tsunduma cikin tsananin so da ƙaunar ɗaya, Araab wata muguwar ƙaunarta ke ji na ɗawaniya dashi, har yana jin bazai iya nisa da ita ba, Sosai tasha sumbatu yau a bakinsa har kunya ya dinga bata.
*************
Jauro yana zuwa gidan kai tsaye ɓangaren Ummy ya shiga, idonsa ya fara sauka kan Danejo wanda itama shi take kallo, gabanta ya ƙarasa ya zube yace “Kafin nace komai Dan girman Allah ki yafe mun Adda Danejo." Murmushin farin ciki tai na ganin ƙanin nata tace “Tuni na yafe maka da na samu labarin ka kula da Munɗo." Cike da jin daɗi yace “Nagode nagode Adda.”Tai murmushi, nan suka shiga tattauna bayan rabuwa shima ta sanar dashi yadda akai tazo kano har ta tsinci kanta gidan aikatau, yaji takaici sosai na halinsu Ardo, Yacewa Ummy zai tafi da Danejo gidan sa, Ummy ta roƙesa ya bar Danejo anan tana tare da Munɗo itama zata fi jin daɗi, Ya ɗan yi ƙasa da murya yace “Amma sai nake ganin kamar kada mu ɗau ra muku wahala, bayan irin ɗawainiyar da kuka riƙayi da Munɗo har kika aurawa ɗanki auren ta, nima kinga Araab ya samar mun aikin yi yanzu kuma ace Danejo." Ummy tace “Ai an zama ɗaya, babu komai yi wa kai ne." Addu’a da godiya sosai yayi ma Ummy, Danejo itama ta ɗau ra nata wnada sai da suka bata kunya, Shi kanshi Jauro yaji gara zamanta anan ɗin sanin zamansu da Salame ba zaiyi da ɗi ba, Su ɗan sake taɓa hira da Danejo kana yai musu sallama ya tafi.
Ummy masauki mai kyau ta ba Danejo, cikin ɗakunan ƙasa saboda ganin ƙafarta hawa bene zai riƙa mata wahala, tasa masu aikin suka kawo mata abinci mai rai da lafiya, Danejo a ranta tana ƙara jinjina kirki da karamci irin na Ummy.
******************
Nuratu hankali tashe ta shigo gidansu Yussy, bata tara da kowa a ƙasa ba, sama ta hau ƙiris ta faɗi saboda yadda take tafiya babu natsuwa, ɗakin yar uwarta Na’ima(maman yussy) ta faɗa babu sallama, Yussy na kwance sam yanzu bata walwala ga mahaifinta ya saka ido sosai akanta yanzu ko fita ya hanata yi kullum tana gida abun duniya ya isheta, Na’ima na zaune ta gama waya kenan da wata ƙawar ta da tuntuni take nuna sha’awar haɗa auren ɗanta da Yussy, Maman Yussy na kaucewa sai yanzu ta yanke shawarar tuntuɓarta kawai a haɗa su, dama kwaɗayin dukiyar su Yussy yasa take son ayi haɗi, shiyasa ba ja ko tunanin an saki Yussy ranar aure ta amince da nuna jin da ɗin ta.
“Nuratu lafiyarki yaushe kika zo?” Na’ima ta faɗa tana bin ta da kallon mamakin ganin rashin natsuwa tare da ita, “Hassan ya cuceni ya yaudareni, wai ni Nuratu zai saka?” Na’ima a zabure tace “Saki kika ce, shi Hassan ɗin?”
Nuratu zubewa tai kan carpet tace “Shi ne ya sakeni wallahi, na tabbatar aikin tsohuwar makirar matar sa ne.”
Yussy wacce ke kwance sakin Araab ne ya sake dawo mata, itama sai ta saka nata kukan, Na’ima ta dubi Nuratu tace “Kada ki zargi matar sa, tun farko dama na faɗa miki namiji ba ɗan goyo ba ne.” Nuratu kasa magana tayi sai hawaye dake zirya kan kumatun ta na baƙin ciki da nadamar ƙauracewa Hassan ɗin da tayi da irin wulak’ancin da ta riƙa masa, zuciyarta ta azabtu da son Hassan tun ganinsa da tayi na farko, Hassan a lokacin da yake yawon zuwa kudu yana direban babban mota, watarana ya yada zango a wani k’auye dan hutawa, Nuratu tazo ƙauyen gaisuwa wanda maman ƙawar ta ta rasu, abun ku da sharrin ƙarfe motar ta lalace, direban yayi ya tada ya kasa, Yazo neman taimakon Hassan wanda ke kwance ƙarƙashin wata bishiya yayi parking babbar motar sa, tare da abokin tafiyar sa, Hasaan yazo ya duba motar kasancewar sa tsohon direba tun yana da ƙaramar mota har ya da wo babba yasa cikin ikon Allah yana dudduba motar ta tashi, Nuratu tunda ta ɗau ra idonta a kansa taji kawai ya mata, gashi cikin talauci da wahala amma kyansu bai ɓuya, a take tasa direbanta ya k’arbi number sa kan cewar ko da sun kama hanya wata matsala ta samu zasu kira ko zai iya faɗa ma direban yadda zai yi, da haka suka tafi, Nuratu suna isa cikin gari, ta amshi nunber gun direbanta, ba dogon nazari ko jan aji ta kira Hassan, yayi mamaki matuƙa na ganin kiranta, daga ranar ta som ƙoƙarin  jan hankalinsa tun baya biye mata har ya fara daga haka taci galaba yazo gidanta dama Minna zai kawo kaya, ya tsaya ƙauyen hutawa, a sannu sannu Hassan ya faɗa sonta ganin yadda take masa hidima sosai ta kuɗi ga soyayya da kulawar da take masa, da haka ta janye ra’ayinsa tas har ya amincewa aurenta, limamin unguwarsu ya masa waliyyi ita kuma yayan mahaifinta, daga nan suka soma rayuwa wannan kenan
Nuratu kuka take sosai, Yussy ma haka, Na’ima ta rasa wa zata lallasa cikin su, hakan yasa kawai ta miƙe ta bar musu ɗakin, kowacce na nata kukan baƙin ciki da soyayyaya
Uba da ɗa sun gara kan Uwa da ƴa🤣🤣
***********************
Araab da ƙyar ya bar Munɗo taje gun Danejo bayan ta masa kukan shagwaɓa wanda ya narkar masa da zuciya, yace taje amma kar ta daɗe yana buk’atar ta kusa dashi, ta fito ɓangaren nasu da mamakin Yaya Araab wai yau shi ke faɗin yana sonta kusa dashi bayan a da yadda yake nuna baya son ma tazo kusa dashi, har da mata gun tsayuwa idan tazo gidan, dariya tai tuna ranar da Meenal ta kawo masa abunci, tana tsaye gun da yace ta riƙa tsayuwa ya miƙo mata, wata dariyar ta saki tuna reactions na Meenal a lokacin, “Ashe dai da rabon nice zan auri Yaya Araab, da tuni tamun ƙwalale, ko ma tana ina sam yanzu ta daina kiran sa." Da zancen zuci kala-kala ta shiga ɓangaren Ummy, mai aiki ta gani tana tattara kwanukan kan dining table ta tambayeta ina Danejo ta sauka, ta nuna mata ɗakin ƙasa, Munɗo ta shiga.
Kwance ta samu Danejo kan gado tana hutawa, tai sallama Danejo ta amsa tana bin Munɗo da kallo fuskarta cike da far’a, itama far’ar ce kan fuskarta tace “Yau gani na Danejo ta." Danejo tai dariya, ɗan
Kwalin kanta ta kunce, kwantaccen gashin kanta mai santsi da yasha gyara ya bayyana, Tace “Kitso zaki mun irin wanda kike mun a ruga." Danejo tai murmushi tana tuna irin rayuwar da sukai a ruga da daɗi da akasin haka tace “To kwanto nan kan cinyata nai miki kamar yadda kike kwanciya a da." 
"A’ah yanzu ai na ƙara nauyi kuma kema ƙafafun ki yanzu babu ƙwari?"
"A haka nake yawo ko’ina kuma ba." Sukai dariya, Danejo kitson fulani tai ma Munɗo wanda yai kyau sossi a kanta, bayan sun gama suka sake shan hirar bayan rabuwa suka tuno Baffa, can ganin dare yayi tace “Bari na barki ki bacci ki huta Danejo gobe da safe kafin na tafi makaranta zan zo." Danejo tace “Toh sai da safe, Allah ya cigaba da baki zaman lafiya da mijinki." Kasa cewa tayi Amin saboda kunya, amma ƙasan ranta farin ciki fal yau gata tare da ɗaya daga cikin mutane mafi soyuwa a rayuwarta.
**********
Araab yana zaune kan gado yana duba wayarsa sama sama ita yake jira ta dawo duk sai yake jin ɗakin ya masa faɗi, Munɗo sai da ta fara shiga ɗakinta tai wankan dare kamar kullum, ta saka wasu fitinannun kayan bacci duk da tana jin kunyar su haka ta danne, jikinta na fitar da wani ƙamshi mai masifar da ɗi, bata saka hula kanta ba jelar gashin suka zubo kan kafaɗa da bayanta, Cikin tafiyar mai jan hankali ta shigo ɗakin, Araab tun da ya ɗaga ido ya kalle ta ya kasa ɗauke su kanta, mugun kyau yaga ta masa, wani abu na masa yawo tun daga tafin ƙafar sa zuwa kansa, wayar tasa bai san ma ya saketa ba ta faɗa kan jikinsa, har ta ƙaraso bakin gado kusa dashi taje, tana duƙar da kanta taja “Ka ga kitso na Yaya Araab." Kallonta yai yana bin kitson da kallo yace “Yayi kyau sosai sai kika fito sak fillon ki." Murmushi tai tana kallon sa a shagwaɓe, wutar sonta yake ji na rurawa a zuciyarsa, kawai ya rungumota jikinsa yana sauke numfashi.

 Jauro cikin matuƙar jin daɗi ya koma gida, Salame na falo zaune tana tsince shinkafa tanayi tana mita, bai ma kalli yanayin fuskarta ba yace “Salame! Allah yayi anga Danejo.”
Ƙirji ta dafe tace “A ina?” Yana dariya yace “Ki bari dai kawai wato in Allah ya tsara rabo dakai sai kaga cikin sauki abu ya faru, ashe wai gidan da Danejo take nan ƙawar Munɗo take.
Jin sunan Munɗo yasa ta tamke fuska tana ɗan kumbura tace “Kuma tana ina? Naga ka dawo kai kaɗai?”
“To ya zanyi? Ummy ta rik’o alfarmar a barta can, kuma itama Mundo zata fi jin dad’in Danejo na kusa da ita.” Salame wani kallo ta masa dama tasan abinda ya faru kenan, wato ita an maidata kamar wata mara daraja amma Danejo shine ta riƙeta, kwafa tai ta cigaba da tsintar shinkafarta tana cewa “A kunyar fulani dai da muka sani Danejo taji kunya dan wannan ba ƙaramin abin kunya bane.”
Fuska Jauro ya canza yace “Amma ai sai ki duba yanayin da suka tsinci kansu ko? Dole suna buƙatar kaɗaicewa.
Baki kawai ta taɓe ta cigaba da aikinta, ai indai munafurci ne tasan sarai Danejo zata aikata ita da Jauro banda gulma tazo inda suke amma shine taga gidan masu kuɗi ta maƙale.
Ciki ya shiga batare da ya biye mata ba, baya son ta ruguza mai farin cikin da yake ciki.
*****
Meenal tana wanka tana kukan bak’in ciki, Bilal ya gama cutarta tunda ya amshe budurcinta, lekowa yai ta bandaki yace “Amarya Amarya ko wankan ma tayi kikeso?”
Wani mugun kallo ta masa tana kare saman ƙirjinta da hannayenta tace Mallam ka ƙyaleni.”
Dariya yasa yana kallon ta, yai ɗan mika ya ɗaga mata gira yace “Kodai na shigo mu sake ne? Dan wallahi sai nakeji kamar zuma aka lasamin aka gudu.”
“Kana shigowa zakaga yanda ake tashin hankali.”
Ga mamakinta shigowa yai yana shafar bayan kanshi, zata fito daga bathtub ɗin taga ya shigo, gabanta ne ya faɗi dan tana zaune cikin ruwa dumi ne tana gasa kanta, hannayenta ta haɗe tana tuno azabar datasha na yanda ya wahalar da ita tace “Dan Allah ka bari, ko kuma wallahi na tashi daga nan na wuce gidan mu dan bazan bari ka kasheni ba.”
Tsayawa yai sai kuma yaji tausayinta, dan har ga Allah bai raga mata ba a matsayinta na budurwa, ga mamakinta yanayin maganarsa ne ya canza zuwa sanyi yace “To shikenan, ko na taimaka miki kiyi wankan?”
Kai ta girgiza alamar a’a dan tabbas yanzu shakkarsa take, batasan ma ya sake zuwa daf da ita. Juyawa yai ya koma ɗaki ya kalli bedsheet da ɗakin jiki a sanyaye ya koma ɗakin sa yai wanka yana tunanin Meenal tabbas yasan tafi karfinshi sannan haka ya aureta ba tare da ta amince ba, yanzu shi ya saba fitina a waje amma ita duk kuɗin iyayenta ta kama mutuncinta, ya dade yana tunani dan tabbas dole ne ya kyautata mata ya kuma nuna mata shi ɗin mafa yanada amfani bawai haka yake ba kara zube.
(Hmm Biliya mu kanmu so muke muga amfanin naka dan a iya saninmu bakadashi🥺)
********
Salame tana ganin Jauro ya fita ta rufa mayafi ta fito ta nufi gidansu Munɗo kai tsaye ɓangaren Ummy tai dan dole yau zata cire mutunci taje ta zazzagesu banda wulak’anci ya zasu ɗauki Danejo amma su sun gantalar dasu babu ko taimako?
A falo ta tsaya ta saki baki tana kallom tamfatsetsan gidan kamar yau ce ranar ta ta farko na zuwa gidan, lallai itama in sukace Danejo zama zatai itama akwatinta zata ɗauko ta zauna anan dan gaskiya baza’a ci daula babu ita ba.
Ummy ce ta fito bayan an sanar da ita zuwan baƙuwa da akai, cike da mamaki take kallon Salame harta zauna, duk fitina irin ta Salame sai data rusuna tace “Hajiya ina wuni?” Ta gaida Ummy tana kallan yanda Allah ya mata kyau, ba shakka wannan jan yalon mijin Munɗo ita yayo, ta washe baki tace “Matar Jauro ce ko baki ganeni ba?”
Ummy tace “Kiyi hakuri wallahi sai yanzu na gane, kinsan mutane dayawa.”
Tana dariya tace “Bakomai dama zuwa nai naga Danejo dan tun da mukaji ta dawo farinciki ya hanani zama.”
“Allah sarki ai dole ne abu na gida, bismillah!” Ta faɗa tana nunama Salame ciki, haka suka shiga tana sake buɗe baki, gaskiya bazai yiwu ba wannan dai baƙin ciki ne aka mata aka hanata jin daɗin rayuwa amma gidan nan da Raheena ya dace. Tuno cikin jikinta yasa ta ciji leɓenta tare da yin ƙwafa ƙasa-ƙasa.
Tana ganin Danejo ta zube tana kukan makirci, hakan yasa Ummy ta fito tasa masu aiki su kai mata drinks da snacks.
Salame kuka harda su face majina, tace “Danejo ashe zamu ganki?”
“Ni kaina da na cire rai da ganinku.” Haka aka kawo kaya ta baje tanacin dambun nama tana korawa da juice tace “Danejo ko na kwana anan gobe na koma? Dan wallahi bana son rabuwa dake, an daɗe ba’a haɗu ba.”
Danejo tana dariya tace “Karki damu ba komai ai ance kusa kuke nima zan tako nazo, ina yaran naki?” Gabanta ne ya faɗi tace “Bilal yai aure ita kuma Raheena tayi tafiya kinsan harkar makaranta.”
Haka sukai ta hira sai data cinye dambun nan tass ta shanye kwalin juice sannan ta ɗau robar ruwa tace “Bari na wuce zan dinga shigowa tunda kinƙi tahowa gun mu.” Ta fito tana sake jin takaicin wannan lamari, wai ace sune ke cikin jin daɗi amma ita rayuwarta kullum ba farinciki.
*******
Bayan Sati biyu…….
Tun bayan dawowar Danejo gidan yanayin Munɗo ya canza sosai, bini-bini tana gun kakarta ta, farin cikin da take ciki kwanan nan bazai misaltu ba, ji take kamar ita ɗin tana daga cikin mutane masu sa’a, a koda yaushe inta kalli yanda Araab ke sonta abu na farko da yake sake zuwa mata shine ta godewa Allah.
Kamar yanda ta saba yau ma sunje sunsha hira sosai da Danejo su Ikram nata janta wai saita koya musu filatanci, wanda suma suke jin Danejo tamkar kakar su dan basu tashi da kowa cikin kakaninsu ta gefen Hassan da Ummy duka Allah yai musu rasuwa, a hankali Munɗo ke sake bin Danejo da kallo ganin yanda ta canza a cikin sati biyun nan, Ummy ta bata kayanta masu kyau da tsada, aka kai aka rage mata girman dan sam batada jiki, sannan aka siya sabbabi aka kai ɗinki.
Miƙewa tai ganin lokacin dawowar Araab ya kusa, tace “Danejo bari na wuce.”
Sukai sallama sannan ta fita, da kallo Danejo tabi bayan Munɗo tabbas babu abu mafi farinciki ace Maccido na duniyar nan yaga yanda Munɗonsa ta canza, sai dai ya zasuyi Allahn daya fimu son shi ya ɗauke shi. Hawaye ne suka ɗan zubo wanda ya sata sharewa, Ummy dake zaune ta kalli su Ilham tace su shiga ciki dan dama tana so su keɓe da Danejo.
Shiru suka ɗan yi bayan tafiyarsu, Ummy cikin sakin fuska da nuna kulawa tace “Danejo wani abu ke ta damuna, nace nikam yarinyar nan mahaifiyarta na raye? Dan da alama bata santa ba ko?”
Kallonta Danejo tayi tace “Bani da tabbacin mahaifiyarta tana raye ko akasin haka, murnar ganinta yasa shaf na manta da zancen neman mahaifiyartata ma, kafin na baro Ruga Maccido ya bani hoto da kuma gwal wanda yake ragowar dukiyar Munɗo ce to Uwaliya ta amsa wai Hajiya Zinnira zata ajiyemin su kinga daga nan na manta ban amso ba.”
Murmushi tai na girma tace “Bakomai sai a sa lokaci aje a amso, amma hoton akwai yanda za’ai aga ta ne?”
Kai ta girgiza jiki sanyaye tace “Wallahi ni bansani ba, hoto ne dai kawai babu wani abin.”
“Amma ku bakusan labarinta ba? Bakusan ya akai yazo birni harya aureta ba?”
Shiru Danejo tai kafin taja numfashi tace “Hajiya wallahi ba wanda yasan komai a kan lamarin nan, wata tafiya da Maccidon yai yazo gun kanina Jauro dan a ɗakin mu shine karami, ƴan uwana duk sun rasu daga ni ta farko sai shi auta muka rage, to Maccido in har ya shigo birni sai ya nemi Jauro duk kuwa da hanashin da nake dan shi a kullum nunamin yake Jauro kaɗai garemu bai kamata muyi fishi ba, to wani zuwa dayai ya dawo kawai muka ganshi da jaririya, hankalin kowa ya tashi daya sanar damu wai ƴarsa ce, tamabayar duniya yaƙi faɗa mana ina mahaifiyarta, sai dai ya nuna mana a birni take, to mu filo bamusan haɗa jini da ka ɗo, shiyasa mahaifinsa yace konata ma zaiyi Maccido ys dinga bada hakuri sannan ya ciro manyan kuɗi irin wanda ba na ƙasar nan ba yace gashinan dukiyarta ce in har aka barta da ranta to shima zai bada wannan kuɗin a sai shanaye ai kiwonsu.”
Ta kalli Ummy sannan ta cigaba “A lokacin bamuda kuɗin da zamu ƙi abinda yace hakan yasa Ardo ya amince kuma yai alƙawarin za’a barta da ranta, Maccido ya bada kuɗin aka canza zuwa kuɗin nan ƙasar aka siyan mata dabobbi masu yawa rugar mu tai arzikin da bama nema taimako sai dai a nema a gun mu. Amma hakan bai hana ta fuskantar takura da musgunawa daga gare su ba.”
Ummy tayi shiru kafin tace “Allah sarki, Allah yana halittar kowane bawansa da kaddara mai kyau da mara kyau, wani daga mai kyau yake komawa mara kyau wani kuwa daga mara kyau sai kiga ya koma mai kyau, insha Allahu zamuyi ƙoƙarin ganin mun taimaka mata ta samu mahaifiyarta indai tana raya kuma Allah ya bamu ikon yin hakan.”
Cike da jin dadi Danejo take godiya tabbas mutanen nan ƴan aljanna ne Allah ya ƙara karesu ya faranta musu.
*******
A ɓangaren Hassan komai ya cakuɗe masa, dama ba wani karatun kirki yai ba kamar Husaini, shiyasa duk aikin dayaje nema baya samu, kuma uwa uba bashi da hanyar samun aiki, tuƙa mota ne ya gwanance yanzu saboda girma daya fara idanunsa basa gani sosai da daddare, hakan yasa ba zai iya komawa sana’ar sa ta direban mota ba, gashi su Araab tunda suka ajiyeshi a gidan nan ba wanda ya sake lalubarshi a cikin shi, ko dayake shi kanshi baya tunanin dama ya kamata su bishi, dan abinda ya musu ya wuce duk tunanin mai hankali sai dai su ta b’angaren nasu sun zaci ya koma rayuwarsa da Nuratu ne a gidan, ko kusa basu d’auka zai saketa ba, duba da tun ranar shima bai sake nemansu ba,
Gaba ɗaya kwanan nan azumi yake yana neman yafiya daga ubangiji kuma yana fatan wataran suma su Araab su yafe mishi, abinda ya ƙara tsoratashi bai wuce ganin duk dangi in yaje babu mai masa tarbar arziki kowa gani-gani yake mishi hatta ruwa ba kowani gida ake bashi ba, ko’ina dai zancensu ɗaya ne tunda ya tsallake shekarun nan ya manta dasu suma sun manta dashi, wasu kuwa dayawa sun rasu ma babu su a doron ƙasa.
Gaba ɗaya a satin biyun nan ya canza, ga saƙonin zagi da cin mutunci da Nuratu ke turomai kullum, ko sau ɗaya bai taɓa tanka mata ba, rayuwa yake mara daɗi, wani sa’in haka zai laɓe a layinsu Araab yai ta jiran wucewar su Ilham da Ikram, inya gansu sai yaji k’walla ta zubo mai, tabbas baiyi godiya da ni’imar da Allah ya masa ba gashinan yanda rayuwarshi ta koma.
*******
Munɗo ta gama wanke toilet kenan, ta fito tana fesa air freshener waigowar da zatai taga mutum a bayanta, kunnenta ta rufe da sauri tare da runtse idanunta tana neman yin ƙara, Araab yai saurin riƙota yace “Sarkin tsoro.”
Ido ta buɗe a hankali tace “Allah bansan ka dawo ba.”
Hancinta yaja yace “Ke wai in bana nan aiki kike yini yi ne? Kullum na dawo kina aiki?”
A shagwaɓ tace “Allah ni jikina ya saba in na dade a zaune sai naji banajin dadi.”
“Mai baki, yanzu komai na faɗa kinada amsa.” 
Cikin zolaya tace “Koyamin akai.”
Miƙar da ita tsaye yai yace “Muje akwai inda zamu.”
“Bari na shirya.”
Kallon kayan jikinta yai riga da skirt ne na english wears sunbi jikinta yace “Sa abaya a sama muje dan in na zauna bazan tashi ba.”
Abaya ta saka a gabanshi tana cewa “Yaya sam ba kara.”
Yana daga jikin madubin a jingine yana kallanta yace “Ah to wai dai karna miki daɗin baki.”
Murmushi tai bayan ta gama sa turare mara k’arfi tai rolling mayafi, rigarta ya riƙo ya jawota ta baya, ya rungume tare da kwantar da kansa saman kafaɗarta yace “Wannan yarinyar bansan ya akai tai kane-kane da ni ba.”
Sumbatar kuncinsa tai tace “Ai haka akeso.”
“Haka kikace?”
Tana murmushi tace “Eh mana.” A ranta ta ƙara da cewa “inso samune kafi haka so na ma”.
Juyo da ita yai ya kanne ido yace “Infi haka sonki ma?”
Ido ta zaro tace “Wai kaji?”
Bugar cikinta yai sai dai jin ta faɗi haka yasa yace “Sosai.” Tare suka fito hannunshi cikin nata har suka shiga mota, suna fita sukai gefen gari, fitowa yai ya mata alama data fito itama, ya nuna mata seat na driver ta zauna cike da jin dadi finally dai zai koya mata.
Nan ya zauna ya fara koya mata mota, sunayi cikin jin dadi da annashuwa wanda kana ganinsu kasan akwai ƙauna mai ƙarfi a tsakaninsu.
*****
Hajiya Zinnira ce ta sake rankwafowa ta jikin Alhaji Jaafar cikin salo na mata take shafa saman ƙirjinsa, hannunta ya ɗan janye yace “Inada abinyi so please ki ɗagani zan wuce, ana jirana.”
Ta sake kwantowa tace “Abban Husna please ka saimin sarƙa akwai taron da za’ai na uwargidan ƴan siyasa na kuma baka labari tun last 2weeks kowa zai zo ya gwangwaje, banasan amin kallan ƙaranta, kasan inaji dakai banasan na zubar ma da ƙima.”
Janye ta ya sake yi yace “Kedai kin fiya neman magana yanzu Zinnira duk yawan sarkokinki sai kin siya wani saboda taro?”
Ta sake langwaɓewa tace “Allah duk sun tsufa bari na nunama.”
Hannayensa ya haɗe yana kallan sanda ta zaro ƙaramar jakar akwatinta da take ɓoye sarkokinta ta hau nunamai yana kallanta, mata kenan abinda yake cewa a ranshi kenan, shiyasa yake son Ammi sam bata tsawalla abu, idanunsa ne suka sauƙa kan wani dankararen gwal wanda kana gani kasan na dane na manyan masu kuɗi dan a wannan lokacin kuɗin su sai a hankali, hannu yasa ya ɗaga sarkar yace “Wannan fa?” Yai maganar tare da ɗauka yana jujuyawa. Tace “Oh na wata mai aikin mu ne ta bani ajiya.”
Ajiyewa yai yace “Mai aiki da wannan sark’ar kuma?”
Tace “Shine abunda yaba Uwaliya mamaki ta ɗauka sata tayi amma da aka bincika mukaji nata ne, sai ta buk’aci na ajiye mata.”
Kai ya girgiza kafin yace “Zan duba na gani na baki kuɗi ki siya wata, nan gaba karki sake cemin sai na siyan miki abu saboda taro.”
Ta rungumeshi da sauri tana godiya.
********
Ummy bayan sunci abincin dare dasu Danejo ta kalleta tace “Jibi zamuje siyayyar taimako da muke aikawa gidan marayu, inaganin sai mu tafi tare dake ta mu biya ta gidan ki amso sarƙar da hoton ko? Zan faɗawa Munɗo sai mu tafi tare, daga nan a sake musu godiya na kulawar da sukai dake.”
Cike da jin dadi Danejo tace “Ina godiya sosai Allah ya ƙara rufa muku asiri.”
Nan suka hau hirar rayuwa, Ummy ta sanar da ita ai Meenal ƴar uwarsu Araab ita ke auran Bilal kafin tace “Inasan ma in mun dawo da wuri mu shiga gunsu mu kai musu ziyara, zan ƙara ƙiranta in ta ɗauka sai mu biya.”
Danejo tace “Yaran nashi yayi hankali kuwa? Dan Maccido duk sanda yazo sai yaban labarin fitinar yaron Jauro.”
Ummy tai murmushi kawai dan batasan me zatace ba kuma bata fatan ta sanar da ita abubuwan da suka faru tsakaninshi da Munɗo.

Ammi sai data gama da Alhaji Jafar wanda baya ɗan ji daɗin jikinsa sannan ta fito cikin hanzari tana duba agoggon dake hannunta, ajiyar zuciya tai ganin ta daɗe a ɓangarenshi.

 Haneefa na falo tana ƙoƙari kunna tv,  kallon falon tai tace “Alhamdulillah ashe basu iso ba.”

 Haneefa ta waigo tana cewa “Ammi sunzo har sun wuce.”

Cikin rashin jin dad’in hakan tace “Kuma shine bakije kin kirani ba?”

Ta ɗanyi kif da ido tace “Ammi kinsan Baba bayaso in kinacan na dinga zuwa kiranki."

“Wannan ai kiran uzuri ne in banda abinki.”

Cike da jin haushin kanta tace “Sorry Ammi ban yi tunanin haka ba.”

Kunnenta taɗan ja hakan yasa Haneefa yin ƙara kaɗan dan dama hukuncin Ammi kenan, ta saketa sannan tace “Naso gaisawa dasu dai.”

“Ammi ke ki kai mata ziyara kawai.” Ta faɗa dan tana son suje gidan.

“Kinsan ba son fita nake ba, amma zanyi ƙoƙari na tambayi Alhaji sai muje.”

Haneefa cike da jin daɗi tace “Ammi ke ai ta Baba ce bakya taɓa tambayarshi abu ya hanaki.”

Murmushi tai dan tasan hakane, tun auranta dashi har yau tana mamakin tsananin ƙaunar da yake mata, wanda bata gushewa, shiyasa a koda yaushe bata taɓa kai karar kishiyoyinta dan tasan zai iya sallamasu akanta, ajiyar zuciya tai tunowa da yanda ya kusa korar Hajiya Suwaiba shekarun baya akanta, tabbas tana yiwa Haneefa addu’a akan Allah ya bata mai sonta, ƙaunarta da tausayin ta kamar yanda Alhaji Ja’afar ke mata.

*****

Jauro yana shiga ɗaki Salame tabi bayanshi, jakar hannunsa ya ajiye yana neman sake fita a k’ufule tace “Wai da gaske ɗan she…” Kallon daya mata yasa tace “Ɗan nan barinshi zakai a gidanan? Nidai salon kusa mutane su gujeni? Dan wallahi babu abu mafi tozarci a gurina daya wuce a zo aga Raheena da ɗan data haifa ba aure.”

“Ai ko dan wannan tozarcin dole ki riƙeshi a gidan nan, in ba haka sai dai ke ki koma naki gidan uban tunda ita Raheena komenene zata daki ƙirji tace nan gidan ubanta ne.” Salame kallon sa take ganin yadda yake magana sam babu alamun wasa ko wargi a tattare dashi wanda hakan yasata yin shiru, tai kwafa sannan ta fito daga ɗakin ji take kamar ta rufe Raheena da jaririn dake hannunta da duka, ɗakin Bilal nada ta koma ta zauna ta baza wani uban tagumi kamar wacce aka aikowa da saƙon mutuwa, ita yanzu an gama tozartata a idan duniya.

*****

Juyi kawai yake a cikin ɗan ƙaramin ɗakin da ba komai yasa a ciki ba sai katifa, wani irin ciwon ciki ne yake wanda babu abinda yake sai murƙususu, addu’a yake akan Allah ya yafe masa kurakuranshi, yau ya sake yin nadamar rayuwa ya tabbatar in har ya mutu ba tare da ya nemi yafiyar waɗanda ya zalunta ba to tabbas baisan yanda zaiyi ba.

Wayarshi ya jawo dakyar sai dai sam babu number Ummy a wayarshi, number Araab ce kaɗai, ido ya runtse yana tunani, hannunsa ne ya suɓuce ya danna kiran, cikin hanzari ya fara neman kashewa.

A ɓangaren Araab kuwa kasancewar Munɗo ta gama da exams, yau ya dawo gida da wuri, office ji yake yayi na missing ɗinta sosai, kamar ba da safe suka rabu ba, a d’aki ya tare ta, wanka ma tare sukai, Gashinta da ya  jiƙe sosai ta ɗauko hair dryer tana busarwa,

Araab dake kallon ta yace  “Sorry Hayati, ba tayi fah.”

Baki ta ɗan buɗe tace “Yaushe nai magana?”

“Inafa jinki wai please Swt zo ka tayani.”

Kai ta girgiza tana dariya tace “Kuma wai sai ka haɗe rai in kana zolaya haka.”

Towel ɗin hannunsa yasa yana goge jikinshi yace “Ke kike ɗaukan komai nai abin dariya ni nasan har raina nake magana.”

Murmushi tai, jinshi tai ta bayanta yakai hannu kan dryer ɗin ya rusuno saitin kunnenta yace “Ya zanyi dake?”

Hannu tasa a saman fuskarta tana murmushi, wayarshi ce tai ƙara hakan yasa ta kalli wayar wacce ke kusa da ita, Baban Twins ne rubuce a allan wayar, Ya Araab kenan, abinda ta faɗa a ranta, kallan wayar yai yace “Sa a speaker.”

Da sauri ta ɗauka ta juyo ta kara a kunnenshi ba tare da tasa a speaker ba, shiru sukai dukkansu kafin can Araab ya daure yace “Ina wuni?”

Hassan numfashi yaja sai dai ya kasa magana, tuno abubuwan daya musu  yasa ya kashe wayar da sauri yana jin bakinsa na masa nauyi wurin ma Araab magana,

Araab yabi wayar da kallo kana ya kalleta tace “Wayar ta katse ne?”

“Maybe ba ni yaje kira ba.” Yai maganar tare da maidata ta zauna, sam sai dai hankalinshi yaƙi kwanciya, kallansa tai ganin bama kanta yake yiwa drying ɗin ba, miƙewa tai ta zagayo ta gefenshi ta kashe dryer ɗin, kallonta yayi ta sakar mai murmushi tace “Kaje ka dubashi ka gani ko lafiya dan naga hankalinka yaƙi kwanciya.”

Kamar zai musanta sai kuma yai shiru, kafin yace “Bai taɓa ƙirana bane sai yau sannan numfashinsa doesn’t sound good.”

Ta kwantar da kanta a jikinshi tace “Kaje ka duba In Shaa Allahu ba wani abin.”

Kaya kawai ya saka ya ɗau key ɗin mota ya matso inda take ya sumbaceta sannan ya fita, cike da jin daɗi ta saki murmushi tabbas Araab mahaifinshi ya musu abubuwa amma har kasan ranshi tasan yana kewar uba, su kanensa ya maye musu gurbin mahaifi amma shi babu wanda ya maye mai wannan gurbin, shiyasa yafi kowa jin zafin abinda mahaifinsu ya aikata, ya kuma dage dan ganin basu rasa komai ba, ya dage ganin ya martaba mahaifiyarsu wacce itace gatan su.

Allah ka bani ikon ganin tawa mahaifiyar, tabbas tanaso ko sau ɗaya ne itama Allah ya haɗata da ita.

****

Ammi har tasa an sanar da zuwanta gidan Ummy sai dai bata samu zuwa ba, saboda baƙin da sukazo mata, Haneefa tai waya ta sanar da Munɗo akan bazasu samu damar zuwa ba.

Ummy bata damu ba dan tasan uzuri ne wanda kowa zai iya tasowa, ga kuma Danejo dake ƙara sanar da ita kirkin matar da yanda take shan fama da tsangwama a gun kishiyoyinta saboda so da fifitawar da mijin ke mata.

*****

Araab kai tsaye gidan ya wuce yana tafe yana tunanin tunda suka ajiyeshi basu sake bi takanshi ba,

Knocking yai dan ba key ɗin a hanunsa, Hassan daga ciki yana ji sai dai ya kasa tashi, jan jiki ya fara, wata irin zufa ce take keto mai wanda kafin ya ƙarasa ya kasa ko jan jikin, hawaye ne kawai ke zubomai.

Araab cike da tunanin ko baya ciki ya sake bugawa yace “Kana ciki ne?”

Jin shiru yasa yai tunanin juyawa, Hassan jin muryar Araab yasa ya tattaro ragowar ƙarfinsa yace “Araab?”

Kamar daga sama yaji wannan ƙiran yai saurin maida kanshi jikin ƙofar yace “Kana ciki?”

“Eh!”

A rikice Araab ya zaga ta falo sai dai window ɗin a kulle yake dawowa yai yace “Meke faruwa?”

“Bakada lafiya ne?” Nan ma shiru jin haka yasa yai saurin fita waje ya nemo wasu mutane ya tambayeu inda yanda za’ai ya ɓalle ƙofa, nan aka nuna mishi wani matashi wanda ya mai magana suka taho tare, kallo ɗaya zakama Araab kasan yana cikin damuwa, ana buɗewa ya faɗa ciki da sauri, ganinshi yai yashe a tsakanin falo da ɗaki, da sauri ya ƙarasa ya tallaboshi sai dai sam baya cikin hayyacinsa, hakan yasashi yin asibiti dashi da sauri, yana isa magana ta kuɗi basu wani jira suka karɓi Hassan wanda ya riƙe hannun Araab gam. Dakyar suka zare sukai ciki dashi.

Zaman dirshan Araab yayi a bakin gun ya sa hannu a saman fuskarsa yana tunani, inya mutu fa? Daga wannan ya faɗo mai sai yaji gabanshi ya faɗi, wayarsa ce tai ƙara hakan yasa ya ɗaga My Hayati sunan daya canza mata kenan, jiki a sanyaye ya ɗaga tace “Ya Araab kaje? Dafatan komai lafiya.”

Kasan leɓensa ya ɗan ciza kaɗan cike da dauriya yace “Bayajin daɗi ne amma muna asibiti yanzu.”

Hankali a tashe tace “Subhanallah meya sameshi? Wani asibitin ne?”

Ajiyar zuciya yai yace “Muna nan standard.”

“Inzo?” Kamar yace a’a sai dai yana buƙatar ta dan zamanta kusa dashi kaɗai yasan zai taimaka mai ya shirya jin abinda za’a faɗa mai.

“Ko zaki ce Sani ya kawoki?”

Tace “To ganinan zuwa, sannan bazan faɗa wa su Ummy ba sai kasan abinda ake ciki.”

Ido ya lumshe tasan abinda ke ranshi wanda ba sai ya faɗa ba shiyasa yake jinta kamar wani shashi na rayuwarsa.

Wayar ta kashe ta shirya cikin sauri, ta fito suka nufi asibitin,

Gaba ɗaya ji take jikinta na rawa, Araab ta hango a tsaye yana signing ɗin takarda, da sauri ta ƙarasa inda yake hankali a tashe, wani wahalalen murmushi ya mata ji yake kamar ya jawota jikinshi tabbas yanzu ya k’ara sanin son da  yakewa Munɗo wanda yake yawo cikin jinin jikin shi, ta zama wani sashi na rayuwar shi.

Idanunta ne suka zubo da ƙwalla tana jin kamar shine yake bukatar zubar da kwalla amma dauriyar shi bazata barshi ba.

Ya sake mata murmushi yace “Appendicitis ne yaci jikinshi sosai, yanzu sunce aiki zasumai.”

Hawaye na zubowa tana sharewa tace “Aikin in akai shikenan?”

Ya sauke ajiyar zuciya yace “Hakan dai muke fata In Shaa Allahu, sai dai mu barwa Allah ikon sa.”

Kai ta jinjina tana sake goge kwallarta, a tare suka zauna yasa hannunta cikin nashi tare da runtse ido.

Cikin tattausan murya tace “Yaya In Shaa Allahu ba wani abin.”

Kai ya ɗaga suna nan a zaune har aka gama aikin, aka maidashi wani ɗakin, inda suka shiga duba shi, gaba daya ya canza, ya rame sosai, Tausayin shi karon farko ya mamaye zuciyar Araab, itama Munɗo tausayinsa ne fal a ranta, likita ya shigo ya duba drugs dake gefe da drip ɗin dake saƙale a hannun Hassan yace “Inshaa Allahu he will be okay, kuma yana fama da malnutrition da alama baya cin abinci yadda ya kamata, ba kuma ya kula da abinda yake ci.”

Araab ya kalleshi sai dai ya kasa magana, likitan ya dafashi sannan ya fita.

Sunyi jugum a ɗaki, Munɗo tace “Yaya ko naje gida na kawo abinci?”

“Kije gida ki huta dai, zansa a kawo abinci daga bangaren su Ummy.”

Bata musa ba dan tasan suna buƙatar keɓewa shi da mahaifinshi.

Tasowa tayi ta fita zuwa gida, jikinta duk ba yayi sanyi. Suna isa ɓangaren Ummy ta shiga, ba kowa a falon, hakan yasa ta nufi ɗakin Danejo, tana zaune tana shan lemon fata, ta kunna radio ɗinta a gefe, sai da suka gaisa sannan tace “Danejo nace zaki iya hakuri ki zauna a gidansu Goggo Salame kafin komai ya daidaita?”

Cike da mamaki tace “Wani abin ya faru ne?”

Kai ta girgiza tana murmushi tace “Ƙila zasuyi baƙo ne kuma nan ne ya dace da zama.”

Kai Danejo ta ɗaga tace “Karki damu dani ai gidan Jauro ma gida ne.”

Rikota tai tace “Nagode Danejo, Inshaa Allahu ina fara aiki zan nema miki gidan haya ki zauna.”

Murmushi tai tace “Ni ganinki a haka yafi min komai daɗi.”

Tashi tai ta nufi d’akin Ummy tana zaune tayi shiru tana nanata kalaman Araab daya kira yanzu. Ganin Munɗo yasa ta dake tace “Kinzo maganar tafiyar tamu ne? Dan ance kun kusa gama jarabawa.”

Zama tai tana cewa “Ai su Ya Farouq sun gama komai Ummy mudai sai dai muyi godiya.”

Shiru suka ɗan yi kowa na tunani kafin ta daure tace “Ummy nace ko Danejo ta koma gun Kawu Jauro?”

Kallonta tai ɗan ta fahimci abinda take nufi, tace “Munɗo kina tunanin zamu so kawoshi nan ne amma saboda Danejo mu kasa?”

Ƙasa tai da kanta tace “Ummy bana son mu takura muku ne.”

Tayi murmushi tace “Akwai dakuna a sama sai a kaishi can, in ma zaman nan ɗin ya zamarmai dole kenan sai ya zauna kusa da Farouq.”

Shiru tai dan itadai tasan ba haka bane ya dace, ganin haka yasa Ummy tace “Danejo gidan da Araab ya siyan miki ƙarami nan gaba in ta sake gane gari sai ta koma can a nema mata mai aiki, amma yanzu ki barta anan.”

Kai ta jinjina dan bata iya musu da Ummy, cike da yaba tunaninta Ummy ke binta da kallo.

Hassan sai dare ya farfaɗo, wanda ya kasa cewa komai saboda nauyin Araab, can ya daure yace “Bakada lafiya sai ka neme ni amma menene amfanin barin har ciwo ya maka kamu haka?”

Kai ya girgiza a hankali yace “Ina na isa? Bayan abinda na muku?”

Ɗan shiru suka sake, can kuma yace “Ban ɗauka zakazo ba har ka kula dani haka ba, nagode sosai.”

Araab yai shiru tausayinsa na sake kamashi, Ummy ta aiko da faten wake wanda tasa akai yasha kifi, sai kuma abincin Araab.

Washegari tasa aka gyara ɗakin dake kusa da Farouk dan tasan Araab bazai iya barinshi shi kaɗai a wannan yanayin ba, kuma taji daɗi da Munɗo ta fahimci mijinta haka.

Kwananshi biyu aka sallameshi, kullum Araab ke zuwa sai randa za’a sallameshi sukaje da Farouq wanda shima jikinshi yai sanyi, dawowarshi tayi daidai da tafiyar da aketa shiryawa za’ai gobe da daddare dan sun kammala jarabawarsu jiya, gaba ɗayansu sun haɗa kayansu, Danejo ta dage akan bazataje ba wai abu ne nasu suje ita tana gida, Ummy tasa Araab ya biya mata umara akan taje ɗakin Allah. Wannan abu ya mata da ɗi dan tasha kuka jin zata makka, sannan yace in Hajj yazo sai suje ita da Munɗo.

Munɗo ranar tayi kuka jin wannan kalaman nashi, tabbas itadai ba wanda yakai mijinta haka takeji kuma tasan haka ne a gunta.

****

Ticket ɗin gaggawa ya siyan ma Hassan tunda ba dashi akai planning ba, su Ikram sai murna suke zasu tafi tare dashi, itadai Ummy banda gaisuwa ba abinda ke haɗa ta dashi Shima komai a ɗarare yakeyi tafiyar ma da yace a’a su Ilham suka dage akan sai yaje.

Araab da kanshi yasai mai ready mades da english wears yaba Farouq yace kuma kar yace shine, Farouq yai dariya yace to shikenan.

Ummy ma tare suka fito yau da Danejo dan yin siyayyar abubuwan da zata buƙata tunda sai sun rigata tafiya, su ƙasar L.A zasu dan Farouq ya dage can yakeso suje. 

Babban shopping mall sukaje suka gama siyayyar su, suna ƙoƙarin shiga wata mota na ƙoƙarin shigowa, cike da mamaki matar dake zaune cikin motar ke bin su Ummy da kallo sai dai kasancewar ta gefe suke yasa ta kasa ganinsu da kyau, a ɗan rikice tace “Ɗan koma baya please akwai abinda zan duba.”

Anyi rashin sa’a tana dawowa motar bata gun, shafar fuskarta tai me take tunani? Bayan tasan batada rai?

********

Ummy gida suka dawo aka gama shiri ƙarfe bakwai suka fito zuwa airport tafiyar dare zasuyi.

Waya ta ɗauko tana kallon Araab tace “Bari na kira Haneefa na mata sallama."

Murmushi yai, Ummy dake motarsu dan bata son zama mota d’aya da Hassan, itama murmushi tayi,

Bata daɗe ba ta ɗauka tace “To Hajiya mudai mun wuce in mun isa lafiya zan kira ki.”

“Wai yau ne dama tafiyar?”

“Gamu muna hanya, a ɗan tsorace nake yau zan fara hawa jirgi.”

Ummy tai dariya tace “Haneefa ki ajiye maganar nan nan gaba mu kunna mata.”

Tana dariya tace “Haka za’ai Ummy, amma nima Ammi tana airport ko in mata magana ku haɗu?”

Munɗo ta miƙa wa Ummy wayar jin da ita take magana “Tafiya zatayi?”

“A’a taje rakiyar Baban mu ne zaije Toronto.”

“Canada kenan, ai ba lallai mu haɗu ba tunda hanyar ba ɗaya ba.”

“Ummy dan Allah in faɗa mata? In da rabo ku gaisa kafin ku dawo.”

“To shikenan.”

Murmushi tai sannan ta kashe, Araab yace “Kema dai kina ji da Haneefa.”

Tace “Yarinyarce akwai kamun kai ni Farouk ma nakema sha’awa.”

Baki Munɗo ta buɗe tace “Ummy dagaske?”

Araab ne ya harareta yace “Wasa take Hajiya! Karma ki fara dan Farouk in baisanta wallahi ba kunyar wulakantata zai ba.”

Ummy tai dariya tace “Munɗo kinji babban yaya yace a’a.”

Ta gefe ta kauda kai, dan dai da Ummy ne tasan da tuni ya taɓota.

Suna shiga Haneefa ta sake kira wai ta kira Ammi amma dakyar in zasu haɗu dan ita har Baba ma yace su juyo. Munɗo tace “Karfa ki damu in mun dawo ma haɗu.”

Ummy ce tai murmushi jin abinda ya faru tace “Allah sarki Haneefa.

Ammi wacce harsun ɗau hanya taga wallet ɗin Alhaji Jafar a ta gefen mota da alama saboda yana sauri ya manta da ita, ta kalli driver tace “Su juya.”

Parking yai ta fito da sauri tana ƙiranshi sai dai wayar tanata ringing bai ɗauka ba, karanta inda ya kamata tai.

Araab suna daga gefe sun haɗa kayansu, Ummy tana zaune a gefe tana jira su gama tura kaya ta taso, Munɗo ta karaso taɗan tsaya a gabanta suna magana, Ikram ce ta taho da sauri tana cewa “Munɗo dan bani aron wayarki.” Ta juya ta miƙa mata kenan ta matsa daga gaban Ummy.

Ammi dake tsaye tana dubawa ko zata ga Alhaji Ja’afar idanunta ya sauka kan Ummy, kasa ko motsi tai saboda halin data tsinci kanta a ciki, itance ko gizau idanunta ke mata? Nan da nan jikinta ya hau rawa ta kafeta kar da ido, daga gefe Araab ya mata alama dasu taho hakan yasa ta miƙe, kallan Munɗo tai ta sake kallan Araab, idanta yakai kan Hassan, tabbas Hassan ne kenan itance, nan ta sake rikicewa sauri sauri gudu-gudu jikinta wani irin rawa yakeyi, muryar ta ce ta dashe saboda yanayin data tsinci kanta a ciki, nan danan ta ɗin ga faɗin “Fatima! Fatima!” Kalmar da take ƙira kenan cikin wani wahalalen yanayi, ganin su Ummy tai sun juyo ta ɗauka ta kula da ita ne sai taga ta wuce wajen security check. 

Alhaji Jafar wanda ganin ƙiran Ammi dayawa a wayarshi yasa ya dakata da check in ɗin da yake ƙoƙarin yi, waya ya mata sai dai bata ɗauka ba, driver ɗinshi ya ƙira nan ya sanar dashi ta shigo nemanshi, fitowa yai da sauri yana nemanta.

A tsaye ya hango ta da alama ba ƙalau take ba, cikin sauri ya ƙarasa bai damu da wani ya ganshi ba balle ya ganeshi ba a matsayinshi na ɗan siya said wanda yasan yanzu wani yana iya ɗaukan hoto ko video ɗinshi ya yaɗa a media, yana ƙarasowa yaga tana ƙoƙarin faɗuwa, riƙota yai da sauri yace “Menene?”

Ta kasa magana sai kuka kawai da take tana nunamai inda su Ummy ke tafiya, kallan gun yai yace “Su waye?”

Dishi-dishi kawai take gani, ƙiran sunanta yake sam bata san yanayi ba, “Fatima!” Kalmar da take faɗa kenan.

(Tofa Zee da Ayusher ne suka kalli juna, meke faruwa? Wacece wace ta gane Ummy amma ita bata ganeta ba? In har tasanta da sunanta na yanka kenan ta santa sanin baya, wannan yanayin data shiga da kukan da takeyi fa? Tofa abubuwan dayawa)

Ammi sai data gama da Alhaji Jafar wanda baya ɗan ji daɗin jikinsa sannan ta fito cikin hanzari tana duba agoggon dake hannunta, ajiyar zuciya tai ganin ta daɗe a ɓangarenshi.
 Haneefa na falo tana ƙoƙari kunna tv,  kallon falon tai tace “Alhamdulillah ashe basu iso ba.”
 Haneefa ta waigo tana cewa “Ammi sunzo har sun wuce.”
Cikin rashin jin dad’in hakan tace “Kuma shine bakije kin kirani ba?”
Ta ɗanyi kif da ido tace “Ammi kinsan Baba bayaso in kinacan na dinga zuwa kiranki."
“Wannan ai kiran uzuri ne in banda abinki.”
Cike da jin haushin kanta tace “Sorry Ammi ban yi tunanin haka ba.”
Kunnenta taɗan ja hakan yasa Haneefa yin ƙara kaɗan dan dama hukuncin Ammi kenan, ta saketa sannan tace “Naso gaisawa dasu dai.”
“Ammi ke ki kai mata ziyara kawai.” Ta faɗa dan tana son suje gidan.
“Kinsan ba son fita nake ba, amma zanyi ƙoƙari na tambayi Alhaji sai muje.”
Haneefa cike da jin daɗi tace “Ammi ke ai ta Baba ce bakya taɓa tambayarshi abu ya hanaki.”
Murmushi tai dan tasan hakane, tun auranta dashi har yau tana mamakin tsananin ƙaunar da yake mata, wanda bata gushewa, shiyasa a koda yaushe bata taɓa kai karar kishiyoyinta dan tasan zai iya sallamasu akanta, ajiyar zuciya tai tunowa da yanda ya kusa korar Hajiya Suwaiba shekarun baya akanta, tabbas tana yiwa Haneefa addu’a akan Allah ya bata mai sonta, ƙaunarta da tausayin ta kamar yanda Alhaji Ja’afar ke mata.
*****
Jauro yana shiga ɗaki Salame tabi bayanshi, jakar hannunsa ya ajiye yana neman sake fita a k’ufule tace “Wai da gaske ɗan she…” Kallon daya mata yasa tace “Ɗan nan barinshi zakai a gidanan? Nidai salon kusa mutane su gujeni? Dan wallahi babu abu mafi tozarci a gurina daya wuce a zo aga Raheena da ɗan data haifa ba aure.”
“Ai ko dan wannan tozarcin dole ki riƙeshi a gidan nan, in ba haka sai dai ke ki koma naki gidan uban tunda ita Raheena komenene zata daki ƙirji tace nan gidan ubanta ne.” Salame kallon sa take ganin yadda yake magana sam babu alamun wasa ko wargi a tattare dashi wanda hakan yasata yin shiru, tai kwafa sannan ta fito daga ɗakin ji take kamar ta rufe Raheena da jaririn dake hannunta da duka, ɗakin Bilal nada ta koma ta zauna ta baza wani uban tagumi kamar wacce aka aikowa da saƙon mutuwa, ita yanzu an gama tozartata a idan duniya.
*****
Juyi kawai yake a cikin ɗan ƙaramin ɗakin da ba komai yasa a ciki ba sai katifa, wani irin ciwon ciki ne yake wanda babu abinda yake sai murƙususu, addu’a yake akan Allah ya yafe masa kurakuranshi, yau ya sake yin nadamar rayuwa ya tabbatar in har ya mutu ba tare da ya nemi yafiyar waɗanda ya zalunta ba to tabbas baisan yanda zaiyi ba.
Wayarshi ya jawo dakyar sai dai sam babu number Ummy a wayarshi, number Araab ce kaɗai, ido ya runtse yana tunani, hannunsa ne ya suɓuce ya danna kiran, cikin hanzari ya fara neman kashewa.
A ɓangaren Araab kuwa kasancewar Munɗo ta gama da exams, yau ya dawo gida da wuri, office ji yake yayi na missing ɗinta sosai, kamar ba da safe suka rabu ba, a d’aki ya tare ta, wanka ma tare sukai, Gashinta da ya  jiƙe sosai ta ɗauko hair dryer tana busarwa,
Araab dake kallon ta yace  “Sorry Hayati, ba tayi fah.”
Baki ta ɗan buɗe tace “Yaushe nai magana?”
“Inafa jinki wai please Swt zo ka tayani.”
Kai ta girgiza tana dariya tace “Kuma wai sai ka haɗe rai in kana zolaya haka.”
Towel ɗin hannunsa yasa yana goge jikinshi yace “Ke kike ɗaukan komai nai abin dariya ni nasan har raina nake magana.”
Murmushi tai, jinshi tai ta bayanta yakai hannu kan dryer ɗin ya rusuno saitin kunnenta yace “Ya zanyi dake?”
Hannu tasa a saman fuskarta tana murmushi, wayarshi ce tai ƙara hakan yasa ta kalli wayar wacce ke kusa da ita, Baban Twins ne rubuce a allan wayar, Ya Araab kenan, abinda ta faɗa a ranta, kallan wayar yai yace “Sa a speaker.”
Da sauri ta ɗauka ta juyo ta kara a kunnenshi ba tare da tasa a speaker ba, shiru sukai dukkansu kafin can Araab ya daure yace “Ina wuni?”
Hassan numfashi yaja sai dai ya kasa magana, tuno abubuwan daya musu  yasa ya kashe wayar da sauri yana jin bakinsa na masa nauyi wurin ma Araab magana,
Araab yabi wayar da kallo kana ya kalleta tace “Wayar ta katse ne?”
“Maybe ba ni yaje kira ba.” Yai maganar tare da maidata ta zauna, sam sai dai hankalinshi yaƙi kwanciya, kallansa tai ganin bama kanta yake yiwa drying ɗin ba, miƙewa tai ta zagayo ta gefenshi ta kashe dryer ɗin, kallonta yayi ta sakar mai murmushi tace “Kaje ka dubashi ka gani ko lafiya dan naga hankalinka yaƙi kwanciya.”
Kamar zai musanta sai kuma yai shiru, kafin yace “Bai taɓa ƙirana bane sai yau sannan numfashinsa doesn’t sound good.”
Ta kwantar da kanta a jikinshi tace “Kaje ka duba In Shaa Allahu ba wani abin.”
Kaya kawai ya saka ya ɗau key ɗin mota ya matso inda take ya sumbaceta sannan ya fita, cike da jin daɗi ta saki murmushi tabbas Araab mahaifinshi ya musu abubuwa amma har kasan ranshi tasan yana kewar uba, su kanensa ya maye musu gurbin mahaifi amma shi babu wanda ya maye mai wannan gurbin, shiyasa yafi kowa jin zafin abinda mahaifinsu ya aikata, ya kuma dage dan ganin basu rasa komai ba, ya dage ganin ya martaba mahaifiyarsu wacce itace gatan su.
Allah ka bani ikon ganin tawa mahaifiyar, tabbas tanaso ko sau ɗaya ne itama Allah ya haɗata da ita.
****
Ammi har tasa an sanar da zuwanta gidan Ummy sai dai bata samu zuwa ba, saboda baƙin da sukazo mata, Haneefa tai waya ta sanar da Munɗo akan bazasu samu damar zuwa ba.
Ummy bata damu ba dan tasan uzuri ne wanda kowa zai iya tasowa, ga kuma Danejo dake ƙara sanar da ita kirkin matar da yanda take shan fama da tsangwama a gun kishiyoyinta saboda so da fifitawar da mijin ke mata.
*****
Araab kai tsaye gidan ya wuce yana tafe yana tunanin tunda suka ajiyeshi basu sake bi takanshi ba,
Knocking yai dan ba key ɗin a hanunsa, Hassan daga ciki yana ji sai dai ya kasa tashi, jan jiki ya fara, wata irin zufa ce take keto mai wanda kafin ya ƙarasa ya kasa ko jan jikin, hawaye ne kawai ke zubomai.
Araab cike da tunanin ko baya ciki ya sake bugawa yace “Kana ciki ne?”
Jin shiru yasa yai tunanin juyawa, Hassan jin muryar Araab yasa ya tattaro ragowar ƙarfinsa yace “Araab?”
Kamar daga sama yaji wannan ƙiran yai saurin maida kanshi jikin ƙofar yace “Kana ciki?”
“Eh!”
A rikice Araab ya zaga ta falo sai dai window ɗin a kulle yake dawowa yai yace “Meke faruwa?”
“Bakada lafiya ne?” Nan ma shiru jin haka yasa yai saurin fita waje ya nemo wasu mutane ya tambayeu inda yanda za’ai ya ɓalle ƙofa, nan aka nuna mishi wani matashi wanda ya mai magana suka taho tare, kallo ɗaya zakama Araab kasan yana cikin damuwa, ana buɗewa ya faɗa ciki da sauri, ganinshi yai yashe a tsakanin falo da ɗaki, da sauri ya ƙarasa ya tallaboshi sai dai sam baya cikin hayyacinsa, hakan yasashi yin asibiti dashi da sauri, yana isa magana ta kuɗi basu wani jira suka karɓi Hassan wanda ya riƙe hannun Araab gam. Dakyar suka zare sukai ciki dashi.
Zaman dirshan Araab yayi a bakin gun ya sa hannu a saman fuskarsa yana tunani, inya mutu fa? Daga wannan ya faɗo mai sai yaji gabanshi ya faɗi, wayarsa ce tai ƙara hakan yasa ya ɗaga My Hayati sunan daya canza mata kenan, jiki a sanyaye ya ɗaga tace “Ya Araab kaje? Dafatan komai lafiya.”
Kasan leɓensa ya ɗan ciza kaɗan cike da dauriya yace “Bayajin daɗi ne amma muna asibiti yanzu.”
Hankali a tashe tace “Subhanallah meya sameshi? Wani asibitin ne?”
Ajiyar zuciya yai yace “Muna nan standard.”
“Inzo?” Kamar yace a’a sai dai yana buƙatar ta dan zamanta kusa dashi kaɗai yasan zai taimaka mai ya shirya jin abinda za’a faɗa mai.
“Ko zaki ce Sani ya kawoki?”
Tace “To ganinan zuwa, sannan bazan faɗa wa su Ummy ba sai kasan abinda ake ciki.”
Ido ya lumshe tasan abinda ke ranshi wanda ba sai ya faɗa ba shiyasa yake jinta kamar wani shashi na rayuwarsa.
Wayar ta kashe ta shirya cikin sauri, ta fito suka nufi asibitin,
Gaba ɗaya ji take jikinta na rawa, Araab ta hango a tsaye yana signing ɗin takarda, da sauri ta ƙarasa inda yake hankali a tashe, wani wahalalen murmushi ya mata ji yake kamar ya jawota jikinshi tabbas yanzu ya k’ara sanin son da  yakewa Munɗo wanda yake yawo cikin jinin jikin shi, ta zama wani sashi na rayuwar shi.
Idanunta ne suka zubo da ƙwalla tana jin kamar shine yake bukatar zubar da kwalla amma dauriyar shi bazata barshi ba.
Ya sake mata murmushi yace “Appendicitis ne yaci jikinshi sosai, yanzu sunce aiki zasumai.”
Hawaye na zubowa tana sharewa tace “Aikin in akai shikenan?”
Ya sauke ajiyar zuciya yace “Hakan dai muke fata In Shaa Allahu, sai dai mu barwa Allah ikon sa.”
Kai ta jinjina tana sake goge kwallarta, a tare suka zauna yasa hannunta cikin nashi tare da runtse ido.
Cikin tattausan murya tace “Yaya In Shaa Allahu ba wani abin.”
Kai ya ɗaga suna nan a zaune har aka gama aikin, aka maidashi wani ɗakin, inda suka shiga duba shi, gaba daya ya canza, ya rame sosai, Tausayin shi karon farko ya mamaye zuciyar Araab, itama Munɗo tausayinsa ne fal a ranta, likita ya shigo ya duba drugs dake gefe da drip ɗin dake saƙale a hannun Hassan yace “Inshaa Allahu he will be okay, kuma yana fama da malnutrition da alama baya cin abinci yadda ya kamata, ba kuma ya kula da abinda yake ci.”
Araab ya kalleshi sai dai ya kasa magana, likitan ya dafashi sannan ya fita.
Sunyi jugum a ɗaki, Munɗo tace “Yaya ko naje gida na kawo abinci?”
“Kije gida ki huta dai, zansa a kawo abinci daga bangaren su Ummy.”
Bata musa ba dan tasan suna buƙatar keɓewa shi da mahaifinshi.
Tasowa tayi ta fita zuwa gida, jikinta duk ba yayi sanyi. Suna isa ɓangaren Ummy ta shiga, ba kowa a falon, hakan yasa ta nufi ɗakin Danejo, tana zaune tana shan lemon fata, ta kunna radio ɗinta a gefe, sai da suka gaisa sannan tace “Danejo nace zaki iya hakuri ki zauna a gidansu Goggo Salame kafin komai ya daidaita?”
Cike da mamaki tace “Wani abin ya faru ne?”
Kai ta girgiza tana murmushi tace “Ƙila zasuyi baƙo ne kuma nan ne ya dace da zama.”
Kai Danejo ta ɗaga tace “Karki damu dani ai gidan Jauro ma gida ne.”
Rikota tai tace “Nagode Danejo, Inshaa Allahu ina fara aiki zan nema miki gidan haya ki zauna.”
Murmushi tai tace “Ni ganinki a haka yafi min komai daɗi.”
Tashi tai ta nufi d’akin Ummy tana zaune tayi shiru tana nanata kalaman Araab daya kira yanzu. Ganin Munɗo yasa ta dake tace “Kinzo maganar tafiyar tamu ne? Dan ance kun kusa gama jarabawa.”
Zama tai tana cewa “Ai su Ya Farouq sun gama komai Ummy mudai sai dai muyi godiya.”
Shiru suka ɗan yi kowa na tunani kafin ta daure tace “Ummy nace ko Danejo ta koma gun Kawu Jauro?”
Kallonta tai ɗan ta fahimci abinda take nufi, tace “Munɗo kina tunanin zamu so kawoshi nan ne amma saboda Danejo mu kasa?”
Ƙasa tai da kanta tace “Ummy bana son mu takura muku ne.”
Tayi murmushi tace “Akwai dakuna a sama sai a kaishi can, in ma zaman nan ɗin ya zamarmai dole kenan sai ya zauna kusa da Farouq.”
Shiru tai dan itadai tasan ba haka bane ya dace, ganin haka yasa Ummy tace “Danejo gidan da Araab ya siyan miki ƙarami nan gaba in ta sake gane gari sai ta koma can a nema mata mai aiki, amma yanzu ki barta anan.”
Kai ta jinjina dan bata iya musu da Ummy, cike da yaba tunaninta Ummy ke binta da kallo.
Hassan sai dare ya farfaɗo, wanda ya kasa cewa komai saboda nauyin Araab, can ya daure yace “Bakada lafiya sai ka neme ni amma menene amfanin barin har ciwo ya maka kamu haka?”
Kai ya girgiza a hankali yace “Ina na isa? Bayan abinda na muku?”
Ɗan shiru suka sake, can kuma yace “Ban ɗauka zakazo ba har ka kula dani haka ba, nagode sosai.”
Araab yai shiru tausayinsa na sake kamashi, Ummy ta aiko da faten wake wanda tasa akai yasha kifi, sai kuma abincin Araab.
Washegari tasa aka gyara ɗakin dake kusa da Farouk dan tasan Araab bazai iya barinshi shi kaɗai a wannan yanayin ba, kuma taji daɗi da Munɗo ta fahimci mijinta haka.
Kwananshi biyu aka sallameshi, kullum Araab ke zuwa sai randa za’a sallameshi sukaje da Farouq wanda shima jikinshi yai sanyi, dawowarshi tayi daidai da tafiyar da aketa shiryawa za’ai gobe da daddare dan sun kammala jarabawarsu jiya, gaba ɗayansu sun haɗa kayansu, Danejo ta dage akan bazataje ba wai abu ne nasu suje ita tana gida, Ummy tasa Araab ya biya mata umara akan taje ɗakin Allah. Wannan abu ya mata da ɗi dan tasha kuka jin zata makka, sannan yace in Hajj yazo sai suje ita da Munɗo.
Munɗo ranar tayi kuka jin wannan kalaman nashi, tabbas itadai ba wanda yakai mijinta haka takeji kuma tasan haka ne a gunta.
****
Ticket ɗin gaggawa ya siyan ma Hassan tunda ba dashi akai planning ba, su Ikram sai murna suke zasu tafi tare dashi, itadai Ummy banda gaisuwa ba abinda ke haɗa ta dashi Shima komai a ɗarare yakeyi tafiyar ma da yace a’a su Ilham suka dage akan sai yaje.
Araab da kanshi yasai mai ready mades da english wears yaba Farouq yace kuma kar yace shine, Farouq yai dariya yace to shikenan.
Ummy ma tare suka fito yau da Danejo dan yin siyayyar abubuwan da zata buƙata tunda sai sun rigata tafiya, su ƙasar L.A zasu dan Farouq ya dage can yakeso suje. 
Babban shopping mall sukaje suka gama siyayyar su, suna ƙoƙarin shiga wata mota na ƙoƙarin shigowa, cike da mamaki matar dake zaune cikin motar ke bin su Ummy da kallo sai dai kasancewar ta gefe suke yasa ta kasa ganinsu da kyau, a ɗan rikice tace “Ɗan koma baya please akwai abinda zan duba.”
Anyi rashin sa’a tana dawowa motar bata gun, shafar fuskarta tai me take tunani? Bayan tasan batada rai?
********
Ummy gida suka dawo aka gama shiri ƙarfe bakwai suka fito zuwa airport tafiyar dare zasuyi.
Waya ta ɗauko tana kallon Araab tace “Bari na kira Haneefa na mata sallama."
Murmushi yai, Ummy dake motarsu dan bata son zama mota d’aya da Hassan, itama murmushi tayi,
Bata daɗe ba ta ɗauka tace “To Hajiya mudai mun wuce in mun isa lafiya zan kira ki.”
“Wai yau ne dama tafiyar?”
“Gamu muna hanya, a ɗan tsorace nake yau zan fara hawa jirgi.”
Ummy tai dariya tace “Haneefa ki ajiye maganar nan nan gaba mu kunna mata.”
Tana dariya tace “Haka za’ai Ummy, amma nima Ammi tana airport ko in mata magana ku haɗu?”
Munɗo ta miƙa wa Ummy wayar jin da ita take magana “Tafiya zatayi?”
“A’a taje rakiyar Baban mu ne zaije Toronto.”
“Canada kenan, ai ba lallai mu haɗu ba tunda hanyar ba ɗaya ba.”
“Ummy dan Allah in faɗa mata? In da rabo ku gaisa kafin ku dawo.”
“To shikenan.”
Murmushi tai sannan ta kashe, Araab yace “Kema dai kina ji da Haneefa.”
Tace “Yarinyarce akwai kamun kai ni Farouk ma nakema sha’awa.”
Baki Munɗo ta buɗe tace “Ummy dagaske?”
Araab ne ya harareta yace “Wasa take Hajiya! Karma ki fara dan Farouk in baisanta wallahi ba kunyar wulakantata zai ba.”
Ummy tai dariya tace “Munɗo kinji babban yaya yace a’a.”
Ta gefe ta kauda kai, dan dai da Ummy ne tasan da tuni ya taɓota.
Suna shiga Haneefa ta sake kira wai ta kira Ammi amma dakyar in zasu haɗu dan ita har Baba ma yace su juyo. Munɗo tace “Karfa ki damu in mun dawo ma haɗu.”
Ummy ce tai murmushi jin abinda ya faru tace “Allah sarki Haneefa.
Ammi wacce harsun ɗau hanya taga wallet ɗin Alhaji Jafar a ta gefen mota da alama saboda yana sauri ya manta da ita, ta kalli driver tace “Su juya.”
Parking yai ta fito da sauri tana ƙiranshi sai dai wayar tanata ringing bai ɗauka ba, karanta inda ya kamata tai.
Araab suna daga gefe sun haɗa kayansu, Ummy tana zaune a gefe tana jira su gama tura kaya ta taso, Munɗo ta karaso taɗan tsaya a gabanta suna magana, Ikram ce ta taho da sauri tana cewa “Munɗo dan bani aron wayarki.” Ta juya ta miƙa mata kenan ta matsa daga gaban Ummy.
Ammi dake tsaye tana dubawa ko zata ga Alhaji Ja’afar idanunta ya sauka kan Ummy, kasa ko motsi tai saboda halin data tsinci kanta a ciki, itance ko gizau idanunta ke mata? Nan da nan jikinta ya hau rawa ta kafeta kar da ido, daga gefe Araab ya mata alama dasu taho hakan yasa ta miƙe, kallan Munɗo tai ta sake kallan Araab, idanta yakai kan Hassan, tabbas Hassan ne kenan itance, nan ta sake rikicewa sauri sauri gudu-gudu jikinta wani irin rawa yakeyi, muryar ta ce ta dashe saboda yanayin data tsinci kanta a ciki, nan danan ta ɗin ga faɗin “Fatima! Fatima!” Kalmar da take ƙira kenan cikin wani wahalalen yanayi, ganin su Ummy tai sun juyo ta ɗauka ta kula da ita ne sai taga ta wuce wajen security check. 
Alhaji Jafar wanda ganin ƙiran Ammi dayawa a wayarshi yasa ya dakata da check in ɗin da yake ƙoƙarin yi, waya ya mata sai dai bata ɗauka ba, driver ɗinshi ya ƙira nan ya sanar dashi ta shigo nemanshi, fitowa yai da sauri yana nemanta.
A tsaye ya hango ta da alama ba ƙalau take ba, cikin sauri ya ƙarasa bai damu da wani ya ganshi ba balle ya ganeshi ba a matsayinshi na ɗan siya said wanda yasan yanzu wani yana iya ɗaukan hoto ko video ɗinshi ya yaɗa a media, yana ƙarasowa yaga tana ƙoƙarin faɗuwa, riƙota yai da sauri yace “Menene?”
Ta kasa magana sai kuka kawai da take tana nunamai inda su Ummy ke tafiya, kallan gun yai yace “Su waye?”
Dishi-dishi kawai take gani, ƙiran sunanta yake sam bata san yanayi ba, “Fatima!” Kalmar da take faɗa kenan.
(Tofa Zee da Ayusher ne suka kalli juna, meke faruwa? Wacece wace ta gane Ummy amma ita bata ganeta ba? In har tasanta da sunanta na yanka kenan ta santa sanin baya, wannan yanayin data shiga da kukan da takeyi fa? Tofa abubuwan dayawa)

A hankali ta buɗe idonta da suka mata wani irin nauyi, suka sauka kan Alhaji Ja'afar dake zaune gabanta, ƙoƙarin miƙewa ta fara yasa hannu ya maidata, kallansa take idanunta na sake cikowa wani yanayi takeji ganin halin da take ciki yasa hannuna cikin tafin hannunta ya riƙe ta gam, ko shakka babu suma tayi kenan aka dawo da ita gida ba cikin hayyacin ta ba, Kalamansa ne suka katseta dataji yace "Kinfarka?" Yai maganar yana kallon ta cikin damuwa.
Hannunsa ta matse tana rawar murya tace "Fatima ce ɗazu, ko?"
Saman kanta ya shafa yace "Ya jikin naki?" Dan ya fara tunanin gizo take.
Murya a sanyaye tace "Alhamdulillah, baka tafi ba?""Kema kinsan ba zan iya tafiya na barki cikin yanayin nan ba." Tasan hakane tabbas a irin son da yake mata ba zai iya tafiyar ba, a zahiri tace "Baka ga Fatima ba? Wallahi itace na gani."
Alhaji Ja'afar wani numfashi yaja yana kamo hannunta yace "Mai kama da ita dai kika dai gani, wanda ya mutu ai baya dawowa, kin manta irin neman da muka mata?"
Kai fa girgiza tana zubo da kwalla ta gefen idanta tace "Wallahi itace na gani, inba ita bace ya akai naga Hassan?"
Cike da mamaki yace "Idan sune kika gani ya akayi suke raye bayan an sanar damu sun rasu dukkansu, a gobarar da sukai?"
Ammi tace "Shine abunda ya ɗaure mun kai, amma ko tantama bani da wallahi Fatima ce tare da Hassan, dan Allah ka yarda dani ni nasan itace."
Alhaji Ja'afar ya sake jan numfashi yace "Ki kwantar da hankalinki yanzu, zan sa ayi bincike." Hannun sa ta murza tace "Please ayi cikin hanzari, ji nake kamar bazan iya cigaba da rayuwa ba inhar....."
Hannunsa yakai saman bakinta sannan ya ɗaga mata yace "In Shaa Allahu, komai zaizo da sauƙi fatan mu ace su ɗin ne." Ta masa murmushi, hannunta ya sake riƙewa yace "Kindaisan bazan barki cikin damuwa ba ko?"
A hankali ta ɗaga kanta alamar eh sannan yai mata murmushi yace "Bara naje na watsa ruwa, zan turo Haneefa dama tun ɗazu suke so su shiga su ganki". Ammi tace "Toh Sadaukina.” Ya sake mata murmushi kana ya fita.
******
Haneefa da Haneef a tare suka shigo ɗakin cikin sauri, Haneef ya faɗa jikin Ammi, Haneefa tace "Haba Haneef kayi a hankali mana baka ga bata da lafiya ba?" Ƙoƙarin sauka jikin Ammi ya soma, tasa hannu ta jawo sa tana rungumesa gefe ɗaya tace "Ai naji sauƙi, kema zo nan." Ta ware ɗayan hannun ta, Haneefa tazo ta shige jikin Ammi, ta matse su tsam jikinta tana jin ƙaunar yaran nata, dafatan Allah ya nuna mata har jikokin su, ya zatai da san ganin Fatima? Inama zata ganta ta nuna mata su Haneefa? "Ammi bari na kawo miki pepper soup na kifi ni na miki da kaina." Kalaman Haneefa ne suka katse mata tunaninta, murmushi tai tace "Toh, Allah yayi miki albarka." Tace "Amin Ammina". Tana zare jikinta daga jikin Ammin, hannunta ta riƙo tace "Haneefa menene sunan mijin Munɗo?"
"Araab Hassan, ya akai Ammi?"
Ido ta runtse ta girgiza kai a hankali tace "Bakomai." Nan ta miƙe a hankali ta fita ɗakin.
Da kallo tabi bayanta ta sake maida kanta jikin pillow tana sake tuno Fatima tabbas itace babu yanda za'ai duk canzawar da tai ta kasa ganeta, ga kuma sunan Araab ga Hassan, a hankali ta runtse ido tanajin wani abu na sake ratsa ta, "Ya Allah kasa itace Allah ka haɗani da ita." Shiru tai anya bazata binciki Haneefa ba? Dan tabbas Munɗo ce a kusa da Fatima, ajiyar zuciya tai tasa hannu saman ƙirjinta.
**************
Su Araab sun iso ƙasar L.A(Los Angeles), Munɗo tun wurin tashi da saukar jirgi ta ƙanƙame Araab dan ba ƙaramin tsoro taji ba, ya riƙeta yana mata dariya dama ba kusa dasu Ummy suka zauna ba, duk da dukkansu suna business class ne, Munɗo ko a mafarki bata zaci zatavketa hazo ba har tazo wata ƙasa, Allah kenan mai yi yadda yaso ga bawan sa, ta ware ido tana kallon haɗuwar ƙasar da tsare tsaren gine ginenta masu tsawo saɓanin na Nigeria wanda ƙasar sai ka ɗauka ma duniya daban suke da mu.
Haɗaɗɗen masauki suka sauka 5star hotel, Araab da Munɗo ɗakin su ɗaya, Farouq shi da Hassan, Sai Ummy dasu Ikram ɗaki ɗaya, Hassan jikinsa yayi sanyi yana sake nadamar abunda ya aikata, wanda gajen haƙuri da rashin wadatar zuci ya kaishi ga hakan, gashi yanzu dukiyar da yake kwaɗayi da yawon ƙasashe, Ɗan sa Araab Allah ya azurtashi gashi ya kawo su wata ƙasa wacce bai taɓa sata a lissafin inda zaije ba, a restaunrant na hotel ɗin sukai breakfast yana cikin booking ɗinsu, ƙarfe biyar na asuba suka iso ƙasar hakan yasa karin kumallo suke buƙaga, Munɗo duk cikinsu itace baƙuwar zuwa wata ƙasa hakan yasa bata sake jikinta sosai ba, Araab yana lura da ita, Suna cin abincin suna hira cikin raha, Hassan jefi-jefi yake saka baki musamman idan yaji Ummy tayi magana sai dai taƙi sake masa ko kusa, hakan yana damun sa yana ganin ya tafka babbar asara na tsallakewa ya bar mace mai hak'uri, halin dattako sanin ya kamata uwa uba kyau kamar Ummy, bayan sun kammala ci kowa ya koma ɗakin sa idan sun gama hutawa anjima zasu fita.
***************
"Ƴar rugar jijji sarkin tsoro." Araab ya faɗa cikin zolaya yana kallon Munɗo wacce ke rage kayan jikin ta, a shagwaɓe ta kalle sa tace "Allah Yaya Araab ko?" Kusa da ita ya matso yasa hannu ya riƙe ƙugunta yace "Ni ba za'a riƙa kirana da suna mai da ɗi ba ko har yanzu matsayinku ɗaya dasu Ikram ne?" Kallon sa tai a ranta tace "Yau dai Yaya Araab rigima yake ji."
Sai dai bata san maganar ta fito fili ba, gira ya ɗaga mata yace "Rigima nake ji ko?"
"Baki ta kama tace "Wai kaji?"
"Ehen, yanzu dai a samo mun suna mai da ɗi da za'a riƙa kirana?" Shiru tai tana kallonsa, sake matso da ita yayi jikinsa yace "Ina saurarenki dan bazan sake ki yau ba sai kin faɗa mun suna mai da ɗi." Kallonsa tai tace "Babylove?" Kai ya girgiza yace "Too common." "Sweetheart?" Ya girgiza kai yace "Shima bai yi ba."
"Darling?"
"No"
"Honey fah?" Ya sake cewa "Shima dai ba da ɗi."Kallonsa tai tana narai-narai da ido tace "Allah Yaya Araab kawai rigima kake ji." 
"Au kika sake cewa Yaya Araab zaki karɓi punishment kuwa." Baki ta turo tamkar ƙaramar yarinya tace "Ni to ai bansan wane sunan zance ba, duk wanda na faɗa kace ba da ɗi."
Shagwaɓar tata ba ƙaramin narkar masa da zuciya take ba, cikin wani salo yana binta da kallo mai cike da shauƙin soyayya yace "Suna mai da ɗi nace ina so ai." Ɗan jim tayi tana kallon sama alamun nazari kana tace "Sweety fah?" Rankwafo da kansa yai saitin kunnenta yace "Am i swt at bed?" Saurin ja baya tai cikin kunya tana rufe ido tace "Allah Allah ba haka nake nufi ba sunan ne na faɗa." Yana dariya yace "Haka nake so to a riƙa cemun Sweet." Saurin juya tayi zata shige banɗaki ya kamo ta, Kafin tayi wani dogon motsi ya kaiwa bakinta sumba dama tun ɗazu yake son jin ya tsotsi lips ɗinta, haka ya kama su yana tsotsa tamkar ya samu sweet, Munɗo salon nasa tuni ya sakar mata da jiki itama ta soma mayar masa martani, ganin tsayuwar bazata ɗauke su ba suka koma kan gado, cikin sabon salo ya soma rabata da kayan jikin ta, abunda ya lura tafi so ya soma mata yana wasa da dukiyar fulaninta, Munɗo tuni ta fita hayyacinta tana sauke masa nata karatun da shima ya rikita sa, kowannensu ya lula duniyar ma'aurata basu dawo hayyacinsu ba sai da suka samu natsuwa, Araab hannunsa na kan mararta yaja wani numfashi yace "Soon zanyi ajiya anan ko nayi ma yau?" Kanta ta cusa cikin ƙirjinsa cike da kunya, tana da son yara sosai sai dai bata san da wane ido zata kalli su Ummy ba idan suka ganta da ciki kowa zai san me tayi aka samu ciki, "Tashi muje muyi wanka, kuma yau sai kin cuɗani sosai." Ya faɗa yana ɗagota sama, Munɗo ta lafe jikinsa har kullum mamakin sauyawar Araab take ashe haka ya iya soyayya, a tare sukai wanka cikin shauƙin soyayya, babban towel ɗaya ya rufo musu jiki dashi, shi ya shafa mata mai, itama yace ta shafa masa, gajeren wando da singlet ya saka, itama pant da bra ne kawai a jikinta, suka hau kan gado suka kwanta manne da juna, ya rufe su da bargo mai taushi, a haka bacci mai natsuwa ya ɗauke su.
*******************
Ammi jikinta ya ware amma gaba ɗaya kullum cikin tunani take ya akayi Fatima take raye bayan ance sun rasu, Alhaji ja'afar wani ticket ya siya dan yayi missing wancan, ya wuce ƙasar CANADA akwai abu mai muhimmanci da zaiyi a can, shiyasa ta dage akan sai ya wuce, ta nunamai itama zata kwantar da hankalinta ta jira har sai ya dawo sun bincika.
Ammi na zaune ɗaki tayi jigum tana tunani kala-kala Haneefa ta shigo, "Ammi na an gama abincin rana tun ɗazu baki fito munci ba." 
"Bana jin yunwa ne Haneefa kuje kuci." Haneefa tace "Nima bana jin yunwar sai anjima." Ammi tai murmushi tasan Haneefa ta faɗi hakane dan bata son ci ba tare da Ammin ba, ta nunfasa tace "Munɗo bata taɓa sanar dake komai akan mijinta ko iyayen sa ba?" Haneefa ta girgiza kai tace "A'ah kawai dai ita tace mun iyayenta sun rasu, sai kuma kirkin Ummy da take faɗa kullum." Ammi ta jinjina kai idanunta na sake cikowa tace "Allah sarki." Haneefa tace "Meyasa kika tambaya Ammi?"
"Ba komai, kawai ina son sake jin game dasu ne." Haneefa tai murmushi tace "Suna da kirki sosai Ammi, shiyasa nake so ku zama ƙawaye da Ummy." Murmushi Ammi tai tace "In Shaa Allahu zamu zama sama da haka ma.
Haneefa cike da jin daɗi tace "Yawwa Ammi na."
Idanunta nakan na Haneefa tace "Yaushe zasu dawo?"
"Wlh bansani ba Ammi amma nasan ba daɗewa sosai zasuyi ba."
A hankali tai wahalalen murmushi ji take kamar bazata iya jira ba.
************
Biyu saura mintuna Araab da Munɗo suka tashi, alwala sukai yaja su jam'in sallah, bayan sun idar ya kira Ummy yace "Su shirya su fita lunch idan sun gama daga can su wuce yawo." Ummy tace "Toh" Tana kashe wayar da sanar dasu Ikram, suka tashi suka fara shiri, ya kira Farouq ma ya sanar dashi, Hassan na zaune kan sallaya tunda ya idar da sallah yake lazimi, Farouq ya dube sa yana jin wani yanayi na rauni game dashi yau ɗin kaɗai ya fuskanci sauyi sosai a tare da Hassan ɗin, Yace "Baba wai ka shirya idan mun gama lunch zamu fita." Hassan da sauri ya kalli Farouq jin ya kirasa da Baba, wani murmushi na suɓuce masa yace "Baba ka kirani dashi Farouq?" Farouq jikinsa ne yai sanyi ganin reactions na Hassan.
Hassan murya a sanyaye yace "Dan Allah ku yafe mun Farouq, na cutar daku na tsallake na barku, ku gafarceni nayi nadamar hakan wallahi, ku sake bani dama na zame muku uba nagari." Farouq kallon Hassan yai yace "Na yafe maka Baba, kuma ai ba sai mun baka dama ba, kai mahaifinmu ne ko muna so ko bama so bamu iya canza ka ba." Hassan tasowa yai ya kama hannun Farouq ya riƙe gam yace "Allah yayi maka albarka Farouq, Allah ya baka mace tagari kamar yadda ya haɗa yayanka da mace ta gari wacce a farko na kasa ganin haka naso haɗa shi da wata saboda son zuciya irin tawa."
"Babu komai Baba ya wuce." Hassan rungume Farouq yai yana kuka, Farouq da jikinsa yayi sanyi sosai yana jin k'aunar mahaifinsa na dawowa wacce ta shuɗe tsawon shekaru yace "Ka daina kuka Baba, komai ya wuce."
"Dole nai kuka Farouq ban kyauta muku, Dan Allah kasa baki Araab ya yafe mun."
"Shima nasan ya yafe maka."
"Ina so ko sau ɗaya ya kirani da sunan baba kamar yadda ya saba a lokutan baya."
"In shaa Allah zai faɗa shima." Hassan a raunane yace "Allah yasa." Farouq yace "Amin"
Sai da ya share hawayensa ya wanke fuskarsa ya shirya kana suka fito tare da Farouq.
***********
Shiga tai cikin wata turkish gown brown and white mai belt a tsakiya da dogon hannu, tai rolling da jersey veil tayi kyau sosai, fuskarta na glowing, Araab t-shirt ta company Armani ya saka sai wando, suka fito fes dasu abun sha'awa, Ummy dasu Ikram suma dukkansu doguwar riga ce jikinsu ta Egypt.
Sun sha yawo sosai da hotona kala kala suna posting, haka sunyi shopping har shagon macs and spencer sukaje, Inda Araab ya fakaici idon su Ummy, ya dinga kwasowa Munɗo bra da panties da sexy night gowns, ita har kunya yaso bata, Basu dawo gida ba sai dare, sunyi sallolin su a can, kuma sunyi ciye ciye hakan yasa kwanciya kawai sukai dan sun gaji sosai.
**************
Nuratu komai ya sukurkuce mata bacci ma da ƙyar take yi saboda tunanin Hassan, Yussy kuwa Mamanta da Babanta sun dage kan had'ata aure da yaron aminiyar Na'ima(mamanta), Faisal ya nuna yana son Yussy yana zuwa zance ma wurin ta, sai dai baya samun wani hankalinta, har yanzu Araab ne a zuciyarta.
Nuratu yau taji ta kasa haƙura sai ta saka Hassan a ido, Motar ta da tasa aka kawo mata daga Minna ta shiga taje gidan sa, anan take samun labarin bashi da lafiya ya koma gidan ɗan sa, ƙirjinta ne yayi mugun dokawa, lafiyar da taji ance bashi da lafiya da kuma komawar sa gidan Araab, fargabarta kar ya koma gun Ummy, Motar ta taja sai gidansu Araab, labarin da ta samu gun Maigadi ya kusa zautar da ita, shikenan tayi saken da Hassan ya suɓuce mata, yanzu ma ace baya ƙasar, shikenan ya koma gun matarsa da yaransa duk wahalar da tayi a shekarun nan na ganin ya zama nata ita kaɗai ya tashi a banza, tamkar zautaccen haka ta shiga motar ta tana tuƙi tana kuka, yayin da ta k'uduri a ranta ba zata bar Araab ba dan duk shine silar komai, da ya auri Yussy ba zata hukunta Hassan ba har ya barta.
****************
Jauro yanzu Alhamdulillah yana samun ƴan kuɗaɗen sa, ya siya rago madaidaici an yanka an zanawa ɗan Raheena suna da Muhammad, Sa'ade ke zuwa gidan kullum tana kula da Raheena da ɗan ta wanda Jauro yake bata kuɗin motar zuwa da dawowa dan itama ba ƙarfi ne da ita ba, Salame kuwa bata taɓa ɗaukan jaririn ba, ɓakin ciki ya mata yawa na ganin Raheena da yaron da babu uba, ko za'a yankata ma bata san waye mahaifin sa ba, Raheena kuwa ta ƙara tsinkewa da lamarin duniya ganin yadda komai ya cakuɗe mata lokaci ɗaya, Allah kuma ya saka mata ƙaunar yaron nata, sau tari sai ta saka shi gaba tai ta kuka tana nadamar ta hanyar da ta kawo sa duniya, Sa'ade ta mata nasiha sosai ta nuna mata illar zina da masifun dake cikinta, Raheena jikinta yai sanyi tun daga ranar ta fara istigfari na neman gafarar ubangiji tare da addu'ar Allah ya zama gatan yaron ta.
*******************
Alhaji Hussain da labarin tafiyar su Hassan yazo masa, yai ta tsinewa Araab yana cewa su ya barsu a cikin hali amma ya d'auke uban sa sun bar ƙasa, Mumy na sake zugawa tana ce masa ai dama basa son mu, basa tausayin mu, wannan makirar uwar tasa mai mugun hali dama ba zata bari ya taimake mu, Hussain yace yayi mamakin ma da Araab yai saurin amsar Hassan, Kullum talauci k'ara yi musu k'atoto yake al'amura na cakud'e musu, daga Kabiru har Binta babu mai ziyartar su, Batul yarinyar Binta har lefenta an kawo amma bata sanar da Mumy ba bayan a da bata da aminiya kamar ta, amma yanzu sun juya musu baya ganin basu da ko sisi, rayuwa kenan dama yau gare ka gobe ga waninka, duk wanda zai wulak'anta wani saboda dukiya to bai san waye Allah ba dan lokaci d'aya zai iya amsheta daga kanka yaba wani Allah yasa mu dace.
**********
Araab ya yanke shawarar biyawa Jauro Umra su tafi tare da Danejo, tsufa ya taso mata tana buk'atar mai kula da ita ba'a saketa ita kaɗai ba kuma zuwan farko bata san kan komai ba, Munɗo sosai taji da ɗi tai masa addu'o'in alkhairi wanda shima yaji da ɗin su sosai har ya bita da kisses.
Salame ba ƙaramin baƙin ciki ta shaƙa ba ta dinga yada habaici tana faɗin "Dan baƙin ciki da ba'a ƙaunata sai su biya muku ni ko oho an maidani tamkar wata kashi, zaku je ƙasa mai tsarki ni ko ƴar legas ba'a taɓa kaini ba." Jauro yai banza da ita tamkar bai san tana yi ba, Ranar da zasu tafi Danejo tazo gidan yi musu sallama, Salame sai yaƙen dole take tana nuna kamar tana murnar tafiyar tasu, Anan Danejo taga Raheena da ɗan jariri Jauro bai ɓoye mata ba ya sanar da ita komai, ta nuna baƙin cikinta sosai, Salame ma sai matsar ƙwallar munafunci take tana yin tankar ba hadda laifinta ba, Jauro yajawa Salame kunne akan ita ta takurawa Raheena wallahi ya dawo sai ya mugun sab'a mata, Ganin Danejo yasa ta marairaice tace "Haba Jauro nikam me zan mata, ƴa ta ce fah." Yace "Na dai gaya miki." Har airport ta musu rakiya baƙin ciki na cikata ganin sun shige gun da matafiya kaɗai ke shiga, ta dawo gida tana mita.
****************
Meenal ce zaune a falo tana kallo gefenta plate na taliya tana ci babu nama, Bilal a kwanakin ya rage shaye shaye kullum ƙoƙarin fafutakar neman kuɗi yake dan ya kyautatawa Meenal shiyasa ko kuɗin ya samu baya salwantar dasu wurin shan giya cefane yake ya kawowa Meenal wacce ke amsa ba yabo ba fallatsa, tana jin takaicin irin rayuwar da take, ga iyayenta suma yanzu basu dashi har gara gidan Bilal, Bilal ne ya shigo yau bai samu ko sisi ba, Meenal kallo ɗaya ta masa ta kauda kai, "Amarsu ba sannu da zuwa."
Ya faɗa yana ƙarasowa kusa da ita ya zauna, Ɗan matsawa tai tace "Kada kazo ka takurani fah." Dariya yai yana shafa kai yace "Haba Amarsu darling  ke fah matata ce ne idan ban zauna kusa dake ba, kusa dawa zan zauna?" Tsaki tai ta miƙe, yasa hannu ya jawota ta faɗo jikinsa, bai tsaya wata wata ba ya fara sumbatar ta, tana ƙwace ƙwace  bai ƙyaleta ba sai da ya biya buk'atar sa, tana kuka tana masa Allah ya isa, shi kam wata natsuwa yake ji, dan na ƙaramin natsuwa yake samu tare da ita ba, Yana kallonta yace "Tashi muje nai miki wanka, mu shirya muje gidan Umma ko gaisuwar surukai ɗin nan baki taɓa zuwa ba, ga Raheena ma ta haihu baki je barka ba." Harararsa tai tace "Allah ya kiyaye naje barkar ɗan shege." Bilal sai yai shiru dan shi kansa idan ya tuna ta hanyar da Raheena ta samy yaron wani haushi ke cika sa, Yana ƙoƙarin riƙe ta, ta fisge tana murgaɗa masa baki ta shige band'akin.
******************
Alhaji Ja'afar kwana goma kaɗai yai a ƙasar CANADA ya dawo, Tun dawowarsa Ammi ke tambayar sa bai samu wani labari ba, amsa ɗaya yake bata har yanzu ba wani bayani,  shima su yake jira su dawo aji meke faruwa, hakan yasa ta ƙosa su Munɗo su dawo taje gidan dan ji daga gare su, kullum sai ta tambayi Haneefa yaushe zasu dawo, Haneefa har mamaki tayi ganin yadda Ammi ta damu, gashi kwanan nan sam Ammi ya canza, ko magana batayi sosai, sai dai tai shiru tana tunani.
******
Satin su Araab biyu a ƙasar Los angeles wanda ya zamar muau tamkar honeymoon shi da Munɗo ta k'ara shaida ba ƙaramin so Araab ke mata ba, dan kullum da kalar salon soyayyar da yake nuna mata, haka ya mata siyayayya bata wasa ba, duka designer abubuwa ya siyan mata, Su Ummy ma sunji dad'in k'asar sosai, Hassan ya ƙara samun kusanci sosai da yaran sa, musamman Farouq da suke ɗaki ɗaya, Araab shima yana sakewa da Hassan ɗin har suyi hira, Ikram da Ilham kuwa ba'a magana dan sunfi kowa ma nuna soyayyar mahaifin nasu, Ummy ce dai har yanzu ba wata sakewa tsakaninsu daga gaisuwa babu k'ari, Ranar da zasu baro ƙasar sai sukaji tamkar kar su dawo, Munɗo tun a jirgi kanta ke mata ciwo sosai, Araab nata faman jera mata sannu,
Ko da suka iso masu aikin sun gyara musu ko'ina sun musu girki, Araab da Munɗo suka wuce ɓangarensu wanda kwanciya taji kawai tana buk'ata, nan da nan zazzab'i ya rufeta, Araab cikin da kulawa ya ɗauko magani ya bata tasha, Ya rage mata kayan jikinta, shima ya cire nasa ya sakata a jikinsa ya rungume tsam ko hakan zai rage zafin jikinta, bini- bini sai ya sumbaceta yana mata sannu.
***********
********
Danejo da Jauro suna ƙasa mai tsarki ibada suke sosai, ganin ka'aba ya sanyaya zukatunsu suna ta yiwa Araab addu'o'in alkhairi da yai silar kawo su, Munɗo ma tasha addu'a, haka Ummy da zuri'arta gaba ɗaya.
****************
Washegari Araab ganin Munɗo zazzaɓin bai sauka ba, ya kaita asibiti, a mota yana ta tsokanarta ko dai yayi ajiya ne ta kusa kawo masa baby, murmushi kawai tayi, A asibiti Dr ke sanar dasu mura ce tasha sanyi da yawa shine ya saukar mata zazzaɓi, ya rubuta mata magunguna suka dawo gida, abinci ba a baki ya bata, bai sanar dasu Ummy ba, ganin ba serious ciwo bane, Ganin ta ɗan samu ƙarfi ta kira Haneefa ta sanar da ita sun dawo bata jin daɗi ne shiyasa bata kira tun jiya ba, Haneefa ta mata sannu taje zasu zo dubata tare da Ammi, Munɗo ta nuna jin da ɗin ta.
Haneefa na kashe wayar ɗakin Ammi lokacin tana zaune kan kujera ta baza tagumi ji take kamar ta nemi gidansu Munɗo ta zauna harsai taga isowarsu Fatima, dan zaman nan jinshi take kamar naman jikinta ake yanka, cup ta ɗauka zata sha ruwa sai ga Haneefa, cike da zumuɗi tace "Ammi sun dawo."
Cup ɗin hannunta ne ya suɓuce, muryarta na rawa tace "Haneefa ƙira driver."
Tai maganar a gigice ko damuwa da cup din daya fashe batai ba, jikin Haneefa ne yai sanyi cike da mamaki tace "Toh."
Tana fita Ammi ta jawo mayafi, hannunta karkarwa kawai yake tanajin wata irin fargaba na kamata, in mafarki take kuma fa?
Kira biyu Ammi tayi wa Alhaji Ja’afar sai a na ukun ya ɗauka, ta sanar dashi zata fita, yace sai ta dawo ta kula da kanta, bai tsayawa tambayarta ina zata ba, dan yana meeting nasu na ƴan siyasa tare da manyan mutane hadda governor, itama Ammin ta sani shiyasa bata tsaya bayani ba. hakanan ta tsinci kanta da fargaba.
***********
A mota tai shiru banda addu’a babu abinda takeyi, ji take kamar zataje ace duka ba su bane, Haneefa ta kula da yanayinta sai dai batasan tambayarta ganin kwanan nan mahaifiyar tata na cikin damuwa.
Ammi ɓngaren Ummy tace su fara shiga a ganinta tacewa Haneefa da kunya ta shiga kai tsaye gun Munɗo tana tare da mijinta, Haneefa murmushi tai sanin halin mahaifiyartata da kunya, Falon Ummy suka shiga da sallama, Ammi gabanta na sake faɗuwa, hanayenta ta haɗe guri ɗay, Ikram da Ilham ne a falon suka gaisheta da Ladabi, ta amsa musu tana binsu da kallo, Ikram tace “Baki shiga gun aminiyar taki ba?” Haneefa tai murmushi tace “Sai na fara ganin Ummy na.” Ikram tana dariya yace “Bari na kirata yanzu ta shiga kitchen.”
“Sannun ku da zuwa.” Kalmar da Ammi ta juyo kenan ta gefenta, ido ta runtse da karfi sannan ta buɗe su a hankali kan Ummy.
“Maman Haneefa sannu da isowa.” Kalmar da Ummy ta sake faɗa kenan.
Miƙewa Ammi tana duban Ummy kafin ta fara takowa inda take, cikin wani yanayi tace “Fatima! Ashe zan sake ganin ki dama kina raye?”
Ummy da kallon mamaki take bin ta, tana magana tamkar ta jima da sanin ta, rungume Ummy tayi ta saki wani irin kuka mai rauni, Ummy jikinta ne ya sake yin sanyi, Haneefa da su Ilham mamaki na kama su ganin abinda ke faruwa.
Muma dai mamakin ya kama mu
Me ke faruwa???
A ina Ammi tasan Ummy?
Ya akai Ummy kuma batasan Ammi ba?

 Kuka Ammi take kamar ranta zai fita, muryar Ammin ce ta shiga yiwa Ummy yawo a kunne, ga yanayin yadda take kuka tana kiran ta da sunan Fatima, hannunta ne ya fara rawa ta sa hannu ta ɗago Ammi, hawaye fal idanuwanta take cewa “Wacece ke?”
Ammi ta kalleta tana hawaye tasa hannayenta akan fuskarta ta runtse ido ta sake buɗe su tace “Nice qFatima nice Bilkisu yayarki, nice yayarki……”
Da sauri Ummy ta zareta sosai daga jikinta tace “Yayata? Yaya Bilkisu ba haka kamaninta suke ba, taya zan kasa gane ƴar uwata? Wacce a ko da yaushe nake kewa? Wacce na taso tare da ita?”
Sake kamota Ammi tai ta  rungumeta tana hawaye tace “Nice! Nice Bilkisu yayarki, mahaifin mu Sulemanu mai gyaran takalmi, da mahaifiyar mu Larky, asalinmu ƴan jamhuriyar Nijar garin Yamai, iyayenmu sun rasu sakamakon gobara, Fatima nice dai wacce duk wani sirrikan junan mu mun sani.”
Kai Ummy ta shiga girgizawa zuciyarta na wani irin zafi, ta sake ɗagota tana wani irin hawaye masu zafi tace “Yaya in kece ya akayi kamaninki suka canza?”
Ido ta runtse ta kamo hannayenta tace “Labari ne mai tsawo zan baki shi amma ina kika shiga mukai ta nemanki akace kunyi gobara?”
Ummy sake rikota tai tana kuka tace “Yaya da gaske kece?”
Kai ta jinjina mata, wani shauƙi na ganin junansu na sake kamasu, gaba ɗaya su Ilham da Haneefa sunyi zuru suna kallan ikon Allah kowanensu sai dayai hawaye ganin yanda iyayen nasu ke kukan da basu taɓa gani ba.
Ammi ta kalli su Ikram tace “Ƙannen Araab ne?" Ummy ta ɗaga kai alamar eh tace “Eh akwai Farouq ma sai wadannan ƴan biyu.”
Ammi murmushi tai tace “Allah sarki, duk sun girma.”
“Wanann ƴa ta ce?” Ummy ta faɗa tana duban Haneefa, farin ciki duk ya isheta sanin yayar tata ta da de tana neman haihuwa bata samu ba.
Ammi ta ɗaga mata kai cikin jin dadi.
Hannu Ummy ta warewa Haneefa wacce hakan yasa ta miƙe da sauri ta rungumeta sannan tasa kuka, wai ashe Ummy ce matar da Ammi ke basu labari a ko da yaushe wacce dukkansu sun ɗauka bata raye,
Ammi ta kalli twins itama ta musu alama da suzo,  suka karaso ta rungumesu tana share kwalla, jikinsu duk yai sanyi dan dukkansu sun san labarin yayar Ummynsu wacce kullum take cikin kewa da begenta.
Ummy ta maida dubanta ga Ammi tace “Yaya Ali fa?”
Murmushi ta mata mai ciki da wani launi na ban tausayi, ta goge fuskarta tace “Muje ɗaki.”
Da sauri Ummy ta miƙe suka nufi ɗaki, Ammin tana
 tafe tana kallan tsarin gidan, Alhamdulillah da Allah yasa Fatima ke zaune cikin jin daɗi.
Bakin gado Ammi ta zauna Ummy na zama gefenta tace “Naga Hassan a airport da ɗan lele na Araab.”
Ummy ta kamo hannunta tace “Wai kin gane Araab?”
Dariya tai tace “Tunda na ganshi kusa da Hassan jikina ya bani shine kuma har yanzu kamarku ɗaya dashi.”Ummy ta sauƙe ajiyar zuciya tace “Yaya ina kika shiga? Meya faru da kamaninki?”
Shafar fuskarta tai tace “Labarin babu daɗin ji sai dai kafin na baki inasan inga Araab hankalina ya tashi danaji mutuwarku duka, sai dana sake kwanciyar wata biyu a asibiti.”
Tausayinta ya kama Ummy tace “Amma muma munyi ta nemanki sai dai na ɗauka tunda kuka tafi wata ƙasar da Yaya Ali ne baku dawo ba.”
Kai ta girgiza cike da tuno abinda ya faru, Ummy ta k’wallawa Ilham kira ta sanar da ita ta kira Araab da Farouq, tana juyawa Ammi tace “Ali Allah ya masa rasuwa ai.”
Nan danan yanayin fuskar Ummy suka canza, tashin hankali ne ƙarara ya bayyana a fuskarta, 
 tace “Ya rasu? Yaushe? Bayan kun dawo?”
“Innalillahi wa inna ilaihi raji’un Ya Ali Allah ya masa rahama.”
Ummy tace “Ameen” Kai ta ɗago ta kalli Ummy tace “Kefa? Ya akai kuka bar gidan da kuke? Na dawo sati ɗaya da haihuwar Haneefa sai dai akace kun tashi daga asalin inda kuke sannan da bayan na warke aka sake binciko mana inda kuka koma anan aka sanar damu mummunan labarin da ya tadamana hankali akan kunyi gobara.”
Ummy jiki a sanyaye tace “Na farko bayan kin tafi rayuwa ta fara min wahala kinsan ƴan uwan Hassan basu  damu da mu ba, gashi ba kuɗin haya saboda motar bata kawomai kud’i sosai, ke da kike tallafa mana da Ya Ali bakwa nan, dole muka bar gidan  sannan inda muka koma nan ne akai gobarar shima sai baya  mun tashi  akai wannan gobarar, dan mu kanmu bamu sani ba, akwai wata maƙociyarmu Najah da mukai zaman mutunci a unguwar itace bayan mun sake haɗuwa take bamu labarin gobarar, mutanen da suka koma gidan ne suka rasu.”
Shafa fatiha tai a fuskarta tace “Allah na gode maka, Fatima na ɗauka ni kaɗai ce a duniyar nan nai ragowa, na ɗauka su Haneefa haka zasu taso ba ƴan uwa, ba dangi.”
Ummy ta kalleta jiki a sanyaye tace “Amma ya akai wayarki tunda kika tafi ban sake ji daga gare ki ba?”
“Kinsan lokacin ba waya ake amfani da ita sosai ba kamar yanzu, in har kanada waya mai tsada to adanata kake, lokacin da muka taho na sa a cikin jakata da tawa data Ali, abinka da wacce zatai tafiya na farko Fatima kawai sai na sa jakar a gefena, sai da muka
isa munata hidimar kammala shiga sai daga baya na ankara na bar jakar a can, wayata da tashi duka muka rasa su.”
Ummy ta sauƙe iskar bakinta tace “Haba ashe shiyasa.”
“To ga kuma ciwona na diabetes wanda bayan na samu cikin Haneefa haka nai ta fama har haihuwarta, kema Fatima kinsan bazan iya yadake ba a rayuwata kin manta ke kaɗai gareni a duniya?”
Ummy ta goge kwallarta tace “Yaya ki yafemin dan har tunani nai kin yadamu ne dan muna ta neman taimako.”
Kai ta girgiza tace “Haba Fatima uwa ɗa uba ɗa fah."
Ummy ta jinjina kai tuna irin k’aunar juna dake tsakanin su tabbas Yaya Bilkisu ba zata yadata ba.
******
Araab na zaune yana aiki akan table ɗinsa, Munɗo ganin yanda ya natsu yasa ta fito daga ɗakin, ta kira Jauro sukai  waya hadda Danejo, murmushi kawai take na jin daɗi, knocking taji hakan yasa ta tashi ta buɗe tare da yi musu sallama.
Ganin Ilham yasa tace “Hajjaju yau anga dama an leƙo ni.”
“To wai ke in muka fiya zuwa bakya tunanin Ya Araab korar mu zaiyi?”
“Yaushe yace miki haka?”
Baki ta taɓe tace “Bayan dukan mu muna ganin abinda yakeyi, shifa in kin kula sam abinda zai sa wani tsakanin ku ma bayaso.”
Dariya Munɗo tai taɗan ture kafaɗarta tace “Kedai harda sharri.”
Itama dariya tai tace “Allah rabamu kafin Yaya ya tarkata ya bar gidan saboda mu.”
Shigowa tai tana cewa “Kicewa Yaya ya zo akwai bakuwar dake san ganinshi.”
Bata tambayi waye ba dan gani take ba huruminta bane, kai tsaye ɗakin ta nufa, harta isa inda yake bai ɗago ya kalleta ba, tana zuwa taji ya jawota ya sata saman cinyarsa yace “I need to charge myself .”
“Wutar nepa na zama?”
Ya ɗaga kai hankali a kwance yace “Amma nawa ni kaɗai.”
Murmushi tai tace “Ummy ce ta aiko a faɗa ma wai akwai wacce zaku gaisa.”
Kai ya ɗaga alamar to sannan ya sake rungumeta yace “At least battery ɗin yakai 20%”
Sumbatar kuncinsa tai yace "Hmm yanzu yakai 40”
Ta sumbaci saman leɓensa, zata kwace ya sake jawota ya tsotsi ƙasan leɓenta sannan ya saketa yace “70%”
Miƙewa yai ya sa kaya dan riga ce shirt da gajeran wando a jikinshi, yana fitowa yaga Ilham, kallansa tai tace “Yaya!”
Cikina ɗan canjin yanayi yace “Menene?”
Tace “Kazo Ummy na nemanka.”
Gaba yai tabi bayanshi, suka wuce ciki, a falo yaga Haneefa a zaune ita da Ikram tana ganinshi ta gaisheshi, yace “Haneefa kina nan shine ƙawarki batasan kin iso ba?”
Murmushi kawai tai tace “Zanje.”
Bai sake magana ba yai ciki, sallama yai Ummy ta amsa da sauri,  Farouq na zaune kusa da Ammi, kallansa tai nan danan hawaye ya sake taruwar mata a ido tace “Araab kaine ka zama haka?”
Kallon mamaki ya mata sannan ya rusuna ya gaisheta, alama ta masa da yazo kusa da ita, da mamaki ya miƙe yana son sanin wacece wannan, yana k’ok’arin zama tace “Waye yasa a saka maka sunan Araab?”
Kallon Ummy yai wacce ta kauda kai, yace “Mahaifiyata.”
Kai ta girgiza tace “Ba ita bace.”
“Mahaifina?”
Nan ma tace “A’a shima ba shi bane, ni na bada sunanka Araab ma’ana buri ko fata, na dad’e ina neman haihuwa Allah bai bani ba har kanwata tayi aure watan ta tare da aure ta haife ka,  Hassaan mahaifinka ya bani matsayin zaɓa maka suna shine nasa maka Fatana ko Burina ina roƙon Allah yasa albarkacinka nima na samu rabo.”
Tunda ta ƙira kalmar kanwata yake binta da kallo, bakinsa na rawa yace “Kece Yaya Ummy da take bamu labari, wanda tun ina jariri bata sake ji daga gare ki ba?”
Ta lumshe ido tare da ɗaga kai, hannu yasa ya rufe bakinsa ya kalli Ummy wacce ta jinjina mai kai tace “Itace Araab.”
“Amma ba itace muke gani a hoto ba.”
Ammi murmushin gefen baki tai tace “kamanin ne suka canza.”
Shiru kowa yai ta kalli Ummy tace “Matsala fuskata ta samu bayan hatsarin da mukai shine aka min gyara a ƙasar turai.”
Kallanta sukai da sauri Araab yace  “Hatsari?”
Murmushi tai cikin tausayawa rayuwarta ta baya tace “Eh! Kinsan nace miki na dawo, ga jaririya ya kamata ƴan uwa su ganta, ke ba waya ba lokacin dan dama da wayar Hassan ne kuma ga number na cikin wayata data faɗi. Bayan nazo ne mukayi mummunan hatsari, wanda yasa na fita hayyacina na shiga comma, sai danai shekara ɗaya da rabi kafin na farfaɗo, hankalin Ummy dasu Araab ya tashi. 
Sun daɗe suna jajanta abin kafin su fito, falo suka nufa zuciyarsu duk ba daɗi, Haneefa na zaune tana nunawa Ilham abu a waya suka dawo falon, cike da mamaki Farouq yace “Itace yarinyar yayar Ummy?”
Ajiyar zuciya Araab yai dan shi har yanzu mamaki ya kasa barin shi yanzu Haneefa ashe cousin ɗinsu ce ƙawar Munɗo kuma a gidan Danejo ta zauna, lallai ikon Allah baya karewa, ɗagowa Haneefa tai suka haɗa ido da Farouq, kallon juna sukai kaɗan ta sauke idanta tare da gaisheshi, tace “Ya Farouq ina wuni?”
Dan duk tasan sunansu agun Munɗo, bayan kansa ya shafa yace “Lafiya kalau.”
“Bari naje na dawo, Ikram ku kaiwa su Ummy abinsha.” Farouq ya faɗa,
Tace “Toh.” Ya juya ya fita
Araab shima ya fita a ransa yana jin wani sanyi Ummy ta haɗu d ƴar uwarta, zata rage kewa sosai, ga ƴar uwar ta abokiyar shawararta ta dawo rayuwarta.
***************
Ummy ce ta kalli Ammi ta nisa tace “Yaya nikam mamaki ya kasa barin raina.”
Murmushi Ammi tai tace “Wannan ce dawowar da mukai, dan dama kinsan mun tafi da niyyar a can a dubata lafiya saboda haihuwar da banyi ba bayan jakarmu ta ɓata yasa a nemi number Hassan sai dai akace kun tashi, da zamu zo mun taho da shirin mu sai dai duk inda muka nemeki babu ku ba labarinku, gidan Husaini kaɗai na sani shima lokacin sai cemin yai baisan ina kuke ba dan mai gadi ma ya faɗawa, raina ya ɓaci haka mukai ta nemanku ba labari har lokacin komawarmu, nayi kuka harna gaji Ali yamin alƙawarin zamu dawo in ya gama ayyukan sa na can, ina riƙe da Haneefa zamu je airport na Kano a mota, munyi da driver ɗinsa ya haɗu damu a airport sai ya dawo da motar, munje Gombe inda iyayen Ali suke sallama.
A ranar muna tafiya muka haɗu da wani tashin hankali Fatima wanda har yanzu ya kasa barin ƙwaƙwalwata, a ranar bansan tsananin bala’in da muka shiga ba a tsakiyar daji, nayi kuka Fatima, nayi ihu nayi roƙo amma duk a banza.”
Saman kanta Ammi ta dafa cikin wani yanayi tace “Mun tsaya neman taimako sai dai daji ne, babu mai iya taimaka mana, haka muka koma mota muka cigaba da tafiya cikin tashin hankalin da muke gudun ceto rayuwarmu, a lokacin motar mu ta bugu da wata babbar mota, muka gangara daji, ƙofar da nake ta ɓalle na gangara na bugi wani babban dutse, daga nan na sake buguwa da bishiya inda anan na suma, daga nan bansan abinda ya faru ba sai farkawa nai na ganni a asibitin ƙasar Singapore fuskata an gyarata saboda lalacewar datai ashe shekarata ɗaya da rabi bana cikin hayyacina, mijin da nake aure yanzu shine ya cecemu nida Haneefa sai dai Allah bai bashi ikon ceton Ali ba dan shi Allah ya karɓi ranshi, Fatima na shiga tashin hankali na nemi dawowa Nigeria dan na nemeki, sai dai na dawo kuma na tadda bakwa raye, a lokacin na tabbatar banida kowa sai Allah sai Haneefa, sai dai Allah ya dubi zuciyata ya bani mai sona, wanda ya ɗauke min rashinku sannan ya zamarwa Haneefa uba dan har yau batasan ba shine mahaifinta ba.”
Da sauri Ummy ta rungume Ammi tanajin wani tsananin tausayinta, ta tuna sanda zuciyarta har ya fara zargin ko Ammi duniyace tai mata dadi a wata ƙasar harta manta da ita haka, ashe rayuwace ta mata wahala itama, Ammi ta kalli Ummy tai murmushi na dauriya tace “Fatima na shiga ƙunci da kaɗaici dan kishiyoyina basa sona, banida kowa banda Haneefa da Haneef akoda yaushe sai ki faɗomin ince da kina raye da banyi wannan kaɗaicin ba.”
Ummy ta kamo hanayenta tace “Laifinane Yaya da ace na dage da nemanki da ƙila mun haɗu da daɗewa.”
Kallanta tai tace “Haka Allah ya tsara mana, nasan yau Jaafar sai yafini jin da ɗin ganinki, wallahi Fatima  har masallaci yasa aka buɗe da sunanku.”
Nan Ammi ta mai text akan in yana free zatamai magana, kai tsaye ya kirata yace “Hajiya Amarya ta!”
Kallan Ummy tai wacce ke murmushi ita yaushe rabon ta ma da miji wanda ta cireshi daga babin rayuwarta, har tunani ma take wani sa’in wai ya akeji in kana da miji.
Ammi ce ta katse mata tunani tace “Gani ga Fatima!”
Cikin tsananin jin daɗi yace “Haba? Da gaske itance?”
Tace “Itace Sadaukina, naga Fatima nama rasa meya kamata na fara yi.”
Addu’a ya hau karantowa ta farin cikin kafin yace “Yau babbar rana ce a garemu, sai nakejin haushi da ban samu na zo ba, akwai wanda zamu gani ne, ko nai cancelling?”
Dariya tayi tace “Saurin na menene Sadaukina? Kai dai ka gama aikin ka, ai tunda dai yanzu an haɗu shikenan.”
Cike da jin daɗi yace “Mu gaisa yanzu ko sai nazo?”
“Gata.”
Ummy ta amsa ta gaisheshi ya amsa cike da jin daɗi wanda kana iya juyoshi a muryarshi yace “Fatima wai ashe kuna raye duk tsawon shekarun nan?”
Tace “Wallahi kuwa mu kuma mun ɗauka bata dawo ba.”
Jikinshi a sanyaye yace “Tunda yanzu Allah ya haɗamu sai mu gode ma Allah.”
Nan sukai sallama ta miƙawa Ammi wayar tanajin yanda yake sake kwantar mata da hankali kafin sukai sallama.
Ammi tace “Fatima ya rayuwa ta kasancen muku?“
Kai ta girgiza cike da takaicin abubuwa sannan tace “Ai da kina nan banga komai ba, bayan tafiyarki ban dade ba na haifi Farouq nan fa zaman mu ya fara lalacewa da Hassan…..ta sanar da ita yanda abubuwa suka kasance, nan danan ran Ammi ya ɓaci dan dama indai kana saon ganin ɓacin ranta to ka taɓa Fatima itama Ummy haka.
Tace “Kuma kuka karɓeshi?”
“Yayi nadama sannan su Ilham suna bukatar mahaifi.”
Ajiyar zuciya tai tace “Sai dai haka, amma tsawon shekarun nan Fatima kema kinsha wahala, yara huɗu ba uba ba dangi?”
Fuskarta ta shafa da hannayenta tace “Araab dai yasha wahala, dan ko rabin wahalar dayasha bansha ba, haka zaije makaranta ya dawo yaje kasuwa ya kuma dawo ya tayani aikin da nake neman kuɗi dasu.”
“Allah sarki ai yaron albarka Allah ya dubi wahalarsa na son kyautatawa mahaifiyarsa da k’annensa ya ɗaukaka mana shi gashi ya bashi mace ta gari.”
Ummy cike dajin daɗi tace “Hakane, amma yasha gwamarmarya a da baya fara’a maganar arziƙi ma in ba dani bane ko Farouk bayayi, sai yanzu shigowar Mundo rayuwarsa abubuwa da dama sun sauya daga halayyarshi yana yawan far’a.”
Dariya tai tace “Kinsan dama mace ta kan canza namiji, Ni tana ian ma? Ya kamata mu gaisa naga surukuta”.
“Bari nasa a kira  miki ita.” A tare sukai murmushin jin daɗi, sun ci sun sha a ɗakin dan sunƙi fita. Ji suke kamar in suka rabu shikenan.
****
Araab na shiga ɓangarenshi ya zauna a falo yai shiru tare da sa hannunshi a bayan wuyan shi, daga ɗaki ta fito jin motsinshi, zama tai kusa dashi tasa kanta a saman kafaɗarshi tace “Sweet battery low ne?”
Kallanta yai yace “Munɗo yau muna cikin farin ciki mara misaltuwa.”
Da mamaki take kallanshi dan bataga alamun farinciki a fuskarshi ba, sai na tausayi.
Ya cigaba “Ammi mahaifiyar Haneefa ashe itace yayar Ummy.”
Da mamaki Munɗo tace “Naam?”
Nan ya sanar da ita abinda ya faru, rungumeshi tai tace “Yaya bari naje ashe haɗuwar mu daga Allah ne.”
Ya riƙeta yace “Mu koma tare dan Haneefa ma nacan.”
Kai ta ɗaga suka fito tare, farin ciki ya kasa barin fuskarta.
******
Alhaji Ja’afar ya dawo gida cikin tsananin farin cikin da kana ganinshi saka gane, Zinnira yau kwananta ne, tun rana take a k’ufule tana ta cika tana batsewa ta ɗauka yau ma satan kwana aka mata suka fita tare da Ammi.
Kamar daga sama taji yaranta na gaishe shi, daɗi ne ya kamata, ta ɗau turare ta sake fesawa sannan ta fito cikin takunta na isa da taƙama, kallanta yai harta iso ta sa aka kawo mai kayan abinci yace “No sorry ba abinci zanci ba, nazo ɗaukan abu ne zan sake fita ne.”
Nan danan ta murtuke fuska tace “Ina kuma zaka?”
“Bilkisu dai taga ƴar uwarta Fatima wacce muke ta nema, Amarya tana gunta zanje na ganta mu gaisa sai mu taho gida tare."
Wani mugun kallo ta masa ta gefe dan tasan baya ɗaukan raini, tai yaƙe tace “Amma Alhaji shine zakaje ranar kwana na? In gaskiya ne ka bari sai kwananta kaje mana.”
“Ince miki taga ƴar uwarta na sama da shekaru kina mun zancen kwana? Meyasa kike da son kai? In na zauna a gidan me zan miki da bazanje naga ƴar uwarta ba? In kece aka miki haka zakiji daɗi?”
Kasan leɓenta ta ciza tace “Shikenan, amma sai dai na bika.”
“Ki bini ina? Bafa nasan shirme kin sani sarai.”
Kai ta kauda tace “Shikenan, amma….”
Kallan daya mata ne yasata yin shiru a ranta ta fara tanadar rashin mutunci da zata sauƙe wa Bilkisu in  ta dawo.
Kallonta yayi  “Haneef na islamiya ne?”.
Ta taɓe baki tace “Bansani ba kasan baya shigowa ɓangarena.”
Wani mugun kallo ya watsa mata ya miƙe da sauri ya nufi ɓangaren Ammi, a zaune ya ganshi a harabar gidan yana wasa sanye yake da kayan makaranta.
Wani mugun takaici ne ya kamashi kanada mata uku amma in ɗaya batanan ɗaya bazata tausayawa ɗaya ba?
Nan ya buɗe suka shiga ciki Haneef yai wanka yasa aka kawomai abinci har a lokacin takaici bai barshi ba.
******
Salame ce ta ɗau mayafinta tace “Hmm zaman nan bazai yiwu ba, tunda su Jauro aka biya musu Umara nima dole nai shishigi a biyamin ko nima na huce baƙin ciki nan, ajiye girman kaina zanyi nai ta cusa kai ba kwarjini har su gaji su biyamin, nima tsinanen girman kai na yajamin yanzu gashi Raheenan da naci buri akanta banda ɗan shege ba abinda ta tsinanamin dashi.”
Tai maganar tana jan tsaki dan ita dai wannan abu babu wani abu mafi muni daya wuce shi a gunta.
****
Munɗo na shigowa Ammi ta rungumeta tace “Allah ya miki albarka da alama ke albarkace cikin rayuwarmu shiyasa Allah ya haɗaki da Haneefa, Danejo ta sauƙa a gidan mu sannan yanzu muka haɗu da jinina.”
Cike da jin daɗi ta kalli Araab wanda ya ɗan ɗaga mata gira a fakaice, kunya ta kamata, Ummy ta kallesu cike da jin daɗi tabbas babu ranar datakai yau farinciki.
Falo suka fito sai yanzu Hassan ya daure ya fito, jiki a sanyaye yazo suka gaisa Ammi bata nunamai komai ba saboda gabansu Ilham ne kuma tana ganin abinda ya wuce bai dace a dawo dashi ba.
Yana gama gaisawa ya koma ciki, yana sake nanata labarin da Farouq ya bashi lallai ikon al’amarin ubangiji bashi da shamaki.
Ammi tabi kowa da kallo ji take ko yau ta faɗi ta mutu to tabbas tanaji batada damuwa.
Haneefa ce ta dawo kusa da ita tace “Ammi ko Haneef ya dawo?”
Nan danan damuwa ta bayyana a fuskarta, ta ɗauko waya da sauri ta miƙe tai ɗaki, Ummy tabi bayanta.
Sai da suka gama waya da Alhaji Jaafar sannan ta sanar da Ummy abinda ya faru, mamaki ya kama Ummy tace “Wannan wasu irin mutane ne marasa imani? Dan kishi wannan ba yaro bane?”
Murmushi kawai Ammi tai dan a gunta wannan ba komai bane inda su Hajiya Zinnira ne.
(Wannan kenan!)

Salame tazo fita sukai kaciɓus da wata maƙwabciyarsu wacce tayi tafiya da ta dawo take jin labarin haihuwar Raheena shine tazo ganin ƙwam, da yake mai kuɗi ce Salame ta washe mata baki tace “Hajajju saukar yaushe?”
"Jiya da daddare." Salame na washe baki ganinta da leda ta ɗauka tsaraba ta kawo mata yasa tace “Mu shiga ciki." Duk da taso zuwa gidansu Araab amma zata bari sai anjima kawai, bayan sun zauna matar ke tambaya ina Raheena, Salame na waskewa tace “Tana makaranta.” Jaririn Raheena ne ya tsandala ihu ta ajiye sa zata shiga banɗaki, “Kukan jariri nake ji." Baƙuwar ta faɗa tana kallon Salame, wacce rashin gaskiya ya bayyana kan fuskarta, baƙin cikin Raheena da ɗan ta na mamayeta, wasu yawu ta haɗiya tace “Eh yaron ƙanwata ce da tazo.”
Baƙuwar jin Salame kawai tai amma tasan ƙarya take, bata jima ba ta tafi, Salame ko rakiya bata mata ba, baƙin ciki na sake cikata ganin bata ajiye mata ledar da tazo dashi ba, kenan ba ita ta kawowa ba, da ta sani wallahi bata barta ta shigo ba, tace mata fita zatai, tayi ƙwafa ta miƙe ta shiga ɗakin Raheena wacce ta fito banɗaki ta ɗau ki yaron tana jijjiga sa, “Barka da Rana Umma."
Dan sai yanzu suka haɗu, harara ta jefa mata tace “Ki dinga kula da wannan ɗan na ki ba zai yiyu yana cika mana gida da kuka, har baƙi idan sunzo sai sun fuskanci akwai jariri, sai kace jaririn arziƙi." 
Raheena murya a sanyaye tace “To." Salame ta juya ta fita tana mita, Raheena ta canza sosai ta koma mai sanyin hali da bin duniya a hankali, komai ya kunce mata yanzu fatan ta kawai gamawa da duniya lafiya.
*********************
Alhaji Ja’afar tare da Haneef yazo gidan wanda da kanshi ya ɗauko masa kaya ya canza ya cire uniform, Ummy tayi farin cikin ganin Haneef sosai Allah gagari misali a da har sun soma cire tsammani ga haihuwar Ammi amma gata yanzu da yara har guda biyu, sai a yanzu Ummy take ganin ashe shima yaran babansa ya biyo kama ta jini ce yake da Ammi, Alhaji Ja’afar kuwa murna ya dinga yi yana faɗawa Ummy irin wahalar da suka sha na nemanta, sai murmushi take tana jin da ɗi na ganin ƴar uwarta ta dace miji, gashi da sauƙin kai da kuma san mutane, hira suka dinga su dukkansu har su Araab da Munɗo wacce kaɗan-kaɗan take saka baki, sai bayan magrib Alhaji Ja’afar da Ammi suka tafi tare dasu Haneefa, wanda dukansu suke ji kamar kada su rabu duk da yanzu zasu dinga ganin juna akai akai, 
Hajiya Zinnira ta window ɗakinta ta leƙa taga shigowar su, suna ta far’a, ƙwafa tai tace “Na gaji da iskancin nan sai nayi maganin ki wlh." Ta sauke labule cikin takaici, Alhaji Ja’afar sai da ya raka Ammi har ɗakinta, kana ya fito ya wuce gun Hajiya Zinnira, wacce ta danne ɓacin ranta ta soma yi masa kisisina tana nuna masa wata sabuwar soyayya duk tana yi ne dan ta janye hankalinsa daga Ammi, itama zata fara masa zazzafar soyayya ta maida kanta yarinya ko zata rage fadar Ammi a zuciyar sa.
*********
Araab da Munɗo bayan sun koma ɓangaren su, yace a dole sai ta masa full charge, ya faɗa yana kafeta da kallonsa mai rikita ta, Tace masa “Bani few minutes ina zuwa."
Ɗakinta ta shiga ta barsa a falo yana jiranta, wanka tai da turaren wanka mai ƙamshi sosai ta fito ta tsane jikinta, bata shafa cream ba dan skin ɗinta ko bata shafa mai da daddare ba baya komai, saboda yadda yake samu kula ta musamman dan tana gyaran jiki sosai, cikin night wears da ya siyan mata ta duba wacce zata saka su, dukkansu ba wanda baya nuna tsaraici, kowacce ta ɗauko sai ta maida, “Kaii Yaya Araab idan ka gansa kamar salihi.” Hakanan ta daure ta saka guda ɗaya tasan yana so ne ta saka tunda ya siyo.
Rigar sleeveless hannu ne, sharara tana nuna dukkan surorin jikin ta, kulaccam ta shafa mai wani sihirtaccen ƙamshi, ta gyara gashinta tai parking ɗinsa gu ɗaya, ta fito ɗakin a kunyace, Araab ƙamshin da yaji yasa shi kallon saitin da ta fito, a take yaji yanayinsa na sake canzawa, ya bita da kallo tun daga sama har ƙasa, idonsa ya tsaya kan nata, wanda tasa hannu tana rufe fuska, “Ko ba kunya ba, zo nan.” Ya faɗa yana dariya, a kunyace ta taho gun sa, wanda ya ware hannayensa ta shige jikinsa, sumba ya kaiwa wuyanta, kana ya maida bakinsa kan kunneta yana karkaɗa mata harshen sa a ciki, sosai hakan yai tasiri a jikinta, suka soma romancing juna, ɗaukarta yai cak yayi ɗaki, akan gado ya ajiyeta suka dulmiya duniyar ma’aurata.
*********************
Munɗo sun koma makarantar wanda kusancin su ya ƙara ƙaruwa sosai da Haneefa, suma su Ikram suna haɗuwa dasu sosai a makarantar, Munɗo sosai take jin Haneefa a ranta musamman yanzu da ta gane ƴar uwar Araab ce, makaranta ma watarana tare suke dawowa, Haneefa ta tsaya a gidan sai dare ta koma, duk weekends Araab yana ɗaukar Munɗo suje can wajen gari yana koya mata mota, dan har ta fara gwanancewa.
Yau ma daga gun koyon mota suka biya shopping, wani lace ya gani tsadadde ya ɗauka guda biyu iri ɗaya yace “Ammi da Ummy.” Murmushi Munɗo tai na jin da ɗi ƙasan ranta sai taji ina ma itama ace zata ga mahaifiyarta da danginta, amma ko ba komai Ummy ta zame mata tamkar uwa haka su Ikram sun zame mata ƴan uwa, ta kalli Araab tace “To saura muma ai mana ankon.”
"Ke dawa?” Ya faɗa yana kallonta yana jin yadda sonta ke gudana a jinin jikin shi, “Ni da Haneefa dasu Ikram." Murmushi yai yace ta zaɓar musu.
Wani lace mai kyau ta gani ta ɗaukar musu suma iri ɗaya, Araab gefen shaddodi ya koma ya zaɓar musu getzner mai masifar kyau dashi da Farouq da Hassan, tuna Haneef yayi yace “A ƙara yadi.” Sukai siyayyar da ta kawo su wanda dama Munɗo yazo siyan ma kayan shafa, ya biya kuɗin suka wuce gida.
Sosai Ummy taji da ɗin ganin kayan da Araab suka siyo, a ranta tana ayyana hadda taimakon Munɗo shiyasa ake so mutum ya auri mace ta gari, Ummy na son zumuncinsu ya ƙara ƙarfafa sosai, dan yanzu kusan kullum cikin waya suke da Ammi, duk wata shawarar juna tare suke yin ta, “Allah yayi muku albarka kunyi tunani mai kyau na yin haka.” Ummy ta faɗa tana kallonsu da farin ciki, a tare suka amsa da “Amin”. “Gobe ma nake so naje na mata wuni.”
Araab yace “Allah ya kaimu.”
Ummy tace “Amin." Sukai mata sallama suka fito.
Hassan na zaune ta wurin corridor iska yake sha, dan yanzu bashi da aikin komai, sai dai yaci yasha ya kwanta Araab ya ɗauke masa dukkan lalurorin sa, a ransa godiya yake wa Allah da samun ɗa kamar Araab wanda a da ya kasa gane baiwar hakan, ganin sa a wajen yasa Araab da Munɗo tsayawa suka gaishe shi cikin ladabi, ya amsa yana ta saka musu albarka wanda Araab yaji wani sanyi a ransa, dole yaji da ɗi mahaifinsa na masa albarka, “Baka buƙatar wani abu dai ko?” Araab ya tambaya, Hassan kai ya girgiza yace “Bana buƙatar komai sai dai da zan samu na fara wani aikin da naji da ɗin dan zaman gidan ya fara isata gara ina ɗan motsa jiki.” Araab yace “Ai yanzu lokacin da ya kamata ka huta ne." 
"Eh amma duk da haka dai.”
Araab yace “Toh za’a duba a gani.”
Hassan ya ƙara sa musu albarka, sannan suka wuce, Araab hannun Munɗo ya kamo ya riƙe yana mata murmushi ko ba’a faɗa ba tasan farin ciki yake, “Dole mutum yaji yana buƙatar mahaifi a rayuwarsa, tabbas wanda ya rasa uba dole yai kuka.” Baffanta ta tuna ta masa addu’ar rahamar ubangiji.
***************
Ummy yau tun sha ɗaya na safe ta tafi gidan Ammi sanin yau ba girkinta ba ne, balle ta shiga haƙin Alhaji Ja’afar duk da tasan ko ma girkinta ne bazai taɓa damuwa ba, dan ta lura yana son Ammi da farin cikin ta, Ammi kamar sunyi kwanaki da yawa basu ga juna ba ta rungume Ummy, itama bayanta ta shafa, kana suka zauna, Ammi tace “Yau da kaina na miki girki kici girkin yayarki da kika daɗe baki ci ba." Ummy cike da murna tace “Musamman dambun ki wanda yake shan kayan haɗi, na tuna cikin Araab haka nai ta ƙulaficin shi.”
Ammi tai dariya ta shiga kitchen da kanta ta haɗu kwanunkan abincin ta ajiye gaban Ammi, Ummy tana buɗe wa taga dambu far’arta ta ƙaru ta kalli Ammi tace “Yaya Bilkisu har kin tuna mun shekarun baya." Ammi tai dariya, a plate ɗaya suka ci abincin suna ta hirarsu, tare da ba juna shawarwari har Ummy ke sanar da ita zancen rashin sanin mahaifiyar Munɗo, Ammi ta nuna tausayawarta sosai ga yarinyar, gaf da Ummy zata tafi Ammi tace “Wai nikam Fatima meyasa ba zaku koma kamar da ba ke da Hassan?” Ummy kallonta tayi tace “Da kanki kike cewa haka Yaya Bilkisu bayan duk irin abunda yamun? Ni yanzu a matsayin mahaifinsu yake ba miji ba.”
Ammi ta ɗau ra hannunta kan kafaɗar Ummy tace “Nasan bai kyauta ba, amma ai yayi nadama, kuma su Ikram zaki duba, meye amfanin zaman naku haka tunda dai saki bai shiga tsakani ba, ina gani ku koma rayuwarku ta da, hankalin su Araab su kansu sai yafi kwanciya, kuma ki daina duba sharrin sa ki dinga tuna alkhairan sa na baya.”
Ummy taja numfashi tace “Ai bai buƙaci hakan ba Yaya, kuma ni bana jin ina buƙatar miji.”
“Hakan dai kike gani amma kina buƙata sannan na tabbatar shima yana son hakan, kuma akwai soyayyarki a zuciyarsa har yanzu, kawai shakkar tunkararki yake.”
Ummy kai ta girgiza alamar a’ah tace “Baya sona da yana sona da bai tafi ya barni tsawon shekarun nan ba.” Ammi murmushi tai mai ma’anoni da dama zamanta cikin kishiyoyi yasa ta ƙara sanin makirci da kaidin mace ta kalli Ummy tace “Kaidin mace ya haɗu dashi, amma ki bani kwana uku zan zo gida kuma zan tabbatar miki akwai soyayyarki mai ɗumbin yawa a zuciyar Hassan.”
Ummy kai kawai ta ɗagawa yayarta dan bata son jayayya da ita, sai dare direban Ammi ya mayar da ita gida.
**********************
Danejo da Jauro yau jirginsu ya taso daga ƙasar saudia zuwa Nigeria, Munɗo tana makaranta amma alla alla take ta dawo, taga Danejo dan saukar rana ce zasuyi jirginsu 12:45 zai sauka, Ummy tasa anyi girke girken na tarbar su, Salame ma ta wanke ƙafa tazo gidan wai anan zata jira har su dawo, tunda taga an jera manyan kuloli da tray anyi rapping ɗinsu take ta haɗiyar yawu dan da ita za’a ci wannan da ɗin, Ummy dai mamaki take ace mijinka zai dawo abunda ya kamata ta zauna gida ta shirya tarbar sa, sai shishhigi takewa Ummy tana jan ta da zance.
Direban gidan ya ɗauko su airport, Jauro yaso a aje sa gida amma direban yace “Ummy tace a taho dashi nan." Hakanan dai ya biyo su yana jin nauyi, Salame na jin shigowarsu ta fito waje ta ƙanƙame Danejo wai murnar dawowarsu take, Jauro mamaki ya kama sa na ganinta Allah yasa dai ba zuwa take gidan ba, tana zubar da mutunci, daga amsa gaisuwarta bai sake komawa kanta ba dan ta bashi haushi.
Ummy tacewa Jauro dama girki tasa aka musu shiyasa tace yazo nan, sosai ya nuna jin da ɗinsa na ganin karamcin Ummy, itama Danejo ta nuna jin da ɗinta, suna hawa dining table zasu ci abinci, Itama Salame taja kujera ta zauna, Jauro kallonta yai cike da takaici kamar yace ta tashi, ta loda uban abinci sai ta plate ɗin yai tuzu, ta dinga yagar cinyar kaza tana santi, Jauro da Danejo har suka gama suka tashi bata gama ba, sai da taci komai da aka ajiye, ta shiga kitchen tacewa masu aikin su juye mata raguwar kajin dasu snacks a leda, zata zagayo ta amsa, sukace to, suna mamakin ta.
**********
Munɗo ko da ta dawo daga makaranta Jauro da Salame sun tafi, Danejo kaɗai ta tarar ta ƙanƙameta tana murna, ta jima a gunta suna hira kana ta koma ɓangarenta, a ɗaki ta sami Araab ya kalleta cike da so yace “Kin tafi kin manta dani ko?" Kai ta langaɓe tace “Uhmm Swt Danejo fah naje yi ma sannu da zuwa.”“Toh naji zo kimun tausa ƙafafuna naji yau suna ciwo.” Ƙrasowa tai ta hau kan gadon ta zauna tana masa yana lumshe ido cikin shauƙi.
******************
Bilal da yaji labarin dawowar mahaifin sa, ya samu Meenal a ɗaki tana danna wayarta wanda game take yi dan bata da data, rayuwa gaba ɗaya ta juya mata ko a mafarki bata zaci zata wayi gari cikin talauci ba, ko gidansu bata son saboda halin da take ganin iyayenta na matuƙar ɗaga mata hankali, Shima Yayanta ya dawo wanda baban abokinsa ya biya masa, rayuwa dai babu daɗi.
Kallonta yai yace “Amarya tashi muje yi ma popcy barka da zuwa.”
Harararsa tai tace “Ba zani ba."
"Haba amarsu muje mana ko zai baki wasu ƴan chanji kinsan fah yanzu shi yana samun kuɗi.”
Jin haka yasa Meenal tace “Naji muje.” Dan tana buk’atar kuɗi ko na data ne, Shiri tayi ciki wata atamfa mai matsakaicin kuɗi ta yafa mayafin ta, tace masa ba zataje a ƙasa ba duk da ba nisa, Bilal baya son tace ta fasa zuwa, hakan yasa ya lalubi aljihunsa yaji akwai chanji ya tarar musu napep.
Munɗo tacewa Araab suje suyi ma Jauro sannu da zuwa tunda jiya bata gansa ba, ba musu yace ta shirya suje, dama bata taɓa zuwa gidan ba tunda tai aure, shiga tai cikin wani danƙareren lace wanda ɗinkinsa ya ƙara  haska shi, tai ɗaurin na zahra buhari, ta yafa mayafinta, ba tai kwalliya ba amma tayi kyau sosai, Araab shima yai shigar sa ta kamala cikin shadda getzner tana walk’iya, Suka fito tare suka shiga had’add’iyar motar sa wacce bai jima sosai da siya ba, Meenal d Bilal na sauka daga napep, Motar Araab tai parking bakin gidan, Meenal kallon motar tai a ranta tace “Wane hamshaƙin mai kuɗin ne yazo gidan nasu, da alama dai yau na fito a sa’a Allah yasa bai sakin hannu ne ya mana kyautar bugun Abuja.” Bata gama rufe baki ba, Araab ya fito yana zagayawa ya buɗewa Munɗo ta fito, kusan mutuwar tsaye tai daga Araab har Munɗo wani mugun kyau taga sunyi kana gani kasan suna cikin hutu, kunya ce ta kamata ta sunkuyar da kai tana jik ina ma bazata zo, Bilal kuwa yana washe baki ya taho gun Araab ya basa hannu suka gaisa yace “Kuma kunzo kenan?”
Araab kai kawai ya ɗaga masa, Bilal ya kalli Munɗo yace “Ƙanwata, baki taɓa zuwa gidana ba, nima kuma ban samu ga kawo miki amaryata ba." Sai a lokacin Araab da Munɗo suka lura da Meenal dake ta sunkuyar da kai, mamaki sosai ya kamasu yaushe akai aurensu da Bilal, taya suka fara soyayya har sukai aure, Araab kallon Munɗo yai yace “Mu shiga ciki.”
Meenal a kumyace ta kasa musu magana sai baƙin ciki ma da ya cika zuciyarta na ganin yadda Munɗo ta koma ga Araab hadda buɗe mata ƙofa, ita ta k’are a auren Bilal dan wulak’anci ma a napep suka gansu, Araab daga harabar gidan ya tsaya sai da Munɗo ta masa iso ya shigo.
Aiko Salame tamkar zata goya Munɗo ta rasa ina ma zata sakata, amma ko ta kan Meenal ba tai ba, wanda gaisuwar ta kaɗai ta amsa, ta ɗauke kai, itama Meenal ɗin duk a kunyace take, Jauro ne ya sake musu dukkansu, ɗan Raheena ke ta kuka har falon suna jiyo sa, Salame a ranta tace “Yau ga tsinannen yaro zai kunyata mu." Jauro ne yace “Lafiya ɗan Raheena ke kuka?"
Munɗo batasan sanda tace “Ɗan Raheena?"
Jauro yaja nunfashi babu amfanin ya ɓoye musu dan dole watarana zasu ji, Kai ya ɗaga ma Munɗo yace “Eh”
"Amma Kawu yaushe tai aure ban sani ba." Jauro ya nunfasa ya sanar dasu komai, Munɗo hadda ƙwallarta na takaici da kuma tausayin Raheena, shima Araab sosai zancen ya taɓa sa, lalai itama tayi laifi da ta janye jikinta dasu, koma dai menene bai kamata ta ɗauke musu ƙafa haka ba gashi sun shiga cikin wannan halin bata sani ba.
Da zasu tafi Jauro ya ɗauko babban leda ya miƙa wa Munɗo yace “Ke da mijinki.”
Godiya ta masa, Araab yace “Kawu hadda ɗawainiya.”
"Ai ba yawa”
"Allah saka da alkhairi."
Yace “Amin” Rafar ɗari biyar yaba Salame wacce kamar zata kifa masa ƙasa akan godiya, ya kuma bada wata rafar yace aba Raheena, Yaba Bilal shima, ya shiga zuba godiya, Meenal ya bata rafar 200 dubu ashirin kenan ta amsa a kunyace, wai yau itace ake ba kyautar 20k abunda a da tayi kyautarsu ba komai bane a wurinta, Araab da Munɗo suka tafi suka barta tana cizon yatsa.
Danejo itama tayi tsaraba har Salame dasu Raheena tai wa, Su Ummy dasu Ikram ma haka sun sha tsaraba, har Hassan sai da ta siyo masa jallabiya da sallaya, haka Farouq da Araab, Munɗo ma ta mata tsaraba, Ummy tai ta cewa “Danejo ai kuɗin ƙi duk a tsaraba kika kashe." Danejo tai murmushi tace “Idan ma na ajiyesu me zanyi dasu?”
Ummy ta sanar da ita Ammi itace yayarta da take nema, Danejo ta jinjina al’amarin ubangiji kuma ta taya Ummy murna tace “Shiyasa itama take da kirki sosai, ashe jininku ɗaya.” Ummy tai dariya jin an yabi ƴar uwar ta.
*********************
Ammi yau tazo gidan su Araab kamar yadda ta sanar da Ummy zata zo, bayan sun gama gaisawa sun ɗan yi hira, ta kira Araab da wayarta tace “Yazo tana son ganinsa." Ya amsa da “Toh”
Ya tattare takardun aikinsa dan dama ya gama ya fito, Farouq shi dama ta same sa a falo yana kallon ball, Hassan tasa Farouq ya kira, duka suka haɗu a falo har Ummy ƴan biyu ne kawai babu dan tasan su basu da wata matsala, Ta nisa kafin tace “Abunda yasa dama na tara ku, maganar Fatima ne da Hassan, wanda nake ganin bai kamata ace ta cigaba da zama da aurenshi har yanzu ba a kanta, duk da addini ma ya bada damar tuni a raba auren amma tunda ba’a raba ba nake ganin yanzu ya kamata a raba sa, kaga Hassan bai kamata ta cigaba da zama haka ba, tana buƙatar abokin rayuwa, kuma ga manema na nuna suna sonta, wani cikinsu ya kasa hak’uri yana sin aurensu nan kusa, shiyasa nace zan maka magana ka saketa dan ya samu damar auren ta." Araab da Farouq mamaki ne ya kamasu yaushe wani ke son Ummy har ana maganar aure, gaskiya basa son Ummy ta shigo musu da wani matsayin mijinta cikin rayuwarsu, Hassan wanda tuni zufa ta shiga karyo masa duk da ac dake ratsa falo ya haɗiya wasu yawu yace “Nasan na tafka babban kuskuren a baya amma Dan girman Allah kada ku hukuntani ta hanyar rabani da Fatima, wallahi bazan iya sakinta ba." Ammi tana kallonsa tace “Akan me?”
"Wallahi babu macen da nake so duniya kamar Fatima, bazan iya rayuwa ba idan na ganta da wani."
"Amma kai kaje kai rayuwa da wata ka wofantar da ita?" Hassan da k’walla ta tararwa a ido yace “Wallahi sharrin shaiɗan ne da zuciya na kuma haɗu da makirar mace wacce ita tai silar komai." Ya ƙarasa yana zubewa ƙasa gaban Ummy ya saki wani irin kuka kamar ƙaramin yaro yana faɗin “Dan girman Allah Fatima ki tausaya mun, wallahi ina ƙaunarki na miki alk’awari bazan sake barin ki ba, nayi nadama Dan Allah ki yafe mun." Ummy kukansa take ji har cikin ranta, ɓoyayeyen soyayyar sa na taso mata tace “Ka tashi na yafe maka." Godiya ya dinga zuba mata, Araab da Farouq sai sukaji tausayin mahaifin nasu ya kamasu, Ammi tace “To ina ganin abunda yafi kawai a daina zancen wancan, Hassan da Fatima ku koma rayuwarku kamar da, a manta komai da ya faru ya zama kamar mai faru ba." Hassan ya kalli Ummy yace “Dan girman Allah kada kice a’ah."
Farouq ne yace “Ummy please accept him.”
Araab ta kalla wanda ya ɗaga mata kai alamar yes, Kallonta ta mayar kan Hassan tace “Shikenan komai ya wuce, Allah ya yafe mana baki ɗaya.”
A tare duka suka amsa Amin.
Ammi murnar na rufeta na ganin ta sake haɗa ƙanwartata da masoyinta, tana musu addu’ar cigaba da zaman lafiya mai ɗaurewa, Araab da Farouq ma ba ƙaramin farin ciki sukai ba, na ganin iyayensu zasu koma tare.
Labarin da yazuwa su Ilham kamar zasu zuba ruwa a ƙasa su sha.
************
Farouq ne ya kama hannun Hassan tamkar abokinsa yace “Yau ni zan raka ka ɗakin Amarya.” Hassan ya kalle sa kawai yai dariya, aiko har bakin ɗakin Ummy yai masa rakiya kana ya juya ya tafi, Hassan ƙirjinsa na dokawa haka ya murɗa ƙofar ɗakin ya shiga, Ummy na zaune bakin gado tamkar bai jiran zuwan wani, Hassan cikin ƙarfin gwiwa kawai ya ƙarasa ya rungumeta yace “Nayi kewar ki sosai Fati na." Ummy itama sai ta rungumesa, dukkansu ƙaunar juna na sake dawo musu, ranar a d’akini Ummy Hassan ya kwana.
Da safe su Ikram basu da lecture, suka tashi da wuri suka haɗa breakfast, suka jera kan dining table, Ilham ta kira Yaya Araab tace “Dan Allah suzo nan shi da Munɗo suyi breakfast.”
Ba musu yace mata “Toh” Ummy tare da Hassan suka fito yin karin kumallo, kowa na zaune kan dining table ɗin kallo ya koma kansu, farin ciki fal zuciyar yaran na ganin iyayensu tare, abunda suka cire tsammani yau gashi cikin hukuncin Allah ya kasance, Munɗo ma sai murmushi take, tare sukai breakfast ɗin as one big family.

Munɗo ta sake zama cikakkiyar mace mai ji da kyau da gayu, makarantar da take zuwa tasa ta ƙara gogewa, tasan kanta tare da ƙara ilimin rayuwa, zamantakewa da mu’amala da mutane, sosai take maida hankali kan karatu lecturer har mamakin kaifin basirarta suke, suna kiranta da Barrister wanda sunan ya bita a makarantar duka colleges ɗinta haka suke kiranta, har a gida su Ummy kan ce mata haka, da Araab wanda wata irin soyayya mai zafi ke gudana tsakaninsu ɗaya na jin ba zai iya rayuwa ba tare da ɗaya ba, Araab tuni ya gwangwaceta da dalelliyar mota ƙirar benz, ranar tayi murna, yanzu ta zama high class beb, sai dai har lokacin bata fasa saka niƙaf ba saboda wani irin kishi Araab ke mata da baya so maza na ganinta, karatun dan yana son ta ƙara tsayawa da ƙafafunta ne yasa kawai ya barta, dukkan abubuwa na jin daɗi da more rayuwa ta samu sai dai dan’ adam baka raba sa da wani burin, a yanzu kullum kukan rashin mahaifiyarta take wanda a da batayi, sannan a koda yaushe fatanta taga ta samu ciki waɗannan abubuwan biyu su ne ke damunta a ƙasan ranta, duk da cewa Ummy da Ammi sun ɗauke ta tamkar ƴar su duk wata kyautatawa da kulawa da uwa zata ma ƴar ta suna mata.
Zumunci mai ƙarfi ke wanzuwa tsakanin Ummy da Ammi, yaransu ma kansu haɗe, Farouq tuni ya kamu da son Haneefa bai tsaya wata-wata ba ya sanar da ita sai da taja masa aji irin na mata kana ta amince masa, suna zuba soyayyar su, wanda hakan yai ma iyayen nasu daɗi sosai.
Ikram da Ilham ma sunyi samari ana shan soyayya har gida sunzo neman izini wurin Hassan ya basu izini bayan yayi bincike kan iyayensu sun fito gidan dattako, Ummy da Hassan zaman lafiya da ƙaunar juna suke kamar ba abunda ya taɓa faruwa tsakanin su, a taƙaice dai kan family haɗe yake kuma kwance suna zaune cikin kwanciyar hankali, Hassan ma Araab ya buɗe masa babban shago na textile yana zuwa kasuwa dan ya matsa baya son zaman gidan, ba kuma boko mai zurfi yai ba balle a samu masa aiki.
Munɗo na kitchen tana ƙoƙarin ɗaura girkin dare faten dankali mai kayan haɗi zatai, ta baya Araab yazo ya rufe mata ido, “Sweet."
"Na’am Hayati na." Ya faɗa yana juyo da ita tana kallon sa, Yace “Allah kullum ƙara kyau kike da zama cikakkiyar mace.”
Murmushi tai tana kama gemunsa tace “Ai kaima kullum ƙara kyau kake, kana zama babban mutum sai dai abu ɗaya ya rage ka zama baba.” Harararta yai yace “Zaki fara ko? Ba nace bana so kina mun irin maganar nan ba, haihuwa ai lokaci ne, Allah yasan lokacin da ya tanadar mana da zamu zama parents.”
Kai ta ɗaga tace “Hakane, kayi hak’uri.”
Yai mata light kiss kan lips ɗinta, duk sanda zata nuna masa damuwarta kan rashin haihuwa katse ta yake, har ga Allah tana so taga ƙwanta a duniya kuma tasan shima Araab yana so kawai baya son nuna mata ne, tana addu’a kullum Allah ya bata mai albarka, Kitchen ɗin ya tsaya yana taya ta aiki.
********************
Alhaji Hussain kullum ciwo cin sa yake, yanzu ko kuɗin magani ya gagare sa, Alhaji Kabiru da Alhaji Sunusi duk sun nuna gajiyawarsu kan taimakon da suke masa, dama suke bashi, yanzu ko ya kira su basa ɗauka, yau Mumy na zaune gefensa tana ta faman hamma na yunwa ta dube sa tace “Yanzu haka zamuyi ta zama cikin yunwa ko abinda zamu ci babu?" Alhaji Hussain da shima yunwar yake ji kamar yaci kansa yace “To ya zamuyi tunda babu?”
Tana kallan sa tace “Ka cire girman kai kawai kaje gunsu yaron nan Araab su taimake mu ko abinci mu samu, girman kai ba inda zai kaimu tunda ba shi garemu ba.”
Alhaji Hussain yaja numfashi yasan bashi da wani zaɓi sai hakan, dan ko kayan gidansu duk sun saida gidan ya koma fanko, ga yaronsu da suka gama sakaltawa da kuɗi a ƙasar waje ya dawo yace musu komawa zaiyi wai baturiya zai aura, ranar sunyi kuka kamar ransu zai fita, duk yanda sukaso su hanashi ƙin tsayawa yai haka yai tafiyarshi ya barsu yabi abokansa suka bar k’asar,
Fuskarsa ya shafa tare da dafa saman goshinsa, bai taɓa ɗauka zaije gun Araab wai neman taimako ba, ji yai ba zai iya zuwa gun sa ba gara ma Ummy yasan tana da sauƙin kai, “Ɗauko mun hula ta a ɗaki, ki sako mayafinki kizo muje.”
Mumy tace “Toh” Ta miƙe ta shiga ɗaki ta ɗauko ta fito.
Napep suka tara ta kaisu gidan, yau duk tarin dukiyarsu sune a napep, bayan ya ajiyesu Alhaji Hussain ya lalubo ɗari biyar da ta rage masa a aljihu ya miƙa masa, Mai napep kalla yai yace “Gaskiya kuɗina sunfi haka.”
Mumy tace “Kayi haƙuri ka amsa mana wallahi suke nan gare mu."
"Ahhh! Gaskiya bazan amsa ba kuɗin ɗari bakwai ne." Alhaji Hussain ransa yaji ya harzuƙa yace “Gashi nan tunda kai bakasan lallami ba." Ya jefa masa ɗari biyar cikin napep, saukowa yai ya cakumi rigar Alhaji Hussain cikin tijara yace “Wallahi ba inda zaka sai ka cika mun ɗari biyu.” Ya ɗauki ɗari biyar ya soka aljihu, Motar Hassan ce tare da Ummy sun fita sunje gidan Ammi wanda yanzu Alhaji Ja’afar da Hassan suke shiri sosai, Hassan parking yai yana hango Alhaji Hussain mai napep ya cakume masa riga, Mumy na gefe na roƙon sa yayi haƙuri, Hassan yacewa Ummy “Bari ina zuwa." Ummy kallon gun da Hussain tayi tana girgiza kai tare da mamakin yadda halin rayuwa ya mayar dasu mutum mai izza, isa da taƙama yau gashi yana faɗa da mai napep wanda ko tantama babu tasan akan kuɗi ne tabbas rayuwar duniya babu tabbas, shiyaa kabi ta a sannu.
“Mallam lafiya ka sake sa mana.” Cewar Hassan wanda shima ransa ya ɓaci ganin mai napep naci ma ɗan uwansa mutunci, “Ba zan sake sa ba sai ya bani ɗari biyu ta Yaseen.”
Hannu Hassan yasa a aljihu ya zaro dubu ɗaya ya miƙa masa yace “Sake shi ka wuce.” Godiya yai yana sawa aljihu, Alhaji Hussain yace “Matsiyaci kawai.” Mai napep yace “Kai ne matsayaci wanda ɗari biyu ta gagara, ni sana’ata nake kuma haƙƙina na nema a bani." Ya shige napep abunsa yabar Alhaji Hussain kalaman na masa zafi, Mumy ba kunya tace “Ina wuni Yaya Hassan?" Kallonta yai yace “Lafiya." Yana tuna ranar da yaje gidan ta masa rashin mutunci kan basu da masauki, “Muje ciki ko?" Yacewa Hussain wanda shima duk ya muzanta, Hassan da ya daɗe yanawa rashin mutunci gashi yanzu shi ya taimake sa, Hassan motar sa ya koma ya shiga yana yin horn, Alhaji Hussain da yazo shiga gidan suka bi motar da kallo shi da Mumy kana gani kasan mai tsada ce lallai Hassan ya samu hutun rayuwa.
Ummy tare suka fito motar da Hassan, wanda Alhaji Hussain da Mumy suna ƴan mazurai na kunya da rashin gaskiya suka gaisheta, ta amsa da sakewa suka shiga cikin gida, bayan an basu ruwa da abinci wanda suka farma da ci kamar mayunwatan zaki, ita dai Ummy kallonsu take tana ganin kamar a mafarki yadda suka koma, bayan sun kammala ci, Alhaji Hussain yau babu izzar, taƙama da nuna shi wani ne ya russuna yace “Dan Allah Fatima ki yafe mana irin musguwanawar da muka riƙa miki, wallahi munga abun mu dan gashi yanzu komai bamu mallaka ba, hatta abincin da zamu ci ya gagare mu, dan Allah ku manta komai.” Numfashi Ummy taja tace “Dama ni ban taɓa riƙe ku da komai ba." Alhaji Husaain yana matsar ƙwalla yace “Halinki na haƙuri yana nan bai sauya ba, yanzu Dan Allah kiyiwa Araab magana ya taimaka mana da ko na abinci.” 
“Nan ba wurin amsar kukan masu roƙo ba ne." Suka tsinci muryar Araab wanda shigowar sa kenan ya dawo daga company ya biyo nan, daga Alhaji Hussain har Mumy kunya kamar ta kashe su, Araab kallonsu yake ganin yadda suka koma yace “Duk wanda ya ɗauki duniya da zafi, kuma yake wulaƙanta kowa yanda yaga dama ƙarshen sa bazaiyi kyau ba."
Alhaji Hussain a marairaice yace “Ka daina tuna baya Araab, ka duba matsayina na ɗan uwan mahaifinka ka taimaka mana."
"Daraja ɗaya zakuci ta zumunci wanda Allah yace idan ka yanke sa zai yanke ka daga rahamar sa kamar yadda yanzu kuke fuskanta bana son na fuskanci haka." Alhaji hussain yasan hadda haƙƙin su Araab yadda yaƙi taimakon su bayan tafiyar Hassan, yasa ƙafa ya shure duk wata zumunta, gashi yanzu Allah ya kama sa, Mumy itama a kunyace ta shiga neman gafarar Araab, taba Hassan haƙuri shima, Ummy ce tasa baki kan Araab ya yafe musu, bazai iya musu da ita ba, hakan yasa yace ya yafe musu, Yace “Suje gida zai aiko musu da kayan abinci.”
Alhaji Hussain da Mumy yau ba wannnan girman kan suka dinga godiya, Ummy da suke wulak’antawa a baya yau itace kamar su lashi ƙafafunta, ALLAH KENAN MAI YADDA YASO A LOKACIN DA YASO.
Nan Ummy ta ba Mumy kuɗi sannan tasa driver ya maidasu gida.
***********
Bilal cikin ikon Allah ya tattara dukkan kayan shaye shaye ya daina, wanda Jauro yaja sa ya kaishi gun wani babban malami yai masa nasiha sosai da nuna masa illolin shaye-shaye, ta shiga jikinsa sosai, Jauro yana ta dana sani meyasa tun shekarun baya bai taɓa tunanin ya kai sa ba, ya ja Bilal a jiki yanzu har kasuwa yake zuwa shagon Jauro yana samun ƴan kuɗaɗen sa na hidimar gida, Meenal tunda ciki ya bayyanar mata ta sauke dukkan makaman yaƙinta tana kula Bilal, da kuma ganin yanzu yayi hankali baya shaye-shaye, ga yanda yake kyautata mata duk abinda tace tanaso tofa zaiyi ƙoƙarin ganin ya mata shi sai idan yafi k’arfin
sa, Bilal sosai ya ƙwallafa rai akan cikin yana nunawa Meenal kulawa sosai, itama sai take jin son cikin musamman yanzu da cikin yai girma yana watansa na bakwai tana jin motsin wanda a asibiti an sanar da ita mace ce, idan yaga ƴan kayan yara a kasuwa ya siyo ya kawo mata, ta amsa da jin daɗi.
Salame ta mayar da gidan Danejo wurin zuwanta wanda ta koma can, gidan Munɗo ne da Araab ya gina mata da kuɗin ta Ummy ta basa tun lokacin yai tunanin siyan mata rangama, Danejo da mai aikinta da komai na buƙata tanada shi, ta buƙaci Raheena ta koma can gaba ɗaya, hakan kuwa ya mata daɗi sosai har ta murmure yaronta ma yai ɓulɓul dashi, dan kulawa take basa sosai, Salame nan take zuwa taci abinci sai yamma ta koma gida, har lokacin Jauro bai nuna mata yana samun kuɗi ba sanin halinta, dan Allah yasa masa albarka kasuwar sa ta buɗe sosai yana samun kuɗi sai dai komai na gida yanayi daidai gwargwado matsalar ƙwaɗayin Salame ne bazai barta ta zauna ba tafi son inda zataga nasha-nasha.
(Wannan Kenan)
****
Zaune take akan sallaya bayan tayi asuba, tai azkar tana karatun qur’ani mai girma.
Araab ne ya shigo ya kwanta akan gado ta saitin inda take zaune a ƙasa ya lumshe ido yana jin ƙira’arta mai daɗi, sai data idar da karatun sannan ta rufe Qur’anin ta miƙe ta gyara gun, kusa dashi ta zauna sannan ta kwanta yanda shima ya kwanta a hankali tace “Sweet kana ganin zanga mahaifiyata?”
Kai ya ɗaga mata yace “Insha Allahu! Allah shiyasan dalilin dayasa ya ɓoyeta sai dai muyi fatan ya bayyanata.”
Murmushi tai tace “Ƙila da hoton gun Danejo an ganshi da yanzu an ganta.”
Ido ya buɗe cike da tausayinta yace “Ko hoton nanan in Allah baiyi ba baza’a ganta ba, amma har yanzu ba labarin inda yake?”
“Eh! Ni bansan meyasa a kwanakin nan nake damuwa sosai naga mahaifiyata ba kamar lokutan baya ba.”
Hannunsa yasa saman fuskarta yace “Girma ne ya fara zuwan ki, yanzu addu’a zamu cigaba Allah yana tare da mu.”
Kai ta ɗaga a hankali, kafin yace “Amma kina ganin sarƙar da ke gun Ummy bazata iya bada shaidar komai ba?”
Kallansa tai ta zauna sosai tace “Sweet! Zamu iya zuwa kasuwar da ake saidasu nan ma mu tambayi shekarar da akai irinta.”
Hancinta yaja yace “Perfect yanzu anjima in na taso aiki kizo muje tare, sai ki amso sarƙar daga gun Ummy.”
Kai ta jinjina cike da gamsuwa, kafin ya miƙe ya shiga wanka ita kuma ta fito dan gyara gida da haɗa breakfast saboda bata da lectures.
****
Ƙarfe uku nayi ta je gun Ummy ta sanar da ita zancen sarƙa nan ta ɗauko mata tana fatan Allah yasa a dace.
Motarta ta shiga ta wuce company ɗin Araab, ba ta shiga ciki ba tamai text akan ya fito tana waje.
Bai jima ba sai gashi ya fito, ga mamakinta zama yai a gefenta yace “Okay, muje.”
Murmushi kawai tai, sanye take da atamfa doguwar riga tayi kyau sosai sai hijab data saka a sama, niƙaf tasa dan dama sai daya tuna mata wai kasuwa xataje dan haka karta manta.
Nan suka wuce gun masu sarƙa, anan aka sanar dasu sarƙar wajen shekara 24 baya aka yita, wanda a yanzu ma babu irinsu, har zasu tafi mai sarƙar ya amsa yace “Amma wannan fa kamar anyita ne dan mai ita akwai abinda nake gani a jiki kamar suna in na duba ta microscope.”
Kallan mamaki suka mai ya amsa ya ɗan sake dubawa yace “Kamar star ne aka rubuta S a gefe.”
Munɗo da sauri ta kalli Araab wanda ya amshi microscope ɗin ya nuna mata ta gani, hawaye ne ya fara taruwa a idanta ta daure suka amsa suka fito, suna shiga mota ta kalleshi tace “Yaya kana ganin mahaifiyata ba yadda ni tai ba?”
“Kamar ya?”
Kai ta girgiza tace “Ta ba Baffa wannan kuɗaɗen kaga alama ce ta tanada kuɗi to meyasa bata riƙeni ba? Sai nake ganin kamar jitai bazata iya zama da Baffa ba shine ta bashi kuɗi ta ciremu daga rayuwarta.”
Kai ya karkatar yace “Yaushe kika fara tunani negative?”
Shiru tayi tana neman amsa, hannunta ya riƙo yace “Bansan ki da haka ba, in kuma ta bashi ne akan wani dalili na daban fa? Ko iyayenta sun hanata bin shi?”
Ɗagowa tai ta kalleshi, yace “Tunda tanada kuɗi kila basu yarda tabi Baffa can bane.”
Ajiyar zuciya tai tace “Na daina, bansan meya shiga kaina bane.”
*****
 Yau Ammi ta tashi da son zuwa ganin Ummy kasancewar Alhaji Jaafar bayanan yaje Abuja shi da Hajiya Zinnira wacce sai da Ammi tai da gaske ya tafi da Hajiya Zinnira, ranshi bai so ba, waya ta ɗauka tamai text akan zataje gidan Ummy.
Hajiya Zinnira na zaune ta gama shirin tahowa taga saƙo ya shigo wayarsa, a lokacin ya shiga toilet wanka, ɗaukan wayar tai ta buɗe ta maida mata reply akan to sai kin dawo, ta goge text ɗin sannan ta goge na Ammi.
Ita kam Ammi da yake tasan fushi yake da ita saboda bata bi sa ba, bata damu da ganin reply ɗin shi haka ba, shiryawa tai ta dau Haneef dan Haneefa tunda suka fara soyayya da Farouq batasan zuwa gidan sosai, wai tana mace batasan tai ta zuwa sai ya ɗauka gunshi take zuwa.
Suna shiga su Munɗo suka dawo, kai tsaye itama ciki ta shiga ganin Haneef ya sata farin ciki suka gaisa da Ummy da Ammi sannan tace “Ummy mun dawo, gashi.”
“Shiga dashi ɗaki in na tashi zan maida shi.”
Wucewa tai ciki bayan tace to, Ammi tabi Haneef da dariyar yanda yake ta murnar ganin Munɗo.
A kan dressing mirror ta ajiye sannan ta sake kallan sarƙar ta saki murmushin yaƙe sannan ta fito.
Gunsu Ikram ta leƙa kafin ta koma ɓangarensu dan Araab ya biya ta gidan Alhaji Husaini bayan ta saukeshi a company ya ɗau motarsa.
Ammi ganin magriba tayi yasa ta miƙe tace “Bari nai sallah muzo mu wuce yau Sadaukina zai dawo, fushi yake dani gwara naje na lallaɓashi.”
Dariya Ummy tasa tace “Shidai tsabar son da yake miki idon shi rufewa yake akan abinda ya kamata.”
Kai ta girgiza tace “Gashinan ni ai yanata jamin tsana.”
Tana gaba Ummy na binta a baya, da yake Haneef yabi Munɗo ɓangarenta.
Cikin ɗakin ta shiga tai alwala, itama Ummy ta shiga toilet, gaban madubi ta nufa dan ta gyara gashinta kafin Ummy ta fito.
Ta gama tana neman juyawa hannunta ya bugi ƙaramar jakar paper ɗin dake kan madubin, tsugunawa tai zata ɗauko ta maida, cak ta tsaya tana sake ware idanunta, gabanta na wani irin bugawa da ƙarfi hannunta na rawa ta kasa kaiwa ta ɗauka, bin sarƙar take da kallo nan danan idanunta suka cika fal da kwalla, a ina Ummy taga sarƙar nan? Ko daga baya ne aka nemeta aka bata? Hawayenta ne suka ɗiga kan sarƙar sakamakon tuno da abubuwan da suka faru a baya.
Ummy ce ta fito ganin Ammi a tsugune yasa tace “Oh faɗuwa sarƙar tai?”
Miƙewa Ammi tai da sauri ta ƙaraso ta rungume Ummy tace “Fatima ashe ke akaba sarƙar nan, amma ya akai kika sameta? Dan Sadaukina ya daɗe yana nema daga baya ma muka gane mutumin guduwa yai dasu.”
Kallon mamaki Ummy take mata tace “Wannan ba taku bace ta Munɗo ce.”
Ammi ɗago sarƙar tayi tana dubawa sosai daidai kan harafin S ta nunawa Ummy tace “Kin gani tawa ce wacce Ali yasa akamin bayan na samu ciki dan ya faranta mun rai."
Gaba ɗaya kan Ummy ne ya d’aure tana kallon Ammi cikin rashin fahimta tace “Yaya wannan fa daga rugarsu Munɗo akazo da ita, na mahaifiyar Munɗo ce wacce ta ba mahaifinta da hoto wanda ya ɓace sai sarƙar kawai.”
K’wayar idonta Ammi ta shiga bi da kallo nan danan yanayinta ya fara canzawa tace “A’a Fatima wannan ba ita bace.”
Ummy tace “To ko a kira Danejo? Ko tayi canje ne a wani gun bata sani ba?”
Hankalin Ammi ne gaba ɗaya ya fara barin jikinta dan ta shiga wani tunanin na daban, hannunta ne ya fara rawa ta kalli Ummy.
(Muma kallon juna mukai, nan danan muma mukaji bamu gane meke faruwa ba, ah🤔)

Ummy ta kamata ta zaunar da ita bakin gado, tace “Bari na kira Danejo tazo.” Wayarta dake kan gadon ta ɗauka ta lalubo lambar Raheena wacce ta ita suke magana da Danejo, ita kanta Ummyn ta rasa meke faruwa.
Raheena na zaune tana ba yaronta nono, Danejo na faɗin ya kamata ta yayesa, wayarta ƙarama wacce yanzu ko chatting batayi da ita dan tuni ta siyar da 
babbar ta siya ƙarama, ta soma ƙara ganin Ummy ce mai kiran yasa tasan Danejo take nema, ta ɗauka tasawa Danejo a kunne, “Assalamu alaikum.”Danejo ta jiyo muryar Ummy wacce tai ƙasa sosai, “Wa alaikissalam Ummy.”
"Na’am Danejo ina wuni?”
"Lafiya lau, ya kuke?” Bata amsa gaisuwar ba tace “Dan Allah ga direban nan zan aiko zai zo ya taho dake.”“Lafiya dai ko?”
"Sai kinzo dai." Danejo tace “Toh” Jikinta na yin sanyi tana fatan Allah yasa lafiya, Ummy direban gidan ta kira tace yai saurin yaje ya ɗauko Danejo, ta maida kallonta ga Ammi wacce sarƙar na hannunta tana faɗin “Bani da tantama wannan sarar tawa ce, da Ali yana raye shima zai tabbatar miki da haka Fatima.” Ummy hannun Ammi ta riƙe tace “Mu jira zuwan Danejo muji."
Mintuna ƙalilan Danejo tazo gidan, kai tsaye ɗakin Ummy ta nufa dan babu kowa a falon, su Ikram na makaranta, kuma yanzu akwai sakewa sosai tsakaninta da Ummy bata mata shamaki da shiga ko’ina na gidan ba sai ɓangaren Hassan wanda ɗaki ne da falo Araab ya gyara masa aka saka furnitures, Ummy can take zuwa ta kwana gun sa.
Ammi tana ganin Danejo bata tsaya su gaisa ba fatan ta kawai taji daga gareta tace “Inna wannan sarƙar ya akai tazo hannun ki?”
Danejo ta kalli sarƙar dake hannun ta tace “Maccido mahaifin Munɗo shine ya bani tare da hoto yace na ba Munɗo wanda nake da tabbacin na mahaifiyarta ne." Ammi kai ta girgiza tace “Wannan sarƙar ta ce sai idan musanya aka miki a wani gun.”
Danejo wacce mamaki ya kamata tace “Toh tunda ya bani dai bata taɓa fita hannuna ba sai lokacin da Hajiya Zinnira ta amsa." Ammi tace “Hajiya Zinnira bata da irin sarƙar nan bare tai musanya.” Danejo wacce mamaki ke sake cikata tace “Gaskiya to dai wannan ɗin ce marigayi ya bani.” Ammi wacce kanta ke sake ƙullewa har tana jin wani jiri na son ɗi barta ta dafe kanta da hannaye biyu tace “Taya hakan zata kasance?”
Ummy ce tace “Ina zuwa.” Drawer can gefen madubi ta buɗe ta binciko wani tsohon hoton Ammi, ta ɗauko ta nunawa Danejo tace “Duba hoton ki gani matar jiki itace wannan?” Danejo ta ware idanu sosai tace “Itace wallahi itace a hoton.” Ammi da Ummy a kiɗime suke kallon ta, Ammi runtse idonta tayi gam wata irin zufa na ratso mata tace “Taya haka ta faru? Ki sanar dani ya akai dan na tabbatar akwai inda aka samu tangarɗa." Danejo tace “Wallahi bani da masa niya akan komai, face dai Maccido ya dawo mana da jaririya yace ƴar sa ba tare da kowa yasan mahaifiyarta ba, sai a lokacin rasuwar sa ya sanar dani inda ya ajiye hoto da sarƙa.”
Ammi cikin tashin hankali tace “Bazai yiwu ba”. 
Ta ɗan dafa kai cike da damuwa ta cigaba “Idan hakane ma ya akayi Haneefa ta dawo wurina sai idan ƙarya yai muku akan Munɗo amma ina da tabbacin Haneefa itace ƴa ta.”
Danejo shiru tai zuciyarta na jefata cikin wani irin wasi wasi bata san Maccido da ƙarya ba, amma kuma taya hakan ta kasance, Ummy da kanta ya gama ƙullewa tace “Yaya gaba ɗaya kun sani a duhu." Ammi wani irin numfashi taja tace “Sadaukina kawai zai warware mana wannan.”
Ummy tace “Taya kenan?” Ammi gaba ɗaya babu natsuwa tare da ita tace “Bazan iya sanar dake komai ba yanzu Fatima, bari na tafi gida.” Ummy tai mata rakiya har waje dan ganin yanayinta ba zata barta taje mota ita kaɗai ba sai da taga ta shiga cikin mota kana ta juyo ta dawo cikin gida, Danejo ta tarar zaune a ɗaki tayi shiru tana nazari, Ummy cikin son kwantar da hankali tace “Kada ki damu Danejo In Shaa Allahu komai zai warware." Danejo taja numfashi tace “Toh Allah yasa." Tace “Amin amma bazan iya tafiya gida ba sai munji daga gareta yadda sukai da Alhaji.” Ummy tace “Ni kaina hankalina bazai kwanta ba sai naji daga gareta." Nan suka zauna jigum a ɗakin Ummy, kowane yana saƙa da warwara a zuciyarsa.
*********
Ammi addu’arta Allah yasa Alhaji Ja’afar sun iso, dan hankalinta bazai taɓa kwanciya ba idan bata ji gare sa ba, Hajiya Zinnira da ta hango tsaye bakin mota ana fito da kayansu daga booth yasata sauke wata irin ajiyar zuciya, da alama Alhaji ya riga ya wuce ciki, Direba na yin parking motar Ammi ta buɗe murfin motar cikin hanzari kai tsaye tana yin ɓangaren Alhaji Ja’afar, Hajiya Zinnira tabi bayanta da kallo tace “Mayya daga isowar sa ba za’a bar sa ya huta ba ta wani bi sa, da sannu sai na karya kadarinki a gidan nan, yanzun ma kije ki tarar da sharrin dana ƙulla miki.” Tai ƙwafa.
Ammi a ɗaki ta sami Alhaji Ja’afar yana cire kaya zai shiga wanka, ɗauke kai yai tamkar bai ganta ba dan har yanzu fushi yake da ita, balle daya iso akace mai ta fita wato dan yana sonta shine take neman nuna mai shi ɗin ba kowa bane kenan?
Gabansa ta ƙarasa tana kallon sa tace “A shekarun baya ka tabbatar mutumin nan ka gani ka amso Hanifa?"
Kallonta yai da mamaki zalla shimfiɗe kan fuskarsa yace “Ban gane ba?" Ajiyar zuciya tai mai fitar da iskar zafi tace “Naga sarƙar nan tawa a gun Fatima wanda take sanar dani ta Munɗo ce babanta yaba kakarta Danejo kafin ya rasu.”
Kallon Ammi yai kansa na ɗaurewa yace “Amma taya hakan ta kasance, bayan ya bani tabbacin cewa kece kika basa yarinyar da hannun ki kuma yace shi mutumin Rugar Jijji ne?" Ammi ajiyar zuciya tai tana jin hankalinta ya ɗan kwanta tace “Ko Shakka babu ƙarya ya musu kenan, ya kuma gudu da dukiyar da na bashi ya mallakawa yarinyar sa.” Alhaji Ja’afar yace “Amma kuma meyasa zai bayar da sarƙa da hoton ya nuna cewa kece mahaifiyar yarinyar? In har guduwa yai dashi bai kamata yai ta ajiyarshi ba.”
Ammi tana kallonsa a raunane tace “Shine abunda yake ɗaure mun kai, gashi baya raye balle muji dalilinsa na yin haka."
Alhaji Ja’afar cike da damuwa da mamakin abinda ke faruwa yace “To babu wanda yasan abinda ke faruwa sai shi bare aji daga bakinsa”. “Nafi kyautata zaton auren ɓoye yayi ko cikin banza ya ma wata shine ya biyo ta hanyar nan dan ɓoye gaskiyar komai." Ammi ta faɗa tana ɗan d’aura kanta tayi kan ƙirjin Alhaji Ja’afar dan ƙara samun natsuwa 
Jiki a sanyaye yace “Amma in haka ne bai mana adalci ba sannan baiwa kanshi adalci ba.”
Alhaji Ja’afar ya shafa bayanta yana manta fushin da yake da ita dama baya dogon fushi da ita balle yanzu da shi kanshi mamaki da damuwa suka ɗaure kanshi jiki a sanyaye yace “Mutane sam basu da gaskiya yanzu, ko tsoron haƙƙi bai ji ba ya gudu da dukiyar wasu, ki kwantar da hankalinki kada hakan ya dameki kinji ki cire tunanin komai.” Ya ƙarasa maganar cikin lallashi, Kai ta ɗaga masa, Yace “Bari na watsa ruwa." Ammi tace “Toh”, tana zare jikinta daga nasa, ta zauna bakin gado ta kira Ummy tasan hankalinta ba kwance yake ba.
Ummy wacce suke ɗaki tare da Danejo tana ganin kiran Ammi, tai saurin ɗauka tana saka handsfree dan Danejo taji, “Fatima munyi magana da Sadaukina, tabbas mahaifin Munɗo shine yai musu ƙarya, Haneefa ce ƴata ta cikina, ba Munɗo ba kawai ya lulluɓe su ne gudun kada a gano wani abu da yake ɓoyewa game da yarinyar.”
Ummy cikin rashin fahimta tace “Ban gane ba Yaya?”Zata sake magana Alhaji Ja’afar ya fito daga wanka tace “Bari zamuyi magana Fatima sai anjima.” Ta kashe wayar, Danejo kallon Ummy tayi tace “Tabbas akwai sarƙaƙiya cikin wannan lamari, amma ko meye nasan Maccido bazaiyi ƙarya ba sai dai kuma wani hukunci na ubangiji."
Ummy ta kalli Danejo cike da tausayawa tace “Wallahi nima gaba ɗaya kaina ya ɗaure akan wannan lamari, amma ko meye addu’a zamu yi Allah ya warware mana cikin sauƙi.” Danejo tace “Amin." Tana jin wasu hawaye na taruwa a idonta tana jin kewa da rashin Maccido da yana raye shine zai warware musu wannan sarƙaƙiya.
(To fah Zee ta kalli Ayusher suka kama baki suna mamakin wanga lamari….)
*******************
Alhaji Ja’afar yai ta ƙoƙarin kwantar wa da Ammi hankali ganin abun na son damunta duk da ƙasan ranta tasa kawai Maccido ya gudu da dukiyar ne yai ma su Danejo ƙarya, 
Danejo kuwa Ummy tasa direba ya mayar da ita gida, kafin ta tafi Ummy tace Dan Allah karta sanar da kowa har sai sunsan meke faruwa taƙamaimai, gaba ɗaya babu wani kuzari tare da ita, har Raheena sai da ta tambayeta lafiya, tace ba komai tana shigewa d’akinta, ta zauna jigum tana zurfafa tunani, idan kuwa ta hanyar banza Maccido ya samu Munɗo, tabbas bai kyauta musu ba, kuma taya ma zasu gane mahaifiyarta tunda babu wani abu da zai sada su da ita, da ya cuci rayuwar Munɗo saurin kwaɓar kanta tayi daga wannan tunanin tana tuna waye Maccido da halayyar sa.
***************
Munɗo da Haneefa suna tare a makaranta bayan sun fito lecture zasu tafi gida, Munɗo tace “Wai ba za’ai bikin ku da Farouq bane nan kusa?” Haneefa na dariya tace “Sai na kammala karatu.” Munɗo baki ta kama tace “Maganar shekara kusan biyar kike fah, ga uku da rabi da ya rage mana ga kuma zuwa school of law wata tara." Haneefa dariya ta sake yi tace “Ai shima ba yarda zai ba, shi fa bai ƙi wai ayi December ba." Munɗo cikin ƙaguwa tace “Dan Allah ki bar sa ayi kawai musha biki, ni na ƙosa kema ki shigo system ɗin yadda ba zan riƙa jin kunyar sanar dake wasu abubuwan ba."
"Yanzu ai zaki iya sanar dani, nima babba ce, meye bamu sani ba practical kawai in muka shiga zamuyi.”
Munɗo tai dariya tace “Tukuna dai sai kin shiga daga ciki." 
Haneefa tace “Uhmm kaga manya-manya."
Muje dai nai dropping ɗin ki gida na wuce kafin Sweet ya fara kirana."
"Su sweet manya."
"Ko kuma su Baby manya." Munɗo ta faɗa tana yin gaba wurin mota Haneefa ta biyo ta a baya.
 A mota suna ta hira har ta ajiyeta ta wuce, taso shiga ta gaishe da Ammi amma gudun ta ɓata lokaci ga Araab tun suna lecture hall ya mata text kan cewar yana misssing ɗinta yau da wuri zai dawo gida battery ɗinshi yayi low, murmushi tai da ta karanta ta masa reply da “Soon zai yi full charge." Shiyasa take sauri ta koma dan bata wasa da haƙƙin mijinta, ita kanta yanzu ta saba har buƙatar sa take jin wataran da kanta ta nemi suyi, wanda hakan ba ƙaramin daɗi yake masa ba da ƙara masa son ta da jin ƙaunarta.
********
A falo ta same sa yana kwance kan doguwar kujera da alama tunda ya dawo daga aiki anan ya tsaya, ya lumshe ido bai ji shigowarta ba yayi nisa a tunani wanda fin rabi nata ne, da murmushi ɗauke a fuskarta taje gabansa ta d’an duƙa saitin fuskar sa, cikin siririyar muryarta tace “Am back Sweet.” Idonsa ya buɗe ya zuba mata, tare da sa hannu ya rungumota ta faɗo kan ƙirjinsa, suna kallon idon juna numfashin su yana gauraya, “Do you miss me today?” Ya faɗa cikin muryarsa da sai yana tare da ita yake yi, kallon cikin idonsa tai dake cike da zallar ƙaunarta da sha’awarta tace “Kullum ina missing ɗinka Swt indai zan gushe daga kusa da kai ko na second ɗaya ne."
"To show me how much you miss me." Tasan me yake nufi hakan yasa ta haɗe bakinsu gu ɗaya tana masa wani kiss da yake ji har tsakiyar kansa, bata buƙaci su koma ɗaki ba, salo ta shiga yi masa wanda tun aurensu bata taɓa masa ba kullum tana son yi masa sai taji ta kasa, duk da kuwa tana gani a group suna hirar ta sucking suna nuna yadda maza ke so, Araab bai taɓa nuna mata ta masa ba duk kuwa da yadda ya gwanance ta wannan harkar shiyasa tai tunanin baya so, yau kawai ta yanke shawarar yi masa, aikuwa tasha addu’o’i da sumbatu kala kala daga bakinsa dan gaba ɗaya rikice mata yai, a haka ta dinga masa har ya samu natsuwa.
Wata irin runguma ya mata yana sauke numfashi a kunnenta ya raɗa mata “Faɗa mun ko menene kike so yau na mallaka miki shi." 
"Ƙaunarka, kulawar, soyayyarka da yardarka ta har abada, bayan su bana buƙatar komai.” Ta faɗa a shagwaɓe, “Kin riga da kin gama samun haka Hayati na, zuciyata, ruhi da gangar jikina tuni na daɗe da mallaka miki su, ina sonki so mai tsanani Hayati son da ban taɓa jin kan wata halitta." Wani numfashi taja jin yadda kalaman suka ratsa zuciyarta tace “Fatana na rayuwa da kai har karshen rayuwata." Ƙanƙameta ya sake yi jikinsa yace “Muna tare da juna har numfashin ƙarshe." Ya bita da kisses na tsananin ƙaunarta wanda har ya rasa inda zai sakata, zuciyarsa cike take da ƙaunarta.
*************
Nuratu wacce taga zaman kanon bazai fissheta ba, tuni ta tattara ta koma Minna amma zuciyarta ta kasa cire mata Hassan, soyayyar sa na daskare a zuciyarta wanda ta ɗauki ƙudurin sai ta ɗauki fansa akan Araab duk shine silar rugujewar komai, ta rame sosai duk ta canza saboda damuwar da take ciki, babu natsuwa, walwala farin ciki a tare da ita.
(Mukam mukace ko haƙƙi kaɗai ba zai barki ki zauna lafiya ba balle ki samu natsuwar zuci, dan kin ɗau ki haƙƙin Ummy dasu Araab ba kad’an ba)
Yussy watanni goma da suka wuce iyayenta sukai mata auren da yaron ƙawar mamanta wanda bata son sa ko kaɗan shi ke sonta, tayi kuka kamar ranta zai fita dan Araab take so, Iyayenta basu saurareta ba, farkon auren yana lallaɓata ganin wulak’ancin da take masa yasa shima ya fara nuna mata halin sa dan ranar ma sai da ya kwashe ta mari, taci kukan ta, ta hau chatting da ƙawayenta da suke harkar su ta banza.
**************
Ammi da kanta ta haɗawa Alhaji Ja’afar karin kumallo kamar yadda ta saba, yace ta zuba masa a plate kawai ta kawo masa dan yana sauri akwai wani taron su na yan’ siyasa da zai je, ta kai masa ta zauna gefen sa yana ci yana yaba girkinta, Ammi nata murmushi, bayan ya kammala tace “Dan Allah ina so naje wurin Fatima jiya na barta ba cikin natsuwa ba." Alhaji Ja’afar murmushi yai yace “Ba sai kince Dan Allah ba, indai gun Fatima ne, kuma dama ya kamata kije ki kwantar mata da hankali ki sanar da ita mutumin ya gudu da dukiyar, kiyi haƙuri nima jiya bansan can kikaje ba har nayi fushi.”
Ammi ta kallesa tana jin son sa na shigarta yadda yake damuwa da al’amuranta ko da yaushe tace “Me kake so abincin rana?” Ta tambaya ne dan ta faranta masa kamar yadda ko wane lokaci yake faranta mata yace “Kome kika dafawa gimbiyata ai ke gwanar girki ce tai.” Tayi murmushi, ya kammala shirin sa tai masa rakiya har ƙofa kana ta wuce ɓangaren ta, tana shiga falo Haneefa ta fito cikin shirinta na zuwa makaranta dan lecture safe ce da ita, “Ammi na ina kwana?” Ammi na kallonta tana sake jin ƙaunar yarinyar yadda take ratsa ta tabbas ƴar ta ce tace “Lafiya lau Hanifa, yau lecture safe ce." Kai ta ɗaga sama tace “Eh Ammi."
“Allah ya bada nasara Barrister.” Haneefa tai dariya tace “Amin Ammi na.” 
“Amma bakiyi karin kumallo ba?” Cewar Ammi tana kallon ta, Haneefa tace “Eh bana so na makara idan naje school zanci.” 
“Ki tabbatar kinci kada ki zauna da yunwa nasan bakya son cin abinci.” Tai murmushi tace “Toh Ammi na sai na dawo.”
“A dawo lafiya.” Haneefa ta nufi ƙofar fita Ammi tabi bayanta da kallo bata da haufi Haneefa jininta ce wacce ta d’auki cikinta wata tara ta kawo ta duniya.
**********************
Ummy sam zuciyarta ta kasa natsuwa sai da ta kira Ammi, bayan sun gaisa Ammi tace “Nasan akan maganar jiya ce ko, yanzu ba da jimawa ba zanzo kisa Danejo tazo zan warware muku komai." Ummy tace “Toh shikenan sai kin zo." Ammi ta kashe wayar tana sauke numfashi ta tashi ta soma shirin fita.
Danejo ta gama karin kumallo kenan Ummy ta kira take sanar da ita yau ma tazo, Danejo jiki sanyaye ta saka hijabi ta tafi, Raheena ma nace mata sai ta dawo, sam bata ji ba, tayi nisa a tunani.
Danejo ta riga Ammi zuwa yau ma babu kowa cikin yaran, Su Ikram na ɗakin su suna bacci basu da lecture yau sai biyu na rana, Farouq ma ya fita gun aikin sa, Hassan ma yau da wuri ya fita kasuwa akwai container kayansa da suka iso daga china zaije yai clearing, tun jiya ya fuskanci Ummy na cikin damuwa amma da ya tambayeta tace masa kawai ba komai, baiyi insisting ba dan baya so ya takura mata, 
Danejo a ɗaki ta samu Ummy bayan sun gaisa suka zauna zaman jiran Ammi kowannensu zuciyar sa cike da zullumi, kusan minti ashirin da zuwan Danejo Ammi tazo, Ammi tana shiga tace “Kiyi haƙuri Danejo na barki kina jira." Murmushi tai tace “Babu komai ai." Ta juya kan Ummy tace “Fatima nasan jiya kin kwana cikin tunani ko?" 
Ummy tace “Wallahi dan zuciyata ta kasa samun natsuwa tai." Ammi ta numfasa tace “Nasani ko dan tausayin Munɗo dan nasan babban burinki ta haɗu da mahaifiyarta." Ummy tace “Shine fatana kullum." Ammi ta numfasa tace “Yanzu zan warware muku komai”. 
********
Munɗo yau da ita da Araab makarar tashi sukai bayan sunyi sallar asuba wani bacci mai nauyi ya ɗauke su dan basuyi bacci da wuri ba daren jiya, ko da suka farka kusan goma na safe, Munɗo kamar zatai kuka ganin ta rasa lecture ta, ta ranar dama course ɗaya ne zasuyi, Araab cikin tsokana yace “Soyayya da miji ta jawo." Tana bubbuga ƙafa kamar ƙaramar yarinya tace “Allah Allah duk kaine kaja." Yasa dariya, Bayan yayi wanka ya shirya ya tafi office.
Kamar yadda ta saba duk safiya tana kiran Raheena ta bata Danejo yau ma ta kira, Raheena ke sanar da ita ai Danejo tana gidan, Da mamaki tace “Me tazo yi?”Raheena tace “Wallahi ban sani ba amma Ummy ce ta buƙaci zuwanta." Munɗo tace “Toh” Tana kashe wayar, ta zari mayafi ta nufi sashen Ummy, a falo take tambayar mai aikin da ta gani na kwashe kwanukan da akai breakfast, Tace mata “Ummy na sama." 
"Danejo na ɗakin Ummy kenan?" Ta faɗa a ranta tana yin sama, tazo shiga ɗakin maganar da taji suna yi yasa tayi turus, ba halinta bane yin laɓe amma jin maganar ta danganci gano mahaifiyarta yasa ta tsaya tana so taji….
Ammi jim tayi bata son tuna wannan rana wacce tai mata laƙabi da baƙar rana amma ya zama dole ta sanar dasu Ummy komai hakan yasa taja numfashi tace “Akan hanyar mu ta dawo daga Gombe kafin muyi accident, muka fuskanci wata mota nata bin mu a baya idan muka rage gudu suma su rage, duk tsawon tafiyar mu motar na nan, hakan ya sake tabbatar mana mu ɗin suke bi, Ali ne yace “Motar nan dake bin mu a baya ban yarda dasu ba." Nima wacce na lura da motar a tsorace nace “Tabbas mu suke bi amma meyasa?" Ali yaja numfashi yace “Bari mu ƙara gudu mu sami wani ƙauye a gaba sai mu shiga ciki har sai sun wuce, dan wannan abubuwan kidnapping ɗin sai du’ai.” Nace “Toh ina karanta duka addu’o’in dake bakina tare da tofe Haneefa, Muna ƙara gudu suma muka ga sun ƙara gudu, nan hankalinmu ya sake tashi sosai, gudu muke har muka kawo wani ɗan ƙaramin ƙauye wanda gaba da bayansa daji ne, Ali ya gangara motar sa cikin Dajin, sai muka ga basu biyo mu ba, Hakan yasa Ali yace “Na fito mu samu wani gida a cikin ƙauyen mu shiga har sai mun gani idan basu biyo mu ba."  Jiki na rawa na fito ina ƙanƙame da jaririyar mu, Ali na riƙe damu haka muka kutsa cikin dajin, Gidan farko da muka shiga babu kowa ciki, muka fito muna mamakin ganin ƙauye tsit kamar ba mutane, Mutum muka hango yana tafe, Ali yai saurin tare sa yana tambayar sa idan shi ɗan garin nan ne Dan Allah ya bamu masauki, Yace “Ai garin nan babu kowa ƴan boko haram sun tashe su." Nan hankalinmu ya sake tashi, kafin muyi wata magana, muka hango wasu fuskokinsu rufe kana gani kasan ƴan fashi ne ko ta’adda, nan muka ɓoye dukan mu har saurayin cikin tashin hankali, jikinmu sai kyarma yakeyi, tsoro duk ya ishemu ganin yanda suke nemanmu hannunsu ɗauke da bindiga wasu adda, daga can muka juyo muryar ɗaya nacewa “Suna fa nan dan tabbas man mukaga sun shigo.
Kallan Ali nai wanda shima ya kalleni tabbas mu suka biyo su kama kenan? Mutumin na kalla wanda kana ganinshi kaga bafillatani a mugun kiɗime na miƙa masa Hanifa, tare da fiddo kuɗaɗen dake jakata shima Ali ya ciro nashi kuɗaɗen wanda ciki harda dollars da muka canza, saurayin kallan  mu yake cikin rashin fahimta, hannu nasa ina hawaye na zare sarƙar wuyana wanda Ali yasaimin da ɗan kunayenta, duk jikina rawa yake gashi Haneefa dake bacci ta fara mutsu-mutsun tashi, dukanmu munsan abinda ƴan boko haram keyi wanda munsan suna kamamu to bamusan yanda rayuwarmu zata ƙare ba, duk na rikice na sake buɗe jakata hotona wanda ke cikin wanda nake ajiye dashi na zare na miƙa masa nace “Gashi Dan Allah zai isheka kula da ita ko da ban rayu ba idan kuma na rayu zan zo nemanka, dan Allah ka taimakemu kamar yanda Allah ya taimakeka.”
Ali ne ya matsa ta gefe dan ya samu Bafillatanin nan ya gudu ba tare da sun ganshi ba, nan Haneefa taɗan yi motsi, hankali a tashe nace “A ina zanzo nemanka?”
Nai maganar ina kuka dan inaji a jikina mutuwa zanyi ga Fatima ta mutu ashe haihuwar da nake ta nema marainiya zamu haifa.
Mutanen da suka biyomu sunfi goma, ganin sun kusa zuwa inda muke laɓe yasa na sake miƙa mishi ita ina tofa mata addu’a, ya amsheta yana cewa “Rugar jijji…” Kafin ya ƙarasa magana Ali ya kamo hannuna ganin suna nufo mu, muka fara gudu zuwa mota, dan mu ɗauke hankalinsu daga kan shi ya samu ya gudu da ita, munyi nasarar shiga motar kafin su ƙaraso muka soma gudu, daga nan ne mukai accident wanda wata babbar mota tayo kanmu, daga nan bansan inda kaina yake ba, kamar yanda nace miki, to bayan na tashi daga comma da na shiga wanda Sadaukina abokin Ali ne shine ya taimake mu da labarin haɗarin ya same sa shine mutum na ƙarshe da sukai waya da Ali, hakan yasa wayarsa ƴan sanda suka ƙira da suka gan mu, a lokacin Ali bai rasu ba yana cikin mawuyacin hali dan ko numfashi sai da oxygen yake, sai dai zuwan Sadauki ko da minti ashirin baiyi ba ya rasu, kafin ya rasu shine ya sanar ma da ƴarmu tana hannu wani Bafillatani ya sanar dashi ƙauyen da abin ya faru damu, bayan ya rasu, dangin Ali kinsan ba k’arfi ne dasu ba dama shine mai k’arfin, to shine Alhaji Ja’afar yace zai d’auki nauyin rashin lafiyata, ya ɗauke ni zuwa ƙasar Singapore, bayan na farfaɗo daga comma ya bani Haneefa wacce har ta soma wayo, dan ina tashi da sunanta da na Ali na fara a baki, nan yake sanar dani Ali ya rasu a accident ɗin, Haneefa kuma wani mutumi ya kawo ta yace a rugar jijji yake bayan sunsa bincike a wannan a zagayen ƙauyen, mun basa ita shi kuma tsoro yakeji bazai iya kula da ita ba ya dawo da ita, jin sunan rugar jijji ya tabbatar mun ƴa ta ce, dan ko Ali baisan da wannan sunan ba lokacin baya kusa dani, kun ga kenan tabbas Mahaifin Munɗo shine yai ƙarya wanda ina da tabbacin wani abu yake ɓoyewa game da ainihin asalim mahaifiyar Munɗo, ko auren ɓoye yai sukai rabuwar babu daɗi ko kuma ta hanyar da bata dace ba suka sameta ba dan shine kawai babban dalilinsa da zai sa yayi haka har ya kasa bayyana mahaifiyarta ta ainihi yayi amfani da hotona." Danejo hawaye ne suka soma zirya kan kumatun ta ita kanta ta shiga zargin Maccido, Ummy itama hankalinta yafi karkata kan ta hanyar banza aka samu Munɗo lallai ta tausaya mata matuƙa, Cikin sanyin murya tace “Dan Allah Danejo ina roƙon ki kada ki sanar da Munɗo wanann labari mara daɗi." Danejo na sharar ƙwalla tai tace “Har abada ba zataji ba sai dai ina ma fatan kada ya hakan ta kasance gaskiya."
Munɗo jikinta ke mugun rawa, maganar ƙarshe tasa ta kusa faɗuwa a gun sai da tai saurin riƙe bango, ji take kanta na wani irin bugawa tamkar saukar guduma, zuciyarta wani ƙunci ya lulluɓeta, ta yarda da Baffanta sosai sai dai jin labarin nan ya hargitsa tunanin ta, a guje ta bar wurin ta fice tana wani irin kuka kamar ranta zai fita, ko gabanta bata gani kawai jefa ƙafafunta take har ta kawo sashen su, ta faɗi ƙasan carpet tana wani irin kuka mai gunji, idan har ta kasance ba da aure aka haifeta ba ya zatai da rayuwarta? Shikenan ba zata ga mahaifiyarta?
Hmm wannan lamari😒😒

Da k’yar ta miƙe  ta nufi ɗakinta, har lokacin idonta na zubar da hawaye tana ji kamar numfashinta zai bar jikinta, a hankali ta sulale jikin ƙofar ɗakin tana cigaba da wani irin kuka mai ƙona zuciya, kenan shiyasa Baffa bai taɓa faɗa mata komai  akan mahaifiyarta ba? Wayarta ce ta fara ƙara, kallon wayar sunan Sweet ne yai appearing ido ta runtse kawai ta cigaba da wani irin kuka iya ƙarfinta take yin shi ta kasa ɗaukan waya “Ya Araab ya zanyi? Taya kamar kai zaka zauna da shegiya? Na gurɓata muku zuri’a.”
Kuka take sosai har wayar ta katse, sake kira  yai ta dake ta goge fuskar ta ta ɗauka “Anci ki tara sai ki shirya biya.”
Ido ta runtse tana sson magana kuka na neman zuwa mata, “Hmmm tunani nake ta ina zaki fara biya?”
Cikin ƙoƙarin danne kukanta tace “Ya kake so?”
“Tunani nakeyi, in na dawo zan sanar miki.”
“Uhm hmm” Kawai tace, yace “Dama kira nai naji ya kikaji da missing ɗina?”
Idanunta ta runtse ta ƙanƙame wayar kawai ta kasa magana, murmushi yai yace “Zan kira anjima ina da meeting yanzu.” Bai jira amsarta ba ya kashe wayar, a ƙasan ɗakin ta kwanta tana jin gaba ɗaya komai na rayuwarta ya tashi daga fari yana neman komawa bak’i.
****
A cikin gida kuwa Danejo haƙuri  tana goge ƙwalla tace “Ki yafewa Maccido tabbas yayi kuskure gashi baya duniyar bare ya warware mana abinda ya aikata.”
Ammi ta girgiza kai cike da tausayinsu tace “Karki damu ba komai na yafe masa dan daba dan shi ba ƙila da Haneefa ta shiga wani hali a lokacin ko ta bar duniyar itama, Allah ne ya turo mana shi.”
Danejo ta sake godiya tare da miƙewa ta kalli Ummy tace “Hajiya in Sani direba yanan ko zai maidani?” gaba ɗaya kunyar zama take ga tausayin Munɗo dake nuƙurƙusarta, tare suka fito da Ummyn sai da suka fito waje tace “Muje ku gaisa da Munɗo kafin ki wuce ba dadi in tasan kinzo baki leƙo ba.” Batace komai ba sai bayan Ummy da tabi.
Munɗo tana kwance a ƙasan ɗaki idanunta har sun canza launi zuwa ja sun kumbura ta sama saboda kuka, jin knocking yasa ta gyara hijab ɗinta ta fito, ƙofa ta buɗe idanunta suka sauƙa kan Danejo da Ummy.
A hankali Ummy ke sake binta da kallo, tana sake tuno kamanin yayarta a da, ya take ganin idanun da hancin Munɗo irin na Ya Bilkisu ne? Kai ta girgiza da sauri dan tasan tabbas dan taji abinda ya faru ne yasa ta tafi wannan tunanin, Munɗo tana ƙaƙalo murmushi gudun karsu gane tace “Ummy ina wuni? ku shigo.”
“Danejo ce tazo to zata wuce shine ta leƙo ta ganki amma meya samu idonki naga ya ƙanƙance kamar wacce taci kuka?”
Murza idon tayi tana murmushin yaƙe tace “A’a bacci nayi."
“Zan wuce Munɗo sai a waya.” Cewar Danejo
Kai ta ɗaga mata, dan batajin inta dade tare da ita ba zatayi kukan da zata gane ba, ƙofa ta maida bayan sun juya ta runtse idanunta tana jin wani abu na sake taso mata.
A waje kuwa Danejo ce ta kalli Ummy tace “Kuyi haƙuri ji nake kamar duk laifin daga wurin mu ne gashi munyi amfani da dukiyar da ba tata ba.”
Kai Ummy ta girgiza tace “Babu komai sannan an zama ɗaya ko da anyi laifi yanzu an wanke laifin.”
Haka Danejo ta shiga mota ta tafi zuciyarta ba daɗi, Ummy ta koma ɓangaren ta nan tasamu Ammi a zaune tayi shiru tana tunani da alama itama har yanzu akwai abinda yake damunta.
Zama tai kusa da ita ta kalleta tace “Yaya!”
Ammi ta ɗago ta kalleta tace “Fatima bari na wuce gida jikina bana jin daɗinshi.” Hannunta Ummy ta kamo tace “Karkisa damuwa a ranki.”
Kai ta jinjina tace “Nasan tabbas Haneefa ƴa tace amma ƙasan raina inaji kamar…….” Sai kuma tai shiru dan batasan ma ta zarfafa tunani, Ummy ta fahimceta sosai hakan yasa tace “Kije gida daga baya ma sake magana in komai ya lafa.” Kai ta ɗaga, sallah kawai tai dan ko abinci bataci ba ta tafi.
Ummy ma zama tai a ɗaki tai shiru tana sake tunanin al’amarin nan da yanda tausayin Yayar ta ke sake damunta.
*******
 Ammi ce zaune a ɗakin ta har Alhaji Jaafar ya shigo bataji motsinshi ba, gabanta ya tsuguna ya sa hannu ya ɗaga ta, kallansa tai cike da kunya tace “Sadaukina karfa su Haneefa su shigo.”
Bai kulata ba sai daya kaita kan gado ya zaunar da ita sannan ya ɗauko abin gwada Bp ya sa mata cuf ɗin a hannunta ya fara pressing sannan yace “So kike ki tadamin hankali ko?”
Kai ta girgiza tana kallon sa tace “Bansan meke damuna bane, zuciyata sai sake hangomin yarinyar nan take bayan nasan ba ita bace.”
“Tausayinta kikeji wanda ta cancanci hakan, sannan ko ba komai ƙawar Haneefa ce.” Ya ƙarasa maganar tare da ɗaure fuska sosai yace “Kalli!”
Kallon result ɗin tai jininta yakai 168/103, ta ɗan zare abin a hannunta tana cewa “Wannan dai rashin baccin daban yi sosai bane daren jiya.”
“Nidai kinsan zan iya ɗaukan komai amma banda ciwonki kinsani sarai.”
Tana murmushi tace “Sadaukina kayi hakuri na daina.”
*****
 Munɗo ƙoƙarin danne dukkan damuwarta tai, da ƙhar ta gama abincin rana kanta ke wani irin ciwo, vegetable soup tayi wanda yaji chicken breast da cuscus ta fito ta shiga ɗakin Araab ta kwanta akan pillow ɗinshi ta lumshe ido ƙamshin turaren shi da ya kama pillown na sake sanyaya zuciyarta, ji tai ana kwankwasa ƙofa da sauri ta fito sanin Araab ne shi kawai take son gani, sai dai tana buɗewa taga mai gadi, jiki a sanyaye ta kalleshi, kwalin hannunshi ya miƙa mata yace “Hajiya gashi ance in baki wai inji mai gidan.”
Amsa tayi tace “Sannu”  sannan ta koma ciki, kai ta girgiza yau kuma wani gift ne ya aiko mata tun kafin ya dawo.
Zama tai akan kujera ta buɗe kwallin, wani kwallin ta sake gani a ciki hakan yasa ta buɗe shi, ga mamakin ta hoton Araab ne an shata jan layi a jiki, a tsorace ta saki hoton cikin tsananin tashin hankali jikinta ya fara rawa tana tunanin menene hakan, wayarta ce tai ƙara a tsorace ta kalli wayar, nan danan tsoro ya bayyana a fuskarta ganin number da ake kiranta a kulle take (wato private number), hannunta na rawa ta ɗaga ba tare da tace komai ba.
“Ki gaggauta tattara kayanki ki bar Araab da gidan nan in har  ba so kike rayuwarsa ta shiga garari ba.” Cikin wata kaƙƙausar murya akai magana kafin tai auni an kashe wayar.
Sauke wayar tai gaba ɗaya ta rasa tunanin me zatai, meke faruwa? Dame ake so taji? Kwallin ta shiga dubawa wasu hotunan ta gani na Araab da sanda ya shiga office da sanda ya fito, tabbas kayan dake jikinshi ne, kwashe kwallin tai ta shiga ɗaki tasa a drawer ɗinta dan tabbas tasan kila watace dake son Araab take neman rabata dashi, wanda a wannan lokacin takejin duk wanda zai nemi rabata dashi to lallai rayuwarta yake som ɗauka.
Alamun buɗe ƙofa taji ta fita da sauri, a bakin ƙofa ta ganshi ya juyo yana kallon ta, hannayensa ya ware mata wanda yasa ta tafi da sauri tana haɗawa da gudu ta ƙarasa ta rungumeshi kawai taji kwalla na neman zubo mata, ɗago fuskarta yai ya ɗau ra goshinsa saman nata yace “I miss you!”
Kissing ɗinshi tai sannan tace “Miss you too.”
Kunnenta ya kai fuskarsa yace “I like that.”
Ta ɗan kalleshi cikin wani yanayi tana tunanin tsatsonta, iska ya ɗan hura mata kaɗan yace “Na fahimta.”
Tai dariya tace “Dame?”
Hannayensa yasa ya zagayo dashi ta ƙugunta yace “Abinda kike sanar dani.”
“Nidai amun fassara dan bance komai ba
Kai ya jinjina yace “Okay na gane karki damu.”
Tasan halinshi sarai hakan yasa ta fara tafiya ta baya yana biye da ita, yace “Wato dai neman maidani bita zaizai ake?”
“Ai ka riga ka zama Swt ba yanda zakai.”
“No! Da saura dan yanzu kina wahalar dani zan rufemu a gida muyi sati bamu fita ba.”
“Shikenan sai muyi ta zamanmu ni indai dakai ne ai ban damu ba.”
Jawota yai ta faɗa ƙirjinsa yace “Kin tabbatar?”
Kai ta ɗaga tace “Ko ina ne indai kana gun to zan zauna.”
Iska ya furzar yace “Hayati sorry kin riga kin faɗa dayawa.” Dariya tai tare da komawa gefenshi.
Tare sukaci abinci, suka zauna a falo bayan sunyi sallah, suka kashe wuta suka kunna kalo sunayi sunacin popcorn, kanta ta kwantar kan kafaɗarsa dan sam kallan batasan me ake ba hankalinta nakan abinda ya faru yau, amma ya akai Baffa yaci kuɗi yabar sarƙar gwal? Sannan in yasan da haka meyasa yaba Danejo hoto bayan yasan zai iya jamai matsala a gane abinda ya ɓoye?
Sake gyara kwanciyarta tai tana tunanin tabbas Baffanta ƙila saboda hankalinta ya kwanta yasa yaba Danejo hoton tunda yana tunanin ƙasar da girma bazasu taɓa ganin matar ba.
Wayarta dake gefe ce ta sake ƙara, gabanta ne ya faɗi da sauri ta ɗau wayar ga mamakin Araab gani yai tayi ciki, sai dai tana shiga tana ɗagawa aka kashe wayar, saƙo ne ya biyo baya _In har kikai kuskuren sanar da Araab daga shi har zuri’arsa wallahi bazasu tsira ba, sannan ki gaggauta tattarawa ki tafi_
Fitowa tai ta dawo ta kwanta akan cinyarsa, shafar kanta yai yace “Wanene?”
Shiru tai tana tunani kafin tace “Kawu ne dayake na ƙira shi ɗazu akan ko suna buƙatar wani abin.”
Murmushi yai yace “Kin kyauta haka akeso.”
Tana nan a kwance kan kafaɗar sa har bacci ya ɗau keta, miƙewa yai ya ɗauketa yai ciki da ita, akan gado ya kwantar da ita, ya ɗan kalleta tare da lakutar hancinta yana mamakin yanda sonta kenan daram a ranshi kamar yanzu ya fara sonta yanaji ko Hajj dayake so taje wannan shekarar sai dai ya bita dan bazai iya nisa da ita ba ko na kwana biyu ne. Bargo ya gyara mata shima ya kwanta ya jawota jikinta ya rungume ya musu addu’a yana lumshe ido, duk abin nan da yake Munɗo na jinshi tunda ya d’aukota ta farka sai dai bata bud’e ido ba.
******
Uwaliya ce ta sanar da Hajiya Zinnira da Haji Suwaiba duk abinda Lami kurma ta sanar da ita, Suwaiba a kufule tace “Ko kunya bayaji ya dinga zubar da mutuncinshi agun matar can, banda haka yaushe ya taɓa kwana a ɓangaren wani in ba a nashi ba? Amma yau dan kawai neman magana da ja mana raini shine ya wani baje ya kwana sashen ta.” Tai ƙwafa 
Uwaliya ta miƙe tabar gun, Hajiya Zinnira taja tsaki tare da dunkule hannu tanaji wani abu na sake taso mata, Husna ce ta fito daga ɗaki hannunta riƙe da waya, idanunta ta sauke kanta cike da takaici tace “Yau ba kince kinada lectures ba me kike a gida?”
Baki ta turo tace “Kawai banasan fita ne yau.”
“Zaki wuce kin tafi ko sai ranki ya ɓaci? Garin wannan shirmen da kikeyi shine har Haneefa ta fiki ƙoƙari ranar kina ji Alhaji na faɗa akan rashin maida hankalin ki.”
Cike da sakalci ta juya ta ɗau jakarta dan dama ta shirya kawai taji bata son fita, tana sane Haneefa ma tanada lectures amma tai tafiyarta ta barta.
Haneefa na fitowa akace ta wuce, dawowa ciki tai kamar zatai kuka ta kalli Ammi dake duba abu cikn drawer tace “Ammi nidai kice Baba ya siyan min mota ko ƙarama ce ko kuma a barni na dinga hawa napep yanzu kalli Husna tayi tafiyarta ta barni.”
Jiki a sanyaye tace “Kiyi hakuri bari na kira namu drivern ya kaiki.”
“Zan ƙira Munɗo tazo mu wuce dan nasan yanzu kina ƙira Hajiya Umma zata fara faɗa.”
Batace komai ba tana kallanta ta kira Munɗo ta sanar da ita wacce tace gatanan dama ta fito, batafi minti ashirin ba ta iso, waya tawa Haneefa wacce ta roƙeta akan ta shigo, sam batasan shiga saboda abinda ya faru tana tunanin da wani ido zata kalli Ammi.
Niƙaf ɗinta ta ɗaga sannan ta shiga ciki a falo taga Haneefa, hannunta ta kama sukai cikin ɗakinta, da mamaki Munɗo ta kalli gadan da aka canza mata tace “Inyee yaushe akai canji haka?”
Dariya tai tace “Bayan results ya fito Baba ya tambayeni abinda nake so.”
Harararta Munɗo tai tace “Kuma ke gado kikeso? Bayan gado yanzu a gidan Farouq ya kamata kiyi sabo?”
“Bakiga an canza ɗakin gaba ɗaya ba dama banasan wancan saboda Husna ta zaɓar mana.”
Dariya Munɗo tai tace “Kudai kunji da ɗi shiyasa nace kiyi aure ko kwa daina faɗa.”
Ajiyar zuciya tai tace “Nifa ba auren ba bana son rabuwa da Ammina.”
Yanayin Munɗo ne ya canza ko ya akeji tsakanin ɗa da uwa? Murmushi tai kawai tare suka fito, Ammi wacce ta fito falo tana zaune akan kujera, sanye take da atamfa an mata ɗinkin buba, tunda ta shigo falon Ammi ke binta da kallo har ta iso tana gaisheta.
Shiru tai hakan yasa Munɗo ɗagowa, idanunta ne suka ciciko da ƙwalla itama Ammi sam ta ƙasa ɗauke idanta akan Munɗo, Haneefa ce tace “Ammi me kike tunani?”
Kallan Munɗo tai ta ɗan yi ƙaramin murmushi tace “Lfy ƙalau zaku wuce?”
“Eh, sai anjima.” Munɗo ta faɗa tana miƙewa, Haneefa ta rungumeta tace “Ammi mun wuce.” Idanun Munɗo nakansu nan ta juya tanaji Ammi na sanya mata albarka, fitowa tai tana maida ƙwallarta wacce batasan dalilin dayasa take ta neman zubowa ba.
A mota Haneefa sai hira take janta dashi, wanda hakan yasa ta ware, shiyasa takeji da Haneefa dan duk yanda take cikin damuwa tasan yanda zatai taga ta ware.
Karatu sukai kafin lokacin lectures ɗin su na rana ya ƙarasa.
*******
Meenal ce kwance akan gado tana wani juyi tana shafa cikinta, Bilal ya kalleta yace “Yanzu fisabillilahi ɗan Baba ya rasa me yakeso sai tuwon alkama?”
Tace “To nidai ba laifina bane sai kasan yanda zakai.”
Ajiyar zuciya yai ya ɗau alkamar daya siyo ta tsaba ba niƙaƙiya ba ya nufi gida.
Lokacin Salame ana zaune anajin radio kwanan nan ba laifi rayuwa tana mata daɗi tunda Raheena tabar gidan ga Jauro yana kawo kayan abinci, batada matsala dan in tanajin kwaɗayi gidan Danejo take zuwa taci tai nak.
Sallamar Bilal ce ta sata ɗagowa, cike da takaici tace “In ma abu kazo nema banda ko ficika.”
“Kedai wallahi Momcy bakida zance sai na kuɗi, ki ɗan taimaka da tuwon alkama miyar kuɓewa ɗanya ɗan Baba ke so.”
Wani mugun kallo ta watsa mai tace “Ɗan kaka ba ɗan Baba ba kai bana son iskanci fa ni baiwarka ce?”
“Haba Momcy meyasa kike haka ne? Gashi.”
Ya ajiye a gabanta yace “Zan dawo da yamma na ɗauka Dan Allah Momcy kiyi hakuri kiyi ko kuma na kira Popcy na sanar mai.”
Takalmin dake kusa da ita ta wurga mai yai saurin matsawa yana cewa “Sai na dawo.”
Ƙwafa tai tace “Wato nidai baza’a taɓa barin rayuwata tai haske ba, duk sanda nake jin daɗi sai an samu mai ruguzashi.” Jauro ta tuna wanda yanzu duk sanda tai abin kirki yake bata kuɗi, haka ta tashi ta hau aiki tana zabga masifa daba dan tanasan kuɗi ba wallahi ko kallan tsabar bazatai ba, haka tasa aka niƙo tahau girki, takaici duk ya isheta.
*****
Kanta ta kama tasake ƙiran number da aka samo mata ta Hassan dan ya canza number saboda ita, yanzun ma duk yanda ta kira shi taƙi shiga, ihu ta saka ta sa hannunta cikin gashinta, tabbas bazata iya ba hakura da Hassan ba kuma Araab ya shirya fuskantar abubuwan data shirya akanshi na ɗaukan fansa.
Yussy ta turawa saƙo akan wannan number bata aiki a nemo mata wani, to kawai ta tura mata ta cigaba da shan shisha ɗinta idanunta na sake lumshewa wamda idan mijinta ya fita take shigewa can guest room tasha abun ta.
*****
Munɗo suna fitowa wayarta tai ƙara, ƙin ɗauka tai saboda tasama ranta gwara ta daina ɗagawa ƙila mai kiran ya gaji ya daina.
Saƙone ya shigo akan duk abinda ya faru tofa karta zargi kowa sai kanta, tunda sun mata warning bataji ba.
Wayarta ta kifa ta kalli Haneefa tace “Muje na sauke ki”.
“A’a ki wuce nawa driver magana zaizo yanzu.” Hakan yasa Munɗo fitowa dan sauri take taje gida tanasan shirya wa Araab abinci, sannan akwai wani classes na jan ra’ayin miji data gani tanasan gwadawa
Tana tafe tana ƙiyasta yanda zaiyi, tana zuwa gida ta fara girki, kamshin abinci ya karad’e gidan, ta gyara kitchen tasa turaren wuta ta shiga wanka, har ta fito ta shirya Araab bai dawo ba, wayarta ta kalla tai murmushi sannan ta fesa turarenta ta fito daga ɗakin, ganin magrib tayi yasa ta kira shi, har tai ta katse bai ɗauka ba, sake ƙira tai nan ma shiru, nan danan hankalinta ya fara tashi ta dinga ƙira ba’a ɗauka, hannunta takai kan bakinta cikin tsananin tsoro tana tuno saƙon ɗazu, Kira ta sake, Sani ne ya ɗaga a rikice tace “Sani ina Ya Araab?”
“Muna asibiti ne mun ɗan yi ƙaramin accident ne.”
Wayar ce ta fara neman sulalewa daga hannunta cikin tashin hankali, yace “Baiji ciwo sosai ba hannunshi ne ya ɗan......"
Kashe wayar tai a rikice ta ɗau key da hijab ta fito, tana shiga mota aka mata waya, cike da tsoro ta ɗauka “Wannan kaɗan kika gani in har baki bar gidan nan daga yau zuwa gobe ba duk abinda ya biyo baya ke kikaja.”
A fusace tace “Su waye ku? Me na muku? Me na tare muku……” Wayar aka katse, hankalinta ne ya sake tashi da kyar tasa key ɗin mota ta nufi asibitin gaba daya ta rasa tunanin meya kamata tai.
Sani ta hango da Araab wanda ke neman shiga mota, parking tai da sauri ta fito tace “Ya Araab!”
Tsayawa yai yana kallanta, ƙarasowa tai a rikice tace “Meya sameka? Ina ne?” Tai maganar tana kallan jikinshi, murmushi yai yace “Hayati ya isa, is just a small bruise.” Kallan gefen goshinsa tai da akasa plaster, ta kalli motar da aka buga tanaji wani abu ma ratsata, hannunta yaja sukai motarta bayan ya cillawa Sani key ɗin motarshi.
Ya zatai? Su waye waɗannan mutanen da basu tashi zuwa rayuwarta ba sai yanzu? Me ta tare musu? Me zasuwa Araab inhar taƙi rabuwa dashi? Gaba ɗaya kallansa take tana zubar da kwalla wanda ya sashi sakin murmushi, wayarta yaga tana haske yaje zai ɗauka tai saurin sa hannu ta amsa tasa a gefenta, kallon mamaki ya mata, ji take kamar zuciyarta zata fashe wannan wani irin masifa ne?
(Menene kuma ke faruwa? A’a 😨🥺🚶🏻‍♀️)

Parking yai gefen titi dan bazai iya cigaba da tuƙi ba saboda yadda jikinsa da ke rawa, wayar ma ya kashe ba tare da yacewa Manager sa komai ba, "Hasbunallahu wa ni'imal wakeel.” Abinda ya furta kenan, wata irin zufa na keto masa, Munɗo wacce gaba ɗaya hankalinta a tashe yake tana kallon Araab cike da tausayawa wanda take feeling guilty tana ganin kamar itace sila tunda sun mata warning tun farko bata ji ba, tabbas mutanen nan da gaske suke, hannun Araab ta kama ta riƙe zuciyarta na wani irin zafi tace "Be strong In Shaa Allahu komai zai warware Allah yana sane damu kuma sau da dama ya kan jarabci bawan sa dan yaga ƙarfin imanin sa." Araab kallonta yayi a raunane yace "Sai nake ganin hakan tamkar saka hannu, company na sunce property ɗin gwamnati ne yanzu kuma gidan mai ma sunce under investigation na EFCC meye haɗi na da hakan, kowa yasan ni private business owner ne balle ace zan ci kuɗin al'umma har na gina gidan mai, waye dake son ganin downfall ɗina?" Nan xa nan Munɗo damuwarta ta ƙaru tashin hankalinta ƙarara ya bayyana na jin zancen company ɗinsa ma sun taɓashi tausayin Araab na sake lulluɓe ta, hannunsa ta murza cikin sigar lallashi, a raunane muryarsa cikin wani sanyi na alamun karaya wanda bata taɓa jin sautin muryarsa na fita haka ba yace "I work so hard Hayati na ganin na gina rayuwata saboda Ummy dasu Farouq, nasha wahalar rayuwa iri-iri kafin na kai matakin da nake yanzu, company na I have so much ambition a kanshi, shine babbar madogarata, gidan mai na akan shi ma I work so hard for it, na kashe kuɗi gun ƴan siyasa before suyi approving, yanzu rana ɗaya azo ace ana neman rusa komai?" Wasu ƙwalla ne suka zo masa tsawon zamansu bata taɓa ganin hawaye kan fuskar sa ba jikinta ne yai mugun sanyi, zuciyarta ta fara raya mata anya ba zakiyi abunda mutanen nan suke buƙata ba dan kuɓutar da Araab, shine jigon gidansu idan har wani abu ya same sa to duka ya same su, kinfi kowa sanin yanda sukai rayuwa da yanda suka kai wannan matakin, bazai yiwu adalilina ni ba kowan kowa ba na ruguza musu rayuwa, ya zama dole tayi wani abu dan ceton rayuwar duka family, cike da dakiya da ƙarfafa ma kanta gwiwa ta kalli Araab tace "Ka dawo nan bari nai driving ɗin mu zuwa gida bai kamata muna tsayuwa anan ba." Kai ya ɗaga mata dan baya jin ƙarfin iya tuƙi, ta buɗe handle kenan zata fita wayarta dake gefe tai alamar text, juyawa tai da sauri ta ɗauka idonta ya haɗu da Araab yana kallonta da mamaki, ta janye idonta ta fita ta zagayo shima ya zagaya ya dawo seat ɗinta, Munɗo driving take zuciyarta cike da sace-saƙe, har suka iso gida, suka shiga ciki kowannensu fuska ba walwala damuwa tai musu dabaibayi, ledar takeaway ta ajiye gabansa tace "Muci abinci Swt kaga ya kamata kasha maganin ka."

Kallonta yayi wanda tasan sarai me yake nufi, hawayen dake neman zubo mata ta maida ta daure ta sake kallanshi, kai ya kauda yace "Bana jin zan iya ci." Shagwaɓe fuska tai tana kamo hannunsa tace "Please Swt kaci, In Shaa Allah komai zai zo ƙarshe, ka zama mai tawakkali da yarda cewa Allah shi ke yi babu wani da isa ka manta ayar da ke cewa Qullan yusiibana illa ma kataballah lana hu wa maulana wa alallah falyatawakal almuminun, da kuma hadisin Manzo SAW da yace "Da al'umma zasu taro dan su amfanar da kai wani abu ba zasu amfanar da kai komai ba sai abunda Allah ya rubuta maka haka da zasu taro dan su cutar da kai ba zasu cutar da kai komai ba sai abunda Allah ya rubuta maka, haka kada ka taba jingina samunka ko rashin ka a hannun wani ka tuna Allah shine mai bayarwa kuma shine mai hanawa haka ma'ishin komai kamar yadda ya faɗa a al qur'anin sa "Wa yarzuqhu min haisu la yahtasib." Araab nasihar ta ratsa shi sosai yana jin wata natsuwa na shigar sa, tabbas yayi dacen da mace tagari idan Allah ya baka mace mai ilimi to tabbas zatayi ƙoƙarin wurin gane ta ɗau ra ka a hanya, kallonta yai yace "Allah ya miki albarka." Tai murmushin ƙarfin hali tace "Amin." Hannu tasa ta buɗe takeway ɗin, wanda akwai spoons ciki, suka fara ci ita kanta tamkar maɗaci haka take jin abincin a bakinta kawai dauriya take tana turawa, amma hankalinta baya jikinta sosai tabbas sai tayi ƙoƙarin gane su waye ke bibiyar rayuwar su, bayan kammala cin abinci, tace "Muje ɗaki muyi karatun qur'ani ko?"

Araab yana kallonta yace "Haka ya kamata dan shine maganin dukkan matsaloli." 

Sun share kusan awa ɗaya suna karanta Al qur'ani mai girma wanda ya saka natsuwa sosai a zukatansu, Munɗo kowane hali take ciki wankan daren ya zama jikinta sai tayi take samun bacci mai daɗi, tashi tayi taje ɗakinta tayi, sam ta manta da wayarta ta barta ɗakin Araab, fitar ta ba jimawa wayar ta soma blinking alamun kira na shigowa, Araab ya kalli wayar ganin number ba suna zuciyarsa ta azalzale sa ya ɗauka, dan kwanan nan ya kula akwai abinda take ɓoyemai, hannun sa ya kai kan wayar ya ɗauka tare da sawa a kunne "Hello My darling kin barni ina jiranki ko kina tare da mijinki ne?" Jikin Araab ne ya ɗauke na wucen gadi yayin da zuciyarsa tai wani mugun bugawa tamkar zata fasa ƙirjinsa ta fito, ƙoƙarin magana yake amma kamar ansa gum an liƙe bakinsa saboda yadda yaji leɓensa sun masa nauyi ya kasa motsa su, wayar yaji ɗif an kashe, "Innalillahi wa inna ilaihi raji'un!" Ya furta jikinsa na rawa ya shiga text messages ɗinta text ya gani da number wanda bata buɗe lokaci ya duba shine aka mata ɗazu suna cikin mota, hannunsa na rawa ya danna ya buɗe "Abayar da kika saka tayi kyau sosai fitowar mijinki ta hana na ganki sosai but you look so stunning and gorgeous darling." Wani duhu yaji ya mamaye masa ido yayin da zuciyarsa ke turarin kishi, yana jin zuciyarsa na barazanar tarwatsewa, sai yake ganin tamkar a mafarki, anya babu sarƙaƙiya cikin lamarin zuciyarsa ta kasa gaskata masa Munɗo zata aikata haka, sanin halinta da nagartarta ya wuce ta mayar da kanta haka na soyayya da wani, balle imya tuna abinds Meenal ta musu sai dai wani ɓangare ɗaya kuma na zuciyarsa ƙoƙarin rinjayarsa take da nuna masa ba'a yarda da mace duk yadda ta kai ga nuna maka so zata iya yaudararka, ka sani ko wani ta samu ya janye mata hankali, bare tana zuwa makaranta tana haɗuwa da samari ƙanana? Ka sani ko wani ya janyeta kamar yadda a shekarun baya wata ta janye hankalin mahaifinku daga ka Ummy daku? Balle kai da babu yara tsakanin ku, kansa ya girgiza yana cewa "Noo Munɗo bazata mun haka ba, na yarda da ita, she will never such a thing."

****************

Munɗo tunda ta shiga ɗakinta take faman kai kawo ta kasa zama, tana tuno tun daga farkon hoton Araab da aka kawo mata da aka ja jan biro kansa har zuwa yau, komai auna sa take a ma'auninsa, tabbas mace kaɗai ba zata iya wannan aikin ba sai idan tana da influence na wani, kuma a yadda ta lura zasu iya zuwa to any extent dan ganin sun cika burin su, wani rauni taji yana shigarta tamkar zata saki kuka saboda tausayin rayuwarta idan ta bar Araab, wani sashe na zuciyarta yace mata "Karaya ba taki bace Munɗo kada ki manta kina karantun law, taya zuwa gaba idan kin zama cikakkiyar barrister zaki tinkari cases wanda da yawa daga cikinsu suke da sarƙaƙiya dole ki koyi tsayuwa da ƙafafunki da zama mace mai juriya da jajircewa." Wani iska ta fusgar tana jin wani courage nazo mata, ya zama dole ta ɗau ki mataki bata zuba ido tana kallon hakan na cigaba da faruwa ba, hanyar da take tunanin bi take jin wani irin karaya amma sai ta dake, haka ta shiga toilet tai wanka ta fito zuwa ɗakinta, Araab tunda yaji shigowarta yai saurin mayar da wayarta inda ya ɗauka yana lumshe idonsa tamkar mai bacci, zuciyarsa ke wani irin raɗaɗi kalaman saurayin sun kasa barin kunnuwansa, yayin da saƙon da ya aiko ke masa yawo a cikin ƙwayar idonsa.

Ƙamshin turarenta na shiga hancinsa yana saukar masa da wata kasala tare da azabtaccen son ta da son tozali da ita amma yasan yana kallonta zata fuskanci halin da yake ciki, kuma baya so zuciya da kishi ya ɗebe sa yaje ya aikata abunda bashi ba, da mamakin saurin baccin sa yau take kallon sa, ta ƙarasa bakin gadon ta ɗau ki wayarta, sannan ta hau kan gadon ta kwanta gefensa, bakinsa ta kaiwa sumba tana jin tsananin son sa na ratsa ta, duk da ɗumbin son sa dake ɗawainiya da ita ba zata bari rauni ya shiga zuciyarta ta kasa aiwatar da abunda tayi niyya ba, dan ta hakan ne zata zama cikakkiyar masoyiyar sa, tasan yana ganin kamar yafi santa amma ita tasan san da take mai bataji yana mata rabinshi, ya riga ya zama jini da tsoka a jikinta, a hankali ta kwanta kan ƙirjinsa tana lumshe ido, Araab wata irin ƙaunarta yake ji tana fisgar sa yana jin tamkar yasa hannayensa ya zagayeta jikinsa ko zaiji sassauci a ransa amma kishi ke nuƙurƙusar sa, wayarta ce tai vibrating alamar shigowar text, a zabure ta tashi, tana matsawa can ƙarshen gado, Araab da gefen ido yake kallonta sai dai baya hango text da take karantawa, "Kina cinye lokacin da muka baki, wallahi matukar baki fita rayuwar Araab ba, ki shirya haɗuwa da mummunan labarin abunda zai same sa gobe, wanda zaiyi sanadin rugujewar duka dangin sa." Nan danan Munɗo wani irin mugun tsoro ya shigeta tai saurin goge text ɗin, Araab ya hango zallar tsoro kan fuskarta wanda hakan ya basa mamaki, amma baya son yin saurin nuna mata yana zarginta, hakan yasa ya mayar da idon sa ya rufe tamkar mai bacci.

Wani irin tsoro da tashin hankali ke shigarta ta fara karanta " *Hasbunallahu wa ni'imal wakeel* da *Wallahul musta'anu ala ma tasifun* tana neman tsarin Allah da kariya akan maƙiya, sai dai abu ɗaya zuciyarta ke ɗaurata a kai dole ta nisanci rayuwar Araab yanzu duk da tasan zata shiga cikin kewa da damuwa na rashin sa amma ta hakane zata gano su waye ke bibiyar rayuwar su, su waye ke son rabata da farin cikin ta, lokaci yayi da zata nuna musu itama yanzu tasan ta tsaya da ƙafafunta ba Munɗon da bace wacce ke da sanyi da raunin zuciya, kallon Araab tayi tana jin hawaye na zubo mata na yadda zata nisanta kanta dashi har bata san tsawon wane lokaci ba, matsowa tayi ta shige jikinsa hawaye na wanke fuskarta, Araab na jin ta a jikinsa sai dai baiyi wani dogon motsi ba.

*****************

Ammi sam bacci ya kasa ɗaukarta sai faman juyi take kan gado, wannan al'amari ya kasa barin zuciyarta, yayin da Munɗo ta tsaya mata a rai tun daga wannan ranar duk wani motsinta da tunaninta yana kan yarinyar tabbas tsananin tausayin yarinyar ke damunta. Alhaji Ja'afar yana ɓangaren Hajiya Suwaiba yau kwananta ne balle ta sanar dashi ta samu sassaucin zuciya, Ummy ta yanke shawarar ƙira ita kaɗai zatai magana da ita yanzu ta samu relief tasan suna tare da Hassan amma ba zata iya kai safe ba.

Ummy da Hassan suna kwance kan gado hira suke ta mata da miji cikin nishaɗi kamar wani abu bai taɓa faruwa tsakanin su ba, ganin ƙiran Ammi taji gabanta ya faɗi tana fatan Allah yasa lafiya, ta ɗau ki wayar "Hello Fatima kiyi haƙuri na ƙira ki da daddare." Cewar Ammi cikin sanyin murya, Ummy tace "Ba komai Yaya, ina ce lafiya dai ko?" Numfashi taja tace "Gaba ɗaya na kasa sukuni bacci yaƙi ɗauka ta al'amarin nan ya kasa barina, ga tausayin yarinyar nan da ya cika mun zuciya." Ummy cikin son kwantar mata da hankali tace "Ki daina damuwa Yaya Dan Allah ko dan lafiyar ki, ita kuma mu cigaba da mata addu'a, Allah ya haɗata da mahaifiyar tata." Ammi ta sake jan numfashi tace "Amin, magana dake tasa na ɗan rage wani nauyi." 

"Allah Sarki Yaya, ki samu ki kwanta In Shaa Allahu gobe zanzo mu sake tattaunawa." Tace "Allah ya kaimu." Ummy ta amsa da "Amin."

Sukai sallama, ta kashe wayar ta ajiye gefe tana sauke numfashi, Hassan ya kalleta cikin kulawa yace "Ba dai wata matsala ba ce?" Kai ta girgiza masa tace "A'ah" Yace "Toh ko meye dai Allah ya warware." Ummy tace "Amin." Tana gyara kwanciyarta.

*******************

Araab a hankali ya buɗo ƙofar ɗakin Munɗo wanda cool ƙamshi mai ratsa zuciya a hankali ya ziyarci kofofin hancin sa, ɗan lumshe ido yayi kaɗan a duk sanda zai ji ƙamshin na mallakin mutum ɗaya ne, ya kan ji wani natsuwar zuci da shauƙin soyayyarta, hakan ya kan haifar masa da ta wata kasala gami da son kusantauwa kusa da mallakin ƙamshin.

Zaune take akan kujera hannun ta saƙale da biro tana rubutu, ido ya zuba mata yana bin shigarta da kallo sanye take da riga doguwa ta atamfa ta yafa mayafi alamar fita zatayi, sunglasses a fuskarta wanda yake sake ƙawata fuskarta, ta duƙufa sosai cikin abinda takeyi sai dai jefi-jefi tana kurɓar tea ɗin dake gabanta ba dan tana jin yunwa ba sai dai hakan ya taimaka wurin ɗauke mata hankali, zuciyarta ta rufe bata jin zata saurari kowa ko shawarar wani akan abunda take da niyyar aikatawa.

Bai gushe daga kallon ta ba, yana jingine da ƙofar ɗakin ya harɗe hannayensa a ƙirji, yaushe soyayya ta mai kamu haka son da yake jin na ratsa har jinin jikin sa? Yaushe yayi nisan da har idanunsa ke neman rufewa? yakejin duk abunda ke faruwa bazai taɓa iya rabuwa da ita ba yake jin ko awanni ba zai iya ba tare da ita a duniyar ba?

Takowa yayi a hankali yazo ta bayanta tare da saƙalo hannunsa saman kafaɗarta ya kwantar da kanshi ta gefen wuyanta, idanunta ta lumshe wani shauƙin ƙauna na kara ratsata, sumbatar ƙasan wuyanta yayi wanda yasa tun daga kafafunta zuwa wuyanta taji wani irin yarrrr, sake sumbatar ta yayi yace "Kin gama?"

Yawun bakinta ta haɗiya sannan ta buɗe idanunta tace "Jiranka nake ka dawo zan tafi." Wanda ya shiga gaishe da Ummy ne da mahaifinsa ne su saka masa albarka ko Allah zai sa darajar albarkarsu yaga haske a rayuwarsa matsalolinsa su kau, da kallon mamaki yace “Zaki tafi ina?"

"Wata duniyar da baka cikinta."

 A razane ya kalleta a take fuskarsa ta canza daga shauƙi zuwa ɓacin rai da damuwa har ya bayyana akan fuskar da ɗan karfi ya ɗagata ya ɗaurata a saman table ɗin yana binta da wani irin kallo kafin cikin kakkausar murya yace "Kinsan me kike cewa?”

Zare hannunsa dake gefen kafaɗarta tayi  tace "Zama da kai ne bana so, na gaji bana yi ko dole ne na zauna da kai?"

Kamar ana zuba masa ruwan zafi haka yake jin zantukan nata, wani irin rauni na sonta na shigar sa hannu yakai ya riƙo haɓarta yana neman sumbatarta da sauri ta kauda kanta gefe, ido ya ƙura mata yace “Please kice wasa kike Munɗo pls tell me its April fool." Sam ya manta ba watan April ake ba.

Miƙewa kawai tayi ba tare da ta kalle sa ba ta tattare takardun tace "Wannan naka ne, sannan na gode."

Hannunta ya riko ta tsaka cak idanunta na neman zubar da ƙwalla tai ƙoƙarin dakewa tana mayar dasu. Cikin wata irin murya yace "Wurin shi kike son komawa? Ko ince kaunar da kike masa tayi yawa da bazaki iya zama dani ba?" Gaba ɗaya zuciyarsa ta gama basa dalilin da zai sa ta rabu dashi kenan.

Munɗo sosai maganar sa ta bata mamaki sai dai yanzu ba lokacin da zata ji dalilin sa bane, zare hannunta tai tace "Idan wurin shi zani zaka hanani ne?"

"Kije sai dai har abada aurena ko igiya ɗaya ba zai fita akanki ba." Ya furta kamar mai koyon magana saboda tashin hankalin da take ciki,.

Yana tsaye ya kasa ko dogon motsi har ta ja akwatinta ta bar ɗakin.

Motarta ta faɗa kirar Mercedes C class 2021 ta fita daga gidan wasu zafaffan hawaye ke zubo mata, ta kasa dakatar dasu ko attempting share su.

Saƙo ne ya shigo wayarta kokarin tsayar da hawayen take ta duba "Muna sake gargadin ki, ki fita rayuwarsa dan har ke baki isa ki tsira ba."

Sityarin motar ta daka da ɗan karfi, nan da nan idanunta suka fara rikeɗewa, me kuma nake tsoro ne? Tun ina ƙarama haka na ta so cikin kyara, kyama, tsangwama, da tsoron mutanen rugar mu, na sake tsintar kaina a wata rayuwar wahala a hannun ƴan uwana, ta ɗan damtse fuska tace " Yanzu na kai matsayin dana isa, me zai naji tsoron wasu bayan lokaci ne da ya kamata na tsaya da ƙafafuna na kwaci yancin kaina, a fusace tayi reverse ta sake taka burki, hawayen kan fuskarta ta goge tace "Bazan taɓa yafe muku ba yanda kuka hanani rayuwa kuka rabani da wanda nakeso nima sai na zame muku ciwon ido tabbas zan nuna muku fad'in da ake cewa KU GUJI FUSHIN MAI HAKURI....

Ada nayi rayuwar rashin yanci da shanye dukkan halayyar mutanen rugar mu saboda ƙananun shekaruna da rashin sanin ciwon kaina, yanzu nayi girman da bazan d’auka ba, ta murza kan sitiyari ɗinta tana ɗaukar hanyar gidan Danejo.

Araab tun jin fitar motar ta daga gidan daga tsaye bai san sanda ya kai zaune ba, wani duhu yake jin na mamaye sa, da farko ya ɗauka wasa, miƙewa yai ɗakimta da sauri ya buɗe gurin kayanta yaga ta kwashi kaya, kenan da gaske take rabuwa zatai dashi? Jiri ne ya fara ɗebansa dan dama ya fita zancen company da gidan manshi ko ina yaje ba sa’a, sannan yazo wacce zai samu sanyi a gunta tamai haka? Meyasa rayuwa tazo masa a haka, sai yake jin gara ya rasa dukkan abubuwam da ya mallaka a duniya akan ya rasa Munɗo cikin rayuwarsa, meyasa ta zaɓi ta barsa a lokacin da yake tsananin buƙatar ta ya faɗa sonta da baya ji baya gani, tabbas so makaho kuma yin sa illa ne ba wanda ya isa ya kauce tarkon shi, gashi ya faɗa tarkon so mai wuya, dame wancan yafi sa da ta zaɓi barin sa akan shi, dama har akwai namijin da zata so ta tsallake ta barsa, bayan tarin alƙawarukan da suka ma juna, “Munɗo Dan Allah ki dawo gareni komai kike so zan mallaka miki kada ki barni." Zuciyarsa ke wani irin zafi da ciwo wanda tunda yazo duniya bai taɓa jin irinsa ba, kansa na sara masa ta gefe ɗaya yana jin komai na ɗakin na juya masa, duhu ya mamaye idon sa bai sake sanin a ina kansa yake ba…

Wayyo Araab ya suma

Hmmmm wanga lamari😩😩😩

Munɗo da Araab mun tausaya muku

Allah ya baku ikon cin wannan jarabawa

Dama rayuwa bawa bata taɓa zama kullum cikin daɗi dole bawa ya haɗu jarabawowin rayuwa

Allah ya bamu ikon cinye jarabawar duniya da lahira🥹

Tuƙi take kawai tana share hawaye a haka harta isa gidan Danejo, suna zaune a tsakar gida ita da Raheena suna cin gyada dafaffiya, yaron Raheena yana kwance a gefe yana bacci, suna ƴar hirarsu sama-sama Danejo na son shan iskan waje kamar yadda ta saba tun ruga, Raheena wacce fin rabi tunani take yyada zata tunkari Salame da zancen mahaifin yaron ta.
Knocking ɗin ƙofar sukaji anayi, Raheena ta miƙe tana cewa hala almajirin nan ne kinsan ɗazu nace yaje ya dawo, tai maganar tana buɗe ƙofa, da mamaki ta kalli Munɗo sai kuma ta saki murmushi tace “A’a Munɗo kece?”
Kasa magana tai saboda wani irin nauyi da takeji kanta na mata, ciki kawai ta shiga tana tafiya tanajin wani irin duhu na sake gilmawa ta idanunta, neman yin baya tai hakan yasa Raheena riƙeta tace “Munɗo subhnallah bakya jin da ɗi ne?”
Kai ta girgiza a hankali, Danejo ce ta taso tana cewa “A’ah kece da daren nan?”
Kusa da ita ta ƙarasa ta durkushe a ƙasa ta fashe da wani irin kuka mai taɓa zuciya, kuka take iya ƙarfin ta, Danejo kasa dakatar da ita tai nan ta fara tunanin ko Munɗo taji maganar sarƙa ne, hannunta ta kama sukai ciki, ɗakin Danejo suka shiga dan ɗaki uku ne a gidan na Danejo shine mai gado, sai na Raheena da akasa mata babbar katifa sai kuma ɗayan wanda ba komai a ciki. Zama sukai a bakin gado Danejo ta riƙo hannunta tace “Menene?”
Hannu ta sa ta share fuskarta tace “Zan zauna anan na wasu lokutan akwai wani bincike da nake son yi.”
Da mamakin kalamanta Danejo take kallonta tace “Kina nufin zaki zauna anan ba gidan auren ki ba? A wani dalilin?”
Ido ta runtse ba tare da taba Danejo amsa ba ta kwanta akan gado taja pillow ta d’aura kanta tana jin wani irin ƙaunar Araab na ratsa ta da kewar sa, shiru Danejo tai tabbas akwai abinda ke faruwa sai dai zata bari sai da safe ta sake mata magana taji.
Tana fita Munɗo taja bargo ta cusa kanta tana hawaye, wayarta ce ta fara ƙara, cikin fushi ta miƙe zaune ta ɗauka tana karawa a kunnenta taji cikin kakkausar murya ance “Kin taimaki kanki da kika bar gidan sai dai nan garin gaba ɗaya muke so ki bari dan haka ki tattara ki koma inda kika fito.”
A k’ufule tace “In kuma na ƙi fa?”
Dariya taji ansa ance “Sai ki shirya rasa kakarki.” Ana faɗar haka aka kashe wayar, da kallo tabi wayar, mutanen da sukasan tanada kaka basu da yawa a ƙasar nan, meke faruwa? Bincike sukasa akai ko kuma me? Miƙewa tai tsaye ta ɗan fara tafiya a cikin ɗakin daga yaushe aka fara bibiyar rayuwarta da ta Araab? In bata manta ba a ranar da tasan zancen mahaifiyarta ne, “Ko hakan yana da alaƙa da biniyar tata da ake yi, to amma waye?" Tayi jim tana nazari ta ɗan dafa saman goshinta.
Danejo ce ta turo ƙofar ɗakin ganinta a tsaye yasa tace “Munɗo lafiya?”
“Zan shigo da mota ne na barta a waje.”
Tare suka fito ta shigo da motar sukayi ma Raheena sai da safe, ita kanta Raheenan ganin Munɗo yasa damuwa ta kamata, akan gado ɗaya suka kwanta da Danejo tana kallon ta tace “Zan barki ki kwana yau, amma gobe da safe ki tattara ki koma gidanki.”
“Zan koma Danejo amma ki barni Dan Allah na kwana biyu.”
Da mamaki Danejo take kallon ta tace “Munɗo meke damunki ne? Akan me zaki dinga abu kamar wata yarinya? Kin manta su waye Araab da iyayensa a gareki? Kome ya miki bazakiyi hakuri ki zauna ba?”
Wani abu mai ɗaci ta haɗiya sannan ta kauda kai dan bata iya musu ba, cike da takaici Danejo tace “Bana son shirmen banza kinji dai na faɗamiki.” Tayi maganar tana gyara kwanciya ta juya d’ayan gefen, shiru ne ya ratsa ɗakin, can kamar an matsota sai tace “Danejo nikam Baffa baice miki komai akan wacce ta haifeni ba?”
Gaban Danejo ne ya faɗi badai abinda Maccido yai bane yasa tabar gidan saboda tana ganin basuyi wa Ammi adalci ba?
Daurewa tai tace “Meya faru? Dan ban taɓa ji kin nemi sanin wani abu akanta ba.”
Shiru tai hakan yasa Danejo tace “Bai faɗa mana ba kawai hoto ne da sarƙa.”
“Kiyi tunani Danejo ko da wasa bai ce komai ba.” Munɗo tai maganar cikin rauni, Danejo ɗan jima kadan tai alamar nazari kafin tace “Babu sai dai kafin ya rasu yace ina zai ga wannan matar.”
“Matar?”
Kai Danejo ta ɗaga tace “Eh menene?”
Hannunta ta d’an murza, in har mahaifiyarta matarshi ce bazaice wannan matar ba kamar wacce bai sani ba, menene ke faruwa? Me hakan yake nufi? Jin hannun Danejo tayi kan nata tace “Kada ki saka damuwa Dan Allah Munɗo kinji ki kwanta.”
Tashi tayi zaune tana kallon Danejo a raunane tace “Dan Allah ki taimakeni gobe mu ajiye Raheena da safe a gida mu zauna a wani gurin, in mukaje ni zan sanar dake abunda ke faruwa.”
Kallanta kawai Danejo take sai dai tana ganin tabbas abinda ke faruwa mai girma ne hakan yasa ta kasa yi mata musu.
Danejo kwance take ta lumshe Ido sai dai bacci ya kasa ɗaukan ta balle tana jin Munɗo nata juyi ta kasa bacci.
Ita kuwa Munɗo tunani ne fal cikin ranta, ga rashin Araab kusa da ita da yake nuƙurƙusarta, wayarta ta kalla wacce ta kamo  hoton Araab tana kallo tanajin kamar ta shige cikin wayar ta rungumeshi, ta sumbace shi ko hakan zai rage mata rad’ad’in zuci,
Sam daren ranar  bata runtsa ba duk kuwa da yanda ake cewa bacci barawo ne.
******
A ɓangaren Araab  wanda bai san inda kansa yake ba tsawon mintuna cikin ikon Allah wani dogon numfashi yaja yana buɗe idon sa, ɗakin yabi da kallo komai da ya faru na dawo masa, yana jin tamkar al’amara Munɗo ta tsallake ta bar sa ta zaɓi wani a kansa, idonsa ya mayar ya rufe da suke masa wani yaji tamkar an zuba masa barkono, sunan Allah ya ambata ya miƙe jikinshi duk ba ƙarfi, ya shiga banɗaki kansa na sara masa sosai, alwala yayi ya fito ya fara gabatar da nafilfili yasan ta hakan kawai zai samu natsuwar zuci, sai da ya kammala ya ɗaga hannu ya roƙi Allah yai addu’a sosai, nauyin ƙirjinsa na ragewa wanda ya tsinci kansa da hawa kan gadon ɗakin Munɗo ya kwanta, cikin Ikon Allah ba tare da dogon tunani ba bacci ya ɗauke sa, har asuba tai yana bacci, wanda yake cike da mafarkin Munɗo suna soyayya, sai ƙarfe shida ya farka a hankali ya kai hannu gefensa yace “Hayati kinsan mafarkin me nayi? Wai kin tafi kin barni? Kina tunanin zan iya rayuwa babu ke?” Ya ƙarasa maganar yana buɗe idanunsa, ganin gefen sa babu kowa ya tuna masa abunda ya faru, a take yaji kishi da ɓacin rai na mamaye sa ya tashi ya nufi teburin da ta bar takarda ya ɗaga takardar gidan Danejo ne daya bata, a gefe ta manna takarda tasa “Ka bawa Ammi please!”
Kifa takardar yayi wani abu na sake turnuƙo masa,
hakan na sake tabbatar masa ta barshi kenan har abada bayan ta gama dasa mai ƙaunarta? dole ya nuna mata zai iya rayuwa ko babu ita, komai zai ji a kanta zai daure tunda ita ta zaɓi barin sa akan wani, yana jin wani zafi na ziyartar zuciyarsa ya cije lebensa na ƙasa, ya shiga toilet ruwan shower ya sakarwa kansa yana yi yana cusa yatsun hannun sa cikin gashin kansa, ya jima yana wankan kafin ya fito ya shirya a gaggauce ya fice ɓangaren.
Su Ummy na zaune suna breakfast ya shiga bayan sun gaisa yaja kujera ya zauna ya ɗau cup yana ƙoƙarin haɗa tea, wanda ya sawa zuciyarsa cire ta ya manta da ita, cike da tsokana Farouq yace “A’a yau Yaya gauranci aka tuno? Naga ko da wasa baka cin abinci anan saboda ƙauna.”
Kallon sa yai wanda hakan yasa shi yin shiru, kowa ya kula da yanayinsa wanda tabbas zaka kula akwai abinda ke damunshi, yana gama shan shayin wanda yake jin tamkar mad’aci ya miƙe yana neman fita, Ummy ce tace “Araab inba sauri kake ba ina son magana da kai.”
“Toh.” Yace yana binta a baya, Hassan ne yabi bayanshi da kallo tabbas akwai abinda ke damunshi, ɗakin Ummy suka shiga ya zauna a ƙasa tace “Dama cewa nayi me zai hana Goggon Munɗo a biya mata umara itama taje dan na tabbatar bataji daɗin barinta da akayi ba.”
Cike da dakewa yace “Barsu kawai Ummy, sannan meya haɗa gidan Munɗo da Ammi?”
Kallon mamaki ta masa tace “Kamar ya?”
Ajiye mata takardar yai yace “Gashi tace a ba Ammi wanda a iya sanina gidan dana siyan mata ne wanda akasa Danejo.”
Gaban Ummy ne ya bada wani rass hankali a tashe tace “Ina Munɗon ko tana makaranta?”
Miƙewa yai yace “Zan wuce Ummy akwai wanda zan gani, sannan ita bansan inda take ba.”
Kasa gane me yake nufi tai wanda har yabar ɗakin bata kula ba, can tana dawowa hayyacinta taga baya nan, da sauri ta fito da kanta ta nufi ɓangarensu babu motarta ko makarant yake nufi? Nan ta kira wayarta sai dai tajita a kashe. Ciki ta dawo hankali a tashe ta kira wayar Raheena sai dai ta sanar da ita tana gidansu mamakinta ne ya ƙaru, Ilham ta kalla tace ta kira Haneefa suji ko Munɗo tana makaranta, amma ta sanar dasu yau basu da lectures, kallon Hassan tai tace “Alhaji ko zaka taimaka ka kaini gidan Danejo?”
Da mamaki yake kallonta sai dai yanzu yana bata girma da matsayi mai girma hakan yasa yace “Wani abin ya faru ne?”
“Eh muje mu duba duk da ina fatan ba abinda ya farun.”
Suna zuwa gidan suka ganshi a rufe da kwaɗo ta waje, kiran Araab tai tace “Araab bana son shirme meke faruwa? Ina Danejo?”
“Bata gidanta?” Yayi tambayar da mamaki
“Gamu a ƙofar gidan batanan.” Hannunsa ya dunƙule lallai wato da gaske rabuwa zatai dashi kuma ta nisa dashi, mahaifinshi ya bar Ummy yanzu shima matarshi ta barshi? tabbas ko son ta zai kasheshi bazai nemeta ba, rai a ɓace yace “Ummy ku koma gida, ki barsu suyi abinda suka ga dama Dan Allah.” Yana kaiwa nan ya kashe wayar, gaba ɗaya ita ta kasa gane meke faruwa, menene hakan? Lokaci ɗaya.
******
Munɗo kuwa tun asuba suka tashi Raheena suka kaita gida ita da yaromta, tace zata dawo daga baya ta d’auke ta, bata tambayeta dalili ba dan ce mata tai tafiya zasuyi da Danejo, itadai Danejo tayi shiru a mota jira take suje inda zasu tasan meke faruwa,  Munɗo ta wuce can cikin Kurna, parking tai ta zare sim ɗin wayarta tasa wani sabo sannan ta kira wani mutumi tace “Muna kan layin.”
Basu jima ba sai gashi yazo da mashin ya kara lulakasu ciki, bakin wani madaidaicin gida ya kaisu ya bata key sannan ya juya ya tafi akan inda wani abun ta sanar mai.
Almajiri ta kira ya taimaka musu da tura gate tasa motarta a ciki, gidan ba komai a ciki, ta kalli Danejo tace “Tunda mun ɗauko ƙaramin gas da kayan abinci kinga katifa kawai zamu nema ko tabarma?" Rai a ɓace Danejo tace “Bana son shirmen banza da wofi na faɗa miki a wani dalilin zaki baro gidan mijinki ki dawo ki zauna anan? Wlh karki sa raina ya ɓaci kinji na faɗa miki.”
Kallon Danejo tayi wani rauni ya sake taso mata, dauriyar da take ƙoƙarin yi na son barinta, zama tai a ƙasa ta kwashe komai ta sanar da ita, hankalin Danejo ne ya tashi sai dai ta daki bayanta da ƙarfi tace “Akan me bazaki faɗawa mijinki ku haɗu ku nemi wanda yakeyi ba?”
Tana hawaye tace “Ta ina? Bayan ina ganin komai nashi zai tarwatse saboda ni?”
“Amma wani tsinanen ne wannan wanda yake da ƙarfin ruguza company ɗin Araab.”
Cak Munɗo ta daina kuka, nan danan ta ja yatsun hannunta, tare da ɗan maida idanunta gefe, ta kalli Danejo sosai tace “Hakane, duk wanda yake mana wannan abin to tabbas yanada matsayi mai ƙarfi, Araab shida yake da kuɗi in har wani zai illatashi to tabbas matsayinshi ya girma sosai.” Gaba ɗaya kalaman da ake faɗamata a waya take sake tattarowa, tabbas itace ba’asan gani tunda gashi garin akeso ta bari, kallon Danejo tai tace “Danejo hoton da kikace Baffa ya baki yana ina? Ko haryanzu ba’a ganshi ba? Inaji kamar akwai wani abu daya kamata mu duba.”
Kai Danejo ta girgiza tace “Banganshi ba, bayan na koma daukar kayana a gidan, Uwaliya da na tambayeta itama tace bata sani ba, wataƙila ko an share sa.” “Amma Danejo baki ɓoye sa bane har ta yadda za’a iya share sa?" Shiru Danejo tai kafin tace “A’ah cikin drawer na saka kuma tana da mukulli, dan tunda nazo ma anan yake."
Munɗo kai ta girgiza tace “Idan har cikin kayanki yake, ba’a rasa komai ba sai hoto, kuma abunda yake cikin drawer da mukulli taya ma har zai fito daga ciki a share shi? Gaskiya da akwai wani abu." Danejo ta jinjina kai tace “Hakane gaskiya dan ni sam tunanin hakan bai zo mun ba."
(Dama ba lallai yazo miki ba Danejo tunda ke bakya karatun law😂😝) 
Munɗo ta kalleta tace “Danejo kiyi tunanu wa kike ganin yana iya buɗe miki ko yake da mukullan drawers ɗin da zai iya buɗuwa? Dan tabbas hanune yabɗaukeshi."
Danejo tai shiru alamun nazari tace “Gaskiya sai dai ko Uwaliya dan ita kadai ke da wannan ikon sannan itace shugaba.”
Munɗo taja wani numfashi tana ɗan haɗa yatsun hannunta tace “Tabbas itace tai ƙarya, amma in ba itan bace bama zan gane.”
 Danejo dogon numfashi taja tace “Indai Uwaliyace ƙarya a gunta ai ba abin wahala bane, matar data sa mutum mai ji yace bayaji kinga uwa ai ta wuce duk inda ake tunani.”
Kalaman Danejo take aunawa, indai har Uwaliya ke da ikon mukullan to….., kanta taji yana neman ɗaurewa,  a wannan lokacin kowa dake zagaye da ita ta sashi a cikin suspect dole ta zargi kowa dan hakan ne zaisa ta gane abinda ke ɓoye, tabbas abin nan ya shafi mahaifiyarta dan inta auna komai daya faru ya faru ne a dalilin hakan.
Kallon Danejo tai tace “Ita Uwaliyan aiki take ko shugabantarku kawai take?”
“Eh kin manta mun ganta sanda kukaje ɗauko ni? Sai dai ita kowa yasan zamansu Hajiya Zinnira take duk abinda takeyi umarninsu ne.”
Dole zataje ta ga matar nan anan ne zata gane in ma zata sakata cikin wanda zata zarga ko kuma zata cireta.
“Danejo zanje in dawo, daga nan zan taho mana da abubuwan da muke buƙata, gidan nan na haya ne na biyashi na wata shida dan bansan yanda hali zaiyi damu ba.”
Itadai Danejo kasa magana tai gaba ɗaya wannan lamarin so take ta gogeshi a dawo yanda ake da.
******
Kai tsaye gidansu Haneefa ta nufa, sai dai tana shiga maimakon tai ɓangaren su, na masu aiki ta nufa, masu aikin wasu na girki wasu na guga a tsakar gida suna hira, niƙaf ɗinta ta zare ta gaishesu, kallon rashin sani suka mata sai wata ce tace “Kamar ƙawar Haneefa ko?”
Kai ta ɗaga tace “Eh, Uwaliya nanan?”
“Tana ɗaki.” Tai maganar tana nuna mata ɗakin, ciki tai su kuma jin ƙawar Haneefa ce ba wanda yabi takan ta.
Uwaliya na zaune tana ƙirga kuɗi tana jin mutum ta maidasu ƙasan gado, Munɗo tai sallama sannan tace ta shigo, wani kallo take mata kafin Munɗo ta gaisheta sannan tace “Danejo ce dama ta aikoni, akan wai in anga hoton nan Dan Allah tanaso, zamu bar gari ne shine take muke son sake bincike ko za’aga mahaifiyata.” Munɗo tai maganar tana kallon yanayin Uwaliya, cike da masifa Uwaliya tace “Ni ban ɗaukar mata hoto ba hasalima bansan tanada wani hoto ba, zinari ne na amsa kuma na bata ehe.”
“Allah sarki to shikenan zan sanar mata.”
Munɗo tai maganar tana miƙewa tare da sa wayarta gefen carpet, ta fito daga ɗakin tare da mata sallama.
Uwaliya tanajin ta fita tai maza ta danna waya, ana ɗauka tace “Yarinyar nan ce tazo akan hoton nan, amma nace mata bansani ba, na sanar ne tunda ance kome ya faru na faɗa sannan tace zuwa tai saboda zasu bar gari.”
Tana kashewa ta sake jin sallama, a ƙufule tace “Menene kuma? Ba kin tafi ba?”
Labulen ta buɗe tace “Wayata na manta kuyi haƙuri.”
Tai maganar tana juyawa, tsaki Uwaliya tai bayan ta fita.
Kai tsaye mota ta koma taja tabar gun cikin sauri, Husna dake ƙoƙarin fita taga motar, ta zabgawa motar harara tace “Ai kuma anyi mota basuda aiki sai yawo tare munafukan banza kawai.”
Munɗo sai datai nisa sosai sannan tai parking, wayar ta kunna ashe recording tasa a ƙasan carpet ɗin, kalaman Uwaliya taji wanda hakan ke tabbatar mata da tabbas akwai wani abu dake faruwa a ɓangaren ta, dole zatasan me zatai akanta amma yanzu burinta tasan a wani hali company ɗin Araab ke ciki gashi batada wanda zata tambaya, kayan abinci ta siya da kuɗin da Araab ke saka mata a account duk wata saboda duk da bata bukatar komai yana mata kawai dai yana saka mata ne incase, haka ta fito tana jin jiri na ɗan kamata, sai a lokacin ta tuna tun abincin rana na jiya bataci komai ba sam kuma batajin yunwa damuwar da ke cin ta tafi karfinta.
 Maimakon ta wuce gidan da suke layinsu Araab tai, daga gefe ta tsaya tana kallan ƙofar gidan wani abu na sake taso mata kafin ta juya ta tafi, a inda tabar Danejo anan ta sameta nan ta sanar da ita abinda ke faruwa, hankalin Danejo ya sake tashi tace “Tashi maza ki koma gidanki ki sanar da Araab yasan abinyi.”
Kai ta girgiza tace “Sai nasan dawa take waya tukunna.”
“Danejo a labarin yanda Ammi ta bada akan Baffa kina ganin kuɗin ta yaso ci?”
Shiru Danejo tai tace “Na kasa yarda da hakan, a iya saninmu Maccido bazai zalunci wani a waje ba balle kuma ke da ya daurawa son duniya, sai dai Hajiya bazatai ƙarya ba itama shiyasa duk na kasa gane komai.”
“Danejo mai Baffa yayi da kuɗin? In har ya gudu da kuɗin ya kamata yak rayuwar jin daɗi amma a koda yaushe burinshi bai wuce ya ganni cikin farinciki ba, sannan in har guduwa yai da kuɗi ya bada ni kenan akwai jaririya a hannunshi sanda Ammi ta bashi Haneefa shiyasa ya bada ita ya gudu da kuɗin ko kuwa sai daya gudu da kuɗin yaje ya ɗauko ni? Sannan Danejo taya akai har Alhaji Ali ya rasu Baffa nanan a tsaye a gun yana jiran azo a ɗauki Haneefa kenan? Ko ina ya bisu?”
Ita Danejo sam bata gane duka abubuwan da Munɗo ke cewa ba sai dai a abubuwan data gane tace “Tabbas akwai abin dubawa.”
Jiri ta sake ji yana sake kamata, hakan yasa ta sa kanta a saman bango tana maida numfashi, Araab kawai takesan gani sai dai tasan ba yanzu ba. Ganin yanda takeyi yasa Danejo tace “Ki kwanta a sallaya kin tadawa kanki hankali dole ki dinga jin ba daɗi.”
Kishingiɗa tayi ita kuma Danejo ta sa mata ruwan zafi ta haɗa mata tea wanda daƙyar ta iya sha, amai ne ya taso mata wanda ta dawo da tea ɗin, bayan sunyi sallah bacci ya ɗan ɗauketa dama hadda yinshi ya tarun mata a ido.
****
Ummy tayi faɗa har ta gaji Araab baice ga abinda ya rabasu ba, dan dama tunda ya fita case ɗin sa yaje sukai magana da commissioner ga mamakinsa akace wai mistake ne ba company sa za’a letter ba, abun ya basa mamaki sosai amma ya basar, ya dawo gida ya tadda faɗan Ummy wace sai da Hassan ya ɗan bata haƙuri shi kanshi Araab yayi mamakin faɗan wanda tsawon rayuwarsa bata tab’a mishi shi ba,
Yau ma a ɗakin Munɗo ya kwana duk yadda ya so hana kansa, yanajin wani abu na sake taso mai a zuciyarshi, yawun bakinsa kawai ya haɗiya duk wata rayuwa da sukai tana sake dawo mai, wani zazzafan ƙwalla ne ya bayyana a gefen fuskarshi, a haka yai bacci.
******
Munɗo ce ta maida sim ɗinta wajen ƙarfw sha biyu na dare saƙon Ummy ne yake ta shigowa, murmushi tai dan dama tasan Araab bazai nemeta ba, ido ta lumshe sanan ta turawa Haneefa text akan ta taimaka mata da number Uwaliya akwai abinda Danejo ke son tambayarta.
Haneefa ba tare da wani abu ba ta tura mata, saƙon na shigowa ta kashe wayar, ta canza sim ɗin ta sannan ta sake kwanciya.
Ummy abin duniya ya dameta gashi Salame tace basa nan, kallon Hassan tai tace “Ko na sanarwa Yaya Bilkisu?”
Kai ya ɗaga yace “Eh kinga ƙila ma ta nemi Haeefa.”
Lokacin Ammi na tare da Alhaji yau kwanantane tana kishingiɗe jikinshi yana shafa bayanta, jin waya yasa ta ɗaga da sauri dan gaba ɗaya hankalinta kwanan nan yana kan gidan Ummy.
Bayan sun gaisa Ummy tace “Dan Allah kicewa Haneefa in Munɗo ta kirata tace mata ina son ganinta.”
Zaune ta miƙe tace “Meya sameta?”
“Tabar gida inaji taji zancen nan ko gun Danejo ko gun wani.”
Hankalin Ammi ne ya tashi tace “Ta bar gida, ina ta tafi?”  Jin haka yasa Ummy tace “Insha Allahu ba komia.”
Suna gamawa ta kalli Alhaji Jaafar ta sanar dashi, hankalinshi ne ya tashi yace “Gobe zanje gidan sai mu san abinyi ai bazamu bari shirman yara ya raba mana kai ba.” Cike da jin daɗi ta rungumeshi sai dai hankalinta duk yana kan Munɗo, ina ta shiga? Meya faru?
*****
Waya Munɗo taba Danejo ta kira Uwaliya, bayan sun gaisa tace “Uwaliya nice Danejo dama faɗa miki zanyi naga hoton nan ba sai kuncigaba da nemanshi ba.”
“Kinga hoto kamar ya?”
“Hoton dai dana nuna miki kwanaki har naketa nemanshi, to shine na ganshi.”
A ranta tace “Ina kika isa ki ganshi bayan na ƙona shi?”
Ga mamakinta muryar Danejo taji tace “Kin ƙonashi?”
Da sauri Uwaliya ta kashe wayar cikin tsananin tashin hankali.
Danejo ce ta kalli Munɗo wacce gaba ɗaya leɓenta ya bushe kana ganinta kasan batada lafiya, tace “Matar nan tabbas tasan abinda ke faruwa.”
“Dole zamu sata tai magana, nasan yanda zan da ita.”
Tana magana tana lumshe ido alamun ciwo, “Wuce mu tafi asibiti ko kuma wallahi na hau mota naje gidansu Araab kashe kanki kike sanyi?” Danejo ta faɗa rai a ɓace.
So take taga ta gama komai ta koma gun Araab dan zuciyarta ta kasa ɗaukan rashinsa ji take kamar ryuwarta ta kusa ƙarewa saboda rashinsa.
Ummy kuwa hankalinta ne ya kasa kwanciya ɓangaren Araab ta nufa ganin bazata iya jiranshi ba, ga mamakinta ƙofar ma a buɗe ya barta, ciki tai tana sake duba gidan wai da gaske Munɗo bata gidan? A ɗakin Munɗo ta ganshi a kwance a kan gado, bai ma shirya ba? Yanda taganshi a dukunkune ne yasa hankalinta ya tashi ta ƙarasa gun da sauri, karkarwar sanyi yake idanunsa a rufe.
Wayarta ta ɗauka da sauri ta kira Hassan akan yazo su kaishi asibiti.

Hassan shima hankalinsa ya tashi ganin Araab a wannan yanayin ya ƙira Farouq suka kama sa, yana numfashi da ƙyar, Ummy hankalinta ya tashi sosai tana ta addu’a Allah ya tashi kafaɗunsa dan bata taɓa ganin shi haka ba Allah yasa ba wani babban ciwo ba ne, asibitin su suka nufa dashi, ba ɓata lokaci likita ya amshe sa sukai admitting ɗin sa, Dr ya musu bayani kan jininsa ne ya hau alamu sun nuna yana cikin damuwa sosai kuma yana yawan tunani ga stress da yamai yawa, Ummy ba abunda yazo ranta sai Munɗo tasan akanta ne Araab ya shiga damuwa sosai har ciwo ya kamasa, ina zata ganta? Tasan meke faruwa tsakaninsu, idan akan case na mahaifiyarta ne kaɗai bata tunanin Munɗo zata bar rayuwar Araab kuma har nima ta kasa nemana, Ummy tayi zancen zuci tana addu’ar Allah ya warware komai cikin sauƙi.
********
Munɗo ba zata iya driving ba saboda yadda jikinta yai weak sosai, dan sai da ta sake yin wani aman, dakyar ta mike tana jin jiri na sake kamata, ganin ran Danejo ya ɓaci yasa ta ƙira musu Bolt mota tazo har bakin gida ta ɗauke su zuwa asibitin wanda anan kaɗai take da file.
Layi kaɗan suka tarar wanda bai fi mutum huɗu ba, suka zauna jiran a gama dasu, cikin mintuna talatin layi yazo kanta suka shiga tare da Danejo, Likita yai mata tambayoyin yadda take ji ta sanar dashi, test ya rubuta mata yace taje lab na asibitin ayi, ta kawo masa result, Danejo ta riƙeta saboda jirin da take gani duk da itama Danejon ba ƙarfi sosai gareta ba saboda tsufa.
Araab idonsa lumshe tamkar mai bacci, drip ne a hannunsa mai ɗauke da sinadarin magunguna, gaba ɗaya duniyar yake jin ta masa baƙi saboda Munɗo yana jin ina ma Ummy bata aura masa itama har ya faɗa soyayyarta, “Why Mundo? Meyasa kika zaɓi barina a daidai lokacin da zuciyata ta mutu a sonki?” Yai zancen zuci Ko da wasa da in akace zaiso wani haka bazai taɓa yadda ba wai yau shine akan mace yakejin komai na duniyar baya masa daɗi?  Ummy, Hassan da Farouq suna gefensa suna kallonsa cike da tausayawa wanda dukkansu a zaton su bacci yake.
Munɗo sun mata test ɗin sun bata result ta kaiwa Dr, Ya amsa ya duba, yana kallonsu ita da Danejo tace “Congratulations kina da juna biyu na wata biyu da sati uku." Da sauri ta ɗago ga kalli Dr ɗin tanajin abin kamar a mafarki “Araab!” Abinda zuciyarta ta fara ce mata kenan a hankali ta furta “Alhamdulillah." Tana jin wani kwallar daɗi na kamata, wani farin ciki e ratsa ta ashe itama zata zama uwa a duniya, lokaci ne kawai baiyi ba sai yanzu kamar yadda Araab kullum ke faɗa mata idan tai zancen ciki, yanayinta ne ya canza tuna Araab da ace suna tare yanzu aka sanar da zancen cikin bata san wane irin farin ciki zaiyi ba, Danejo da bakinta ya kasa rufuwa wai Munɗo ɗinta ce ɗauke da juna biyu, Allah sarki Maccido da yana raye ba ƙaramin farin ciki zai yi na ganin zai samu jika ba." Dr ya katse tunanin su yana sanar dasu “Tana buƙatar drip leda biyu dan taji ƙarfin jikinta, kuma dole ta rage stress ta riƙa cin abinci dan lafiyarta da ta babyn." Danejo tace “In Shaa Allahu za’a kula." Yayi rubuce rubuce a takarda, ya kira wata nurse yace ta kaisu room 6, ta russuna tace “Sorry sir ɗazu anyi admitting wani patient ciki." Kansa ya ɗan buga yace “Opps sorry na manta, ki kaisu room 7." Tace “Okay sir." Munɗo da Danejo suka bi ta a baya, wani ƙaramin corridor suka fara shiga wanda cikinsa ɗakuna biyu ne a jere, 6 da 7, ta buɗe 7 ɗin suka shiga, kana ta fita ta ɗauko kayan aiki, allura ta haɗa zata ma Munɗo, Danejo ta miƙe ta fita bata son ganin irin abubuwan asibiti, kujerar dake corridor ta zauna.
Ummy zaman gu d’aya taji ƙafarta ta riƙe, tacewa su Hassan, bari na ɗan taka waje ko ƙafata zata miƙe, tana fitowa idonta ya sauka kan Danejo da mamaki tace “Inna Danejo?” Danejo ta kalle ta tace “Hajiya wani kika zo dubawa?”
Ummy kai ta girgiza tace “Araab aka kwantar baya jin da ɗi.” Araab wanda idonsa ke lumshe jin an ambaci Danejo dan Ummy da ƙarfi ta kira sunan, ya tattara hankalinsa zuwa ƙofa.
Danejo cikin kulawa tace “Subhanallah! Allah ya bashi lafiya.” Tai maganaf cike da damuwa, Ummy tace “Amin, Danejo ina kuka shiga ke da Munɗo har gidanki naje mun tarar a rufe, yanzu in su yara sun yi shirme a matsayin mu na manya ya kamata mu gyara.”
Danejo jiki a sanyaye taja numfashi tace “Abubuwan nan ne ni kaina sun rikitani wallahi, gaba ɗaya bansan ya akai abu yaje haka ba.”
Ummy cikin damuwa ta kalli Danejo  tace “Akan menene? Ko akan mahaifiyarta ne, dan naga ta bada takardun gida kan aba Yaya Bilkisu wanda hakan ke nufi ta dawo dashi ne saboda da dukiyar da Yaya Bilkisun taba mahaifinta aka siya gidan, amma Inna meyasa kika sanar da ita?” Danejo kai ta girgiza tace “Ko ɗaya ba nice na sanar da ita ba, nima nayi mamakin a ina taji da naji maganar a gun ta.” Ummy numfashi taja tace “Shine kenan dalilin da yasa ta bar Araab ta barmu?”
Danejo a raunane tace “Maganar ta wuce haka Hajiya, abun ni kaina na rasa ta inda za’a ɓullo masa." Tana ina Munɗon tare kuke?  Daga bakinta ya kamata naji komai, sai musan abin yi.”
Danejo tace “Ita na rako asibitin dan bata jin da ɗin jikinta ashe juna biyu ne, shine ake mata ƙarin ruwa." Ummy duk da damuwar da take ciki sai da murmushi ya bayyana kan fuskarta jin an ambaci juna biyu.
Araab wanda ke kwance ɗaki duka yana jin su, jin an ambaci ciki yaji ba wanda yake son sakawa a ido kamar ita ko tantama bashi da ita cikinsa ne baya zarginta ko kusa da zina, dan wani na santa yasan bazatai zina ba, drip na hannunsa ya zare yana ƙoƙarin tashi, Hassan da Farouq sukai kansa suna cewa “Ina zakaje?”
"Dan Allah ku barni naje naga Munɗo.” Ya faɗa yana matsawa gefe, Hassan yace “A ina zaka ganta?" Dan su sam basu ji magamar tasu Ummy ba, “Ina zuwa." Yayi saurin raɓawa ta gefensu ya fice ɗakin, Ummy sai ganinsa sukai ya fito, bai tsaya komai ba ya tura ƙofar ɗakin da take ya shiga, kacibus yai da nurse zata fito ta gama saka mata drip, a zaton ta ma ɓatan ɗaki yai tace “Sorry wancan ne ɗakin naka." Banza yai mata yna ƙarasawa bakin gadon, ido ya zuba mata sai yakeji kamar ya shekara bai ganta ba, a hankali ya kai hannunsa kan mararta, ya shafa yana jin wani shauƙi wai shine zai zama uba, Munɗo wacce har wani irin bacci ya fara fisgarta saboda ƙarfin allurar dan tana saka bacci, Idonta ta buɗe ta ɗau ra kansa, Nurse na ganin haka tai saurin ficewa.
A hankali Munɗo ta sake maida idan ta rufe ta sake buɗewa dan tabbatar da ba mafarki take ba, Araab ganinta yasa ya kasa controlling kansa wata irin zazzafar ƙaunarta ke ratsa shi yana jin yama kansa ƙarya na cewar zai iya rayuwa babu ita, Munɗo itama wani rauni taji yana shigarta son sa na fisgarta, kawai taji hawaye na zirya kan kumatun ta, “Kuka kike saboda bakya son ganina ko?" Yai mganar cikin wata irin sanyin murya, da saurin Munɗo ta girgiza kai ganin yadda ya rame ya tabbatar mata yana cikin damuwa da kewar rashin ta, “Idan ba haka bane meyasa kika tafi kika barni, kika zaɓi wani a kaina?"
Kai ta sake girgizawa tace “Ban zaɓi kowa a kanka ba Yaya Araab meyasa zakayi tunanin zanso wani bayan kai, banyi haka ba kafin aurenka sai yanzu da igiyoyin aurenka uku a kaina?" A raunane Araab yace “Idan ba son shi kike ba, meyasa kike ɓoye mun wayarku, meyasa bakya iya amsa kiransa a gabana, meyasa yake miki text har yana ƙiran ki da darling, meyasa ranar da muka fita na ganku tare, kikace mun baki san shi ba, amma ya miki text kan cewar abayar da kika saka ta miki kyau?" Da kiɗima take kallon Araab tunanin da yake yi kenan tace “Wallahi bani da masaniyar dukkan wanda na tabbata duk mutum ɗaya ne ke shirya wannan muguntar kuma yake son rabani da kai.” Araab da mamaki yake kallonta yace “Ban fahimta ba, waye wani?”
Ƙasa tai dakai, yasa hannu ya ɗagao fuskarta yace “Kinsan ba abinda na tsana irin inga kina ɓoye min abu ko?”
Ba tare da wani ja ko dogon tunani ba ta zayyane masa komai, Mamaki da al’ajabi ne ƙarara ya bayyana kan fuskar sa yana kallonta yace “Meyasa tun farko baki sanar dani ba, kika zaɓi yanke hukunci da kanki har ki tsallake ki barni? Taya ma zaƙi rabo dani akan wannan dalilin?"
“Saboda sunce kar na sanar da kai, kuma nayi tunanin ta hakane dan kubutar da kai.”
Iska mai zafi ya fusgar daga bakinsa yace “Blackmailing ɗinki suke, kuma hakan ya shaida kece basa so a tare dani da ahalina, tunda bayan tafiyarki akace mistake ne letter da aka turo, shima gidan mai na jiya hukunar EFCC ta jaha tamun message kan cewar nayi haƙuri bisa zargin da suka mun, sun janye maganar."
Munɗo wani irin numfashi taja tace “Tabbas kowaye nice baya so a tare da kai, da ahalin ka, kuma yana da ƙarfin iko a jahar nan."
Araab jim yayi yace “Ya zama dole muma mubi ta ƙadƙashin ƙasa.”
Munɗo tana kallonsa tace “Ban fahimta ba." Mararta ya sake shafawa yana kallonta yace “Maman unborn." Murmushi ta mayar masa wanda ta kwana biyu batai ba, ya cigaba da cewa “Ba zamuyi saurin fitowa mu nuna mun fahimci wani abu ba, haka maganar kada ta fita tsakanin ni dake, dan kowa yanzu ya shiga cikin zargi, kowaye idan yaji mun fahimta ba shakka zai canza taku." Munɗo ta girgiza kai tace “Hakane, amma ba’a fara hakan ba sai da zancen mahaifiyata ya taso.”
Araab yace “Zancen mahaifiyarki?” Kai ta ɗaga masa ta sanar dashi komai, Shiru yayi yana nazari sosai kafin yace “Ina zargin wani abu, amma sai dai bana fatan hakan ya kasance gaskiya." Munɗo kallonsa tai sosai tace “Me kenan?” Yace “Ban yarda cewar baffan ki zai aikata abunda ake zarginsa ba saboda wasu dalilai a labarin nan na fahimci wasu abubuwa amma ina buƙatar naga Ammi." Munɗo tace “Ammi kuma?” Araab yace “Eh akwai wasu abubuwa da nake so na tambayeta." Munɗo tace “Sai kuma Uwaliya dake gidan, ina zarginta meyasa zata ɗauke hoton da akace na mahaifiyata na wurin Danejo kuma ta ƙona sa?" Kallon Munɗo yayi sosai yace “Taya kika san hakan?”Ta numfasa ta sanar dashi komai, “Ina jin sanin wanda ya aikata hakan ba zai mana wahala ba." Munɗo tana kallonsa tace “Allah ya taimake mu."
Yace “Amin, tuntuni ya kamata ki sanar dani muyi bincike tare ba ki wahalar damu ba da kewar juna, yanzu kalli inda kika kawomu?"
Murmushi ta masa, Ya lakaci hancin ta, “Ina wayarki?”
"Gata nan." Ta nuna masa gefenta, “Ki kunna ta dan naji Ummy tace bata samun ki, na tabbatar zasu ƙara nemanki ta hakan ma zasu ƙara samun wata hanya." Tace “Toh”. Ta ɗauko wayar ta kunna, saƙo ne ya shigo da number ba private ba, suka kalli juna ita da Araab, wayar ya amsa hannunta yana duba saƙon “Darling kwana biyu ban ji ki ko mijin naki ya amshi wayar ki?" Kallon Munɗo yai yana nuna mata text ɗin, gabanta ya faɗi tace “Hakan na nufin mai yin wannan daban, wanda kuma ke wancan daban?" Araab ya girgiza kai yace “Ƙwarai hakane, dan alama ta nuna wannan bai san cewar bama tare ba,  da bi turo ba." Munɗo kanta ne yai mugun ƙullewa tace “Wanene?” Araab da kishi ke cinsa wani na bibiyar matarsa yace “Ko waye shima sai na nemosa na hukunta sa, musamman da ga number." Munɗo kallon Araab tayi tace “Am sorry Swt."
"Da me?” 
"Na tafiya na barka." Sumba ya kaiwa lips ɗinta yace “Kinci sa’a bakya jin da ɗi da kin amshi hukunci." Ciwon da yake ji ma ya nema ya rasa, dama na rashin ta ne, Tace “Ya akai ma wai kasan ina asibiti?” Driya yai yace “Sai yanzu zaki tambaya?" Tace “Uhmm."
"Rashinki to yasa na kwanta ciwo shine aka kawoni asibiti." A raunane take kallonsa tace “Sorry plsss, kuma ka tashi ka koma ɗakin ka a sake duba maka kazo nan ka zauna."
"Ganinki yasa na warke, bana buƙatar wani drip, ga kuma labari mai da ɗi na samu."
"Labarin me?”Ta tambayesa tana kallonsa, “Nayi ajiya anan mana." Ya shafi mararta, Ido ta rufe alamun kunya, Yace “Sarkin kunya kawai." Tai dariya, 
Ummy, Danejo, Hassan da Farouq suna zaune corridor har sun soma wata hira dan son san haɗuwar ta masoya ce, Kowa fatansa Allah ya ƙara daidaita su ya kawar da shaidan tsakani, Ummy taso sake tambayar Danejo ta warware mata komai, sai dai kuma tayi shiru ganin kamar Danejo bata son maganar, Ummy bata sanar da Ammi ba sanin ta da saka damuwa a rai, yanzu sai jininta ya hau.
Araab sam yaƙi fitowa ɗakin Mundo, ya zauna yana kafeta da ido, itama ganinsa kusa da ita yana sakata wata natsuwar zuci da farin ciki.
********************
Meenal ke ta haɗa kaya a akwati, Bilal yana taya ta, Ya kalleta yace “Sai nake jin Allah kamar kada ki tafi."
Kallonsa tai tana dariya ganin yadda yama fuska kamar ƙaramin yaro tace “Al’adace ai komawa haihuwa gida."
Bilal yace “Nidai wannan al’adar bata kyauta mun ba, Allah bana son kiyi nisa dani ko na kwana ɗaya, na saba kullum hannuna akan cikin ki nake bacci ina jin motsin babyna."
"Kace dai babynka zakai kewa bani ba." Murmushi yai yana kallonta yace “Ai son naki ne ya shafi babyn ko?"
"Dan Allah karkaga ba nanan ka koma harkar da dan in ka koma Allah bazan dawo ba.”
Riketa yai yace “Alƙawari fa na ɗauka, sannan yaushe raban danai?”
 Kallonsa tai ta mayar masa murmushin ko da wasa bata taɓa zaton Allah zai saka mata son Bilal ba sai gashi yanzu tana jin son shi sosai a ranta, har mamaki take wai shine yanzu ya shiryu ya daina shaye shaye, ya zama cikakken mutum wanda yasan ciwon kansa, “Zauna ma ki huta na ƙarasa miki." Ya faɗa yana kama hannun ta ya zaunar da ita, ya cigaba da gyara mata kayan, Motar Jauro wacce yanzu ya canza sabuwa ya aro, ya kama mata ta shiga ciki ya fito da kayanta, ya kaita gida, Sai da ya shiga ciki ya gaishe da Alhaji Hussain, wanda suka gaisa cikin mutuntawa kana ya fito da kayan dasuka siyo dana abinci ya shiga dashi, ya kuma basu kuɗi sannan yai musu sallama, rayuwa kenan wai shine yanzu suke abu na mutunci da Alhaji Hussain, lallai shaye shaye yana zubar maka da ƙima da mutunci a idon mutane, kuma ya saka ka zama tamkar mahaukaci da sam tunaninka ba irin na mutane masu hankali bane, Bilal ya sake yin Allah wadarai da shaye shaye kana ya bata dubu goma ta riƙe gunta ko zat buk’aci wani abu, wanda a kasuwa yanzu yake samu shagon Jauro.
Meenal bayan tafiyarsa ta kwanta kan cinyar Mumy suna hira ta uwa da ƴa, itama Mumy tana murna zata samu jika, sun yarda Allah ke yin komai, dan shi ya ƙaddara Meenal Bilal zata aura ba Araab ba, kuma yanzu taimakon da Araab ke yiwa rayuwarsu wanda duk dangi ba wanda ya musu yasa sun ƙara ganin ƙima da darajarsa shi da Ummy.
********************
Salame na zaune tana tsintar wake alala Jauro yace yana so, zata masa dan yanzu ladabi take masa sosai ganin da chanjin sa a hannu, Raheena na taya ta yanzu tana sake mata ba kamar da ba, har yaron ta kan ɗan ɗauka can ba’a rasa ba, Raheena na son sanar da ita zancen mahaifin yaron tana fargaba, Yaron na gefensu yana wasa, Salame kamar tasan abunda ke ran Raheena ta kallesa tace “Kin cuci yaron nan wallahi, yanzu ace ko mahaifinsa baki sani ba, haka zai taso ko sunan mahaifi bashi da?" Raheena tai saurin cewa “Nasan waye mahaifinsa yanzu Umma kawai tsoro nake."
Kallonta tai tace “Kinsani kika ce?” Ta ɗaga kai, Salame tace “To waye idan kin sani?”
"Mallam Dalhatu ne." Salame cikin masifa tace “Yanzu kina nufin malami ya dirka miki ciki, amma anyi tsinanne ina ayoyin Qur’ani da hadisan da ya sani?"
Raheena cikin sanyin murya tace “Ba malamin islamiyya ba, shugaban makarantar mu na makaranta, yace zai nemamin makaranta zai sa naci jarabawa.”
Salame tace “Amma anyi tsinanne, wallahi bai isa ba kuwa, amma wacce hujja ce dake nacewa shine?”
“Kamaninsa da Muhammad.” Salame ta kalli yaron tace “K’warai dan kuwa baya kama damu can ya ɗebo uban nasa." Raheena wacce ƙwalla ke son zubawa saboda nadama tace “Har yatsun hannunsa da ƙafa ma iri ɗaya."
Salame tai ƙwafa tace “Wallahi baƙin ciki da tonon asirin da yamun shima sai na masa, kinsan gidan sa?"
Raheena ta girgiza kai tace “A’ah makaranta kawai na san shi." 
"Yau ɗin nan za saka Bilal ya nemo mun kwatancen gidan sa." Ta jawo wayarta dake kan tabarmar ta ƙira Bilal, wanda yana kasuwa ta zayyane masa komai, Yace mata “Toh yana tashi kasuwa zai biya makarantar ya bincika." Shi kansa yana jin baƙin cikin abun, hakan yasa ya ɗau ki alwashin sai an hukunta Mallam Dalhatu abunda yai duk da cewar Raheena ita ta kai kanta, amma shima malamin makaranta ne bai kamata ba, Raheena jikinta ne yai sanyi amma tana so yaronta ya samu ƴan ci shima yasan yana da uba, Salame tsintar wake tana mita kan cewar wallahi sai mallam Dalhatu ya sani.
***********
Jin shirun su Araab yai yawa, Ummy tace Farouq ya leƙa ya gani, Hannunsu saƙale da juna ya gansu, daga gani suna cikin shauƙin ƙaunar juna, kansa da Haneefa ya hango, gyaran murya yayi a tare suka kallo sa, Munɗo kunya ta kamata, ta kawar da kanta gefe, Farouq yana dariya yace “Da alama dai kun manta a asibiti kuke." Araab harararsa yai yace “Lafiya ka shigo mana." Farouq yana dariya yace “Tuba nake baban love, Ummy ce tace na dubo ku, sunji shiru." Munɗo jin haka wata kunyar ta sake kamata, Araab yace “Kace musu su shigo dan ni na warke jinya ta dawo nan." Dariya Farouq yayi ya fita, Yace “Toh Ummy Yaya Araab dai ya samu sauƙi yanzu Antynmu kaɗai ya rage." Danejo, Hassan da Ummy dariya sukai suka girgiza kai.
Hassan yace “Mu shiga muga lafiyarta ko?” A tare suka ce “Toh” Ummy da Danejo fatansu Allah ya warware komai ya kauda duk wata fitina yasa su kasance da juna har abada, idan da rabo kuma ya had’ata da mahaifiyarta…..
Salame dai tace ba zata bar Malam Dalhatu ba🤭🤭🤭ku ya haduwarsu zata kasance
Araab da Munɗo Allah ya baki ikon gano suwa ke muku ƙulla ƙulla da tuggu.

Araab yana jin alamar buɗe k’ofa yayi saurin sakin hannun Munɗo yana ɗan matsawa daga jikinta, kallonsa tayi tai dariya tace “Ashe kana da kunya?" Ya ɗan harareta shima yana dariya, su Ummy ne suka shigo kowannensu fuska sake suke mata ya jiki, ta amsa tana gaishe su, Ummy tace “Da tamu dake amma sai kin samu sauƙi.”
Kai Munɗo ta sunkuyar dan tasan laifin datai, wayar Ummy ce tai ƙara Ikram ce ta ɗauka tace “Hello Ummy ya jikin Yaya Araab ɗin?" 
"Yaji sauƙi, ku haɗo ruwan tea da pepper soup na kifi ku kawo asibiti."
Tace “Toh Ummy, Allah ya ƙara masa lafiya." Tace “Amin.”
Ta kashe wayar, Munɗo duk sai take jin kunyar Ummy tana ganin bata kyauta ba, a yadda Ummy ta ɗau keta ƴa tun kafin ta haɗa aurenta da Araab bai kamata ta tafi ba tare da ta mata sallama ba amma a lokacin bata da wani zaɓi ne, dukkansu suna zaune a ɗaki ana ƴar hira jefi jefi, Hassan yace “Araab ba zaka koma ɗakin ka a ƙarasa saka maka drip ɗin ka?” Bayan kansa ya shafa yace “Baba ai ni na warke."
"Kenan dai rashin lafiyar dama ta kewar matarka ce?" Hassan yai maganar cikin zolaya, dariya suka saka dukansu sai Munɗo da kunya duk ta ƙara kamata.
Dr ma da yazo duba Munɗo yayi mamakin ganin Araab a ɗakin yace masa suje a mayar masa drip a bashi drugs, ya kafe kan cewar shi fah ya samu sauƙi baya jin wani ciwo, dole Dr ya ƙyale sa, Ummy kam mamakin wannan so da yake ma Munɗo take a ranta tana jin da ɗi, dafatan son ya ɗaure har ƙarshen rayuwarsu, Ikram da Ilham sunzo tare da abincin sunyi mamakin ganin Munɗo, Farouq ne ya sanar dasu tana da ciki, murna ta lulluɓe su har suka kasa ɓoyewa, Munɗo kam kunya duk ta cika ta, yanzu kowa yasan me suke da Yaya Araab tayi ciki (Munɗo dole wataran sai an taɓa shirme🤣🤣)
***********
Haneefa ta damu da rashin jin Munɗo yau ma bata ganta a makaranta ba, gashi tai ta kiran numberta a kashe, Ammi ta samu a ɗaki Haneef na kwance kan cinyarta tana shafa kanshi, ta zauna gefenta fuska ɗauke da damuwa tana kallon Ammi wacce ta hango zallar damuwa cikin ƙwayar idon Haneefa, a marairaice tace “Ammi yau ma Munɗo fa bata je makaranta ba ni dai Allah yasa tana lafiya." Ammi wacce damuwa ta bayyana ƙarara kan fuskarta tace “In Shaa Allahu tana lafiya, ki daina damuwa kinji kada ki sakawa kanki ciwo." Kai ta ɗaga sama tace “Amma dole na damu Ammi, ina jinta kamar sisterna da muka fito ciki ɗaya."
Ammi ta kalli Haneefa kana ta kamo hannunta tace “Nasan irin shaƙuwar ku dole zaki damu, amma In Shaa Allahu zamu ji daga gareta bada jimawa ba."
“Allah yasa Ammi na." Ammi tace “Amin." Haneefa ta ɗau ra kanta kan kafaɗar Ammi haka take duk lokacin da take cikin damuwa, idan ta ɗau ra kanta kan cinya ko kafaɗar mahaifiyar tata sai taji sassauci, Ammi numfashi taja tana shafa kan Haneefa da ɗayan hannun nata, ƙaunar yaranta na ratsa ta, ƙasan ranta itama damuwa take ji sosai akan Munɗo wanda har mamaki take yadda ta damu akan yarinyar, ko dan itama uwa ce tasan zafin yara.
********
Ganin dare ya gabato, nurse suka leƙo ɗakin Munɗo suka ce dare yayi ya kamata su rage abar wanda zai kwana da ita asibitin, Araab yace “Shi zai tsaya." Danejo tace “Kaima ai ba lafiyar ce da kai ba, kana buƙatar hutu."
"Ba wani hutu idan bana kusa da ita." Yai maganar ba tare da yasan ɓarin bakin da yai ba, dariyar da yaji Farouq yayi ne ta ankarar dashi sai yaji kunya, Danejo kam bata sake cewa komai ba abun ku da fulani, Ummy da Hassan suma sai sukai shiru yadda Araab ke jin Munɗo tsab zai iya ɓaro wani zancen, hakan yasa suka ce to ya kwana da ita, Farouq shima ya tsaya ya kwana ɗakin Araab tunda ba’ai discharging ɗin sa ba, incase ko da wani abin zai taso bai kamata a barsu su kaɗai a asibiti ba.
Araab yana ganin fitar su Ummy, ya matso sosai kusa da Munɗo, dama an cire mata drip dan ya ƙare sai gobe za’a saka mata ɗayan, kallonta yake yana jin yadda soyayyarta ke fisgarsa tabbas ba zai ƙyale wanda yake son raba sa da ita ba, Munɗo itama ido ta zuba masa tana jin son sa na ratsa jinin jikinta da ance a rabasu bata san ya rayuwarta zata kasance babu shi a ciki ba, Kansa ya rankwafo daidai nata ya ɗau ra goshinsa kan nata, hancinsu na gugar na juna numfashinsu na gauraya, kowanensu yana jin bugun zuciyar ɗaya wacce ke cike da so da ƙaunar junansu, “Zan tsotsi lips din matata ko zan rage raɗaɗin sonki dake zuciyata." Yai maganar cikin wata irin murya, ya soma tsotsan lips ɗinta, Munɗo itama mayar masa take da nata salon, hannu ya zura cikin rigarta yana shafa dukiyar fulaninta wanda yaji sun ɗan yi tauri alamun farkon ciki, ya dinga murza nipple ɗinta, Mundo jikinta ne ya saki sosai, yasan bata jin da ɗi,  janye jikinsa yai a hankali, ya kwanta gefenta ruf da ciki dan gadon yana da girma yana ɗaukar mutum biyu, Munɗo ita kanta tana buƙatar mijin nata sai dai bata da ƙarfin ɗaukarsa dan Araab karfaffan namiji ba, kuma a asibiti tana jin kunya, Araab hannun Munɗo ya kama ya riƙe gam yana sauke numfashi a haka har Allah ya taimake sa bacci ya ɗauke sa.
******************
Bilal ko da ya fito kasuwa ana isha’i dan sun tsaya wani aiki, hakan yasa bai je makarantar ba, ya taho gida, yayi bacci cike da kewar Meenal, washegari da safe kiran Salame ya tashe sa tana tambaya yaje yace mata yau zaije, tace tana jiran sa, bayan yayi wanka ya shirya, Makarantar FCE ya fara biyawa, ɗalibi ɗaya ya samu ya tambayesa gidan Malam Dalhatu, ba wani ja yace masa “Gidan sa ai yana cikin  makarantar nan staff quarters, kana zuwa kace gidan Malam Dalhatu za’a nuna maka."
Bilal yai masa godiya, sai da yaje aka nuna masa gidan ya gansa sosai, kana ya kira Salame ya sanar da ita, Tace masa yazo suje, Yace “Ta bari zuwa dare lokacin yana gidan sa, su same shi 
Tace “Toh." Ta kashe wayar tana kallon Raheena tace “Kuma wallahi mukaje baki zaki buɗe kiyi magana sosai, matuƙar kina so ɗan ki ya samu yancin yana da uba." Raheena ta ɗaga kai tace “Zanyi." Yafi miki dai ehe." Raheena ko meye indai akan yaronta ne zatayi amma da ko fuskar Malam Dalhatu bata ƙaunar gani.
******************
Washegari an ƙarasa sakawa Munɗo drip ɗinta, Su Ummy sunzo tare da Danejo wacce a gidansu Ummy ta kwana, Araab da kansa ya haɗawa Munɗo tea yana bata a baki tare da sandwich, taci ba laifi ganin amai na son taso mata ya dakata da bata, wuraren azahar Dr ya shigo yace zasuyi discharging ɗin su dukkansu, ya sake maimaita Munɗo ta rage stress da yawan tunani ba’a son mai ciki na yi, ya rubuta mata pre-natal drugs yace su siya, bayan fitar su Ummy tace “Yanzu ai sai mu koma gida gaba ɗaya ko?"
Araab ne ya girgiza kai yace “A’ah Ummy, Munɗo zata koma can gidan da ta kama musu."
"Ban gane ba, me kake nufi da hakan?” Araab cikin kwantar da kai yace “Kada kice a’ah Ummy, kawai zata zauna ne na kwana biyu, akwai abunda muke son gudanarwa." Kamar zatai magana sai kuma tace “Shikenan, Allah ya dafa muku, amma ina ne suke yanzu?"
Yace “Kurna." Dan Munɗo duka ta faɗa masa a ajiyan, Ummy ta kalli Munɗo tace “Anya zakuji da ɗin unguwar kuwa?” Kai ta ɗaga tace “Eh Ummy." a ranta tace ni da na taso a ruga ina ne bazan zauna ba, sai idan na kasance butulu mai manta tushe, Araab dauriya ce kawai zaiyi na dole ya bar Munɗo ta koma can bata kusa dashi wanda ta hakane zasu samu su gano mai musu zagon ƙasa da son raba su, dan muddin suka koma tare ko waye zai ɓullo da wani shirin ne.
Tun a asibitin suka rabu dukkansu, basu yarda sun fito tare ba, sun san yanzu duniyar babu security wataƙila ana saka ido kan movement ɗin su, Araab kuɗi masu yawa ya sake turawa Munɗo account duk da ta sanar dashi tana dasu, haka drugs da aka rubuta mata sai da ya tabbatar ya siya duka ya bata tare da roƙonta ta kiyaye sha, ko zai kira yaji idan ta sha, kowa ya tafi da kewar ɗaya, Danejo da Munɗo bolt su kai ya maida su gida, Munɗo tasha magani tana sha ba jimawa bacci ya kwasheta, Danejo tabi ta da kallo a ranta tace “Tun tasowarki kike haɗuwa da jarabawowin rayuwa, Allah yasa komai ya warware kiyi rayuwa mai farin ciki."
********
Araab su Ummy kaɗai suka shiga cikin gida, shi mukullin motar sa ya ɗauko a ɓangaren sa ya shiga ya fita, bashi da lokacin da zai ɓata yana buƙatar matarshi kusa musamman yanzu da take ɗauke da juna biyu tana buƙatar kulawar sa sosai, Ammi yake son gani ya mata wasu tambayoyi, bai tsaya ko’ina ba sai gidan nata, motar sa na shiga gidan, yaga Alhaji Ja’aar ya fito cikin shirin sa da alama fita zaiyi, Araab yai parking gefe ɗaya ya fito yaje wurinsa ya gaishe shi, ya amsa da murmushi kan fuskarshi yace “Kazo gaishe da maman taka ne?” Araab ya ɗaga kai yace “Eh."
"Dama ina son ganin ka, ta sanar dani abunda ke faruwa, bai kamata ku bar haka na faruwa ba, ka bar matarka ta tafi, kome ya haɗaku iyaye ake sanarwa suyi sulhu, amma bawai ayi yaji ba.”
Araab ya ɗan russuna kai yace “Ayi hak’uri Baba, In Shaa Allahu za’a gyara." Alhaji Ja’afar yace “Toh Allah yai albarka, amma meye ya haɗaku haka har tai tafiyarta?”
"Rashin fahimtar juna ce dai ta shigo tsakani da kuma shaiɗan." Araab ya faɗa yana ɗan kallon Alhaji Ja’afar ta ƙasa, wanda yaja numfashi yace “Toh Dan Allah a riƙa kai zuciya nesa, Allah ya kiyaye gaba." Araab yace “Amin."Sukai sallama, ya wuce ɓangaren Ammi.
Tana falon ita kaɗai Haneef da Haneefa duk sun tafi makaranta, tayi mamakin ganin Araab sanin ba kai tsaye yake zuwa gidan ba, ya gaishe ta cikin girmamawa, ta amsa da far’a tace “Yau yaron nawa ya tashi da kewata ne yazo gani na?"
Murmushi yai yana shafa sumar kansa, ta numfasa tace “Ko an samu labarin Munɗo?"
Kamar zai sanar da ita sai kuma yaji bakinsa yai nauyi ya fasa yace “Muna dai bincikawa."
"Toh Allah ya bayyana mana ita da wuri." Araab yace “Amin” Yana ƙara gyara zama ya tanƙwashe ƙafafun sa yace “Ammi Dan Allah wasu tambayoyi zan miki idan babu damuwa." Murmushi tai tace “Babu damuwa mana Araab, yadda zaka saki jiki ka tambayi Fatima haka nima." Yaja numfashi yace “Dama ina so na ƙara yin bincike kan mahaifiyar Munɗo ne dan tana cikin damuwa na rashin ta hakan ne yasa ma ta tafi." Hankalin Ammi ne ya tashi nan danan damuwa ta bayyana kan fuskarta tace “Allah sarki ina tausayin yarinyar Allah ya sadata da mahaifiyarta ba tare da jinkiri ba.”
Araab yace “Amin”
“Kowacce tambaya kayi zan baka amsa Araab ko ɗan jin ya shafi gano mahaifiyarta." Araab ya ɗan yi gyaran murya yace “Ammi mutumin da kika ba Haneefa shine mahaifin Munɗo ko?" Ta jinjina kai tace “Shine ina kyautata zato dan sarkata da na gani da hoton da sukace ya tabbatar mun hakan.”
Araab ya numfasa ya sake cewa “A lokacin kenan ya dawo da Haneefa gun su Baba, ita kuma Munɗo yaje da ita garinsu, da sarkar da kika basu da sauran dukiya da zumar cewa nata ne?"
Ammi tace “Eh hakan muke tunani.”
Kallan Ammi yai yace “Amma Ammi sanda kuka gansa ai shi kaɗai ne babu jaririya tare dashi ko alamun yana tare da wani." Ammi ɗan jim tayi kafin tace “Eh alamu sun nuna matafiyi ne hanya kamar ta biyo dashi nan duk da cewar a ƙasa muka gansa yana tafiya." Araab ya jinjina kai yace “Amma da mamaki ace ya dawo da Haneefa yaje kuma da wata jaririya garin su da dukiyar Haneefa, in har zai dawo da ita da dukiyar zai haɗa ya dawo."
Ammi ta kalli Araab tace “Bazanyi zarginshi ba tunda bani da tabbas na abubuwan daya aikata bana gurin sai dai ga dukkan alamu abinda yai kenan.”
Araab a ransa yace “Ammi sam bakya hango abunda nake tunani.”
A zahiri kuma yace “Idan har zaiyi haka meyasa zai bada hotonki akan shaidar cewa kece mahaifiyar Munɗo, idan yasan ba ke bace, kuma yasan bincike zai iya sa a ganoki ki musa haka?”
Ammi kanta ta girgiza tace “Ban san wannan ba sai dai ɗan adam zai iya yin haka dan yayi covering-up wani abu, ni kaina nayi mamakin hakan daya aikata.”
Yana kallanta yace “Ammi dukiyar fa? Meyasa ya dawo da ita bayan ya gudu da ita? Sannan a tsawon shekarun nan meyasa bai cinye dukiyar ba duk uban wahalar rayuwa da sukai?”
Gabanta ne ya sake faɗuwa tace “Wannan kuma bansan me yake tunani ba.
Araab shiru yai zuciyarsa na jefasa cikin wani dogon tunani da sam baya son yi amma ya zama dole yayi sa,  ya kalli Ammi yace “Kiyi haƙuri Ammi da yawan tambayoyina amma bayan kin farfaɗo baki tambaya waya kula da Haneefa tsawon lokacin da kika shiga comma ba, kuma shi mutumin da ya dawo da ita, bai bada wata shaida na tabbacin itace ya kawo ba, kuma shine mutumin aka ba?"
"Wacce irin magana kake yi haka Araab?" Ammi ta faɗa tana kafe sa da kallo, kansa ya shafa kaɗan yace “Ba komai Ammi, kawai ina son ji ne." Ammi ajiyar zuciya ta sauke tace “Tambayoyin naka ne sun fara tsauri."
"Nasani Ammi, amma Dan Allah kiyi haƙuri ki bani amsa." Ammi yadda take jin Araab a ranta yasa ba zata iya ce mishi a’ah ta numfasa tace “Na tambayi Alhaji Ja’afar a lokacin ya sanar dani madara aka riƙa bata ya samu nanny mai kula da ita, shi kuma mutumin rugar jijji da ya faɗa nasan tabbas ƴa ta ce."
Araab ya jinjina kai yace “Nagode Ammi." Murmushi tai tace “Ka daina mun godiya yarona, duk abinda zanyi indai zai taimaka agano mahaifiyarta zanyi.”
Araab murmushi ya mata yace zai tafi, tace ya gaishe da mutanen gidan.
Araab a mota yana tuƙi yana haɗa wasu puzzles a kansa, yanzu abu na gaba shine Uwaliya ya zama dole su sata tayi magana, ta faɗi meye haɗinta da ɗauke hoton har ta ƙona sa, da tuna iri iri ya isa gida.
Ɓangaren nasu yaji ya masa faɗi saboda rashin ta, ga ƙamshin turaren wutan da take sakawa kullum da ya kama gidan, Araab kan kujerar falon ya kwanta ya lumshe ido yana tunaninta, Araab ya fiddo cikin aljihu ya kirata yana son jin muryarta, Vibrating na wayarta take ji saitin kunnenta, idonta dake cike da bacci ta bud’e da k’yar ganin sunan Araab ta ɗauka, “Hello Hayati na."
"Na’am Swt." 
"Am feeling so lonely without you by my side." Yai maganar cikin sanyi, a shagwabe tace “Am missing soo much Swt, just hours da muka rabu amma ina ji gaba ɗaya part of me is missing." Yaja numfashi yace “Dole nai ƙoƙarin kammala bincike ko dan na riƙa jin ki kusa dani."
"Allah ya taimaka, ka samu ganin Ammi." Yace “Eh, kuma maganar da mukayi tamun amfani sai dai ta jefa zuciyata cikin wani irin wasi-wasi." Munɗo wani numfashi taja tace “Ko meye Allah ya warware mana." Araab yace “Amin, gobe nake son haɗuwarmu da Uwaliya amma ina tunanin taya?”
Munɗo tace “Zan sa Danejo ta kirata tazo ba tare da ta zargi wani abun ba." Araab yace “Kina ganin idan tazo gidan da kuke babu wani matsala”. Munɗo tace “Maƙwabta zamu shiga da ita, kai ma kuma kada kazo da motar da aka san ka." Yace “Gud kin kawo shawara mai kyau." Suka sake tattaunawa suna tsunduma hirar soyayya yana tambayar lafiyar babynsa da kuma taci abinci, sun jima suna hira kafin suka kashe.
*****************
“Kiyi sauri ki fito mu tafi." Salame ke cewa Raheena tana yin waje, dama Jauro ya tafi gun Sallau wanda yake son sake masa nasiha kan ya koma gun iyalansa duk shekarun nan sai dai ya musu aike amma yaƙi komawa duk kuwa da irin ɗumbin kewarsu da yake.
Bilal napep ya ɗaukar musu suka tafi gidan Malam Dalhatu, Salame a napep sai mita take zubawa har suka kawo bakin gidan.
Mallam Dalhatu yana zaune falo yana kallon labarun duniya tare da matar sa, da yaransa su biyar ƴan mata uku kowacce sanye da hijabi sai maza su biyu, “Assalamu alaikum." Salame ta faɗa cikin ɗaga murya tana buga ƙofa, ƙaramin cikinsu ne ya taso ya buɗe ƙofar, Salame tasa kai ciki Raheena tabi ta a baya, Bilal ya tsaya daga waje yana ganin rashin dacewa ya shigar musu kai tsaye (Bilal anyi hankali kamar ba kai bane mai dirkawa ta fence gidan mutane😂🥲)
Matar Malam Dalhatu ce tace “Baƙi sannunku da zuwa." Salame ta tura ɗaurin ta gaban goshi tace “Ba zama muka zo yi ba." Matar ta kama baki tace “To fah me kuka zo?”
Salame ta riƙe ƙugu tamkar mai shirin dambe tace “Abunda mukazo dashi yafi ƙarfin zama." Malam Dalhatu wanda tun ganin Raheena ya fara haɗa gumi ya daburce yace “Muje daga waje ko muyi magana." Yaransa dai sun zuba ido suna kallon Ikon Allah, Salame harara ta galla masa tace “Ba inda zamuje anan zamuyi sa gaban kowa, iyalanka su sn irin ta’asar da kake afkawa." Malam Dalhatu hankalinsa ya sake tashi yace “Dan Allah muje daga waje." Salame banza tai dashi ta kalli matar sa ta nuna yaron hannun Raheena tace “Ku kalli yaron nan da kyau kuga dawa yai kama?"
Dukkansu kamanin malam Dalhatu suka gani a tare dashi, Matarsa a raunane ta kallesa tace “Auren ɓoye kai baban hauwa." Salame tace “Hmm idan auren ɓoye yai da sauƙi, to cikin shege yai mata." 
"Innalillahi wa inna ilaihi rajiun." Matarsa da yaransa suka furta a tare kowannensu tashin hankali na rufe sa, Cikin tashin hankali da zafin rai matar ta kallesa tace “Ashe abunda kake aikatawa kenan shiyasa yaran nan kake takura musu, ko cikin gida ka saka su yawo da hijabi ashe kana gudun a lalata maka naka ne, saboda kana lalata na wasu to ka sani Allah ba’a masa wayo domin abunda kayi shine aka maka, Maryam itama ciki gareta har na tsawon wata biyar na kasa sanar maka ne saboda gudun hukuncin da zaka ɗauka kanta na ganin kana ƙoƙarin basu tarbiya, ban san cewar abunda ka aikata ne ya shafeta ba, dama fadar Allah ce idan kayi zina da yaran wasu sai anyi da naka, ka cuceni Dalhatu ka cuci yarana." Ta saki wani irin kuka, Malam Dalhatu jikinsa sai rawa yake yana haɗa gumi tashin hankali biyu ya riske sa lokaci ɗaya ga yaron nan wanda kana gani kasan shi ya haifesa an kawo masa wurin lalata yaran mutane ya same sa, ga kuma yar’ sa da cikin banza ina zai kai wananan abun kunyar, Raheena dai tana tsaye ta kasa magana dan matar ta bata tausayi sosai, tabbas suma da suke biyewa magidanta masu aure suna bad’ala dasu suna d’aukar hakk’in matan da yaransu, idan kaine mijinka ke haka ya zaka ji, idan kece mahaifinki ke haka ya zakice, da yan’ mata na tunanin haka da sun rage jan ra’ayin maza ko tayasu wurin yad’a fasadi, kowacce mace tasa a ranta ciwon ya’ mace na ya’ mace ne,
Salame ta kalle sa shaƙeƙe tace “Zufa yanzu ka fara, yadda kasa muka kunyata a idon jama’a kai ma sai na yaɗa ka." Malam Dalhatu bai san sanda ya zube gaban Salame ba yace “Dan girman Allah ki rufa mun asiri, ki dubi yarana kada ki ja musu zagi a gari." Wata dariya Salame tai tace “Ai kai baka duba yaran wasu abunda zaka jawa iyayensu ba sanda kake lalata dasu”. Hak’uri ya cigaba da bata, Salame tace “Sharaɗi ɗaya zai sa na ƙyaleka shine ka aure ta."
"Na amince wallahi zan aure ta." Raheena bata musa ba dan auren Malam Dalhatu shine rufin asirinta ko dan yaronta ya tashi a gidan babansa, ta hakane zata lulluɓe baƙin fenti da ta masa, matansa da yaransa tuna suka bar falon suka shige suna ta kuka, matarsa macece mai tsananin hak’uri amma yau tana jin ba zata iya cigaba da zama dashi ba, har ta fara haɗa kayanta tayi tunanin idan tayi haka tamkar ta daɓawa cikinta wuƙa ne ko dan yaranta, ga maryam dake da ciki tafiyarta tamkar tonon asiri ne gareta kuma yarinyar na buk’atar ta a kusa, haka ta koma ta zauna tana rusa kuka.
Salame ta tasa Raheena suka tafi, ko a haka burinta ya cika tunda har zai auri Raheena dama fargabarta kullum wa zai aureta da yaron da aka haifa ta hanyar cikin banza, Raheena sai take jin wani nauyi na k’irjinta ya rage sosai, mahaifiya mahaifiya ce dan tabbas yau Salame ta kwato mata hakk’inta.
*************
Tara da minti arba’in da biyar na safe 
Danejo suna zaune tare da Munɗo sun gama karin kumallo, Mundo tace “Yawwa Danejo Dan Allah bari na kira miki Uwaliya, kice mata wasu masu kuɗi kikaji suna neman masu aiki, kikace zaki haɗa su da Uwaliya tasan masu kawowa, sukace suna buk’atar ganinta suyi magana da ita." Danejo ta numfasa tace “Toh Allah yasa ta yarda bayan tasan yadda mukai maganar hoto." Munɗo tace “In Shaa Allahu zata yarda, musamman idan taji harka ce ta musu kuɗi.”
Danejo tace “Hakane dan kuwa Uwaliya akwai masifar son kuɗi” Munɗo waya ta kira taba Danejo, Uwaliya na jin muryar Danejo tace “Lafiya dai kike kirana?"
Danejo tai murmushi tace “Lafiya lau, dama gidan wasu masu kuɗi ne suke tambayata ko zan samu musu ƴan aiki, nace nasan ki dai kinsan masu kawowa, shine sukace nai magana dake kizo su ganki ku tattauna." Uwaliya na jik ance masu kuɗi tace “Eh kam akwai su kala-kala kowacce kalar mai aiki suke so."
Danejo tace “Sanin hakan yasa nace zan had’aku”. Uwaliya tace “Wacce unguwa ce?”
"Nan kurna ne." 
"Toh sai ki mun kwatance nazo." Munɗo na faɗa wa Danejo a hankali tana gayawa Uwaliya, sai da ta gama faɗa mata tace “Maganar hoton nan fah wasa nake da nace na ƙona banda masaniya kanshi."
Dariya Danejo tai tace “Ai na manta ma da zancen ma." Uwaliya ta sauke ajiyar zuciya tace “Sai nazo." Ta kashe wayar, Munɗo ta amsa ta kira Araab ta sanar dashi yadda sukai, shima ta masa kwatancen gidan yace zai zo amma sai ya biya ya taho da abokinsa Adnan dan’ sanda.
Hmmm😂😂😂
Ya haduwar Uwaliya da Araab zata kasance

Uwaliya tayi shirinta tsaf cikin kayanta masu kyau da tsada dan masu kuɗin su ganta da mutunci, ta sanar da Hajiya Zinnira zata je cikin gari, kana ta fito ta tafi, Munɗo makwabtan nasu uncompleted building ne ba'a gama sa ba, amma ta waje zaka ɗauka an kammala dan cikin ma tiles ya rage a gama sakawa, Araab da abokinsa ɗan sanda sun riga Uwaliya zuwa, mai gadi sukayiwa bayani akwai wanda suke ɗan bincike a kanta zasui amfani da nan ɗin, ganin Id card na ɗan sandan yasa yasan ba zasuyi ƙarya ba hakan yasa ya amince, suka shiga ciki zuwa jiran zuwanta, Munɗo tana gida tare da Danejo suma suna jiran isowarta.
Uwaliya kwatancen Danejo ya zauna tass a kanta, balle ita datasan Kano kamar tafin hannunta, ba gargada tazo har bakin gidan, ta sallami mai napep ya wuce, Gidan take bi da kallo tace "Daga ganin sa sabo ne, amma su rasa ina zasuyi gini sai wanan unguwar? Unguwa can gefen gari?” Ta taɓe baki, ta zaro wayarta cikin ƙaramin purse ɗinta ta ƙira number Munɗo wacce ita a zatanta wayar Danejo ce.
Munɗo tana ganin ƙiran ta kalli Danejo tace "Ina jin tazo." Ta miƙa mata wayar, "Alo Danejo gani a bakin gidan." Danejo tace "Ki shiga ciki na sanar dasu zuwan naki, kice Uwaliya ce zasu gane.”
Danejo tace "Toh bara na shiga.” Ta katse wayar, tana ƙara gyara zaman mayafinta, tasa kai ciki, waige-waige ta soma ta wacce ƙofa zata bi, babbar ƙofar falo da ta gani ta shiga ciki, ga mamakinta gida ne da ba'a kammala ba, "Ko ba daidai nabi kwatance ba?" Ta faɗa tana kallon gefenta, "Daidai ne kwatancen, nan ne gidan." Araab ya faɗa yana fitowa daga ciki hannayensa rungume kan ƙirjinsa, Uwaliya bata san shi ba hakan yasa tace "Ina zai kaini wurin matan gidan Dan Allah?" Araab murnushi gefen baki yai, Yace "Nine ke son ganin ki Hajiya Uwaliya.”
 Kallonsa Uwaliya tayi tana jin ya mata wani kwarjini, Araab fuskar sa ya ɗaure tamau yana kallonta yace "Nine Araab mijin Munɗo ƙawar Haneefa." A ɗan tsorace ta kallesa tace "Too too kaine ke neman ƴan aiki kenan?" Gashin kansa ya shafa yana matsowa kusa da ita ya kalleta ba alamar wasa yace "Meya haɗaki da hoton mahaifiyar Munɗo da zaki sace?"
A razane ta kallesa tana haɗiye wasu yawu na tsoro ganin yadda fuskar sa take, murya na rawa tace "Bani da masaniya akan hakan, nikam me zai kaini ga ɗauke hoto har na ƙona.
Wuyansa ya shafa yace “Banaji nace ƙonawa a cikin magana ta.”
Ɗan baya taja tana kallanshi yai murmushi yace “Kada ki sake kice zaki mun ƙarya ko wallahi ki sha mamakina." Yai maganar cikin ɗaga murya, Uwaliya take tsoro ya bayyana ƙarara kan fuskarta ta fara haɗa gumi, Araab yana mata wani mugun kallo yace "Keve kika aikata haka, dan gashinan kin faɗa da bakinki, ina son sanin dalilin ki meye haɗinki da mahaifiyarta da bakya so ta ganeta kika ƙon hoton?"
Uwaliya a tsorace tana yin baya tace " Wallahi sakani akai, ba yin kaina bane." Araab wani irin kallo yake mata cikin karaji yace "Nasan saki akai sai dai inasan jin wanda ya sakin.”
"Bazan iya sanar da kai ba ina tsoron rayuwata, bana son na jefa yarana a garari, dan wanda ya sani ɗan ya ɓatar dani ba abu mai wuya bane.”
Tafa hannayensa yai, Adnan ya fito sanye da uniform ɗinsa na ƴan sanda, Uwaliya wata zufa ta keto mata ganin Police shikenan ita yau ta shiga uku, "Zaki buɗe baki kiyi magana ko sai nasa ya tafi dake yace ya kulle ki."
Uwaliya cikin kid'ima tace "Dan Allah ka rufa mun asiri, amma ina tsoron sanar daku kada a ɓatar dani a ƙasar nan ko na rasa raina."
Araab wanda ganin idan suka mata lako-lako ba magana zatai ba yace "ASP a tafi da ita kawai."
Adnan ya gyara tsayuwarsa yace “Ni bana wasa in kika bari na kaiki cell zakisha mamaki.”
Uwaliya tai saurin cewa "Zan faɗa amma Dan Allah kada ku bari yasan nice na gaya muku." Araab yace "Waye?"
Murya na rawa tace "Alhaji Ja'afar ne!"
Araab ido ya zaro sai dai baiyi mamaki can sosai ba, amma kuma ya kiɗima dan sam bai so hakan ba yaso hasashen sa ya bambamta amma sai kuma yazo ɗaya, Kallon Uwaliya yai yace "Ko meye dalilinsa na haka?"
Murya na rawa tace "Nima bansan dalilin sa ba, ranar da yaga sarƙar dake gun Hajiya Zinnira, ya ƙirani ya tambayeni kan sarƙar, na sanar dashi tabbas ta Danejo ce, shine yace na bincike kayanta ko zan ga wani abu, bayan na bincika na sanar dashi naga hoto yace na ɗauka na tura masa hoto ya gani, bayan ya gani ne yace na ƙona hoton kuma kada na sake na sanar da kowa zancen, nayi mamaki a lokacin sai dai ban tambayesa meye dalilin hakan ba, dan yana sani ayyuka da dama ina masa ba tare da na tambayi dalili ba, a gidan ma ba wanda yasan zaman Alhaji nake ba su Hajiya Zinnira ba.” Araab da zallar mamaki yake kallonta yace "Aikin me kike masa?"
“Sirri ne tsakanina dashi.” 
“Wuce da ita acan zatai bayani.” Uwaliya ganin Adnan ya taso yana ƙoƙarin saka mata handcuff tai saurin cewa "Akan Ammi ne, duk wani shige da ficenta ina saka masa ido, ko baƙo ko wata baƙuwa tazo gunta sai yasa na binciko masa daga ina suke kuma su waye, duk wani motsi nata nice mai saka masa ido ina sanar dashi." Araab tsananin mamakin ne ke sake kama sa yace "Ita kaɗai cikin matan sa ya sakawa matakan tsaro kenan haka ko dukansu?"
Uwaliya tace "Eh ita kaɗai ce, saboda son da yake mata bayawa sauran matan, shiyasa bai yarda da wani ya raɓeta ba, ko ina zataje yana saka ido, kuma yana bata kulawar da baya ba duka sauran matan sa, komai nata da muhimmanci yake ɗaukar sa hakan yasa ne ma ta sake baƙin jini gun kishiyoyinta." Araab kai ya jinjina yace "Daga yau ina so ki janye daga kowane aiki da kike masa idan ba haka ba wallahi sai nasa an ɗaureki ɗaurin rai da rai." Uwaliya tace "Wallahi na tuba daga yau ba zan sake ba, amma Dan Allah ku rufa mun asiri kada ku bari ya san na faɗa muku wallahi zai iya ɓatar dani."
“Kar ki damu you are save.” Araab yai maganar yana bata assurance, kafin ya sake dubanta yace "Zata iya tafiya.”
Uwaliya godiya ta masa ta fice, a ranta tana cewa Uwaliya duk wayonki amma yau an mamayeki, ni dai Allah ya rufa mun asiri kada sunana ya fito nasan wallahi Alhaji Ja'afar kashe ne zaiyi, haka ta hau napep sam babu natsuwa tare da ita sai jan numfashi take, ji take kamar tana zuwa zaice yasan me ta aikata.
Araab ya kalli Adnan yace "Something is really fishy.” Adnan ya jinjina kai yace "It is, kuma am sorry to say dole mu binciki Alhaji Ja'afar.” Araab ya fusgar da iska mai zafi yace "Don't be, ni kaina yanzu jin bayanin nan nata yasa gaba ɗaya zargina ya koma kanshi idan ka duba abubuwa da dama shine mai alaƙa dasu, na farko da sukai accident shi aka fara ƙira aka sanar shi ya ɗau ki Ammi ya kaita ƙasar Singapore har aka canza mata fuska, shine ya bata Hanifa kan cewar itace ƴar ta wai mutumin ya dawo da ita, kuma yanzu ace shine ya saka Matar nan ɗauke hoton ta ƙona indai yana da gaskiya na zai sa a ƙona hoto ba, dole akwai abunda yake ɓoyewa da baya so a sani, kuma wani babban abu ma duk blackmailing Munɗo da aka dinga yi har company da gidan mai idan ka duba mutum mai ƙarfi iko kaɗai a gwamnati zai iya haka, kuma Alhaji Ja'afar is powerful yana cikin manya masu faɗa aji bama a jahar ba har ƙasar nan yana cikin ƴan siyasa da ake ji dasu, indai hasashena ya zama daidai shine ke yin haka." Adnan yace "Exactly kamar Munɗo ce baya so ta zauna tare daku.""Ko dai itace yarinyar Ammi ta gaske?"
Da Araab ya faɗa kansa na shiga ruɗu, Adnan yace "It can be, ita kuma yarinyar shi ya kawota ya ba Ammin, shiyasa baya son Munɗo tare daku dan kar a gane." Araab yace "Dan idan ka duba ma ba'a fara blackmailing ɗinta sai da zancen mahaifiyar nata ya taso." Adnan yace "A matsayina na ɗan sanda wanda muke haɗuwa da cases kala-kala, am 80% sure Alhaji Ja'afar is all behind this." Araab goshinsa ya dafa yace "Ni kaina zuciyata shi take bani, sai dai tunkarar babban mutum irinsa yana da wahala, ga kuma Ammi da ta bashi dukkan yardar ta."
Adnan yace "Dole we have to find a way out." Araab yai jim kafin ya nisa yace "Nasan yadda zai ɓullo masa, mu tafi." Adnan yace "Okay, Allah yai mana jagora."
Araab yace "Amin." 
Munɗo yaji yana son sakawa a ido ya kalli Adnan yace "Please bani few minutes ina son ganin ta." Adnan yace "An baka." Ya fita motar yana jingina a jikinta, dama tented ce baka ganin na ciki, Araab ya kira Munɗo yace "Pls ta fito yana son ganinta kafin ya wuce." Tace to ta zura babban mayafinta ta fito bayan tacewa Danejo zata je taga Araab ta dawo, suka gaisa da Adnan, sannan ta shiga motar, Araab lock ya saka yana juyowa gareta ya kama hannayenta ya riƙe yace "Hayati na ina jin kamar na wuce dake kawai gida." A shagwaɓe tace "Uhmm nima hakan nake ji." Hannunsa ɗaya ya kai kan mararta yace "Idan na tuna nayi ajiya a nan ba ƙaramin daɗi ke rufeni ba." Murmushi ta masa, Yace "In Shaa Allahu soon komai zai warware, sai dai wanda nake zargin da aikata hakan akwai wahala kafin yai confessing."
Munɗo na kallonsa tace "Wa kenan?" Kamar zai faɗa mata sai kuma yace "Ki bari zan sanar dake komai, yanzu akwai inda zamuje da Adnan." Munɗo numfashi taja tace "Toh Allah yai muku jagora."
Yace "Amin."
"Gobe ina so na shiga school nayi missing lectures." Araab kallont yai yace "Ba zaki bari ki ƙara hutawa ba?"
"I need to go kaga na kwana biyu banje ba.”
“Amma idan Hanifa ta ganki fah?”
“Nasan yadda zanyi handling ɗinta." Araab yace "Allah ya kare mun ke hayati, please ki kula da kanki.”
Yan sumbaceta kan goshi, tace "Amin.” Itama ta sumbace sa a kumatu, Suka rabu suna jin kamar su kasance da juna haka har abada.
Adnan ya shigo motar, Araab na driving suna sake tattaunawa kan issue da yadda zasu ɓullowa lamarin, har suka isa gidan Adnan, Anan Araab ya bar motar sa, ya ɗauka ya wuce yabarwa Adnan tasa.
Munɗo sai da Danejo ta tirsasata kana taci abinci kaɗan tasha maganinta na dare, duk da ba wani ƙarfin jikinta take ji amma zatai ƙoƙarin ta shiga makaranta gobe.
*****************
Malam Dalhatu yayi ta roƙon gafarar matar sa yana faɗin ya tuba, sam taƙi kulasa tace kawai zatai zaman yaranta ne, kunya gaba ɗaya ta cika ko yaransa ya kasa kallon idon su, a ransa yana ta dana sanin abunda ya aikata ko kaɗan bai ɗauka zai taɓa yaransa ba duk killacewar da yake musu, ga ƴar sa nan da ciki, "Allah ya rabamu da kunyar duniya da lahira." Ya faɗa yana share gumi, dolensa ya auri Raheena duk da yasan ba shine mutum na farko da ya fara saninta matsayin mace ma, amma tsautsayin cikin da ya shiga ya zama dole ya aure ta, Raheena ta ɓangarenta kuwa zazzaɓi ya kama yaron, dama tun haihuwarsa ita ke ɗawainiya dashi ynzu tunda ta gano mahaifinsa shi zai cigaba, Number Malam Dalhatu wacce tun lokacin tana cikin sim d'inta ta nemo ta masa text tace "Ɗan ka bashi da lafiya sai ka turo kuɗin kai sa asibiti."
Malam Dalhatu yana karanta saƙon ya sharce zufa, bai taɓa zaton cikin ƴan matan da yake lalata dasu ba, zai haɗa zuri'a dasu shiyasa yake kiyaye amfani da abun hana ɗaukar ciki wato condom sai dai SHI ALLAH BA'A MASA WAYO KO DABARA.
***************
Da yatsa Jauro ya nuna Salame cikin tsananin ɓacin rai yace “A wani dalilin zakije ki sameshi kice ɗan sa ne ke wai a duniyar Allah bazakiyi dana sani ki kama rayuwarki ba?”
Ƙasa tai dakai kafin tace “Kaifa Malam matsalar ka kenan, shiyasa a koda yaushe nake cewa bakinka ne yake jamana masifa, yanzu kalli rayuwata menene abin birgewa a ciki? Yaran da nake ji dashi mace ta kwaceshi banda aiki ba abinda take sani, sam ban isa naje godanshi ba, sannan ƴar lelena da me ta sakamin ta maidani mujiya yanzu ko gun ƙawaye na ban isa zuwa ba daga na zauna zasu fara zancen anwa wata cikin shege.”
Kai ya girgiza yace “Kika ja ma yaranki damu dai shiyasa akace ka auri mace ta gari.” Yana kaiwa nan ya fice baki ta buɗe tana sake maimaita kalaman cikin ranta lalai Jauro.
****
Araab baccin sa na daren yau rabi da rabi yayi sa gaba ɗaya tunani yake, ya yanke shawarar gobe dole ya samu Alhaji Ja'afar office ɗinsa, haɗuwarsu su biyu kawai yake so ba tare da third party ba, Uku na dare ya tashi yai sallah ya roƙi Allah ya shiga lamarin sa.
Munɗo itama baccin sam baya mata da ɗi tunani ne yai mata yawa, zuciyarta na saƙa mata abubuwa da dama tana jefata a wani b’igiri na tunani wanda bata so. Tashi tai ta shiga banɗaki tayi alwala ta fito, tana ganawa da ubangiji.
***********
Ƙarfe 9:10 na Safe
Daga wanka Munɗo ta fito tana shirin zuwa makaranta, kaya take sawa amma hankalinta nakan mutanen dake bibiyarta, sunce garin sukeso ta bari sai dai da alama basusan tana nan ba haryanzu.
Danejo ce ta kalleta tace “Wai nikam bokon nan dole ne da bazaki haƙura dashi ba Munɗo, jikin ki fa baya miki da ɗi.” Numfashi taja tace “Karatun nawa yana da muhimmanci Danejo bana so ai mun nisa sosai.”
“Duk muhimmancin sa ai bai kai lafiyar ki ba tunda sai da ita ake komai.”
Munɗo tayi murmushi ganin yadda Danejo ke damuwa da ita sosai har yanzu da ta girma tace “Ai na samu sauƙi sosai."
"Toh shikenan, Allah ya kara miki lafiya tunda dai kun dage ai shikenan.”
Mundo tace “Amin”. Tana ƙarasa shirin ta, ta kammala ta saka dogon hijab har ƙasa da nik’af ta ma Araab text kan cewar ta tafi school, ya mata reply da Allah ya bada saa ta kular masa da kanta.
Bayan ya gama shirinsa cikin yadi ruwan ƙasa wanda ya dace da kalar fatar jikinsa, gun su Ummy ya shiga, Ita kaɗai ce tare da Hassan a falon suna kallo suna hira, ya gaishe su cikin girmama suka amsa, kana yace “Zai fita." 
"Allah ya bada sa’a." Ummy da Hassan suka faɗa a tare yace “Amin." Ya tashi ya fita, Kai tsaye gidan su Adnan ya nufa, bayan ya shiga ciki sun gaisa 
Ya kalli Adnan yace “Wurin Alhaji Ja’afar nake son zuwa."
Adnan yayi sipping tea dake gabansa yace “Ya zama dole kasan irin takun da zaka je masa dashi, dan mutum irin sa mai ƙarfin iko dole mu san yadda zai shigo hannu ba tare da wahala ba." Araab ya jinjina kai yace “Hakane." Nan Adnan ya numfasa yace “Nasan yadda nake tafiyar da mutane irin Alhaji Ja’afar, ƴan siyasar nan ba gaskiya gare su ba, they can go to any extent dan cikar burin su, abu na farko riƙe wannan." Adnan ya miƙa masa biro, Araab ya amsa yana jujjuya sa da mamaki, Adnan yace “Ka gansa kamar biro ko, camera ce da zata ɗaukar mana dukkan video da maganarsa ta yadda bai isa musawa ba idan muka yaɗa video, haka ba zai taɓa gane camera ba ce." Araab ya jinjina kai yace “Wani aike sai ku police." Adnan yai dariya, Araab yace “I think zanje masa ne as nasan komai hakan zai yi frustrating ɗinshi.” Adnan hannu ya jinjina masa yace “Brave kai ma fa da police ɗin ka shiga." Araab yai dariya, Adnan yace “Allah kuwa yadda idea tazo maka, kasan me laifi fah idan ka tunkare sa kan laifinsa zai zama frustrated har ya furta abunda bai sani ba." Araab yace “Hakane, Allah dai ya mana jagora yasa komai ya warware mana cikin sauƙi." Adnan yace “Amin”. Araab yace “Bari na tafi we don’t have much time to waste." Adnan yace “Goodluck.”
****************
Munɗo ba da motar ta taje makaranta ba saboda tsaro, Haneefa duk da Munɗo na sanye da niƙaf hakan baya hana mata ganeta, tana hangota cikin hanzari taje ta rungumeta tace “Munɗo ina kika shiga, kin barni cikin kewa da damuwar rashin ki." itama rungume Haneefa tayi tana jin ƙaunarta sosai a ranta tamkar ƴar uwarta ta jini, tace “Ina nan Haneefa.” Janye jikinta tai tana kallon Munɗo tace “Ina kika je? Meyasa kika tafi kika bar Yaya Araab, ana ta nemanki?"
"Yanzu dai ba gani kin gani ba, mu bar maganar mu shiga class."
"Baki trusting ɗina that much bane da ba zaki iya sharing damuwarki dani ba?" Munɗo ta kamo hannunta ta riƙe tace “Ba haka bane Haneefa, maganar ce kawai bana so ki fahimci kinji." Haneefa tace “I understand but please ki koma gidan Yaya Araab." “Tohm, yanzu mu shiga lecture hall ga malamin nan yana zuwa."
*****************
Araab sai da yai addu’o’i sannan ya fito daga motar sa, Ya shiga babbar ma’aikatar tasu Alhaji Ja’afar, sai da aka sanar da Alhaji Ja’afar zuwan sa wanda yai mamakin jin zuwan Araab ɗin dan baiyi making appointment ba, nan yace a masa iso, Araab ya shiga cikin natsuwa, Alhaji Ja’afar yace “Yau yaron namu ne a office ɗina?”
Araab wanda yai kamar yana gyara aljihun sa ya danna camera yadda zata fara aiki kana ya ɗan russuna yace “Eh ziyara na kawo maka." Ya gaisheshi ya a murmushi.
Alhaji Ja’afar ya washe baki yace “Ka kyauta sosai.”Araab yai murmushi yace “Uhmm Baba Dan Allah dama taimakon ka nake nema.”
Alhaji Ja’afar hankalinsa ya tattaro kan Araab yace “Taimako kuma Araab? Tame kenan?”
Yace “Eh Baba kan zancen mahaifiyar Munɗo ne."
"To taya zan bada taimako ni kuma, ni da bani da masaniya kan mahaifiyartata?” 
Miƙewa Araab yai yana bin wani hoton dake manne a office ɗin da kallo zanen Alhaji jafar ɗin akai, yana kallan hoton yace “Kai ke da masaniya kuwa Ranka ya daɗe.”
Alhaji Ja’afar cike da rashin fahimta yace “Ni kuma? Taya kenan?”
Araab ne ya waigo ya kalleshi, Alhaji Jafar ya zauna akan kujera yace “Wacce magana kake Araab taya nake da haɗi da sanin inda mahaifiyarta take?”
Araab kallonsa yake sosai yana ga mamakinsa babu alamun rashin gaskiya tare dashi, yai murmushi yana shafar sumar kansa shima ya zauna tare da sauƙe ajiyar zuciya yace “Just joking, kasan sai anayi ana taɓa raha.”
Bai jira yai magana ba yacigaba “Sai dai nikam ya akai ka kawo Haneefa?”
Wani kallo Alhaji Jaafar yamai yace “Bangane ba.”
“Ohh bari na gyara hausar tawa nace ba kai bane mutumin nan ya kawowa Hanifa?”
Ajiyar zuciya ya sauke yace “Kai dai Araab ka fiya shirme, ni ya kawowa da hannuna ya bani ita ya shaida mun kuma shi mutumin rugar jijji ne.”
Araab yace “Hmmm Rigar Jiji, to kawai yanzu mutum na tafiya a hanya sai ya baka yarinya yace Dutse shikenan sai ta zama yarinyar da aka bada? To nace nikam ya akai kai kasan daga ance rugar jijji ma ana nufin wannan yarinyar? Amma bar wannan nace shikenan yana ce maka haka kawai ka yarda ba tare da ya bada wata shaida ba, ko tabbacin itace yarinyar ya kawo, ka yarda dashi bayan duniyar nan ba’a yarda da mutane?”
Nan danan fuskar Alhaji Jaafar ta canza yace “Me kake san cewa? Kana nufin Hanifa ba ƴar ta bace kenan ko me?”
Miƙewa Araab yai yana ɗan zagaya office din yace “Shine abinda nake tambaya? Itace ƴar Ammi?”
“Banasan shirme inba ita bace wacece? Kai kanka kasan ƴarta  ce.”
“Ni? A ina? A iya sanina ba ita bace ƴar ta, basu haɗa jinin komai ba." Yai maganar yana ɗan sa hannu cikin aljihu.
Alhaji Ja’afar bai san sanda yace “What, taya? Waya gaya maka haka? Meyasa kake san yin maganar da batada ma’ana ne?”
Araab wanda hakan na cikin shirin sa yace “Shine issue ɗin ai, meyasa nake magana mara ma’ana? Gashi kuma ba gaya mun akai ba DNA test ne ya tabbatar mun da cewa Haneefa ba ƴar Ammi ba ce, wannan itace matsalar kacal, turawa sun kawo mana abinda bai kamata ba, kaga ko anyi ƙarya wannan sai ya lalata lissafin.”
Alhaji Ja’afar wanda gaba ɗaya hankalinsa ya tashi yana kallon Araab yace “Kanasan kace nine na canza mata yarinyar kenan ko me? Sannan kai meyasa ka kutsa kanka abunda bai shafe ka ba?”
Saman goshinsa ya shafa yace “Ɗaya bayan ɗaya please! Da farko dai kai ne kai maganar canzawa, ya akai hakan baiyi crossing mind ɗinsa ba? Aah sannan na biyu ya shafeni dan Ammi matsayin mahaifiyata ce, kuma Munɗo matata ce in bai shafeni ba wa zai shafa?”
Alhaji Ja’afar yace “Kana nufin bincike kayi kome?”
Araab ya ɗan sauƙe ajiyar zuciya yace “Kai ka sakani ai sannan in ma bincike nai banyi laifi ba, shine abunda ya dace nayi, duk da ba’a son gaskiya ta bayyana shiyasa aka so rabani da Munɗo tai nisa damu, aka shigo da zancen company na da gidan mai, wannan move ɗin dakai sam yayi ƙaranta dayawa.” Ya ƙarasa maganar yana kallon cikin idon Alhaji Ja’afar, wanda gaba ɗaya hankalinsa ya tashi sai ƙoƙarin ɓoye abinda ke zuciyarshi dan gaba ɗaya ya gama tunanin Araab ya gano kaɗan daga shirin sa dole yai gaggawar maganin abun, Araab yace “Kana kallona kana mamaki ko nasan shirin da ba’a ɗauka zan sani ba?"
"Kai Araab how dare you kazo office ɗina kai interrogating ɗina kada ka ɗau ki sakewata da kai abunda zai sa raini ya shigo tsakanin mu, darajar matata kawai kake ci da tuni….”
Araab murmushi gefen baki yai wanda yasa shi yin shiru yace “Sai bango ya tsage ƙadangare ke samun shiga, bansan meyasa ba sai ka fara ban tausayi tun yanzu.”
Alhaji Ja’afar take yanayinsa ya canza yana komawa wani irin mutum kamar bai taɓa fara’a a rayuwarsa ta duniya ba yace “ Idan ka sake kayi kutsin shiga abunda babu ruwanka ina mai tabbatar maka sai nasa an ɓatar da kai cikin ƙasar nan, baka san waye Alhaji Ja’afar ba, kai ƙaramin ƙwaro ne manyan da suka fi ka ma, nayi maganinsu ba, balle kai da cikin mintuna ƙalilan zan shafe tarihin ka a doron ƙasa.”
Yanayin Araab ne ya canza idanunsa sukai jaa yana kallanshi yace “Bansan meyasa kalmar nan take maka daɗi ba I feel like ka saba ɓatar da mutane ka halakasi ba tare da ansani ba.”
Tsaki yaja yace “Just get lost ni nafi karfin magana dakai, dan in raina ya ɓaci bansan me zai biyo baya ba.”
“Badai kaine ka shafe Baba Ali daga doron ƙasa ba?”
Wani irin kallo na ƙi ɗi ma da mamaki yai wa Araab yace “Mene? A wani dalilin zanyi hakan?”
Araab kallon sa yake yana girgiza kai yace “Ka ɓatar da Baba Ali, ka halakashi, sannan ka aure masa mata, ƴar sa kuma ka rabata da mahaifiyarta? Anya kanada imani kuwa?”
“Araab!” Ya ƙira sunansa cikin wata irin murya ta tsananin fishi, sannan ya nuna masa hanyar ƙofa yace “Out of my office!” 
Sannan yai haɗa yatsunsa alamun warning yace “Ina baka shawarar ka gaggauta janye kanka daga shiga rigimar da tafi ƙarfin ka ni Alhaji Ja’afar ba’a karawa dani.” 
Idanun Araab na kanshi yace “Sorry an samu matsala.”
Da wani irin kallo Alhaji Jaafar ya bishi, Araab yana sosa girarsa yace “Matsalar itace duk wani tugu na abinda ka aikata ni Araab Hassan sai na binciko shi sannan wannan gadarar da kake da taƙamar ina tabbatar maka ta kusa zuwa ƙarshe.”
Alhaji Ja’afar dariya ya bushe da ita yace “Kai kayi kaɗan Araab, ni Alhaji Ja’afar duk wanda ya shigo rayuwata yace zaiyi kutse sai naga bayan sa, sannan rayuwata perfect take babu wani ƙaramin sauro daya isa ya illatani.”
“Dan rashin imani shine ka turo a kamasu Ammi kenan wanda hakan yai sanadiyar mutuwar Baba Ali?” Araab yai maganat idanunsa na sake canzawa,
Alhaji Ja’afar harɗe kafafunsa yace “Ali baiyi kutsin shiga rayuwata kamar yadda kake yanzu ba, shiyasa ban kashe sa ba ƴan ta’adda kawai na aika masa wanda anan yai accident da ya rasa ransa so karka sake blaming ɗina akan mutuwarshi.”
Araab wani irin kallo yake ma Alhaji Ja’afar na mamaki, Yace “Lallai ka tabbata mai fuska biyu.” Ammi kawai yake tunowa yanda ta yada da mutumin nan ashe mugune a ƙarƙashin ƙasa?
Dariya Alhaji Ja’afar yai yace “Araab ina baka shawara ka cire kanka game ɗina idan ba haka ba ita won’t end well with you, game kowa level ɗin da zai iya yakeyi kai haryanzu amature ne, so just go for the easy route.”
“The game has just started, badai kana tsammani naji wannan mummunar ta’asar da ka aikata na bar ka?”
Alhaji Ja’afar yai murmushi gefen baki yace “Da alama yarinta na ɗi banka amma baka da power ɗin da zaka iya breaking ɗina down, haka kowa zaka sanarwa ba zai taɓa yarda ba, ciki hadda ƙanwar uwarka Bilkisu tamun yardarda idan ka kuskura kace zaka ce mata da zancen nan zaiyi silar rugujewar zumuncin ku." Ya shafi fuskar sa yana sakin wata dariya, Araab wani shegen kallo ya masa yai murmushin takaici yace “Then lets see ni da kai wa zaiyi winning kuma wa zaiyi losing.” Alhaji Ja’afar yace “You will definitely lose.” Araab yace “Time shall tell….” Yana kaiwa nan ya fita tare da rufe ƙofar da ƙarfi, kansa ne yaji yayi wani irin sarawa, yaje ne dan yaji ya akai ya canza Munɗo da Haneefa bai taɓa tunanin abinda zai ji yafi ƙarfin tunaninsa ba.
Hmmm kuna ganin Alhaji Ja’afar zai bari asirin sa ya tonu kuwa…..
Araab zaiyi nasarar kawo ƙarshen sa kuwa???

Araab da kyar ya ƙarasa mota, saman goshinsa ya dan shafa yanajin zuciyarshi na wani irin zafi, kansa ya masifar ɗaurewa da halayyar Alhaji Ja'afar ya yarda da faɗin cewar MUGU BASHI DA KAMA, yafi minti uku a haka yana tunanin yanda mutane ke yabon shi, wani zab’e mai zuwa shi ake tunanin tsayarwa takarar Gomna jam'iyarsu saboda son da mutane ke mai, idanunsa ya lumshe kaɗan tuna yayi recording komai, dan tabbas in ba fuskarshi aka gani ba ko za'a mutu wasu bazasu yarda shi bane.
Hannunsa yasa cikin aljihu ya cire pen ɗin sannan ya zaro wayarsa daga aljihun wandon sa, Adnan ya kira yace masa su haɗu a can ta wajen gari dan Alhaji Ja'afar komai zai iya aikatawa, ya tada mota yabar gun cikin sauri, yana tafe yana sake maimaita mugunta da son kai irin na Alhaji Ja’afar? Anya bashida taɓin ƙwaƙwalwa kuwa ko tsabar son zuciya ce irin ta dan’ adam?
Haka yayi ta tunani har ya isa inda zasu haɗu da Adnan yai parking gefe sannan ya fito ya shiga motar Adnan, sukai connecting camera jikin biro da system ɗin Adnan ta aikin sa, suna kallon yadda komai ya fito daga bakin Alhaji Ja'afar  da magangunsa duka, Adnan yace  "Shikenan ya shigo hannu." Araab yace "Kana ganin wannan evidence ɗin is enough?"
"Is not enough a kama shi amma is enough a ruguza makircin shi sauran laifufukanshi su fito."
"Kwarai, amma ina ji a jikina ba zai barni ba sanin nasan sirrin sa dole zaice zai ɗauki mataki a kaina." Adnan yace "Of course dan mutane irin su basa ƙyalewa so dole muyi namu shirin, ya zama duk inda zakaje akwai ƴan sanda suna bin ka amma bada shigar su ta ƴan sanda ba, kuma bata yadda za'a gane kana tare dasu ba, bari na kira Zainab!"
Araab ya jinjina kai yace "Hakan yayi sosai, amma abu ɗaya ya kasa barina, taya mutum zai aikata hakan? Kuma ya cigaba da rayuwa kamar ba komai?"
Kai kawai ya girgiza yace "Irin wannan kowa yana da nashi reasons ɗin amma wannan sai munji daga bakinshi zamusan rashin imanin daya aikata menene dalilinshi."
Sukai sallama suka rabu, sai da Araab yai tafiya mai nisa kana Adnan ya taho gudun a kar a gansu tare.
*******
Takardun gabansa yasa hannu ya ture suka zubo ƙasa, cikin tsananin ɓacin rai wanda bamu taɓa ganinshi a ciki ba, kamaninsa sun  canza daga mutum mai cikar kamala da sanyin hali zuwa ga wani irin rik’idadden mutum, zuciyarsa na wani irin zafi, wannan abin ya guda shiyasa ya hanata neman ƴan uwanta da kanta dan yasan tabbas wasu sai sun mai shishigi cikin rayuwarsa.
Wata zazzafar iska ya furzar yana hura hanci sam ya kasa natsuwa, ya soma zirga zirga a office ɗinsa, "Anya idan na bar yaron nan ba zai zamar mun barazana ba, ya zama dole na ɗauki mataki kansa, dan tonuwar wannan asirin nawa zai zama daidai da tarwatsewar rayuwata, I have to do something." Zaman office ɗin yaji ya kasa ya fito ya nufi gida.
*****
Araab tun kafin ya ƙarasa gida ya fiddo wayarsa ya kira Munɗo har ta tsinke bata ɗauka ba, tunda ta dawo daga makaranta bacci ya kwasheta, kai tsaye gida ya nufa, ya ɗauko system ɗinsa yai copying a ciki sannan ya shiga toilet ya watsa ruwa ya fito har yanzu abubuwan nan sun kasa daina bashi mamaki, zama yai a bakin gado yana tunani yasan tasirin addu'ar uwa kan ɗan ta dole yana buƙatar support na Ummy yana kuma jin zuciyarsa na basa ya sanar da ita komai ya nemi shawararta da addu'arta, dan haka ya taso ita ke bashi shawara kuma duk shawarar data bashi sai yaga nasararta a rayuwa, hannu yasa ya ɗau system ɗin sannan ya nufi sashen ta, ba kowa a falo hakan yasa ya nufi ɗakinta, bayan ta mai izini ya shiga ya sameta ita kaɗai, tana gyaran wadrobe, ta amsa sallamarsa tana dubansa fuskarta a sake take.
Bakin gado ya zauna yace "Ummy wannan aikin ai  su Ilham ne ya kamata suyi."
Murmushi tai tace "Kuma ni shikenan anfi son nai ta zama ba abinyi, kai dai yaushe zaka dawo da matarka dan ni bana son wannan zaman kai kana nan ita tana can." Tayi maganar tana kallon shi."
Ajiyar zuciya yai yace "Maganar ce ta kawoni nake son sanar dake amma dan Allah bana so hankalin ki ya tashi, addu'arki da shawararki yasa zan faɗa miki."
Bakin gado ta taho ta zauna kusa dashi tace "Toh ina jin ka Araab, menene da ya ɗaga ma hankali haka?"
Jiki a sanyaye ya fara bayani haka ya zayyane mata komai daya sani sannan ya kunna mata system ya nuna mata, hankalin Ummy ba ƙaramin tashi yai ba wasu zafafan hawaye ne ke bin kuncinta tanajin abin kamar a mafarki, tausayin Yayarta na sake kamata, meyasa dukansu rayuwarsu tazo da ƙadarori kala-kala? Tsarin ubangiji ne shi ya k’addaro musu haka,
Ya zataji idan taji wannan abun? Mutumin da ta ɗau rawa so ta bashi dukkan yardarta da amana?
Araab a sanyaye yake kallonta dan ko sanda Babansu ya dawo baiga tana hawaye ba, cikin sanyin murya yace "Ummy Dan Allah ki daina hawayen nan, In Shaa Allahu Allah na tare damu."
Wani abu ta sake haɗiya na ɓacin rai tace "Dole nai Araab, ina tausayin Yaya Bilkisu, sai dai ya zama dole ta sani, dan ni kaina na yarda cewar Haneefa ba ƴar ta bace."
"Ummy ni damuwata ina ya samo ta? Sannan banda ma ya raina mana hankali tun farko taya ma za'a yarda kawai ya kawo yarinya yace ance mai Rugar Jiji? Shikenan kawai dan an faɗi haka sai ta zama ƴarta? Bayan ga inda ta bada hoto ta bada sarƙa? Ni gaba ɗaya da dani kukai zancen nan da tun lokacin nasa ayar tambaya."
Jikinta ne ya sake sanyi tace "Araab mun riga mun yadda dashi amma ita kanta Yaya Bilkisu tunda akai abun tana cikin damuwa sannan maganar Haneefa ina ganin tana da alaƙa da Alhaji Ja'afar dan ganin farko da nai musu a hoto kamaninta da Alhaji Ja'afar na gani har nace suna kama."
Araab yayi ɗan jim kafin yace "Wannan ma kinga zai ƙara zamar mana hujja, idan aka duba kamannin, tunda Haneefa ba ƴar sa bace basu da alaƙa ta jini taya zasuyi kama, zancen DNA test na masa ƙarya nace munyi ne dama kawai dan naga ya zai, kuma ga dukan alamun yanada haɗi da ita."
Ummy tace "Kayi dabara anan ma, kuma hakan ma zai sake zama hujja da ita kanta Yaya Bilkisu zata yarda."
Araab yace "Kafin mu sanar da ita, ina son mu ƙara samun wata babbar hujja da zaiyi confessing duka laifukan sa."
Ummy taja numfashi tace "Allah ya ɗaura ka akansa kuma kada ya basa ikon cutar da kai." Araab yace "Amin Ummy." Sukai shiru sai jefi-jefi da suke sake tada zancen, dan ba ƙaramin mamaki al'amarin yaba Ummy ba.
*********
Ammi na bakin dining table tana jera abincin Alhaji Ja'afar dan girkinta ne, Haneefa na taya ta tace "Ammi yau naga Munɗo a makaranta."
"Da gaske kike Haneefa? Kai Alhamdulillah tunda ta tafi hankalina yaƙi kwanciya." Ammi ta faɗa tana kallonta, "Allah Ammi..."
"Kin ganta kikace Haneefa?" Suka jiyo muryar Alhaji Ja'afar dake shigowa, Haneefa ta kallesa tace "Baba sannu da zuwa." 
Bai amsa gaisuwar ba yace "A makaranta kika ganta, waya kawota?" Ammi na masa sannu da zuwa ma sam baiji ba hankalinsa na kan Haneefa wanda abun yaso ba Ammi mamaki yau Alhaji Ja'afar ne da rashin jin gaiswuarta mutumin da idan tana wuri bashi da sukuni hamkalinsa na kanta, Haneefa tace "Eh baba na ganta, da kanta tazo."
"To bata sanar dake wani abun ba?" Haneefa da ita kanta mamakin tambayoyin take tace "A'ah Baba, nadai ce ta koma gun Ya Araab ta nuna bata son zancen."
Ya numfasa yace "Gaya mun gaskiya dai Haneefa me tace miki, ko tace kar ki sanar da kowa ne?"
"Bata ce mun komai ba Allah Baba." Ajiyar zuciya ya sauke, Ammi tace "Lafiya dai Sadaukina?"
Sai yanzu ma ya ankara da mai yayi yace "Ba komai, kawai na damu ne kan yarinyar kinga bai kamata mu saka ido auren nasu ya lalace ba, yanzu haka daga office nemanta naje yi, shiyasa da naji ance an ganta nakejin ya kamata mu shiga zance ta koma gidanta."Ammi daɗi ne ya kamata tace "Nima shi ke damuna, Allah sarki Sadaukina duk abinda nake so sai naga kai ka fini son shi."
Murmushi ya mata yace "A duniya duk abinda ke saki cikin damuwa dole ne na kawar dashi."
"Muje kaci abinci to." Ammi tai maganar cikin jin daɗi.
"A'ah sai anjima munje wani conference na cika cikina."
Ammi mamaki ya sake kamata komai ƙoshin da yai indai girkinta ne ko kaɗan ne sai yaci baya cewa a'ah, Amma ta basar tace muje kai wanka, ta tabbatar ya gaji ne, nan ya bita a baya sam babu natsuwa a tare dashi.
**************
"Kwana biyu ban ji kin kawo mun wani labari daga ɓangaren matar can ba, ko kin soma manta kan aikin ki ne?" Hajiya Zinnira ta faɗa tana bin Uwaliya da kallo, Uwaliya wacce kwanakin nan ma zazzaɓi take fama dashi dan hankalinta ba kwance yake ba komai na hidimar gidan ta tattara ta ajiye ji take tamkar ma ta gudu ta koma ƙauyensu amma tasan tana yin haka Alhaji Ja'afar zai zargi wani abu kuma bazai ƙyaleta ba sai ya nemota nan ta ɗan marairaice tace "Ba mantawa nai ba Hajiya wallahi bani da lafiya ne." Hajiya Zinnira tace "Allah ya sawwake yau girkinta ne ina son sanin me suke ciki." 
Uwaliya "Toh." Kawai tace amma ba wani abin da za tai taji gargaɗin Araab, tsoro take ji, ta koma ɓngarensu na masu aiki ta shige ɗaki ta kwanta, tana ganin masu aikin ke abunda suka ga dama, yanzu bata bi ta kansu duk wata isar ta da shugabanci ta ajiyesa ita yanzu ta rayuwarta take, tana dana sanin jefa kanta cikin irin rayuwar nan saboda kuɗi gashi yanzu bata da natsuwa.
******
Araab yana fitowa daga ɓangaren Ummy ji yai yana son ganin Munɗo tausayinta da son t ne ke sake damunshi, taya yarinya tun tasowarta baza'a kyaleta ta samu rayuwar jin daɗi ba? Ajiye system ɗin yai sannan ya ɗau wayarshi ya kira ta.
Bata dad’e da dashi ba, tayi sallah kenan ta zauna akan sallaya tana lazimi, murmushi ne ya bayyana a kan fuskarta ta ɗauki wayar cike da so da ƙauna.
Miƙewa tai daga inda take ta jawo pillow ta kwanta suka fara shan hirar soyayyarsu kai kace yanzu suka fara soyayya, Danejo ce ta leƙo ganin ta a kwance tana waya ta girgiza kai ta juya tana cewa "Ahh ance ki koma kince a'a yanzu kuma gashinan bakuda aiki daga yazo ki fita sai ya kira ku share awanni kuna waya, ka rasa ma me suke cewa." Ta ƙarasa maganar tana gyara radio ɗinta.
Cikin hirarsu ne yace "Hayati me kike burin yi in kikaga mahaifiyarki?"
"Ni bana burin komai, da dai inada burin in na ganta mu kwana tare a ɗaki muyi hirar rayuwa ta bani labarin bayan rabuwa nima na bata, amma yanzu banida buri ko ɗaya."
Tausayinta ne ya sake kamashi dan bayaji zai iya faɗa mata abubuwan nan sai ya tabbatar da komai, tunda a yanzu ma in ta sani tashin hankali zata sake shiga ga ciki wanda ko dalilinshi bai kamata ba.
"Inzo in ganki?"
Juyi tai tace "In kazo na hanaka komawa fa?"
"Ahaf ni ai haka nakeso, to amma ya zamuyi da Danejo?"
Jin har ya fara tsare-tsare yasa tai dariya tace "Wai da gaske ka ɗauka?"
"Eh mana, Hayati please in nazo ki ɓoyeni a ɗaki kice na tafi."
Dariya sosai tai ita sam in yana wannan abin dariya yake bata, tace "To in na ɓoyeka ta ganka fa?"
"Wannan kuma laifinki ne ai kinga, sai na faɗama Danejo kece kika hanani tafiya."
Baki ta buɗe tace "Abin haka ya koma? To na haƙura."
Dariya yai shima yace "Matsoraciya, bari nazo."
Yai maganar tare da kashe wayar, isha’i ta kawo kai lokacin dama, yayi alwala ya canza kaya sannan ya sa turarensa, agoggo ya ɗaura sai kuma ya tsaya yai shiru,aljihun wandon sa daya cire ya duba ya sake ɗauko agoggon nan da kuma wayarsa daya kunna tracking na location dan Adnan yace ya kunna saboda tsaro.
Kamar zai kira shi sai kuma ya fasa ganin ai ba daɗewa zaiyi ba nan ya fito ya shiga mota.
Yana hawa titi ya kula da wata mota na binshi, nan ya danna kiran Adnan sai dai har ya kira ta katse bai ɗauka ba, maimakon yai layin gidan da Munɗo suke sai kawai ya miƙe ya cigaba da tafiya, ga mamakinshi motar nan binshi takeyi, yana ƙoƙarin gangarawa gefen titi suka sha gabanshi, wata ta tare bayanshi.
Ido ya runtse, gashi bai sanar da Ummy ba, nan ya ɗau ki wayarsa ya fara tunanin wanda zai ƙira baisan ɗagawa Ummy hankali hakan yasa ya kira number Hassan, ya ɗauka yace "Araab?"
Cikin sauri Araab yace "Ka sanar da ƴan sanda ina hanyar Dambatta inka wuce kurna ka bar gari kaɗan, zai sake magana yaji an buga wani abu glass ɗin motar ta ƙofa ta fashe ji kake tartsatsa.... Da sauri ya sunkuya dan yanda glasses ɗin ga zubo, wani ƙaton mutun ne ya buɗe ƙofar, kafin Araab yace wani abu ya jawoshi daga motar, hannu yasa ya cila wayarsa ciki sannan ya jashi suka sashi cikin motarsu.
Tafiya sukai sosai kafin su gangara wata unguwa wanda kana gani kasan yanzu ake siyan filin sai kanguna, wani gida sukaje wanda zaka ɗauka gun kiwon kaji ne, suka shiga dashi ciki bayan sun ɗaure mai hannayensa ta baya.
Akan wata kujera suka sashi suka ɗaure shi ta ko ina sannan mutumin ya kalli Araab ya ƙira wata number.
Araab yana zaune ya juyo muryar Alhaji Jaafar yana cewa "Good! Ku tsareshi anan ina busy ne yanzu." 
Yana kai nan ya kashe wayar, kallon Araab yai wanda yace "Da ganinka ba yaro bane da alama ka saba yi masa aiki dan kaine shugabansu."
Bai kula Araab ba sai zama dayai a gefe, Araab yai murmushi yace "Nasan kaine aka sa ka kaje attacking Baba Ali wancan karon, kai bakada rayuwa data wuce bin abinda aka sakaka?"
Miƙewa yai yazo kusa da Araab ya sa wani abu yana neman toshe mai baki, "Inka rufemin baki sai me? Tunda kaima rayuwarka a rufe take? Ko kunya bakaji in iyalanka suka san me kakeyi kake kawo musu kuɗin da sukeci?"
Toshe bakinshi yai sannan ya koma ya zauna, Araab na kallon sa yana kuma bin ko’ina yana juyawa yana recording ɗin mutanen dake tsatsaye agun.
Motsin Araab mutumin nan yake dubawa nan idanunshi suka kai kan biron dake saman rigarshi, cikin sauri mutumin ya tashi ya zare biron yana kalla Araab. Hannu yasa ya cire abinda ke bakinshi yace "Meye wannan?"
"Sai yanzu ka gani? Gashi kuma shi ogan naku yayi bayani bai kula da munada evidence akanshi ba."
"What?"
Nan danan hankalinshi ya tashi ya matsa baya tare da zaro wayarsa.
****
Alhaji Jaafar ne ya kalli Ammi wacce ta fito daga toilet, kusa dashi ta zauna ya ɗan sa hannu yana mata tausa a kafaɗarta, dariya tai tace "Kai ya kamata nawa tausa Sadaukina."
"Nifa a gurina kinfi kowa daraja babu kuma abinda bazan iya miki ba."
Murmushi tai tace "Bari na ƙira Araab inji ko Munɗo ta dawo dan kaga in bata dawo ba mu musan abinyi, danayi tunanin ƙiran Fatima amma sai nake ganin gwara na kira shi ƙila naji meke faruwa."  Hannu tasa zata ɗau wayarta yai saurin riƙe hannunta yace "Ai ki barshi kawai munyi waya dashi, nace zuwa safe zan sake kiran shi." Sake rungumeshi tai tace "Nagode Sadauki na."
Wayarsa ce tai blinking alamun text ya faki idonta ya duba "Yallaɓai yaron  nan akwai camera a jikinshi, da alama kayi magana ta ɗauka."
Sam baisan sanda ya ture Ammi daga jikinshi ba, ya miƙe tsaye yace "What?"
Toilet ya shiga da sauri ya ƙira number cikin fushi yace "Kana nufin camera gareshi?"
"Eh kuma komai dakai ɗazu a office na aikashi police station da gidan tv na tabbatar gobe zakaji kanun labarai a kanka, kaga daga nan sai kai bayani." Muryar Araab suka juyo yana magana da alama kuma kusa yake da mutumin, da sauri mutumin ya waiga dan a iya saninshi ya ɗaure shi sosai, kafin ya gama tantance meke faruwa kawai yaji an naushi fuskarsa.
Araab ya kalli Adnan yace "ASP abin ba sauƙi ne?"
Ankwa aka samai nan da nan, Alhaji Jaafar ya kashe wayar kanshi na wani irin zafi, hannayensa suka fara rawa wanda a iya saninshi bai taɓa shiga tashin hankali irin yau ba.
Zainab ce ta ƙara so bayan sun sa ragowar mutanen a mota ta tafi da katon mutumin.
Araab ya kalli Adnan yace "Am sure wannan dasu aka tura gun attacking Baba Ali, sannan nagode da taimakon ka."
Murmushi Adnan ya masa yace "Kaima yanda kai acting yayi daidai dan da basuga ka damu ba sannan sun ganka kana waya ba zasu sama alamun tambaya amma yanda sukaga kayi dama haka ya kamata ya kasance in mutum za'a kamashi."
Hannu sukai shaking yace "Zamu dasu station, kai kuma kasan sauran plan ɗin."
Nan ya jinjina kai tare da fitowa, Adnan sai daya kaishi gidan dasu Munɗo suke sannan ya wuce suna tafe suna tattauna abinda zasuyi.
***
Hankalin Alhaji Jaafar yayi mugun tashi, dan sam ya kasa ma fitowa daga toilet ɗin sai muryar Ammi yaji tana tambayarshi ko lafiya? Haka ya fito gaba ɗaya hankalinshi baya jikinshi, kwanciya yai kusa da ita yana tunanin mafita, meya kamata yai? In yace baisan komai ba waya da number da yai amfani da ita fa? Sam ya rasa mafita, ya shiga zazzarfan tunani sam baisan Ammi na magana ba, ganin yanda ya rufe ido yasa tai tunanin bacci yake tausayinshi ne ya kamata da alama ayyuka ne suka mai yawa da har bacci ya ɗauke shi haka bayan a kwananta baya taɓa bacci sai yaga tayi.
Cikin bacci taji ana mata waya, idanunta a rufe ta ɗauka muryar Ummy ce hankali a tashe take sanar da ita basuga Araab ba.
Da sauri Ammi ta miƙe tace "Ba a ganshi ba kamar ya?"
"Yaya ni kaina bansan meke faruwa ba ina mijinki?"
Waigawa Ammi tai ga mamakinta bayanan, tace "Inaji yana sallar dare a falo."
Ummy takaici ya kamata dan tasan tabbas shine kawai ta kashe wayar suka nufi police station.
Adnan sunwa mutnen da aka kama duka yace "Su fito da inda suka sa Araab."
Nan fa sukace sai dai a tambayi Gwaska wato ogansu dan su basusan komai ba, ganin da gaske suke yasa aka kulesu a cell daban shi kuma ya shiga gun Gwaska. Yaci duka yasha wahala sai dai har yanzu yaƙi magana.
Adnan ne ya shigo ya kalleshi yace "Ina kuka kai Araab?"
"Bayan kun ɗauke shi wane Araab kuma ko su biyu ne?"
"Muka ɗauke shi a ina kenan?"
Shiru yai kafin yace "Ku kuka san inane amma ku kuka ɗauke shi."
"Okay! Kenan kunyi kidnapping ɗinshi ka yarda da hakan?"
"No bamuyi ba."
Dariya Adnan ya ɗanyi yace "Kun kamashi sannan baku kamashi ba, okay naji wannan number da ka kira kuma fa?"
Nan fa hankalinshi ya tashi yana neman kwace wayarsa, Adnan a gabanshi ya ƙira number Alhaji Jaafar wanda tun ƙarfe hudu yabar gida yana guest house ɗinshi yana kwance gaba ɗaya ya rasa ta inda zai fara.
Ganin waya yasa ya kalli number sannan ya ɗauka "Numberka muka gani a wayar Gwaska inhar bakazo kayi bayani ba zaka shiga cikin wanda ake zargi da aikata laifin kidnapping."
Tsaki yaja yace "Bansan wannan shirmen ba me zaisa nai kidnapping?"
"Okay kazo sai muyi magana in kuma kafiso muzo mu kamaka mutane su ganka to."
Zaiyi magana Adnan yace "Inhar ka ƙira manyan police akan case ɗin nan zan saki video ɗin ka wanda am sure kai kafi kowa sanin me hakan zai jawo." Yana kai nan ya kashe wayar.
Zufa ce ta fara keto mai, ya fara tunanin abinyi, dan shidai bazaiyi ƙasƙancin kai kanshi ba.
***
Araab kam ansha soyayya dan wai cewa Danejo yai motarshi ta lalace, suka kule ɗaki suka raƙarƙashe abinda da anyi kewar juna, da safe ya fito akan daddare zai dawo.
Sunyi waya da Adnan gidan Alhaji Jafar yace yaje, Zainab ma tun dare tana wajen gidanshi tana kula.
Kai tsaye can yaje, ya sanar da mai gadi shine ya kira shi hakan yasa ya barshi ya shigo.
Alhaji Ja’afar nata zirga-zirga ya rasa mafita, jin anyi sallama yasa ya ɗauka mai gadi ne ya bashi izini, ga mamakinshi Araab ne, nan danan yayo kanshi kawai ya ɗaga hannu yana neman naushinsa, a kufule yace "Ni zaka sa a tsakiya? Kace na kamaka bayan kaga nan da ƙafarka?"
Araab ya matsa baya yace "Ƙarya nai? Kadai sa an kamanin."
"Just keep quiet kai ɗin banza."
Hannu Araab yasa a aljihu yace "Gashi ni ɗin banzan gashi na hanaka sukuni, abu ɗaya nazo tambayarka, meyasa kaiwa su Baba Ali haka?"
Tsaki yaja yace "Alin banza Alin wofi? Waye shi? Kana son cemin zanyi ta zama duk abinda nakeso shi yayi ta samu? Tun tasowar mu komai da nake so shi ke mallaka, sannan appointment da ni ya dace a ba aka bashi, Ku kuna tunanin Alin mutumin kirki ne? Ko kana tunanin ita yayar taka taji daɗin zama da Ali sama dani?"
Mamaki kalamansa suka ba Araab yace "Kana nufin akan abin duniya?"
Yatsa ya nunashi dashi yace "Karka sake ƙiran abin duniya dan ni ban kasheshi ba, nasa a kamashi ne ai threatening matarshi da ƴarshi asashi yasa hannu akan yabarmin dukiyar da gidajen shi kuma haukarshi yasa ya jawa kanshi hatsari wanda a dalilin haka na ceceshi yayar maman taka da kake taƙama na cuta, daba dan ni ba da ta mutu."
Baki kawai Araab ya saki yana kallon shi gaba ɗaya kalamansa na sake bashi mamaki, Alhaji Ja’afar  yana dariya yace "Ka kawo kanka dan yanda ka shigo da ƙafarka bazaka fita da ƙafarka ba."
Kai Araab ya jinjina yace "Amma meyasa ka bawa Ammi wata yarinyar kasan ba ƴarta bace?"
"Saboda na kula in bataga ƴar ta ba zata iya mutuwa, tunda ta farka take ta damunmu da zancen Aisha (Haneefa) wannan laifinta ne da bata dameni ba da ban ɗauko yarinyar ɗan uwana da mahaifiyarta ta rasu na bata ba."
Rashin Imanin Alhaji Jaafar ya wuce tunanin Araab, "Kenan laifinta ne? Sannan kasan Munɗo ƴarta ce amma kaƙi bari su haɗu sannan kace so?"
Hannu ya ɗaga mai yace "Kai yimin shiru dalla! Da nasan Munɗo a gidanku take ai da ko Fatima bazan bari su haɗu ba, bakasan sanda sukazo gida ba da sanina na riƙe Bilkisu bata samu ganinsu ba? Sannan a airport bakasan nina turasu gida danaji yarinyar zatazo ba? Amma duk da haka sai da kukamin cikas, shiyasa ni nasan ganinku ba abinda zai ƙara ma rayuwarmu sai baƙin ciki, wannan dalilin yasa nace ace kun ƙone a gobara, rashin wayon maman taka ma ya taimakeni yadda lokaci d’aya ta yarda Haneefa yar’ ta ce, dan nace rugar jijji".
Ya bushe da wata irin  dariya ya cigaba "Ni abin ma daga baya ya dinga ban dariya, ashe Gwaska abinda ya juyo a dajin nan zaimin amfani haka."
Araab ji yai kafafunsa na neman kasa ɗaukansa wannan wani irin masifa ce? Taya ɗan Adam zai aikata haka?
"In ma kana tunanin sake recording ɗina kayi a banza dan daga nan sai dai ka ƙarasa lahira inka haɗu da Ali ka bashi labari."
Mu kanmu jikinmu ne yai sanyi wannan rashin imanin har ina?

Alhaji Ja’afar cike da jin daɗin yanda Araab yake kallon shi yace “Shine matsalar, yanzu gashi kasan komai amma zaka mutu da abin a zuciyarka.”
Dakewa Araab yai yace “Matsalar har yanzu tunanin mutanen da ne dakai, kana tunanin zan shigo gidan nan da kaina bayan sanin what you are capable of   banida plan? Sannan ka manta kidnapping ɗina akai? Me kake tunani in police sukazo suka ganni a gidan nan?”
Nan danan fuskar Alhaji Ja’afar ta rikiɗe yace “Me kake nufi?”
Gira ya ɗaga yace “Kai zan tambaya ai.”
A fusace Alhaji Ja’afar ya nufi window ya leƙa, me zai gani? Ƴan sanda ne zagaye da gidanshi, kallon Araab yai hankalinshi yayi tsananin tashi, da sauri ya wuce ɗaki ya rufo ƙofa, Araab ya shafi sumar kansa cikin ƙuna rai yace “Taya mutum zai zama mara imani haka?”
Su Adnan ne suka shigo, ya kalleshi yace “Kai fa ka zama jan wuya, yanzu kawai ka amshi kayan police ka saka.”
Saman kanshi ya shafa yace “Su Ummy fa?”
“Suna police station suna nemanka, sai nakejin duk ba daɗi.”
Ajiyar zuciya yai ya tuna yasa Munɗo ta kashe wayarta ya tabbatar da sai Ummy ta kirata ta tambayeta, ɗakin da Alhaji Jaafar ya shiga suka nufa, sukai knocking bai buɗe ba, nan suka buga ƙofar da ƙarfi, ga mamakinsu baya cikin ɗakin, da sauri Adnan ya nufi ƙofar datai kama data toilet sai dai yana buɗe wa yaga ta sadashi da wajen harabar wani babban fili da ake kiwon kaji, cikin hanzari suka duba sai dai ba Alhaji Ja’afar ba alamar sa, ido Araab ya runtse yace “Wato mutumin nan ya wuce duk yanda muke tunani, yanzu ya zamuyi?”
Shi kanshi Adnan tunani ya fara kafin Araab yace “Ku kaini police station a matsayin an ganni a gidanshi, inda hali ma musa a ɗau hotuna da videos yanda muka shirya tun farko, inyaso muce ya gudu.”
Adnan ya jinjina kai sannan ya sake gyara Araab suka dau videos, sannan suka wuce dashi police station.
*****
Ammi tana zaune tana kallon Haneefa dake nuna mata wasu ɗinkuna da aka kawo mata, murmushi kawai take ganin yanda take murna da alama komai ya burgeta, Haneef ne yai dariya yace “Yaya Haneefa kodai biki zakuyi?”
“Kaidai bazaka gane ba yi wasanka ka kyaleni.”
Wayarta ce tai ƙara ganin Alhaji Ja’afar ne yasa ta miƙe da sauri ta shiga ɗaki cike da damuwa tace “Sadaukina ina ka shiga ne haka? Nayi ta nemanka a waya.”
Murmushi ya sakar mata yace “Kizo yanzu-yanzu ina jiranki akwai surprise da zan miki.”
“Da alama surprise ka fita yi shiyasa na nemeka na rasa.”
“To ya zanyi? Kinsan ke ɗin ce kin zama jinin jikina.”
Tana murmushin jin daɗi tace “Kaidai ko? To bari na shirya.”
Da sauri yace “Ba sai kin shirya ba ina waje da kaina zamu fita, yauwa ki taho da passport ɗin mu akwai abinda zanyi dasu.”
Mamakinta ne ya ƙaru sai dai tasan ita ɗin daban take a gurinsa, sannan ƙila abin zaiyi da gaske. Nan ta gyara fuskarta tasa mayafi ta fito tana sanar dasu Haneefa zataje ta dawo. Sunsan fitar ta Babansu ce dan bata fita haka ba shiri idan ba nashi ba.
Alhaji Ja’afar kuwa yana kashe wayar ya kira wani yaron shi ya sanar dashi ya tabbatar yaje ya sanar da Gwaska akan karya kuskura ya ambato sunanshi, idan ba haka ba ya shirya abunda zai faru da iyalin shi, sannan duk yanda za’ai ya tabbatar yace Araab guduwa yai sannan su bawai sun kamashi bane saboda wani abun kawai kuɗi suke so a turo musu kamar yanda suka saba. Yana kashewa ya hangota, da sauri ya turawa yaron shi dayake aikin agency saƙo sannan ya kashe wayar.
Daga gefen gidan kaɗan ta hango motarshi ta ƙarasa, tana isowa ya buɗe mata ta shiga ta zauna kallon sa tai taga gaba ɗaya yanayinsa ya canza kamar a ɗan firgice yake, da mamaki tace “Meya faru Sadaukina ?”
Kai ya girgiza ya riƙo hannunta tare da amsar jakarta, wayarta ya cire ya kashe sannan yasa a gefensa ya amshi passports ɗin  ya ɗau hoto sannan ya tura, yana gamawa ya tada mota suka bar gun, da mamaki take kallon sa tace  “Sadauki ina zamu?”
Hannunta ɗaya ya kamo yace “Kin manta nace miki surprise ne?” Ta guntse baki tana murmushi tace “Na manta.”
Shiru yai a ranshi yana cewa “Indai ni zaku tozarta nima a shirye nake na nuna muku nafi ƙarfin ku, badai akan Bilkisu duk kuke wannan abin ba, to zan gani in zaku samu damar ganinta ma daga yanzu, idan da  na kyaleku yanzu kun jawa kanku.” Tuƙi kawai yake, Ammi kallonshi take tana mamakin yadda yake gudu gashi ko radio yaƙi yadda ta kunna tayi jugum tana kallon yanayinsa.
Sai da suka kusa airport sannan ta tabbatar tafiya yake son suyi, to amma ina zata haka ba ko kaya? Sannan bata sanar dasu Haneefa balle Fatima? Jayai gefe ya ɗan yi parking saboda wayarsa datake ta ƙara, fitowa yai sannan ya ɗaga, yaron dazai siyan musu ticket ne yake sanar dashi jirgin nan da awa ɗaya zai tashi. Rai a ɓace yace “Kai sauri ka siya ganinan zuwa.” Zai kashe ya tsaya yana sake tambayarsa details na abubuwan da suke bukata.
Ammi ganin ya fita, hankalinta yaƙi kwanciya ta ɗau wayarta da sauri ta kunna, ga mamakinta kiran Araab ne yafi ashirin, bata son ɓatawa Sadauki rai tunda yace kar tyi amfani da wayar, da sauri ta kira Ummy tace “Fatima anga Araab ɗin?”
Jin muryar yayarta yasa Ummy ta rikice tace “Yaya kina ina? Ina kike?”
“Muna hanya da alama Sadauki wani guri yake so muje,dan gamu a hanyar airport.”
Ji tai an fizge wayar daga kunnenta da sauri, kallanshi tai mamakinta ya ƙaru zatai magana taga ya kashe wayar ya buɗe booth na mota ya cila wayar ciki, kana ya dawo ya zauna yana maida numfashi, cike da zargi tace “Sadauki menene hakan? Da Fatima muke waya ina son naji ko anga Araab.”
Rungumeta yai yace “Bawai bana son ki sanar da ita bane nace miki surprise ne banaso zance yaje gunsu Zinnira.”
Ɗan janye jikinta tai tace “Sadauki hakan da mukeyi fa babu kyau, bai kamata ka dinga wariya haka ƙiri-ƙiri ba, dukanmu matanka ne yanzu yau kwanan Suwaiba ne me mukeyi hakan?”
Hannayenta ya kamo yace “Na mata magana ta bar miki kwanan.”
Kallon sa tai da sauri, yace “Na tura mata kuɗi akwai inda zata shiyasa ta bar miki.” Shiru kawai tai dan tasan bazai taɓa ganewa na, duk abinda zatace masa kuwa.
Motar ya tada suka nufi airport.
****
Su Ummy na police station sai murna suke na ganin Araab gashi zancem kidnapping ɗinshi har ya fara bazuwa media akan anganshi da suka bincika akace mallakin Alhaji Ja’afar ne, sai dai babu takamaimai shidar data nuna yanada hannu a ciki. Itadai Ummy hankalinta ne ya sake tashi jin Ammi na hanyar airport kallon Araab tai wanda ake magana dashi, tace “Araab!”
Kallanta yai sannan ya miƙe da sauri ya nufi gunta yace “Kunyi magana da Ammin?”
Wayarta ta ƙanƙame tace “Araab akwai matsala wai ya ɗauketa suna hanyar airport.”
Cikin ɗaga murya yace “What!” Bai tsaya wani abu ba ya nufi gun Adnan ya sanar dashi, Adnan cikin hanzari yace “Bari mu tura police na kusa da airport amma yanzu hankalina yana kan wancan mutumin da yazo zancen bailing Gwaska muka hana, wai magana yake son suyi.”
Araab ya kalleshi sannan ya kalli mutumin yace “Please ka tura yanzu nima zamu wuce can da Ummy.”
Kai Adnan ya ɗaga atake yai waya ya tura mutane sannan officer Zainab dasu Auwal suka fito suka bi Araab suma.
Gwaska yasha duka dan har kafarshi ɗaya ta karye amma yak’i sanar da wa ya saka su, yana kwance sai ajiyar zuciya yakeyi, yaron Alhaji Jaafar me ya shiga yace “Gwaska ka faɗi wani abin?”
Kai ya girgixa yana lumshe ido saboda azabar da yake sha, ya matso kusa dashi yace “Ka saurareni ga saƙon Alhaji Ja’afar yace idan kai kuskuren ambatar sunan sa, ka zama cikin shirin abunda zai samu iyalanka, zab’i ya rage gare ka, ko rayuwar iyalanka ko ka binne sirrin Alhaji Ja’afar”. Yana fad’ar haka ya tashi ya wuce,  Gwaska ransa yaji ya masifar sosu bai tab’a jin nadamar aikin da yake ma Alhaji Ja’afar irin yau ba, tsawon shekaru yana sakawa shi ayyuka yana yi bai tab’a kuskuren rana ba, sai yanzu da a sanadiyyar aikin na Alhaji Ja’afar aka kamasa shine zai juya masa baya, maimakon yayi ƙoƙarin fitar dashi, kanshi kawai yake son zamewa, leɓensa ya ciza cikin tsananin ɓacin rai, Ɗan sanda da yazo zai maidashi cell ya kalla yace “Zanyi magana da ASP." Kallonsa yai da mamaki kana ya juya ya sanar da Adnan wanda ya taho gun, Gwaska ya kalle sa yace “Zan faɗi komai yau." Adnan kallonsa yai yana mamakin sauyawar sa yace “Ina saurarenka." Gwaska yace “Alhaji ja’afar ne ya saka mu, kuma ya dade yana sani aiki irin haka, mutanen da yasha sawa mu kama ko mu kashe ba zasu lissafu ba, shekarun baya da suka wuce ni ya aika muyi attacking Ali mu karɓar masa takardu, Alhaji Ja’afar mugun mutum ne mai siffar mutanen kirki.” Adnan kai ya jinjina kawai yace a mayar dashi cell, kana ya sauke ajiyer zuciya, yasa hannu ya cire camera da suka mak’ala a wurin dan ɗaukar maganar da Gwaska zaiyi da yaron Alhaji Ja’afar.
Ya ɗau ki wayar sa ya kira  Araab yake sanar dashi “Mun riga mun samu evidences da muke so har GWASKA yayi confessing laifukan su ya faɗi sunan Alhaji Ja’afar, yanzu bashida wata mafita, duk yanda za’ai karku barshi ya bar ƙasar nan, Araab ajiyar zuciya ya sauke jin sun k’ara samun evidence kana  yace “Dole ne wannan.” Yana kashewa ya kalli Ummy wacce ke share hawaye yace “Ummy In Shaa Allahu zamu tarar dasu, kuma Alhaji Ja’afar zai cika hannun hukuma ya fuskanci hukunci.”
Ido ta runtse tace “Kaima harda laifinka da ka bari mun sanar da ita da ba haka ba.”
Iskar bakinsa ya furzar yace “Bansan abin nashi zai kai haka ba, sannan akwai abinda ban faɗa miki ba Ummy mutumin nan son da yakewa Ammi bana tsakani da Allah bane, akwai abinda yake nema gun Baba Ali daga nan ne case ɗin ya fara faruwa, nikam Baba Ali yanada wasu kuɗaɗe ne sosai a lokacin?”
Shiru tai kafin can tace “A iya sanina daidai misali dai yana dashi sai dai kaga tunda yabar ƙasar shikenan bamu sake haɗuwa ba banida labari wani arziki da har zai jawo ayi kidnapping ɗinshi.”
Shiru suka sake yi dan gaba ɗaya kansu ya ɗaure kawai burinsu suga sun isa airport ɗin. 
Police da aka tura, aka turawa hoton Ammi da nashi nan fa aka bazama nemansu, Ammi tana zaune dashi dan har sun wuce gun security tana zaune tayi shiru itadai hankalinta batasan meyasa ba yaƙi kwanciya,  zuciyarta ba daɗi ganin yasa hula ta gaban goshin ya riƙe jarida kamar yana ɓoye fuskarshi, gefe ta kalla ganin toilet yasa tace tana zuwa, nan ta miƙe ta nufi toilet, shiru tai itadai tabbas tasan akwai abinda ke faruwa, amma batasan menene ba ba kuma tasan ta inda za’a fara ba, wata budurwa ta gani tace “Ɗan Allah ko zaki ban aron wayarki zan ɗan yi waya ne kaɗan.”
Kamar budurwar zata hana sai kuma ta bata, Ammi ta kira number Ummy kai tsaye, daidai nan su kuma Ummy sun shigo airport ɗin kenan, jin waya yasa ta kalli Araab, amsa yai da sauri ya ɗaga, daga can tace “Fatima anga Araab ɗin?”
Da sauri Araab yace “Ammi? Kece? Kina ina?”
Cike da murna tace “Araab kaine? Kai Alhamdulila har hankalina ya kwanta.”
Cikin damuwa yace “Kina wani gun?” Tace “Muna gun boarding na Ethopian kamar daga can wata ƙasar zamu yace surprise ne.”
Takaici ya kama Araab yace “Eh ya faɗa mana abu yace mu kawo miki.”
Jin haka ya sata dariya tace “Gashinan na shiga toilet kuna daga ina?”
Yace “Ki tsaya anan gamunan zuwa.”
Alhaji Jaafar ganin bata nan yasa ya fara nemanta dan sam yana can yana ɓoye fuskarsa sam baiji sanda tace zata toilet ba hankalinshi ne ya tashi ya miƙe yana nemanta cikin tashin hankali.
Su Araab suna isa ƴan sanda suka biyo shi a baya, Alhaji Ja’afar bai ankara ba suka rik’e sa,
 cikin tsananin ɓacin rai da kid’ima yace “Ku kunsan koni wanene?”
Araab ya kalli Ammi wacce tausayinta ya ƙara kamashi, Ummy ce taje gunta da sauri ta rungumeta, kai tsaye ta fashe da kuka tana ƙanƙame da Ammi.
Mamaki ne ya kama Ammi tace “Meke faruwa? Menene aka kama Sadauki?”
Ummy tana nan a ƙanƙame da ita ta kasa sakinta hakan yasa Ammi taɗan janyeta kaɗan tace “Fatima menene?”
“Muje gida muyi magana acan.”
Kai ta girgiza da sauri sannan ta nufi gun Alhaji Jaafar, kallanta yai yace “Gimbiyata kinga abinda ƴan uwanki suke min ko?”
Hannayensa ta kalla da aka sawa ankwa ta riƙe tace “Me ke faruwa?”
Tai maganar tana bin Araab dake gefe da kallo, kusa da ita yaje yace “Ammi muje zan miki bayani.”
Kai ta girgiza tace “Ba inda zani meya faru?”
Araab cikin sanyin murya yace “Please Ammi kibar wannan awuce dashi police station zan miki bayani.”
Kallon mutanen gun tai tana kallo akaja Alhaji Ja’afar, bata tsaya wata-wata ta nufi inda akai dashi, Araab ne ya jata motarshi, ta janye tace “Araab faɗa min anan gun meke faruwa?”
Ummy ce tai ajiyar zuciya tace “Yaya Bilkisu please ki daina ki wuce mu tafi zamu miki bayani Alhaji Jafar ba mijin aure bane, had’arin sa ya wuce yadda kike tunani.”
Baya ta ja tana kallon Ummy cike da mamaki da d’aurewar kai “Fatima? Me kike cewa? Sadaukina b zai tab’a aikata haka ba.”
Ummy ta matso ta riƙe ta tace “Nasan zai miki wuyar amsar hakan, amma dole ki bud’e idonki Yaya kiga gaskiya”.
Gaba ɗaya Ammi ji take kanta na wani irin zafi tana jin wani dumm, Ummy ta riƙe ta tace “Ki barshi a wuce dashi laifin kidnapping na Araab aka kamashi dashi yanzu ga kuma yana neman guduwa dake ku bar ƙasar dan kar a ganeshi?”
Takaici ne ya hana Alhaji Ja’afar magana ga media wanda yana sane daga yayi magana za’a ɗauka, Araab ne ya kalleta yace “Ammi in munje gida zan miki bayani amma akwai abinda Baba Ali yake dashi wanda Alhaji Jaafar yanzu ya mallaka ko yaso ya mallaka a baya?”
Kanta kawai takeji yaja juyawa nan danan tadan, riƙe hannun Ummy dan jiri ta fara ji, kafin tace “Abinda yake dashi ni na bashi bayan ya aureni, ragowar kuwa na Haneefa ne nace sai tai aure zan bata ko naba mijinta menene?”
Araab ya sauke ajiyar zuciya yace “Dalilin aurenki kenan da alama abinda yake nema agareki kenan.”
“Ba zai taɓa yiwuwa  ba, Sadauki ba haka yake ba."
Ummy ta jata mota tace “Muje gida!”
Tunda suka shiga mota har suka isa batayi
Magana ba gaba d’aya kanta ya k’ulle ta kasa gane meke faruwa, 
Bayan sun isa gida, a falon Ummy ta zauna fuskar a ɗaure tace “Me kuke nufi?”
Araab ya ɗauko system ɗinshi yasa mata komai sannan ya ƙara kunna mata maganar da yaron nan yai a cell wanda Adnan ya turo mai, ya ƙara da sanar da ita kalaman da yai a gidanshi da yake, kai ta shiga girgiza tana dukan saman kanta da ƙarfi tana zubar da wasu zafafan ƙwalla, da sauri Ummy ta riƙe ta tace “Ya isa haka nan Yaya Bilkisu.
Mikewa tai tana janye jikinta tace “Dole ya faɗa min me muka mai? Sai naji daga bakinsa me marigayi Ali ya  masa? Har ya zaɓi cutar damu haka?” Tai maganar tana yi baya da sauri suka tareta, ɗaki suka kaita aka kwantar da ita, Ummy ta kalleshi tace “Kasa Munɗo ta dawo a kalla ta  ganta inta farfaɗo.”
Nan yace to sannan ya fito zuciyarshi duk ba daɗi.
*****
Alhaji Jaafar yana zuwa ya tarar an hada gangami na jornalist a police station ɗin anata ɗau kanshi hoto haka aka shiga dashi inda aka kulle cell dinsu Gwaska, yana shiga ya kwashe Gwaska da mari yace “Useless kawai.”
Gwaska dake ƙoƙarin jan ƙafa ya d’aga hannu ya zabgawa Alhaji Ja’afar gigitaccen mari a fusace yace “A da kake boss ɗina yanzu kuwa daidai muke da kai, selfish person kawai”. Alhaji Ja’afar kamar zai kurma ihu tsabar bak’in ciki wai yau shine babbar mutum kamar shi cikin cell kuma yaronsa ya d’aga hannu ya mara, Runtse idon sa yai cikin tsannain k’unar zuciya, 
Abun ku ta harkar social media da yan jarida, gari tuni ya ɗauka kan kace me zancenshi ya zagaya ko ina, dole sai cireshi akayi, aka kaishi keɓantancan wuri aka killaceshi saboda mutanen da suka fara sintiri dan ɗaukan rahoto.
****
Zumbur Hajiya Zinnira ta miƙe har cup ɗin dake hannunta ya faɗi tace “Me kuke cewa?”
Hajiya Suwaiba ta nuna mata hoton Alhaji Ja’afar a media da abinda ake zarginshi dashi, a fusace ta fito daga ɓangarenta ta nufi ɓangaren Ammi da  dole taja mata kunne bazai yiwu danginshi suzo suwa mijinta sharri ba, a lokacin Haneefa na tare da Farouq a waje dan tunda taga Amminta bata dawo  ba ta kira wayarta bata shiga, haka ma ta Alhaji Ja’afar, tsoro taji Allah yasa b wani abun ya same su ba, sanin Ammi bata kashe waya, daga ƙarshe ta ƙira Farouk yazo suka tsaya a wajen harabar garden na gidan suna kiran mutanen da suka sani dan nemanta, dan ya tambayi Hassan yace batanan wanda shi Hassan ɗin lokacin yana gida kafin su Ammi su iso ne.
Ganin bata nan yasa Hajiya Zinnira ta tambayi Haneef a fusace, shiru yai ya ɓoye bayan labule, Lami kurma ta sanar da ita inda take, mamaki ne ya kama Hajiya Zinnira jin tayi magana hakan yasa ta nufi gun ranta matuƙar ɓace, suna zuwa ta shiga tafa hannu tana cewa “Eh lallai duniya, wato uwarki tana can da Yayanshi zasu tarwatsa mana miji ke kina nan kina shashanci dashi?”
Haneefa taja baya cike da shakkar ta, Kallon Farouq tai tace “Ina yayanka? Munafukan banza da wofi?”
Da mamaki yake kallanta yace “Ina yayana? Kuma me ya kawo zancen munafurci?”
Ta nunashi da yatsa tace “Ka faɗa mishi wallahi munfi ƙarfin shi kuma sai yayi dana sanin ɓata mana suna dayai, shashashun mutane marasa mutunci kawai.”
Tana kainan ta nunamai hanyar waje, kamar zai maida mata da murtani sai ya fasa ganin yanda Haneefa tamai raurau da ido, gaba yai ta bi bayanshi, tace “Nidai ka wuce dani Ya Farouq in Ammi ta dawo na dawo kafin mutanen nan su min illa.
Nan suka fito tare da Haneef suka nufi gida, a hanyarsu ta dawowa ne sukaji labari akan abinda ke faruwa nan fa hankalinsu ya sake tashi.
*****
Har suka iso gidan Munɗo batasan meke faruwa ba dan Araab da kanshi yaje ya ɗauko ta saboda yasa ta kashe waya babu hanyar da zai mata waya yace tazo, har suka iso gidan, Danejo na bayan mota itama.
Ciki suka shiga tun daga waje suka fara juyo ihun Ammi tana cewa “Fatima sakeni Dan Allah dole naji ya faɗamin mena masa? Me namai ya aikata wadannan abubuwan.” Tana magana kana juyo kukanta, Araab ne ya kallo Munɗo wacce jin kukan Ammi yasata yin turus, hannunta ya kama ya shiga da ita ciki, a zube a ƙasa sukaga Ammi cikin wani irin yanayin
Kanta babu ɗan kwalli hawaye sharbe sharbe a fuska, cak ta sake ja ta tsaya itama Ammi cak ta daina wannan ihun nan danan zuciyarta ta karye tana tuno kalaman batanci data jefi mutumin daya taimaketa dashi akan ƴarsa ce ya ɓoye dan kar a gane ya kuma rik’e alk’awari tsawon shekarun nan, kamanin yarinyar take sake dubawa yanzu sosai tana ganin kamarta da kamar Ali a tattare da Munɗo dan ita tsabar ta daɗe da wannan sabuwar fuskar sam ta manta yanayinta na da, kallon juna suke cikin wani yanayi wanda babu mai iya fassarawa sai su tsakaninsu.
Ido kawai ta runtse dan tasan tabbas itakam angama da rayuwarta, yanzu labarin yarinyarnan da wahalar datasha da Ummy ta bata ashe ƴarta ce tasha wannan gwagwarmayar?
Munɗo kuwa Araab ta kalla wanda ya matso saitin kunnenta yace “Kije gaskiya ta fito mahaifiyarki ce.”
Da sauri ta kalleshi, ya jinjina mata kai yace “Alhaji Jaafar ne yai komai, Ammi na bukatar ƙi.
 Kallonta Ammi tayi wacce idonta ke runtse tana hawaye, wani abu take ji a zuciyarta tsigar jikinta na wani tashi zuciyarta na shiga wani yanayi da bata tab’a ji a rayuwarta komai sai take gani kamar a mafarki,  a hankali ta fara takawa Ummy tana kusa da Ammi tana goge kwalla, tana zuwa ta tsugunna inda take, Ammi idanunta ta buɗe ta zubasu kanta,  tasa hannu gefen fuskar Munɗo ta fashe da wani irin kuka na tausayin kansu ta ƙanƙameta, itama Munɗo hawaye wai yau itace rungume da mahaifiyarta ashe zata ji d’umin mahaifiya, Ammi itace mamanta wani al’amari sai Ubangiji, cikin kuka Ammi ta ɗago ta, tana shafa fuskarta da kafaɗarta tace “Kece ashe Aisha ta? Munɗo ki yafemin ki yafemin bansan har yanzu taƙamaimai menene dalilinsa na cutar damu ba? Me muka masa, taya zai rabani dake?”
Hawaye kawai Munɗo keyi ganin yanda Ammi duk ta rikice da ganinta.
Haneefa dake tsaye jikin ƙofa ita dasu ,Haneef da Farouk ne suka saki baki suna jin kalaman Ammi, Haneefa kuwa kanta ke juyawa, meke faruwa?
“Munɗo ki yafemin, ki yafemin.” Ammi ta sake faɗa tana hawaye iya karfinta, ja da baya Haneefa ta farayi da sauri Ummy ta ƙarasa inda take tace “Muje ciki.”
Kallon Ummy tai tana hawaye “Muje ciki kinji?”
Bata musa ba suka nufi ciki, ɗakin ta tashigar da ita tace ta zauna tana zuwa.
Ammi kuka kawai takeyi sai data daɗe sannan ta kalli Munɗo tace “Muje!”
Da mamaki ta kalleta tace “Ina?” Tai maganar cikin raunaniyar murya, Ammi ta sharewa Munɗo kwalla tace “Inda aka kamashi muje ya faɗa mana dalilinsa na aikata hakan.”
Ta kalli Araab tace “Kaimu.”
Bai musa ba ya amshi hijab a hannu Ammi sannan ya miƙa mata, nan suka fito su uku dan Ummy gun Haneefa taje wacce ke zaune a ƙasa ta rasa tunanin abinda ma zatai, tana neman wani ya warware mata abunda kunnenta suka jiye mata, taya Mundo ta zama yar’ Ammi kenan su sisters ne.
*******
Sunje inda Adnan ya sanar dashi an kaishi, taja hannun Munɗo suka shiga, yana zaune ya dunkule hannu yana takaicin manyan mutanen da yake dashi yasa lawyer ɗinshi ya ƙira su dan a fitar dashi amma dukansu sun juya maza baya, shigowarsu Ammi ne yasa ya kalli inda suke, hannun Ammi wanda ke cikin na Munɗo yabi da kallo, ya kalli Araab wani abu na sake zuwa masa,
Ammi tana isa inda yake tamai wani kallon kyama da tsana  wanda takejin a yanzu duniya ba wanda ta tsana sama dashi tace “Me zakace?”
Hannayensa ya haɗe yace “Babu, dan duk abinda zakiyi ko zaki yarda dashi yanzu bazai kai wanda kika yarda dashi a baya ba.”
Da mamaki tace “Ja’afar me na maka? Me Ali ya maka? Sannan me wannan ta maka?”
Tsaki yaja yace “Matsala ta dake kenan wawiya ce ke, wace tambaya kikeyi haka? Ko kina tunanin komai sai na sanar dake zaki gane?”
Kalamansa gaba ɗaya sake bata mamaki suke, Munɗo cike da mamakin kalamanshi tace “Me iyayena suka maka ka zab’i tarwatsa rayuwarmu haka.”
“Kema ai halinta kikai na shirmen, dama ance gado ba karambani ba, ga kuma uban naki shima sai a hankali, so kike kiji dalilina? Ni banyi niyyar yiwa Ali wani abun ba kawai takardun filayenshi da wasu wurare da ya kamata ace ni na mallaka yasa na aika ayi kidnapping d’inshi a amshe su,  shirmen ku yasa kuka bada ƴarku sannan yaja muku hatsari, dan haka ku zargi kanku bani ba, kuma na aure ki ne dama dan na samu dukiyar ta dawo hannuna, shiyasa nake miki duk wata hidima ba tare da gajiyawa ba, kuma nasan ta hanyar aurenki ne kadai zan mallakesu cikin sauki.
Ammi bata taɓa shiga cikin shock irin na yau ba jin zantukansatace “Haneefa fa? Ƴarka ce?”
Dariya yai yace “Shiyasa Zinnira har yanzu takejin haushinki ta ɗauka ƴa tace na aureki ne a ɓoye sai dai ko kaɗan yarinyar ƙanina ce daga kauye na amso ta bayan mahaifiyarta ta rasu.”
Hawayen Ammi ya ƙaru tace “Rugar jijji da kace fa?”
“Ke dai wallahi har yanzu kanki baya ja, wai da can kawai dan nace Rugar jijji shikenan kefa an baki hujja to Gwaska ne yaji sanda wancan bafillatanin ya fad’a.”
Munɗo ce ta riƙe Ammi jin tana neman faɗuwa, Ammi tace “Shekarun dakai dani kenan kawai dan san abin duniya ne?”
Wata dariyar ya saki yace “Kinga da farko na nuna ina sonki sosai ne dan su Zinnira, ina nuna banbanci dasu ne saboda ki tabbatar da kaunar da nake miki, kuma ita da Suwaiba nace musu duk wanda yai magana akan Haneefa a bakin auren da, kinga na jefi tsuntsu biyu da dutse ɗaya, amma daga baya na fara sonki har cikin raina sai dai ba yadda nake nunawa ba.”
A fusace Ammi ta ƙarasa ta kamo kwalarshi tana cewa “Allah ya isa tsakanina dakai bazan taɓa yafema ba.”
Munɗo ce ta janyeta hakan yasa ta rungumeta tace “Ka cucemu sai dai kaima ka shirya had’uwar ka da Allah dan bazamu tab’a yafe maka ba.”
Haka suka fito suka shiga mota, Araab ne ya kalleshi yace “Ya nan ɗin sai naga kamar ya karɓeka, ka shirya girbar abinda ka shuka.”
Yana kai nan ya fita, Alhaji Ja’afar ji yake kamar garwashi ne ke ruruwa cikin ranshi…….

A motar ba mai cewa kowa komai sai sautin kukan Ammi da Munɗo kawai dake tashi, Araab bai hana su ba ya barsu su fitar da abunda ke ransu ta hanyar kukan, ko waye dole yaji zafi da raɗaɗin abunda Alhaji Ja’afar ya aikata, Ammi tana riƙe da hannun Munɗo kamar wani zai rabasu, wata irin so da ƙauna na tsakanin uwa da ƴa ke ratsa su, Munɗo wacce take ji kamar a mafarki wai hannun mahaifiyarta ce riƙe da nata, ta cire ran haɗuwa da uwa, ashe tana da rabon ganin mahaifiyar tata, ashe mahaifiyarta mutuniyar kirki ce managarciyar uwa wacce kowane ɗa ko ya’ zai yi alfahari da ita, ƙaddara mai girma ce ta gifta tsakaninsu ta hana su rayuwa tare da juna, suka rayu a bambamta wuri, Ammi na kallon Haneefa matsayin ƴar ta bata san asalin ƴar ta na rayuwa a wani gun ba, rayuwar ma mafi muni da wahala, Munɗo bata taso cikin kulawar mahaifiya ba ta tasu a cikin mutanen da bata haɗa alaƙar komai dasu ba, sai Maccido da maye mata gurbin uwa da uba, sai kuma Danejo da zata zamar mata wani bango abun jinginawa, dole Ummy ta ƙaunaceta ashe ita ɗin jininta ce, tunani kala-kala kowannensu ke yi har suka iso gida, Araab sai da yaga fitar su daga cikin motar kana shima ya fita, ya rufe motar, yana yin ɓangarensa suna buƙatar kasancewa tare da juna su biyun, kuma yana son watsa ruwa dan akwai stress sosai tare dashi.
***************
Danejo ta koma gida cike da mamakin wannan al’amari, ta ƙira Jauro ta sanar dashi shima yana ta mamaki, ashe duk soyayayr nan da Maccido ke nunawa Munɗo ba ƴar sa ce ta jini ba, wani al’amari sai ubangiji, ya kuma yi Allah wadarai da halin Alhaji Ja’afar.
Ilham da Ikram suna zaune falo kowannensu al’ajabi ya kasa barin sa, na jin abunda ke faruwa wanda Farouq ya sanar dasu, shima a gun Ummy yake ji, tausayin Haneefa ya cika zuciyarsa sosai gaba ɗaya tunaninsa su waye iyayenta, babbar fargarbar sa bata wuce Allah yasa kar ta zamo ƴa ga Alhaji Ja’afar ba, dan bai san wane irin baƙin ciki zata shiga ba,. Shigowar Ammi da Munɗo falon yasa Ilham da Ikram tasowa da gudu suka rungumeta suna cewa “Ashe ke jininmu ce Munɗo shiyasa ƙaunar da muke miki tayi ƙarfi.” Munɗo wacce har lokacin bata daina hawaye ba tace “Nima shiyasa nake matuƙar ƙaunarku, nagodewa Allah da yasaka kuka zama ku ɗin ƴan uwana ne na jini."
“Dan Allah ku warware mun komai, ku sanar dani meke faruwa? Taya Munɗo ta zama ƴar’ Ammi kenan mu ƴan biyu ne ko yaya?” Suka ji muryar Haneefa wacce jin sun dawo ta fito daga ɗakin Ummy, a lokacin Ummy ta tafi gun Hassan, tana sanar dashi abubuwan dake faruwa, dan Haneefa ta soma matsa mata da tambaya, kuma bata son ta fara ji daga bakinta, kuma ma yanzu basu ji waye iyayenta ba, idan Ammi ta dawo zata fi fahimtar da ita.
Su Ikram suka saki juna suna kallonta, Munɗo wane irin tausayin Haneefa ke ratsa ta, ya zata riski abun idan taji Ammi ba itace mahaifiyarta ba, bayan irin ɗumbin ƙaunar dake tsakaninsu, Itama Ammi kallon Haneefa take tana jin wani irin tausayinta, tabbas soyayyar Haneefa da Allah ya ɗau ra mata daga Allah ce har yanzu bata jin komai ya sauya daga yadda take jin ta, Hannu ta ware mata tace “Zo ƴa ta." Da gudu Haneefa ta taho ta kanƙame Ammi tace “Kun barni a duhu Ammi, please ku warware mun." Farouq wanda shima yana zaune a falo gaba ɗaya hankalinsa na kan Haneefa yana jin wani tausayinta na ratsa shi, Ammi bayanta ta shafa tace “Zo ki zauna.”
Kowa ya zauna, Ammi kallon Haneefa take tana tunanin ta ina zata fara warware mata komai, Ummy da Hassan ne suka fito daga ɓangarensa sun jiyo muryar su Ammi, “Yaya kun dawo?” Ummy ta tambayeta da ƴar damuwa kan fuskarta na ganin kowannensu ba walwala kan fuskar sa, Ammi ta ɗaga kai tace “Mun dawo." Hassan yana son jajantawa Ammi lamarin yana ganin ba yanzu ne lokacin da ya kamata ba, zama kawai yayi kamar yadda yaga kowa yayi, Ammi jarumta da dakiya ta aro ta saka ta kamo hannun Haneefa tasa cikin nata tace “Bawa yarda da ƙaddara aka san shi tare da fuskantar kowacce irin matsala ce ta shawo masa kai ta hanyar addu’a da yarda da cewa ubangiji ne ya tsaru masa komai, kuma
Yana sane da shi." Haneefa jikinta ne yai sanyi ta kasa cewa komai, Ammi tana kallonta ta warware mata komai har zuwa yau da Alhaji Ja’afar ya sanar da ita wacece Haneefa, wani irin kuka ne ya kwacewa Haneefa wanda ya saka kowa na falon ƙwalla saboda tausayin ta, kuka take tana kanƙame Ammi tace "Meyasa ƙaddarar rayuwata tazo a haka, ina ma ace mafarki nake na farka, Ammi Dan Allah ki mareni ko zan farka daga mummunan mafarkin nan." Ta jawo hannun Ammi ta kai kan fuskarta tana bubbugawa, Ammi janye hannunta tai, tana rungume Haneefa tace “Ki daina kuka Hanifa, ki rungumi ƙaddara nasan Ja’afar ya cutar dake kema, ya rabaki da mahaifinki tsawon shekarun nan, bai taɓa sanar dake kin rasa mahaifiyarki ba balle ki mata addu’ar rahamar ubangiji kamar yadda kowane da’ nagari yake ma iyayensa." Ɗagota tayi daga jikin Ammi tana kallonta tace “Ba ina kuka bane saboda abunda ya aikata mun, ina kuka ne na ɓakin ciki ba kece mahaifiyata ba Ammi, ina kukan yadda zan iya rayuwa babu ke ne Ammi bayan dukkan rayuwata ke na sani matsayin uwa, dake na tashi, ke nakeji a cikin raina, ke kika tarbiyantar dani kika raineni kika bani dukkan kulawa ta uwa, ke nake alfahari dake matsayin uwa Ammi, taya yanzu zan rayuwa ba tare dake ba." Ammi hannu ta kai kan fuskar Haneefa ta share mata hawaye tace “Bana son sake ganin ƙwalla kan fuskar ki yarinyata, nima kina tunanin zan iya rayuwa babu ke kusa dani Haneefa, bayan nice na raineki tun ƙuruciyarki har girma, nake miki soyayya ta uwa, har kullum ina nan a matsayin uwa gare ki, babu mai rabani dake yarinyata, ni zan aurar dake na kaiki ɗakin mijinki, kuma zan cigaba da zama miki uwa ta gari har ƙarshen rayuwata." Haneefa wani kukan ta saki tana rungume Ammi damuwarta na raguwa babban tashin hankalinta shine rasa Ammi a rayuwarta, zuciyarta mamakin halin Alhaji Ja’afar take ashe shi yayan mahaifinta ne ba shine mahaifinta na gaskiya ba, tana rayuwa ne ba tare da iyayenta ba, zafi take ji a ranta sosai, Amma yadda Ammi ke shafa bayanta alamun lallashi take jin zafin zuciyar na ragewa, tun tana yarinya hakan take mata, kowa a falon zuciyarsa tai rauni sosai, na tausayin Haneefa, Ammi ta juya ta kalli Munɗo wacce idonta ke kansu cikin tausayawa, alama ta mata da hannu kan tazo, Munɗo ta taso jiki sanyaye ta taho, hannun Haneefa ta kama ta kamo na Munɗo ta ɗau ra nata a kai, Tace “Dukkanku yarana, ina ƙaunar ku yadda uwa ke son yaranta, ina so ku cigaba da haɗa kanku kamar yadda kuke yi da, yanzu ma ya wuce haka tunda kun zama sisters, kada wadda cikin ku taji a ranta nafi son ɗaya dukkanku ina ƙaunarku yarana, Allah kuma ya muku albarka." Sukace “Amin” Suna rungumeta, Farouq murmushi ya saki yana jin sanyi a ransa na ganin Haneefa bata tada hankalinta sosai ba.
Araab wanda tun ɗazu yana tsaye bakin ƙofa yanaji da kallon su ya ƙaraso cikin falon yace “Yanzu kowa ya tashi ya shirya akwai inda zamuje." Ummy ta kallesa tace “Fita kuma Araab, ina fatan lafiya?" Ammi itama tace “Idan gun mutumin can ne, ba zanje ba dan bana fatan ko a mafarki Allah ya haɗani dashi duk da cewar akwai zuri’a tsakaninmu amma bana ƙaunar ganin sa." Araab ya girgiza kai yace “Ba can zamuje ba Ammi, Alhaji Ja’afar mun rufe babin sa a cikin tarihinmu, plss ku mun alfarma kuzo muje." Haneef wanda tun ɗazu bacci yake ya sauko daga stairs yana cewa “Ammi kizo mu tafi gida Baba zai neme mu, kuma ina so nace ya siyo mun robert." Kowa kallon yaron yai cike da tausayawa tabbas bai yi sa’ar uba ba,
Ammi k’walla taji na son zubo mata tayi saurin mayarwa, tana jin ina ma bata haɗa zuri’a da Alhaji Ja’afar ba sai dai haka Allah ya tsara.
Araab ne ya kallesa yace “Come my boy, muje na siya maka robert babanka yayi tafiya wata ƙasa kuma zai daɗe bai dawo ba." Haneef wurin Araab ya taho, ya kama hannun sa, Kafin ya sake cewa “Please ku shirya muje." Ammi da Ummy ba musu suka miƙe, Hassan shima ya tashi kowa ya miƙe, Haneefa ta kalli Munɗo suka ma juna murmushi, Araab suna haɗa ido da Munɗo ya kashe mata ido ɗaya, Murmushi ta masa.
***************
Ba wani shiri sukai ba, dan kowa ba wata natsuwa sosai tare dashi, abunda ya faru bai gama sakin su ba, musamman Ammi da Haneefa wanda suke ganin tamkar almara, Ammi ma kayan Ummy ta saka, Haneefa ta saka na Ilham.
Munɗo kuwa Araab bai bi ta sashen nasu ba, dan yasan shiriricewa zasu yi idan yana ganinta kusa, shirinta tai cikin abaya coffee ta yane kanta da babban mayafi, Araab tunda ta tunkari wurin motar ya zuba mata ido yana ganin yadda tayi kyau sosai, ji yake kamar yaje ya rungumeta sonta na yawo a jinin jikinshi, ta ƙara so gun motar, kusa da ita ya matso cikin rad’a yace “You look so beautiful my wifey."
Murmushi ta masa, ya buɗe mata gaban mota ta shiga, Haneef ya shiga baya, su Ummy suka fito kowa da mamakin ina Araab zai kai su, Yace “Farouq da Baba muna buƙatar motocin ku." Farouq dama hakane plan ɗinsa ya tafi tare da Haneefa dan yana buƙatar su kebɓe, Hassan ne dai ya aiki Ikram taje ta ɗauko masa key motar sa, ya shiga shi da Ummy da Ammi.
Farouq kuma shi da Haneefa, su Ikram na baya, Araab shi ya zame musu ɗan jagora motar sa ce a gaba, suna bin sa baya, Farouq ba tare da ya damu dasu Ilham dake motar ba, Yace “Honey bana son damuwar nan ta kan fuskar ki, pls ki saki ranki kinji, haka ubangiji ya ƙaddari zai faru." Murmushi tai tace “In Shaa Allah." Yace “Yawwa ko ke fa, har kin ƙara yin kyau." Murmushi ta sake yi, Yace “I promise zan zame miki miji nagari, zan kula dake, bazan tab’a barin ki ba." 
Sosai kalamansa suke sake kwantar mata da hankali tana jin tayi sa’a na samun Farouq a rayuwarta.
Araab hannun sa ɗaya yana riƙe da na Munɗo, Yana tuƙi, Cikin xolaya yace “Ashe ke ƙanwata ce aka kai ki can ruga kika koma ƴar fillo." Murmushi ta masa tace “Ai zaman rugar ya taimake ni ka kaga yayi silar zuwana birni har na aure ka." Yace “Kinga kuwa watak’ila da tare da Ammi kika rayu ba lallai na aure ki ba." Munɗo tace “Sai idan ubangiji ya ko ƙaddari dama can ni matar ka ce, da ko ina na rayu zamu kasance matsayin ma’aurata.” Kai ya jinjina yace “Hakane, Allah dai ya barmu tare ya kuma sauke ki lafiya.” Tace “Amin Swt.”
Araab wajen gari ya fita dasu suna ta tafiya, Munɗo kamar ta tambayesa ina zasuje sai kuma tai shiru, Sunyi tafiyar kusan awa ɗaya kafin suka gangara wani gari KARAYE can ta wurin GWARZO, Suka shiga cikin garin bakin wani shago Araab ya tsaya, ya tambayesu Dan Allah gidan Jabiru Mahauci, ya masa kwantance, Araab yai mai godiya suka tafi, bakin wani madaidaicin gida sukai parking kana gani kasan gidan talakawa ne, Araab ne ya fara fitowa yacewa Munɗo “Muje.”
"Ina ne nan?” Ta tambayesa, “Muje ciki zaki gani.”Shiru tai ta buɗe motar ta fito, Ganin Araab ya fito yasa su Ummy dasu Farouq fitowa, “Ina ne nan ka kawo mu Araab?” Ummy ta tambayesa, Kansa ya ɗan shafa yace “Gidan mahaifin Haneefa." Da mamaki suke kallon sa, Ammi tace “Yaushe kayi bincike har ka gano shine?”Araab ya numfasa yace “Tunda yace yarinyar ɗan uwansa, nasa aka tambayi Gwaska shine ya sanar danil." Ammi ta jinjina kai tace “Amma kayi tunani mai kyau, na zuwan mu dan dama ya kamata Haneefa ta gansa, muma mu ganshi.” Ummy da Hassan suma suka ce yayi tunani mai kyau.
Yaro suka gani bakin gidan ya musu sallama dashi, Jabir mahaifin Haneefa yayi wani auren hadda yara huɗu, yana zaune tsakar gida tare da matar sa da yaran nasa sun dawo daga makaranta, jin ana sallama dashi ya taho waje, da mamaki yake bin su da kallo, Yaba Araab hannu suka gaisa, yaba Farouq da Hassan ma, Haneefa kuwa kallonsa take tana jin wani abu na tsirgar mata shine mahaifinta amma bata taɓa sanin ta dashi ba, kowa yaga kamaninsa sosai da Haneefa sak shi ta yi, shiyasa take kama da Alhaji ja’afar dan shima suna kama.
Jabiru yace “Sai dai ban gane ku ba." Araab ya numfasa yace “Daga wurin AlhajI Ja’afar.”
"Ja’afaru dai yaya na?” Araab yace “Eh” Yace “To ina zuwa."
Ciki ya koma ya sanar da matarshi, ta tashi ta sako mayafi aka shimfida musu tabarmi, kana ya musu iso suka shigo ciki, Suka zazzauna.
Araab ya nisa yace “Baba zaka iya tuna ƴar ka da ka ba Alhaji Ja’afar bayan rasuwar mahaifiyarta?" Kai ya jinjina yace “Ban da abun ka taya mahaifi zai manta da yar’ sa?" Araab yace “Hakane Uba baya mantawa da yaransa, amma ko meyasa tunda ka bashi ita baka taɓa waiwayarta ba?" Jabir ya kalli Araab yace “Ince lafiya dai ko kake tambayoyin nan?” Araab yace “Eh lafiya, sai dai tambayar ta shafi zuwan namu.”
Jabir ya sauke numfashi yace “Saboda na ɗaukar masa alk’awari cewa ba wanda zai taɓa sanin nine mahaifinta, kai ma nayi mamakin yanzu da naji zancen a bakin ka." Araab ya sake gyaran murya yace “Dan Allah ku zaki iya sanar damu komai ta yadda akai ka bashi ita." Jabir jim yayi yace “Toh, bazance a’ah ba dan bansan meke tafe daku ba, haka bakuyi kalar mutanen banza ba, kuma jin zancen daga bakin ka
Nasan kasan wani abu daga ciki dan haka zan sanar da kai, shekarun baya da suka wuce Matata ta farko Amina bayan ta haifi ƴar mu Halima ta kamu da rashin lafiya sosai wanda itace tai ajalinta, a lokacin na kira Ja’afaru na sanar dashi duk da cewar baya neman mu tunda yai kuɗi ya koma birni, sam ya manta da mu ƴan uwansa na nan, tambayar farko da yamun shine ina yarinyar da akace ta haifa kwanaki nace masa tana nan, yace mun zai zo ya amsheta nai mamaki matuƙa sanin baya taimakon mu, washegari kuwa yazo yai mun gaisuwa, yace ya maganar tafiya da Halima, nace masa to amma kulawarta fa tunda jaririya ce tana shekara ɗaya da watanni, yace ba damuwa zai ba matansa, kuma shi zaiyi hakane dan zumunci yaga bani da wani ƙarfi ya ɗauke mun lalurarta, zai zame mata uba ya bata dukkan kulawa amma da shara ɗin ba zan taɓa zuwa birni da sunan nine mahaifin ta ba, naso musa hakan amma tuna bani da ƙarfi ko ya barta bansan yadda zanyi ba, na kuma yi tunanin idan tana tare dashi zata samu gata da kulawa, hakan yasa na amince Ja’afaru ya tafi da ita, kullum ina cikin kewa da begenta har wata ran na kan ji tamkar naje birni na ganta, idan nama Ja’afaru maganar sai ya basar har ma yazo baya ɗaukar wayata, dole na dangana ko da yaushe ina addu’ar Allah ya haɗani da ita kafin na bar duniya.” 
“Allah ya amshi addu’arka baba gata ya haɗa ka da ita." Araab ya faɗa yana nuna Haneefa wacce ke faman hawaye.
“Kana nufin wannan itace Halima ƴa ta?” Jabeer yana nuna Haneefa da hannu, Kai ta ɗaga masa ta taso ta rungumesa tace “Nice Baba, nice yarinyarka." Daga matarsa har yaran nasa masu wayo da suka san labarinta cewa suke “Ashe da rabon zamu ga Halima.”
Jabiru yace “Allahu akbar kabiran godiya ta tabbata ga Allah da ya had’ani dake ƴata." Haneefa sharar k’walla take tana jin ƙaunar mahaifinta da tausayin irin rayuwar talaucin da yake ciki da yanzu itama a cikin haka zata taso, Jabiru ya kalli Araab yace “Dan Allah ki zaka iya sanar dani ku su waye?” Araab yayi gyaran murya ya zayyane masa komsi, Jabiru da matarsa sun ki ɗi mu sosai na jin abunda Ja’afar ya aikata, ya ɗin ga ma Ammi godiyar irin kulawar da tai da Haneefa, tace ba komai alfarma ɗaya take nema Haneefa ta cigaba da zama gun ta har abada, Jabiru yace “Ai Haneefa ƴar ta ce ba zai taɓa rabasu ba." Kowa yaji da ɗin karamacin nasa, Hassan yai gyaran murya yace “Sai kuma wata alfarma da nake nema, ina nemawa yarona Farouq gashi." Ya nuna Farouq ya cigaba “Auren ƴar mu Halima ko Haneefa zance.” Aka sa dariya, Jabiru yace “Halima yanzu ai ƴar ku ce ki baku nemi izina ba." Hassan yace “Hakkin ka a matsayin uba.” Jabiru murna ta cika sa ashe rana irin ta yau zata zo yaga ƴar sa har ya bada auren ta yace “Na bashi ita halak malak." Kowa yace “Alhamdulillah.”
Banda Farouq da Haneefa wanda farin ciki da kunya ta cika su.
Sun ɗan taɓa hira, matar Jabiru har fura ta dama musu suka sha, Araab ya basu kuɗi mai yawa yace kuma daga yau ya ɗauke ɗawainiyar makarantar duka yaran, kuma zai buɗe wa Jabiru shago ya kama sana’a, Jabiru hadda k’wallar murna yana ta godiya, kowa yaji da ɗin abunda Araab yai musamman Haneefa, Haka suka taho kowa zuciyarsa wasai, Ammi da Haneefa kowannensu yana jin damuwarsa ta kau, a mota suna tafe ana hira har suka shigo kano…..
*******
Meenal ta tashi da matsanancin naƙuda, Mumy da Alhaji Hussain hankali tashe suka kaita asibiti, bata jima ba ta santalo ƴar ta mace kyakkyawa, Mumy ta kira Bilal ta sanar dashi ya taho asibitin cike da murna
Ya rungume jaririyar yana jin ƙaunarta da na Meenal, lallai shiriyar ubangiji rahama gashi yanzu rayuwarsa ta daidaita wai shine da yarinya, Salame ma an sanar da ita haihuwar Allah ya raya kawai tace batai wani zumuɗi ba, Jauro kuwa yayi murna sosai yana jin da ɗin yadda Allah ya shirya masa da yaransa, dan Raheena ma yau kwana uku kenan tana gidan Malam Dalhatu baya son tonuwar asirinsa shiyasa ya kawo sadaki da wuri aka ɗau ra aure, Jauro yai mata kayan ɗaki daidai ƙarfin sa aka kaita, bayan an sallame su daga asibiti, Mumy da kanta ta ƙira ta sanar da Ummy, tai addu’ar Allah ya raya tace sai sunzo.
**************
Araab tunda suka iso yaja Munɗo ɓangarensu, tana zaune bakin gado taja nunfashi gajiya take ji sosai, ya kalleta yace “Ya dai?” Marairaicewa tai tace “Gajiya nake ji." Hannunsa ya kai kan mararta yace “Babyna shima bai samu hutu ba this days, amma daga yau In Shaa Allah zai fara hutawa." Munɗo murmushi ta masa yace “Muje na miki wanka.”
Tana buƙatar hakan ɗan bata jin ƙarfin jikinta, Araab shi ya cire mata kaya wanda ganin dukiyar fulaninta yasa yaji ya kasa controling kansa, ya fara shafa su, ya kai bakinsa kan wuyanta yai mata sumba, a kunne ya rad’a mata “kina da ƙarfin chajin battery ɗina?” Kai ta ɗaga masa dan itama sai taji buƙatar hakan, cak ya ɗaga ta ya ɗau ra ta kan gado, ya tafiyar da ita a hankali, dukkansu sun samu natsuwa tare da jin k’aunar juna na gudana a zukatansu kana suka tashi sukai wankan tsarki.
********************
Bayan Sati d’aya
Al’amura sun daidaita, komai ya cigaba da gudana a family, Meenal anyi suna yarinya taci suna Khadija, Munɗo dasu Ummy duka sunje sunan, wata irin shakuwa ta uwa da ƴa ke shiga tsakanin Munɗo da Ammi, wacce anan gidan take zama Ummy ta buƙaci haka wai bata so tai nisa da ita, Itama tana buk’atar ƙanwar tata kusa da ita hakan yasa bata musa ba, suna zaman lafiya dukkansu, Munɗo intaga yanda Ammi ke ji da ita harsai ta rasa bakin magana, da kanta take shiga kitchen ta mata abinci ta bada a kai mata, haka zata jata shopping na kayan yara, tana jin kamar kulawar da bata ba Munɗo a baya ba ya kamata ta bata yanzu, sai dai wani sa’in sai taji ba da ɗi in suka fiya keɓencewa hakan kesa sai su fita da Haneefa, inka gansu su uku abin sha’awa suna tafe Munɗo da Haneefa na zolayar juna.
Farouq da Haneefa, dasu Ikram an saka bikinsu watanni uku masu zuwa, Araab da Mundo kuwa soyaya kamar zasu cinye juna, kuma ta cigaba da zuwa makaranta tare suke zuwa da Haneefa su dawo……
Alhaji Ja’afar zaman cell ba wasa ba duk ya canza kamanni ya rame, bak’in cikin duniya ya taru ya masa yawa masa yana jiran hukuncin kotu,
Hajiya Zinnira da Hajiya Suwaiba faɗar tashin hankalin da suke ciki ba’a magana, ko fita basu isa suyi ba saboda tsegumin mutane, ga masu zuwa gida yi musu jaje wasu ma magana suke yada musu, dole kowacce ta koma zaman ɗaki idan baƙi sunzo suƙi fita, dan tuni ma’aikatan gidan kowa ya watse sunji tsoron kada a kama hadda su, lokaci ɗay gidan ALHAJI JA’AFAR ya tarwatse, Uwaliya ma tuni ta gudu garinsu dan tafi kowa tashin hankal
Rayuwa abar tsoro ce🥹
****************
Salame na zaune falo ta haɗe ƙafa kwanon naman kaza a gabanta tana ci tana ƴan’ waƙe-waƙe, halinta na nan taƙi canzawa, Jauro ya gaji kawai ya zuba mata ido, Sallama taji ana yi, taja mayafinta dake gefe tace “Su waye?”
"Masu fenti ne mai gidan ya aiko mu za’ai.”
"Toh ko turo ƙofar buɗe take." Ta faɗa cike da murna tace “Gyaran gida za’ai mana kenan, ashe nima kwana nan zan fito gari, tunda an ƙi biyamin umara a ƙalla na huce da gida mai kyau.” Tai dariya tana ƙara gyara zama, Sallamar Jauro taji ta amsa ba sannu da zuwa tace “Ashe gyaran gida za’a mana?" Yace “Eh” Yana zama, Tace “Ahh kai mungode! Abincinka yana kitchen idan zaka ci ka zubo ni banjin tashi.”
“Na ƙoshi.” Ya faɗa cikin takaicin yadda sama shi har yanzu baya samun kulawar mata, “To ai shikenan ma sai naba masu fentin nan.” Tai maganar hankali kwance, Jauro ransa yaji ya ɓaci yasa hannu aljihu yana fiddo wata envelope ya miƙa mata, tasa hannu ta amsa tana washe baki tace “Yau kuma kyautar kuɗi aka mun, kaii nagode sosai.” Ta buɗe sai da ga mamakinta invitation card ne, ta fiddo tana karanta sunan Jauro ne da wata na ɗaurin aure, hararata ta zabga masa tace “Aure kenan zakai, to bismillah nasan kowacce zata aure ka wata ballagazar ce ƴar ƙauyen dan ba macen da zata aureka a haka, ko dan ganin ka fara samun ƴan cin shine zakai aure, muna nan zata zo taga ba wata tsiyar ce da kai ba tayi gaba." Tai tsaki tana jefa masa katin tayi ciki kamar zata tashi sama, Jauro kai kawai ya girgiza ya fita gun masu fentin dama su yazo gani…
Hmmm wa Jauro zai aura???
Gamu gani dai

Tara ga watan biyar shekara ta dubu biyu da ashirin da uku (09/5/2023) Yau ne za’ai zaman ƙarshe na shari’ar Alhaji Ja’afar, Araab cikin hanzari yake shiri zai fita, Munɗo da tayo masa rakiya falo ta kalle shi a marairaice tace “Ba zakayi breakfast bane ko kaɗan?”Agogon dake ɗaure tsintsiyar hannunsa ya kalla yace “Babu time, kinsan yau ne za’a yankewa azzalumin can hukunci ina so ai komai a gabana naga idanun sa yau da ƙarshen sa yazo.” Kallonsa Munɗo tai tace “To Allah ya tsare mun kai ya dawo da kai lafiya.” Yace “Amin maman babyna." Ya sumbaceta a goshi, Itama ta masa a kumatu kana ya fita, zama tai kan kujera tana ɗan hutawa, kafin ta miƙe ta shiga gun Ammi, wacce ɗakin da Danejo tai zama anan take, kayanta Haneefa tare dasu Ikram sukaje suka ɗauko, da safe ɗinta ɗin da take ajiyewar takardun filayen wanda yake mallakin Munɗo, kayan ɗaki kuwa tace bata buƙatarsu dan Alhaji Ja’afar ne yai mata.
Ganin ba kowa a falon ta wuce gun Ammi, tare da Haneefa ta same su suna hira, Munɗo da sakin fuska tana jin farin ciki na ratsa ta na tana da uwa a doron ƙasa ta gaishe da Ammi, cike da jin daɗi ta amsa tana kallonta da murmushi tace “Yanzu nake cewa Haneefa yau baku da lecture ne yau?" Munɗo tace “Sai ƙarfe huɗu.” Ammi tace “Allah ya bada sa’a ya nuna mana kun zama cikakkun lauyoyi.”
Suka ce “Amin” Munɗo kwanciya tai kan cinyar Ammi, shekarun baya da bata samu damar hakan ba yanzu take son fanshewa, Haneefa cikin zolaya tace “Ni dai kar ki karya mun ƙafar Ammi na." Munɗo tai dariya tace “Nima ɗanawa nake, ke da Haneef duk kun ta ɗanawa.” Haneefa da Ammi suka sa dariya, Ummy dasu Ilham ne suka shigo ɗakin, nan suka zauna gaba ɗaya ana hira da dariya, har ana sako zancen shirye shiryen bikinsu, Ammi tace “Amaren dai duka namu ne, angwayen ne dai ɗaya namu.” Ummy tace “Shiyasa nake tunanin yadda zamuyi tsarin abun." Nan suka shiga tattaunawa Ikram da Ilham basu saka baki ba wai su kunya.
*******************
Bakin kotun cike take da jama’a musamman yan jarida kala-kala da masu aikin radio da Tv, kowa yana so ya ɗau ki rahoto akan babban mutum kamar Alhaji Ja’afar, hannayensa ne riƙe da handcuff aka fito dashi daga bayan canter mota, duk ya canza kamanni ga wani irin warin datti dake fita jikinsa na rashin wanka da samun kulawa, kansa ya sunkuyar ƙasa yana jin mugun muzanta da ƙasƙanta a tare dashi, ko a mafarki bai zata zai riski kansa a wannan yanayi ba, wai duk power da yake da ita a ƙasar nan shine yau ya zama ba komai ba kuma ba kowa ba, ya zama ƙasƙantaccen mutum, masu aikin jarida da Tv suka yo kansa ana ɗauka hoto tare da jefanshi da tambayoyi kala-kala, sai da ƴan sanda suka dakatar dasu, Araab ne ya fito daga cikin motar sa, Alhaji Ja’afar yana hango sa yai saurin kawar da kai, yau shi ƙaramin yaro kamar Araab yai breaking haka, lallai ance ɗan hakin da ka raina shi ke tsole maka ido, Araab hannunsa ya zura cikin aljihu ya taho daidai saitin Alhaji Ja’afar yace “Yallaɓai ina tunkahon duniyar?”
Alhaji Jafaar ya sake kauda kai cikin ƙuna rai, “Nazo yau dan naga ƙarshenka naji wane hukunci kotu zata yanke maka." Arab yai maganar yana sake kallanshi.
Alhaji Ja’afar wani mugun kallo yake ma Araab yana huci, wani shu’umin murmushi Arab yamai yana takawa zuwa cikin kotun, ƴan sanda suka taso Alhaji Ja’afar ciki.
Bayan kowa ya zauna Alkali ya shigo ya soma jawabi, aka sake gabatar da dukkan shaidu, yai gyaran murya yace “Wanda ake zargi wato Alhajia Jaafar kanada abincewa?”
Cike da takaici yace “Ni ban yadda dakomai ba, ha salima sharrinne da kage wanda wancan kara mutuncin yai min.”
Kai Araab ya girgiza ganin haryanzu bai saduda ba, nan fa mutane suka fara zaginshi ganin ga video da shaidu nan manya da aka gabatar amma duk danhaka kace sharrinaka maka?
Alkali ne ya buga abinda ke hannunsa sannan yai gyaran murya yace “Bisa dukkan shaidu da muka samu kotu ta tabbatar da laifin da ake zargin Alhaji Ja’afar dashi dan haka ta yanke masa hukunci life imprisonment ma’ana ɗaure rai da rai.” 
Nan fa Alhaji Ja’afar idonsa a take suka kaɗa sukai jajir wani tashin hankali da bai taɓa ji ba na rufe sa, zufa ke tsattsafo masa ta ko’ina, shikenan shi tasa ta ƙare, duk wani jin daɗi da more rayuwa yazo ƙarshe, zai ƙaraci rayuwarsa a gidan yari, idanunsa ne suka kai kan mutanen dake gun, wai ace kamar shi babu ƴan uwansa ko ɗaya agun, dama iyayensa sun rasu amma ace ko danginsa babu? Hajiya Zinnira ya hango wacce ke zaune tana share ƙwallabita da Husna, wani abu ne ya sake tokare shi, yana ji yana gani gandiroban gidan yari suka zo suka ja sa, har sun fara takawa ya tsaya cak yana bin Araab da wani irin kallo na tsana wanda yake ji tabbas duk duniya ba wanda ya tsana sama dashi a duniyar nan. Ganin yanda yake kallansa yasa Araab ya taho a hankali yazo gabansa yana kallonsa cikin ido yace “The game is over now, and you are the loser, dama Allah baya barin azzalumi dan haka sai kaje ka girbi abunda ka shuka, kafin haɗuwa da Allah wanda acan babbar kotu take inda zaka biya duk wanda kaci hakkin ku, Wish you happy life in prison.”
Ya wuce ya bar Alhaji Ja’afar na damtse idonsa yai wata ƙara na tsananin tashin hankali da damuwa.
Araab daga court companynsa ya wuce dan akwai ayyuka da yawa da suka taro, yana son kammala su kuma zasuyi meeting da ma’aikata.
****************
Alhaji Hussain da Hassan zumunci suke sosai yanzu, Mumy itama tayi sanyi sosai ta gyara mu’amalarta da Ummy in kaga yanda take ji da Ummy sai kasha mamaki, yanzu ‘Yaya’ ma take ƙiran ta dashi, itama Meenal suna zumunci sosai yanzu ta canza tayi laushi sosai tana ƙoƙarin jansu Ikram jiki, haka bayan ta haihu da sukaje suna taga yanda Araab ke taimakon iyayenta duk da abinda sukamainda wanda itama tamai, dasu Munɗo sukaje ta roƙeta gafara a gabansu Ilham, sosai Munɗo taji da ɗin hakan dan ita harga Allah batasan gaba ko faɗa da mutane.
Yau ma Alhaji Hussain yazo gun Hassan, suna ta hira, Hassan ya numfasa yace “Bamu kaɗai iyayenmu suka haifa ba, ina ganin ya dace mu gyara zumuncin mu da Kabiru da Binta.” Hussain ya jinjina kai yace “Gaskiya ne ni kaina a kwanakin nan abun yana damuna, bai kamata mu bar zumuncin mu dasu ya cigaba haka ba.”Hassan yace “Yanzu abunda za’ai mu tashi muje gidajen nasu, da kanmu mu nuna musu ƙarfin zumunci.”
Hussain ya jinjina kai yace “Hakan ya dace.” Hassan ta waya ya sanar da Ummy zasuje su dawo, ta masa addu’ar dawowa lafiya, dan ita haryanzu kunya take ji intaga komai zaiyi sai ya sanar da ita.
Gidan Alhaji Kabiru suka fara zuwa, wanda yayi mamakin zuwan su, nan suka zauna aka gaisa aka nemi yafiyar juna, daga nan sukaje gidan Binta, itama hakan ta kasance suka nemi yafiyar juna, da tunasar da juna muhimmanci zumunci, da illar yanke sa a musulunci, daga nan suka ɓarke da hira tsakaninsu ana raha, ana tuno yanda akai yarinta har tasowa, sunsha hira ansha zolaya dan haka Hassan ya dawo cike da jin daɗi yake jinshi daban. 
Ummy ta lura da yanayinsa tace “Wannan farin ciki haka ko wani albishiri ɗin aka maka?” Murmushi ya mata yana gyara zama yace “Wato babu abunda ya kai zumunci da ɗi yau da muka haɗu gaba ɗaya har Kabeeru da Binta, sai nake jin wata natsuwa da farin ciki, Fatima munyi kuskure a rayuwa, na muku laifin da nakeji haryanzu haƙƙinku na tarr dani.”
Ummy sosai ta nuna jin da ɗinta na jin haka tace “Ai babu abunda ya kai zumunci da ɗi, Allah ya ƙara haɗa kanku, sannan wancan maganar ka daina yinta dan Allah.”
Yace “Amin, nadaina Hajiyata.” Ya kalleta yana jan numfashi sannan ya sake cewa “Me zai hana kuma ku gyara zumuncinku da ƴan uwanku na Nijar?” Ummy kallonsa tai tace “Ai sune suka watsar damu basa neman mu, ko kamanta?”
Hassan kai ya girgiza yace “Indai zumunci za’ayi baka duba wannan, ko da mutum ya watsar da kai, kai ka nemesa sai ka samu ladar zumuncin, ina ga ya kamata ku sa lokaci kuje ku gansu ko da kuwa ba zasu tarbeku ba, ya dace kuje, kunga dai kunyi wani abin.” Ummy shawarar Hassan ɗin taji ta shigeta tace “Zanyi magana da Yaya Bilkisu." Hassan yace “Ya kamata, kawo mun ruwan shayi." Ummy tace “Toh” Tana miƙewa.
***************
Munɗo ke ta faman kai kawo tsakanin kitchen da falo, girki take yi, Araab na zaune yana duba wani aiki a system, ta fito falo ta zauna zata tashi, ya riƙo hannunta yace “Wai ba zaki zauna ki huta bane, tun ɗazu kina ta wahalar mun daku?" Kallonsa tai tana langaɓe kai alamar shagwaɓa tace “Kashewa zanyi na ganma." Hancinta ya lakata yace “Bansan nan gaba da shagwaɓar wa zanji ba taki ko ta baby.” Ya shafi mararta, tana kallon ƙwayar idonsa tace “Tawa dan nice babynka.”
“Tofa kice tun yanzu kin fara kishi da babyna kenan?”
“Babyn matarshi dai ko babyn mijinta?”
Araab kumatun ta yaja kaɗan sukai dariya tare, sannan ta tashi ta shiga kitchen ta kashe girkin ta juye a warmer ta kawo kan dining table ta ajiye, tazo kusa da Araab ta zauna, hannu yasa ya kwanto da ita kan kafaɗar sa, yana jin yadda sonta ke ratsa shi yace “Am planning a trip for us." 
Tace “Zuwa ina?” Yace “Zaki gani."
"Amma fa bamuyi hutun school ba." Yace “Just kwana biyu zamuyi." Tace “Toh Allah ya kaimu.” Yace “Amin” yana shafa gashin kanta mai santsi, wayarta tai ƙara alamun ƙira na shigowa, tana kusa da Araab ya ɗauka ya miƙa mata, ta saka handsfree har lokacin kanta kan kafaɗarsa “Hello darling kwana biyu kin shareni ko mijinki yana nan manne dake baki samu chance da zamuyi magana ba?"
Araab zuciyarsa ke wani harbawa kishi na jin ana kiran matar sa darling, Munɗo rai a ɓace zatai magana sai kuma ta kashe wayar tana tashi daga kafaɗar Araab, “Ya zama dole na gano wane ɗan iskan ne yake bibiyar matata, da na ɗauka case ɗin ya shafi Alhaji Jaafar sai dai daga baya ma gane wannan daban, sannan nayi tunanin mistake ne amma ƙiran dayai yanzu ya tabbatarmin akwai wata a ƙasa.” Ya faɗa fuskar sa babu fara'a, Munɗo jiki a sanyaye tace “Ya Ilahi! Idan an gama da wannan sai wannan, ni na ɗauka ko waye ya gaji shima ya daina, nikam meyasa mutane sukesan shiga rayuwata?” Araab da yanayinsa ya canza sosai yace “Ba zai daina ba, sai an ɗau ki mataki kansa.”Wayar Munɗo ya amsa yace “Ki shiga gun Ammi zanje na dawo.” Kallansa tai kamar zatai magana sai kuma ta fasa tace “Toh sai ka dawo.” ba tare da tayi yunkurin hana sa ba, tana son ai maganinsa ya daina bibiyar rayuwarta koma wanene, itadai batasan meyasa mutane ke binta da sharri ba.
Araab mukullin motar sa ya ɗauka ya fita, kai tsaye station yaje gun Adnan, ya sanar dashi meke faruwa, Adnan yace “Tunda akwai number abu ne mai sauƙi, yanzu mu ƙira sa idan ya ɗauka muyi sauri muyi locating ɗinsa ta haka zamu gane inda yake.” Araab number yai dialing aka ɗauka da cewa “Hello darling?”Sukai saurin connecting da computer aikin su, ba tare da ɓata lokaci ba, sukai locating inda yake, Adnan da Araab suka fito suka tafi tare.
****************
Jauro ya gyara gidansa sosai, ɗakin Raheena da Bilal na da yace zai ba amarya, Salame bata da aiki sai yada masa habaici tana faɗin ayi dai mu gani idan tusa na hura wuta, zata ga wacce zata iya zama da Jauro, sai ballagaza ita ɗin ma kwana biyu da tazo tafiya zatai, ita kaɗai ce zata iya haƙura zama dashi, Jauro dai baya kula ta, yau bayan ya dawo kasuwa da yamma ta ɗan sake masa har da masa fara'a, kallonta kawai yayi yace “Abu kike buƙata hala, dan nasan wannan fara'ar ba banza ba indai kece.”
Kai ta ɗan sosa tace “Dama kuɗi zaka bani kasan ƙawata ɗin nan, Babar Hajiya dake ɗa nake ji da ita saboda kuɗin ta?”
Wani kallo kawai yake mata, ta cigaba da sosa kai tana cewa “To dai itace zatai aure na biyu kuma kadai san hajiya ce mai kuɗi shiyasa nake son na ɗan yi ɗinki kada a raina ni, kasan shekarun baya a bikin ƴar ta kuɗin nan nawa suka ƙare, kuma kaga duk da haka zama nai kamar mai aikinsu, yanzu dai ka taimaka.”
Hannu kawai taga yasa aljihu ya zaro bandir na dubu d’aya ya ajiye gabanta, ido ta zaro sosai tace “Dubu ɗari fah nake gani? Jauro inace dai ba satar mutane ka fara ba?”
Kai ya girgiza yana dariya kaɗan yace “Ke dai ki ɗauka kiyi duk wani shiri na bikin da zakiyi, sannan a yanda na sanki da kuɗi ba satar mutane ne ba ko me na fara indai zan baki ke ai ba ruwanki.”
Tsabar murna bata san sanda ta rungume Jauro ba, dan rabon da ta riƙe dubu ɗari ta kanta har ta manta, Jauro murmushi kawai yayi, Salame ta ɗau ki kuɗin a ranta tace “Ni ka yanka ma ka kawomin inadai ba nice da zunubin ba?” A fili kuwa dariya tasa tana cewa Gaskiya bikin nan zan haska sosai, ita kanta Hajajju dole ta ganni da mutunci, ba wanda zai raina ni.” Ta kai kuɗin ta ajiye tana alla-alla safiya tai taje kasuwa.
**************
Saurayin ranar da yaje gun Munɗo restaurant, shine suka gani wurin wani shaƙatawa, yana zaune ya miƙe ƙafa yana busar sigari.
Kallan Adnan yai sannan ya sake ƙiran wayar, shi ɗin ne kuwa yaga ya ɗau watar yace “Darling?”
Araab bai tsaya wata wata ba yaje ya kai masa wani mugun naushi a baki, a take jini ya ɓalle masa, ya shafi gefensa bakinsa tare da ɗagowa a fusace sai dai ganin Araab yasa yasha jinin jikinsa, Araab ya ɗaga hannu zai ƙara masa Adnan yai saurin riƙe sa yace “Control your anger please Araab." Araab wanda kishi ke ɗawainiya dashi ya nuna sa da yatsa yace “How dare you kake bibiyar matata?" Saurayin ya kalli Araab yace “Wacce matar taka, bansan me kake faɗa ba, kawai kazo kaimun duka kana maganar wata matar ka?" 
Ya ƙarasa maganar yana ƙoƙarin tashi ya gudu, Adnan ne yai saurin riƙe shi yana zaro ankwa daga aljihunsa yace “You are under arrest, zamuje da kai station zaka gane kuskuren ka na bibiyar matar aure, kana nuna sonta kake."
Tuni hankalin Saurayin ya tashi yace “Wallahi na rantse da ubangijina ba sonta nake ba, wallahi wata hajiya ce ta sakani nai haka, komai nata ta faɗa min kafin na fara bibiyarta.”
Araab kallonsa yai da mamakin yace “Ina Hajiyar?”
Kai ya girgiza yace “Nifa ban taɓa ganinta ba haɗa mu akai na mata aiki, amma inada hotonta wanda na ɗauka ba tare da saninta ba.”
Hannu Araab ya miƙa mai da sauri ya lalubo hoto ya miƙa mai wayar, ganin Nuratu a hoton ne yasa Araab yaji dum, wato bata daina bibiyar rayuwarsu da sharri ba kenan? Shi har yana neman biye maganar Ummy datace yawa Babansa magana akan ya maida auransu? Ita ta yafe mata? 
“Kirata!” Araab ya dakawa saurayin tsawa, jiki na rawa yai saurin ƙiran Hajiya Nuratu, tana ɗauka tace “Na gaji da jin magana ɗaya kullum please, kasan dai burina bai wuce ka kirani kace ka Araab ya rabu da matar sa ba, ina so shima ya ɗanɗana zafin rabuwa da masoyi kamar yadda ya sani." Araab wanda baiyi mamakin jin haka daga gareta ba dan ya ƙara fahimtar wacece ita, cikin  kakkausar murya yace “Nuratu yau ta zama ranar ki ta ƙarshe da zaki sake tunanin ƙulla makirci a kaina da matata idan ba haka ba wallahi ki jira hukuncin da zan ɗauka a kanki, this should be a  warning to you, masoyin da kike magana kuma an rabaki dashi kayan aro ne ya koma wa mai shi." Ya datse wayar, yana juyawa kan saurayin yace “Kai kuma idan ka sake gigin aikata abunda ka aikata sai ka kara ci rayuwarka gidan yari.” Adnan yasa ƙafa ya haɓɓare sa yace “Get lost!" Ko wayarsa bai tsaya amsa ba ya falla da gudu, sai da Adnan ya masa tsawa ya tsaya ya mik’a masa yace “Ashe kai ƙaramin ƙwaro ne ma baka gwanance kan aikin da aka saka ka ba, tunda kai matsoraci ne." Ai bai tsayawa cewa komai ha, yana amsa ya sa gudu, Adnan da Araab suka sa dariya, Araab ya kalli Adnan yace “Thanks for always being by my side." Adnan yai murmushi yace “What are friends for?” Araab yace “To stand by each others side through tough and hard times." 
"So ka gani?" Araab yai murmushi suka bar gun.
*****************
Nuratu zubewa tai kan kujerar falonta tai tana sakin wayar, ta rasa dukkan farin cikinta cikin lokaci kaɗan, ga kuɗi da dukkan abubuwan rayuwa amma bata da natsuwar zuci da kwanciyar hankali, soyayyar Hassan ta kasa barin sa kullum tankar ana ƙara mata tana jin wani irin son sa da ada bata jin irin sa ma, ta ɗauka kuɗi zasu iya mallaka mata komai, ashe tayi kuskure dan gashi yanzu ta rasa dukkan farin cikin ta, a da ɗin ma da ta samu kan Hassan da kuɗin sa’a taci kenan, tunda yanzu ga kuɗin ta rasa shi, dama tasan tasha wahala gun jan ra’ayinsa da yanda ta dinga yaudararsa tana neman illata kanta dan tasan inyaga haka bazai iya barinta ba, to yanzu wayarta ma ya ɗauka bayayi, dana sani sosai take na cin kashin da ta dinga masa, tana jin idan zai dawo gareta yanzu ba tantama zata mallaka masa dukkan abunda ta mallaka a duniya dan basu da amfani gareta, ko baccin kirki bata iyawa duk ta rame damuwa ta ƙarar da ita 
Haƙƙi kaɗai ba zai barki ki zauna lafiya ba Hajiya Nuratu..
Araab tun kafin ya ƙaraso gida ya ƙira Munɗo kan gashi nan zuwa, tana zaune suna hira da Ammi, Haneefa kuwa na can falo tare da Farouq suna hirarsu ta soyayya, Munɗo tai wa Ammi sai da safe, nan ta saka mata albarka ta koma sashen su.
Bayan Araab ya dawo yake sanar da Munɗo komai tai ta mamaki, daren yau ma sai da yai charging battery ɗinsa full sosai kana su kai bacci cikin natsuwa.
******************
Washegari da safe bayan sunyi karin kumallo dukkansu kamar yadda suka saba, Hassan ya tafi kasuwa, su Ikram sun tafi makaranta, Farouq yau ya dage sai ya kai Haneefa, Munɗo ta tafi ita kaɗai.
Ummy ta samu Ammi kan maganar zuwansu Nijar, ba musu ta amince da nuna Hassan ya kawo shawara mai kyau ya kamata suje suga dangin nasu, take sanar da Ummy dama Araab ya mata zancen zuwa Gombe gun dangin Ali dan Munɗo taga dangin babanta ina ga mu tafi lokaci ɗaya kawai gaba ɗaya, Ummy ta nuna jin da ɗinta tace “Hakan ya dace muyi." A ranta kuma tana yaba hankali da hangen nesa irin na Araab…..
Muma dai mun yaba tunanin naka Arabin Munɗo 🤪
AYUSHER CE
DA ZEE YABOUR
MUNƊO 
(MAI HAKURI.....)
NA
ZEE YABOUR
DA
AYUSHER MUHD 
108
Bayan an kammala lecture Munɗo ta ƙira Araab tace tana so ta biya ta gaishe da Danejo sai ta taho gida, Yace taje amma kar ta daɗe, sai da ta tsaya wani shopping mall na kan layin gidan Danejo tai mata siyayya, kafin ta wuce, Danejo har yau bata daina jin Munɗo matsayin jikarta ba, kamar yadda itama Munɗon bata daina jinta matsayin kakarta ba, sun jima suna hira da Danejo kamar yadda suka saba kana ta taho gida, kanta ke ciwo sosai kai tsaye sashen su ta shiga, tana shiga ɗakin jakarta da hijab kawai ta cire ta kwanta kan gado sai bacci, kwanan nan lalacin da takeji ƙaruwa yake, har mamakin kanta take duk kuwa da tasan ciki ne.
********
Salame ansha ɗin kuna har kala biyu, atamfa da lace a cewarta ta saka kala ɗaya da safe, da rana ma ta sauya idan za’ai yinin biki, kai kace bikin wata budurwa yadda Salame ke rawar ƙafar sa, a yanda take san bushasha balle yanzu ta samu, ta sha kwalliyarta wanda takejin lalai itama ta fara zama matar mai haki.
Jauro shima ya fito cikin shirin sa na farar shadda da ɗin kin babbar riga, Bilal ne yazo ɗaukarsa, kai inkaga Bilal bazaka taɓa cewa shine Biliya na da ba, wannan Bilal ɗin ya canza sosai, barshi nai da burgar gayu na gwanjo wanda yanzu kam ya zama jikinsa.
Salame ta galla masa harara tace “Munafukin banza wato za’ai wa babarka kishiya amma kaine mai rawar ƙafa hadda saka sabon ɗinki kazo ɗukar sa ko?" Daga Bilal har Jauro ba wanda ya tanka ta idan da sabo sun saba da halayyar ta, tai tsaki tace “Ai ni bikin yazomin adaidai tunda nima inada nawa shagalin kaga sai kuyi zaman asararku nima naje nasha nawa shagali.” Bilal ne ya kalleta kawai, da sanda Babanshi yazo da maganar auran yana ganin bai dace ba ganin sun girma sai dai daga baya ya fahimci mahaifin nashi yayi juriya gun zama da Salame wanda tabbas yanzu yake buƙatar wacce zata kula dashi shima.
A babban masallacin unguwa aka ɗau ra auren Jauro da amaryarsa Haulatu, Araab da Farouq duka sun halarta, Jauro yana ta washe baki yana ji a jikinsa yanzu zai yi aure da zai san shima yai aure.
*****
Salame sai rawar kai take a cikin ƙawayen nasu, tana ganin yadda ake kallonta, ta sawa ranta kyan da aka ga tana yi ne yasa kowa yake binta da ido, cikin ƙawayen nasu taji suna cewa babu maganar zuwa kai amarya tunda dai su ba yara ba ne, ango da kansa zai zo ya ɗau ki matar sa, takaici ne ya rufe Salame a ranta sam ba haka taso ba, taso suje har siyan baki ayi ta samu kuɗi sannan suyi gulmar gidan da miji
 (Lallai Salame bakya girma🤣🤣tsofai-tsofai dake har da jikoki), Ganin da gaske ba kai amaryar za’ai ba yasa ta musu sallama ta wuce tana tafe tana takaicin wannan abu a haka ta iso gida ranta bai so ba.
Jauro kam da kanshi yaje ya ɗau ki amaryarsa Haulatu, tun a mota take gyara masa zaman hula tana masa kirarin kan cewar yayi kyau ya fito sak bafullataninsa yana ta fara’a, kamshin gyara da turaren wutar datasha yake sake yabawa, cike da jin daɗi yace “Haulatu nagode da kika amince ki biyoni gidana duk kuwa da haɗuwar naki gidan.”
Cike da biyayya tace “Kaine fa mijin, tunda kanada inda zaka sani ai dole na biyoka.”
Nan fa fara’arsa ta sake ƙaruwa.
A falo yace ta zauna ya ƙira Salame, Haulatu ta zauna tana murmushi tabi Jauro da kallo mugun son sa na shigarta tana jin tamkar ma yanzu tai auren farko saboda sabon soyayyar dake ɗi barta, a ɗaki ya sami Salame ta baje kan gado, tana cin takeaway na bikin data yo zure ta faki ido ta ƙaro, tana ganinsa ta ɓoye a ƙasan pillow tare da yatsina baki tace “Baka tafi gun amarya bane ka shigo mun ɗaki?” Jauro ya gyara tsayuwarsa yace “Itace na kawo miƙi ki fito ku gaisa.” Tsaki tai tace “Kamar wata abar arziƙi, muje naga daga wani ƙauyen ka kwaso ta, nidai wallahi aka cikamin gida da kucakancin kauye ba yadda zan ba.” Jauro murmushi kawai yai ya juya ya fita, Salame ta biyosa, kamshin turare taji tace “Hala daga makotanne.” Ta karasa tana wata irin tafiyar isa, Haulatu taɗan juya kai gefe, daga can baki falo tace “To Amarya nidai bansan hauka ban kuma san ƙaza…….”
Cak taja ta tsaya tana yin baya tare da murza idonta sosai tace “Wa nake gani kamar Hajajju?”
Haulatu da murmushi kan fuskarta tace “Nice Salame.”
“Me ya kawo ki gidana kuma? Bayan gidan mijinki.”Cikin sauri ta waigo ta kalli Jauro sannan tace “Kina nufin wai Jauro shine mijin da kika aura?”
Haulatu ta kalleta tace “Eh shine, sai fatan Allah ya bamu zaman lafiya..”
“Zaman lafiya agidan ubanwa?”
Haulatu tana murmushi tace “Ah, kina mamaki ko to ba’a mamaki da hukuncin ubangiji.” Salame wacce gaba ɗaya baƙin ciki da mamaki ya cika ta lokaci ɗaya tace “Duk kuɗin ƙi ki rasa wa zaki aura sai Jauro?" Ai ba’a maganar kuɗi indai ana maganar soyayya.”
Salame wani mamakin ya sake lulluɓeta ta kalli Jauro tace “Kawai kace auren jari kayi?”
"Tunda an faɗa miki ko wa ma mayen kuɗi ne irinki.” Jauro ya bata amsa, Haulatu ta ƙara da cewa “Idan baki sani ba, nice da kaina na masa tayin soyayyata saboda nagarta da kamalar sa gashi kyakkyawa kuma, wanda samun miji kamar sa a zamanin nan yake matuƙar wahala." Baki Salame ta saki kafin a hasala tace “Ko kunya bakya ji kike maganar wai so? Sannan kinsan mijina ne amma kikamun haka.”
“Maganar miji kike bayan banga kin ɗauke sa da daraja ba, shiyasa naga ya dace ni da nasan darajar maza irinsu in shigo daga ciki in bashi kulawa.” Salame kamar zata kurma ihu akan ɓakin ciki da takaici wai Hajajju ƙawar ta wadda duk cikin matan masu kuɗin da ta sani Hajajju tafi so kuɗi itace ta auri Jauro duk irin dukiyarta, ka sa haƙuri tai cike da masifa tace “Andaiji kunya sai ku barmin gidan ku zauna can gidanki, tunda can yafi haɗuwa ku koma can, aikin kawai.”
“Nan ne gidan mijina, anan zan zauna nai bautar aure, wancan gidan ai kyale-kyale ne kawai ciki nan kuma ibada zanyi.”
Salame wasu yawu ta haɗiya masu ɗaci tana jin kalaman Haulatu yadda suke dukan zuciyarta, ba abin tace zatai duka ba ita a lakaɗa mata na jaki da girmanta, Jauro kam da ɗi kamar ya kashesa na ganin yadda Salame ke samun amsa daidai ita, ai dole jiki sanyaye ta koma ɗaki, Haulatu tafi ta ta koina tasan ba ta isa karawa da ita ba, zama tai bakin gado tayi tagumi, tana mamakin wai Haulatu ce ta auri Jauro kuma zata zauna anan gidan, kowane kalamai na Haulatun yana mata kai kawo tsakanin kumnuwanta, kwakwalwarta da zuciyarta.
Hmm Salame kenan kinga wanda tasan darajar aure da miji
Tasan darajarsa tafi kudi daudar duniya…
*************
Araab ya gama musu dukkan wani shirye-shirye na tafiya da ya dace, zasu fara zuwa Nijar ya siyan musu ticket daga can suje Gombe sai su dawo gida, Munɗo sosai ta nunawa Araab jin da ɗinta na yadda ya kawo shawarar zuwan su wurin dangin Babanta, Hassan ba da shi zasuje ba saboda yanayin kasuwa.
JUMA’A 12 na rana
Jirginsu ya ɗaga daga Nijeriya zuwa jamhuriyar Nijar garin Yamai, Munɗo na gefen Araab tayi matashi da kafaɗar sa duk wanda ya kalle su yasan masoya ne, masu cike da ƙaunar juna, sun iso garin Yamai lafiya wanda daga nan suka ɗau ki mota zuwa ƙauyensu Ammi, kasancewar ƙaramin ƙauye ne ba wani sauyawa yai ba, hakan kuma bai sa su Ummy sun manta hanya ba, gidan Yayar Mahaifiyarsu suka fara zuwa, anan suke samun labarin ta rasu shekaru biyar da suka wuce, sai yaranta suka tarar, sun taɓa hira dasu suka musu kyautar kuɗi sosai sannan daga nan suka wuce gidan ƙanin mahaifinsu, wanda ya nuna nadamar sa sosai na wofantar dasu dan yanzu tsufa ya taso masa sosai, gidansa na da ɗan girma anan yace suyi masauki, yaransa mata dake cikin gidan suka shiga hidimar yi musu girki, Munɗo, Haneefa dasu Ikram suka shige cikin ƴan matan gidan ana ta hira, Ummy da Ammi suma anan suka zauna ana hirar bayan rabu, Araab da Farouq suma anan aka basu masauki.
Kwanansu biyu a garin inda sun zagaya wurin dangi, ana ta neman yafiyar juna, suna mamakin yadda daga Ummy har Ammi sun ajiye manyan yara haka, har suka sanar dasu auren su Ikram sukace In Shaa Allahu zasu zo, Ummy da Ammi sosai farin ciki ke ratsa su na ganin bayan tsawon shekaru sun daidaita da danginsu, yanzu suma zasu daina jin kaɗai ci na rashin dangi, Araab dama ya canza naira ya canza zuwa kuɗin su na Nijar yai musu alkhairi sosai, suna ta godiya da kunyar yadda suka watsar dasu Ummy gashi yaronsa yau hadda musu alkhairi, haka suka baro garin Nijar cike da kewa a kwanakin sun saba dasu, daga nan wani jirgi suka shiga zuwa Gombe, Ammi tayi ƙoƙarin riƙe sunan umguwar da iyayen Ali suke, sai dai gidan yaso ɓace mata da tambaya suka zo, basu gane kowa a cikinsu tunda fuskar Ammi ta canza, taita mamaki ashe suna nan Jaafar yace mata sun tashi daga inda tasansu.
Sun dai gaisa suka basu masaukin zama, Ammi ta kalli mahaifiyar Ali wacce har yanzu da sauran ƙarfin jikinta saboda hutun da take ciki dan ko daga ganin gidan iyayensa kasan babban gida ne, Tace “Dada nice Bilkisu matar Ali." Dada tace “Mamaci dama yana dawowa ne kuma ko bama haka ba ai ba haka kamanin Bilkisu yake ba." Ammi tai murmushi tace “Kafin na sanar dake komai, dan Allah Kawu da sauran mutanen dake gidan suzo.” Dada ɗaya daga cikin jikokinta da sunzo gidan ta ƙira tace ta sanar da kowa tana son ganin sa.
Dama da yawa suna gidan dan weekend ne suna zuwa, duka babban falon Dada suka hallara suna mamakin ganin baƙin fuskoki, ita dai Munɗo sai bin su take da ido yanzu duk danginta ne wanann, ta rayu batare dasu ba da yanzu tana cikinsu kenan, Ammi ba tare da jan lokaci ba ta zayyane musu komai, Kuka ne ya kwacewa 
Mafi yawa daga cikinsu mutuwar Ali na dawo musu sabuwa ga tausayin ƴar sa ta rayu cikin wahala wanda da ace sun san tana raye ba ƙaramin gata zasu bata ba, Dada ko ba’a faɗa mata ba daga kamanin tasan Munɗo itace, Kallonta tai tace “Ga kamaninki da Ali nan ina hangowa zo nan naji jiki a jikina.”
Munɗo ta taso taje ta rungumeta, “Aka ce mana dukkanku a hatsari kuka rasa rayukan ku sai dai gawar Ali kaɗai muka gani akace wai ko konewa kukai ƙurumus." Dada ta faɗa tana hawaye, duk sunsan sharrin Alhaji Jaafar ne sai dai Allah ya saka musu.
Haka ɗaya bayan ɗaya suka dinga tasowa suna rungume Munɗo da murna, kan kace me an dabaibaye su Ammi da abubuwan ci da sha kala-kala, Araab wani sanyi yake ji na ratsa shi Munɗo ta sadu da dangin mahaifin nata, suna ta satar kallon juna sunyi kewar ƙebewa tare da juna.
Kwanansu uku a Gombe, Munɗo taga dangi da gata kowa rasa ina zai sakata yake, Ali mutumin kirki ne haka cikin ahalinshi yana da farin jini sosai kullum suna kukan rashin sa, shiyasa ganin Munɗo suke jin farin jiki sosai Dada da Kawu mahaifin Ali tamkar zasu goyata a baya tsabar kulawa, ranar da zasu taho Dada hadda hawaye itama Munɗo sai da tai, Araab yai musu alƙawarin zai ɗin ga kawo ta akai akai, kayayyakin da suka ɗin ga bata sai dai aka turo su ta motar tasha. Haka su Ummy suka taho suna faɗin karamcin su, Munɗo kam faɗar farin cikin da take ciki ɓata baki ne, sai dai har yau bata fasa yiwa Baffanta addu’ar rahamar ubangiji ba, dan ya zama wani babban jigo na rayuwarta da bazata taɓa mantawa dashi ba.
Sun dawo gida Nigeria, wanda daren ranar Araab da Munɗo kamar zasu haɗiye juna kai kace ba tare sukai tafiyar ba, kwana sukai abu ɗaya, yana cewa har yanzu bai ji battery ɗinsa yai full ba, Munɗo haka tai ta dauriya tana basa haɗin kai.
*************
Haulatu ba ƙaramin kulawa, soyayya da ladabi da biyayya take ba Jauro ba ma, Salame na kallon ikon Allah tana shan ɓakin ciki, wai mace kamar hajajjau itace ke kwantar da kai gun Jauro, yau ma tana zaune falo bayan Jauro ya dawo daga kasuwa, Haulatu ta tarbesa tana masa sannu da zuwa ya amsa da sakewa, ya zauna kan kujera, Haulatu tace “Wanka zaka fara yi ko abinci zaka ci?"
"Abinci ƴar aljanna." Salame tsaki taja tace “To waye ɗan wuta munafucin banza da wofi kawai, tsufai-tsufai daku wai ku soyayya ko kunya bakwa ji." Haulatu har ta kai ƙofar kitchen ta juyo tace “Dama ana tsufa da soyayya ne?" Tsaki taja tace “Ki rasa a wa zaki qare sai Jauro."
"Yafi mun maza dubu ke kike ɗaukar kuɗi sune zaman aure, amma ni soyayyarsa da kulawar sa ta isheni komai."
"Ai ssi ki dafa sa kici tsabar so aikin banza." Salame tai ƙwafa tana zabgawa Jauro harara wanda yai kamar bai ganta, Haulatu kaɗai ta isheta ba sai ya wahalar da bakinsa ba.
Haulatu ta shiryuwa Jauro abinci kan tray ta kawo gabansa, ta zuba masa da lemo mai sanyi, ta miƙa masa cikin ladabi, Salame na kallo tana ji wani abu ya tsaya mata a maƙoshi, bayan ya kammala ta kwashe kwanukan ta kai kitchen, ta dawo tace “Bari na maka tausa nasan ka gaji."
Jauro ya miƙe ƙafa ta fara masa, Salame ta saki baki da hanci kafin taja wani mugun tsaki ranta a ɓaci tace “Na gaji da cin fuskar ku, abu ko taari babu.”
Ta shiga ɗaki ta sako mayafi, ta fito tana hararar Jauro tace “Na bar muku gidan sai kuci kanku.” Ta fice fuu, Jauro ko kallo bata ishe sa ba balle ya dakatar da ita, Salame ta fita tana kumfar baki, ga mamakinta har ta Isa gida bai biyota ba.
*****************
Yussy gaba ɗaya duniyar ta mata zafi, ta rasa dukkan wani farin cikinta da jin daɗi, tun ranar da mijinta ya kamata tana chatting ɗin banza da wata ƙawar ta ya mata ɗan banzan duka, har so yai ya saketa darajar mahaifinta yasa ya ƙyaleta, ya ƙwace wayarta ya hanata fita ya hana kuma kowa zuwa wurinta, rayuwa take tamkar a kurkuru babu wata sakewa balle walwala, hatta kallo ya hanata a gidan yayi disconnecting duka wayoyin, abinci kaɗai ya zamar masa dole ya basa.
**************
Salame mamaki take ganin har dare Jauro bai nemeta ba, anya zata iya kwanan gidansu kuwa amma tuna yadda suke da Haulatu taji zuciyarta ta harzuƙa tace ba inda zataje sai yazo yayi bikonta ai tasan bazai iya rayuwa babu ita ba, haka ta kwana kan wata yamutsattsiyar katifa, sauro nata cizonta ga uban shirgi a ɗakin, Iyayenta da suka tambayeta ce musu tai shi yace ta taho gida, sunyi mamaki sosai na jim haka sanin irin hakurin da yake da ita, abunda yasa suka yarda sanin halin Salame idan ba shi ɗin yace ta taho ba bazata zo ta kwana ba yadda ko wuni ta dade batai a gidan ba, sai tayi wata biyu ma bata leƙo su ba.
*****************
Bikinsu Haneefa yana ta matsowa kuma yazo daidai lokacin hutu, sai faman shirye-shirye suke, amare na shan gyaran jiki, Munɗo ta shige jikinsu itama ana mata jikinta nata ƙara kyau da sheƙi kullum Araab na ganinta tamkar sabuwar amarya, cikinta ya fito amma bai sakata muni ba, kulawa ta musamman take samu daga Araab da Ammin ta har ma Ummy, ga Danejo tana nata ƙoƙarin.
Satin da za’a fara biki yan’ Nijar suka zo masauki na musamman aka basu, su Munɗo ana ta hidima, Araab shima ya saki kuɗi sosai ganin za’ai bikin ƙannensa har su hudu dan ya ɗau ki Haneefa jinin sa, duk abunda yai ma su Ikram haka yai mata, babanta da matarsa da ƙannenta suma sunzo, an sha biki sosai, Munɗo tasha gayunta abun ta Araab yana ta yaba ta, Meenal ma da ita akai duk hidimar bikin, haka Mumy dasu Binta tare da yaran su, Yayan Meenal shima ya gaji da abin da baturiyar matarsa ke masa da abokan ya dawo gida ya natsu gu ɗaya.
Gida iri ɗaya Araab ya ƙera musu shi da Farouq anan ƙasan layin, ba ƙaramin haɗuwa gidajen sukai ba,  Haneefa da ƙyar aka ɓanɓareta jikin Ammi kai kace rabuwa zasu gaba ɗaya, Ammi itama dauriya kawai tayi tana lallashinta da ce mata “Ke da zakiyi auren a gida?"
Da kyar tai shiru aka tafi da ita, Ilham da Ikram ma ba ƙaramin kuka suka sha ba, Araab yace sai Munɗo ta haihu zasu tare gidan.
Su Ilham sun tafi sun bar Ummy da kewa sai take jin gidan yai mata faɗi dan ma ga Ammi wacce ta sa aranta ta haƙura da aure har abada, dan bataji zata sake yadda da wani namiji. Bata sha’awarsa kwata kwata fatan ta Allah ya raya mata yaran ta, ya nuna mata auren Haneef.
******
Salame watan ta biyu a gida Jauro bai nemanta ba, jin kanta da ganin tafi ƙarfin ta koma ta bashi haƙuri yasa duk ta rame ta wahala taso komawa gidan Danejo mahaifinta yace idan taje Allah ya isa bai yafe ba, dan yaga lokaci yayi da ya kamata a nuna mata kuskuren ta, Salame duk tayi yaushi  tai wani irin baƙi, Sai a yanzu take ganin ashe ba ƙaramin rufin asiri take ciki ba zamanta gidan Jauro, haka ba inda ya kaiwa mace mutunci da daraja sama da gidan auren ta, tana ganij yadda kowa a gidan yake taka ta kasancewar gida ne na yawa kowa da lugun sa. Duk kuɗin Hajiya Haulatu ta kwantar da kai tana bin miji, ta bar gidanta hadadde ta dawo nasa dan biyayyar aure, sai ni da ba kowa ba nasa ka dogon buri da kwad’ayin tsiya ga inda na ƙare, Salame ke zancen ita kaɗai tana jan ruwa a rijiya, gaskiya zata tatattara ta koma gidan mijinta ta gaji da wahalar nan da take sha, bayan ta gama jan ruwan, tai wanka ta saka kayanta wanda Bilal ta saka ya d’auko mata a gidan, ta ja akwatin ta, ta fito tacewa iyayenta Jauro ya kira yace ta koma, sunji ta ne kawai, amma sun san uwar bari taji, sukace mata to Allah ya bada zaman lafiya.
Ta hau napep zuwa gidan, akwatuna taga sun fito dashi da alama tafiya zasuyi, Salame wani kwarjini taga Jauro ya mata dan har kiba yayi ya sake haske yana sanye cikin wani yadi blue da ya haska shi sosai ta russuna ta gaishe shi mamaki ne ya bayyana k’arara kan fuskar sa yau salame ce da gaishe shi, Ya kalleta yace “Yau kece da gaskiya?”
“Dan Allah ban dawo dan ka tuna mun baya ba, nazo baka haƙuri ne na koma ɗakina, wallahi nayi nadama na gane duka kuskure ne zan zama mata mai ladabi.”
Haulatu dai kallonta take tana guntse dariyarta, Jauro kam daraja biyu zata ci ta yaranta da iyayenta amma da bai ga abunda zai sa ya amince ta dawo masa gida ba, dan yanzu duk wata kwanciyar hankali ya samu, Kallonta yai yace “Dama ke kika tafi da kanki bani na kore ki ba." 
Ta ɗaga kai sama tace “Hakane yanzu na dawo." Jauro yace “Ki shiga ciki akwai kayan abinci da dukkan komai na buƙata zamuyi tafiya ne ƙasa mai tsarki."
Salame ido ta zaro tace “Ƙasa mai tsarki?” Ta juya kan Haulatu tace “Dan Allah ki biya mun Hajajju mu tafi tare, bazan sake faɗa dake ba."
Haulatu tai murmushi tace “Nima ai bani na biyawa kaina ba, My dear ne ya biya mana.”
Salame wasu yawu ta haɗiya lallai tayi mugun sake gashi wata tazo ta ƙwace mata miji har ya biya mata saudia zasu tafi su barta, kwarjini taji yau Jauro na mata ta kasa ko kallonsa balle ta masa tsiwa haka taja jiki ta shiga ciki, nadama tsantsa tare da ita, Jauro hadda Danejo ya biyawa suka biya suka ɗau keta kana suka wuce airport.
Hajiya Zinnira ce zaune a gaban Alhaji Jaafar wanda duk ya rame yayi baki kai bakace shi bane, Hajiya Suwaiba ta kwashi dukiya ta gudu ta zubar da ƴaƴanta a gidan tace ai nashi ne sai asan yanda za’ai dasu, haka dole Hajiya Zinnira ta haɗa su da nata take riƙe dasu ga ba kuɗi balle ta kwashi masu aiki dole haka nan take abubuwa da kanta ita kanta duk ta canza kamar ba ita ba.
Cike da takaici take kallanshi tace “Yanzu wa gari ya waya? Menene ribar abinda kai?”
Kai ya kauda gefe dan baisan me zai ce mata ba, matar datasha hidimarsa kafin ya zama wani abin sannan yanzu ma da kowa ya gujeshi itandaice kaɗai a gabanshi.
Kwalla ce ta taho mai ya shareta yana tunanin abinda zaice. Ta nesa tace “Ka yaudaresu da zancen kudi da filaye sai dai ni nasan bayan wannan ni nasan akwai wani abin, ko ka ɗauka zan yarda cewar san daka nuna mata da yanda kake kafa-kafa ta haɗu da wani duk pretending kakeyi? Hatta zamanka anan ni nasan tunaninta hardashi ya maidaka haka.”
Idanunsa ya sauƙe kanta tace “Wani irin so kake mata da idanunka ya rufe?”
Murmushin takaici yai yace “Banso taba sai sanda na kaita Singapore, Zinnira jinyarta danai harta dawo hayyacinta shine yasa santa yamin ƙarfi, na manta da alkairan da kikamin, na rufe ido akanta, tabbas wasu abubuwan dan kuyi kishi nakeyi ina ganin ta haka ne zata min sanda nake mata, sannan saboda inaso ta zama tawa ni kaɗai yasa na hanata nemab danginta da dangin mijinta, sannan ko fita na hanatayi, Ali kuma ke kanki kinsan yanda naita rokarshi ya taimakamin amma yaƙi yace abu zaiyi da kuɗaɗe da kadarorinsa wanda daban kwata ba tabbas da ko matakin kansils bazan samu ba.”
Cike da takaici tace “Kuɗin shi ne tunda yace bazai baka ba dole ne? Sannan mutanen da aka lissafa ka kashe fa?”
Shiru yai ta girgiza kai cikin ƙuna rai, yace “Su Gwaska ke kidnapping sai suce a biya manyan kuɗi to wani sa’in in mukaga asirin mu na kusa tonuwa sai su ɗau mataki.”
Ido ta runtse tace “Shima duk cikin kaba Bilkisu rayuwar da zata manta da kowa ne? Dan ni ban taɓa takurama akan sai ka zama attajiri ba.”
“Buri nane nakai matsayin gomna dan na kece raini, ke kinsan irin wahalar rayuwar danasha.”
Haka ta fito zuciyarta duk ba da ɗi ta turawa Ammi sako akan ta yafe mata, Ammi tace bakomai dan ita ko dansu Haneef bataso tai yanke su.
BAYAN SHEKARU UKU
Farouq da Araab ne tsaye jikin motocinsu suna jiran fitowar matan su, Munɗo da Haneefa ne suka fito tare kowacce sanye da kayan lauyoyi fuskar su ɗauke da tsananin farin ciki, suna fara'a har suka ƙaraso gun mazajensu kowacce ma shiga jikin mijinta tace “We won the case.”
A tare suke ce musu congratulations, suka shiga motocinsu zuwa gida, gidansu Ammi suka wuce, Ilham da Ikram na gidan sunzo, Ilham
Nada ƴan biyu maza, Ikram nada biyu mata, Munɗo nada yaro ɗaya Muhammad Maccido suna kiransa Khalid yanxu kuwa tana da ciki na wata uku, Haneefa ma nada ƴar ta mace wacce aka sawa Bilkisu sunan Ammi, Yaran nata wasa, Ummy da Ammi na bin su da kallo cike da jin dadin ganin sun tara jikoki.
Munɗo yanzu a makaranta ta koma amfani da Aisha Ali wato asalin sunanta na yanka, a gida sun kasa daina ce mata Munɗo sai dai wani sa’in Ammi kan kirata Humaira.
*************
Sallau ganin shekaru nata ja ga tsufa ya soma zuwa masa ya yanke shawarar komawa RUGAR JIJJI yaga iyalansa ko da kowa ba zasu barshi da rai ba, yai ma Jauro sallama ya tafi, Salame hadda bada sak’on gaisuwa dan yanzu duk tayi sanyi ta shiga hankalinta, ladabi kuwa kamar zata lashi k’afar Jauro sai dai ta bar gini tun ran zane, ba wani k’imarta yake gani ba yanzu.
Sallau ya tarar da Ardo yana cikin matsanancin ciwo, Dadda itama ciwon kafafu sun matsa mata ko tafiya bata iyawa sai a keke, k’auyen ma mutane da dama sun rasu, Ardo yana jin ance Sallau ya shigo yace “Dan Allah a ƙira masa shi.” Sallau sai bayan ya gama ganawa da iyalansa wanda suke ta murnar ganinsa, kafin yaje gun Ardo yayi mamaki matuƙa na ganin yadda ya koma, Cikin halin ciwo yace “Dan Allah ka taimaka ka kira mun Munɗo da Danejo nasan kasan inda take bana son na mutu da hakk’insu.”
Sallau ya tausayawa yanayin sa bai ja ba ya ƙira Jauro ya sanar dashi halin da ake ciki, Jauro shima baiyi ƙasa a gwiwa ba ya kira Munɗo a lokcin tana kwance kan cinyar Araab yana mata tsifa suna hira cikin soyayayr juna, jin meke faruwa Araab ya lallabata kan suje, amma ita sam bata son ko tuna sunan rugar idan tana tuna irin azabar da tasha a gunsu, Danejo itama bata so zuwa ba, Jauro ne ya samu ta yarda, 
Wanda suka haɗa tafiyar tasu gaba ɗaya tare da su Araab.
Munɗo tun shigarta rugar take tuna duk wasu moments dinta da Baffanta, har suka zo bukkar Ardo, wanda Dadda itama jin zuwansu ta taho, Laddo da matarsa Sahi suma sunzo, duk basu gane Mundo ba dan ba k’aramin canzawa tai ba, ga yaronta Khaleed da ya mannewa Araab, Ardo yana wani irin tari yake kallon Danejo yace “Ki gafarceni Danejo na cutar dake, na zalunceki a zamantakewarmu ta aure, haka Maccido nasan da bakin ciki yana mutu." Danejo dake sharar k’walla tuna Maccido tace “Na yafe maka tuni tunda na fuskanci duhu  jahilci ke ɗawaniya da mutannen Rugar nan.” Ardo yana hawyae yace “Tabbas hakane, ina Munɗo Dan Allah mu nemi yafiyarta.” Jauro yace “Gata” Yana nuna Munɗo, dukkansu mamaki ya kamasu ganin yadda ta canza, Ardo yace “Ki yafe mana Dan Allah ku zamu ga haske a rayuwarmu, mun cutar dake, wanda daga baya munga sakayya, komai ya faru k’auyen nan ke muke cewa mun sa miki cewar ke mayya ce har bayan tafiyar ki idan abu ya faru sai muce kece ke d’aukar fansa a kanmu, wata annoba da ta shigo garin nan na wata da da dinga kashe mana dabbobi mutane kuma wasu na ciwo har ta kai ga mutuwa, Laddo yace zaije birni ya nemoki ya kashe kowa ya huta, a can ya hadu da wani malami wanda ya fuskanci duhun jahilci tare dashi, ya tambayesa mutumin ina ne shi, ya sanar dashi, shine ya biyo sa rugar nan ya taramu ya mana waazi sosai, ta hk muka fuskanci ashe muna cikin duhun jahilci, tun lokacin muke nemanki mu nemi yafiyarki." Laddo dasu Dadda ma suka shiga neman yafiyarta, a take tace ta yafe musu duka, kayan abincin da Araab yasa suka tsaya suka siya a hanya aka sauke musu, Munɗo ta basu kudi mai kauri, suna ta godiya da yi ma maccido adduar gafarar ubangiji, zuciyoyinsu nadama tsantsa, Danejo tace a barta nan tai kwana biyu taga yan’ uwa, sunyi mamaki sosai najin Maccido ba mahaifinta bane.
Araab da Munɗo suka koma tare da Jauro.
Rayuwa ta cigaba da tafiyar musu kamar yadda ubangiji ya tsara, Zumunci ta ko’ina ya gyaru kuma suna sadar dashi,
Araab da Munɗo soyayyarsu kuwa kullum ƙara sabunta suke, Haneefa da Farouq suma suna zuba tasu sai dai kawai muce sam barka.
A hankali Munɗo ta jawo ƙofar ɗakin ta, sanye ta ke da wasu fitsararun kayan bacci, wani classes ta shiga takeso yau ta tsotse ruwan kan Araab, hannunta ɗauke da candle ta shiga cikin ɗakin.
Yana kwance yana duba abu a system yana ganinta ya ajiye a gefe ya ɗaga mata gira, nan tai murmushi ta sa candle ɗin a hannunta na hagu ta taho inda yake, waɗannan abubuwan da takemai kwanan nan sai yakeji shidai kamar yanzu ta fishi sanin yanda ake sarrafa miji, dan intamai wani abin manta kowa da komai yake, tabbas Hayatinshi rayuwarsa ce.
TAMMAT BI HAMDILLAHI
Muna godiya da kasancewarku tare damu har zuwa ƙarshen littafin nan.
Abinda muka rubuta ba daidai ba Allah ya yafemana, wanda mukai daidai Allah ya bamu ladanshi…..
MUNE DAI MARUBUTANKU.....
AYUSHER
DA ZEE YABOUR
